
UTENGA  WABWINO  WA  MATEYU 


13 u k u wa  kubadwa  kwa  Yesu  Kristu,  mwaua  wa  "| 
Davide,  mwana  wa  Abrahamu. 

Abrahamu  anabala  Isake;  ndimo  Isake  anabala  Yakobe;  2 
ndimo  Yakobe  anabala  Yuda  ndi  abale  aehe ; ndimo  3 
Yuda  anabala  Farese  ndi  Zara  mwa  Tamare ; ndimo 
Farese  anabala  Ezronu  ; ndimo  Ezronu  anabala  Aramu ; 
ndimo  Aramu  anabala  Aminadabe ; ndimo  Aminadabe  4 
anabala  Naasoni ; ndimo  Naasoni  anabala  Salmoni ; 
ndimo  Salmoni  anabala  Boazi  mwa  llahabe ; ndimo  Boazi  5 
anabala  Obede  mwa  Rute ; ndimo  Obede  anabala  Yese : 6 

ndimo  Yese  anabala  Davide  mfumu’yo. 

Ndipo  Davide  anabala  Solomoni  mwa  mkazi  wa  Uriya  ; 7 

ndimo  Solomoni  anabala  Roboamu ; ndimo  Roboamu 
anabala  Abiya ; ndimo  Abiya  anabala  Asa ; ndimo  Asa  8 
anabala  Yosafate ; ndimo  Yosafate  anabala  Yoramu ; 
ndimo  Yoramu  anabala  Uziya ; ndimo  Uziya  anabala  9 
Yotama ; ndimo  Yotama  anabala  Ahaze ; ndimo  Ahaze  10 
anabala  Hezekiya ; ndimo  Hezekiya  anabala  Manase ; 
ndimo  Manase  anabala  Amoni ; ndimo  Amoni  anabala  11 
Yosiya;  ndimo  Yosiya  anabala  Yekoniya  ndi  abale  aehe 
pa  ntliawi  ya  kutengedwa  ku  Babulo. 

Ndipo  pambuyo  paehe  pa  kutengedwa’ko  ku  Babulo,  1 2 
Yekoniya  anabala  Salatieli ; ndimo  Salatieli  anabala 
Zorobabele ; ndimo  Zorobabele  anabala  Abiyudi ; ndimo  13 
Abiyudi  anabala  Eliyakimu ; ndimo  Eliyakimu  anabala 
Azoro ; ndimo  Azoro  anabala  Sadoki ; ndimo  Sadoki  14 
anabala  Akimu ; ndimo  Akimu  anabala  Eliyudi ; ndimo  15 
Eliyudi  anabala  Eleazara ; ndimo  Eleazara  anabala 
Matani ; ndimo  Matani  anabala  Yakobo ; ndimo  Yakobo  1G 
anabala  Yosefe,  mwamuna  wache  wa  Mariya,  amene  Yesu, 
wochedwa  Kristu  anabadwa  mwa  iye. 

Motero  mibadwo  yonse  kuyambira  pa  Abrahamu  kufika  1 7 
kwa  Davide  ndiyo  mibadwo  khumi  ndi  inai;  ndimo  kuya- 

mbira  pa  Davide  kufika  kwa  kutengedwa  ku  Babulo 
mibadwo  khumi  ndi  inai ; ndimo  kuyambira  pa  kutenge- 
dwa  ku  Babulo  kufika  kwa  Kristu  mibadwo  khumi  ndi 
inai. 

Kubadwa  kwache  kwa  Yesu  Kristu. 

18  Ndipo  kubadwa  kwache  kwa  Yesu  Kristu  kunali 
kotere:  Amai  wache  Mariya  anapalidwa  ubwenzi  ndi 
Yosefe,  koma  asanakomane  iwo’wo,  anapezedwa  iye 

19  ali  mpakati  mwa  Mzimu  Woyera.  Koma  Yosefe 
mwamuna  wache,  anali  wolungama,  ndipo’nso  sanafuna 
kunyazitsa  iye,  nayesa  m’mtima  kumchotsera  iye  mtseri. 

20  Koma  pakusinkasinka  iye  zinthu  izi,  onani,  ngelo  wa 
Ambuye  anaoneka  kwa  iye  m’kulota,  nanena,  Yosefe, 
mwana  wa  Davide,  usaope  kudzitengera  wekha  Mariya 
mkazi  wako  ; pakuti  icho  cholandiridwa  mwa  iye  chiri  cha 

21  Mzimu  Woyera.  Ndipo  adzabala  mwana  wamwamuna, 
ndimo  udzamucha  dzina  lache  Yesu  ; pakuti  Iye’yu  adza- 

22  pulumutsa  anthu  ache  ku  machimo  awo.  Ndipo  zonse’zi 
zinakhala  kuti  ehikachitidwe  chonenedwa  ndi  Ambuye 
mwa  mneneri,  ndi  kuti, 

23  Onani  namwali  adzakliala  ndi  mimha, 

Xadzabala  mirana  wamwamuna, 

Xdimo  adzamucha  dzina  lachc, 

EmAKUELI; 

ndilo  losandulika,  Mulungu  nafe. 

24  Ndipo  Yosefe  anauka  pa  tulo  tache,  nachita  monga 
anamuza  ngelo  wa  Ambuye,  nadzitengera  yekha  mkazi 

25  wache ; ndimo  sanamdziwa  iye  kufikira  pamene  atabala 
mwana  wache ; namucha  dzina  laclie  Yesu. 

Anzeru  a ku  Mmawa. 

2  Ndipo  pa  kubadwa  kwache  kwa  Yesu  m’Betelehemu 
wa  Yudeya  m’masiku  a Herode  mfumu,  onani,  Anzeru 

2 a ku  mmawa  anafika  ku  Yerusalemu,  nati,  Ali  kuti  amene 
anabadwa  Mfumu  ya  aYuda?  chifukwa  tinaona  nyenyezi 
yache  ku  mmawa,  ndimo  tinadza  kumpembedza  Iye. 

3 Ndipo  Herode  mfumu’yo  pakumva  ichi  anabvutika,  ndi 
Yerusalemu  wonse  pamodzi  naye. 

4 Ndipo  pamene  anasonkhanitsa  ansembe  akuru  onse 
ndi  alembi  a anthu,  anafunsira  iwo,  Akabadwire  kuti 

5 Kristu  ’yo?  Ndipo  iwo  anamuza  iye,  M’Betelehemu  wa 

Yudeya : chifukwa  kunalembedwa  kotere  ndi  mneneri, 
kuti, 

Ndipo  iwe  Beielehcmu,  dziko  la  Yudeya,  G 

Sukhala  koit.se  icaiigonoug  ono  mwa  akunt  a Yudei/a. 

Pakuii  If'ot.sogo/cra  adzachokera  mwa  iwe, 

Amcnc  adzabusa  anthu  anga  ahrat/eli. 

Pomwepo  Herode  anawaitana  Anzeru’wo  mtseri,  nafu-  7 
nsitsa  iwo  nthawi  yache  idaoneka  nyenyezi’yo.  Nawatu-  8 
miza  ku  Betelehemu,  nati,  Yendani  mufunitsitse  za 
kamwana’ko;  ndipo  pamene  mudzampeza,  mundibwe- 
zere  mau,  kuti  ine’nso  ndidzadze  kudzampembedza  iye. 
Ndipo  iwo,  mmene  anamva  mfumu  anamuka;  ndimo  9 
onani,  nyenyezi’yo  anaiona  ku  mmawa,  inawatsogolera 
iwo,  kufikira  inadza  niima  pamwamba  pomwe  panali 
kamwana’ko.  Ndipo  iwo  poona  nyenyezi’yo,  anakondwe-  10 
tsa  ndi  kukondwera  kwakukuru.  Ndipo  pofika  ku  11 
nyumba  anaona  kamwana’ko  ndi  Mariya  amache,  ndimo 
anagwa  pansi  namgwadira  iye ; namasula  ehuma  chao, 
nampatsira  iye  mitulo,  ndiyo  chikudu  ndi  libane  ndi 
mure.  Ndipo  iwo,  pamene  anataulidwa  m’kulota  kuti  12 
asabwerere  kwa  Herode,  anamuka  kupita  ku  dziko  lao 
pa  njira  yina. 

Athawira  ku  Aigupto.  Aphedwa  ana  a 
m’Betelehemu. 

Ndipo  pamene  iwo  anachoka,  onani,  ngelo  wa  Ambuye  13 
anaoneka  kwa  Yosefe  m’kulota,  nati,  Tauka,  nutenge 
kamwana’ko  ndi  amache,  nuthawire  ku  Aigupto,  ndimo 
ukhale  kumeneko  kufikira  ndidzakuuza  iwe ; pakuti 
Herode  adzafuna  kamwana  kumuononga  Iye.  Ndipo  iye  14 
anauka  natenga  kamwana  ndi  amache  usiku,  nachokera 
kupita  ku  Aigupto;  nakhalabe  kumeneko  kufikira  ada-  15 
mwalira  Herode : kuti  chikachitidwe  chonenedwa  ndi 
Ambuye  mwa  mneneri  kuti, 

Ndinaitana  Mwana  wanga  aiuruke  m’ Aigupto. 

Pamenepo  Herode,  poona  kuti  anampusitsa  Anzeru’wo,  1G 
auapsa  nditu  mtima,  natumiza  kukaononga  tiana  tonse  ta 
m’Betelehemu,  ndi  ta  m’miraga  yache  yonse,  takufikira 
zaka  ziwiri  ndi  tating’ono  tonse,  monga  mwa  hthawi 
imene’yo  iye  anafunsitsa  kwa  Anzeru’wo.  Pomwepo  17 
chinachitidwa  chonenedwa  ndi  Yeremiya  mneneri,  kuti, 

18  Mau  anmnveka  m'Jlama, 

Maliro  ndi  kudandaula  k/rambiri, 
liakele  wolirira  ana  ache  ; 

Xdimo  safuna  kusangalaisid/ra, 
Chifuk/ra  palibe  iiro. 


Abwera  kuchokera  ku  Aigupto. 

19  Koma  pakumwalira  Herode,  onani,  ngelo  wa  Ambuye 

'20  anaoneka  m’kulota  kwa  Yosefe  m’Aigupto,  nati,  Tauka, 
nutenge  kamwana  ndi  amache,  nupite  ku  dziko  la  Israyeli : 
chifukwa  anafa  uja  wofuna  moyo  wache  wa  kamwana’ko. 

21  Ndipo  anauka  iye,  natenga  kamwana  ndi  amache,  nalowa 

22  m’dziko  la  Israyeli.  Koma  pakumva  iye  kuti  Arkelao 
anali  mfumu  ya  Yudeya  m’malo  mwaatate  wache  Herode, 
anachita  mantha  kupita  kumeneko  ; ndipo  pamene  anatau- 
lidwa  ndi  Mulungu  m’kulota,  anamuka  nalowa  ku  dziko 

23  la  Galileya,  nadza  nakhazikika  m’mudzi  dzina  lache  Naza- 
rete  : kuti  chikachitidwe  chonenedwa  ndi  aneneri,  kuti, 
adzachedwa  mNazarayo. 

Yohane  Mbatizi.  (Marko,  1 : 1-8.  Luka,  3 : 1-lS. 

Yoh.,  1 : 6-8,  19-36;  3:  23-32.) 

3  Ndipo,  m’masiku  aja  anadza  Yohane  Mbatizi,  m’chi- 

2 pululu  cha  Yudeya,  nanena,  Tembenuzani  mitima  ; chifu- 

3 kwa  Ufumu  wa  Kumwamba  wayandikira.  Pakuti  uyu 
ndiye  ananena’yo  Yesaya  mneneri,  kuti, 

Mau  a iropfuula  m' chipululu , 

Konzani  kwalala  la  Ambuyc, 

Lnngamitsani  njira  zache. 

4 Ndipo  Yohane  yekha  ’yo  anali  nacho  chobvala  chaehe 
cha  ubwea  wa  ngamila,  ndi  lamba  la  chikopa  m’chuuno 
mwache ; ndi  chakudya  chache  chinali  dzombe  ndi  uchi 

5 wa  ku  thengo.  Pamenepo  panamturukira  iye  Yerusa- 
lemu,  ndi  Yudeya  lonse,  ndi  dziko  lonse  loyandikana 

6 ndi  Yordano ; nabatizidwa  ndi  iye  m’mtsinje’wo  wa 
Yordano,  alikuulula  machimo  awo. 

7 Ndipo  iye  pakuona  ambiri  a aFarisi  ndi  a aSaduki 
akudza  ku  ubatizo  wache,  anati  kwa  iwo,  Obadwa  a 
njoka  inu,  ndani  anakulangizani  kuthawa  mkwivo  uli- 

8 nkudza?  Onetsani  inu  zipatso  zakuyenera  kutembenuka 

9 mtima : ndimo  musamayese  kunena  mwa  inu  nokha, 

Atate  wathu  tiri  naye  Abrahamu ; pakuti  ndinena  kwa 
inu  kuti  angathe  Mulungu  mwa  miyala  iyi  kuukitsira 
Abrahamu  ana.  Ndipo’nso  tsopano  lino  nkwangwa  yaiki-  10 
dwa  pa  tsinde  la  mitengo : chifukwa  chache  mtengo 
uli  wonse  wosabala  zipatso  zabwino  udulidwa  nupo- 
nyedwa  pa  moto.  Inetu  ndikubatizani  inu  m’madzi  ku  1 1 
kutembenuka;  koma  Iye  wakudza  pambuyo  panga,  ali 
wakundiposa  mphamvu,  amene  sindiyenera  kunyamula 
nsapato  zache : lye’yu  adzakubatizani  inu  mwa  Mzimu 
Woyera  ndi  m’moto  : chopetera  chaehe  chiri  m’dzanja  1- 
lache,  ndimo  adzapetetsa  pa  bwalo  pache  ; ndimo  adzaso- 
nkhanitsa  tirigu  wache  m’chiruli,  koma  mankusu  adzaocha 
m’moto  wosazima. 


Abatizidwa  Yesu. 

Pamenepo  Yesu  anachokera  ku  Galileya  nadza  ku  13 
Yordano,  kwa  Yohane,  kukabatizidwa  ndi  iye.  Koma  14 
Yohane  anati  amkanize,  nanena,  Ndiyenera  ine  kuba- 
tizidwa  ndi  Inu,  ndimo  Inu  mudza  kwa  ine  kodi?  Koma  15 
Yesu  anayanka,  nati  kwa  iye,  Balola  tsopano : pakuti 
kotero  kuli  kwabwino  kuti  ife  tidzaze  chilungamo 
chonse.  Pamenepo  anamlola  Iye. 

Ndipo  Yesu,  pamene  anabatizidwa,  pomwepa  ana-  16 
turuka  m’madzi : ndimo  onani,  miyamba  inatsegukira 
kwa  lye,  ndimo  anapenya  Mzimu  wa  Mulungu  wakutsika 
ngati  nkhunda  nudza  pa  Iye ; ndimo  onani,  mau  aku-  17 
chokera  ku  miyamba  akuti,  Uyu  ndiye  Mwana  wanga 
wokondedwa’yo,  mwa  Iye’yo  ndikondwera. 

Yesu  ayesedwa  m’chipululu. 

(Marko,  1 : 12,  13.  Luka,  4 : 1-13.) 

Pamenepo  Yesu  anatengedwa  ndi  Mzimu  ku  chipululu  4- 
kukayesedwa  ndi  Mdierekezi.  Ndipo  pamene  Iye  ana-  2 
libe  kudya  masiku  makumi  anai  usana  ndi  usiku,  pambu- 
yo  pache  anamva  njala.  Ndipo  woyesa’yo  anafika  nanena  3 
kwa  lye,  Ngati  muli  Mwana  wa  Mulungu,  tauzani  kuti 
miyala  iyi  ikliale  mikate.  Koma  Iye  anayanka  nati,  1 
Kwalembedwa, 

Munthu  sudzakhala  ndi  vwijo  ndi  mkate  woklut,  koma  ndi  mau 
onse  akuturuka  mkumica  mica  Mu/ungu. 

Pametiepo  Mdierekezi  anamtenga  Iyc  ku  mzinda  5 

woyera ; namuika  Iye  pamwamba  pa  cliimbudzi  cha 

6 kachisi’yo,  nanena  naye,  Ngati  muli  Mwana  wa  Mulungu, 
mudzigwetse  nokha  pansi : pakuti  kwalembedwa,  kuti, 

Adzauza  ange/o  aclie  za  iwe, 

Ndimo  pa  manja  atco  adzakunyamula  iwe, 

Kuti  sungagunde  kunse  pa  mtcala  phazi  lako. 

7 Yesu  ananena  naye,  Ndipo’nso  kwalembedwa, 

Usamuijcse  Ambutje  Mulungu  tcako. 

8 Pomwe’nso  Mdierekezi  anamtenga  Iye  ku  phiri  lalitari, 
namuonetsa  maiko  onse  a dziko  la  pansi,  ndi  ulemerero 

9 wao  ; nati  kwa  Iye,  Zonse  ndikupatsani  Inu,  ngati  mudza- 

10  gwa  pansi  ndi  kundigwadirira  ine.  Pomwepo  Yesu 
ananena  kwa  iye,  Choka  Satana,  pakuti  kwalembedwa, 

Ambutje  Mulungu  tcako  udzamgtcadira, 

Ndimo  Itjc  yekhatjekha  udzatumikira. 

11  Pomwepo  Mdierekezi  anamsiya  Iye,  ndimo  onani, 
angelo  anadza,  natumikira  Iye. 

Yesu  m’Galileya.  Opunzira  oyamba. 

(Marko,  1:  14 — . Luka,  4 : 14 — ; 5:  1-11.) 

12  Ndipo  pamene  Yesu  anamva  kuti  anampereka  Yo- 

13  hane,  anamuka  kulowa  ku  Galileya ; ndimo  anachoka  ku 
Nazarete  nadza  nakhalitsa  Iye  m’Kapernao  wa  pa  mbali  pa 

14  nyanja,  m’maliri  a Zabuloni  ndi  Naftali : kuti  chikachi- 
tidwe  chonenedwa  ndi  Yesaya  mneneri’yo,  kuti, 

15  I)ziko  la  Zabuloni  ndi  dziko  la  Naftali, 

Njira  ya  ku  nyanja,  kutsidja  lija  la  Yordano, 

Galileya  la  anthu  a kunja, 

16  Anthu  akukhala  mu  mdinia 
Adaona  kutcala  lcicakukuru, 

Ndi  kwa  i/co  okhala  m’malo  a mtunzi  tca  imfa, 

Ktncala  kunaturukira  ktca  iwo. 

17  Kuyambira  pamenepo  Yesu  anayamba  kulalikira,  ndi 
kunena,  Tembenuzani  mitima,  pakuti  Ufumu  wa  Kumwa- 
mba  wayandikira. 

18  Ndipo  pamene  Yesu  anali  kuyenda  m’mbali  mwa 
nyanja  ya  Galileya,  anaona  abale  awiri,  Simoni  wone- 
nedwa  Petro,  ndi  Andreya  mbale  wache,  anali  kujionya 

19  psasa  m’nyanja;  popeza  anali  asodzi  a nsomba.  Ndipo 

Iye  anaiiena  liawu,  Tiyeni  pambuyo  panga,  ndidzakupa- 
ngani  asodzi  a anthu.  Ndipo  iwo  anasiya  pomwepa  20 
makoka’wo,  namtsata  Iye.  Ndipo  popitirira’po  Iye  anaona  21 
abale  ena  awiri,  Yakobo  mwana  wa  Zebedayo,  ndi  Yohane 
mbale  wache,  m’ngalawa  pamodzi  ndi  Zebedayo  atate 
wao,  anali  kusoka  makoka  awo ; ndimo  anaitana  iwo. 
Ndipo  anasiya  pomwepa  ngalawa’yo  ndi  atate  wao,  22 
namtsata  Iye. 

Ndipo  Yesu  anayendayenda  m’Galileya  monse,  anali  23 
kupunzitsa  m’mosonkhanira  mwao,  nalalikira  utenga 
wabwino  wa  Ufumu,  nachiritsa  nthenda  zonse  ndi  ku- 
dwala  konse  mwa  anthu.  Ndipo  mbiri  yache  inabuka  ku  24 
Suriya  konse  : ndimo  anatengera  kwa  Iye  onse  akudwala, 
ogwidwa  ndi  nthenda  ndi  mazunzo  a mitundu  mitundu, 
ndi  ogwidwa  ndi  mizimu  yoipa,  ndi  akhunyu,  ndi  ama- 
njenje ; ndimo  Iye  anawachiritsa.  N dipo  anamtsata  25 
mipingo  mipingo  ya  anthu  ochokera  ku  Galileya,  ndi  ku 
Dekapole,  ndi  ku  Yerusalemu,  ndi  ku  Yudeya,  ndi  ku 
tsidja  lija  la  Yordano. 

Chipunzitso  cha  pa  phiri.  Madalitso. 

(Luka,  6 : 20-49.) 

Ndipo  mmene  Iye  anaona  mipingo’yo,  anakwera  5 
m’phiri ; ndimo  nnnene  Iye  anakhala  pansi,  anadza  kwa 
Iye  opunzira  aehe  ; ndimo  anatsegula  pakamwa,  nawapu-  2 
nzitsa  iwo,  nati : 

Odala  ali  osauka  mu  mzimu  : chifukwa  uli  wao  Ufumu  3 
wa  Kumwamba. 

Odala  ali  achisoni : chifukwa  adzasangalatsidwa.  4 

Odala  ali  akufatsa:  chifukwa  adzalandira  dziko  la  5 
pansi. 

Odala  ali  akukhala  ndi  njala  ndi  ludzu  Ia  chilungamo  : ti 

chifukwa  adzakhuta. 

Odala  ali  akuchitira  chifundo  : chifukwa  adzalandira  7 
chifundo. 

Odala  ali  oyera  mtima  : chifukwa  adzaona  Mulungu.  8 

Odala  ali  akuchita  mtendere : chifukwa  adzachedwa  9 
ana  a Mulungu. 

Odala  ali  akuzunzidwa  chifukwa  cha  chilungamo : 10 
chifukwa  uli  wao  Ufumu  wa  Kumwamba. 

Odala  muli  inu  mmene  adzanyazitsa  inu,  nadzazunza  11 
inu,  nadzanena  ndi  kunama  zoipa  ziri  zonse  pa  inu,  chifu- 
kwa  cha  Ine. 

12  Sekerani,  sangalalani:  chifukwa  mphoto  yanu  ndi 
yeikuru  m’Mwamba  : pakuti  p itero  anazunza  aneneri 
anakhala’wo  musanabadwe  inu. 

Opunzira  ache  ali  mchere  wa  dziko  ndi  kuunika 
kwa  dziko. 

13  Inu  muli  mchere  wa  dziko  la  pansi ; koma  mchere’wo 
ngati  unasukuluka,  adzaukoleretsa  ndi  chiani?  Tsopano 
sungakwanire’nso  kanthu  konse,  koma  kuti  ukaponyedwe 
kunja,  nupondedwa  ndi  anthu. 

14  Inu  muli  kuunika  kwa  dziko  la  pansi.  Mudzi  wokha- 

15  zikika  pamwamba  pa  phiri  sungathe  kubisika.  Kapena 
sayatsa  nyali,  ndi  kuibvundikira  m’mbiya,  koma  aikira 
iyo  pa  choikapo  chache ; ndimo  iunikira  onse  amene 

16  m’nyumba’mo.  Chomwecho  muwalitse  inu  kuunika  kwanu 
pa  maso  pa  anthu,  kuti  pa  kuona  nchito  zanu  zabwino, 
akalemekeze  Atate  wanu  wa  Kumwamba. 

Makwaniridwe  a Malamulo  ndi  Aneneri. 

17  Musaganize  kuti  ndinadza  Ine  kudzapasula  chilamulo 
kapena  aneneri : sindinadze  kupasula,  koma  kukwani- 

18  ritsa.  Pakuti  indetu  ndinena  kwa  inu,  Kufikira  pamene 
pangapitirire  thambo  ndi  dziko,  kalemba  kakang’ono 
kamodzi  kapena  kansonga  kache  kamodzi  sikadzachokera 

19  ku  chilamulo,  kufikira  pamene  zonse  zitachitidwa.  C’hi- 
fukwa  chaehe  yense  wakumasula  limodzi  la  malangizo 
amene’wa  ang’onong’ono,  nadzapunzitsa  antlui  chomwe- 
cho,  adzachulidwa  wang’onong’ono  mu  Ufumu  wa  Kumwa- 
mba  ; koma  yense  wakuchita  ndi  kupunzitsa  awa,  iye’yu 
adzachulidwa  wamkuru  mu  Ufumu  wa  Kumwamba. 

20  Pakuti  ndinena  ndi  inu,  ngati  chilungamo  chanu  sichichu- 
ruka  choposa  cha  alembi  ndi  aFarisi,  simudzalowa  konse 
mu  Ufumu  wa  Kumwamba. 

21  Munamva  kuti  kunanenedwa  kwa  iwo  akale,  Usaphc ; 
koma  yense  wakuplia  adzakhala  wopalamula  mlandu: 

22  koma  Ine  ndinena  kwa  inu,  kuti  yense  wokwiira  mbale 
wache  wopanda  chifukwa  adzakhala  wopalamula  mlandu  ; 
ndimo  amene  adzanena  ndi  mbale  wache,  Wopanda  pache 
iwe : adzakhale  wopalamula  mlandu  wi  akuru : koma 
amene  adzati,  Chitsiru  iwe : adzakhala  wopalamula  ge- 
hena  wa  moto. 

23  Chifukwa  chache  ngati  uli  kupereka  mtulo  wako  po- 

tirapo  nsembe,  ndimo  pomwepo  ukakumbukira  kuti 
mbale  wako  ali  ndi  kanthu  pa  iwe,  usiye  pomwe  mtulo  24 
wako  patsogolo  potirapo,  nuehoke,  nuyambe  kuyanjana 
ndi  mbale  wako,  ndimo  pamenepo  idza  nupereke  mtulo 
wako. 

Fulumira  kuyanjana  ndi  mnzako  wa  mlandu,  pomwe  25 
vdi  naye  pa  njira ; kapena  mnzako  wa  mlandu  angaku- 
pereke  iwe  kwa  woweruza  mlandu,  ndi  woweruza’yo  anga- 
pereke  iwe  kwa  msilikari,  nuponyedwa  iwe  m'nyumba 
ya  ndende.  Indetu  ndinena  ndi  iwe,  sudzaturuka’mo  2G 
konse,  koma  pofikira  unalipa  kakobiri  kakumariza. 

Munamva  kuti  kunanenedwa,  Usachite  chigololo  ; koma  27 
Ine  ndinena  kwa  inu,  kuti  yense  wakuyang’ana  mkazi  28 
kukamkhumba,  pamenepo  anangochita  naye  tsopano 
chigololo  mu  mtima  mwache. 

Koma  ngati  diso  lako  lamanja  likulakwitsa  iwe,  uliko-  29 
lowole,  nulitaye  kwa  iwe  ; pakuti  kuli  kwabwino  kwa  iwe, 
kuti  chimodzi  cha  ziwalo  zako  chionongeke,  ndimo  lisapo- 
nyedwe  thupi  lako  lonse  m’gehena.  Ndipo  ngati  dzanja  30 
lako  lamanja  likulakwitsa  iwe,  ulidule,  nulitaye  kwa  iwe  ; 
pakuti  kuli  kwabwino  kwa  iwe  kuti  chimodzi  cha  ziwalo 
zako  ehionongeke,  ndimo  lisamuke  thupi  lako  lonse  ku 
gehena. 

Kunanenedwa’nso,  Yense  wakuchotsa  mkazi  wache  31 
ampatse  ii/e  chilekaniro : koma  Ine  ndinena  kwa  inu,  kuti  32 
yense  wakuchotsa  mkazi  wache,  kosati  chifukwa  cha 
chigololo,  amchititsa  uyo  mkazi  wa  chigololo : ndimo 
amene’yo  adzakwata  wochotsedwa’yo  achita  chigololo. 

Ndipo’nso,  munamva  kuti  kunanenedwa  kwa  iwo  33 
akale,  Usalumbire  konama,  koma  udzapereka  kwa  Ambuye 
zolumbira  zako  : koma  Ine  ndinena  kwa  inu,  Musalumbire  34 
konse,  kapena  kuchula  Kumwamba,  chifukwa  kuli  chi- 
mpando  cha  Mulungu;  kapena  kuchula  dziko  la  pansi,  35 
chifukwa  liri  poponderapo  mapazi  ache  ; kapena  kuchula 
Yerusalemu,  chifukwa  kuli  mzinda  wa  Mfumu  yeikuru- 
kuru.  Kapena  usalumbire  ku  muthu  wako,  chifukwa  36 
sungathe  kuliyeretsa  mbu  kapena  kulidetsa  bii  tsitsi 
limodzi.  Koma  manenedwe  anu  akhale,  Inde,  inde ; iai,  37 
iai ; ndimo  choonjezedwa  jm  izo  chichokera  kwa  woijva’yo. 

Munamva  kuti  kunanenedwa,  Diso  ku/ipa  diso,  ndi  38 
dzino  kulipa  dzino : koma  Ine  ndinena  kwa  inu,  Musa-  39 
kanize  niunthu  woijva ; koma  amene’yo  adzakujmnda  iwe 
|>a  tsaya  lako  lamanja,  umtembenuzire  lina’nso.  Ndij>o  40 
kwa  iye  afuna  kujfita  nawe  ku  mlandu  ndi  kutenga 

41  malaya  ako,  umloleze’nso  chopfunda  chako.  Ndipo 
amene’yo  akakukakamiza  kumperekeza  n jiraimodzi,  uj)ite 

42  naye  ziwiri.  Kwa  iye  wopempha  iwe  umpatse,  ndimo  kwa 
iye  wofuna  kukukongola  usampoto’.okere. 

43  Munainva  kuti  kunanenedwa,  Udzakundana  ndi  tnnansi 

44  icako,  ndi  kumuda  mdani  wako : koma  Ine  ndinena  kwa 
inu,  kondanani  nawo  adani  anu,  ndi  kupempherera  iwo 

45  akuzunza  inu  ; kotero  kuti  mukakhale  ana  a Atate  wanu 
wa  Kumwamba;  chifukwa  Iye  amakwezera  dzua  laehe  pa 
oipa  ndi  pa  abwino,  namabvumbitsira  mvula  pa  olungama 

46  ndi  pa  osalungama.  Chifukwa  kuti  ngati  muwakonda 
akukondana  ndi  inu,  mphoto  yanji  muli  nayo  ? kodi 

47  angakhale  amisonko  siachita  chomwecho?  Ndipo  ngati 
mulankhula  abale  anu  okhaokha,  muchita  ninji  koposa 
cna  ? Kodi  angakhale  anthu  akunja  siachita  chomwecho  ? 

48  Chifukwa  chache  inu  mukhale  angwiro,  monga  Atate 
wanu  wa  Kumwamba  ali  wangwiro. 


Za  zopereka  za  chifundo ; za  Kupemphera,  ndi 
Kudzikana  Kudya. 

0 Yang’anirani  kuti  musachite  zolungama  zanu  pa  maso 
pa  anthu,  kuti  muonekere  kwa  iwo : kuti  ngati  mutero 

2 mulibe  mphoto  ndi  Atate  wanu  wa  Kumwamba.  Chifukwa 
ehache  pamene  pali  ponse  upatsa  mphatso  za  cliifundo, 
usamaomba  lipenga  patsogolo  pako,  monga  amachita 
onyenga  m’mosonkhanira’mo,  ndi  m’makwalala’mo,  kotero 
kuti  atamandidwe  ndi  anthu,  indetu  ndinena  kwa  inu, 

3 Iwo  atalandira  mphoto  zao.  Koma  iwe  popatsa  mphatso 
za  chifundo,  dzanja  lako  lamanzere  lisadziwe  chimene 

4 liehita  dzanja  lako  lamanja:  kotero  kuti  mphatso  zako  za 
chifundo  zikhale  zamtseri : ndimo  Atate  wako  wakuona 
mtseri  adzakubwezera  iwe. 

5 Ndipo  pamene  mupemphera,  musakhale  monga  onye- 
nga’wo : chifukwa  iwo  akonda  kuima  ndi  kupemphera 
m’mosonkhanira’mo,  ndi  pa  mphambano  za  makwalala, 
kuti  akaonekere  kwa  anthu.  Indetu  ndinena  kwa  inu, 

6 Iwo  atalandira  mphoto  zao.  Koma  iwe  popemphera,  lowa 
m’chipinda  chako,  nutseke  chitseko  chako,  nupemphere 
Atate  wako  ali  mtseri,  ndimo  Atate  wako  wakuona  mtseri 

7 adzakubwezeraiwe.  Ndipo popempheramusabwereze bwe- 
reze  chabe  iai,  monga  amachita  anthu  akunja,  chifukwa 
ayesa  kuti  adzamveredwa  ndi  kulankhula  lankhula  kwao. 

8 Chifukwa  chache  inu  musafanane  nawo : pakuid  Atate  wanu 

adziwa  zomwe  muzisowa,  inu  simunayambe  kupempha 
lye.  Chifukwa  ehache  pempherani  inu  ehomweeho : 9 

Atate  wathu  wa  Kumwamba,  Dzina  lanu  liyeretsedwe. 
Ufumu  wanu  udze.  Kufuna  kwanu  kuehitidwe,  monga  10 
Kumwamba  ehomwecho  pansi  pano.  Mutipatse  ife  lero  11 
chakudya  chathu  cha  lero.  Ndipo  mutikululukire  12 
mangawa  athu,  monga  ife’nso  takululukira  amangawa 
athu.  Ndipo  musatitengere  m’kuyesera,  koma  muti-  13 
pulumutse  kwa  woipa’yo.  Pakuti  ngati  mukululukira  11 
anthu  zolakwa  zao  adzakululukira  inu’nso  Atate  wanu  wa 
Kumwamba.  Koma  ngati  simukululukira  anthu  zolakwa  15 
zao,  Atate  wanu’nso  sadzakululukira  zolakwa  zanu. 

Ndipo  pamene  ponse  mudzikana  kudya,  musakhale  16 
ndi  nkhope  yaehisoni,  ngati  onyenga’wo : pakuti  aipitsa 
nkhope  zao,  kuti  aonekere  kwa  anthu  kuti  alimkudzikana 
kudya.  Indetu  ndinena  kwa  inu,  Iwo  atalandira  mphoto 
zao.  Koma  iwe,  podzikana  kudya,  dzola  muthu  wako,  ndi  17 
kusamba  nkhope  yako  : kuti  sukaonekere  kwa  anthu  kuti  18 
ulikudzikana  kudya,  koma  kwa  Atate  wako  ali  mtseri : 
ndimo  Atate  wako  wakuona  mtseri  adzakubwezera  iwe. 

Za  Chuma  cha  Mwamba,  Diso  langwiro,  Ambuye 
awiri,  Malabadiro  a moyo  uno. 

Musadzikundikire  nokha  ehuma  pa  dziko  la  pansi,  19 
pamene  njenjete  ndi  zimbiri  ziononga  ; ndi  pamene  mbala 
ziboola  ndi  kuba : koma  mudzikundikire  nokha  chuma  20 
m’Mwamba,  pamene  njenjete  kapena  zimbiri  siziononga, 
ndimo  mbala  siziboola  ndi  kusaba:  pakuti  kumene  kuli  21 
chuma  chako,  komwe  udzakhala  mtima  wako’nso. 

Diso  ndilo  nyali  ya  thupi:  chifukwa  chache  ngati  diso  22 
lako  liri  la  kumodzi,  thupi  lako  lonse  lidzakhala  lowa- 
litsidwa.  Koma  ngati  diso  lako  liri  loipa,  thupi  lako  23 
lonse  lidzakhala  lodetsedwa.  Chifukwa  chache  ngati 
kuwala  kumene  kuli  mwa  inu  kuli  mdiina,  mdima’wo  ndi 
woukuru  nditu!  Palibe  munthu  angathe  kukhala  kapolo  21 
wa  ambuye  ache  awiri : pakuti  pena  adzamuda  mmodzi’yo, 
ndi  kukonda  wina’yo;  pena  adzakangamira  kwa  mmodzi, 
nadzanyoza  wina’yo.  Simungathe  kukhala  kapolo  wa 
Mulungu  ndi  wa  Chuma.  Chifukwa  chache  ndinena  kwa  25 
inu,  Musade  nkhawa  ndi  moyo  wanu,  chimene  mudzadya 
ndi  chimene  mudzamwa  ; kapena  ndi  thupi  lanu,  chimene 
mudzabvala.  Kodi  moyo  suli  woposa  chakudya,  ndi 
thupi  loposa  chobvala  ? Yang’anirani  mbalame  za  25 
kumwamba,  kuti  sizimafesa’i,  kapena  sizimatema’i, 

kapena  sizimasonka’i  m’nkokwe;  ndipo  Atate  wanu  wa 
Kumwamba  azidyetsa.  Nanga  inu  mulibe  kusiyana 

27  nazo  kuziposa  izo  kodi  ? Ndipo  ndani  wa  inu  ndi  kudera 
nkhawa  angathe  kuonjezera  pa  msinku  paehe  mkono 

28  umodzi?  Ndipo  muderanji  nkhawa  ndi  chobvala? 
Tapenyetsani  maluwa  a ku  thengo,  makulidwe  awo ; sa- 

29  gwiritsa  nchito,  kapena  sapota : koma  ndinena  kwa  inu, 
kuti  angakhale  Solomoni  mu  ulemerero  wache  wonse 

30  sanabvala  monga  limodzi  la  amene’wa.  Koma  ngati 
Mulungu  abveka  chotero  maudzu  a ku  thengo,  akhala 
lero,  ndi  mawa  aponyedwa  pa  mkumbaliro,  nanga  si  inu 

31  kopambana  nditu,  inu  akukulupirira  pang’ono?  Chifu- 
kwa  chache  musadere  nkhawa,  ndi  kuti,  Tidzadya  chiani  ? 
kapena,  Tidzamwa  chiani  ? kapena,  Tidzabvala  chiani  ? 

32  Pakuti  anthu  akunja  azifunitsa  zonse  zimene’zo ; pakuti 
Atate  wanu  wa  Kumwamba  adziwa  kuti  musowa  zonse 

33  zimene’zo.  Koma  mutange  mufune  Ufumu  wache  ndi 
chilungamo  chache,  ndimo  zonsezimene’zo  zidzaonjezedwa 

34  kwa  inu.  Chifukwa  ohache  musadere  nkhawa  ndi  mawa  : 
pakuti  mawa  adzadzidera  nkhawa  iwo  okha.  Likwanira 
tsiku  ndi  zobvuta  zache. 

Za  Kuweruza  mnzache,  Kulimbika  m’kupe- 
mphera,  Zipata  ziwiri,  Aneneri  onyenga, 
Kumva  ndi  kuchita. 

~J  2 Musaweruzire,  kuti  musaweruzidwe.  Pakuti  ndi  ku- 
weruza  kumene  muweruza  nako,  inu’nso  mudzaweru- 
zidwa : ndipo  ndi  muyeso  umene  muyesa  nawo,  kudza- 

3 yesedwa  kwa  inu’nso.  Ndipo  upenya  bwanji  kachitsotso 
kali  m’diso  la  mbale  wako,  koma  mtanda  uli  m’diso  la 

4 iwe  mwini  suganizira?  Kapena  udzati  bwanji  kwa  mbale 
wako,  Tandilola  ndichotse  kachitsotso  m’diso  lako ; 

5 ndimo  ona,  mtanda’wo  uli’mo  m’diso  lako’li.  Wonyenga 
iwe!  tayamba  kuchotsa  m’diso  lako  mtanda’wo,  ndipo 
pomwepo  udzapenyetsa  kuchotsa  kachitsotso  m’diso 
la  mbale  wako. 

6 Musamapatse  choyera’cho  kwa  agaru,  ndimo  musama- 
ponye  ngale  zanu  patsogolo  pa  nkhumba,  kuti  zinga- 
zipondereze  kapena  ndi  mapazi  awo,  ndi  potembenuka 
zingang’ambe  inu. 

7 Pemphani,  ndimo  chidzapatsidwa  kwa  inu ; funani, 
ndimo  mudzapeza ; gogodani,  ndimo  chidzatsegulidwa 

8 kwa  inu  : Pakuti  wakupempha  yense  alandira  ; ndi  waku- 

funa’yo  apeza ; ndi  kwa  wogogoda’yo  chitsegulidwa. 
Kapena  munthu  ndani  wa  inu,  amene’yo  pompemphera  9 
mwana  wache  mkate,  adzampatsa  mwala?  Kapena  10 
pompempha  nsomba,  adzampatsa  iye  njoka  kodi  ? Cho-  1 1 
mwecho,  ngati  inu,  muli  oipa,  mudziwa  kupatsa  ana  anu 
mphatso  zabwino,  kopambana  kotani  nanga  Atate  wanu 
wa  Kumwamba  adzapatsa  zinthu  zabwino  kwa  iwo  aku- 
pemphalye?  Chifukwa  ehache  zinthu  ziri  zonse  muka-  12 
funa  kuti  anthu  achitire  inu,  inu’nso  muwachitire  iwo 
zotero  : pakuti  icho  ndicho  chilamulo  ndi  aneneri. 

Lowani  pa  chipata  chopapatiza  : chifukwa  chipata  chiri  13 
chachikuru,  ndi  njira  yakumuka  nayo  ku  kuonongeka 
ndiyo  yotakata  ; ndimo  ali  ambiri  amene’wo  alowa  nacho. 
Pakuti  chipata  chiri  chopapatiza,  ndi  ichepetsa  njira’yo  14 
yakumuka  nayo  ku  moyo,  ndimo  akuchipeza  chimeneeho 
ali  owerengeka. 

Yang’anirani  mupewe  aneneri  onyenga,  amene  adza  15 
kwa  inu  ndi  zobvala  za  nkhosa,  koma  mkati  mwao  ali 
afisi  olusa.  Mudzawazindikira  ndi  zipatso  zao.  Kodi  1G 
achera  kapena  mphesa  pa  minga,  kapena  nkhuyu  pa 
mtula  ? Chomwecho  mtengo  wabwino  wonse  upatsa  17 
zipatso  zokoma  ; koma  mtengo  woola  upatsa  zipatso  zoipa. 
Sungathe  mtengo  wabwino  kupatsa  zipatso  zoipa,  kapena  18 
mtengo  woola  kupatsa  zipatso  zokoma.  Mtengo  wonse  19 
wosapatsa  chipatso  chokoma,  audula,  nautaya  ku  moto. 
Inde  chomwecho  pa  zipatso  zao  mudzawazindikira  iwo.  20 

Si  yense'  wakunena  kwa  Ine,  Ambuye,  Ambuye,  21 
adzalowa  mu  Ufumu  wa  Kumwamba ; koma  wakuchita’yo 
chifuno  cha  Atate  wanga  wa  Kumwamba.  Ambiri  adzati  22 
kwa  Ine,  tsiku  lomwe’io,  Ambuye,  Ambuye,  kodi  siti- 
nanenera  mau  dzina  lanu,  ndi  m’dzina  lanu’nso  kuchotsa 
mizimu  yoipa,  ndi  kuchita  m’dzina  lanu’nso  zamphamvu 
zambiri?  Ndipo  pamenepo  ndidzafukulira  kwa  iwo,  23 
Sindinakudziwani  inu  nthawi  zonse : chokani  kwa  Ine, 
inu  akuchita  kuseruzika.  Chifukwa  chimenechi  yense  24 
amene  akamva  mau  anga  amene’wa,  ndi  kuwachita,  ndi- 
dzamfanizitsa  iye  ndi  munthu  wochenjera,  anamanga 
nyumba  yache  pa  tantwe  : Ndipo  inagwa  mvula,  ndimo  25 
inadza  mitsinje,  ndimo  zinaomba  mphepo,  zinagunda  pa 
nyumba’yo ; ndipo  siinagwa  : chifukwa  inakhazikika  pa 
tantwe’po.  Ndipo  yense  akumva  mau  anga  amene’wa,  26 
ndi  kusawaehita,  adzafanizidwa  ndi  munthu  wopusa, 
yemwe  anamanga  nyumba  yache  pa  mchenga  : Ndipo  27 
inagwa  mvula,  ndimo  inadza  mitsinje,  7idimo  zinaomba 

mphepo.  zinagunda  pa  nyumba’yo ; ndimo  inagwa : 
ndimo  kugwa  kwache  kunali  kwakukuru. 

28  Ndipo  panakhala  pamene  Yesu  anatha  mau  amene’wa, 

29  makamu  a anthu  anazizwa  ndi  chipunzitso  chache  : pakuti 
anawapunzitsa  monga  mwini  mphamvu,  ndimo  si  monga 
alembi  awo. 

Yesu  achiritsa  wakhate. 

(Marko,  1 : 40-45.  Luka,  5 : 12-14.) 

Q Ndipo  pakutsika  pache  pa  phiri’po,  inamtsata  mipingo 

2 yambiri  ya  anthu.  Ndipo  onani,  wakhate  anadza  na- 
mgwadira  Iye,  nanena,  Ambuye  ngati  mufuna  mungathe 

3 kundikonza.  Ndipo  Yesu  anatambalitsa  dzanja  lache, 
namkhudza  iye,  nati,  Ndifuna;  takonzeka.  Ndipo 

4 pomwepa  khate  lache  linachoka.  Ndipo  Yesu  ananena 
naye,  Ona’we,  usauze  munthu  ; koma  muka,  udzionetse 
wekha  kwa  wansembe’yo,  nupereke  mtulo  umene  anaula- 
mulira  Mose,  ukhale  mboni  kwa  iwo. 

Kenturiyo  wa  ku  Kapernao.  (Luka,  7 : 1-10.) 

5 Ndipo  mmene  Iye  analowa  m’Kapernao  anadza  kwa 

G Iye  kenturiyo,  nampemba  Iye,  nati,  Ambuye,  mnyamata 

wanga  ali  wogona  m’nyumba’mo,  wodwala  manjenje, 

7 wozunzidwa  koopsa.  Ndimo  Yesu  ananena  naye,  Ndifika 

8 Ine,  ndidzamchiritsa  iye.  Koma  kenturiyo’yo  anabvomera 
nati,  Ambuye,  sindiyenera  kuti  mukalowe  pansi  pa 
ehindwe  langa  iai  : koma  mungonene  mau,  ndimo  adza- 

9 chiritsidwa  mnyamata  wanga.  Pakuti  ine’nso  ndiri 
munthu  wakumvera  ulamuliro,  ndiri  nawo  asilikari  akum- 
vera  ine : ndimo  ndinena  kwa  uyu,  Muka,  namuka;  ndi 
kwa  wina,  Idza,  nadza ; ndimo  kwa  kapolo  wanga,  Chita 
iohi,  nachita. 

10  Ndipo  pakumva  iclii,  Yesu  anazizwa,  nati  kwa  iwo 
akumtsata,  Indetu  ndinena  kwa  inu,  ngakhale  mwa 

1 1 Israyeli,  sindinapeza  chikulupiriro  chotere.  Ndipo  ndinena 
ndi  inu,  kuti  ambiri  a ku  mmawa  ndi  a ku  madzulo 
adzafika,  nadzakhala  pamodzi  ndi  Abrahamu,  ndi  Isake, 

12  ndi  Yakobo,  mu  Ufumu  wa  Kumwamba:  koma  ana’wo 
a Ufumu  adzatayidwa  ku  mdima  wakunja:  komweko 

1.3  kudzakhala  kulira  ndi  kukukuta  mano.  Ndipo  Yesu 
anati  kwa  kentui iyo’yo,  Pita’ko,  kukh.de  kwa  iwe  monga 
unakulupirira.  Ndipo  anachiritsidwa  mnyamata’yo  nthawi 
yomwe’yo. 

Mpongozi  wa  Petro. 

(Marko,  1 : 29-34.  Luka,  4 : 38-41.) 

Ndipo  pofika  Vesu  ku  nyumba  ya  Petro,  anaona  14 
mpongozi  wache  atagona,  ndi  kudwala  malungo.  Ndimo  15 
anamkhudza  dzanja  lache,  ndimo  malungo  anamleka 
mkazi’yo;  ndipo  anauka,  namtumikira  Iye. 

Ndipo  pakudza  madzulo,  anatengera  kwa  lye  anthu  16 
ambiri  ogwidwa  ndi  mizimu  yoipa : ndimo  Iye  anatu- 
rutsa  mizimu’yo  ndi  mau,  naehiritsa  akudwala  onse : 
kotero  kuti  chikakwane  chonenedwa  ndi  Yesaya  mnene-  17 
ri’vo,  kuti, 

h/e  yekha  miatenga  zofoka  zalhu, 

Nanyainula  nthenda  sathu. 

Matsatidwe  ache  a Yesu.  (Luka,  9:  57 — .) 

Ndipo  Vesu,  poona  makamu  ambiri  a anthu  akumzu-  18 
ngulira  lye,  analamulira  kumuka  ku  tsidja  lina.  Ndipo  19 
anadza  munthu  mlembi,  nati  kwa  Iye,  Mpunzitsi,  ndi- 
dzakutsatani  inu  konse  kumene  mumuke’ko.  Ndipo  20 
Yesu  ananena  kwa  iye,  Nkhandwe  ziri  nazo  nkwimba 
zao,  ndi  mbalame  za  kumwamba  zisa  zao,  koma  Mwana 
wa  munthu  alibe  potsamira  muthu  wache. 

Ndipo  wina,  wa  opunzira  ac-he,  anati  kwa  Iye,  Ambuye,  21 
mundilole  ine  nditange  ndimuke  kuika  maliro  a atate 
wanga.  Koma  Yesu  ananena  kwa  iye,  Tsata  Ine,  nuleke  22 
akufa  aike  akufa  awo. 

Yesu  aletsa  namondwe. 

(Marko,  4 : 35-41.  Luka,  8 : 22-25.) 

Ndipo  pamene  lye  atalowa  m’ngalawa,  opunzira  ache  23 
anamtsata  Iye.  Ndipo  onani,  panauka  namondwe  24 
wamkuru  pa  nyanja,  kotero  kuti  ngalawa  inakwiriridwa 
ndi  mapfunde : koma  Iye  anali  m’tulo.  Ndipo  iwo  25 
anadza,  namutsa  lye,  nanena,  Ambuye  tapulumutsani, 
tiri  kutaydka.  Ndimoananena  Iye  kwa  iwo,  Muli  amantha  26 
bwanji,  okulupirira  kochepa  ? Pomwepo  Iye  anauka, 
nadzudzula  mphepo’zo  ndi  nyanja’yo,  ndipo  panagwa 
bata  lalikuru.  Ndipo  anazizwa  anthu’wo,  nanena,  Ndiye  27 
muiithu  wotani  uyu,  kuti  ngakhale  mphepo  ndi  nyanja 
zimvera  Iye  ? 

Ogwidwa  ndi  ziwanda  a ku  Gadara. 

(Marko,  5 : 1-17.  Luka,  8 : 26-37.) 

28  Ndipo  pofika  Ive  ku  tsidja  lina,  ku  dziko  la  Agadara, 
anakomana  naye  awiri  ogwidwa  ndi  ziwanda,  akuturuka 
ku  mbuto  ya  manda,  aukali  nditu,  kotero  kuti  sangathe 

29  kupita’po  munthu  pa  njira  imene’yo.  Ndipo  onani,  ana- 
pfuula  nati,  Tiri  nanu  ndi  chiani,  Inu  Mwana  wa  Mulungu  ? 
Mwadza  kuno  kodi  kutizunza  ife,  nthawi  yache  siinafike  ? 

30  Ndipo  panali  patari  ndi  iwo  mulu  wa  nkhumba  zambiri 

31  zirinkudya.  Ndipo  mizimu’yo  inampempha  Iye  ninena, 
Ngati  mutiturutsa,  mutitumize  ife  tilowe  m’mulu  wa 

32  nkhumba’zo.  Ndipo  anati  kwa  iyo,  Mukani.  Ndimo 
iyo  inaturuka,  nimuka  kulowa  m’nkhumba’zo : ndimo 
onani,  mulu  wonse  unatamanga  Iiwiro  kunsi  ku  phompho 

33  m’nyanja  ’mo,  ndimo  unafa  m’madzi.  Koma  akuziweta 
anathawa,  namuka  ku  midzi,  nauza  zonse,  ndi  zakuti  zao 

34  za  amizimu  aja.  Ndipo  onani,  mudzi  wonse  unaturuka 
kukomanira  naye  Yesu,  ndimo  mmene  anamona  Ive. 
anampemba  kuti  achokere  m’maliri  awo. 

Wa  Manjenje  wa  ku  Kapernao. 

(Marko,  2 : 3-12.  Luka,  5 : 18-26.) 

9 Ndipo  Iye  analowa  m’ngalawa,  naoloka,  nadza  ku 

2 mudzi  kwao.  Ndimo  onani,  analikumtengera  kwa  Iye 
munthu  wa  manjenje,  wakugona  pa  chika : ndimo  Yesu 
pakuona  chikulupiriro  chao,  anati  k«a  wodwala’yo, 
Limba  mtima,  mwana,  machimo  ako  akululukidwa. 

3 Ndipo  onani,  ena  a alembi  ananena  mu  mtima  mwao, 

4 Uyu  achitira  Mulungu  mwano.  Ndipo  Yesu,  pozindikira 
maganizo  awo,  anati,  Chifukwa  chanji  muli  kuganizira 

5 zoipa  m’mitima  yanu  ? pakuti  chapafupi  nchiti,  kunena, 
Machimo  ako  akululukidwa ; kapena  kunena,  Tauka, 

6 nuyende?  Koma  kuti  mudziwe  kuti  ali  nazo  mphamvu 
Mwana  wa  munthu  pansi  pano  ya  kukululukira  machimo 
(pomwepo  anena  kwa  wodwala’yo),  Tauka,  nutenge  chika 

7 lako,  numuke  ku  nyumba  kwako.  Ndipo  anauka,  napita 

8 ku  nyumba  kwache.  Ndipo  mmene  anthu  a makamu 
anachiona,  anaopa,  nalemekeza  Mulungu,  wakupatsa 
anthu  mphamvu  yotere’yo. 

Yesu  aitana  Mateyu. 

(Marko,  2:  14-17.  Luka.  5 : 27-32.) 

Ndipo  Yesu  popita,  kuchokera  kumeneko,  anaona  1) 
munthu,  dzina  lache  Mateyu,  alinkukhala  jiolandira 
msonko,  nanena  kwa  iye,  Nditsate  Ine.  Ndimo  iye 
anauka,  namtsata. 

Ndipo  panali  pamene  Iye  analinkukhala  pa  ehakudya  10 
m’nyumba’mo,  onani,  amisonko  ndi  oehimwa  ambiri 
anadza  nakhala  pansi  pamodzi  ndi  Yesu  ndi  opunzira 
ache.  Ndi]io  aFarisi,  pakuona  iclii,  ananena  kwa  opunzira  1 1 
ache,  Chifukwa  ninji  Mpunzitsi  wanu  alinkudya  pamodzi 
ndi  amisonkondi  ochimwa?  Ndipo  mmene  Yesu  anamva  12 
anati,  Olimba  safuna  sing  anga  ai,  koma  odwala.  Koma  13 
mukani  mupunzire  nchiani  ichi, 

Ndifuna  chifundo,  si  nsemhc’i : 
pakuti  sindinadza  kudzaitana  olungama  koma  oehimwa. 

Kudzikana  Kudya. 

(Marko,  2 : 18-22.  Luka,  5 : 33-38.) 

Pomwepo  anadza  kwa  Ive  opunzira  ache  a Yohane,  14 
nati,  Chifukwa  ninji  ife  ndi  aFarisi  tidzikana  kudya 
kawiri  kawiri,  koma  opunzira  anu  sadzikana?  Ndipo  15 
Yesu  anati  kwa  iwo,  nanga  anyamata  a nyumba  ya 
ukwati  angathe  kulira  kodi  nthawi  vaehe  mkwati  akhala 
nawo?  koma  adzafika  masiku,  pamene  mkwati  adza- 
chotsedwa  kwa  iwo,  ndimo  pomwepo  adzadzikana  kudya. 

Ndipo  kulibe  munthu  anapatikiza  chipati  cha  nsaru  16 
yaiwisi  pa  chopfunda  ehakale  ; pakuti  chigamba  chache’- 
cho  chichotsa  ku  chopfunda’cho,  ndimo  chichita  chiboo 
chaehikuru.  Kapena  samapungulira  vinyo  watsopano  1 7 
m’matumba  akale ; ngati  akatero,  matumba  apulika,  ndi 
vinvo  utayika,  ndi  matumba  aonongeka  : koma  apungulira 
vinyo  watsopano  m’matumba  atsopano,  ndi  zonse  ziwiri 
zisungika. 

Mkazi  wodwala.  Mwana  wamkazi  wa  Yairo. 

(Marko,  5 : 22-43.) 

M mene  Ive  anali  kuwalankhulira  iwo  zintlm  zimene’zo,  1 8 
onani,  anadza  munthu  mkuru,  namgwadira  lye,  nanena, 
Wamwalira  tsopano’li  mwana  wanga  wamkazi,  komatu 

mudze  muike  dzanja  lanu  pa  iye,  mlirno  adzaklia'a  ndi 

19  moyo.  Ndipo  Yesu  ananyamuka  namtsata  i}'e,  ndi 
opunziva  ache  omwe. 

20  Ndipo,  onani,  mkazi,  anali  ndi  nthenda  yotuvuka 
mwazi  zaka  khumi  ndi  ziwivi,  anadza  pambuyo  pache, 

21  nakhudza  mponje  ya  chopfunda  chache:  pakuti  anali 
kunena  mwa  iye  yekha,  Ngati  ndingakhudze  kokha 

22  chopfunda  chache  ndidzachiva.  Koma  Yesu  popotoloka 
ndi  kuona  iye  anati,  Limba  mtima,  mwana  mkazi’we, 
chikulupivivo  chako  chakuchivitsa  iwe.  Ndipo  mkazi’yo 
anachiva  kuyambiva  pa  nthawi  yomwe’yo. 

23  Ndipo  Yesu  polowa  m’nyumba  yache  ya  mkuvu’yo,  ndi 

24  poona  oyimba  atolivo  ndi  khamu  la  anthu  obuma,  ananena, 
Tuvukeni,  pakuti  kabuthu’ko  sikanafe  koma  kali  m’tulo. 

25  Ndipo  anamseka  lye  phwephwete.  Koma  pamene 
khamu’lo  linatuvutsidwa,  Iye  analowa’mo,  nagwiva  dzanja 

20  lache ; ndimo  kabuthu’ko  kadauka.  Ndipo  mbivi  yache 
imene  inabuka  m’dziko  lonse  limene’lo. 

Yesu  achiritsa  akhungu  awiri,  ndi  wosalankhula. 

27  Ndipo  popita  Yesu  kuchokeva  kumeneko,  anamtsata 
Iye  anthu  awivi  akhungu,  opfuula  ndi  kuti,  Mutichitive 

28  ife  chifundo,  mwana  wa  Davide.  Ndipo  mrnene  Iye 
analowa  m’nyumba’mo,  akhungu’wo  anadza  kwa  Iye : 
ndipo  Yesu  anati  kwa  iwo,  Mukulupiviva  kodi  kuti  ndi- 
khoza  kuchita  ichi  ? Anena  kwa  Iye,  Inde,  Ambuye. 

29  Pomwepo  anakhudza  maso  awo,  nati,  Chichitidwe  kwa  inu 

30  monga  chikulupivivo  chanu.  Ndipo  maso  awo  anapenuka. 
Ndipo  Yesu  anawayamuka  iwo,  nanena,  Yang’anivani, 

31  asadziwe  munthu  ali  yense.  Koma  iwo  anatuvuka’mo, 
nabukitsa  mbivi  yache  m’dziko  lonse’lo. 

32  Ndipo  pamcne  iwo  anali  kutuvuka,  onani,  anamte- 
ngeva  Iye  muntl.u  wosalankhula,  wogwidwa  mzimu  woipa. 

33  Ndimo  nv.nene  unatuvutsidwa  mzimu’wo,  wosalankhula’yo 
analankhula,  ndimo  makamu  a anthu  anazizwa,  nanena, 

31  Kalelonse  sichinaoneke  chomwecho  mwa  Isvayeli.  Koma 
aFavisi  analinkunena,  Atotuvutsa  mizimu  yoipa  ndi 
mjihamvu  zache  za  mfumu  ya  mizimu  yoipa. 

Zokhunka  ndi  anchito. 

35  Ndipo  Yesu  anayendaj’c nda  m’mizinda  yonse  ndi 
m’midzi,  namapunzitsa  m’mosonkhaniva  mwao,  nalalikiva 

Utenga  Wabwino  wa  Ufunni  ’wo,  naeharitsa  nthenda  iri 
vonse  ndi  zofoka  zonse.  Koma  Iye,  poona  makamu’wo  a 36 
anthu,  anagwidwa  m’mtima  ni  chisoni  ehifukwa  cha  iwo, 
popeza  anali  okaluludwa  ndi  omwazikana,  akunga  nkhosa 
zopanda  mbusa.  Pomwepo  ananena  kwa  opunzira  aehe,  37 
Zokhunka  zichurukadi  koma  anehito  ali  owerengeka.  Chi-  38 
fukwa  ehaehe  pempherani  Mwini  zokhunka,  kuti  akokose 
anchitoJiu  kukhunka  kwache. 

Atumwi  khumi  ndi  awiri  ndi  utumiki  wao. 

Ndipo  pamene  I ve  anadziitanira  opunzira  aehe  khumi-]  0 
ndi  awiri,  anapatsa  iwo  akhale  nayo  mphamvu  pa  mizimu 
yoipa,  ya  kuiturutsa  iyo,  ndi  ya  kuchiza  nthenda  iri  yonse 
ndi  zofoka  zonse. 

Ndipo  maina  awo  a amitumwi’wo  khumi  ndi  awiri  ali  2 
amene’wa : woyamba  Simoni  wonenedwa  Petro,  ndi 
Andreva  mbale  wache : Yakobo  mwana  wa  Zebedavo 
ndi  Yohane  mbale  wache;  Filipo^  ndi  Bartolomeyo ; 3 

Tomasi  ndi  Mateyu  wamisonko’yo ; Yakobo  mwana  wa 
Alifeyo,  ndi  Tadeyo ; Simoni  Mkanane,  ndi  Yudase  4 
Isikariote  amene’nso  anampereka  Iye.  Awa  amene,  khumi  •') 
ndi  awiri’wa,  Yesu  anawatumiza,  nawaweruza  iwo  ndi 
kuti ; 

Musapite  ku  njira  ya  kwa  anthu  akunja,  ndi  m’mudzi 
wa  aSamariya  musamalowe’mo  : koma  makamaka  mupite  0 
ku  nkhosa  zosokera  za  banja  la  Israyeli.  Ndipo  pamene  7 
muli  kupita,  lalikani,  kuti,  Ufumu  wa  Kumwamba 
wayandikira.  Chiritsani  akudwala,  ukitsani  akufa,  ko-  8 
nzani  akhate,  turutsani  mizimu  yoipa : munalandira 
kwaulere,  patsani  kwaulere.  Musadzitengere  ndalama  !) 
za  ehikudu,  kapena  za  ntumbiri,  kapena  za  kobiri,  m’ma- 
lamba  mwanu ; kapena  thumba  la  kamba  la  ku  njira,  10 
kapena  malaya  awiri,  kapena  nsapato,  kapena  ndodo : 
pakuti  wanehito  ayenera  kulandira  zakudya  zache. 
Ndipo  m’mzinda  uli  wonse,  kapena  m’mudzi,  mukalo-  1 1 
wa’mo,  mufunsitse  ndani  ali  woyenera  momwemo  ; ndimo 
bakalani  komweko  kufikira  muturuka’mo.  Ndipo  polowa  12 
m’nyumba  muilankhule.  Ndipo  ngati  nyumba’yo  iri  1.3 
yoyenera,  mtendere  wanu  udze  pa  iyo,  koma  ngatitu  siiri 
yoyenera,  mtendere  wanu  ubwerere  kwa  inu.  Ndipo  14 
yemwe’yo  sadzakulandirani  inu,  kapena  kusamva  mau 
anu,  pamene  mulikuturuka  m’nyumba’yo,  kapena  m’mu- 
dzi’mo,  sansani  pfumbi  m’mapazi  anu.  Indetu  ndinena  15 

kwa  inu,  kuti,  m’tsiku  la  kuweruza,  mlandu  wao  wa 
Sodoma  ndi  Gomora  udzachepa  ndi  wache  wa  mudzi 
umene’wu. 

16  Taonani,  Ine  ndikutumizani  inu  monga  nkhosa  pakati 
pa  afisi : chifukwa  chache  khalani  ochenjera  monga  njoka, 
ndi  oona  mtima  monga  nkhunda. 

17  Koma  chenjerani  ndi  antlni ; pakuti  adzakuperekani 
inu  kwa  akuru  a mlandu,  nadzakukwapulani  inu  m’moso- 

18  nkhanira  mwao ; ndipo’nso  adzakutengerani  inu  kwa 
akazembe  ndi  mafumu  chifukwa  cha  Ine,  kukhala  mboni 

19  ya  kwa  iwo,  ndi  kwa  anthu  akunja.  Koma  pamene  pali 
ponse  angakuperekeni  inu,  musamadere  nkhawa  munga- 
lankhule  bwanji  kapena  munganene  chiani ; pakuti 
chimene  mudzachilankhula,  chidzapatsidwa  kwa  inu,  pa 

20  nthawi  yomwe’yo : pakuti  akulankhula  si  ndinu,  koma 

21  Mzimu  wa  Atate  wanu  alikulankhula  mwa  inu.  Ndipo 
mhale  adzaperekera  mbale  wache  ku  imfa,  ndi  atate 
mwana  wache  : ndipo  ana  adzatsutsa  obala  awo,  nadzawa- 

22  fetsa  iwo.  Ndipo  adzada  inu  anthu  onse  chifukwa  cha 
dzina  langa;  koma  iye  amene  wakupirira  kufikira  chima- 
riziro,  iye’yu  adzapulumutsidwa. 

2-°»  Koma  pamene  angakuzunzeni  inu  m’mudzi  uwu, 
thawirani  mwina : indetu  ndinena  kwa  inu,  Simudzaitha 
mizinda  va  Israyeli,  kufikira  pamene  Mwana  wa  munthu 
akadza. 

21  Wopunzira  saposa  mpunzitsi  wache,  kapena  kapolo 

25  saposa  mbuye  wache.  Kuli  kukwanira  kwa  wopunzira 
kuti  akhale  monga  mpunzitsi  wache,  ndi  kapolo  monga 
mbuye  wache.  Ngati  anamucha  mwini  banja,  kuti,  Be- 
elzebule,  sadzaposa  kodi  kuwatero  apabanja  pache  ? 

26  Chifukwa  chaehe  musaope  iwo  ; pakuti  palibe  kanthu 
kanabvundikiridwa,  kamene  sikadzaululidwa ; kapena 

27  kanthu  kobisika,  kamene  sikadzadziwika.  Chimene 
ndikuuzani  kwa  inu  mu  mdima,  tachinenani  poyera: 
ndimo  chimene  muchimva  m’khutu,  muchilalikire  pa 

28  machindwe  a nyumba.  Ndimo  musamaope  amene  akupha 
thupi,  koma  moyo’wo  sangathe  kuupha ; koma  maka- 
maka  muope  lye,  wokhoza  kuononga  moyo  ndi  tliupi 
lomwe  m’gehena. 

29  Kodi  mpheta  ziwiri  sizigula  kakobiri  ? ndipo  mmodzi 

30  wa  awo  siagwa  pansi  popanda  Atate  wanu : komatu 
inu,  matsitsi  onse  a ni’muthu  mwanu  awerengedwa. 

31  Chifukwa  chache  musamaope ; inu  mupambana  ndi 
atimba  ambiri. 

Chifukwa  ehache  yense  amene  adzabvoniereza  Ine  pa  32 
niaso  pa  anthu,  Ine’nso  nilidzambvomereza  Iye  pa  maso 
pa  Atate  wanga  wa  Kumwamba.  Koma  yense  amene  33 
adzandikana  Ine  pa  maso  pa  anthu,  Ine’nso  ndidzamkana 
iye  pa  maso  pa  Atate  wanga  wa  Kumwamba. 

Musalingalire  kuti  ndidadzeva  kuponya  mtendere  pa  34 
dziko  la  pansi  pano ; sindinadzera  kuponya  mtendere, 
koma  lupanga.  Pakuti  ndinadza  kupatutsa  munthu  kwa  35 
atate  wache,  ndi  mwana  wamkazi  kwa  amache,  ndi  mkazi 
wokwatidwa  kwa  mpongozi  wache  : ndipo  apabanja  pache  30 
a munthu  adzakhala  adani  ache. 

Iye  wakukonda  atate  wache,  kapena  amache  koposa  37 
Ine,  sayenera  Ine,  ndimo  Iye  wakukonda  mwana  wache 
wamwamima,  kapena  mwana  wache  wamkazi  koposa  Ine, 
sayenera  Ine.  Ndipo  iye  amene  satenga  mtanda  wache,  38 
natsata  pambuyo  panga,  sayenera  Ine.  lye  adaupeza  39 
moyo  wache,  adzautaya ; ndi  Iye  adautaya  moyo  wache, 
chifukwa  cha  Ine,  adzaupeza  umene’wu. 

lye  wakulandira  inu,  andilandira  Ine,  ndi  wakundi-  40 
landira  Ine,  amlandira  Iye  ananditumiza  Ine.  Iye  waku-  41 
landira  mneneri,  pa  dzina  la  mneneri,  adzalandira  mphoto 
ya  mneneri ; ndimo  wakulandira  munthu  wolungama,  pa 
dzina  la  munthu  wolungama,  adzalandira  mphoto  ya 
munthu  wolungama.  Ndimo  amene  ali  yense  adza-  42 
mwetsa  mmodzi  wa  ang’ono  awa,  chiko  cha  madzi  ozizira 
okha,  pa  dzina  la  wopunzira,  indetu  ndinena  kwa  inu, 
iye  sadzataya  mphoto  yache. 

Otumidwa  ndi  Yohane  Mbatizi.  (Luka,  7 : 18-35.) 

Ndipo  panali,  pamene  Yesu  anatha  kuwafotokozera  j j 
opunzira  ache  khumi  ndi  awiri,  Iye  anachokera  kumeneko 
kukapunzitsa  ndi  kulalikira  m’midzi  mwao. 

Koma  Yohane,  pakumva  m’nyumba  ya  ndende  nchito’zo  2 
za  Kristu,  anatumiza  mau  ndi  opunzira  ache,  nati  kwa  Iye,  3 
Inu  ndinu  wakudza’yo  kodi,  kapena  tiyembekezere  wina  ? 
Ndipo  Yesu  anayanka,  nanena  nawo,  Mukani  mubwezere  4 
mau  kwa  Yohane  zimene  muzimva  ndi  kuziona  : akhungu  5 
alandira  kuona  kwao,  ndi  opunduka  miyendo  ayenda- 
yenda,  akliate  akonzedwa,  ndi  ogonta  akumva,  ndi  akufa 
aukitsidwa,  ndi  kwa  auinphawi  ulalikidwa  utenga  wabwi- 
no.  Ndimo  wodala  ali  iye  amene  sakumudwa  chifukwa  0 
cha  Ine. 

Ndipo  mmene  awa  analikumuka,  Yesu  anayambonena  7 

nili  makamu  a anthu  za  kwa  Yohane,  Munaturuka  kunka 
ku  chipululu  kukapenyanji  ? Bango  logwedezeka  ndi 
t:  mphepo  kodi  ? Koma  munaturuka  kukaona  chiani  ? 

Munthu  wobvala  zofewa  kodi?  Onani,  akubvala  zofewa 
‘J  ali  m’nyumba  za  mafumu.  Koma  muuaturukiranji  ? 
Kukaona  mneneri  kodi  ? Indetu,  ndinena  kwa  inu,  ndi 

10  wakuposa  mneneri.  Uyu  ndiye  amene  kunalembedwa 
za  iye,  kuti, 

Oiuini  Ine  ndilumiza  mlenga  wanga  pa  nkhope  yanu , 
Amene  adzakonza  njira  yanu  rntsogolo  rmcanu. 

1 1 Indetu  ndinena  kwa  inu,  Sanauke  mwa  akubadwa  ndi 
akazi  munthu  wamkuru  woposa  Yohane  Mbatizi;  koma 
iye  amene  ali  wochepa  mu  Ufumu  wa  Kumwamba  arnku- 

12  lira  iye.  Ndipo  kuyambira  pa  masiku  a Yohane  Mbatizi, 
kufikira  tsopano  lino,  L fumu  wa  Kumwamba  uli  wokanga- 
mizidwa,  ndimo  okangamira’wo  aukwatula  ndi  mphamvu. 

13  I’akuti  aneneri  onse  ndi  chilamulo  chinanenera  kufikira 

11  pa  Yohane.  Ndipo  ngati  mufuna  kulandira,  uyu  ndiye 

15  Eliya  amene  amati  akudza.  Amene  ali  ndi  makutu 
akumva,  amve. 

16  Koma  ndidzafanizira  ndi  chiani  obadwa  awa  a mako- 
no  ? Ali  ofanana  ndi  ana  akukhala  m’mabwalo  a malonda, 

17  amene  alikuitana  anzao,  ndi  kuti,  Tinakulizirani  inu  zito- 
liro,  ndimo  inu  simunabvina;  tinabuma  maliro,  ndimo  inu 

18  simunalira.  Fakuti  Yohane  anadza  wosadya,  wosamwa, 

19  ndimo  iwo  amati,  Ali  ndi  mzimu  woipa.  Mwana  wa 
Munthu  anadza  wakudya,  ndi  wakumwa,  ndimo  iwo 
amati,  Onani  munthu  wakudyaidya  ndi  wakumwaimwa 
vinyo,  bwenzi  wa  amisonko  ndi  ochimwa!  Ndipo  nzeru 
iyesedwa  yolungama  ndi  nchito  zache. 

Midzi  itatu  yosalapa’yo.  (Luka,  10:  13-15.) 

20  Pomwepo  lye  anayamba  kutonza  midzi’yo,  m’mene’mo 
zinachitidwa  zambiri’zo  za  nchito  zamphamvu  zache,  chifu- 

2 1 kwa  kuti  siinatembenuke.  Tsoka  kwa  iwe,  Korazini ! 
tsoka  kwa  iwe,  Betsaida ! chifukwa  ngati  zamphamvu 
zimene  zachitidwa  mwa  inu  zikadachitidwa  m’Turo  ndi 
m’Sidoni,  akadatembenuka  mtima  kalekale  m’ziguduli  ndi 

22  m’pulusa.  Koma’nso  ndinena  kwa  inu  kuti  m’dzua  la  ku- 
weruza  mlandu  wao  wa  Turo  ndi  Sidoni  udzachepa  mli 

23  wanu.  Ndipo  iwe,  Kapernao,  udzakwezedwa  kodi  kufiki- 
ra  ku  thambo?  udzatsika  kufikira  ku  dziko  la  akufa ! 

chifukwa  ngati  zamphamvu  zimene  zachitidwa  mwa  iwe 
zikadachitidwa  m’Sodoma,  uwo  ukadatsalira  kufikira  lero. 
Kom’anso  lidinena  kwa  inu  kuti  m’dzua  la  kuweruza,  24 
mlandu  wache  wa  Sodoma  udzachepa  ndi  wako. 

Gori  lache  la  Kristu.  (Luka,  10:  21.) 

M ’nyengo  imene’yo  Yesu  anayanka  nati,  Ndibvomereza-  25 
na  ndi  Inu,  Atate,  Mwini  Kumwamba  ndi  pansi  pano,  kuti 
munazibisira  izo  kwa  anzeru  ndi  akudziwitsa,  ndi  muna- 
dziululira  zomwe  kwa  makanda : etu,  Atate,  chifukwa  26 
chotero  chinakhala  chokondweretsa  pa  maso  panu.  Zi-  27 
nthu  zonse  zinaperekedwa  kwa  Ine  ndi  Atate  wanga : 
ndipo  palibe  muntliu  adziwa  Mwana  amene,  koma  Atate 
yekha;  ndi  palibe  wina  adziwa  Atate,  koma  Mwana  ame- 
ne  yekha,  ndi  iye’yo  kwa  amene  Mwana  afuna  kumuululira. 
Idzani  kuno  kwa  Ine  nonsenu  akulema  ndi  akutodwa  ndi  28 
katundu,  ndimo  Ine  ndidzakupumulitsani  inu.  Senzani  29 
gori  langa  pa  inu,  ndimo  punzirani  kwa  ine ; chifakuti 
ndiri  wofatsa  ndi  wodzichepetsa  m’mtima  : ndimo  mudza- 
peza  mpumulo  wa  miyoyo  yanu.  l'akuti  gori  langa  liri  30 
lofewa,  ndi  katundu  wanga  ali  wopepuka. 

Yesu  Ambuye  wa  Sabata. 

(Marko,  2 : 21-28.  Luka,  6 : 1-5.) 

M’nyengo  imene’yo  Yesu  anapita  tsiku  la  Sabata  pa-"|  2 
kati  pa  minda  ya  tirigu;  ndimo  opunzira  ache  anali  ndi 
njala,  nayamba  kubudula  ngala,  nadya.  Koma  aFarisi,  2 
pakuona,  anati  kwa  Iye,  Tapenyani,  opunzira  anu  achita 
chimene  chosalola  kuehitika  tsiku  la  Sabata.  Konia  Iye  3 
anati  kwa  iwo,  kodi  simunawerenga  chimene  anachichita 
Davide,  pamene  anali  ndi  njala,  ndi  iwo  amene  anali 
naye  ? kuti  analowa  m’nyumba  ya  Mulungu,  nadya  mi-  4 
kate  yoonetsa,  imene  yosalola  kudya  iye  kapena  amene 
anali  naye,  koma  ansembe  okhaokha.  Kapena  simunawe-  5 
renga  kodi  m’chilamulo,  kuti  tsiku  la  Sabata  ansembe 
m’kachisi’mo  amaipitsa  tsiku  la  Sabata,  nakhala  opanda 
chimo  ? Koma  ndinena  kwa  inu,  kuti  wakuposa  kachi-  6 
si’yo  ali  pompano.  Koma  ngati  mukadadziwa  nchiani  7 
ichi, 

Ndifuna  chifundo,  si  nsemhe'i, 

sinnikadaweruza  olakwa  iwo  osacliimwa,  pakuti  Mwana  8 
wa  munthu  ali  mwini  wache  wa  tsiku  la  Sabata. 

Yesu  achiritsa  wa  dzanja  lopuala. 

(Marko,  3 : 1-6.  Luka,  6 : 6-11.) 

9  Ndipo  lye  anachokera  pamenepo,  nalowa  m’moso- 

10  nkanira  mwao  ; ndimo  onani,  munali  munthu  wa  dzanja 
lopuala.  Ndipo  anamfunsitsa  Iye,  ndi  kuti,  Nkulola  kodi 
kuchiritsa  tsiku  la  Sabata  ? kuti  ampalamulire  mlandu. 

11  Koma  Iye  anati  kwa  iwo,  Ndi  munthu  ndani  wa  inu, 
amene  ali  nayo  nkhosa  imodzi,  ndipo  ngati  idzagwa 
m’dzenje  tsiku  la  Sabata,  kodi  sadzaigwira,  naiturutsa 

12  imene’yo?  Ndipo  nanga  nkotani  kuposa  kwache  kwa 
munthu  ndi  nkhosa!  Chifukwa  chache  nkulola  kuchita 

13  zabwino  tsiku  la  Sabata.  Pomwepo  ananena  Iye  kwa 
munthu’yo,  Tansa  dzanja  lako.  Ndipo  iye  analitansa, 
ndimo  linabwezeredwa  lamoyo  longa  linzache. 

14  Ndipo  aEarisi  anaturuka,  naweruzana  zomchitira  Iye 

15  mwakumuononga.  Koma  Yesu  nnnene  anadziwa,  anacho- 
kera  kumeneko : ndimo  anamtsata  Iye  anthu  ambiri; 

16  ndimo  Iye  anawachiritsa  iwo  onse,  nawalimbitsira  mau 

17  kuti  asamulule  Iye : kuti  chikaehitidwe  chonenedwa  ndi 
Yesaya  mneneri  uja,  kuti, 

1 8 Taona  mnyamata  wanga,  amene  nilinamsankha  , 

Wokondedwa  wanga,  amene  moyo  wanga  ukondwera  naye : 

Pa  Iye  ndidzaika  Mshnu  wanga, 

Ndimo  Iye  adzalalika  mlandu  kwa  anthu  akunja. 

19  Sadzalimbana,  sadsapfuula  ; 

Xdimo  angakha/e  mmodzi  sadzanwa  mau  aehe  m' makwalalu  ; 

20  Bango  lopwanyika  sadzalityola , 

Ndi  nyali  yofuka  sadzaizima, 

ku/ikira  kuti  Iye  adzapilitsa  mlandu  umarizidwe  pa  kugonjetsa. 

21  Ndipo  anthu  akunja  adzakulupirira  dzina  laehe. 

Mwano  wa  AFarisi.  (Luka,  11  : 14-23.) 

22  Pomwepo  anamtengera  Iye  munthu  wogwidwa  ndi 

chiwanda,  waklnmgu  ndi  wosalankhula  : ndimo  lye 

anamchiritsa,  kotero  kuti  wosalankhula’yo  analanklnda, 

23  napenya.  Ndipo  makamu  onse  a antliu  anazizwa,  nanena, 

24  Uyu  si  mwana  wa  Davide  kodi?  Koma  aFarisi  pakumva, 
anati,  Uyu  samaturutsa  ziwanda,  koma  ndi  mphamvu 
yache  ya  Beelzebule,  mkuru  wa  ziwanda. 

25  Ndipo  Yesu  anadziwa  maganizo  awo,  ?iati  kwa  iwo, 
Ufumu  wonse  wogawanika  pa  wokha  ufikira  ku  bwinja, 

ndi  niudzi  wonse  kapena  banja  logawanika  ]>a  lokha 
silidzakhala  : ndipo  ngati  Satana  amaturutsa  Satana,  iye  1’6 
agawanika  pa  yekha : ndipo  udzakhala  bwanji  ufumu 
wache?  Ndij>o  ngati  Ine  ndimaturutsa  ziwanda  ndi  27 
mphamvu  yache  ya  lieelzebule,  ana  anu  amaiturutsa  ndi 
mphamvu  ya  ani?  chifukwa  ehaehe  iwo  adzakhala 
oweruza  anu.  Koma  ngati  Ine  ndimaturutsa  ziwanda  ndi  28 
mphamvu  yache  ya  Mzimu  wa  Mulungu,  pomwepo  Ufumu 
wa  Mulungu  unatofika  pa  inu. 

Kapena  akhoza  bwanji  munthu  kulowa  m’banja  la  29 
munthu  wolimba,  ndi  kufunka  akatundu  ache,  ngati  iye 
sayamba  kumanga  munthu  wolimba’yo?  lidimo  pamenepo 
adzafunka  za  m’banja  lache.  Iye  wosakhala  pamodzi  ndi  30 
Ine  akana  Ine,  ndi  iye  wosasonkha  pamodzi  ndi  Ine 
amwazamwaza.  Chifukwa  chache  ndinena  kwa  inu,  31 
Machimo  o:ise,  ndi  zonena  zonse  zamwano,  zidzakulu- 
lukidwa  kwa  anthu ; koma  chamwano  cha  pa  Mzimu 
Woyera  sichidzakululukidwa.  Ndipo  amene  ali  yense  32 
anganenere  Mwana  wa  munthu  zoipa,  kudzakulukidwa 
kwa  iye ; koma  amene  ali  yense  anganenere  Mzimu 
woyera  zoipa  sikudzakululukidwa  kwa  iye,  m’nthawi  yino 
ya  pansi  pano,  ndipo’nso  imene  irinkudza’yo. 


Mitengo  ndi  zipatso  zao.  (Luka,  6 : 43-45.) 

Penapo  chitani  mtengo  ukhale  wabwino,  ndi  chipatso  33 
chache  chomwe  chikhale  chabwino;  penapo  chitani 
mtengo  ukhale  woipa  ndi  chipatso  chache  ehikhale 
choipa ; pakuti  ndi  chipatso  chaehe  mtengo  udziwika. 
Akubadwa  inu  a njoka,  mungathe  bwanji  kulankhula  34 
zabwino,  inu  akukhala  oipa  ? pakuti  mkamwa  mungola- 
nkhula  mwa  kusefuka  kwache  kwa  mtima.  Munthu  35 
wabwino  aturutsa  zabwino  m’chuma  chache  chabwino, 
lidimo  munthu  woipa  aturutsa  zoijia  m’chuma  chaclie 
choipa.  Ndijio  ndinena  kwa  inu,  kuti  mau  onse  ojianda  36 
]>ache,  amene  antliu  adzalankhula,  adzadziwerenga  mlandu 
wache  tsiku  la  kuweruza.  Pakuti  udzayesedwa  wolu-  37 
ngama  ndi  mau  ako,  ndimo  ndi  mau  ako  omwe  udza- 
tsutsidwa. 

Chizindikiro  cha  Yona.  (Luka,  11  : 16,  29-32.) 

Poinwepo  alembi  ndi  aFarisi  ena  anavanka  Ive  nati,  38 

39  Mpunzitsi,  tifuna  kuona  chizindikiro  cha  kvva  Inu.  Konia 
lye  anayanka  nati  kwa  ivvo,  Akubadvva  oipa  a chigololo 
afunafuna  chizindikiro  ; ndimo  sichidzapatsidvva  kvva  ivvo 
chizindikiro,  komatu  chizindikiro  cha  Yona  rnneneri’yo  : 

40  Pakuti  monga  Yona  anali  m’mimba  mwa  chinsomba 
masiku  atatu  ndi  usiku  wache,  chomwecho  Mwana  wa 
munthu  adzakhala  m’mtima  mwa  dziko  la  pansi  pano, 

41  masiku  atatu  ndi  usiku  wache.  Anthu  a Nineve  adzau- 
kirana  m’mlandu’wo  pamodzi  ndi  obadwa  a makono, 
nadzawatsutsa  awo  ; chifukwa  iwoanatembenukam’mtima 
ndi  kulalikira  kwache  kwa  Yona  ; ndimo  onani  wakuposa 

42  Yona  ali  pano.  Mfunru  yeikazi  ya  ku  mwera  adzaukirana 
m’mlandu’wo  pamodzi  ndi  obadwa  a makono,  nadzawa- 
tsutsa  awo : chifukw'a  iye  anachokera  ku  matero  a dziko 
la  pansi  pano  kudzamva  nzeru  ya  Solomoni ; ndimo  onani, 
wakuposa  Solomoni  ali  pano. 

43  Koma  mzimu  wonyansa,  pamene  utaturuka  mwa 
munthu,  umapitirira  mbuto  zopanda  madzi  kusakasaka 

44  mpumulo,  ndimo  sumaupeza.  Pomwepo  unena,  Ndidza- 
bwerera  ku  nyumba  kwanga,  konkuja  ndinaturuka’ko ; 
ndipo  pakufika’ko  uipeza  yopanda  wokhala’mo,  yosesedwa 

45  ndi  yokonzedwa.  Pomwepo  upita,  nutenga  pamodzi  naw  o 
mizimu  yina  inzache  isanu  ndi  iwiri,  yoipa  yoposa  mwini 
yekha’yo,  ndimo  imalowa,  nikhala’mo.  Ndipo  matsiri- 
zidwe  ache  a munthu  uyo  akhala  oipa  oposa  mayambidwe 
ache.  Kotero  kudzakhala’nso  kwa  obadwa  oipa  a makono. 


Abale  a Yesu.  (Marko,  3 : 31-35.  Luka,  8 : 19-21.) 

46  Pamene  Iye  anali  chilankhulire  ndi  makamu a anthu’wo, 
onani,  amache  ndi  abale  ache  anaima  panja,  nafuna  kula- 

47  nkhula  naye.  Ndipo  munthu  anati  kwa  Jye,  Onani,  ainai 
wanu  ndi  abale  anu  aima  pa  bwalo,  nafuna  kulankhula 

48  nanu.  Koma  Iye  anayanka,  nati  kwa  iye  wonena’yo, 

49  Amai  wanga  ndi  ani?  ndi  abale  anga  ndani  ? Ndipo 
anatambalitsa  dzanja  lache  pa  opunzira  ache,  nati,  Penya- 

50  ni  amai  wanga  ndi  abale  anga  ! Pakuti  ali  yense  amene 
adzachita  chifuniro  cha  Atale  wanga  wa  Kumwamba, 
yemwe’yo  ndiye  mbale  wanga,  ndi  mlongo  wanga,  ndi 
amai  wanga. 


Fanizo  la  wofesa.  (Marko,  4 : 1-20.  Luka,  8 : 4-15.) 

pansi  m’mbali  mwa  nyanja.  Ndipo  makamu  ambiri  a 2 
anthu  anasonkhanira  kwa  Iye,  kotero  kuti  Iye  analowa 
m’ngalawa,  nakhala  pansi,  ndimo  khamu  lonselinaima  pa 
mtunda.  Ndipo  Iye  anawauza  iwo  zinthu  zambiri  m'ma-  3 
ianizo,  nanena,  Onani,  wofesa  anaturuka  kukafesa  mbeu. 
Ndimo  m’kufesa  kwache  zina  zinagwa  m’mbali  mwa  4 
njira,  ndimo  zinadza  mbalame,  nazilusa  izo.  Koma  zina  5 
zinagwa  pa  miyala,  pamene  panalibe  dothe  lambiri ; ndipo 
pomwepo  zinamera,  pakuti  sizinakhala  nalo  dothe  lakuya. 
Ndipo  mmene  dzua  linakwera  zinapserera ; ndimo  C 
chifukwa  zinalibe  mizu  zinafota.  Koma  zina  zinagwa  7 
pa  minga,  ndimo  minga’yo  inayanga,  nizitsamwitsa  izo. 
Koma  zina  zinagwa  pa  nthaka  yabwino,  ndimo  zinabala  8 
zipatso,  zina  za  makumi  khumi,  zina  za  makumi  asanu  ndi 
limodzi,  zina  za  makumi  atatu.  Amene’yo  all  ndi  9 
makutu,  amve. 

Ndipo  opunzira’wo  anadza,  nati  kwa  Iye,  Chifukwa  10 
chanji  mupipiritsira  iwo  mafanizo?  Ndipo  lye  anayanka  11 
nati,  Chifukwa  kwapatsidwa  kwa  inu  kudziwa  zinsinsi  za 
Ufumu  wa  Kumwamba,  koma  sikunapatsidwa  kwa  iwo. 
Pakuti  yense  amene  ali  nazo,  kudzapatsidwa  kwa  iye,  12 
ndimo  adzakhala  nazo  zochuruka ; koma  yense  amene 
alibe,  chingakhale  chomwe  ali  nacho  chidzachotsedwa 
kwa  iye.  Chifukwa  chache  ndipipiritsira  iwo  mafanizo ; 13 
chifukwa  kuti  akuona  asamaoua,  ndi  akumva  asamamva, 
kapena  asamadziwitsa.  Ndipo  adzachitidwa  kwa  iwo  14 
mau  adanenera  Yesaya,  amene  ati, 

Pakumva  mudzamva,  ndipu  sim udzazind ikira  konsc  ; 
Pakupenya  mudzapcnya,  ndipu  simudzaona  konsc  ; 

Chifukwa  unalemera  mtima  tca  anthu  atca,  15 

Ndipu  m’makutu  atcu  anamva  mugonta, 

Ndipo  maso  awo  anatsinzina  ; 

Kuti  asaone  konse  ndi  maso, 

Asamve  ndi  makutu, 

Asazindikirc  ndi  mtima  tcau, 

Asatembenuke, 

Ndipo  ndisaicachiritse  itco. 

Koma  maso  anu  ali  odala,  chifukwa  apenya ; ndi  ma-  1C 
kutu  anu  chifukwa  amva.  Pakuti  indetu  ndinena  kwa  17 
inu,  kuti  aneneri  ambiri  ndi  anthu  olungama  analakalaka 
kupenya  zimene  muziona,  koma  sanaziona ; ndi  kumva 
zimene  muzimva,  koma  sanazimva. 

Ndipo  tsono  mverani  inu  fanizo’lo  la  wofesa  mbeu  uja.  18 
27 

19  Munthu  ali  yense  wakumva  mau  a Ufumu,  ndimo  sadzi- 
witsa,  woipa’yo  angodza,  nakwatula  chofesedwa’cho  mu 
mtima  mvvache.  Uyu  ndiye  wofesedwa  m’mbali  mwa 

20  njira.  Koma  iye  amene  afesedwa  pa  miyala,  uyu 
ndiye  wakumva  mau,  ndi  kuwalandira  pomwepa  ndi 

21  kusekera ; ndipo  alibe  mizu  mwa  yekha,  koma  akhala 
nthawi  yeing’ono ; ndimo  pakudza  sautso  kapena  zunzo 

' 22  chifukwa  cha  mau,  iye  akumudwa  pomwepa.  Ndipo 
iye  amene  afesedwa  ku  minga,  uyu  ndiye  wakumva 
mau  ; ndimo  kulabadira  kwa  dziko  la  pansi,  ndi  cliinyengo 
cha  chuma  chitsamwilsa  mau,  ndimo  akhala  wopanda 

23  chipatso.  Ndipo  iye  amene  afesedwa  pa  nthaka  yabwino, 
uyu  ndiye  wakumva  mau  nawadziwitsa ; amenedi  abala 
zipatso,  nazichita,  ena  za  makumi  khumi,  ena  za  makumi 
asanu  ndi  limodzi,  ena  za  makumi  atatu. 

Panizo  la  namsongole. 

21  Fanizo  lina  Iye  anawafotokozera  iwo,  nanena,  Ufumu 
wa  Kumwamba  ufanizidwa  ndi  munthu,  amene  anafesa 

25  mbeu  zabwino  m’munda  mwache ; koma  mmene  anthu 
analinkugona,  mdani  wache  anadza,  nafesa  namsongole 

26  pakati  pa  tirigu,  nachoka’po.  Koma  pamene  mmera 
unakula,  nubala  chipatso,  pomwe  anaonekera’nso  na- 

27  msongole.  Ndipo  anyamata  ache  a mwini  nyumba’yo 
anadza,  nati  kwa  iye,  Mbuye,  kodi  simunafesa  mbeu 
zabwino  m’munda  mwanu  ? nanga  waintenga  kuti  na- 

28  msongole’yo?  Ndipo  iye  ananena  kwa  iwo,  Munthu 
mdani  wanga  waehichita  ichi.  Ndipo  anyamata  anati  kwa 
iye,  Ndimo  mufuna  kodi  tsopano  kuti  timuke,  tikaso- 

29  nkhanitse  uyo  pamodzi?  Koma  iye  anati,  Iai,  kuti  kapena 
nnnene  mukasonkhaniza  namsongole’yo,  mungazule’nso 

30  tirigu  pamodzi  naye.  Kazilekeni  zonse  ziwiri,  zikulire 
pamodzi  kufikira  pa  kukhunka ; ndimo  m’nyengo  ya 
kukhunka  ndidzauza  akuteraa’wo,  Muyambe  kusonkha- 
nitsa  namsongole,  nummange  uyu  mitolo  kukamocha, 
koma  mumtute  tirigu,  mukaike  m’nkokwe  yanga. 

Panizo  la  kambeu  ka  mpiru,  ndi  la  chotupitsa 
mkate.  (Marko,  4:  30-31.  Luka,  13:  18-21.) 

31  Fanizo  lina  Iye  anawafotokozera  iwo,  nanena,  Ufumu 
wa  Kumwamba  uli  wofanafana  ndi  kambeu  ka  mpiru, 
kamcne  anakatenga  munthu,  nakabzala  pa  niunda  pache  : 

kamene  knkhnlacli  knkang’ono  koposa  mbeu  zonse,  koma  32 
pamene  kanakula,  kali  kakakuru  koposa  zitsamba  zonse, 
nukbala  mtengo,  kotero  kuti  mbalame  za  mlengalenga 
zimadza,  ndi  zibindikira  mu  ntbambi  zache. 

Fanizo  lina  ananena  kwa  iwo ; Ufumu  wa  Ku-  33 
mwamba  uli  wofanafana  ndi  chotupitsa  mikate,  chimene 
mkazi  anachitenga,  nachibisa  m’miyeso  itatu  ya  ufa,  kufi- 
kira  wonse  unatupa. 

Zonse’zi  Yesu  anazipipiritsa  m’mafanizo  kwa  makamu  34 
a anthu  ; ndimo  kopanda  fanizo  sanalankhula  kanthu  kwa 
iwo  : kut\  chikachitidwe  chonenedwa  ndi  mneneri,  kuti,  35 

X d idza fxegu I a pa  laniica  panga  ndi  mafanizo  ; 

Xdidzaulula  zinthu  zobisika  chiyambire  kukhazikidwa  kwache 
kwa  dziko  la  pansi  pano. 

Yesu  awatantauzira  fanizo  la  namsongole. 

Pomwepo  Iye  anasiya  makamu’wo,  nalowa  m’nyu-  30 
mba’mo : ndimo  opunzira  ache  anadza' kwa  Iye,  nanena, 
Mutantauzire  ife  fanizo’Io  la  namsongole  wa  m’munda. 
Ndipo  Iye  anayanka  nati,  Wofesa  mbeu  yabwino  ndiye  37 
Mwana  wa  munthu  ; ndipo  munda  ndiwo  dziko  la  pansi  38 
pano;  ndimo  mbeu  yabwino  ndiyo  ana  a Ufumu’wo; 
ndimo  namsongole  ndiye  ana  a woipa’yo ; ndimo  mdani  39 
amene  anamfesa  uyu,  ndiye  Mdierekezi : ndimo  ku- 

khunka  ndicho  chimariziro  cha  nthawi  ya  pansi  pano  ; 
ndimo  otema’wo  ndiwo  angelo.  Ndipo  monga  namsongole  40 
asonkhanitsidwa  pamodzi,  naochedwa  pa  moto ; motero 
mudzakhala  m’chimariziro  cha  nthawi  ya  pansi  pano. 
Mwana  wa  munthu  adzatuma  angelo  ache,  ndimo  iwo  41 
adzasonkhanitsa  pamodzi,  ndi  kuchotsa  mu  Ufumu  wache 
zokumudwitsa  zonse,  ndi  anthu  akuchita  kuseruzika, 
ndimo  adzawataya  iwo  m’ng’anjo  ya  moto ; kumeneko  42 
kudzakhala  kulira  ndi  kukukuta  mano.  Pomwepo  olu-  43 
ngama’wo  adzawalitsa  monga  dzua,  mu  Ufumu  wa  Atate 
wao.  Amene  ali  ndi  makutu  amve. 

Fanizo  la  chuma  chobisika,  la  Ngale,  la  Khoka. 

Ufumu  wa  Kumwamba  uli  wofana  ndi  chuma  chobisika  44 
m’munda  ; chimene  munthu  anachipeza,  nachibisa ; ndimo 
m’kukondana  kwache  achoka,  nagulitsa  zonse  ali  nazo, 
nagula  munda  umene’wu. 

Ndipo’nso  Ufumu  wa  Kumwamba  uli  wofana  ndi  45 
29 

4G  munthu  wa  malonda,  wakufuna  ngale  zabwino  : ndimo 
mmene  anaipeza  ngale  imodzi  ya  mtengo  wapatari, 
anapita,  nagulitsa  zonse  ali  nazo,  naigula  imene’yi. 

47  Pomwe’nso,  Ufumu  wa  Kumwamba  uli  wofana  ndi 
khoka  loponyedwa  m’nyanja,  ndi  kusonkhanitsa  pamodzi 

48  za  mitundu  yonse : limene  podzala,  analibvuulira  pa 
mtunda  ; ndimo  mmene  anakbala  pansi,  anazisonkhanitsa 
zabwino  m’zotengera,  koma  zoipa  anazitaya  ku  thengo. 

49  Padzatero  pa  chimariziro  cha  nthawi  ya  pansi  pano  : angelo 
adzaturukira,  nadzawasankhula  oipa  pakati  pa  abwino, 

50  nadzawataya  m’ng’anjo  ya  moto : komweko  kudzakhala 
kulira  ndi  kukukuta  mano. 

51  Mwamvetsa  zonse’zi  kodi  ? Iwo  anati  kwa  Iye,  Inde. 

52  Ndipo  Iye  anati  kwa  iwo,  Chifukwa  ehacbe,  mlembi  ali 
yense,  wopunzitsidwa  mu  Ufumu  wa  Kumwamba,  ali 
wofana  ndi  munthu  mwini  banja,  amene  aturutsa  m’chuma 
chache  zinthu  zakale  ndi  zatsopano. 

Ampeputsa  Yesu  ku  Nazarete.  (Marko,  6 : 1-6.) 

53  Ndipo  panali,  pamene  Yesu  anatha  mafanizo  awa, 

54  anachokera  kumeneko.  Ndipo  pofika  ku  dziko  la  kwao, 
anapunzitsa  iwo  m’mosonkhanira  mwao,  kotero  kuti  ana- 
zizwa,  nanena,  Uyu  adazitenga  kuti  nzeru  zimene’zi  ndi 

55  zamphamvu  izi  ? Kodi  uyu  si  mwana  wa  mmisiri  wa 
mitengo?  kodi  dzina  lache  la  amache  si  Mariya?  ndi 
abale  ache  si  Yakobo  ndi  Yosefe  ndi  Simoni  ndi  Yuda  ? 

56  Ndipo  alongo  aehe  sali  ndife  onse’wa?  Ndipo  iye’yo 

57  adazitenga  zinthu  zonse’zi  kuti  ? Ndipo  iwo  anakumu- 
tsidwa  chifukwa  cha  Iye.  Koma  Yesu  anati  kwa  iwo, 
Mneneri  sakhala  wopanda  ulemu  koma’tu  ku  dziko  la 

58  kwao,  ndi  ku  banja  kwache.  Ndipo  Iye,  chifukwa  cha 
kusakulupirira  kwao,  sanachite  kumeneko  zamphamvu 
zambiri. 


Herode  amupha  Yohane  Mbatizi. 

(Marko,  6 : 14-29.  Luka,  3 : 19,20;  9:  7-9.) 

j 4 M’nthawi  imene’yo  Herode  mfumu  anamva  mbiri  ya 

2 Yesu,  nanena  kwa  anyamata  ache,  Uyo  ndiye  Yohane 
Mbatizi;  anauka  kwa  akufa;  ndimo  chifukwa  cha  ichi 

3 zamphamvu’zi  zilimbalimba  mwa  iye.  Pakuti  Herode 
adamgwira  Yohane,  nammanga,  namuika  m’nyumba  ya 
ndende  chifukwa  cha  Herodiva,  mkazi  wache  wa  mbale 

waclie  Filipo.  Pakuti  Yohane  ananena  kwa  iye,  4 
Sikuloledwa  kwa  iwe  kukhala  naye.  Ndipo  pofuna  3 
kumupha  ive,  anaopa  khamu  la  anthu,  popeza  anamyesa 
iye  mneneri. 

Koma  pakufika  tsiku  la  kuhadwa  kwache  kwa  Herode,  G 
mwana  wa  mkazi  wa  Herodiya  anabvina  pakati  pao, 
namkondweretsa  Herode.  Pomwepo  iye  anapangana  7 
naye  chilumbirire,  kumpatsa  iye  chimene  chiri  chonse  iye 
akapempha.  Ndipo  iye,  anatukusidwa  ndi  amache,  nati,  8 
Ndipatseni  ine  kuno  m’mbizi  muthu  wa  Yohane  Mbatizi. 
Ndipo  mfumu’yo  anabvutidwa  ni  chisoni ; koma  chifukwa  9 
cha  malumbiro  ache,  ndi  cha  iwo  anali  naye  pa  chakudya, 
analamulira  upatsidwe  ; ndimo  anatumiza,  namdula  muthu  10 
wa  Yohane  m’nyumba  ya  ndende.  Ndimo  anautenga  11 
muthu  wache  m’mbizi’mo,  naupatsa  kwa  buthu’lo : ndimo 
iye  anautengera  kwa  amache.  Ndipo  opunzira  ache  12 
anadza,  natola  mtembo,  namuika ; ndimo  anadza  nauza 
Yesu. 

Yesu  achurukitsa  mikate  poyamba  padja. 

(Marko,  6 : 30-44.  Luka,  9:  10-17.  Yoh.,  6 : 1-14.) 

Ndipo  Yesu  pakumva,  anachokera  kumeneko  m’nga-  13 
lawa,  kunka  ku  malo  a chipululu  pa  yekha  : ndipo  makamu 
a anthu,  pamene  anamva,  anamtsata  lye  mu  mtunda 
kuchokera  m’midzi.  Ndipo  Iye  anaturuka,  naona  khamu  1 4 
lalikuru  la  anthu,  nachitira  iwo  chifundo,  nachiritsa  aku- 
dwala  awo.  Ndipo  pamene  panakhala  madzulo,  opunzira  13 
ache  anafika  kwa  Iye,  nanena,  Malo  ano  nga  chipululu, 
ndimo  nthawi  yapita  tsopano ; kauzeni  makamu’wo  a 
anthu  amuke,  kuti  apite  ku  midzi  kukadzigulira  okha 
kamba.  Koma  Yesu  anati  kwa  iwo,  Iwo  alibe  chifukwa  16 
cha  kumukira,  apatseni  inu  iwo  akadye.  Koma  iwo  17 
ananena  kwa  lye,  Ife  tiribe  kanthu  pano  koma  mikate 
isanu,  ndi  nsomba  ziwiri.  Ndipo  Iye  anati,  Mudze  nazo  18 
kuno  kwa  Ine.  Ndipo  Iye  analamulira  makamu  a anthu  19 
akhale  pansi  pa  maudzu ; ndimo  Iye  anatenga  mikate 
isanu’yo  ndi  nsomba  ziwiri’zo,  ndimo  mmene  anayang’ana 
kumwamba,  anadalitsa,  nanyema,  napatsa  mikate’yo  kwa 
opunzira,  ndi  opunzira  kwa  makamu  a anthu.  Ndipo  20 
anadya  onse,  nakhuta : ndipo  anatola  zotsala’zo  za 

nyenyeswa,  mitanga  khumi  ndi  iwiri  yodzala.  Ndipo  21 
anadya’wo  anali  amuna  monga  mwa  zikwi  zisanu,  kuwa- 
leka  akazi  ndi  ana. 

Yesu  ayenda  pa  Nyanja. 

(Marko,  6 : 45,46.  Yoh.,6:  15-21.) 

22  Ndipo  pomwepa  Iye  anakangamiza  opunzira  alowe 
m’ngalawa,  ndi  kumtsogolera  Iye  kutsidja  lija,  kufikira 

2.3  kumene  Iye  atauza  makamu  a anthu  adzinka.  Ndipo 
pamene  Iye  anawauza  makamu’wo,  anakwera  m’phiri 
pa  yekha,  kukapemphera : ndipo  pamene  panakhala 

24  madzulo,  Iye  anakhala  kumeneko  yekha.  Koma  pomwepo 
ngalawa  idafika  pakati  pa  nyanja,  yozunzika  ndi  mafunde; 

25  pakuti  mphepo  inadza  mokomana  nawo.  Ndipo  pa 
ulonda  wachinai  wa  usiku,  Iye  anadza  kwa  iwo,  nayenda 

26  pamwamba  pa  nyanja.  Koma  rnrnene  opunzira’wo 
anamuona  Iye,  alikuyenda  pa  madzi,  ananthunthumira, 
nati,  Ndi  mzukwa  ! Ndipo  anapfuula  ndi  mantha. 

27  Koma  pomw'epo  Yesu  analankhula  nawo,  nati,  Limbani 

28  mtima;  ndilne;  musaope.  Ndipo  Petro  anamyanka  Iye 
nati,  Ambuye,  ngati  ndinutu,  mundiuze  ndidze  kwa  Inu 

29  pa  madzi.  Ndimo  Iye  anati,  Idza.  Ndipo  Petro  anatsika 
m’ngalawa,  nayendayenda  pa  madzi,  kufika  kwa  Yesu. 

30  Koma  mmene  iye  anaiona  mphepo,  anaopa ; ndimo  ndi 
kuyamba  kumira,  anapfuula,  nati,  Ambuye,  ndipulu- 

31  mutseni  ine ! Ndipo  pomwepo  Yesu  anatansa  dzanja 
lache,  namgwira  iye,  nanena  naye,  Iwe  wokulupirira 

32  pang’ono,  wachitiranji  kukayikakayika  mtima?  Ndipo 
pamene  iwo  analowa  m’ngalawa’mo,  mphepo  inaleka. 

33  Ndipo  iwo  amene  anali  m’ngalawa’mo  anamgwadira, 
nanena,  Zoonadi,  ndinu  Mwana  wa  Mulungu. 

34  Ndipo  pamene  iwo  anaoloka  anafika  ku  mtunda,  ku 

35  Genesarete.  Ndipo  mmene  amuna  a pamenepo  anamzi- 
ndikira,  auatumiza  konse  ku  dziko  lonse  lozungulira, 

36  natengera  kwa  Iye  onse  akukhala  ndi  nthenda ; ndimo 
anampempha  Ive,  kuti  akakhudze  kokha  mphonje  ya 
chobvala  chache  : ndimo  onse  amene  anamkhudza  anachi- 
ritsidwa. 

Miyambo  ya  Makolo.  (Marko,  7 : 1-23.) 

1  5 Pomwepo  anadza  kwa  Yesu  aFarisi  ndi  alembi,  ocho- 

2 kera  ku  Yerusalemu,  nati,  Opunzira  anu  alumpiranji 
miyambo  ya  makolo  ? pakuti  sasamba  manja  pamene 

3 akadya.  Ndipo  Iye  anabvomera,  nati  kwa  iwo,  Ndinu- 
’nso  mulumpiranji  lamulo  la  Mulungu  chifukwa  cha 

4 miyambo  yanu?  Pakuti  Mulungu  anati, 

Lcmekeza  atale  wako  ndi  amalco  ; rnlipo, 

Wal'unenera  atatc  wache  ndi  amacke  zoipa,  afe  nditu. 

Koma  inu  munena,  Amene  ali  yense  anena  kwa  atate  5 
wache  kapena  kwa  amache,  Icho  ukanatandizidwa  nacho, 
nchoperekedwa  kwa  Mulungu  ; iye’yo  sadzalemekeza  atate  C 
wache.  Ndipo  inu  mupeputsa  mau  a Mulungu  chifukwa 
cha  miyambo  yanu.  Onyenga  inu  ! Yesaya  ananenera  7 
bwino  za  inu,  ndi  kuti, 

Anthu  awa  andileme/ceza  Ine  ndi  milonio  yao  ; 8 

Koma  mtinia  icao  u/i  kiitari  ndi  Ine. 

Koma  andipemhedza  Ine  kica  chabe,  9 

Ndi  kupunzitsa  mapunziiso,  ma/angizo  a anthu. 

Ndipo  lye  anaitana  makamu’wo  a anthu,  nati  kwa  iwo,  10 
Imvani,  ndimo  mudziwitse : si  chimene  chilowa  mkamwa  11 
mwache  chiipitsa  munthu  ; koma  chimene  chituruka  mka- 
mwa  mwache,  ndicho  chiipitsa  munthu. 

Pomwepo  anadza  opunzira,  nanena  kwa  Iye,  Mudziwa  12 
kodi  kuti  aFarisi  anakumutsidwa  pakumva  chonena’cho? 
Koma  Iye  anayanka  nati,  Mmera  wonse,  umene  Atate  13 
wanga  wa  Kumwamba  sanaubzala,  udzazulidwa.  Kawale-  14 
keni  iwo,  ali  atsogoleri  akhungu.  Ndipo  ngati  wakhungu 
amtsogolera  wakhungu,  onse  awiri  adzagwa  m’mbuna. 
Ndipo  Petro  anayanka  nati  kwa  Iye,  Mutifotokozere  ife  15 
fanizo’li.  Ndipo  Iye  anati,  Kodi  inu’nso  mukhala  chipulu-  16 
kirire  ? Simudziwa  kodi  kuti  zonse  zakulowa  mkamwa  17 
zipita  m’mimba,  ndimo  zitayidwa  ku  thengo?  Koma  18 
zakuturuka  mkamwa  zichokera  mu  mtima ; ndizo  ziipi- 
tsa  munthu.  Pakuti  mu  mtima  muchokera  maganizo  19 
oipa,  zakupha,  zachigololo,  zadama,  zakuba,  zaumboni 
wonama,  zamwano  ; izi  ndizo  zoipitsa  munthu,  koma  kudya  20 
osasamba  manja  sikuipitsa  munthu  ai. 

Mkazi  wa  ku  Kanane.  (Marko,  7 : 24-30.) 

Ndipo  Yesu  anaturuka’po  napatuka  kulowa  ku  mbali  21 
za  Turo  ndi  Sidoni.  Ndipo  onani,  mkazi  wa  ku  Kanane  22 
anaturuka  m’maliri  aja,  napfuula,  nati,  Mundichitire  ine 
chifundo  Ambuye,  mwana  wa  Davide ; mwana  wanga 
wamkazi  wagwidwa  koopsa  ndi  chiwanda.  Koma  Iye  23 
sanamyanka  iye  mau  amodzi.  Ndimo  opunzira  ache  ana- 
dza,  nampempha,  nati,  Mumuze  amuke  ; pakuti  apfuula 
pambuyo  pathu.  Ndipo  Ive  anayanka,  nati,  Sindinatumi-  24 

dwa  kwa  ena  koma  kwa  nkhosa  zotayika  za  banja  la 

25  Israyeli.  Koma  iye  anadza,  namgwadira  Iye,  nanena, 

26  Ambuye,  tangateni  ine.  Ndipo  Iye  anayanka,  nati,  Si- 
chiri  chabwino  kutenga  mkate  wa  ana,  ndi  kuuponyera 

27  tiagaru.  Koma  iye  anati,  Etu,  Ambuye,  pakuti’nso  tiaga- 
ru  timadya  nyenyeswa  zakugwa  pa  gome  pa  ambuye  awo. 

28  Pomwepo  Yesu  anayanka,  nati  kwa  iye,  Nkazi’we,  chiku- 
lupiriro  chako  ndi  chachikurukuru : chikhale  kwa  iwe 
monga  momwe  mwafunira.  Ndipo  mwana  wache  anachi- 
ra  pa  nthawi  yomwe’yo. 

Yesu  achurukitsa  mikate,  pachiwiri  padja. 

(Marko,  8:  1-10.) 

29  Ndipo  Yesu  anachoka  kumeneko,  nadza  ku  nyanja  ya 
Galileya,  ndimo  anakwera  m’phiri,  nakhala  pansi  pame- 

30  nepo.  Ndipo  makamu  ambiri  a anthu  anadza  kwa  Iye, 
anali  nawo  opunduka  miyendo,  akhungu,  osalankhula, 
opunduka  ziwalo,  ndi  ena  ambiri,  nawakhazika  pansi  pa 

31  mapazi  ache:  ndimo  Iye  anawachiritsa  iwo  : kotero  kuti 
khamu’Io  linazizwa,  pakupenya  osalankhula  nalankhula, 
opunduka  ziwalo  nachira,  ndi  opunduka  miyendo  naye- 
nda,  ndi  akhungu  napenya,  ndipo  iwo  analemekeza 
Mulungu  wa  Israyeli 

32  Ndipo  Yesu  anaitana  opunzira  ache,  nati,  Mtima 
wanga  uchitira  chifundo  khamu  la  anthu’wo,  pakuti  ali 
chikhalire  ndi  Ine  masiku  atatu,  ndimo  alibe  kanthu  ka- 
kudya,  ndimo  sindifuna  kuwauza  iwo  amuke  osadya,  kuti 

33  angakomoke  pa  njira.  Ndipo  opunzira  ananena  kwa 
lye,  Tiona  kuti  mikate  yotere  m’chipululu  yakukhutitsa 

34  unyinji  wotere  wa  anthu?  Ndipo  Yesu  ananena  kwa 
iwo,  Muli  nayo  mikate  ingati?  Ndipo  iwo  anati,  Isanu 

35  ndi  iwiri,  ndi  tinsomba  pang’ono.  Ndipo  Iye  analamulira 

36  anthu’wo  akhale  pansi  onse  : natenga  mikate’vo  isanu  ndi 
iwiri  ndi  nsomba’zo;  ndipo  anayamika  Mulungu,  nanye- 
ma,  napatsa  kwa  opunzira,  ndimo  opunzira  kwa  anthu. 

37  Ndipo  onse’wa  anadya,  nakhuta  : ndimo  anatola  zotsalira 

38  za  nyenyeswa  malichero  asanu  ndi  awiri  odzala.  Ndipo 
anadya’wo  anali  zikwi  zinai  za  amuna  kuwaleka  akazi 
ndi  ana. 

39  Ndipo  mmene  Iye  anauza  makamu’wo  amuke,  analowa 
m’ngalawa,  nafika  m’maliri  a Magadani. 

Chotupitsa  mkate  cha  AParisi.  (Marko,  8:  11-21.) 

Ndipo  aFarisi  ndi  aSaduki  anadza,  namyesa,  namfu-"|  Q 
nsa  Ive  awaonetse  chizindikiro  cha  Kumwamba.  Koma  2 
Iye  nayanka,  nati  kwa  iwo,  M’madzulo  munena,  Kudzali 
ngwe : popeza  thambo  liri  lacheza.  Ndipo  m’mawa,  3 
Lero  nkwa  mphepo:  popeza  thambo  liri  lacheza  lakuda. 
Mudziwa  kuzindikira  za  pa  nkhope  ya  thambo ; koma 
zizindikiro  za  nyengo  yino,  simungathe  kuzindikira.  Oba-  4 
dwa  oipa  ndi  achigololo  afunafuna  chizindikiro ; ndipo 
sichidzapatsidwa  kwa  iwo  chizindikiro,  koma  chizindikiro 
cha  Yona.  Ndipo  lye  anawasiya,  nachoka’po. 

Ndipo  opunzira  anadza  kutsidja  lina’lo,  naiwala  kute-  5 
nga  mikate.  Ndipo  Yesu  anati  kwa  iwo,  Yang’anirani  G 
mulewe  chotupitsa  mikate  cha  aFarisi  ndi  aSaduki. 
Ndipo  iwo  anafunsana  wina  ndi  mnzache,  nati,  Sitinate-  7 
nga  mikate.  Koma  Yesu,  mmene  anadziwa,  anati,  Ha,  8 
inu  okulupirira  pang’ono,  mufunsana  chifukwa  ninji 
wina  ndi  mnzache,  kuti  simunatenga  xnikate  ? kodi  chi-  9 
khalire  simudziwa,  ndi  simukumbukira  mikate  isanu  ija 
ya  anthu  aja  zikwi  zisanu,  ndi  mitanga  ingati  munaitola  ? 
Pena’nso  mikate  isanu  ndi  iwiri  ija  ya  anthu  zikwi  zinai,  10 
ndi  malichero  angati  munawatola?  Bwanji  nanga  simu-  11 
dziwa  kuti  sindinati  kwa  inu  za  mikate  ? Koma  lewani 
chotupitsa  cha  aFarisi  ndi  aSaduki.  Pomwepo  anadzi-  12 
witsa  kuti  sanawauze  kulewa  chotupitsa  cha  mikate,  koma 
chipunzitso  cha  aFarisi  ndi  aSaduki. 

Chibvomerezo  cha  Petro. 

(Marko,  8:  27-33.  Luka,  9 : 18-22.  Yoh.,  6:  66-69.) 

Ndipo  Yesu,  pamene  anadza  ku  dziko  la  ku  Kaisareya  13 
wa  Filipi,  anafunsa  opunzira  ache,  kuti,  Anthu  anena  kuti 
Mwana  wa  munthu  ndiye  ani?  Ndimo  iwo  anati,  Ena  14 
ati,  Yohane  Mbatizi;  koma  ena,  Eliya : ndimo  ena’nso 
Yeremiya,  kapena  mmodzi  wa  aneneri.  Iye  ananena  kwa  15 
iwo,  Koma  inu  mutani  kuti  Ine  ndani  ? Ndipo  Simoni  16 
Petro  anayanka  nati,  Inu  ndinu  Kristu,  Mwana  wa  Mulu- 
ngu  wa  moyo.  Ndipo  Yesu  anabvomera  kwa  iye,  nati,  17 
Ndiwe  wodala,  Simoni  Bar-Yona  : pakuti  thupi  la  nyama 
ndi  mwazi  silinakuululira  ichi,  koma  Atate  wanga  wa 
Kumwamba.  Ndipo’nso  Ine  ndinena  kwa  iwe,  kuti  iwe  18 
ndiwe  Petro,  ndipo  pa  tantwe  ili  ndidzakhazika  Mpingo 
wanga  : ndimo  makomo  a dziko  la  akufa  sadzalimbikira 

19  pa  uwo.  Ndidzakupatsa  mafungulo  a Ufumu  \va  Kumwa- 
mba : ndimo  chimene  ukamange  pa  dziko  la  pansi  pano, 
ehidzakhala  chomangidwa  Kumwamha : ndimo  chimene 
ukachimasule  pa  dziko  la  pansi  pano,  chidzakhala  choma- 

20  sulidwa  Kumwamha.  Pamenepo  analamulira  opunzira 
kuti  asauze  munthu  kuti  Iye  ndiye  Kristu. 

21  Kuyamhira  pamenepo  Yesu  anatanga  kuwalangiza 
opunzira  ache,  kuti  kuyenera  kuti  Iye  amuke  ku  Yerusa- 
lemu,  kukazunzidwa  zamhiri  ndi  akuru,  ndi  ansemhe 
akuru,  ndi  alemhi,  ndi  kukaphedwa,  ndi  tsiku  lachitatu 

22  kuuka’nso  kwa  akufa.  Ndipo  Petro  anamtenga  lye, 
nayamha  kumdzudzula,  kuti,  Pakhale  chifundo  pa  Inu, 

23  Amhuye : sichidzatero  kwa  Inu  ai.  Koma  Iye  anapoto- 
loka,  nati  kwa  Petro,  Pita  kumhuyo  kwanga  Satana  iwe  : 
ndiwe  chondikumudwitsa  Ine  ; chifukwa  sumasamalira  za 
Mulungu,  koma  za  anthu. 

Za  kusenza  mtanda  wache. 

(Marko,  8 : 34;  9:  1.  Luka,  9 : 23,  27.) 

24  Pomwepo  Yesu  anati  kwa  opunzira  ache,  Ngati 
munthu  afuna  kudza  pambuyo  panga,  adzikane  yekha, 

25  natenge  mtanda  wache,  nanditsate  Ine.  Pakuti  iye  ame- 
ne  akafuna  kupulumutsa  moyo  wache  adzautaya : koma 
iye  amene  akataya  moyo  wache  chifukwa  cha  Ine,  adzau- 

26  peza.  Pakuti  munthu  adzapindulanji,  ngati  akalandira 
dziko  lonse,  nataya  moyo  wache  ? kapena  munthu  adzape- 
rekanji  chosinta  ni  moyo  wache  ? 

27  Pakuti  Mwana  wa  munthu  adzahwera,  mu  ulemerero 
wa  Atate  wache,  pamodzi  ndi  angelo  ache  ; ndipo  pomwepo 
Iye  adzahwezera  kwa  anthu  onse,monga  machitidwe  awo. 

28  Indetu  ndinena  kwa  inu,  kuti  alipo  ena  a iwo  aima  pano 
sadzalawa  nditu  imfa,  kufikira  pamene  adzaona  Mwana 
wa  munthu  atadza  mu  Ufumu  wache. 

Malemekezedwe  ache  a Yesu. 

(Marko,  9 : 2-13.  Luka,  9 : 28-36.) 

j Y Ndipo  panatha  masiku  asanu  ndi  limodzi,  Yesu  anate- 
nga  Petro,  ndi  Yakoho,  ndi  Yohane  mbaie  wache,  napita 

2 nawo  pa  okha  pa  phiri  lalitari : ndipo  Iye  anasandulika 
pa  maso  pao  : ndimo  nkhope  yache  inawala  monga  dzua, 
ndimo  zohvala  zache  zinakhala  zoyera  mhu  monga 

3 kuwala.  Ndipo  onani,  Mose  ndi  Eliya  anaonekera  kwa 

iwo,  alinkulankhula  ndi  ]ye.  Ndipo  Petro  anayanka,  nati 
kwa  Yesu,  Ambuye,  chiri  chalnvino  kwa  ife  kuti  tikhale 
pano : ngati  mulola  ndidzamanga  pano  misasa  itatu ; 
umodzi  wa  Inu,  ndi  umodzi  wa  Mose,  ndi  umodzi  wa 
Eliya.  Mmene  anali  chilankhulire,  onani,  mtambo  wowala 
unawapimba  iwo : ndimo  onani,  mau  ali  kunena  m’mta- 
mbo,  Uyu  ndiye  Mwana  wanga  ndikondana  naye,  mwa 
yemwe’yo  ndikondweua,  mvehani  Iye.  Ndipo  pamene 
opunzira  anamva,  anagwa  pa  nkhope  pao,  naopa  kw  aku- 
kuru.  Ndipo  Yesu  anadza,  nawakhudza  nati,  Ukani, 
musaope.  Ndipo  iwo,  pokweza  maso  awo  sanaona  munthu 
ai,  koma  Yesu  yekha. 

Ndipo  pamene  anali  kutsika  pa  phiri,  Yesu  anawala- 
mulira  iwo  kuti,  Musakauze  munthu  chooneka’eho,  kufi- 
kira  kumene  Mwana  wa  munthu  atadzauka  kwa  akufa. 
Ndipo  opunzira  ache  anamfunsa,  nanena,  Ndimo  bwanji 
alembi  amanena  kuti  Eliya  ndiye  atsogole  kudza  ? 
Ndipo  lye  anayanka,  nati,  Eliya’tu  akudza,  nadzabwezera 
zinthuzonse:  Koma  ndinena  kwa  inu,  kuti  Eliya  anadza 
kale,  ndimo  iwo  sanamdziwa  iye,  koma  anamchitira  iye 
zonse  zimene  anazifuna  iwo.  Ndimo  choineho’nso  Mwana 
wa  munthu  adzazunzidwa  ndi  iwo.  Pomwepo  opmizira 
anazindikira  kuti  analankhula  nawo  za  Yohane  Mbatizi. 

Yesu  achiritsa  wodwala  khunyu. 

(Marko,  9:  14-32.  Luka,  9 : 37-45.) 

Ndipo  pamene  iwo  anadza  ku  khamu  la  anthu,  pana- 
fika  kw'a  Iye  munthu,  namgw'adira  Iye,  nati,  Ambuye, 
chitirani  mwana  wranga  c’nifundo  ; chifukwa  adwala  khu- 
nyu,  kuzunzika  koipa  : pakuti  amagwera  kawiri  kawiri  pa 
moto,  ndi  kawiri  kawiri  m’madzi.  Ndimo  ndinamte- 
ngera  ijre  kwa  opunzira  anu,  ndimo  iwo  sanathe  ku- 
mehiritsa.  Ndipo  Yesu  anayanka  nati,  Ha,  obadwa 
osakulupirira  ndi  ampulumpulu,  ndidzakhala  ndi  inu 
nthawiyanji?  ndidzalekerera  inu  nthawi  yanji?  mumte- 
nge  kwa  Ine  kuno.  Ndipo  Yesu  anamdzudzula  ; ndimo 
chiwanda  chinaturuka  mwa  iye : ndimo  mnyamata’yo 
anachira  kuyambira  nthawi  yomwe’yo. 

Pamenepo  opunzira  anadza  kwa  Yesu,  ali  pa  yekha, 
nati,  nanga  ife  sitinakhoza  bwanji  kuuturutsa  uwo? 
Ndipo  lye  ananena  kwa  iwo,  Chifukwa  chikulupiriro 
chanu  nchaching’ono : pakuti  indetu  ndinena  kwa  inu, 
Ngati  mungakhale  nacho  chikulupiriro  monga  kambeu  ka 

mpiru,  mudzati  ku  phiri  ili,  Sendera’po  umuke  kuja ; 
ndipo  lidzasendera  ; ndipo  sipadzakhala  kwa  inu  kanthu 
kosachitika. 

22  Ndipo  nnnene  anali  kutsotsa  m’Galileya,  Yesu 
ananena  nawo,  Mwana  wa  munthu  adzaperekedwa 

23  m’manja  a anthu ; ndimo  adzamupha  lye,  ndimo  Iye 
adzauka’nso  tsiku  lachitatu.  Ndipo  iwo  anali  ndi  chisoni 
chachikuru. 

Yesu  apereka  msonko. 

24  Ndipo  pofika  ku  Kapernao  amene  aja  akulandira 
ndalama  za  ku  kachisi’yo  anadza  kwa  Petro  nati,  Kodi 

25  mpunzitsi  wanu  sapereka  rupiya’lo  ? Iye  anabvomera, 
Apereka.  Ndipo  polowa  iye  m’nyumba,  Yesu  anatsogola 
kunena  naye,  nati,  Simoni,  uganiza  bwanji  ? mafumu  a 
pansi  pano  alandira  msonko  kwa  yani  ? kwa  ana  awo 

26  kodi,  kapena  kwa  akunja?  Ndipo  mmene  iye  anati, 
Kwa  akunja,  Yesu  ananena  kwa  iye,  Chifukwa  chache 

27  ana’wo  ali  aufulu.  Koma  kuti  ife  tisawakumudwi- 
tse  iwo,  pita  iwe  ku  nyanja,  nuponye  mbedza,  nuitole 
nsomba  yoyamba  kuwedza ; ndimo  mmene  ukaikanula 
pakamwa  pache  udzapeza’mo  rupiya : tatenga  limene’lo, 
nuwapatsire  ilo  pamtu  pa  iwe  ndi  Ine. 

Wamkuru  m’Ufumu  wa  Kumwamba. 

(Marko,  9 33-37.  Luka,  9 . 46-48.) 

"]  8 Nthawi  yomwe’yo  opunzira  anadza  kwa  Yesu,  nanena, 
Ndani  kodi  ali  wopambana  mu  Ufuinu  wa  Kumwamba? 

2 Ndipo  pamene  Yesu  anaitana  kamwana,  anakaimitsa 

3 pakati  pao,  nati,  Indetu  ndinena  kwa  inu,  Ngati  simu- 
tembenuka,  ndi  mukhala  monga  tiana’to,  simudzalowa 

4 konse  mu  Ufumu  wa  Kumwamba.  Chifukwa  chache  ye- 
nse  amene  adzichepetsa  y'ekha  monga  kamwana  aka, 
yennve’yo  ali  wopambana  mu  Ufumu  wa  Kumwamba. 

5 Ndipo  amene  adzalandira  kamwana  kamodzi  kotere’ka 

6 chifukwa  cha  dzina  langa,  alandira  Ine : koma  yense 
amene  adzalakwitsa  kamodzi  ka  tiana  iti,  takukulupirira 
Ine,  kuli  kuyenera  kwa  iye  kuti  mpero  yeikuru  ipachiki- 
dwe  pa  khosi  pache,  ndimo  ammize  iye  poya  pa  nyanja. 

7 Tsoka  liri  ndi  dziko  la  pansi  pano  chifukwa  cha  zolakwi- 
tsa!  pakuti  sizingathe  kukanizika  zolakwitsa  kuti  zileke 
kudza,  koma  tsoka  liri  ndi  munthu  amene  cholakwitsa’eho 
chidzera  naye. 

Ndipo  ngati  dzanja  lako,  kapena  phazi  lako  likula-  8 
kwitsa  iwe,  ulidule,  nulitaye:  kuli  kwabwino  kwa  iwe, 
kulowa  m’moyo  wopunduka  dzanja  kapena  phazi,  koposa 
ndi  kuponyedwa  m’moto  wa  nthawi  zonse,  uli  ndi  manja 
awiri  kapena  mapazi  awiri.  Ndipo  ngati  diso  lako  liku-  9 
lakwitsa,  ulikolowole,  nulitaye : kuli  kwabwino  kwa 
iwe  kulowa  m’moyo  ndi  diso  limodzi  koposa  ndi  kupo- 
nyedwa  m’gehena  wa  moto,  uli  ndi  maso  awiri.  Yang’a-  10 
nirani  kuti  nrusanyoze  mmodzi  wa  ang’ono  awa  ; pakuti 
ndinena  kwa  inu,  kuti  angelo  awo  apenya  chipenyere 
nkhope  ya  Atate  wanga  wa  Kunrwamba. 

Nanga  muyesa  bwanji  ? ngati  munthu  ali  nazo  nkhosa  12 
makumi  kliumi,  ndirno  isokera  imodzi  ya  izo,  kodi  saleka 
zija  makunri  asanu  ndi  anai  ndi  mphanrbu  zaclre  zisanu 
ndi  zinai,  napita  ku  nrapiri,  ndi  kukafuna  yosokera’yo  ? 
Ndinro  ngati  anaipeza,  indedi  ndinena  kwa  inu,  kuti  iye  13 
akondwera  pa  iyo’yo  koposa  ndi  za  nrakumi  asanu  ndi  anai 
ndi  mphambu  zisanu  ndi  zinai  zinrene  zosasokera.  Cho-  14 
nrwe’cho  sichiri  chifuniro  clra  Atate  wanu  wa  Kumwamba 
kuti  mnrodzi  wa  ang’orro  awa  atayike. 

Makululukidwe — Fanizo  la  wamangawa  wopanda 
chifundo. 

Ndipo  ngati  mbale  wako  akuchirrrwira  iwe,  pita,  rru-  15 
mlangize  pa  nokha  iwe  ndi  iye : ngati  akunrvera  iwe, 
wambweza  nrbale  wako.  Koma  ngati  sanrvera,  onjeza  16 
kutenga  ndi  iwe  wina  mrnodzi  kapena  awiri,  kuti  anga- 
chirnikizidwe  ntau  onse,  pa  kanrwa  pa  mboni  ziwiri 
kapena  zitatu.  Ndipo  lrgati  iye  sanrvera  iwo,  uuze  17 
Mpingo  wa  Mulungu : ndimo  ngati  iye  sanrvera’nso 

Mpingo’wo,  aklrale  kwa  iwe  rnonga  wakunja  ndi  warrri- 
sorrko. 

Indetu  ndinena  kwa  irru,  Zonse  zinrene  nrungazirnange  18 
pa  dziko  la  pansi  pano,  zidzakhala  zomangidwa  Kunr- 
wanrba : ndinro  zonse  zinrene  mungazimasule  pa  dziko 
la  pansi  pano,  zidzakhala  zonrasulidwa  Kumwamba. 

Ndipo’nso  ndinena  kwa  inu  kuti  ngati  awiri  a inu  19 
abvomerezana  pansi  pano  chinthu  chiri  chonse  akachi- 
penrpha,  kudzachitidwa  kwa  iwo  ndi  Atate  wanga  wa 
Kunrwamba.  Popeza  kunrene  kuli  awiri  kapena  atatu  20 
asonkhanira  m’dzina  langa,  ndiri  konrweko  pakati  pao. 

Pamenepo  Petro  anadza,  nati  kwa  Iye,  Ambuye,  21 
rnbale  wanga  adzandilakwira  kangati,  ndinro  ine  ndi- 

kamkululukira  iye  ? kufikira  kasanu  ndi  kawiri  kodi  ? 

22  Yesu  ananena  kwa  iye,  Sindinena  kwa  iwe  kufikira 
kasanu  ndi  kawiri  ai,  koma  kufikira  makumi  asanu  ndi 
awiri  kubwerezedwa  kasanu  ndi  kawiri. 

23  Chifukwa  chache  Ufumu  wa  Kumwamba  ufanizidwa 
ndi  munthu,  mfumu,  amene  anafuna  kutenga  chiwerengero 

24  ndi  akapolo  ache.  Ndipo  pamene  anayamba  kuwere- 
ngera,  anadza  kwa  iye  ndi  wina  wamangawa  wa  ndalama 

25  za  matalente  zikwi  khumi.  Koma  popeza  iye  anasowa 
kanthu  kobwezera,  mbuye  wache  analamula  kuti  iye 
agulitsidwe,  ndi  mkazi  wache  ndi  ana  ache  omwe,  ndi 

26  zonse  ali  nazo,  kuti  akabwezedwe  mangawa’wo.  Chifukwa 
chaehe  kapolo’yo  anagwada  pansi,  napembedzera  iye,  nati, 
Mbuye,  bakandiyemhekezani  ine,  ndimo  zonse  ndidza- 

27  zibwezera  kwa  inu.  Ndipo  mbuye  wa  kapolo’yo 
anagwidwa  ndi  chisoni  mu  mtima,  nammasula  iye, 
namkululukira  ngongole. 

28  Koma  kapolo  uyu,  poturuka  anapeza  wina  wa  akapolo 
anzache  yemwe  anamkongola  iye  marupiya  ateka  makumi 
khumi,  namgwira,  namkanyanga  pa  khosi,  nati,  Bwezera 

29  chija  unachikongola.  Pamenepo  kapolo  mnzache’yu 
anagwada  pansi,  nampempha  iye,  nati,  Bandiyembekeza 

30  ine,  ndimo  ndidzakubwezera  iwe.  Koma  iye  sanafuna : 
koma  anamuka,  namponya  iye  m’nyumba  ya  ndende, 
kufikira  abwezere  ngongole. 

31  Chifukwa  chaclie  mmene  akapolo  anzache  anaona 
zochitidwa’zo,  anagwidwa  chisoni  chachikuru,  nadza,  na- 
longosola  kwa  mbuye  wao  zonse  zimene  zinachitidwa. 

32  Pomwepo  mbuye  wache  anamuitana  iye,  nanena  naye, 
Kapolo  iwe  woipa,  ndinakukululukira  iwe  ngongole 

33  yonse’yo  momwe  muja  unandipempha  ine  : kodi  iwe’nso 
sukadamchitira  kapolo  mnzako  chisoni,  monga  ine’nso 
ndinakuchitira  iwe  chisoni  ? 

34  Ndipo  mbuye  wache  anakwiya,  nampereka  kwa  azunzi, 
kufikira  kuti  iye  akambwezere  iye  ngongole  yonse’yo. 

35  Chomwecho’nso  Atate  wanga  adzachitira  inu,  ngati  inu 
simukululukira  yense  mbale  wache  ndi  mitima  yanu. 

Za  Kalata  wa  chilekaniro.  (Marko,  10:  1-12.) 

1 9 Ndipo  panali  pamene  Yesu  anatha  mau  amene’wa, 
anachokera  ku  Galileya,  nadza  ku  maliri  a Yudeya,  a 
2 kutsidja  lija  la  Yordano.  Ndipo  makamu  akuru  a anthu 
anamtsata ; ndimo  Iye  anachiritsa  iwo  kumeneko. 

Ndipo  aFarisi  anadza  kwa  Iye,  namuyesa,  nanena,  3 
Ngati  kuloledwa  kodi  kuti  munthu  achotse  mkazi  wache 
j>a  chifukwa  chiri  chonse?  Ndij>o  Iye  anayanka,  nati,  4 
Kodi  simunawerenga  kuti  Iye  amene  adalenga  anthu  pa 
chiyambi,  anawalenga  iwo  mwamuna  ndi  mkazi,  nati,  5 
Chit’ukwa  cha  ichi  mwamuna  adzasiya  atate  wache  ndi 
amache,  liadzapatikizana  ndi  mkazi  wache,  lidimo  awiri’wo 
adzakhala  thupi  la  nyama  limodzi  ? chotero  kuti  sali’nso  G 
awiri  koma  thupi  la  nyama  limodzi.  Chifukwa  chache 
ichi  chimene  Mulungu  anachipatikiza  pamodzi,  munthu 
asaehipatule. 

Iwo  ananena  kwa  Iye,  Koma  chifukwa  ninji  Mose  ana-  7 
lamulira  kupatsa  kalata  wa  chilekaniro,  ndi  kumchotsa? 

Iye  ananena  kwa  iwo,  Chifukwa  cha  kuuma  mtima  8 
kwanu,  Mose  anakulolezani  kuchotsa  akazi  anu ; koma 
j)a  chiyambi  sikunakhala  chomwecho.  Ndijio  Ine  ndinena  9 
kwa  inu,  Amene  ali  yense  angachotse  mkazi  wache,  kosa- 
khala  chifukwa  cha  chigololo,  nadzakwata  wina,  achita 
chigololo : ndimo  iye  amene  akwata  wochotsedwa’yo, 
achita  chigololo. 

Ojmnzira  ananena  kwa  Iye,  Ngati  mlandu  wa  munthu  10 
ndi  mkazi  wache  uli  wotere,  sikuli  kwabwino  kukwata. 
Koma  Iye  anati  kwa  iwo,  Onse  sangathe  kulandira  11 
chonena  ichi,  koma  kwa  iwo  omwe  chapatsidwa.  Pakuti  12 
pali  anthu  a mifule,  amene  anabadwa  otero  pa  mimba  ya 
amao : ndimo  pali  amifule  anawafula  anthu:  ndimo  pali 
amifule  amene  anadzifula  okha,  chifukwa  cha  Ufmnu  wa 
Kumwamba.  Amene  angathe  kulandira  ichi  achilandire. 

Yesu  adalitsa  ana. 

(Marko,  10:  13-16.  Luka,  18:  15-17.) 

Pamenepo  tinatengedwa  kwa  Iye  tiana,  kuti  Iye  aike  13 
manja  ache  pa  ito,  ndi  kupemjshera : koma  opunzira’wo 
anawadzudzula.  Koma  Yesu  anati,  Tilekeni  tiana,  14 
musatikanize  kudza  kwa  Ine  : chifukwa  Ufumu  wa 

Kumwamba  uli  wa  totero.  Ndimo  Iye  anaika  manja  15 
ache  pa  ito,  nachoka’po. 

Munthu  nxwini  chuma. 

(Marko,  10:  17-31.  Luka,  18 : 18-30.) 

Ndijjo  onani,  munthu  anadza  kwa  Iye,  nati,  Mpunzitsi,  1G 
chabwino  ncliiti  ndidzachichita,  kuti  ndikhale  nawo  moyo 

17  wosatha?  Ndipo  Iye  anati  kwa  iye,  Undifunsiranji  za 
ehinthu  chabwino  ? alipo  Mmodzi  ndiye  wabwino  : koma 
ngati  ufuna  kulowa  m’moyo,  sunga  malamulo. 

18  Iye  nanena  kwa  Iye,  Otani?  Ndipo  Yesu  anati, 
Usaphe,  Usachite  ckigolo/o,  Usahe,  Usachite  umhoui  wonama, 

19  Lcmekeza  atate  toako  ndi  amako,  ndimo,  Udzakonda  mnzako 
monga  udzikonda  iwe  mieini. 

20  Mnyamata’yo  ananena  kwa  Iye,  Zonse’zi  ndinazisunga, 

21  ndimasowa  chiani’nso?  Yesu  anamuuza,  Ngati  ufuna 
kukhala  wangwiro,  pita,  kagulitse  zomwe  uli  nazo, 
nupatse  aumphawi,  ndimo  udzakhala  ndi  chuma  Ku- 

22  mwamba : ndimo  tiye  kuno,  unditsate.  Koma  mnya- 
mata’yo  mmene  anamva  chonena’cho,  anamuka  wachisoni : 
pakuti  anali  nacho  chuma  chambiri. 

23  Ndipo  Yesu  anati  kwa  opunzira  ache,  Indetu  ndinena 
kwa  inu,  kuti  munthu  mwini  chuma  adzalowa  ndi  kubvuta 

24  mu  Ufumu  wa  Kumwamba.  Ndipo’nso  ndinena  kwa 
inu,  Chiri  chachifupi  kuti  ngamila  apyole  diso  la  singano, 
koposa  ndi  munthu  mwini  chuma  kulowa  Ufumu  wa 

25  Kumwamba.  Ndipo  opunzira,  pamene  anamva,  anazizwa 
kwambiri,  nanena,  Ndipo  ndani  angathe  kupulumuka? 

26  Ndipo  Yesu  anawayang’ana,  nati  kwa  iwo,  Ichi  chiri 
chosatheka  ndi  anthu,  koma  zinthu  zonse  ziri  zotheka 
ndi  Mulungu. 

27  Pomwepo  Petro  anayanka,  nati  kwa  Iye,  Onani,  ife 
tinasiya  zonse  ndi  kutsata  Inu ; nanga  tsono  tidzakhala 

28  ndichiani?  Ndipo  Yesu  anati  kwa  iwo,  Indetu  ndinena 
kwa  inu,  kuti  inu  amene  munanditsata  Ine,  m’kuba- 
dwa’nso,  pamene  Mwana  wa  munthu  adzakhala  pa  chi- 
mpando  cha  ulemerero  wache,  inu’nso,  mudzakhala  pa 
zimpando  khumi  ndi  ziwiri,  kuweruza  mapfuko  khumindi 
awiri  a Israyeli. 

29  Ndipo  onse  amene  adasiya  nyumba,  kapena  abale, 
kapena  alongo,  kapena  atate,  kapena  amai,  kapena  ana, 
kapena  minda,  chifukwa  cha  dzina  langa,  adzalandira 
zobwezeredwa  zambirimbiri,  nadzalowa  moyo  wosatha. 

30  Koma  ambiri  oyamba  adzakhala  akuthungo,  ndimo 
akuthungo  adzakhala  oyamba. 

Panizo  la  anchito  olembedwa  mwina  mwina. 

20  Pakuti  Ufumu  wa  Kumwamba  uli  wofana  ndi  munthu 
mwini  banja,  amene  anaturuka  m’mamawa  kukalembera 
2 anchito  a m’munda  wache  wa  mpesa.  Ndipo  pamene 

adapangana  ndi  anchito,  pa  rupiya  la  teka  limodzi  tsiku 
limodzi,  anawatumiza  ku  munda  wache.  Ndipo  anatu-  3 
ruka  dzua  litakwera,  naona  ena  ataima  chabe  pa  bwalo  ; 
ndimo  kwa  iwo  anati,  Pitani  inu’nso  m’munda,  ndimo  4 
ndidzakupatsani  chimene  chiri  choyenera.  Ndipo  iwo 
anapita. 

Ndipo’nso  anaturuka  usana,ndimo’nsopopendeka  dzua,  5 
nachita  chimodzimodzi.  Ndipo  poyandikira  madzulo  G 
anaturuka,  napeza  ena  ataima ; nanena  kwa  iwo,  Mwaimi- 
ranji  kuno  dzua  lonse  chabe?  Iwo  nanena  kwa  iye,  7 
Chifukwa  palibe  munthu  anatilembera.  I)Te  anati  kwa 
iwo,  Pitani  inu’nso  ku  munda’wo  wa  mpesa. 

Ndipo  pamene  panali  madzulo,  mwini  munda  anati  8 
kwa  ka^utao  wache,  Kaitane  anchito,  nuwapatse  iwo 
kulipira  kwao,  nuyambe  kwa  omarizira  kufikira  kwa 
oyamba.  Ndipo  pamene  iwo  olembedwa  poyandikira  9 
madzulo  anadza,  analandira  munthu  ali  yense  rupiya  la 
teka  limodzi.  Ndimo  mmene  oyamba  anadza,  analinga-  10 
lira  kuti  adzalandira  chopambana,  ndimo  iwo’nso  anala- 
ndira  onse  rupiya  la  teka.  Koma  mmene  iwo  analilandira,  1 1 
anaderera  kwa  mwini  banja,  nati,  Omarizira  awoanagwira  12 
nchito  mpiiuli  yeing’ono  ndimo  munawalinganiza  iwo  ndi 
ife  amene  tinapirira  malemedwe  a dzua  ndi  kuthentha 
kwache. 

Koma  iye  anayanka,  nati  kwa  mmodzi  wa  iwo,  13 
Mnzanga,  sindakunyenga  iwe ; kodi  iwe  sunapangana 
mli  ine  pa  rupiya  la  teka  limodzi  ? Tenga  lako,  numuke  ; 14 
pakuti  ine  ndifuna  kupatsa  kwa  uyo  womarizira  monga 
kwa  iwe.  Sikutheka  kwa  ine  kodi  kuchita  chimene  15 
ndifuna  ndi  zanga?  Kapena  diso  lako  laipa  kodi 
chifukwa  ine  ndiri  wabwino  ? Chomwecho  omarizira  16 
adzakhala  oyamba,  ndimo  oyamba  adzakhala  omarizira. 


Funso  la  ana  a Zebedayo. 

(Marko,  10:  32-45.  Luka,  18  : 31-34.) 

Ndipo  pamene  Yesu  anali  kukwera  ku  Yerusalemu,  17 
anatenga  opunzira  khumi  ndi  awiri  pa  okha,  ndimo  pa 
njira  anati  kwa  iwo,  Onani,  tikwera  ku  Yerusalemu  ; 18 
ndimo  Mwana  wa  munthu  adzaperekedwa  kwa  ansembe 
akuru  ndi  alembi,  ndimo  iwo  adzamweruzira  kuti  aycnera 
iinfa,  nadzampereka  kwa  anthu  akunja  kuti  amnyoze  ndi  19 
kumkwapula,  ndi  kumpachika  ; ndimo  lye  adzaukitsidwa 
tsiku  laehitatu. 

20  Pomwepo  anadza  kwa  Iye  amache  a ana  a Zebedayo 
ndi  ana  ache  omwe,  namgwadira,  ndi  kupemjiha  kanthu 

21  kwa  Iye.  Ndijio  Iye  anati  kvva  iye,  Ufuna  chiani?  Iye 
ananena,  Lamulirani  kuti  ana  anga  awiri  amene’wa 
adzakhale,  wina  ku  dzanja  lanu  lamanja,  ndi  wina  ku 
lamanzere,  mu  Ufumu  wanu. 

22  Koma  Yesu  anayanka  nati,  Jnu  simudziwa  chimene 
mujiempha.  Kodi  mukhoza  kumwa  chiko  nditi  ndiza- 
mwere  Ine  ? Iwo  nanena  kwa  Iye,  Ife  tikhoza. 

23  Iye  ananena  kwa  iwo,  Chiko  changa  mudzamweradi : 
koma  kukhala  ku  dzanja  lamanja  kwanga  ndi  ku  lama- 
nzere,  sikuli  kwanga  kupatsa,  koma  kuli  kwa  iwo  omvve 
kvvakonzedwa  ndi  Atate  vvanga. 

24  Ndijio  mmene  khumi’wo  anamva,  anapsa  mtima  lidi 

25  abale  awiri’wo.  Koma  Yesu  anawaitana  kvva  Iye,  nati, 
Mudziwa  kuti  mafumu  a anthu  amadziyesa  okha  ambuye 

26  avvo,  ndimo  akuru  avvo  amachitira  ufumu  jia  iwo.  Sijiadza- 
khala  chomvvecho  kwa  inu  ai : koma  ainene  ali  yense 
angafune  kukhala  wamkuru  mwa  inu,  adzakhala  mtumiki 

27  vvanu ; ndimo  amene  ali  yense  angafune  kukhala  vvoyamba 

28  mvva  inu,  adzakhala  kapolo  vvanu : monga’nso  Mwana  wa 
munthu  sanadze  kutumikiridvva  koma  kutumikira,  ndi 
kupereka  moyo  vvache  dijio  la  anthu  ambiri. 

Akhungu  a ku  Yeriko. 

(Marko,  10:  46-52.  Luka,  18:  35-43.) 

29  Ndipo  jiamene  ivvo  anali  kuturuka  m’Yeriko,  khamu 

30  lalikuru  la  anthu  linamtsata  Ive.  Ndipo  onani,  anthu 
akhungu  avviri  anakhala  m’mjiepete  mvva  njira,  mmene 
ivvo  anamva  kuti  Yesu  anali  kupitirira’po,  anajifuula  nati, 

31  Mutichitire  ife  chifundo,  Inu  Mwana  wa  Davide.  Ndijio 
khamu’lo  linawaletsa,  kuti  atontole : koma  anakuwitsa, 
nanena,  Ambuye,  mutichitire  chifundo,  Inu  Mvvana  wa 

32  Davide.  Ndipo  Yesu  anaima,  nawaitana,  nati,  Mufuna 

33  ndichitire  inu  chiani  ? Ananena  kvva  Iye,  Ambuye,  kuti 

34  maso  athu  apenye.  Ndipo  Yesu  anagwidwa  ndi  chifundo, 
nakhudza  maso  awo : ndimo  jiomvvejia  anapenya’nso, 
namtsata  Iye. 

Yesu  alowa  m’Yerusalemu. 

(Marko,  11:  1-10.  Luka,  19  : 29-38.  Yoh.,  12  : 12-15.) 

01  Ndipo  jiamene  ivvo  anayandikira  ku  Yerusalemu, 

nafika  ku  Betfage,  ku  phiri  la  Azitona,  pamenepo  Yesu 
anatumiza  opunzira  awiri,  nanena  kwa  iwo,  Mukani  2 
ku  mudzi  wopenyana  ndi  inu,  ndimo  pomwepo  mudza- 
peza  buru  womangidwa,  ndi  mwana  wache  pamodzi  naye, 
masuleni iwo,  mudze  nawo  kwa  Ine.  Ndipo  ngati  munthu 
akanena  kanthu  ndi  inu,  mudzati,  Ambuye  asowa  iwo, 
ndimo  pomwepo  adzawatumiza. 

Ndipo  icho  ehinatero,  kuti  chikachitidwe  chonenedwa  4 
ndi  mneneri  kuti, 

Tauzani  mwana  wamkazi  wa  7ioni,  5 

Taona,  Mfumu  yako  idza  kwa  iwe, 

JVo  fatxa  ndi  wokwera  pa  buru, 

Ndi  pa  kaburu,  mwana  wa  nyama  yom/amula  katundu. 

Ndipo  opunzira’wo  anamuka,  nachita  monga  Yesu  ana-  6 
wauza ; nabwera  ndi  buru  ndi  mwana  wache,  naika  pa  7 
iwo  zobvala  zao,  nakhala  Iye  pamenepo.  Ndipo  ambiri-  8 
mbiri  a mpingo’wo  anayala  zobvala  zao  pa  njira ; ndimo 
ena  anadula  zitsamba  za  mitengo,  naziyala  mu  njira’mo. 
Ndipo  mipingo  yakumtsogolera  ndi  yakutsatira,  inapfuula,  9 
kuti,  Hosana  kwa  mwana  wa  Davide  ! Wodalitsika  ndiye 
wakudza  m’dzina  la  Ambuye ! Hosana  m’Kumwamba- 
mwamba ! 

Ndipo  mmene  adalowa  m’Yerusalemu  mudzi  wonse  10 
unasokoneka,  nanena,  Ndani  uyu  ? Ndipo  makamu  a 11 
anthu  anati,  Uyu  ndi  mneneri  Yesu  wa  ku  Nazarete  wa 
Galileya. 

Yesu  ayeretsa  Kachisi. 

(Marko,  11:  15-18.  Luka,  19:  45-48.  Yoh.,  2 : 13-17.) 

Ndipo  Yesu  analowa  ku  kachisi  wa  Mulungu  naturutsa  12 
kunja  onse  akugulitsa  ndi  kugula  malonda,  nagubuduza 
magome  a osinta  ndalama,  ndi  mipando  ya  iwo  ogulitsa 
nkhunda  ; nanena  kwa  iwo,  Chalembedwa,  Nyumba  yanga  13 
idzanenedwa  nyumba  ya  kupempliera ; koma  inu  mwaiyesa 
phanga  la  achifwamba.  Ndipo  anadza  kwa  Iye  ku  14 
kachisi’ko  akhungu  ndi  opunduka  miyendo,  ndimo  anachi- 
ritsidwa. 

Koma  ansembe  akuru  ndi  alembi,  mmene  anaona  15 
zozizwitsa  zomwe  Iye  anazichita,  ndi  ana  alinkupfuula  ku 
kachisi’ko  kuti,  Hosana  kwa  mwana  wa  Davide ; anapsa 
mtima,  nanena  kwa  Iye,  Mukumva  kodi  chimene  ali  16 
kunena  awa?  Ndipo  Yesu  ananena  kwa  iwo,  Inde : 
simunawerenga  kodi,  Mkamwa  mwa  makanda  ndi  oyamwa 

17  munafotokozera  zolemekeza  ? Ndipo  Iye  anawasiya,  naturuka 
m’mzinda,  napita  ku  Betaniya,  nagona  kumeneko. 

Mkuyu  wofota.  (Marko,  11  : 12-14,  19-24.) 

18  Ndipo  m’mamawa,  mmene  lye  analikubwera  ku 

19  mzinda,  anamva  njala.  Ndipo  pakuona  mkuyu  umodzi 
pa  njira,  anafikira  pamenepo,  napeza  palibe  kantlni  pa 
uwo  koma  masamba  okhaokha  ; nati  Iye  kwa  uwo,  Sudza- 
bala’nso  chipatso  ku  nthawi  zonse.  Ndipo  pomwepo 
mkuyu’wo  unafota. 

20  Ndipo  opunzira  poona  ichi  anazizwa,  nati,  Mkuyu’wo 

21  unafota  bwanji  msanga  ? Ndipo  Yesu  anayanka,  nati  kwa 
iwo,  Indedi  ndinena  kwa  inu,  Ngati  mukhala  nacho  chiku- 
lupiriro,  osakayikakayika,  mudzachita  si  ichi  cha  pa  mkuyu 
chokha,  koma  ngati  mudzati  ngakhale  ku  phiri’li,  Tate- 

22  ngedwa,  nuponyedwe  m’nyanja,  chidzachitidwa.  Ndipo 
zinthu  ziri  zonse  mungazifunse  m’kupemphera,  ndi 
kukulupirira,  mudzazilandira. 

Ubatizo  wa  Yohane. 

(Marko,  11:  27-33.  Luka,  20  : 1-8.) 

23  Ndipo  mmene  Iye  analowa  ku  kachisi,  ansembe  akuru 
ndi  akuru  a anthu  anadza  kwa  Iye  anali  kupunzitsa, 
nanena,  Muchita  izi  ndi  ulamuliro  wotani  ? ndimo  ndani 

24  anakupatsani  ulamuliro  wotere  ? Ndipo  Yesu  anayanka, 
nati  kwa  iwo,  Ine’nso  ndidzakufunsani  mau  amodzi,  amene 
ngati  mukandiuza,  Ine’nso  ndidzauza  inu  ndi  ulamuliro 

25  wotani  ndizichita  izi.  Ubatizo  wa  Yohane,  uchokera 
kuti?  Kumwamba  kodi  kapena  kwa  anthu?  Koma  iwo 
anafunsana  wina  ndi  mnzache,  kuti,  Ngati  tikatero, 
Kumwamba,  Iye  adzati  kwa  ife,  Munalekeranji  kumvera 

26  iye?  Koma  ngati  tikatero,  Kwa  anthu,  timaopa  khamu’lo 
]a  anthu ; pakuti  onse  amuyesa  Yohane  monga  mneneri. 

27  Ndipo  anamyanka  Yesu,  nati,  Sitidziwa  ife.  Iye’nso 
ananena  nawo,  Ndipo’nso  Ine  sindikuuzani  ndi  ulamuliro 
wotani  ndizichita  izi. 

Panizo  la  ana  amuna  awiri. 

28  Koma  mutani  inu  ? Munthu  anali  nawo  ana  awiri ; 
nadza  iye  kwa  woyamba  nati,  mwana’we,  pita  nugwire 

29  lero  ncliito  m’munda’mo  wa  mpesa.  Koma  iye  anakana, 
nati,  Sindifuna  ine  : koma  pambuyo  pache  analapa  mtima. 

napita.  Nilipo  anadza  kwa  wina’yo,  nati  monga  momwemo.  30 
Ndipo  iye  anabvomera,  nati,  Ndipita  mbuye  : ndimo 
sanapita.  Ndani  wa  awiri’wo  anachita  chofunira  atate  31 
wache?  Iwo  nanena,  Woyamba’yo.  Y’esu  ananena  kwa 
iwo,  Inetu  ndinena  kwa  inu,  kuti  amisonko  ndi  akazi 
adama  amatsogolera  inu,  kulowa  mu  Ufumu  wa 
Kumwamba.  Popeza  Yohane  anadza  kwa  inu  mu  njira  32 
ya  chilungamo,  ndimo  simunamvera  iye  : koma  amisonko 
ndi  akazi  adama  anammvera  iye : ndimo  inu,  mmene 
munachiona,  simunalapa  pambuyo  pache,  kuti  mumvere  iye. 

Panizo  la  olima  munda  wa  mpesa. 

(Marko,  12 : 1-12.  Luka,  20  : 9-19.) 

M verani  fanizo  lina  : Panali  munthu,  mwini  banja,  33 
amene’yo  anabzala  munda  wa  mpesa,  nauzunguliza  linga, 
nakumba  umo  mopondera’mo  mphesa,  namanga  nsanja, 
naukongoletsa  kwa  olima  munda,  namuka  kwina.  Ndipo  34 
pamene  nyengo  ya  zipatso  inayandikira,  anatumiza 
akapolo  ache  kwa  olima  munda  aja,  kukalandira  zipatso 
zache.  Ndipo  olima’wo  anatenga  akapolo  ache,  nampanda  35 
mmodzi,  namupha  wina,  namponya  miyala  wina. 

Ndipo’nso  iye  anatumiza  akapolo  ena,  akuchuruka  ndi  36 
akuyamba’wo ; ndipo  anawachitira  iwo  monga  momwemo. 
Koma  pambuyo  pache  anatumiza  kwa  iwo  mwana  wache,  37 
nati,  Adzachitira  mwana  wanga  ulemu.  Koma  olima’wo  38 
mmene  anaona  mwana’yo,  nanenana  wina  ndi  wina, 

Uyo  ndiye  wolowa,  tiyeni,  timuphe,  ndimo  ife  tidzatenga 
cholowa  chache.  Ndipo  anamtenga  iye,  namponya  kunja  39 
ku  munda,  namupha.  Tsono  pamene  mwini  munda  40 
atabwera,  adzachita  chiani  kwa  olima’wo?  Iwo  nanena  41 
kwa  Iye,  Iye  adzaononga  koipa  oipa  amene’wo,  nadza- 
pereka  munda’wo  kwa  olima  ena,  amene  adzabwezera 
kwa  iye  zipatso  pa  nyengo  zache. 

Yesu  ananena  kwa  iwo,  Kodi  simunawerenga  konse  42 
m’malembo, 

Mira/a  umene  anaukana  omanga  nyumba 
Womwe’wu  unakhala  muihu  wa  ngondya  : 
lchi  chinachokera  kwa  Ambuye, 

Ndipo  chiri  chozizwitsa  m'maso  mwathu  ? 

Chifukwa  ehache  ndinena  kwa  inu,  Kuti  Ufumu  wa  43 
Mulungu  udzachotsedwa  kwa  inu,  nudzapatsidwa  kwa 
anthu  akupatsa  zipatso  zache.  Ndipo  iye  wakugwa  pa  44 
47 


21,  44. 


MATEYl 


mwala  nwu  adzatswanyika ; koina  jm  iye  amene  udza- 
gwera,  udzampliera  ije. 

45  Ndipo  ansembe  akuru  ndi  aFarisi,  pakumva  mafanizo 

46  aclie,  anazindikira  kuti  ali  kunena  za  iwo.  Ndipo  pamene 
anafuna  kumgwira,  anaopa  makamu  a anthu,  chifukwa 
anamuyesa  kuti  ndiye  mneneri. 


Fanizo  la  ukwati.  (Luka,  14:  16-24.) 

22  Ndipo  Yesu  anayanka,  nalankhula’nso  kwa  iwo  mwa 

2 mafanizo,  nati,  Ufumu  wa  Kumwamba  ufanafana  ndi 
munthu,  mfumu,  amene  anakonzera  mwana  wache 

3 phwando  la  ukwati,  natumiza  akapolo  ache,  kukaitana 
oitanidwa  ku  ukwati  umene  : ndimo  iwo  sanafuna  kudza. 

4 Pomwe’nso  anatumiza  akapolo  ena,  nanena,  Uzani 
oitanidwa’wo,Onani,ndakonzachakudyaehanga  chofisula : 
ng’onibe  zanga,  ndi  zonona  ndinazipha,  ndi  zinthu  zonsc 

5 zapsya : idzani  ku  ukwati.  Koma  iwo  ananyalanyaza, 
nachoka,  wina  ku  munda  wache,  wina  ku  malonda  ache  : 

6 ndimo  otsala  anagwira  akapolo  ache,  nawachitira  chipo- 

7 ngwe,  nawapha.  Koma  mfumu  anakwiya  ; natuma  asili- 
kari  ache  napululutsa  ambanda  aja,  nathentha  mudzi  wao. 

8 Pomwepo  ananena  kwa  akapolo  ache,  Za  ukwati  tsopano 

9 zapsya,  koma  oitanidwa’wo  sanayenera.  Chifukwa  chaclie 
pitani  inu  ku  mphambano  za  njira,  ndimoamene  ali  yense 

10  mungawapeze,  itanani  ku  ukwati’ku.  Ndipo  akapolo  awo 
anaturuka  ku  njira,  nasonkhanitsa  onse  amene  anawapeza, 
angakhale  oipa,  angakhale  abwino ; ndimo  ukwati’wo 
unadzala  ndi  okhala  pa  chakudya. 

1 1 Koma  mfumu’yo  mmene  anadza,  kuwaona  achakudya- 
’wo,  anapenya  momwemo  munthu  wosabvala  chobvala  cha 

12  ukwati:  nanena  kwa  iye,  Mnzanga’we,  unalowa  muno 
bwanji  wosakhala  nacho  chobvala  cha  ukwati  ? Ndipo 

13  iye  analibe  mau.  Pomwepo  mfumu  anati  kwa  atumiki, 
Mumange  iye  manja  ndi  miyendo,  mponyeni  ku  mdima 
wa  kunja ; komweko  kudzali  kulira  ndi  hukukuta  mano. 

14  Pakuti  oitanidwa  ndiwo  ambiri,  koma  osankhidwa  ndiwo 
owerengeka. 

Za  kupereka  msonko  kwa  Kaisara. 

(Marko,  12:  13-17.  Luka,  20:  20-26.) 

15  Pomwepo  aFarisi  anamuka,  naweruzana  mwakumko- 

16  lefa  Jye  m’kulankhula  kwache.  Ndipo  anatumiza  kwa 

Iye  opunzira  nwo,  pamodzi  ndi  aHerodi,  amene  ananena, 
Mpunzitsi,  tidziwa  kuti  muli  woona,  ndimo  mupunzitsa 
njira  ya  Mulungu  moona  nditu,  ndimo  simusamala  muntlni 
ali  yense  : pakuti  simuyang’anira  pa  nkhope  ya  antlm. 
Chifukwa  chache  mutiuze  ife,  muganiza  chiani  ? Kulo-  17 
ledwa  kodi  kupatsa  msonko  kwa  Kaisara,  kapena  iai  ? 
Koma  Yesu  anadziwa  kuipa  kwao,  nati,  Mundiyeseranji  18 
Ine,  onyenga  inu  ? Tandionetsani  Ine  ndalama  ya  19 
msonko.  Ndipo  iwo  anatenga  kwa  Iye  rupiya  la  teka. 
Ndipo  Iye  anati  kwa  iwo,  Cha  ani  chitunzitunzi  ichi,  ndi  20 
kulemba  kwache  ? Nanena  iwo,  Cha  Kaisara  Pomwepo  21 
Iye  anati  kwa  iwo,  Chifukwa  chaehe  patsani  kwa  Kaisara 
zaclie  za  Kaisara,  ndi  kwa  Mulungu  zache  za  Mulungu. 
Ndipo  pamene  iwo  anamva,  anazizwa,  namsiya  Iye,  22 
nachoka’po. 


ASaduki  ndi  kuuka’nso. 

(Marko,  12:  18-27.  Luka,  20  : 27-40.) 

Tsiku  lomwe’lo  anadza  kwa  Iye  aSaduki,  amanena  23 
palibe  kuuka’nso  kwa  akufa ; namfunsa  lye,  nanena, 
Mpunzitsi,  Mose  anati,  Ngati  munthu  akafa,  wopanda  24 
mwana,  mpwache  adzakwata  mkazi  wache,  nadzamuki- 
tsira  mbale  wache  mbeu.  Tsono  panali  ndi  ife  abale  25 
asanu  ndi  awiri : ndimo  wakuyamba  anakwata,  namwalira 
wopanda  mbeu,  nasiya  mkazi  wache  kwa  mpwache  ; chi-  2G 
modzimodzi  wachiwiri,  ndi  wachitatu,  kufikira  wacliisanu 
ndi  cliiwiri.  Ndipo  pomarizira  anamwalira’nso  mkazi’yo.  27 
Chifukwa  chaehe  m’kuuka’nso  kwa  akufa,  iye  adzakhala  28 
mkazi  wa  ani  wa  asanu  ndi  awiri  awo  ? pakuti  onse 
anakhala  naye. 

Koma  Yesu  anayanka,  nati  kwa  iwo,  Mwangolakwa  29 
osadziwa  malembo,  kapena  mphamvu  za  Mulungu. 
Pakuti  m’kuuka  kwa  akufa  sakwata,  kapena  sakwa-  30 
tidwa,  koma  akhala  ngati  angelo  a Kumwamba.  Koma  31 
za  kuuka  kwTa  akufa,  simunawerenga  kodi  chomwe  china- 
nenedvva  kwa  inu  ndi  Mulungu,  nanena, 

Ine  ndiri  Mulungu  vn  Abraliamu,  ndi  Mulungu  va  32 
Isake,  ndi  Mulungu  tra  Yakoho  ? 

Sali  Mulungu  wa  akufa  koma  wa  amoyo.  Ndipo  pamene  33 
makamii  a anthu  anamva,  anazizwa  ndi  upunzitso  wache. 

Lamulo  lalikuru. 

(Mavko,  12:  28-34.  Luka,  10:  25-27.) 

34  Koma  aFarisi,  pakumva  kuti  Iye  anatontoletsa  aSa- 

35  iluki,  anasonkhana  kwa  Iye.  Ndipo  mmodzi  wa  iwo,  mpu- 
nzitsi  wa  chilamulo,  anamfunsa  ndi  kumyesa  Iye  nati, 

36  Mpunzitsi,  lamulo  lalikuru  ndi  liti  la  m’chilamulo? 

37  Ndipo  Yesu  anati  kwa  iye,  Udznkondann  ndi  Ambui/e 
Mulungu  wako  ndi  mtima  wako  wonxe,  ndhno  ndi  tnoyo  wako 

38  wonse,  nditno  ndi  nzeru  zako  zon.se.  Ili  liri  lamulo  lalikuru 

39  ndi  loyamba.  Ndipo  lachiwiri  lolingana  nalo  ndili, 
Udzakonda  tnnzako  tnonga  ndzikonda  mwiiiiyekha. 

40  Pa  malamulo  awa  awiri  mpopachika  chilamulo  chonse 
ndi  aneneri. 

Kristu  ndiye  mwana  wa  Davide. 

(Marko,  12:  35-37.  Luka,  20 : 41-44.) 

41  Ndipo  pamene  aFarisi  anasonkhana,  Yesu  anawafunsa, 

42  nati,  Muganiza  bwanji  za  Kristu?  ali  rnwana  wa  ani  ? 

43  Iwo  ananena  kwa  Iye,  Wa  Davide.  Iy  e anati  kwa  iwo, 
Ndipo  Davide  nm  Mzimu  amchulira  Iye  bwanji,  Ambuye, 
nanena, 

44  Ambui/e  ananena  kira  Atnhut/e  wanga, 
t 'kt/ale  pa  dzanja  /amanja  langa, 

Ku/ilcira  Ine  ndidzaika  adani  ako  pan.si  pa  tnapazi 
pako. 

45  Chifukwa  cliache  ngati  Davide  amchulira  Iye  Mbuye, 
bwanji  ali  mwana  wache  ? Ndipo  panalibe  mmodzi 

46  anatha  kumymnka  mau.  Ndipo  sanalimbika  mtima 
munthu  ali  yense  kumfunsa  kanthu  kuyambira  tsiku 
lomwe’lo. 

Kristu  adzudzula  Alembi  ndi  Afarisi. 

2  3 Pomwepo  Yesu  analankhulana  ndi  makamu  a antliu  ndi 

2 opunzira  ache,  nanena,  Alembi  ndi  aFarisi  akhala  pa 

3 mpando  wa  Mose  ; chifukwa  chache  zinthu  ziri  zonse  zi- 
mene  iwo  angauze  inu,  chitani  ndi  musunge  : koma  musa- 
chite  monga  nchito  zao;  pakuti  iwo  amalankhula,  ndimo 

4 samachita.  Inde,  amanga  akatundu  olemera  ndi  osautsa 
ponyamula,  nawasenza  pa  mapewa  a anthu ; koma  iwo 

5 eni  okha  safuna  kuwasunta  amene’wo  ndi  chala  chao.  Koma 
amachita  nchito  zao  zonse  kuti  aoneke  kwa  antliu  : pakuti 
akulitsa  bwambi  wache  wa  njirisi  zao,  nakulitsa  mphonje, 

ndimo  akonda  malo  a ulemu  pa  mapwando,  ndi  mipando  G 
ya  ulemu  m’mosonkhanira,  ndi  malankhulo  m’mabwalo,  7 
ndi  kuitanidwa  ndi  anthu,  Rabi.  Koma  inu  musaitani-  8 
dwe,  Rabi ; pakuti  Mpunzitsi  wanu  ali  mmodzi,  ndimo 
inu  nonse  muli  abale.  Ndimo  inu  musachule  wina  atate  9 
wanu  pansi  pano,  pakuti  alipo  mmodzi  ndiye  Atate  wanu, 
wa  Kumwamba.  Ndipo  musaitanidwe  atsogoleri,  pakuti  10 
alipo  mmodzi  Mtsogoleri  wanu,  ndiye  Kristu.  Koma  1 1 
wamkuru  wopambana  wa  inu  adzakhala  mtumiki  wanu. 
Ndipo  amene  ali  yense  adzadzikuza  mwini  yekha  adzaehe-  1 2 
petsedwa ; koma  amene  adzichepetsa  mwini  yekha  adzaku- 
litsidwa. 

Koma  tsoka  kwa  inu,  alembi  ndi  aFarisi,  onyenga ! 13 
chifukwa  mutsekera  Ufumu  wa  Kumwamba  pa  nkhope 
pa  anthu  : pakuti  inu  nokha  simulowa’mo,  ndimo  muwa- 
letsa  iwo  alikulowa,  kuti  asalowe’mo. 

Tsoka  kwa  inu  alembi  ndi  aFarisi,  onyenga ! chifukwa  15 
mupitapita  ku  nyanja  ndi  ku  mtunda  kuyesa  munthu 
mmodzi  mtembenuki ; ndimo  mmene  akhala  wotere, 
mumyesa  iye  mwana  wa  gehena  woposa  inu  kawiri. 

Tsoka  kwa  inu  atsogoleri  akhungu,  amene  munena,  16 
Amene  ali  yense  angalumbire  kuehula  pa  kachisi,  palibe 
kanthu ; koma  amene  angalumbire  kuchula  pa  chikudu 
cha  kachisi,  ali  wa  mangawa.  Inu  opusa,  ndi  akhungu  : 17 
pakuti  nchiti  chiri  choposa,  chikudu  kodi,  kapena  kachisi 
amene  amayeretsa  chikudu’cho?  Ndipo’nso,  Amene  ali  18 
yense  angalumbire  kuchula  potirapo  nsembe,  palibe 
kanthu ; koma  amene  angalumbire  kuchula  pa  mtulo  wa 
pamwamba  pomwe,  ali  wa  mangawa.  Inu  akhungu,  19 
pakuti  nchiti  chiri  choposa,  mtulo  kodi,  kapena  potirapo 
nsembe  pamene  payeretsa  mtulo’wo  ? Chifukwa  chaehe  20 
wakulumbira  kuchula  potirapo  nsembe,  alumbira  pa 
limene’lo  ndi  pa  zonse  za  pamwamba  pache.  Ndipo  21 
wakulumbira  kuchula  pa  kachisi,  alumbira  pa  amene’yo 
ndi  pa  Iye  wakukhala  momwemo.  Ndipo  wakulumbira  22 
kuchula  Kumwamba,  alumbira  pa  chimpando  cha  Mulu- 
ngu,  ndi  pa  Iye  wakukhala  pomwepo. 

Tsoka  kwa  inu  alembi  ndi  aFarisi,  onyenga ! chifukwa  23 
mupereka  kachikhumi  ka  timbeu  tonunkira,  ndi  ka  tsabola, 
ndi  ka  chitowe,  ndi  munasiya  zolemera  za  chilamulo,  ndizo 
kuweruza  kolungama,  ndi  kuchitira  chifundo,  ndi  chikulu- 
piriro : koma  zija’zo  munayenera  kuchita,  osasiya  izi 
zomwe.  Atsogoleri  akhungu  inu,  akukuntha  udzudzu,  24 
koma  ngamila  mummeza. 

25  Tsoka  kwa  inu,  alembi  ndi  aFarisi,  onyenga  ! ehifukwa 
mutsuka  kunja  kwache  kwa  chiko  ndi  mbale,  koma 
mkati’mo  iwo  adzala  ndi  kulanda  ndi  kusadziletsa. 

26  MFarisi  iwe,  wakhungu,  yambotsuka  mkati  mwa  chiko 
ndi  mbale,  kuti  kunja  kwache’nso  kukhale  koyera. 

27  Tsoka  kwa  inu,  alembi  ndi  aFarisi,  onyenga  ! chifukwa 
mufanafana  ngati  manda  opaka  njeresa  yoyera,  imene 
ionekera  yokoma  kunja  kwache,  idzala  mkati’mo  ndi 

28  mafupa  a anthu  akufa  ndi  zonyansa  zonse.  Chomwecho 
inu’nso  muonekera  olungama  pa  maso  pa  anthu,  koma 
mkati  muli  odzala  ndi  chinyengo  ndi  kuseruzika. 

29  Tsoka  kwa  inu,  alembi  ndi  aFarisi,  onyenga  ! chifukwa 
mumanga  nyumba  za  pa  manda  a aneneri,  ndipo 

30  mukonza  manda  a anthu  olungama,  ndi  kuti,  Ngati  ife 
tikadakhala  m’masiku  a makolo  athu,  sitikadakhala  anzao 

31  a mwazi  wa  aneneri.  Pomwepo  muchimikiza  nokha, 

32  kuti  muli  ana  a iwo  amene  anapha  aneneri.  Dzazani 

33  inu  mwezo  wa  makolo  anu.  Njoka  inu,  obadwa  inu  a 
mamba,  mudzatha  kuthawa  bwanji  kulanga  kwache  kwa 

34  gehena  ? Chifukwa  cha  ichi,  onani,  ndituma  kwTa  inu 
aneneri  ndi  anzeru  ndi  alembi : ena  a iwo  mudzawapha, 
mudza'wapaehika ; ndi  ena  a iwo  mudzawakwapula 
m’mosonkhanira  mwanu,  ndi  kuwazunza,  kuchokera  ku 

35  mudzi  umodzi,  kufikira  ku  mudzi  wina  : kotere  kuti 

udzafike  pa  inu  mwazi  wonse,  wotayidwa  pa  dziko  la 
pansi  pano,  kuyambira  ku  mwazi  wa  Abele  wolu- 
ngama’yo,  kufikira  ku  mwazi  wa  Zakariya  mwana  wa 
Barakiya,  amene  munamupha  pakati  pa  kachisi  ndi 

30  potirapo  nsembe  pache.  Indetu  ndinena  kwa  inu, 
Zinthu  zonse  izi  zidzafika  pa  obadwa  awa  a makono. 

37  Ha,  Yerusalemu,  Yerusalemu,  amene  amapha  aneneri, 
ndi  kuponyera  miyala  iwo  otumidwa  kwa  iye ! kangati 
kodi  ndikafuna  Ine  kusonkhanitsa  pamodzi  ana  ako, 
inde  monga  tadzi  lisonkhanitsa  anapiye  ache  m’mapiko 

38  ache,  koma  inu  simunafuna  ai ! Onani,  nyumba  yanu 

39  yasiidwa  kwa  inu  yabwinja.  Pakuti  ndinena  kwa  inu, 
Simudzandiona  Ine’nso,  kuyambira  tsopano,  kufikira  inu 
mudzanena, 

Wodalitsika  ali  Ii/e  amene  wakudsa  m'dzina  la  Ambuye. 


Yesu  anenera  za  mtsogolo : Chiyambi  cha 
masautso.  (Marko,  13  : Luka,  21  : 5-36.) 

Ndipo  Yesu  anaturuka  ku  kachisi ; ndimo  opunzira 

ache  anadza  kudzamonetsa  chimangidwe  cha  kachisi’yo. 
Koma  iye  anayanka  nati  kvva  iwo,  Simuona  izi  zonse  2 
kodi?  indetu  ndinena  kwa  inu,  Sipadzakhala  kuno  mwala 
umodzi  pa  unzache,  umene  sudzagwetsedwa. 

Ndipo  pamene  Iye  anali  kukhala  pansi,  pa  phiri  la  3 
Azitona,  opunzira  anadza  kwa  Iye  pa  yekha,  nanena, 
Mutiuze  ife  zija  zidzakhala  liti  ? ndimo  chizindikiro  cha 
kufika  kwanu  nchiani,  ndi  cha  mathedwe  a nthawi  ya 
pansi  pano?  Ndipo  Yesu  anayanka  nati  kwa  iwo,  1 
Yang’anirani,  asasokeretse  inu  munthu.  Pakuti  ambiri  5 
adzafika  m’dzina  langa,  nadzanena,  Ine  ndine  Kristu, 
nadzasokeretsa  anthu  ambiri.  Koma  inu  mudzayamba  6 
kumva  za  nkhondo,  ndi  mbiri  za  nkhondo : onani, 

musadere  nkhawa  : pakuti  kuli  kuyenera  kuti  izi  zikhale  ; 
koma  chitsiriziro  sichinafike.  Pakuti  mtundu  umodzi  7 
wa  anthu  udzadzukira  ndi  mtundu  wina,  ndi  ufumu  ndi 
ufumu  wina ; ndimo  kudzakhala  njala  ndi  zibvomezi 
m’malo  akuti  akuti.  Koma  zonse’zi  zimayambira  zowawa.  8 

Pamenepo  adzakuperekani  ku  sautso,  nadzakuphani  9 
inu : ndimo  inu  mudzakhala  odanidwa  ndi  anthu  a 

mitundu  yonse,  chifukwa  cha  dzina  langa.  Ndipo  10 
pomwepo  ambiri  adzakumudwa,  nadzaperekana  wina  ndi 
mnzache,  nadzadana  wina  ndi  mnzache.  Ndipo  aneneri  11 
onama  ambiri  adzauka,  nadzasokeretsa  anthu  ambiri. 
Ndipo  chifukwa  cha  kuchurukitsa  kwa  kuseruzika,  12 
chikondano  cha  anthu  aunyinji  chidzazirala.  Koma  iye  13 
wakulimbika  chilimbikire  kufikira  ku  chimariziro,  ye- 
mwe’yo  adzapulumuka.  Ndipo  utenga  uwo  wabwino  wa  11 
Ufumu  udzalalikidwa  pa  dziko  lonse  la  pansi  pano, 
ukhale  mboni  kwa  anthu  a mitundu  yonse ; ndimo 
pomwepo  chidzafika  chimariziro. 


Chisautso  chachikuru. 

Chifukwa  ehache  mmene  mungadzaone  chonyansa  cha  15 
kupululutsa  dziko,  chimene  chidanenedwa  ndi  Danieli 
mneneri,  chitaima  m’malo  oyera  (iye  amene  awerenga 
m’kalata  azindikire)  pomwepo  iwo  ali  m’Yudeya  athawire  16 
ku  mapiri : iye  ali  pamwamba  pa  chindwe,  asatsike  1 7 
kunyamula  za  m’nyumba  mwache ; ndi  iye  wa  m’munda  18 
asabwere  kutenga  chopfunda  chaelie.  Koma  tsoka  ali  19 
nalo  iwo  akukhala  ni.  mimba,  ndi  akuyamwitsa  ana 
m’masiku  awo!  Ndipo  pempherani  kuti  kuthawa  kwanu  20 
kusakhale  pa  nyengo  ya  chisanu,  kapena  pa  Sabata : 

21  pakuti  pomwepo  padzakhala  masautso  akuru,  monga 
sipadakhala  otero,  kuyambira  ku  chij^ambi  cha  dziko, 

22  kufikira  tsopano,  inde  ndimo  sipadzakhala’nso.  Ndipo 
akadaleka  kufinimpitsidwa  masiku  awa,  sakadapulumut- 
sidwa  munthu  yense  : koma  chifukwa  cha  osankhidwa’wo 

23  masiku  awo  anafinimpitsidwa.  Pomwepo  ngati  munthu 
anganene  kwa  inu,  Onani,  Kristu  ali  kuno,  kapena  uko, 

24  musambvomereze  ; chifukwa  aKristu  onama  adzauka,  ndi 
aneneri  onama,  nadzaonetsa  zizindikiro  zazikuru  ndi 
zozizwa ; kotero  kuti  akanyenge,  ngati  kungakhale 

25  kotheka,  osankhidwa  omwe.  Onani  ndakuuziratuni  pasa- 

26  dafike.  Chifukwa  chache  ngati  anganene  kwa  inu, 
Onani,  Iye  ali  m’ehipululu ; musamuke’ko.  Onani,  ali 

27  m’ziplnda ; musabvomereze.  Pakuti  monga  mphezi 
idzera  ku  m’mawa,  nionekera  kufikira  ku  madzulo ; 
kotero  kudzakhala’nso  kufika  kwache  kwa  Mwana  wa 

28  munthu.  Kumene  kuli  konse  uli  mtembo,  miimba 
idzasonkhanira  konko. 

Kudza  kwache  kwa  Mwana  wa  munthu. 

29  Koma  pomwepo,  atapita  masautso  a masiku  aja,  dzua 
lidzadetsedwa,  ndi  mwezi  sudzaonetsa  kuwala  kwache, 
ndi  nyenyezi  zidzagwa,  kuchokera  kumwamba,  ndi 

30  mphamvu  za  kumwamba  zidzagwedezeka  : ndipo  pomwepo 
padzaoneka,  m’thambo,  chizindikiro  cha  Mwana  wa 
munthu  : ndimo  mitundu  yonse  ya  pa  dziko  la  pansi  pano 
idzadziguguda- pa  chifua,  nadzapen^  a M^vana  wa  munthu 
alinkudza  pa  mitambo  ya  kumwamba,  ndi  mphamvu  ndi 
ulemerero  woukuru. 

31  Ndipo  Iye  adzatumiza  angelo  ache  ndi  kulira  kwaku- 
kuru  kwa  lipenga,  ndimo  wo  adzasonkhanitsa  osankhidwa 
ache  ku  mphepo  zinai,  ku  malekezero  a thambo  kufikira 
malekezero  ache  ena. 

32  Koma  punzirani  ndi  mkuyu  fanizo  lache ; pamene 
tsopano  nthambi  yache  iri  yantete,  nipuka  masamba  ache, 

33  muzindikira  kuti  dzinja  liyandikira ; chomwecho’nso  inu, 
pamene  mudzaona  zimene’zo,  zindikirani  kuti  Iye  ali 

34  pafupi,  inde  pa  khomo.  Indetu  ndinena  kwa  inu, 
Obadwa  awa  sadzatha  kuchoka,  kufikira  zinthu  zonse  izi 

35  zikadzachitidwa.  Thambo  ndi  dziko  la  pansi  pano 
zidzachoka,  koma  mau  anga  sadzachoka  ai. 

Awachenjeza  adikire. 

36  Koma  za  tsiku  ili  ndi  nthawi  yache  sadziwa  munthu 

ali  yense,  angakhale  angelo  a Kumwamba,  kapena  Mwana, 
koma  Atate  yekha.  Ndipo  monga  masiku  a Nowa,  kotero  37 
kudzakhala  kufika  kwache  kwa  Mwana  wa  munthu. 
Pakuti  monga  m’masiku  aja,  chisanafike  chigumula,  38 
anthu  analinkudya  ndi  kumwa,  anali  kukwata  ndi 
kukwatidwa,  kufikira  tsiku  limene  Nowa  analowa  m’chinga- 
lawa’mo,  ndimo  iwo  sanadziwe  kanthu,  kufikira  kumene  39 
chigumula  chinadza,  chinapululutsa  iwo  onse,  kotero 
kudzakhala  kufika  kwache  kwa  Mwana  wa  munthu. 

Pomwepo  adzakhala  awiri  m’munda  ; nnnodzi  adzate-  40 
ngedwa,  ndi  nnnodzi  adzasiidwa  : awiri  adzakhala  opera  41 
pa  mpero ; mmodzi  adzatengedwa,  ndi  mmodzi  adzasi- 
idwa.  Chifukwa  chache  lindirirani,  pakuti  simudziwa  42 
tsiku  lache  la  kufika  Ambuye  wanu. 

Koma  dziwani  ichi,  kuti  ngati  mwini  nyumba  aka-  43 
dadziwa  nthawi  iti  mbala  ingadze,  iye  akadacliezera, 
ndimo  sakadaloleza  kuti  paboledwe  pa  nyumba  pache. 
Chifukwa  chache  khalani  inu’nso  okonzeka  ; chifukwa  mu  44 
nthawi  mmene  simuganizira,  Mwana  wa  munthu  adza 

Panizo  la  akapolo  awiri.  (Luka,  12 : 42-48.) 

Ndani  kodi  ali  kapolo  wokulupirika  ndi  wanzeru,  45 
amene  mbuye  wache  anamkhazikitsa  woyang’anira  pa 
mbumba  pache,  kuwapatsa  zakudya  m’nyengo  yabwino  ? 
Wamwai  kapolo  uyo  amene  mbuye  wache,  pakufika,  46 
adzampeza  iye  wochita  chotere.  Indetu,  ndinena  kwa  47 
inu,  kuti  adzamkhazikitsa  iye  woyang’anira  zinthu  zache 
zonse.  Koma  ngati  kapolo’yo  woipa  anganene  mu  mtima  48 
mwache,  Mbuye  wanga  achedwachedwa ; nadzayamba  49 
kupanda  akapolo  anzache,  nadzadya  ndi  kumwa  pa- 
modzi  ndi  oledzera ; mbuye  wa  kapolo’yo  adzafika  pa  50 
tsiku  asamyembekeza  iye,  ndi  pa  nthawi  yosadziwa  iye, 
nadzamdula  pakati,  nadzaika  pokhala  pache  ndi  anthu  51 
onyenga : pomwepo  padzakhala  kulira  ndi  kukukuta 
mano. 

Panizo  la  anamwali  asanu  ochenjera  ndi 
asanu  opusa. 

Pomwepo  Ufumu  wa  Kumwamba  udzafanizidwa  ndi25 
anamwali  kliumi,  amene  anatenga  miyuni  yao,  naturuka 
kukomana  ndi  mkwati.  Ndipo  asanu  a iwo  amene  anali  2 
opusa,  ndi  asanu  anali  ochenjera.  Pakuti  opusa’wo,  mmene  3 
anatenga  miyuni  yao,  sanadzitengera  nawo  mafuta  : koma  4 

anzeru’  wo  anatenga  mafuta  m’nsupa  zao,  pamodzi  ndi  miyuni 

5 yao.  Ndipopamenemkwatianachedwa,  onse’woanaodzera, 

6 nagona  tulo.  Koma  pakati  posiku  panali  kupfuula,  Onani, 

7 mkwati!  turukani  kukomana  naye.  Pomwepo  anauka 

8 anamwali  onse  amene’wa,  nakonza  miyuni  yao.  Ndipo 
opusa  anati  kwa  ochenjera,  Tipatseni  ena  a mafuta  anu  ; 

9 chifukwa  miyuni  yathu  irikuzima.  Koma  ochenjera 
anayanka  nati,  Kapena  sangakwanire  kwa  ife  ndi  inu: 
koma  makamaka  mukani  kwa  ogulitsa  malonda,  ndimo 

10  mudzigulire  inu  nokha.  Ndipo  pamene  iwo  anali  kumuka 
kukagula,  mkwati  anafika  ; ndimo  awo  okonzeka  analowa 
pamodzi  naye  mu  ukwati : ndimo  anatseka  pa  khomo. 

11  Koma  pambuyo  pache  anadza’nso  anamwali  ena’wo,  nati, 

12  Mbuye,  Mbuye,  mutitsegulire  ife.  Koma  iye  anayanka 
nati,  Indetu  ndinena  kwa  inu,  sindikudziwani  inu. 

13  Chifukwa  chache  chezerani,  pakuti  simudziwa  tsiku  lache, 
kapena  nthawi  yache. 

Fanizo  la  matalente.  (Luka,  19:  11-27.) 

14  Pakuti  monga  munthu,  akunka  ku  ulendo,  anaitana 

15  akapolo  ache,  napereka  kwa  iwo  chuma  chache.  Ndipo 
kwa  mmodzi  anapatsa  ndalama  za  matalente  zisanu, 
ndi  kwa  wina  ziwiri,  ndi  kwa  wina  imodzi ; kwa 

16  iwo  onse  monga  nzeru  zao ; namuka  iye.  Pomwepo 
uyo  amene  analandira  ndalama  zisanu,  anapita  kugula 

17  nazo  malonda,  naonjezera’po  ndalama  zina  zisanu.  Chi- 
modzimodzi’nso  uyo  wa  ziwiri’zo,  anaonjeza  zina  ziwiri. 

18  Koma  uyo  amene  analandira  imodzi’yo  anamuka,  naku- 

19  mba  pansi,  naibisa  ndalama  ya  mbuye  W'aehe.  Ndipo 
panapita  nthawi  yeikuru,  anabwera  mbuye  wa  akapolo 

20  awo,  nawerengera  nawo  pamodzi.  Ndipo  uyo  amene 
adalandira  ndalama  za  matalente  zisanu  anadza,  nali 
liazo  ndalama  zina  zisanu,  nanena,  Mbuye,  munandipatsa 
ndalama  za  matalente  zisanu,  onani  ndaonjezera’jjo  nda- 

2 1 lama  zisanu  zina.  M buy e wache  anati  kwa  iy e,  Chab wino, 
kapolo  iwe  wabwino  ndi  wokulupirika ; unali  wokulupirika 
ndi  zinthu  zazing’ono,  ndidzakhazika  iwe  pa  zinthu  zambi- 

22  ri : lowa  iwe  ku  chikondwero  cha  mbuye  wako.  Ndipo 
uyo’nso  wa  ndalama  ziwiri  anadza,  nati,  Mbuye  munandi- 
patsa  ine  ndalama  ziwiri ; onani,  ndaonjeza’po  ndalama 

23  zina ziwiri.  Mbuye  wache  anati  kwa  iye,  Chabwino  kapolo 
iwe  wabwino  ndi  wokulupirika ; unali  wokulupirika  ndi 
zinthu  zazing’ono,  ndidzakhazika  iwe  pa  zinthu  zambiri : 

lowa  iwe  ku  chikondwero  cha  mbuye  wako.  Ndipo  uyo-  24 
’nso  amene  analandira  ndalama  imodzi,  anadza,  nati, 
Mbuye  ndakudziwani  inu  kuti  muli  munthu  wouma, 
wakutema  kumene  simunafesa,  ndi  wakusonkhetsa  ku- 
mene  simunapepeta  : ndaopa  ine,  ndapita,  ndabisa  pansi  25 
ndalama  yanu : onani,  muli  nayo  yanu.  Koma  mbuye  26 
wache  anayanka,  nati  kwa  iye,  Kapolo  iwe  woipa  ndi  wo- 
lesi,  unadziwa  kuti  ndimatema  kumene  sindinafesa,  ndi 
kusonkhanitsa  kumene  sindinapepeta ; chifukwa  chache  27 
kunayenera,  kuti  ukadapereka  ndalama  zanga  kwa  oko- 
ngoletsa  ndalama,  ndimo  ine  pobwera  ndikadatenga 
zanga  ndi  chionjezero  chache.  Chifukwa  chache  cho-  28 
tsani  kwa  iye  ndalama’yo,  muipatse  kwa  uyo  ali  nazo 
ndalama  khumi.  Pakuti  kwa  yense  amene  ali  nazo,  ku-  29 
dzapatsidwa,  ndimo  iye  adzakhala  nazo  zochuruka;  koma 
kwa  uyo  amene  alibe,  kudzachotsedwa,  chingakhale  chi- 
mene  anali  nacho.  Ndipo  ponyani  kapolo’jTo  wopanda  30 
pache  ku  ndima  wakmija ; kumene  kudzakhala  kulira 
ndi  kukukuta  mano. 

Moyo  wosatha  ndi  Kulanga  kosatha. 

Koma  pamene  Mwana  wa  munthu  adzadza  mu  uleme-  31 
rero  wache,  ndi  angelo  onse  pamodzi  naye,  pomwepo 
Iye  adzakhala  pa  chimpando  cha  kuwala  kwache  : ndipo  32 
adzasonkhanidwa  pa  maso  pache  anthu  a mitundu  yonse  : 
ndimo  lye  adzagawanitsa  iwo  wina  ndi  wina,  monga 
mbusa  agawanitsa  nkhosa  ndi  mbuzi : nadzaimitsa  nkhosa  33 
ku  dzanja  lamanja  kwache,  koma  mbuzi  ku  lamanzere. 
Pomwepo  Mfumu’yo  adzanena  kwa  iwo  a ku  dzanja  la-  34 
manja  kwacne,  Idzani  kuno  inu  odalitsika  a Atate  wanga, 
lowani  mu  Ufumu  wokonzedwa  kwa  inu  pa  chikhazikiro 
chache  cha  dziko  la  pansi:  pakuti  ndinali  ndi  njala,  35 
ndimo  munandipatsa  Ine  kudya ; ndinali  ndi  ludzu,  ndi- 
mo  munandimwetsa  Ine  ; ndinali  mlendo,  ndimo  munala- 
ndira  Ine ; wamariseche  Ine,  ndimo  munandibveka ; 36 
ndinadwala,  ndimo  munadza  kucheza  ndi  Ine ; ndinali 
m’nyumba  ya  ndende,  ndimo  munadza  kwa  Ine.  Po-  37 
mwepo  olungama  adzabvomereza  Iye  kuti,  Ambuye, 
tinakuonani  Inu  liti  wanjala,  ndimo  ife  tinakudyetsani  ? 
kapena  waludzu,  ndimo  ife  tinakumwetsani  ? Ndipo  38 
tinaona  inu  liti  mlendo,  ndimo  tinakulandirani  ? kapena 
wamariseche,  ndimo  tinakubvekani  ? Ndipo  tinakuonani  39 
Inu  liti  wodwala,  kapena  m’nyumba  ya  ndende,  ndimo 

40  tinadza  kwa  Inu  ? Ndipo  Mfumu’yo  adzabvomera  adzati 
kwa  iwo,  Indetu  ndinena  kwa  inu,  Chifukwa  munachichi- 
tira  mmodzi  wa  abale  anga,  angakhale  ang’onong’ono 

41  awa,  munandichitira  icho  Ine.  Pomwepo  lye  adzanena 
kwa  iwo  a ku  dzanja  lamanzere,  Chokani  kwa  Ine  otembe- 
reredwa  inu,  ku  moto  wa  nthawi  zonse  wokolezedwera 

42  Mdierekezi  ndi  amitenga  ache  : pakuti  ndinali  ndi  njala, 
ndimo  simunandipatsa  Ine  kudya : ndinali  ndi  ludzu, 

43  ndimo  simunandimwetsa  Ine  : ndinali  mlendo,  ndimo 
simunandilandira  Ine : wamariseche  ndimo  simunabveka 
Ine : wodwala,  ndi  m’nyumba  ya  ndende,  ndimo  inu 

44  simunadza  kucheza  ndi  Ine.  Pomwepo  adzabvomereza 
iwo’nso,  kuti,  Ambuye,  tinaona  inu  liti  wanjala,  kapena 
waludzu,  kapena  mlendo,  kapena  wamariseche,  kapena 
m’nyumba  ya  ndende,  ndimo  ife  sitinatumikira  Inu ' 

45  Pomwepo  Iye  adzayanka  iwo  kuti,  Indetu  ndinena  kwa 
inu,  Chifukwa  munalibe  kuchichitira  mmodzi  wa  awa 

46  ang’onong’ono,  munalibe  kundichitira  icho  Ine.  Ndipo 
amene’wa  adzachoka  ku  chilangidwe  cha  nthawi  zonse ; 
koma  olungama  ku  moyo  wa  nthawi  zonse. 

Akuru  a Ayuda  apangana  amgwire  Yesu. 

(Marko,  14:  1,  2.  Luka,  22:  1,  2.  Yoh.,  11 : 47.) 

26  Ndipo  panali  pamene  Yesu  anatha  mau  onse  ame- 

2 ne’wa,  anati  kwa  opunzira  ache,  Mudziwa  kuti  pogona 
masiku  awiri  Paskha  afika,  ndimo  Mwana  wa  munthu 
angoperekedwa  kupachikidwa  pa  mtanda. 

3 Pomwepo  anasonkhana  ansembe  akuru,  ndi  akuru  a 
anthu,  ku  bwalo  la  mkuru  wa  ansembe,  dzina  lache 

4 Kayafa;  naweruzana  kuti  amgwire  Yesu  ndi  chinyengo, 

5 namuphe.  Koma  ananena  iwo,  Pa  dzua  la  chakudya’cho 
iai,  kuti  pasakhale  pokoso  la  anthu. 

Yesu  m’nyumba  ya  Simoni  wakhate. 

(Marko,  14:  3-9.  Yoh.,  12:  1-8.) 

6 Ndipo  pamene  Yesu  anali  m’Betaniya,  m’nyumba  ya 

7 Simoni  wakhate,  anadza  kwa  Iye  mkazi,  anali  nayo  nsupa 
ya  alabastero  ndi  mafuta  onunkira  bwino  a mtengo  wa- 
patari,  nawatsanulira  pa  muthu  pache,  nnnene  Iyc 
anali  kukhala  pa  chakudya. 

8 Koma  mmene  opunzira  anaona,  anada  mtima,  nanena, 

9 Chifukwa  chanji  kuononga  kumeneko?  Pakuti  mafuta 

awa  akanagulitsidwa  ndi  ndalaraa  zambiri,  nizipatsidwa 
kwa  anthu  aumphawi.  Koma  Yesu  podziwa,  anati  kwa  10 
iwo,  Muchitiranji  zobvuta  kwa  mkazi’yo?  popeza  ana- 
ndichitira  ine  nchito  yabwino.  Chifukwa  nthawi  zonse  1 1 
muli  nawo  aumphawi  pamodzi  nanu  ; koma  simuli  ndi 
Ine  nthawi  zonse.  Pakuti  mkazi’yo,  mmene  anatira  12 
mafuta  awa  pa  thupi  panga,  andichitira  ichi  cha  ku 
kuikidwa  kwanga.  Indetu  ndinena  kwa  inu,  kumene  13 
kuli  konse  utenga  uwo  wabwino  udzalalikidwa  m’dziko 
lonse  la  pansi  pano,  ichi  chimene  mkazi’yo  anachichita 
chidzalankhulidwa’nso  chikumbukiro  chache. 

Mphoto  ya  kumpereka  Yesu. 

(Marko,  14  : 10-11.  Luka,  23  : 3-6.) 

Pomwepo  mmodzi  wa  khumi  ndi  awiri’wo,  dzina  lache  1 4 
Yudase  Isikariote,  anamuka  kwa  ansembe  akuru,  nati,  15 
Mufuna  kundipatsa  chiani,  ndimo  ine  ndidzampereka 
lye  kwa  inu  ? Ndimo  iw'o  anamwerengera  iye  ndalama 
za  ntumbiri  makumi  atatu.  Ndipo  kuyambira  pamenepo  16 
iye  anafunafuna  nthawi  yabwino  yakuti  ampereke  Iye. 

Paskha  wotsiriza.  Mgonero  wa  Ambuye. 

(Marko,  14  : 12-26.  Luka,  22  : 7-23.  1 Kor.,  11  : 23-29.) 

Ndipo  pa  tsiku  lakuyamba  la  mkate  wopanda  chotupi-  17 
tsa,  opunzira  anadza  kwa  Yesu,  nati,  Ndi  kuti  mufuna 
tikakonze  Paskha  kuti  mukadye?  Nati  Iye,  Mukani  ku  18 
mzinda  kwa  munthu  wangana,  mukati  kwa  iye,  Mpunzitsi 
anena,  Nthawi  yanga  iyandikira;  ndidzadya  Paskha  kwa- 
nu  pamodzi  ndi  opunzira  anga.  Ndipo  opunzira  anachita  19 
monga  Yesu  anawauza,  nakonza  Paskha. 

Ndipo  pakufika  madzulo,  lye  anali  kukhala  pa  chaku-  20 
dya  pamodzi  ndi  opunzira  khumi  ndi  awiri ; Ndimo  21 
mmene  analinkudya,  Iye  anati,  Indetu  ndinena  kwa 
inu,  mmodzi  wa  inu  adzandipereka  Ine.  Ndipo  iwo  22 
anagwidwa  ndi  chisoni  chachikuru,  nayamba  kunena  kwa 
Iye  mmodzi  ndi  nnnodzi,  Kodi  ndine  nanga,  Ambuye? 
Ndipo  Iye  anayanka  nati,  Iye,  amene  asunsa  pamodzi  23 
ndi  Ine  dzanja  lache  m’mbale,  yemwe’yu  adzandipereka 
Ine.  Mwana  wa  muntliu  achokatu,  monga  kunalembe-  24 
dwa  za  Iye ; koma  tsoka  ali  nalo  munthu  uyo  amene 
Mwana  wa  munthu  aperekedwa  ndi  iye!  kukadakhala 
bwino  kwa  munthu’vo  ngati  iye  sakanabadwa.  Ndipo  25 

Yudase,  vvompereka’yo  anabvomera  nati,  Kodi  ndine 
nanga  Rabi  ? Iye  ananena  kwa  iye,  Iwe  watero. 

26  Ndipo  pamene  iwo  analinkudya,  Yesu  anatenga 
mkate,  nadalitsa,  naunyema ; ndimo  mmene  anapatsa 
kwa  opunzira,  anati,  Tengani,  idyani ; ichi  ndichi  thupi 

27  langa.  Ndipo  pamene  anatenga  chiko,  anayamika,  napa- 

28  tsa  kwa  iwo,  nanena,  Mumwe  ichi  inu  nonse,  pakuti  ichi 
ndichi  mwazi  wanga  wa  kupangana,  wotiridwa  chifukwa 

29  cha  anthu  ambiri  ku  kuchotsa  machimo.  Ndipo  ndi- 
nena  kwa  inu,  sindidzamwa’nso  chipatso  ichi  cha  mpesa, 
kufikira  tsiku  limene  ndidzamwa  icho  chatsopano,  pamo- 
dzi  ndi  inu,  mu  Ufumu  wa  Atate  wanga. 

30  Ndipo  pamene  anayimba  nyimbo,  anaturuka  kunka 
ku  phiri  la  Azitona. 

Yesu  achenjeza  Petro. 

(Marko,  14  : 27-31.  Luka,  22  : 31-34.  Yoh.,  13  : 36-38.) 

31  Pamenepo  Yesu  ananena  kwa  iwo,  Inu  nonse  mudza- 
kumudwa  chifukwa  cha  Ine,  usiku  uno : pakuti  kwale- 
mbedwa, 

Ndidznpanda  mbusa, 

Nd imo  zidzabala lika 
Nkhosa  za  gululo. 

32  Koma  nditatha  kuuka  ndidzatsogolera  inu  ku  Galileya. 

33  Koma  Petro  ananena  kwa  Iye,  Ngati  onse  adzakumudwa 
chifukwa  cha  inu,  ine  sindidzakumudwa  nthawi  zonse. 

34  Yesu  anati  kwa  iye,  Indetu  ndinena  kwa  iwe,  kuti  usiku 

35  uno,  tambala  asanalire,  udzandikana  Ine  katatu.  Petro 
nanena  kwa  Iye,  Ndingakhale  ine  ndikafa  ndi  Inu,  sindi- 
dzakukanani  Inu  iai.  Anatero’nso  opunzira  onse. 

Yesu  m’Getsemane.  (Marko,  14 : 32-42.  Luka, 
22:39-46.  Yoh.,  18:1.) 

36  Pomwepo  Yesu  anadza  ndi  iwo  ku  malo  ochedwa 
Getsemane,  nanena  kwa  opunzira  ache,  Khalani  inu 

37  pompano,  ndipite  uko  ndikapemphere.  Ndipo  anatenga 
pamod/.i  naye  Petro  ndi  ana  awiri  a Zebedayo,  nayamba 
kugwidwa  ndi  chisoni  ndi  kusauka  kwambiri  m’mtima. 

38  Pamenepo  ananena  kwa  iwo,  Moyo  wanga  uli  wozinga 
ndi  chisoni  cha  kufika  nacho  ku  imfa  : khalani  pano  ndi 

39  muchezere  pamodzi  ndi  Ine.  Ndipo  anamuka  patsogolo 

pang’ono,  nagwa  pa  nkhope  pache,  napemphera,  nati, 
Atate,  ngati  nkutheka,  chiko  ichi  chipitirire  pa  Ine : 
koma  si  monga  ndifuna  Ine,  koma  Inu. 

Ndipo  anadza  kwa  opunzira,  nawapeza  iwo  ali  m’tulo, 
nanena  kwa  Petro,  Nkutero  kodi  ? simukhoza  kuchezera 
ndi  Ine  mpindi  imodzi  kodi?  Chezerani  ndi  kupemphera, 
kuti  musalowe  m’kuyesera : mzimutu  uli  wakufuna, 
koma  thupi  la  nyama  liri  lolefuka. 

Kawiri’nso  anamuka,  napemphera,  nati,  Atate  wanga, 
ngati  ichi  sichingapitirire,  koma  ndimwe  ichi,  kufuna 
kwanu  kuchitidwe.  Ndipo  anabwera’nso,  nawapeza  iwo 
ali  m’tulo,  pakuti  zikope  zao  zinalemera  ndi  tulo.  Ndipo 
anawasiya  iwo  kawiri’nso,  napemphera  nthawi  yachitatu, 
natero’nso  mau  omwe’wo. 

Pomwepo  anadza  kwa  opunzira,  nanena  kwa  iwo, 
Gonani  nthawi  yotsala,  mupumule  : onani,  nthawi  yafika, 
ndimo  Mwana  wa  munthu  waperekedwa  m’manja  a 
ochimwa.  Ukani,  timuke,  taonani  iye  wakundipereka  ali 
pafupi. 

Amgwira  Yesu.  (Marko,  14:  43-50.  Luka,  22  : 
47-53.  Yoh.,  18:  2-11.) 

Ndipo  pamene  iye  anali  chilankhulire,  onani,  Yudase, 
mmodzi  wa  khumi  ndi  awiri’wo,  anadza,  ndi  pamodzi  naye 
khamu  lalikuru  la  anthu,  ndi  malupanga  ndi  mikunku, 
kuchokera  kwa  ansembe  akuru  ndi  akuru  a anthu.  Koma 
uyo  wompereka  Iye  anapatsa  iwo  chizindikiro,  nanena, 
Iye  amene  ndidzampsompsona  ndiye’yo,  mumgwire 
Iye.  Ndipo  pomwepo  anadza  kwa  Yesu,  nati,  Nkwa- 
bwino,  Rabi;  nampsompsona’ko.  Ndipo  Yesu  anati 
kwa  iye,  Mnzanga,  chifukwa  chanji  wafika  iwe  ? Pomwepo 
iwo  anadza,  nagwira  Yesu  ndi  manja,  namkangamiza 
Iye.  Ndipo  onani,  mmodzi  wa  iwo  anali  pamodzi  ndi 
Yesu,  anatanza  dzanja  lache,  nasolola  lupanga  lache, 
nagoma  kapolo  wa  mkuru  wa  nsembe,  nadula  khutu 
lache.  Pomwepo  Yesu  ananena  kwa  iye,  Tabweza  lu- 
panga  lako  m’ehimache’mo,  pakuti  onse  akugwira  lupanga 
adzaonongeka  ndi  lupanga.  Kapena  uganiza  kuti  sindi- 
ngathe  kupemphera  Atate  wanga,  ndimo  lye  adzandi- 
tumiza  tsopano  lino  mabungwi  a angelo  kuposa  khumi 
ndi  awiri?  Koma  pakutero  malembo  adzakwaniridwa 
bwanji,  kuti  kuli  kuyenera  kukhala  chomwecho? 

Pa  nthawi  iyo  Yesu  anati  kwa  makamu’wo  a anthu, 

Kodi  munaturuka  kunditenga  Ine  ndi  malupanga  ndi 
mikunku,  monga  ngati  wachifwamba?  Tsiku  ndi  tsiku 
ndidamakhala  pa  kachisi  kupunzitsa,  ndimo  simunandi- 

56  gwii’a?  Koma  izi  zonse  zinakhala,  kuti  zolembedwa  za 
aneneri  zichitidwe.  Pomwepo  opunzira  onse  anamsiya 
Iye,  nathawa. 

Yesu  ku  bwalo  la  akuru  a Ayuda.  (Marko,  14: 
53-65.  Luka,  22  : 63-71.  Yoh.,  18:  12-27.) 

57  Ndipo  iwo  akugwira  Yesu  anamperekeza  kwa  Kayafa, 
mkuru  wa  ansembe,  kumene  adasonkhana  alembi  ndi 

58  akuru  omwe.  Koma  Petro  anamtsata  kutaritari,  kufikira 
ku  bwalo  la  mkuru  wa  ansembe,  nalowa’mo,  nakhala 
pansi  ndi  akapitao,  kuti  aone  chimariziro. 

59  Ndipo  ansembe  akuru  ndi  akuru  a mirandu  onse 
anafunafuna  umboni  wonama  wakutsutsa  Yesu,  kuti 

60  akamuphe  lye ; koma  sanaupeza,  angakhale  amboni 

61  onama  ambiri  anadza.  Koma  pambuyo  pache  anadza 
awiri,  nati,  Uyu  ananena,  Ndikhoza  kupasula  kachisi,  ndi 

62  kummang’nso  m’masiku  atatu.  Ndipo  mkuru  wa 
ansembe  anaimirira,  nati  kwa  Iye,  Ulibe  kubvomera 
kanthu  kodi?  nchiani  ichi  chimene  awo  akunenera  Iwe? 

63  Koma  Yesu  anangokhala  chete.  Ndipo  mkuru  wa  ansembe 
ananena  kwa  Iye,  Ndikulumbiritsa  Iwe  pa  Mulungu  wa 
moyo,  kuti  utiuze  ife  ngati  Iwe  uli  Kristu,  Mwana  wa 

64  Mulungu.  Yesu  anati  kwa  iye,  Watero,  koma’nso  ndinena 
kwa  iwe,  Kuyambira  tsopano  mudzaona  Mwana  wa  munthu 
ali  kukhala  pa  dzanja  lamanja  la  mphamvu,  ndi  kufika 

65  pa  mitambo  ya  kumwamba.  Pomwepo  mkuru  wa  ansembe 

anang’ambitsa  zobvala  zache,  nati,  Achitira  Mulungu 
mwano:  tifuna  bwanji  amboni  ena?  onani,  tsopano 

66  mwamva  mwano’wo : muganiza  bwanji  ? Iwo  anayanka 
nati,  Ali  woyenera  kumupha. 

67  Pomwepo  iwo  anatira  malobvu  pa  nkhope  pache, 

68  nambwandula  Iye : ndimo  ena  anampanda  kofu,  nati, 
Utilote  ife  Kristu  Iwe  : wakumenya  Iwe  ndani  ? 

Petro  akana  Yesu.  (Marko,  14  : 66-72.  Luka, 
22:  54-62.  Yoh.,  18:  15-18,  25-27.) 

69  Ndipo  Petro  adakhala  kunja  ku  bwalo : ndimo  mdza- 
kazi  anadza  kwa  iye,  nanena,  Iwe’nso  unali  ndi  Yesu  wa 

Galileya.  Koma  iye  anakana  pa  maso  pa  anthu  onse,  70 
kuti,  Chimene  unena  sindichidziwa.  Ndipo  pamene  iye  7 1 
anaturuka  pa  khomo,  mkazi  wina  anamona,  nati  kwa  iwo 
a pomwepo,  Uyo’nso  anali  ndi  Yesu  mNazarayo.  Ndipo  72 
kawiri’nso  anakana  ndi  chilumbiro,  kuti  Sindidziwa  mu- 
nthu’yo.  Ndipo  popita  nthawi  yeing’ono,  iwo  akuima’po  73 
anadza,  nati  kwa  Petro,  Zoonadi,  iwe’nso  uli  wa  iwo  aja  ; 
pakuti  malankhulidwe  ako  akuzindikiritsa  iwe.  Pamenepa  74 
iye  anayamba  kutukwana  ndi  kulumbira,  kuti,  Sindidziwa 
munthu’yo.  Ndipo  pompo  tambala  analira.  Ndipo  Petro  7o 
anakumbuka  mau  a Yesu  anatero,  Asanalire  tambala 
udzandikana  katatu.  Ndipo  anaturuka  kunja,  nalira  ndi 
kuwawa  mtima. 

Yudase  adzipachika  yekha.  (Hand.,  1 : 16-19.) 

Ndipo  pakudza  mamawa,  ansembe  akuru  ndi  akuru  a27 
anthu  onse  anaweruzana  zomchitira  Yesu,  kuti  amuphe  : 
ndipo  anammanga  Iye,  namuka  naye,  nampereka  Iye  2 
kwa  Pilato  kazembe’yo. 

Pamenepo  Yudaseyemwe  anampereka  Iye,  poona  kuti  3 
Iye  anatsutsidwa  kuti  afe,  analapa,  nabweza  ndalama  zija 
za  ntumbiri  makumi  atatu  kwa  ansembe  akuru  ndi  akuru, 
nanena,  Ndinaeliita  koipa  ine,  pakupereka  mwazi  wosala-  4 
kwa.  Koma  iwo  anati,  Ndi  chiani  kwa  ife  ? udzionere 
wekha. 

Ndipo  iye  anataya  pansi  ndalama’zo  pa  kachisi,  5 
nachoka’po,  nadzipachika  yekha  pa  khosi.  Ndipo  6 
ansembe  akuru  anatenga  ndalama’zo,  nati,  Kusaloledwa 
kuziika  m’chosonkera  ndalama  za  Mulungu,  chifukwa 
ndiwo  malipo  a mwazi.  Koma  anapangana,  nagula  nazo  7 
munda  wa  woumba  mbiya,  ukhale  manda  a alendo.  Chifu-  8 
kwa  chache  munda  umene’wu  anaucha,  Munda-wa-mwazi, 
kufikira  lero  lino.  Pamenepo  chinakwaniridwa  chone-  9 
nedwa  ndi  Yeremiya  mneneri,  ndi  kuti, 

Ndipo  i/ro  anatenga  ndalama’ zo  za  ntumbiri  malcumi  atatu, 
Mtengo  v:a  uja  icoicerengedwa  mtengo  wache, 

Amene  iwo  a ana  a Israyeli  anawerenga  mtengo  icache  ; 

Ndipo  anazipereka  kugula  munda  wa  woumba  mbiya,  10 

Monga  anandi/amulira  ine  Arnbuye. 

Yesu  kwa  Pilato.  (Marko,  15  : 1-20.  Luka,  23  : 

1-25.  Yoh.,  18:  28-19:  16.) 

Ndipo  Yesu  anaima  patsogolo  pa  kazembe,  ndimo  1 1 

kazembe’yo  anamfunsa  Iye  kuti,  Kodi  Ivve  ndiwe  mfumu 
ya  aYuda?  Ndipo  Yesu  anati  kvva  iye,  Ivve  watero. 

12  Ndipo  m’kunenera  kwache  ndi  ansembe  akuru  ndi  akuru, 

13  lye  sanabvomera  kanthu.  Pomwepo  Pilato  ananena  kwa 
Iye,  Sukumva  kodi  zinthu  zambiri  zotere  akunenera  Iwe  ? 

14  Ndipo  sanayanka  Iye,  angakhale  mau  amodzi,  kotero  kuti 
kazembe  anazizwa  nditu. 

15  Ndipo  pa  Paskha  kazembe  adazolowera  kumasulira 

16  anthu  mmodzj  wandende,  amene  iwo  anafuna.  Ndipo 
pa  nthawi  yomwe’yo  anali  ndi  wandende  wozindikirika, 

17  dzina  lache,  Baraba.  Chifukwa  chache  pamene  anaso- 
nkhana,  Pilato  ananena  kwa  iwo,  Mufuna  ndani  kuti 
ndimmasulire  inu  ? Baraba  kodi  kapena  Yesu,  woche- 

18  dwa  Kristu?  Pakuti  anadziwa  kuti  iwo  anapereka  Iye 
mwa  njiru. 

19  Ndipo  pamene  Pilato  anali  kukhala  pa  mpando  wa 
kuweruza,  mkazi  wache  anatumiza  kwa  iye  kunena, 
Musachite  kanthu  ndi  munthu  wolungama’yo  ; pakuti  lero 
m’kulota  ine  ndasauka  kwambiri  chifukwa  cha  iye. 

20  Koma  ansembe  akuru  anamemeza  anthu  kuti  apemphe 

21  Baraba,  koma  kuti  aononge  Yesu.  Koma  kazembe  anati 
kwa  iwo,  Uti  wa  awo  awiri  mufuna  kodi  ndikumasulireni 

22  inu?  Ndipo  iwo  anati,  Baraba.  Pilato  ananena  kwa 
iwo,  Nanga  ndidzachita  chiani  ndi  Yesu,  wochedwa 

23  Kristu  ? Onse  anati,  Apaehikidwe  pa  mtanda.  Ndipo 
iye  anati,  Chifukwa  ninji  ? anachita  choipa  chiani  ? Koma 
iwo  anapfuulitsa  kopambana,  Apachikidwe  pa  mtanda. 

24  Koma  Pilato  poona  kuti  sanafitse,  koma  kuti  linapambana 
pokoso,  anatenga  madzi,  nasamba  manja  pa  maso  pa 
khamu’lo,  nati,  Ine  ndiribe  kuchimwa  ndi  mwazi  wa  mu- 

25  nthu  uyu  wolungama,  mudzionere  nokha.  Ndipo  anthu 
onse  anabvomereza,  ndi  kuti,  Mwazi  wache  uli  pa  ife  ndi 

26  pa  ana  athu.  Pomwepo  iye  anamasulira  iwo  Baraba, 
koma  anakwapula  Yesu,  nampereka  Iye  kuti  ampachike 
pa  mtanda. 

27  Pomwepo  asilikari  a kazembe  anatengera  Yesu  ku 
bwalo  la  mirandu,  nasonkhanitsa  kwa  Iye  khamu  lao 

28  lonse.  Ndipo  anabvula  malaya  ache,  nabveka  Iye 

29  malaya  ofira  achifumu.  Ndipo  analuka  korona  wache 
wa  minga,  namuika  pa  muthu  pache,  ndi  bango  m’dzanja 
lamanja  lache ; ndimo  anagwada  pansi  patsogolo  pache, 
namchitira  chipongwe,  nati,  Tikuoneni,  Mfumu  ya  aYuda : 

30  Natira  malobvu  pa  lye,  natenga  bango,  nampanda  Iye 

31  pa  muthu.  Ndipo  pamene  anatha  kumchitira  Iye 

chipongwe,  anabvula  malaya  aja,  nambveka  Ive  malaya 
ache  a mwiniyekha,  nambsogoza  Iye  kukampachika  pa 
mtanda. 

Ampachika  Yesu. 

(Marko,  15:  21-41.  Luka,  23  : 26-49.  Yoh.,  19  : 17-37.) 

Ndipo  pa  kuturuka  pao  anapeza  munthu  wa  ku  32 
Kurene,  dzina  lache  Simoni,  namkangamiza  iye  kuti 
anyamule  mtanda  ‘wache. 

Ndipo  pamene  anadza  ku  malo  dzina  lache  Golgota,  33 
chimene  chiri  chonena,  Malo-a-bade,  anamwetsa  Iye  34 
vinyo  wosanganiza  ndi  ndulu ; ndimo  Iye  mmene  ana- 
lawa,  sanafuna  kumwa. 

Ndipo  pamene  anampachika  Iye,  anagawana  zobvala  35 
zache  ndi  kulota  maere : nakhala  iwo  pansi,  namya-  36 
ng’anira  kumeneko.  Ndipoanaika  pamwamba  pa  muthu  37 
pache  liwongo  lache  lolembedwra  : 

Uyu  ndi  Yesu  Mfumu  ya  Ayuda. 

Pamenepo  anapachika  pamodzi  ndi  Iye  achifu'amba  38 
awiri,  mmodzi  pa  dzanja  lamanja,  ndi  wifta  pa  lamanzere. 
Ndipo  anthu  akupitirira’po  anamtukwana  Iye,  ndi  ku-  39 
pukusa  mithu  yao,  nati,  Nanga  Iwe,  wopasula  kachisi,  40 
ndi  kummanga’nso  m’masiku  atatu,  tadzipulumutsa  Iwe 
wekha : ngati  uli  Mwana  wa  Mulungu,  tatsika  pa  mta- 
nda’po.  Chomweclio’nso  ansembe  akuru,  pamodzi  ndi  41 
alembi  ndi  akuru  anachitira  chipongwe  Iye,  nati,  Ana-  42 
pulumutsa  ena,  sangathe  kudzipulumutsa  yekha.  Ndiye 
Mfumu  ya  Ayuda ; atsike  tsopano  pa  mtanda’po,  ndimo 
tidzakulupira  pa  lye.  Amakulupirira  Mulungu ; Iye  43 
ampulumutse  tsopano,  ngati  amfuna  Iye : pakuti  anati, 

Ine  ndiri  Mwana  wa  Mulungu.  Ndipo’nso  achifwamba’wo  44 
opachikidwa  pamodzi  ndi  Iye,  analalatira  Iye  mau 
amodzimodzi. 

Ndipo  pa  ora  lachisanu  ndi  chimodzi  panali  ndima  pa  45 
dziko  lonse,  kufikira  ora  lachisanu  ndi  chinai.  Ndipo  46 
poyandikira  ora  lachisanu  ndi  chinai,  Yesu  anapfuula  ndi 
mau  akuru,  kunena,  Eli,  Eli,  lama  sabakitani?  kunena 
nkuti,  Mulungu  wanga,  Mulungu  wanga,  mwandisiiranji 
Ine  ? Ndipo  ena  a iwo  akuima  komweko,  pamene  ana-  47 
mva,  ananena,  Uyo  aitana  Eliya.  Ndipo  pomwTepa  48 
mmodzi  wra  iwo  anatamanga,  natenga  chinkupule,  naclii- 
dzaza  ndi  vinyo  wosasa,  nachiika  pa  bango,  narmvetsa 
Iye.  Koma  ena  anati,  Taleka,  tione  ngati  Eliya  adzafika  49 
kumpulumutsa. 

50  Ndipo  Yesu,  pamene  anapfuula  hdi  mau  akuru,  anape- 
reka  mzimu  wache. 

51  Ndipo  onani,  chinsaru  chocliinga  c-ha  m’kachisi  china- 
ng’ambika  kuwiri,  kuchokera  kumwamba  kufikira  pansi ; 
ndimo  dziko  linagwedezeka,  ndimo  miyala  inang’ambika; 

52  ndimo  manda  anatseguka,  ndi  mitembo  yambiri  j'a 

53  anthu  oyera-mtima,  akugona  kale,  inauka ; ndimo  anatu- 
ruka  m’manda  mwao  pambuyo  pa  kuuka  kwache,  nalowa 
m’mzinda  woyera,  naonekera  kwa  anthu  ambiri. 

54  Ndipo  pamene  mkuru  wa  asilikari,  ndi  iwo  anali 
naye  akuyang’anira  Yesu,  anaona  chibvomezi,  ndi  zinthu 
zimene  zinachitidwa,  anaopa  kwambiri,  nanena,  Indetu 
Uyo  anali  Mwana  wa  Mulungu. 

55  Ndipo  anali  apo  akazi  ambiri,  akuyang’anira  patari, 
omwe  anatsata  Yesu  kuchokera  ku  Galileya,  namatumi- 

56  kira  Iye  : mwa  iwo  amene  munali  Mariya  wa  Magadala, 
ndi'Mariya  amache  wa  Yakobo,  ndi  wa  Yose,  ndi  amache 
wa  ana  a Zebedayo. 

Amuika  Yesu  ku  manda. 

(Marko,  15  : 42-47.  Luka,  23 : 50-56.  Yoh.,  19 : 38-42.) 

57  Ndipo  pamene  panali  madzulo,  anadza  munthu  wachu- 
ma  wa  ku  Aramateya,  dzina  laehe  Yosefe,  amene  iye’nso 

58  anali  wopunzira  wa  Yesu  : yemwe’yo  anapita  kwa  Pilato, 
napempha  mtembo  wa  Yesu.  Pomwepo  Pilato  analamula 

59  kuti  uperekedwe.  Ndipo  Yosefe  anatenga  mtembo,  nau- 

60  kulunga  m’nsaru  yofewa  yoyera,  nauika  uwo  m’manda 
ache  atsopano,  osemedwa  m’mwala,  nakhunkuniza  mwala 

61  woukuru  pa  khomo  pa  manda,  nachoka’po.  Ndipo  Mariya 
wa  Magadala  anali  pamenepo,  ndi  Mariya  wina’yo,  ana- 
khala  pansi  pandunji,  popenyana  ndi  manda’wo. 

62  Ndipo  mawa  wache,  ndilo  dzua  la  pambuyo  pache  pa 
Lokonzera,  ansembe  akuru  ndi  aFarisi  anasonkhanira 

63  kwa  Pilato,  nanena,  Mfumu,  takumbukira  ife,  kuti 
wonyenga  uja  anati,  pamene  anali  ndi  moyo,  Ndidzau- 

64  ka’nso  popita  masiku  atatu.  Chifukwa  chache  mulamule 
kuti  alimbikitse  pa  manda’po,  kufikira  tsiku  la  chitatu’Io, 
pakuti  kapena  opunzira  ache  angadze,  nadzamuba  lye, 
nadzanena  kwa  anthu,  kuti  Iye  anauka  kwa  akufa: 
ndimo  chinyengo  chomariza  chidzaposa  chakuyamba’cho. 

65  Pilato  anati  kwa  iwo,  Tengani  khamu  la  kulindirira  : 

66  mukani,  sungani  monga  mudziwa.  Ndipo  iwo  anamuka, 
nasunga  manda,  nasindikiza’po  chizindikiro  pa  mwala’po, 
iwo  pamodzi  ndi  olindirira’wo. 

Yesu  auka’nso  kwa  akufa. 

(Marko,  16:  1-8.  Luka,  24  : 1-12.  Yoh.,  20  : 1-18.) 

Ndipo  popita  dzua  la  Sabata,  pa  dambakucha,  tsiku28 
lakuyamba  la  sabata,  anadza  Mariya  wa  Magadala,  ndi 
Mariya  wina’yo,  kudzaona  manda.  Ndipo  onani,  panali  2 
chibvomezi  ehachikuru ; pakuti  ngelo  wa  Ambuye  ana- 
tsika  kumwamba,  nafika  kukhunkuniza  mwala’wo,  nakhala 
pamwamba  pache.  Kuonekera  kwache  kunali  ngati  3 
mphezi,  ndimo  chobvala  chache  choyeretsa  ngati  matala- 
la : ndimo  ndi  kuopsa  kwache  olindirira’wo  ananthu-  4 
nthumira,  nakhala  ngati  anthu  akufa.  Koma  ngelo  5 
anabvomera,  nati  kwa  akazi’wo,  Musaope  inu  : pakuti 
ndadziwa  inu  muli  kufuna  Yesu,  amene  anapachikidwa. 

Iye  mulibe  muno  iai ; pakuti  anauka,  monga  anatero.  G 
Idzani  muno  mudzaone  malo  m’mene  anagona’mo  Ambu- 
ye.  Ndimo  pitani  msanga,  muuze  opunzira  ache,  kuti,  7 
Wauka  kwa  akufa;  ndipo  onani,  amuka  mtsogolo  mwanu 
ku  Galileya ; mudzamona  Iye  komweko  : onani,  ndaku- 
uzani inu. 

Ndipo  iwo  anachoka  msanga  ku  manda,  ndi  mantha  8 
ndi  kukondwera  kwakukuru,  natamanga  kukauza  opunzi- 
ra  ache.  Ndipo  onani,  Yesu  anakomana  nawo,  nanena,  9 
Nkwabwino.  Ndimo  iwo  anadza,  namgwira  Iye  mapazi 
ache,  nampembedza.  Pomwepo  Yesu  ananena  kwa  iwo,  10 
Musaope : pitani  kauzeni  abale  anga,  kuti  amuke  ku 
Galileya,  ndimo  adzandiona  Ine  kumeneko. 

Mau  omveka  mwa  AYuda. 

Ndipo  pamene  iwo  anali  kupita,  onani,  ena  a 1 1 
olindirira  anafika  ku  mzinda,  nauza  ansembe  akuru 
zonse  zimene  zinachitidwa.  Ndipo  pamene  anasonkhana  12 
pamodzi  ndi  akuru,  anaweruzana,  napatsa  ndalama 
zambiri  kwa  asilikari  aja,  nati,  Kazinenani,  kuti,  opu-  13 
nzira  ache  anadza  usiku,  namuba  uja  mmene  ife  tinali 
m’tulo.  Ndipo  ngati  ichi  chidzamveka  ndi  kazembe,  ife  14 
tidzamfotokozera  iye,  ndimo  tidzakuchitirani  inu  kuti 
musadere  nkhawa.  Ndipo  iwo  analandira  ndalama’zo,  15 
nachita  monga  analangizidwa  : ndipo  mbin  iyo  inabuka 
mwa  aYuda,  kufikira  lero  lomwe. 

Yesu  aoneka  m’Galileya. 

Koma  opunzira  khumi  ndi  mmodzi’wo  anamuka  ku  16 

17  wosatha?  Ndipo  Iye  anati  kwa  ije,  Undifunsiranji  za 
chinthu  chabwino  ? alipo  Mmodzi  ndiye  wabwino  : koma 
ngati  ufuna  kulowa  m’moyo,  sunga  malamulo. 

18  Iye  nanena  kwa  lye,  Otani?  Ndipo  Yesu  anati, 
Usaphe,  Usachite  chigolo/o,  Usahe,  Usachitc  umboni  u'onama, 

1 9 Lemekeza  atate  icako  ndi  amako,  ndimo,  Udzakonda  mnzako 
monga  udzikonda  iwe  mwini. 

20  Mnyamata’yo  ananena  kwa  Iye,  Zonse’zi  ndinazisunga, 

21  ndimasowa  chiani’nso?  Yesu  anamuuza,  Ngati  ufuna 
kukhala  wangwiro,  pita,  kagulitse  zomwe  uli  nazo, 
nupatse  aumphawi,  ndimo  udzakhala  ndi  chuma  Ku- 

22  mwamba : ndimo  tiye  kuno,  unditsate.  Koma  mnya- 
mata’yo  mmene  anamva  chonena’cho,  anamuka  wachisoni : 
pakuti  anali  nacho  chuma  chambiri. 

23  Ndipo  Yesu  anati  kwa  opunzira  ache,  Iiuletu  ndinena 
kwa  inu,  kuti  munthu  mwini  chuma  adzalowa  ndi  kubvuta 

24  mu  Ufumu  wa  Kumwamba.  Ndipo’nso  ndinena  kwa 
inu,  Chiri  chachifupi  kuti  ngamila  apyole  diso  la  singano, 
koposa  ndi  munthu  mwini  chuma  kulowa  Ufumu  wa 

25  Kumwamba.  Ndipo  opunzira,  pamene  anamva,  anazizwa 
kwambiri,  nanena,  Ndipo  ndani  angathe  kupulumuka? 

26  Ndipo  Yesu  anawayang’ana,  nati  kwa  iwo,  Ichi  chiri 
chosatheka  ndi  anthu,  koma  zinthu  zonse  ziri  zotheka 
ndi  Mulungu. 

27  Pomwepo  Petro  anayanka,  nati  kwa  Iye,  Onani,  ife 
tinasiya  zonse  ndi  kutsata  Inu ; nanga  tsono  tidzakhala 

28  ndi  chiani  ? Ndipo  Yesu  anati  kwa  iwo,  Indetu  ndinena 
kwa  inu,  kuti  inu  amene  munanditsata  Ine,  m’kuba- 
dwa’nso,  pamene  Mwana  wa  munthu  adzakhala  pa  chi- 
mpando  cha  ulemerero  wache,  inu’nso,  mudzakhala  pa 
zimpando  khumi  ndi  ziwiri,  kuweruza  mapfuko  khumindi 
awiri  a Israyeli. 

29  Ndipo  onse  amcne  adasiya  nyumba,  kapena  abale, 
kapena  alongo,  kapena  atate,  kapena  amai,  kapena  ana, 
kapena  minda,  chifukwa  cha  dzina  langa,  adzalandira 
zobwezercdwa  zambirimbiri,  nadzalowa  movo  wosatha. 

30  K oma  ambiri  oyamba  adzakhala  akuthungo,  ndimo 
akuthungo  adzakhala  oyamba. 

Panizo  la  anchito  olembedwa  mwina  mwina. 

20  Pakuti  Ufumu  wa  Kumwamba  uli  wofana  ndi  munthu 
mwini  banja,  amene  anaturuka  m’mamawa  kukalembera 
2 anchito  a m’munda  wache  wa  mpesa.  Ndipo  pamene 

adapangana  ndi  anchito,  pa  rupiya  la  teka  limodzi  tsiku 
limodzi,  anawatumiza  ku  munda  wache.  Ndipo  anatu-  3 
ruka  dzua  litakwera,  naona  ena  ataima  chabe  pa  bwalo  ; 
ndimo  kwa  iwo  anati,  Pitani  inu’nso  m’munda,  ndimo  4 
ndidzakupatsani  chimene  chiri  choyenera.  Ndipo  iwo 
anapita. 

Ndipo’nso  anaturuka  usana,  ndimo’nso  popendeka  dzua,  5 
nachita  chimodzimodzi.  Ndipo  poyandikira  madzulo  6 
anaturuka,  napeza  ena  ataima  ; nanena  kwa  iwo,  Mwaimi- 
ranji  kuno  dzua  lonse  chabe?  Iwo  nanena  kwa  iye,  7 
Chifukwa  palibe  munthu  anatilembera.  Iye  anati  kwa 
iwo,  Pitani  inu’nso  ku  munda’wo  wa  mpesa. 

Ndipo  pamene  panali  madzulo,  mwini  munda  anati  8 
kwa  kapitao  wache,  Kaitane  anchito,  nuwapatse  iwo 
kulipira  kwao,  nuyambe  kwa  omarizira  kufikira  kwa 
oyamba.  Ndipo  pamene  iwo  olembedwa  poyandikira  9 
madzulo  anadza,  analandira  munthu  ali  yense  rupiya  la 
teka  limodzi.  Ndimo  mmene  oyamba  anadza,  analinga-  10 
lira  kuti  adzalandira  chopambana,  ndimo  iwo’nso  anala- 
ndira  onse  rupiya  la  teka.  Koma  mmene  iwo  analilandira,  1 1 
anaderera  kwa  mwini  banja,  nati,  Omarizira  awo  anagwira  1 2 
nchito  mpindi  yeing’ono  ndimo  munawalinganiza  iwo  ndi 
ife  amene  tinapirira  malemedwe  a dzua  ndi  kuthentha 
kwache. 

Koma  iye  anayanka,  nati  kwa  mmodzi  wa  iwo,  13 
Mnzanga,  sindakunyenga  iwe ; kodi  iwe  sunapangana 
ndi  ine  pa  rupiya  la  teka  limodzi  ? Tenga  lako,  numuke  ; 14 
pakuti  ine  ndifuna  kupatsa  kwa  uyo  womarizira  monga 
kwa  iwe.  Sikutheka  kwa  ine  kodi  kuchita  chimene  15 
ndifuna  ndi  zanga?  Kapena  diso  lako  laipa  kodi 
chifukwa  ine  ndiri  wabwino  ? Chomwecho  omarizira  1G 
adzakhala  oyamba,  ndimo  oyamba  adzakhala  omarizira. 

Punso  la  ana  a Zebedayo. 

(Marko,  10  : 32-45.  Luka,  18  : 31-34.) 

Ndipo  pamene  Yesu  anali  kukwera  ku  Yerusalemu,  17 
anatenga  opunzira  khumi  ndi  awiri  pa  okha,  ndimo  pa 
njira  anati  kwa  iwo,  Onani,  tikwera  ku  Yerusalemu  ; 18 
ndimo  Mwana  wa  munthu  adzaperekedwa  kwa  ansembe 
akuru  ndi  alembi,  ndimo  iwo  adzamweruzira  kuti  ayenera 
imfa,  nadzampereka  kwa  anthu  akunja  kuti  amnyoze  ndi  19 
kumkwapula,  ndi  kumpachika  ; ndimo  lye  adzaukitsidwa 
tsiku  lachitatu. 

25  woyera’yo  wa  Mulungu.  Ndimo  Yesu  anadzudzula  iye, 

26  kuti,  Khala  uli  chete,  nuturuke  mwa  iye.  Ndipo  mzimu 
wonyansa,  pomng’amba,  ndi  kupfuula  ndi  mau  akuru, 

27  unaturuka  mwa  iye.  Ndimo  anazizwa  onse,  kotero  kuti 
anafunsana  mwa  iwo  okha,  kuti,  Ichi  nchiani  ? chipunzitso 
chatsopano  / ndi  mphamvu  alamula  ingakhale  mizimu 

28  yonyansa,  ndimo  imvera  Iye.  Ndipo  mbiri  yache  ina- 
turuka  pompadja  ku  dziko  lonse  la  Galileya  lozungu- 
lira’po. 

Achiritsa  mpongozi  wa  Petro  ndi  odwala  ena. 

(Mat.,  8 : 14-17.  Luka,  4:  38-41.) 

29  Ndipo  pomwepo,  poturuka  m’mosonkhanira’mo,  iwo 
analowa  ku  nyumba  ya  Simoni  ndi  Andreya  pamodzi  ndi 

30  Yakobo  ndi  Yohane.  Ndipo  mpongozi  wache  wa  Simoni 
anali  kugona  wodwala  malungo  ; ndipo  pomwepo  ana- 

31  muza  za  iye  : ndipo  anadza  namgwira  dzanja,  namutsa  ; 
ndipo  malungo  anamleka,  ndipo  anawatumikira  iwo. 

32  Ndipo  madzulo,  litalowa  dzuwa,  anatenga  kwa  Iye  onse 

33  akudwala,  ndi  akugwidwa  ndi  ziwanda.  Ndipo  mudzi 

34  wonse  unasonkhana  pa  khomo.  Ndimo  anachiritsa  anthu 
ambiri  akudwala  ndi  nthenda  za  mitundu  mitundu,  natu- 
rutsa  ziwanda  zambiri ; ndimo  sanalola  zivvanda’zo  zila- 
nkhule,  chifukwa  zinamdziwa  Iye. 

35  Ndipo  mmawa  mwache  anauka  usikusiku,  naturuka 

36  namuka  ku  chipululu,  napemphera  kumeneko.  Ndipo 

37  Simoni  ndi  anzache  anali  naye  anamtsata,  nampeza, 

38  nanena  naye,  Akufunani  Inu  anthu  onse.  Ndimo  ananena 
nawo,  Tiyeni  kwina,  ku  midzi  iri  pafupi  apa,  kuti  ndi- 
lalikire  komweko’nso ; pakuti  ndadzera  nchito  imene. 

39  Ndipo  analowa  m’zosonkhanira  mwao  m’Galileya  monse, 
nalalikira,  naturutsa  ziwanda. 

Achiritsa  wakhate.  (Mat.,  8:  1-4.  Luka,  5 : 12-14.) 

40  Ndipo  anadza  kwa  Iye  wodwala  kliate,  nampempha 
Iye,  namgwadira  Iye,  ndi  kunena  ndi  Iye,  Ngati  mufuna 

41  mukhoza  kundikonza.  Ndimo  Yesu  anagwidwa  chifundo, 
natanza  dzanja  namkhudza  iye,  nanena  naye,  Ndifuna  ; 

42  Khala  wokonzedwa.  Ndipo  pomwepo  khate  linamchokera 

43  iye,  ndipo  anakonzeka.  Ndipo  anamuzitsa,  namturutsa 

44  pomwepo,  nanena  naye,  Ona,  usati  unene  kanthu  kwa 
munthu  ali  yense : koma  muka,  nudzionetse  kwa  wanse- 
mbe,  nupereke  pa  makonzedwe  ako  zimene  adalamulira 

45  Mose,  zikhale  mboni  kwa  iwo  Koma  iye  anaturuka 

nayamba  kulalikira  nditu,  ndi  kubukitsa  niau’wo,  kotero 
kuti  Yesu  sanadziwa  kulowa’nso  poyera  m’mudzi,  koma 
anakhala  padera  m’mapululu : ndipo  anadza  kwa  Iye 
anthu  a ku  malo  onse. 

Achiritsa  wodwala  manjenje. 

(Mat.,  9 : 1-8.  Luka,  5 : 18-26.) 

Ndipo  polowa’nso  m’Kapernao  atapita  masiku  ena,  2 
kmiamveka  kuti  ali  m’nyumba.  Ndipo  ambiri  anaunji-  2 
kana,  kotero  kuti  anasowa  malo,  ngakale  pa  khomo 
pomwe  : ndimo  analankhula  nawo  Mau.  Ndipo  anadza  3 
otenga  kwa  Iye  munthu  wodwala  manjenje,  wonya- 
mulidwa  ndi  anthu  anai.  Ndimo  pamene  sanakhoza  4 
kufika  kuli  Iye,  chifukwa  cha  khamu  la  anthu,  anasasula 
tsindwi  pokhala  Iye : ndipo  pamene  anatha  kulidola, 
anatsitsa  mphasa  m’mene  alinkugona’mo  wodwala  manje- 
nje’yo.  Ndipo  Yesu  pakuona  chikulupiriro  chao  ananena  5 
ndi  wodwala  manjenje,  Mwana,  machimo  ako  akululu- 
kidwa.  Koma  anakhala’po  ena  a alembi  akuganizira  6 
m’mtima  mwao,  Munthu  amene  atero  bwanji  ? achita  7 
mwano : akhoza  ndani  kukululukira  machimo,  koma  mmo- 
dzi,  ndiye  Mulungu  ? Ndipo  pomwepo  Yesu  pozindikira  8 
m’mtima  mwache  kuti  alikuganizira  chomwecho  mwa  iwo 
okha,  ananenanawo,  Muganiza  bwanji  zinthu  izi  m’mitima 
yanu  ? Chapafupi  nchiti,  kapena  kuuza  wodwala  manjenje  9 
kuti,  machimo  ako  akululukidwa ; kapena  kuti,  Uka 
senza  mphasa  yako,  nuyende  ? Koma  chakuti  mudziwe  10 
kuti  Mwana  wa  munthu  ali  mwini  ulamuliro  wa  kukululu- 
kira  machimo  pa  dziko  la  pansi  (ananena  ndi  wodwala 
manjenje),  Ndikuuza  iwe,  Uka,  senza  mphasa  yako,  11 
numuke  kwanu.  Ndipo  anauka  iye  pomwepo,  nasenza  12 
mphasa,  naturuka  pa  maso  pa  iwo  onse;  kotero  kuti 
anadabwa  onse,  nalemekeza  Mulungu,  nanena  kuti,  Zotere 
sitinaziona  ndi  kale  lonse. 

Yesu  aitana  Levi.  (Mat.,  9:  9-13.  Luka,  5 : 27-32.) 

Ndipo  anaturuka’nso  kumka  m’mbali  mwa  nyanja;  13 
ndipo  anadza  kwa  Iye  khamu  lonse  la  anthu,  ndipo 
anawapunzitsa.  Ndipo  pakumuka,  anaona  Levi  mwana  14 
wa  Alifeyu  wakukhala  polandira  msonko,  ndipo  ananena 
naye,  Tsata  Ine.  Ndipo  anauka  namtsata  Iye.  Ndipo  15 
kunali  kuti  anakhala  pa  kudya  m’nyumba  mwache,  ndipo 

amisonko  ndi  ochirmva  ambiri  anakhala  pansi  pamodzi 
ndi  Yesu  ndi  opunzira  ache  : pakuti  anali  ambiri,  ndipo 

16  anamtsata  Iye.  Ndipo  alembi  a kwa  aFarisi,  pakuona 
kuti  alinkudya  nawo  ochimwa  ndi  amisonko,  ananena  ndi 
opunzira  ache,  Uyu  akudya  nikumwa  nawo  amisonko  ndi 

17  ochimwa.  Ndipo  pamene  Yesu  anamva  ichi,  ananena 
nawo,  Akulimba  safuna  sing’anga,  koma  odwala  ndiwo; 
sindinadza  kudzaitana  olungama,  korna  ochimwa. 

Kudzikana  kudya. 

(Mat.,  9:  14-17.  Luka,  5 : 33-38.) 

18  Ndipo  opunzira  a Yohane  ndi  aFarisi  analinkudzikana 
kudya : ndipo  anadza,  nanena  ndi  Iye,  Bwanji  adzikana 
kudya  opunzira  a Yohane,  ndi  opunzira  a aFarisi,  koma 

19  opunzira  anu  sadzikana  kudya?  Ndipo  Yesu  ananena 
nawo,  Kodi  aklioza  kudzikana  kudya  anyamata  a ukwati 
pamene  mkwati  ali  pamodzi  nawo  ? pokhala  ali  naye 

20  mkwati  pamodzi  ndi  iwo  sakhoza  kudzikana.  Koma 
adzadza  masiku,  pamene  mkwati  adzachotsedwa  kwa  iwo, 
ndipo  pamencpo  adzadzikana  kudya  tsiku  lomwe’lo. 

21  I’alibe  munthu  asoka  chigamba  cha  nsaru  yaiwisi  pa 
chopfunda  cha  kale : pena  chimene  choti  chidzakonza 
chichotsa’po,  chatsopano’cho  chichotsa  pa  chakale’cho, 

22  ndipo  chiboo  chikula’po.  Ndipo  palibe  munthu  amapu- 
ngulira  vinyo  watsopano  m’matumba  akale:  pena  vinyo 
adzapulitsa  matumba,  ndipo  aonongeka  vinyo,  ndi 
matumba  omwe  : koma  vinyo  watsopano  amapungulira 
m’matumba  atsopano. 

Yesu  mwini  Sabata. 

(Mat.,  12:  1-8.  Luka,  6:1-5.) 

Ndipo  kunali  kuti  anapita  Iye  pakati  pa  minda  dzuwa 
la  Sabata ; ndipo  opunzira  ache  poyenda  anayamba 

21  kubudula  ngala  za  dzinthu.  Ndipo  aFarisi  ananena  ndi 
Iye,  Taona,  achitiranji  chosalola  kuchitika  dzuwa  la 

-5  Sabata  ? Ndimo  ananena  nawo,  Simunawerenga  konse 
ehimene  anachichita  Davide,  pamene  adasowa,  namva 

26  njala,  iye  ndi  iwo  amene  anali  pamodzi  naye  ? Kuti 
analowa  m’nyumba  ya  Mulungu  masiku  a Abiyatare, 
wansembe  wamkulu,  ndipo  anadya  mikate  yoonetsera, 
yosaloledwa  kudya,  koma  ansembe  okha,  ndipo  ana- 

2i  wapatsa  nso  iwo  amene  anali  naye?  Ndimo  ananena 

naw-Oj  Sabata  anapangika  chifukwa  cha  munthu,  si  munthu 
chifukwa  cha  Sabata : motero  Mwana  wa  munthu  ali  28 
mwini  dzuwa  la  Sabata  lomwe. 

Yesu  achiritsa  wa  dzanja  lopuala. 

(Mat.,  12:  9-21.  Luka,  8 : 6-11.) 

Ndipo  analowa’nso  m’mosonkhanira  : ndimo  anali  mu- 
nthu  mmenemo  ali  ndi  dzanja  lache  lopuala.  Ndipo 
anamuyang’anira  Iye,  ngati  adzamchiritsa  dzuwa  la 
Sabata ; kuti  ammange  mlandu.  Ndipo  ananena  ndi  3 
munthu  ali  ndi  dzanja  lopuala,  Taima  pakati.  Ndipo  4 
ananena  kwa  iwo,  Kuloledwa  kodi  dzuwa  la  Sabata 
kuchita  zabwino,  kapena  zoipa  ? kupulumutsa  moyo 
kapena  kupha?  Koma  anakhala  chete.  Ndipo  mmene  5 
atawaunguza  ndi  mkwiyo,  ndi  kumva  chisoni  chifukwa 
cha  kuuma  kwa  mitima  yao,  ananena  kwa  munthu’yo, 
Tambasula  dzanja  lako.  Ndipo  analitambasula  : ndipo 
linachira  dzanja  lache.  Ndipo  aFarisi  anaturuka,  ndipo  6 
pomwepo  anamklialira  upo  ndi  a Herode,  zakumuono- 
nga  Iye? 

Ndipo  Yesu  anabwerera’ko  pamodzi  ndi  opunzira  7 
ache  nanka  ku  nyanja  : ndipo  linamtsata  khamu  lalikuru 
la  a ku  Galileya,  ndi  a ku  Yudeya,  ndi  a ku  Yerusalemu,  ndi  8 
a ku  Idumeya,  ndi  a ku  tsidja  lina  la  Yordano,  ndi  a 
kufupi  ku  Turo,  ndi  Sidoni,  khamu  lalikuru,  pokumva 
zazikuru’zo  anazichita,  anadza  kwa  Iye.  Ndimo  anati  9 
kwa  opunzira  ache,  kuti  kangalawa  kamlinde  lye,  chifu- 
kwa  cha  khamu’lo,  kuti  angamkanikize  Iye.  Pakuti  10 
adawachiritsa  ambiri ; kotero  kuti  onse  akukhala  nazo 
zozunza  anakanikiza  Iye,  kuti  akamkhudze  Iye.  Ndimo  11 
mizimu  yonyansa,  mmene  ikamuona  Iye,  inamgwadira, 
nipfuula,  niti,  Inu  ndinu  Mwana  wa  Mulungu.  Ndipo  12 
anailimbitsira  mau  kuti  isamulule  Iye. 

Apatula  opunzira  khumi  ndi  awiri.  (Mat.,  10:  1-4.) 

Ndipo  anakwera  m’phiri,  naitana  kwa  Iye  iwo  amene  13 
anawafuna  Iye  mwini : ndipo  anadza  kwa  Iye.  Ndipo  14 
anaika  khumi  ndi  awiri,  kuti  akhale  ndi  Iye,  ndi  kuti 
akawatume  kulalikira,  ndi  kuti  akhale  nawo  ulamuliro  15 
wa  kuturutsa  ziwanda.  Ndipo  Simoni  anamucha  Petro ; 16 
ndi  Yakobo  mwana  wa  Zebedayo,  ndi  Yohane  mbale  17 
wache  wa  Yakobo,  iwo  anawacha  Boanerge,  ndiko  kuti, 

18  Ana  a bingu ; ndi  Andreya,  ndi  Filipo,  ndi  Bartolomeyo, 
ndi  Mateyu,  ndi  Tomasi,  ndi  Yakobo  mwana  wa  Alifeyo, 

19  ndi  Tadeyo,  ndi  Simoni  wa  ku  Kanane,  ndi  Yudase  Isi- 
kariote,  ndiye  amene  anampereka  Iye. 

Alembi  achitira  Mulungu  mwano. 

(Mat.,  12:  24-32.  Luka,  11 : 14-23.) 

20  Ndipo  analowa  m’nyumba.  Ndipo  antliu  ambiri  ana- 
sonkhana’nso,  kotero  kuti  sanathe  iwo  konse  kudya  mkate. 

21  Ndimo  pamene  abale  ache  anamva,  anadza  kudzamgwira 

22  Iye : pakuti  wati  adayaruka.  Ndipo  alembi  amene 
adatsika  ku  Yerusalemu  ananena  kuti,  Ali  naye  Beelzi- 
bule,  ndipo,  ndi  mkuru  wao  wa  ziwanda  aturutsa  ziwanda. 

23  Ndipo  mmerie  adawaitana  iwo,  ananena  nawo  m’mafanizo, 

24  Satana  angathe  bwanji  kuturutsa  Satana  ? Ndimo  ufumu 
ukagawanika  pa  uwu  wokha,  sukhoza  kukhazikika  uwo. 

25  Ndipo  nyumba  ikagawanika  pa  iyo  yokha,  siikhoza  ku- 

26  khazikika  nyumba’yo.  Ndipo  Satana  akauka  pa  mwini 
yekha,  nagawanika,  sakhoza  kukhazikika,  koma  atsirizika. 

27  Komatu  palibe  munthu  akhoza  kulowa  m’nyumba  ya 
mwini  mphamvu,  ndi  kufunka  akatundu  aehe,  koma 
atange  wamanga  mwini  mphamvu’yo ; ndipo  painenepo 

28  adzafunka  za  m’nyumba  rnwaehe.  Indetu,  ndinena  ndi 
inu,  Adzakululukidwa  machimo  onse  a ana  a anthu,  ndi 

29  zamwano  ziri  zonse  adzachita  mwano  nazo;  koma  ali 
yense  adzachitira  Mzimu  Woyera  mwano  aiibe  kukululu- 
kidwa  nthawi  yonse,  koma  anaparamuladi  chirno  losatha  : 

30  kuti  adanena,  Ali  ndi  mzimu  wonyansa. 

Abale  ache  a Yesu. 

(Mat.,  12:  46-50.  Luka,  8:  19-21.) 

31  Ndipo  anadza  amache  ndi  abale  ache ; naima  kunja, 

32  namtumira  utenga  kumuitana.  Ndipo  anthu  ambiri 
anakhala  pansi  pomzinga ; ndipo  ananena  kwa  Iye, 
Onani,  amanu  ndi  abale  anu  ali  kunja  akufunani  Inu. 

33  Ndipo  anawayanka  nanena,  Amai  wanga  ndi  abale  anga 

34  ndani  ? Ndipo  anawaunguza  unguza  iwo  akumzinga’wo, 

35  nanena,  Taonani,  amai  wanga  ndi  abale  anga.  Pakuti 
iye  ali  yense  achita  chifuniro  cha  Mulungu,  yemwe’yo 
ndiye  mbale  wanga,  ndi  mlongo,  ndi  amai. 

Panizo  la  wofesa.  (Mat.,  13:  1-23.  Luka,  8 : 1-15.) 

Ndipo  anayamba’nso  kupunzitsa  pa  mbali  pa  nyanja.  4 
Ndipo  anasonkhana  kwa  Iye  khamu  lalikurukuru,  kotero 
kuti  analowa  Iye  mu  ngalawa,  nakhala  m’nyanja ; ndipo 
khamu  lonse  linakhala  pa  mtunda  m’mbali  mwa  nyanja. 
Ndipo  anawapunzitsa  zinthu  zambiri  m’mafanizo,  ndimo  2 
ananena  nawo  m’chipunzitso  chache,  Mverani : Taonani,  3 
wofesa  anaturuka  kufesa : Ndipo  kunali,  m’kufesa  kwache,  4 
zina  zinagwa  m’mbali  mwa  njira,  ndipo  mbalame  zinadza 
ndi  kuzitha  kudya.  Ndipo  zina  zinagwa  pa  nthaka  ya  5 
tantwe,  pamene  panalibe  nthaka  yambiri ; ndipo  pomwe- 
po  zinamera,  cliifukwa  zinalibe  nthaka  yakuya : ndipo  G 
litakwera  dzuwa  zinapserera;  ndipo  chifukwa  zinalibe 
mizu  zinakwinyata.  Ndipo  zina  zinagwa  pa  minga,  ndipo  7 
minga  inakula,  nizitsamwitsa,  ndipo  sizinabala  zipatso. 
Ndipo  zina  zinagwa  m’nthaka  yabwino,  ndipo  zinapatsa  8 
zipatso,  ndi  kukula  ndi  kuchuruka ; ndipo  zinabala  kupi- 
ndula  makumi  atatu,  ndi  makumi  asanu  ndi  limodzi,  ndi 
makumi  khumi.  Ndipo  ananena,  Amene  ali  nawo  makutu  9 
akumva  amve. 

Ndipo  pamene  anakhala  pa  yekha,  iwo  amene  anali  10 
pafupi  ndi  Iye  pamodzi  ndi  khumi  ndi  awiri’wo  anamfunsa 
za  mafanizo.  Ndimo  Iye  ananena  nawo,  Kwa  inu  kwapa-  11 
tsidwa  chinsinsi  cha  Ufumu  wa  Mulungu  : koma  kwa  iwo 
a kunja  zonse  zichitidwa  m’mafanizo : kuti  kupenya  12 
apenye,  ndipo  asazindikire ; ndipo  kumva  amve,  ndipo 
asadziwitse  ; kuti  pena  angatembenuke,  ndipo  zingakulu- 
lukidwe  kwa  iwo.  Ndimo  ananena  nawo,  Simudziwa  kodi  13 
fanizoili?  mukazindikira  bwanji  mafanizo  onse  ? Wofesa  14 
afesa  mau.  Ndipo  iwo  a mbali  mwa  njira  mofesedwa’mo  15 
mau ; ndipo  pamene  anamva,  pomwepo  akudza  Satana 
nachotsa  mau  ofesedwa  mwa  iwo.  Ndipo  momwemo’nso  16 
iwo  ndiwo  amene  afesedwa  pa  tantwe,  atamva  mau,  awa- 
landira  ponvwepo  ndi  kusekera ; ndipo  alibe  mizu  mwa  17 
iwo  okha,  koma  akhala  kanthawi ; pamenepo  pakudza 
zisautso  kapena  mazunzo  chifukwa  cha  mau,  pomwepo 
akumudwa.  Ndipo  ena  ndiwo  akufesedwa  ku  minga  ; iwo  18 
ndiwo  amene  adamva  mau,  ndipo  malabadiro  a pansi  19 
pano,  ndi  chinyengo  cha  chuma,  ndi  kulakalaka  kwa 
zinthu  zina,  zilowa’mo,  zitsamwitsa  mau,  ndipo  akhala 
opanda  chipatso.  Ndipo  iwo  adja  ofesedwa  pa  nthaka  20 
yabwino  ndiwo  otere’wa  akumva  mau,  nawalandira,  nabala 
zipatso,  zakupindula  makumi  atatu,  ndi  makumi  asanu 
ndi  limodzi,  ndi  makumi  khumi. 

Panizo  la  nyali.  (Luka,  8:  16-18.) 

21  Ndipo  ananena  ndi  iwo,  Kodi  atenga  nyali  kuti  akai- 
bvundikire  mbiya,  kapena  akaiike  pansi  pa  khama,  osati 

22  kuti  akaiike  pa  choikapo  chache  ? Pakuti  kulibe  kanthu 
kobisika,  koma  kuti  kadzaonetsedwe ; kapena  kulibe 
kanthu  kanakhala  kamtseri,  koma  kuti  kakaululidwe. 

23  Ngati  munthu  ali  nawo  makutu  akumva,  amve.  Ndipo 

24  ananena  nawo,  Yang’anirani  chimene  mukumva  : ndi  mu- 
yeso  umene  muyesera  nawo  udzayesedwa  kwa  inu : ndipo 

25  kudzaonjezedwa  kwa  inu.  Pakuti  kwa  iye  amene  ali 
nako  kanthu,  kadzapatsidwa ; ndipo  kwa  iye  amene 
alibe  kanthu,  kadzachotsedwa  ngakhale  kanthu  kali 
konse  ali  nako. 


Fanizo  la  nxbeu. 

26  Ndipo  ananena,  Ufumu  wa  Mulungu  uli  wotero,  monga 

27  ngati  munthu  akataya  mbeu  pa  nthaka  ; nakagona  nakau- 
ka  usiku  ndi  usana,  ndipo  mbeu  zikamera,  zikakula,  Iye 

28  sadziwa  kuchita  kwache  bwanji.  Nthaka  ibala  zipatso 
zache  yokha ; uyamba  mmera,  zitsata  ngala,  pamenepo 

29  rnaso  okwima  m’ngala’mo.  Pakucha  zipatso,  pamenepo 
atumiza  zenga,  pakuti  kukhunka  kwafika. 

Panizo  la  mbeu  ya  mpiru. 

(Mat.,  13:  31-32.  Luka,  13:  18.) 

30  Ndimo  ananena,  Tidzafaniziranji  Ufumu  wa  Mulungu? 

31  kapena  tidzaulinganiza  ndi  fanizo  lotani  ? Ngati  mbeu 
ya  mpiru,  imene  ikafesedwa  pa  nthaka,  ingakhale  ichepa 

32  ndi  mbeu  zonse  za  pa  dziko,  koma  pamene  ifesedwa, 
imera  nikula  koposa  zitsamba  zonse,  nichita  nthambi 
zazikuru ; kotero  kuti  mbalame  za  mwamba  zikhoza 

33  kubindikira  mu  mtunzi  mwache.  Ndipo  ndi  mafanizo 
otere’wa  ambiri  analankhula  nawo  mau,  monga  anakhoza 

34  kumva  ; ndipo  sanalankhula  nawo  wopanda  fanizo  : koma 
mtseri  anatantauzira  zonse  kwa  opunzira  ache. 

Yesu  aletsa  namondwe. 

(Mat.,  8:  23-27.  Luka,  8:  22.) 

35  Ndipo  dzuwa  lomwe’lo,  pofika  madzulo,  ananena  kwa 

36  iwo,  Tioloke  tsidja  lina.  Ndipo  posiya  khamu’lo  ana- 
mtenga  apite  nawo,  monga  momwe  anali,  mu  ngalawa. 

Ndipo  panali  ngalawa  zina  pamodzi  ndi  Iye.  Ndipo  37 
panauka  namondwe  wamkuru  wa  mphepo,  ndipo  mafunde 
anagabvira  mu  ngalawa,  motero  kuti  ngalawa  inayamba 
kudzala.  Ndipo  Iye  mwini  anali  ku  tsigiro,  nagona  tulo  38 
pa  msamiro  ; ndipo  anamutsa  Iye  nanena  kwa  Iye,  Mpu- 
nzitsi,  simusamala  kodi  kuti  titayika  ife  ? Ndipo  anauka,  39 
nadzudzula  mphepo,  nati  kwa  nyanja  kuti,  Tontola,  khala 
bata.  Ndipo  mphepo  inaleka,  ndipo  kunagwa  bata  lali- 
kuru.  Ndipo  ananena  nawo,  Muchita  mantha  bwanji?  40 
kufikira  tsopano  mulibe  chikulupiriro  kodi  ? Ndipo  iwo  41 
anachita  mantha  akuru,  nanenana  wina  ndi  mnzache, 
Nanga  Uyu  ndani,  ingakhale  mphepo  ndi  nyanja  zimve- 
ra  Iye. 

Yesu  achiritsa  wogwidwa  ndi  mzimu  wonyansa 
ku  Gerasa.  (Mat.,  8:  28-34.  Luka,  8:  26-37.) 

Ndipo  anafika  tsidja  lina  la  nyanja,  ku  dziko  la  5 
Agerasa.  Ndipo  pamene  adaturuka  mu  ngalawa,  po-  2 
mwepo  anakomana  naye  woturuka  ku  manda  munthu 
wa  mzimu  wonyansa,  amene  anayesa  nyumba  yache  ku  3 
manda  : ndipo  palibe  munthu  anakhoza  kummanga’nso, 
inde  ngakhale  ndi  unyolo  ; pakuti  adafomangidwa  kawiri-  4 
kawiri  ndi  matangadza  ndi  maunyolo,  ndipo  anatyola 
maunyolo,  naduladula  matangadza : ndipo  palibe 

munthu  anali  ndi  mphamvu  kumzoloweretsa.  Ndipo  5 
masiku  onse,  usiku  ndi  usana,  anakhala  m’manda  ndi 
m’mapiri,  napfuula,  nadzitematema  ndi  miyala.  Ndi-  6 
po  pakuona  Yesu  kutali,  anatamanga,  nampembedza  Iye  ; 
ndimo  anapfuula  ndi  mau  olimba,  nanena,  Ndiri  ndi  7 
chiani  ine  ndi  Inu  Yesu  Mwana  wa  Mulungu  Wamkuru- 
kuru  ? Ndikulumbirani  pa  Mulungu,  msandizunze.  Pa-  8 
kuti  ananena  kwa  iye,  Turuka  iwe,  mzimu  wonyansa, 
kwa  munthu’yu.  Ndipo  anamfunsa,  Dzina  lako  ndani  ? 9 

Ndipo  ananena  kwa  Iye,  Dzina  langa  ndine  Legio ; chi- 
fukwa  tiri  ambiri.  Ndipo  anampempha  Iye  kwambiri  10 
kuti  asaiturutse  kunja  kwache  kwa  dziko.  Ndipo  pana-  11 
li  pamenepo  gulu  lalikuru  la  nkhumba  zirinkudya  ku  phiri. 
Ndipo  inampempha  Iye,  kuti,  Titumizeni  ife  mu  nkhu-  12 
mba’zo,  kuti  tilowe  mu  izo.  Ndipo  anailola.  Ndipo  13 
mizimu  yonyansa  inaturuka,  nilowa  mu  nkhumba  : ndipo 
gulu  linatsika  liwiro  potsetseremba  ndi  kulowa  m’nyamja, 
ndizo  ngati  zikwi  ziwiri ; ndipo  zinatsamwitsa  m’nyanja. 
Ndipo  akuziweta  anathawa,  nauza  m’mudzi,  ndi  ku  minda.  14 

1 5 Ndipo  anadza  kudzaona  ehidaehitika’cho.  Ndipo  anadza 
kwa  Yesu,  nampenya  wogwidwa  ziwanda’yo  ali  kukhala 
pansi,  wobvala  ndi  wa  nzeru  zache  zabwino,  ndiye  amene 

16  anali  ndi  legio  : ndipo  anaopa  iwo.  Ndimo  adapenya’wo 
adawafotokozera  kuti  anatani  ndi  wogwidwa  ziwanda’yo, 

1 7 ndi  za  nkhumba’zo.  Ndipo  anayamba  kumpempha  Iye 

18  kuti  achoke  m’maliri  awo.  Ndipo  mmene  Iye  anali 
kulowa  mu  ngalawa,  anampempha  wa  ziwanda  udja  kuti 

19  akhale  ndi  lye.  Ndipo  sanamlola,  koma  ananena  naye, 
Muka  kwanu  kwa  abale  ako,  nuwauze  zinthu  zazikuru 
anakuchitira  Ambuye,  ndipo  kuti  anakuchitira  chifundo. 

20  Ndipo  anamuka  nayamba  kulalikira  ku  Dekapoli  zinthu 

zazikuru  Yesu  adamchitira  iye : ndimo  anthu  onse 

anazizwa. 


Mwana  wa  Yairo;  mkazi  wa  nthenda  ya  mwazi. 

(Mat.,  9:  18-36.  Luka,  8 : 41-56.) 

21  Ndipo  pamene  Yesu  anaoloka’nso  mu  ngalawa  tsidja 
lina,  khamu  lalikuru  linasonkhana  kwa  Iye : ndimo  Iye 

22  anali  pa  mbali  pa  nyanja.  Ndipo  anadza’ko  mmodzi  wa 
akuru  a mosonkhanira,  dzina  lache  Yairo;  ndipo  pakuona 
Iye,  anagwada  pa  mapazi  ache,  nampempha  kwambiri, 

23  nanena,  kuti,  Kamwana  kanga  kabutu  kali  m’kutsirizi- 
ka : ndikupemphani  Inu  mufike’ko,  muike  manja  anu  pa 

24  iko,  kuti  kapulumuke,  ndipo  kakhale  ndi  moyo.  Ndipo 
ananka  pamodzi  naye ; ndipo  khamu  lalikuru  linamtsata 
Iye,  ndipo  linamkanikiza  Iye. 

25  Ndipo  munthu  wamkazi  amene  anali  ndi  nthenda 

26  yakuka  mwazi  zaka  khumi  ndi  ziwiri,  ndipo  anamva  zo- 
wawa  zambiri  ndi  asing’anga  ambiri,  ndipo  adalipira  zonse 
anali  nazo,  ndipo  sanachira  pang’ono  ponse,  koma  maka- 

27  maka  nthenda  yache  idakula,  mmene  iye  anamva  mbiri 
yache  ya  Yesu,  anadza  m’khamu  kumbuyo  kwache,  na- 

28  khudza  chobvala  chache.  Pakuti  ananena  iye,  Ngati 
ndikakhudze  ngakale  zobvala  zache  ndidzapulumutsidwa. 

29  Ndipo  pomwepo  chitsime  cha  mwazi  wache  chidapwa; 
ndipo  anazindikira  m’thupi  kuti  anachiritsidwa  chibvutiko 

30  chidja.  Ndipo  pomwepo  Yesu,  pamene  anazindikira  mwa 
Iye  yekha  kuti  mphamvu  idaturuka  mwa  Iye,  anapotoloka 
m’khamu,  nanena,  Anakhudza  ndani  zobvala  zanga  ? 

31  Ndipo  opunzira  ache  ananena  kwa  Iye,  Muona  kuti 
khamu  liri  kukanikiza  Inu,  ndipo  munena  kodi,  Wandi- 

32  khudza  ndani?  Ndipo  Iye  anaunguzaunguza  kumuona 

iye  amene  adaehita  ichi.  Koma  mkazi’yo  anachita  ma-  33 
ntha,  ndi  kunthunthumira,  podziwa  chimene  chidachitidwa 
kwa  iye,  nadza,  namgwadira,  namuuza  choona  chonse. 
Ndipo  anati  kwa  iye,  Mwana  wa  mkazi’we,  chikulupiriro  34 
chako  chakupulumutsa  iwe  ; muka  mu  mtendere,  nukha- 
le  wochira  chibvutiko  chako. 

Mmene  Iye  ali  chilankhulire,  anafika  a ku  nyumba  ya  35 
mkuru  wa  mosonkhanira,  nanena,  kuti,  Mwana  wako  wafa: 
ubvutiranji’nso  Mpunzitsi?  Koma  Yesu  wosasamala  mau  36 
olankhulidwa’wo,  ananena  kwa  mkuru  wa  mosonkhanira, 
Usaope,  ungokulupirire  kokha.  Ndipo  sanalola  munthu  37 
yense  kutsagana  naye,  koma  Petro,  ndi  Yakobo,  ndi  Yo- 
hane  mbale  wache  wa  Yakobo.  Ndipo  anafika  ku  nyumba  38 
kwache  kwa  mkuru  wa  mosonkhanira ; ndipo  anaona  chi- 
bumo,  ndi  ochita  maliro,  ndi  akukuwa  ambiri.  Ndipo  39 
mmene  atalowa,  ananena  nawo,  Mubuma  ndi  kulira 
bwanji  ? Mwana  sanafe,  koma  ali  m’tulo.  Ndipo  ana-  40 
mseka  Iye  phwephwete.  Koma  Iye  anawaturutsa  onse, 
natenga  atate  wa  mwana,  ndi  amache,  ndi  aja’wo  anali 
naye,  nalowa  mmene  munali  mwana’yo.  Ndipo  anagwira  41 
dzanja  lache  la  mwana,  nanena  kwa  iye,  Talita  koumi ; 
ndiko  kunena  posandulika,  Buthu,  ndinena  ndi  iwe, 
Uka.  Ndipo  pomwepo  buthu’lo  linauka,  niliyenda ; pa-  42 
kuti  linali  la  zaka  khumi  ndi  ziwiri.  Ndipo  anadabwa 
pomwepo  ndi  kudabwa  kwakukuru.  Ndipo  anawalamu-  43 
lira  kwambiri  kuti  palibe  munthu  achidziwe  ichi,  ndipo 
anawauza  kuti  ampatse  iye  kudya. 

Ampeputsa  Yesu  ku  Nazarete. 

(Mat.,  13  : 53-56.  Luka,  4 : 16-30.) 

Ndipo  Iye  anaturuka  kumeneko ; nafika  ku  dziko  la  0 
kwao ; ndipo  opunzira  aehe  anamtsata.  Ndipo  pofika  2 
dzuwa  la  Sabata,  anayamba  kupunzitsa  m’mosonkhanira  ; 
ndipo  ambiri  anamva  Iye,  nazizwa,  nanena,  Uyu  ada- 
zitenga  kuti  izi?  Nzeru  yopatsidwa  kwa  munthu’yu 
n jotani,  ndi  zimphamvu  zotere  zochitidwa  ndi  manja  ache  ? 

Si  mmisiri  wa  mitengo  uyu,  mwana  wa  Malfya,  mbale  3 
wao  wa  Yakobo,  ndi  Yose,  ndi  Yuda,  ndi  Simoni?  Ndi- 
po  alongo  ache  siali  nafe  pano  kodi  ? Ndipo  anakumudwa 
chifukwa  cha  Iye.  Ndimo  Yesu  ananena  kwa  iwo,  Mne-  4 
neri  sakhala  wopanda  ulemu,  koma  m’dziko  la  kwao 
ndimo,  ndi  pakati  pa  abale  ache,  ndi  m’nyumba  yache. 
Ndipo  kumeneko  sanakhoza  Iye  kuchita  zamphamvu  5 

konse,  koma  kuti  anaika  manja  ache  pa  anthu  olopotoka 

G owerengeka,  nawachiritsa,  Ndipo  anazizwa  chifukwa 
cha  kusakulupirira  kwao.  Ndipo  anayendayenda  m’mi- 
dzi  yozungulira’po,  napunzitsa. 

Yesu  atuma  khumi  ndi  awiri’wo.  (Mat.,  10:  5-42.) 

7 Ndipo  anadziitanira  khumi  ndi  awiri’wo,  nayamba  ku- 
watumiza  iwo  awiri  awiri ; nawapatsa  iwo  mphamvu  pa 

8 mizimu  yonyansa ; ndipo  anawauza  kuti  asatenge  kanthu 
ka  pa  ulendo,  koma  ndodo  yokha  ; asatenge  mkate,  ka- 

9 pena  thumba,  kapena  ndalama  m’lamba  lao  ; koma  abvale 

10  nsapato ; ndipo  nati,  musabvale  malaya  awiri.  Ndipo 
ananena  nawo,  Kumene  kuli  konse  mukalowa  m’nyumba, 

11  khalani  komweko  kufikira  mudzachoka’ko.  Ndipopamalo 
ponse  sakulandirani,  kapena  kumvera  inu,  pakuchoka  ku- 
meneko,  sansani  fumbi  liri  pansi  pa  mapazi  anu,  likhale 

12  mboni  ya  kwa  iwo.  Ndipo  anaturuka  nalalikira  kuti 

13  anthu  atembenuke  mitima.  Ndipo  anaturutsa  mizimu 
yoipa  yambiri,  nadzoza  mafuta  anthu  ambiri  akudwala, 
nawachiritsa. 

Kupedwa  kwache  kwa  Yohane  Mbatizi. 

(Mat.,  14:  1-12.  Luka,  3:  19-20;  9:  7-9.) 

14  Ndipo  mfumu  Herode  anamva  izi ; pakuti  dzina 
lache  lidamveka:  ndipo  ananena,  Yohane  Mbatizi  wauka 
kwa  akufa,  ndipo  chifukwa  chache  mphamvu  izi  zichita- 
chita  mwa  iye.  Koma  ena  ananena,  kuti,  Ndiye  Eliya. 

15  Anati  ena’nso,  Ndiye  mneneri,  monga  ngati  mmodzi  wa 

16  aneneri’wo.  Koma  Herode,  pamene  anamva,  ananena, 

17  Yohane  amene  ndamdula  muthu,  wauka  iye’yo.  Pakuti 
Herode,  mwini  yekha,  adatuma  namgwira  Yohane,  namma- 
nga  m’nyumba  ya  ndende,  chifukwa  cha  Herodiya, 
mkazi  wa  Filipo  mbale  wache  ; chifukwa  adamkwata  iye. 

18  Pakuti  Yohane  adanena  kwa  Herode,  Si  kuloledwa  kwa 

19  iwe  kukhala  naye  mkazi  wa  mbale  wako.  Ndipo  Hero- 
diya  anamuda,  ndipo  anafuna  kumupha  ; ndipo  sanakho- 

20  za ; pakuti  Herode  anaopa  Yohane,  podziwa  kuti  ali 
munthu  wolungama  ndi  woyera-mtima,  ndipo  anamsunga 
iye.  Ndipo  pamene  anamva  iye  inamtetsa  nzeru,  ndipo 

21  anakondwa  kumva  iye.  Ndipo  pamene  panakhala  tsiku 
loyenei'a,  tsiku  la  kubadwa  kwache  kwa  Herode,  iye 
anawapangira  phwando  akuru  ache  ndi  akazembe  ache 

ndi  anthu  omveka  a Galileya ; ndipo  pamene  mwana  22 
wamkazi  wa  Herodiya  analowa  yeklia  nabvina,  anako- 
ndwetsa  Herode  ndi  iwo  akukliala  pa  chakudya  naye ; 
ndipo  mfumu’yo  anati  kwa  buthu’lo,  Tapempha  kwa  ine 
chinthu  chiri  chonse  uchifuna,  ndidzakupatsa  iwe.  Ndipo  23 
analumbirira  iye,  kuti,  Chinthu  chiri  chonse  ukandipempha 
ndidzakupatsa  iwe,  kufikira  kukugawira  ufumu  wanga. 
Ndipo anaturuka,  nati  kwa  amache,  N didzapempha  chiani  ? 24 
Ndimo  iye  anati,  Muthu  wache  wa  Yohane  Mbatizi.  Ndipo  25 
pomwepo  analowa  mangu  mangu  kwa  mfumu,  napempha 
kuti,  Ndifuna  kuti  mundipatse  tsopano  apa,  muthu  wache 
wa  Yohane  Mbatizi  mu  mbizi.  Ndipo  mfumu  inamva  26 
chisoni  chachikuru  ; koma  chifukwa  cha  malumbiro  ache, 
ndi  cha  iwo  akukhala  pa  chakudya,  sanafuna  kumkaniza 
iye.  Ndipo  pomwepo  mfumu  inatuma  mlonda,  namlamu-  27 
lira  akatenge  muthu  wache  : ndipo  iye  anamuka  namdula 
mutliu  m’nyumba  ya  ndende ; natenga  muthu  wache  mu  28 
mbizi,  naupereka  kwa  buthu’lo  ; ndimo  buthu  linaupereka 
kwa  amache.  Ndipo  mmene  opunaira  ache  anamva,  29 
anadza  nanyamula  mtembo  wache  nauika  m’manda. 

Yesu  achurukitsa  mikate.  (Mat.,  14:  13-21. 

Luka,  9 : 10-17.  Yoh.,  6 : 1-13.  Ona’nso  Marko,  8 : 1.) 

Ndipo  atumwi  anasonkhana  kwa  Yesu;  namuza  ziri  30 
zonse  adazichita,  ndi  zonse  adazipunzitsa.  Ndipo  Iye  31 
ananena  nawo,  Idzani  inu  nokha  padera  m’malo  a chipulu- 
lu,  nimupumule  kampindi.  Pakuti  akudza  ndi  akuchoka 
anali  piringu  piringu,  ndipo  analibe  nthawi  yokwanira 
kudya.  Ndipo  anachoka  mu  ngalawa  kunka  ku  malo  32 
a chipululu  padera.  Ndipo  anthu  anawaona  ali  kumuka,  33 
ndipo  ambiri  anawazindikila,  natamangira  limodzi  kume- 
neko  pa  mtunda,  ochokera  m’midzi  monse,  nawapitirira. 
Ndipo  anaturuka  Iye,  naona  khamu  lalikuru  la  anthu,  34 
ndipo  anagwidwa  chifundo  ndi  iwo,  chifukwa  anali  ngati 
nkhosa  zopanda  mbusa ; ndipo  anayamba  kuwapunzitsa 
zinthu  zambiri.  Ndipo  pamene  dzuwa  lidapendeka  nditu,  35 
anadza  kwa  Iye  opunzira  ache,  nanena,  Malo  ano  nga 
chipululu,  ndi  dzuwa  lapendeka  nditu  ; muwauze  kuti  36 
amuke,  kuti  alowe  ku  miraga  ndi  ku  midzi  yozungulira, 
adzigulire  okha  kanthu  kakudya.  Koma  Iye  anayanka  37 
nati  kwa  iwo,  Apatseni  kudya  ndinu.  Ndipo  iwo  ananena 
naye,  Kodi  tikapita  ife  ndi  kugula  mikate  ya  pa  marupiya 
a teka  mazana  awiri,  ndi  kuwapatsa  kudya?  Ndipo  Iye  38 

ananena  nawo,  kuti,  Muli  nayo  mikate  ingati?  pitani, 
mukaone.  Ndipo  mmene  anadziwa  ananena,  Isanu,  ndi 

39  nsomba  ziwiri.  Ndipo  anawalamulira  kuti  akhalitse  pansi 

40  onse  magulu  magulu  pa  msipu.  Ndimo  anakhala  pansi 
miyulu  miyulu  ya  makumi  khumi,  ndi  ya  makumi  asanu. 

41  Ndipo  Iye  anatenga  mikate  isanu’yo  ndi  nsomba  ziwiri’zo, 
nayang’ana  kumwamba,  nadalitsa,  nagawa  mikate’yo ; 
ndimo  anapatsa  kwa  opunzira  kuti  apereke  kwa  iwo  ; ndi 

42  nsomba  ziwiri’zo  anagawira  onse’wa.  Ndipo  anadya  iwo 

43  onse,  nakhuta.  Ndipo  anatola  nyenyeswa,  mitanga  khumi 

44  ndi  iwiri,  ndipo’nso  za  nsomba.  Ndipo  amene  anadya 
mikate  iyi  anali  amuna  zikwi  zisanu. 

Yesu  ayendayenda  pa  nyanja. 

(Mat.,  14:  22-36.  Yoh.,  6:  15-25.) 

45  Ndipo  pomwepo  Iye  anakangamiza  opunzira  ache 
alowe  mu  ngalawa,  ndi  kumtsogolera  kutsidja  lija  ku 
Bethsaida,  mmene  Iye  yekha  ali  m’kuuza  khamu’lo  kuti 

46  amuke.  Ndipo  atalawirana  nawo,  anachoka  Iye,  nalowa 

47  m’phiri  kukapemphera.  Ndipo  pofika  madzulo  ngalawa 

48  inali  pakati  pa  nyanja,  ndi  Iye  yekha  pa  mtunda.  Ndipo 
pakuwaona  ali  kubvutidwa  ndi  kupalasa,  pakuti  mphepo 
inadza  nikomana  nawo,  pa  ulonda  wachinai  wa  usiku 
anadza  Iye  kwa  iwo,  ali  kuyenda  pamwamba  pa  nyanja ; 

49  nati  awapitirire : koma  iwo,  pamene  anamuona  ali  ku- 
yenda  pa  nyanja,  anayesa  kuti  ndi  mzukwa,  napfuula  : 

50  pakuti  iwo  onse  anamuona  Iye,  nanthunthumira.  Koma 
pomwepo  anawalankhnla  nanena  nawo,  Limbani  mtima : 

51  Ndinetu,  musaope.  . Ndipo  Iye  anakwera,  nalowa  kwa 
iwo  mu  ngalawa,  ndipo  mphepo  inaleka ; ndipo  anadabwa 

52  kwakukuru  mwa  iwo  okha ; pakuti  sanadziwitsa  za 
mikate’yo,  koma  mitima  yao  inauma. 

53  Ndipo  ataoloka  iwo,  anafika  pa  mtunda  ku  Genesarete, 

54  nakocheza  pa  doko.  Ndimo  pamene  anaturuka  m’ngala- 

55  wa  anamzindikila  pomwepo,  natamangira  dziko  lonse’lo 
nayamba  kunyamula  anthu  odwala  pa  akama  awo,  kufika 

56  nawo  kumene  anamva  kuti  akhala’ko  Iye.  Ndipo  kume- 
ne  konse  adalowa  Iye  m’midzi,  kapena  m’mizinda,  kapena 
m’miraga,  anthu  anagoneka  odwala  pa  malo  a malonda, 
nampempha  Iye  kuti  akakhudze  ingakale  mphonje  yokha 
ya  chobvala  chache ; ndipo  onse  amene  anamkhudza 
anachiritsidwa. 

Miyambo  ya  makolo  awo.  (Mat.,  15:  1-20.) 

Ndipo  anasonkhana  kwa  Iye  aFarisi,  ndi  alembi  ena,  "J 
akuchokera  ku  Yerusalemu,  ndipo  anaona  kuti  opunzira  2 
ache  ena  anadya  mkate  ndi  manja  akuda,  ndiwo  osasamba. 
Pakuti  aFarisi,  ndi  aYuda  onse  sakudya  osasamba  manja  3 
awo,  kuti  asungire  mwambo  wa  akuru  : ndipo  pa  kuchoka  4 
ku  malo  a malonda,  sakudya  osasamba  thupi ; ndipo 
ziripo  zintliu  zina  zambiri  anazilandira  kuzisunga,  ndizo 
matsukidwe  a ziko,  ndi  mipika,  ndi  zotengera  za  mkua. 
Ndimo  aFarisi  ndi  alembi  anamfunsa  Iye,  lcuti,  Nanga  5 
opunzira  anu  satsatiranji  mwambo  wa  akuru,  koma  aku- 
dya  mkate  wao  ndi  manja  akuda?  Ndipo  Iye  ananena  G 
nawo,  Yesaya  ananenera  bwino  za  inu  onyenga,  monga 
mwalembedwa, 

Anthu  mra  andilemekcza  Ine  ndi  milomo  i/ao, 

Koma  mtima  uao  ukhala  kutali  ndi  Ine. 

Koma  andipembedza  Ine  kica  chabe.  7 

Ndi  kupunzitsa  mapunzitso , malangizo  a anthu. 

Musiya  lamulo  la  Mulungu,  nimusunga  mwambo  wa  8 
anthu.  Ndipo  ananena  nawo,  Bwino  mukaniza  lamulo  9 
la  Mulungu,  kuti  musunge  mwambo  wanu.  Pakuti  Mose  10 
anati,  Lemekeza  atate  wako  ndi  amako  ; ndipo  iye  waku- 
nenera  zoipa  atate  waehe  kapena  amai  wache,  afe  nditu  : 
koma  inu  munena,  Munthu  akati  kwa  atate  wache,  ka-  11 
pena  amai  wache,  Korban,  ndiko  kuti  mtulo,  chimene 
ukadatandizidwa  nacho  ndi  ine,  simulola’nso  kumchitira  12 
kanthu  atate  wache  kapena  amai  wache;  muyesa  aehabe  13 
mau  a Mulungu  ndi  mwambo  wanu,  umene  munaupereka  : 
ndi  zinthu  zotere  zambiri  muzichita.  Ndipo  anadziitani-  14 
ra’nso  kwa  Iye  khamu  la  anthu,  nanena  nawo,  Mverani 
Ine  nonse’nu,  ndipo  dziwitsani : Kulibe  kanthu  kunja  kwa  15 
munthu  kakulowa  mwa  iye,  kangathe  kumdetsa:  koma  16 
zintlm  zakuturuka  mwa  munthu,  ndizo  zakumdetsa  mu- 
nthu.  Ndipo  mmene  Iye  adalowa  m’nyumba  kusiyana  17 
ndi  khamu’lo,  opunzira  ache  anamfunsa  Iye  fanizo’lo. 
Ndipo  ananena  nawo,  Mutero  inu’nso  opanda  nzeru  kodi?  1H 
Kodi  simuzindikira  kuti  kanthu  kali  konse  kochokera 
kunja  kakulowa  mwa  munthu,  sikangathe  kumdetsa  iye ; 
chifukwa  sikalowa  mu  mtima  mwache,  koma  m’mimba  19 
mwache,  ndimo  katuruka  ku  thengo  ? Ndipo  potero  ana- 
yeretsa  zakudya  zonse,  Ndipo  anati,  choturuka  mwa  20 
munthu  ndicho  chidetsa  munthu.  Pakuti  mkati  mwache  21 

22  mwa  mitima  ya  anthu,  muturuka  maganizo  oipa,  zadama, 
zakuba,  zakupha,  zachigololo,  masiriro,  zoipa,  chinyengo, 

23  chinyanso,  diso  loipa,  mwano,  kudzikuza,  kupusa : zoipa 
izi  zonse  zituruka  mkati,  nizidetsa  munthu. 

Mkazi  wa  ku  Suro-Fonika.  (Mat.,  15 : 21-28.) 

24  Ndipo  Iye  anauka  nachoka  kumeneko,  namka  ku 
miraga  ya  Turo  ndi  Sidoni.  Ndipo  analowa  m’nyumba, 
nafuna  kuti  asadziwe  anthu ; ndipo  sanakhoza  kubisika. 

25  Koma  pomwepo  mkazi,  kabuthu  kache  kanali  ndi  mzimu 
wonyansa^  pamene  anamva  za  lye,  anadza,  nagwa  pa 

26  mapazi  ache.  Koma  mkazi’yo  anali  mHelene,  mtundu 
wache  mSuro-Fonika.  Ndipo  anampempha  Iye  kuti 

27  aturutse  chiwanda  m’mwana  wache.  Ndipo  ananena 
naye,  Baleka,  atange  wakhuta  ana  : pakuti  si  kwabwino 

28  kuti  titenge  mkate  wa  ana,  ndi  kuutayira  tiagaru.  Koma 
iye  anabvomera  nanena  ndi  Iye,  Inde  Ambuye:  tingakhale 
tiagaru  ta  pansi  pa  gome  tikudya’ko  nyenyeswa  za  ana. 

29  Ndipo  anati  kwa  iye,  Chifukwa  cha  mau  amene,  muka ; 

30  mzimu  woipa  waturuka  m’mwana  wamkazi  wako.  Ndipo 
anachoka  kumka  ku  nyumba  kwache,  napeza  mwana 
atamgoneka  pa  kama,  ndi  mzimu  woipa  utaturuka. 

Yesu  achiritsa  munthu  wogonta  ndi 
wosalankhula. 

31  Ndipo  anaturuka’nso  m’maliri  a Turo,  nadzera  pakati 
pa  Sidoni,  kufikira  ku  nyanja  ya  Galileya,  ndi  kupyola 

32  pakati  pa  maliri  a Dekapoli.  Ndipo  anamtengera  Iye 
munthu  wogonta,  ndi  wachibwibwi ; ndipo  anampempha 

33  lye  kuti  aike  dzanja  pa  iye.  Ndipo  anampakula  iye  pa 
khamu  la  antliu  pa  yekha,  nalonga  zala  zache  m’makutu 

34  mwache,  nalabvula  malohvu,  nakhudza  lilime  lache  ; naga- 
damira  kumwamba,  nafoya,  nanena  naye,  Efata,  ndiko, 

35  Tatseguka.  Ndipo  makutu  ache  anatsegudwa,  ndi  cho- 
mangira  lilime  lache  chinamasulidwa,  ndipo  analankhula 

36  chilunjikire.  Ndipo  anawalamulira  kuti  asauze  munthu 
yense  : koma  monga  momwe  Iye  anawalamulitsa  momwe- 

37  ’nso  makamaka  analalikira  kopambana.  Ndipo  anadabwa 
kwakukurukuru,  nanena,  Wachita  Iye  zonse  kokoma : 
angakhale  agonta  awamvetsa,  ndi  osalankhula  awalanklm- 
litsa. 

Yesu  achurukitsa  mikate. 

(Mat.,  15:  32-39.  Ona’nso  Marko,  6:  32-44.) 

Masiku  aja’wo  pa  kukhala’nso  khamu  lalikuru  la  8 
anthu,  ndimo  analibe  kanthu  ka  kudya,  Iye  anadziita- 
nira  opunzira  ache,  nanena  nawo,  Ndimva  nawo  chifundo  2 
khamu’lo,  chifukwa  ali  ndi  Ine  chikhalire  tsopano  masiku 
atatu,  ndipo  alibe  kanthu  ka  kudya : nclipo  ngati  ndi-  3 
wauze  iwo  amuke  kwao  osadya  kanthu,  adzakomoka  pa 
njira ; ndipo  ena  a iwo  achokera  kutali.  Ndipo  opunzira  4 
ache  anamyanka  Iye,  kuti,  Munthu  adzatha  kutenga  kuti 
mikate  ya  kukhutitsa  anthu  awa  m’ehipululu  muno? 
Ndipo  anawafunsa,  Muli  nayo  mikate  ingati?  Ndipo  5 
anati,  Isanu  ndi  iwiri.  Ndipo  analamulira  anthu  a 6 
khamu’Io  akhale  pansi : ndipo  anatenga  mikate  isanu 
ndi  iwiri’yo,  nayamika,  nanyema,  napatsa  kwa  opunzira 
ache,  kuti  apereke  kwa  iwo  ; ndipo  anapereka  kwa  kha- 
mu’lo.  Ndipo  anali  nato  tinsomba  towerengeka : ndipo  7 
Iye  anatidalitsa,  nati  kuli  atipereke  ito’nso.  Ndipo  ana-  8 
dya  nakhuta ; ndipo  anatola  zotsalira  za  nyenyeswa 
maliehero  asanu  ndi  awiri.  Ndipo  iwo  anali  ngati  zikwi  9 
zinai ; ndipo  Iye  anawauza  amuke.  Ndipo  pomwepo  10 
analowa  mu  ngalawa  ndi  akupunzira  ache,  nafika  ku 
mbali  ya  ku  Dalmanuta. 

Chipunzitso  cha  AFarisi. 

(Mat.,  16:  1-12.  Luka,  12:1.) 

Ndipo  aFarisi  anaturuka,  nayamba  kufunsana  naye,  11 
ndi  kufuna  kwa  Iye  chizindikilo  cha  kumwamba,  namu- 
yesa  Iye.  Ndipo  anafoya  m’mzimu  wache,  nanena,  12 
Anthu  a mbadwo  uno  afunafuna  chizindikilo  bwanji  ? 
Indetu  ndinena  kwa  inu,  ngati  chizindikilo  chidzapatsi- 
dwa  kwa  mbadwo  uno.  Ndipo  anawasiya  iwo,  nalowa’nso  13 
mu  ngalawa,  nachoka  kumka  kutsidja  lidja. 

Ndipo'opunzira  adaiwala  kutenga  mikate,  ndipo  ana-  14 
libe  mkate  mu  ngalawa  koma  umodzi  wokha.  Ndipo  Iye  15 
anawalamula,  nanena,  Yang’anirani,  penyani  kuti  mupewe 
chotupitsa  mkate  cha  aFarisi,  ndi  chotupitsa  mkate  cha 
Herode.  Ndipo  anatsutsana  wina  ndi  mnzache,  nane-  1G 
na  kuti,  Tiribe  mikate.  Ndipo  Yesu  pamene  anazindiki-  17 
la,  ananena  nawo,  Bwanji  mutsutsana  chifukwa  mulibe 
mkate  ? kodi  kufikira  tsopano  simuzindikila,  nisimudzi- 
witsa?  muli  nayo.kodi  mitima  yanu  youma  ? Pokhala  nawo  18 

maso  simupenya  kodi  ? ndi  pokhala  nawo  makutu  simuku- 

19  mva  kodi  ? ndimo  simukumbukila  kodi  ? Pamene  ndawa- 
gawira  anthu  zikwi  zisanu  mikate  isanu’yo,  munatola 
mitanga  ingati  yodzala  ndi  zinyenyeswa  ? Ananena  na- 

20  ye,  Khumi  ndi  iwiri.  Ndipo  mikate  isanu  ndi  iwiri  kwa 
anthu  zikwi  zinai,  munatola  malichero  angati  odzala  ndi 
nyenyeswa?  Ndimo  ananena  naye,  Asanu  ndi  awiri. 

21  Ndipo  Iye  ananena  nawo,  Simudziwitsa  ngakhale  tsojiano 
kodi  ? 

Yesu  achiritsa  munthu  wakhungu  ku  Betsaida. 

22  Ndipo  anadza  ku  Betsaida.  Ndipo  anamtengera  Iye 
munthu  wakhungu,  nampempha  lye  kuti  amkhudze. 

23  Ndipo  anamgwira  dzanja  munthu  wakhungu’yo,  naturu- 
ka  naye  kunja  ku  mudzi ; ndipo  atalabvulira  malobvu 
pa  maso  ache,  naika  manja  pa  iye,  anamfunsa,  Uona 

24  kanthu  kodi  ? Ndipo  anakweza  maso,  nanena,  Ndiona 
anthu ; pakuti  ndiwapenya  ayendayenda  ngati  mitengo. 

25  Pamenepo  anaika’nso  manja  pa  maso  pache  ; ndimo  ana- 

26  penyetsa,  nachiritsidwa,  naona  zonse  mbee.  Ndipo 
anamtumiza  amuke  kwao,  lianena,  Usalowe  konse  m’mu- 
dzi. 


Petro  abvomereza  Kristu. 

(Mat.,  16:  13-23.  Luka,  9 : 18-22.  Yoh.,  6 : 66-69.) 

27  Ndipo  anaturuka  Yesu,  ndi  opunzira  aclie,  nalowa  ku 
midzi  ya  Kaisareya  wa  Filipi;  ndipo  pa  njira  anafunsa 
opunzira  ache,  nanena  nawo,  Kodi  anthu  anena  kuti  Ine 

28  ndine  ani?  Ndipo  anati,  nanena,  Yohane  Mbatizi : ndi 

29  ena,  Eliya  ; koma  ena,  Kuti  mmodzi  wa  aneneri.  Ndipo 
Iye  anawafunsa,  Koma  inu  munena  kuti  ndiri  ani  ? Petro 

30  anayanka  nanena  naye,  Ndinu  Kristu.  Ndipo  anawau- 
zitsa  iwo  kuti  asanene  kwa  munthu  mmodzi  za  lye. 

31  Ndipo  anayamba  kuwapunzitsa  kuti,  kuyenera  kuti  Mwana 
wa  muntliu  akamve  zowawa  zambiri,  nakakanidwe  ndi 
akuru  ndi  ansembe  akulu,  ndi  alembi,  nakaphedwe,  ndi- 

32  po  mkuclia  wache  akauke’nso.  Ndipo  mau’wo  ananena 
poyera.  Ndipo  Petro  anamtenga  Iye,  nayamba  kumdzu- 

33  dzula  Iye.  Koma  Iye  anapotoloka,  napenya  opunzira 
aclie,  namdzudzula  Petro,  nanena,  Choka,  pita  kumbuyo 
kwanga  Satana  iwe : popeza  susamalira  zinthu  za  Mulu- 
ngu,  koma  za  anthu. 

Kunyamula  mtanda. 

(Mat.,  16:  24-28.  Luka,  9:  23-27.) 

Ndipo  anadziitanira  kliamu’lo  la  anthu  pamodzi  ndi  34 
opunzira  ache,  nati  kwa  iwo,  Ngati  munthu  afuna  kudza 
pambuyo  panga,  adzik;uiize  yekha,  nanyamule  mtanda 
wache,  nanditsate  Ine.  Pakuti  yense  akafuna  kupulu-  35 
mutsa  moyo  wache  adzautaya  ; ndipo  yense  akataya  moyo 
wache  chifukwa  cha  Ine,  ndi  chifukwa  cha  Utenga  Wa- 
bwino,  adzaupulumutsa.  I’akuti  munthu  apindulanji  36 
akadzilemezera  dziko  lonse,  nataya’po  moyo  wache?  Pa-  37 
kuti  munthu  akapereka  ehiani  chosinta  nacho  moyo 
wache  ? Pakuti  yense  akachita  manyazi  chifukwa  eha  38 
Ine,  ndi  cha  mau  anga  mu  mbadwo  uno  wachigololo  ndi 
wochimwa,  Mwana  wa  munthu’nso  adzachita  manyazi 
chifukwa  cha  iye’yu,  pamene  Iye  adzafika  nawo  angelo 
ache  oj'era,  mu  ulemerero  wa  Atate  wache. 

Ndipo  ananena  nawo,  Nditu  ndinena  ndi  inu  kuti,  9 
Alipo  ena  akuimirira  pano,  amene  sadzalawa  imfa  konse, 
kufikira  akaona  Lfumu  wa  Mulungu  utadza  ndi  mpha- 
mvu. 

Ulemerero  wa  Yesu  pa  phiri. 

(Mat.,  17:  1-13.  Luka,  9 : 28-36.) 

Ndipo  panatha  masiku  asanundilimodzi,  Yesu  anatenga  2 
Petro,  ndi  Yakobo,  ndi  Yohane,  nakwera  nawo  pa  phiri 
lalitali  padera  pa  okha  : ndipo  anasandulika  pa  maso  pao  : 
ndipo  zobvala  zache  zinakhala  zonyezimira/zoyera  mbu  ; 3 

monga  ngati  muomba  wotsuka  nsaru  pansi  pano  sangathe 
kuziyeretsa.  Ndipo  anaoneka  kwa  iwo  Eliya  ndi  Mose : 4 

ndipo  analikulankhulana  ndi  Yesu.  Ndipo  Petro  anaya- 
nka,  nanena  ndi  Yesu,  Rabi,  kuli  kwabwino  kwa  ife 
kukhala  pano ; ndipo  timange  misasa  itatu ; umodzi  wa 
inu,  ndi  umodzi  wa  Mose,  ndi  umodzi  wa  Eliya.  Pakuti  6 
sanadziwa  chimene  adzayanka  ; chifukwa  anachita  mantha 
nditu.  Ndipo  unali  mtambo  wakuwapimba  iwo ; ndipo  7 
anali  mau  oturuka  m’mtambo’mo,  kuti,  Uyu  ndiye  Mwana 
wanga  wokondedwa : mverani  Iye.  Ndipo  pounguzau-  8 
nguza,  dzidzidzi,  sanapenya  munthu  yense,  koma  Yesu 
yekha  ndi  iwo  eni. 

Ndipo  pakutsika  iwo  pa  phiri,  Iye  anawalamulira  kuti  9 
asauze  munthu  zinthu  zimene  adaziona,  koma  pamene 
Mwana  wa  munthu  akadzauka  kwa  akufa  iulipo.  Ndipo  10 
anasunga  mau’wo,  nafunsana  mwa  iwo  okha,  kuti  kuuka 

1 1 kwa  akufa  nchiani.  Ndipo  anamfunsa  Iye,  nanena, 
Nanga  alembi  anena  kuti  adzayamba  kufika  Eliya. 

12  Ndipo  Iye  ananena  nawo,  Eliya  ayamba  kudza  nditu, 
nadzakonza  zinthu  zonse  ; ndipo  kwalembedwa  bwanji  za 
Mwana  wa  munthu,  kuti  akamva  zowawa  zambiri  nayese- 

13  dwe  chabe  ? Koma  ndinena  ndi  inu  kuti  anafika  Eliya, 
ndipo  anamchitira’nso  ziri  zonse  anazifuna,  monga  kwale- 
mbedwa  za  iye. 

Achiritsidwa  mwana  wogwidwa  ndi  mzimu 
wosalankhula.  (Mat.,  17  : 14-21.  Luka,  9 : 37-43.) 

14  Ndipo  pamene  anadza  kwa  opunzira,  anaona  khamu 
lalikuru  la  anthu  ozungulira  iwo,  ndi  alembi  akufunsana 

15  nawo.  Ndipo  pomwepo  anthu  onse  a khamu’lo  pakumu- 
ona  Iye,  anazizwa  kwambiri,  namtamangira  Iye,  namla- 

16  nkhula.  Ndipo  anawafunsa  iwo,  Mufunsana  nawo  chiani  ? 

17  Ndipo  wina  wa  m’khamu’lo  anamyanka  lye,  kuti,  Mpu- 
nzitsi,  ndadza  naye  kwa  Inu  mwana  wanga,  ali  nawo 

18  mzimu  wosalankhula ; ndipo  ponse  pamene  umgwira, 
umgwetsa ; ndipo  achita  tobvu,  nakukuta  mano,  nanyo- 
loloka : ndipo  ndinalankhula  nawo  opunzira  anu  kuti 

19  auturutse ; ndipo  sanakhoza.  Ndipo  Iye  anawayanka 
nanena,  Mbadwo  wosakulupirira  inu,  ndidzakhala  ndi 
inu  kufikira  liti  ? ndidzakulekererani  nthawi  yanji  ? Mte- 

20  ngeni  kwa  Ine.  Ndipo  anamtenga  kwa  Iye ; ndipo 
pakumuona,  pomwepo  mzimu’wo  unamng’amba  koopsya ; 
ndipo  anagwa  pansi  nabvimbvinika  ndi  kuchita  tobvu. 

21  Ndipo  Iye  anafunsa  atate  wache,  kuti,  Chimene  chinaya- 
mba  kumgwira  liti  ? Ndipo  anati,  Chidayamba  ali  mwana. 

22  Ndipo  kawiri  kawiri  unamtaya  ku  moto  ndi  ku  madzi, 
kumuononga ; koma  ngati  mukhoza  kuchita  kanthu  mti- 
tandize,  ndi  kutichitira  chifundo. 

23  Ndipo  Yesu  ananena  naye,  Nanga  ngati  ukhoza! 

24  Zinthu  zonse  zitheka  ndi  iye  wakukulupirira.  l’omwepo 
atate  wa  mwana  anapfuula,  nanena,  Ndikulupirira ; ta- 

25  ndizeni  kusakulupirira  kwanga.  Ndipo  pamene  Yesu 
anaona  kuti  khamu  la  anthu  lirikutamangira  pamodzi, 
anadzudzula  mziinu  woipa’wo,  nanena  ndi  uwo,  Mzimu 
wosalankhula  ndi  wogonta  iwe,  Ine  ndikulamula  iwe,  turu- 

26  ka  kwa  iye,  ndipo  usalowe’nso  mwa  iye.  Ndipo  pamene 
unapfuula,  numng’ambitsa,  unaturuka  : ndipo  mwana  ana- 
khala  ngati  wakufa  ; kotero  kuti  ambiri  ananena,  Wamwa- 

27  lira.  Koma  Yesu  anamgwira  dzanja  lache,  namnyamutsa ; 

ndipo  anaimirira.  Ndipo  pamene  Iye  adalowa  m’nyumba,  28 
opunzira  ache  anamfunsa  mtseri,  kuti,  Sitikhoza  ife  kuu- 
turutsa  nanga?  Ndipo  Iye  anati  kwa  iwo,  Mtundu  uwo  29 
sukhoza  kuturuka  ndi  kanthu  konse,  koma  ndi  kupe- 
mphera. 

Wamkuru  ndani  m’Ufumu  wa  Mulungu? 

(Mat.,  18  : 1-14.  Luka,  9 : 43-45.) 

Ndipo  anachoka  iwo  kumeneko,  napyola  pakati  pa  30 
Galileya ; ndimo  Iye  sanafuna  kuti  munthu  adziwe. 
l’akuti  anapunzitsa  opunzira  ache,  nanena  nawo  kuti,  31 
Mwana  wa  munthu  aperekedwa  m’manja  a anthu,  ndipo 
adzamupha  Iye ; ndimo  ataphedwa,  adzauka’nso  popita 
masiku  atatu.  Koma  iwo  sanazindikira  mau’wo,  naopa  32 
kumfunsa. 

Ndipo  iwo  anadza  ku  Kapernao  : ndipo  pamene  ana-  33 
khala  m’nyumba  Iye  anawafunsa  iwo,  Munalikutsutsana 
chiani  pa  njira?  Koma  iwo  anakhala  chete ; pakuti  34 
anatsutsana  wina  ndi  mnzache  pa  njira,  kuti  ali  wamkuru 
ndani?  Ndipo  mmene  anakhala  pansi  anaitana  khumi  35 
ndi  awiri’wo  ; nanena  nawo,  Ngati  munthu  afuna  kukhala 
woyamba,  adzakhala  wakuthungo  wa  onse,  ndi  mtumiki 
wa  onse.  Ndipo  anatenga  kamwana,  nakaika  pakati  36 
pao,  nakayangata,  nanena  nawo,  Munthu  ali  yense  adza-  37 
landira  kamodzi  ka  tiana  totere  chifukwa  cha  dzina  langa, 
alandira  Ine ; ndipo  yense  amene  alandira  lne,  salandira 
Ine,  koma  Iye  amene  anandituma  Ine. 

Adani  ndi  abale.  (Luka,  9 : 49-50.) 

Yohane  anati  kwa  Iye,  Mpunzitsi,  tinaona  niunthu  38 
alikuturutsa  ziwanda  m’dzina  lanu ; ndipo  tinamletsa, 
chifukwa  sanalikutsata  ife.  Koma  Yesu  anati,  Musama-  39 
mletse  iye  ; pakuti  palibe  munthu  adzachita  champhamvu 
m’dzina  langa,  nadzakhoza  msanga  kundinenera  Ine  zoi- 
pa.  Pakuti  iye  wosatsutsana  ndi  ife  atandizana  nafe.  40 
Pakuti  munthu  ali  yense  adzakumwetsani  inu  chiko  cha  41 
madzi  m’dzina  langa  chifukwa  muli  ache  a Kristu,  indetu 
ndinena  ndi  inu,  kuti  sadzataya  konse  iye  mphoto  yache. 

Malakwitso.  (Mat.,  18:  6-10.  Luka,  17:  1-4.) 

Ndipo  yense  amene  adzalakwitsa  kamodzi  ka  tiana  42 

timene’to  takukulupirira  Ine,  kuli  kwabwino  kwa  iye 
makamaka  kuti  mwala  woukuru  wa  mpero  umangidwe  pa 

43  khosi  pache,  ndipo  aponyedwe  iye  m’nyanja.  Ndipo 
ngati  dzanja  lako  likulakwitsa  iwe,  ulidule : nkwabwino 
kwa  iwe  kulowa  m’moyo  wopunduka  dzanja,  koposa 
kukhala  ndi  manja  ako  awiri  ndi  kulowa  m’gehena, 

45  m’moto  wosazima.  Ndipo  ngati  phazi  lako  likulakwitsa, 

46  ulidule  : kulowa  iwe  m’moyo  wopunduka  mwendo  kuli 
kwabwino  koposa  ndi  kukhala  ndi  mapazi  ako  awiri  ndi 

47  kuponyedwa  m’gehena.  Ndipo  ngati  diso  lako  likula- 
kwitsa,  ulikolowole  : kulowa  iwe  m’Ufumu  wa  Mulungu 
ndi  diso  limodzi  kuli  kwabwino  koposa  ndi  kukhala  ndi 

48  maso  awiri  ndi  kuponyedwa  m’gehena  ; kumeneko  mphu- 

49  tsi  yao  siikufa,  ndi  moto  suzimidwa.  Pakuti  onse  adzati- 

50  ridwa  mchere  wa  moto.  Mchere  uli  wabwino ; koma 
ngati  mchere  unasukuluka,  mudzaukoleretsa  ndi  chiani? 
Khalani  nawo  mchere  mwa  inu  nokha,  ndipo  khalani  ndi 
mtendere  wina  ndi  mnzache. 

Asasiyane  mwamuna  ndi  mkazi  wache. 

(Mat.,  19:  1-12.) 

j 0 Ndipo  anauka  Iye  kumeneko,  nadza  ku  maliri  a 
Yudeya  ndi  kutsidja  lija  la  Yordano  : ndipo  anasonklia- 
na’nso  kwa  Iye  makamu  a anthu  ; ndipo  monga  anazere- 

2 wera,  anawapunzitsa’nso.  Ndipo  anadza  kwa  Iye  aFarisi, 
namfunsa  Iye,  Ngati  kuloledwa  kuti  munthu  achotse 

3 mkazi  wache,  namuyesa  Iye.  Ndipo  Iye  anayanka  nati 

4 kwa  iwo,  Kodi  Mose  anakulamulirani  chiani?  Ndipo 
anati,  Mose  analola  kulembera  kalata  wakulekanira,  ndi 

5 kumchotsa.  Koma  Yesu  anati  kwa  iwo,  Chifukwa  cha 
kuuma  kwa  mitima  yanu  anakulemberani  lamulo  ili. 

6 Koma  kuyambira  pa  chiyambi  cha  malengedwe  anawapa- 

7 nga  mwamuna  ndi  mkazi.  Chifukwa  chache  mwamuna 
adzasiya  atate  wache  ndi  amai  wache,  ndipo  adzapatikiza- 

8 na  ndi  mkazi  waclie  ; ndipo  awiri’wa  adzakhala  thupi  la 
nyama  limodzi:  kotero  kuti  sali’nso  awiri,  koma  thupi  Ia 

9 nyama  limodzi.  Chifukwa  chache  chimene  Mulungu 

10  anachipatikiza  pamodzi,  asachipatule  munthu.  Ndipo 
m’nyumba  opunzira  anamfunsa’nso  Iye  za  chinthu  icbi. 

11  Ndipo  lye  ananena  nawo,  Munthu  ali  yense  akachotsa 
mkazi  wache,  nakakwata  wina,  achita  chigololo  kulakwira 

12  mkazi’yo  : ndipo  ngati  mkazi  akachotsa  mwamuna  wache, 
nakwatidwa  ndi  wina,  achita  chigololo  iye’yu. 

Yesu  adalitsa  tiana. 

(Mat.,  19:  13-15.  Luka,  18:  15-17.) 

Ndipo  anamtengera  Iye  tiana,  kuti  akatikhudze  : ndi-  13 
po  opunzira’wo  anawadzudzula.  Koma  pamene  Yesu  14 
anaona  anakwiya,  ndipo  anati  kwa  iwo,  Lolani  tiana 
tidze  kwa  Ine ; musatiletse : pakuti  Ufumu  wa  Mulungu 
uli  wa  totere.  Nditu  ndinena  ndi  inu,  Munthu  ali  yense  15 
wosalandira  Ufumu  wa  Mulungu  ngati  kamwana,  sadza- 
lowa’mo  konse.  Ndipo  Iye  anatiyangata,  natidalitsa,  16 
ndikuika  manja  ache  pa  ito. 

Mnyamata  wa  chuma  chambiri. 

(Mat.,  19:  16-30.  Luka,  18 : 18-30.) 

Ndipo  pamene  Iye  anaturuka  kutsata  njira,  anamta-  17 
mangira  munthu,  namgwadira  Iye,  namfunsa  Iye,  Mpu- 
nzitsi  wabwino,  ndidzachita  chiani  kuti  ndilandire  moyo 
wosatha?  Ndipo  Yesu  anati  kwa  iye,  Undinena  Ine  wa-  18 
bwino  bwanji  ? palibe  wabwino  koma  mmodzi,  ndiye 
Mulungu.  Wadziwa  malamulo,  Usaphe,  Usachite  chigo-  19 
lolo,  Usabe,  Usachite  mboni  wakunama,  Usanyenge, 
Lemekeza  atate  wako  ndi  amako.  Ndipo  iye  anati  20 
kwa  Iye,  Mpunzitsi,  zonse  zimene’zi  ndinazisunga  kuya- 
mbira  ndiri  mwana.  Ndipo  Yesu  anamyang’ana,  namko-  21 
nda,  nati  kwa  iye,  Chinthu  chimodzi  chikusowa  : pita, 
gulitsa  zonse  uli  nazo,  nuzipereke  kwa  anthu  aumpawi, 
ndipo  chuma  udzakhala  nacho  m’mwamba ; ndipo  tiye 
kuno,  nditsate  Ine.  Koma  nkhope  yache  inagwa  pa  22 
mau’ wo,  ndipo  anachoka  iye  wachisoni;  pakuti  anali  mwini 
chuma  chambiri. 

Ndipo  Yesu  anaunguzaunguza,  nanena  ndi  opunzira  23 
ache,  Okhala  nacho  chuma  adzalowa  mu  Ufumu  wa 
Mulungu  ndi  kubvuta  manga ! Ndipo  opunzira’wo  anazi-  24 
zwa  nditu  pa  mau  ache.  Koma  Yesu  anayanka’nso 
nanena  nawo,  Ananu  nkubvutika  nanga  kwa  iwo  akuta- 
ma  chuma  kulowa  mu  Ufumu  wa  Mulungu!  Nkwa  25 
pafupi  kuti  ngamila  ipyole  diso  la  singano  koposa  kuti 
mwini  chuma  alowe  mu  Ufumu  wa  Mulungu.  Ndipo  26 
anadabwa,  nanena  kwa  Iye,  Ndipo  angathe  kupulumuka 
ndani?  Yesu  ndi  kuwayang’ana  iwo  anati,  Sikutheka  27 
ndi  anthu,  koma  sikutero  ndi  Mulungu  ai ; pakuti  zinthu 
zonse  zitheka  ndi  Mulungu.  Petro  anayamba  kunena  28 
naye,  Onani,  ife  tinasiya  zonse,  ndipo  takutsatani  Inu. 

29  Yesu  anati,  Ndinena  ndi  inu  nditu,  Palibe  munthu  ana- 
siya  nyumba,  kapena  abale,  kapena  alongo,  kapena  amai, 
kapena  atate,  kapena  ana,  kapena  minda,  chifukwa  cha 

30  Ine,  ndi  chifukwa  cha  Utenga  Wabwino’wo,  wopanda 
kulandira  iye’yu  makumi  khumi  tsopano  mu  nthawi 
yino,  nyumba,  ndi  abale,  ndi  alongo,  ndi  amai,  ndi  ana, 
ndi  minda  pamodzi  ndi  mazunzo ; ndipo  mu  nthawi 

31  irinkudza  moyo  wosatha.  Koma  ambiri  akuyamba  adza- 
khala  akuthungo,  ndi  akuthungo  adzakhala  oyamba. 

Ana  a Zebedayo  apempha  ulemu. 

(Mat.,  20:  17-28.  Luka,  18  : 31-34.) 

32  Ndipo  iwo  anali  m’njira  alinkukwera  kumka  ku 
Yerusalemu;  ndipo  Yesu  analikuwatsogolera ; ndipo  iwo 
anazizwa ; ndipo  akutsata’wo  anachita  mantha.  Ndipo 
Iye  anatenga’nso  khumi  ndi  awiri’wo,  nayamba  kuwauza 

33  zinthu  zimene  zidzamfikira  Iye,  nati,  Taonani  tikwere  ku 
Yerusalemu;  ndipo  Mwana  wa  munthu  adzaperekedwa 
kwa  ansembe  akuru  ndi  alembi ; ndipo  iwo  adzamweru- 
zira  kuti  ayenera  imfa,  nadzampereka  Iye  kwa  anthu 

34  a mitundu  : ndipo  adzamn}roza  Iye,  nadzamlabvulira  Iye 
malobvu,  nadzamkwapula  Iye,  nadzamupha  Iye ; ndipo 
popita  masiku  atatu  adzauka’nso. 

35  Ndipo  anadza  kwa  Iye  Yakobo  ndi  Yohane,  ana  a 
Zebedayo,  nanena  naye,  Mpunzitsi,  tifuna  kuti  mudzati- 
chitire  chimene  chiri  chonse  tidzapempha  kwa  Inu. 

36  Ndipo  Iye  anati  kwa  iwo,  Mufuna  chiani  kuti  ndikaku- 

37  chitireni  inu  ? Ndipo  iwo  anati  kwa  Iye,  Mutipatse  ife 
kuti  tikhale  mmodzi  ku  dzanja  lanu  lamanja,  ndi  wina  ku 

38  dzanja  lamanzere,  m’ulemerero  wanu.  Koma  Yesu  anati 
kwa  iwo,  Simudziwa  chimene  muchipempha.  Mukhoza 
kodi  kumwa  chiko  chimene  ndimwera  Ine  ? kapena  kuba- 

39  tizidwa  ndi  ubatizo  ndibatizidwa  nawo  Ine  ? Ndipo  anati 
kwa  Iye,  Tikhoza.  Ndipo  Yesu  anati  kwa  iwo,  Chiko 
chimene  ndimwera  Ine  mudzamwa  ; ndipo  ubatizo  umene 

40  ndibatizidwa  nawo  Ine,  mudzabatizidwa  nawo ; koma 
kukhala  ku  dzanja  langa  lamanja,  kapena  lanranzere  siku- 
li  kwanga  kupatsa  ; koma  kuli  kwa  iwo  amene  adawafoto- 

41  kozera  uku.  Ndipo  pamene  khumi’wo  anamva,  anayamba 
kubvutika  mtima  chifukwa  cha  Yakobo  ndi  Yohane. 

42  Ndipo  Yesu  anawaitana  kwa  Iye,  nanena  nawo,  Mudziwa 
kuti  iwo  amene  ayesedwa  ambuye  a mitundu  ya  anthu 
amachita  ufumu  pa  iwo ; ndipo  akuru  awo  amachita  ulamu- 

liro  pa  iwo.  Koma  sikudzatero  mwa  inu  ai ; koma  amene  43 
ali  yense  afuna  kukliala  wamkuru  mwa  inu  adzakhala 
mtumiki  wanu ; ndipo  amene  ali  yense  afuna  kukhala  44 
woyamba  mwa  inu  adzakhala  kapolo  wa  onse.  Pakuti  45 
nditu,  Mwana  wa  munthu  sanadza  kutumikiridwa,  koma 
kutumikira,  ndi  kupereka  moyo  wache  dipo  la  kwa  anthu 
ambiri. 

Bartimeyu  wakhungu  wa  ku  Yeriko. 

(Mat.,  20  : 29-34.  Luka,  18 : 35-43.) 

Ndipo  iwo  anafika  ku  Yeriko;  ndipo  mmene  Iye  46 
anali  kuturuka  m’Yeriko,  ndi  opunzira  ache,  ndi  khamu 
lalikuru  la  anthu,  mwana  wa  Timeyu,  Bartimeyu,  wope- 
mpha  wakhungu,  analikukhala  pansi  m’mbali  mwa  njira. 
Ndipo  pamene  anamva  kuti  ali  Yesu  wa  ku  Nazarete,  47 
anayamba  kupfuula,  ndi  kunena,  Yesu,  Inu  Mwana  wa 
Davide,  mundichitire  ine  chifundo.  Ndipo  ambiri  ana-  48 
myamula  kuti  atontole : koma  makamaka  anakuwitsa 
kuti,  Inu  Mwana  wa  Davide,  mundichitire  chifundo. 
Ndipo  Yesu  anaima,  nati,  Mwitaneni.  Ndipo  anaitana  49 
wakhungu’yo,  ndi  kunena  naye,  Limba  mtima : uka, 
akuitana.  Ndipo  iye  anataya  chopfunda  chache,  nanya-  50 
muka  msanga,  nadza  kwa  Yesu.  Ndipo  Yesu  anamya-  51 
nka,  nati,  LYuna  kuti  ndidzakuchitira  chiani  ? Ndipo 
wakhungu’yo  anati  kwa  Iye,  Raboni,  ndilandire  kuona 
kwanga.  Ndipo  Yesu  anati  kwa  iye,  Muka  ; chikulupi-  52 
riro  chako  chakupulumutsa  iwe.  Ndipo  pomwepo  anape- 
nya’nso ; ndipo  anamtsata  Iye  pa  njira. 

Amyimbira  Yesu  Hosana.  (Mat.,  21  : 1-11.  Luka, 
19:29-44.  Yoh.,  12  : 12-19.) 

Ndipo  pamene  iwo  anayandikira  ku  Yerusalemu,  pa  "|  1 
Betefage  ndi  Betaniya,  pa  phiri  la  Azitona,  anatuma  awi- 
ri  a opunzira  ache,  nanena  nawo,  Mukani,  lowani  m’mudzi  2 
wapandunji  ndi  inu ; ndipo  pomwepo  pakulowa’mo, 
mudzapeza  mwana  wa  buru  womangidwa,  amene  palibe 
munthu  anakhala’po  kale  lonse ; mmasuleni,  ndipo  mu- 
bwere  naye.  Ndipo  munthu  akati  kwa  inu,  Mutero  3 
bwanji  ? Tatini,  Ambuye  amsowa  iye  ; ndipo  pomwepo 
adzamtumiza’nso  kuno.  Ndipo  anachoka,  napeza  mwana  4 
wa  buru  womangidwa  pa  khomo,  pa  bwalo  m’kwalala, 
nammasula  iye.  Ndipo  ena  akuima  kumeneko  ananena  5 
nawo,  Muchita  chiani,  ndi  kumasula  mwana  wa  buru? 

6 Ndipo  anati  kwa  iwo  monga  momwe  anati  Yesu  : ndipo 

7 anawalola  iwo  apite.  Ndipo  anabwera  naye  mwana  wa 
buru  kwa  Yesu,  naika  zobvala  zao  pa  iye,  ndipo  Iye  ana- 

8 khala  pamenepo.  Ndimo  ambiri  anayala  zobvala  zao  pa 

9 njira ; ndi  ena  zitsamba,  anazidula  m’minda.  Ndipo 
akutsogolera,  ndi  iwo  akutsata,  anapfuula,  Hosana  ; Wo- 

10  dalitsika  Iye  wakudza  m’dzina  la  Ambuye:  Wodalitsika 
Ufumu  ulinkudza,  wa  atate  wathu  Davide ; Hosana 
m’kumwambamwamba. 

11  Ndipo  Iye  analowa  m’Yerusalemu,  m’kachisi ; ndipo 
mmene  anaunguza  zinthu  zonse,  popeza  mmenemo  ndi 
madzulo,  anaturuka  kupita  ku  Betaniya  pamodzi  nawo 
khumi  ndi  awiri’wo. 

Yesu.  atemberera  mkuyu.  (Mat.,  21 : 18-22.) 

12  Ndipo  mmawa  mwache,  ataturuka  ku  Betaniya,  Iye 

13  anamva  njala.  Ndipo  anaona  mkuyu  kutali,  uli  ndi 
masamba;  ndipo  anadza  Iye,  ngati  kapena  adzapeza’po 
kanthu  : ndipo  mmene  anafika’ko  anapeza  palibe  kanthu 
koma  masamba  okha  ; pakuti  siinali  nyengo  yache  ya 

14  nkhuyu.  Ndipo  anayanka  nanena  ndi  uwo,  Palibe 
munthu  adye’nso  zipatso  zako  ku  nthawi  zonse.  Ndipo 
opunzira  ache  anawamva. 

Yesu  aturutsa  amalonda  m’kachisi.  (Mat.,  21  : 
12-17.  Luka,  19  : 45-48.) 

15  Ndipo  anafika  iwo  ku  Yerusalemu ; ndipo  Iye 
analowa  m’kachisi,  nayamba  kuturutsa  akugulitsa  ndi 
akugula  malonda  m’kachisi’mo,  nagubuduza  magome  a 
osintana  ndalama,  ndi  mipando  ya  ogulitsa  nkhunda ; 

16  ndipo  sanalola  kuti  munthu  ali  yense  anyamule  chotenge- 

17  ra  pakati  pa  kachisi.  Ndipo  anapunzitsa,  nanena  nawo, 
Sichilembedwa  kodi,  Nyumba  yanga  idzanenedwa  nyu- 
mba  yakupemphera  ya  kwa  anthu  a mitundu  yonse  ? 

18  koma  inu  mwraiyesa  phanga  la  achifwamba.  Ndipo  anse- 
mbe  akuru  ndi  alembi  anamva,  nafunafuna,  momuonongera 
Iye : pakuti  anamuopa,  chifukwa  khamu  lonse  la  anthu 
linazizwa  pa  chipunzitso  chache. 

19  Ndipo  masiku  onse  madzulo  anaturuka  Iye  m’mudzi. 

Mkuyu  wauma. 

20  Ndipo  mmene  anapita’po  mmawa  mw’ache,  anaona 

kuti  mkuyu  unafota,  kuyamba  pa  mizu.  Ndipo  Petro  21 
anakumbukila,  nanena  naye,  Rabi,  onani,  unafota  mkuyu- 
’wo  munautemberera.  Ndipo  Yesu  anayanka  nanena  22 
nawo,  Kulupirirani  Mulungu.  Nditu  ndinena  ndi  inu,  23 
kuti,  Muntliu  ali  yense  akati  kwa  pbiri’Ii,  Tanyamulidwa, 
nuponyedwa  m’nyanja ; wosakayikakayika  m’mtima 
mwacbe,  koma  adzakulupirira  kuti  ehimene  achinena 
chichitidwa,  adzakhala  nacho.  Chifukwa  chache  ndi-  24 
nena  ndi  inu,  Zinthu  ziri  zonse  mukazipemphera  ndi 
kuzipempha,  kulupirirani  kuti  mwazilandira,  ndipo  mudza- 
khala  nazo.  Ndipo  pamene  muimirira  ndi  kupemphera,  25 
kululukirani,  ngati  munthu  wakulakwira  kanthu ; kuti  26 
Atate  wanu’nso  ali  kumwamba  akululukire  inu  zolakwa 
zanu. 

Ubatizo  wa  Yohane. 

(Mat.,  21 : 23-27.  Luka,  20  : 1-8.) 

Ndipo  iwo  anadza’nso  ku  Yerusalemu ; ndipo  mmene  27 
Iye  anali  kuyenda  m’kachisi,  anafika  kwa  Iye  ansembe 
akuru,  ndi  alembi  ndi  akuru ; ndipo  ananena  naye,  Izi  28 
muzichita  ndi  ulamuliro  wanji  ? Kapena  anakupatsani 
ndani  ulamuliro  uwu  wakuchita  izi?  Ndipo  Yesu  anati  29 
kwa  iwo,  Ndidzakufunsani  mau  amodzi,  mundiyanke  Ine, 
ndimo  ndidzakuuzani  ulamuliro  umene  ndichita  nawo 
zinthu  zimene’zi.  Ubatizo  wa  Yohane  uchokera  kumwa-  30 
mba  kodi,  kapena  kwa  anthu  ? Mundiyanke.  Ndipo  31 
anatsutsana  mwa  iwo  okha,  nanena,  Tikati,  Kumwamba  ; 
adzanena  Iye,  Ndipo  simunakulupirira  iye  bwanji  ? Koma  32 
tikati,  Kwa  anthu, — anaopa  anthu’wo  ; pakuti  onse  anamu- 
yesa  Yohane  mneneri  nditu.  Ndipo  iwo  anamyanka  33 
Yesu,  nanena,  Sitidziwa.  Ndipo  Yesu  ananena  nawo, 
Ine’nso  sindikuuzani  ulamuliro  umene  ndichita  nawo 
zinthu  zimene’zi. 

Panizo  la  osungira  munda.  (Mat.,  21 : 33-46. 

Luka,  20 : 9-18.) 

Ndipo  Iye  anayamba  kulankhula  nawo  m’mafanizo. "]  2 
Munthu  anaoka  munda  wa  mpesa,  nauzunguliza  ndi 
linga,  nakumba  mopondera’mo  mphesa,  namanga  nsanja, 
naukongoletsa  kwa  olima  munda,  namuka  kwina.  Ndipo  2 
m’nyengoyache  anatuma  kapolo  kwa  olima’wo,  kuti  alandi- 
re’ko  kwa  olima’wo  zipatso  za  m’munda  wa  mpesa.  Ndipo  3 
iwo  anamtengaiye,  nampanda,  namchotsa  wopanda  kanthu. 

4 Ndipo  anatuma’nso  kapolo  wina  kwa  iwo ; ndipo 
amene’yu  anamrasa  muthu,  namchitira  zowachititsa  manya- 

5 zi.  Ndipo  anatuma  wina  ; iye’yu  anamupha ; ndi  ena 

6 ambiri ; ena  anawapanda,  ndi  ena  anawapha.  Anamtsa- 
lira  mmodzi,  ndiye  mwana  wache  wokondedwa  ; potsiriza 
anamtuma  iye  kwa  iwo,  nanena,  Adzamchitira  ulemu 

7 mwana  wanga.  Koma  olima  adja’wo,  ananenana  mwa  iwo 
okha,  Amene’yu  ndiye  wolowa-nyumba  ; tiyeni  timuphe 

8 iye,  ndipo  munda’wu  udzakhala  wathu.  Ndipo  anamte- 

9 nga,  namupha  iye,  namtaya  kunja  ku  munda.  Pamenepo 
adzachita  chiani  mwini  munda?  Adzafika,  nadzaononga 

10  olima’wo,  nadzapereka  munda’wo  kwa  ena.  Simunawere- 
nga  kodi  ngakale  lembo  ili ; 

Mwala  mnene  anaukana  omanga  nyumba, 

Womwe’u  unayesedwa  muthu  wa  ngondya  : 

11  Ichi  chinachokera  kwa  Ambuye, 

Ndipo  chiri  chozizwilsa  m'maso  micathu  P 

12  Ndipo  anayesa  kumgwira  Iye ; koma  anaopa  khamu 
la  anthu,  pakuti  anazindikira  kuti  Iye  anakamba  fanizo 
ili  kuwatsutsa  iwo  ; ndipo  anamsiya  Iye,  nachoka. 

Punziro  la  msonko. 

(Mat.,  22:  15-22.  Luka,  20 : 20-26.) 

13  Ndipo  anatuma  kwa  Iye  ena  a aFarisi,  ndi  a aHerode, 

14  kuti  akamkole  Iye  m’kulankhula  kwache.  Ndipo  pamene 
anafika,  ananena  naye,  Mpunzitsi,  tidziwa  kuti  muli 
woona,  ndipo  simusamala  munthu ; pakuti  simuyang’ana 
nkhope  ya  anthu,  koma  mupunzitsa  njira  ya  Mulungu 
moona : Nkulola  kodi  kupereka  msonko  kwa  Kaisara, 

15  kapena  iai  ? Tipereke  kodi,  kapena  tisapereke  ? Koma 
Iye  anadziwa  chinyengo  chao,  nati  kwa  iwo,  mundiyesera- 
nji?  Nditengereni  rupiya  la  teka,  kuti  ndilione.  Ndipo 

16  analitenga.  Ndipo  ananena  nawo,  Chitunzitunzi  ichi, 
ndi  chilembo  chache  ziri  za  ani  ? Ndipo  anati  kwa  Iye, 

17  Za  Kaisara.  Ndipo  Yesu  anati  kwa  iwo,  Perekani  zache 
za  Kaisara  kwa  Kaisara,  ndi  zache  za  Mulungu  kwa 
Mulungu.  Ndipo  anazizwa  naye  kwambiri. 

ASaduki  afunsa  za  kuuka’nso  kwa  akufa. 

(Mat.,  22  : 23-33.  Luka,  20  : 27-40.) 

18  Ndipo  anadza  kwa  Iye  aSaduki,  amene  amanena 

palibe  kuuka’nso  kwa  akufa ; ndipo  anamfunsa  Iye, 
nanena,  Mpunzitsi,  Mose  anatilembera,  kuti,  Ngati  akafa  19 
mbale  wache  wa  munthu,  nasiya  mkazi,  wosasiya’po 
mwana,  mbale  wache  atenge  mkazi  wache,  namukitsire 
mbale  wache’yo  mbeu.  Analipo  abale  asanu  ndi  awiri ; 20 
woyamba  anakwata  mkazi,  nafa,  wosasiya  mbeu  ; ndipo  21 
wachiwiri  anamkwata,  nafa,  wosasiya  mbeu  ; ndipo  wachi- 
tatu’nso  anatero  momwe ; ndipo  asanu  ndi  awiri’wo  analibe  22 
kusiya  mbeu.  l’otsiriza  pache  pa  onse  mkazi’nso  anafa. 

Pa  kuuka’nso  adzakhala  mkazi  wa  ani  wa  iwo’wa  ? 23 
Pakuti  asanu  ndi  awiri’wo  adamuyesa  mkazi  wao.  Yesu  24 
ananenanawo,Simusochera  nanga  mwaichi,popeza  mulibe 
kudziwa  malembo,  kapena  mphamvu  yache  ya  Mulungu  ? 
Pakuti  pamene  adzauka  kwa  akufa,  sakwata,  kapena  25 
sakwatidwa ; koma  akhala  ngati  angelo  a kumwamba. 
Koma  za  akufa,  kuti  akaukitsidwa  ; simunawerenga  m’ka-  26 
lata  wa  Mose  kodi,  za  Chitsamba’cho,  kuti  Mulungu 
anati  kwa  iye,  nanena,  Ine  Ndine  Mulungu  wa  Abrahamu, 
ndi  Mulungu  wa  Isake,  ndi  Mulungu  wa  Yakobo?  Sali  27 
Mulungu  wa  akufa,  koma  wa  amoyo : musochera  inu 
nditu. 


Lamulo  loposa  onse.  (Mat.,  22  : 34-40.) 

Ndipo  anadza  mmodzi  wa  alembi,  namva  iwo  ali  28 
kufunsana  pamodzi,  ndipo  pakudziwa  kuti  anawayanka 
bwino,  anamfunsa  Iye,  Lamulo  la  mtsogolo  la  onse  ndi 
liti?  Yesu  anayanka,  kuti,  La  mtsogolo  ndili,  Mvera,  29 
Israyeli ; Ambuye  Mulungu  wathu,  Ambuye  ndiye 
mmodzi ; ndipo  udzakonda  Ambuye  Mulungu  wako  ndi  30 
mtima  wako  wonse,  ndi  moyo  wako  wonse,  ndi  nzeru 
zako  zonse,  ndi  mphamvu  yako  yonse.  Lachiwiri  ndi  ili,  31 
Udzakonda  mnzako  monga  udzikonda  mwini.  Palibe 
lamulo  lina  lakuposa  awa.  Ndipo  mlembi’yo  anati  kwa  32 
Iye,  Chokoma,  Mpunzitsi,  mwanena  zoona  kuti  ndiye 
mmodzi ; ndipo  palibe  wina,  koma  Iye  : ndipo,  kukonda  33 
Iye  ndi  mtima  wonse,  ndi  nzeru  yonse,  ndi  mphamvu 
yonse,  ndipo  kukonda  mnzache  monga  adzikonda  mwini, 
ndiko  kuposa  nsembe  zopsereza  zamphumphu  zonse,  ndi 
nsembe  zophedwa.  Ndipo  pakuona  Yesu  kuti  anayanka  34 
ndi  nzeru,  anati  kwa  iye,  Suli  kutali  ndi  Ufumu  wa  Mulu- 
ngu.  Ndipo  palibe  munthu  analimba’nso  mtima  kumfunsa 
Iye  kanthu. 

Kristu  mwana  wa  Davide. 

(Mat.,  22  : 41-46.  Luka,  20  : 41-44.) 

35  Ndipo  Yesu  pamene  anapunzitsa  m’kaehisi,  anayanka, 
nanena,  Anena  bwanji  alembi  kuti  Kristu  ali  mwana  wa 

36  Davide  ? Davide  mwini  yekha  anati  mwa  Mzimu  Woyera, 
Ambuye  anati  kwa  Ambuye  wanga,  Khala  ku  dzanja 
langa  lamanja,  kufikira  ndiwaika  adani  ako  poponda’po 

37  mapazi  ako.  Davide  mwini  yekha  amchula  Iye  Am- 
buye  ; ndipo  ali  mwana  wache  bwanji  ? Ndipo  anthu  a 
makamu’wo  anakondwa  kumva  Iye. 

Yesu  aulula  chinyengo  cha  alembi. 

(Mat.,  23  : 1-12.  Luka,  20  : 45-47.) 

38  Ndipo  m’chipunzitso  chache  ananena,  Yang’anirani 
mupewe  alembi,  akufuna  kuyendayenda  obvala  miinjiro, 

39  ndi  kulankhulidwa  pa  malo  a malonda,  ndi  kukhala  nayo 
mipando  yaulemu  mosonkhanira,  ndi  malo  a ulemu  pa 

40  mapwando  : amene’wo  alusira  nyumba  za  akazi  a masiye, 
ndipo  apemphera  m’manyengo  mau  ambiri ; amene’wa 
adzalandira  kulanga  koposa. 

Mphatso  ya  mkazi  wamasiye. 

(Luka,  21  : 1-4.) 

41  Ndipo  Iye  anakhala  pansi  m’ndunji  mosungira’mo 
zopereka,  napenya  kuti  khamu  ia  anthu  ali  kuponya 
ndalama  mosungira’mo  ; ndipo  eni  chuma  ambiri  anapo- 

42  nya’mo  zambiri.  Ndipo  anadza  mkazi  wamasiye  wau- 
mpawi,  ndipo  iye  anaponya’mo  tindalama  tiwiri  tating’ono 

43  tofa  kakobri  kamodzi.  Ndipo  anaitana  kwa  fye  opunzira 
ache,  nati  kwa  iwo,  Nditu  ndinena  ndi  inu,  Mkazi  wama- 
siye  amene  waumpawi  anaponya  zambiri  koposa  onse 

44  akuponya  mosungira’mo : pakuti  anaponya’mo  onse  mwa 
zochuruka  zao  ; koma  iye  anaponya  mwa  kusowa  kwache 
zonse  anali  nazo,  inde  moyo  wache  wonse. 

Yesu  anenera  za  masautso  alinkudza. 

(Mat.,  24:  1-14.  Luka,  21  : 5-19.) 

"|  3 Ndipo  pamene  anali  kutuiuka  Iye  m’kachisi,  mmodzi 
wa  opunzira  ache  ananena  kwa  Iye,  Mpunzitsi,  onani, 
2 miyala  yotero  ndi  nyumba  yotero.  Ndipo  Yesu  anati  kwa 

iye,  Waona  kodi  nyumba  izi  zazikuru  ? Sudzasiidwa 
pano  mwala  umodzi  pamwamba  pa  unzache,  umene  sudza- 
gwetsedwa. 

Ndipo  pamene  anakhala  Iye  pa  phiri  la  Azitona,  3 
popenyana  ndi  kachisi,  anamfunsa  lye  mtsei’i  Petro,  ndi 
Yakobo,  ndi  Yohane,  ndi  Andreya,  kuti,  Tiuzeni,  zinthu  4 
izi  zidzatero  liti  ? Ndi  chotani  chizindikilo  chache  cha- 
kuti  ziri  pafupi  pa  kumarizidwa  zinthu  izi  zonse  ? Ndipo  5 
Yesu  anayamba  kunena  nawo,  Yang’anirani  kuti  munthu 
asakusokeretseni.  Ambiri  adzafika  m’dzina  langa,  nadza-  6 
nena,  Ine  ndine  Iye ; nadzasokeretsa  ambiri.  Ndipo  7 
mmene  mudzamva  za  nkhondo  ndi  mbiri  zache  za  nkho- 
ndo,  musamadera  nkhawa  : ziyenera  kuchitika  izi ; koma 
sichinafike  chimariziro.  Pakuti  mtundu  wa  anthu  udza-  8 
yambana  ndi  mtundu  wina,  ndipo  ufumu  ndi  ufumu 
unzache : padzakhala  zibvomezi  m’malo  m’malo  ; padza- 
khala  njala  ; zoyambira  za  zowawa  izi.  Koma  inu  mudzi-  9 
yang’anire  inu  nokha ; pakuti  adzakuperekani  inu  kwa 
akuru  a mii'andu ; ndipo  adzakukwapulani  m’mosonkha- 
nira  ; ndipo  pa  maso  pa  akazembe  ndi  mafumu  mudzaimi- 
rira  chifukwa  cha  Ine,  kukhala  mboni  kwa  iwo.  Ndipo  10 
Utenga  Wabwino  uyenera  uyambe  kulalikidwa  kwa 
anthu  a mitundu  yonse.  Ndipo  pamene  adzapita  nanu  ku  1 1 
mlandu,  nadzakuperekani,  musadera  nkhawa  usanayambe 
mrandu  ndi  chimene  mudzalankhula  ; koma  chimene  chi- 
dzapatsidwa  kwa  inu  m’mpindi  yomwe’yo,  muehilankhule 
icho ; pakuti  olankhula  si  ndinu,  koma  Mzimu  Woyera. 
Ndipo  mbale  adzapereka  mbale  wache  kuti  amuphe,  ndi  12 
atate  mwana  wache ; ndi  ana  adzayambana  ndi  akuwa- 
bala,  nadzawaphetsa.  Ndipo  adzada  inu  anthu  onse  13 
chifukwa  cha  dzina  Janga : koma  iye  wTakupirira  kufikira 
chimariziro,  yemwe’yo  adzapulumutsidwa. 

Yesu  anenera  za  chisautso  chachikuru. 

(Mat.,  24:  15-28.  Luka,  21  : 20-24.) 

Ndipo  pamene  mukaona  chonyansa  cha  kupululutsa  14 
dziko  chiri  kuima  pomwe  sichiyenera  (wakuwerenga 
azindikile),  pamenepo  a m’Yudeya  athawire  ku  mapiri : 
ndipo  iye  amene  ali  pamwamba  pa  tsindwri  asatsike,  15 
kapena  asalowe,  kukaturutsa  kanthu  m’nyumba  nnvache  : 
Ndipo  iye  ali  pa  munda  asabwere  kukatenga  malaya  16 
ache.  Koma  tsoka  kwa  iwo  akukhala  ndi  pakati,  ndi  17 
akuyamwitsa  ana  masiku  aja!  Ndipo  pempherani  kuti  18 

19  kusakhale  m’nyengo  ya  chisanu.  Pakuti  masiku  aja 
padzakhala  chisautso,  chonga  sichinakhala  chinzache 
kuyambira  pa  chiyambi  cha  ehilengedwe  chimene  Mulu- 
ngu  anachilenga  ndi  kufikira  tsopano,  ndipo  sichidza- 

20  khala’nso  nthawi  zonse.  Ndipo  Ambuye  akadapanda 
kuchepetsa  masiku’wo,  sakadapulumuka  munthu  ali  yense ; 
koma  chifukwa  cha  osankhidwa,  amene  anawasankha, 

21  anachepetsa  masiku’wo.  Ndipo  pamenepo  ngati  wina 
akati  kwa  inu,  Onani  Kristu  ali  pano ; kapena,  Onani, 

22  uko ; musabvomereze ; pakuti  adzauka  aKristu  onyenga 
ndi  aneneri  onyenga,  ndipo  adzachita  zizindikilo  ndi 
zozizwitsa,  kuti  akasokeretse,  ngati  nkutheka,  osankhidwa 

23  omwe.  Koma  yang’anirani ; onani  ndakuuzani  zinthu 
zonse,  zisanafike. 

Yesu  anenera  kuti  adzabwera’nso. 

(Mat.,  24 : 29-36.  Luka,  21  : 25-33.) 

24  Koma  m’masiku’wo,  chitatha  chisautso  chimene’cho, 
dzuwa  lidzadetsedwa,  ndi  mwezi  sudzapatsa  kuunika 

25  kwache,  ndi  nyenyezi  zidzagwa  m’mwamba,  ndi  mphamvu 

26  ziri  m’mwamba  zidzagwedezeka.  Ndipo  pamenepo  adza- 
ona  Mwana  wa  munthu  alinkudza  m’mitambo  ndi 

27  mphamvu  yeikuru,  ndi  ulemerero.  Ndipo  pamenepo 
adzatuma  angelo,  nadzasonkhanitsa  osankhidwa  ache  ocho- 
kera  ku  mphepo  zinai,  kuyambira  ku  malekezero  ache  a 
dziko  la  pansi,  ndi  kufika  ku  malekezero  a thambo. 

28  Ndipo  punzirani  ndi  mkuyu  fanizo  lache  : pamene 
pafika  kuti  nthambi  yache  ikhala  yaiwisi,  ndipo  anapuka 
masamba  aclie,  muzindikira  kuti  layandikira  dzinja ; 

29  chomwe’cho  inu’nso,  pamene  muona  zinthu  izi  zirikuchi-  J 

30  tika,  zindikirani  kuti  ali  pafupi  pa  khomo.  Indetu 
ndinena  ndi  inu,  Mbadwo  uno  sungadzapita  kufikira 

31  zinthu  izi  zonse  zitachitidwa.  Thambo  ndi  dziko  la  pansi  | 

32  zidzapita ; koma  mau  anga  sadzapita.  Koma  za  tsiku 
lija,  kapena  ora  lache  sadziwa  munthu,  angakhale  angelo 
m’mwamba,  angakhale  Mwana,  koma  Atate  ndiye. 

Za  kulindirira. 

(Mat.,  24  : 36-44.  Luka,  21  : 34-36.) 

33  Yang’anirani,  dikirani,  ndi  pempherani : pakuti  simu- 

34  dziwa  nthawi  yache.  Monga  ngati  munthu  wa  pa  ulendo, 
adachoka  ku  nvumba  kwache,  nawapatsa  akapolo  ache 

ulamuliro,  kwa  munthu  ali  yense  nchito  yache,  nalamulira 
wa  pa  kliomo  kuti  adikire.  Chifukwa  ehaehe  dikirani ; 35 
pakuti  simudziwa  inu  nthawi  yache  akabwera  mwini 
nyumba,  kapena  madzulo,  kapena  pakati  pa  usiku, 
kapena  pakulira  tambala,  kapena  mamawa ; kuti  anga-  36 
bwere  balamanta  nakakupezani  muli  m’tulo.  Ndipo  37 
chimene  ndinena  ndi  inu  ndinena  kwa  onse,  Dikirani. 

Ansembe  akuru  achita  chiwembu  pa  Yesu. 

(Mat.,  26:  1-5.  Luka,  22  : 1-2.) 

Ndipo  popita  masiku  awiri  kuli  phwando  la  Paskha-]  4- 
ndi  mikate  yopanda  chotupitsa  : ndipo  ansembe  akuru 
ndi  alembi  anafunafuna  momchitira  chiwembu,  ndi  kumu- 
pha : pakuti  anati,  Pa  phwando  ai,  kuti  pangakhale  2 
pokoso  la  anthu. 

Phwando  la  ku  Betaniya. 

(Mat.,  26  : 6-13.  Yoh.,  12:  1-8.) 

Ndipo  pa  kukhala  Iye  ku  Betaniya  m’nyumba  ya  3 
Simoni  wakhate,  mmene  anaseama  kudya,  anadza’po 
mkazi  ali  nayo  nsupa  ya  alebastero  ya  mafuta  onunkira 
bwino  a Nardo  weni  weni  a mtengo  wapatali ; naswa 
nsupa’yo,  nawatsanulira  pa  muthu  pache.  Koma  anakha-  4 
la’ko  ena  anabvutika  mtima  mwa  iwo  okha,  ndi  kuti 
mafuta’wo  atayidwa  chifukwa  chiani?  Pakuti  mafuta  5 
amene  akadagula  marupiya  ateka  mazana  atatu  ndi 
mphambu  zache,  napatsidwa  kwa  aumpawi.  Ndipo 
anadandaulira  mkazi’yo.  Koma  Yesu  anati,  Mlekeni,  6 
mumbvuta  bwanji?  anandichitira  Ine  nchito  yabwino. 
Pakuti  muli  nawo  aumpawi  pamodzi  ndi  inu  masiku  onse,  7 
ndipo  pali  ponse  pamene  mukafuna  mukhoza  kuwachitira 
zabwino : koma  Ine  simuli  nane  masiku  onse.  Iye  8 
wachita  chimene  wakhoza ; anandidzozeratu  thupi  langa 
ku  kuikidwa  m’manda.  Ndipo  nditu  ndinena  ndi  inu,  9 
l'onse  pamene  padzalalikidwa  Utenga  Wabwino  ku  dziko 
lonse  la  pansi,  ichi’nso  chimene  anachichita  mkazi  uyu 
chidzanenedwa,  chikhale  chomkumbukira  nacho. 

Yudase  apangana  ndi  ansembe  akuru. 

(Mat.,  26  : 14-16.  Luka,  22  : 3-6.) 

Ndipo  Yudase  Isikariote,  ndiye  mmodzi  wa  khumi  ndi  10 

awiri’wo,  anachoka  napita  kwa  ansembe  akuru,  kuti 

11  akampereke  Iye  kwa  iwo.  Ndipo  pamene  iwo  anamva, 
anasekera,  nalonjezana  naye  kuti  adzampatsa  ndalama. 
Ndipo  iye  anafunafuna  pompereka  Iye  bwino. 

Akonza  Paskha. 

12  Ndipo  tsiku  loyamba  la  mikate  yopanda  chotupitsa, 
pamene  amapha  Paskha,  opunzira  ache  ananena  naye, 
Mufuna  tinke  kuti,  tikakonzere  mkadyere’ko  Paskha? 

13  Ndipo  anatuma  awiri  a opunzira  ache,  nanena  nawo, 
Lowani  m’mzinda,  ndipo  adzakomana  nanu  munthu 

14  wakunyamula  mtsuko  wa  madzi ; mumtsate  iye ; ndipo 
kumene  akalowa’ko  iye,  munene  naye  mwini  nyumba, 
Mpunzitsi  anena,  Chiri  kuti  chipinda  cha  alendo  changa, 

15  mmenemo  ndikadye  Paskha  ndi  opunzira  anga  ? Ndipo 
iye  yekha  adzakusonyezani  chipinda  cha  pamwamba 
chachikuru  choyala’mo  ndi  chokonzedwa  ; ndipo  kumene- 

16  ko  mutikonzere.  Ndipo  opunzira  anaturuka,  nafika 
m’mzinda,  napeza  monga  anati  kwa  iwo ; ndipo  anako- 
nza  Paskha. 

Mgonero  wa  Ambuye. 

(Mat,  26:  17-30,  Luka,  22 : 7-23.  1 Kor.,  11  : 23-29.) 

17  Ndipo  pamene  panali  madzulo  anadza  Iye  pamodzi 

18  ndi  khumi  ndi  awiri’wo.  Ndipo  pamene  anaseama  iwo 
kudya,  Yesu  anati,  Nditu  ndinena  ndi  inu,  Mmodzi  wa 
inu  adzandipereka  Ine,  ndiye  wakudya  ndi  Ine  pamodzi. 

19  Anayamba  iwo  kukhala  ndi  chisoni,  ndi  kunena  naye 

20  mmodzi  mmodzi,  kuti,  Ndine  kodi  ? Ndipo  anati  kwa  iwo 
Mmodzi  wa  khumi  ndi  awri’wo,  ndiye  wakusunsa  pamodzi 

21  ndi  Ine  m’mbale.  Kuti  Mwana  wa  munthu  amukadi, 
monga  kwalembedwa  za  Iye  ; koma  tsoka  kwa  munthu’yo 
amene  Mwana  wa  munthu  aperekedwa  ndi  i}7e ! Kuka- 
dakhala  bwino  kwa  munthu  amene’yo  ngati  sakadaba- 
dwa  iye. 

22  Ndipo  pamene  iwo  anali  kudya,  Iye  anatenga  mkate, 
ndipo  pamene  adadalitsa,  ananyema,  napereka  kwa  iwo, 

23  kuti,  Tengani ; thupi  langa  ndi  ili.  Ndipo  anatenga 
chiko,  ndipo  pamene  adayamika,  anapereka  kwa  iwo ; 

24  ndipo  iwo  onse  anamwa’mo.  Ndipo  Iye  anati  kwa  iwo, 
Ichi  ndi  mwazi  wanga  wa  chipangano,  wotiridwa  chifu- 

25  kwa  cha  anthu  ambiri.  Nditu  ndinena  nanu,  Sindidza- 
mwa’nso  chipatso  cha  mpesa,  kufikira  tsiku  lidja’lo, 

limene  ndidzarmva  ichi  chatsopano  mu  Ufumu  wa  Mu- 
lungu. 

Ndipo  atayimba  nyimbo,  anaturuka,  namuka  ku  phiri 
la  Azitona. 

Yesu  achenjeza  Petro. 

(Mat.,  26  : 31-35.  Luka,  22  : 31-34.  Yoh.,  13  : 36-38.) 

Ndipo  Yesu  ananena  nawo,  Mudzakumudwa  nonsenu  ; 
kuti  kwalembedwa, 

Kdidzakhoma  mbusa,  ndipo  nkhosa  zidzamwazika. 

Komatu  nditadzauka  ndidzatsogolera  inu  ku  Galileya. 
Koma  Petro  ananena  naye,  Angakhale  adzakumudwa 
onse,  komatu  ine  iai.  Ndipo  Yesu  ananena  naye,  Nditu 
ndinena  ndi  iwe,  kuti  lero,  usiku  uno,  tambala  asanalire 
kawiri,  udzandikana  Ine  katatu.  Koma  iye  analimbitsa 
mau  chilimbitsire,  kuti,  Ngakhale  ndidzafa  nanu,  sindidza- 
kana  Inu.  Ndipo  onse’wa  anatero. 

Getsemane. 

(Mat.,  26  : 36-46.  Luka,  22  : 39-46.  Yoh.,  18:  1.) 

Ndipo  iwo  anadza  ku  malo  dzina  lache  Getsemane ; 
ndipo  ananena  kwa  opunzira  ache,  Bakhalani  pano,  kufiki- 
ra  ndikapemphera.  Ndipo  anatenga  pamodzi  ndi  Iye 
Petro,  ndi  Yakobo,  ndi  Yohane,  nayamba  kudabwa  kwa- 
mbiri,  ndi  kusauka  mtima  nditu.  Ndipo  ananena  nawo, 
Moyo  wanga  uli  wa  chisoni  chambiri,  kufikira  imfa. 
Bakhalani  pano,  ndipo  dikirani.  Ndipo  lye  anapita  mtso- 
golo  pang’ono,  nagwa  pansi,  napemphera  kuti  ngati 
nkutheka  nthawi  imene  impitirire.  Ndipo  ananena, 
Abba,  Atate,  zinthu  zonse  zitheka  ndi  Inu ; chotseni 
chiko  ichi  kwa  Ine ; komatu  si  chimene  ndichifuna  Ine, 
koma  chimene  muchifuna  Inu.  Ndipo  anadza  nawapeza 
iwo  ali  m’tulo,  nanena  ndi  Petro,  Simoni,  ugona  kodi  ? 
unalibe  mphamvu  kudikira  ora  limodzi  kodi  ? Dikirani, 
pempherani,  kuti  mungalowe  m’kuyesedwa ; mzimutu 
uli  wakufuna,  koma  thupi  la  nyama  liri  lolefuka.  Ndipo 
anachoka’nso,  napemphera,  nanena  mau  omwe’wo.  Ndi- 
po  anadza’nso  nawapeza  ali  m’tulo,  pakuti  maso  awo  ana- 
lemeradi  ; ndipo  sanadziwa  chomyanka  Iye.  Ndipo 
anadza  kachitatu,  nanena  nawo,  Gonani  tsopano,  nimu- 
pumule : chakwanira ; yafika  nthawi ; onani  Mwana  wa 
munthu  aperekedwa  m’manja  a anthu  ochimwa.  L kani, 
tidzimuka  ; onani  wakundipereka’yo  ali  pafupi. 

Amgwira  Yesu. 

(Mat.,  26:  47-50.  Luka,  22  : 47-53.  Yoh.,  18  : 2-11.) 

43  Ndipo  pomwepo,  Iye  ali  chilankhulire,  anadza  Yudase, 
mmodzi  wa  khumi  ndi  awiri’wo,  ndipo  pamodzi  naye  khamu 
la  anthu,  ali  nawo  malupanga  ndi  mikunku,  ochokera  kwa 

44  ansembe  akuru  ndi  alembi  ndi  akuru.  Ndipo  wakumpe- 
reka  Iye  anawapatsa  chizindikilo,  nanena,  Iye  amene 
ndidzampsompsona,  ndiyetu ; mgwireni  munka  naye  chi- 

45  sungire.  Ndipo  atafika,  pomwepo  anadza  kwa  Iye, 

46  nanena,  Rabi ; nampsompsonetsa.  Ndipo  anamgwira 

47  ndi  manja,  namtenga.  Koma  mmodzi  wina  wa  iwo  akui- 
ma’po,  anasolola  lupanga  lache,  natema  kapolo  wache  wa 

48  mkulu  wansembe,  namdula  khutu  lache.  Ndipo  Yesu 
anayanka  nati  kwa  iwo,  Kodi  mwaturuka  ndi  malupanga 
ndi  mikunku  kundigwira  Ine  monga  wachifwamba? 

49  Masiku  onse  ndinali  nanu  m’kachisi  ndi  kupunzitsa,  ndipo 
simunandigwira  Ine : koma  ichi  chitero  kuti  malembo 

50  akwanitsidwe.  Ndipo  iwo  onse  anamsiya  iye,  nathawa. 

51  Ndipo  mnyamata  wina  anamtsata  lye,  atapfunda  pa 

52  thupi  bafuta  yekha ; ndipo  anamgwira ; koma  anasiya 
bafuta’yo  nathawa  wosapfunda  kanthu. 

Yesu  aweruzidwa  ndi  akuru  a aYuda. 

(Mat.,  26:  57-68.  Luka,  22  : 63-71.  Yoh.,  18  : 12-27.) 

53  Ndipo  ananka  naye  Yesu  kwa  mkulu  wa  nsembe ; 
ndipo  anasonkhana  kwa  iye  ansembe  akuru  onse  ndi  akuru 

54  a anthu,  ndi  a'embi.  Ndipo  Petro  adamtsata  Iye  patali- 
tali,  ndi  kulowa  m’bwalo  la  mkulu  wa  ansembe ; ndipo 
anali  kukhala  pansi  pamodzi  ndi  anyamata,  ndi  kuota 

55  moto.  Ndipo  ansembe  akuru  ndi  akuru  a milandu  onse 
anafunafuna  umboni  wakutsutsa  nawo  Yesu  kuti  amuphe 

56  Iye  ; ndipo  sanaupeza.  Pakuti  ambiri  anamchitira  mboni 

57  wonama,  ndipo  mboni  zao  sizinalingana.  Ndipo  anauka- 

58  ’po  ena,  namchitira  mboni  wakunama,  nanena  kuti,  Ife 
tinamva  Iye  alikunena,  kuti  Ine  ndidzaononga  kachisi 
uyu  womangidwa  ndi  manja,  ndipo  masiku  atatu  ndidza- 

59  manga  wina  wosapangidwa  ndi  manja.  Ndipo  ngakhale 

60  momwemo  mboni  zao  sizinalingana.  Ndipo  mkulu  wa 
nsembe  anaimirira  pakati,  namfunsa  Yesu,  nanena,  Suya- 
nka  kanthu  kodi  ? Iclii  nchiani  chimene  awa  ali  kuchiti- 

61  ra  mboni?  Koma  anakhala  chete,  ndipo  sanayanka 
kanthu.  Mkulu  wa  ansembe  anamfunsa’nso,  nanena 

naye,  Kodi  iwe  ndiwe  Kristu,  Mwana  wache  wa  Wodali- 
tsika?  Ndipo  Yesu  anati,  Ndine  amene;  ndipo  mudzao-  62 
na  Mwana  wa  munthu  alikukhala  ku  dzanja  la  manja  la 
mphamvu,  ndi  kudza  ndi  mitambo  ya  kumwamba.  Ndipo  63 
mkulu  wa  nsembe  anang’amba  maraya  ache,  nanena, 
Tifunanji’nso  amboni  ? Mwamva  mwano  wache  ; muyesa  64 
bwanji?  Ndipo  anamtsutsa  Iye  onse  kuti  ayenera  kufa. 
Ndipo  ena  anayamba  kumlabvulira  malobvu  Iye,  ndi  kupi-  65 
mba  nkhope  yache,  ndi  kumbwanyula,  ndi  kunena  naye, 
Lota  ; ndipo  anvamata’wo  anampanda  Iye  kofu. 

Petro  akana  kuti  sadziwa  Yesu.  (Mat.,  26 : 69-75. 
Luka,  22:  54-62.  Yoh.,  18:  15-18,  25-27.) 

Ndipo  pamene  Petro  anali  pansi  m’bwalo,  anadza’po  66 
mmodzi  wa  adzakazi  a mkulu  wa  nsembe ; ndipo  anaona  67 
Petro  alikuota  moto  namyang’anira  iye,  nanena,  Iwe’nso 
unali  naye  mNazarene,  Yesu.  Koma  anakana,  nanena,  68 
Sindidziwa,  kapena  kumvetsa  chimene  uchinena  iwe ; 
ndipo  anaturuka  kunka  kunja  ku  konde ; ndipo  tambala 
analira.  Ndipo  anamuona  mdzakazi’yo,  nayamba’nso  69 
kunena  ndi  iwo  akuimirira’po,  Uyu  ngwa  awa.  Koma  70 
anakana’nso  iye.  Ndipo  panatha  kampindi,  akuimirira’po 
ananena’nso  ndi  Petro,  Zedi,  uli  wa  kwa  awa ; pakuti’nso 
uli  mGalileya.  Koma  iye  anayamba  kutemberera,  ndi  71 
kulumbira,  Sindimdziwa  munthu’yu  muli  kunena.  Ndipo  72 
pomwepo  tambala  analira  kachiwiri.  Ndipo  Petro  ana- 
kumbukila  mau  monga  Yesu  anati  kwa  iye,  kuti,  Tambala 
asanalire  kawiri  udzandikana  katatu.  Ndipo  pa  kugani- 
zira  ichi  analira  misozi. 

Yesu  aweruzidwa  ndi  Pilato.  (Mat.,  27  : 1,2,11-31. 

Luka,  23:  1-25.  Yoh.,  18  : 28-19:  16.) 

Ndipo  pomwepo  mamawa  anaweruzana  ansembe  "|  5 
akuru,  ndi  akuru  a anthu  ndi  alembi,  ndi  akuru  a 
milandu  onse,  namanga  Yesu,  namtenga,  nampereka  kwa 
Pilato.  Ndipo  Pilato  anamfunsa  Iye,  Kodi  ndiwe  Mfumu  2 
ya  aYuda?  Ndipo  anayanka,  nanena  naye,  Mwatero. 
Ndipo  akuru  ansembe  anamnenera  Iye  zinthu  zambiri.  3 
Ndipo  Pilato  anamfunsa’nso  Iye,  nanena,  Suyanka  kanthu  4 
kodi  ? taona,  akunenera  iwe  zinthu  zambiri  zotere.  Ko-  5 
ma  Yesu  sanayanka’nso  kanthu ; kotero  kuti  Pilato  ana- 
zizwa. 

6 Ndipo  adafuwamasulira  pa  phwando  wandende  mmo- 

7 dzi,  amene  iwo  anampempha.  Ndipo  analipo  wina  dzina 
lache  Baraba,  womangidwa,  pamodzi  ndi  opanduka, 

8 amene  anapha  munthu  mu  mphandu’mo.  Ndipo  khamu 
la  anthu  anabwera  nayamba  kupempha  kuti  achite  monga 

9 adafuwachitira.  Ndipo  Pilato  anawayanka,  nanena  nawo, 
Mufuna  kodi  kuti  ndikumasulireni  Mfumu  ya  aYuda? 

10  Pakuti  anazindikira  kuti  ansembe  akuru  anampereka  Iye 

1 1 mwa  njiru.  Koma  ansembe  akuru  anasonkezera  khamu’- 

12  lo,  kuti  makamaka  awamasulire  Baraba.  Ndipo  Pilato 
anawayanka’nso,  nati  kwa  iwo,  Pamenepo  ndidzachita 
chiani  ndi  Iye  amene  mumchula  Mfumu  ya  aYuda? 

13  Ndipo  anapfuula’nso,  Mpachikeni  pa  mtanda.  Ndipo 

14  Pilato  ananena  nawo,  Pakuti  lye  anachita  choipa  chiani? 

15  Koma  iwo  anapfuulitsatu,  Mpachikeni  Iye.  Ndipo  Pi- 
lato  pofuna  kuwakhazika  mtima  anthu’wo,  anawamasulira 
Baraba,  napereka  Yesu,  atamkwapula,  kukapachikidwa 
pa  mtanda. 

16  Ndipo  ankhondo  anachoka  naye  nalowa  m’bwalo, 
ndilo  Pretorio ; ndipo  anasonkhanitsa  gulu  lao  lonse. 

17  Ndipo  anambveka  Iye  chinyong’onyo,  naluka  korona 

18  wa  minga,  namuika  pa  Iye  ; ndipo  anayamba  kumlankhula 

19  Iye,  kuti,  Tikuoneni,  Mfumu  ya  aYuda ! Ndimo  anapa- 
nda  Iye  pa  muthu  pache  ndi  bango,  namlabvulira  Iye 

20  malobvu,  nampindira  maondo,  nampembedza.  Ndipo 
adatha  kumnyoza  anambvula  chinyong’onyo  nambveka  lye 
zobvala  zache.  Ndipo  anaturuka  naye  kuti  akampachike 
Iye  pa  mtanda. 

Ampachika  Yesu  pa  mtanda. 

(Mat.,  27:  32-56.  Luka,  23  : 26-49.  Yoh.,  19:  17-37.) 

21  Ndipo  anakangamiza  wina  wopitirira’po,  Simoni  wa 
ku  Kerene,  alikuchokera  ku  minda,  atate  wao  wa  Alesa- 

22  ndere  ndi  Rufu,  kuti  anyamule  mtanda  wache.  Ndipo 
anamtenga  Iye  ku  malo  Golgota,  ndiwo,  osandulika,  Malo 

23  a bade.  Ndipo  anampatsa  vinyo  wosanganiza  ndi  mure  : 

24  koma  Iye  sanaulandira.  Ndipo  anampachika  Iye,  nagawa 
zobvala  zache  mwa  iwo  okha,  ndi  kuchita  maere  pa 

25  izo,  kuti  adziwe  yense  adzatenga  chiani.  Ndipo  panali 

26  ora  lachitatu,  ndipo  anampachika  Iye.  Ndipo  lembo  la 
mlandu  wache  linalembedwa  pamwamba,  MFUMU  YA 

27  AYUDA.  Ndipo  anapachikapamodzi  ndi  Iye,  achifwamba 

28  awiri ; mmodzi  ku  dzanja  lamanja  lache  ndi  wina  ku 

manzere  kwache.  Ndipo  iwo  akupitirira’po  anamchitira  29 
mwano,  napukusa  mithu  yao,  nanena,  Ha  ! iwe  wakupasula 
kachisi, ndi  kunnnanga  masiku  atatu,  udzipulumutse  mwini,  30 
nutsike  pa  mtanda.  Motero’nso  ansembe  akuru  anamtonza  31 
mwa  iwo  okha  pamodzi  ndi  alembi,  nanena,  Anapulumutsa 
ena;  sakhoza  kudzipulumutsa  mwini  yekha.  Atsike  tso-  32 
pano  ku  mtanda,  Kristu  Mfumu  ya  Israyeli,  kuti  tione, 
ndi  kukulupirira.  Ndipo  iwo  akupachikidwa  naye  ana- 
mlalatira. 

Ndipo  pofika  ora  lachisanu  ndi  chimodzi,  panali  mdi-  33 
ma  pa  dziko  lonse,  kufikira  ora  lachisanu  ndi  chinai. 
Ndipo  pa  ora  lachisanu  ndi  chinai  Yesu  anapfuula  ndi  34 
mau  okweza,  Eloi,  Eloi,  lama  sabakitani  ? ndiko  kusa- 
ndulika, 

Mulungu  icanga,  Mulungu  icanga  mtcandmgiraiji  Inc  ? 

Ndipo  ena  akuimirira’po,  pa  kumva,  ananena,  Taonani,  35 
aitana  Eliya.  Ndipo  anatamanga  mraodzi  wina,  nadzaza  36 
chinkupule  ndi  vinyo  wosasa,  nachiika  pa  bango,  namwe- 
tsa  Iye,  nanena,  Lekani ; tione  ngati  Eliya  adza  kudza- 
mtsitsa  Iye.  Ndipo  Yesu  anapfuula  mau  okweza,  37 
napereka  mzimu  wache.  Ndipo  chinsaru  chochinga  cha  38 
m’kachisi  chinang’ambika  pakati,  kuyambira  kumwamba 
kufikira  pansi.  Ndipo  pamene  kenturiyo,  woimirira’po  39 
popenyana  ndi  Iye,  anaona  kuti  anapereka  mzimu  kotero, 
anati,  Zoonadi,  munthu  uyu  anali  Mwana  wa  Mulungu. 
Ndipo  anali’nso  kumeneko  akazi  akuyang’anira  kutali ; 40 
mwa  iwo  anali’nso  Maliya  wa  Magadala,  ndi  Maliya 
amache  wa  Yakobo  wang’ono,  ndi  wa  Yose,  ndi  Salome ; 
amene  anaintsata  Iye,  pamene  anali  m’Galileya,  namtu-  41 
mikira ; ndi  akazi  ena  ambiri,  amene  anakwera  kudza  ndi 
Iye  ku  Yerusalemu. 

Yesu  aikidwa  m’manda.  (Mat.,  27 : 57-66. 

Luka,  23:  50-56.  Yoh.,  19:  38-42.) 

Ndipo  atafika  tsono  madzulo,  popeza  mpa  Chikonzero,  42 
ndilo  la  pambuyo  pa  Sabata,  anadza’po  Yosefe  wa  ku  43 
Aremateya,  mkulu  wa  mirandu  womveka,  ameneyo’nso 
yekha  anali  kuyembekezera  Ufumu  wa  Mulungu  ; nalimba 
mtima  nalowa  kwa  Pilato,  napempha  mtembo  wache  wa 
Yesu.  Ndipo  Pilato  anazizwa  ngati  adamwaliradi ; nai-  44 
tana  kenturiyo,  namfunsa  ngati  adamwalira  kale.  Ndipo  45 
pamene  anachidziwa  ndi  kenturiyo,anamninka  Yosefe  mte- 
mbo’wo.  Ndipo  anagula  bafuta,  namtsitsa  Iye,  namku-  46 
107 


15,  46. 


MARKO 


lunga  m’bafuta’mo,  namuika  m’manda  osemedwa  m’la- 

47  ntwe  ; nakhunkuniza  mwala  pa  khomo  la  manda.  Ndipo 
Maliya  wa  Magadala  ndi  Maliya  amache  wa  Yose  anape- 
nya  pomwe  anaikidwa’^po. 

Yesu  auka’nso.  (Mat.,  28  : 1-10.  Luka,  24  : 1-12. 
Yoh.,  20:  1-18.) 

I Q Ndipo  litapita  Sabata,  Maliya  wa  Magadala,  ndi  Mali- 

ya  amache  wa  Yakobo,  ndi  Salome,  anagula  zonunkira, 

2 kuti  akadze  kumdzosa  Iye.  Ndipo  anadza  ku  manda 
mamawa  tsiku  loyamba  la  Sabata,  litaturuka  dzuwa. 

3 Ndipo  anali  kunena  mwa  okha,  Adzatikhunkunizira  nda- 

4 ni  mwala’wo,  pa  khomo  la  manda  ? Ndipo  pamene  ana- 
kweza  maso  anaona  kuti  mwala  wakhunkunizidwa,  pakuti 

5 unali  woukuru  nditu.  Ndipo  pamene  analowa  m’manda, 
anaona  mnyamata  alikukhala  ku  mbali  ya  ku  dzanja  la 
manja,  wobvala  mwinjiro  woyera  ; ndipo  iwo  anadabwa. 

6 Ndipo  iye  ananena  nawo,  musadabwe  : mulikufuna  Yesu 
mNazarene  amene  anapachikidwa ; anauka  ; siali  pano ; 

7 taonani,  mbuto  m’mene  anamuika’mo  Iye  ! Koma  muka- 
ni,  uzani  opunzira  ache,  ndi  Petro,  kuti  akutsogolerani 
inu  ku  Galileya : kumeneko  mudzamuona  Iye,  monga 

8 anati  kwa  Inu.  Ndipo  anaturuka  iwo,  nathawa  ku  manda  ; 
pakuti  kunthunthumira  ndi  kudabwa  kwakukuru  kuda- 
wagwira ; ndipo  sanauza  kanthu  kwa  munthu  ali  yense ; 
pakuti  anachita  mantha. 

Yesu  aoneka  kwa  opunzira  ache. 

9 Ndipo  pamene  Iye  adauka  mamawa  tsiku  loyamba 
la  sabata,  anayamba  kuoneka  kwa  Maliya  wa  Magadala, 
amene  Iye  adamturutsira  ziwanda  zisanu  ndi  ziwiri. 

10  Iye’yu  anapita  kuwauza  iwo  amene  adafokhala  naye,  ali 

II  ndi  chisoni  ndi  kulira  misozi.  Ndipo  iwo’wa,  pamene 
anamva  kuti  ali  moyo,  ndi  kuti  adapenyeka  kwa  iye,  sa- 
namvera. 

12  Ndipo  zitatha  izi,  anaoneka’nso  Iye  m’maonekedwe 
ena  kwa  awiri  a iwo  alikuyendayenda  kupita  ku  miraga. 

13  Ndipo  iwo’wa  anachoka  nawauza  otsala : koma  iwo  omwe 
sanabvomereza  iwo. 

14  Ndipo  chitatha  icho  anaoneka  kwa  khumi  ndi  mmodzi 
iwo  okha,  alikukhala  pa  chakudya ; ndipo  anawatonza 
chifukwa  clia  kusabvomereza  kwao  ndi  kuuma  mtima, 
chifukwa  sanabvomereza  iwo  amene  adamuona,  atauka 

Iye.  Ndipo  ananena  nawo,  Mukani  ku  dziko  lonse  la  15 
pansi,  lalikirani  Utenga  Wabwino  kwa  olengedwa  onse. 
Amene  akulupirira,  nabatizidwa  adzapulumutsidwa  ; koma  16 
amene  sakulupirira  adzalangidwa.  Ndipo  zizindikilo  izi  17 
zidzawatsata  iwo  akukulupirira : ndi  dzina  langa  adzatu- 
rutsa  ziwanda ; adzalankhula  ndi  malankhulidwe  atsopano  ; 
adzatola  njoka,  ndipo  ngakhale  akamwa  kanthu  kakufa  18 
nako,  sikadzawapweteka ; adzaika  manja  awo  pa  odwala, 
ndipo  adzachira. 

Pamenepo  Ambuye  Yesu,  adatha  kulankhula  nawo,  19 
analandiridwa  kumwamba,  nakhala  pa  dzanja  la  manja  la 
Mulungu.  Ndipo  iwo’wa  anaturuka,  nalalikira  ponse  20 
ponse,  ndipo  Ambuye  anachita  pamodzi  ndi  iwo,  natsimi- 
kiza  mau’wo  ndi  zizindikilo  zakutsata’po.  Amen. 


UTENGA  WABWINO  WA  LUKA 


Popeza  kuti  ambiri  anayesera  kulongosola  nkhani  j 
zache  za  zinthu  zimene  zinakwanitsidwa  pakati  pa  ife, 
monga  anazipereka  kwa  ife  iwo  amene  anakhala  mboni  2 
ndi  atumiki  a mau,  kuyambira  pa  chiyambi,  ndinachiyesa  3 
nchabwino  ine’nso,  amene  ndinalondalonda  mosamalitsa 
zinthu  zonse  kuyambira  pa  chiyambi,  kulembera  kwa  iwe 
tsatane  tsatane,  Teofilo  wabwinotu  iwe  ; kuti  iwe  ukadziwi-  4 
tse  zoona  zache  za  mau  m’mene’mo  unapunzitsidwa. 

Anenera  kubadwa  kwache  kwa  Yohane. 

Pa  nthawi  ya  Herode,  mfumu  ya  Yudeya,  kunali  5 
munthu  wansembe,  dzina  lache  Zakariya,  wa  gulu  la 
nsembe  la  Abiya  ; ndi  mkazi  wache  wa  ana  akazi  a pfuko 
la  Arone,  dzina  lache  Elisabeti.  Ndipo  onse  awiri  anali  0 
olungama  mtima  pa  maso  pa  Mulungu,  namayendayenda 
m’malamulo  onse  ndi  zoikika  za  Ambuye  osachimwa. 
Ndipo  analibe  mwana,  poona  kuti  Elisabeti  anali  wouma,  7 
ndimo  onse  awiri  anakalamba. 

Ndipo  panali,  pakuchita  iye  nchito  ya  kutira  nsembe  8 
m’kulandira  kwa  utumiki  wache,  pa  maso  pa  Mulungu, 
monga  mwa  machitidwe  a kutira  nsembe,  kudamgwcra  9 

maere  akufukiza  zonunkira  polowa  iye  m’kachisi  wa 

1 0 Ambuye.  Ndipo  khamu  lonse’lo  la  anthu  linali  kupemphe- 

1 1 ra  kunja  nthawi  ya  zonunkira.  Ndipo  anamuonekera  iye 
ngelo  wa  Ambuye,  naima  ku  dzanja  lamanja  la  potirapo 

12  nsembe  ya  zonunkira.  Ndipo  Zakariya  anadabwa  pamene 

13  anamuona,  ndimo  mantha  anamgwira  iye.  Koma  ngelo 
anati  kwa  iye,  Usaope  Zakariya,  chifukwa  kuti  lamveka 
pemphero  lako,  ndimo  mkazi  wako  adzakubaliia  iwe 
mwana  wamwamuna,  ndimo  udzamucha  dzina  lache 

14  Yohane.  Ndipo  kudzakhala  kwa  iwe  kukondwera  ndi 
msangalalo ; ndimo  anthu  ambiri  adzakondwera  pa 

15  kubadwa  kwache.  Pakuti  iye  adzakhala  wamkuru  pa 
maso  pa  Ambuye,  ndimo  sadzamwa  konse  vinyo  kapena 
kachasu ; nadzadzazidwa  ndi  Mzimu  Woyera,  kuyambira 

16  ku  mimba  ya  amache.  Ndipo  iye  adzatembenuzitsa 
ana  a Israyeli  ambiri  kwa  Ambuye  Mulungu  wao. 

17  Ndipo  iye  adzamtsogolera  Iye,  ndi  mzimu  ndi  mphamvu 
ya  Eliya,  kutembenuzitsa  mitima  ya  atate  kwa  ana  awo, 
ndi  osamvera  kuti  atsate  nzeru  ya  olungama  mtima ; 

18  kukonzera  Ambuye  anthu  okonzeka.  Ndipo  Zakariya 
anati  kwa  ngelo,  Ndidzadziwitsa  ichi  ndi  chiani  ? Pakuti 
ine  ndine  nkalamba,  ndimo  zaka  zache  za  mkazi  wanga 

19  zachuruka.  Ndipo  ngelo  anayanka,  nati  kwa  iye,  Ine 
ndine  Gabriyeli,  woimirira  pa  maso  pa  Mulungu ; ndimo 
ndinatumidwa  kwa  iwe  kukalankhula  nawe,  ndi  kuuza  iwe 

20  utenga  uwu  wabwino.  Ndipo  taona,  udzukhala  wotontola 
ndi  wosakhoza  kulankhula,  kufikira  tsiku  limene  zidzachi- 
tika  izi,  poona  kuti  sunakulupirira  mau  anga,  amene  adza- 

21  kwanitsidwa  pa  nyengo  yao.  Ndipo  anthu  anali  kulindira 
Zakariya,  nazizwa  ndi  kuchedwa  kwache  m’kachisi’mo. 

22  Koma  mmene  iye  anaturuka’mo,  sanatha  kulankhula 
nawo  : ndimo  anazindikira  kuti  iye  adaona  masompenya 
m’kachisi’mo.  Ndipo  iye  anali  kukodola  kwa  iwo,  naka- 

23  labe  wosalankhula.  Ndipo  kunali,  pamene  masiku  a 
utumiki  wache  anamarizidwa,  anamuka  ku  nyumba 
kwache. 

24  Ndipo  padatha  masiku  awa,  Elisabeti  mkazi  wache 

25  anaima  ; nadzibisa  miyezi  isanu,  nati,  Ambuye  wandichi- 
tira  chotero  m’masiku  momwe  Iye  anandipenyera,  kucho- 
tsa  manyazi  anga  mwa  anthu. 

Anenera  kubadwa  kwache  kwa  Yesu. 

Ndipo  mwezi  wachisanu  ndi  chimodzi  ngelo  Gabriyeli 

anatumidwa  ndi  Mulungu  kumka  ku  mudzi  wa  Galileya 
dzina  lache  Nazarete,  kwa  namwali  wopalidwa  ubwenzi  27 
ndi  mwamuna,  dzina  laehe  Yosefe,  wa  pfuko  la  Davide ; 
ndimo  dzina  lache  la  namwali’yo  ndilo  Mariya.  Ndipo  28 
pakulowa  ngelo  anati  kwa  iye,  Tikuoneni,  wochitidwa 
chisomo,  Ambuye  ali  ndi  iwe.  Koma  iye  ananthunthumira  29 
ndi  mau  awa,  nasinkasinka  kulankhula  uku  nkutani. 
Ndipo  ngelo  anati  kwa  iye,  Usaope,  Mariya : pakuti  30 
wapeza  chisomo  ndi  Mulungu.  Ndipo  taona,  udzakhala  31 
ndi  pakati  nudzabala  mwana  wamwamuna,  nudzamucha 
dzina  lache  Yesu.  Iye  adzakhala  wamkuru,  nadzanene-  32 
dwa  Mwana  wa  Wamkurukuru  : ndipo  Ambuye  Mulungu 
adzampatsa  Iye  mpando  wachifumu  wa  Davide  atate 
wache : ndipo  lye  adzachita  ufumu  pa  banja  la  Yakobo  33 
ku  nthawi  zonse  ; ndimo  ufumu  wache  sudzatha. 

Koma  Mariya  anati  kwa  ngelo,  Iehi  chidzakbala  bwanji,  34 
poona  ine  sindidziwa  mwamuna  ? Ndipo  ngelo  anayanka,  35 
nati  kwa  iye,  Mzimu  Woyera  udzafika  pa  iwe,  ndimo 
mphamvu  ya  Wamkulukulu  idzakupimba  iwe : chifukwa 
chaehe’nso  Choyera’cho  chikadzabadwa,  adzanenedwa 
Mwana  wa  Mulungu.  Ndipo  taona,  Elisabeti  mbale  36 
wako,  iye’nso  ali  ndi  pakati  pa  mwana  wamwamuna  m’ku- 
kalamba  kwache ; ndimo  mwezi  uno  uli  wachisanu  ndi 
chimodzi  wa  iye  amene  ananenedwa  wouma.  Chifukwa  37 
palibe  mau  amodzi  akuchokera  kwa  Mulungu  adzakhala 
opanda  mphamvu. 

Ndipo  Mariya  anati,  Onani,  mdzakazi  wa  Ambuye ; 38 
kukhale  kwa  ine  monga  ngati  mau  anu.  Ndipo  ngelo 
anachoka  kwa  iye. 

Mariya  acheza  kwa  Elisabeti. 

Ndipo  Mariya  anauka  masiku  amene’wa,  namuka  ndi  39 
changu  ku  dziko  la  mapiri  ku  mudzi  wa  Yuda ; nalowa  40 
m’nyumba  ya  Zakariya  nalankhula  Elisabeti.  Ndipo  panali  4 1 
pamene  Elisabeti  anamva  kulankhula  kwache  lcwa  Mariya, 
mwana  wosabadwa’yo  anatsalima  m’mimba  mwache ; 
ndimo  Elisabeti  anadzazidwa  ndi  Mzimu  Woyera ; 
nakweza  mau  ndi  mkuwo  woukuru,  nati,  Wodalitsika  iwe  42 
mwa  akazi,  ndimo  chodalitsika  chipatso  cha  mimba  yako. 
Ndipo  ichi  chichokera  kuti  kudza  kwa  ine,  kuti  adze  43 
kwa  ine  amache  wa  Ambuye  wanga?  Pakuti  ona,  pame-  44 
ne  mau  akulankhula  kwako  analowa  m’makutu  anga, 
mwana  anatsalima  ndi  msangalalo  m’mimba  mwanga. 

45  Ndipo  wodala  ali  iye  amene  anakulupirira ; chifukwa 
zidzachitidwa  zinthu  zimene  zalankhulidwa  kwa  iye  ndi 
Ambuye. 

Nyimbo  ya  Mariya. 

46  Ndipo  Mariya  anati, 

Moyo  iranga  ulemekeza  Ambuye, 

47  Ndipo  mzimu  ivanga  waleondwera  mwa  Mulungu 
Mpulumutsi  wanga. 

48  Chifukwa  iye  anayang  anira  umpawi  wa  mdzakazi  waehe  : 
Pakuti  taonani,  kuyamhira  tsopano,  anthu  a mibadwo  yonse 

adzandichula  ine  wodala. 

49  Chifukwa  Iye  W amphamvu yo  anandichitira  ine  zazikuru  ; 
Ndipo  dzina  lache  liri  ioyera. 

50  Ndipo  chifundo  chache  chijikira  anthu  a mibadwo  ndi 

mibadwo 

Pa  iivo  amene  akumuopa  lye. 

51  lye  anachita  zamphamvu  ndi  mkono  wache  ; 

Iye  anabala/itsa  odzitama  ndi  mlingaliro  wa  mtima  wao. 

52  lye  anatsitsa  mafumu  pa  mipando  yao  yachifumu, 

Ndipo  anakweza  aumpawi. 

53  Anaivakhutitsa  anjala  ndi  zinthu  zabwino, 

Ndipo  eni  chuma  anawachotsa  opanda  kanthu. 

54  Anatangatira  Israyeli  mnyamata  wache, 

Kuti  akakumbukile  chifundo, 

55  ( Monga  analankhula  kwa  makolo  athu ) 

K wa  Abrahamu  ndi  kiva  mbeu  yache  ku  nthairi  yonse. 

56  Ndipo  Mariya  anakhala  ndi  iye  ngati  miyezi  itatu, 
nabwera’nso  ku  nyumba  kwache. 

Kubadwa  kwache  kwa  Yohane  Mbatizi. 

57  Koma  inakwanira  nthawi  yache  ya  Elisabeti,  ya 
kubala  kwache,  ndimo  iye  anabala  mwana  wamwamuna. 

58  Ndipo  anansi  ache  ndi  abale  ache  anamva  kuti  Ambuye 
anakulitsa  chifundo  chache  pa  iye  ; nakondwera  pamodzi 

59  naye.  Ndipo  panali  pa  tsiku  lachisanu  ndi  chitatu  iwo 
anadza  kudzadula  kamwana’ko ; ndipo  analimkumucha 

60  Iye  dzina  la  atate  wache  Zakariya.  Ndipo  amache 

61  anayanka,  kuti,  Iai  ; koma  adzachedwa  Yohane.  Ndipo 
iwo  anati  kwa  iye,  Palibe  wina  wa  abale  ako  amene  ache- 

62  dwa  dzina  ili.  Ndipo  anakodola  kwa  atate  wache,  afuna 

63  amuche  dzina  liti  ? Ndipo  iye  anafunsa  cholembera’po, 
nalemba,  kuti,  Dzina  lache  liri  Yohane.  Ndipo  anazizwa 

onse.  Ndipo  panatseguka  pakamwa  paehe  pomwepo,  ndi 
lilume  laehe  linamasuka,  ndimo  iye  analankhula,  nadalitsa 
Mulungu.  Ndipo  panagwa  mantha  pa  iwo  onse  akukhala 
oyandikana  nawo  ; ndimo  analankhula  lankhula  nkhani  izi 
zonse  m’dziko  lonse  la  mapiri  a Yudeya.  Ndipo  onse 
amene  anazimva  anazisunga  m’mtima  mwao,  nanena,  Mwa- 
na  uyu  nanga  adzakhala  wotani?  Pakuti  dzanja  la 
Ambuye  linakhala  pamodzi  ndi  Iye. 

Nyimbo  yache  ya  Zakariya. 

Ndipo  atate  wache  Zakariya  anadzazidwa  ndi  Mzimu 
Woyera,  nanenera  za  Mulungu,  nati, 

Wodalitsika  Ambuye,  Mulungu  va  Israyeli ; 

Chifulcwa  Ii/e  anayang’ana,  nachitira  anthu  ache  chiombolo, 
Ndipo  Iye  analikirezera  ife  nyangaya  chipulumutso, 

Mira  pfuko  la  Davide  nurana  icache, 

(fMonga  Iye  analankhula  ndi  mkamucC  nvra  aneneri  ache 
oyera-mtima,  a kale  lomioe), 

Chipulumutso  cha  kwa  adani  athu, 

Ndi  ku  dzanja  la  anthu  onse  amene  atida  ife  ; 

Kuchitira  atate  athu  chifundo, 

Ndipo  kukumbukila  pangano  lache  loyera  ; 

Chilumbiro  chimene  Iye  anachilumbira  bra  Abrahamu  ataie 
vathu, 

Kutipalsa  ife,  kuti  tidalanditsidva  ku  dzanja  la  adani  alhu, 
Tidzamtumikira  Iye,  opanda  mantha, 

M’chiyero  ndi  chi/ungamo  pa  maso  pache,  masiku  athu  onse. 
Ea,  ndipo  ivetu  kamvana' ve,  udzanenedva  mneneri  va 
Wamkulukulu : 

Pakuti  udzatsogolera  Ambuye,  kukakonza  njira  zache  ; 
Kuvapatsa  anthu  ache  adzivitse  chipulumutso, 

Ndi  makululukidwe  a machimo  avo, 

Chifukva  cha  mtima  va  chifundo  va  Mu/ungu  vathu. 
Mmenemo  mbanda  kucha  va  kumwamba  udzatichezera  ife  ; 
Kuvalitsira  ivo  okhala  mu  mdima  ndi  mtunzi  wa  imfa  ; 
Kulunjikitsa  mapazi  athu  mu  njira  ya  mtendere. 

Ndipo  mwana’yo  anakula,  nalimbika  mu  mzimu  wache, 
ndipo  iye  anali  m’mapululu,  kufikira  masiku  akudzionetsa 
yekha  kwa  Israyeli. 

Kubadwa  kwache  kwa  Yesu  Kristu. 

Ndipo  kunali  masiku  aja,  kuti  chilamuliro  chinaturuka 

kwa  Kaisara  Augusto  kuti  dziko  lonse  lokhala’mo  anthu 

2 lilembedwe  ; ndiko  kulembera  koyamba  pokhala  Kureniyo 

3 kazembe  wa  Suriya.  Ndipo  onse  anamuka  kulembedwa, 

4 munthu  ali  yense  ku  mudzi  wache.  Ndipo  Yosefe’nso 
anakwera  kuchokera  ku  Galileya,  ku  mudzi  wa  Nazarete, 
kumka  ku  Yudeya,  ku  mudzi  wa  Davide,  dzina  lache 
Betelehemu,  chifukwa  anali  iye  wa  banja  ndi  pfuko  lache 

5 la  Davide  ; kukalembedwa  iye  mwini  pamodzi  ndi  Mariya, 
wopalidwa  naye  ubwenzi ; ndi  uyu  anali  ndi  pakati. 

G Ndipo  panali  pokhala  iwo  komweko,  masiku  ache  a kubala 

7 anakwanira.  Ndipo  iye  anabala  mwana  wache  wamwa- 
muna  woyamba ; namkulunga  Iye  nsaru,  nagoneka  Iye 
modyera  ng’ombe,  chifukwa  kuti  kunalibe  malo  kwa  iwo 
m’nyumba  ya  ulendo. 

Abusa  a ku  Betelehemu. 

8 Ndipo  panali  abusa  m’dziko  lomwe’Io,  okhala  ku 

9 busa  ndi  kuyang’anira  zoweta  zao  usiku.  Ndipo  ngelo 
wa  Ambuye  anaima  pa  awo,  ndimo  kuwala  kwa  Ambuye 
kunaunikira  iwo  kozungulira : ndipo  anaopa  ndi  mantha 

10  akuru.  Ndipo  ngelo  anati  kwa  iwo,  Musaope  ; pakuti 
onani,  ndikuuzani  inu  utenga  wabwino  wa  chikondwero 

11  chachikuru,  chimene  chidzakhala  kwa  anthu  onse.  Kuti 
anakubadwirani  inu  lero,  m’mudzi  wa  Davide,  Mpulumutsi, 

12  amene  ali  Kristu  Ambuye.  Ndipo  ichi  ndi  chizindikilo 
kwa  inu ; Mudzapeza  mwana  wa  khanda  wokuta  ndi  nsaru, 

13  nagona  modyera.  Ndipo  msanga  panali  pamodzi  ndi 
ngelo’yo  ambirimbiri  a gulu  la  kumwamba,  natamanda 
Mulungu,  nanena, 

14  Ulemerero  ukhale  kwa  Mnlungu  /anmramham  wa m ba , 

Ndipo  mlendere  pansi  pano  mwa  anthu  amene  alcondwera 

nawo. 

15  Ndipo  panali,  pamene  angelo  anachokera  kwa  iwo 
kumka  kumwamba,  kuti  abusa  anati  wina  ndi  mnzache, 
Tipitiretu  ku  Betelehemu,  ndipo  tione  chinthu  ichi  chida- 
chitidwa,  chimene  Ambuye  anatidziwitsira  ife. 

16  Ndipo  iwo  anadza  ndi  changu,  napeza  Mariya,  ndi 

17  Yosefe,  ndi  mwana  wa  khanda  wogona  modyera.  Ndipo 
iwo,  mmene  anaona,  anadziwitsa  anthu  za  mau  analankhu- 

18  lidwa  kwa  iwo  a mwana  uyu.  Ndipo  anthu  onse  amene 
anamva  anazizwa  pa  zinthu  zolankhulidwa  kwa  iwo  ndi 

19  abusa.  Koma  Mariya  anasunga  mau  awa  onse  nawali- 

20  ngalira  mu  mtima  mwache.  Ndipo  abusa’wo  anabwera, 

nalemekeza  ndi  kutamanda  Mulungu  pa  zinthu  zonse 
zimene  anazimva,  naziona,  monga  kunalankhulidwa  kwa 
iwo. 

Mdulidwe  ndi  kuperekedwa  kwache  kwa  Yesu. 

Ndipo  pamene  panakwanira  masiku  asanu  ndi  atatu  21 
akumdula  Iye,  anamucha  dzina  lache  Yesu,  limene 
analicha  ngelo’yo  asanalandiridwe  Iye  m’mimba. 

Ndipo  pamene  anakwanira  masiku  a kukonza  kwao,  22 
monga  mwa  chilamulo  cha  Mose,  iwo  anakwera  naye 
kunka  ku  Yerusalemu,  kukamlangiza  Iye  kwa  Ambuye, 
(monga  kwalembedwa  m’chilamulo  eha  Ambuye,  Kuti  23 
muna  ali  yense  wotsegula  pa  mimba  ya  amache  adzane- 
nedwa  woyera  wa  kwa  Ambuye)  ndi  kukapereka  nsembe  24 
monga  kwanenedwa  m’malamulo  a Ambuye,  Njiwa  ziwiri, 
kapena  maunda  awiri.  Ndipo  onani,  m’Yerusalemu  25 
munali  munthu,  dzina  lache  Sumeoni ; ndimo  munthu 
uyu,  wolungama  mtima  ndi  wopemphera,  anali  kulindira 
matontozedwe  a Israyeli ; ndimo  Mzimu  Woyera  unali  pa 
iye.  Ndipo  kunaululidwa  kwa  iye  ndi  Mzimu  Woyera,  26 
kuti  sadzaona  imfa,  kufikira  adzaona  Kristu  wache  wa 
Ambuye.  Ndipo  iye  analowa  ku  kachisi,  ndi  Mzimu  : 27 
ndipo  pamene  atate  ndi  amache  analowa  ndi  kamwana’ko 
Yesu,  kukamchitira  Iye  chizoloweredwe  a chilamulo, 
pomwepo  iye  anamlandira  Iye  m’manja  ache,  nadalitsa  28 


Mulungu,  nati, 

Tsopano,  Ambuye,  monga  nura  mau  anu  aja,  29 

Lo/ani  ine,  kapolo  wanu,  ndichoke  mmiendere  ; 

Chifukwa  maso  anga  adaona  chipulumxdso  chanu,  30 

Chimene  munakonza  paisogolo  pa  nkhope  ya  anthu  onse,  31 
Kxiunika  kxca  kuxcalitsa  axxthu  a miiuxxdu,  32 

Ndi  xtlemerero  ica  anthu  anxi  Isx'ayeli. 


Ndipo  atate  ndi  amache  anali  kuzizwa  ndi  zinthu  zolankhu-  33 
lidwa  za  Iye.  Ndipo  Sumeoni  anadalitsa  iwo,  nati  kwa  34 
Mariya  amache, 

Taona,  xiyxi  xraikidwa  akhale  kxxgira  ndi  kuuka’nso  kxra 
anthu  ambiri  mxca  Israyeli ; 

Ndipo  akhale  chizindiki/o  chakutsutsana  xxacho  ; 

Ea,  ndipo  lupanga  lidzakupyoza  ixce  xnoyo  xrako  ; 35 

Kxiti  maganizo  a xn  mitixxia  yambiri  akaxdulidwe. 

Ndipo  panali  Ana,  mneneri  wamkazi,  mwana  wa  36 
Fanueli,  wa  pfuko  la  Aseri ; yemwe’yo  anali  wokalamba 
nditu,  amene  anakhala  ndi  mwamuna  wache,  kuyambira 

37  pa  unamwali  wache,  zaka  zisanu  ndi  ziwiri,  ndimo  iye  anali 
wamasiye  wa  kufikira  zaka  zache  makumi  asanu  ndi 
atatu  mphambu  zinai,  amene  sanachoka  ku  kachisi, 
wotumikira  Mulungu  ndi  kudzikana  kudya  ndi  kupe- 

38  mphera  usiku  ndi  usana.  Ndipo  iye  anafika’ko  pa 
nthawi  yomwe  ija,  nabvomereza’nso  kutama  Mulungu, 
ndipo  analankhula  za  Iye  kwa  anthu  onse  akuyembekeza 

39  chiombolo  cha  Yerusalemu.  Ndipo  pamene  iwo  anatha 
zonse  monga  mwa  malamulo  a Ambuye,  anabwera  ku 
Galileya,  ku  mudzi  kwao,  ku  Nazarete. 

40  Ndipo  mwana’yo  anakula,  nalimbika,  nali  kudzala  ndi 
nzeru : ndimo  chisomo  cha  Mulungu  chinali  pa  Iye. 

Mnyamata  Yesu  pakati  pa  apunzitsi. 

41  Ndipo  atate  wache  ndi  amaclie  akamuka  chaka  ndi 

42  chaka  ku  Yerusalemu  ku  Paskha.  Ndipo  pamene  lye 
anakhala  ndi  zaka  zache  khumi  ndi  ziwiri,  anakwera  iwo 

43  monga  machitidwe  a phwando  ; ndipo  pakumariza  masiku 
ache,  pakubwera  iwo,  mnyamata’yo  Yesu  anatsala 
mumbuyo  ku  Yerusalemu.  Ndimo  atate  ndi  amache 

44  sanadziwa ; koma  iwo  anayesa  kuti  Iye  ali  m’chipiringu 
cha  ulendo,  nadza  ulendo  wa  tsiku  limodzi ; ndimo  anaya- 
mba  kufunafuna  Iye  mwa  abale  awo  ndi  mwa  anansi  awo  : 

45  ndipo  pamene  sanampeza,  anabwera  ku  Yerusalemu, 

46  nafunafuna  Iye.  Ndipo  panali  pa  kupita  masiku  atatu, 
anampeza  Iye  m’kachisi,  analikukhala  pakati  pa  apunzi- 

47  tsi,  namva  iwo,  nawafunsa’nso  mafunso.  Ndipo  onse 
amene  anamva  Iye  anadabwa  ndi  chidziwitso  chache,  ndi 

48  mayanko  ache.  Ndipo  mmene  anamuona  Iye,  anadabwa; 
ndimo  amache  anati  kwa  Iye,  Mwana’we,  wachitiranji  ife 
chotero  ; taona,  atate  wako  ndi  ine  tinali  kufunafuna  iwe 

49  ndi  kuda  nkhawa.  Ndipo  Iye  anati  kwa  iwo,  Kuli  bwanji 
kuti  munali  kundifunafuna  ine?  Simunadziwa  kodi  kuti 
kundiyenera  ine  ndikhale  m’zache  za  Atate  wanga  ? 

50  Ndipo  sanadziwitsa  mau  amene  Iye  analankhula  nawo. 

51  Ndipo  anatsika  pamodzi  nawo  nadza  ku  Nazarete  ; ndimo 
anali  womvera  iwo  : ndipo  amache  anasunga  zinthu  izi 
zonse  mu  mtima  mwache. 

52  Ndipo  Yesu  anakulabe  mu  nzeru  ndi  mu  msinku,  ndi 
m’chisomo  cha  pa  Mulungu  ndi  cha  pa  anthu. 

Kulalikira  kwache  kwa  Yohane  Mbatizi. 

(Mat.,  3:  1-12.  Marko,  1:  2,-8.  Yoh.,  1:  6-8,  19-36.) 

3 Koma  pa  chaka  cha  khumi  ndi  chisanu  cha  ufumu  wa 

Tiberiyo  Kaisara,  pokhala  Pontiyo  Pilato  kazembe  wa 
Yudeya,  ndi  Herode  chiwanga  cha  Galileya,  ndi  Filipo 
mbale  wache  chiwanga  cha  dziko  la  Itureya  ndi  la 
Trakoniti,  ndi  Lusaniyo  chiwanga  cha  Abilene  ; pa  ukuru  2 
wansembe  wao  wa  Ana  ndi  Kayafa,  panadza  mau  a 
Mulungu  kwa  Yohane  mwana  wa  Zakarij-a  m’chipululu. 
Ndipo  iye  anadza  ku  dziko  lonse  la  m’mbali  mwa  Yordano,  3 
nalalikira  ubatizo  wa  kulapa  mtima  ku  chikululukiro 
cha  machimo  ; monga  kunalembedwa  m’kalata  wa  mau  a 4 
Yesaya  mneneri,  kuti, 

Mau  a wopjuula  m chipululu, 

Kunzani  kualala  la  Ambuye, 

Lungamitsani  njira  zache. 

Chigira  chiri  chonse  chidzadzazidtca,  5 

Ndipo  phiri  liri  lonse  ndi  mtunda  uli  wonse  zidzatsitsidwa  ; 
Ndipo  zokhota  zidzakhala  zolungama, 

Ndipo  zokakala  zidzakhala  njira  zosalala  ; 

Ndipo  anthu  onse  adzaona  chipulumutso  cha  Mulungu.  6 

Chifukwa  chache  iye  ananena  kwa  makamu’wo  a anthu  7 
amene  anaturukira  kukabatizidwa  ndi  iye,  Obadwa  a 
njoka  inu,  anakulangizani  inu  ndani  kuthawa  mkwiyo 
ulinkudza  ? Chifukwa  chache  balani  inu  zipatso  zakuye-  8 
nera  kulapa  mtima,  ndimo  musayambe  kunena  mwa  inu 
nokha,  Atate  wathu  tiri  naye  ndiye  Abrahamu : pakuti 
ndinena  kwa  inu,  kuti  ali  ndi  mphamvu  Mulungu,  mwa 
miyala  iyi,  kuukitsira  Abrahamu  ana.  Ndipo’nso  tsopano  9 
lino  nkwangwa  yaikidwa  pa  muzu  wa  mitengo ; chotero 
mtengo  uli  wonse  wosabala  chipatso  chabwino  udulidwa, 
nuponyedwa  pa  moto. 

Ndipo  anthu  a makamu  anamfunsa  iye,  nanena,  10 
Ndipo  tsono  tidzachita  chiani?  Koma  iye  anayanka  11 
nanena  kwa  iwo,  Iye  amene  ali  nawo  malaya  awiri  apatse 
kwa  iye  amene  alibe  ; ndimo  iye  amene  ali  nazo  zakudya 
achite  chomwecho’nso.  Ndipo  amisonko’nso  anadza  12 
kudzabatizidwa,  nati  kwa  iye,  Mpunzitsi,  ife  tidzachita 
chiani?  Koma  iye  anati  kwa  iwo,  Musakapambe  kanthu  13 
konse  kakuposa  chimene  chaweruzidwa  kwa  inu.  Ndipo  14 
asilikari’nso  anamfunsa  iye,  nati,  Nanga  ife  tidzachita 
chiani  ? Ndipo  iye  anati  kwa  iwo,  Musaopse  munthu  ali 
yense,  musanamize  munthu  kuti  mulandire  chipupu ; 
khalani  okhuta  ndi  kulipira  kwanu. 

Ndipo  pamene  anthu  anali  kuyembekezera,  ndimo  15 
onse  anaganizaganiza  m’mitima  yao  za  Yohane,  ngati 

16  kapena  nanga  iye  ali  Kristu;  Yohane  anayanka,  nanena 
kwa  onse,  Inetu  ndikubatizani  inu  ndi  madzi ; koma 
wakundiposa  ine  mphamvu  alinkudza,  amene  sindiyenera 
kumasula  lamba  la  nsapato  zache  ; Iye’yu  adzakubatizani 

17  inu  ndi  Mzimu  Woyera  ndi  moto : amene  chopetera 
chaehe  chiri  m’dzanja  lache,  kuti  apetetse  poombera  dzi- 
nthu  pache,  ndi  kusonkhanitsa  tirigu  m’chiruli  chache ; 
koma  mankusu  adzaocha  m’moto  wosazima. 

18  Choteretu  iye  anauza  anthu  utenga  wabwino  ndi 

19  kuwadandaulira  zinthu  zina  zambiri.  Koma  Herode 
mfumu  uja,  mmene  anamdzudzula  Yohane,  chifukwa  cha 
Herodiya,  mkazi  wa  mbale  wache,  ndi  cha  zinthu  zonse 

20  zoipa  Herode  anazichita,  anayenjeza  pa  zonse’zi  ichi’nso, 
kuti  anatsekera  Yohane  m’nyumba  ya  ndende. 

Yesu  abatizidwa. 

(Mat.,  3;  13-17.  Marko,  1 : 9.  Yoh.,  1 : 32-34.) 

21  Ndipo  panali  pamene  anthu  onse  anabatizidwa,  ndimo 
Yesu’nso  anabatizidwa,  nalikupemphera,  kuti  panatseguka 

22  pa  thambo,  ndimo  Mzimu  Woyera  unatsika  ndi  maoneke- 
dwe  a thupi  lache  monga  ngati  nkhunda,  nudza  pa  Iye ; 
ndimo  munaturuka  mau  m’thambo,  kuti,  IWE  NDIWE 
MWANA  WANGA  WOKONDEDWA,  MWA  IWE 
NDIKONDWERA. 

Makolo  ache  a Yesu.  (Mat.,  1:  1-17.) 

23  Ndipo  Yesu  Yekha’yo,  pamene  anayamba  nchito 
yache,  anali  monga  ngati  zaka  makumi  atatu,  ndiye 
(monga  anthu  adamyesera)  mwana  wa  Yosefe,  mwana  wa 

24  Heli,  mwana  wa  Matati,  mwana  wa  Levi,  mwana  wa  Melki 

25  mwana  wa  Yanai,  mwana  wa  Yosefe,  mwana  wa  Matatio, 
mwana  wa  Amosi,  mwana  wra  Naumi,  mwana  wa  Esli, 

26  mwana  wa  Nagai,  mwana  wa  Maati,  mwana  wa  Matatio, 
mwana  wa  Semeini,  mwana  wa  Yosefe,  mwana  wa  Yoda, 

27  mwana  wa  Yoanani,  mwana  wa  Itesa,  mwana  wa  Zoroba- 

28  beli,  mwana  wa  Salatieli,  mwana  wa  Neri,  mwana  wa 
Melki,  mwana  wa  Adi,  mwana  wa  Kosamu,  mwana  wa 

29  Elmadama,  mwana  wa  Ere,  mwana  wa  Jose,  mwana  wa 

30  Eliezere,  mwana  wa  Yorimu,  mwana  wra  Matati,  mwana 
wa  Levi,  mwana  wa  Sumeoni,  mwana  wa  Yuda,  mwana 
wa  Yosefe,  mwana  wa  Yonamu,  mwana  wa  Eliyakimu, 

31  mwana  wa  Melea,  mwana  wa  Mena,  mwana  wa  Matata, 

32  mwana  wa  Natanu,  mwana  wa  Davide,  mwana  wa  Yese, 

33  mwana  wa  Obede,  mwana  wra  Boazi,  mwana  wa  Salmoni, 

mwana  wa  Naasoni,  niwana  wa  Aniinadabe,  mwana  wa 
Arni,  mwana  wa  Ezronu,  mwana  wa  Farese,  mwana  wa 
Yuda,  mwana  wa  Yakobo,  mwana  wa  Isake,  mwana  wa  34 
Abrahamu,  mwana  wa  Tera,  mwana  wa  Nakoro,  mwana  35 
wa  Seruki,  mwana  wa  lleu,  mwana  wa  Pelege,  mwana  wa  36 
Ebere,  mwana  wa  Sala,  mwana  wa  Kainane,  mwana  wa 
Arfaksadi,  nnvana  wa  Semu,  mwana  wa  Nowa,  mwana  wa  37 
Lameke,  mwana  wa  Metusala,  mwana  wa  Enoke,  mwana 
wa  Yarede,  mwana  wa  Malaleeli,  mwana  wa  Kainane,  38 
mwana  wa  Enosi,  mwana  wa  Sete,  mwana  wa  Adamu, 
mwana  wa  Mulungu. 

Kuyesedwa  kwa  Yesu.  (Mat.,  4 : 1-11. 

Marko,  1 : 12,  13.) 

Ndipo  Yesu,  wodzala  ndi  Mzimu  Woyera,  anabwera  4 
kuchokera  ku  Yordano,  natsogozedwa  m’chipululu  ndi 
Mzimu  masiku  makumi  anai  kukavesedwa  ndi  Mdiereke- 
zi.  Ndipo  Iye  sanadya  kanthu  masiku  awa : ndipo  2 
pamene  anatha  anamva  njala.  Ndipo  Mdierekezi  anati  3 
kwa  Iye,  Ngati  muli  Mwana  wa  Mulungu,  uzani  mwala 
uwu  kuti  ukhale  mkate.  Ndipo  Yesu  anayanka  kwa  iye,  4 
Kwalembedwa,  kuti, 

Munthu  sadzakhala  ndi  moi/o  ndi  mkate  vokha. 

Ndipo  mmene  anamtsogolera  anakwera  naye,  namuo-  5 
netsa  Iye  maufumu  onse  a dziko  la  anthu,  m’kampindi 
kakang’ono.  Ndipo  Mdierekezi  anati  kwa  Iye,  Ine  6 

ndidzapatsa  Inu  ulamuliro  wonse  umene’wu  ndi  ulemerero 
wao : chifukwa  uwu  unaperekedwa  kwa  ine ; ndimo  ndi- 
patsa  uwu  kwa  iye  amene  ndingofuna.  Chifukwa  chache  7 
ngati  inu  mudzagwadira  pa  maso  panga,  wonse’wo  udza- 
khala  wanu.  Ndipo  Yesu  anayanka,  nati  kwa  iye,  8 
Kwalembedwa, 

Ambui/e  Mulungu  irako  udzamgiradira, 

Ndipo  Ii/e  i/ekha/ekha  udzamtumikira. 

Ndipo  anamtsogolera  Iye  ku  Yerusalemu,  namuika  9 
Iye  pamwamba  pa  chimbudzi  cha  kachisi’yo,  nati  kwa 
lye,  Ngati  muli  Mwana  wa  Mulungu,  tadzigwetsani  nokha 
apo  pansi : pakuti  kwalembedwa,  kuti,  10 

Adzalamulira  angelo  uche  za  iwe,  kuti  achinjirize  hre. 

Ndipo, 

Pa  manja  aico  adzakunyamula  iire, 

Kuti  ungagunde  konse  pa  mwala  phazi  lako. 

12  Ndipo  Yesu  anayanka,  nati  kwa  iye,  Kwanenedwa, 

Usayese  Ambuye  Mulungu  wako. 

13  Ndipo  Mdierekezi,  mmene  adamariza  mayesero  onse, 
analekana  naye  kufikira  nthawi  yina. 

Yesu  wachotsedwa  ku  Nazarete. 

(Mat.,  13  : 54-58.  Marko,  6 : 1-6.) 

14  Ndipo  Yesu  anabwera  ndi  mphamvu  ya  Mzimu  ku 
Galileya ; ndipo  mbiri  yache  ya  Iye  inabuka  ku  dziko 

15  lonse  loyandikira.  Ndipo  Iye  anapunzitsa  m’mosonkha- 
nira  mwao,  nalemekezedwa  ndi  anthu  onse. 

16  Ndipo  anadza  ku  Nazarete,  mmene  analeredwa  : ndi- 
mo  tsiku  la  Sabata  analowa  m’nyumba  yosonkhanira, 
monga  anazolowera,  naimirira’mo  kuwerenga  m’kalata. 

17  Ndipo  anapereka  kwa  iye  kalata  wa  Yesaya  mneneri. 
Ndipo  mmene  Iye  adafunyulula  kalata’yo,  anapeza  pomwe 
panalembedwa, 

18  Mzimu  wa  Atnbuye  uli  pa  Inc, 

Chifukwa  cha  ichi  Iye  anandidzoza  ine  ndiuze  anthu  osauka 
Utenga  Wabwino : 

Anandituma  ine  kulalikira  amsinga  mamasididwe, 

Ndi  akhungu  kuti  apenye' nso, 

Kuturutsa  ndi  ufuru  opwanyika, 

19  Kulalikira  chaka  chosankhika  cha  Ambuyc. 

20  Ndipo  mmene  Iye  anafunya  kalata’yo,  nampereka 
kwa  wotumikira,  anakhala  pansi : ndimo  maso  awo  a 
anthu  onse  m’mosonkhanira’mo  anamyang’anitsa  Iye. 

21  Ndipo  anayamba  kunena  kwa  iwo,  kuti,  Lero  lembo 

22  ili  lakwanitsidwa  m’makutu  anu.  Ndipo  onse  anamchi- 
tira  Iye  mboni,  nazizwa  ndi  mau  a chisomo  akuturuka 
mkamwa  mwache ; nanena,  Kodi  uyu  si  mwana  wa 

23  Yosefe?  Ndipo  anati  kwa  iwo,  Kwenikweni  mudzati 
kwa  Ine  nkhani  iyi,  Sing’anga  iwe  tadzichiritsa  wekha  : 
zonse  zija  tazimva  zinachitidwa  ku  Kapernao,  muzichi- 

24  te’nso  zomwe’zo  kwanu  kuno.  Ndipo  Iye  anati,  Indetu, 
ndinena  kwa  inu,  kuti,  Palibe  mneneri  alandirika  ku 

25  dziko  la  kwao.  Koma  zoonadi  ndinena  kwa  inu,  kuti, 
Munali  akazi  amasie  ambiri  m’Israyeli  masiku  ache  a Eliya, 
pamene  kunatsekedwa  kumwamba  zaka  zitatu  ndi  miyezi 
isanu  ndi  umodzi,  pamene  panakhala  njala  yeikuru  pa 

dziko  lonse’lo ; ndimo  Eliya  sanatumidwa  kwa  mmodzi  wa  26 
iwo,  koma  ku  Sarepta  wa  Sidoniya,  kwa  mkazi  wamasiye. 
Ndipo  munali  akhate  ambiri  m’Israyeli  masiku  a Elisa  27 
mneneri’yo ; ndimo  palibe  nnnodzi  wa  iwo  anakonzedwa, 
koma  Naamani  yekha  wa  ku  Suriya.  Ndipo  onse  a 28 
m’mosonkhanira’mo  anadzala  ndi  mkwiyo  pakumva  izi ; 
nauka  namturutsa  lye  kunja  kwa  mudzi’wo,  nadza  naye  29 
ku  phompho  la  phiri’lo  pamenepo  mudzi  wao  unamangika, 
kuti  adzamponye  Iye  pansi.  Koma  lye  anapyola  pakati  30 
pao,  nachoka’po. 

Yesu  achiritsa  munthu  wogwidwa  mzimu 
woipa.  (Marko,  1 : 21-28.) 

Ndipo  Iye  anatsika  nadza  ku  Kapernao,  ndiwo  mudzi  31 
wa  Galileya.  Ndipo  anali  kuwapunzitsa  iwo  pa  Sabata : 
ndimo  anadabwa  ndi  ehipunzitso  chache ; chifukwa  mau  32 
ache  anali  ndi  ulamuliro.  Ndipo  munali  m’nyumba  33 
yosonkhanira  munthu,  wokhala  nacho  chiwanda  chonya- 
nsa ; napfuula  mau  olimba,  kuti,  Ha ! tiri  ndi  chiani  ndi  34 
Inu,  Yesu  wa  ku  Nazarete?  munadza  kodi  kutiononga 
ife  ? ndikudziwani  Inu  muli  ani,  ndinu  Woyera  wache  wa 
Mulungu.  Ndipo  Yesu  anamdzudzula  iye,  nanena,  To-  35 
ntola,  nuturuke  mwa  iye.  Ndipo  chiwanda’cho  mmene 
chinamgwetsa  iye  pakati,  chinaturuka  mwa  iye  chosa- 
mpweteka  iye  konse.  Ndipo  kunali  kudabwa  pa  anthu  36 
onse,  nalankhulana  iwo  wina  ndi  mnzache,  nanena,  Mau 
amene’wa  ali  otani  ? chifukwa  ndi  ulamuliro  ndi  mphamvu 
angolamulira  mizimu  yonyansa,  ndimo  ingoturuka.  Ndi-  37 
po  mbiri  yache  ya  Iye  inafalikira  ku  malo  onse  a dziko 
loyandikira. 

Achiritsa  mpongozi  wa  Simoni. 

(Mat.,  8:  14-17.  Marko,  1 : 29-34.) 

Ndipo  Iye  ananyamuka  kuchokera  m’mosonkhanira,  38 
nalowa  m’nyumba  ya  Simoni.  Koma  momwemo  munali 
mpongozi  wache  wa  Simoni,  anagwidwa  ndi  nthenda 
yolimba  ya  malungo ; ndimo  anampempha  Yesu  za  iye. 
Ndipo  Iye  anaima,  naweramira  pa  iye,  nadzudzula  nthe-  39 
nda’yo ; ndimo  inamleka  iye  : ndimo  msangatu  anauka, 
nawatumikira  iwo. 

Ndipo  pakulowa  dzuwa  anthu  onse  amene  anali  nawo  40 
odwala  ndi  nthenda  za  mitundu  mitundu,  anadza  nawo  kwa 
Iye;  ndipo  Iye  anaika  manja  ache  pa  munthu  ali  yense 

41  wa  iwo,  nawachiritsa.  Ndipo  ziwanda’nso  zinaturuka 
mwa  ambiri,  ndi  kukuwa,  kuti,  Inu  ndinu  Mwana  wa 
Mulungu.  Ndipo  Iye  anadzudzula,  wosazilola  kulankhula 
chifukwa  zinamdziwa  kuti  Iye  ali  Kristu. 

42  Ndipo  kutacha  anaturuka  Iye  nanka  ku  malo  a chi- 
pululu  ; ndimo  makamu  a anthu  anali  kumfunafuna  Iye, 
nadza  nafika  kwa  Iye,  nayesa  kumletsa  Iye,  kuti  asachoke 

43  kwa  iwo.  Koma  anati  kwa  iwo,  Kundiyenera  Ine  ndilali- 
kire  Utenga  Wabwino  wa  Ufumu  wa  Mulungu  ku 
midzi  yina’nso  : chifukwa  ndinatumidwa  kukatero. 

44  Ndipo  Iye  anali  kulalikira  m’nyumba  zosonkhanira’mo 
za  Galileya. 

Agwira  nsomba  zambiri.  Opunzira  oyamba’wo. 

(Mat.,  4 : 18-22.  Marko,  1 : 16-20.  Yoh.,  1 : 40-42.) 

5  Ndipo  panali,  pakumkanikiza  Iye  khamu  la  anthu, 
kukamva  mau  a Mulungu,  kuti  Iye  anali  kuima  m’mbali 

2 mwa  nyanja  ya  Genesarete  ; ndipo  anaona  ngalawa  ziwiri 
zinakhala  m’mbali  mwa  nyanja  : koma  asodzi  a nsomba 

3 adachoka  m’mene’mo,  nalikutsuka  makoka  awo.  Ndipo 
analowa  mu  ngalawa  imodzi,  ndiyo  yache  ya  Simoni, 
nampempha  iye  akanke  pang’ono.  Ndipo  anakhala  pansi 
m’mene’mo,  napunzitsa  m’ngalawa  makamu’wo  a anthu. 

4 Ndipo  pamene  Iye  analeka  kulankhula,  anati  kwa 
Simoni,  Kankira  kwa  kuya,  nimuponye  makoka  anu  kuka- 

5 sodzera.  Ndipo  Simoni  anayanka,  nati,  Ambuye,  tinagwi- 
ritsa  nchito  usiku  wonse  osakola  kanthu,  koma  pa  kunena 

6 kwanu  ndidzaponya  makoka.  Ndipo  pamene  anacliita 
ichi,  anazinga  unyinji  woukuru  wa  nsomba  ; ndimo  mako- 

7 ka  awo  analinkung’ambika  ; ndipo  anakodola  anzao  a mu 
ngalawa  yina’yo,  adze  awatangate.  Ndipo  anadza,  nadzaza 

8 ngalawa  zonse  ziwiri,  motero  kuti  zinalinkumira.  Koma 
Simoni  Petro,  pamene  anaona,  anagwa  pansi  pa  mabondo 
ache  a Yesu,  nanena,  Muchoke  pa  ine,  Ambuye,  chifukwa 

9 ndine  munthu  wochimwa.  Pakuti  chizizwo  chidamgwira 
iye,  ndi  onse  amene  anali  naye,  pa  kusodza’ko  kwa  nso- 

10  mba  zimene  anazikola ; ndipo  chimodzimodzi’nso  Yakobo 
ndi  Yohane,  ana  a Zebedayo,  amene  anali  anzache  a Simoni. 
Ndipo  Yesu  anati  kwa  Simoni,  Usaope,  kuyambira  tsopa- 

1 1 no  udzakhala  msodzi  wa  anthu.  Ndipo  nimene  iwo 
anakocheza  ngalawa  zao  pa  mtunda,  anasiya  zonse,  namtsa- 
ta  Iye. 

Wakhate  achiritsidwa. 

(Mat.,  8 : 1-4.  Marko,  1 : 40-44.) 

Ndipo  panali,  pamene  Iye  anali  m’mudzi  wina  umodzi,  12 
kuti  taona,  munthu  wodzala  ndi  khate  ; ndipo  pamene  anao- 
na  Yesu,  anagwa  pa  nkhope  pache,  nampempha  Iye,  nanena, 
Ambuye,  ngati  mufuna  mungathe  kundikonza.  Ndipo  Iye  13 
anatambalitsa  dzanja  lache,  namkhudza  iye,  nanena, 
Ndifuna,  takonzeka.  Ndipo  pomwepo  khate  linaehoka 
kwa  iye.  Ndipo  Iye  anamuzitsa,  kuti  asauze  munthu  14 
yense  ; koma  uchoke,  nudzionetse  wekha  kwa  wansembe, 
nupereke  nsembe  ya  kwa  chikonzedwe  chako,  monga 
adalamulira  Mose,  kukhale  umboni  kwa  iwo.  Koma  15 
makamaka  mbiri  yache  ya  Iye  inabuka : ndimo  mipingo 
yambiri  ya  anthu  inasonkhana  kudzamvera,  ndi  kudzachi- 
ritsidwa  nthenda  zao.  Koma  Iye  anazemba,  nanka  m’ma-  16 
pululu,  nalikupemphera. 

Yesu  achiritsa  munthu  wamanjenje. 

(Mat.,  9 : 1-8.  Marko,  2 1-12.) 

Ndipo  panali  tsiku  limodzi  la  masiku  aja,  kuti  Iye  17 
anali  kupunzitsa ; ndimo  anali  kukhala’po  Afarisi  ndi 
ajiunzitsi  a malamulo,  amene  anachokera  ku  midzi  yonse 
ya  Galileya,  ndi  Yudeya  ndi  Yerusalemu  : ndimo  mpha- 
mvu  ya  Ambuye  inali  ndi  lye  ya  kuwachiritsa. 

Ndipo  onani,  anthu  alikunyamula  pa  kama  munthu  wa  18 
manjenje  ; nafunafuna  kumlowetsa,  ndi  kumuika  pa  maso 
pa  Iye.  Ndipo  posapeza  polowa  naye,  chifukwa  cha  unyi-  19 
nji  wa  anthu,  anakwera  pamwamba  pa  chindwi,  namtsitsa 
iye  mumpata  mwa  njerwa  za  chindwi  ndi  kama  wache, 
namfikitsa  pakati  pomwe  patsogolo  pa  Yesu.  Ndipo  lye,  20 
pakuona  chikulupiriro  cliao,  anati,  Munthu  iwe,  machimo 
ako  akululukiridwa  kwa  iwe. 

Ndipo  alembi  ndi  Afarisi  anayamba  kuyesayesa  mu  mti-  21 
nia  mwao,  kuti,  Ndani  uyu  amene  alankhula  zochitira 
Mulungu  mwano  ? Ndani  kodi  angathe  kukululukira 
machimo,  koma  Mulungu  yekha  ? Koma  Yesu  anadziwa  22 
zoyesayesa  zao,  nayanka,  nati  kwa  iwo,  Muyesayesa 
bwanji  m’mitima  yanu?  Nchiti  chapafupi,  kunena,  23 
Akululukidwa  kwa  iwe  machimo  ako  ; kapena  kunena, 
Tauka,  nuyende  ? Koma  kuti  mudziwe  kuti  Mwana  24 
wa  munthu  ali  nayo  mphamvu  pansi  pano  ya  kukulu- 
lukira  machimo,  (anati  Iyekwa  wa  manjenje’yo),  Ndinena 
kwa  iwe,  Tauka,  nusenze  kama  wako,  numuke  ku 
nyumba  kwako.  Ndipo  pomwepo  anaimirira  pa  maso  25 
123 


5,  25. 


LUKA 


pao,  nasenza  chimene  chija  adagona’po,  nachoka’po,  kunka 

26  ku  nyumba  kwache,  wakulemekeza  Mulungu.  Ndipo 
chizizwo  chinagwira  anthu  onse,  ndimo  analemekeza 
Mulungu ; nadzazidwa  ndi  mantha,  nanena  kuti,  Lero 
taona  zodabwitsa. 

Kuitanidwa  kwache  kwa  Levi. 

(Mat.,  9 : 9-13.  Marko,  2 : 14-17.) 

27  Ndipo  zitatha  izi  Iye  anaturuka,  naona  munthu  wamso- 
nko,  dzina  laclie  Levi,  analikukhala  polandira  msonko, 

28  nati  kwa  iye,  Unditsate  Ine.  Ndipo  iye  anasiya  zonse, 
nanyamuka,  namtsata  Iye. 

29  Ndipo  Levi  anamkonzera  Iye  phwando  lalikuru  ku 
nyumba  kwache ; ndimo  panali  khamu  lalikuru  la  amiso- 
nko,  ndi  a ena’nso  amene  anali  kuseama  pa  chakudya 

30  pamodzi  nawo.  Ndipo  aFarisi  ndi  alembi  awo  anang’u- 
ng’udza  kwa  opunzira  ache,  nanena,  kuti,  Bwanji  inu 
mukudya  ndi  kumwa  pamodzi  ndi  anthu  amisonko  ndi 

31  ochimwa  ? Ndipo  Yesu  anayanka,  nati  kwa  iwo,  Amene 

32  alimba  safuna  sing’anga  ; koma  akudwala  ndiwo.  Sindi- 
nadza  Ine  kuitana  olungama,  koma  ochimwa  kuti  atembe- 
nuke  mtima. 


Za  kudzikana  kudya. 

(Mat.,  9:  14-17.  Marko,  2 : 18-22.) 

33  Ndipo  iwo  anati  kwa  Iye,  Opunzira  a Yohane  amadzi- 
kana  kudya  kawiri  kawiri,  ndi  kuchita  mapemphero ; 
chimodzimodzi’nso  iwo  a aFarisi  ; koma  anu  a Inu  ama- 

34  ngokudya,  namangokumwa.  Koma  Yesu  anati  kwa  iwo, 
Mungathe  kodi  kuletsa  anyamata  a ukwati  asadye,  pamene 

35  mkwati  ali  nawo  pamodzi  ? Koma  masiku  adzafika ; 
ndipo  pamene  mkwati  adzachotsedwa  kwa  iwo,  pamenepo 

36  adzadzikana  kudya  m’masiku  omwe’wo.  Ndipo  Iye  anane- 
na’nso  fanizo  kwa  iwo,  kuti,  Palibe  munthu  ang’amba 
chigamba  cha  maraya  atsopano,  nachipatikiza  pa  maraya 
akale  ; chifukwa  ngati  atero,  angong’ambitsa  atsopano’wo, 
ndimo’nsochigambachijachochokera  ku  atsopano’wo  sichi- 

37  dzayenerana  ndiakale’wo.  Ndipo  palibe  munthu  atsanulira 
vinyo  watsopano  m’matumba  akale  ; chifukwa  ngati  atero, 
vinyo  watsopano’yo  adzapulitsa  matumba,  ndimo  amene’yo 

38  adzatayika,  ndimo  matumba  adzaonongeka.  Koma  kuye- 
nera  kutsanulira  vinyo  watsopano  m’matumba  atsopano. 

39  Ndipo  palibe  munthu  atamwa  vinyo  wakale  afuna  watso- 
pano  : pakuti  anena,  Wakale  ali  wokoma. 

Yesu  Mbuye  wa  tsiku  la  Sabata. 

(Mat.,  12  : 1-8.  Marko,  2 : 21-28.) 

Ndipo  kunali  tsiku  la  Sabata,  kuti  Iye  analinkupita  0 
pakati  pa  minda  ya  tirigu  ; ndimo  opunzira  ache  analinku- 
budula  ngala  za  tirigu,  nazifikisa  m’manja  mwao,  nadya. 
Koma  aFarisi  ena  anati,  Muchitiranji  chosaloledwa  kuchi-  2 
tika  tsiku  la  Sabata?  Ndimo  Yesu  anayanka  nati  kwa  3 
iwo,  Kodi  simunawerenga  ngakhale  ichi’nso  anachichita 
Davide,  pamene  paja  anamva  njala,  iye’yu  ndi  iwo  anali 
pamodzi  naye ; kuti  analowa  m’nyumba  ya  Mulungu,  4 
natenga  mikate  yoonetsa,  nadya,  napatsa’nso  kwa  iwo  anali 
pamodzi  naye ; imene’yi  yosaloledwa  kudya  ena  koma 
ansembe  okha  ? Ndipo  Iye  ananena  kwa  iwo,  kuti,  5 
Mwana  wa  muntliu  ali  Mbuye  wa  tsiku  la  Sabata. 

Achiritsa  munthu  wa  dzanja  lache  lopuala. 

(Mat.,  13:  9-14.  Marko,  3 : 1-6.) 

Ndipo  kunali  tsiku  lina  la  Sabata,  Iye  analowa  m’mo-  6 
sonkhanira,napunzitsa.  Ndimomunali  munthu  momwemo, 
ndimo  dzanja  lache  lamanja  linali  lopuala.  Ndipo  alembi  7 
ndi  aFarisi  analikumzonda  Iye,  ngati  adzachiritsa  tsiku  la 
Sabata  ; kuti  akapeze  chomneneza  Iye.  Koma  Iye  ana-  8 
dziwa  maganizo  awo ; ndimo  anati  kwa  munthu’yo  wa 
dzanja  lache  lopuala,  Tauka,  nuimirire  pakati’po.  Ndipo  9 
Iye  ananyamuka,  naimirira.  Ndipo  Yesu  anati  kwa  iwo, 
Ndikufunsani  inu,  Nkulola  kodi  tsiku  la  Sabata,  kuchita 
zabwino,  kapena  kuchita  zoipa  ? kupulumutsa  moyo,  kape- 
na  kuuononga  ? Ndipo  pamene  anaunguza  unguza  pa  iwo  10 
onse,  anati  kwa  iye,  Tansa  dzanja  lako.  Ndipo  iye  anate- 
ro,  ndimo  dzanja  lache  linabwerera  momwe.  Koma  iwo  1 1 
aja  anagwidwa  misala ; nalankhulana  wina  ndi  mnzache 
adzamchitire  Yesu  chiani. 

Yesu  asankha  opunzira  khumi  ndi  awiri. 

(Mat.,  10  : 1-4.  Marko,  3 : 16-19.) 

Ndipo  kunali  masiku  awa,  Iye  anaturuka  nanka  ku  12 
phiri  kukapemphera ; ndimo  anachezera  usiku  wonse 
m’kupemphera  kwa  Mulungu.  Ndipo  kutacha,  anaitana  13 
opunzira  ache ; ndimo  anasankha  mwa  iwo  khumi  ndi 
awiri,  amene’nso  anawacha  dzina  lao  atumwi : Simoni,  14 
amene  anamucha’nso  Petro,  ndi  Andreya  mbale  wache, 
ndi  Yakobo,  ndi  Yohane,  ndi  Filipo,  ndi  Bartolomeyo,  ndi  15 
Mateyu,  ndi  Tomasi,  ndi  Yakobo  mwana  wa  Alifeyo,  ndi 

16  Simon  wonenedwa  Zelote,  ndi  Yuda  mwana  wa  Yakobo, 
ndi  Yudase  Isikariote,  amene  anali  wompereka  Iye. 

Chipunzitso  cha  pa  phiri.  (Mat.,  5-7.) 

17  Ndipo  I)-e  anatsika  nawo,  naima  pa  chidika,  ndi  kliamu 
lalikuru  la  opunzira  aclie,  ndi  unyinji  woukuru  wa  anthu 
a ku  Yudeya  lonse  ndi  Yerusalemu,  ndi  a ku  mhali  ya 
nyanja  ya  ku  Turo  ndi  Sidoni,  amene  anadza  kudzamva 

18  Iye  ndi  kudzachiritsidwa  nthenda  zao  ; ndimo  ohvutidwa 

19  ndi  mizimu  yonyansa  anachiritsidwa,  ndimo  khamu  lonse 
lijalinafuna  kumkhudza  Iye;  chifukwa  munaturukampha- 
mvu  mwa  Iye,  niichiritsa  onse’wa. 

20  Ndipo  lye  anakweza  maso  ache  kwa  opunzira  ache, 
nanena,  Odala  osauka  inu ; chifukwa  uli  wanu  ufumu  wa 

21  Mulungu.  Odala  inu  akumva  njala  tsopano ; chifukwa 
mudzakhuta.  Odala  inu  akulira  tsopano ; chifukwa 

22  mudzaseka.  Odala  inu,  pamene  anthu  adzada  inu,  ndimo 
pamene  adzapatula  inu,  nadzatonza  inu,  nadzalitaya  dzina 
lanu  longa  ngati  loipa ; chifukwa  cha  Mwana  wa 
munthu. 

23  Kondwerani  tsiku  lomwe’li,  tumpani  ndi  chimwemwe  ; 
pakuti  onani,  mphoto  zanu  nzazikuru  Kumwamha  ; paku- 
ti  makolo  awo  anawachitira  aneneri  zonga  zomwe’zo. 

24  Koma  tsoka  kwa  inu  eni  chuma  ! chifukwa  mwalandira 

25  chisangalatso  chanu.  Tsoka  kwa  inu  okhuta  tsopano ! 
chifukwa  mudzamva  njala.  Tsoka  kwa  inu,  akuseka 
tsopano  : chifukwa  mudzachita  maliro  ndi  kulira  misozi. 

26  Tsoka  kwa  inu,  pamene  anthu  onse  adzanenera  inu  zabwi- 
no ! pakuti  makolo  awo  anawatero  momwemo  aneneri 
onama. 

27  Koma  ndinena  kwa  inu  akumva,  Kondanani  nawo 

28  adani  anu  ; chitirani  zahwino  iwo  akuda  inu,  dalitsani  iwo 
akutemherera  inu,  pemphererani  iwo  akuchitirani  inu 

29  chipongwe.  Iye  amene  akupanda  iwe  pa  tsaya  limodzi 
umpatse  linzache’nso  ; ndimo  iye  amene  alanda  chopfunda 

30  chako,  usamkanize  iye  malaya  ako.  Munthu  ali  yense 
akupempha  kanthu,  umpatse ; ndimo  iye  amene  alanda 

31  zako,  usazipempha’nso.  Ndipo  monga  mufuna  inu  kuti 
anthu  adzakuchitirani  inu,  muwachitire  iwo  motero  inu 

32  nomwe.  Ndipo  ngati  muwakonda  iwo  akukondana  ndinu, 
mudzalandira  chiyamiko  chotani  ? pakuti  inde  ochimwa 

33  omwe  akonda  iwo  akukondana  nawo.  Ndipo  ngati  muwa- 
chitirazabwinoiwo  amene  akuchitirani  inu  zahwino,  mudza- 
landira  chiyamiko  chotani  ? pakuti  inde  anthu  ochimwa 

omwe  amachita  chomwecho.  Ndipo  ngati  mubwereka  34 
kanthu  kwa  iwo  amene  muyembekeza  kulandira’nso, 
mudzalandira  chiyamiko  chotani  ? pakuti  inde  anthu 
ochimwa  amabwerekera  kwa  ochimwa  anzao,  kuti  alandi- 
re’nso  zobwezedwa  zomwe’zo.  Koma  takondanani  nawo  35 
adani  anu,  ndimo  chitirani  zabwino,  ndimo  bwerekani 
osayembekeza  kanthu  konse ; ndipo  mphoto  yanu  idza- 
khala  yeikuru,  ndipo  inu  mudzakhala  ana  ache  a Wamku- 
rukuru’yo ; chifukwa  Iye  achitira  zokoma  anthu  osaya- 
mika  ndi  oipa.  Khalani  inu  achifundo  monga  Atate  wanu  36 
ali  wachifundo.  Ndipo  musaweruze,  ndimo  simudzaweru-  37 
zidwa  inu.  Ndipo  musatsutse,  ndimo  sirnudzatsutsidwa 
inu.  Masulani,  ndimo  mudzamasulidwa  inu.  Patsani,  38 
ndimo  kudzapatsidwa  kwa  inu  ; muyeso  wabwino  wotsende- 
reka  wokuchumuka,  wosefukira,  anthu  adzakupatsani 
m’manja  mwanu.  Pakuti  kudzayesedwa  kwa  inu  ndi 
muyeso  womwe’wo  muyesa  nawo  inu. 

Ndipo  Iye  ananena’nso  nawo  fan&o,  Kodi  munthu  39 
wakhungu  angathe  kutsogolera  mnzache  wakhungu  ? kodi 
sadzagwa  onse  awiri  m’mbuna  ? Wopunzira  sakhala  40 
wamkuru  ndi  mpunzitsi  wache ; koma  yense,  mmene 
atakonzedwa  mtima,  adzafanana  ndi  mpunzitsi  wache. 
Ndipo  uyang’aniranji  kachitsotso  kali  m’diso  la  mbale  41 
wako,  koma  mtengo  wa  m’diso  la  iwe  mwini  suzindi- 
kira  ? Kapena  ungathe  bwanji  kunena  kwa  mbale  wako,  42 
Mbale  iwe,  leka  ndichotse  kachitsotso  kali  m’diso  lako, 
wosayang’anira  iwe  mwini  mtengo  uli  m’diso  lako  ? 
Wonyenga  iwe ! tanga  wachotsa  mtengo’wo  m’diso  lako, 
ndipo  pomwepo  udzayang’anitsa  bwino  kuchotsa  kachi- 
tsotso  ka  m’diso  la  mbale  wako. 

Pakuti  palibe  mtengo  wabwino  wakupatsa  zipatso  zo-  43 
bvunda;  kapena’nso  mtengo  woipa  wakupatsa  zipatso 
zabwino.  Pakuti  mtengo  uli  wonse  uzindikirika  ndi  44 
chipatso  chache.  Pakuti  anthu  samachera  nkhuyu  pa 
minga,  kapena  pa  matungwi  samachera  mphesa.  Munthu  45 
wabwino  aturutsa  zabwino  m’chabwino  cha  mtima  wache  ; 
ndimo  munthu  woipa  aturutsa  zoipa  m’choipa  chache : 
pakuti  mkamwa  mwache  angolankhula  mwa  kuchuruka 
kwa  mtima  wache. 

Ndipo  mundichuliranji  Ine,  Ambuye,  Ambuye,  ndi  46 
kusachita  zimene  ndizinena  ? Munthu  ali  yense  wakudza  47 
kwa  Ine,  ndi  kumva  mau  anga,  ndi  kuwachita  amene’wo, 
ndidzakusonyezani  amene  afanana  naye.  Iye  afanafana  48 
ndi  munthu  wakumanga  nyumba,  amene  anakumba  pansi 

nditu,  namanga  kuzika  kwa  nyumba’yo  pa  tantwe  : ndipo 
pamene  panadza  chigumula,  mtsinje  unagunda  pa 
nyumba’yo,  ndimo  sunakhoza  kuigwedeza ; chifukwa 

49  idamangika  bwino.  Koma  iye  amene  akumva,  ndi 
kusachita,  afanafana  ndi  munthu  wakumanga  nyumba  pa 
dothe,  yopanda  pokhazikika ; pa  imene’yo  unagunda 
mtsinje,  ndipo  inagwa  pomwepo ; ndimo  kugumuka 
kwache  kwa  nyumba’yo  kunali  kwakukuru. 

Kenturiyo  wa  ku  Kapernao.  (Mat.,  8 : 5-13.) 

7  Pamene  Yesu  adamariza  mau  ache  onse  m’makutu  a 
anthu,  analowa  m’Kapernao. 

2 Ndipo  kapolo  wa  kenturiyo,  wokondedwa  naye,  ana- 

3 dwala,  nafuna  kutsirizika.  Ndipo  pamene  iye  anamva  za 
Yesu,  anatuma  kwa  Iye  akuru  a aYuda,  namfunsa  Iye 

4 kuti  adze  kupulumutsa  kapolo  wache.  Ndipo  iwo, 
pakufika  kwa  Yesu,  anampempha  Iye  koumirira,  nati, 

5 Ayenera  iye  kuti  mumchitire  ichi : pakuti  akonda  mtundu 
wathu,  ndipo  anatimangira  ife  nyumba  yosonkhanira’mo. 

6 Ndipo  Yesu  anapita  nawo.  Ndipo  pakufika  Iye  tsono 
pafupi  pa  nyumba  yache,  kenturiyo  anatuma  kwa  Iye 
abwenzi  ache,  kunena  kwa  Iye,  Ambuye,  musadzibvute ; 
pakuti  sindiyenera  ine  kuti  mudzalowe  pansi  pa  chindwi 

7 langa;  chifukwa  chache  ine  sindinadziyesera  ndekha 
wdyenera  kudza  kwa  Inu ; koma  nenani  mau,  ndimo 

8 mnyamata  wanga  adzachiritsidwa.  Pakuti  ine’nso  ndiri 
munt'hu  wakumvera  akuru  anga,  ndiri  nawo  asilikari 
a.lvivv?.-)era  ine  : ndipo  ndinena  kwa  uyu,  Muka,  ndimo 
amuka ; ndi  kwa  wina,  Idza,  ndimo  adza ; ndipo  kwa 

9 kapolo  wanga,  Tachita  ichi,  ndimo  achita.  Koma  Yesu 
pakumva  zimene’zo  anazizwa  naye,  napotoloka  kwa  anthu 
a mpingo  wakumtsata  Iye,  nati,  Ndinena  kwa  inu,  sindi- 
napeza,  ngakhale  mwa  Israyeli,  chikulupiriro  chachikuru 

10  chotere.  Ndipo  pakubwera  ku  nyumba  otumidwa’wo, 
anapeza  kapolo’yo  wachira  nditu. 

Wa  masiye  wa  ku  Nayini. 

11  Ndipo  kunali,  katapita  kampindi,  kuti  Iye  anapita 
ku  mudzi,  dzina  lache  Nayini ; ndimo  opunzira  ache  ndi 

12  mpingo  woukuru  wa  anthu  anatsagana  naye.  Ndipo 
pamene  anayandikira  ku  chipata  cha  mudzi’wo,  onani, 
anali  kunyamula  munthu  wakufa,  mwana  wamwamuna 
mmodzi  yekha,  amache  ndiye  mkazi  wa  masiye ; ndimo 

anthu  ambiri  a ku  mudzi  anali  pamodzi  naye.  Ndipo  13 
pamene  Ambuye  anamuona,  anagwidwa  ndi  chifundo 
chifukwa  cha  iye,  nanena  naj-e,  Usalire.  Ndipo  anayandi-  14 
kira,  nakhudza  chitanda ; ndimo  akumnyamula’wo  ana- 
ima.  Ndipo  Iye  anati,  Mnyamata  Iwe,  ndinena  kwa  iwe, 
Tauka.  Ndipo  wakufa’yo  anakhala  tsonga,  nayamba  15 
kulankhula.  Ndimo  anampereka  kwa  amache.  Ndipo  16 
mantha  anagwira  onse’wo  ; ndimo  analemekeza  Mulungu, 
nanena  kuti,  Mneneri  wamkuru  anauka  mwa  ife ; ndipo 
Mulungu  anadzacheza  ndi  anthu  ache.  Ndipo  mbiri  17 
yache  imene’yo  inabuka  ku  Yudeya  lonse,  ndi  ku  dziko 
lonse  loyandikira. 

Amitenga  a Yohane  Mbatizi.  (Mat.,  11  : 1-19.) 

Ndipo  opunzira  a Yohane  anamuza  iye  zonse’zi.  18 
Ndipo  Yohane  anaitana  awiri  a opunzira  ache,  nawatuma  19 
kwa  Ambuye,  nanena,  Ndinu  kodi  wakudza’yo,  kapena 
tiyang’anire  wina  ? Ndipo  pakufika  kwa  Iye  anthu  aja,  20 
anati,  Yohane  Mbatizi  watituma  ife  kwa  Inu,  kuti,  Kodi 
ndinu  wakudza’yo,  kapena  tiyang’anire  wina  ? Nthawi  21 
yomwe’yo  Iye  anachiritsa  anthu  ambiri  nthenda  zao,  ndi 
zobvuta,  ndi  mizimu  yoipa  ; ndimo  anthu  akhungu  ambiri 
anawapenyetsa’nso.  Ndipo  anayanka,  nati  kwa  iwo,  22 
Mukani,  muuze  Yohane  zimene  mwaziona,  nimwazimva ; 
anthu  akhungu  alandira  kuona  kwao,  opunduka  miyendo 
ayendayenda,  akhate  akonzedwa,  ogonta  akumva,  akufa 
aukitsidwa,  kwa  aumpawi  ulalikidwa  Utenga  Wabwino. 
Ndipo  wodala  ali  iye  amene  sakumudwa  chifukwa  cha  23 
Ine. 

Ndipo  pamene  atachoka  amitenga  ache  a Yohane,  Iye  24 
anayamba  kunena  za  Yohane  kwa  anthu  a makamu  aja, 
nati,  Munaturuka  kunka  ku  chipululu  kukapenya  chiani? 
Bango  kodi  logwedezeka  ndi  mphepo  ? Koma  munatu-  25 
ruka  kukaona  chiani?  Munthu  wobvala  zobvala  zofewa 
kodi  ? Onani,  iwo  akubvala  zolemera,  ndi  akukhala 
odyerera,  ali  m’makuka  a mafumu.  Koma  munaturuka  26 
kukaona  chiani  ? Mneneri  kodi  ? Etu,  ndinena  kwa  inu, 
ndipo  wakuposa  mneneri.  Uyu  ndi  iye  amene  kunale-  27 
mbedwa  za  iye, 

Ona,  ndituma  Ine  mtenga  wanga  patsogolo  pa  nkhope  yaho, 

Amene  adzakukonzcra  njira  yako  pa  maso  pako. 

Ndinena  kwa  inu,  kuti,  Mwa  akubadwa  ndi  akazi  palibe  28 
mmodzi  wamkuru  ndi  Yohane ; koma  iye  amene  ali 

wamng’ono  mu  Ufumu  wa  Mulungu  ali  wamkulu  ndi 

29  iye.  Ndipo  anthu  onse  ndi  amisonko  omwe,  pakumva, 
anabvomereza  kuti  Mulungu  ali  wolungama,  popeza 

30  anabatizidwaiwondiubatizowaYohane.  Koma  aFarisi  ndi 
achilamulo  anakaniza  upungu  wa  Mulungu  kwa  iwo  okha, 

31  popeza  sanabatizidwa  ndi  iye.  Ndipo,  ndidzafanizira  ndi 
chiani  anthu  a mbadwo  uno  ? ndimo  afanana  ndi  chiani  ? 

32  Angofanana  ndi  ana  akukhala  pa  bwalo  la  malonda,  ndi 
kuitanana  wina  ndi  mnzache,  ndi  kunena,  Ife  tinakulizi- 
rani  chitoliro,  ndimo  inu  simunabvina  ai ; tinabuma 

33  maliro,  ndimo  simunalira  ai.  Pakuti  Yohane  Mbatizi 
wafika  wosadya  mkate  ndi  wosamwa  vinyo ; ndimo 

34  munena,  Ali  ndi  chiwanda.  Mwana  wa  munthu  wafika 
wakudya  ndi  wakumwa  ; ndimo  munena,  Onani,  munthu 
wosusuka  ndi  wakumwaimwa  vinyo,  bwenzi  wa  amisonko 

35  ndi  anthu  ochimwa ! Ndipo  nzeru  iyesedwa  yolungama 
ndi  ana  ache  onse. 

Mkazi  wochimwa  adzoza  mapazi  a Yesu. 

(Mat.,  26:  6-13.  Marko,  14  : 3-9.  Yoh.,  12  : 1-8.) 

36  Ndipo  mmodzi  wa  aFarisi  anamuitana  Iye  kuti  akadye 
naye.  Ndipo  analowa  m’nyumba  ya  mFarisi,  naseama 

37  pa  chakudya.  Ndipo  onani,  mkazi  wochimwa,  amene 
anali  m’mudzi’mo;  ndipo  pakudziwa  kuti  Yesu  anali- 
nkuseama  pa  chakudya  m’nyumba  ya  mFarisi,  anatenga 

38  nsupa  ya  alebastero  ya  mafuta  onunkira  bwino,  ndipo 
anaima  kumbuyo’ko,  pa  mapazi  ache,  nalira,  nayamba 
kubvumbitsa  mapazi  ache  misozi,  nawapukuta  ndi  tsitsi 
la  muthu  wache,  nampsompsonetsa  mapazi  ache,  nawadzoza 

39  ndi  mafuta’wo  onunkira  bwino.  Koma  mFarisi,  amene 
adamuitana  Iye,  pakuona,  anati  mwa  yekha,  nanena, 
Akadakhala  mneneri  uyu  akadazindikira  ali  ani,  ndi 
wotani  mkazi’yo  womkhudza  Iye,  chifukwa  ali  wochimwa. 

40  Ndipo  Yesu  anayanka  nati  kwa  iye,  Simoni,  ndiri  ndi 
kanthu  kakunena  kwa  iwe.  Ndipo  iye  anabvomera, 

41  Mpunzitsi,  tatini.  Munthu  wokongoletsa  ndalama  anali 
nawo  amangawa  awiri : mmodzi’yo  anali  ndi  mangawa 
ache  a marupiya  mazana  asanu,  koma  mnzache  makumi 

42  asanu.  Popeza  analibe  chobwezera  iwo,  anawakululukira 
onse  awiri.  Chotero,  ndani  wa  iwo  adzaposa  kumkonda? 

43  Simoni  anayanka,  nati,  Ndiyesa  kuti,  iye  amene  anamku- 

44  lulukira  zoposa.  Ndipo  anati  kwa  iye,  Waweruza  bwino. 
Ndipo  mmene  Iye  anacheuka  kwa  mkazi’yo,  anati  kwa 
Simoni,  Upenya  mkazi  amene’yu  kodi?  Ndinalowa 

m’nyumba  yako,  sunandipatsa  madzi  akusambitsa  mapazi 
anga ; koma  uyu  anakonka  mapazi  anga  ndi  misozi, 
nawapukuta  ndi  matsitsi  ache.  Sunandipatsa  mpso-  45 
mpsono  wa  chibwenzi;  koma  uyu  sanaleka  kumpsompso- 
netsa  mapazi  anga,  chilowere  muno  Ine.  Sunandidzoza  46 
muthu  wanga  ndi  mafuta ; koma  uyu  anadzoza  mapazi 
anga  ndi  mafuta  onunkira  bwino.  Chifukwa  chache,  47 
ndinena  kwa  iwe,  Machimo  ache,  ndiwo  ambiri,  akululu- 
kidwa ; chifukwa  anakonda  kwambiri ; koma  munthu 
amene  anamkululukira  pang’ono,  iye  akonda  pang’ono. 
Ndipo  anati  kwa  mkazi,  Machimo  ako  akululukidwa.  48 
Ndipo  iwo  akuseama  naye  pa  chakudya  anayamba  49 
kunena  mwa  okha,  Uyu  ndani  amene  akululukira’nso 
machimo?  Ndipo  Iye  anati  kwa  mkazi’yo,  Chikulupiriro  50 
chako  chakupulumutsa  iwe  ; muka  ndi  mtendere. 

Akazi  akumtumikira  Yesu  ndi  chuma  chao. 

(Mat.,  27  : 55.  Marko,  15  :,40,  41.) 

Ndipo  kunali,  katapita  kampindi  kuti  anayendayenda  8 
ku  mizinda  ndi  ku  midzi,  kulalikira  ndi  kuwauza  Utenga 
Wabwino  wa  Ufumu  wa  Mulungu,  ndimo  pamodzi  naye 
khumi  ndi  awiri’wo,  ndi  akazi  ena  amene  anachiritsidwa  2 
mizimuyoipa  ndi  zofoka,  ndiwo,  Mariya  wonenedwa  Maga- 
dalene,  arnene  ziwanda  zisanu  ndi  ziwiri  zinaturuka  mwa 
iye,  ndi  Yohana,  mkazi  wache  wa  Kuza  kapitao  wa  3 
Herode,  ndi  Susana,  ndi  ena  ambiri,  amene  anawatumi- 
kira  ndi  chuma  chao. 

Fanizo  la  wofesa.  (Mat.,  13:  1-23.  Marko,  4:  1-12.) 

Ndipo  pamene  khamu  lalikuru  la  anthu  linasonkhana,  4 
ndimo  anthu  a ku  midzi  yonse  anafika  kwa  Iye,  anati 
mwa  fanizo  : Anaturuka  wofesa  kukafesa  mbeu  zache : 5 

ndipo  m’kufesa  kwache  zina  zinagwa  m’mbali  mwa  njira  ; 
ndipo  zinapondedwa,  ndimo  mbalame  za  mlengalenga 
zinatha  kuzidya.  Ndipo  zina  zinagwa  pa  tantwe  ; ndimo  6 
pakupuka  zinafota  msanga,  chifukwa  zinalibe  mnyonto. 
Ndipo  zina  zinagwa  pakati  pa  nringa ; ndimo  minga’yo  7 
inapuka  pamodzi  nazo,  nizitsamwitsa.  Ndipo  zina  zina-  8 
gwa  pa  dothe  lokoma,  ndimo  zinapuka,  nizinapatsa 
zipatso  za  makumikhumi.  Pakunena  Iye  izi  anapfuula, 

Iye  amene  ali  ndi  makutu  akumva  amve. 

Ndipo  opunzira  ache  anamfunsa  Iye,  kuti,  Fanizo  ili  9 
liri  lotani?  Ndipo  Iye  anati,  Kwapatsidwa  kwa  inu  10 
kuzindikira  zinsinsi  za  Ufumu  wa  Mulungu ; koma  kwa 

ena  otsala  ndinena  nawo  mwa  mafanizo ; kuti  pa  kuona 

11  sangaone,  ndi  pakumva  sangadziwitse.  Koma  fanizo’li 

12  litere : Mbeu’zo  ndizo  Mau  a Mulungu.  Ndimo  izo  za 
m’mbali  mwa  njira  ndiwo  anthu  amene  adamva  ; pamene- 
po  akudza  Mdierekezi,  nachotsa  mau  m’mitima  yao,  kuti 

13  angakulupirire  ndi  kupulumuka.  Ndipo  za  pa  tantwe 
ndiwo  amene,  pakumva,  alandira  mau  ndi  kukondwera ; 
ndimo  iwo  alibe  muzu,  akukulupirira  nthawi,  ndimo  pa 

14  nthawi  ya  mayesedwe  angopatuka.  Ndipo  zija  zinagwa 
ku  minga’zi,  ndiwo  amene  adamva,  ndimo  m’kupita  kwao 
atsamwitsidwa  ndi  nkhawa,  ndi  chuma,  ndi  zokondwera 

15  za  moyo,  ndimo  sakwimitsa  zipatso  zamphumpu.  Ndipo 
zija  za  m’dothe  lokoma,  ndiwo  amene  anamva  mau  nawa- 
sunga  mu  mtima  wokoma  ndi  wabwino,  nabala  zipatso  ndi 
kupirira. 

Panizo  la  nyali.  (Mat.,  5 : 14-16.  Marko,  4 : 21-23. 
Luka,  11  : 33-36.) 

16  Ndipo  palibe  munthu,  atayatsa  nyali,  aibvundikira  ndi 
chotengera,  kapena  kuiika  pansi  pa  kama ; koma  aiika 
pa  choikapo,  kuti  iwo  akulowa’mo  aone  kuunika’ku. 

17  Pakuti  palibe  chinthu  chobisika,  chimene  sichidzakhala 
choonekera ; kapena  chobisika  chimene  sichidzadziwika 

18  ndi  kukhala  poonekera.  Chifukwa  chache  yang’anirani 
mamvedwe  anu  ; pakuti  kudzapatsidwa  kwa  iye  amene 
ali  nacho ; ndimo  kwa  iye  amene  alibe  kudzachotsedwa, 
chingakhale  chija  aoneka  ngati  akhala  nacho. 

Amache  ndi  abale  ache  a Yesu. 

(Mat.,  12:  46-50.  Marko,  3:  31.) 

19  Ndipo  kunadza  kwa  Iye  amache  ndi  abale  ache,  ndi- 
mo  sanangathe  kumfikira,  chifukwa  cha  khamu  la  anthu. 

20  Ndipo  anamuza  Iye,  kuti,  Amai  wanu  ndi  abale  anu 

21  alinkuima  kunja,  nafuna  kuona  Inu.  Koma  lye  anayanka, 
nati  kwa  iwo,  Amai  wanga  ndi  abale  anga  ali  iwo  amene 
akumva  Mau  a Mulungu,  nawachita. 

Yesu  atontoletsa  namondwe. 

(Mat.,  8:  23-27.  Marko,  4 : 35-41.) 

22  Ndipo  panali  limodzi  la  masiku  aja,  kuti  Iye  analowa 
m’ngalawa,  ndi  opunzira  ache ; ndimo  anati  kwa  iwo, 
Tiolokere  ife  ku  tsidja  lija  la  nyanja ; ndimo  anaka- 

23  nka’mo.  Ndipo  mmene  iwo  anali  kupita  pa  madzi  Iye 
anagona  tulo.  Ndipo  panatsikira  pa  nyanja  namondwe 

wa  mphepo ; ndimo  anali  kudzala  madzi,  nali  m’kuopse- 
dwa.  Ndipo  anadza  kwa  Iye,  namutsa,  nanena,  Ambuye,  24 
Ambuye,  titayika.  Ndipo  anauka,  nadzudzula  mphepo 
ndi  mapfunde  ache  a madzi ; ndimo  zinaleka,  ndimo 
panagwa  bata.  Ndipo  Iye  anati  kwa  iwo,  Chikulupiriro  25 
chanu  chiri  kuti  ? Ndipo  m’kuchita  mantha  anazizwa 
iwo,  nanenana  wina  ndi  mnzache,  Uyu  nanga  ndani,  kuti 
angolamula  mphepo  ndi  madzi,  ndimo  zingomvera  lye  ? 

Munthu  wa  ku  Gerasa  wogwidwa  mizimu 
yoipa.  (Mat.,  8 : 28-34.  Marko,  5 : 1-17.) 

Ndipo  iwo  anakocheza  ku  doko  ku  dziko  la  Gerasa,  26 
ndilo  lopenyana  ndi  Galileya.  Ndipo  ataturuka  pa  27 
mtunda  Iye,  anakomana  naye  mwamuna  wa  ku  mudzi, 
amene  anali  nazo  ziwanda ; ndipo  masiku  ambiri  sana- 
bvala  chobvala,  nisanakhala  m’nyumba,  koma  m’manda. 
Ndipo  pakuona  Yesu  iye  anapfuula,  nagwa  pansi  patsogo-  28 
lo  pache,  nati  ndi  mau  akuru,  Ndiri  nacho  chiani  ndi  Inu, 
Yesu  Mwana  wa  Mulungu  Wamkurukuru  ? Ndikupe- 
mphani  inu  musandizunze  ? Pakuti  Iye  adalamula  mzimu  29 
wonyansa  uturuke  m’munthu’yo.  Pakuti  nthawi  zambiri 
unamgwira ; ndipo  anthu  anammanga  ndi  maunyolo  ndi 
matangadza  kumsungira ; ndimo  anadula  pakati  zoma- 
ngira’zo,  nathawitsidwa  ndi  chiwanda’cho  ku  mapululu. 
Ndipo  Yesu  anamfunsa  iye,  kuti,  Dzina  lako  ndiwe  ani?  30 
Ndipo  anati,  Legio,  chifukwa  ziwanda  zambiri  zidalowa 
mwa  iye.  Ndipo  zinampempha  Iye,  kuti  asazilamulire  31 
zichoke  kulowa  ku  phompo.  Ndipo  panali  pamenepo  32 
gulu  la  nkhumba  zambiri  zirinkudya  m’phiri.  Ndipo 
zinampempha  Iye  kuti,  azilole  zilowe  mu  izo’zo.  Ndipo 
anazilola.  Ndipo  ziwanda’zo  zinaturuka  m’munthu  nizi-  33 
lowa  mu  nkhumba  : ndimo  gulu’lo  linatsika  liwiro  potse- 
ruka  ndi  kulowa  m’nyanja’mo,  nilitsamwa.  Ndipo  34 
akuweta’wo  mmene  anaona  chimene  chinaehitika,  anatha- 
wa,  nauza  ku  mudzi  ndi  ku  miraga  yache.  Ndipo  iwo  35 
anaturuka  kukaona  chimene  chinachitika  ; ndimo  anadza 
kwa  Yesu,  nampeza  munthu’yo,  amene  ziwanda  zinaturu- 
ka  mwa  iye,  alikukhala  pansi  ku  mapazi  ache  a Yesu 
wobvala  ndi  wa  nzeru  zache ; ndipo  iwo  anaopa.  Ndipo  36 
amene  anaona  anawauza  iwo  machiritsidwe  ache  a wogwi- 
dwa  chiwanda’yo.  Ndipo  anthu  aunyinji  onse  a dziko  la  37 
Agerasa  loyandikira  anamfunsa  Iye  achoke  kwa  iwo ; 
chifukwa  iwo  anagwidwa  ndi  mantha  akuru.  Ndipo 
Iye  analowa  mu  ngalawa,  nabwerera.  Ndipo  munthu’yo  38 

amene  ziwanda  zinaturuka  mwa  iye  anampempha  Iye 

39  akhale  ndi  Iye ; koma  anamuza  apite,  nanena,  Bwera  ku 
nyumba  kwako,  nufotokozere  zazikuru’zo  anakuchitira 
iwe  Mulungu.  Ndipo  iye  anachoka,  nalalikira  ku  mudzi 
wonse  zazikuru’zo  Yesu  anamchitira  iye. 

Mwana  wamkazi  wa  Yairo ; mkazi  wokhudza 
chopfunda  cha  Yesu. 

(Mat.,  9:  18-26.  Marko,  5:  22-43.) 

40  Ndipo  pa  kubwera  Yesu,  khamu  la  anthu  anamla- 

41  ndira  Iye;  pakuti  onse  anali  kumlindira  Iye.  Ndipo 
onani,  panadza  munthu  dzina  lache  Yairo,  ndipo  iye 
ndiye  mkuru  wa  nyumba  yosonklianira  ; ndipo  anagwa  pa 
mapazi  ache  a Yesu,  nampempha  Iye  adze  ku  nyumba 

42  kwache ; chifukwa  anali  naye  mwana  wamkazi  mmodzi 
yekha,  wa  zaka  zache  ngati  khumi  ndi  ziwiri,  ndimo 
analimkumwalira  iye.  Koma  pa  kupita  Iye  anthu  a 
mipingo  anapsinjana  naye. 

43  Ndipo  mkazi,  anali  ndi  nthenda  yoturuka  mwazi  zaka 
khumi  ndi  ziwiri,  amene  adasudzula  asing’anga  za  moyo 
wache  zonse,  ndimo  sanangathe  kuchiritsidwa  ndi  mmodzi 

44  yense,  anadza  kumbuyo  kwache,  nakhudza  mphonje  ya 
chobvala  chache : ndipo  pomwepo  kukha  mwazi  kwache 

45  kunaleka.  Ndipo  Yesu  anati,  Anandikhudza  Ine  ndani  ? 
Koma  pamene  onse  anakana,  Petro  ndi  iwo  a kukhala 
naye  anati,  Ambuye,  anthu  aunyinji  ali  kukankana  pa 

46  Inu  ndi  kupsinjana.  Koma  Yesu  anati,  Wina  anandi- 
khudza  Ine ; pakuti  ndazindikira  Ine  kuti  mphamvu 

47  yaturuka  mwa  lne.  Ndipo  mkazi’yo  pakuona  kuti  sana- 
bisika,  anadza  ndi  kunthunthumira,  nagwa  patsogolo  pa 
Iye,  nauza  pa  maso  pa  anthu  onse’wo  chifukwa  chache 
cha  kumkliudza  Iye,  ndi  kuti  anachiritsidwa  pomwepo. 

48  Ndipo  Iye  anati  kwa  iye’yu,  Mwana  wanga,  chikuiupiriro 
chako  cbakupulumutsa  iwe  ; muka  ndi  mtendere. 

49  Mmene  Iye  anali  chilankhulire,  anadza  wina  wocho- 
kera  kwa  mkuru  wa  mosonkhanira,  nanena,  Mwana  wako 

50  wafa ; usambvute  Mpunzitsi.  Koma  Yesu  anamva,  namya- 
nka,  kuti,  Usaope;  kulupira  kokha,  ndipo  iye  adzapulumu- 

51  tsidwa.  Ndipo  pakufika  Iye  ku  nyumba’ko,  sanaloleze 
wina  kulowa  pamodzi  naye,  koma  Petro,  ndi  Yohane, 

52  ndi  Yakobo,  ndi  atate  wa  mwana’yo,  ndi  amache.  Ndipo 
anthu  onse  anali  kumlirira  i^  e ndi  kudziguguda  pa  chifua. 
Koma  Iye  anati,  Musalire ; pakuti  iye  sanafa,  koma  agona 

53  tulo.  Ndipo  anamseka  Iye  phwephwete  podziwa  kuti 

134 


LUKA 


9,  12. 


anafa.  Ndipo  Iye  anamgwira  dzanja  lache,  naitana,  nati,  54 
Buthu,  tauka.  Ndipo  mzimu  wache  unabwera,  ndimo  55 
anauka  pomwepo  ; ndipo  Iye  anauza  kuti  ampatse  kanthu 
ka  kudya.  Ndipo  atate  wache  ndi  amache  anadabwa  : 56 
ndipo  analamula  iwo  asauze  munthu  yense  chimene  china- 
chitidwa. 

Yesu  atuma  opunzira  ache  kukalalikira  mau. 

(Mat.,  10.  Marko,  6 : 7-13.) 

Ndipo  Iye  anaitana  pamodzi  khumi  ndiawiri’wo  nawa-  9 
patsa  mphamvu  ndi  ulamuliro  pa  ziwanda  zonse,  ndi  za- 
kuehiritsa  nthenda.  Ndipo  anawatuma  iwo  kukalalikira  2 
Ufumu  wa  Mulungu,  ndi  kukachiritsa  anthu  odwala. 
Ndipo  Iye  anati  kwa  iwo,  Musanyamule  kanthu  ka  3 
ulendo,  kapena  ndodo,  kapena  thumba,  kapena  mkate, 
kapena  ndarama ; ndimo  musakhale  nawo  malaya  awiri. 
Ndipo  m’nyumbairiyonsemukalowe’mo,  khalani  komweko,  4 
ndipo  mudzikachokera  kumeneko.  Ndipo  onse  amene  5 
sakakulandireni  inu,  mmene  muturuka  m’mudzi  wo- 
mwe’wo,  sansani  pfumbi  la  pa  mapazi  anu,  kukhale  mboni 
ya  pa  iwo.  Ndipo  iwo  anaturuka,  napita  midzi  midzi,  6 
ndi  kulalikira  Utenga  Wabwino,  ndi  kuchiritsa  ponse. 

Herode  ndi  Yohane  Mbatizi. 

(Mat.,  14:  1-12.  Marko,  6 : 14-29.  Luka,  3 : 19,20.) 

Ndipo  Herode  chiwanga’clio  anamva  mbiri  yache  ya  7 
zonse  zinachitika  ; ndipo  inamthetsa  nzeru,  chifukwa  kuti 
ananena  anthu  ena,  kuti  Yohane  anauka  kwa  akufa ; 
koma  ena,  kuti  Eliya  anaoneka  ; ndimo  ena,  kuti  mneneri  8 
wina  wa  akale  aja  anauka’nso.  Ndipo  Herode  anati,  9 
Yohane  ndinamdula  muthu  ine ; koma  uyu  ndani  ndikumva 
zotere  za  iye  ? Ndipo  anafunafuna  kumuona  Iye. 

Yesu  achurukitsa  mikate. 

(Mat.,  14:  13-21.  Marko,  6 : 30-44.  Yoh.,  6 : 1-14.) 

Ndipo  pamene  adabwera  atumwi,  anamfotokozera  Iye  10 
zonse  anazichita.  Ndipo  Iye  anawatenga,  napatuka  nawo 
pa  okha  ku  mudzi  dzina  lache  Betsaida.  Koma  unyinji  1 1 
wa  anthu,  pamene  anadziwa,  anamtsata  Ij  e ; ndipo  Iye 
anawalandira,  nalankhula  nawo  za  Ufumu  wa  Mulungu, 
nachiritsa  amene  anasowa  kuchiritsidwa.  Koma  dzua  12 
lapendeka ; ndipo  khumi  ndi  awiri’wo  anadza,  nati  kwa 
lye,  Tauzeni  makamu  a anthu  amuke,  kuti  apite  ku  midzi 
yoyandikira  ndi  ku  miraga,  kukafuna  pogona,  ndi  kupeza 

13  zakudya  ; chifukwa  tiri  ku  malo  a chipululu  kuno.  Koma 
anati  kwa  iwo,  Muwapatse  kudya  ndi  inu.  Koma  anati, 
Tiribe  ife  mikate,  koma  isanu  yokha  ndi  nsomba  ziwiri 
zokha  ; koma  kapena  timuke  ife  kukagulira  anthu  awa 

14  onse  zakudya.  Pakuti  anali  amuna  ngati  zikwi  zisanu. 
Koma  Iye  anati  kwa  opunzira  ache,  Khalitsani  iwo  pansi 

15  miyulu  miyulu,  ngati  makumi  asanu,  makumi  asanu.  Ndipo 

16  anatero,  nawakhalitsa  pansi  onse’wa.  Ndipo  Iye,  mmene 
anatenga  mikate  isanu  ija  ndi  nsomba  ziwiri’zo,  anapenya 
kumwamba,  nazidalitsa,  nagawa,  napatsa  kwa  opunzira 

17  apereke  kwa  anthu’wo.  Ndipo  anadya,  nakhuta  onse’wa  ; 
ndipo  anatola  zowatsalira  nyenyeswa,  mitanga  khumi  ndi 
iwiri. 

Petro  abvomereza  Kristu. 

(Mat.,  16  : 13-23.  Marko,  8 : 27-33.  Yoh.,  6 : 66-69.) 

18  Ndipo  kunali,  pamene  Iye  anali  kupemphera  pa  yekha, 
kuti  opunzira  anali  naye ; ndipo  anawafunsa  iwo,  kuti, 

19  Makamu’wo  a anthu  anena  kuti  Ine  ndine  ani?  Ndipo 
anayanka  nati,  Yohane  Mbatizi ; koma  ena,  Eliya  ; ndimo 

20  ena,  kuti  anauka’nso  mmodzi  wa  aneneri  akale.  Ndipo 
anati  kwa  iwo,  Koma  inu  munena  kuti  Ine  ndine  ani  ? 

21  Ndipo  anayanka  Petro,  nati,  Kristu  wa  Mulungu.  Ndipo 
Iye  anawauzitsa  iwo,  nalamulira  kuti  asanene  ichi  kwa 

22  munthu  ali  yense  ; nati,  Kuli  kuyenera  kuti  Mwana  wa 
munthu  amve  zowawa  zambiri,  ndi  kukanidwa  ndi  akuru, 
ndi  ansembe  akuru,  ndi  alembi,  ndi  kuphedwa,  ndi  kuu- 
ka’nso  tsiku  lachitatu. 

Za  kusenza  mtanda  wathu. 

(Mat.,  16:  24-28.  Marko,  8:  34-9:  1.  Yoh.,  12:  25.) 

23  Ndipo  Iye  ananena  kwa  onse,  Ngati  munthu  afuna 
kudza  pambuyo  panga,  adzikanize  yekha,  nasenze  mtanda 

24  wache  tsiku  ndi  tsiku,  nanditsate  Ine.  Pakuti  amene  ali 
yense  akafuna  kupulumutsa  moyo  wache,  iye  adzautaya 
uwu  ; koma  amene  ali  yense  akataya  moyo  wache  chifu- 

25  kwa  cha  Ine,  iye  adzaupulumutsa  uwu.  Pakuti  munthu 
apindulanji,  ngati  akadzilemezera  dziko  lonse  la  pansi 

26  nadzitaya’po,  kapena  kulipa’po  moyo  wache?  Pakuti 
amene  ali  yense  adzachita  manyazi  chifukwa  cha  Ine  ndi 
mau  anga,  Mwana  wa  munthu  adzachita  manyazi  chifukwa 
cha  iye,  pamene  adzafika  ndi  ulemerero  wache  ndi  wa 

27  Atate,  ndi  wa  angelo  oyera.  Koma  Ine  ndinena  ndi  inu 
zoonadi,  Kuli  ena  a iwo  akuima  pano,  amene  sadzailawatu 
imfa,  kufikira  kuti  akaona  Ufumu  wa  Mulungu. 

Mawalitsidwe  a Yesu  pa  phiri. 

(Mat.,  17:  1-13.  Marko,  9 : 2-13.) 

Ndipo  pamene  padatha  ngati  masiku  asanu  ndi  atatu  28 
atanena  mau  amene’wa,  lye  anatenga  Petro  ndi  Yohane 
ndi  Yakobo  apite  naye,  nakwera  m’phiri  kukapemphera. 
Ndipo  m’kupemphera  kwache,  maonekedwe  a nkhope  29 
yache  anasanduka,  ndimo  chobvala  chache  chinayera  ni 
chinanyezimira.  Ndipo  onani,  anali  kulankhulana  naye  30 
amuna  awiri,  ndiwo  Mose  ndi  Eliya ; amene  anaonekera  31 
m’ulemerero,  nanena  za  kumuka  kwache  kumene  Iye  ati 
adzatsiriza  ku  Yerusalemu.  Koma  Petro  ndi  iwo  anali  32 
naye  analemedwa  ndi  tulo  ; koma  mmene  anakhala  maso 
nditu,  anaona  ulemerero  wache,  ndi  amuna  awiri’wo  akui- 
mirira  ndi  Iye.  Ndipo  panali  polekana  iwo  aja  ndi  Iye,  33 
Petro  anati  kwa  Yesu,  Ambuye,  nkwabwino  kuti  tiri 
pano ; ndimo  timange  misasa  itatu,  umodzi  wa  Inu,  ndi 
umodzi  wa  Mose,  ndi  umodzi  wa  Eljya ; wosadziwa  iye 
chimene  alikunena.  Ndipo  pamene  akadalankhula  izi,  34 
unakhalamtambo,nuwapimbaiwo:  ndimoanaopapakulowa 
iwo  m’mtambo’mo.  Ndipo  munaturuka  mau  m’mtambo-  35 
’mo  nanena, 

Uyu  udiye  Mwana  icanga,  wosankhidica’ yo  ; mverani  Iye. 

Ndipo  pakutero  mau’wo  Yesu  anapezedwa  ali  yekha.  36 
Ndipo  iwo  anakhala  chete,  ndimo  sanauza  munthu  ali 
yense  masiku  adja’wo  kanthu  konse  ka  izo  anaziona. 

Achiritsa  mwana  wodwala  khunyu. 

(Mat.,  17:  14-23.  Marko,  9 : 14-29.) 

Ndipo  panali,  mawa  wache,  atatsika  m’phiri,  khamu  37 
lalikuru  la  anthu  linakomana  naye.  Ndipo  onani,  ana-  38 
kuwa  munthu  wa  m’khamu’lo,  nanena,  nati,  Mpunzitsi, 
ndikupemphani,  yang’anirani  mwana  wanga ; chifukwa 
kuti  ali  mmodzi  yekha  wa  ine  : ndimo  onani,  umamgwira  39 
iye  mzimu,  ndimo  dzidzidzi  apfuula  ; ndimo  umamng’amba 
iye  ndi  kumchititsa  tobvu  pakamwa,  nuchoka  pa  iye 
mokokoteka,  numtyola  iye.  Ndipo  ndinapempha  opunzira  40 
anu  kuti  auturutse ; ndimo  sanathe.  Ndipo  Yesu  anaya-  41 
nka,  nati,  Ha  ! obadwa  Inu  osakulupirira  ndi  ampulupulu, 
ndidzakhala  ndi  inu  nthawi  yanji,  ndi  kulekerera  inu  ? 
kadze  naye  kuno  mwana  wako.  Ndipo  pamene  iye  42 
akadadza,  chiwanda’eho  chinamgwetsa,  numng’ambitsa 
iye.  Koma  Yesu  anadzudzula  mzimu  wonyansa’wo, 

nachiritsa  mnyamata,  nambweza  iye  kwa  atate  wache. 

43  Ndipo  onse  anadabwa  pa  ukulu  wache  wa  Mulungu. 

Koma  pamene  onse  anali  kuzizwa  ndi  zonse  anazichita, 

44  Iye  anati  kwa  opunzira  ache,  Alowe  mau  amene’wa 
m’makutu  anu  : pakuti  mwana  wa  munthu  ati  aperekedwa 

45  ku  manja  a anthu.  Koma  iwo  sanadziwitse  mau  awa, 
ndimo  anabisidwa  kwa  iwo,  kuti  asawadziwe ; ndimo 
anaopa  kumfunsa  za  mau  awa. 

Wamkulu  ndani  mu  ufumu  wa  kumwamba? 

(Mat.,  18  : 1-5.  Marko,  9:  33-37.) 

46  Ndipo  anayamba  kutsutsana  kuti,  wamkulu  mwa  iwo 

47  ndani.  Koma  Yesu  pakuona  kutsutsana  kwa  mitima 
yao,  anatenga  kamwana,  nakaimika  pa  mbali  pache,  nati 

48  kwa  iwo,  Amene  ali  yense  akalandire  kamwana  aka 
m’dzina  langa  alandira  Ine ; ndimo  amene  andilandira 
Ine  alandira  Iye  amene  anandituma  lne : pakuti  iye  waku- 
khala  wang’onong’ono  wa  inu  nonse,  yemwe’yu  ndiye 
wamkuru. 

Otsutsana  ndi  otandizana.  (Marko,  9 : 38-40.) 

49  Ndipo  Yohane  anayanka  nati,  Ambuye,  tinaona  wina 
alikuturutsa  ziwanda  m’dzina  lanu ; ndimo  tinamletsa, 

50  chifukwa  samatsatana  ndi  ife.  Koma  Yesu  anati  kwa 
iye,  Musamletse,  pakuti  iye  amene  sali  kutsutsana  nanu 
ali  kutandizana  nanu. 

Asamariya  amkaniza  Yesu. 

51  Ndipo  panali,  pamene  anayamba  kukwanira  masiku 
akuti  akalandiridwe  Iye  kumwamba,  Yesu  anatsimika 

52  kuloza  nkhope  yache  kunka  ku  Yerusalemu,  natumiza 
amitenga  patsogolo  pache ; ndipo  ananka,  nalowa  m’mu- 

53  dzi  wa  Asamariya,  kukamkonzera  Iye  malo.  Ndipo  aja 
sanamlandira  Iye,  chifukwa  nkhope  yache  inali  yoloza 

54  kunka  ku  Yerusalemu.  Ndipo  pamene  opunzira  ache 
Yakobo  ndi  Yohane  anaona,  anati,  Ambuye,  mufuna  kodi 
kuti  ife  tidzauze  moto  utsike  kumwamba  ndi  kuwanyeke- 

55  tsa  iwo  ? Koma  Iye  anapotoloka  nawadzudzula  iwo. 

56  Ndipo  anapita  ku  mudzi  kwina. 

Matsatidwe  a Yesu.  (Mat.,  8 : 18-22.) 

57  Ndipo  mmene  iwo  analikuyenda  mu  njira,  munthu  ailati 
kwa  Iye,  Ine  ndidzatsata  Inu  kumene  kuli  konse  mukapi- 

58  ta’ko.  Ndipo  Yesu  anati  kwa  iye,  Nkhandwe  ziri  nazo 

nkhwimba,  ndi  mbalame  za  kumwamba  zisa,  koma  Mwa- 
na  wa  munthu  alibe  potsamira  muthu.  Ndipo  anati  kwa  59 
munthu  wina,  Nditsate  Ine.  Koma  iye  anati,  Mundilole 
ine  Ambuye,  nditange  ndamuka  kuika  maliro  a atate 
anga.  Komaanati  kwa  iye,  Leka  akufa  aike  akufa  a eni  60 
okha  ; koma  muka  iwe  nubukitse  mbiri  yache  ya  Ufumu 
wa  Mulungu.  Ndipo  wina’nso  anati,  Ambuye  ndidzaku-  61 
tsatani  Inu  ; koma  mutange  mwandilola  kulawirana  nawo 
a ku  nyumba  kwanga’wo.  Koma  Yesu  anati  kwa  iye,  62 
Palibe  munthu  wakugwira  chikhasu,  nayang’ana  za  ku- 
mbuyo,  ayenera  Ufumu  wa  Mulungu. 

Yesu  atuma  opunzira  makumi  asanu  ndi  awiri. 

Zitatha  izi  Ambuye  anaika  ena  makumi  asanu  ndi  awiri,"|  Q 
nawatuma  iwo  awiri  awiri  pa  maso  pache  ku  mudzi  uli 
wonse,  ndi  malo  ali  onse  kumene  ati  afike’ko  mwini. 
Ndipo  ananena  kwa  iwo,  Dzinthu  dzichuruka,  koma  2 
anchito  achepa  ; potero  pemphani  Mwini  dzinthu,  kuti 
akanke  anchito  ku  masika  ache.  Mukani ; taonani,  Ine  3 
ndituma  inu  ngati  ana  a nkhosa  pakati  pa  afisi.  Musa-  4 
nyamule  thumba  la  ndalama  kapena  thumba  la  kamba, 
kapena  nsapato ; ndipo  musalankhule  munthu  panjira. 
Ndipo  m’nyumba  iri  yonse  mukalowa’mo  mutange  mwa-  5 
nena,  Mtendere  ukhale  ku  nyumba  iyi.  Ndipo  akakhala  6 
mwana  wa  mtendere  kumeneko,  mtendere  wanu  udzapu- 
mula  pa  iye ; koma  ngati  palibe,  ubzabwerera  kwa  inu. 
Ndipo  m’nyumba  momwe’mo  khalani,  ndi  kudya  ndi  7 
kumwa  za  kwao  ; pakuti  wanchito  ayenera  mphoto  yache ; 
musaehokachoka  m’nyumba  m’nyumba.  Ndipo  m’mudzi  8 
uli  wonse  mukalowa’mo,  ndipoalandira  inu,idyani  zomwe’- 
zi  akupatsani  inu  ; ndipo  chiritsani  odwala  ali  momwemo  9 
nimunene  nawo,  Ufumu  wa  Mulungu  wayandikira  kwa 
inu.  Koma  ku  mudzi  uli  wonse  mukalowa’ko,  ndipo  10 
salandira  inu,  mmene  mwaturuka  ku  makwalala  ache 
tatini,  Lingakhale  fumbi  lochokera  ku  mudzi  kwanu,  1 1 
lomamatika  ku  mapazi  athu  tilisansii’a  pa  inu,  koma 
zindikirani  ichi,  kuti  ufumu  wa  Mulungu  wayandika. 
Ndinena  ndi  inu  kuti  tsiku  lidja’lo  ku  Sodoma  kudzapiri-  12 
rika  kuposa  mudzi  umene’wo.  Tsoka  kwa  iwe,  Korazini ! 13 
tsoka  kwa  iwe  Betsaida!  kuti  zikadachitika  m’Iuro,  ndi 
Sidoni,  zamphamvu’zi  zidachitika  mwa  inu,  akadalapa 
kale  lomwe  ndi  kukhala  pansi  obvala  chiguduli  ndi  maka- 
ra.  Koma  ku  Turo  ndi  Sidoni  kudzapiririka  m’chiweru-  14 
ziro,  koposa  inu.  Ndipo  iwe,  Kapernaumu,  kodi  udzakwe-  15 

zedwa  kufikira  mwamba  ? Udzatsitsidwa  kufikira  ku 

16  Hade.  Iye  wakumvera  inu,  andimvera  Ine ; ndipo  iye 
wakukana  inu,  andikana  Ine ; ndipo  iye  wakukana  Ine 
amkana  Iye  amene  anandituma  Ine. 

17  Ndipo  makumi  asanu  ndi  awiri  aja  anabwera  moko- 
ndwera,  nanena,  Ambuye,  zingakhale  ziwanda  zinatigonje- 

18  ra  ife  m’dzina  lanu.  Ndipo  anati  kwa  iwo,  Ndinaona 
Satana  alinkugwa  ngati  mphezi  wochokera  kumwamba. 

19  Taonani,  ndakupatsani  ulamuliro  wa  kuponda  pa  njoka 
ndi  zinkhanira,  ndi  pa  mphamvu  iri  yonse  ya  mdani’yo ; 

20  ndipo  kulibe  kanthu  kadzakuipsani  konse.  Koma  musa- 
kondwera  nako  kuti  mizimu  idakugonjerani,  koma 
kondwerani  kuti  maina  anu  alembedwa  m’mwamba. 

21  Nthawi  yomwe’yo  anakondwera  ndi  Mzimu  Woyera, 
nati,  Ndikubvomerezani  Inu,  Atate,  Ambuye  wa  mwamba 
ndi  wa  dziko,  kuti  izi  munazibisira  anzeru  ndi  ozindikira, 
ndipo  munaziululira  ana  amakanda  ; Indedi,  Atate,  kuti 

22  kotero  kudakondweretsa  pa  maso  panu.  Zonse  zapereke- 
dwa  kwa  Ine  ndi  Atate  wanga ; ndipo  palibe  munthu 
azindikira  Mwana  ali  ani,  koma  Atate ; ndipo  Atate  ali 
ani,  koma  Mwana,  ndi  iye  amene  Mwana  afuna  kumulu- 

23  lira  Iye.  Ndipo  mmene  anapotoloka  kwa  opunzira  ache, 
pa  okha  anati,  Odala  maso’wo  akuona  zimene  muona. 

24  Pakuti  ndinena  ndi  inu  kuti  aneneri  ndi  mafumu  ambiri 
anafuna  kuona  zimene  inu  muziona,  ndipo  sanaziona  ; ndi 
kumva  zimene  mukumva,  ndipo  sanazimva. 

Panizo  la  mSamariya  wa  chifundo. 

25  Ndipo  taonani,  wa  chilamulo  wina  anauka  namuyesa 
Iye,  nanena,  Mpunzitsi,  ndidzalowa  moyo  wosatha  ndi 

26  kuchita  chiani  ? Ndipo  anati  kwa  iye,  M’malamulo  mule- 

27  mbedwa  chiani  ? Uwerenga  bwanji  ? Ndipo  iye  anayanka 
nati,  Udzikonda  Ambuye  Mulungu  wako  ndi  mtima  wako 
wonse,  ndi  moyo  wako  wonse,  ndi  mphamvu  yako  yonse, 
ndi  nzeru  zako  zonse,  ndi  mnansi  wako  monga  iwe 

28  mwini.  Ndipo  anati  kwa  iye,  Wayanka  bwino  ; chita 

29  ichi,  ndipo  udzakhala  ndi  moyo.  Koma  iye,  pofuna  kudzi- 
yesera  yekha  wolungama,  anati  kwa  Yesu,  Ndipo  nmansi 

30  wanga  ndani  ? Ndipo  Yesu  anamlanda  mau,  nati,  Munthu 
wina  anatsika  kuchokera  ku  Yerusalemu  kumka  ku 
Yeriko ; ndipo  anagwa  m’manja  a achifwamba  amene 
anambvula  zobvala,  namkwapula,  nachoka  atamsiya 

31  wofuna  kufa.  Ndipo  kudangotero  kuti  wansembe  wina 
anatsika  njira’yo,  ndipo  pakumuona  iye  anapita  mbali 

yina.  Momwemo’nso  mLevi,  pofika  pa  mbuto’po,  ndi  32 
kumuona,  anapita  mbali  yina.  Koma  mSamariya  wina  ali  33 
pa  ulendo  wache  anadza  pali  iye ; ndipo  pakumuona, 
anagwidwa  chifundo,  nadza  kwa  iye,  namanga  mabala  34 
ache,  natira’po  mafuta  ndi  vinyo  ; ndipo  anamuika  iye  pa 
nyama  yache  ya  iye  yekha,  nadza  naye  ku  nyumba  ya 
alendo,  namsungira.  Ndipo  mawa  wache  anaturutsa  maru-  35 
piya  ateka  awiri  napatsira  mwini  nyumba  ya  alendo,  nati, 
Msungire  iye,  ndipo  chiri  chonse  umpatsa  koposa,  ine, 
pobwera,  ndidzakubwezera  iwe.  Uti  wa  awa  atatu,  uyesa  36 
iwe,  anakhala  mnansi  wa  iye  udja  adagwa  m’manja  a achi- 
fwamba  ? Ndipo  anati,  lye  wakumchitira  chifundo.  37 
Ndipo  Yesu  anati  kwa  iye,  Pita,  nuchita  iwe  momwemo. 

Malita  ndi  Mariya. 

Ndipo  pakupita  pa  ulendo  pao  Iye  analowa  m’mudzi  38 
wina  ; ndipo  mkazi  wina  dzina  lache  Malita  anamlandira 
Iye  ku  nyumba  kwache.  Ndipo  anali  ndi  mbale  wache  39 
wochedwa  Mariya,  ndiye’nso  wakukhala  pa  mapazi  a 
Ambuye,  anamva  mau  ache.  Koma  Malita  analemetsa  40 
ndi  kutumikira  kwambiri ; ndipo  anadza’ko  nati,  Ambuye, 
simusamala  kodi  kuti  mbale  wanga  anandisiya  nditumikire 
ndekha?  Mumuze  tsono  kuti  anditandize.  Koma  Ambu-  41 
ye  anayanka  nati  kwa  iye,  Malita,  Malita,  uda  nkhawa 
nubvutika  ndi  zinthu  zambiri ; koma  chisoweka  chinthu  42 
chimodzi ; pakuti  Mariya  anasankha  dera  lokoma  limene 
silidzachotsedwa  kwa  iye. 

Pemphero  la  Ambuye.  (Mat.,  6 : 9-13.) 

Ndipo  kunali,  pakukhala  Iye  pa  malo  pena  ndi  kupe-  j j 
mphera,  mmene  analeka,  wina  wa  opunzira  ache  anati  kwa 
Iye,  Ambuye,  tipunzitseni  ife  kupemphera,  monga’nso 
Yohane  anapunzitsa  opunzira  ache.  Ndipo  anati  kwa  iwo,  2 
Mmene  mupemphera  nenani,  Atate,  Dzina  lanu  liyeretse- 
dwe ; Ufumu  wanu  udze ; Tipatseni  ife  tsiku  ndi  tsiku  3 
chakudya  cha  pa  tsiku.  Ndipo  mutikululukire  ife  machimo  4 
athu  ; pakuti’nso  ife  tokha  tikululukira  munthu  yense  wa 
mangawa  athu.  Ndipo  musatitengere  ife  m’kuyesera. 

Panizo  la  Bwenzi  loliuma. 

Ndipo  anati  kwa  iwo,  Ndani  wa  inu  adzakhala  ndi  5 
bwenzi  lache,  nadzapita  kwa  iye  pakati  pa  usiku,  nadzati 
kwa  iye,  Bwenzi,  ndibwereke  mikate  itatu  ; popezawandi-  6 
dzera  bwenzi  langa  lochokera  pa  ulendo,  ndipo  ndiribe 

7 chompatsa  ; ndipo  iye’yu  wa  mkati’mo  poyanka  akati, 
Usandibvuta ; pa  khomo  mpotseka  tsopano,  ndipo  ana 
anga  ali  nane  pamodzi  pogona ; sindikhoza  kuuka  ndi 

8 kukupatsa  iwe  ? Ndinena  ndi  inu,  angakhale  sadzauka 
ndi  kumpatsa,  chifukwa  ali  bwenzi  lache,  koma  chifukwa 
cha  liuma  laehe  adzauka  nadzampatsa  iye  ziri  zonse  aziso- 

9 wa.  Ndipo  Ine  ndinena  ndi  inu,  Pemphani,  ndipo  kudza- 
patsidwa  kwa  inu  ; funani,  ndipo  mudzapeza  ; gogodani, 

10  ndipo  kudzatsegulidwa  kwa  inu.  Pakuti  yense  wakupe- 
mpha  alandira ; ndipo  wofuna’yo  apeza ; ndipo  kwa  iye 

1 1 amene  agogoda  kudzatsegulidwa.  Ndipo  ndani  wa  inu 
ali  atate,  mwana  wache  akadzampempha  mkate,  adzampa- 
tsa  mwala  ? kapena’nso  nsomba,  nadzamninka  njoka 

12  m’malo  mwa  nsomba?  kapena’nso  akadznmfunsa  dzira 

13  kodi  adzampatsa  chinkhanira?  Potero,  ngati  inu,  okhala 
oipa,  mudziwa  kupatsira  ana  anu  mphatso  zabwino,  koposa 
kotani  nanga  Atate  wanu  wakumwamba  adzapatsa  Mzimu 
Woyei'a  kwa  iwo  akumpempha  Iye  ? 

Za  mwano  wa  Afarisi. 

(Mat.,  12  : 22-32.  Marko,  3 : 22-30.) 

14  Ndipo  analikuturutsa  chiwanda  chosalankhula.  Ndipo 
kunali,  chitaturuka  chiwanda,  wosalankhula’yo  analankhu- 

15  la  ; ndipo  makamu  a anthu  anazizwa.  Koma  ena  mwa  iwo 
anati,  Ndi  Beelzebuli  mkuru  wa  ziwanda  aturutsa  ziwanda. 

16  Koma  ena  anamuyesa,  nafuna  kwa  Iye  chizindikilo  cho- 

17  chokera  kumwamba.  Koma  Iye,  podziwa  zolingirira  zao, 
anati  kwa  iwo,  Ufumu  uli  wonse  wogawanika  potsutsana 
pa  wokha  upasuka;  ndipo  nyumba  ikagawanika  kudzi- 

18  tsutsa  yokha  igwa.  Ndipo’nso  ngati  Satana  agawanika 
kudzitsutsa  mwini,  udzaimika  bwanji  ufumu  wache  ? pope- 

1 9 za  munena  kuti  nditurutsa  ziwanda  ndi  Beelzebuli.  Koma 
ngati  ine  ndimaturutsa  ziwanda  ndi  Beelzebuli,  ana  anu 
aziturutsa  ndi  ani  ? Mwa  ichi  iwo  adzakhala  oweruza  anu. 

20  Koma  ngati  ine  nditurutsa  ziwanda  ndi  chala  cha  Mulu- 

21  ngu,  pamenepo  ufumu  wa  Mulungu  wafikira  inu.  Pame- 
ne  pali  ponse  mwini  mphamvu  alindira  pa  bwalo  pache 

22  zinthu  zache  ziri  mu  mtendere  ; koma  pamene  pali  ponse 
amdzera  wakumposa  mphamvu,  nakamlaka,  amchotsera 
zida  zache  zonse  zimene  analimbika  nazo,  nagawa  zofunka 

23  zache.  Iye  wosabvomerezana  ndi  ine  atsutsana  ndi  ine  ; 

24  ndipo  iye  wosasonkhanitsa  pamodzi  ndi  ine  amwaza.  Pa- 
mene  pali  ponse  mzimu  wonyansa  ukaturukamwa  muntliu 
upyola  malo  opanda  madzi  nufuna  mpumulo ; ndipo  posa- 

upeza  unena,  Ndidzabwera  ku  nyumba  kwanga  kumene 
ndinaturuka’ko  ; rnlipo  pofika,  uipeza  yosesa  ndi  yokonze-  25 
ka.  Pomwepo  upita  nutenga  mizimu  yina  isanu  ndi  iwiri  26 
yoipa  3'oposa  ndi  uwu  mwini ; ndipo  ilowa  nikhalira  komwe- 
ko  ; ndipo  makhalidwe  otsiriza  a munthu  uyu  aipa  ndi  oya- 
mba’wo. 

Ndipo  kunali,  pakunena  izi  Iye,  mkazi  wina  mwa  27 
khamu  la  anthu  anakweza  mau,  nati  kwa  lye,  Yodala 
mimba’yi  idakubalani,  ndi  mawere  amene  munayamwa, 
Koma  lye  anati,  Inde,  koma  odala  iwo  akumva  mau  a 28 
Mulungu,  nawasunga, 

Chizindikilo  cha  Yona.  (Mat.,  12 : 38-42.) 

Ndipo  pakusonkhana  pamodzi  makamu  a anthu,  anaya-  29 
mba  kunena,  Mbadwo  uwu  ndi  mbadwo  woipa;  ufuna 
chizindikilo,  ndipo  chizindikilo  sichidzapatsidwa  kwa  uwu 
koma  chizindikilo  cha  Yona.  Pakuti  monga  ngati  Yona  30 
anali  chizindikilo  kwa  aNinevi,  chetero’nso  adzakhala 
Mwana  wa  munthu  kwa  mbadwo  uwu.  Mfumu  wamkazi  31 
wa  ku  mwera  adzauka  pa  mlandu  wotsiriza  pamodzi  ndi 
amuna  a mbadwo  uwu,  nadzawatsutsa  iwo ; kuti  anadza 
kuchokera  ku  malekezero  a dziko  kudzamva  nzeru 
za  Solomoni ; ndipo  onani,  woposa  Solomoni  ali  pano. 
Amuna  a ku  Ninevi  adzauka  pa  mlandu  wotsiriza  pamodzi  32 
ndi  anthu  a mbadwo  uwu,  nadzawatsutsa ; pakuti  iwo 
analapa  pa  kulalikira  kwa  Yona ; ndipo  onani  wakuposa 
Yona  ali  pano. 

Za  nyali  ya  thupi. 

Palibe  munthu,  atayatsa  nyali,  aiika  m’chipinda  cha  33 
pansi,  kapena  pansi  pa  muyeso,  koma  pa  choikapo 
chache,  kuti  iwo  akulowa’mo  aone  kuunika.  Nyali  ya  34 
thupi  ndiyo  diso  lako : pamene  pali  ponse  diso  lako  liri 
langwiro  thupi  lako  lonse  liunikira’nso  monsemo ; koma 
likakhala  loipa,  ndipo  thupi  lako  liri  la  mdima  wokha 
wokha.  Potero  yang’anira  kuunika  kuli  mwa  iwe  kunga-  35 
khale  ndima.  Pamenepo,  ngati  thupi  lako  lonse  liunikira  36 
losakhala  nalo  dera  lache  la  mdima,  lidzakhala  lounikira 
monsemo,  ngati  pamene  nyali  ndi  kunyezimira  kwache 
ikuunikira  iwe. 

Yesu  adzudzula  Alembi  ndi  Afarisi.  (Mat.,  23  : 1 — .) 

Ndipo  pakulankhula  Iye,  anamfunsa  mFarisi  kuti  adye  37 
naye ; ndipo  analowa  naseama  kudya.  Ndipo  anazizwa  38 

mFarisi’yo,  pakuona  kuti  anayamba  chakudya  asanasambe. 

39  Koma  Ambuye  anati  kwa  iye,  Tsopano  inu  aFarisi  muye- 
retsa  kunja  kwache  kwa  chiko  ndi  mbale,  koma  mkati 

40  mwanu  mudzala  ndi  zolanda  ndi  zoipa.  Opusa  inu,  kodi 
Iye  wopanga  kunja  kwache  sanapanga’nso  mkati  mwache? 

41  koma  patseni  mphatso  ya  chifundo  za  mkati’mo ; ndipo 
onani,  zonse  ziri  zokonzeka  kwa  inu. 

Tsoka  kwa  aParisi. 

42  Koma  tsoka  kwa  inu,  aFarisi ! chifukwa  mupereka 
kachikhumi  kache  ka  timbeu  tonunkira,  ndi  timbeu 
tokometsa  chakudya  ndi  ndiwo  zonse,  ndimo  mumaleka 
chiweruziro  ndi  chikondi  cha  Mulungu  ; mwenzi  muta- 

43  chita  izi,  ndi  kusasiya  zina’zo.  Tsoka  kwa  inu,  aFarisi ! 
chifukwa  mukonda  mipando  ya  ulemu  m’nyumba  zoso- 

44  nkhanira,ndi  kulankhulidwa  m’mabwaloamalonda.  Tsoka 
kwa  inu ! chifukwa  muli  ngati  manda  osaoneka,  ndimo 
anthu  akuyendayenda  pamwamba  pao  sadziwa. 

Tsoka  kwa  achilamulo. 

45  Ndipo  mmodzi  wa  achilamulo  anayanka,  nanena  kwa 

46  Iye,  Mpunzitsi,  ndi  kunena  izi,  mutitonza  ife’nso.  Ndipo 
anati,  Tsoka  kwa  inu’nso,  achilamulo  inu ! chifukwa 
musenzetsa  anthu  akatundu  osautsa  ponyamula,  ndimo 
inu  nomwe  simukhudza  akatundu’wo  ndi  chala  chanu  chi- 

47  modzi.  Tsoka  kwa  inu ! chifukwa  mumanga  za  pa 
manda  a aneneri,  ndimo  makolo  anu  anawapha  iwo. 

48  Chomwecho  muli  amboni,  ndimo  mubvomera  nchito  za 
makolo  anu  ; chifukwa  iwotu  anawapha,  koma  inu  mu- 

49  wamangira  iwo  za  pa  manda.  Mwa  ichi’nso  nzeru  ya 
Mulungu  inati,  Ndidzatumiza  kwa  iwo  aneneri  ndiatumwi ; 

50  ndimo  ena  a amene’wa  adzawapha,  nadzawazunza ; kuti 
mwazi  wa  aneneri  onse,  wakhetsedwa  kuyambira  kukhazika 
kwa  dziko  la  pansi  ukafunidwe  kwa  anthu  a mbadwo 

51  uno  ; kuyambira  pa  mwazi  wa  Abele  kufikira  pa  mwazi  wa 
Zakariya,  amene  anamupha  pakati  potirapo  nsembe  ndi 
nyumba  ya  kachisi.  Indetu,  ndinena  kwa  inu  udzafuni- 

52  dwa  kwa  anthu  a mbadwo  uno.  Tsoka  kwa  inu,  achila- 
mulo ! chifukwa  munachotsa  chifungulo  cha  nzeru ; inu 
simunalowa’mo  nokha,  ndimo  munawaletsa  iwo  anali- 
nkulowa. 

53  Ndipo  pamene  lye  anaturuka  m’mene’mo,  alembi  ndi 
aFarisi  anayamba  kumkangamira  Iye  kolimba,  ndi  ku- 

mnenetsa  Iye  za  zinthu  zambiri ; namzonda  Iye  mtseri  54 
kukakola  kanthu  koturuka  mkamwa  mwache. 

Yesu  awachenjeza  za  chinyengo. 

Pomwepa  pamene  anthu  a zikwizikwi  a khamu  anaso-j  2 
nkhana  pamodzi,  kotero  kuti  anapondana,  Iye  anatanga 
kunena  kwa  opunzira  aehe,  poyamba,  Tadzichenjezani 
nokha  ndi  chotupitsa  mikate  cha  aFarisi,  chimene  chiri 
chinyengo.  Koma  kulibe  kanthu  kobvundikiridwa  kame-  2 
ne  sikadzaululidwa  ; ndi  kobisika  kamene  sikadzadziwika. 
Chifukwa  chache  zonse  zimene  mwaziti  mu  mdima  zidza-  3 
mveka  poyera ; ndimo  chimene  munalankhula  m’khutu, 
m’zipinda  za  mkati,  chidzalalikidwa  pa  machindwi  a 
nyumba. 

Awachulira  amene  ayenera  kumuopa. 

(Mat.,  10 : 28-33.) 

Ndipo  ndinena  kwa  inu,  abwenzi  -anga,  Musaope  iwo  4 
akupha  thupi,  ndimo  akatha  ichi  alibe  kanthu  kena 
angathe  kuchita.  Koma  ndidzakulangizani  amene  mu-  5 
dzamopa  : taopani  Iye  amene  atatha  kupha  ali  ndi  mpha- 
mvu  ya  kutaya  ku  gehena,  inde,  ndinena  ndinu,  opani 
amene’yo. 

Kodi  mpheta  zisanu  sizigula  timakobiri  tiwiri  ? ndimo  6 
palibe  imodzi  ya  izo  iiwalika  pa  maso  pa  Mulungu  ; koma-  7 
tu  ngakhale  matsitsi  onse  a pa  muthu  panu  awerengedwa. 
Musaope,  muposa  mtengo  wache  wa  mpheta  zambiri. 
Ndipo  ndinena  kwa  inu,  Amene  ali  yense  akabvomereze  8 
Ine  pa  maso  pa  anthu,  inde,  Mwana  wa  muntliu  adza- 
mbvomereza  iye  pa  maso  pa  angelo  a Mulungu ; koma  9 
iye  wondikana  Ine  pa  maso  pa  anthu,  iye  adzakanidwa  pa 
maso  pa  angelo  a Mulungu.  Ndimo  amene  ali  yense  adza-  10 
nenera  Mwana  wa  munthu  zoipa  kudzakululukidwa  kwa 
iye ; koma  amene  anenera  Mzimu  Woyera  zamwano 
sikudzakululukidwa  kwa  iye. 

Ndipo  pamene  pali  ponse  adzatenga  inu  ku  mlandu  wa  11 
m’mosonkhanira  ndi  kwa  akulu,  ndi  a ulamuliro,  musade 
nkhawa  ndi  kuti  mukadzikanira  bwanji,  ndimo  ndi  mau 
otani,  kapena  mukati  chiani ; pakuti  Mzimu  Woyera  12 
udzapunzitsa  inu  pa  mpindi  yomwe’yo  zimene  muyenera 
kuzinena. 


Fanizo  la  mwini  chuma  wopusa. 

Ndipo  munthu  wa  m’khamu’lo  anati  kwa  Iye,  Mpu-  13 

nzitsi,  uzani  mbale  wanga  agawane  ndi  ine  chuma  cha 

14  masiye.  Koma  anati  kwa  iye,  Munthu  iwe,  anandiika 
Ine  ndani  ndikhale  woweruza,  kapena  wakukugawirani  ? 

15  Ndipo  Iye  anati  kwa  iwo,  Yang’anirani,  mudzisungire 
kupewa  msiriro  wonse ; chifukwa  moyo  wache  wa  munthu 
sulingana  ndi  kuchuruka  kwa  zinthu  zache  ali  nazo. 

16  Ndipo  Iye  ananena  nawo  fanizo,  kuti,  Munda  wache  wa 

1 7 munthu  mwini  chuma  unapatsa  bwino.  Ndimo  anagani- 
zaganiza  mwa  yekha  nanena,  Ndidzatani  ine,  popeza 

18  ndiribe  mosungira’mo  zipatso  zanga  ? Ndimo  anati, 
Ndidzatere : Ndidzapasula  nkhokwe  zanga,  ndi  kuma- 
nga’nso  zazikuru,  ndimo  ndidzasungira’mo  dzinthu  dzanga 

19  dzonse,  ndi  chuma  changa.  Ndipo  ndidzati  kwa  moyo 
wanga,  Moyo  iwe,  uli  nacho  chuma  chambiri  chosungika 
kufikira  zaka  zambiri ; tapumulatu,  nudye,  numwe, 

20  nukondwere.  Koma  Mulungu  anati  kwa  iye,  Wopusa 
iwe,  usiku  womwe  uno  udzafunidwa  moyo  wako ; ndimo 

21  zinthu  zimene  unazikonza  zidzakhala  za  ani?  Atero  iye 
wakudziunjikira  chuma  mwini  yekha  wosakhala  nacho 
chuma  cha  kwa  Mulungu. 

Nkhawa  za  moyo  wathu.  (Mat.,  6 : 25-34.) 

22  Ndipo  Iye  anati  kwa  opunzira  ache,  Chifukwa  chache 
ndinena  ndinu,  Musade  nkhawa  ndi  moyo  wanu,  chimene 
mudzadya ; kapena  ndi  thupi  lanu,  chimene  mudzabvala. 

23  Pakuti  moyo  uli  woposa  chakudya,  ndimo  thupi  liposa 

24  chobvala.  Lingirirani  nkungubwe,  kuti  sizimafesa’i, 
kapena  kusatema’i ; ziribe  nyumba  yosungira’mo  ; kapena 
nkhokwe  ; ndimo  Mulungu  azidyetsa  : nanga  inu  simuzi- 

25  posa  mbalame  kwambiri!  Ndipo  ndani  wa  inu,  ndi  kuda 
nkhawa  angathe  kuonjeza  mkono  pa  msinku  wache  ? 

26  Kotero  ngati  simungathe  ngakhale  chaching’onong’ono, 

27  muderanji  nkhawa  chifukAva  cha  zina  zija?  Lingalirani 
maluwa,  makulidwe  awo  : sagwiritsa  nchito  ndi  kusapota  ; 
koma  ndinena  kwa  inu,  Ngakhale  Solomoni,  mu  ulemerero 

28  wache  wonse  sanabvala  ngati  limodzi  la  awa.  Koma  ngati 
Mulungu  abveka  kotere  maudzu  a ku  thengo  akukhala 
lero,  ndimo  mawa  aponyedwa  ku  nkumbaliro  ; nanga  inu 

29  sadzakuninkani  koposa,  inu  okulupirira  pang’ono  ? Ndipo 
inu  musafunefune  chimene  mudzadya,  ndi  chimene  mudza- 

30  mwa  ; ndimo  musakayikekayike  mtima.  Pakuti  izi  zonse 
mitundu  ya  antliu  a pansi  pano  amazifunafuna ; koma 

31  Atate  wanu  adziwa  kuti  musowa  zimene’zi.  Komatu 
tafunafunani  Ufumu  wache,  ndimo  izi  zidzaoniezedwa  kwa 

inu.  Musaope,  kagulu  ka  nkhosa  inu ; chifukwa  Atate  32 
wanu  akonda  kukupatsani  Ufumu.  Gulitsani  zinthu  33 
muli  nazo,  nimupatse  mphatso  za  ohifundo  ; mudzikonzere 
matumba  a ndarama  arnene  sakutha,  chuma  chosatha 
m’mwamba,  kumene  mbala  siziyandikira,  ndimo  njenjete 
siziononga.  Pakuti  kumene  kuli  chuma  chanu,  komweko  34 
kudzakhala  mtima  wanu’nso. 

Panizo  la  kapolo  wochezera.  (Mat.,  24:  45-51.) 

Khalani  odzimangira  m’chuuno,  ndimo  nyali  zanu  35 
zikhale  zoyaka  ; ndimo  inu  nokha  khalani  ofanana  ndi  3G 
anthu  oyembekezera  mbuye  wao,  parnene  ati  abwera 
kuchokera  ku  ukwati ; kuti  pakudza  iye,  nakagogoda, 
akamtsegulire  pomwepo.  Odala  akapolo  aja’wo,  amene  37 
mbuye  wao  pakudza  iye  adzawapeza  odikira ; indetu 
ndinena  ndinu,  kuti  iye  adzadzimangira  m'chuuno,  nadza- 
wakhalitsa  pansi  kudya,  nadzafika,  nadzawatumikira. 
Ndipo  akadza  londa  lachiwiri,  kapena  lachitatu,  nakawa-  38 
peza  atero,  odala  amene  adja. 

Koma  zindikirani  ichi,  kuti  rnwini  nyumba  akadadziwa  39 
nthawi  yache  yakudza  mbala,  akadadikira,  ndimo  sakada- 
lola  nyumba  yache  iboledwe.  Khalani  okonzeka  inu-  40 
’nso : chifukwa  nthawi  irnene  simulingirira  mwana  wa 
munthu  akudza. 

Ndipo  Petro  anati,  Ambuye,  fanizo  ili  mwalinena  kwa  41 
ife  kodi,  kapena’nso  kwa  onse?  Ndipo  Ambuye  anati,  42 
Ndani  tsono  ali  mdindo  wokulupirika  ndi  wanzeru,  amene 
mbuye  wrache  adzamuika  kapitao  wa  pa  banja  lache,  kuwa- 
patsa  iwo  poso  lao  pa  nthawi  yache  ? Wodala  kapolo  uyu  43 
amene  mbuye  wache  pakufika,  adzampeza  ali  kuchita 
chotero.  Ndinena  ndinu  zoona,  kuti  adzamuika  iye  44 
kapitao  wa  pa  zonse  ali  nazo.  Koma  kapolo  uyo  akanena  45 
mu  mtima  mwache,  Mbuye  wanga  azengereza  kudza ; 
ndimo  akayambe  kupanda  anyamata  ndi  adzakazi  ndi 
kudya  ndi  kumwa,  ndi  kuledzera  ; mbuye  wra  kapolo  uyo  4G 
adzafika  tsiku  lakuti  samyembekezera,  ndimo  nthawi 
yakuti  saidziwa,  nadzamdula  iye  pakati,  nadzamuika  dera 
lache  pamodzi  ndi  anthu  osakulupirira.  Ndipo  kapolo  47 
uyo,  wodziwachifunirocha  mbuye  wache,ndimo  sanakonza, 
ndimo  sanachita  zonga  za  chifuniro  chaehe’cho,  adzakwra- 
pulidwa  mikwapulo  yambiri.  Koma  iye  amene  sanachi-  48 
dziwra,  ndimo  anazichita  zoyenera  mikwapulo  adzakwapu- 
lidwa  pang’ono.  Ndimo  kwa  munthu  ali  yense  adampatsa 

zambiri,  kwa  iye  adzafuna  zambiri ; ndimo  amene  anamu- 
ikizira  zambiri,  adzamuza  abwezere  zoposa. 

Yesu  aponya  moto  pa  dziko  la  pansi  pano. 

(Mat.,  10:  34-36.) 

49  Ndinadza  Ine  kuponya  moto  pansi  pano ; ndimo  ndi- 

50  funanji  ngati  unatha  kuyatsidwa  ? Koma  ndiri  ndi  ubati- 
zo  ndikabatizidwe  nawo;  ndimo  ndikanikizidwa  Ine 

51  kufikira  ukatsirizidwa ! Muyesa  kodi  kuti  ndinadza 
kudzapatsa  mtendere  pansi  pano  ? Ndinena  kwa  inu, 

52  Iaitu,  komatu  kulekana ; pakuti  kuyambira  tsopano 
adzakhala  m’nyumba  imodzi  anthu  asanu,  atatu  adza- 
tsutsana  ndi  awiri,  ndipo  awiri  adzatsutsana  ndi  atatu. 

53  Adzatsutsana  atate  ndi  mwana  wache,  ndi  mwana 
ndi  atate  wache ; amache  adzatsutsana  ndi  mwana 
wamkazi,  ndi  mwana  wamkazi  ndi  amache,  mpongozi 
adzatsutsana  ndi  mkazi  wa  mwana  wache,  ndi  mkazi’yo 
ndi  mpongozi  wache. 

Zizindikilo  za  nyengo  ya  Kristu. 

(Mat.,  16  : 2,  3.) 

54  Koma  Iye  ananena’nso  kwa  makamu  a anthu’wo,  Pa- 
mene  pali  ponse  muona  mtambo  wokwera  ku  madzulo, 
pomwepo  munena,  kuti,  Ikudza  mvula ; ndimo  itero. 

55  Ndipo  pamene  mphepo  ya  kumwela  ipepeta,  munena,  kuti, 

56  Kudzakhala  kuthenthatu  ; ndimo  kuterodi.  Onyenga  inu, 
mudziwa  kuzindikira  nkhope  yache  ya  dziko  ndi  ya 
thambo  ; koma  simudziwa  bwanji  kuzindikira  nyengo 

57  yino?  Ndipo  inu’nso,  pa  nokha  mulekeranji  kuweruza 

58  kolungama  ? Pakuti  pamene  ulikupita  naye  mnzako  wa 
mlandu,  kwa  woweruza,  fulumira  pa  njira  kutha  mlandu 
ndi  iye,  kuti  angakoke  iwe  kwa  woweruza,  ndimo  wowe- 
ruza’yo  angapereke  iwe  kwa  msilikari,  ndimo  msilikari 

59  angaponye  iwe  m’nyumba  ya  ndende.  Ine  ndinena  kwa 
iwe,  Sudzaturuka’mo  konse  kufikira  utalipira  kakobri 
kakumariza. 

Maphedwe  a aGalileya,  tsanja  la  m’Siloamu. 

j 3 Ndipo  anakhala’ko  nthawi  yomwe’yo,  anthu  ena  amene 
anamuza  Iye  za  Agalileya,  amene  Pilato  anasanganiza 

2 mwazi  wao  ndi  nsembe  zao.  Ndimo  Iye  anayanka  nati 
kwa  iwo,  Muyesa  kodi  kuti  Agalileya  aja  anali  antbu 
akuchimwa  koposa  Agalileya  onse,  chifukwa  anamva 

3 zowawa  izi  ? Ndinena  kwa  inu,  Iaitu ; koma  ngati  inu 

simutembenuka  mtima,  mudzaonongeka  monse  mo- 
mwe’mo.  Kapena  iwo  aja  khumi  ndi  asanu  ndi  atatu,  4 
amene  tsanja  lalitali  la  m’Siloamu  linawagwera,  ndi 
kuwapha ; muyesa  kodi  kuti  iwo  anali  olakwa  koposa 
anthu  onse  akukhalira  m’Yerusalemu  ? Ndinena  kwa  inu,  5 
Iaitu ; koma  ngati  simutemhenuka  mtima,  mudzaonongeka 
nonse  chimodzimodzi. 

Panizo  la  mkuyu  wosabala. 

Ndipo  Iye  ananena  fanizo  ili ; Munthu  wina  anali  ndi  6 
mkuyu  wooka  m’munda  wache  wa  mpesa.  Ndipo  anadza 
nafuna  chipatso  pa  uwu,  ndimo  anapeza  palibe.  Ndipo  7 
anati  kwa  wosungira  munda  wa  mpesa,  Taona,  zaka  zapita 
zitatu  ndimadza  ine  kudzafuna  chipatso  pa  mkuyu  uwu, 
ndimo  ndimapeza  palibe  : taulika  ; uyeseranji’nso  nthaka 
wopanda  paehe?  Ndipo  iye  anayanka  nanena  naye,  8 
Mbuye,  baulekani  ngakhale  chaka  chino  chomwe,  kufiki- 
ra  ndikaukumbira  kwete,  nditire’po  -ulongwe ; ndipo  9 
ngati  udzabala  chipatso  kuyambira  pamenepo,  chabwino  ; 
koma  ngati  iai,  mudzaulikatu. 

Achiritsa  mkazi  wopeteka. 

Ndipo  anali  kupunzitsa  m’nyumba  yina  yosonkhani-  10 
ra’mo,  tsikxi  la  Sabata.  Ndimo  mkazi  anali  nawo  mzimu  11 
wakudwaladwala  zaka  khumi  ndi  zisanu  ndi  zitatu ; 
nakhala  wopeteka,  ndimo  analibe  mphamvu  konse  ya 
kuweramuka.  Ndipo  Yesu  mmene  anamuona,  anamui-  12 
tana,  nanena  naye,  Mkazi’we,  wamasulidwa  kudwala 
kwako.  Ndipoanaika  manja  aehe  pa  iye  ; ndipopomwepo  13 
anaongoledwa’nso,  nalemekeza  Mulungu. 

Ndipo  mkuru  wa  nyumba  yosonkhanira  anabvutika  14 
mtima,  chifukwa  Yesu  anachiritsa  tsiku  la  Sabata,  naya- 
nka,  nanena  kwa  khamu’lo,  Alipo  masiku  asanu  ndi  limo- 
dzi,  m’mene’mo  anthu  ayenera  kugwira  nchito,  chifukwa 
chache  idzani  kudzachiritsidwa  momwe’mo,  ndimo  si  tsiku 
la  Sabata. 

Koma  Ambuye  anarnyanka  iye,  nati,  Onyenga  inu,  15 
samaimasula  kodi  munthu  ali  yense  wa  inu  ng’ombe 
yache,  kapena  buru  wache,  ku  chodyera’mo,  tsiku  la 
Sabata,  kupita  nayo  kukaimwetsa  madzi?  Ndipo  mkazi  16 
uyu,  ndiye  mwana  wa  Abrahamu,  amene  Satana  anamma- 
nga,  onani,  zaka  khumi  ndi  zisanu  ndi  zitatu,  nanga  si 
kuyenera  kodi,  kuti  amasulidwe  nsinga  yache  imene’yi 
tsiku  la  Sabata  ? Ndipo  pamene  Iye  anatero,  onse  aja  1 1 

akutsutsana  naye  ananyazitsidwa ; ndimo  anthu  onse  a 
m’khamu  anakondwera  ndi  zinthu  zonse  za  ulemerero’zo 
zinachitidwa  ndi  Iye. 

Panizo  la  mpiru,  ndi  la  chotupitsa. 

(Mat.,  13:  31-33.  Marko,  4:  30-32.) 

18  Pamenepo  ananena,  Ufumu  wa  Mulungu  ufanana  ndi 

19  chiani  ? ndimo  ndidzaufanizira  ndi  chiani?  Ufanana  ndi 
kamheu  ka  mpiru,  kamene  munthu  anatenga,  nakaponya 
m’munda  wache  wachiweta,  ndimo  kanamera,  kanakula 
mtengo ; ndimo  mbalame  za  mlengalenga  zinabindikira 

20  mu  nthambi  zache.  Ndipo’nso  anati,  Ndidzafanizira 

21  Ufumu  wa  Mulungu  ndi  chiani  ? Ufanana  ndi  chotupitsa 
mikate,  chimene  mkazi  anatenga,  nachibisa  mu  miyeso 
itatu  ya  ufa,  kufikira  unatupa  wonse’wo. 

Khomo  lopapatiza.  (Mat.,  7:  13,  14.) 

22  Ndipo  Iye  anapita  pakati  pa  mizinda  ndi  midzi, 
napunzitsa,  nayenda  ulendo  kunkabe  ku  Yerusalemu. 

23  Ndipo  munthu  anati  kwa  Iye,  Ambuye,  akupulumutsidwa 
ndiwo  owerengeka  kodi  ? Koma  Iye  anati  kwa  iwo, 

24  Yesetsani  kulowa  pa  khomo  lopapatiza ; chifukwa  anthu 
ambiri,  ndikuuzani,  adzafunafuna  kulowa’mo,  ndimo  sa- 

25  dzakhoza.  Pamene  atauka  mwini  nyumba  natseka  pa 
khomo,  ndimo  inu  mudzayamba  kuima  pa  bwalo,  ndi 
kugogoda  pa  chitseko,  ndi  kunena,  Ambuye  titsegulireni 
ife ; ndimo  Iye  adzayanka  nadzati  ndi  inu,  Sindidziwa 

26  inu  kumene  muchokera’ko  ; pomwepo  mudzayamba  ku- 
nena,  Ife  tinadya  ndi  tinamwa  pa  maso  panu,  ndimo 

27  munapunzitsa  m’makwalala  a kwathu  : ndimo  iye  adzati, 
Ndinena  kwa  inu,  sindidziwa  kumene  muchokera  inu  ; 

28  chokani  pa  ine,  nonse  akuchita  chisalungamo.  Kudza- 
khala  komweko  kulira  ndi  kukukuta  mano,  pamene 
mudzaona  Abrahamu,  ndi  Isake,  ndi  Yakobo,  ndi  aneneri 
onse,  mu  Ufumu  wa  Mulungu,  koma  inu  nokha  muturu- 

29  tsidwa  kunja.  Ndipo  anthu  adzadzera  ku  mmawa,  ndi  ku 
madzulo,  ndi  ku  mpoto,  ndi  ku  mwela,  nadzakhala  pansi 

30  mu  Ufumu  wa  Mulungu.  Ndipo  onani,  alipo  akuthungo 
amene  adzakhala  oyamba,  ndimo  alipo  oyamba  adzakhala 
akuthungo. 

Amchenjeza  Yesu  za  Herode.  Yesu  alirira 
Yerusalemu.  (Mat.,  23  : 37-39.) 

Pa  nthawi  yomwe’vo  anadza’po  aFarisi  ena,  nanena 

kwa  Iye,  Turukani,  ndipo  ehokani  kuno ; chifukwa  Hero- 
de  afuna  kupha  Inu.  Ndipo  Iye  anati  kwa  iwo,  Pitani  32 
kauzeni  nkhandwe’yo,  Taonani,  nditurutsa  mizimu  yoipa, 
nditsiriza  machiritso  lero  ndi  mawa,  ndimo  mkucha  ndi- 
tsirizidwa.  Komatu  ndiyenera  ndipite  ulendo  wanga  lero  33 
ndi  rnawa  ndi  mkucha,  chifukwa  sikuloleka  kuti  mneneri 
aonongeka  kunja  kwache  kwa  Yerusalemu.  Yerusalemu,  34 
Yerusalemu,  iwe  wakupha  aneneri,  ndi  wakuponya  miyala 
iwo  atumidwa  kwa  iwe ! kawiri  kawiri  nanga  ndinafuna 
kusonkhanitsa  ana  ako,  monga  ngati  tadzi  ndi  anapiye  ache 
pansi  pa  mapiko  ache,  ndimo  simunafuna’i ! Onani  nyumba  35 
yanu  isiidwa  kwa  inu,  yabwinja  ; ndimo  ndinena  kwa  inu, 
kuti,  Simudzandiona  Ine,  kufikira  mudzati,  Wodalitsika 
Iye  amene  akudza  m’dzina  la  Ambuye. 

Yesu  achiritsa  munthu  wodwala  mbulu. 

Ndipo  panali  pamene  Iye  analowa  m’nyumba  ya14- 
mmodzi  wa  akuru  a aFarisi  tsiku  la  Sabata,  kukadya 
mkate,  iwo  anali  kumzonda  Iye.  Ndipo  onani,  panali  pa  2 
maso  pache  munthu  wa  mbulu.  Ndipo  Yesu  anayanka  3 
nati  kwa  a chilamulo  ndi  aFarisi,  nanena,  Nkuloledwa 
kodi  tsiku  la  Sabata  kuchiritsa,  kapena  iai  ? Koma  iwo  4 
anakhala  chete.  Ndipo  anamtenga  iye  namchiritsa, 
namuza  apite.  Ndipo  anati  kwa  iwo,  Ndani  wa  inu  buru  5 
wache  kapena  ng’ombe  yache  itagwa  m’chitsime,  ndimo 
sadzaiturutsa  kodi  pomwepo  tsiku  la  Sabata?  Ndipo  iwo  6 
sanathe  kubweza  mau  pa  zinthu  izi. 

Panizo  la  mipando  ya  ulemu. 

Ndipo  Iye  ananena  fanizo  kwa  iwo  adaitanidwa  adye  7 
nawo,  popenyera  kuti  amadzisankhira  mipando  ya  ulemu, 
nanena  kwa  iwo,  Pamene  pali  ponse  waitanidwa  iwe  ndi  8 
munthu  ku  chakudya  cha  ukwati  usaseama  pa  mpando 
wa  ulemu ; kuti  kapena  wina  wa  ulemu  wakuposa  iwe 
akaitanidwe  ndi  iye,  ndipo  pakufika  iye  amene  adaitana  9 
iwe  ndi  uyu,  adzati  kwa  iwe,  Mpatse  uyu  malo ; ndipo 
pomwepo  udzayamba  manyazi  kukhala  pa  mpando  waku- 
thungo.  Koma  pamene  pali  ponse  waitanidwa  iwe,  pita  10 
nukhale  pansi  pa  malo  a kuthungo ; kotero  kuti  pamene 
akadza  iye  anakuitana  iwe,  akanena  ndi  iwe,  Bwenzi 
langa,  sendera,  kwera  kuno  : pomwepo  udzakhala  ndi 
ulemerero  pa  maso  pa  onse  akukha'a  pa  chakudya  pa- 
modzi  ndi  iwe.  Chifukwa  munthu  ali  yense  wakudzikuza  11 
•adzachejretsedwa  ; ndimo  wakudzichepetsa  adzakulitsidwa. 

12  Ndipo  ananena’nso  kwa  iye  amene  adamuitana, 
Pamene  ukonzera  chakudya  cha  pa  usana  kapena  cha 
madzulo,  usaitane  abwenzi  ako,  kapena  abale  ako,  kapena 
a pfuko  lako,  kapena  anansi  ako  eni  chuma  ; kuti  kapena 
iwo’nso  angabwereze  kuitana  iwe,  ndipo  udzakhala  nayo 

13  mphoto.  Koma  pamene  ukonzera  phwando  uitane  au- 

14  mpawi,  opunduka,  otsimpina,  akhungu  ; ndimo  udzakhala 
wodala ; chifukwa  iwo  alibe  ehakubwezera  iwe  mphoto : 
pakuti  idzabwezedwa  mphoto  pakuuka’nso  kwa  olungama 
mtima. 

Fanizo  la  phwando  lalikuru.  (Mat.,  22 : 1-14.) 

15  Ndipo  pamene  wina  wa  iwo  akuseama  pa  chakudya 
pamodzi  ndi  Iye  anamva  izi,  anati  kwa  Iye,  Wodala  iye 

16  amene  adzadya  mikate  mu  Ufumu  wa  Mulungu.  Koma 
anati  kwa  iye,  Munthu  wina  anakonza  phwando  lalikuru  ; 

17  naitana  anthu  ambiri ; ndipo  anatumiza  kapolo  wache  pa 
nthawi  ya  phwando  kunena  kwa  oitanidwa’wo,  Idzani, 

18  chifukwa  zonse  zakonzeka  tsopano.  Ndipo  onse  ndi 
mtima  umodzi  anayamba  kuwiringula.  Woyamba  anati 
kwa  iye,  Ine  ndagula  munda,  ndimo  ndiyenera  ndituruke 
kukawuona  ; ndikupempha  undilole  ine  sindingafike. 

19  Ndipo  anati  wina,  Ine  ndagula  ng’ombe  za  magori  asanu, 
ndimo  ndinka  kukaziyesa;  ndikupempha  undilole  ine 

20  sindingafike.  Ndipo  anati  wina,  Ine  ndinakwata  mkazi, 

21  ndimo  chifukwa  chache  sindingathe  kudza.  Ndipo  kapo- 
lo’yo  pakubwera  anauza  mbuye  wache  zinthu  izi.  Pame- 
nepo  mwini  nyumba  anakwiya,  nati  kwa  kapolo  wache, 
Turuka  msanga,  pita  ku  makwalala  ndi  ku  njira  za  mudzi, 
nubwere  nawo  muno  aumpawi  ndi  opunduka  ndi  akhungu 

22  ndi  otsimpina.  Ndipo  kapolo’yo  anati,  Ambuye,  chimene 

23  munachilamulira  chachitika,  ndimo  malo  atsala’po.  Ndi- 
po  mbuye  ananena  kwa  kapolo’yo,  Turuka,  nupite  ku 
miseu  ndi  njira  za  ku  minda,  nuwaumirize  antliu  alowe, 

24  kuti  nyumba  yanga  idzale.  Pakuti  ndinena  kwa  inu,  kuti 
ku'ibe  mmodzi  wa  amuna  oitanidwa  aja  adzalawa  phwa- 
ndo  langa. 

Fanizo  la  mfumu  yanzeru. 

25  Ndipo  mipingo  yambiri  ya  anthu  inamperekeza  Iye ; 

26  ndimo  lye  anapotoloka,  nati  kwa  iwo,  Munthu  akadza 
kwa  Ine,  wosada  atate  wache  ndi  amache,  ndi  mkazi 
wache,  ndi  ana,  ndi  abale,  ndi  alongo  ache,  inde  ndi  moyo 
wache  womwe  wa  iye  mwini,  sakhoza  kukhala  wopunzira 

wanga.  Ndimo  amene  ali  yense  sanyamula  mtanda  27 
wache  wa  mwini  yekha,  ndi  kudza  pambuyo  panga, 
sakhoza  kukhala  wopunzira  wanga. 

Pakuti  ndani  wa  inu  amene  afuna  kumanga  tsanja  28 
lalitali,  satanga  wakhala  pansi,  nawerengera  mtengo 
wache,  aone  ngati  ali  nazo  za  kulimariza  ? Kuti  kapena  29 
kusatero,  pamene  atakhazitsa  pansi  miyala  ya  ku  kuzika 
kwache,  ndimo  sangathe  kulimariza,  anthu  onse  aku- 
yang’ana  angayambe  kumseka  iye,  ndi  kunena  kuti,  30 
Munthu  uyu  anayamba  kumanga,  ndimo  sanathe  ku- 
mariza. 

Kapena  mfumu  wanje  pakupita  kukomana  ndi  nkho-  31 
ndo  ya  mfumu  mnzache,  satanga  wakhala  pansi,  nafu- 
nsana  ndi  akuru  ngati  akhoza  ndi  asilikari  aehe  zikwi 
khumi  kulimbana  naye  wina  uja  alikudza  kukomana 
naye  ndi  asilikari  zikwi  makumi  awiri?  Koma  ngati  32 
sakhoza  atumiza  akazembe,  pokhala  wina’yo  ali  kutalitali, 
nafunsa  za  mtendere. 

Chifukwa  chache  tsono  yense  wa  inu  amene  sakaniza  33 
zonse  ali  nazo  sakhoza  kukhala  wopunzira  wanga. 

Kotero  nichere  uli  wokoma ; koma  ngati  mchere  31 
utasukuluka  adzaukoleretsa  ndi  chiani  ? Suyenera  kuu-  35 
tira  pa  munda  kapena  pa  malo  a ulongwe,  autaya  kunja. 
Amene  ali  nawo  makutu  akumva  amve. 

Panizo  la  nkhosa  yosokera.  (Mat.,  18:  12-14.) 

Koma  amisonko  onse  ndi  anthu  ochimwa  anali  kumya-"| 
ndikira  kudzamva  Iye.  Ndipo  anadandaula  aFarisi  ndi 
alembi,  nati,  Uyu  alandira  anthu  ochimwa,  nadya  nawo. 

Koma  anati  kwa  iwo  fanizo  ili,  nanena,  Munthu  3 
ndani  wa  inu  ali  nazo  nkhosa  makumi-khumi,  ndimo  4 
pakutayika  imodzi  ya  izo,  sasiya  nanga  m’chipululu 
zina’zo  makumi  asanu  ndi  anai  ndi  mphambu  zisanu  ndi 
zinai,  nalondola  yotayika’yo  kufikira  aipeza  ? Ndipo  5 
pamene  adaipeza,  aisenza  pa  mapewa  ache  wokondwera. 
Ndipo  pakufika  ku  nyumba  kwache  amema  abwenzi  ache  6 
ndi  anansi  ache,  nanena  nawo,  Kondwerani  ndi  ine, 
chifukwa  ndinapeza  nkhosa  yanga  yotayika’yo. 

Ndinena  kwa  inu,  kuti  kotero  kudzakhala  chimwemwe  7 
kumwamba  chifukwa  cha  wochimwa  mmodzi  wotembenuka 
mtima,  koposa  ndi  anthu  olungama  makumi  asanu  ndi 
anai  ndi  mphambu  zache  asanu  ndi  anai,  amene  alibe 
kusowa  kutembenuka  mtima. 

Fanizo  la  ndalama  yotayika. 

8 Kapena  mkazi  wanje  ali  nazo  ndalama  za  ntumbiri 
khumi,  ngati  itayika  imodzi,  sayatsa  nyali,  nasesa 
nyumba  yache,  nafunafuna  chisamalire  kufikira  akaipeza  ? 

9 Ndipo  mmene  aipeza  amema  abwenzi  ache  ndi  anansi 
ache,  nanena,  Kondwerani  ndi  ine,  chifukwa  ndinapeza 

10  ndalama  ndidataya’yo.  Chomwecho,  ndinena  kwa  inu, 
kuli  chimwemwe  pa  maso  pa  angelo  a Mulungu  chifukwa 
cha  munthu  wochimwa  mmodzi  amene  atembenuka 
mtima. 

Fanizo  la  mwana  wolowerera. 

11  Ndipo  Iye  anati,  Munthu  wina  anali  ndi  ana  amuna 

12  awiri ; ndimo  wamng’ono’yo  anati  kwa  atate  wache, 
Atate,  ndigawirenitu  zanga  za  pa  chuma  chanu.  Ndipo 

13  iye  anawagawira  za  moyo  wache.  Ndipo  pakupita  masiku 
owerengeka  mwana  wamng’ono’yo  anasonkhanitsa  zonse, 
napita  ulendo  wache  ku  dziko  lakutaritari ; ndimo 
komweko  anamwaza  chuma  chache  ndi  makhalidwe  a 
chitayiko. 

14  Ndipo  pamene  anatha  zache  zonse,  panakhala  njala 
yeikuru  m’dziko  mudja,  ndimo  iye  anayamba  kusowa. 

15  Ndipo  anamuka  nadzipatikiza  kwa  mfulu  mmodzi  wa 
dziko  lija ; ndimo  uyu  anamtumiza  ku  busa  kwache 

16  kukaweta  nkhumba.  Ndipo  analakalaka  kukhutitsa 
mimba  yache  ndi  makoko  amene  nkhumba  zimadya, 

17  ndimo  palibe  munthu  anamninka  kanthu.  Koma  mmene 
anakumbukila  mu  mtima,  anati,  Anchito  olipidwa  ambiri  a 
atate  wanga  ali  nayo  mikate  yochuruka,  ndimo  ine 

18  nditayika  kuno  ndi  njala?  Ndidzauka  ndipite  kwa 
atate  wanga,  ndimo  ndidzanena  naye,  Atate  ndinachi- 

19  mwira  kumwamba  ndi  pa  maso  panu : sindikhala  woye- 
nera’nso  konse  kuchulidwa  mwana  wanu ; mundiyesere 

20  ine  ngati  mmodzi  wa  anchito  anu.  Ndipo  iye  anauka, 
nadza  kwa  atate  wache.  Koma  pakudza  iye  kutali, 
atate  wache  anamuona  iye,  nagwidwa  chifundo,  natama- 
nga,  namgwera  pa  khosi  pache,  nampsompsonetsa  iye. 

21  Ndipo  mwana’yo  anati  kwa  iye,  Atate  ndinachimwira 
Kumwamba  ndi  pa  maso  panu,  sindikhala  woyenera’nso 

22  konse  kuchulidwa  mwana  wanu.  Koma  atate’yo  ananena 
kwa  akapolo  ache,  Turutsani  msanga  mwinjiro  wokome- 
tsetsa,  nimubveke  iye  ; ndimo  mpatseni  mpete  ku  dzanja 

23  lache  ndi  nsapato  ku  mapazi  ache : ndimo  idzani  naye 
mwana  wa  ng’ombe  wonenepa,  mumuphe,  ndimo  tidye, 

154 


LUKA 


16,  8. 


tisekere : chifukwa  mwana  wanga  uyu  anali  wakufa,  24 
ndimo  akhala’nso  wamoyo  ; anali  wotayika,  ndimo  wape- 
zedwa.  Ndipo  anayamba  kusekera.  Koma  mwana  25 
wache  wamkuru  anali  ku  munda.  Ndipo  pakubwera  iye 
ndi  kuyandikira  ku  nyumba,  anamva  kuyimba  ndi  kubvina. 
Ndipo  anaitana  mmodzi  wa  anyamata,  namfunsa,  Zinthu  26 
izi  nzotani  ? Ndipo  uyu  anati  kwa  iye,  mng’ono  wako  27 
wafika  ; ndimo  atate  wako  anamupha  mwana  wang’ombe 
wonenepa’yo,  chifukwa  anamlandira  iye  wamoyo.  Koma  28 
anakwiya,  ndimo  sanafuna  kulowa’mo.  Ndipo  atate 
wache  anaturuka  namdandaulira  iye.  Koma  anayanka  29 
nati  kwa  atate  wache,  Onani  ine  ndinakhala  kapolo  wanu 
zaka  zambiri  zotere,  ndimo  sindinalakwa  pa  lamulo  lanu 
nthawi  iri  yonse ; ndimo  simunandipatsa  ine  kamodzi 
konse  mwana  wa  mbuzi,  kuti  ndisekere  ndi  abwenzi 
anga.  Koma  pamene  anadza  mwana  wanu  uyu,  wakutha  30 
zamoyo  zanu  ndi  akazi  adama,  munamphera  iye  mwana 
wa  ng’ombe  wonenepa.  Koma  iye  ananena  naye,  Mwana  31 
wanga,  iwe  uli  ndine  nthawi  zonse,  ndimo  zanga  zonse 
ziri  zako.  Koma  kudayenera  kuti  tisangalale  ndi  kuko-  32 
ndwerera : chifukwa  mng’ono  wako  uyu  anali  wakufa 
ndimo  ali  ndi  moyo  ; anatayika,  ndimo  wapezedwa. 

Panizo  la  kapitao  wonyenga. 

Ndipo  Iye  ananena’nso  kwa  opunzira  ache,  Panalil  Q 
munthu  mwini  chuma,  anali  ndi  kapitao  wache ; ndimo 
amene’yu  ananenezedwa  kwa  iye  kuti  ali  kumwaza  chuma 
chache.  Ndipo  anamuitana,  nati  kwa  iye,  Ichi  ndi  chiani  2 
ndikumva  za  iwe  ? Undiwerengere  za  ukapitao  wako ; 
pakuti  sungathe  kukhala’nso  kapitao.  Ndipo  kapitao  uyu  3 
anati  mu  mtima  mwache,  Ndidzachita  chiani  ine,  chifukwa 
mbuye  wanga  andichotsera  ukapitao  ? kulima ndiribe  mpha- 
mvu,  kupemphapempha  kundichititsa  manyazi.  Ndidziwa  4 
chimene  ndidzachita,  kotero  kuti  pamene  ananditurutsa 
mu  ukapitao,  anthu  akandilandire  ku  nyumba  kwao. 
Ndipo  anadziitanira  mmodzi  ndi  mmodzi  a mangawa  onse  5 
a mbuye  wache,  nanena  kwa  woyamba,  Unakongola 
chiani  kwa  mbuye  wanga?  Ndipo  anati,  Mitsuko  ya  6 
mafuta  zana.  Ndipo  iye  ananena  naye,  Tenga  kalata 
wako,  nukhala  pansi  msanga,  nulembere,  Makumi  asanu. 
Pomwepo  anati  kwa  wina,  Ndipo  iwe  uli  nawo  mangawa  7 
otani  ? Ndimo  uyu  anati,  Mitanga  ya  tirigu  zana.  Iye 
ananena  naye,  Tenga  kalata  wako  nulembere  makumi 
asanu  ndi  atatu.  Ndipo  mbuye  wache  anatama  kapitao  8 

wonyenga  uja,  kuti  anachita  mwa  nzeru  ; chifukwa  ana  a 
nthawi  ya  pansi  pano  ali  anzeru  m’mbadwo  wao  koposa 
9 ana  a kuunika.  Ndipo  Ine  ndinena  kwa  inu,  Mudziye- 
sere  inu  nokha  abwenzi  ndi  chuma  cha  chisalungamo ; 
kuti  pamene  chikakusowani,  iwo  akalandire  inu  m’mahema 

10  osatha.  Iye  amene  akulupirika  m’chaching’onong’ono 
ali’nso  wokulupirika  m’chachikuru  ; ndimo  iye  amene  ali 
wosalungama  m’chaching’onong’ono  ali’nso  wosalungama 

11  m’chachikuru.  Chifukwa  chache  ngati  simunakhala 
okulupirika  m’chuma  cha  chisalungamo,  adzakulupirira 

12  inu  ndani  ndi  chuma  choona  ? Ndipo  ngati  simunakhala 
okulupirika  ndi  zache  za  wina,  adzakupatsani  inu  ndani 

13  za  inu  eni  ? Palibe  mnyamata  wa  m’nyumba  akhoza 
kukhala  kapolo  wa  ambuye  awiri ; pakuti  kapena  adza- 
dana  ndi  wina,  nadzakondana  ndi  mnzache ; kapena 
adzatsata  wina,  nadzapepula  mnzache’yo.  Simungathe 
kukhala  kapolo  wa  Mulungu  ndi  wa  Chuma. 

Za  mphamvu  ya  malamulo. 

14  Koma  aFarisi,  ndiwo  okonda  ndalama,  anamva  izi 

15  zonse ; ndipo  anamseka.  Ndipo  anati  kwa  iwo,  Inu, 
ndinu  odziyesera  nokha  olungama  pa  maso  pa  anthu  ; 
koma  Mulungu  azindikira  mitima  yanu ; chifukwa  ichi 
chimene  chikuzika  mwa  anthu  chiri  chonyansa  pa  maso 

16  pa  Mulungu.  Malamulo  ndi  aneneri  analipo  kufikira 
kwa  Yohane ; kuyambira  pamenepo  ulalikidwa  Utenga 
Wabwino  wa  Ufumu  wa  Mulungu,  ndipo  munthu  ali  yense 

17  akangamira  kulowa’mo.  Koma  nkopepuka  kuti  mwamba 
ndi  dziko  zichoke  koposa  kuti  kalembo  kakang’ono 

18  kamodzi  ka  malamulo  kagwe.  Yense  wakusudzula 
mkazi  wache,  nakwata  wina,  achita  chigololo ; ndipo  iye 
amene  akwata  wosudzulidwa’yo  ndi  mwamuna,  achita 
chigololo. 

Fanizo  la  mwini  chuma  ndi  Lazaro  waumpawi. 

19  Ndipo  panali  munthu  mwini  chuma  amabvala  chinyo- 
ng’onyo  ndi  nsaru  ya  bafuta,  nasekera,  nadyerera  masiku 

20  onse  ; ndipo  wopemphapempha  wina,  dzina  laclie  Lazaro, 

21  adaikidwa  pa  khomo  pache  wodzala  ndi  zironda,  ndipo 
anafuna  kukhuta  ndi  zakugwa  pa  gome  la  mwini  chu- 
ma’yo ; komatu  agaru’nso  anadza  nanyambita  zironda 

22  zache.  Ndipo  kunali  kuti  wopempha’yo  adafa,  ndi  kuti 
anatengedwa  iye  ndi  angelo  ku  chifua  cha  Abrahamu ; 
ndipo  mwini  chuma’yo  adafa’nso,  naikidwa  m’manda. 

Ndipo  m’Hade  anakweza  maso  ache,  pokhala  nawo  23 
mazunzo,  naona  Abrahamu  patali,  ndi  Lazaro  m’chifua 
mwache.  Ndipo  anakweza  mau  nati,  Atate  Abrahamu,  24 
ndichitire  chifundo  ine,  nimutume  Lazaro,  kuti  abviike 
nsonga  ya  chala  cliache  m’madzi,  naziziritse  lilime  langa ; 
kuti  ndizunzidwadi  m’chirangali  cha  moto  ichi.  Koma  25 
Abrahamu  anati,  Mwana,  kumbukila  kuti  unalandira 
zokoma  zako  pakukhala  m’moyo  iwe,  momwemo’nso 
Lazaro  zoipa : ndipo  tsopano  iye  asangalatsidwa  pano, 
koma  iwe  uzunzidwadi.  Ndipo  pamwamba  pa  izi,  pakati  26 
pa  ife  ndi  inu  pakhazikika  phompo  lalikuru,  kotero 
kuti  iwo  akufuna  kuoloka  kuchokera  kuno  kumka  kwa 
inu  sangathe,  kapena  kuchokera  kwanu’ko  kuyambuka 
kudza  kwa  ife,  sangathe’nso.  Koma  anati,  pamenepo  27 
ndikupemphani,  Atate,  kuti  mumtume  ku  nyumba  ya 
atate  wanga ; pakuti  ndiri  nawo  abale  asanu  ; awachitire  28 
mboni  iwo  kuti  iwo’nso  angadze  ku  malo  ano  a mazunzo. 
Koma  Abrahamu  anati,  Ali  ndi  Mose  ndi  aneneri ; 29 
amvere  iwo.  Koma  anati,  Iai,  Atate  Abrahamu,  komatu  30 
ngati  wina  akapita  kwa  iwo  wochokera  kwa  akufa  adzasa- 
nduka  mtima.  Koma  anati  kwa  iye,  Ngati  samvera  31 
Mose  ndi  aneneri,  sadzakopeka  mtima  angakhale  wina 
akauka  kwa  akufa. 

Za  zolakwitsa,  ndi  makululukidwe,  ndi 
mphamvu  ya  malamulo. 

Ndipo  anati  kwa  opunzira  ache,  Sikutheka  kuti  zola-"j  ~J 
kwitsa  zisadze  ; koma  tsoka  iye  amene  adza  nazo.  Kuka-  2 
dakhala  bwino  kwa  iye  mwala  wa  mpero  ukadamangika 
pa  khosi  pache,  nakadaponyedwe  iye  m’nyanja,  koposa 
kuti  akadalakwitsa  mmodzi  wa  ang’ono  awa.  Kadzichenje-  3 
rani  nokha  ; akachimwa  mbale  wako  umdzudzule ; akalapa, 
umkululukire.  Ndipo  akakuchimwira  kasanu  ndi  kawiri  4 
pa  tsiku  lache,  ndipo  akakutembenukira  kasanu  ndi 
kawiri  ndi  kunena,  Ndalapa  ine;  udzamkululukira  iye. 

Ndipo  atumwi  anati  kwa  Ambuye,  Mutionjezere  chi-  5 
kulupiriro.  Koma  Ambuye  anati,  Ngati  muli  nacho  6 
chikulupiriro  ngati  kambeu  ka  mpiru,  mukanena  kwa 
mtengo  uwu  wa  mkuyu,  Uzulidwe,  nuokedwe  m’nyanja ; 
ndipo  ukadamvera  inu.  Koma  ndani  mwa  inu  ali  naye  7 
kapolo  wolima,  kapena  woweta  nkhosa,  amene  pobwera  iye 
kuchokera  ku  munda  adzanena  kwa  iye,  Lowa  tsopano 
khala  pansi  kudya ; wosanena  naye  makamaka,  Undiko-  8 
nzere  chakudya  ine,  nudzimangire,  nunditumikire  kufikira 

ndadya  ndi  kumwa ; ndipo  nditatha  ine  udzadya  nudzamwa 
9 iwe  ? Kodi  ayamika  kapolo’yo  chifukwa  anachita  zolamu- 

10  lidwa  ? Chotero  inu’nso  mmene  mutachita  zonse  zola- 
nndidwa  inu,  nenani,  lfe  ndife  akapolo  opanda  pache, 
tangochita  izi  tayenera  kuzichita. 

Yesu  achiritsa  akhate  khumi. 

11  Ndipo  kunali,  pakumuka  ku  Yerusalemu  kuti  Iye 

12  anali  kupita  pakati  pa  Samariya  ndi  Galileya.  Ndipo 
mmene  analowa  Iye  m’mudzi  wina,  anakomana  naye 

13  amuna  khumi  akhate,  amene  anaima  kutali  ; ndipo  iwo 
anakweza  mau,nanena,  Yesu,  Mbuye,mutichitire  chifundo. 

14  Ndipo  pakuwaona  anati  kwa  iwo,  Pitani,  kadzionetseni 
nokha  kwa  ansembe.  Ndipo  kunali,  mkumuka  kwao, 

15  anakonzedwa.  Ndipo  mmodzi  wa  iwo,  pakuona  kuti  ana- 
chiritsidwa,  anabwera  mbuyo,  nalemekeza  Mulungu  ndi 

16  mau  akuru ; ndipo  anagwa  pa  nkhope  pache  ku  mapazi 
ache,  namyamika  Iye ; ndipo  anali  mSamariya  amene’yo. 

17  Ndipo  Yesu  anayanka  nati,  Kodi  sanakonzedwa  khumi? 

18  koma  ali  kuti  asanu  ndi  anai  adja?  Akubwera  kuleme- 
keza  Mulungu  sanapezedwa  nnnodzi  kodi,  koma  mlendo 

19  uyu  ? Ndipo  anati  kwa  iye,  Uka,  nupite ; chikulupiriro 
chako  chakupulumutsa  iwe. 

Za  kudza  kwache  kwa  Ufumu  wa  Mulungu. 

20  Ndipo  pamene  aFarisi  anamfunsa  Iye,  kuti,  Ufumu  wa 
Mulungu  ukudza  liti,  anawayanka,  nati,  Ufumu  wa  Mulu- 

21  ngu  sukudza  ndi  maonekedwe  : ndipo  sadzanena,  Taonani 
uwu,  kapena  uwo  ! Pakuti,  taonani,  ufumu  wa  Mulungu 
uli  mkati  mwa  inu. 

22  Ndipo  anati  kwa  opunzira  ache,  Adzadza  masiku, 
amene  mudzakhumba  kuona  limodzi  la  masiku  a Mwana 

23  wa  munthu,  ndipo  simudzaliona.  Ndipo  adzanena  ndi  inu, 
Taonani  ilo  ! taonani  ili ! musachoke  kapena  musawatsate  ; 

24  pakuti  monga  mphezi  ing’anipa  kuchokera  kwina  pansi  pa 
thambo,  niunikira  kufikira  kwina  pansi  pa  thambo,  kotero 

25  adzakhala  Mwana  wa  munthu  m’tsiku  lache.  Koma  aye- 
nera  atange  wamva  zowawa  zambiri  nakanizidwe  ndi  mba- 

26  dwo  uwu.  Ndipo  monga  munakhala  m’masiku  a Nowa, 
momwemo  mudzakhala’nso  m’masiku  a M wana  wa  munthu. 

27  Anadya,  anamwa,  anakwata,  anakwatidwa,  kufikira  tsiku’lo 
Nowa  analowa  m’chingalawa,  ndipo  chinadza  chigumula, 

28  nichiwaononga  onse'wa.  Monga  momwe’nso  munakhala 
m’masiku  a Loti ; anadya,  anamwa,  anagula,  anagulitsa, 

anabsyala,  anamanga  nyumba  ; koma  tsiku’Io  Loti  anatu-  29 
ruka  m’Sodomo  udabvumba  moto  ndi  sulfure  zochokera 
kumwamba,  ndipo  zinawaononga  onse’wa ; monga  mo-  30 
mwemo  kudzakhala  tsiku  la  kubvumbuluka  Mwana  wa 
munthu.  Tsiku  lidja’lo  iye  amene  adzakhala  pamwamba  31 
pa  tsindwe,  ndipo  akatundu  ache  m’nyumba,  asatsike 
kuwatenga  awa  ; ndipo  iye  amene  ali  m’munda  modzimo- 
dzi  asabwere  ku  zache  za  mbuyo.  Kumbukilani  mkazi  32 
wa  Loti.  Iye  ali  yense  akafunafuna  kusunga  moyo  wa-  33 
che  adzautaya,  koma  iye  ali  yense  akautaya,  adzausunga. 
Ndinena  ndi  inu,  usiku  womwe  adzakhala  awiri  pa  kama  34 
mmodzi ; mmodzi  adzatengedwa,  ndipo  wina  adzasiidwa. 
Padzakhala  akazi  awiri  akupera  pamodzi,  mmodzi  adzate-  35 
ngedwa,  ndi  wina  adzasiidwa.  Ndipo  anayanka  nanena  36 
kwa  Iye,  Kuti  Ambuye  ? Ndipo  anati  kwa  iwo,  Pamenepo 
pali  thupi,  pomwepo’nso  miimba  idzasonkhanidwa. 

Fanizo  la  woweruza  wosalungama. 

Ndipo  anawanenera  fanizo  lakuti  ayenera  iwo  kupe- j 8 
mphera  nthawi  zonse,  osafoka-mtima ; nanena,  M’mudzi  2 
mwakuti  munali  woweruza  wosaopa  Mulungu,  ndi  wosasa- 
mala  munthu.  Ndipo  m’mudzi’mo  munali  mkazi  wa  3 
masiye ; ndipo  anadza  kwa  iye  nanena,  Undiweruzire 
mlandu  pa  wotsutsana  nane.  Ndipo  sanafuna  nthawi ; 4 

koma  bwino  bwino  anati  mwa  yekha,  Ndingakhale  sindi- 
opa  Mulungu,  kapena  kusamala  munthu  ; koma  chifukwa  5 
cha  kundibvuta  ine  mkazi  wa  masiye  amene  ndidzamwe- 
ruzira  mlandu,  kuti  angandilemetse  ndi  kudzaidza  kwa- 
che.  Ndipo  Ambuye  anati,  Tamverani  chonena  woweruza  6 
wosalungama.  Ndipo  kodi  Mulungu  sadzachitira  chilu-  7 
ngamo  osankhidwa  ache  akumuitana  usana  ndi  usiku, 
popeza  aleza  mtima  nawo  ? Ndinena  ndi  inu,  adzawachi-  8 
tira  chilungamo  msanga.  Koma  Mwana  wa  munthu 
pakudza  iye  adzapeza  chikulupiriro  pa  dziko  kodi  ? 

Fanizo  la  mFarisi  ndi  wamsonko. 

Ndipo  anati’nso  kwa  ena  anadzikulupiriramwa  iwo  okha  9 
kuti  ali  olungama,  napeputsa  onse  ena,  fanizo  ili,  Anthu  10 
awiri  anakwera  kunka  ku  kachisi  kukapemphera  ; wina’yo 
mFarisi  ndi  mnzache  wamsonko.  MFarisi’yo  anaima  11 
napemphera  izi  mwa  yekha,  Mulungu,  ndikuyamikani  kuti 
sindiri  monga  anthu  onse  ena,  opambapamba,  osalungama, 
achigololo,  kapena’nso  monga  wamsonko  uyu  ; ndidzikana  12 
chakudya  kawiri  sabata  limodzi ; ndipereka  chachikhumi 

13  cha  zonse  ndiri  nazo.  Koma  wamsonko’yo  alikuima 
patali  sanafuna  kungakhale  kukweza  maso  kumwamba, 
komatu  anadziguguda  pa  chifua  pache  nanena,  Mulungu, 

14  mundichitire  chifundo  ine  wochimwa.  Ndinena  ndi  inu, 
anatsika  ku  nyumba  kwache  woyesedwa  wolungama  uyu- 
tu,  wosati  udja  ai ; kuti  yense  wakudzikuza  j’ekha 
adzachepetsedwa ; koma  wodzichepetsa  yekha  adzaku- 
Htsidwa. 

Yesu  adalitsa  ana. 

(Mat.,  19:  13-15.  Marko,  10:  13-16.) 

15  Ndipo  anatenga  kwa  iye  ana  a makanda  kuti  awakhu- 
dze  ; koma  pamene  opunzira  anaona,  anawadzudzula  iwo. 

16  Koma  Yesu  anawaitana,  nanena,  Lolani  ana  adze  kwa  Ine, 
ndipo  musawaletse : pakuti  ufumu  wa  Mulungu  uli  wa 

1 7 otere.  Indetu  ndinena  kwa  inu,  Ali  yense  sakalandira 
ufumu  wa  Mulungu  ngati  mwana,  sakalowa’mo  nditu. 

Mkuru  mwini  chuma. 

(Mat.,  19:  16-30.  Marko,  10:  17-31.) 

18  Ndipo  mkuru  wina  anamfunsa  Iye,  nanena,  Mpunzitsi 
wabwino,  ndichite  chiani,  kuti  ndilowe  moyo  wosatha  ? 

19  Koma  Yesu  anati  kwa  iye,  Undicha  ine  wabwino  bwanji  ? 

20  palibe  wabwino,  koma  mmodzi,  ndiye  Mulungu.  Udziwa 
malamulo,  Usachite  chigololo,  Usaphe  ; Usabe  ; Usachite 

21  mboni  wonama,  Lemekeza  atate  wakondi  amako.  Koma 
anati,  Izi  zonse  ndazisunga  kuyambira  pa  ubwana  wanga. 

22  Koma  mmene  Yesu  anamva,  anati  kwa  iye,  Usowa  chinthu 
chimodzi : gulitsa  ziri  zonse  uli  nazo,  nugawire  osauka ; 
ndipo  udzakhala  nacho  chuma  cheni  cheni  m’mwamba ; 

23  ndipo  tiye  kuno,  nditsate  ine.  Koma  pakumva  izi 
anagwidwa  nacho  chisoni  chambii’i ; pakuti  anali  mwini 

24  chuma  chambiri.  Ndipo  Yesu  pomuona  iye  anati,  kubvuti- 
ka  nanga  kwa  anthu  eni  chunxa  kulowa  ufumu  wa  Midu- 

25  ngu ! Pakuti  nkopepuka  kwa  ngamila  apyole  diso  la 
singano  koposa  kwa  munthu  mwini  chuma,  alowe  ufumu 

26  wa  Mulungu.  Koma  akumva’wo  anati,  Ndipo  ndani 

27  angathe  kupulumutsidwa  ? Koma  Iye  anati,  Zinthu 

28  zosatheka  ndi  anthu  zitheka  ndi  Mulungu.  Ndipo  Petro 
anati,  Taonani  ife  tasiya  zathu  za  ife  eni,  ndipo  takutsa- 

29  tani  Inu.  Koma  anati  kwa  iwo,  Indetu,  ndinena  kwa  inu, 
Palibe  munthu  wasiya  nyumba,  kapena  mkazi,  kapena 
abale,  kapena  akumbala,  kapena  ana,  chifukwa  cha  ufumu 

30  wa  Mulungu,  koma  adzalandira  zobwezedwa  koposatu 
m’nthawi  yino  ; ndipo  m’nthawi  irinkudza  moyo  wosatha. 

Yesu  anenera  za  mazunzo  ache. 

(Mat.,  20:  17-19.  Marko,  10:  32-45.) 

Ndipo  anadzitengera  khumi  ndi  awiri'wo,  nati  kwa  iwo,  31 
Taonani,  tikwera  kunka  ku  Yerusalemu,  ndipo  zidzamari- 
zidwa  kwa  Mwana  wa  munthu  zonse  zolembedwa  ndi 
aneneri.  Pakuti  adzampereka  kwa  amitundu,  ndipo  adza-  32 
mtonza,  nadzamchitira  chipongwe,  nadzamtira  malobvu : 
ndipo  atamkwapula  adzamupha  Iye ; ndipo  tsiku  lachi-  33 
tata  adzauka’nso.  Ndipo  sanadziwitsa  kanthu  ka  izi ; 34 
ndipo  mau  awa  adawabisikira,  ndipo  sanazindikira 
zonenedwa’zo. 

Msaona  wa  ku  Yeriko. 

(Mat.,  20  : 29-34.  Marko,  10 : 46-52.) 

Ndipo  kunali,  pamene  anayandikira  ku  Yeriko,  msaona  35 
wina  anakhala  m’mbali  mwa  njira,  napemphapempha ; 
ndipo  pakumva  khamula  anthu  alinkupita,  anafunsa,  Ichi  36 
nchiani?  Ndipo  anamuza  iye,  kuti,  Yesu  mNazarayo  ali-  37 
nkupita.  Ndipo  anapfuula,  nanena,  Yesu,  Mwana  wa  38 
Davide,  mundichitire  chifundo.  Ndipo  iwo  akutsogolera  39 
anamdzudzula  iye,  kuti  akhale  chete  ; koma  iye  anapfuu- 
litsa  chipfuulire,  Mwana  wa  Davide,  mundichitire  chifundo. 
Ndipo  Yesu  anaima,  nalamulira  kuti  abwere  naye  kwa  40 
Iye  : ndipo  mmene  adafika  pafupi,  anamfunsa  iye,  Ufuna  41 
ndikuchitire  chiani  ? Ndipo  anati,  Ambuye,  kuti  ndipe- 
nye’nso.  Ndipo  Yesu  anati  kwa  iye,  Penya’nso  : chiku-  42 
lupiriro  chako  chakupulumutsa  iwe.  Ndipo  pomwepo  43 
anapenya’nso,  namtsata  Iye,  ndi  kulemekeza  Mulungu  : 
ndipo  anthu  onse  pakuona,  anachitira  Mulungu  ma- 
yamiko. 

Zakeyu. 

Ndipo  analowa,  napyola  pa  Yeriko.  Ndipo  taonani,1  Q 
mwamuna,  wochedwa  dzina  lache  Zakeyu  ; ndipo  iye  anali  2 
mkulu  wa  amisonko,  ndipo  anali  wachuma  iye.  Ndipo  3 
anafuna  kuona  Yesu  ali  ani,  ndipo  sanathe,  chifukwa  cha 
khamu’lo,  kuti  anali  wamfupi  msinku.  Ndipo  anatama-  4 
nga,  natsogola,  nakwera  m’mkuyu  kukamuona  Iye ; kuti 
anati  apita  njira  idja’i.  Ndipo  mmene  anadza  pa  malo’po  5 
Yesu  anakweza  maso  nati  kwa  iye,  Zakeyu,  fulumira, 
nutsike  ; kuti  lero  ndiyenera  kukhala  m’nyumba  mwako. 
Ndipo  anafulumira,  natsika  namlandira  Iye  wokondwera.  6 
Ndipo  mmene  anachiona  anadandaula  onse,  nanena,  7 
Analowa  amchereze  munthu  ali  wochimwa.  NdipoZakeyu  8 
anaima  nati  kwa  Ambuye,  Taonani,  Ambuye,  nusu  lache  la 
161  f 


19,  8. 


LUKA 


zanga  zonse  ndipatsa  kwa  osauka  ; ndipo  ngati  ndalanda 
9 kanthu  kwa  munthu  konyenga,  ndimbwezera  kanai.  Ndipo 
Yesu  anati  kwa  iye,  Lero  chipulumutso  chagwera  nyumba 

10  iyi,  kuti  iye’nso  ndiye  mwana  wa  Abrahamu.  Pakuti 
Mwana  wa  munthu  anadza  kufunafuna  ndi  kupulumutsa 
chotayika’cho. 

Panizo  la  ndalama  khumi. 

(Mat.,  25:  14-30.) 

11  Ndipo  pakumva  izi  iwo,  Iye  anaonjeza  nanena  fanizo, 
chifukwa  anali  Iye  pafupi  pa  Yerusalemu,  ndipo  iwo 
anayesa  kuti  ufumu  wa  Malungu  ukuti  uonekere  pomwrepo. 

12  Pamenepo  anati,  Munthu  wa  pfuko  lomveka  anamka  ku 
dziko  la  kutali,  kudzilandirira  yekha  ufumu,  ndi  kubwera- 

13  ’ko.  Ndipo  anaitana  akapolo  ache  khumi,  nawapatsa 
iwro  ndalama  khumi,  nati  kwa  iwo,  chita  nazoni  malonda 

14  kufikira  ndibwera’nso.  Koma  mfulu  za  pa  mudzi  pache 
anamuda,  natuma  akazembe  amtsate  mbuyo  ndi  kunena, 

15  Ife  sitifuna  munthu’yu  akhale  mfumu  yathu.  Ndipo 
kunali,  pakubwera  iye,  atalandira  ufumu’wo,  ndipo  anati 
aitanidwe  kwa  iye  akapolo  adja,  amene  adawapatsa  nda- 
lama’zo,  kuti  adziwe  anapindulanji  pochita  malonda. 

16  Ndipo  anafika  woyamba,  nanena,  Mbuye  ndalama  yanu 

17  inachita  nizionjezetsa  ndalama  khumi.  Ndipo  anati  kwa 
iye,  Chabwino,  kapolo  wabwino  iwe ; kuti  wakhala  woku- 
lupirika  m’chaching’onong’ono,  khala  nawo  ulamuliro  pa 

18  midzi  khumi.  Ndipo  anadza  wachiwiri,  nanena,  Mbuye, 

19  ndalama  yanu  yapanga  ndalama  zisanu.  Ndipo  anati  kwa 

20  iye’nso,  Khala  iwe’nso  woweruza  midzi  isanu.  Nd  po 
wina  anadza,  nanena,  Mbuye,  taonani,  siyi  ndalama  yanu, 

21  ndaisunga  m’kansaru  : pakuti  ndinakuopani,  popeza  inu 
ndinu  munthu  wouma  mtima  : munyamula  chimene  sumu- 

22  nachiika  pansi,  mutema  chimene  simunachifesa.  Ananena 
kwa  iye,  Pakamwa  pako  ndikuweruza,  kapolo  woipa  iwe. 
Unadziwa  kuti  ine  ndine  munthu  wouma  mtima,  wonya- 
mula  chimene  sindinachiika,  ndi  wotema  chimene  sindi- 

23  nachibzala ; ndipo  sunapereka  bwanji  ndalama  yanga 
pokongoletsa,  ndipo  ine  pakudza  ndikadaitenga  ndi  cliio- 

24  njezero  cliache  ? Ndipo  anati  kwa  iwo  akuima’po, 
Mchotsereni  ndalama’yo,  nimuipatse  kwa  iye  wakukhala 

25  nazo  ndalama  khumi.  Ndipo  anati  kwa  iye,  Mbuye,  ali 

26  nazo  ndalama  khumi.  Ndinena  ndi  inu,  kuti,  kwa  yense 
wakukhala  nacho  kudzapatsidwa ; koma  kwa  iye  amene 
alibe  kanthu,  chingakhale  chimene  ali  nacho  chidzacho- 

tsedwa  kwa  iye.  Koma  adani  anga  adja  osafuna  kuti  27 
ndidzakhala  mfumu  yao,  atengeni  kuno,  nimuwaphe  pa 
maso  panga. 

Ndipo  mmene  adati  izi  anawatsogolera  nakwera  ku  28 
Yerusalemu. 

Yecu  alowa  m’Yerusalemu.  (Mat.,  21 : 1-11. 

Marko,  11:  1-10.  Yoh.,  12  : 12-15.) 

Ndipo  kunali,  mmene  anayandikira  ku  Betefage  ndi  29 
Betaniya,  pa  phiri  lochedwa  la  Azitona,  anatuma  awiri  a 
opunzira’wo,  nati,  Mukani  ku  mudzi  uli  pandunji  panu ; 30 
m’mene’mo,  polowa,  mudzapeza  mwana  wa  buru  womangi- 
dwa,  pamenepo  palibe  munthu  anakwera’po  nthawi  iri 
yonse ; mummasule  iye  nimumtenge.  Ndipo  munthu  31 
akati  kwa  inu,  Mummasula  bwanji  ? mudzatero  naye, 
Arnbuye  amsowa  iye.  Ndipo  anaehoka  otumidwa’wo,  32 
napeza  monga  adati  kwa  iwo.  Ndipo  pamene  anamasula  33 
mwana  wa  buru,  eni  ache  anati  kwa- iwo,  Mumasuliranji 
mwana  wa  buru  ? Ndipo  anati,  Ambuye  amsowa  iye.  34 
Ndipo  anamtenga  kwa  Yesu : ndipo  anaponya  zobvala  35 
zao  pa  mwana  wa  buru’yo,  nakweza’po  Yesu.  Ndipo  36 
pakupita  lye,  anayala  zobvala  zao  m’njira.  Ndipo  paku-  37 
yandikira  Iye  tsopano  potsetseremba  paehe  pa  phiri  la 
Azitona,  unyinji  'wonse  wa  opunzira  anayamba  kukondwera 
ndi  kuyTamika  Mulungu  ndi  mau  akuru,  chifukwa  cha 
nchito  zonse  zamphamvu  zimene  anaziona  ; nanena,  Woda-  38 
litsika  Mfumu’yo  ikudza  m’dzina  la  Ambuye  : Mtendere 
m’mwamba,  ndi  ulemerero  m’mwambamwamba.  Ndipo  39 
aFarisi  ena  a m’khamu  la  anthu  anati  kwa  Iye,  Mpunzitsi 
dzudzulani  opunzira  anu.  Ndipo  anavanka  nati,  Ndinena  40 
ndi  inu,  ngati  awa  akhala  chete  miyala  idzapfuula. 

Ndipo  mmene  anayTandikira,  anaona  mudzi’wo  naulirira  41 
uwu,  nanena,  Ukadazindikira  tsiku  ili,  inde  iwetu  zinthu  42 
za  mtendere  ! koma  tsopano  zibisika  pa  maso  pako.  Kuti  43 
masiku  adzakudzera,  ndipo  adani  ako  adzakuzingira  linga, 
nadzakuzungulira  iwe  kwete,  nadzakutsekereza  ponse’po  ; 
ndipo  adzakupasula  iwe,  ndi  ana  ako  mwa  iwe ; ndipo  44 
sadzasiyTa  mwa  iwe  mwala  wina  pa  mwala  unzache ; 
popeza  sunazindikira  nyengo  ya  mayang’aniridwe  ako. 

Yesu  ayeretsa  kachisi.  (Mat.,  21 : 12-17. 

Marko,  11:  15-18.  Yoh.,  2 : 13-17.) 

Ndipo  analowa  m’kachisi,  nayamba  kuturutsa  iwo  45 
akugulitsa  malonda,  nanena  nawo,  Kwalembedwa,  Ndipo  46 

nyumba  yanga  idzakhala  nyumba  ya  kupemphera  ; koma 
inu  mwaiyesa  iyo  phanga  la  achifwamba. 

47  Ndipo  analikupunzitsa  m’kachisi  tsiku  ndi  tsiku. 
Koma  akulu  ansembe,  ndi  alembi  ndi  akulu  a anthu 

48  anafunafuna  kumuononga  lye : ndipo  sanapeza  chimene 
akachita ; pakuti  anthu  onse  anamlendewera  Iye  kuti 
amve. 

Ubatizo  wa  Yohane.  (Mat.,  21 : 23-27. 

Marko,  11 : 27-33.) 

20  Ndipo  kunali  limodzi  la  masiku’wo  mmene  Iye  analiku- 
punzitsa  anthu  m’kachisi,  ndi  kulalikira  Utenga  Wabwino, 
adamdzera  akulu  a nsembe  ndi  alembi  pamodzi  ndi  akulu  ; 

2 ndipo  anati,  nanena  naye,  Utiuze  ife ; uchita  izi  ndi  ula- 
muliro  wotani.  Kapena  ndani  iye  amene  anakupatsa 

3 ulamuliro  uwu  ? Ndipo  anayanka,  nati  kwa  iwo,  Ndi- 

4 dzakufunsani  mau  ine’nso  ; ndipo  mundiuze  : Ubatizo  wa 
Yohane  unachokera  kumwamba  kodi,  kapena  kwa  anthu? 

5 Ndipo  anatsutsana  mwa  okha,  nanena,  Ngati  tinena 
uchokera  kumwamba ; adzati,  Simunamkulupirira  chifu- 

6 kwaninji?  ndipo’nso  tikanena,  Uchokera  kwa  anthu ; 
anthu  onse  adzatiponya  miyala : pakuti  akopeka  mtima, 

7 kuti  Yohane  ali  mneneri.  Ndipo  anayanka  kuti,  sadziwa 

8 kumene  uchokera.  Ndipo  Yesu  anati  kwa  iwo,  Ndinga- 
khale  ine’nso  sindikuuzani  ulamuliro  wanje  ndichita 
nawo  zinthu  izi. 

Panizo  la  olima  munda  wa  mpesa. 

(Mat.,  21  : 33-46.  Marko,  12:  1-12.) 

9 Ndipo  Iye  anayamba  kunena  kwa  anthu  fanizo  ili : 
Munthu  anaoka  munda  wa  mpesa,  naukongoletsa  kwa 
olima  munda,  namka  ku  dziko  lina,  nagonera’ko  nthawi 

10  yeikuru.  Ndipo  pa  nyengo  ya  zipatso  anatumiza  kapolo 
wache  kwa  olima  munda’wo,  kuti  ampatse’ko  chipatso  cha 
munda’wo  : koma  olima’wo  anampanda,  nambweza  wopa- 

11  nda  kanthu.  Ndipo  anatumiza’nso  kapolo  wina  : ndimo 
iye’nso  anampanda,  namchitira  chipongwe,  nambweza, 

12  wopanda  kanthu.  Ndipo  anatumiza  nso  wina  wachitatu  : 

13  ndimo  iye’nso  anamlasa,  namtaya  kunja.  Ndipo  mwini 
munda’wo  anati,  Ndidzachita  chiani?  Ndidzatuma  mwa- 
na  wanga  amene  ndikondana  naye ; kapena  akamchitira 

14  iye  ulemu.  Koma  olima’wo,  pamene  anamuona,  anauzana 
wina  ndi  mnzache,  nati,  Uyu  ndiye  wolowa-nyumba  : 

15  timuphe,  kuti  cholowa  chache  chikhale  chathu.  Ndipo 

anamponya  kunja  kwa  raunda’wo,  namupha.  Pamenepo 
mwini  munda  wa  mpesa’wo  adzawachitira  chiani?  lye  16 
adzafika  nadzaononga  olima  munda  aja,  nadzapatsa  munda 
kwa  ena.  Ndipo  pamene  iwo  anamva,  anati,  Musatero 
iai ! Koma  Iye  anawapenyetsa  iwo,  nati,  N chiani  ichi  1 7 
chinalembedwa, 

Micala  umene  anaukana  omanga  nyumba, 

Womwe' icu  unakhala  muthu  ica  ngondya. 

Munthu  yense  wakugwa  pa  mwala  uwu  adzapwanji-  18 
ka ; koma  pa  iye  amene  udzamgwera,  udzamupha  iye. 

Za  msonko.  (Mat.,  22:  15-22.  Marko,  12:  13-17.) 

Ndipo  alembi  ndi  ansembe  akuru  anafimafuna  ku-  19 
mgwira  ndi  manja  nthawi  yomwe’yo ; ndipo  anaopa 
anthu  : pakuti  anazindikira  kuti  ananenera  pa  iwo  fanizo 
ili.  Ndipo  anamyang’anira,  natumiza  azondi,  amene  20 
anadzionetsera  ngati  olungama-mtima,  kuti  akamkole  pa 
mau  ache,  kotero  kuti  akampereke  Iye  ku  ukulu  ndi  ku 
ulamuliro  wa  kazembe.  Ndipo  anamfunsa  Iye,  nanena,  21 
Mpunzitsi,  ife  tidziwa  kuti  munena  ndi  kupunzitsa  kolu- 
njika,  ndi  kusalandira  za  pa  nkhope  ya  munthu,  koma 
mupunzitsa  njira  ya  Mulungu  koonadi : kuloledwa  kodi  22 
kupereka  msonko  kwa  Kaisara,  kapena  iai  ? Koma  Iye  23 
anazindikira  chinyengo  chao,  nati  kwa  iwo,  Tandionetsani  24 
Ine  rupiya  lateka.  Chitunzitunzi  ndi  cholemba  chache 
ncha  ani  ? Anati  iwo,  Cha  Kaisara.  Ndipo  Iye  anati  25 
kwa  iwo,  Chifukwa  chache  perekani  kwa  Kaisara  zache 
za  Kaisara,  ndi  kwa  Mulungu  zache  za  Mulungu.  Ndipo  26 
sanakhoza  kugwira  mau’wo  pa  maso  pa  anthu : ndimo 
anazizwa  pa  kuyanka  kwache,  nakhala  chete. 

Asaduki  ndi  kuuka’nso  kwa  akufa. 

(Mat.,  22:  23-33.  Marko,  12:  18-27.) 

Ndipo  anadza  kwa  Iye  Asaduki  ena,  amene  amanena  27 
kuti  palibe  kuuka’nso  kwa  akufa ; ndipo  anamfunsa  Iye, 
nanena,  Mpunzitsi,  Mose  anatilembera  ife,  ngati  mbale  28 
wache  wa  munthu  akafa,  wokhala  ndi  mkazi,  ndimo  alibe 
mwana  iye,  mbale  wache  adzakwata  mkazi’yo,  nadzamu- 
kitsira  mbale  wache  mbeu.  Tsono  panali  a!>ale  asanu  29 
ndi  awiri : ndimo  woyamba  anakwata  mkazi,  nafa  wopa- 
nda  mwana ; ndimo  wachiwiri,  ndi  wachitatu  anamtenga  30 
mkazi’yo ; ndipo  chotero’nso  asanu  ndi  awiri  onse,  sana-  31 
siya  mwana,  namwalira.  Pomarizira  anamwalira’nso  32 

33  mkazi’yo.  Potero  m’kuuka’nso  iye  adzakhala  mkazi  wa 
ani  wa  iw  > ? pakuti  asanu  ndi  awiri’wo  adamkwata  iye. 

34  Ndipo  Yesu  anati  kwa  iwo,  Ana  a dziko  la  pansi  pano 

35  akwata  nakwatidwa : koma  iwo  akuyesedwa  oyenera 
kutikira  dziko  lija’lo,  ndi  kuuka’nso  kwa  akufa,  sakwata 

36  kapena  kukwatidwa.  Pakuti  sangathe  kufa’nso  nthawi 
zonse ; pakuti  afanafana  ndi  angelo ; ndimo  ali  ana  a 

37  Mulungu,  popeza  akhala  ana  a kuuka’nso.  Koma  kuti 
antiiu  aku!a  auka’nso  anaulula  ngakhale  Mose,  pa  Chitsa- 
mba’cho,  pamene  iye  amchulira  Ambuye,  Mulungu  wa 
Abrahamu,  ndi  Mulungu  wa  Isake,  ndi  Mulungu  wa 

38  Yakobo.  Ndipo  Iye  sakhala  Mulungu  wa  akufa,  koma 
wa  amoyo  : pakuti  anthu  onse  akhala  ndi  moyo  ltwa  lye. 

39  Ndipo  alembi  ena  anayanka  nati,  Mpunzitsi,  mwanena 

40  bwino.  Pakuti  sanalimba’nso  mtima  kumfunsa  lye 
kanthu  kena. 

Kristu  ndiye  mwana  wa  Davide. 

(Mat.,  22  : 41-46.  Marko,  12:  35-37.) 

41  Koma  Iye  anati  kwa  iwo,  Amanena  bwanji  kuti 

42  Kristu’yo  ndiye  mwana  wa  Davide?  Pakuti  Davide 
yekha  anena  m’kalata  wa  Masalmo, 

Ambuye  ananena  kwa  Ambuje  ivanga, 

U/cliale  pa  dzanja  langa  lamanja , 

43  Kufikira  Ine  ndikaika  adani  ako  pansi  pa  mapazi  pako. 

44  Chotero  Davide  anamchula  Iye  Ambuye,  ndimo  nanga 
ali  mwana  wache  bwanji  ? 

Achenjere  nawo  alembi. 

(Mat.,  23 : 1-39.  Marko,  12:  38-40.) 

45  Ndipo  pamene  anthu  onse  analinkumva  Iye,  anati  kwa 

46  opunzira,  Chenjerani  nawo  alem  i,  amene  afuna  kuyenda- 
yenda  obvala  miinjiro,  nakonda  kulankhulidwa  m’malo  a 
malonda,  ndi  mipando  ya  ulemu  mosonkhanira,  ndi  malo  a 

47  ulemu  pa  mapwando  ; amene  aononga  nyumba  za  akazi 
amasiye,  ndimo  monyenga  achita  mapemphero  atali  : 
amene’wo  adzalandira  kulanga  koposa. 

Mphatso  ya  mkazi  wa  masiye.  (Marko,  12:  41.) 

21  Ndipo  Yesu  anakweza  maso,  naona  anthu  eni  chuma 

2 alikuika  zopereka  zao  mosungira’mo  ndalama.  Ndipo 
anaona  mkazi  wina  wamasiye  waumpawi  alikuika  momwe- 

3 mo  timakobiri  tiwiri.  Ndipo  Iye  anati,  Zoonadi  ndinena 

kwa  inu,  wamasiye  uyu  waumpawi  anaika’mo  koposa 
onse : paku.i  onse  amene’wa  anaika  za  unyinji  wao  pa  4 
zopereka’zo ; koma  iye  mwa  kusowa  kwache  anaika’mo 
za  moyo  wache,  zonse  anali  nazo. 

Yesu  anenera  za  mtsogolo.  Chiyambi  cha 
masautso.  (Mat.,  24  : 1-14.  Marko,  13:  1-13.) 

Ndipo  pamene  ena  anali  kunena  za  kachisi’yo,  kuti  5 
anakonzeka  ndi  miyala  yokoma,  ndi  zopereka,  anati  Iye, 
Zinthu  izi  muziona,  adzafika  masiku,  pamenepo  sudzasi-  6 
idwa  pano  mwala  pa  mwa'a  unzache,  umene  sudzagwetse- 
dwa.  Ndipo  iwo  anamfunsa  lye,  nati,  Mpunzitsi,  ndipo  7 
zinthu  izi  zidzakhala  liti?  ndimo  chizindikilo  ndi  chiani 
pamene  izi  ziti  zichitike  ? Ndipo  Iye  anati,  Yang’anirani  8 
musasokeretsedwe  ; pakuti  ambiri  adzadza  m’dzina  langa, 
nadzanena,  Ine  ndiye ; ndimo,  Nthawi  yayandikira  : 
Musawatsate  pambuyo  pao.  Ndipo  pamene  mudzamva  9 
za  nkbondo  ndi  mapokoso,  musaopsedwa ; pakuti  ziye- 
nera  izi  ziyambe  kuchitika ; koma  mathedwe  sakhala 
pomwepo. 

Pamenepo  ananena  nawo,  Mtundu  wa  anthu  udzaukira  10 
pa  mtundu  wina,  ndipo  ulumu  ndi  ufumu  wina  : ndimo  11 
kudzakhala  zibvomezi  zazikuru,  ndi  njala  ndi  miliri 
m’malo  akuti  akuti,  ndimo  kudzakhala  zoopsya  ndi  zizi- 
ndikilo  zazikuru  za  kumwamba.  Koma  zisanachitike  izi,  1 2 
anthu  adzagwira  inu  ndi  manja,  nadzazunza,  nadzapereka 
inu  ku  nyumba  zosonkhanira’mo,  ndi  zandende,  nadzakute- 
ngani  inu  patsogolo  pa  mafumu  r.di  akazembe,  chifukwa 
cha  dzina  langa.  Ndimo  kudzakhala  kwa  inu  ngati  13 
umboni.  Chifukwa  chache  tsimikizani  mu  mtima  mwanu,  14 
kuti  usanafike  mlandu  musalingirire  chimene  mudzayanka. 
Pakuti  Ine  ndidzakupatsani  inu  mkamwa  ndi  nzeru,  15 
zimene  adani  anu  onse  sadzatha  kuzikana  kapena  kuzitsu- 
tsa.  Koma  mudzaperekedwa  ngakhale  ndi  akukubalani,  16 
ndi  abale,  ndi  apfuko  lanu  ndi  abwenzi  anu  ; ndipo  ena  a 
inu  adzakufetsani.  Ndimo  anthu  onse  adzadana  ndi  inu  17 
chifukwa  cha  dzina  langa.  Ndipo  silidzaonongeka  tsitsi  18 
limodzi  la  pa  muthu  panu.  Mudzakhala  nawo  moyo  wanu  19 
m’chipiriro. 

Chisautso  chachikuru. 

(Mat.,  24:  15-28.  Marko,  13  : 14-23.) 

Koma  pamene  pali  ponse  mudzaona  Yerusalemu  ata-  20 
zingidwa  ndi  magulu  a ankhondo,  zindikirani  pamenepo 

21  kuti  chipululutso  chache  chayandikira.  Pamenepo  iwo 
ali  m’Yudeya  athawire  ku  mapiri,  ndimo  iwo  ali  mkati 
mwa  uwu  aturuke,  ndimo  iwo  ali  ku  miraga  asalowe’mo. 

22  Chifukwa  amene’wa  ndi  masiku  a kubwezera,  kuti  zonse 
zidalembedwa  zikachitidwe. 

23  Koma  tsoka  ali  nalo  iwo  akukhala  ndi  pakati,  ndi  iwo 
akuyamwitsa  ana  masiku  awa ! pakuti  padzakhala  chisa- 
uko  chachikuru  pa  dziko,  ndi  mkwiyo  pa  anthu  awa. 

24  Ndipo  adzagwa  ndi  kutwa  kwa  lupanga,  nadzagwidwa 
m’ndende  kumka  ku  mitundu  yonse  ya  anthu ; ndipo 
Yerusalemu  udzapondedwa  ndi  mapazi  a anthu  akunja, 
kufikira  kuti  nthawi  zao  za  anthu  akunja  zinakwanira. 

Kudza  kwache  kwa  mwana  wa  munthu. 

(Mat.,  24:  29-35.  Marko,  13:  24-31.) 

25  Ndipo  kudzakhala  zizindikilo  pa  dzua  ndi  mwezi  ndi 
nyenyezi ; ndimo  pansi  pano  chisauko  cha  mitundu  ya 
anthu,  alikuthedwa  nzeru  pa  kubuma  kwache  kwa  nyanja 

26  ndi  mapfunde  ache ; anthu  akukomoka  ndi  mantha,  ndi 
kuyembekezera  zinthu  zirinkudza  ku  dziko  la  pansi : 

27  pakuti  mphamvu  za  kumwamba  zidzagwedezeka.  Ndipo 
pamenepo  adzaona  Mwana  wa  munthu  alinkudza  mu 

28  mtambo  ndi  mphamvu  ndi  ulemerero  woukuru.  Koma 
poyamba  kuchitika  izi  weramukani,  tukulani  mithu  yanu ; 
chifukwa  chiomboledwe  chanu  chayandikira. 

29  Ndipo  ananena  nawo  fanizo ; Onani  mkuyu,  ndi  mite- 

30  ngo  yonse : pamene  ipukira,  muipenya  nimuzindikira  pa 

31  nokha  kuti  dzinja  liri  pafupi  pomwepo.  Inde  chotero 
inu’nso,  pakuona  zintlm  izi  zirikuchitika,  zindikirani  kuti 

32  Ufumu  wa  Mulungu  uli  pafupi.  Indetu  ndinena  ndinu, 
Mbadwo  uno  sudzapitirira,  kufikira  zonse  zitachitika. 

33  Kumwamba  ndi  dziko  la  pansi  pano  lidzapitirira ; koma 
mau  anga  sadzapitirira. 

Khalani  odikira. 

(Mat.,  24:  36-44.  Marko,  13  : 33-37.) 

34  Koma  mudziyang’anira  nokha,  kuti  kapena  mitima 
yanu  ingalemetsedwe  ndi  madyaidya  ndi  kuledzera,  ndi 
zosamalira  za  moyo  uno,  ndimo  kuti  tsiku  ilo  lingafikire 

35  inu  dzidzidzi  ngati  msampha  : pakuti  lidzatero  ndi  kufikira 
anthu  onse  akukhala  pa  nkhope  pa  dziko  lonse  la  pansi 

36  pano.  Koma  inu  dikirani  nyengo  yonse,  ndi  kupemphera, 
kuti  mukalimbike  kupulumuka  zonse’zo  zidzachitika,  ndi 
kuimirira  pa  maso  pa  Mwana  wa  munthu. 

Ndipo  usana  uli  wonse  Iye  analikupunzitsa  m’kachisi ; 37 
ndimo  usiku  uli  wonse  anaturuka,  nagona  pa  phiri  lonene- 
dwa  la  Azitona.  Ndipo  anthu  onse  analawira  mamawa  38 
kudza  kwa  Iye  ku  kachisi  kudzamvera  Iye. 

Yudase  apangana  kupereka  Yesu. 

(Mat.,  26:  1-5;  14-16.  Marko,  14 : 10-11.) 

Ndipo  phwando  la  mikate  yopanda  chotupitsa  linaya-22 
ndikira,  ndilo  lonenedwa  Paskha.  Ndimo  akuru  ansembe  2 
ndi  alembi  anafunafuna  maphedwe  ache,  pakuti  anaopa 
anthu’wo. 

Ndipo  Satana  analowa  m’ Yudase  wonenedwa  Isikariote,  3 
amene  anawerengedwa  mmodzi  wa  khumi  ndi  awiri’wo. 
Ndipo  iye  anachoka,  nalankhulana  ndi  akulu  ansembe  ndi  4 
akazembe  mompereka  Iye  kwa  iwo.  Ndipo  anakondwera,  5 
napangana  naye  kumpatsa  ndalama.  Ndipo  iye  anabvo-  6 
mera,  nafunafuna  nthawi  yabwino  yakumpereka  Iye  kwa 
iwo,  pakalibe  khamu  la  anthu. 

Paskha  lotsiriza,  Mgonero  wa  Ambuye. 

(Mat.,  26:  17-30.  Marko,  14  : 12-26. 

1 Kor.,  11  : 23-29.) 

Ndipo  tsiku  la  mikate  yopanda  chotupitsa  linafika,  7 
limene  inayenera  kuphedwa  nsembe  ya  Paskha.  Ndimo 
Iye  anatumiza  Petro  ndi  Yohane,  nati,  Pitani  mutikonze-  8 
re  ife  Paskha,  kuti  tidye.  Ndimo  iwo  ananena  naye,  9 
Mufuna  tikonze  kuti  ? Ndimo  Iye  anati  kwa  iwo,  Onani,  10 
mutalowa  m’mudzi,  adzakomana  ndinu  munthu  alikunya- 
mula  mtsuko  wa  madzi ; mumtsate  amene’yo  ku  nyumba 
kumene  alowa’ko  iye.  Ndipo  mudzanena  kwa  mwini  11 
nymnba’yo,  Mpunzitsi  anena  nawe,  chipinda  cha  alendo 
chiri  kuti,  pamene  ndikadye  Paskha  pamodzi  ndi  opunzira 
anga  ? Ndipo  iye’yu  adzakuonetsani  chipinda  chachikuru  12 
chapamwamba,  chokonzeka  ; mupangire  kumeneko.  Ndi-  13 
po  anapita  iwo,  napeza  monga  adatero  nawo : ndipo 
anapangira  Paskha. 

Ndipo  itadza  nthawi  yache,  Iye  anakhala  pa  chakudya,  14 
ndi  opunzira  pamodzi  ndi  Iye.  Ndipo  anati  kwa  iwo,  15 
Ndinalakalaka  nditu  kudya  Paskha  uwu  pamodzi  ndinu, 
ndisanayambe  kusautsidwa ; pakuti  ndinena  ndi  inu,  16 
sindidzadya  kufikira  adzakwaniridwa  mu  Ufumu  wa 
Mulungu.  Ndipo  analandira  chiko,  ndipo  pamene  adaya-  17 
mika,  anati,  Landirani  ichi,  muchigawane  mwa  inu  nokha  : 
pakuti  ndinena  kwa  inu,  kuyambira  tsopano  Ine  sindidza-  18 

mwa'ko  chipatso  cha  mpesa,  kufikira  Ufumu  wa  Mulungu 

19  udzafika.  Ndimo  mmene  adatenga  mikate,  nayamika, 
anaunyema,  nawapatsa  iwo,  nanena,  Ichi  ndi  thupi  langa 
lopatsidwa  chifukwa  cha  inu  ; chitani  ichi  chikumbukilo 

20  changa.  Ndipo  chotero’nso  chiko,  pakutha  mgonero, 
nanena,  Chikoichi  ndi  pangano  latsopano  m’mwaziwanga 

21  umene  utiridwa  chifukwa  cha  inu.  Koma  onani,  dzanja 
lache  la  iye  amene  adzandipereka  ali  pa  gome  pano  pamo- 

22  dzi  ndi  Ine.  Kuti  Mwana  wa  munthu  amukatu,  monga 
kunaikidwiratu ; koma  tsoka  ali  nalo  munthu’yo  amene 

23  aperekedwa  naye  ! Ndipo  anayamba  kufunsana  mwa  iwo 
okha,  ndiye  ani  mwa  iwo  amene  adzachita  ichi. 

Wamkuru  adzakhala  wamng'ono. 

(Mat.,  20  : 25-28.  Marko,  10  : 42-45.) 

24  Ndipo  kunakhala  kutsutsana  mwa  iwo,  ndani  wa  iwo 

25  ayesedwa  wamkuru.  Ndipo  anati  kwa  iwo,  Mafumu  a 
antliu  a mitmidu  awachitira  ufumu ; ndipo  iwo  awachitira 

26  ulamuliro  anenedwa  Ochitira-zabwino.  Koma  sipadzatero 
ndi  inu  : komatu  iye  ali  wamkuru  mwa  inu,  akhale  ngati 
wamng’ono ; ndimo  iye  ali  woyamba,  akhale  ngati  wotu- 

27  mikira.  Pakuti  wamkuru  ndani,  iye  wakukhala  pa  cha- 
kudya  kapena  wakutumikira’po?  si  iye  wakukhala  pa 
chakudya  ? koma  Ine  ndiri  pakati  pa  inu  monga  ngati 

28  wotumikira.  Koma  inu  ndinu  amene  anakhala  ndi  Ine 

29  chikhalire  m’mayeseroanga ; ndimo  Ine  ndikuikiraniufumu, 
monga’nso  Atate  wanga  anandiikira  Ine,  kuti  mukadye 

30  ndi  kumwa  ku  gome  kwanga  mu  Ufumu  wanga  ; ndimo 
mudzakhala  pa  mipando  ya  chifumu  ndi  kuweruza  mapfu- 
ko  khumi  ndi  awiri  a Israyeli. 

Yesu  achenjeza  Petro.  (Mat.,  26  : 33-35. 
Marko,  14  : 27-31.  Yoh.,  13  : 36-38.) 

31  Simoni,  Simoni,  taona,  Satana  anafunsa  akutengeni 

32  kuti  akupepeteni  ngati  tirigu : koma  ndinakupempherera 
kuti  chikulupiriro  chako  chingazime  : ndipo  iwe,  pamene 

33  watembenuka  ukhazikitse  abaleako.  Ndipo  anati  kwa  iye, 
Ambuye,  ndiripo  ndikapite  ndi  Inu  ku  nyumba  ya  nde- 

34  nde  ndi  ku  imfa.  Ndipo  Iye  anati,  Ndikuuza  iwe,  Petro 
sangalire  tambala  lero  lino  kufikira  udzakana  katatu  kuti 

35  sundidziwa  Ine.  Ndipo  anati  kwa  iwo,  Pamene  ndinaku- 
tumizani  opanda  thumba  la  ndalama,  ndi  thumba  la 
kamba,  ndi  nsapato,  munasowa  kanthu  kodi  ? Anati  iwo, 

36  Iai.  Ndipo  anati  kwa  iwo,  Koma  tsopano,  iye  amene  ali 

»di  t’hu'mba  ta  ndalama,  alitenare,  ndi  thumba  la  kamba 
loMW.e:  auliimo  amene  alibe,  agulitse  chopfunda  chache, 
nagule  llupamgsi.  Pakuti  ndinena  ndi  inu,  kuti  ichi  chida-  37 
lembedwa  chiyenera  kutsirizidvva  mwa  Ine,  Ndipo  anawe- 
rengedwa  ndi  anthu  opeputsa  malamulo  ; pakuti’nso  izi 
za  kwa  ine  ziri  nacho  chimariziro.  Ndipo  iwo  anati,  38 
Ambuye,  taonani,  malupanga  awiri  kuno.  Ndimo  anati 
kwa  iwo,  Chakwanira. 

Yesu  ali  m’Getsemane.  (Mat.,  26 : 36-46. 

Marko,  14 : 32-42.  Yoh.,  18:  1.) 

Ndipo  Iye  anaturuka,  napita,  monga  adafuchita,  ku  39 
•phiri  la  Azitona ; ndimo  opunzira’nso  anamtsata  Iye. 
Ndipo  pofika  pomwepo,  anati  kwa  iwo,  Pempherani  kuti  40 
mungalowe  m’kuyesera,  ndimo  anapatukana  nawo  kuta-  41 
lika  kwache  ngati  kuponya  mw  la,  nagwada  pansi  nape- 
mphera,  nati,  Atate,  mukafuna  Inu,  chotsani  chiko  ichi  pa  42 
Ine  : koma  si  kufuna  kwanga  ai,  komatu  kwanu  kuchitike. 
Ndipo  anamuonekera  Iye  ngelo  wa  kumwamba  namlimbi-  43 
tsa  lye.  Ndimo  pokhala  lye  m’chipsinjo  mtima  anape-  44 
mphera  kolimba  koposa  nditu : ndimo  tukuta  lache 
linakhala  ngati  madonto  akuru  a mwazi  alinkugwa  pansi. 
Ndipopamene  anauka  pa  kupemphera  anadza  kwa  opunzira  45 
nawapeza  ali  m’tulo  ndi  chisoni,  ndipo  anati  kwa  iwo, 
Mugoneranji  ? Ukani,  pempherani  kuti  mungalowe  46 
m’kuyesera. 

Amgwira  Yesu.  (Mat.,  26:  47-56.  Marko, 
14:43-50.  Yoh.,  18  : 2-11.) 

Pamene  Iye  ali  chilankhulire,  taonani,  khamu  la  anthu  ; 47 
ndipo  iye  wonenedwa  Yudase,  mmodzi  wa  khumi  ndi 
awiri’wo,  anawatsogolera  iwo  ; nayandikira  Yesu  kumpso- 
mpsona  Iye.  Koma  Yesu  anati  kwa  iye,  Yudase  ulikupe-  48 
reka  Mwana  wa  munthu  ndi  chimpsompsono  kodi  ? Ndipo  49 
mmene  iwo  akumzinga  Iye  anaona  chimene  chiti  chichitike, 
anati,  Ambuye,  tidzagoma  ndi  lupanga  kodi  ? Ndipo  wina  50 
wa  iwo  anagoma  kapolo  wa  mkuru  wa  ansembe,  namdula 
khutu  lache  la  ku  dzanja  la  manja.  Koma  Yesu  anayanka  51 
nati,  Lolani  kufikira  kumene.  Ndimo  anakhudza  khutu 
lache,  namchiritsa.  Ndipo  Yesu  anati  kwa  akulu  ansembe  52 
ndi  akapitao  a kachisi,  ndi  akuru,  amene  anadza  kumgwira 
Iye,  Munaturuka  ndi  malupanga  ndi  mikunku  kodi  monga 
ngati  kugwira  wachifwamba  ? Masiku  onse,  pamene  53 
•ndinali  ndi  inu  m’kachisi,  simunatansa  manja  anu  kundi- 

gwira  : koma  nyengo  yino  ndi  yanu,  ndimo  ulamuliro  wa 
mdima  ndi  wanu. 

Petro  akana  Yesu.  (Mat.,  26:  69-75.  Marko, 
14:66-72.  Yoh.,  18  : 15-18.) 

54  Ndipo  pamenepo  anamgwira  Iye,  napita  naye,  nalowa 
m’nyumba  ya  mkulu  wa  ansembe.  Koma  Petro  anatsata 

55  kutari.  Ndipo  pamene  adasonkha  moto  mkati  mwa  bwalo, 
nakhala  pansi  pamodzi,  Petro  anakhala  pakati  pao. 

56  Ndipo  mdzakazi  anamuona  iye  alikukhala  m’kuwala  kwa- 
ehe  kwa  moto,  nampenyetsa  iye,  nati,  Munthu  uyu’nso 

57  anali  naye.  Koma  anakana,  nati,  Mkazi’we,  sindimdziwa 

58  Iye.  Ndipo  popita  kamjiindi,  anamuona  wina,  nati,  Iwe- 
’nso  uli  mmodzi  wa  awo.  Koma  Petro  anati,  Munthu  iwe, 

59  sindine.  Ndipo  panatha  nthawi  yache  ngati  ora  iimodzi, 
wina  ananenetsa,  kuti,  Zoonadi,  munthu  uyu’nso  anali 

60  naye,  pakuti  ndiye  mGalileya.  Koma  Petro  anati, 
Munthu  iwe,  sindidziwa  chimene  uchinena.  Ndipo 

61  pomwepo,  iye  ali  chilankhulire,  tambala  analira.  Ndipo 
Ambuye  anapotoloka,  nayang’ana  Petro.  Ndimo  Petro 
anakumbukila  mau  a Ambuye,  kuti  anati  kwa  iye,  Asana- 

62  lire  tambala  lero  lino,  udzandikana  Ine  katatu.  Ndipo 
anaturuka,  nalira  misozi  kuwawa  mtima. 

Yesu  ku  bwalo  la  akuru  a Ayuda.  (Mat.,  26 : 57-68. 
Marko,  14:  53-65.  Yoh.,  18 : 12-27.) 

63  Ndipo  amuna  analikusunga  Yesu  anamnyoza  Iye,  na- 

64  mpanda.  Ndipo  anamkulunga  Iye  ku  maso,  namfunsa, 

65  nati,  Taloza  : anakugoma  IwTe  ndani?  Ndimo  zambiri 
zina  anamnenera  lye,  namchitira  mwano. 

66  Ndipo  pamene  kunacha  bungwe  la  akuru  a anthu 
anasonkhana,  ndiwo  ansembe  akuru  ndi  alembi ; ndimo 
anapita  naye  ku  bungwe  lao,  nanena,  Ngati  uli  Kristu, 

67  utiuze.  Ndimo  anati  kwa  iwo,  Ngati  ndikuuzani,  simudza- 

68  bvomereza  ; ndimo  ngati  ndikufunsani  kanthu,  simudza- 

69  yanka.  Koma  kuyambira  tsopano  Mwana  wa  munthu 
adzakhala  pa  dzanja  lamanja  la  mphamvu  ya  Mulungu. 

70  Ndipo  onse  anati,  Umo  mtero,  muli  Mwana  wa  Mulungu 
kodi?  Ndimo  Iye  anati  kwa  iwo,  Munena  kuti  ine  ndine. 

71  Ndipo  iwo  anati,  Tifuniranji’nso  mboni  ? pakuti  ife  tokha 
tinamva  mkamwa  mwa  Iye  mwini. 

Yesu  ku  bwalo  la  Pilato  ndi  la  Herode. 

(Mat.,  27:  1,  2,  11-31.  Marko,  15:  1-21. 

Yoh.,  18:  28-19:  16.) 

Ndipo  khamu  lonse’lo  linauka  kupita  naye  kwa  Pilato.23 
Ndipo  anayamba  kumneneza  Iye,  kuti,  Tinapeza  munthu  2 
uyu  alikupatutsa  anthu  a mtundu  wathu,  ndi  kuwaletsa 
kupereka  msonko  kwa  Kaisara,  nadzinenera  kuti  Iye 
yekhandiye  Kristu  mfumu.  Ndipo  Pilato  anamfunsa  Iye,  3 
nanena,  Kodi  ndiwe  mfumu  ya  Ayuda  ? Ndimo  Iye 
anamyanka  nati,  Mwatero.  Ndipo  Pilato  anati  kwa  4 
ansembe  akuru  ndi  makamu  a anthu,  Ndiribe  kupeza 
chifukwa  cha  mlandu  ndi  munthu  uyu.  Koma  iwo  anapu-  5 
nda  kunena  kuti,  Amautsa  anthu’wo,  napunzitsa  m’  Yudeya 
lonse,  kuyambira  ku  Galileya  ndi  kufikira  kuno  komwe. 
Koma  pamene  Pilato  anamva,  anafunsa  ngati  munthu’yu  6 
ali  mGalileya.  Ndimo  nnnene  anadziwa  kuti  ali  wa  m’ula-  7 
muliro  wache  wa  Herode,  anamtumiza  Iye  kwa  Herode, 
amene  anali  iye  mwini  ku  Yerusalemu  masiku  awa. 

Ndipo  Herode,  pamene  anaona  Yesu,  anakondwa  8 
nditu  ; pakuti  anayamba  kale  kufuna  kumpenya  Iye,  chi- 
fukwa  anamva  za  Iye ; nayembekeza  kuona  chizindikilo 
china  chochitidwa  ndi  Iye.  Ndipo  anamfunsa  Iye  mau  9 
ambiri ; koma  Iye  sanamyanka  kanthu.  Ndipo  ansembe  10 
akuru  ndi  alembi  anaima  namneneza  lye  kolimba. 
Ndipo  Herode  ndi  asilikari  ache  anampeputsa  lye,  na-  1 1 
mnyoza,  nambveka  Iye  chopfunda  chowala,  nambweza  kwa 
Pilato.  Ndipo  Herode  ndi  Pilato  anachitana  chibwe-  12 
nzi  tsiku  lomwe’lo  : pakuti  kale  anadana  wina  ndi 
mnzache. 

Ndipo  Pilato  anaitana  ansembe  akuru  ndi  akuru,  ndi  13 
anthu,  asonkhane,  nati  kwa  iwo,  Munadza  kwa  ine  ndi  14 
munthu  uyu  ngati  munthu  wakupatutsa  anthu  : ndimo 
taonani,  lne  ndinamfunsa  za  mlandu’wu  pa  maso  panu, 
ndipo  sindinapeza  pa  munthu’yu  chifukwa  cha  zinthu 
zimene  mumneneza : inde,  ngakhale  Herode  yemwe : 15 
pakuti  iye  anambweza  Iye  kwa  ife  ; ndimo  taonani,  sana- 
chita  Iye  kanthu  kakuyenera  kufa.  Chifukwa  chache  16 
ndidzamkwapula  ndi  kummasula  Iye.  Koma  iwo  onse  18 
pamodzi  anakuwa,  nati,  Chotsani  munthu  uyu,  mutimasu- 
lire  Baraba  : ndiye  munthu  anaponyedwa  m’ndende  chi-  19 
fukwa  cha  mphandu  m’mudzi  ndi  cha  kupha  munthu. 
Ndipo  Pilato  analankhula’nso  nawo,  nafuna  kumasula  20 
Yesu  ; koma  iwo  anapfuula,  nanena,  Mpachikeni,  mpachi-  21 

22  keni  pa  mtanda.  Ndipo  anati  kwa  iwo  nthawi  yaehitatu,, 
Pakutero  nanga  munthu’yu  anachita  choipa  chiani  ?• 
Sindinapeza  chifukwa  cha  kufera  Iye ; chotero  ndidza- 

23  mkwapula  Iye  ndi  kummasula.  Koma  anakakamiza  ndi 
mau  okweza,  napempha  kuti  Iye  apachikidwe.  Ndimo, 

24  mau  awo  analaka.  Ndipo  Pilato  analamulira  kuti  chi- 

25  mene  alikuchifunsa  chiehitidwe.  Ndimo  anawamasulira 
amene  adaponyedwa  m’ndende  chifukwa  cha  mphandu 
ndi  kupha  munthu,  amene  iwo  anamfunsira  ; koma  anape- 
reka  Yesu  kwa  chifuno  chao. 

Yesu  pa  njira  ya  ku  Golgota. 

26  Ndipo  popita  naye,  anagwira  munthu  Simoni  wa  ku 
Kurene,  alikuchokera  ku  nnnda,  namsenza  iye  mtengo  wa 
mtanda  aunvamule  pambuyo  pache  pa  Yesu. 

27  Ndipo  unamtsata  unyinji  woukuru  wa  anthu,  ndi  wa 
akazi  amene  anadziguguda  pa  chifua,  namlirira  Iye, 

28  Koma  Yesu  anawapntolokera  nati,  Ana  akazi  inu  a Ye^ 
rusalemu,  musandilirire  Ine,  koma  mudzilirire  nokha  ndi 

29  ana  anu.  Chifukwa  taonani  masiku  alinkudza,  amene 
adzati,  Odala  ali  ouma  ndi  mimba  yosabala,  ndi  mawere 

30  osayamwitsa.  Pomwepo  adzayamba  kunena  kwa  mapiri, 

3-1  Igwani  pa  ife;  ndimo  kwa  mitunda,  Bisani  ife.  Pakuti 

ngati  azichitira  izi  mtengo  wouwisi,  nanga  kudzatani  ndi 
wouma  ? 

32  Ndipo  anali’nso  awiri  ena,  ndiwo  ochita  zoipa,  anate- 
ngedwa  pamodzi  ndi  lye  kuti  aphedwe. 

Yesu  apachikidwa  pa  mtanda.  (Mat.,  27 : 33-56. 
Marko,  15:  21-41.  Yoh.,  19:  17-37.) 

33  Ndipo  pamene  anafika  ku  malo  dzina  lache,  Bade, 
anampachika  Iye  pa  mtanda  pomwepo,  ndi  ochita  zoipa 
omwe,  mmodzi  ku  dzanja  lamanja  ndi  wina  ku  lamanzere. 

34  Ndipo  Yesu  ananena,  Atate,  muwakululukire  iwo,  pakuti 
sadziwa  chimene  achita.  Ndimo  anagawana  zobvala  za- 

35  che,  nayesa  nazo  maere.  Ndimo  anthu  anaima  alikupenya. 
Ndimo  akuru’nso  anamlalatira  Iye,  nanena,  Anapulumutsa 
ena ; adzipulumutse  yekha,  ngati  Iye  ndiye  Kristu  wa 

36  Mulungu,  wosankhidwa  wache.  Ndimo  asilikari’nso  ana- 
mnyoza,  nadza  kwa  Iye,  nampatsa  vinyo  wosasa,  nanena, 

37  Ngati  Iwe  ndiwe  Mfumu  ya  Ayuda,  udzipulumutse  wekha. 

38  Ndijvo  kunali’nso  lembo  pamwamba  pache,  ndilo : 

Uyu  ndiye  mfumu  ya  Ayuda. 

Ndipo  mmodzi  wa  ochita  zoipa  anapachikidwa’wo  ana- 
mchitira  Iye  mwano  nanena,  Kodi  suli  Kristu  Iwe  ? udzi- 
pulumutse  wekha  ndi  ife.  Koma  wina’yo  anayanka, 
namdzudzula  iye,  nati,  Kodi  suopa  Mulungu  iwe,  pcona 
uli  m’kulangika  komwe’ku?  Ndipo  ifetu  kuyenera ; 
pakuti  tirikulandira  zoyenera  zimene  tinazichita : koma 
munthu  uyu  sanachita  kanthu  kolakwa.  Ndimo  ananena, 
Yesu,  ndikumbukileni  mmene  mulowa  Ufumu  wanu. 
Ndimo  Iye  ananena  naye,  Indetu,  ndinena  ndi  iwe,  Lero 
lino  udzakhala  ndine  m’Paradaiso. 

Ndipo  ora  lache  pamenepo  linali  ngati  lachisanu  ndi 
chimodzi.  Ndimo  panali  mdima  pa  dziko  lonse  kufikira 
ora  lachisanu  ndi  chinai,  ndipo  dzua  linada.  Ndipo  nsaru 
yochinga  ya  kachisi  inang’ambika  pakati.  Ndipo  pamene 
Yesu  anapfuula  ndi  mau  akuru,  anati,  Atate,  m’manja 
mwanu  ndipereka  mzimu  wanga.  Ndimo  pakutero  ana- 
pereka  mzimu  wache.  Ndipo  pamene  ktnturiyo  anaona 
chinachitika’cho,  analemekeza  Mulimgu,  nanena,  Zoonadi 
munthu  uyu  anali  wolungama.  Ndipo  makamu  onse  oso- 
nkhana  kukapenya  ichi,  pamene  anaona  zinachitika’zo, 
anabwera  kwao  ndi  kudziguguda  pa  chifua.  Ndipo 
omdziwa  iye  onse,  ndi  akazi  amene  adamtsata  kuchokera 
ku  Galileya,  anaima  kutari,  naona  zinthu  izi. 

Aika  maliro  ache  a Yesu. 

(Mat.,  27  : 57-66.  Marko,  15  : 42-47. 

Yoh.,  19 : 38-42.) 

Ndipo  taonani,  inunthu  dzina  lache  Yosefe,  ndiye 
mkuru  wa  mirandu,  munthu  wabwino  ndi  wolungama 
(amene  sanabvomereza  kuweruza  kwao  ndi  nchito  iyi) 
wa  ku  Arimateya,  mudzi  wa  Ayuda,  ndiye  woyang’anira 
Ufumu  wa  Mulungu,  yemwe’yo  anapita  kwa  Pilato  nape- 
mpha  mtembo  wache  wa  Yesu.  Ndimo  anautsitsa,  nau- 
kulunga  mu  nsaru  ya  bafuta,  nauika  m’manda  osemedwa 
m’mwala,  m’mene’mo  sanaika  munthu  ndi  kale  lonse. 
Ndipo  panali  tsiku  lokonzera,  ndimo  Sabata  linayandikira. 
Ndipo  akazi,  amene  anachokera  naye  ku  Galileya,  ana- 
tsata  mbuyo,  naona  manda,  ndi  maikidwe  a mtembo 
wache.  Ndimo  anabwera  kwao,  nakonza  zonunkira  ndi 
mafuta  abwino.  Ndipo  pa  Sabata  anapumula  monga 
mwa  lamulo. 

Yesu  auka’nso  kwa  akufa.  (Mat.,  20 : 1-16. 

Marko,  16:  1-8.  Yoh,,  20:  1-18.) 

24  Koma  tsiku  loyamba  la  Sabata,  mbanda  kucha,  anadza 

2 ku  manda  atatenga  zonunkira  adazikonza.  Ndipoanapeza 

3 mwala  unakhunkunizidwa  kuuchotsa  pa  manda.  Ndipo 
mmene  analowa  sanapeza  mtembo  wa  Ambuye  Yesu. 

4 Ndipo  kunali,  mmene  anathedwa  nzeru  nacho,  taonani 
amuna  awiri  anaima  pafupi  pao  atabvala  zonyezimira ; 

5 ndipo  mmene  anakhala  ndi  mantha  naweramitsa  pansi 
nkhope  zao,  anati  kwa  iwo,  Mufunanji  wa  moyo  pa  akufa  ? 

G Palibe  kuno  Iye,  komatu  anauka  : kumbukilani  mudja 

7 adalankhula  nanu,  pamene  anali’nso  m’Galileya,  ndi  kune- 
na,  kuti,  Mwana  wa  munthu  ayenera  kuperekedwa 
m’manja  a anthu  ochimwa,  ndi  kupachikidwa  pa  mtanda, 

8 ndi  kuuka’nso  tsiku  lachitatu.  Ndipo  anakumbukila 

9 mau  ache,  nabwera  kuchokera  ku  manda,  nafotokozera 

10  zonse  khumi  ndi  mmodzi’wo,  ndi  otsala  onse  omwe.  Koma 
panali  Mariya  wa  Magadala,  ndi  Yohana,  ndi  Mariya 
amache  wa  Yakobo,  ndipo  akazi  ena  pamodzi  nawo  ananena 

11  izi  kwa  atumwi’wo.  Ndipo  mau  awa  anaoneka  pa  maso 
pao  ngati  nkhani  za  chabe,  ndipo  sanamvera  akazi’wo. 

1 2 Koma  Petro  anauka  natamangira  ku  manda,  ndipo  powe- 
rama  anaona  nsaru  zoyera  pa  zokha ; ndipo  anachoka 
nanka  kwao,  nazizwa  ndi  chidja  chidachitika’chi. 

Zochitika  pa  njira  ya  ku  Emau. 

13  Ndipo  taonani,  awiri  a mwa  iwo  anali  kupita  tsiku 
lomwe’lo  ku  mudzi  dzina  lache  Emau,  wosiyana  ndi 

14  Yerusalemu  mastadiya  makumi  asanu  ndi  limodzi.  Ndipo 

15  iwo’wa  anakambirana  nkhani  zaizi  zonse  zidachitika.  Ndi- 
po  kunali  m’kukambirana  kwao  ndi  kufunsana,  ndipo  Yesu 

16  mwini  anayandikira,  natsagana  nawo.  Koma  maso  awo 

17  anagwidwa  kuti  asamzindikire  Iye.  Ndipo  anati  kwa  iwo, 
Mau  awa  ndi  otani  mulandirana’wo  poyendayenda  ? Ndipo 

18  anaima  ndi  nkhope  zao  za  chisoni.  Ndipo  mmodzi  wa 
iwo  dzina  lache  Kleopa  anayanka  nati  kwa  Iye,  Kodi  iwe 
wekha  ndiwe  mlendo  m’Yerusalemu  ndi  wosazindikii'a 

19  zidachitika’zi  masiku  omwe  ano  ? Ndipo  anati  kwa  iwo, 
Zintliu  zanje?  Ndipo  anati  kwra  lye,  Izi  za  Yesu  mNa- 
zarene,  ndiye  munthu  mneneri  wa  mphamvu  mu  nchito, 

20  ndi  m’mau,  pa  maso  pa  Mulungu  ndi  anthu  onse  ; ndi  kuti 
ansembe  akulu  ndi  akulu  athu  anampereka  Iye  ku  chiwe- 

21  ruziro  cha  imfa,  nampachika  Iye  pa  mtanda.  Ndipo 

tinayembekeza  ife  kuti  Iye  ndiye  wakudza’yo  kudzao- 
mbola  Israyeli.  Komatu’nso,  pamodzi  ndi  izi  zonse  lero 
ndilo  tsiku  lachitatu  kuyambira  zidachitika  izi.  Komatu-  22 
’nso  akazi  ena’nso  a mwa  ife  anatidabwitsa,  ndiwo  amene 
analawira  ku  manda ; ndipo  mmene  sanapeza  mtembo  23 
wache,  anadza,  nanena’nso  kuti  adaona  masompenya 
angelo,  amene  ananena  kuti  ali  ndi  moyo  Iye.  Ndipo  24 
ena  a iwo  anali  nafe  anachoka  kumka  ku  manda,  napeza 
monga  momwe  akazi  adati ; koma  Iye’yo  sanamuona. 
Ndipo  Iye  anati  kwa  iwo,  Opusa  inu,  ndi  ozengereza  25 
mtima  kusakulupirira  zonse  adazilankhula  aneneri ! Kodi  2G 
sanayenera  Kristu  kumva  zowawa  izi,  ndi  kulowa  uleme- 
rero  wache  ? Ndipo  anayamba  kwa  Mose,  ndi  kwa  27 
aneneri  onse,  nawatantauzira  iwo  m’malembo  onse  zinthu 
za  Iye  yekha.  Ndipo  anayandikira  ku  mudzi,  umene  28 
analikupita’ko ; ndipo  anachita  ngati  anafuna  kupitirira. 
Ndipo  anamuumirira  Iye,  nati,  Khalani  ndi  ife  : kuti  kuli  29 
madzulo,  ndipo  dzua  lapendekatu.  Ndipo  analowa 
kukhala.  Ndipo  kunali  mmene  Iye  anaseama  nawo  30 
pa  chakudya,  anatenga  mkate,  naudalitsa,  naunye- 
ma,  naupatsa  kwa  iwo.  Ndipo  maso  awo  anatsegu-  31 
dwa,  ndipo  anamzindikira  Iye;  ndipo  anakanganukira  Iye, 
nawachokera.  Ndipo  anati  wina  kwa  mnzache,  Mtima  32 
wathu  sunali  wothentha  mkati  mwathu  nanga  mmene 
analankhula  nafe  m’njira,  mmene  anatitsegulira  malembo? 
Ndipo  anauka  nthawi  yomwe’yo  nabwera  ku  Yerusalemu,  33 
napeza  khumi  ndi  mmodzi’wo,  ndi  iwo  anali  nawo  ataso- 
nkhana  pamodzi,  nanena,  Ambuye  anauka  nditu,  naone-  34 
kera  kwa  Simoni.  Ndipo  iwo  anawafotokozera  za  m’njira,  35 
ndi  umo  anadziwika  nawo  m’kunyema  kwa  mkate. 

Yesu  aoneka  kwa  khumi  ndi  mmodzi’wo. 

(Yoh.,  20:  29.) 

Ndipo  pakulankhula  izi  iwo’wa,  Iye  anaima  pakati  pao  ; 36 
nanena  nawo,  Mtendere  ukhale  nanu.  Koma  anaopse-  37 
dwa  ndi  kuchita  mantha,  nayesa  alikuona  mzimu.  Ndipo  38 
anati  kwa  iwo,  Mukhala  bwanji  obvutika?  ndipo  matsu- 
tsano  auka  bwanji  m’mtima  mwanu  ? Penyani  manja  39 
anga  ndi  mapazi  anga,  kuti  Ine  ndine  mwini : ndikhu- 

dzeni,  ndipo  penyani;  kuti  mzimu  ulibe  mnofu  ndi 
mafupa,  monga  muona  ndiri  nazo  ine.  Ndipo  mmene  40 
anati  ichi,  anawaonetsera  iwo  manja  ache  ndi  mapazi 
ache.  Koma  pokhala  iwo  ehikhalire  osakulupirira  chi-  41 
fukwa  cha  chimwemwe,  nalikuzizwa,  anati  kwa  iwo,  Midi 

42  nako  kanthu  ka  kudya  kuno?  Ndipo  anampatsa  Iye 

43  chidutsu  cha  nsomba  yokazinga.  Ndipo  anachitenga, 
nachidya  pa  maso  pao. 

44  Ndipo  anati  kwa  iwo,  Awa  ndi  mau’wo  ndalankhula 
nanu,  padja  ndinakhala  ndi  inu,  kuti  ziyenera  kukwani- 
tsidwa  zonse  zolembedwa  za  Ine  m’malamulo  a Mose,  ndi 

45  aneneri,  ndi  masalmo.  Ndipo  anawatsegulira  mitima 

46  yao,  kuti  akadziwitse  malembo ; ndipo  anati  kwa  iwo, 
Kotero  kwalembedwa,  kuti  Kristu  amve  zowawa,  nauke- 

47  ’nso  kwa  akufa  tsiku  la  chitatu ; ndi  kuti  kulalikidwe 
m’dzina  lache  kulapa  ndi  kukululukira  kwa  machimo  kwa 

48  mitundu  yonse,  kuyambira  ku  Yerusalemu.  Inu  ndinu 

49  amboni  a izi.  Ndipo  onani,  Ine  ndituma  pa  inu  lonje- 
zano  la  Atate  wanga  ; koma  khalani  inu  m’mudzi  muno, 
kufikira  mwabvekedwa  ndi  mphamvu  yochokera 
kumwamba. 

Yesu  akwera  kupita  kwao  kumwamba. 

(Nchito,  1 : 9-11.) 

50  Ndipo  anaturuka  nawo  kufikira  ku  Betaniya ; ndipo 

51  anakweza  manja  ache,  nawadalitsa  iwo.  Ndipo  kunali, 
pakuwadalitsa  Iye  analekana  nawo,  natengedwa  kumka 

52  kumwamba.  Ndipo  anampembedza  Iye,  nabwera  ku 

53  Yerusalemu  ndi  chimwemwe  chachikuru  ; ndipo  anakhala 
chikhalire  m’kachisi,  nalikudalitsa  Mulungu.  Amen. 


UTENGA  WABWINO  WA  YOHANE 

Kubadwa  m’thupi  kwa  Mau. 

Pa  chiyambi  panali  Mau,  ndipo  Mau  anali  kwa  Mulu- 

2 ngu,  ndipo  Mau  ndiye  Mulungu.  Awa  anali  pa  chiyambi 

3 kwa  Mulungu.  Zonse  zinapangidwa  ndi  lye ; ndimo 
kanthu  kali  konse  kanapangidwa  sikanapangidwa  kopa- 

4 nda  Iye.  Mwa  Iye  munali  moyo ; ndimo  moyo  unali 

5 kuunika  kwa  anthu.  Ndimo  kuunika  kunawala  mu  mdi- 

6 ma ; ndimo  mdima  sunakuzindikira.  Kunali  munthu, 
wotumidwa  ndi  Mulungu,  dzina  lache  ndiye  Yohane. 

7 Iye’yu  anadza  mwa  umboni  kudzachita  mboni  za  kuuni- 

8 ka’ku,  kuti  onse  akakulupirire  mwa  iye.  Iye  sindiye 
kuunika’ku,  koma  anatumidwa  kukachita  mboni  za 

kuunika’ku.  Panali  kuunika  kweni  kweni,  kumene  9 
kuunikira  anthu  onse  akulowa  m’dziko  la  pansi.  Anali  10 
m’dziko  Ja  pansi,  ndimo  dziko  linapangidwa  ndi  Iye, 
ndimo  dziko  silinamzindikira  Iye.  Anadza  kwa  zaehe  11 
za  Iye  yekha,  ndipo  ache  a mwini  yekha  sanamlandira 
lye.  Koma  onse  amene  anamlandira  Iye,  kwa  iwo  12 
.anapatsa  mphamvu  ya  kukhala  ana  a Mulungu,  kwa 
iwotu,  akukulupira  m’dzina  lache : amene  sanahadwa  13 
ndi  mwazi,  kapena  ndi  chifuniro  cha  thupi  la  nyama, 
kapena  ndi  chifuniro  cha  munthu,  koma  cha  Midungu. 
Ndipo  mau  anakhala  thupi  la  nyama,  nakhazikika  pakati  14 
pa  ife,  ndimo  tinaona  ulemerero  wache,  ulemerero  wonga 
wa  wobadwa  yekha  wa  Atate,  wodzala  ndi  chisomo  ndi 
vchoonadi. 

Umboni  wa  Yohane  Mbatizi. 

(Mat.,  3:  1-12.  Marko,  1 : 1-8.  Luka,  3 : 1-18.) 

Yohane  achita  mboni  za  Iye,  napTuula  nati,  Uyu  ndiye  15 
amene  ndinanena  za  Iye,  Wakudza’yo  pambuyo  panga 
anakhala  patsogolo  panga ; chifukwa  anakhala  woyamba 
wa  ine.  Chifukwa  mwa  kudzala  kwache  tinalandira  ife  16 
tonse,  ndi  chisomo  chosintana  ndi  chisomo.  Chifukwa  17 
malamulo  anapatsidwa  mwa  Mose;  chisomo  ndi  choonadi 
zinadza  ndi  Yesu  Kristu.  Kulibe  munthu  anaona  Mulu-  18 
ngu  nthawi  zonse ; Mwana  Wobadwa  yekha  wakukhala 
pa  chifua  cha  Atate,  Iye’yu  anafotokozera. 

Ndipo  umene  ndiwo  Umboni  wa  Yohane,  pamene  19 
aYuda  anatuma  kwa  iye  ansembe  ndi  alembi  ku  Yeru- 
salemu  akamfunse  iye,  Ndiwe  ani  ? Ndipo  anabvomera,  20 
wosakana ; nalola  kuti,  Sindine  Kristu.  Ndipo  anamfunsa  21 
iye,  Nangabwanji?  ndiwe  Eliya  kodi?  Nanenaiye, Sindine 
iye.  Ndiwe  Mneneri’yo  kodi  ? Nayanka,  lai.  Chifukwa  22 
chache  anati  kwa  iye,  Ndiwe  ani  ? kuti  tibwezere  mau 
kwa  iwo  anatituma  ife.  Unena  chiani  za  iwe  wekha? 
Anati,  Ndine  mau  a wopfuula  m’chipululu,  Lungamitsani  23 
njira  ya  Mbuye,  monga  anati  Yesaya  Mneneri’yo.  Ndipo  24 
otumidwa’wo  anali  a kwa  aFarisi.  Ndipo  anamfunsa  iye,  25 
nati  kwa  iye,  Koma  ubatiza  bwanji,  ngati  suli  Kristu, 
kapena  Eliya,  kapena  Mneneri?  Yohane  anawayanka,  26 
nati,  Ine  ndibatiza  ndi  madzi : pakati  pa  inu  paima  amene 
simumdziwa,  ndiye  wakudza’yo  pambuyo  panga,  amtne  27 
sindiyenera  kununasulira  lamba  la  nsapato  yache.  Zinthu  28 
izi  zinachitika  m’Betaniya  tsidja  lija  la  Yordano,  pomwe 
analikubatiza  Yohane. 

29  Mmawa  mvvache  anaona  Yesu  alinkudza  kwa  iye, 
nanena,  Ona  mwana  wa  nkhosa  wa  Mulungu  amene 

30  achotsa  chimo  lache  la  dziko  la  pansi ! Iye  amene  ndi- 
nati  za  Iye,  Pambuyo  panga  palinkudza  munthu  amene 
anakhala  patsogolo  panga : kuti  anali  woyamba  wa  ine. 

31  Ndipo  sindinamdziwa  Iye  ; koma  kuti  aonetsedwe  kwa 
Israyeli,  chifukwa  cha  ichi  ndinadza  ine  kudzabatiza  ndi 

32  madzi.  Ndipo  Yohane  anachita  mboni,  nati,  Ndaona 
Mzimu  nutsika  kuchokera  kumwamba  monga  nkhunda; 

33  nukhalabe  pa  Iye.  Ndipo  sindinamdziwa  Iye,  koma 
wondituma’yo  kudzabatiza  ndi  madzi,  iye’yu  ananena 
ndi  ine,  Amene  udzaona  Mzimu  utsikira,  nukhala  pa  ive, 

34  yemwe’yu  ndiye  wakubatiza  ndi  Mzimu  Woyera.  Ndipo 
ndaona  ine,  ndipo  ndichita  mboni  kuti  Mwana  wa 
Mulungu  ndi  Yemwe’yu. 

Opunzira  oyamba  a Yesu. 

35  Mmawa  mwache’nso  anali  kuima  Yohane  ndi  awiri  a 

36  akupunzira  ache ; ndipo  poyang’ana  Yesu  alikuyenda, 

37  anati,  Ona  mwana  wa  nkhosa  wa  Mulungu ! Ndipo 
akupunzira  awiri’wo  anamva  iye  alinkulankhula,  natsata 

38  Yesu.  Koma  Yesu  anacheuka,  napenya  iwo  alinkutsata, 
nanena  nawo,  Mufuna  chiani?  Ndimo  anati  kwa  Iye, 
Rabi  (ndiko  kunena  posandulika,  Mpunzitsi),  mukhala 

39  kuti?  Nanena  nawo,  Idzani,  mudzaone.  Pamenepo 

anadza  naona  kumene  anakhala ; nakhala  ndi  Iye  tsiku 

40  lomwe’lo  : panali  monga  ora  lachikhumi.  Andreya  mbale 
wache  wa  Simoni  Petro  anali  mmodzi  wra  iwo  awiri’wo, 

41  anamva  Yohane,  natsata  Iye.  Anayamba  iye  kupeza 
mbale  wache  yekha,  Simoni,  nanena  naye,  Tapeza  ife 

42  Mesiya  (ndiko  kusandulika  Kristu).  Anamtenga  iye  kwra 
Yesu.  Mmene  anamyang’ana  iye  anati,  Uli  Simoni 
mwana  wa  Yohane : udzachedwa  ndiw  e Kefa  (ndiko 
kusandulika  Petro). 

43  Mmawa  mwrache  anafuna  kuturuka  kumka  ku  Gali- 
leya,  napeza  Filipo.  Ndipo  Yesu  ananena  naye,  Tsata 

44  ine.  Koma  Filipo  anali  wa  ku  Betsaida,  mudzi  wa 

45  Andreya  ndi  Petro.  Filipo  anapeza  Natanayeli,  nanena 
naye,  lye  amene  Mose  analembera  za  Iye  m’malamulo, 
ndi  aneneri,  tampeza,  ndiye  Yesu  mwana  wa  Yosefe  wa 

46  ku  Nazarete.  Natanayeli  anati  kwa  iye,  Ku  Nazarete 
nkutha  kuchokera  kanthu  kabwino  kodi  ? Filipo  ananena 

47  naye,  Idza  nuone.  Yesu  anaona  Natanayeli  alinkudza  kwa 
Iye,  nanena  za  iye,  Ona,  mlsrayeli  nditu,  mwa  iye  mulibe 

chinyengo ! Natanayeli  ananena  naye,  Kuchokera  kuti  48 
mundidziwa  ine  ? Yesu  anayanka  nati  kwa  iye,  Asana- 
kuitane  Filipo,  pokhala  iwe  pansi  pa  mkuyu  padja, 
ndinakuona  iwe.  Natanayeli  anayanka  iye,  Rabi,  Inu  49 
ndinu  Mwana  wa  Mulungu,  Ndinu  mfmnu  ya  Israyeli. 
Yesu  anayanka  nati  kwa  iye,  Chifukwa  ndinati  kwa  iwe  50 
kuti  ndinakuona  pansi  pa  mkuyu  ukulupirira  kodi?  udza- 
ona  zoposa  izi.  Ndipo  ananena  naye,  Indetu,  indetu,  51 
ndinena  ndi  inu,  Mudzaona  thambo  lotseguka,  ndi  angelo 
a Mulungu  akwera  natsikira  pa  Mwana  wa  munthu. 

Kristu  asandutsa  madzi  vinyo  ku  Kana. 

Ndipo  tsiku  lachitatu  panali  ukwati  m’Kana  wa  2 
m’Galileya;  ndipo  amache  wa  Yesu  anali  komweko. 
Ndipo  Yesu’nso  ndi  akupunzira  ache  anaitanidwa  ku  2 
ukwati’wo.  Ndipo  posowa  vinyo,  amache  wa  Yesu  ana-  3 
nena  naye,  Alibe  vinyo.  Nanena  naye  Yesu,  Mkazi,  4 
nchiani  ndi  iwe  ndi  ine  ? nthawi  vanga  siinafike. 
Amache  ananena  kwa  anyamata,  Chimene  chiri  chonse  5 
akanena  kwa  inu,  chitani.  Ndipo  panali  pamenepo  6 
mitsuko  ya  miyala  isanu  ndi  umodzi  yoikidwa’ko  monga 
mwa  mayeretsedwe  a aYuda,  yonse  ya  miyeso  iwiri 
kapena  itatu.  Yesu  ananena  nawo,  Dzazani  mitsuko’yo  7 
ndimadzi.  Naidzaza,  nde  nde  nde.  Ndipo  ananena  nawo,  8 
Tungani  tsopano,  ndipo  tengerani  kwa  mkulu  wa  phwa- 
ndo.  Ndipo  anatenga  iwo.  Koma  pamene  mkulu’yo  9 
analawa  madzi  osanduka  vinyo’wo,  ndipo  sanadziwa 
kumene  unachokera  (koma  anyamata  amene  adatunga 
madzi  anadziwa),  mkulu’yo  anaitana  mkwati,  nanena  10 
naye,  Munthu  yense  amayamba  kuika  vinyo  wokoma ; 
ndipo  anthu  atamwatu,  pamenepo  wina  wosakoma  ; koma 
iwe  wasunga  vinyo  wokoma  kufikira  tsopano  lino.  Chi-  1 1 
yambi  ichi  cha  zizindikilo  zache  Yesu  anachita  m’Kana  wa 
m’Galileya  naonetsera  ulemerero  wache  ; ndipo  akupunzira 
ache  anakulupirira  mwa  Iye.  Zitapita  izi  anatsikira  ku  12 
Kapernaumu,  lye  ndi  amache,  ndi  abale  ache,  ndi  opunzira 
ache  : nakhala  komweko  masiku  owerengeka. 

Yesu  ayeretsa  kachisi.  (Mat.,  21  : 12-17.) 

Ndipo  Paskha  wa  Ayuda  anayandikira,  ndipo  \ esu  13 
anakwera,  kumka  ku  Yerusalemu.  Ndipo  anapeza  14 
m’kachisi  iwo  akugulitsa  ng’ombe  ndi  nkhosa  ndi  nklni- 
nda,  ndi  akusinta  ndalama  alikukhala  pansi.  Ndipo  15 
pamene  adapanga  mkwapulo  wa  zingwe,  anaturutsa  onse 

m’kachisi’mo,  ndi  nkhosa  ndi  ng’ombe;  nakutula  nda- 

16  lama  za  osintana’wo,  nagubuduza  magome;  nati  kwa  iwo 
akugulitsa  nkhunda,  Chotsani  izi  muno;  musamayesa 

17  nyumba  ya  Atate  wanga  nyumba  ya  malonda.  Akupu- 
nzira  ache  anakumbukila  kuti  kunalembedwa,  Changu 

18  cha  pa  nyumba  yanu  chandidya  ine.  Chifukwa  chache 
aYuda  anayanka  nati  kwa  iye,  Mutionetsere  ife  chizindi- 

19  kilo  chanji,  kuti  muchita  izi?  Yesu  anayanka  nati  kwa 
iwo,  Pasulani  kachisi  uyu,  ndipo  masiku  atatu  ndidzamu- 

20  tsa.  Pamenepo  aYuda  anati,  Dzaka  makumi  anai  ndi 
zisanu  ndi  chimodzi  kachisi  uyu  anali  m’kumaujridwa,. 

21  ndipo  kodi  inu  mudzamutsa  masiku  atatu?  Koma  Iye’yu 

22  analikunena  za  kachisi  wa  thupi  lache.  Chifukwa 
chache  pamene  anaukitsidwa  kwa  akufa,  akupunzira 
ache  anakumbukira  kuti  ananena  ichi  ; ndipo  anakulu- 
pira  cholemba,  ndi  mau  amene  Yesu  anati. 

23  Koma  pamene  anali  m’Yerusalemu  pa  Paskha- 
m’phwando,  ambiri  anakulupira  m’dzina  lache,  pa  kuona 

24  zizindikilo  zache  zimt-ne  anachita’zi.  Koma  Yesu  sana- 
kulupirira  iwo  kuti  akhale  nawo,  chifukwa  anadziwa  Iye 

25  anthu  onse,  chifukwa’nso  sanasowa  wina  achite  mboni 
za  munthu ; pakuti  anadziwa  Iye  yekha  chimene  chinali 
mwa  munthu. 

Yesu  apunzitsa  Nikodemo  za  kubadwa’nso. 

3  Koma  panali  munthu  wa  aFarisi,  dzina  lache  Niko- 

2 demo,  mkulu  wa  aYuda.  Iye’yu  anadza  kwa  Iye  usiku, 
ndipo  anati  kwa  Iye,  Rabi,  tidziwa  kuti  Inu  ndinu  mpu- 
nzitsi  wochokera  kwa  Mulungu  ; pakuti  palibe  munthu 
akhoza  kuchita  zizindikilo  izi  zimene  Inu  muzichita,  ngati 

3 Mulungu  sakhala  naye.  Yesu  anayanka  nati  kwa  iye, 
Indetu,  indetu,  ndinena  ndi  iwe,  Ngati  munthu  saba- 

4 dwa’nso,  sakhoza  kuona  Ufumu  wa  Mulungu.  Nikodemo 
ananena  kwa  Iye,  Munthu  akhoza  bwanji  kubadwa 
pokhala  nkalamba  ? Kodi  akhoza  kulowa’nso  m’mimba 

5 ya  amache  ndi  kubadwa  ? Yesu  anayanka,  Indetu, 
indetu,  ndinena  ndi  iwe,  Ngati  munthu  sabadwa  mwa 
madzi  ndi  Mzimu,  sakhoza  kulowa  ufumu  wa  Mulungu. 

6 Chobadwa  m’thupi  la  nyama  chikhala  thupi  la  nyama, 

7 ndipo  chobadwa  m’Mzimu,  chikhala  mzimu.  Usadabwe 

8 chiiukwa  ndinati  kwa  iwe,  Ukabadwe’nso.  Mphepo 
iomba  pomwe  ifuna,  ndipo  ukumva  mau  ache,  koma 
sudziwa  kumene  ichokera,  ndi  kumene  imuka ; chotero 

9 ali  yense  wobadwa  mwa  Mzimu.  Nikodemo  anavanka 

nati  kwa  Iye,  izi  zingatheke  bwanji?  Yesu  anayanka  10 
nati  kwa  iye,  Kodi  uli  rnpunzitsi  wa  Israyeli,  ndijro 
sudziwa  izi?  Indetu,  indetu,  ndinena  kwa  iwe,  TiJa-  11 
nkliula  cliimene  tichidziwa,  ndipo  ticliita  mboni  za  ichi 
tachiona;  ndipo  umboni  wathu  simuulandira.  Ngati  12 
ndakuuzani  za  pansi  pano,  nduno  simukulupira,  mudza- 
kulupira  bwanji,  ngati  ndikuuzani  za  Kumwamba  ? 
Ndipo  kidibe  munthu  anakwera  kumwamba,  koma  Iye  13 
wotsika’^o  kuchokera  kumwamba,  ndiye  Wwana  wa 
munthu,  woldiala  m’mwamba’yo.  Ndipo  monga  Mose  14 
anatukula  njoka  m’chipululu,  chotero  akatukulidwa 
Mwana  wa  munthu : kuti  yense  wakukulupira  akl  ale  15 
nawo  moyo  wosatha  mwa  Iye.  Pakuti  Mulungu  anako-  16 
nda  dziko  la  pansi  kntero,  kuti  anapatsa  mvana  wache 
wobadwa  yekha,  kuti  yense  wakukulupirira  lye  asata- 
yike,  koma  akhale  nawo  moyo  wosatha.  Pakuti  Mulu-  17 
ngu  sanatuma  mwana  wache  ku  dzilco  Ja  pansi,  kuti 
akaweruze  dziko  la  pansi,  koma  kuti  dziko  Ja  pansi 
likapulumutsidwe  ndi  lye.  Wokulupirira  lye  saweruzi-  18 
dwa ; wosakulupira  waweruzidwa  ngakhale  tsopano, 
chifukwa  sanakulupira  mwa  dzina  la  Mwana  wobadwa 
yokha  wa  Mulungu.  Koma  chiweruziro  ndi  ichi,  kuti  19 
kuunika  kunadza  ku  dziko  la  pansi,  ndipo  antliu  anako- 
nda  mdima  koposa  kuunika ; pakuti  nchito  zao  zinali 
zoipa.  Pakuti  yense  wakuchita  zoipa  adana  nako  20 
kuunika,  ndipo  sakudza  kwa  kuunika,  kuti  zingatsutsi- 
dwe  nchito  zache.  Koma  wochita  choonadi  adza  ku  21 
kuunika,  kuti  nchito  zache  zionekere  kuti  zinachitidwa 
mwa  Mulungu. 

Yohane  Mbatizi  achita’nso  mboni. 

Zitapita  izo  anadza  Yesu  ndi  akupunzira  aclie  ku  22 
dziko  la  Yudeya  ; ndipo  pamenepo  anatsotsa  nawo  pamo- 
dzi,  nabatiza.  Ndipo  Yohane’nso  analinkubatiza  m’  23 
Ainoni  pafujri  pa  Salemu,  chifukwa  panali  madzi  ambiri 
pamenepo  : ndipo  analinkufika’ko  anthu,  nalinkubatizi- 
dwa.  Pakuti  Yohane  asanaikidwe  m’ndende.  Pame-  24 
nepo  padauka  kufunsanafunsana  mwa  ojuinzira  ache  a 25 
Yohane  ndi  mYuda  za  mayeretsedwe.  Ndipo  anadza  26 
kwa  Yohane,  nati  kwa  iye,  Rabi,  Iye  amene  anali  ndi  iwe 
tsidja  lija  la  Yordano,  amene  unamchitira  mboni,  taona 
yemwe’yu  abatiza,  ndipo  anthu  onse  alinkudza  kwa  iye. 
Yohane  anayanka  nati,  Munthu  sakhoza  kulandira  kanthu,  27 
ngati  sikapatsidwa  kwa  iye  kochokera  kumwamba. 

28  Inu  nokha  mundichitira  mboni,  kuti  ndinati,  Ine  sindine 
Kristu,  koma  kuti  ndiri  wotumidwa  patsogolo  pache 

29  pa  Iye’yu.  Iye  amene  ali  naye  mkwatibwi  ali  mkwati, 
koma  mnzache  wa  mkwati’yo,  wakuimirira  ndi  kumvera 
iye,  akondwera  kwakukuru  chifukwa  cha  mau  a mkwa- 
ti’yo : chifukwa  chache  chimwemwe  changa  chimene 

30  chakwanira.  Iye’yu  ayenera  kukula,  koma  ine  ndichepe. 

31  Iye  wochokera  kumwamba  aii  woposa  onse : iye 
amene  ali  wa  dziko  la  pansi  ali  wa  dziko  la  pansi,  ndipo 
alankhula  za  dziko  la  pansi : Iye  wochokera  kumwamba 

32  ali  woposa  onse.  Chimene  anachiona,  nachimva  achita 
mboni  za  ichi  chomwe ; ndipo  kulibe  munthu  alandira 

33  umboni  wache.  Iye  amene  analandira  umboni  wache 
anaika’po  chizindikilo  chache,  kuti  Mulungu  ali  woona. 

34  Pakuti  Iye  amene  Mulungu  anamtuma  alankhula  mau  a 

35  Mulungu : pakuti  sapatsa  Mzimu  ndi  muyeso.  Atate 
akonda  Mwana,  nampatsa  zinthu  zonse  m’dzanja  lache. 

36  Iye  amene  akulupirira  Mwana’yo  ali  nawo  moyo  wosa- 
tha  ; koma  iye  amene  sakulupirira  Mwana’yo  sadzaona 
moyo,  koma  mkwiyo  wa  Mulungu  ukhala  pa  iye. 

Mkazi  wa  ku  Samariya. 

4  Chifukwa  ehache  pamene  Ambuye  anadziwa  kuti 
aFarisi  adamva  kuti  Yesu  anayesa  anthu  opunzira,  nawa- 

2 batiza  koposa  Yohane  (angakhale  Yesu  sanabatiza 

3 Iye  yekha  koma  opunzira  ache),  anachokera  ku  Yudeya, 

4 namuka’nso  ku  Galileya.  Ndipo  kunali  kuti  akapite 

5 pakati  pa  Samariya.  Chifukwa  chache  anadza  ku  mudzi 
wa  Samariya,  dzina  lache  Sukari,  pafupi  pa  kadziko  ka- 

6 mene  Yakobo  adapatsa  mwana  wache  Yosefe  : ndipo 
pamenepo  panali  chitsime  cha  Yakobo.  Ndipo  Yesu, 
popeza  analema  ndi  ulendo  wache  anakhala  kotero  pa 

7 chitsime.  Kunali  ngati  ora  lachisanu  ndi  chimodzi.  Ku- 
nadza  mkazi  woturuka  m’Samariya  kudzatunga  madzi. 

8 Yesu  ananena  naye,  Undipatse  ine  ndimwe.  Pakuti 
opunzira  ache  adachoka  kumka  ku  mudzi  kuti  akagule 

9 chakudya.  Pamenepo  mkazi  wa  m’Samariya  ananena 
ndi  Iye,  Kuli  bwanji  kuti  Inu,  muli  mYuda,  mufunsa 
kwa  ine  kumwa,  ndine  mkazi  mSamariya  ? (pakuti 

10  aYuda  sayenderana  nawo  aSamariya).  Yesu  anayanka 
nati  kwa  iye,  Ukadadziwa  iwe  mtulo  wa  Mulungu, 
ndi  Iye  amene  alinkunena  ndi  iwe,  Undipatse  ine 
ndimwe ; ukadafunsa  Iye,  ndipo  akadakupatsa  madzi 

11  amoyo.  Mkazi’yo  ananena  ndi  Iye,  Mbuye  munga- 

khale  chotungira  madzi  mulibe,  ndipo  chitsime  chiri 
chakuya ; ndipo  kuchokera  kuti  madzi  amoyo  amene 
muli  nawo?  kodi  muli  wamkuru  ndi  Atate  wathu  Yakobo  12 
amene  anatipatsa  ife  chitsime’chi,  namwa’mo  iye 
yekha,  ndi  ana  ache,  ndi  zoweta  zache?  Yesu  13 
anayanka  nati  kwa  iye,  Yense  wakumwa’mo  madzi 
awa  adzamva’nso  ludzu ; Koma  iye  amene  adzamwa  14 
madzi  amene  ine  ndidzampatsa  iye  sadzamva  ludzu 
nthawi  zonse ; koma  madzi’wo  amene  ine  ndidzampatsa 
iye  adzakhala  mwa  iye  chitsime  cha  madzi  otumpukira 
ku  moyo  wosatha.  Mkazi’yo  ananena  kwa  Iye,  Ambuye,  15 
ndipatse  ine  madzi  amene,  kuti  ndisamve  ludzu,  kapena 
ndisadze  kuno  kudzatunga.  Yesu  ananena  kwa  iye,  16 
Muka,  kamuitane  mwamuna  wako,  nudze  kuno.  Mkazi  17 
anayanka  nati  kwa  Iye,  Ndiribe  mwamuna.  Yesu  anane- 
na  naye,  Wanena  bwino,  kuti  mwamuna  ndiribe ; pakuti  18 
wakhala  nawo  amuna  asanu ; ndipo  iye  amene  ukhala 
naye  tsopano  sali  mwamuna  wako : ichi  wanena  zoona. 
Mkazi  ananena  ndi  Iye,  Ambuye,  ndizindikira  kuti  muli  19 
Mneneri.  Makolo  athu  anapembedza  m’phiri  ili  ; ndipo  20 
inu  munena,  kuti  m’Yerusalemu  muli  mbuto  yakuyenera 
kupembedzera’mo  anthu.  Yesu  ananena  naye,  Tamvera  21 
ine,  mkazi  iwe,  kuti  ikudza  nthawi,  imene  simudzapembe- 
dza  Atate  kapena  m’phiri  ili,  kapena  m’Yerusalemu. 

Inu  mupembedza  chimene  simuchidziwa ; ife  tipembedza  22 
chimene  tichidziwa ; kuti  chipulumutso  chichokera  kwa 
Ayuda.  Koma  ikudza  nthawi,  ndipo  iri  tsopano,  imene  23 
opembedza  oona  adzapembedza  Atate  m’mzimu  ndi 
m’choonadi : pakuti  Atate  afuna  otere  akhale  opembedza 
ache.  Mulungu  ndiye  mzimu : ndipo  opembedza  Iye  24 
ayenera  kumpembedza  m’mzimu  ndi  m’choonadi.  Mka-  25 
zi  ananena  ndi  Iye,  Ndidziwa  kuti  Mesiya  adza  (woche- 
dwa  Kristu) : akadzadza  iye’yu,  adzatiuza  zonse.  Yesu  26 
ananena  naye,  Ine  wakulankhula  nawe  ndine  Iye. 

Ndipo  pamenepo  anadza  opunzira  ache ; nazizwa  27 
kuti  analinkulankhula  ndi  mkazi ; koma  panalibe  wina 
anati,  Mufuna  chiani  ? kapena,  mulankhula  naye  chiani  ? 
Pamenepo  mkazi  anasiya  mtsuko  wache,  namuka  ku  28 
mudzi,  nanena  ndi  anthu,  Tiyeni  kuno,  mukaone  mu-  29 
nthu,  amene  anandiuza  zinthu  ziri  zonse  ndinazichita : 
amene’yu  sali  Kristu  nanga  ? Anaturuka  iwo  m’mudzi  30 
ndimo  analinkudza  kwa  lye. 

Za  masika  ndi  anchito. 

31  Pa  mpindikati  iyi  opunzira  ache  anamfunsa  Iye,  ndi 

32  kunena,  Pabi,  idyani.  Koma  iye  anati  kwa  iwo,  Ine 

33  ndiri  nacho  chakudya  cliimene  inu  simuchidziwa.  Chifu- 
kwa  chache  opunzira  ananenana  wina  ndi  mnzache,  Kodi 

34  pali  wina  anamtengera  iye  kanthu  kakudya  ? Yesu 
ananena  nawo,  Chakudya  changa  ndicho  kuti  ndichite 
chifuniro  cha  Iye  anandituma  Ine,  ndi  kutsiriza  nchito 

35  yaehe.  Kodi  simunena  inu,  kuti,  Yatsala  miyezi  inai, 
ndimo  adza  masika?  Onani  ndinena  kwa  inu,  Kwezani 
maso  anu,  niinuyans’ane  m’minda,  kuti  mwayera  kale 

36  kufikira  masika.  Wakutema  alandira  kulipira,  nasonkha- 
nitsira  chobala  ku  moyo  wosatha  ; kuti  wobzala’yo  aka- 

37  kondwere  pamodzi  ndi  wotema’yo.  Pakuti  m’mene’mo 
chonena’cho  chiri  choona,  Wobzala  ndi  wina,  wotema  ndi 

38  wina’nso.  Ine  ndinatuma  inu  kukatema  chimene  simu- 
nagwirira’po  nchito:  ena  anagwira  nchito,  ndipo  inu 
mwalowa  nchito  yao. 

39  Ndipo  m’mudzi  muja  anthu  aSamariya  ambiri  anaku- 
lupira  mwa  iye  chifukwa  cha  mau  a mkazi,  wochita 
mboni’yo,  kuti,  Anandiuza  ine  zinthu  ziri  zonse  ndina- 

40  zichita.  Chifukwa  chache  pamene  aSamariya  anadza 
kwa  iye,  anamfunsa  Iye  akhale  nawo ; ndipo  anakhala 

41  komweko  masiku  awiri.  Ndipo  ambiri  oposa  anakulupira 

42  chifukwa  cha  mau  ache  : ndipo  ananena  kwa  mkazi,  kuti, 
Tsopano  sitikulupira  chifukwa  cha  kulankhula  kwako : 
pakuti  tamva  ife  tokha,  ndipo  tidziwa  kuti  Mpulumutsi 
wa  dziko  la  pansi  ndi  Iye’yu  nditu. 

Yesu  achiritsa  mwana  wa  mkulu. 

43  Koma  patapita  masiku  awiri’wo  anachoka  komweko 

44  kumka  ku  Galileya.  Pakuti  Yesu  yekha  anachita 
mboni  kuti,  Mneneri  alibe  ulemu  m’dziko  la  kwao. 

45  Chifukwa  chache  pamene  anadza  ku  Galileya,  aGalileya 
anamlandira  Iye,  atakaona  zonse  zimene  anazichita 
m’Yerusalemu  pa  phwando;  pakuti  iwo’nso  ananka  ku 
phwando. 

46  Chifukwa  chache  Yesu  anadza’nso  ku  Kana  wa  Gali- 
leya,  kumene  anasandutsa  madzi  vinyo.  Ndimo  kunali 
mkulu  wina  wa  mfumu,  mwana  wache  anadwala  m’Ka- 

47  pernaumu.  Iye’yu,  pamene  anamva  kuti  Yesu  wachokera 
ku  Yudeya  nafika  ku  Galileya,  ananka  kwa  Iye,  namfunsa 
kuti  atsike,  kukachiritsa  mwana  wache ; pakuti  anali- 

nkufa.  Pamenepo  Yesu  anati  kwa  iye,  Ngati  simuona  48 
zizindikilo  ndi  zozizwa, simudzakulupira.  Mkulu’yo  anane-  49 
na  kwa  lye,  Ambuye,  tsikani  asai.afe  mwana  wanga. 
Yesu  ananena  naye,  Muka,  mwana  wako  ali  ndi  moyo.  50 
Muntbu’yo  anakulupira  mau  amene  Yesu  anatero  naye, 
namuka.  Ndipo  mmene  analikutsika,  akapolo  aehe  ana-  51 
komana  naye,  nanena,  kuti,  Mwana  wako  ali  ndi  moyo. 
Chifukwa  chaohe  anafunsa  iwo  ora  lache  anayamba  ku-  52 
chira’lo.  Pamenepo  anati  kwa  iye,  kuti,  Dzulo,  ora 
lachisanu  ndi  chiwiri  malungo  anamsiya  iye.  Chifukwa  53 
ehache  Atate’wo  anadziwa  kuti  ndi  ora  lomwe’lo  limene 
Yesu  anati  kwa  iye,  Mwana  wako  ali  ndi  moyo ; ndipo 
anakulupira  iye  yekha  ndi  a pa  banja  lache  onse.  Ichi  54 
ndi  cliizindikilo  chachiwiri’nso  Yesu  anachichita,  atacho- 
kera  ku  Yudeya,  ndi  kulowa  m’Galileya. 

Yesu  achiritsa  wopuala  ku  Betesda. 

Zitapita  izi  panali  phwando  la  aYuda;  ndipo  Yesu  5 
anakwera  kunka  ku  Yerusalemu. 

Koma  pali  tamanda  m’Yerusalemu  pa  chipata  cha  2 
nkhosa,  lochedwa  m’chiHebri  Betesda,  liri  ndi  makumbi 
asanu.  M’mtne’mo  munagona  khamu  lalikuru  la  anthu  3 
odwala,  akhungu,  opunduka  miyendo,  opuala.  Koma  5 
panali  munthu  wina  apo,  ali  mkudwala  kwache  dzaka 
makumi  atatu  kudza  zisanu  ndi  zitatu.  Yesu,  pakuona  6 
amene’yo  alikugona,  ndipo  anadziwa  kuti  anatero  nthawi 
yeikuru  tsopano,  ananena  naye,  Ufuna  kuchiritsidwa 
kodi  ? Wodwala’yo  anayanka,  Ambuye,  ndiribe  wondiika  7 
ine  m’tamanda,  pali  ponse  madzi  abvundulidwa ; koma 
mmene  ndirinkudza  ine,  wina  atsika  patsogolo  pa  ine. 
Yesu  ananena  naye,  Tauka,  yalula  mphasa  yako,  nuyende.  8 
Ndipo  pomwepo  munthu’yu  anachira,  nayalula  mphasa  9 
yache,  nayenda. 

Koma  tsiku  lomwe’lo  linali  la  Sabata.  Chifukwa  chache  1 0 
aYuda  ananena  kwa  wochiritsidwa’yo,  Ndi  Sabata,  ndipo 
sikuloledwa  kwa  iwe  kuyalula  mphasa  yako.  Koma  1 1 
iye’yu  anayanka  iwo,  Iye  amene  anandichiritsa  ine, 
yemwe’yu  anati  kwa  ine,  Yalula  mphasa  yako,  nuyende. 
Anamfunsa  iye,  Munthu’yo  ndani  wonena  ndi  iwe,  Yalula  12 
mphasa  yako,  nuyende  ? Koma  wochiritsidwa’yo  sanadzi-  13 
wa  ngati  ndani ; pakuti  Yesu  anachoka  kachetechete, 
popeza  panali  anthu  aunyinji  m’malo  muja.  Zitapita  izi  14 
Yesu  anampeza  iye  m’kachisi,  nati  kwa  iye,  Taona, 
wachiritsidwa ; usachimwe’nso,  kuti  kanthu  koipa  kanga- 

15  chitike  ndi  iwe.  Munthu  anachoka,  nauza  aYuda,  kuti 
ndiye  Yesu  amene  adamchiritsa. 

Yesu  adziulula  kuti  ali  Mwana  wa  Mulungu. 

16  Ndipo  chifukwTa  cha  ichi  aYuda  anazunza  Yesu,  pope- 

17  za  anachita  izi  dzua  la  Sabata.  Koma  Yesu  anayanka  iwo, 
Atate  wanga  amagwira  nchito  kufikira  tsopano,  ndi  Ine 

18  ndigwira  nchito.  Chifukwa  cha  ichi  aYuda  anaonjeza 
kufuna  kumupha,  si  chifukwa  cha  kupasula  kokha  dzua  la 
Sabata,  komatu  amacha’nso  Mulungu  Atate  wache  wa 
Iye  yekha  ; nadziyesera  wolingana  ndi  Mulungu. 

19  Pamenepo  Yesu  anayanka  nati  kwa  iwo,  Indetu,  inde- 
tu,  ndinena  kwa  inu,  Sakhoza  Mwana  kuchita  kanthu  pa 
yekha,  koma  chimene  aona  Atate  achichita,  ndicho. 
Pakuti  zimene  Iye  azichita,  zomwe’zo  Mwana’nso  azichita 

20  momwemo.  Pakuti  Atate  akonda  Mwana,  namuonetsa 
zonse  azichita  yekha  : ndipo  adzamuonetsa  nchito  zoposa 

21  izi,  kuti  mukazizwe.  Pakuti  monga  Atate  aukitsa  akufa, 
nawapatsa  moyo,  momwemo’nso  Mwana  apatsa  moyo  iwo 

22  amene  lye  afuna.  Pakuti  Atate  saweruza  munthu  ali 
yense,  koma  anapereka  kuweruza  konse  kwa  Mwana  ; 

23  kuti  onse  akalemekeze  Mwana,  monga  alemekeza  Atate. 
Wosalemekeza  Mwana  salemekeza  Atateamene  anamtuma 

24  Iye.  Indetu,  Indetu,  ndinena  kwa  inu,  kuti  iye  wakumva 
mau  anga,  ndi  kukulupira  Iye  amene  anandituma  Ine,  ali 
nawo  moyo  wosatha,  ndipo  salowa  m’kuweruza,  koma 

25  wachokera  ku  imfa,  nalowa  m’moyo.  Indetu,  indctu, 
ndinena  kwa  inu,  kuti  ikudza  nthawi,  ndipo  iriko  tsopa- 
no,  imene  akufa  adzamva  mau  a Mulungu  ; ndipo  iwo 

26  akumva  adzakhala  ndi  moyo.  Pakuti  monga  Atate  ali 
ndi  moyo  mwa  Iye  yekha,  momwemo’nso  anapatsa  kwa 

27  Mwana  kukhala  ndi  moyo  mwa  Iye  yekha  ; ndipo  anampa- 
tsa  Iye  mphamvu  ya  kuchita  mlandu,  kuti  ali  Mwana  wa 

28  munthu.  Musazizwe  ndi  ichi  kuti  ikudza  nthawi,  imene 

29  onse  ali  m’manda  adzamva  mau  ache,  nadzaturuka,  iwo 
adachita  zabwino,  ku  kuuka’nso  kwa  moyo ; koma  iwo 
adachita  zoipa,  ku  kuuka’nso  kwa  kuweruza. 

30  Sindikhoza  kuchita  kanthu  kwa  Ine  ndekha  : monga 
momwe  ndimva  ndiweruza;  ndipo  maweruzidwe  anga  ali 
olungama ; chifukwa  kuti  sinditsata  chifuniro  changa, 

31  koma  chifuniro  cha  Iye  wondituma  Ine.  Ngati  ndichita 

32  mboni  za  Ine  ndekha,  umboni  wanga  suli  woona.  Wochi- 
ta  mboni  za  Ine  ndi  wina ; ndipo  ndidziwa  kuti  umboni 

33  umene  Iye  andichitira  Ine  uli  woona.  Inu  munatuma  kwa 

Yohane,  ndipo  iye  anachitira  mboni  choonadi.  Ndipo  34 
Ine  sindilandira  umboni  kwa  munthu  : koma  ndinena  izi, 
kuti  inu  mukapulumutsidwe.  Iye’yu  anali  nyali  yoyaka  35 
ndi  yowala  ; ndipo  inu  munafuna  kukondwera  m’kuunika 
kwache  kanthawi.  Koma  Ine  ndiri  nawo  umboni  woposa  36 
wa  Yohane : pakuti  nchito  zimene  Atate  anandipatsa  ndi- 
zitsirize,  nchito  zomwe’zo  ndizichita  zindichitira  mboni, 
kuti  Atate  wandituma  Ine.  Ndipo  Atate  wondituma’yo,  37 
Iye’yu  wandichitira  Ine  mboni.  Simunamva  mau  ache 
konse,  kapena  maonekedwe  ache  simunaona.  Ndipo  38 
mulibe  mau  ache  okhala  mwa  inu  ; chifukwa  kuti  amene 
Iye’yu  anatuma,  inu  simumkulupira  amene’yo.  Musantula  39 
m’malembo,  popeza  muyesa  kuti  momwemo  muli  nawo 
moyo  wosatha  ; ndipo  akundichitira  ine  mboni  ndi  iwo 
omwe’wo  ; ndipo  simufuna  kudza  kwa  Ine,  kuti  mukakha-  40 
le  nawo  moyo.  Ulemu  sindiulandira  kwa  anthu.  41 
Koma  ndikudziwani  inu,  kuti  mulibe  chikondi  clia  42 
Mulungu  mwa  inu  nokha.  Ndadza  Ine  m’dzina  la  Atate  43 
wanga,  ndipo  simundilandira  Ine  : akadza  wina  m’dzina 
lache  la  iye  mwini,  tye’yu  mudzamlandira.  Mungathe  44 
inu  bwanji  kukulupira,  popeza  mulandira  ulemu  wina  kwa 
mnzache ; ndimo  ulemu  wakuchokera  kwa  Mulungu 
yekha  simuufuna  ? Musayesa  kuti  Ine  ndidzakunenezani  45 
inu  kwa  Atate  : pali  wakukunenezani,  ndiye  Mose,  amene 
mwamtama  inu.  Pakuti,  mukadakulupirira  Mose,  muka-  46 
dakulupirira  Ine ; pakuti  iye’yu  analembera  za  Ine. 
Koma  ngati  simukulupirira  malembo  a iye’yu,  mudzakulu-  47 
pirira  bwanji  mau  anga  ? 

Kucliurukitsa,  kwa  mikate. 

(Mat.,  14:  13-21.  Marko,  6:  30-44.  Luka,  9:  10-17.) 

Zitapita  izi  anachoka  Yesu  kumka  ku  tsija  lija  la  0 
nyanja  ya  Galileya,  ndiyo  ya  Tiberiya.  Ndipo  khamu  2 
lalikuru  la  anthu  linamtsata  Iye,  chifukwa  anaona  zizi- 
ndikilo  zimene  anachita  pa  odwala.  Koma  Yesuanakwera  3 
ku  phiri,  nakhala  pansi  komweko  pamodzi  ndi  akupu- 
nzira  ache.  Ndipo  Pashka,  phwando  la  aYuda,  linayandi-  4 
kira.  Pamenepo  Yesu,  potukula  maso  ache,  ndi  kuona  5 
kuti  khamu  lalikuru  lirinkudza  kwa  lye,  ananena  kwa 
Filipo,  Tidzagula  kuti  mkate  kuti  akadye  awa  ? Koma  6 
ananena  ichi  kuti  amyese ; pakuti  anadziwa  yekha 
chimene  akachita.  Filipo  anayanka  Iye,  Mikate  ya  7 
marupiya  ateka  mazana  awiri  siikwanira  iwo,  kuti  yense 
akatenge  pang’ono.  Mmodzi  wa  akupunzira  aclie  8 

Andreya,  mbale  wache  wa  Simoni  Petro,  ananena  ndi 

9  Iye,  Pali  mnyamata  pano,  amene  ali  nayo  mikate  isanu, 
ndi  tinsomba  tiwiri;  koma  nanga  izi  ziri  chiani  kwa 

10  ambiri  otere  ? Nati  Yesu,  Akhalitseni  anthu  pansi. 
Ndipo  panali  maudzu  ambiri  pa  malo’po.  Pamenepo 
amuna’wo  anakhala  pansi,  kuwerenga  kwao  monga  zikwi 

11  zisanu.  Pomwepo  Yesu  anatenga  mikate’yo ; ndipo 
pamene  adayamika,  anagawira  iwo  akukhala  pansi ; 
momwemo’nso  ndi  tinsomba,  monga  momwe  anafuna. 

12  Ndipo  pamene  adakhuta,  ananena  kwa  akupunzira  ache, 
Olani  nyenyeswa  zotsala  kuti  kasatayike  kanthu. 

13  Pomwepo  anaola,  nadzaza  mitanga  khumi  ndi  iwiri  ndi 
nyenyeswa  za  mikate  isanu’yo  ya  barle,  zimene  zinatsalira 

14  iwo  amene  anadya.  Chifukwa  chache,  anthu,  poona 
chizindikilo  chimene  anachita,  ananena,  kuti,  Amene’yo 
ndiye  mneneri  nditu  wakudza  m’dziko  la  pansi. 

15  Pamenepo  Yesu,  pozindikira  kuti  alikufuna  kudza 
kudzamgwira  Iye,  kuti  amlonge  ufumu,  nachoka’nso 
kumka  ku  phiri  pa  yekha. 

Yesu  ayenda  pa  nyanja. 

(Mat.,  14:  22-34.  Marko,  6:  45,  46.) 

16  Koma  pofika  madzulo,  akupunzira  ache  anatsikira  ku 

17  nyanja ; ndipo  pamene  adalowa  m’ngalawa,  anali  kuoloka 
nyanja  kumka  ku  Kapernaumu.  Ndipo  kutada  pamenepo, 

18  koma  Yesu  asanadze  kwa  iwo.  Ndipo  nyanja  inali  kuuka 

19  chifukwa  cha  mphepo  yeikulu  yakuomba’ko.  Ndipo 
pamene  adapalasa  monga  mastadiya  makumi  awiri  ndi 
asanu  kapena  makumi  atatu,  anaona  Yesu  alikuyenda  pa 
nyanja,  ndi  kuyandikira  ngalawa  ; ndipo  anachita  mantha. 

20  Koma  Iye  ananena  nawo,  Ndine ; musaope.  Pamenepo 

21  analola  kumlandira  m’ngalawa ; ndipo  pomwepo  ngala- 
wa’yo  yafika  ku  mtunda  kumene  anali  kumka’ko. 

Yesu  mkate  wa  moyo  kwa  okulupirira. 

22  Mmawa  mwache  khamu  la  anthu  limene  linaima  tsija 
lija  la  nyanja  anaona  kuti  palibe  ngalawa  yina  koma 
imodzi,  ndi  kuti  Yesu  sanalowa  pamodzi  ndi  akupunzira 
ache  m’ngalawa’mo,  koma  akupunzira  ache  adachoka  pa 

23  okha;  koma  zinachokera  ngalawa  zina  ku  Tiberiya,  pafupi 
pa  malo  pomwe  adadya’po  mkate  mmene  Yesu  adaya- 

24  mika ; chifukwa  chache  pamene  khamu  la  anthu  linaona 
kuti  palibe  Yesu,  ndi  akupunzira  ache  palibe,  iwo  okha 
analowa  m’ngalawa’zo  nadza  ku  Kapernaumu,  alikufuna 

Yesu.  Ndipo  pamene  anampeza  Iye  tsija  lija  la  nyanja,  25 
anati  kwa  Iye,  Rabi,  munadza  kuno  liti  ? Yesu  anayanka  26 
iwo  nati,  Indetu,  indetu,  ndinena  ndi  inu,  Mundifuna  Ine, 
si  chifukwa  munaona  zizindikilo,  koma  chifukwa  munadya 
mkate,  nimunakhuta.  Gwirani  nchito  si  chifukwa  ciia  27 
chakudya  chimene  chitayika,  koma  cha  chakudya  chimene 
chitsalira  ku  moyo  wosatha,  chimene  Mwana  wa  munthu 
adzakupatsani  inu : pakuti  amene’yo  Atate,  ndiye  Mulu- 
ngu,  adamlembera  chizindikilo.  Pamenepo  anati  kwa  28 
Iye,  Tikachite  cliiani,  kuti  tichite  nchito  za  Mulungu  ? 
Yesu  anayanka  nati  kwa  iwo,  Nchito  ya  Mulungu  ndi  iyi,  29 
kuti  mukulupirire  Iye  amene  Iye’yu  anamtuma.  Chifu-  30 
kwa  chache  anati  kwa  Iye,  Ndimo  muchita  chizindikilo 
chanji,  kuti  tikaone  ndi  kukulupirira  Inu  ? muchita 
chiani?  Atate  athu  anadya  mana  m’chipululu ; monga  31 
kwalembedwra,  Mkate  wochokera  mwamba  anawapatsa 
iwo  kudya.  Chifukwa  chaclie  Yesu  anati  kwa  iwo,  32 
Indetu,  indetu,  ndinena  kwa  inu,  Si  Mose  amene  anaku- 
patsani  inu  mkate  kwa  kumwamba ; koma  Atate  wanga 
akupatsani  inu  mkate  woona  wa  kumwamba.  Pakuti  33 
mkate  wa  Mulungu  ndiye  wakutsika  kuchokera  kumwamba 
ndi  kupatsa  moyo  kwa  dziko  la  pansi.  Pamenepo  anati  34 
kwa  lye,  Ambuye,  tipatseni  ife  mkate  uwu  nthawi  zonse. 
Yesu  anati  kwa  iwo,  Ine  ndine  mkate  wa  moyo ; iye  35 
arnene  adza  kwa  Ine  sadzamva  njala,  ndi  iye  amene 
akulupirira  Ine  sadzamva  ludzu  nthawi  zonse.  Koma  36 
ndinati  kwa  inu,  kuti  mungakhale  mwandiona,  simuku- 
lupirira.  Chinthu  chonse  chimene  anandipatsa  Ine  Atate  37 
chidzadza  kwa  Ine ; ndipo  wakudza  kwa  Ine  sindidza- 
mtaya  iye  kunja.  Kuti  ndatsika  kumwamba,  si  kuti  38 
ndichite  chifuniro  changa,  koma  chifuniro  cha  Iye  amene 
anandituma  Ine.  Koma  chifuniro  cha  Iye  amene  anandi-  39 
tuma  Ine  ndi  ichi,  kuti  za  ichi  chonse  Iye  anandipatsa 
Ine  ndisataye’ko  kanthu,  koma  ndichiukitse  tsiku  loma- 
riza.  Pakuti  chifuniro  cha  Atate  wanga  ndi  ichi,  kuti  40 
yense  wakuyang’ana  Mwana,  ndi  kukulupirira  Iye, 
akakhale  nawo  moyo  wosatha  ; ndipo  Ine  ndidzamukitsa 
iye  tsiku  lomariza. 

Chifukwa  chache  aYuda  anang’ung’udza  za  Iye,  chifu-  41 
kwa  anati,  Ine  ndine  mkate  wotsika  kumwamba.  Ndipo  42 
iwo  ananena,  Si  Yesu  uyu,  Mwana  wa  Yosefe,  atate 
wache  ndi  amai  wache  tiwadziwa  ? Anena  bwanji 
tsopano,  kuti  ndatsika  kumwamba  ? Yesu  anayanka  nati  43 
kwa  iwo,  Musang’ung’udze  wina  ndi  mnzache.  Kulibe  44 

mmodzi  akhoza  kudza  kwa  Ine  koma  ngati  Atate  wondi- 
tuma  Ine  amkoka  iye  ; ndipo  Ine  ndidzamukitsa  iye  tsiku 

45  lomariza.  Chalembedwa  mwa  aneneri,  Ndipo  adzakhala 
onse  opunzitsidwa  ndi  Mulungu.  Yense  amene  adamva 

46  kwa  Atate,  napunzira,  adza  kwa  Ine.  Sikuti  munthu 
wina  waona  Atate,  koma  Iye  amene  ali  wochokera  kwa 

47  Mulungu,  amene’yo  waona  Atate.  Indetu,  indetu,  ndi- 

48  nena  ndi  inu,  Iye  wokulupira  ali  nawo  moyo  wosatha.  Ine 

49  ndine  mkate  wa  moyo.  Atate  anu  adadya  m’chipululu, 

50  ndipo  adamwalira.  Mkate  wotsika  kumwamba  ndi  uwu, 

51  kuti  munthu  akadye’ko  ndikusamwalira.  Mkate  wa  moyo 
umene  unatsika  kumwamba,  Ine  ndine.  Ngati  munthu 
wina  akadya’ko  mkate  uwu,  adzakhala  ndi  moyo  kosatha. 
Inde,  ndipo  mkate  umene  ndidzapatsa  Ine,  ndiwo  nyama 
ya  thupi  langa,  ukhale  moyo  wa  dziko  la  pansi. 

52  Pamenepo  aYuda  anatetana  wina  ndi  mnzache  ndi 
kunena,  Akhoza  bwanji  amene’yu  kutipatsa  ife  kudya 

53  nyama  ya  thupi  lache  ? Chifukwa  chache  Yesu  anati 
kwa  iwo,  Indetu,  indetu,  ndinena  ndi  inu,  Ngati  simuku- 
dya  nyama  ya  Mwana  wa  munthu  ndi  kumwa  mwazi 

54  wache,  mulibe  moyo  mwa  inu  nokha.  lye  wakudya 
nyama  yanga  ndi  kumwa  mwazi  wanga  ali  nawo  moyo 
wosatha ; ndipo  Ine  ndidzamukitsa  iye  tsiku  lomariza. 

55  Pakuti  nyama  yanga  ndi  chakudya  nditu,  ndi  mwazi 

56  wanga  ndi  chakumwa  nditu.  Iye  wakudya  nyama  yanga 
ndi  kumwa  mwazi  wanga  akhala  mwa  Ine  ndi  Ine  mwa 

57  iye.  Monga  Atate  wa  moyo  anandituma  Ine,  ndipo 
Ine’nso  ndiri  ndi  moyo  chifukwa  cha  Atate ; momwemo 
wondidya  Ine  iyeyu’nso  adzakhala  ndi  moyo  chifukwa 

58  cha  Ine.  Mkate  wotsika  kumwamba  ndi  umene’wu : si 
monga  atate’wo,  anadya,  ndipo  anamwalira : iye  waku- 
dya  mkate  umene  adzakhala  ndi  moyo  nthawi  zonse. 

59  Izi  anati  m’nyumba  yosonkhanira,  pakupunzitsa  m’Ka- 
pernaumu. 

Akupunzira  ambiri  aleka  kutsata  Yesu. 

60  Pamenepo  ambiri  a akupunzira  ache,  pakumva  izi, 
anati,  Mau  awa  ndi  osautsa;  akhoza  kumva  awa  ndani? 

61  Koma  Yesu  podziwa  mwa  yekha  kuti  akupunzira  ache 
alikung’ung’udza  chifukwa  cha  ichi,  anati  kwa  iwo,  Ichi 

62  mukumudwa  nacho  ? Nanga  bwanji  ngati  mukaona  Mwana 
wa  munthu  alikukwera  kumene  anali  kale  lomwe? 

63  Wopatsa  moyo  ndi  mzimu ; thupi  la  nyama  silitandiza 
konse.  Mau  amene  ndalankhula  ndi  inu  ndiwo  mzimu, 

ndipo’nso  moyo.  Koma  pali  ena  mwa  inu  amene  sakulu-  64 
pirira.  Pakuti  Yesu  anadziwa  poyamba  osakulupirira  ndi 
ani,  ndi  wompereka  iye  ndani.  Ndipo  ananena,  Chifukwa  65 
cha  ichi  ndinati  kwa  inu,  kuti  palibe  munthu  angathe 
kudza  kwa  Ine,  koma  ngati  kupatsidwa  kwa  iye  ndi  Atate. 

Pa  ichi  ambiri  a akupunzira  ache  anabwerera  mbuyo,  66 
ndimo  sanayendayenda’nso  ndi  Iye.  Chifukwa  chache  67 
Yesu  anati  kwa  khumi  ndi  awiri’wo,  Nangainu’nsomufuna 
kuchoka  ? Simoni  Petro  anayanka  Iye,  Ambuye,  tidza-  68 
muka  kwa  ani?  muli  nawo  mau  a moyo  wosatha.  Ndipo  69 
ife  tikulupirira,  ndipo  tidziwa  kuti  Inu  muli  Woyera  wa 
Mulungu.  Yesu  anayanka  iwo,  Kodi  sindinakusankhani  70 
khumi  ndi  awiri,  ndipo  mwa  inu  mmodzi  ali  mdierekezi  ? 
Koma  adanena  za  Yudase,  mwana  wa  Simoni  Isikariote,  71 
pakuti  iye  ndiye  amene  akampereka  Iye,  ali  mmodzi  mwa 
khumi  ndi  awiri. 

Abale  a Yesu  sakulupira. 

Ndipo  zitapita  izi  Yesu  anayendayenda  m’Galileya ; ~J 
pakuti  sanafuna  kuyendayenda  m’Yudeya,  chifukwa 
aYuda  anafuna  kumupha  Iye.  Koma  phwando  la  aYuda,  2 
phwando  la  masasa,  linayandikira.  Chifukwa  chache  3 
abale  ache  anati  kwa  Iye,  Chokani  pano,  mumuke  ku 
Yudeya,  kuti  akupunzira  anu’nso  akapenye  nchito  zanu 
zimene  muchita.  Pakuti  palibe  munthu  achita  kanthu  4 
pobisika,  nafuna  yekha  kukhala  mkumveka.  Ngati 
muchita  izi,  dzionetsereni  eni  nokha  kwa  dziko  la  pansi. 
Pakuti  angakhale  abale  ache  sanakulupirira  mwa  Iye.  5 
Chifukwa  chache  Yesu  ananena  nawo,  Nthawi  yanga  6 
siinafike  ; koma  nthawi  yanu  yakonzeka  masiku  onse. 
Dziko  la  pansi  silingathe  kudana  ndi  inu ; koma  Ine  7 
lindida,  popeza  Ine  ndilichitira  mboni,  kuti  nchito  zache 
ziri  zoipa.  Kwerani  inu  kumka  ku  phwando  ; sindikwera  8 
Ine  ku  phwando  ili  tsopano  apa ; kuti  nthawi  yanga 
siinakwanire.  Ndipo  mmene  adanena  nawo  zimene’zi  9 
anakhalabe  m’Galileya. 

Yesu  apunzitsa  m’kachisi.  AYuda  atsutsana 
za  iye.  Ayesa  kumgwira. 

Koma  pamene  abale  ache  adakwera  kumka  ku  10 
phwando,  pomwepo  Iye’nso  anakwera,  si  poonekera, 
koma  monga  pobisalika.  Pomwepo  aYuda  analikumfuna  1 1 
Iye  pa  phwando,  nanena,  Ali  kuti  udja  ? Ndipo  kunali  12 
kung’ung’udza  kwambiri  za  Iye  mwa  makamu  a anthu  : 

ena  ananena,  kuti,  Ali  wabwino ; koma  ena  ananena,  Iai, 

1 3 koma  asokeretsa  khamu  la  anthu’wo.  Chinkana  anatero 
panalibe  munthu  analankhula  za  Iye  poyera  chifukwa 
cha  kuopa  aYuda. 

14  Koma  pamene  padafika  pakati  pa  phwando,  Yesu 

15  anakwera  nalowa  m’kachisi,  napunzitsa.  Chifukwa 
chaehe  aYuda  anazizwa,  nanena,  Amene’yu  adziwa 

16  bwanji  zolemba,  wosapunzira?  Pamenepo  Yesu  ana- 
yanka  iwo,  nati,  Chipunzitso  changa  sichiri  changa, 

17  koma  cha  lye  amene  anandituma  Ine.  Ngati  munthu 
ali  yense  afuna  kuchita  chifuniro  chache,  adzazindikira 
za  chipunzitso’cho,  ngati  chichokera  kwa  Mulungu, 

18  kapena  ndilankhula  zochokera  kwa  Ine  ndekha.  Iye 
wolankhula  zochokera  kwa  iye  yekha  afuna  ulemu  wa 
mwini  yekha.  Iye  wakufuna  ulemu  wa  Iye  amene 
anamtuma,  yemwe’yu  ali  woona,  ndipo  mwa  lye  mulibe 

19  chosalungama.  Si  Mose  kodi  anakupatsani  inu  mala- 
mulo,  ndipo  kulibe  mmodzi  mwa  inu  achita  malamulo  ? 

20  Mufuna  kundipha  bwanji?  Khamu  la  anthu  linayanka, 

21  Muli  ndi  chiwanda  : afuna  ndani  kukuphani  Inu?  Yesu 
anayanka  nati  kwa  iwo,  Ndinachita  nchito  imodzi,  ndimo 

22  muzizwa  monse.  Chifukwa  cha  ichi  Mose  anakupatsani 
inu  mdulidwe  (si  kuti  uchokera  kwa  Mose,  koma  kwa 

23  makolo) ; ndipo  mudula  munthu  tsiku  la  Sabata.  Ngati 
munthu  alandira  mdulidwe  tsiku  la  Sabata,  kuti  mala- 
mulo  a Mose  angapasulidwe ; kodi  mundikwiira  Ine, 

24  chifukwa  ndamchiritsadi  munthu  tsiku  la  Sabata  ? Mu- 
saweruze  monga  maonekedwe,  koma  weruzani  chiweru- 
ziro  cholungama. 

25  Pamenepo  ena  a iwo  a ku  Yerusalemu  ananena,  Kodi 

26  suyu  amene  afuna  kumupha  ? ndipo  taona,  amalankhula 
poyera,  ndipo  sanena  kanthu  kwa  Iye.  Kapena  kodi 

27  akuru  adziwa  nditu  kuti  ndiye  Kristu  amene’yo?  Koma 
amene’yo  tidziwa  uko  achokera : koma  Kristu  pamene 
akadzadza,  palibe  mmodzi  adzadziwa  uko  achokera. 

28  Pamenepo  Yesu  anapfuula  m’kachisi,  ali  kupunzitsa  ndi 
kunena,  Mundidziwa  Ine,  ndipo’nso  mudziwa  uko  ndi- 
chokera  ; ndipo  sindinadza  ine  ndekha,  koma  Iye  wondi- 

29  tuma  Ine  amene  inu  simumdziwa,  ali  woona.  Ine 
ndimdziwa  Iye ; chifukwa  ndiri  wochokera  kwa  Iye, 

30  nandituma  Ine  Iye’yu.  Pamenepo  anafuna  kumgwira 
Iye : koma  palibe  wina  anaika  dzanja  pa  Iye,  chifukwa 

31  nthawi  yache  siinafike.  Koma  ambiri  mwa  khamu  la 
anthu  anakulupirira  kwa  Iye ; ndipo  ananena,  Pamene 

Kristn  akadza  adzachita  kodi  zizindikilo  zambiri  zoposa 
zimene  adazichita  amene’yo  ? AFarisi  anamva  khamu 
la  anthu  ling’ung’udza  zimene’zi  za  Iye ; ndimo  akulu  a 
nsembe  ndi  aFarisi  anafuna  anyamata  kuti  akamgwire 
Iye.  Pamenepo  Yesu  anati,  Katsala  kanthawi  ndiri  ndi 
inu,  ndipo  ndimuka  kwa  Iye  wondituma  Ine. 

Mudzafunafuna  Ine,  osandipeza  Ine ; ndipo  pomwe 
ndiri  Ine,  inu  simungathe  kudza’po.  Chifukwa  chache 
aYuda  anati  mwa  iwo  okha,  Adzamka  kuti  uyu  kuti  ife 
sitikampeza  Iye  ? kodi  adzamuka  kwa  aHeleni  obala- 
lika’wo,  ndi  kupunzitsa  aHeleni  ? Mau  awa  amene  anati 
ndi  chiani,  Mudzandifunafuna  osandipeza  Ine  : ndipo 
pomwe  ndiri  Ine,  inu  simungathe  kudza’po  ? 

Koma  tsiku  lomariza,  lalikuru’lo  la  phwando  Yesu 
anaima  napfuula,  ndi  kunena,  Ngati  pali  munthu  akumva 
ludzu,  adze  kwa  Ine,  namwe.  Iye  wokulupira  mwa  Ine, 
monga  chilembo  chinati,  mitsinje  ya  madzi  amoyo  idzaye- 
nda,  kuturuka  m’mimba  mwache.  -Koma  ichi  anati  za 
Mzimu,  umene  iwo  akukulupira  mwa  Iye  anati  adzala- 
ndire ; pakuti  Mzimu  panalibe  pamenepo,  ehifukwa 
Yesu  sanalemekezedwa  pa  nthawi  pomwepo.  Pamenepo 
ena  a khamu’lo  pakumva  mau  awa,  ananena,  Mneneri’yo 
ndi  uyu  nditu.  Ena  ananena,  Uyu  ndi  Kristu.  Koma 
ena  ananena,  Nanga  kodi  Kristu  adza  kuturuka  ku 
Galileya.  Kodi  sichinati  chilernbo  kuti  Kristu  adza 
kuturuka  mwa  mbeu  ya  Davide,  ndi  kuchokera  ku  Bete- 
lehemu,  ku  mudzi  kumene  kunali  Davide?  Chifukwa 
ehache  kudakhala  kusiyana  m’khamu’Io  chifukwa  cha  Iye. 
Koma  ena  mwa  iwo  anafuna  kumgwira  Iye  ; koma  palibe 
munthu  anaika  manja  pa  Iye. 

Pamenepo  anyamata’wo  anadza  kwa  akulu  ansembe 
ndi  aFarisi ; ndipo  iwo’wa  anati  kwa  iwo,  Simunatenga 
Iye  bwanji?  Anyamata’wo  anayanka,  Nthawi  yonse 
palibe  munthu  analankhula  chotero.  Pamenepo  aFarisi 
anayanka  iwo,  kodi  mwasokeretsedwa  ndi  inu’nso? 
Kodi  wina  wra  akuru  anakulupira  mwa  Iye,  kapena  wa 
aFarisi?  Koma  khamu  ili  losadzhva  malamulo,  likhala 
lotembereredwa.  Nikodemo  ananena  kw  a iwo,  amene  udja 
adadza  kwa  Iye  kale,  ali  mmodzi  wa  iwo,  Kodi  malamulo 
athu  aweruza  munthu,  osayamba  kumva  iye,  nazindikira 
chimene  achita  ? Anayanka  nati  kwa  iye,  Kodi  iwe’nso 
uli  woturuka  m’Galileya?  Santula,  nuone  kuti  mwa 
Galileya  sanauka  mneneri.  Ndipo  anamuka  munthu 
yense  ku  nyumba  yache. 

Za  mkazi  wa  chigololo. 

3  Koma  Yesu  anamuka  ku  phiri  la  Azitona.  Koma 

2 mamawa  anakhala’nso  ku  kachisi,  ndipo  anthu  onse 
anadza  kwa  lye ; ndipo  mmene  anakhala  pansi  anapu- 

3 nzitsa  iwo.  Koma  alembi  ndi  aFarisi  amtenga  kwa  Iye 
mkazi  wogwidwa  m’chigololo,  ndipo  pamene  anamuimika 

4 ive  pakati,  ananena  kwa  Iye,  Mpunzitsi,  mkazi  uyu 

5 wagwidwa  alimkuchita  chigololo.  Koma  m’malamulo 
Mose  anatilamulira,  tiwaponye  miyala  otere.  Chifukwa 

G chache  Inu  munena  chiani  za  iye  ? Koma  ichi  ananena 
kuti  amuyese  Iye,  kuti  akakhale  nacho  chomneneza  Iye. 
Koma  Yesu,  mmene  adawerama  pansi  analemba  pa 

7 nthaka  ndi  chala  chache.  Koma  pamene  anakhalakhala 
ali  kumfunsabe  Iye,  anaweramuka,  nati  kwa  iwo,  Iye  wa 
inu  ali  wopanda  chimo,  ayambe  kuponya  mwala  pa 

8 iye.  Ndipo  mmene  adawerama’nso  analemba  ndi  chala 

9 chache  pansi.  Koma  iwo,  mmene  adamva,  anaturuka’mo 
amodzi  amodzi,  kuyambira  kwa  akulu,  kufikira  kwa 
otsiriza:  ndipo  Yesu  anatsala  yekha,  ndi  mkazi,  alikuima 

10  pakati.  Koma  Yesu  pamene  adaweramuka,  anati  kwa 
iye,  Mkazi  iwe,  ali  kuti  adja’wa  ? Palibe  munthu  anaku- 

11  tsutsa  kodi  ? Koma  iye  anati,  Palibe,  Ambuye.  Ndipo 
Yesu  anati,  Ine’nso  sindikutsutsa  iwe ; pita ; kuyambira 
tsopano  usachimwe’nso. 

Za  kuchokera  kwache  kwa  Yesu. 

12  Pamenepo  Yesu  analankhula  nawo’nso,  nanena,  Ine 
ndine  kuunika  kwa  dziko  la  pansi ; iye  wonditsata  ine 
sadzayenda  mu  mdima,  koma  adzakhala  nako  kuunika 

13  kwa  moyo.  Chifukwa  chache  aFarisi  anati  kwa  Iye, 
Muchita  mboni  za  inu  nokha ; umboni  wanu  suli  woona. 

14  Anayanka  Yesu  nati  kwa  iwo,  Ndingakhale  ndichita 
mboni  za  Ine  ndekha  umboni  wanga  uli  woona  ; chifukwa 
ndidziv.a  kumene  ndachokera  ndi  kumene  ndimuka’ko ; 
koma  inu  simudziwa  kumene  ndichokera,  ndi  kumene 

15  ndimuka’ko.  Inu  muweruza  monga  mwa  thupi  la  nyama  ; 

16  Ine  sindiweruza  munthu.  Ndipo  ngati  ndiweruza  Ine, 
chiweruziro  changa  chiri  choona ; kuti  sindiri  pa  ndekha, 

17  koma  Ine  ndi  Atate  amene  anandituma  Ine.  Inde  kuda- 
lembedwa  m’malamulo  anu  kuti  umboni  wa  anthu  awiri  uli 

18  woona.  Ine  ndine  wakuchita  mboni  za  Ine  ndekha,  ndipo 
Atate  amene  anandituma  Ine  achita  mboni  za  Ine. 

19  Chifukwa  chache  ananena  ndi  Iye,  Ali  kuti  Atatewanu? 

Yesu  anayanka,  Simudziwa  kapena  Ine,  kapena  Atate 
wanga ; mukadadziwa  Ine,  mukadadziwa  Atate  wanga’nso. 
Mau  awa  analanklmla  m’nyumba  ya  ehuma  cha  Mulungu  20 
popunzitsa  m’kaehisi : ndipo  palibe  munthu  anamgwira 
lye,  kuti  nthawi  yaehe  siinafike. 

Pamenepo  anati’nso  kwa  iwo ; Ndimuka  Ine,  ndipo  21 
mudzandifuna  Ine,  ndipo  m’chimo  lanu  mudzafa  : kumene 
ndimuka’ko  Ine,  simudziwa  kudza  inu.  Chifukwa  chache  22 
aYuda  ananena,  Kodi  adzadzipha  yekha,  kuti  ananena, 
Kumene  ndimuka’ko  Ine,  simudziwa  inu  kudza  ? Ndipo  23 
ananena  nawo,  Inu  ndinu  ochokera  pansi ; Ine  ndine  wocho- 
kera  kumwamba  : inu  ndinu  a dziko  lino  la  pansi ; sindiri 
Ine  wa  dziko  lino  la  pansi.  Chifukwa  chache  ndinati  kwa  24 
inu,  kuti  mudzafa  m’machimo  anu,  pakuti  ngati  simuku- 
lupirira  kuti  Ine  ndine,  mudzafa  m’machimo  anu.  Pame-  25 
nepo  ananena  kwa  Iye,  Ndinu  ani?  Yesu  anati  kwa  iwo, 
chimene  chomwe  ndilankhula’nso  ndi  inu  pa  chiyambi. 
Ndiri  nazo  zambiri  za  kulankhula  ndi  za  kuweruza  za  26 
inu ; koma  wondituma  Ine  ali  woona ; ndipo  zimene 
ndazimva  pa  Iye,  zomwe’zo  ndilankhula  kwa  dziko  la 
pansi.  Sanazindikira  iwo  kuti  analikunena  nawo  za  27 
Atate.  Chifukwa  chache  Yesu  anati,  Pamene  mutadza-  28 
mkweza  Mwana  wa  munthu,  pomwepo  mudzazindikira 
kuti  Ine  ndine,  ndipo  sindichita  kanthu  kwa  Ine  ndekha, 
koma  monga  anandipunzitsa  Atate,  ndilankhula  izi.  Ndipo  29 
wondituma  Ine  ali  ndi  Ine ; sanandisiya  Ine  pa  ndekha ; 
chifukwa  ndichita  Ine  zimene  zimkondweretsa  Iye 
nthawi  zonse.  Pakulankhula  Iye  zimene’zi,  ambiri  anaku-  30 
lupirira  mwa  Iye. 

Chifukwa  chache  Yesu  ananena  kwa  aYuda  aja  31 
adakulupirira  Iye,  Ngati  mukhala  inu  m’mau  anga,  muli 
akupunzira  anga  nditu ; ndipo  mudzazindikira  choonadi,  32 
ndimo  choonadi  chidzakumasulani.  Anayanka  iye,  Tiri  33 
mbeu  ya  Abrahamu,  ndipo  sitinakhala  akapolo  a munthu 
nthawi  iri  yonse  ; munena  bwanji,  Mudzayesedwa  aufulu  ? 
Yesu  anayanka  iwo,  nati,  Indetu,  indetu,  ndinena  kwa  34 
inu,  kuti  yense  wakuchita  chimo  ali  kapolo  wa  chimo’lo. 
Koma  kapolo  sakhala  m’nyumba  nthawi  yonse : mwana  35 
ndiye  akhala  nthawi  yonse.  Chifukwa  chache  ngati  36 
Mwana  adzakuyesani  inu  aufulu,  mudzakhala  aufulu 
nditu.  Ndadziwa  kuti  muli  mbeu  ya  Abrahamu ; koma  37 
mufuna  kundipha  Ine,  chifukwa  mau  anga  alibe  malo  mwa 
inu.  Zimene  ndaona  Ine  kwa  Atate,  ndilankhula  ; ndipo  38 
inu’nso  muchita  chimene  mudamva  kwa  atate  wanu.  Ana-  39 

yanka  nati  kwa  iye,  Atate  wathu  ndiye  Abrahamu.  Yesu 
ananena  nawo,  Ngati  muli  ana  a Abrahamu,  mukadachita 

40  nchito  za  Abrahamu.  Koma  tsopano  mufuna  kundipha 
Ine,  ndine  munthu  amene  analankhula  ndi  inu  choonadi, 
chimene  ndinamva  kwa  Mulungu : ichi  Abrahamu  sana- 

41  chita.  Inu  muchita  nchito  za  atate  wanu.  Anati  kwa  Iye, 
Sitinabadwa  ife  m’chigololo ; tiri  naye  Atate  mmodzi 

42  ndiye  Mulungu.  Yesu  anati  kwa  iwo,  Mulungu  akada- 
khala  Atate  wanu,  mukadakonda  Ine  : pakuti  Ine  ndina- 
turuka,  ndipo  ndachokera  kwa  Mulungu ; pakuti 
sindinadza  kwa  Ine  ndekha,  koma  Iye’yu  anandituma 

43  Ine.  Simuzindikira  malankhulidwe  anga  chifukwa  ninji? 

44  chifukwa  simungathe  kumva  mau  anga.  Inu  muli  ocho- 
kera  mwa  atate’yo  Mdierekezi,  ndipo  zolakalaka  zache  za 
atate  wanu  mufuna  kuchita.  Iye’yu  anali  wambanda 
kuyambira  pa  chiyambi,  ndipo  sanaima  m’choonadi,  kuti 
mwa  iye  mulibe  choonadi.  Pamene  alankhula  bodza, 
alankhula  za  mwini  wache ; kuti  ali  wabodza,  ndi  atate 

45  wache  wa  bodza.  Koma  Ine,  chifukwa  ndinena  choonadi, 

46  simukulupirira  Ine.  Ndani  mwa  inu  anditsutsa  ine  za 
chimo  ? Ngati  ndinena  choonadi,  simundikulupira  Ine 

47  chifukwaninji  ? Iye  wochokera  kwa  Mulungu  amva 
zonena  za  Mulungu  ; inu  simumva  chifukwa  cha  ichi  kuti 

48  simuli  a kwa  Mulungu.  Ayuda  anayanka  nati  kwa  Iye, 
Kodi  sitinena  bwino  ife  kuti  inu  ndinu  mSamariya,  ndipo 

49  muli  ndi  chiwanda?  Yesu  anayanka,  Ndiribe  chiwanda 
Ine ; koma  ndilemekeza  Atate  wanga,  ndipo  inu  mundi- 

50  peputsa  Ine.  Koma  Ine  sinditsata  ulemerero  wanga ; 

51  alipo  wotsata’yo,  ndi  wakuweruza.  Indetu,  indetu, 
ndinena  ndi  inu,  Ngati  munthu  asunga  mau  anga,  sadzaona 

52  imfa  nthawi  yonse.  Ayuda  anati  kwa  Iye,  Tsopano 
tazindikira  kuti  muli  ndi  chiwanda.  Abraliamu  anamwa- 
lira,  ndi  aneneri ; ndipo  inu  munena,  ngati  munthu  asunga 

53  mau  anga,  sadzalawa  imfa  ku  nthawi  yonse.  Kodi  Inu 
ndinu  wamkulu  ndi  Atate  wathu  Abrahamu  amene 
anamwalira  ? ndipo  aneneri  anamwalira : mudziyesera 

54  nokha  muli  ani  ? Yesu  anayanka,  Ngati  Ine  ndidzile- 
mekeza  ndekha,  ulemerero  wanga  uli  chabe : Atate 
wanga  ndiye  wondilemekeza  Ine  ; amene  munena  za  Iye, 
kuti  ndiye  Mulungu  wanu ; ndipo  inu  simunadziwa  Iye ; 

55  koma  Ine  ndimdziwa  Iye ; ndipo  ngati  ndinena,  kuti 
sindimdziwa  Iye,  ndidzakhala  wonama  modzimodzi  ndi 
inu  : koma  ndimdziwa  Iye,  ndipo  ndisunga  mau  ache. 

56  Atate  wanu  Abrahamu  anakondwera  kuti  akaone  tsiku 

langa ; ndipo  anaona,  nasangalala.  AYuda  pamenepo  57 
anati  kwa  Iye,  Mulibe  kufikira  dzaka  makumi  asanu, 
ndipo  mwaona  Abrahamu  kodi?  Yesu  anati  kwa  iwo,  58 
Indetu,  indetu,  ndinena  kwa  inu,  asanayambe  kukhala 
Abrahamu  ndipo  ndiripo  Ine.  Pamenepo  anatola  miyala  59 
kuti  amponye  Iye : koma  Yesu  anabisala  yekha,  naturuka 
m’kachisi. 

Achiritsidwa  munthu  wosaona  chihadwire. 

Ndipo  popita,  anaona  munthu  ali  wosaona  chibadwire.  9 
Ndipo  akupunzira  ache  anamfunsa  Iye,  nanena,  Rabi,  2 
anachimwa  ndani,  amene’yo,  kapena  atate  wache  ndi 
amache,  kuti  anabadwa  wosaona  ? Y esu  anayanka,  Sana-  3 
chimwa  kapena  amene’yo,  kapena  atate  wache  ndi 
amache ; koma  kuti  nchito  za  Mulungu  zikaonekere 
mwa  iye.  Tiyenera  kuchita  nchito  za  Iye  w'ondituma  4 
Ine,  pokhala  pali  msana ; ukudza  usiku  pamene  palibe 
munthuangakhozekugwiranchito.  Pakukhala  Ine  m’dziko  5 
la  pansi,  ndiri  kuunika  kwa  dziko  la  pansi.  Pamene  6 
anati  izi,  analabvula  pansi,  napanga  thope  ndi  malobvu’wo, 
nadzoza  thope’lo  pa  maso,  nati  kwa  iye,  Muka,  samba  7 
m’tamanda  la  Siloamu  (ndilo  losandulika,  Wotumidwa). 
Pamenepo  anachoka,  nasamba,  nadza  alikuona.  Chifukwa  8 
chache  anzache  ndi  iwo  adayang’anira  iye  kale,  kuti  anali 
wopemphapempha,  ananena,  Kodi  suyu  wokhala’yo  ndi 
kupemphapempha  ? Ena  ananena,  kuti,  Ndiye  uyu ; ena  9 
ananena,  lai,  koma  afanana  naye.  Iye’yu  anati,  kuti, 

Ine  ndine.  Pamenepo  ananena  ndi  iye,  Nanga  maso  ako  10 
anatseguka  bwanji?  Iye’yu  anayanka,  Munthu’yo  wo-  11 
chedwa  Yesu  anapanga  thope,  nadzoza  maso  anga,  nati 
kwa  ine,  kuti,  Muka  ku  Siloamu  nusambe ; chifukwa 
chache  ndinachoka,  ndipo  mmene  ndinasamba  ndapenya- 
’nso.  Ndipo  anati  kwa  iye,  Ali  kuti  iye’yu  ? Anena,  12 
Sindidziwa  ine. 

Anamtenga  iye  amene  anali  wosaona  kale  kwa  aFarisi.  13 
Koma  tsiku’lo  ndi  la  Sabata  limene  Yesu  anapanga  thope,  14 
namtsegulira  iye  maso  ache.  Pamenepo  ndipo  aFarisi  15 
anamfunsa’nso,  anapenya’nso  bwanji?  Ndipo  anati  kwa 
iwo,  Anaika  thope  pa  maso  panga,  ndinasamba,  ndipo 
ndipenya.  Ena  pamenepo  mwa  aFarisi  ananena,  Munthu  1G 
uyu  sachokera  kwa  Mulungu,  chifukwa  sasunga  Sabata. 
Koma  ena  ananena,  Munthu  ali  wochimwa  akhoza  bwanji 
kuchita  zizindikilo  zotere  ? Ndipo  panali  kutsutsana 
mwa  iwo.  Pamenepo  ananena’nso  kwa  wosaona’yo,  17 

Unena  iwe  chiani  za  Iye,  popeza  anakutsegulira  maso 

18  ako?  Koma  iye  anati,  kuti,  Ali  Mneneri.  Chifukwa 
chache  aYuda  sanakulupirira  za  iye,  kuti  anali  wosaona, 
napenya’nso,  kufikira  kumene  adaitana  atate  wache  ndi 

19  amache  a iye  wopenya’nso ; nawafunsa  iwo,  nanena,  Kodi 
uyu  ndi  mwana  wanu,  amene  inu  munena  kuti  anabadwa 

20  wosaona  ? Ndipo  apenya  bwanji  tsopano  ? Atate  wache 
ndi  amache  anayanka  nati,  Tidziwa  kuti  uyu  ndi  mwana 

21  wathu,  ndi  kuti  anabadwa  wosaona ; koma  sitidziwa 
apenya  bwanji  tsopano ; kapena  sitimdziwa  amene  ana- 
mtsegulira  pa  maso  pache  ; mumfunse  iye  ; ali  wamsinku ; 

22  adzalankhula  mwini  za  iye  yekha.  Izi  anati  atate  wache 
ndi  amache,  chifukwa  anaopa  aYuda  : pakuti  aYuda  ada- 
pangana  kale,  kuti  ngati  munthu  ali  yense  adzambvo- 
mereza  Iye  kuti  ndiye  Kristu,  akhale  woletsedwa 

23  mosonkhanira.  Chifukwa  cha  ichi  atate  wache  ndi 
amache  anati,  kuti,  Ali  wamsinku ; mumfunse  iye. 

24  Pamenepo  anaitana’nso  kawiri  munthu’yo  amene  anali 
wosaona,  nati  kwa  iye,  Lemekeza  Mulungu : tidziwa  ife 

25  kuti  munthu  uyu  ali  wochimwa.  Pamenepo  iye’yu  ana- 
yanka,  Ngati  ali  wochimwa,  sindidziwa  : chinthu  chimodzi 
ndichidziwa,  pokhala  ndinali  wosaona,  tsopano  ndipenya. 

26  Chifukwa  chache  anati  kwa  iye,  Anakuchitira  iwe  chiani  ? 

27  anakutsegulira  iwe  maso  bwanji?  Iye  anayanka  iwo, 
Ndakuuzani  kale,  ndipo  simunamva ; mufuna  kumva’nso 
bwanji  ? kodi  inu’nso  mufuna  kukhala  akupunzira  ache  ? 

28  Ndipo  anamlalatira  iye,  nati,  Ndiwe  wopunzira  wa 

29  iye’yu ; ife  ndife  akupunzira  a Mose.  Tidziwa  ife  kuti 
Mulungu  analankhula  ndi  Mose  : koma  sitimdziwa  kumene 

30  achokera  amene’yo.  Munthu’yu  anayanka  nati  kwa  iwo, 
Pakuti  chozizw’a  chiri  m’mene’mo,  kuti  inu  simudziwa 
kumene  achokera,  ndipo  ananditsegulira  maso  anga. 

31  Tidziwa  kuti  Mulungu  samvera  ochimwa.  Koma  ngati 
munthu  ali  yense  akhala  wopembedza  Mulungu  nachita 

32  chifuniro  chache,  amvera  amene’yo.  Kuyambira  pa  clii- 
yambi  sikunamveka  kuti  wina  anatsegulira  maso  munthu 

33  wosaona  chibadwire.  Ngati  uyu  sanachokera  kwa  Mulu- 

34  ngu,  sakadakhoza  kuchita  kanthu.  Anayanka  nati  kwa 
iye,  Wabadwa  iwe  konse  m’zoipa,  ndipo  iwe  utipunzi- 
tse  ife  kodi  ? Ndipo  anamtaya  iye  kunja. 

35  Yesu  anamva  kuti  adamtaya  iye  kunja ; ndipo  paku- 
mpeza  iye,  anati,  Kodi  ukulupirira  mwana  wa  Mulungu 

36  iwe  ? Iye’yu  anayanka  nati,  Ndipo  ndani  iye,  Ambuye, 

37  kuti  ndikakulupirire  mwa  Iye  ? Yesu  anati  kwa  iye, 

Wamuona  Iye,  ndipo’nso  wakulankhula  ndi  iwe  ndi  Iye’yu. 
Koma  iye  anati,  Ndikulupirira  Ambuye;  ndipo  anamgwa-  38 
dira  lye.  Ndipo  Yesu  anati,  Kudzaweruza  ndadza  Ine  ku  39 
dziko  lino  la  pansi,  kuti  iwo  osapenya  akapenye ; ndi  kuti 
iwo  akupenya  akakhale  osaona.  Iwo  akukhala  ndi  Iye  40 
mwa  Afarisi  anamva  izi,  ndipo  anati  kwa  Iye,  Kodi  ife 
ndife’nso  osaona?  Yesu  anati  kwa  iwo,  Mukadakhala  41 
osaona  simukadakhala  nalo  chimo ; koma  tsopano  munena, 
kuti,  Tipenya  : chimo  lanu  litsala. 

Fanizo  la  Mbusa  wabwino. 

Indetu,  indetu,  ndinena  ndi  inu,  Iye  wosalowa  m’khola"]  0 
la  nkhosa  pa  khomo,  koma  akwerera  kwina,  iye’yu  ndiye 
wakuba  ndi  wolanda.  Koma  iye  wakulowera  pa  khomo,  2 
ndiye  mbusa  wa  nkhosa.  Iye,  wapakhomo  amtsegulira,  3 
ndipo  nkhosa  zimva  mau  ache  ; ndipo  aitana  nkhosa  za  iye 
yekha  maina  awo,  nazitsogolera  kunja.  Pamene  adaturutsa  4 
zonse  za  iye  yekha,  azitsogolera  izo  ; -ndipo  nkhosa  zimtsata 
iye  ; chifukwa  zidziwa  mau  ache.  Koma  mlendo  sizidza-  5 
mtsata,  koma  zidzamthawa  iye  : chifukwa  sizidziwa  mau  a 
alendo.  Fanizo  ili  Yesu  anati  kwa  iwo  : koma  sanazindi-  6 
kira  iwo’wa  ichi  iichiani  chimene  Yesu  analikulankhula 
nawo. 

Chifukwa  chache  Yesu  anati’nso  nawo,  Indetu,  indetu,  7 
ndinena  ndi  inu,  Ine  ndine  khomo  la  nkhosa.  Onse  8 
amene  anadza  mtsogolo  mwa  Ine  ali  akuba,  ndi  olanda : 
koma  nkhosa  sizinamva  iwo.  Ine  ndine  khomo : ngati  9 
wina  alowa  ndi  Ine,  adzapulumutsidwa,  nadzalowa,  nadza- 
turuka,  nadzapeza  busa.  Sakudza  wakuba,  koma  kuti  10 
akabe,  ndi  kupha,  ndi  kuononga.  Ndadza  Ine  kuti 
akakhale  ndi  moyo,  ndi  kukhala  nawo  wochuruka.  Ine  11 
ndine  Mbusa  wabwino : mbusa  wabwino’yo  ataya  moyo 
wache  chifukwa  cha  nkhosa.  Wolipidwa  amene  sakhala  12 
mbusa,  amene  nkosa  siziri  zache  za  yekha,  aona  fisi 
alinkudza,  nasiya  nkhosa’zo,  nathawa ; ndipo  fisi  azikwa- 
tula,  nazibalalitsa  : chifukwa  ali  wolipidwa,  ndipo  sasamala  13 
nkhosa.  Ine  ndine  mbusa  wabwino : ndipo  ndizindikira  14 
zanga,  ndi  zanga  zindizindikira  Ine,  monga  Atate  andi-  15 
dziwa  Ine,  ndi  Ine  ndimdziwa  Atate  ; ndipo  nditaya  moyo 
wanga  chifukwa  cha  nkhosa.  Ndipo  nkhosa  zina  ndiri  16 
nazo,  zimene  siziri  za  khola  ili ; izi’nso  ndikazitenge, 
ndipo  zidzamva  mau  anga ; ndipo  zidzakhala  gulu  limodzi, 
mbusa  mmodzi.  Chifukwa  cha  ichi  Atate  andikonda  17 
Ine,  chifukwa  nditava  Ine  moyo  wanga,  kuti  ndikaute- 

18  nge’nso.  Palibe  wina  aucliotsa  uwu  kwa  Ine,  koma  nditaya 
Ine  uwu  kwa  Ine  ndekha.  Ndiri  nayo  mphamvu  ya  kutaya 
uwu,  ndipo  mphamvu  ndiri  nayo  ya  kuutenga’nso  ; chila- 
muliro  ichi  ndalandira  kwa  Atate  wanga. 

19  Panakhala’nso  kutsutsana  pakati  pa  aYuda  chifukwa 

20  cha  mau  awa.  Koma  ambiri  mwa  iwo  ananena,  Ali  ndi 

21  chiwanda,  nachita  misala ; mukumva  iye  bwanji  ? Ena 
ananena,  Mau  awa  sali  a munthu  wogwidwa  chiwanda. 
Kodi  chiwanda  chikhoza  kutsegulira  maso  wosaona  ? 

Yesu  adziulula  ali  mwana  wa  Mulungu.  AYuda 
afima  kumponya  miyala. 

22  Koma  kunali  phwando  la  kukonza’nso  m’Yerusalemu  ; 

23  nyengo’yo  ndi  ya  chisanu.  Ndipo  Yesu  anali  kuyenda- 

24  yenda  m’kachisi,  m’khumbi  la  Solomoni.  Pamenepo 
aYuda  anamzungulira  Iye,  nanena  ndi  Iye,  Kufikira  liti 
musinkitsasinkitsa  moyo  wathu  ? ngati  inu  ndinu  Kristu, 

25  tiuzeni  chimvekere.  Yesu  anayanka  iwo,  ndakutini,  ndipo 
simukulupirira.  Nchito’zi  ndizichita  Ine  m’dzina  la  Atate 

26  wanga,  zimene’zi  zindichitira  mboni.  Koma  inu  simuku- 

27  lupira,  chifukwa  simuli  a nkhosa  zanga.  Nkhosa  zanga 
zimva  mau  anga,  ndipo  Ine  ndizindikira  izo,  ndipo  zindi- 

28  tsata  Ine.  Ndipo  Ine  ndipatsa  izo  moyo  wosatha ; ndipo 
sizidzaonongeka  ku  nthawi  yonse,  ndipo  palibe  muntlm 

29  adzakwatula  izo  m’dzanja  langa.  Atate  wanga,  amene 
anandipatsa  izo,  ali  wamkulu  ndi  onse  ; ndipo  palibe  wina 

30  angathe  kuzikwatula  m’dzanja  ia  Atate.  Ine  ndi  Atate 

31  ndife  amodzi.  Ayuda  anatola’nso  miyala  kuti  akamponye 

32  iye.  Yesu  anayanka  iwo,  Ndakuonetsani  inu  nchito 
zabwino  zambiri  kwa  Atate  ; chifukwa  cha  nchito  iti  )ra 

33  izi  mundiponya  miyala  ? AYuda  anayanka  Iye, 
Chifukwa  cha  nchito  yabwino  sitikuponyani  miyala, 
koma  chifukwa  cha  mwano;  ndi  kuti  inu,  muli 

34  munthu,  mudziyesera  nokha  muli  Mulungu.  Yesu, 
anayanka  iwo,  Kodi  sikulembedwa  m’malamulo  anu, 

35  Ndinati  Ine,  muli  milungu  ? Ngati  iye’yu  anacha  milungu 
iwo  amene  mau  a Mulungu  anadza  kwa  iwo  (ndipo 

36  cholemba  sichingathe  kutyoka),  kodi  inu  munena  za  Iye, 
amene  Atate  anamyeretsa  namtuma  ku  dziko  la  pansi, 
Uchita  mwano ; chifukwa  ndinati,  Ndiri  mwana  wa 

37  Mulungu  ? Ngati  sindichita  nchito  za  Atate  wanga, 

38  musakulupira  Ine.  Koma  ngati  ndichita,  mungakhale 
simukulupirira  Ine,  kulupirirani  nchito’zo  ; kuti  mukadziwe 
ndi  kuzindikira  kuti  Atate  ali  mwa  Ine,  ndi  Ine  mwa 

Atate.  Anafuna’nso  kumgwira  Iye : lidipo  anaturuka  39 
m’dzanja  lao. 

Ndipo  anachoka  kumka’nso  tsija  lija  la  Yordano,  ku  40 
malo  kumene  kunali  Yohane  poyamba,  pakubatiza ; ndi- 
po  anakhala  komweko.  Ndipo  ambiri  anadza  kwa  Iye ; 41 
nanena  kuti,  Sanachita  chizindikilo  Yohane  ; koma  zinthu 
ziri  zonse  Yohane  anati  za  uyu  zinali  zoona.  Ndipo  42 
ambiri  anakulupira  mwa  Iye  komweko. 

Chiukitso  cha  Lazaro. 

Koma  panali  munthu  anadwala,  Lazaro  wa  Betaniya,  "j  j 
wa  m’mudzi  wa  Mariya  ndi  mbale  wache  Malita.  Koma  2 
ndiye  Mariya  uja  anadzoza  Ambuye  ndi  mafuta  onunkira 
bwino,napukuta  mapaziachendi  tsitsi  lache,amene  mlongo 
wache  Lazaro  anadwala.  Pamenepo  alongo  ache  anatumiza  3 
kwa  Iye,  nanena,  Ambuye,  onani,  amene  mumkonda 
adwala.  Koma  Yesu  pamene  anamva,  anati,  Kudwala  4 
kumene  sikuli  kwa  imfa,  koma  chifukwa  cha  ulemerero  wa 
Mulungu,  kuti  mwana  wa  Mulungu  alemekezedwe  nako. 
Koma  Yesu  anakonda  Malita,  ndi  mbale  wache,  ndi  5 
Lazaro.  Chifukwa  chaclie  pamene  anamva  kuti  anadwala  6 
anakhala  pamenepo  pa  malo  pomwepo  masiku  awiri. 
Pomwepozitapita  izi  ananena  kwa  akupunzira  ache,  Tiyeni  7 
tipite’nso  ku  Yudeya.  Akupunzira  ananena  ndi  Iye,  8 
Ambuye,  aYuda  analikufuna  kukuponyani  miyala  tsopano 
apa  ; ndipo  mmnka’nso  komweko  kodi  ? Yesu  anayanka,  9 
Kodi  sikuli  maora  khumi  ndi  awiri  usana  ? Ngati  munthu 
ayenda  usana  sakumudwa,  chifukwa  apenya  kuunika  kwa 
dziko  lino  la  pansi.  Koma  ngati  munthu  ayenda  usiku,  10 
akumudwa,  chifukwa  mulibe  kuunika  mwa  iye.  Izi  anati,  1 1 
ndipo  zitatha  izi  ananena  nawo,  Lazaro  bwenzi  lathu  ali 
m’tulo ; koma  ndimuka  kukamukitsa  iye  ku  tulo  tache. 
Chifukwa  chache  akupunzira  ache  anati  kwa  Ive,  Ambuye,  1 2 
ngati  ali  m’tulo  adzachira.  Koma  Yesu  adanena  za  13 
imfa  yache : koma  iwo’wa  anayesa  kuti  ananena  za  mpu- 
mulo  wa  tulo.  Pamenepo  Yesu  anati  kwa  iwo  chimve-  14 
kere,  Lazaro  wamwalira.  Ndipo  ndikondwera  chifukwa  15 
cha  inu  kuti  kunalibe  ine  komweko,  chakuti  mukakulupi- 
rire ; koma  tiyeni  tipite  kwa  iye.  Pamenepo  Tomasi,  16 
wochedwa  Didimo,  anati  kwa  akupunzira  anzache,  Tipite 
ife’nso  kuti  timwalire  naye  pamodzi. 

Ndipo  pamene  Yesu  anadza  anapeza  kuti  pamenepo  1 7 
atakhala  m’manda  masiku  anai.  Koma  Betaniya  anali  18 
pafupi  pa  Yerusalemu,  nthawi  yache  yonga  va  mastadiya 

19  khnmi  ndi  asanu  ; komaambiri  a mwa  aYuda  adadza  kwa 
Malita  ndi  Mariya,  kudzawatontoza-mtima  iwo  pa  mlongo 

20  wao.  l’amenepo  Malita,  pakumva  kuti  Yesu  akudza, 
anamuka  kukakoinana  ndi  Iye  ; koma  Mariya  anakhalabe 

21  m’nyumba.  Malita  ndipo  anati  kwa  Yesu,  Ambuye,  mu- 

22  kadakhala  kuno  mlongo  wanga  sakadafa.  Koma  ngakhale 
tsopano  ndidziwa  kuti,  zinthu  ziri  zonse  mukapempha 

23  Midungu,  adzakupatsani  Mulungu.  Yesu  ananena  naye, 

21  Mlongo  wako  adzauka’nso.  Mariya  ananena  ndi  Iye, 

Ndidziwa  kuti  adzauka’nso  m’kuuka’nso  tsiku  lomariza. 

25  Yesu  anati  kwa  lye,  Ine  ndine  kuuka’nso  ndi  moyo : 
wokulupirira  mwa  Ine,  angakhale  amwalira,  adzakhala 

26  ndi  moyo  : ndipo  yense  wakukhalandi  moyo,  nakulupirira 
Ine  sadzamwalira  nthawi  yonse.  Kodi  ukulupirira  ichi  ? 

27  Ananena  ndi  Iye,  Inde  Ambuye  : ndakulupirira  ine  kuti 
Inu  ndinu  Kristu,  mwana  wa  Mulungu,  wakudza  m’dziko 

28  la  pansi.  Ndipo  mmene  anati  ichi,  anachoka  naitana 
Mariya  mbale  wache  mwa  chinsinsi,  ndi  kuti,  Wafika 

29  Mpunzitsi,  nakuitana  iwe.  Koma  iye’yo,  pakumva,  ana- 

30  uka  msanga,  nadza  kwa  Iye.  (Koma  Yesu  asanafike 
ku  mudzi,  koma  anali  pa  malo  pomwe  Malita  ada- 

31  komana  ndi  Iye.)  Pamenepo,  aYuda,  okhala  naye 
m’nyumba,  nali  kumsangalatsa  iye,  pakuona  Mariya, 
anauka  msanga,  naturuka,  namtsata  iye,  ndi  kuyesa 

32  kuti  amuka  ku  manda  kukalira  komweko.  Pomwepo 
Mariya,  pofika  pamene  pali  Yesu,  mmene  anamuona 
Iye,  anagwa  pa  mapazi  ache,  nanena  ndi  Iye,  Ambuye, 
mukadakhala  kuno  Inu,  mlongo  wanga  sakadamwalira. 

33  Pamenepo  Yesu,  pakumona  iye  alikulira,  ndi  aYuda 
akumperekeza  iye  alikulira,  anabuula  m’mzimu,  nabvutika 

34  mwini,  nati,  Mwamuika  iye  kuti  ? Ananena  ndi  Iye,  Ambu- 

35  ye,  idzani,  muone.  Yesu  analira.  Chifukwa  chache 

36  aYuda  ananena,  Taona,  anamkondadi  nanga  ! Koma  ena 

37  mwa  iwo  anati,  Kodi  uyu  wotsegula  pa  maso  wosaona’yo, 
sanakhoza  kodi  kuchita  kuti  sakadafa  amene’yo  onso. 

38  Pamenepo,  Yesu,  ndi  kubuula’nso  mwa  iye  yekha  anadza 
ku  manda.  Koma  panali  phanga,  ndipo  mwala  unagona 

39  pamenepo.  Yesu  ananena,  Chotsani  mwala.  Malita, 
mlongo  wache  wa  womwalira’yo,  ananena  ndi  Iye,  Ambu- 
ye,  adayamba  kununka : pakuti  wagona  masiku  anai. 

40  Yesu  ananena  naye,  Kodi  sindinati  kwa  iwe,  kuti,  ngati 

41  ukulupirira,  udzaona  ulemerero  wa  Mulungu?  Pomwepo 
anachotsa  mwala.  Koma  Yesu  anakweza  maso  ache  ku- 
penya  kumwamba  nati,  Atate,  ndiyamika  Inu  kuti  muna- 

mva  Ine.  Koma  ndadziwa  Ine  kuti  mumandimva  Ine  42 
nthawi  zonse : koma  cliifukwa  cha  khamu  la  anthu  ali 
kuima  pozungulira  ndinachinena,  kuti  akulupirire  kuti  Inu 
munandituma  Ine.  Ndipo  mrnene  adati  izi,  anapfuula  ndi  43 
mau  akuru,  Lazaro,  turuka.  Ndipo  womwalira’yo  anatu-  44 
ruka  womangidwa  miyendo  ndi  manja  ndi  nsaru  za  ku 
manda  ; ndi  nkhope  yache  inazingidwa  ndi  mlezo.  Yesu 
ananena  nawo,  Mmasuleni  iye,  ndipo  mlekeni  iye 
amuke. 

Chifukwa  chache  ambiri  a mwa  aYuda  amene  anadza  45 
kwa  Mariya,  mmene  anaona  chimene  anachita,  anakulupi- 
rira  mwa  Iye.  Koma  ena  a mwa  iwo’wa  anamuka  kwa  46 
aFarisi,  nawauza  iwo  zimene  Yesu  adazichita. 

AFarisi  apangana  za  kupha  Yesu. 

Pamenepo  akulu  ansembe  ndi  aFarisi  anasonkhanitsa  47 
akulu,  nanena,  Titani  ife?  chifukwa  raunthu  uyu  achita 
zizindikilo  zambiri.  Ngati  timleka  lye  kotero,  onse  adza-  48 
kulupira  mwa  Iye ; ndipo  adzadza  aRoma  nadzachotsa  malo 
athu  ndi  mtundu  wathu.  Koma  wina  mmodzi  wa  mwa  49 
iwo,  Kayafa,  wokhala  mkulu  wansembe  chaka  chomwe’chi 
anati  kwa  iwo,  Simudziwa  kanthu  konse  inu,  kapena  si-  50 
muganiza  kuti  nkokoma  kwa  inu  kuti  munthu  mmodzi  afe 
chifukwa  cha  anthu,  ndi  mtundu  wonse  usaonongeke. 
Koma  ichi  sanati  kwa  iye  yekha  ; koma  pokhala  mkulu  51 
wansembe  chaka  chomwe’chi  ananenera  kuti  Yesu  aka- 
dzafera  mtundu’wo ; ndipo  si  chifukwa  cha  mtundu’wo  52 
wokha  ai,  koma  kuti  akasonkhanitse’nso  pamodzi  ana  a 
Mulungu  akubalalika’wo.  Chifukwa  chache,  kuyambira  53 
tsiku  lomwe’lo  anapangana  kuti  amuphe  Iye. 

Chifukwa  chache  Yesu  sanayendayenda’nso  poonekera  54 
mwa  aYuda,  koma  anachoka’po  kumka  ku  dziko  loyandi- 
kira  chipululu,  ku  mudzi  dzina  lache  Efraimu  ; nakhala 
komweko  pamodzi  ndi  akupunzira  ache.  Koma  Paskha  55 
wa  aYuda  anali  pafupi ; ndipo  ambiri  anakwera  kumka 
ku  Yerusalemu  kuchoka  ku  miraga,  asanafike  Paskha, 
kukadziyeretsa  iwo  okha.  Pamenepo  analikumfuna  56 
Yesu,  nanena  wina  ndi  mnzache  poima  iwo  m’kachisi, 
Muyesa  bwanji  inu,  kuti  sadzadza  ku  phwando  kodi  ? 
Koma  akulu  ansembe  ndi  aFarisi  adalamulira,  kuti,  ngati  57 
munthu  wina  adziwa  pokhala  Iye,  aonetse,  kuti  akamgwire 
Iye. 

Mariya  adzoza  mapazi  a Yesu. 

(Mat.,  26  : 6.  Marko,  14  : 3-9.) 

I 2 Pomwepo,  anatsala  masiku  asanu  ndi  limodzi  asanafike 

Paskha,  Yesu  anadza  ku  Betaniya  pamene  panali  Lazaro, 

2 amene  Yesu  adaukitsa  kwa  akufa.  Ndipo  anamkonzera 
Iye  chakudya  komweko  ; ndipo  Malita  anaimirira  ; koma 
Lazaro  anali  mmodzi  wa  iwo  akuseama  pa  chakudya 

3 pamodzi  ndi  Iye.  Pamenepo  Mariya  mmene  adatenga 
muyeso  umodzi  wa  mafuta  onunkira  bwino  a nardo  a 
mtengo  wache  wapatali  anadzoza  mapazi  a Yesu, 
napukuta  mapazi  ache  ndi  tsitsi  lache ; ndimo  nyumba 

4 inadzazidwa  ndi  mnunko  wache  wa  mafuta’wo.  Koma 
Yudase  Isikariote,  mmodzi  wa  akupunzira  ache,  amene 

5 adzampereka  Iye,  ananena,  Nanga  mafuta  onunkira  awa 
sanagulitsidwa  chifukwaninji  ndi  marupiya  ateka  mazana 

6 atatu,  ndi  kupatsidwa  kwa  osauka?  Koma  anati  ichi 
si  chifukwa  analikusamalira  osauka,  koma  chifukwa  anali 
mbala,  nakhala  nalo  thumba’lo,  nanyamula  zoikidwa’mo. 

7 Pamenepo  Yesu  anati,  Mleke  iye  kuti  anachisungira  ichi 

8 tsiku  la  kuikidwa  kwanga.  Pakuti  osauka  muli  nawo 
pamodzi  ndi  inu  nthawi  zonse ; koma  simuli  ndi  Ine 
nthawi  zonse. 

9 Pamenepo  khamu  lalikuru  la  aYuda  linadziwa  kuti  ali 
pomwepo ; ndipo  anadza,  si  chifukwa  cha  Yesu  yekha, 
koma  kuti  adzaone  Lazaro,  amene  adamukitsa  kwa  akufa. 

10  Koma  akulu  ansembe  anapangana  kuti  akaphe  Lazaro’nso ; 

I I chifukwa  ambiri  a aYuda  anachoka  chifukwa  cha  iye, 
nakulupira  mwa  Yesu. 

Yesu  alowa  m’Yerusalemu.  (Mat.,  21 : 1-12. 

Marko,  11:  1-10.  Luka,  19:  29-38.) 

1 2 Mmawa  mwache  khamu  lalikuru  la  anthu  amene  adadza 
ku  phwando,  pakumva  kuti  Yesu  alinkudza  ku  Yerusa- 

13  lemu,  anatenga  zinkwamba  za  migwalangwa,  naturuka 
kukakomana  ndi  lye,  napfuula,  Hosana : wodalitsika  Iye 
wakudza  m’dzina  la  Ambuye,  ndiye  Mfumu  ya  Israyeli. 

14  Koma  Yesu,  nnnene  adapeza  kaburu  anakhala  pamenepo; 

15  monga  mulembedwa  ; Usaope,  mwana  wamkazi  wa  Zioni : 
taona  Mfumu  yako  adza  wokhala  pa  mwana  wa  buru. 

16  Izi  sanazidziwa  akupunzira  ache  pa  chiyambi:  koma 
pamene  Yesu  analemekezedwa,  pamenepo  anakumbukila 
kuti  izi  zinalembedwa  za  Iye,  ndi  kuti  adamchitira  Iye 

17  izi.  Pamenepo  khamu’lo  limene  linali  pamodzi  ndi  Iye, 

mmene  anaitana  Lazaro  kuturuka  ku  manda,  namukitsa 
iye  kwa  akufa,  anachita  mboni,  Chifukwa  cha  ichi’nso  18 
khamu’lo  linadza  kudzakomana  ndi  Iye,  chifukwa  anamva 
kuti  Iye  adachita  chizindikilo  ichi.  Chifukwa  chache  19 
aFarisi  anati  wina  ndi  mnzache,  Muona  kuti  simupindula 
kanthu  konse  : ona  dziko  litsata  pambuyo  pache  pa  Iye. 

AHelene  afuna  kuona  Yesu.  Anena  za 
kulemekezedwa  kwache.  Yesu  kuunika  kwa 
dziko  la  pansi. 

Koma  panali  aHelene  ena  mwa  iwo  akukwera  kumka  20 
kukapembedza  pa  phwando.  Iwo  ndipo  anadza  kwa  21 
Filipo,  wa  ku  Betsaida  wa  Galileya,  namfunsa  iye,  ndi 
kunena,  Mbuye,  tifuna  kuona  Yesu.  Filipo  anadza  22 
nanena  kwa  Andreya:  nadza  Andreya  ndi  Filipo,  ndipo 
ananena  ndi  Yesu.  Koma  Yesu  anayanka  iwo,  nanena,  23 
Yafika  nthawi,  kuti  Mwana  wa  munthu  alemekezedwe. 
Indetu,  indetu,  ndinena  ndi  inu,  Ngati  mbeu  ya  trigu  24 
siigwa  m’nthaka,  nifa,  ikhala  pa  yokha  iyo ; koma  ngati 
ifa,  ibala  chipatso  chambiri.  Iye  wokonda  moyo  wache  25 
adzautaya  uwu ; ndipo  wodana  ndi  moyo  wache  m’dziko 
lino  la  pansi  adzausungira  uwu  ku  moyo  wosatha.  Ngati  26 
wina  anditumikira  Ine,  anditsate  Ine  ; ndipo  kumene  kuli 
Ine,  komweko’nso  kudzakhala  mtumiki  wanga.  Ngati 
wina  anditumikira  Ine,  iye  Atate  adzamchitira  ulemu. 
Moyo  wanga  tsopano  wabvutika ; ndipo  ndidzati  chiani  ? 27 
Atate,  ndipulumutseni  Ine  mwa  nthawi  iyi.  Koma  chi- 
fukwa  cha  ichi  ndadza  ku  nthawi  iyi.  Atate,  lilemekezeni  28 
dzina  lanu.  Pomwepo  adadza  mau  ochokera  kumwamba, 
Ndalilemekeza,  ndipo  ndidzalilemekeza’nso.  C’hifukwa  29 
chache  khamu  la  anthu  akuima’ko,  ndi  kuwamva  ananena 
kuti  kwagunda.  Ena  ananena,  Ngelo  walankhula  ndi  Iye. 
Yesu  anayanka  nati,  Mau  awa  sanafika  chifukwa  cha  Ine,  30 
koma  cha  inu.  Tsopano  pali  kuweruza  kwa  dziko  ili  la  31 
pansi ; mkulu  wa  dziko  ili  la  pansi  adzatayidwa  kunja 
tsopano.  Ndipo  Ine,  mmene  ndikakwezedwa  ku  dziko,  32 
ndidzakoka  anthu  onse  kwa  Ine  ndekha.  Koma  ananena  33 
ichi  ndi  kuzihdikiritsa  imfa  yanji  akuti  adzafa  nayo. 
Pamenepo  khamu’lo  linayanka  iye,  Tidamva  ife  m’mala-  34 
mulo  kuti  Kristu  akhala  ku  nthawi  yonse ; ndipo  inu 
munena  bwanji,  kuti  Mwana  wa  munthu  ayenera  kukwe- 
zedwa  ? Mwana  wa  munthu  amene  ndani  ? Pamenepo  35 
Yesu  anati  kwa  iwo,  Katsala  kanthawi  kakang’ono  ndipo 
kuunika  kuli  mwa  inu.  Yendani  pokhala  muli  nako 

kuunika,  kuti  radima  sungakupezeni ; ndipo  voyenda 

36  ra’mdima  sadziva  kumene  amuka’ko.  Pokhala  muli  nako 
kuunika,  kulupirirani  kuunika’ko,  kuti  mukakhala  ana  a 
kuunika’ko. 

37  Izi  Yesu  analankhula,  ndipo  anachoka  nabisala  kwa 
iwo.  Koma  angakhale  adachita  zizindikilo  zambiri  zotere 

38  pa  maso  pao  ivo  sanakulupira  mva  Iye ; kuti  mau  a 
Yesaya  Mneneri  akakvaniridve,  amene  anati, 

Arnbuye  wahilupira  ndani  kulalikira  kwaihu  ? 

Ndipo  mkono  wa  Ambuye  wabvumbulutsidwa  kira  ani  ? 

39  Cliifukwa  cha  ichi  sanathe  kukulupira,  kuti  Yesaya 
anati’nso, 

40  Wadeisa  maso  airo, 
naumutsa  mtima  wao  ; 

Kuti  angaone  ndi  maso, 
nangazindikire  ndi  mtima, 

N angatembenuke, 

Ndipo  ndingawachiritse. 

41  Izi  anati  Yesaya,  chifukva  anaona  ulemerero  vache ; 

42  nalankhula  za  lye.  Kungakhale  kotero,  ambiri  a mva 
akuru  anakulupira  mva  Iye  ; koma  chifukva  cha  aFarisi 

43  sanabvomereza  kuti  angaletsedve  mosonkhanira,  pakuti 
anakonda  ulemerero  wa  anthu  koposa  uiemerero  va 
Mulungu. 

44  Koma  Yesu  anapfuula  nati,  Iye  vokulupirira  Ine, 

45  sakulupirira  Ine,  koma  Iye  vondituma  Ine.  Ndipo 

46  wondiona  Ine  aona  amene  anandituma  Ine.  Ndadza  Ine 
kuunika  ku  dziko  la  pansi,  kuti  yense  wokulupira  kva 

47  Ine  sangakhale  mu  mdima.  Ndipo  ngati  wina  akumva 
mau  anga,  nisawasunga,  Ine  sindimweruza  iye : kuti 
sindinadza  kudzaveruza  dziko  la  pansi,  koma  kuti  ndidza- 

48  pulumutse  dziko  la  pansi.  Iye  amene  akaniza  Ine, 
nisalandira  mau  anga,  ali  naye  womweruza  iye  : mau 
amene  ndalankhula,  ivo’va  adzamveruza  iye  tsiku  loma- 

49  riza.  Kuti  sindinalankhula  Ine  mva  Ine  ndekha  ; koma 
Atate  vondituma  Ine,  yemve’yu  anandipatsa  Ine  chila- 
mulo,  chimene  ndikati,  ndi  chimene  ndikalankhule. 

50  Ndipo  ndidziwa  kuti  chilamulo  chache  chiri  moyo 
wosatha : chifukwa  chache  zimene  ndilankhula,  monga 
momwe  Atate  vanena  ndi  Ine,  momwemo  ndilankhula. 

Yesu  asambitsa  mapazi  a akupunzira  ache. 

Koma  pasanafike  phwando  la  Paskha,  Yesu,  podziwa"|  3 
kuti  nthawi  yache  idadza  yakuchoka  kuturuka  m’dziko 
lino  la  pansi,  kumka  kwa  Atate,  mmene  anakonda  ache  a 
Iye  yekha  a m’dziko  la  pansi,  anawakonda  iwo  kufikira 
chimariziro.  Ndipo  pokhala  pa  mgonero,  Mdierekezi  2 
adatha  kuika  m’mtima  mwache  wa  Yudase  mwana  wa 
Simoni  Isikariote,  kuti  akampereke  Iye,  Yesu,  podziwa  3 
kuti  Atate  adampatsa  Iye  zonse  m’manja  mwache,  ndi 
kuti  anachokera  kwa  Mulungu,  namuka  kwa  Mulungu,  4 
auka  pa  mgonero,  naika  malaya  ache ; ndipo  mmene 
adatenga  chopukutira,  anadzikulunga  m’chuuno.  Po-  5 
mwepo  anatira  madzi  m’mbale,  nayamba  kusambitsa 
mapazi  a akupunzira  ache,  ndi  kuwapukuta  ndi  chopuku- 
tira,  chimene  anadzikulunga  nacho.  Anadza  pomwepo  G 
kwa  Simoni  Petro.  Iye’yu  ananena  ndi  Iye,  Ambuye, 
kodi  inu  mudzandisambitsa  ine  mapazi  ? Yesu  anayanka  7 
nati  kwa  iye,  Chimene  ndichita  Ine,  suchidziwa  tsopano ; 
koma  udzadziwa  mtsogolo  mwache.  Petro  ananena  ndi  8 
Iye,  Simudzasambitsa  mapazi  anga  ku  nthawi  yonse. 
Yesu  anayanka  iye,  Ngati  sindikusambitsa  iwe  ulibe 
cholandira  pamodzi  ndi  Ine.  Simoni  Petro  ananena  ndi  9 
Iye,  Ambuye,  si  mapazi  anga  okha,  koma’nso  manja  ndi 
muthu.  Yesu  ananena  naye,  Amene  anatha  kusamba  10 
alibe  kusowa  koma  kusamba  mapazi,  koma  ayera 
monse  : ndipo  inu  ndinu  oyera,  koma  si  onse  ai.  Pakuti  1 1 
anadziwa  iye  amene  adzampereka  Iye ; chifukwa  cha 
ichi  anati,  kuti,  Simuli  oyera  nonse. 

Pamenepo,  adatha  Iye  kusambitsa  mapazi  awo,  ndi  12 
kutenga  malaya  ache,  anaseama’nso,  nati  kwa  iwo,  Nanga 
chimene  ndakuchitirani  inu,  muchizindikira  kodi  ? Inu  13 
mundicha  Ine  Mpunzitsi,  ndi  Ambuye  : ndipo  munena 
bwino ; pakuti  ndine.  Chifukwa  chache,  ngati  Ine  14 
Ambuye,  ndi  Mpunzitsi,  ndasambitsa  mapazi  anu,  inu’nso 
muyenera  kusambitsana  mapazi  wina  ndi  mnzache. 
Pakuti  ndakupatsani  inu  chitsanzo,  kuti,  monga  Ine  15 
ndakuchitirani  inu,  inu’nso  muchite.  Indetu,  indetu,  1G 
ndinena  ndi  inu,  Kapolo  sali  wamkulu  ndi  mbuye  'waehe  ; 
kapena  mtumiki  sali  wamkuru  ndi  womtuma  iye.  Ngati  17 
mudziwa  izi,  odala  inu  ngati  muzichita.  Sindinena  za  inu  18 
nonse : ndidziwa  Ine  amene  ndawasankha : koma  kuti 
cholemba  chikwaniridwe,  Iye  wakudya  mkate  wanga 
anatsalimira  pa  Ine  chitende  chache.  Kuyambira  tsopano  19 

ndinena  kwa  inu,  chisadachitike,  kuti  pamene  chitachitika, 

20  mukakulupire  kuti  Ine  ndine.  Indetu,  indetu,  ndinena  ndi 
inu,  Iye  wolandira  amene  ali  yense  ndimtuma,  andilandira 
Ine ; koma  wolandira  Ine  alandira  wondituma  Ine. 

Yesu  anena  za  Yudase  kuti  adzampereka. 

(Mat.,  26:21.  Marko,  14  : 18— .) 

21  Yesu  rnrnene  adati  izi,  anabvutika  m’mzimu,  nachita 
mboni,  nati,  Indetu,  indetu,  ndinena  ndi  inu,  kuti  mmodzi 

22  mwa  inu  adzandipereka  Ine.  Akupunzira  analikupenyana 
wina  kwa  mnzache,  ndi  kusinkasinka  ananena  za  ani  ? 

23  Koma  mmodzi  wa  akupunzira  ache  amene  Yesu  anamko- 

24  nda  analikutsamira  pa  chifua  cha  Yesu.  Pamenepo 
Simoni  Petro  anamkodola  uyu  nanena  naye,  utiuze  ndiye 

25  ani  amene  anena  za  iye.  Iye’yu  potsamira  pomwepo,  pa 
chifua  cha  Yesu,  anena  ndi  Iye,  Ambuye,  ndiye  ani  ? 

26  Yesu  ndipo  anayanka,  Ndi  iye’yu,  amene  Ine  ndidza- 
msunsira  nthongo  ndi  kumpatsa  iye.  Pamenepo,  mmene 
anamsunsira  nthongo  natenga  naipatsa  kwa  Yudase 

27  mwana  wa  Simoni  Isikariote.  Ndipo  pambuyo  pache  pa 
nthongo’yo,  analowa  mwa  iye’yu  Satana.  Pamenepo  Yesu 

28  ananena  naye,  Chimene  uchita,  cliita  msanga.  Koma 
palibe  mmodzi  wa  iwo  akuseama’ko  anadziwa  chimene 

29  anafuna,  poti  atere  naye.  Pakuti  popeza  Yudase  anali 
nalo  thumba,  ena  analikuyesa  kuti  Yesu  ananena  kwa 
iye,  Gula  zimene  zitisowa  pa  phwando ; kapena,  kuti 

30  apatse  kanthu  kwa  aumpawi.  Pamenepo  iye’yu  mmene 
adalandira  nthongo,  anaturuka  pomwepo.  Koma  kunali 
usiku. 

Chipunzitso  chotsiriza  cha  Yesu.  Lonjezano  la 
nkhoswe. 

31  Tsono  mmene  adaturuka,  Yesu  ananena,  Tsopano 
walemekezedwa  Mwana  wa  muntliu,  ndipo  Mulungu  wale- 

32  mekezedwa  mwa  Iye  ; ndipo  Mulungu  adzamlemekeza  Iye 
mwa  Iye  yekha,  ndipo  adzamlemekeza  Iye  tsopano  apa. 

33  Tiana,  katsala  kanthawi  ndikhala  ndi  inu.  Mudzandi- 
funafuna  Ine : ndipo  monga  ndinati  kwa  aYuda,  kuti 
kumene  ndimka’ko  Ine,  inu  simungathe  kudza,  momwemo 

34  ndinena  kwa  inu  tsopano.  Ndikupatsani  inu  chilamulo 
chatsopano,  kuti  mukondane  wma  ndi  mnzache ; monga 
ndakonda  inu,  kuti  inu’nso  mukondane  wina  ndi  mnzache. 

35  Mwa  ichi  adzazindikira  onse  kuti  muli  akupunzira  anga, 

36  ngati  muli  nacho  chikondano  wina  ndi  mnzache.  Simoni 

Petro  anena  ndi  Iye,  Ambuye,  mumuka  kuti  ? Yesu 
anayanka,  Kumene  ndimka’ko  sungathe  kunditsata  Ine 
tsopano ; koma  udzanditsata  bwino  lomwe.  Petro  ananena  37 
ndi  Iye,  Ambuye,  sindingathe  kukutsatani  Inu  tsopano 
chifukwaninji  ? Ndidzataya  moyo  wanga  chifukwa  cha 
Inu.  Yesuanayanka,  Moyo  wakokodiudzautaya  chifukwa  38 
cha  Ine  ? Indetu,  indetu,  ndinena  kwa  Iwe,  asanalire 
tambala  udzandikana  katatu. 

Mtima  wanu  usanthunthumire : mukulupirira  kwa  j 4 
Mulungu  kulupirirani  kwa  ine’nso.  M’nyumba  ya  Atate  2 
wanga  alimo  malo  okhala’mo  ambiri.  Ngati  sikudali  ku- 
tero,  ndikadakuuzani  inu  ; kuti  ndipita  kukukonzerani  inu 
malo.  Ndipo  ngati  ndipita  kukakonzera  inu  malo,  ndi-  3 
bwera’nso,  ndipo  ndidzalandira  inu  kwa  Ine  ndekha ; kuti 
kumene  kuli  Ine’ko,  mukakhale  inu’nso.  Ndipo  kumene  4 
ndimka’ko  Ine,  mudziwa  njira  yache.  Tomasi  ananena  5 
ndi  Iye,  Ambuye,  sitidziwa  kumene  mumka’ko ; tidziwa 
njira  bwanji?  Yesu  ananena  naye,  Ine  ndine  njira,  ndi  6 
choonadi,  ndi  moyo.  Palibe  munthu  adza  kwa  atate,  koma 
mwa  Ine.  Mukadazindikira  Ine  mukadadziwa  Atate  7 
wanga’nso ; kuyambira  tsopano  mumzindikira  Iye,  ndipo 
mwamuona  Iye.  Filipo  ananena  ndi  Iye,  Ambuye,  tione-  8 
tsereni  ife  Atate,  ndipo  chitikwanira.  Yesu  ananena  9 
naye,  Kodi  ndiri  ndi  inu  nthawi  yeikuru  yotere,  ndipo 
sunandizindikira,  Filipo?  Iye  amene  wandiona  Ine 
waona  Atate ; unena  iwe  bwanji,  Mutionetsere  Atate  ? 
Sukulupirira  kodi  kuti  ndiri  Ine  mwa  Atate,  ndi  Atate  10 
ali  mwa  Ine  ? Mau  amene  ndinena  Ine  kwa  inu  sindila- 
nkhula  kwa  Ine  ndekha ; koma  Atate  wokhala  mwa  Ine 
achita  nchito  zache.  Kulupirirani  Ine,  kuti  ndiri  Ine  mwa  11 
Atate  ndi  Atate  mwa  Ine;  koma  ngati  si  chomwecho, 
kulupirirani  Ine  chifukwa  cha  ncliito  zomwe.  Indetu,  12 
indetu,  ndinena  kwa  inu,  W okulupirira  mwa  ine,  nchito 
zimene  ndichita  Ine  adzazichita’nso  iye’yu ; ndipo  adza- 
chita  zoposa  izi ; chifukwa  ndipita  Ine  kwa  Atate.  Ndipo  13 
chimene  chiri  chonse  mukafunse  m’dzina  langa,  ndidza- 
chichita,  kuti  Atate  akalemekezedwe  mwa  Mwana.  Nga-  14 
ti  mudzapempha  kanthu  m’dzina  langa,  ndidzachichita. 
Ngati  mukonda  Ine,  sungani  malamulo  anga.  Ndipo  15 
Ine  ndidzapempha  Atate,  ndipo  adzakupatsani  inu  1 6 
Nkhoswe  yina,  kuti  akhale  ndi  inu  ku  nthawi  yonse, 
ndiye  Mzimu  wa  choonadi : amene  dziko  la  pansi  silinga-  1 7 
the  kumlandira,  kuti  silimuona  Iye,  kapena  silimzindikira 
Iye.  Inu  mumzindikira  Ive  ; chifukwa  akhala  ndi  inu 

18  nadzakhala  mwa  inu.  Sindidzakusiyani  inu  mukhale  ana 

1 9 a masiye : ndidza  kwa  inu.  Katsala  kanthawi,  ndipo 
dziko  la  pansi  silindiona’nso  Ine ; koma  inu  mundiona 
Ine : popeza  Ine  ndiri  ndi  moyo  inu  mudzakhala  ndi 

20  moyo’nso.  Tsiku  lomwe’li  mudzazindikira  inu  kuti  ndiri 
Ine  mwa  Atate  wanga,  ndi  inu  mwa  Ine,  ndi  Ine  mwa  inu. 

21  Iye  wakukhala  nawo  malamulo  anga,  ndi  kuwasunga, 
iye’yu  ndiye  wondikonda  Ine : koma  wondikonda  Ine 
adzakondedwa  ndi  Atate  wanga,  ndipo  Ine  ndidzamkonda 

22  iye,  ndipo  ndidzadzionetsa  kwa  iye  ndekha.  Yudase,  si 
Isikariote,  ananena  ndi  Iye,  Amhuye,  chachitika  chiani 
kuti  muziti  mudzionetsa  nokha  kwa  ife,  koma  si  kwa 

23  dziko  la  pansi?  Yesu  anayanka  nati  kwa  iye,  Ngati 
wina  akonda  Ine,  adzasunga  mau  anga ; ndipo  Atate 
wanga  adzamkonda  iye,  ndipo,  tidzadza  kwa  iye,  ndipo 

24  tidzayesa  kwa  iye  mokhala’mo.  Wosandikonda  Ine 
sasunga  mau  anga  ; ndipo  mau  amene  mumva  sali  mau 
anga,  koma  a Atate  wondituma  Ine. 

25  Izi  ndalankhula  nanu,  pakukhala  ndi  inu.  Koma  Nkho- 

26  swe’yo,  Mzimu  Woyera,  amene  Atate  adzamtuma  m’dzina 
langa,  iye’yu  adzapunzitsa  inu  zonse,  nadzakumbutsa  inu 

27  zinthu  zonse  zimene  ndinati  kwa  inu.  Mtendere  ndiku- 
siirani  inu,  mtendere  wanga  ndikupatsani  inu  : Ine  sindi- 
kupatsani  inu  monga  dziko  la  pansi  lipatsa.  Mtima  wanu 

28  usanthunthumire,  kapena  usachite  mantha.  Mwamva 
kuti  Ine  ndinati  kwa  inu,  Ndimuka,  ndipo  ndidza  kwa 
inu.  Mukadandikonda  Ine,  mukadakondwera  kuti  ndi- 

29  pita  kwa  Atate  : kuti  Atate  ali  wamkuru  ndi  Ine.  Ndipo 
tsopano  ndakuuzani  inu  chisanachitike,  kuti  pamene  chi- 

30  tachitika  mukakulupirire.  Sindidzalankhula’nso  zambiri 
ndi  inu,  pakuti  mkuru  wa  dziko  la  pansi  adza : ndipo 

31  alibe  kanthu  mwa  Ine.  Koma  kuti  dziko  la  pansi  lizi- 
ndikire  kuti  ndikonda  Atate,  ndi  kuti  ndichita  monga 
momwe  Atate  wandilamulira.  Ukani  tidzimuka  kucho- 
kera  kuno. 

Punziro  lotsiriza  la  kwa  akupunzira’wo. 

Za  Chiyanjano  cha  Yesu  ndi  anthu  ache. 

15  Ine  ndine  mpesa  wenewene,  ndipo  Atate  wanga  ndiye 

2 wa  m’munda.  Nthambi  yonse  mwa  Ineyosabala  chipatso, 
aichotsa : ndi  yonse  yakubala  chipatso,  aisadza  iyo,  kuti 

3 ikabale  chipatso  chochuruka.  Mwakhala  okonzeka  tso- 
pano  inu  chifukwa  cha  mau  amene  ndalankhula  ndi  inu. 

4 Khalani  mwa  Ine,  ndi  Ine  mwa  inu.  Monga  nthambi 

siingathe  kubala  chipatso  pa  yokha,  ngati  siikhala  mwa 
mpesa  ; motere  mulibe  inu’nso  ngati  simukhala  mwa  Ine. 

Ine  ndine  mpesa,  inu  ndinu  nthambi  zache : wakukhala  5 
mwa  Ine,  ndi  Ine  mwa  iye,  amene’yo  abala  chipatso 
chambiri ; kuti  kopanda  Ine  simungathe  kuchita  kanthu. 
Ngati  wina  sakhala  mwa  Ine,  watayika  kunja  monga  6 
nthambi,  nafota ; ndipo  azisonkhanitsa  izo  nazitaya  ku 
moto,  ndipo  ziochedwa.  Ngati  mukhala  mwa  Ine,  ndi  7 
mau  anga  akhala  mwa  inu,  funsani  chimene  chiri  chonse 
muchifuna,  ndipo  chidzachitika  kwa  inu.  Mwa  ichi  ale-  8 
mekezedwa  Atate  wanga,  kuti  mubale  chipatso  chambiri ; 
ndipo  mudzakhala  akupunzira  anga.  Monga  momwe  9 
Atate  wandikonda  Ine,  ine’nso  ndakonda  inu : khalani 
m’chikondi  changa.  Ngati  musunga  malamulo  anga  10 
mudzakhala  m’chikondi  changa ; monga  Ine  ndasunga 
malamulo  a Atate  wanga,  ndipo  ndikhala  m’chikondi 
chache.  Izi  ndalankhula  ndi  inu,  kuti  chimwemwe  changa  1 1 
chikakhale  mwa  inu,  ndi  kuti  chimuTemwe  chanu  chika- 
dzale.  Lamulo  langa  ndi  ili,  kuti,  mukondane  wina  ndi  12 
mnzache,  monga  ndakonda  inu.  Palibe  muntlm  ali  nacho  13 
chikondi  choposa  ichi  chakuti  munthu  ataya  moyo  wache 
chifukwa  cha  abwenzi  ache.  Muli  abwenzi  anga  inu,  14 
ngati  muzichita  zimene  ndikulamulirani  inu.  Sindicha’nso  15 
inu  akapolo ; chifukwa  kapolo  sadziwa  chimene  mbuye 
wache  achita ; koma  ndacha  inu  abwenzi ; chifukwa 
zonse  zimene  ndazimva  kwa  Atate  wanga  ndakudziwitsani 
inu.  Inu  simunandisankha  Ine,  koma  Ine  ndinakusa-  16 
nkliani  inu,  ndipo  ndinakuikani,  kuti  mukamuke  inu 
nimukabale  chipatso,  ndi  kuti  chipatso  chanu  chikakhale  : 
kuti  chimene  chiri  chonse  mukafunse  Atate  m’dzina  langa 
akakupatseni  inu.  Zinthu  izi  ndilamulira  inu,  kuti  muka-  17 
kondane  wina  ndi  nmzache.  Ngati  dziko  la  pansi  lida  18 
mu,  mudziwa  kuti  lidada  ine  lisanayambe  kuda  inu. 
Mukadakhala  a dziko  la  pansi,  dziko  la  pansi  likadakonda  19 
lache  la  lokha ; koma  popeza  simuli  a dziko  la  pansi, 
koma  Ine  ndinakusankhani  inu  mwa  dziko  la  pansi,  chi- 
fukwa  cha  ichi  likudani  inu.  Kumbukilani  mau  amene  20 
Ine  ndinati  kwa  inu,  Kapolo  sali  wamkuru  ndi  Mbuye 
wache.  Ngati  anandizunza  Ine,  adzakuzunzani  inu’nso ; 
ngati  anasunga  mau  anga,  adzasunga  anu’nso.  Koma  izi  21 
zonse  adzakucliitirani  inu  chifukwa  cha  dzina  langa, 
chifukwa  sadziwa  wondituma  Ine.  Sindikadadza  ndi  22 
kulankhula  nawo  sakadakhala  nalo  chimo  ; koma  tsopano 
alibe  chowiringula  pa  machimo  awo.  Iye  wondida  Ine,  23 

24  ada’nso  Atate  wanga.  Sindikadachita  mwa  iwo  nchito 
zimene  palibe  wina  anazichita,  sakadakhala  nalo  chimo; 
koma  tsopano  anaona’nso  nada’nso  Ine  ndi  Atate  wa- 

25  nga’nso.  Koma  chitero,  kuti  mau  olembedwa  m’malamulo 
awo  akwaniridwe,  kuti,  Anandida  Ine  kopanda  chifukwa. 

26  Korna  pamene  wafika  Nkhoswe,  amene  ine  ndidzamtuma 
kwa  inu  kuchokera  kwa  Atate,  ndiye  Mzimu  wa  choonadi, 
umene  uturuka  kwa  Atate,  iye’yu  adzandichitira  Ine 

27  mboni.  Ndipo  inu’nso  muchita  mboni,  kuti  muli  ndi  Ine 
kuyambira  chiyambi. 

Yesu  alonjezana’nso  za  Nkhoswe,  nanena  za 
kubwera’nso  kwache. 

"j  0 Izi  ndalankhula  ndi  inu  kuti  mungakumudwitsidwe. 

2 Adzakuturutsani  mosonkhanira’mo ; koma  idza  nthawi 
imene  yense  wakupha  inu  adzayesa  kuti  atumikira  Mulu- 

3 ngu.  Ndipo  izi  adzachita,  chifukwa  sanadziwa  Atate, 

4 kapena  Ine.  Koma  zinthu  izi  ndalankhula  ndi  inu  kuti 
pamene  idza  nthawi  yao,  mukakumbukire  kuti  ndinaku- 
uzani  inu.  Koma  izi  sindinati  kwa  inu  kuyambira  kwa 

5 chiyambi,  chifukwa  ndinali  pamodzi  ndi  inu.  Koma  tso- 
pano  ndimka  kwa  iye  wondituma  Ine  ; ndipo  palibe  wina 

6 mwa  inu  andifunsa  Ine,  munka  kuti  ? Koma  chifukwa 
ndalankhula  izi  ndi  inu  chisoni  chadzala  m’mtima  mwanu. 

7 Koma  ndinena  Ine  choonadi  ndi  inu ; kuyenera  kwa  inu 
kuti  ndichoke  Ine ; pakuti  ngati  sindichoka,  Nkoswe’yo 
sadzadza  kwa  inu ; koma  ngati  ndipita  ndidzamtuma  Iye 

8 kwa  inu.  Ndipo  atadza  Iye’yo,  adzatsutsa  dziko  la  pansi 

9 za  machimo,  ndi  za  chilungamo,  ndi  za  chiweruziro : za 

10  machimo,  chifukwa  sakulupirira  mwa  Ine  : za  chilungamo, 
chifukwa  ndimka  kwa  Atate,  ndipo  simundiyang’anira- 

1 1 ’nso : za  chiweruziro,  chifukwa  mkuru  wa  dziko  ili  la 

12  pansi  waweruzidwa.  Ndiri  nazo  zambiri’nso  za  kunena 

13  kwa  inu,  koma  simungathe  kuzisenza  tsopano  lino.  Koma 
pamene  atadza  Iye’yu,  Mzimu  wa  choonadi,  adzatsogolera 
inu  mwa  choonadi  chonse  : pakuti  sadzalankhula  za  Iye 
mwini ; koma  zintliu  ziri  zonse  adzazimva,  adzazilankhula  : 

14  ndipo  zinthu  zirinkudza  adzakulalikirani.  Iye’yu  adzale- 
mekeza  Ine ; chifukwa  adzatenga  za  mwa  Ine,  nadzalali- 

15  kira  kwa  inu.  Zinthu  ziri  zonse  Atate  ali  nazo  ndi  zanga : 
chifukwa  chache  ndinati,  kuti  atengaza  mwa  Ine  nadzala- 

16  likira  kwa  inu.  Katsala  kanthawi,  ndipo  simundiyang’ani- 
ra’nso  Ine,  ndipo  kanthawi’nso,  ndipo  mudzandiona  Ine. 

17  Mwa  akupunzira  ache  tsono  anati  wina  ndi  nmzache,  Ichi 

nchiani  chimene  anena  ndi  ife,  Kanthawi  ndipo  simundi- 
yang’anira  ; ndipo’nso  kanthawi,  ndipo  mudzandiona  : ndi- 
po,  chifukwa  ndimka  kwa  Atate  ? Chifukwa  chaehe  ana-  18 
nena,  Ichi  nchiani  chimene  anena,  Kanthawi  ? Sitidziwa 
chimene  alankhula.  Yesu  anazindikira  kuti  analikufuna  19 
kumfunsa  Iye,  ndipo  anati  kwa  iwo,  Kodi  mulikufunsana 
wina  ndi  mnzache  za  ichi,  kuti  ndinati,  Kanthawi  ndijxi 
simundiyang’anira  Ine,  ndipo’nso  kanthawi  nimudzandiona 
Ine  ? Indetu,  indetu,  ndinena  ndi  inu,  kuti  mudzalira  ndi  20 
kubuma  maliro  inu,  koma  dziko  la  pansi  lidzakondwera ; 
mudzachita  chisoni  inu,  koma  chisoni  chanu  chidzasandu- 
ka  chimwemwe.  Mkazi  pamene  akuti  abale  ali  nacho  21 
chisoni,  chifukwa  yafika  nthawi  yache ; koma  pamene 
wabala  mwana,  sakumbukila’nso  kusauka’ko,  chifukwa 
cha  chimwemwe  kuti  wabadwa  munthu  ku  dziko  la  pansi. 
Ndipo  inu  tsono  muli  nacho  chisoni  tsopano  lino,  koma  22 
ndidzaona’nso  inu,  ndipo  mtima  wanu  udzakondwera,  ndi- 
po  palibe  wina  adzachotsa  kwa  inu  chimwemwe  clianu. 
Ndipo  tsiku  limene’lo  simudzandifunsa  kanthu.  Indetu,  23 
indetu,  ndinena  kwa  inu,  Ngati  mungadzapempha  Atate 
kanthu,  adzakupatsani  inu  m’dzina  langa.  Kufikira  tsopa-  24 
no  simunafunsa  kanthu  m’dzina  langa ; funsani,  ndipo 
mudzalandira,  kuti  chimwemwe  chanu  chikakwaniridwe. 

Zinthu  izi  ndalankhula  ndi  inu mwa mafanizo ; idza  ntha-  25 
wi  imene  sindidzalankhula  ndi  inu  mwa  mafanizo,komandi- 
dzakulalikirani  inu  momveka  za  Atate.  Tsiku  limene’lo  26 
mudzapempha  m’dzina  langa  : ndipo  sindinena  kwa  inu 
kuti  lne  ndidzafunsira  inu  kwa  Atate ; pakuti  Atate  27 
yekha  akonda  inu,  cKifukwa  inu  mwandikonda  Ine,  ni- 
mwakulupirira  kuti  Ine  ndinaturuka  kwa  Atate.  Ndina-  28 
turuka  mwa  Atate,  ndipo  ndadza  ku  dziko  la  pansi : 
ndilisiya’nso  dziko  la  pansi,  ndipo  ndipita  kwa  Atate. 
Akupunzira  ache  ananena,  Onani,tsopano  mulankhula  zom-  29 
veka,  ndipo  mulibe  kunena  chipipiritso.  Tsopano  tidziwa  30 
kuti  mudziwa  zonse,  ndipo  mulibe  kusowa  kuti  wina 
akafunse  inu  ; mwa  ichi  tikulupirira  kuti  munaturuka  kwa 
Mulungu.  Yesu  anayanka  iwo,  Kodi  mukulupirira  tsopa-  31 
no  ? Onani  ikudza  nthawi,  ndipo  yafika,  imene  mudzaba-  32 
lalitsidwa,  )'ense  kwa  zache  za  yeklia,  ndipo  mudzandisiya 
Ine  pa  ndekha.  Ndipo  sindikhala  pa  ndekha,  chifukwa 
Atate  ali  pamodzi  ndi  Ine.  Zinthu  izi  ndalankhula  ndi  inu,  33 
kuti  mwa  Ine  mukakhala  nawo  mtendere.  M’dziko  la 
pansi  mudzakhala  nacho  chibvuto,  koma  limbikani  mtima  ; 
ndaposa  dziko  la  pansi  Ine. 

Yesu  apempherera  akupunzira  ache. 

I 7 Zinthu  izi  analankhula  Yesu;  ndipo  mmene  anakweza 

maso  ache  kumwamba,  anati,  Atate,  yafika  nthawi ; leme- 
kezani  Mwana  wanu,  kuti  Mwana  wanu  akakulemekezani 

2 Inu  : monga-  mwampatsa  Iye  ulamulii’o  pa  thupi  la  nyama 
liri  lonse,  kuti  onse  amene  mwampatsa  Iye,  awapatse  iwo 

3 rnoyo  wosatha.  Koma  moyo  wosatha  ndi  uwu,  kuti  aka- 
dziwe  Inu  Mulungu  woona  yekha,  ndi  Yesu  Kristu  amene 

4 munamtuma.  Ine  ndalemekeza  Inu  pa  dziko  la  pansi, 
mmene  ndinatsiriza  nchito  imene  munandipatsa  ndichite. 

5 Ndipo  tsopano,  Atate  Inu,  lemekezani  Ine  ndi  Inu  nokha 
ndi  ulemerero  umene  ndinali  nawo  ndi  Inu  lisanakhale 

6 dziko  la  pansi.  Ndalionetsera  dzina  lanu  kwa  anthu 
amene  mwandipatsa  Ine  m’dziko  la  pansi ; anali  anu, 
ndipo  munandipatsa  Ine  iwo ; ndipo  adasuiiga  mau  anu. 

7 Azindikira  tsopano  kuti  zinthu  ziri  zonse  zimene  mwa- 

8 ndipatsa  Ine  zichokei'a  kwa  Inu  ; chifukwa  mau  amene 
munandipatsa  Ine  ndapatsa  iwo ; ndipo  analandira,  nazindi- 
kira  koona  kuti  ndinaturuka  kwa  Inu,  ndipo  anakulupirira 

9 kuti  Inu  mwandituma  Ine.  Ndiwafunsira  iwo  Ine  : sindi- 
funsira  dziko  la  pansi,  koma  iwo  anxene  munandipatsa  Ixxe, 

10  chifukwa  ali  anu  : ndipo  zanga  zonse  ziri  zanu,  ndi  zanu 

I I ziri  zanga ; ndipo  ndilemekezedwa  mwa  iwo.  Sindiklxala- 
’nso  nx’dziko  la  pansi,  ndipo  iwo  ali  m’dziko  la  pansi,  ndipo 
Ine  ndidza  kwa  inu.  Atate  Woyera,  sungani  awa  m’dzina 
lanu  amene  mwandipatsa  Ine,  kuti  akakhale  mmodzi, 

12  monga  ife.  Pamene  ndinakhala  nawo  Ine  xxdinalikuwa- 
sunga  iwo  nx’dzina  lanu  amene  xnunandipatsa  Ine  ; ndipo 
ndinawasunga,  ndipo  sanatayika  wina  mwa  iwo,  koma 

13  mwana  wa  chitayiko,  kuti  lenxbo  likwaniridwe.  Koma 
tsopano  xxdidza  kwa  Inu  ; ndipo  izi  xxdilaxxkhula  m’dziko  la 
pansi,  kuti  akakhale  nacho  chimwenxwe  changa  chokwani- 

14  ridwa  mwa  iwo  okha.  Ine  ndawapatsa  iwo  nxau  anu  ; 
ndipo  dziko  la  pansi  linadana  nawo,  chifukwa  sakhala  a 
dziko  la  pansi,  monga  Ine  sindikhala  wa  dziko  la  pansi. 

15  Sindifunsa  kuti  muwachotse  iwo  m’dziko  la  pansi,  konxa 

16  kuti  muwasunge  iwo  kwa  woipa’yo.  Siali  a dziko  la  pansi 

17  monga  Ine  sindiri  wa  dziko  la  pansi.  Yeretsani  iwo 

18  m’clxoonadi ; mau  anu  ndi  choonadi.  Monga  momwe 
munandituma  Ine  ku  dziko  la  pansi,  Ine’nso  ndinatuma 

19  iwo  ku  dziko  la  pansi.  Ndipo  chifukwa  cha  iwo  Ine 
ndidziyeretsa  ndekha  kuti  iwo’nso  akakhale  oyeretsedwa 

20  m’choonadi.  Konxa  sindifunsira  iwo  okha,  koma’nso  iwo 

akukulupirira  mwa  Jnc  chifukwa  cha  mau  awo  ; kuti  onse  21 
akakhale  amodzi,  monga  Inu  Atate  mwa  Ine,  ndi  Ine  mwa 
Inu,  kuti  iwo’nso  akakhale  mwa  ife : kuti  dziko  la  pansi 
likakulupirire  kuti  Inu  mwandituma  Ine.  Ndipo  uleme-  22 
rero  umene  munandipatsa  Ine  ndapatsa  iwo  ; kuti  akakhale 
amodzi,  monga  Ife  tiri  nmiodzi ; Ine  mwa  iwo,  ndi  Inu  23 
mwa  Ine,  kuti  akhale  angwiro  mwa  mmodzi  ; kuti  dziko 
la  pansi  lizindikire  kuti  Inu  munandituma  Ine,  nimunawa- 
konda  iwo,  monga  moniwe  mwakonda  Ine.  Atate,  amene  24 
mwandipatsa  Ine,  ndifuna  kuti,  kumene  ndiri  Ine,  iwo’nso 
akhale  pamodzi  ndi  Ine  ; kuti  akayang’anire  ulemerero 
wanga,  umene  mwandipatsa  Ine  : kuti  munandikonda  Ine 
lisanakhazikike  dziko  la  pansi.  Atate  wolungama,  dziko  25 
la  pansi  silinadziwa  Inu  ndipo,  koma  Ine  ndinadziwa  Inu ; 
ndipo  iwo  anazindikira  kuti  munandituma  Ine ; ndipo  26 
ndinazindikiritsa  iwo  dzina  lanu,  ndipo  ndidzalizindikiri- 
tsa ; kuti  chikondi  chimene  munandikonda  nacho  chika- 
kliale  mwa  iwo,  ndi  Ine  mwa  iwo. 

Kugwiridwa  kwache  kwa  Yesu. 

(Mat.,  26  : 36,  47-56.) 

Mmene  Yesu  adati  izi,  anaturuka  ndi  akupunzira  aclie,‘|  3 
kumka  tsija  lija  la  mtsinje  wa  Kedroni,  kumene  kunali 
munda,  umene  analowa’mo  Iye  ndi  akupunzira  aclie. 
Koma  Yudase’nso  amene  akampereka  lye,  anadziwa  2 
mbuto’yo ; chifukwa  Yesu  akamka’ko  kawiri  kawiri  ndi 
akupunzira  aclie.  Pamenepo  Yudase,  nnnene  adatenga  3 
gulu  la  asilikari,  ndi  anyamata  lcwa  akulu  ansembe  ndi 
aFarisi,  anadza  komweko  ndi  nyali  ndi  miyuni  ndi  zida. 
Pamenepo  Yesu,  podziwa  zonse  zirinkudza  pa  Iye,  4 
anaturuka,  nati  kwa  iwo,  Mufuna  ani  ? Anayanka  iye,  5 
Yesu  mNazarayo.  Yesu  ananena  nawo,  Ndine.  Koma 
Yudase’nso  wompereka  Iye,  anaima  nawo  pamodzi. 
Ndipo  mmene  anati  kwa  iwo,  Ndine,  anabwerera  mbuyo,  6 
nagwa  pansi.  Pamenepo  anawafunsa’nso,  Mufuna  ani  ? 7 

koma  iwo  anati,  Yesu  mNazarayo.  Yesu  anayanka,  8 
Ndakutini,  Ndine : chifukwa  cliache  ngati  mufuna  Ine, 
lekani  awa  amuke : kuti  akwaniridwe  mau  amene  ati,  9 
Mwa  iwo  amene  mwandipatsa  Ine,  sindinataya  mmodzi. 
Pamenepo  Simoni  Petro  pokhala  nalo  lupanga,  analisolola  10 
nakoma  kapolo  wa  mkulu  wa  nsembe,  namsenga  kliutu 
lache  lamanja.  Koma  dzina  laclie  la  kapolo’yo  ndiye 
Malko.  Pamenepo  Yesu  anati  kwa  Petro,  Longa  lupanga  11 
m’banzi  lache ; chiko  chimene  Atate  wandipatsa  Ine 
sindimwere  ichi  kodi  ? 

Yesu  ku  bwalo  la  akuru.  Petro  akana  Yesu. 

(Mat.,  26 : 57-75.) 

12  Ndipo  khamu’lo  ndi  mtsogoleri  wa  zikwi,  ndi  anyamata 

13  a aYuda  anagwira  Yesu  nammanga  Iye,  nayamba  kumte- 
nga  Iye  kwa  Anasi ; pakuti  anali  mpongozi  wa  Kayafa, 

14  amene  anali  mkulu  wansembe  chaka  chomwe’cho.  Koma 
Kayafa,  anali  uja  wakulangiza  aYuda,  kuyenera  kuti 
munthu  mmodzi  afere  anthu. 

15  Koma  Simoni  Petro  ndi  wopunzira  wina  anatsata 
Yesu.  Koma  wopunzira  amene’yo  anali  wodziwika  kwa 
mkulu  wansembe,  ndipo  analowa  pamodzi  ndi  Yesu 

16  m’bwalo  la  mkulu  •wansembe ; koma  Petro  anaima  ku 
khomo  kunja.  Chifukwa  ehache  wopunzira  wina’yo 
amene  anadziwika  kwa  mkulu  wansembe,  anaturuka 

1 7 nalankhula  ndi  wapakhomo,  nalowetsa  Petro.  Pamenepo 
namwali  wapakhomo’yo  ananena  kwa  Petro,  Kodi  suli 
iwe’nso  wa  akupunzira  a munthu  uyu  ? Iye’yu  ananena, 

18  Sindine.  Koma  akapolo  ndi  anyamata  analikuima’ko, 
atasonkha  moto  wa  makara  ; kuti  kunali  kuzizira  ; ndipo 
anali  kuota  moto : koma  Petro’nso  anali  nawo  ali  kuima 
ndi  kuota  moto. 

19  Ndipo  mkulu  wansembe  anafunsa  Yesu  za  akupunzira 

20  ache,  ndi  chipunzitso  chache.  Yesu  anayanka  iye,  Ine 
ndalankhula  zomveka  kwa  dziko  la  pansi ; ndinapunzitsa 
Ine  nthawi  zonse  mosonkhanira  ndi  m’kachisi,  kumene 
amasonkhana  aYuda  onse ; ndipo  mobisika  sindinalankhula 

21  kanthu.  Undifunsiranji  Ine  ? funsa  iwo  amene  adamva, 
chimene  ndalankhula  nawo  ; taona,  adziwa  amene’wo  chi- 

22  mene  ndinati  Ine.  Koma  mmene  Iye  adati  izi,  mmodzi 
wa  anyamata  akuima’ko  anapanda  Yesu  kofu,  ndi  kuti, 

23  Kodi  uyanka  mkulu  wa  nsembe  chomwecho?  Yesu 
anayanka  iye,  Ngati  ndalankhula  choipa,  chita  mboni  za 

24  choipa’cho,  koma  ngati  bwino,  undipandiranji  Ine  ? Koma 
Anasi  adamtumiza  Iye  womangidwa  kwa  Kayafa  mkulu 
wa  nsembe. 

25  Koma  Simoni  Petro  anali  kuima  ndi  kuota  moto. 
Pomwepo  anati  kwa  iye,  Suli  iwe’nso  wa  akupunzira  ache 

26  kodi  ? Iye’yu  anakana,  nati,  Sindine.  Mmodzi  wa 
akapolo  a mkulu  wansembe  ndiye  mbale  wache  wa  uja 
amene  Petro  anamdula  khutu,  ananena,  Ine  sindinakuona 

27  iwe  kodi  m’nnmda  pamodzi  ndi  Iye  ? Pamenepo  Petro 
anakana’nso  ; ndipo  pomwepo  analira  tambala. 

Yesu  kwa  Pilato.  (Mat.,  27:  1,  2,  11-31.) 

Pamenepo  anamtenga  Yesu  kuchokera  kwa  Kayafa  28 
kupita  ku  Praitorio ; koma  munali  mamawa ; ndipo  iwo 
sanalowa  ku  Praitorio,  kuti  angadetsedwe,  koma  kuti 
akadye  Pasklia.  Chifukwa  chache  Pilato  anaturuka  29 
kunja  kwa  iwo,  nati,  Chifukwa  chanji  mwadza  nacho  cha 
munthu  uyu  ? Anayanka  nati  kwa  iye,  Sakadakhala  30 
wochita  zoipa  uyu  sitikadampereka  Iye  kwa  iwe.  Pilato  31 
ndipo  anati  kwa  iwo,  Mumtenge  Iye  inu,  nimumweruze 
Iye  monga  mwa  malamulo  anu.  AYuda  anati  kwa  iye, 
Tiribe  ulamuliro  wa  kupha  muntu  yense ; kuti  mau  a 32 
Yesu  akakwaniridwe,  amene  anati  akuzindikiritsa  imfa 
yanji  akuti  adzafa  nayo. 

Chifukwa  chache  Pilato  analowa’nso  m’Pretorio,  33 
naitana  Yesu,  nati  kwa  Iye,  Inu  ndinu  Mfumu  ya  aYuda 
kodi?  Yesu  anayanka,  Kodi  iwe  unena  ichi  kwa  iwe  34 
wekha,  kapena  ena  anakuuza  iwe  za  Ine  ? Pilato  ana-  35 
yanka,  Ndiri  ine  mYuda  kodi  ? Mtundu  wanu  ndi  akulu 
ansembe  anakuperekani  kwa  ine  ; mwachita  chiani  ? Y esu  36 
anayanka,  Ufumu  wanga  suli  wa  dziko  lino  la  pansi : 
ufuinu  wanga  ukadakhala  wa  dziko  lino  la  pansi,  anya- 
mata  anga  akadalimbika  nkhondo,  kuti  ndisaperekedwe 
kwa  a Y uda ; koma  tsopano  ufumu  wanga  suli  wochokera 
konkuno.  Pamenepo  Pilato  anati  kwa  Iye,  Nanga  kodi  37 
ndinu  Mfumu  ? Yesu  anayanka,  Unena  iwe  kuti  ndine 
Mfumu.  Ndabadwira  ichi  Ine,  ndi  kwa  ichi  ndadzera  ku 
dziko  la  pansi,  kuti  ndikachite  mboni  ndi  choonadi. 
Yense  wakukhala  mwa  choonadi  amva  mau  anga.  Pilato  38 
ananena  kwa  Iye,  Choonadi  nchiani  ? 

Ndipo  pamene  adati  ichi,  anaturuka’nso  kwa  aYuda’wo, 
nanena  nawo,  Ine  sindipeza  konse  chifukwa  mwa  Iye. 
Koma  muli  nawo  makhalidwe,  kuti  ndimamasulira  inu  39 
mmodzi  pa  Paskha ; kodi  mufuna  tsono  kuti  ndimasulire 
inu  Mfumu  ya  aYuda  ? Pomwe  anapfuula’nso,  nanena,  Si  40 
uyu,  koma  Baraba.  Koma  Baraba  anali  wachifwamba. 

Pamenepo  tsono  Pilato  anatenga  Yesu,  namkwapula.'J  9 
Ndipo  asilikari,  mmene  analuka  korona  wa  minga  ana-  2 
muika  pa  muthu  pache,  napfundika  Iye  maraya  a chinyo- 
ng’onyo  ; nadza  kwa  iye,  nanena,  Kondwerani  inu,  Mfumu  ■ ’> 
ya  aYuda ! ndipo  anampanda  kofu.  Ndipo  Pilato  anatu-  4 
ruka’nso  kunja,  nanena  nawo,  Taonani,  ndimtenga  Iye  kwa 
inu  kunja  kuti  mukadziwe  kuti  sindipeza  mwa  lye 
chifukwa  chiri  chonse.  Pamenepo  Yesu  anaturuka  5 
219 


19,  5. 


VOHANE 


kunja,  atabvala  korona  wa  minga,  ndi  maraya  a chinyo- 

6 ng’onyo.  Ndipo  ananena  nawo,  Taonanimunthu’yu!  Ndipo 
pamene  akulu  ansembe  ndi  anyamata  anamuona  Iye, 
anapfuula  nanena,  Mpachike,  mpachike.  Pilato  ananena 
nawo,  Mtengeni  Iye  inu  nimumpachike  : pakuti  ine  sindi- 

7 peza  chifukwa  mwa  Iye.  AYuda  anayanka  iye,  Tiri 
nawo  malamulo  ife,  ndipo  monga  mwa  malamulo’wo 
ayenera  kufa,  chifukwa  anadziyesera  Mwana  wa  Mulungu. 

8 Ndipo  pamene  Pilato  anamva  mau  awa,  anaopa  koposa. 

9 Ndipo  analowa’nso  ku  Praitorio,  nanena  kwa  Yesu, 

10  Muchokakuti?  koma  Yesu  sanamyanka  kanthu.  Chifu- 
kwa  chache  Pilato  ananena  kwa  Iye,  Simulankhula  ndi  ine 
kodi  ? simudziwa  kodi  kuti  ulamuliro  ndiri  nawo  wa  kuku- 
masulani,  ndipo  ndiri  nawo  ulamuliro  wa  kukupachikani? 

11  Yesu  anayanka  iye,  Sukadakhala  nawo  ulamuliro  uli 
wonse  pa  Ine,  ngati  sukadapatsidwa  kwa  iwe  kuchokera 
kumwamba  ; chifukwa  cha  ichi  iye  wondipereka  Ine  kwa 

12  iwe  ali  nalo  chimo  loposa.  Pa  ichi  Pilato  anafuna  kuma- 
sula  Iye ; Koma  aYuda  anapfuula,  ndi  kunena,  Ngati 
umasula  amene’yo,  suli  bwenzi  la  Kaisara : yense  wodzi- 

13  yesera  yekha  Mfumu  atsutsana  naye  Kaisara.  Pamenepo 
Pilato  mmene  adamva  mau  awa  anaturuka  ndi  Yesu, 
nakhala  pansi  pa  mpando  woweruzira  ku  malo  dzina 
lache,  Bwalo  la  miyala,  koma  mwa  chiHebri,  Gabata. 

1 4 Koma  panali  tsiku  lokonza  Paskha : panali  monga  ora 
lachisanu  ndi  chimodzi.  Ndipo  ananena  kwa  aYuda, 

15  Taonani,  Mfumu  yanu ! Pamenepo  anapfuula  iwo’wa, 
Chotsa,  Chotsa,  mpachike  Iye ! Pilato  ananena  nawo, 
Ndipachike  Mfumu  yanu  kodi  ? Akulu  ansembe  anayanka, 

lG.Tiribe  Mfumu  koma  Kaisara.  Ndipo  pamenepo  anampe- 
reka  Iye  kwa  iwo  kuti  ampachike. 

Ampachika  Yesu  pa  mtanda. 

(Mat.,  27 : 32-56.) 

17  Pamenepo  anatenga  Yesu:  ndipo  anasenza  mtanda 
yekha,  naturuka  kumka  ku  malo  ochedwa  Malo  a bade, 

18  amene  achedwa  m’chiHebri,  Golgota : kumene  anampa- 
chika  Iye  ; ndi  pamodzi  ndi  Iye  awiri  ena,  chakuno  ndi 

1 9 chauko,  koma  Yesu  pakati.  Koma  Pilato  analemba  lembo, 
naliika  pa  mtanda.  Koma  panalembedwa,  Yesu  mNa- 

20  zarayo,  Mfumu  ya  aYuda.  Ndipo  lembo  ilo  analiwe- 
l'enga  ambix’i  a aYuda ; chifukwa  malo  amene  Yesu 
anapachikidwa’po  anali  pafupi  pa  mudzi’wo ; ndipo 
linalembedwa  m’chiHebri,  ndi  m’chiRoma,  ndi  m’chi- 

Helene.  Pamenepo  akulu  ansembe  a aYuda,  ananena  21 
kwa  Pilato,  Usalembe,  Mfumu  ya  aYuda;  koma,  kuti 
Iye’yu  anati,  Ndiri  Mfumu  ya  aYuda.  Pilato  anayanka,  22 
Chimene  ndalemba  ndalemba. 

Pamenepo  asilikari,  mmene  adapachika  Yesu,  anatenga  23 
zobvala  zache,  nadula  panai,  natenga  wina  china,  wina 
china,  ndipo’nso  maraya ; koma  maraya  anaombedwa 
monsemo  kuyambira  pamwamba  pache,  analibe  msoko. 
Chifukwa  chache  anati  wina  kwa  mnzache,  Tisang’ambe  24 
awa,  koma  tichite  maere,  awa  akhale  a ani ; kuti  lembo 
likwaniridwe  chimene  chinena,  Anagawana  zobvala  zanga 
mwa  iwo  okha,  ndi  pa  maraya  anga  anachitira  maere. 
Ndipo  asilikari  anachita  izi.  Koma  pa  mtanda  wa  Yesu  25 
anaima  amache,  ndi  mbale  wa  amache,  Mariya,  mkazi 
wa  Klopa,  ndi  Mariya  wa  Magadala.  Pamenepo  Yesu  26 
pakuona  amache,  ndi  wopunzira  amene  anamkonda, 
alikuima’ko,  ananena  kwa  amache,  Mkazi,  taona,  mwana 
wako ! Pamene  ananena  kwa  wopunzira’yo,  Taona,  amai  27 
ako.  Ndipo  kuyambira  ora  lomwe’li  wopunzira’yo  anamka 
naye  kwao. 

Chitapita  ichi  Yesu,  podziwa  kuti  zonse  zidatha  pomwe-  28 
po  kuti  lembo  likwaniridwe,  ananena,  Ndimva  ludzu. 
Kunaikidwa’ko  chotengera  chodzala  ndi  vinyo  wosasa ; 29 
chifukwa  chache  anazenenga  chinkupule  chodzaza  ndi 
vinyo  wosasa’yo  pa  pesi  la  hisope,  nachitengera  ku  kamwa 
kwache.  Pamene  Yesu  tsono  adalandira  vinyo  wosa-  30 
sa’yo  anati,  Kwatha ; ndipo  anawerama  muthu,  napereka 
mzimu. 

Pomwepo  aYuda,  popeza  panali  tsiku  lokonzera,  kuti  31 
mitembo  ingatsale  pa  mtanda  tsiku  la  Sabata,  pakuti  tsiku 
lomwe’li  la  Sabata  linali  lalikuru,  anafunsa  Pilato  kuti 
miyendo  yao  ikatyoledwe,  ndipo  achotsedwe.  Chifukwa  32 
chache  anadza  asilikari  natyola  miyendo  ya  woyamba’yo, 
ndi  ya  wina’yo  wopachikidwa  ndi  Iye ; koma  pofika  kwa  33 
Yesu,  mmene  anamuona  Iye,  kuti  wafa  kale,  sanatyola 
miyendo  yache : koma  mmodzi  wa  asilikari  anampisa  34 
ntungo  m’nthiti  yache,  ndipo  panaturuka  pomwepo  mwazi 
ndi  madzi.  Ndipo  iye  amene  anaona,  wachita  mboni,  ndi  35 
umboni  wache  uli  woona  ; ndipo  iye’yu  adziwa  kuti  anena 
zoona,  kuti  inu’nso  mukakulupirire.  Pakuti  izi  zinachiti-  36 
ka,  kuti  lembo  likwaniridwe,  Fupa  la  Iye  silidzapwanyi- 
dwa.  Ndipo  linena’nso  lembo  lina,  Adzayang’ana  pa  Iye  37 
amene  anampyoza. 

Kuikidwa  kwache  kwa  Yesu.  (Mat.,  27 : 57.) 

38  Chitatha  ichi  Yosefe  wa  ku  Arimateya,  ndiye  wopunziva 
wa  Yesu,  koma  mobisika  chifukwa  cha  kuopa  aYuda, 
anafunsa  Pilato  kuti  akachotse  mtembo  wa  Yesu.  Ndipo 
Pilato  analola.  Chifukwa  chache  anadza,  nachotsa 

39  mtembo  wache.  Koina  anadza’nso  Nikodemo,  amene 
anadza  kwa  Iye  usiku  poyamba  paja,  alikutenga  chisa- 
nganizo  cha  smurna  ndi  aloe,  monga  miyeso  zana. 

40  Pamenepo  anatenga  mtembo  wa  Yesu,  nauzenenga  ndi 
nsaru  za  bafuta  pamodzi  ndi  zonunkira,  monga  mwa 

41  makhalidwe  a aYuda  a kuika  maliro.  Koma  kunali  munda 
ku  malo  kumene  anapachikidwa’ko,  ndipo  m’munda’mo 
munali  manda  atsopano  m’mene  sanaikidwa’mo  munthu 

42  ali  yense  nthawi  zonse.  Pomwepo  ndipo  anaika  Yesu, 
chifukwa  cha  tsiku  lokonzera  la  aYuda,  kuti  manda’wo 
anali  pafupi. 

Kuuka’nso  kwa  Yesu.  (Mat.,  28:  1-10.) 

20  Koma  tsiku  loyamba  la  Sabata  anadza  Mariya  wa 
Magadala  mamawa,  kusanayambe  kucha,  ku  manda, 

2 napenya  mwala  wochotsedwa  ku  manda.  Pomwepo 
anatamanga  nadza  kwa  Simoni  Petro  ndi  kwa  wopunzira 
wina  amene  Yesu  anamkonda,  nanena  nawo,  Anachotsa 
Ambuye  ku  manda,  ndipo  sitidziwa  kumene  anamuika 

3 Iye.  Anaturuka  tsono  Petro  ndi  wopunzira  wina’yo, 

4 nalinkudza  ku  manda.  Koma  anatamanga  onse  awiri 
pamodzi : ndipo  wopunzira  wina’yo  anatamanga  naposa 

5 Petro,  nayamba  kufika  ku  manda  ; ndipo  mmene  anawera- 
ma  chosuzumira  anaona  nsai’u  za  bafuta  zitakhala,  komatu 

6 sanalowa’mo.  Pamenepo  anadza’nso  Simoni  Petro  aliku- 
mtsata  iye,  nalowa  m’manda ; ndipo  anaona  nsaru  za 

7 bafuta  zitakhala,  ndi  mlezo,  umene  unali  pa  muthu  pache, 
wosakhala  pamodzi  ndi  nsaru  za  bafuta,  koma  wopindika 

8 padera  pa  malo  pena.  Pamenepo  tsono  analowa’nso 
wopunzira  wina’yo,  amene  anayamba  kufika  ku  manda, 

9 ndipo  anaona,  nakulupirira.  Pakuti  kufikira  pomwepo 
sanadziwa  lembo  la  kuti  ayenera  Iye  kuuka  kwa  akufa. 

10  Chifukwa  chache  akupunzira’wo  anachoka’nso,  kumka 
kwao. 

Yesu  aonekera  kwa  Mariya  Magadala. 

(Mat.,  29 : 9.) 

1 1 Koma  Mariya  analikuima  ku  manda  kunja,  ali  kulira. 
Ndipo  mmene  alikulira  anawerama  chisuzumirire  ku 

manda  ; ndipo  anaona  angelo  awiri  atabvala  zoyera,  aliku-  12 
khala  mmodzi  ku  muthu,  ndi  wina  ku  miyendo,  kumene 
mtembo  wa  Yesu  udagona.  Ndipo  iwo’wa  ananena  kwa  13 
iye,  Mkazi,  uliranji  ? Ananena  nawo,  Chifukwa  anachotsa 
Ambuye  wanga,  ndipo  sindidziwa  kumene  anamuika  Iye. 
Mmene  adanena  izi,  anacheuka  m’mbuyo,  naona  Yesu  14 
alikuima,  ndipo  sanadziwa  kuti  ndiye  Yesu.  Yesu  ana-  15 
nena  naye,  Mkazi,  uliranji?  ufuna  ani?  Iye’yu  poyesa 
kuti  ndiye  wakummida,  ananena  ndi  Iye,  Mbuye  ngati 
mwamnyamula  Iye,  ndiuze  ine  kumene  mwamuika  Iye, 
ndipo  ndidzamchotsa.  Yesu  ananena  naye,  Mariya.  16 
Iye’yu  mmene  anacheuka,  ananena  ndi  Iye  m’ehiHebri, 
Kaboni ; chimene  chinenedwa,  Mpunzitsi.  Yesu  ananena  17 
naye,  Usandikhudze,  pakuti  sindinatha  kukwera  kwa 
Atate : koma  pita  kwa  abale  anga,  nuti  kwa  iwo,  Ndi- 
kwera,  kumka  kwa  Atate  wanga,  ndi  Atate  wanu,  ndi 
Mulungu  wanga,  ndi  Mulungu  wanu.  Mariya  wa  Maga-  18 
dala  anadza,  nalalikira  kwa  akupunzifa’wo,  kuti,  Ndaona 
Ambuye ; ndi  kuti  anati  izi  kwa  iye. 

Yesu  aonekera  kwa  khumi  ndi  mmodzi’wo. 

Tomasi  akana  kukulupira.  (Luka,  24 : 33-43.) 

Pamenepo,  pokhala  madzulo,  tsiku  lomwe’lo,  loyamba  19 
la  Sabata,  pokhala  makomo  ali  chitsekere,  kumene  ana- 
khala  akupunzira,  chifukwa  cha  kuopa  aYuda,  Yesu 
anadza  naima  pakati  pao,  nanena  nawo,  Mtendere  ukhale 
ndi  inu.  Ndipo  pamene  adati  ichi,  anaonetsa  iwo  manja  20 
ache  ndi  nthiti  zache.  Pamenepo  akupimzira  anakondwera 
pakuona  Ambuye.  Chifukwa  chache  Yesu  anati’nso  kwa  21 
iwo,  Mtendere  ukhale  ndi  inu  : monga  Atate  wandituma 
Ine,  Ine’nso  ndituma  inu.  Ndipo  pamene  anati  ichi  22 
anawapumira,  nanena  nawo,  Landirani  Mzimu  Woyera. 
Zochimwa  za  anthu  ali  onse  muwakululukira,  zikululuki-  23 
dwa  kwa  iwo  ; za  iwo  amene  muzigwiritsa,  zagwiritsidwa. 

Koma  Tomasi,  mmodzi  wa  khumi  ndi  awiri’wo,  woche-  24 
dwa  Didimo,  sanakhala  nawo  pamodzi,  pamene  Yesu 
anadza.  Chifukwa  chache  akupunzira  ena  ananena  naye,  25 
Tamuona  Ambuye.  Koma  iye  anati  kwa  iwo,  Ngati 
sindikaone  m’manja  ache  chizindikilo  cha  misomali’yo, 
ndipo  ndikaike  chala  changa  m’chizindikilo  cha  miso- 
mali’yo,  ndipo  ndikaike  dzanja  langa  ku  nthiti  y’ache ; 
sindidzakulupirira. 

Ndipo  pakupita  masiku  asanu  ndi  atatu  akupunzira  26 
ache  anali’nso  m’nyumba’mo,  ndi  Tomasi  pamodzi  nawo. 

Yesu  anadza,  makomo  ali  chitsekei*e,  naima  pakati,  nati, 

27  Mtendere  ukhale  ndi  inu.  Pomwepo  ananena  kwa  Toma- 
si,  Bwera  nacho  chala  chako  kuno,nuonemanjaanga ; ndipo 
bwera  nalo  dzanja  lako,  nuliike  ku  nthiti  yanga,  ndipo 

28  usakhale  wosakulupira,  koma  wokulupira.  Tomasi  anaya- 
nka  nati  kwa  Iye,  Ambuye  wanga,  ndi  Mulungu  wanga. 

29  Yesu  ananena  kwa  iye,  Chifukwa  wandiona  Ine,  wakulu- 
pirira ; odala  iwo  akukulupirira,  angakhale  sanaona. 

30  Ndipo  zizindikilo  zina  zambiri  Yesu  anazichita  pa  maso 
pa  akupunzira  ache,  zimene  sizinalembedwa  m’buku  ili : 

31  Koma  zalembedw'a  izi  kuti  mukakulupire  kuti  Yesu  ndiye 
Kristu  Mwana  wa  Mulungu,  ndi  kuti  pakukulupira  mu- 
kakhale  nawo  moyo  m’dzina  lache. 

Kuonekera  kwa  Yesu  ku  nyanja  ya  Tiberiya. 

2“|  Zitapita  izi  Yesu  anadzionetsera’nso  kwa  akupunzira 
ache  ku  nyanja  ya  Tiberiya.  Koma  anadzionetsera 
chotero. 

2 Anali  pamodzi  Simoni  Petro,  ndi  Tomasi,  wochedwa 
Didimo,  ndi  Natanayeli  wa  ku  Kana  wa  ku  Galileya,  ndi 

3 ana  a Zebedayo,  ndi  awiri  ena  a akupunzira  ache.  Simoni 
Petro  ananena  nawo,  Ndinka  kukasodza.  Ananena  naye, 
Ife’nso  tipita  nawe.  Anaturuka,  nalowa  m’ngalawa ; 

4 ndipo  m’usiku  muja  sanagwira  kanthu.  Koma  pakuya- 
mba  kucha  Yesu  anaima  pa  mbali  pa  nyanja,  komatu 

5 akupunzira’wo  sanadziwa  kuti  ndiye  Yesu.  Yesu  ananena 
nawo,  Ananu,  muli  nako  kanthu  ka  kudya  kodi  ? Anaya- 

6 nka  Iye,  Iai.  Koma  anati  kwa  iwo,  Ponyani  khoka  ku 
mbali  ya  dzanja  lamanja  ya  ngalawa,  ndipo  mudzapeza. 
Pamenepo  anaponya,  ndipo  analibe’nso  mphamvu  ya  kuli- 

7 koka  chifukwa  cha  kuchuruka  nsomba.  Pamenepo  wopu- 
nzira  uyu  amene  Yesu  anamkonda  ananena  kwa  Petro, 
Ndiye  Ambuye.  Simoni  Petro  pakumva  kuti  ndiye 
Ambuye,  anadzibveka  maraya  a pa  thupi  kuti  anali  wama- 

8 riseche,nadziponyayekham’nyanja.  Koma  akupunziraena 
anadza  m’kangalawa,  pakuti  sanali  kutali  ndi  mtunda, 
koma  monga  mikono  mazana  awiri,  nakoka  khoka  la 

9 nsomba’zo.  Ndipo  pamene  anaturuka  pa  mtunda,  anape- 
nya  moto  wa  makara  pomwepa,  ndi  kansomba  kosanjiki- 

10  ka’ko,  ndi  mkate.  Yesu  ananena  nawo,  Tengani  za 

11  nsomba  zimene  mwazigwira  tsopano.  Chifukwa  chache 
Simoni  Petro  anakwera  m’ngalawa  nakokera  khoka  ku 
mtunda  lodzala  ndi  nsomba  zazikuru,  dzana  limodzi,  ndi 
makumi  asanu  ndi  zitatu ; ndipo  zingakhale  zinachuruka 

kotere,  khoka  silinang’ambika.  Yesu  ananena  nawo,  12 
Idzani  mufisule.  Koma  palibe  mmodzi  wa  akupunzira 
anatha  kumfunsa  lye,  Ndinu  ani  ? podzivva  kuti  ndiye 
Ambuye.  Yesu  anadza  natenga  mkate  napatsa  ivvo,  mo-  13 
mvvemo’nso  nsomba.  Imene’yo  ndi  nthavvi  ya  chitatu  14 
yakudzionetsera  Yesu  kvva  akupunzira  ache,  mmene 
atauka  kvva  akufa. 

Ndipo  pamene  atafisula  Yesu  ananena  kwa  Simoni  15 
Petro,  Simoni  mvvana  vva  Yona,  kodi  undikonda  ine 
koposa  avva  ? Ananena  ndi  Iye,  Inde,  Ambuye  ; rnudzi- 
wa  kuti  ndikukondani  Inu.  Ananena  naye,  Weta  ana  1G 
ankhosa  anga.  Ananena  naye’nso  kachivviri,  Simoni 
mwana  vva  Yona  ukonda  Ine  kodi  ? Ananena  ndi  Iye, 
Inde,  Ambuye ; mudzivva  kuti  ndikukondani  Inu.  Ana- 
nena  naye,  Busa  nkhosa  zanga.  Ananena  naye  kachi-  17 
tatu,  Simoni  mvvana  vva  Yona,  kodi  undikonda  Ine? 
Petro  anamva  cliisoni  kuti  anati  kvva  iye  kachitatu,  Kodi 
undikonda  Ine  ? ndipo  anati  kvva  iye,  _Ambuye,  mudziwa 
Inu  zonse ; muzindikira  kuti  ndikukondani  Inu.  Yesu 
ananena  naye,  Busa  nkhosa  zanga.  Indetu,  Indetu,  ndi-  18 
nena  ndi  iwe,  pamene  unali  mnyamata  unadzimangira 
vvekha  m’chuuno,  ndipo  unayenda  kumene  unafuna’ko ; 
koma  pamene  ukakalamba  udzaturutsa  manja  ako,  ndipo 
adzakumanga  vvina,  nadzakunyamula  kumene  sufuna’ko 
ai.  Koma  ichi  anati  ndi  kuzindikiritsa  ndi  imfa  yanji  19 
adzalemekeza  nayo  Mulungu.  Ndipo  mmene  anati  ichi, 
ananena  naye,  Nditsate  Ine.  Petro,  mmene  anacheuka,  20 
anapenya  vvopunzira  amene  Yesu  anamkonda  ali  kutsata 
amene  enso  anatsamira  pa  chifua  pache  pa  mgonero, 
nati,  Ambuye,  ndani  iye  vvakupereka  inu  ? Pamenepo  2 1 
Petro  pakumuona,  ananena  kvva  Yesu,  Ambuye,  koma 
nanga  uyu?  Yesu  ananena  naye,  Ngati  ndifuna  uyu  22 
akhale  kufikira  ndidza  Ine,  kuli  chiani  ndi  ivve  ? unditsate 
Ine  ivve.  Chifukvva  chache  mau  awa  anaturuka  kufikira  23 
kvva  abale,  kuti  wopunzira  uyu  sadzafa.  Koma  Y esu  sanati 
kvva  iye,  kuti  sadzafa ; koma,  ngati  ndifuna  iye  akhale 
kufikira  ndidza,  kuli  chiani  ndi  ivve  ? 

Yemvve’yu  ndiye  vvopunzira  wakuchita  mboni  za  izi,  24 
ndipo  analembera  izi ; ndipo  tidziwa  kuti  umboni  vvache 
ndi  woona. 

Koma  pali’nso  zina  zambiri  zimene  Yesu  anazichita,  25 
zoti  zikadalembedvva  zonse  phe,  ndilingalira  kuti  dziko 
la  pansi  silikadakhala  nalo  malo  a mabuku  amene  akada- 
lembedvva.  Amen. 

MACHITIDWE  A ATUMWI. 

Yesu  akwera  kumka  kumwamba. 

(Mat.,  28:  19,  20.  Marko,  16:  19.  Luka,  24:  51.) 

Mau  adja  oyamba  ndinakonza,  Teofilo  iwe,  za  zonse’zo 

2 Yesu  anayamba  kuzichita  ndi  kuzipunzitsa,  kufikira  tsiku 
lidja  anatengedwa  kumwamba,  atatha  kulamulira  mwa 

3 Mzimu  Woyera  atumwi’wo  adawasankha : kwa  iwo’nso 
anadzionetsera  yekha  wa  moyo  ndi  zitsimikizo  zambiri, 
zitatha  zowawa  zache,  naonekera  kwa  iwo  mwa  masiku 
makumi  anai,  ndi  kunenera  zinthu  za  ufumu  wa  Mulungu  : 

4 ndipo  posonkhana  nawo  pamodzi,  anawalamulira  asachoke 
ku  Yerusalemu,  komatu  alindire  lonjezano  la  Atate, 

5 limene,  anati,  munalimva  kwa  ine ; kuti  Yohane  anaba- 
tizadi  ndi  madzi ; koma  inu  mudzabatizidwa  ndi  Mzimu 
Woyera,  asanapite  masiku  ambiri. 

6 Pamenepo,  iwo’wa  atasonkhana  pamodzi,  anamfunsa 
Iye,  nanena,  Ambuye,  nanga  kodi  nthawi  yino  mubwezera 

7 ufumu  kwa  Israyeli  ? Koma  anati  kwa  iwo,  Sikuli  kwa 
inu  kuzindikira  nthawi  kapena  nyengo,  zimene  Atate 

8 anaziika  m’ulamuliro  wache  wa  Iye  yekha.  Komatu 
mudzalandira  mphamvu,  Mzimu  Woyera  atadza  pa  inu : 
ndipo  mudzakhala  mboni  zanga  m’Yerusalemu,  ndi 
m’Yudeya  lonse,  ndi  Samariya,  ndi  kufikira  malekezero 

9 ache  a dziko.  Ndipo  mmene  adati  izi,  ali  chipenyerere 
iwo,  ananyamulidwa ; ndipo  mtambo  unamlandira  Iye 

10  kumchotsa  ku  maso  kwao.  Ndipo  pakukhala  iwo  chipe- 
nyere  kumwamba  pomuka  Iye,  taonani,  amuna  awiri 

1 1 obvala  zoyera  anaima  pa  mbali  pao ; amene’nso  anati, 
Amuna  a ku  Galileya,  muimiranji  ndi  kuyang’ana 
kumwamba?  Yesu  amene,  walandiridwa  kumka  kumwa- 
mba  kuchokera  kwa  inu,  adzadza  momwemo  monga 
munamuona  alinkupita  kumwamba. 

12  Pamenepo  anabwera  ku  Yerusalemu  kuchokera  ku 
phiri  lonenedwa  la  Azitona,  limene  liyandikana  ndi 

13  Yerusalemu,  loyenda’ko  tsiku  la  Sabata.  Ndipo  pamene 
adalowa,  anakwera  ku  chipinda  cha  pamwamba,  kumene 
anali  kukhala’ko ; ndiwo  Petro  ndi  Yohane  ndi  Yakobo 
ndi  Andreya,  Filipondi  Tomasi,  Bartolomeyu  ndi  Mateyu, 
Yakobo  mwana  wa  Alifeyu,  ndi  Simoni  Zelote,  ndi  Yuda 

14  mwana  wa  Yakobo.  Iwo  onse  anali  kukangalika  m’kupe- 
mphera,  pamodzi  ndi  akazi,  ndi  Mariya,  amache  wa  Yesu, 
ndipo  ndi  abale  ache. 

Amsankha  Matiya  akhale  mtumwi  m’malo  a 
Yudase. 

Ndipo  rn’masiku  awa  anaima  Petro  pakati  pa  abale,  15 
nati  (gulu  la  anthu  losonkbana  pa  rnalo  pomwe  ndilo 
ngati  zana  limodzi  ndi  makumi  awiri;,  Amuna  inu,  abale,  16 
kunavenera  kuti  lemba  likwanitsidwe,  limene  Mzimu 
Wovera  anatanga  kunena  mwa  rnkarnwa  rnwa  Davide  za 
Yudase,  wokhala  mtsogoleri  wa  iwo  adagwira  Yesu. 
Cbifukwa  anali  wowerengedwa  mwa  ife,  ndipo  analandira  17 
gawo  lache  la  utumiki  uwu.  (Lyutu  tsono  anadzi ten ge ra  18 
kadziko  ndi  mphoto  ya  chisalungamo ; ndipo  anagwa 
chamthu,  nang’ambika  pakati,  ndipo  matumbo  ache  onse 
anang’ondoka ; ndipo  chinakhala  chodziwika  ndi  onse  19 
akukhala  ku  Yerusalemu  ; kotero  kuti  m’manenedwe  awo 
kadziko’ka  kanachedwa  Akeldama,  ndiko,  kadziko  ka 
mwazi.)  Pakuti  kwalembedwa  m’kalata  wa  Masalmo,  20 

Pogonera  pache  pakhale  bwmja, 

Sdipo  paeakhale  muntku  vogona’po  ; 

Sdipo  uyang dniro  vache  autenge  urina. 

Potero  kuyenera  kuti  wina  wa  amuna’wo  anatsagana  nafe  21 
nthawi  yonse’yi  Ambuye  Yesu  analowa  naturuka  pa  ife, 
kuyambira  ubatizo  wa  Yohane,  kufikira  tsiku  lidja  anate-  22 
ngedwa  kurnwamba  kutisiya  ife,  mmodzi  wa  awa  akhale 
mboni  ya  kuuka'nso  kwache  pamodzi  ndi  ife.  Ndipo  23 
anaimika’po  awiri,  Yosefe  woitanidwa  Barsaba,  amene 
anenedwa’nso  Yusto,  ndi  Matiya.  Xdipo  anapemphera,  24 
nati,  Inu,  Ambuye,  wozindikira  mitima  ya  onse,  sonyezani 
mwa  awa  awiri  mmodzi’yo  amene  munamsankha,  alowe  25 
malo  a utumiki  uwu  ndi  utumwi,  kuchokera  komwe  Yuda- 
se  anapatukira,  kuti  apite  ku  malo  kwa  iye  yekha.  N’dipo  26 
anayesa  maere  pa  iwo ; ndipo  anagwera  Matiya ; ndipo 
anawerengedwa  pamodzi  ndi  khumi  ndi  mmodzi’wo. 

Tsiku  la  Pentekoste. 

Ndipo  pakufikira  tsiku  la  Pentekoste,  anali  onse  2 
pamodzi  pa  malo  amodzi.  Ndipo  dzidzidzi  anamveka  2 
mau  ochokera  ku  mwamba  ngati  mkokomo  wa  mphepo 
yolimba,  ndipo  anadzaza  nyumba  yonse  imene  anali 
kukhala’mo.  Xdipo  anaonekera  kwa  iwo  malilime  oga-  3 
wanikana,  onga  a moto ; ndipo  unakhala  pa  iwo  onse 
wayekha  wayekha.  N’dipo  anadzazidwa  onse  ndi  Mzimu  4 
Woyera,  ndipo  anayamba  kulankhula  ndi  malilime  ena, 
monga  Mzimu  anawalankhulitsa. 

5 Koma  anali  m’Yerusalemu  okhala’ko,  aYuda,  amuna 
opembedza,  ochokera  ku  mtundu  uli  wonse  pansi  pa 

6 thambo.  Koma  pochitika  mau  awa,  unyinji  wa  anthu 
unasonkhana,  liusokonezedwa,  popeza  yense  anawamva 
alikulankhula  m’chilankhulidwe  chache  cha  iye  yekha. 

7 Ndipo  anadabwa  onse,  nazizwa,  nanena,  Taonani,  awa 

8 onse  alankhula’wa  sali  aGalileya  kodi  ? ndipo  nanga  ife 
timva  bwanji,  yense  m’chilankhulidwe  chathu  chimene 

9 tinabadwa  nacho?  aParti  ndi  aMedi,  ndi  aElami,  ndi 
iwo  akukhala  m’Mesopotamiya,  m’Yudeya,  ndipo’nso 

10  m’Kapadokiya,m’Ponto,ndim’Asiya;  m’Frugiya,ndipo’nso 
m’Pamfuliya,  m’Aigupto,  ndi  mbali  za  Libiya  wa  ku 
Kurene,  ndi  alendo  ochokera  ku  Roma,  ndiwo  aYuda, 

11  ndipo’nso  opinduka,  aKrete,  ndi  aArabu,  tiwamva  iwo 
alikulankhula  m’malilime  athu  zazikuru  za  Mulungu. 

12  Ndipo  anadabwa  onse,  nathedwa  nzeru,  nanena  wina  ndi 

13  mnzache,  Kodi  ichi  nchiani?  koma  ena  anaseka  phwe- 
phwete,  nanena  kuti,  Akhuta  vinyo  wa  lero. 

Chodzikana  cha  Petro. 

14  Koma  Petro,  anaima  pamodzi  ndi  khumi  ndi  mmo- 
dzi’wo,  nakweza  mau  ache,  nanena  kwa  iwo,  nati,  Amuna 
inu  aYuda,  ndi  inu  nonse  akukhala  kwanu  m’Yerusalemu, 
ichi  cliizindikirike  kwa  inu,  ndipo  cherani  makutu  kwa 

15  mau  anga.  Pakuti  awa  sanaledzera  monga  muyesa  inu ; 

16  pakuti  ndi  ora  lachitatu  lokha  la  tsiku ; komatu  ichi  ndi 
chimene  chinanenedwa  ndi  mneneri  Yoeli ; 

17  Ndipo  kudzali  mmasiku  otsiriza,  anena  Mulungu , 

Ndidzatira  cha  Mzimu  wanga  pa  thupi  la  nyama  liri  lonse, 
Ndipo  ana  amuna  anu,  ndi  ana  akazi  anu  adzanenera, 

Ndipo  anyamala  anu  adzaona  masompenya, 

Ndipo  akulu  anu  adzalota  maloto  ; 

18  Ndipo’nso  pa  akapolo  anga  ndipa  adzakazi  anga  m’masiku  awa 
Ndidzatira  cha  Mzimu  wanga  ; ndipo  adzanenera. 

1 9 Ndipo  ndidzapatsa  zodabwiza  mthamho  la  kumwamba, 

Ndi  zizindikilo  pa  dziko  la  pansi ; 

Mwazi,  ndi  moto,  ndi  mpweya  iva  utsi ; 

20  Dzua  lidzasanduka  mdima, 

Ndi  mwezi  udzasanduka  mwazi, 

Lisanadze  tsiku  la  Ambuye, 

Lalikuru  ndi  loonekera  ; 

21  Ndipo  kudzali,  kuti  yense  amene  akailana  pa  dzina  la  Ambuye 

adzapul  umutsid  wa. 

Amuna  inu  alsrayeli,  mveraiii  mau  awa : Yesu  mNa-  22 
zarayo,  mwanma  wochokera  kwa  Mulungu,  wosonyeze- 
dwa  kwa  inu  ndi  zimphamvu,  ndi  zoziswa,  ndi  zizindikilo, 
zimene  Mulungu  anazichita  mwa  iye  pakati  pa  inu,  monga 
mudziwa  nokha ; amene’yo,  woperekedwa  ndi  upungu  23 
woikidwa  ndi  kudziwiratu  kwa  Mulungu,  inu  mwampachi- 
ka  ndi  kumupha  ndi  manja  a anthu  oseruzika  ; Yemwe’yo  24 
Mulungu  anamukitsa,  atamasula  zowawa  za  imfa,  mwakuti 
sikunali  kutheka  kuti  iye  agwidwe  nayo.  Pakuti  Davide 
anena  za  Iye,  25 

Ndinaona  Mbuye  pa  tnaso  panga  nlhawi  zonse  ; 

Chifukwa  ali  pa  dzanja  lamanja  langa,  kuti  ndingasintike  : 

Mwa  ichi  unasangalala  mtima  wanga,  ndipo  linakondwera  26 
lilime  langa  ; 

Ndipo  thupi  la  nyama'nso  lidzakhala  mchiyembckezo. 

Kuii  simudzasiya  moyo  wanga  ku  Hade,  27 

Kapena  simudzapereka  JVoyera  wanu  aane  chibvundi, 
Munandizindikiritsa  ine  njira  za  moyo  ; 28 

Mudzandidzaza  ndi  kusangalala  pa  maso  panu. 

Amuna  inu,  abale,  kuloleka  kunena  poyera  posaopa  kwa  29 
inu  za  kholo  lidja  Davide,  kuti  adamwalira  naikidwa'nso, 
ndipo  manda  ache  ali  ndi  ife  kufikira  lero  lino.  Potero,  30 
pokhala  Mneneri  iye,  ndi  kudziwa  kuti  ndi  lumbiro  ana- 
mlumbirira  Mulungu,  kuti  mwa  chipatso  cha  m’chuuno 
mwache  adzakhazika  wina  pa  mpando  wa  chifumu  wache  ; 
iye  pakuona  ichi  kale,  analankhula  za  kuuka’nso  kwa  31 
Kristu,  kuti  sanasiidwa  m’Hade,  ndipo  thupi  la  nyama 
lache  silinaona  chibvundi.  Yesu  amene’yo,  Mulunga  32 
anamukitsa ; za  ichi  tiri  mboni  ife  tonse.  Potero,  popeza  33 
anakwezedwa  ndi  dzanja  lamanja  la  Mulungu,  nalandira 
kwa  Atate  lonjezano  la  Mzimu  Woyera,  anatsanulira  ichi, 
chimene  inu  mupenya  nimumva.  Pakuti  Davide  sana-  34 
kwera  kumwamba  ai ; koma  anena  yeklia, 

Ambuye  anati  kua  Mbuye  wanga, 

Khala  iwe  ku  dzanja  lamanja  langa, 

Kujikira  nd.ikaikc  adani  ako  choikapo  mapazi  ako.  35 

Pamenepo  lizindikiritse  nditu  banja  liri  lonse  la  36 
Israyeli,  kuti  Mulungu  anamyesa  Ambuye  ndi  Kristu, 
Yesu  amene  inu  munampachika. 

Otembenuka  mtima  oyamba. 

Koma  pamene  anamva  ichi,  analaswa  mtima,  natitu  37 

kwa  Petro  ndi  atumwi  otsalira,  Tidzachita  chiani  amuna 

38  inu,  abale  ? Koma  Petro  anati  kwa  iwo,  Lapani,  ndipo 
batizidwani  yense  wa  inu  m’dzina  la  Yesu  Kristu  ku  kukulu- 
lukidwa  kwa  machimo  anu ; ndipo  mudzalandira  mphatso 

39  ya  Mzimu  Woyera.  Pakuti  lonjezano  liri  kwa  inu,  ndi 
kwa  ana  anu,  ndi  kwa  onse  akutali,  onse  amene  Ambuye 

40  Mulungu  wathu  adzaitana.  Ndipo  ndi  mau  ena  ambiri 
anachita  mboni,  nawadandaulira  iwo,  nanena,  Mudzipulu- 

41  mutse  kwa  mbadwo  uwu  wokhotakhota.  Pamenepo  iwo 
amene  analandira  mau  ache  anabatizidwa ; ndipo  anaonje- 

42  zedwa  tsiku  lomwe’lo  anthu  ngati  zikwi  zitatu.  Ndipo 
anali  chikhalire  m’chipunzitso  cha  atumwi  ndi  m’chiyanja- 
no,  m’kunyema  mkate  ndi  mapemphero. 

43  Koma  panadza  mantha  pa  anthu  onse ; ndipo  zozizwa 

44  ndi  zizindikilo  zambiri  zinachitika  mwa  atumwi.  Ndipo 
onse  akukulupira  anali  pamodzi,  nakhala  nazo  zonse 

45  zodyerana.  Ndipo  zimene  anali  nazo,  ndi  chuma  chao, 
anazigulitsa,  nazigawira  kwa  onse,  monga  momwe  yense 

46  anasowera.  Ndipo  tsiku  ndi  tsiku  anali  chikhalire  ndi 
mtima  umodzi  m’kachisi,  ndipo  anauyema  mkate  ku 
nyumba  kwao,  nalandira  chakudya  ndi  msangalalo,  ndi 

47  mtima  woona ; nalemekeza  Mulungu,  ndi  kukhala  nacho 
chisomo  kwa  khamu  lonse  la  anthu.  Ndipo  Ambuye 
anawaonjezera  tsiku  ndi  tsiku  amene  akuti  apulumu- 
tsidwe. 

Wopunduka  ckibadwire  achiritsidwa. 

Chonenera  Petro  m’Kachisi. 

3  Koma  Petro  ndi  Yohane  analikukwera  kumka  ku 
kachisi  pa  ora  la  kupembedza,  ndilo  lachisanu  ndi  chinai. 

2 Ndipo  munthu  wina  wopunduka  miyendo  chibadwire 
mimba  ya  amache  ananyamulidwa,  amene  akamuika  ma- 
siku  onse  pa  khomo  la  kachisi  lochedwa  Lokongola,  kuti 

3 apemphe  zaulere  kwa  iwo  akulowa  m’kachisi ; amene’yo, 
pakuona  Petro  ndi  Yohane  akuti  alowe  m’kachisi,  anafu- 

4 nsa  alandire  chaulere.  Ndipo  Petro,  pompenyetsetsa  iye 

5 pamodzi  ndi  Yohane,  anati,  Tiyang’ane  ife.  Ndipo  iye 
anabvomereza  iwo,  nalingirira  kuti  adzalandira  kanthu. 

6 Koma  Petro  anati,  Ntumbiri  ndi  chikudu  ndiribe ; koma 
chimene  ndiri  nacho,  ichi  ndikupatsa.  M’dzina  la  Yesu 

7 Kristu  mNazarayo,  Yenda.  Ndipo  anamgwira  iye  ku 
dzanja  lamanja  lache,  namnyamutsa  iye ; ndipo  pomwepo 
mapazi  ache  ndi  mfundo  za  ku  mapazi  zinalimbikitsidwa. 

8 Ndipo  anatumpa,  naima,  nayenda  ; ndipo  analowa  pamodzi 

navvo  m’kachisi,  nayenda,  nalumpa,  nayamika  Mulungu. 
Ndipo  anthu  onse  anamuona  iye,  alikuyenda  ndi  kuya-  9 
mika  Mulungu ; ndipo  anamzindikira  iye,  kuti  iye  ndiye  10 
amene  anakhala  pa  khomo  lokongola  la  kachisi : ndipo 
anadzazidwa  ndi  kudabwa  ndi  kuzizwa  pa  ichi  chida- 
mgwera  iye. 

Koma  mmene  anagwira  Petro  ndi  Yohane,  anatamanga  1 1 
pamodzi  anthu  onse  kwa  iwo  ku  khumbi  lichedwa  la 
Solomoni,  alikudabwa  nditu.  Koma  mmene  Petro  ana-  12 
chiona,  anayanka  kwa  anthu,  Amuna  inu  a Israyeli, 
muzizwa  naye  bwanji  amene’yo  ? kapena  mutipenyetsetsa 
ife  bwanji,  rnonga  ngati  tamyendetsa  iye  ndi  mphamvu 
ya  ife  eni,  kapena  ndi  chipembedzo  chathu?  Mulungu  13 
wa  Abrahamu,  ndi  Isake,  ndi  Yakobo,  Mulungu  wa  atate 
athu,  analemekeza  Mwana  w'ache  Yesu;  amene  inu  muna- 
mpereka  ndi  kumkaniza  pa  Pilato,  poweruza  iye’yu 
kummasula.  Koma  inu  munakaniza  Woyera  ndi  Wolunga-  14 
ma’yo,  ndipo  munafunsa  kuti  munthu  wambanda  apatsidwe 
kwa  inu,  ndipo  munamupha  Mkulu  wa  moyo ; amene  15 
Mulungu  anamukitsa  kwa  akufa ; za  ichi  ife  tiri  mboni. 
Ndipo  pa  chikulupiriro  cha  m’dzina  lache  dzina  lache’lo  16 
linalimbikitsa  iye  amene  mumuona,  nimumdziwa ; ndipo 
chikulupiriro  chiri  mwa  lye  chinampatsa  iye  kuchira  konse 
kumeneku  pa  maso  pa  inu  nonse.  Ndipo  tsopano,  abale,  17 
ndidziwa  kuti  munachichita  mosadziwa,  monga’nso  akulu 
anu.  Koma  zimene  Mulungu  analalikiratu  mkamwa  mwa  18 
aneneri  onse,  kuti  adzamva  kuwawa  Kristu,  Iye  anakwa- 
niritsa  chotero.  Chifukwa  chache  lapani,  ndipo  bwererani  19 
kuti  afafanizidwe  machimo  anu,  kotero  kuti  zidze  nyengo 
zakutsitsimutsa  zochokera  ku  nkhope  ya  Ambuye ; ndipo  20 
atume  amene  anaikidwa  kwra  inu,  Kristu  Yesu;  amene  21 
thambo  la  kumwamba  liyenera  kumlandira  kufikira  nthawi 
za  kukonza’nso  zinthu  zonse,  zimene  Mulungu  analankhula 
za  izo  mkamwa  mwa  aneneri  ache  oyera  chiyambire. 
Mosetu  anati,  kuti,  Mbuye  Mulungu  adzaukitsira  inu  22 
mneneri  mwa  abale  anu,  ngati  ine ; mudzamvera  iye 
m’zinthu  ziri  zonse  akalankhule  nanu.  Ndipo  kudzali,  23 
kuti  wa  moyo  ali  yense  amene  samvera  mneneri  amene’yu, 
adzasakazidwa  konse  mwa  anthu.  Koma  angakhale  24 
aneneri  onse  kuyambira  kwa  Samueli  ndi  akumtsatira, 
onse  amene  analankhula,  analalikira  za  masiku  awa.  Inu  25 
ndinu  ana  a aneneri,  ndi  a pangano’lo  Mulungu  anapa- 
ngana  ndi  atate  anu  ndi  kunena  kwa  Abrahamu,  Ndipo 
mu  mbeu  yako  mapfuko  onse  a dziko  adzadalitsidwa. 

26  Kuyambira  ndi  inu,  Mulungu,  ataukitsa  Mnyamata  wache, 
anamtuma  kukudalitsani  inu,  ndi  kukubwezani  yense  ku 
zoipa  zanu. 

Petro  ndi  Yohane  ku  bwalo  la  akuru. 

4  Koma  mmene  alikulankhula  ndi  anthu,  ansembe  ndi 

2 mdindo  wa  ku  kachisi  ndi  aSaduki  anadza’ko,  obvutika 
mtima  chifukwa  anapunzitsa  anthu’wo,  nalalikira  mwa 

3 Yesu  kuuka’nso  kwa  akufa.  Ndipo  anawagwira,  nawaika 
m’ndende  kufikira  mawa  ; pakuti  mpa  madzulo  pamenepo. 

4 Koma  ambiri  a iwo  amene  adamva  mau  anakulupirira ; 
ndipo  chiwerengero  cha  amuna  chinali  ngati  zikwi 
zisanu. 

5 Koma  panali  mmawa  mwache,  anasonkhana  pamodzi 

6 m’Yerusalemu  oweruza  ndi  akulu,  ndi  alembi ; ndipo 
Hana  mkulu  wa  nsembe,  ndi  Kayafa,  ndi  Yohane,  ndi 
Alesandro,  ndi  onse  amene  anali  a pfuko  la  mkulu  wa 

7 nsembe.  Ndipo  mmene  anawaimika  pakati,  anafunsa, 
Ndi  mphamvu  yanje,  kapena  m’dzina  lanje,  mwachita  ichi 

8 Inu  ? Pamenepo  Petro,  wodzala  ndi  Mzimu  Woyera  anati 

9 kwa  iwo,  Oweruza  a anthu  inu,  ndi  akulu,  ngati  ife  lero 
tiweruzidwa  chifukwa  cha  nchito  yabwino  ya  pa  munthu 

10  wofoka,  ndi  machiritsidwe  ache,  zindikirani  inu  nonse,  ndi 
anthu  onse  a Israyeli,  kuti  m’dzina  la  Yesu  Kristu  mNa- 
zarayo,  amene  inu  munampachika  pa  mtanda,  amene 
Mulungu  anamukitsa  kwa  akufa,  mwa  Iye’yu  munthu’yu 

1 1 aima’po  pa  maso  panu,  rva  moyo.  Iye  ndiye  mwala’wo 
woyesedwa  wopanda  pache  ndi  inu  omanga  nyumba, 

12  umene  unayesedwa  muthu  wa  ngondya.  Ndipo  palibe 
chipulumutso  mwa  wina  yense,  pakuti  palibe  dzina  lina 
pansi  pa  thambo  la  kumwamba,  lopatsidwa  mwa  anthu, 
limene  tiyenera  kupulumutsidwa  nalo. 

13  Koma  pakuona  kulimbika-mtima  kwa  Petro  ndi  Yo-* 
hane,  ndipo  pozindikira  kuti  ndiwo  anthu  osapunzira  ndi 
opulukira,  anazizwa,  ndipo  anawazindikira  iwo,  kuti  ada- 

14  khala  pamodzi  ndi  Yesu.  Ndipotu  pakuona  munthu  wo- 
chiritskhva’yo  alikuima  pamodzi  nawo,  analibe  kanthu 

15  kakunena  kotsutsa.  Koma  pamene  anawalamulira  iwo 
achoke  m’bwalo  la  akulu,  ananenana  wina  ndi  mnzache, 

16  kuti,  Tidzawachitira  chiani  anthu  awa  ? pakutitu  chaoneka 
kwa  onse  akukhala  m’Yerusalemu  kuti  chizindikilo  chozi- 
ndikirika  chachitidwa  ndi  iwo,  ndipo  sitingathe  kukana, 

17  Komatu  tiwaopse  iwo  asalankhule’nso  m’dzina  ili  kwa 

18  munthu  ali  yense,  kuti  chisabuke’nso  kwa  anthu.  Ndipo 

anawaitana,  nawalamulira  kuti  asanene  konse  kapena 
kupunzitsa  m’dzina  la  Yesu.  Koma  Petro  ndi  Yohane  19 
anayanka  nati  kwa  iwo,  Weruzani,  ngati  kuli  kwabwino 
pa  maso  pa  Mulungu  kumvera  inu  koposa  Mulungu ; 
pakuti  sitingathe  ife  kuleka  kulankhula  zimene  taziona  ndi  20 
kuzimva.  Koma  mmene  anawaopsa’nso  anawamasula,  21 
osapeza  kanthu  kakuwalanga,  chifukwa  cha  anthu ; 
pakuti  onse  analemekeza  Mulungu  ehifukwa  cha  chomwe 
chachitika.  Pakuti  anali  wa  zaka  zache  zoposa  makumi  22 
anai  munthu’yo,  amene  chizindikilo  ichi  cha  kumchiritsa 
chidachitidwa  kwa  iye. 

Ndipo  mmene  anamasulidwa,  anadza  kwa  anzao  a iwo  23 
okha,  nawauza  ziri  zonse  oweruza  ndi  akulu  adanena  nawo. 
Ndipo  mmene  adamva,  anakweza  mau  kwa  Mulungu  ndi  24 
mtima  umodzi,  nati,  Mfumu,  inu  ndinu  wopanga  thambo 
la  kumwamba  ndi  dziko,  ndi  nyanja,  ndi  zonse  ziri  mme- 
nemo:  amene  mwa  Mzimu  Woyera,  pakamwa  pa  atate  25 
wathu  Davide  mnyamata  wanu,  nudatr, 

Amitundu  anasokosera  chifukwa  c/iiani  ? 

Nalingirira  zopanda  pache  anthu  ? 

Anadzidandalitsa  mafumu  a dziko,  26 

Ndipo  oweruza  anasonkhanidwa  pamodzi, 

Kulsutsana  ndi  Amhuye , ndi  Kristu  wache. 

Pakuti  zoonadi  anasonkhanidwa  m’mudzi  muno  Herode,  27 
ndipo’nso  Pilato  pamodzi  ndi  amitundu  ndi  anthu  a 
Israyeli  kumchitira  choipa  mnyamata  wanu  woyera  Yesu 
amene  munamdzoza ; kuti  achite  ziri  zonse  dzanja  lanu  28 
ndi  upungu  wanu  zidaweruziratu  zichitike.  Ndipo  tsopano  29 
Ambuye,  penyani  pa  mau  awo  akuopsa,  ndipo  patsani 
kwa  akapolo  anu  alankhule  mau  anu  ndi  kulimbika- 
mtima  konse,  mmene  mutambasula  dzanja  lanu  kukachi-  30 
rilsa : ndi  kuti  zizindikilo  ndi  zozizwa  zichitidwe  mwa 
dzina  la  Mnyamata  wanu  woyera  Yesu.  Ndipo  mmene  31 
adapemphera  iwo,  panagwedezeka  pa  mbuto  pamene  ada- 
sonkhanidwa’po  ; ndipo  anadzazidwa  onse  ndi  Mzimu 
Woyera,  nalankhula  mau  a Mulungu  mohmbika  mtima. 

Madyerano  a Akristu  oyamba. 

Ndipo  unyinji  wa  iwo  akukulupira  anali  wa  mtima  32 
umodzi  ndi  moyo  umodzi ; ndipo  sananena  mmodzi  kuti 
kanthu  ka  chuma  anali  nacho  ndi  kaclie  ka  iye  yekha ; 
koma  anali  nazo  zonse  zodyerana.  Ndipo  atumwi  anachi-  33 
ta  mboni  ndi  mpharnvu  yeikulu  za  kuuka’nso  kwa  Ambu- 

ye  Yesu : ndipo  panali  chisomo  chachikuru  pa  iwo  onse. 

34  Pakuti  mwa  iwro  munalibe  wosowa : pakuti  onse  amene 
anali  nayo  minda,  kapena  nyumba  anazigulitsa,  nabwera 

35  nawo  malonda  ache  a izo  adazigulitsa,  nawaika  pa  mapazi 
a atumwi : ndipo  anagawira  yense  monga  kusowa  kwache. 

36  Ndipo  Yosefe,  wochedwa  ndi  atumwi  Barnaba,  (ndilo 
posandulika  mwana  wa  chisangalalo)  mLevi,  fuko  lache 

37  la  ku  Kupro,  pokhala  nawo  munda,  anaugulitsa,  nabwera 
nazo  ndalama  zache,  naziika  pa  mapazi  a atumwi. 

Za  Hananiya  ndi  Saflra. 

5  Koma  munthu  wina  dzina  lache  Hananiya  pamodzi 

2 ndi  Safira  mkazi  wache,  anagulitsa  chao,  napatida  pa 
mtengo  wache,  mkazi’yo  anadzhvana  naye’nso,  natenga 

3 chotapa,  nachiika  pa  mapazi  a atumwi.  Koma  Petro 
anati,  Hananiya,  Satana  anadzaza  mtima  wrako  chifukwa 
chanji  ndi  kudzanyenga  Mzimu  Woyera,  ndi  kupatula  pa 

4 mtengo  wache  wa  munda’wo  ? Pamene  unali  nawo, 
sunali  wako  kodi  ? ndipo  pamene  unaugulitsa  sunali 
m’manja  mwako  kodi  ? bwanji  chinalowa  ichi  mu  mtima 

5 mwako  ? sunanyenga  anthu,  komatu  Mulungu.  Koma 
Hananiya  pakumva  mau  awa  anagwa  pansi  namwalira: 

6 ndipo  mantha  akuru  anagwera  onse  akumva’wo.  Ndipo 
anauka  anyamata,  namkulunga,  namnyamula,  naturuka 
naye,  namuika. 

7 Koma  atapita  monga  maora  atatu,  ndipo  mkazi  wache, 

8 wosadziwa  chidachitika’cho,  analowa.  Ndipo  Petro 
ananena  naye,  Undiuze,  ngati  munagulitsa  munda’wo  pa 

9 mtengo  wakuti.  Ndipo  ananena,  Inde,  wakuti.  Koma 
Petro  anati  kwa  iye,  munapangana  pamodzi  bwanji  kuyesa 
Mzimu  wa  Ambuye  ? Taona,  mapazi  awo  a iwo  amene 
anaika  mwamuna  wako  ali  pa  khomo,  ndipo  adzakunyamula 

10  kuturuka  nawe.  Ndipo  anagwa  pansi  pomwepo  pa 
mapazi  ache,  namwalira  : ndipo  analowa  anyamata’wo, 
nampeza  iye  wafa,  ndipo  anamnyamula  kuturuka  naye, 

11  namuika  kwa  mwamuna  wache.  Ndipo  anadza  mantha 
akuru  pa  mpingo  wonse,  ndi  pa  onse  akumva  izi. 

12  Ndipo  mwa  manja  a atumwi  zizindikilo  ndi  zozizwa 
zambiri  zinachitidwa  pa  anthu ; ndipo  anali  onse  ndi 

13  mtima  umodzi  m’khumbi  la  Solomoni.  Koma  wa  otsala’wo 
panalibe  mmodzi  analimba  mtima  kupatikana  nawo ; 

14  komatu  anthu  anawakuzitsa ; ndipo  makamaka  anaonje- 
zedwa  kwa  Ambuye  okulupirira  ambiri,  ndiwo  amuna  ndi 

15  akazi ; kotero  kuti’nso  ananyamula  naturuka  nawo  odwala 

ku  makwalala,  nawaika  pa  makama  ndi  pa  mphasa,  kuti, 
popita  Petro,  ngakhale  chitunzi  chache  chigwere  wina  wa 
iwo.  Koma’nso  anasonkhana  pamodzi  unyinji  wa  anthu 
ochokera  ku  midzi  yozungulira  Yerusalemu,  alikutenga 
odwala,  ndi  obvutika  ndi  mizimu  yonyansa ; ndiwo  ana- 
chiritsidwa  onse’wa. 

Atumwi  opulumutsidwa  m’ndende ; natenge- 
dwa’nso  ku  bwalo  la  akuru. 

Koma  anauka  mkulu  wa  nsembe  ndi  onse  amene  anali 
naye,  ndiwo  a chipatuko  cha  aSaduki,  nagwidwa  nayo 
nsanje,  ndipo  anagwira  atumwi,  nawaika  m’ndende  mwa 
onse.  Koma  ngelo  wa  Ambuye  anatsegula  pa  khomo  pa 
m’ndende  usiku,  nawaturutsa  iwo,  nati,  Pitani,  ndipo  imiri- 
rani,  nimulankhule  m’kachisi  kwa  anthu  onse  mau  a Moyo 
innene.  Ndipo  atamva  ichi,  analowa  m’kachisi  mbanda 
kucha,  napunzitsa.  Koma  anadza  mkulu  wa  nsembe  ndi 
iwo  amene  anali  naye,  nalalika  a bwalo  la  akuru,  ndi 
akulu  onse  a ana  a Israyeli,  natinna  ku  m’ndende  atenge- 
dwe  adja’wo.  Koma  anyamata’wo  adafika’ko  sanawapeza 
m’ndende,  ndipo  pobwera  anafotokoza,  nanena,  Nyumba  ya 
ndende  tapeza  chitsekere,  ndi  alonda  alikuima  pa  mako- 
mo  ; koma  pamene  tatsegula  sitinapeza’mo  mmodzi  yense. 
Koma  nnnene  anamva  mau  awa  mdindo  wa  kachisi  ndi 
ansembe  akidu  anathedwa  nzeru  ndi  iwo  adja,  kuti  ichi 
chidzatani.  Ndipo  anadza  wina  nawafotokozera,  kuti, 
Taonani,  amuna’wa  mudawaika  m’ndende  ali  m’kachisi,  ali 
kuima  ndi  kupunzitsa  anthu.  Pamenepo  anachoka  mdindo 
pamodzi  ndi  anyamata  ; nadza  nawo,  koma  osawagwiritsa, 
pakuti  anaopa  anthu,  angaponyedwe  miyala.  Ndipo 
mmene  adadza  nawo,  anawaika  pa  bwalo  la  akuru.  Ndipo 
anawafunsa  mkuru  wansembe,  nanena,  Tidakulamulirani 
chilamulire,  musapunzitsa  pochula  dzina  ili ; ndipo  tao- 
nani,  mwadzaza  Yerusalemu  ndi  chipunzitso  chanu,  ndipo 
mufuna  kuika  pa  ife  mwazi  wa  munthu  uyu.  Ndipo 
anayanka  Petro  ndi  atumwi,  nati,  Tiyenera  kumvera 
Mulungu  koposa  anthu.  Mulungu  wa  atate  athu  anaukitsa 
Yesu,  amene  munamupha  inu,  ndi  kumpachika  pa  mtengo. 
Amene’yo  Mulungu  anamkweza  ndi  dzanja  lamanja  lache, 
akhale  Mtsogoleri  ndi  Mpulumutsi,  kuti  apatse  kwa 
Israyeli  kulapa,  ndi  chikululukidwe  cha  machimo.  Ndipo 
ife  ndife  mboni  za  zinthu  izi ; Mzimu  Woyera’nso,  amene 
Mulungu  anapatsa  kwa  iwo  akumvera  Iye. 

Koma  mmene  anamva  iwo  analaswa  mtima,  nafuna 

34  kuwapha.  Koma  anauka’po  wina  pa  bwalo  la  akuru, 
ndiye  mFarisi,  dzina  lache  Gamaliyeli,  mpunzitsi  wa 
malamulo,  wochitidwa  ulemu  ndi  anthu  onse,  nalamula 

35  kuti  atumwi’wo  akhale  kunja  pang’ono.  Ndipo  anati  kwa 
iwo,  Amuna  inu  a Israyeli,  kadzichenjerani  nokha  za 

36  anthu  awa,  chimene  muti  muwachitire.  Pakuti  asanafike 
masiku  ano  anauka  Teuda,  nanena  kuti  ali  kanthu  iye 
mwini ; amene  anadzipatika  naye  anthu,  chiwerengero 
chao  ngati  mazana  anai : ndiye  anaphedwa ; ndi  onse 
amene  anamvera  iye  anamwazika,  napita  pa  chabe. 

37  Atapita  amene’yo,  anauka  Yuda  wa  ku  Galileya,  masiku 
a kulembedwa,  napatula  anthu  amtsate.  Iyeyu’nso 
anaonongeka,  ndipo  onse  amene  anamvera  iye  anabalali- 

38  tsidwa.  Ndipo  tsopano  ndinena  ndi  inu,  Lekani  anthu 
amene’wa,  nimuwalole  akhale  iwo ; kuti  ngati  upungu 
umene  kapena  nchito  iyi  ichokera  kwa  anthu,  idzapasuka  : 

39  komangatiichokerakwaMulungu  simungathe;kuwapasula ; 

40  kuti  kapena  mungapezeke  otsutsana  ndi  Mulungu.  Ndipo 
anabvomerezana  ndi  iye  ; ndipo  mmene  adaitana  atumwi, 
anawakwapula  nawalamulira  asalankhule  pochula  dzina  la 

41  Yesu,  ndipo  anawamasula.  Pamenepo  ndipo  anapita 
kuchokera  ku  bwalo  la  akuru,  nakondwera  kuti  anaye- 
sedwa  oyenera  kunyozedwa  chifukwa  cha  Dzina’lo. 

42  Ndipo  masiku  onse,  m’kachisi  ndi  m’nyumba,  sanaleka 
kupunzitsa  ndi  kulalikira  Kristu  Yesu. 

Asankhula  atumiki  asanu  ndi  awiri. 

0 Koma  masiku  awa,  pakuchurukitsa  opunzira,  kunauka 
chidandauliro,  aHeleniste  kuwadandaulira  aHebri,  popeza 
amasiye  awo  anaiwalika  pa  chitumikiro  cha  masiku  onse. 

2 Ndipo  khumi  ndi  awiri’wo  anaitana  unyinji  wa  opunzira, 
nati,  Sikuyenera  kuti  ife  tisiye  mau  a Mulungu  ndi 

3 kutumikira  podyerapo.  Chifukwa  cliache,  abale,  yang’a- 
nani  mwa  inu  amuna  asanu  ndi  awiri  a mbiri  yabwino, 
wodzala  ndi  Mzimu  ndi  nzeru,  amene  tikawaika  asunge 

4 nchito  iyi.  Koma  ife  tidzalimbika  m’kupemphera,  ndi 

5 kutumikira  mau.  Ndipo  mau  amene  anakonda  unyinji 
wonse ; ndipo  anasankha  Stefano  ndiye  munthu  wodzala 
ndi  chikulupiriro  ndi  Mzimu  Woyera,  ndi  Filipo,  ndi 
Prokoro,  ndi  Nikanora  ndi  Timo,  ndi  Parmena,  ndi 

6 Nikolao,  ndiye  wopinduka  wa  ku  Antiokeya : amene’wo 
anawaika  pa  maso  pa  atumwi ; ndipo  mmene  adape- 
mphera,  anaika  manja  pa  iwo. 

7 Ndipo  mau  a Mulungu  anakula ; ndipo  chiwerengero 

cha  akupunzira  chidaehurukatu  ku  Yerusalemu ; ndipo 
khamu  lalikuru  la  ansembe  linamvera  chikulupiriro’cho. 

Aphedwa  Stefano  chifukwa  cha  kubvomereza 
Kristu. 

Ndipo  Stefano,  wodzala  ndi  chisomo  ndi  mphamvu,  8 
anachita  zozizwa  ndi  zizindikilo  zazikuru  mwa  anthu. 
Koma  anauka  ena  a iwo  ochokera  mosonkhanira  mwa  a 9 
Libertino,  ndi  a Kurenajo,  ndi  a Alesandreyo,  ndi  mwa 
iwo  a ku  Kilikiya  ndi  ku  Asiya,  natsutsana  ndi  Stefano. 
Ndipo  sanangathe  kukanirira  nzeru  ndi  Mzimu  analankhula  1 0 
nazo.  Pamenepo  anafuna  anthu  akumpitira  pansi,  ndi  11 
kuti,  Tidamumva  iye  alikunenera  Mose  ndi  Mulungu  mau 
a mwano.  Ndipo  anautsa  anthu,  ndi  akuru,  ndi  alembi,  12 
namfikira,  namgwira  iye,  nadza  naye  ku  bwalo  la  akulu, 
naimika  mboni  zonama,  zakunena,  Munthu  amene’yo  13 
saleka  kuneneza  malo  oyera  amene,  ndi  malamulo’wo : 
pakuti  tinamumva  iye  alikunena,  -kuti,  Yesu  mNa-  1-1 
zarayo  amene  adzaononga  malo  ano,  nadzasanduliza 
miyambo  amene  Mose  anatipatsa.  Ndipo  anampenyetse-  15 
tsa  onse  akukhala  m’bwalo  la  akulu,  naona  nkhope  yache 
ngati  nkhope  ya  ngelo. 

Ndipo  mkulu  wansembe  anati,  Zitero  izi  kodi  ? ~J 
Ndipo  anati,  Amuna  inu,  abale,  ndi  atate,  tamverani.  2 
Mulungu  wa  ulemerero  anaonekera  kwa  Atate  wathu 
Abrahamu,  pokhala  iye  m’Mesopotamiya,  asanayambe 
kukhala  m’Kara ; nati  kwa  iye,  Turuka  ku  dziko  lako  3 
ndi  kwa  abale  ako,  ndipo  tiye,  ku  dziko  limene  ndidza- 
kusonyeza  iwe.  Pamene  anaturuka  m’dziko  la  aKaldayo  4 
namanga  m’Kara : ndipo,  kuchokera  kumeneko,  atamwa- 
lira  atate  wache,  Mulungu  anamsunta  alowe  dziko  lino, 
m’mene  mukhala’mo  tsopano : ndipo  sanampatsa  iye  5 
cholowa  chache  m’mene’mo,  ngakhale  popondapo  phazi 
lache  iai ; ndipo  anamlonjezera  iye  kuti  adzampatsa  ili, 
likhale  lache,  ndi  la  mbeu  yache  yomtsatira,  angakhale 
analibe  mwana  pamenepo.  Koma  Mulungu  analankhula  G 
chotero,  kuti  mbeu  yache  idzakhala  alendo  m’dziko  la 
eni,  ndipo  adzawachititsa  ukapolo,  nadzawachitira  choipa, 
zaka  mazana  anai.  Ndipo  mtundu  umene  udzawayesa  7 
akapolo,  ndidzauweruza  Ine,  ati  Mulungu;  ndipo  zita- 
pita  izi  adzaturuka,  nadzanditumikira  Ine  m’malo  muno. 
Ndipo  anampatsa  iye  chipangano  cha  mdulidwe : ndipo  8 
kotero  Abrahamu  anabala  Isake,  namdula  iye  tsiku  lachi- 
sanu  ndi  chitatu ; ndipo  Isake  anabala  Yakobo,  ndi  Yako- 

9  bo  anabala  atate  akulu  adja  khumi  ndi  awiri.  Ndipo 
atate  akulu’wa  pochita  naye  nsanje  Yosefe,  anamgulitsa 

10  ku  Aigupto  ; ndipo  Mulungu  anali  naye,  namlanditsa  iye 
mwa  zisautso  zache  zonse,  nampatsa  chisomo  ndi  nzeru  pa 
maso  pa  Farao  Mfumu  ya  Aigupto ; ndipo  anamuika  iye 

1 1 kazembe  pa  Aigupto  ndi  pa  nyumba  yache  yonse.  Koma 

inadza  njala  pa  Aigupto,  ndi  Kanane  lonse,  ndi  chisautso 
chachikuru : ndipo  sanapeza  chakudya  atate  athu. 

12  Koma  pakumva  Yakobo  kuti  muli  tirigu  m’Aigupto, 

13  anatuma  atate  athu  ulendo  woyamba.  Ndipo  pa  ulendo 
wachiwiri  Yosefe  anazindikirika  ndi  abale  ache ; ndipo 

14  pfuko  la  Yosefe  linaoneka  kwa  Farao.  Ndipo  Yosefe 
anatumiza,  naitana  Yakobo  atate  wache,  ndi  a banja 
lache  lonse,  ndiwo  anthu  makumi  asanu  ndi  awiri  mpha- 

15  mbu  asanu.  Ndipo  Yakobo  anatsika  ku  Aigupto ; ndipo 

1 6 anamwalira,  ndi  iye  ndi  atate  athu  ; ndipo  anawanyamula 
kupita  nawo  ku  Sekemu,  nawaika  m’manda  amene  Abra- 
hamu  adagula  ndi  mtengo  wache  wa  ndalama  kwa  ana  a 

17  Emori  m’Sukemu.  Koma  mmene  inayandika  nthawi  ya 
lonjezo,  limene  Mulungu  adalonjezana  ndi  Abrahamu, 

18  anthu’wo  anakula  nachuruka  m’Aigupto,  kufikira  inauka 
mfumu  yina  pa  Aigupto,  imene  siinamdziwa  Yosefe. 

19  Imene’yo  inachenjerera  pfuko  lathu,  nawachitira  choipa 
atate  athu,  nawatayitsa  tiana  tao,  kuti  angakhale  ndi 

20  moyo.  M’nyengo  yomwe’yi  anabadwa  Mose,  ndiye  wo- 
koma  nditu  ; ndipo  anamlera  miyezi  itatu  m’nyumba  ya 

21  atate  wache  : ndipo  pakutayika  Iye,  anamtola  mwana  wa 
mkazi  wa  Farao,  namlera  iye  akhale  mwana  wache. 

22  Ndipo  Mose  anapunzira  nzeru  zonse  za  aAigupto ; ndipo 
anali  wamphamvu  m’mau  ache  ndi  m’nchito  zache. 

23  Koma  pamene  zaka  zache  zinafikira  ngati  makumi  anai, 
kunalowa  mu  mtima  mwache  kuzonda  abale  ache  ana  a 

24  Israyeli.  Ndipo  pakuona  wina  woti  adamchitira  choipa, 
iye  anamchinjirikiza,  nambwezera  chilango  wozunza’yo, 

25  napha  mAigupto.  Ndipo  anayesa  kuti  abale  ache  akazi- 
ndikira  kuti  Mulungu  akawapatsa  chipulumutso  mwa 

26  dzanja  lache  ; koma  sanazindikira.  Ndipo  mmawa  mwa- 
che  anawaonekera  ali  kulimbana  ndeu,  ndipo  anati 
awateteze,  ayanjane’nso,  nati,  Amuna  inu,  muli  abale; 

27  muchitirana  choipa  bwanje  ? koma  iye  wakumchitira 
mnzache  choipa  anamkanka,  nati,  Wakuika  iwe  ndani 

28  mkulu  ndi  wotiweruzira  ? Kodi  ufuna  kundipha  ine, 

29  monga  unapha  mAigupto  dzulo  ? Ndipo  Mose  anathawa 
pa  mau  awa,  nakhala  mlendo  m’dziko  la  Midianu ; pame- 

nepo  anabala  ana  amuna  awiri.  Ndipo  zitapita  zaka  30 
makumi  anai,  anamuonekera  ngelo  m’chipululu  cha  Sina, 
m’chirangali  cha  moto  wa  chitsamba.  Koma  Mose  paku-  31 
ona,  anazizwa  pa  chooneka’cho ; ndipo  pakuyandikira  iye 
kukaona,  kunali  mau  a Ambuye,  Ine  ndine  Mulungu  wa  32 
atate  anu,  Mulungu  wa  Abrahamu,  ndi  wa  Isake,  ndi  wa 
Yakobo.  Ndipo  Mose  ananthunthumira,  osalimbika  mtima 
kupenyetsa’ko.  Ndipo  Ambuye  anati  kwa  iye,  Masula  33 
nsapato  ku  mapazi  ako  ; pakuti  pa  malo  amene  uponda’po 
mpoyera.  Kuona  ndaona  choipidwa  nacho  anthu  anga  ali  34 
m’Aigupto,  ndipo  ndamva  kubuula  kwao  ; ndipo  ndatsika 
kuwalanditsa  iwo  : ndipo  tsopano,  tiye  kuno,  ndikutume  ku 
Aigupto.  Mose  uyu  amene  anamkana,  ndi  kuti,  Wakuika  35 
iwe  ndani  mkuru  ndi  woweruza  ? amene’yo  Mulungu  ana- 
mtuma  akhale  mkuru,  ndi  mombolo,  ndi  dzanja  la  angelo 
womuonekera  pa  chitsamba.  Amene’yo  anawatsogolera,  36 
naturuka  nawo  atachita  zozizwa  ndi  zizindikilo  m’Aigupto, 
ndi  m’Nyanja  yofiira,  ndi  m’chipululu  zaka  makumi 
anai.  Uyu  ndi  Mose  udja,  adati  kwa  ana  a Israyeli,  37 
Mulungu  adzakuutsirani  Mneneri  wa  mwa  abale  anu, 
monga  ine.  Uyu  ndiye  amene  anali  m’mpingo  m’chipu-  38 
lulu  pamodzi  ndi  ngelo  wa  kulankhula  naye  m’phiri  la  Sina, 
ndipo  ndi  atate  athu : amene  analandira  maneno  amoyo 
akutipatsa  ife : amene  atate  athu  sanafuna  kumvera  iye,  39 
koma  anamkanka  achoke,  nabwera  mbuyo  mu  mtima  mwao 
ku  Aigupto,  anati  ndi  Arone,  Tipangirani  milungu  yotitso-  40 
golera  ife : pakuti  Mose  uyu,  amene  anatiturutsa  m’Aigu- 
pto,  sitidziwa  chomwe  chamgwera.  Ndipo  anapanga  41 
mwana  wra  ng’ombe  masiku  omwe’wo,  nalitengera  fano’lo 
nsembe,  nasekerera  ndi  nchito  za  manja  awo.  Koma  42 
Mulungu  anatembenuka,  nawapereka  iwo  atumikire  gulu 
la  kumwamba  ; monga  kwalembedwa  m’kalata  wa  aneneri, 

Kodi  mwanditirira  ine  zopkedwa,  ndi  nsembe, 

Zaka  makumi  anai  m’chipululu,  nyumba  ya  Israyeli  inu  ? 

Ndipo  munatenga  chihema  cha  Moloki,  43 

Ndi  nyenyezi  ya  mulungu  Refani, 

Zitunzi’zo  mudazichita  kuzipembedzera  izo  : 

Ndipo  ndidzakutengani  kumka  nanu  mtsogolo  mwache  mwa 
Babulo. 

Chihema  cha  umboni  chinali  ndi  atate  athu  m’chipu-  44 
lulu,  monga  adalamula  Iye  wakulankhula  ndi  Mose, 
achipange  ichi  monga  mwa  chitunzi’cho  adachiona. 
Chimene’nso  atate  athu  akudza  mbuyo,  analowa  nacho  45 

ndi  Yosua  polandira  iwo  za  amitundu,  amene  Mulungu 
anawaingitsa  pa  maso  pa  atate  athu,  kufikira  masiku  a 

4G  Davide ; amene  anapeza  chisomo  pa  maso  pa  Mulungu, 
napempha  kuti  apeze  mokhalira’mo  Mulungu  wa  Yakobo. 

47  Koma  Solomoni  anammangira  nyumba.  Komatu  Wamwa- 

48  mbamwamba’yo  sakhalira  m’nyumba  zomangidwa  ndi 
manja  ; monga  mneneri  anena, 

49  Thambo  la  kumwamba  ndilo  mpando  wachifumu  wanga, 
Ndi  dziko  chokhala'po  mapazi  avga  : 

Mudzandimangira  nyumba  yotani  ? ati  Ambuyc  : 

Kapena  malo  a mpumulo  uanga  ndi  anji  ? 

50  Silinapanga  dzanja  langa  zinthuizi  zonse  kodi  ? 

51  Ouma  khosi  ndi  osadulidwa  mtima  ndi  makutu  inu, 
mukaniza  Mzimu  Woyera  nthawi  zonse  inu : monga 

52  anachita  atate  anu,  momwemo  inu.  Ndiye  ani  wa 
aneneri  atate  anu  sanamzunza  ? ndipo  anawapha  iwo 
amene  anaonetseratu  za  kudza  kwache  kwa  Wolunga- 
ma’yo ; wa  iye  amene  mwakhala  tsopano  akumpereka 

53  ndi  akumupha ; inu  amene  munalandira  malamulo  monga 
adaikika  ndi  angelo,  ndipo  simunawasunga. 

54  Koma  pakumva  izi  analaswa  mtima,  namkukutira  mano. 

55  Koma  iye,  pokhala  wodzala  ndi  Mzimu  Woyera,  anape- 
nyetsetsa  kumwamba,  naona  ulemerero  wa  Mulungu,  ndi 

56  Yesu  alikuima  pa  dzanja  lamanja  la  Mulungu,  nati, 
Taonani,  ndipenya  mwamba  motseguka,  ndi  Mwana  wa 

57  munthu  alikuima  pa  dzanja  lamanja  la  Mulungu.  Koma 
anapfuula  ndi  mau  akuru,  natseka  m’makutu  mwao, 

58  namgumukira  iye  ndi  mtima  umodzi ; ndipo  anamtaya 
kunja  kwa  mudzi,  namponya  miyala ; ndipo  mboni’zo 
zinaika  zobvala  zao  pa  mapazi  a mnyamata  dzina  lache 

59  Saulo.  Ndipo  anamponya  miyala  Stefano,  alikuitana 
Ambuye,  ndi  kunena,  Ambuye  Yesu,  landirani  mzimu 

G0  wanga.  Ndipo  mmene  anagwada  pansi,  anapfuula  ndi 
mau  akuru,  Ambuye  musawaikire  iwo  chimo  ili.  Ndipo 
mmene  adati  ichi,  anagona  tulo. 

Utenga  Wabwino  pa  Samariya. 

Simoni  wa  nyanga. 

3 Ndipo  Saulo  anali  kubvomerezana  nawo  pa  imfa 
yache.  Ndipo  kunayamba  tsiku  lidja  kuzunza  kwakukuru 
pa  mpingo’wo  unali  m’Yerusalemu  ; ndipo  anabalalitsidwa 
onse  m’maiko  a Yudeya  ndi  Samariya,  koma  osati  atumwi 
2 ai.  Ndipo  anamuika  Stefano  anthu  opembedzera,  nachita 

maliro  akuru  pa  iye.  Ndipo  Saulo  anapasula  mpingo,  3 
nalowa  m’nyumba  m’nyumba,  nakoka’mo  amuna  ndi 
akazi,  nawaika  m’ndende. 

Pamenepo  ndipo  iwo  akubalalitsidwa  anapitapita  4 
nalalikira  mau’wo.  Ndijio  Filipo  anatsikira  ku  mudzi  5 
wa  ku  Samariya,  nawalalikira  iwo  Kristu.  Ndipo  maka-  G 
mu’wo  ndi  mtima  umodzi  anasamalira  zonenedwa  ndi 
Filipo,  pamene  anamva  iwo,  napenya  zizindikilo  zimene 
anazichita.  Pakuti  ambiri  a iwo  akukhala  nayo  mizimu  7 
yonyansa,  inawaturukira,  yopfuula  ndi  mau  akuru  : ndipo 
ambiri  a manjenje,  ndi  opunduka,  anachiritsidwa.  Ndipo  8 
panakhala  ehimwemwe  chacliikuru  m’mudzi’mo. 

Koma  panali  munthu  dzina  lache  Simoni  amene  9 
adachita  matsenga  m’mudzi’mo  kale,  nadabwitsa  anthu 
a Samariya,  ndi  kunena  kuti  iye  yekha  ndiye  munthu 
wamkuru : amene’yo  anamsamalira  onse’wo,  kuyambira  10 
wamng’ono  kufikira  wamkuru,  ndi  kunena,  Uyu  ndiye 
mphamvu  ya  Mulungu,  yonenedwa  Yeikuru.  Ndipo  11 
anamsamalira  iye,  popeza  nthawi  yeikuru  adawadabwitsa 
iwo  ndi  matsenga  ache.  Koma  pamene  anakulupirira  12 
Filipo  wakulalikira  utenga  wabwino  wakukamba  za  ufu- 
mu  wa  Mulungu  ndi  dzina  la  Yesu  Kristu,  anabatizidwa, 
ndi  amuna  ndi  akazi.  Ndipo  Simoni  mwini  wache  ana-  13 
kulupirira’nso : ndipo  mmene  anabatizidwa,  anakhalira 
ndi  Filipo ; ndipo  pakuona  zizindikilo  ndi  mphamvu 
zazikuru  zirikuchitika,  anadabwa. 

Koma  pamene  atumwi  a ku  Yerusalemu  anamva  kuti  14 
Samariya  adalandira  mau  a Mulungu,  anawatumizira 
Petro  ndi  Yohane : amene’wo,  mmene  adatsika’ko,  ana-  15 
wapempherera,  kuti  alandire  Mzimu  Woyera : pakuti  1G 
kufikira  pamenepo  asanagwe  pa  wina  mmodzi  wa  iwo : 
koma  anangobatizidwa  m’dzina  la  Ambuye  Yesu.  Pame-  17 
nepo  anaika  manja  pa  iwo,  ndipo  analandira  Mzimu 
Woyera.  Koma  pakuona  Simoni  kuti  mwa  maikidwe  18 
ache  a manja  a atumwi  anapatsidwa  Mzimu  Woyera, 
anawatengera  ndalama,  nanena,  Ndipatseni  ine’nso  ula-  19 
muliro  umene,  kuti  amene  ali  yense  ndikaika  manja  pa 
iye,  alandire  Mzimu  Woyera.  Koma  Petro  anati  kwa  20 
iye,  Ndalama  yako  itayike  nawe,  chifukwa  unalingirira 
kulandira  mphatso  ya  Mulungu  ndi  ndalama.  Ulibe  21 
gawo  kapena  cholandira  ndi  mau  awa : pakuti  mtima 
wako  suli  wolunjika  pa  maso  pa  Mulungu.  Chifukwa  22 
chache  lapa  choipa  chako  ichi,  ndipo  pemphera  Ambuye, 
ngati  kapena  akukululukire  iwe  cholingirira  cha  mtima 

23  wako.  Pakuti  ndiona  kuti  wagwidwa  ndi  ndulu  yowawa 

24  ndi  nsinga  ya  chisalungamo.  Ndipo  Simoni  anayanka 
nati,  Mundipempherere  ine  kwa  Ambuye  kuti  zisandi- 
gwere  izi  wanena’zi. 

25  Pamenepo  iwo,  atatha  kuchita  mboni  ndi  kulankhula 
mau  a Ambuye,  anabwera  kumka  ku  Yerusalemu,  nalali- 
kira  Utenga  Wabwino  ku  midzi  yambiri  ya  a Samariya. 

Pilipo  ndi  mdindo  wa  ku  Aitiopiya. 

26  Koma  ngelo  wa  Ambuye  analankhula  ndi  Filipo, 
nanena,  Nyamuka,  nupite  mbali  ya  ku  mwela,  kutsata 
njira  yotsika  kuchokera  ku  Yerusalemu  kumka  ku  Gaza  : 

27  ndiyo  ya  chipululu.  Ndipo  anauka  napita : ndipo  taona 
munthu  wa  ku  Aitiopiya  mdindo  wa  mphamvu  wa  Kanda- 
ke,  mfumu  wamkazi  wa  aAitiopiya,  ndiye  wakusunga 
chuma  chache  chonse,  amene  anadza  ku  Yerusalemu 

28  kudzapemphera ; ndipo  analinkubwerera,  nalikukhala  pa 

29  gareta  wache,  nawerenga  mneneri  Yesaya.  Ndipo  Mzimu 
anati  kwa  Filipo,  Yandikira,  nudzipatika  ku  gareta  uyu. 

30  Ndipo  Filipo  anamtamangira,  namva  iye  alikuwerenga 
Yesaya  mneneri,  ndipo  anati,  Kodi  uzindikira  chimene 

31  uwerenga?  Koma  anati,  Ndingathe  bwanji,  popanda 
munthu  wonditsogolera  ine  ? ndipo  anapempha  Filipo 

32  akwere  nakhale  naye.  Koma  pa  lembo  pamene  analiku- 
werenga’po  ndipo, 

Ngali  nkhosa  anatengedwa  kukapliedwa, 

Ndipo  monga  mwana  wa  nkliosa  ali  ndupa  nuiso  pa  ivomsenga, 
Kotero  sanatsegula  pa  kamwa  pache  : 

33  M’ kuchepetsedwa  kwache  chitsutso  cliache  chinachotsedwa  : 
Mbadwo  wache  adzaubukitsa  ndani  ? 

Chifukiva  wachotsedwa  ku  dziko  moyo  wache. 

34  Ndipo  mdindo’yo  anayanka  Filipo,  nati,  Ndikupempha, 
mneneri  anena  ichi  za  ani  ? za  yekha,  kapena  za  wina  ? 

35  Ndipo  Filipo  anatsegula  pa  kamwa  pache,  nayamba  pa 

36  lembo  ili,  namlalikira  kwa  iye  Yesu.  Ndipo  monga 
anapita  pa  njira  pao,  anadza  ku  madzi  akuti ; ndipo 
mdindo’yo  anati,  Taona’po  madzi ; chindiletsa  ine  chiani 

38  ndisabatizidwe  ? Ndipo  anamuza  kuti  aimitse  gareta ; 
ndipo  anatsikira  onse  awiri  ku  madzi,  ndi  Filipo  ndi 

39  mdindo’yo ; ndipo  anambatiza  iye.  Ndipo  pamene  ana- 
kwera  kuturuka  m’madzi,  Mzimu  wa  Ambuye  anakwatula 
Filipo ; ndipo  mdindo  sanamuona’nso,  pakuti  anapita 

40  njira  yache  wokondwera.  Koma  Filipo  anapezedwa  ku 

Azotu : ndipo  popitapita  analalikira  Utenga  Wabwino 
m’midzi  yonse,  kufikira  anadza  iye  ku  Kaisareya. 

Kusanduka  mtima  kwa  Paulo  pa  njira  ya  ku 

Damasko.  (Machitidwe,  22 : 1-16;  26:  9-18.) 

Koma  Saulo,  wosaleka  kupumirira  pa  akupunzira  a 9 
Ambuye  kuopsya  ndi  kupha,  ananka  kwa  mkulu  wanse- 
mbe,  napempha  kwa  iye  akalata  akumka  nawo  ku  2 
Damasko  ku  zosonkhanira’mo,  kuti  akapeza  ena  okhala  a 
Njira’yi,  ndi  amuna  ndi  akazi,  akawatenge  omangidwa  ku 
Yerusalemu.  Ndipo  poyenda  ulendo  wache,  kunali  kuti  3 
iye  anayandikira  Damasko : ndipo  dzidzidzi  kudawalawala 
ndi  kumzingira  kuunika  kuchokera  kumwamba ; ndipo  4 
anagwa  pansi,  namva  mau  akunena  naye,  Saulo,  Saulo, 
Undilondalonda  bwanji  ? Koma  anati,  Ndinu  ani  Mbuye  ? 5 

Ndipo  anati,  Ndine  Yesu  amene  umlondalonda  iwe ; 
komatu,  nyamuka,  nulowe  m’mudzi,  ndipo  kudzanenedwa  6 
kwa  iwe  chimene  uyenera  kuchita.  Ndipo  amuna’wo  7 
akumperekeza  iye  anaima  ndu,  atamvadi  mau,  koma 
osaona  munthu.  Ndipo  Saulo  anauka  pansi ; koma  8 
potseguka  maso  ache,  sanapenya  kanthu ; ndipo  ana- 
mgwira  dzanja,  namtenga  nalowa  naye  ku  Damasko. 
Ndipo  anali  masiku  atatu  wosaona,  ndipo  sanadya  kapena  9 
kvunwa. 

Koma  ku  Damasko  kunali  wopunzira  wina  dzina  10 
lache  Hananiya ; ndipo  Ambuye  anati  kwa  iye  m’maso- 
mpenya,  Hananiya.  Ndipo  anati,  Ndiri  pano,  Ambuye. 
Ndipo  Ambuye  anati  kwa  iye,  Tauka,  pita  ku  kwalala  11 
lonenedwa  Lolunjika,  ndipo  m’nyumba  ya  Yuda  ufunse 
za  munthu  dzina  lache  Saulo,  wa  ku  Tarsi : pakuti  taona, 
alikupemphera ; ndipo  anaona  mwamuna  dzina  lache  12 
Hananiya,  alikulowa,  namuikira  manja,  kuti  apenye’nso. 
Ndipo  Hananiya  anayanka  nati,  Ambuye,  ndamva  ndi  13 
ambiri  za  munthu  uyu,  kuti  anachitiradi  choipa  oyera- 
mtima  anu  m’Yerusalemu ; ndi  kuti  pano  ali  nawo  14 
ulamuliro  wa  kwa  akulu  ansembe  wa  kumanga  onse 
akuitana  pa  dzina  lanu.  Koma  Ambuye  anati  kwa  iye,  15 
Pita : kuti  iye  ndiye  chotengera  chosankhika  kwa  Ine, 
cha  kunyamula  dzina  langa  pa  maso  pa  amitundu  ndi 
mafumu,  ndi  ana  a Israyeli : pakuti  Ine  ndidzamuonetsa  1 6 
iye  zinthu  zambiri’zo  ayenera  iye  kuzimva  kuwawa 
chifukwa  cha  dzina  langa.  Ndipo  anachoka  Hananiya,  17 
nalowa  ku  nyumba’yi ; ndipo  anaika  manja  ache  pa  iye, 
nati,  Saulo,  mbale,  Ambuye  wandituma  ine,  ndiye  Yesu 

amene  anakuonekera  pa  njira  wadzera’yo,  kuti  upenye’- 

18  nso,  ndi  kudzazidwa  ndi  Mzimu  Woyera.  Ndipo  pomwepo 
padagwa  ku  maso  ache  ngati  mamba,  ndipo  anapenya- 

19  ’nso ; ndipo  anauka  nabatizidwa ; ndipo  analandira 
cbakudya,  naona  nacho  mphamvu. 

Azunzika  mzunzi’yo. 

Ndipo  anakliala  pamodzi  ndi  akupunzira  a ku  Damasko 

20  masiku  ena.  Ndipo  pomwepo  m’zosonkanira’mo  analali- 

21  kira  Yesu,  kuti  Iye  ndiye  mwana  wa  Mulungu.  Ndipo 
onse  amene  anamva  anadabwa,  nanena,  Suyu  iye  amene 
anaononga  m’Yerusalemu  onse  akuitana  pa  tlzina  ili  ? 
Ndipo  adza  kuno  kudzatero,  kuti  amuke  nawo  omangidwa 

22  kwa  akuru  ansembe.  Koma  Saulo  anakula  makamaka 
mu  mphamvu,  nadodometsa  aYuda  akukhala  m’Damasko, 
nawatsimikizira  kuti  amene’yo  ndi  Kristu. 

23  Ndipo  atapita  masiku  ambiri,  aYuda  anapangana  kuti 

24  amuphe  iye : koma  chiwembu  cliao  chinadziwika  ndi 
Saulo.  Ndipo  anadikirira  pa  zipata’nso  usana  ndi  usiku 

25  kuti  akamuphe ; koma  opunzira  ache  anamtenga  usiku, 
nampyoletsa  pa  linga,  namtsitsa  mu  mtanga. 

26  Koma  mrnene  anafika  ku  Yerusalemu,  anayesa  kudzi- 
patika  kwa  opunzira  : ndipo  anamuopa  iye  onse,  osakulu- 

27  pirira  kuti  ali  wopunzira.  Koma  Barnaba  anamtenga 
iye,  napita  naye  kwa  atumwi,  nawafotokozera  umo 
adaonera  Ambuye  mu  njira,  ndi  kuti  analankhula  naye, 
ndi  kuti  m’Damasko  adanena  molimbika-mtima  m’dzina 

28  la  Yesu.  Ndipo  anali  pamodzi  nawo,  nalowa  naturuka 

29  ku  Yerusalemu,  nanena  molimbika-mtima  m’dzina  la 
Ambuye ; ndipotu  analankhula  natsutsana  ndi  a chiHele- 

30  niste ; koma  anayesayesa  kumupha  iye.  Koma  mmene 
abale  anachidziwa,  anapita  naye  ku  Kaisareya,  namtumiza 
achoke’ko  kumka  ku  Tarso. 

31  Pamenepo  ndipo  mpingo  wa  m’Yudeya  lonse  ndi 
Galileya  ndi  Samariya  unali  nawo  mtendere,  nukhazikika, 
ndipo  unayenda  m’kuopa  kwa  Ambuye  ndi  m’chitontozo 
cha  Mzimu  Woyera,  nuchuruka. 

Achiritsidwa  Eneya ; aukitsidwa  Tabita. 

32  Koma  kunali,  pakupita  Petro  ponseponse,  anatsikira- 

33  ’nso  kwa  oyera-mtima  akukhala  ku  Luda.  Ndipo  anapeza 
kumeneko  munthu  dzina  lache  Eneya,  amene  anagonera 
pa  mphasa  zaka  zisanu  ndi  zitatu ; amene  anagwidwa 

manjenje.  Ndipo  Petro  anati  kwa  iye,  Eneya,  Yesu  34 
Kristu  akuchiritsa  iwe ; nyamuka,  yalula  mphasa  yako. 
Ndipo  anauka  pomwepo.  Ndipo  anamuona  iye  onse  35 
akukhala  ku  Luda  ndi  ku  Sarona,  natembenukira  kwa 
Ambuye  amene’wa. 

Koma  m’Yopa  munali  wopunzira  dzina  lache  Tabita,  36 
ndilo  kunena  Dorika ; mkazi  amene’yo  anadzala  ndi 
nchito  zabwino  ndi  za  chifundo  zimene  anazichita. 
Ndipo  kunali  m’masiku  awa,  kuti  anadwala  iye,  namwa-  37 
lira ; ndipo  atamsambitsa  iye  anamgoneka  m’chipinda 
chosanja.  Ndipo  popeza  Luda  ndi  pafupi  pa  Yopa,  38 
mmene  anamva  opunzira’wo  kuti  Petro  anali  pomwepo, 
anarntumizira  anthu  awiri,  namdandaulira,  Usachedwa 
udze  kwa  ife.  Ndipo  Petro  anauka,  natsagana  nawo.  39 
Mmene  anafika’ko,  anapita  naye  ku  chipinda  chosanja : 
ndipo  amasiye  onse  anaima’po  pali  iye,  nalira,  namuonetsa 
maraya  ndi  zobvala  zimene  Dorika  adasoka,  pamene  anali 
nawo  pamodzi.  Koma  Petro  anawaturutsa  onse,  nagwada  40 
pansi,  napemphera ; ndipo  potembenukira  ku  mtembo 
anati,  Tabita,  nyamuka.  Ndipo  anatsegula  maso  ache ; 
ndipo  pakuona  Petro,  anakhala  tsonga.  Ndipo  Petro  41 
anamgwira  dzanja,  namukitsa  iye  ; ndipo  mmene  adaitana 
oyera-mtima  ndi  amasiye  anampereka  iye  wamoyo.  Ndipo  42 
kudadziwika  ku  Yopa  konse : ndipo  ambiri  anakulupirira 
Ambuye.  Ndipo  kunali,  kuti  anakhala  iye  m’Yopa  43 
masiku  ambiri  ndi  munthu  Simoni  wofufuta  zikopa. 

Kenturiyo  Korneliyo. 

Ndipo  kunali  munthu  ku  Kaisareya,  dzina  lachej  0 
Korneliyo,  kenturiyo  wa  gulu  lochedwa  la  Italiya,  ndiye  2 
munthu  wopembedza,  ndi  wakuopa  Mulungu  ndi  banja 
lache  lonse,  amene  anapatsa  anthu  za  chifundo  zambiri, 
napemphera  Mulungu  kosaleka.  Anapenya  m’maso-  3 
mpenya  poyera,  ngelo  wa  Mulungu  alinkudza  kwa  iye, 
ngati  ora  lachisanu  ndi  chinai  la  usana,  nanena  naye, 
Korneliyo  ! Ndipo  pompenyetsetsa  iye  ndi  kuopa,  anati,  4 
Nchiani,  Mbuye  ? Ndipo  anati  kwa  iye,  Mapemphero 
ako  ndi  zachifundo  zako  zinakwera  zikhala  chikumbutso 
pa  maso  pa  Mulungu.  Ndipo  tsopano  tumiza  amuna  ku  5 
Yopa,  aitane  munthu  Simoni,  wochedwa’nso  Petro : ache-  6 
rezedwa  iye  ndi  wina  Simoni  wofufuta  zikopa,  nyumba 
yache  iri  mbali  mwa  nyanja.  Ndipo  mmene  atachoka  7 
ngelo  amene  adalankhula  naye,  anaitana  anyamata  achc 
awiri,  ndi  msilikari  wopembedza,  wa  iwo  amene  amtumikira 
245 


10,  7. 


MACHITIDWE 


8 kosaleka ; ndipo  mmene  adawafotokozera  zonse,  anawa- 
tuma  ku  Yopa. 

9 Koma  mmawa  mwache,  pokhala  pa  ulendo  pao  iwo’wa, 
mmene  anayandikira  mudzi,  Petro  anakwera  pa  tsindwi 
kukapemphera,  ngati  pa  ora  lachisanu  ndi  chimodzi ; 

10  ndipo  anagwidwa  njala,  nafuna  kudya;  koma  mmene 
analinkukonzera  chakudya  kudamgwera  ngati  kukomoka ; 

11  ndipo  anaona  pa  thambo  padatseguka,  ndi  chotengera 
chirinkutsika,  chonga  ngati  chinsaru  chachikuru,  chogwi- 
ridwa  pa  ngondya  zache  zinai,  ndi  kutsikira  pa  dziko 

12  pansi;  m’mene’mo  munali  nyama  za  miyendo  inai  za 
mitundu  yonse,  ndi  zokwawa  za  pa  dziko  ndi  mbalame 

13  za  mlengalenga.  Ndipo  anamdzera  mau,  Tauka,  Petro; 

14  ipha,  nudye.  Koma  Petro  anati,  Iaitu,  Mbuye ; kuti 
sindinadya  ine  ndi  kale  lonse  kanthu  kosapatulidwa  ndi 

15  konyansa.  Ndipo  mau  anamdzera’nso  nthawi  yachiwiri, 
Chimene  Mulungu  anayeretsa,  usachiyesa  chosapatulidwa. 

16  Ndipo  chinachitika  katatu  ichi ; ndipo  pomwepo  chote- 
ngera’cho  chinatengedwa  kumwamba. 

1 7 Ndipo  pokayikakayika  Petro  mwa  yekha  ndi  kuti  maso- 
mpenya  adawaona  akati  chiani,  taonani,  amuna  adja 
otumidwa  ndi  Korneliyo,  atafunsira  nyumba  ya  Simoni, 

18  anaima  pa  chipata,  ndipo  anaitana  nafunsa  ngati  Simoni, 

19  wochedwa’nso  Petro  acherezedwa’ko.  Ndipo  mmene 
Petro  analingirira  za  masompenya,  Mzimu’wo  ananena 

20  naye,  Taona,  amuna  atatu  akufuna  iwe.  Komatu  tauka, 
nutsike,  ndipo  upite  nawo,  wosakayikakayika;  kuti  ndawa- 

21  tuma  ndine.  Ndipo  Petro  anatsikira  kwa  anthu’wo,  nati, 
Taonani,  ine  ndine  amene  mumfuma ; chifukwa  chache 

22  mwadzera  nchiani  ? Ndipo  anati,  Korneliyo  kenturiyo’yo 
munthu  wolungama  ndi  wakuopa  Mulungu,  amene  mtu- 
ndu  wonse  wa  aYuda  umchitira  mboni,  anachenjezedwa 
ndi  ngelo  woyera  kuti  atumize  nakuitane  iwe  ubwere  ku 

23  nyumba  yache,  ndi  kummvetsa  mau  ako.  Pamenepo  ana- 
walowetsa  nawachereza. 

Ndipo  mmawa  mwache  anauka  naturuka  nawo,  ndi  ena 

24  a abale  a ku  Yopa  anamperekeza  iye.  Ndipo  mmawa 
mwache  analowa  m’Kaisareya.  Koma  Korneliyo  anali  kudi- 
kira  iwo,  atasonkhanitsa  abale  ache  ndi  mabwenzi  ache 

25  enieni.  Ndipo  panali  pakulowa  Petro,  Korneliyo  anako- 
mana  naye,  nagwa  pa  mapazi  ache,  nampempedza. 

26  Koma  Petro  anamutsa  iye,  nanena,  Nyamuka ; ine’nso 

27  ndine  munthu.  Ndipo  pakukamba  naye,  analowa,  napeza 

28  ambiri  atasonkana  : ndipo  anati  kwa  iwo,  Mudziwa  inu 

nokha  kuti  sikuloledwa  kwa  munthu  mYuda  adzipatike 
kapena  kudza  kwa  munthu  wa  mtundu  wina ; koma 
Mulungu  anandionetsera  ine  ndisanenere  munthu  ali 
yense  wosapatulidwa  kapena  wonyansa ; chifukwa  cha-  29 
ehe’nso  ndinadza  wosakana,  mmene  munatuma  kundiitana. 
Pamenepo  ndifunsa,  mwandiitaniranji  ? Ndipo  Korneliyo  30 
anati,  Atapita  masiku  anai,  kufikira  monga  ora  ili, 
ndinalikupemphera  m’nyumba  yanga  pa  ora  la  chisanu 
ndi  chinai ; ndipo  taonani,  padaima  pa  maso  panga 
munthu  wobvala  chobvala  chonyezimira,  ndipo  anati,  31 
Korneliyo,  lamveka  pemphero  lako,  ndipo  zopereka  za 
chifundo  zako  zakumbukika  pa  maso  pa  Mulungu. 
Chifukwa  chache  tumiza  ku  Yopa,  nuitane  Simoni  amene  32 
anenedwa’nso  Petro ; amene  acherezeka  m’nyumba  ya 
Simoni  wofufuta  zikopa,  mbali  mwa  nyanja.  Pamenepo  33 
ndinatumiza  kwa  iwe  osachedwa ; ndipo  wachita  bwino 
wadza  kuno.  Chifukwa  chache  taona  tiri  tonse  pano  pa 
maso  pa  Mulungu,  kumva  zonse  Ambuye  anakulamulira. 
Ndipo  Petro  anatsegula  pa  kamwa  pache,  nati,  34 

Zoona  ndizindikira  kuti  Mulungu  alibe  tsankhu : 
koma  m’mitundu  yonse  wakumuopa  Iye  ndi  wakuchita  35 
chilungamo,  alandiridwa  naye.  Mau  amene  anatumiza  36 
kwa  ana  a Israyeli,  akulalikira  Utenga  Wabwino  wa 
mtendere  mwa  Yesu  Kristu  (ndiye  Ambuye  wa  onse) — 
mau’wo  muwadziwa  inu,  adadza’wo  ku  Yudeya  lonse,  37 
akuyamba  ku  Galileya,  ndi  ubatizo  umene  Yohane  anau- 
lalikira ; za  Yesu  wa  ku  Nazarete,  kuti  Mulungu  ana-  38 
mdzoza  Iye  ndi  Mzimu  Woyera  ndi  mphamvu ; amene 
anapitapita  nachita  zabwino,  nachiritsa  onse  osautsidwa 
ndi  Mdierekezi,  kuti  Mulungu  anali  pamodzi  ndi  Iye. 
Ndipo  ife  ndife  mboni  za  zonse  adazichita  m’dziko  la  39 
a Yuda  ndi  m’ Yerusalemu ; amene’nso  anamupha,  nampa- 
chika  pa  mtengo.  Amene’yo,  Mulungu  anamukitsa  tsiku  40 
lachitatu,  nalola  kuti  aonetsedwe,  si  kwa  anthu  onse  ai,  41 
koma  kwa  mboni  zosankhidwiratu  ndi  Mulungu,  ndiwo 
ife  amene  tinadya  ndi  kumwa  naye  pamodzi,  atauka  iye 
kwa  akufa.  Ndipo  anatilamulira  ife  tilalikire  kwa  anthu,  42 
ndipo  tichite  mboni  kuti  uyu  ndiye  amene  aikidwa  ndi 
Mulungu  akhale  oweruza  amoyo  ndi  akufa.  Amene’yu  43 
Aneneri  onse  amchitira  mboni,  kuti  onse  akumkulupirira 
Iye  adzalandira  chikululukiro  cha  machimo  awo,  mwa 
dzina  lache. 

Petro  ali  chilankhulire,  Mzimu  Woyera  anagwa  pa  onse  44 
akumva  mau.  Ndipo  anadabwa  okulupirira’wo  a ku  mduli-  45 

dwe  onse  amene  anadza  naye  Petro,  chifukwa  pa  amitu- 

46  ndu’nso  panatiridwa  mphatso  ya  Mzimu  Woyera.  Pakuti 
anawamva  iwo  alikulankhula  ndi  malilime,  ndi  kumkuza 

47  Mulungu.  Pamenepo  Petro  anayanka,  Kodi  pali  munthu 
akhoza  kuletsa  madzi,  kuti  asabatizidwe  awa,  amene  ala- 

48  ndira  Mzimu  Woyera  ngati’nso  ife  ? Ndipo  analamulira 
iwo  abatizidwe  m’dzina  la  Yesu  Kristu.  Pamenepo  ana- 
mpempha  iye  atsotse  masiku. 

Petro  adziwerengera  pa  maso  pa  mpingo  kuti 
anabatiza  Korneliyo. 

Koma  atumwi  ndi  abale  akukhala  m’Yudeya  anamva 

2 kuti  amitundu’nso  adalandira  mau  a Mulungu.  Ndipo 
pamene  Petro  adakwera  kudza  ku  Yerusalemu,  iwo  a ku 

3 mdulidwe,  anatsutsana  naye,  nanena  kuti,  Unalowa  kwa 

4 anthu  osadulidwa,  ndipo  unadya  nawo.  Koma  Petro 

5 anayamba,  nawafotokozera  chilongosolere,  nanena,  Ndinali 
ine  m’mudzi  wa  Yopa  ndi  kupemphera ; ndipo  m’kuko- 
moka  ndinaona  masompenya,  chotengera  chirikutsika, 
ngati  chinsaru  chachikuru  chogwiridwa  pa  ngondya  zache 
zinai ; ndi  kutsika  kumwamba,  ndipo  chinadza  pali  ine  : 

6 chimene’cho  ndidachipenyetsetsa  ndinachilingirira,  ndipo 
ndinaona  nyama  za  miyendo  inai  za  pa  dziko  ndi  zirombo, 

7 ndi  zokwawa,  ndi  mbalame  za  mlengalenga.  Ndipo 
ndinamva’nso  mau  akunena  ndi  ine,  Tauka  Petro ; ipha, 

8 nudye.  Koma  ndinati,  Iaitu,  Ambuye ; kuti  kanthu 
kosapatulidwa,  kapena  konyansa  sikanalowe  mkamwa 

9 mwanga  ndi  kale  lonse.  Koma  mau  anayanka  nthawi 
yachiwiri  oturuka  mwamba,  Chimene  Mulungu  anachiye- 

10  retsa,  usachiyesera  chosapatulidwa  iwe.  Ndipo  ichi 
chinachitika  katatu  ; ndipo  zinakwezeka’nso  zonse  kumwa- 

1 1 mba.  Ndipo  taonani,  pomwepo  amuna  atatu  anaima  pa 
khomo  la  nyumba  m’mene  munali  ife,  anatumidwa  kwa 

12  ine  ochokera  ku  Kaisareya.  Ndipo  Mzimu  unandiuza 
ndimke  nawo,  wosasiyanitsa  konse.  Ndipo  abale  awa 
asanu  ndi  mmodzi  anandiperekeza’nso  ; ndipo  tinalowa  ku 

13  nyumba  ya  munthu’yo  : ndipo  anatiuza  ife  kuti  adaona 
ngelo  wakuima  m’nyumba  yache,  ndi  kuti,  Tumiza  ku 

14  Yopa,  nuitane  Simoni,  wonenedwa’nso  Petro ; amene 
adzalankhula  mau  kwa  iwe,  amene  udzapulumutsidwa  nawo, 

15  ndi  iwe  ndi  a pa  banja  ako  onse.  Ndipo  mmene  ndinaya- 
mba  kulankhula,  Mzimu  Woyera  anawagwera,  monga 

16  anatero  ndi  ife  poyamba  padja.  Ndipo  ndinakumbuka 
mau  a Ambuye,  kuti  ananena,  Yohane’tu  anabatiza  ndi 

madzi ; koma  inu  mudzabatizidwa  ndi  Mzimu  Woyera. 
Ngati  tsono  Mulungu  anawapatsira  iwo  mphatso  yomwe’yi  17 
yonga  ya  kwa  ife,  pamene  tinakulupirira  Ambuye  Yesu 
Kristu,  ndine  ani  kuti  ndingathe  kuletsa  Mulungu? 
Ndipo  pamene  anamva  izi,  anakhala  ndu,  nalemekeza  18 
Mulungu,  ndi  kunena,  Potero  Mulungu  anapatsa  kwa  a 
mitundu’nso  kutembenukira  mtima  ku  moyo. 

Utenga  Wabwino  ulalikidwa  kwa  amitundu  a 
ku  Antiokeya. 

Pamenepo  iwotu  akubalalika  chifukwa  cha  chisau-  19 
tso’cho  chidadza  pa  Stefano  anafikira  ku  Foinike,  ndi 
Kupro,  ndi  Antiokeya,  osalankhula  mau  kwa  wina  yense 
koma  kwa  aYuda  okha.  Koma  panali  ena  mwa  iwo,  20 
amuna  a ku  Kupro,  ndi  Kurene,  amene’wo,  mmene  adafika 
ku  Antiokeya,  analankhula  ndi  aHelene,  ndi  kulalikira 
Utenga  Wabwino  wa  Ambuye  Yesu.  Ndipo  dzanja  la  21 
Ambuye  linali  nawo ; ndipo  unyfnji  wakukulupirira 
unatembenukira  kwa  Ambuye.  Ndrpo  mbiri  yao  ina-  22 
mveka  ku  makutu  a mpingo  wakukhala  m’ Yerusalemu ; 
ndipo  anatuma  Barnaba  apite  kufikira  ku  Antiokeya ; 
amene’yo,  mmene  anafika,  naona  chisomo  clia  Mulungu,  23 
anakondwa ; ndipo  anawadandaulira  onse,  kuti  atsinnkize 
mtima  kukhalabe  ndi  Ambuye ; cliifukwa  anali  munthu  24 
wabwino,  ndi  wodzala  ndi  Mzimu  Woyera  ndi  chikulupi- 
riro : ndipo  khamu  lalikuru  lidaonjezeka  kwa  Ambuye. 
Ndipo  anaturuka  kumka  ku  Tarso  kufunafuna  Saulo : 25 
ndipo  mmene  anampeza,  anadza  naye  ku  Antiokeya.  26 
Ndipo  kunali,  kuti  chaka  chonse  anasonkhana  pamodzi 
mu  mpingo,  napunzitsa  anthu  aunyinji ; ndipo  opunzira 
anayamba  kuchedwa  aKristu  ku  Antiokeya. 

Koma  masiku  awa  aneneri  anatsika  ku  Yerusalemu  27 
kudza  ku  Antiokeya.  Ndipo  anauka  mmodzi  mwa  iwo,  28 
dzina  lache  Agabo,  nalangiza  mwa  Mzimu,  kuti  padza- 
khala  njala  yeikulu  pa  dziko  lonse  lokhala’mo  anthu ; 
ndiyo  idadza  masiku  a Klaudiya.  Ndipo  akupunzira,  29 
yense  monga  anakhoza,  anatsimikiza  mtima  kutumiza 
zotandiza  abale  akukhala  m’Yudeya  ; icho’nso  anachichita,  30 
natumiza  kwa  akulu  mwa  dzanja  la  Barnaba  ndi  Saulo. 

Herode  azunza  mpingo,  amupha  Yakobo, 
naponya  Petro  ku  ndende.  Petro  apulumuka 
m’ndende.  Imfa  ya  Herode. 

Koma  nyengo  imene’yo  Herode  mfumu  anaturutsaj  2 

2 manja  ache  kuchitira  zoipa  ena  a mu  mpingo.  Ndipo 

3 adapha  ndi  lupanga  Yakobo  mbale  wa  Yohane.  Ndipo 
pakuona  kuti  kudakondweretsa  aYuda,  anaonjeza’po  na- 
gwira  Petro’nso.  Ndipo  awa  ndi  masiku  a mkate  wopanda 

4 chotupitsa.  Ndipo  mmene  adamgwira,  anamuika  m’nde- 
nde,  nampereka  kwa  magulu  anai  a alonda,  lonse  anai 
anai,  amdikire  iye ; ndipo  anafuna  kumturutsa  kudza 

5 naye  kwa  anthu  atapita  Paskha.  Pamenepo  ndipo 
Petro  anasungika  m’ndende : koma  mpingo  unampe- 

6 mpherera  iye  kwa  Mulungu  kosalekeza.  Ndipo  pamene 
Herode  anati  amturutse  iye,  usiku  womwe’wo  Petro  anali- 
kugona  pakati  pa  asilikari  awiri,  womangidwa  ndi  mau- 
nyolo  awiri : ndipo  alonda  akukhala  pa  khomo  anadikira 

7 ndende.  Ndipo  taonani,  ngelo  wa  Ambuye  anaima’po,  ndi- 
po  kuunika  kunawala  mokhalira’mo  iye ; ndipo  anakoma 
Petro  m’nthiti,  namutsa  iye,  nanena,  Tauka  msanga.  Ndi- 

8 po  maunyolo  anagwa  kuchoka  m’manja  mwache.  Ndipo 
ngelo  anati  kwa  iye,  Dzimangire  m’chuuno,  numange 
nsapato  zako.  Ndipo  anachita  chotero.  Ndipo  ananena 

9 naye,  Pfunda  chobvala  chako,  nunditsate  ine.  Ndipo 
anaturuka,  namtsata ; ndipo  sanadziwa  kuti  nchoona 
chochitidwa  ndi  ngelo,  koma  anayesa  kuti  alikuona 

10  masompenya.  Ndipo  mmene  adapitirira  podikira  poya- 
mba  ndi  pachiwiri,  anadza  ku  chitseko  cha  chitsulo 
chakuyang’ana  ku  mudzi ; chidawatsegukira  chokha : 
ndipo  anaturuka,  napita  pa  kwalala  limodzi ; ndipo  po- 

11  mwepo  ngelo  anamchokera.  Ndipo  Petro  atatsitsimuka, 
anati,  Tsopano  ndidziwa  zoona,  kuti  Ambuye  anatuma 
ngelo  wache  nandilanditsa  ine  m’dzanja  la  Herode,  ndi 

12  ku  cliilingiriro  chonse  cha  anthu  a Israyeli.  Ndipo 
mmene  adalingirira’po,  anadza  ku  nyumba  ya  Mariya 
amache  wa  Yohane  wonenedwa’nso  Marko ; pamenepo 
ambiri  adasonkhana  pamodzi,  ndipo  analikupemphera. 

13  Ndipo  mmene  anagogoda  pa  chitseko  cha  pa  khomo, 

14  anadza  kudzabvomera  buthu,  dzina  lache  Rhoda.  Ndipo 
pozindikira  mau  ache  a Petro,  chifukwa  cha  kukondwera 
sanatsegula  pa  khomo,  koma  anatamanga  polowa’nso, 

15  nawauza  kuti  Petro  alikuima  pa  khomo.  Koma  anati 
kwa  iye,  Wamisala  iwe.  Ndipo  analimbika  ndi  kunena 
kuti  nkutero.  Ndipo  ananena,  Ndiye  ngelo  waclie. 

1 6 Koma  Petro  anakhala  chigogodere : ndipo  mmene  ada- 

17  mtsegulira,  anamuona  iye,  nadabwa.  Koma  mmene 
adawatambasulira  dzanja  akhale  chete,  anawafotokozera 
umo  adamturutsira  Ambuye  m’ndende.  Ndipo  anati, 

Muwauze  Yakobo  ndi  abale  izi.  Ndipo  anaturuka, 
napita  kwina.  Koma  kutacha,  panali  pokoso  lalikuru  18 
mwa  asilikari,  Petro  wamka  kuti.  Ndipo  pamene  Herode  19 
adamfunafuna  iye,  wosampeza,  anafunsitsa  odikira,  nala- 
mulira  aphedwe.  Ndipo  anatsika  ku  Yudeya  kumka  ku 
Kaisareya,  nakhalabe’ko. 

Koma  Herode  anaipidwa  nawo  a ku  Turo  ndi  Sidoni ; 20 
ndipo  anamdzera  iye  ndi  mtima  umodzi,  ndipo  mmene 
adakopa  Blasto  mdindo  wa  mfumu,  anapempha  mtendere, 
popeza  dziko  lao  linapeza  zakudya  zochokera  ku  dziko 
la  mfumu.  Ndipo  tsiku  lopangira  Herode  anabvala  21 
zobvala  za  chifumu  nakhala  pa  mphando  wa  chifumu, 
nawafotokozera  iwo  mau  a pa  bwalo.  Ndipo  anthu  22 
osonkhanidwa’wo  anapfuula,  Ndiwo  mau  a Mulungu,  si  a 
munthu  ai.  Ndipo  pomwepo  ngelo  wa  Ambuye  anamko-  23 
ma,  chifukwa  sanampatsa  Mulungu  ulemerero : ndipo 
anadyedwa  ndi  mphutsi,  natsirizika. 

Koma  mau  a Mulungu  anakula,  nachurukitsa.  24 

Ndipo  Barnaba  ndi  Saulo  anabwera  kuchokera  ku  25 
Yerusalemu  mmene  adatsiriza  utumiki  wao,  natenga 
Yohane  wonenedwa’nso  Marko  atsagane  nawo. 

Ulendo  woyamba  wa  Paulo.  Mpingo  wa 
ku  Antiokeya  utuma  Barnaba  ndi  Paulo  amuke 
kwa  amitundu.  Alalikira  pa  Kupro.  Elima 
wa  tsenga. 

Ndipo  kunali  aneneri  ndi  apunzitsi  ku  Antiokeya"|  3 
mu  mpingo  wa  komweko,  ndiwo  Bamaba,  ndi  Sumeoni, 
wonenedwa  Nigeri,  ndi  Lukiya  wa  ku  Kurene,  Manayeni 
woleredwa  pamodzi  ndi  Herode,  chiwanga’cho,  ndi  Saulo. 
Ndipo  pa  kutumikira  Ambuye  iwo’wa,  ndi  kudzikanira  2 
chakudya,  Mzimu  Woyera  anati,  Mundipatulire  ine 
Barnaba  ndi  Saulo  ku  nchito  imene  ndinawaitanira’ko. 

Pamenepo,  mmene  adadzikanira  chakudya  ndi  kupe-  3 
mphera  ndi  kuika  manja  pa  iwo,  anawatuma  amuke. 

Pamenepo  iwo,  otumidwa  ndi  Mzimu  Woyera,  anatsi-  4 
kira  ku  Selukeya  ; ndipo  pochokera’po  anapita  m’ngalawa 
ku  Kupro.  Ndipo  pokhala  ku  Salami,  analalikira  mau  5 
a Mulungu  mosonkhanira  aYuda;  ndipo  anali  naye’nso 
Yohane  mnyamata  wao.  Ndipo  mmene  adapitapita  pa  6« 
chisi  ponse  kufikira  Pafo,  anapeza’po  munthu  wa  tsenga, 
mneneri  wonyenga,  ndiye  mYuda,  dzina  lache  Baryesu  ; 
amene’yo  anali  ndi  Sergio  Paulo,  ndiye  munthu  wa  nzeru.  7 
Yemwe’yo  anaitana  Barnaba  ndi  Saulo,  nafunafuna  kumva 

8 mau  a Mulungu.  Koma  Elima  wa  tsenga’yo  (pakuti  dzina 
lache  litero  posanduka)  anawakanirira,  nayesa  kupatutsa 

9 kazembe  asakulupirire.  Koma  Saulo,  ndiye  Paulo, 
wodzazidwa  ndi  Mzimu  Woyera,  anampenyetsetsa  iye, 

10  nati,  Wodzala  ndi  chinyengo  chonse  ndi  chenjerero  lonse, 
iwe,  mwana  wa  Mdierekezi,  mdani  wa  chilungamo  chonse, 

1 1 sudzaleka  kodi  kuipsa  njira  zolunjika  za  Ambuye  ? Ndipo 
tsopano,  taona,  dzanja  la  Ambuye  liri  pa  iwe,  ndipo 
udzakhala  wakhungu,  wosapenya  dzua  nthawi.  Ndipo 
pomwepo  padagwa  pa  iye  khungu  ndi  mdima ; ndipo 

12  anamukamuka  nafuna  wina  womgwira  dzanja.  Pamenepo 
kazembe,  pakuona  chochitika’cho  anakulupirira,  nadabwa 
nacho  chipunzitso  cha  Ambuye. 

Mau  a Paulo  mosonkhanira  mwa  Antiokeya 
wa  m’Pisidiya. 

13  Ndipo  atamasula  kuchokera  ku  Pafo  a ulendo  wache 
wa  Paulo  anadza  ku  Perge  wa  ku  Pamfuliya ; koma 
Yohane  anapatukana  nawo  nabwerera  kumka  ku  Yeru- 

14  salemu.  Koma  iwo’wa,  atapita  pochokera  ku  Perge 
anafika  ku  Antiokeya  wa  m’Pisidiya ; ndipo  analowa 

15  mosonkhanira  tsiku  la  Sabata,  nakhala  pansi.  Ndipo 
mrnene  adatha  kuwerenga  malamulo  ndi  aneneri,  akulu  a 
mosonkhanira  anatuma  kwa  iwo,  ndi  kunena,  Aniuna  inu, 
abale,  ngati  muli  nawo  mau  akudandaulira  anthu,  nenani. 

16  Ndipo  Paulo  anauka,  nakodola  ndi  dzanja  nati, 

Amuna  alsrayeli,  ndi  inu  akuopa  Mulungu,  mverani. 

17  Mulungu  wa  anthu  awa  Israyeli  anasankha  makolo  athu, 
nakweza  anthu’wo  pakukhalira  iwo  m’dziko  la  Aigupto, 
ndipo  ndi  dzanja  lokwezeka  anawaturutsa  iwo  m’mene’mo. 

18  Ndipo  monga  nthawi  ya  zaka  makumi  anai  anawalekerera 

19  m’chipululu.  Ndipo  mrnene  adaononga  mitundu  ya  anthu 
isanu  ndi  iwiri  m’Kanana,  anawapatsa  cholowa,  dziko  lao, 

20  monga  zaka  mazana  anai  kudza  makumi  asanu ; ndipo 
zitatha  izi  anawapatsa  oweruza  kufikira  Samueli  mneneri’- 

21  yo.  Ndipo  kuyambira  pamenepo  anapempha  mfumu ; 
ndipo  Mulungu  anawapatsa  Saulo  mwana  wa  Kisi,  munthu 

22  wa  pfuko  la  Benjamini,  dzaka  makumi  anai.  Ndipo 
mmene  atamchotsa  iye,  anawautsira  Davide  akhale  mfumu 
yao  ; amene’nso  anamchitira  mboni,  nati,  Ndapeza  Davide, 
mwana  wa  Yese,  munthu  wa  pa  mtima  wanga,  amene 

23  adzachita  chifuniro  changa  chonse.  Wochokera  mu  mbeu 
yache  Mulungu  monga  mwa  lonjezano  anatengera  Israyeli 

24  Mpulumutsi,  Yesu ; Yohane  atalalikiratu,  asanafike  ive, 

ubatizo  wa  kulapa  kwa  anthu  onse  a Israyeli.  Ndipo  25 
pakukwaniritsa  njira  yache  Yohane,  ananena,  Muyese 
kuti  ine  ndine  chiani  ? Ine  sindine  Iye.  Koma  taonani, 
akudza  wina  wonditsata  ine,  amene  sindiyenera  kummasu- 
lira  nsapato  za  pa  mapazi  ache.  Amuna,  ahale,  ana  a 26 
mhadwa  ya  Ahrahamu,  ndi  iwo  mwa  inu  akuopa  Mulungu, 
kwa  ife  atumidwa  mau  a chipulumutso  ichi.  Pakuti  iwo  27 
akukhalira  m'Yerusalemu,  ndi  akulu  awo  popeza  sanamzi- 
ndikira  iye,  ngakhale  mau  a aneneri  owerengedwa 
masahata  onse,  anawakwaniritsa  pakumtsutsa.  Ndipo  28 
angakhale  sanapeza  chifukwa  cha  kumphera,  anapempha 
Pilato  kuti  aphedwe.  Ndipo  atatsiriza  zonse  zolembedwa  29 
za  iye,  anamtsitsa  ku  mtengo,  namuika  m’manda.  Koma  30 
Mulungu  anamukitsa  Iye  kwa  akufa ; ndipo  anaonekera  31 
masiku  amhiri  ndi  iwo  amene  anamperekeza  Iye  pokwera 
ku  Yerusalemu  kuchokera  ku  Galileya,  amene’wo  ndiwo 
akumchitira  mhoni  tsopano  kwa  anthu.  Ndipo  ife  tikula-  32 
likirani  inu  Utenga  Wabwino  wa  lonjezano  lochitidwa 
kwa  makolo ; kuti  Mulungu  analikwaniritsa  ili  kwa  ana  33 
athu,  pakuukitsa  Yesu  ; monga’nso  mulemhedwa  m’Salmo 
lachiwiri,  Iwe  ndiwe  Mwana  wanga,  lero  Ine  ndakuhala 
Iwe.  Ndipo  kuti  anamukitsa  Iye  kwa  akufa,  wosahwera’-  34 
nso  ku  chibvundi,  anatero’po,  Ndidzakupatsani  inu  mada- 
litso  oyera  ndi  okulupirika  a Davide.  Chifukwa  anena’nso  35 
m’Salmo  lina,  Simudzapereka  Woyera  wanu  aone  chihvu- 
ndi.  Pakutitu,  Davide,  mmene  adautumikira  upungu  36 
wa  Mulungu  m’mhadwo  mwache  mwa  iye  yekha,  anagona 
tulo,  naikidwa  kwa  atate  ache,  naona  chihvundi : koma  Iye  37 
amene  Mulungu  anamukitsa  sanaona  chihvundi.  Pame-  38 
nepo  chikhale  chodziwika  ndi  inu  amuna  abale,  kuti  mwa 
uyu  chilalikidwa  kwa  inu  chikululukidwe  cha  machimo : 
ndipo  ndi  Iye  yense  wokulupirira  ayesedwa  wolungama  39 
kumchotsera  zonse  zimene  simunangathe  kudzichotsera 
poyesedwa  wolungama  ndi  malamulo  a Mose.  Chifukwa  40 
chache  penyerani,  kuti  chingadzere  inu  chonenedwa  ndi 
aneneri’wo  : 

Taonani,  opepula  inu,  zizwani,  kanganukani ; 41 

Kuti  ndigiviritm  nchilo  Itie  masiku  anu, 

Nchilo  imene  simudzaikulupirira  ngali  wina  akakuuzani. 

Ndipo  pakuturuka  iwo  anapempha  kuti  alankhule  nawo’nso  42 
mau  awa  Sahata  likudza’lo.  Ndipo  mmene  anthu  a 43 
mosonkhanira  anabalalika,  aYuda  amhiri  ndi  akupinduka 
opemhedza  anatsata  Paulo  ndi  Barnaba ; amene,  pola- 
253 


13,  43. 


MACHITIDWE 


nkhula  nawo,  anawakangamira  akhale  m’chisomo  cha 
Ambuye. 

44  Ndipo  Sabata  lina’lo  udasonkhana  pamodzi  ngati 

45  mudzi  wonse  kumva  mau  a Mulungu.  Koma  aYuda 
pakuona  makamu  a anthu  anadzazidwa  ndi  nsanje, 
natsutsa  zolankhulidwa  ndi  Paulo,  nachita  mwano. 

46  Ndipo  Paulo  ndi  Barnaba  analimbika  mtima  ponena,  nati, 
Kunafmiika  kuti  mau  a Mulungu  ayambe  alankhulidw'e 
kwa  inu.  Popeza  muwakanka,  nimudziyesera  nokha 
osayenera  moyo  wosatha,  taonani,  titembenukira  kwa 

47  amitundu.  Pakuti  kotero  anatilamulira  Ambuye  ndi 
kuti, 

Ndalcuika  iwe  kuunika  kwa  amitundu, 

Kuti  udzakhala  iwe  chipulumutso  kufikira  malekezero  a dziko. 

48  Ndipo  pakumva  ichi  a mitundu  anakondwera,  nalemekeza 
mau  a Mulungu  : ndipo  anakulupirira  onse  amene  anaiki- 

49  dwiratu  ku  moyo  wosatha.  Ndipo  mau  a Ambuye 

50  anabukitsidwa  m’dziko  lonse.  Koma  aYuda  anakakamiza 
akazi  opembedza  ndi  aufulu,  ndi  akulu  a mudzi’wo,  nawa- 
utsira  chizunzo  Paulo  ndi  Barnaba,  ndipo  anawapitikitsa 

51  iwo  m’maliri  awo.  Koma  iwo,  mmene  adawasansira 

52  pfumbi  la  ku  mapazi  awo  anadza  ku  Ikoniyo.  Ndipo 
akupunzira  anadzazidwa  ndi  chimwemwe  ndi  Mzimu 
Woyera. 

Utenga  Wabwino  ulalikidwa  ku  Ikoniyo,  Lustra, 
ndi  Derbe. 

1 4 Ndipo  kunali  pa  Ikoniyo  kuti  analowa  pamodzi  moso- 
nkhanira  aYuda,  ndipo  analankhula  kotero,  kuti  khamu 

2 lalikuru  la  aYuda  ndi  aHelene  anakulupira.  Koma 
aYuda  osamvera  anautsa  mitima  ya  aHelene  kuti  aipsire 

3 abale  athu.  Chifukwa  chache  anakhala  nthawi  yeikuru 
nanenetsa  zolimba-mtima  mwa  Ambuye,  amene  anachitira 
mboni  mau  a chisomo  chache,  napatsa  zizindikiro  ndi 

4 zozizwa  kuti  zichitidwe  ndi  manja  awo.  Khamu  la  mudzi- 
’wo  ndipo  linagawikidwa ; ena  anali  ndi  aYuda,  koma  ena 

5 anali  ndi  atumwi.  Ndipo  pamene  panakhala  chigumukiro 
cha  aHelene  ndi  cha  aYuda  ndi  akuru  awo,  cha  kuwa- 

6 chitira  chipongwe  ndi  kuwaponya  miyala,  iwo  anamva, 
ndikuthawira  ku  midzi  ya  Lukaoniya,  Lustra  ndi  Derbe, 

7 ndi  dziko  lozungulira’po : pamenepo  ndipo  analalikira 

Utenga  Wabwino. 

8 Ndipo  pa  Lustra  panakhala  munthu  wina  wopanda 

mphamvu  ya  m’mapazi  mwache,  wopunduka  chibadwire 
m’mimba  mwa  amache,  amene  sanayenda  nthawi  zonse. 
Yemwe’yo  anamva  Paulo  alinkulankhula : ndipo  iye’yo  9 
anamyang’anitsa,  naona  kuti  anali  ndi  chikukulupiriro 
cholandira  nacho  moyo,  ndipo  anati  ndi  mau  akuru,  10 
Taimatu  ndi  mapazi  ako  chiriri.  Ndipo  iye’yo  anatumpa, 
nayenda.  Pamene  makamu  anaona  chimene  anachita  11 
Paulo,  analimbika  mau  awo,  nati  m’chinenero  cha  Luka- 
oniya,  Milungu  yatsikira  kwa  ife  monga  anthu.  Ndipo  12 
anamucha  Barnaba,  Zeu ; ni  Paulo,  Herme,  chifukwa  anali 
wotsogola  kunena.  Koma  wa  nsembe  wa  Zeu  wa  patsogolo  1 3 
pa  mudzi,  anatenga  ng’ombe  ndi  maluwa  ku  zipata,  ndipo 
anafuna  pamodzi  ndi  makamu  kutira  nsembe.  Pamene  14 
anamva  atumwi  Paulo  ni  Barnaba,  anang’amba  zopfunda 
zao,  natumpira  m’makamu,  napfuula  nati,  Anthuni,  bwanji  1 5 
muchita  zimenezi  ? ife’nso  tiri  anthu  a mkhalidwe  wathu 
umodzimodzi  ndi  wanu,  akulalikira  kwa  inu  utenga  wa- 
bwino,  wakuti  musiye  zinthu  za  chabe  izi,  nimutembenukire 
kwa  Mulungu  wa  moyo,  amene  anapanga  za  kumwamba 
ndi  za  pansi,  ndi  nyanja,  ndi  zonse  ziri  momwe’mo : m’mi-  16 
badwo  ya  kale  Iye  adaleka  mitundu  yonse  ipite  m’njira 
mwao.  Koma  sanadzisiyira  iye  mwini  wopanda  mboni,  17 
anachita  zabwino,  nakupatsani  inu  zochokera  kumwamba 
mvula  ndi  nyengo  za  zipatso,  ndikudzaza  mitima  yanu  ndi 
chakudya  ndi  chikondwero.  Pakunena  izo,  anabvutika  18 
pakuwaletsa  makamu  kuti  asatirire  nsembe  kwa  iwo. 

Ndipo  anafika  kumeneko  aYuda  kuchokera  ku  Antio-  19 
kiya  ndi  Ikoniyo  : ndipo  anakopa  makamu,  ndipo  anampo- 
nya  Paulo  miyala,  namguzira  kunja  ku  mudzi ; namuyesa 
kuti  wafa.  Koma  pamene  anamzinga  iye  akupunzira’wo,  20 
anauka  iye,  nalowa  m’mudzi : m’mawa  mwache  anaturuka 
ndi  Barnaba  kumka  ku  Derbe.  Pamene  analalikira  21 
Utenga  Wabwino  pa  mudzi’po,  nayesa  akupunzira  ambiri, 
anabwera  ku  Lustra  ndi  Ikoniyo  ndi  Antiokeya,  nalimbi-  22 
kitsa  mitima  ya  akupmizira,  nadandaulira  iwo  kuti  akha- 
lebe  m’chikulupiriro,  kuti’nso  mwa  zisautso  zambiri 
tilowe  m’ufumu  wa  Mulungu.  Pamene  anapatulira  iwo  23 
akuru  mu  mpingo  mpingo,  ndikupemphera  pamodzi  ndi 
kukana  kudya,  anaikiza  iwo  kwa  Ambuye  amene  anamku- 
lupirira’yo.  Ndipo  anapita  pa  Pisidiya,  ndipo  anafika  pa  24 
Pamfuliya.  Pameneanalankhulamaum’Perge,  anaturukira  25 
ku  Ataliya  ; komweko  anachoka  m’ngalawa  kunka  ku  26 
Antiokeya,  kumene  anaikizidwa  ku  chisomo  cha  Mulungu 
ku  nchito  imene  adaimariza’vo.  Pamene  anafika  naso-  27 

nkhanitsa  mpingo  anabwereza’nso  zomwe  Mulungu  anazi- 
chita  nawo,  kuti  anatsegulira  amitundu  pa  khomo  la 

28  chikulupiriro.  Ndipo  anakhala  pamenepo  ndi  akupunzira 
nthawi  yeikuru. 

Aweruza  za  mdulidwe,  ndi  malamulo  a Mose. 

I 5 Ndipo  anadza  ena  akuturuka  ku  Yudeya,  ndipo  ana- 

wapunzitsa  abale,  nati,  Mukaleka  kudulidwa  monga 

2 mwambo  wa  Mose,  simungathe  kupulumuka.  Ndipo 
pamene  Paulo  ndi  Barnaba  anachitana  nawo  makani  ndi 
mafunsano,  abale  anapatula  Paulo  ndi  Barnaba,  ndi  ena  a 
iwo,  kuti  akwere  kunka  ku  Yerusalemu  kwa  atumwi  ndi 

3 akuru  kukanena  za  funso’Io.  Ndipo  iwo  anaperekezedwa 
ndi  mpingo,  napita  pa  Foinike  ndi  Samariya,  nafotoko- 
zera  chisanduliko  cha  amitundu  ; nakondweretsa  kwambiri 

4 abale  onse.  Pamene  anafika  ku  Yerusalemu,  analandiridwa 
ndi  mpingo,  ndi  atumwi  ndi  akuru,  ndipo  anabwereza’nso 

5 zonse  ziinene  Mulungu  anachita  nawo.  Koma  anaima 
ena  a mpatuko  wa  aFarisi  okulupirira,  nati,  Kuli  kuyenera 
kuwadula  iwo,  ndikuwauza  kuti  asunge  malamulo  a 
Mose. 

6 Ndipo  anasonkhana  atumwi  ndi  akuru  kuti  anene  za 

7 mlandu’wo.  Ndipo  pamene  panali  mafunsano  ambiri, 
Petro  anaima,  nati  kwa  iwo, 

Abale,  mudziwa  kuti  patangwi  Mulungu  anasankha 
mwa  inu,  kuti  mkamwa  mwanga  amitundu  amve  mau  a 

8 Utenga  Wabwino,  nakulupirire.  Ndipo  Mulungu,  amene 
adziwa  mtima,  anachitira  iwo  mboni ; nawapatsa  iwo 

9 Mzimu  Woyera,  monga  anatipatsa  ife  ; ndipo  sanalekanitsa 

10  iwo  ndi  ife,  nayeretsa  mitima  yao  m’chikulupiriro.  Nanga 

bwanji  tsopano  mulinkumyesa  Mulungu,  kuti  muike  pa 
khosi  la  akupunzira  gori,  limene  sanatha  kunyamula 

I I kapena  makolo  athu  kapena  ife  ? Koma  tikulupirira 
tidzapulumuka  mwa  chisomo  cha  Ambuye  Yesu  Kristu, 
monga  iwo  omwe. 

1 2 Ndipo  khamu  lonse  linatontola ; ndipo  anamvera 
Barnaba  ndi  Paulo  alikubweza’nso  zizindikiro  ndi  zozizwi- 

13  tsa  zimene  Mulungu  anachita  nawo  pa  amitundu.  Pamene 
iwo  anatontola  Yakobo  anayanka,  nati, 

14  Abale,  mverani  ine : Sumeoni  wabwereza  kuti  pata- 
ngwi  Mulungu  anayang’anira  amitundu,  kuti  atenge  mwa 

15  iwo  anthu  a dzina  lache.  Ndipo  mau  a aneneri  abvome- 
reza  pamenepo  ; monga  kunalembedwa, 

Zikatha  iso  ndidzabwera,  16 

Ndidzamanga'nso  chihema  cha  Davide,  chimene  chinagwa  ; 
Ndidzamanga’nso  zopasuka  zaclie, 

Ndipo  ndidzachiimika’nso : 

Kuti  anthu  otsalira  afunefune  Ambuye,  17 

Ndi  amitundu  onse  amene  dzina  langa  linachulidwa  pa  iwo, 

Ati  Ambuye,  amene  azidziwitsa  zinthu  zonse'zo  chiyambire  18 
dziko  la  pansi. 

Chifukwa  chache  ine  ndiweruza,  kuti  tisabvute  a mwa  19 
amitundu  amene  anatembenukira  kwa  Mulungu,  koma  20 
kuti  tilembere  kwa  iwo,  kuti  asale  zonyansa  za  mafano, 
ndi  dama,  ndi  zopotola,  ndi  mwazi.  Pakuti  Mose,  kuya-  21 
mbira  pa  mibadwo  ya  kale  ali  nawo  m’midzi  yonse  amene- 
’wo  akulalika  iye,  akuwerenga  mau  ache  mosonkhanira 
masabata  onse. 

Pamenepo  atumwi  ndi  akuru  ndi  mpingo  wonse  22 
anachiyesa  chabwino  kusankha  anthu  a m’gulu  lao,  ndi 
kuwatumiza  ku  Antiokeya  ndi  Paulo  ndi  Barnaba ; ndiwo 
Y uda  wochedwa  Barsaba,  ndi  Sila,  akuru  a mwa  abale ; 
ndipo  analembera  natumiza  ndi  iwo : Atumwi  ndi  abale  23 
akuru  kwa  abale  a mwa  amitundu  a m’Antiokeya,  ndi 
Suriya,  ndi  Kilikiya  tikulankhulani : Popeza  tamva  kuti  24 
ena  amene  anaturuka  mwa  ife  anakubvutani  inu  ndi  mau, 
nasokeretsa  mitima  yanu ; amene’wo  sitinawalamulira ; 
tinachiyesa  chabwino  ndi  mtima  umodzi,  tisankhe  anthu,  25 
ndi  kuwatumiza  kwa  inu  pamodzi  ndi  okondedwa  athu 
Barnaba  ndi  Paulo,  anthu  amene  anapereka  moyo  wao  26 
chifukwa  cha  dzina  la  Yesu  Kristu  Ambuye  wathu. 
Tatumiza  tsono  Yuda  ndi  Sila,  omwe’nso  adzakuuzani  27 
ndi  mau  zinthu  zomwe’zo.  Pakuti  chinakomera  Mzimu  28 
Woyera  ndi  ife,  kuti  tisasenzetse  inu  chotodwa  chachikuru 
china  choposa  izi  zoyenera’zi ; kuti  musale  nsembe  za  29 
mafano,  ndi  mwazi,  ndi  zopotola,  ndi  dama ; ngati  mudzi- 
sungitsa  pa  zimene’zi,  kudzakhala  kwabwino  kwa  inu. 
Tsalani. 

Tsono  pamene  iwo  anamuka  anatsikira  ku  Antiokeya  ; 30 
ndipo  anasonkhanitsa  khamu,  napereka  kalata.  Pamene  31 
anawerenga,  anakondwera  chifukwa  cha  chisangalatso 
chache.  Ndipo  Yuda  ndi  Sila,  okhala  eni  okha  aneneri  32 
anasangalatsa  abale  ndi  mau  ambiri,  nawalimbikitsa. 
Pamene  anakhala  nthawi,  abale  anawatuma  amuke  ndi  33 
mtendere  kumka  kwa  iwo  amene  anawatumiza.  Koma  35 
Paulo  ndi  Barnaba  anakhalabe  m'Antiokeya,  nalinkupu- 

nzitsa,  nalinkulalikira  mau  a Ambuye  pamodzi  ndi  ena 
ambiri. 

36  Patapita  masiku,  Paulo  anati  kwa  Barnaba,  Tibweretu, 
tizonde  abale  m’midzi  yonse  m’mene  tinalalikira’mo  mau 

37  a Ambuye,  tione  mkhalidwe  wao.  Ndipo  Barnaba  anafu- 

38  na  kumtenga  Yohane  uja,  wochedwa  Marko.  Koma 
Paulo  sanayesa  kwabwino  kumtenga  iye  amene  anawasiya 
nabwerera  pa  Pamfuliya  paja  osatsagana  nawo  ku  nchito. 

39  Ndipo  panali  kupsetsana  mtima,  kotero  kuti  analekana 
wina  ndi  mnzache ; ndipo  Barnaba  anatenga  Marko, 
nalowa  m’ngalawa,  nanka  ku  Kupro. 

Ulendo  wachiwiri  wa  Paulo. 

40  Koma  Paulo  anasankha  Sila,  namuka,  woikizidwa  ndi 

41  abale  ku  chisomo  cha  Ambuye.  Ndipo  iye  anapita  kupyola 
pa  Suriya  ndi  Kilikiya,  nakhazikitsa  mipingo. 

1  0 Ndipo  anafika’nso  ku  Derbe  ndi  Lustra ; ndipo  taona, 
wopunzira  wina  anali  pamenepo,  dzina  lache  Timoteo, 
amache  ndiye  mYuda  wokulupirira ; koma  atate  wache 

2 ndiye  mHelene.  Yemwe’yo  anamchitira  mboni  yabwino 

3 abale  a ku  Lustra  ndi  Ikoniyo.  Iye’yo  Paulo  anafuna 
kuti  atsagane  naye,  ndipo  anamtenga,  namdula,  chifukwa 
cha  aYuda  amene  anakhala  m’maiko’mo ; pakuti  onse 

4 anadziwa  kuti  atate  wache  anali  mHelene.  Pamene 
anapita  kupyola  pa  midzi,  anapereka  kwa  iwo  malamulo 
awasunge,  amene  analamulira  atumwi  ndi  akuru  a pa 

5 Yerusalemu.  Kotero  mipingo’yo  inalimbikitsidwa  m’chi- 
kulupiriro,  nachuruka  pow'awerengera  tsiku  ndi  tsiku. 

6 Ndipo  anapita  pa  dziko  la  Frigiya  ndi  Galatiya, 
atawaletsa  Mzimu  Woyera  kuti  asalalikire  mau  m’Asiya ; 

7 pamene  anafika  kundunji  ku  Musiya,  anayesa  kunka  ku 

8 Bituniya ; ndipo  Mzimu  wa  Yesu  sanawaloleza ; ndipo 
pamene  anapita  pa  mbali  pa  Musiya,  anatsikira  ku  Trowa. 

Masompenya  a ku  Trowa.  Paulo  aoloka, 
nalalikira  ku  Filipi.  Za  Ludiya  wogulitsa 
chinyong’onyo.  Mdindo  wa  ku  Filipi. 

9 Ndipo  masompenya  anaonekera  kwra  Paulo  usiku ; 
Panali  munthu  wa  ku  Makedoniya  alinkuima,  alinku- 
mdandaulira  ndi  kuti,  Uolokere  ku  Makedoniya  kuno, 

10  nutitangate  ife.  Pamene  anaona  masompenya’wo,  po- 
mwepo  tinayesa  kuturukira  ku  Makedoniya,  poganizira 
kuti  Mulungu  anaitanira  ife  kulalikira  Utenga  Wabwino 
kwa  iwo. 

Chotero  tinachokera  ku  Trowa  m’ngalawa,  mmene  11 
tinalunjikitsa  ku  Samotrake,  ndipo  mmawa  mwache 
ku  Neapoli ; pochokera  kumeneko  tinafika  ku  Filipi,  12 
mudzi  wa  Makedoniya,  woukuru  wa  m’dziko’mo,  wa 
miraga  ya  Roma ; ndipo  tidagona  momwe’mo  masiku 
ena.  Tsiku  la  Sabata  tinaturuka  ku  mudzi  kunka  ku  13 
mbali  ya  mtsinje,  kumene  tinaganizira  kuti  amape- 
rnphera ; ndipo  tinakhala  pansi  ntinalankhulana  ndi  akazi 
amene  adasonkhana.  Ndipo  anatimva  mkazi  wrina  dzina  14 
laehe  I.idiya,  wakugulitsa  chinyong’onyo,  wa  ku  mudzi 
wa  Tiyatira,  amene  anampembedza  Mulungu ; mtima 
wache  Ambuye  anatsegula,  kuti  amvere  zinthu  zimene 
anazinena  Paulo.  Pamene  anabatizidwa  iye  ndi  a pa  15 
banja  pache  anatidandaulira  ife,  kuti,  Ngati  mwandiye- 
sera  ine  wokulupirika  kwa  Ambuye,  mlowe  m’nyumba 
yanga,  mgone  m’mene’mo.  Ndipo  anatiumiriza  ife. 

Ndipo  panali,  pamene  tinalinkunka  kukapemphera,  16 
anakomana  ndi  ife  namwali  wina  amerre  anali  ndi  mzimu 
wa  mbona,  amene  anapindulira  ambuye  ache  zambiri  pa 
kubwebweta  pache.  Amene’yo  anatsata  Paulo  ndi  ife,  17 
napfuula,  kuti,  Anthu  awa  ndi  akapolo  a Mulungu  wa 
kumwamba  mwamba,  amene  akulalikirani  inu  njira  ya 
chipulumutso.  Ndipo  anachita  chotero  masiku  ambiri.  18 
Koma  Paulo  anabvutika  mtima  nditu,  nacheuka,  nati  kwa 
mzimu’wo,  Ndikulamulira  iwe  m’dzina  la  Yesu  Kristu, 
turuka  mwa  iye.  Ndipo  unaturuka  nthawi  yomwe’yo. 

Koma  pamene  ambuye  ache  anaona  kuti  kulingalira  19 
kwa  kupindulira  kwao  kwatha,  anagwira  Paulo  ndi  Sila, 
nawakokera  ku  bwalo  kwa  akuru,  ndipo  pamene  adanka  20 
nawo  kwa  oweruza,  anati,  Anthu  awa  abvuta  kwambiri 
mudzi  wathu,  ndiwo  aYuda,  ndipo  alalikira  miyambo  21 
imene  siiloleka  ife  kuilandira,  kapena  kuichita,  ndife 
aRoma.  Ndipo  limagumukira  iwo  khamu’lo ; ndipo  owe-  22 
ruza  anang’amba  maraya  awo  ; nalamulira  kuti  awakwa- 
pule.  Pamene  anawaonetsa  mikwingwirima  yambiri,  23 
anawaika  m’ndende,  nauza  mdindo  kuti  awasunge  bwino. 
Pamene  iye’yo  anamva  kulamulira  kotero  anawaika  24 
m’chipinda  cha  mkati,  namangitsa  mapazi  awo  m’zigo- 
logolo.  Koma  ngati  pakati  posiku,  Paulo  ndi  Sila  25 
analinkupemphera,  nayimbira  Mulungu  nyimbo,  ndipo  a 
m’ndende’mo  analinkumva  iwo  ; ndipo  dzidzidzi  panali  chi-  26 
bvomezi  chachikuru,  chotero  kuti  maziko  a ndende 
anagwedezeka  : pomwepo  pa  makomo  ponse  panatseguka ; 
ndipo  maunyolo  a onse  anamasuka.  Pamene  anautsidwa  27 

ku  tulo  mdindo’yo,  anaona  kuti  pa  makomo  a m’ndende 
panatseguka,  ndipo  anasolola  lupanga  lache,  nati  adziphe 

28  yekha,  poyesa  kuti  a m’ndende  adathawa.  Koma  Paulo 
anapfuula  mau  akuru,  nati,  Usadzipweteka  wekha:  tonse 

29  tiri  muno.  Ndipo  mdindo  anaitanitsa  nyali,  natumpira 
mkati,  alinkunthunthumira  ndi  mantha,  nagwa  patsogolo  pa 

30  Paulo  ndi  Sila,  nawaturutsa  iwo  kunja,  nati,  Ambuye, 

31  ndichitenji  kuti  ndipulumuke?  Ndipo  iwo  anati,  Ukulu- 
pirire  Ambuye  Yesu,  ndipo  udzapulumuka,  iwe  ndi  a pa 

32  banja  ako.  Ndipo  anamuza  iye  mau  a Ambuye,  pamodzi 

33  ndi  onse  a pa  banja  ache.  Ndipo  anawatenga  ora 
lomwe’lo  la  usiku,  natsuka  mikwingwirima  yao ; naba- 

34  tizidwa  pomwepo,  iye  ndi  a pa  banja  ache.  Ndipo 
anakwera  nawo  kumka  ku  nyumba  kwache,  nawakhazikira 
chakudya,  nasangalala  kwambiri,  pamodzi  ndi  a pa  banja 
ache,  atakulupirira  Mulungu. 

35  Kutacha,  oweruza  anatumiza  akapitao,  kuti,  Amasule 

36  anthu  aja.  Ndipo  mdindo  anafotokozera  mau’wo  kwa 
Paulo,  nati,  Oweruza  atumiza  kunena  kuti  munke ; 

37  tsopanotu  turukani,  mukani  mu  mtendere.  Koma  Paulo 
anati  kwa  iwo,  Adatikwapula  ife  pa  maso  pa  anthu, 
osamva  mlandu  wathu,  ife  amene  tiri  aRoma,  natiika 
m’ndende ; ndipo  tsopano  kodi  afuna  kutiturutsa  ife 

38  mtseri  ? Iai,  nditu ; koma  adze  okha  atiturutse.  Ndipo 
akapitao  anafotokozera  mau’wo  kwa  oweruza ; ndipo 

39  iwo’wo  anaopa,  pakumva  kuti  anali  aRoma.  Ndipo 
anadza  nawapembedza ; ndipo  pamene  anawaturutsa, 

40  anawafunsa  kuti  achoke  pa  mudzi.  Ndipo  anaturuka 

m’ndende’mo,  nalowa  m’nyumba  ya  Lidiya : ndipo 

pamene  anaona  abale,  anawasangalatsa,  namuka. 

Paulo  ku  Tesalonika  ndi  Bereya. 

1  7 Pamene  anapita  pa  Amfipoli,  ndi  Apoloniya,  anafika 
ku  Tesalonika,  kumene  kunali  mosonkhanira  aYuda. 

2 Ndipo  Paulo,  monga  amachita,  analowa  kwa  iwo ; ndipo 
masabata  atatu  ananenana  ndi  iwo  za  m’malembo,  nata- 

3 ntauzira,  natsimikiza,  kuti  kunayenera  Kristu  kumva 
zowawa,  ndi  kuuka’nso  kwa  akufa ; ndipo’nso  kuti  Y esu 
yemwe’yo,  amene  ndikulalikirani  inu,  ndiye  Kristu. 

4 Ndipo  ena  a iwo  anakopedwa,  nadzipatika  kwa  Paulo  ndi 
Sila  ; ndi  aHelene  akupembedzeraaunyinji  nditu,  ndi  akazi 

5 akuru  osati  owerengeka.  Koma  aYuda  anadukidwa  mtima, 
natenga  anthu  ena  oipa  a chabe  a pa  bwalo,  nasonkhanitsa 
khamu  la  anthu,  nachita  pokoso  pa  mudzi ; ndipo  anagu- 

mukira  ku  nyumba  ya  Yasoni,  nafunafuna  kuwaturutsira 
kwa  anthu.  Pamene  sanawapeza  anakokera  Yasoni  ndi  6 
abale  ena  pa  maso  pa  akuru  a mudzi,  napfuula  kuti, 
Omwe  aja  asanduliza  dziko  lokhala’mo  anthu,  afika 
kuno’nso ; amene  Yasoni  alandira ; ndipo  onse’wo  achita  7 
zokana  malamulo  a Kaisara ; nanena  kuti,  Pali  mfumu 
yina,  Yesu.  Ndipo  anabvuta  anthu,  ndi  akuru  a mudzi,  8 
pamene  anamva  zimene’zi.  Ndipo  pamene  analandira  9 
chikole  kwa  Yasoni  ndi  ena’wo,  anawamasula. 

Pomwepo  abale  anatumiza  Paulo  ndi  Sila  usiku  kunka  10 
ku  Bereya  : pamene  iwo  anafika  komweko  analowa  moso- 
nkhanira  aYuda.  Amene’wa  anali  mfulu  kuposa  a 11 
m’Tesalonika,  popeza  analandira  mau  ndi  kufunitsa  kwa 
mtima  wonse,  nasantula  m’malembo  masiku  onse,  ngati 
zinthu  zinali  zotero.  Ndipo  ambiri  a iwo  anakulupirira  ; 12 
ndi  akazi  a chiHelene  a mbadwa  ya  mfulu,  ndi  amuna, 
osati  owerengeka.  Koma  pamene  aYuda  a ku  Tesalonika  13 
anazindikira  kuti  mau  a Mulungu  analalikidwa  ndi  Paulo 
ku  Bereya’nso,  anadza  komweko’nso,  nautsa,  nabvuta 
makamu.  Pomwepo  abale  anaturutsa  Paulo  anke  kufikira  14 
ku  nyanja  : koma  Sila  ndi  Timoteo  anakhalabe  komweko. 

Paulo  ku  Atene. 

Koma  iwo  amene  anaperekeza  Paulo  anadza  naye  15 
kufikira  ku  Atene ; ndipo  polandira  iwo  lamulo  la  kwa 
Sila  ndi  Timoteo  kuti  afulumize  kudza  kwa  iye  ndi  changu 
chonse,  anachoka. 

Pamene  Paulo  analinda  iwo  pa  Atene,  anapsya  mtima  16 
pamene  anaona  mudzi  wonse  wadzala  ndi  mafano.  Cho-  17 
tero  tsono  mosankhanira  anatsutsana  ndi  aYuda  ndi 
akupembedza,  ndi  m’bwalo  la  malonda  masiku  onse  ndi 
iwo  amene  anakomana  nawo.  Ndipo  akukonda  nzeru  ena  18 
a Epekureya  ndi  a Stoiki  anatengana  naye.  Ena  anati, 
Ichi  chiani  afuna  kunena  wobwetuka  uyu  ? Ndipo  ena, 
Angawalalikira  ziwanda  za  chilendo,  chifukwa  analalikira 
Yesu  ndi  kuuka’nso.  Ndipo  anamgwira  iye,  nanka  naye  19 
ku  Areopagi,  nati,  Kodi  tingathe  kudziwa  chipunzitso 
ichi  chatsopano  uchinena  iwe?  Pakuti  utengera  ku  20 
makutu  athu  za  chilendo : tifuna  tsono  kudziwa,  izi 
zitani  ? (Koma  aAtene  onse  ndi  alendo  akukhala’mo  21 
anakhalitsa  nthawi  zawo,  osachita  kanthu  kena  koma 
kapena  kunena  kapena  kumva  cha  tsopano.)  Ndipo  22 
anaima  Paulo  pakati  pa  Areopagi  nati, 

Anthu  inu  a Atene,  m’zinthu  zonse  ndiona  kuti  muli 

23  akupembedzetsa.  Pakuti  popita,  ndi  kuona  zinthu  zimene 
muzipembedzera,  ndipeza’nso  potirapo  nsembe  polembe- 
dwa  potere,  kwa  mulungu  wosadziwika.  Chimene 
muchipembedza  osachidziwa,  chimene’cho  ndichilalikira 

24  kwa  inu.  Mulungu  amene  anapanga  dziko  la  pansi 
ndi  zonse  ziri  momwe’mo,  Iye’yo,  ndiye  nrwini  wa 
kumwamba  ndi  dziko  la  pansi,  sakhala  m’nyumba  za 

25  kachisi  zomangidwa  ndi  manja ; satumikidwa  ndi  manja 
a anthu,  monga  wosowa  kanthu,  popeza  iye  mwini  apatsa 

26  zonse  moyo  ndi  mpweya  ndi  zinthu  zonse ; ndipo  ndi 
mmodzi  anapanga  mitundu  yonse  ya  anthu,  kuti 
akhale  ponse  pa  nkhope  ya  dziko  la  pansi,  atapangi- 
ratu  nyengo  zao,  ndi  malekezero  a mokhalira  mwao ; 

27  kuti  afunefune  Mulungu,  kapena  akamfufuze  ndi  kumpeza, 

28  ngakhale  sakhala  patari  ndi  yense  wa  ife  : pakuti  mwa 
iye  tikhala  ndi  moyo  ndi  kuyendayenda,  ndikupeza 
mkhalidwe  wathu ; monga  ena’nso  a akuyimba  anu  ati, 

29  Pakuti  ife’nso  tiri  obadwa  ache.  Popeza  tsono  tiri  obadwa 
ndi  Mulungu,  sitiyenera  kulingalira  kuti  umulungu  uli 
wofanafana  ndi  chikudu,  kapena  ntumbiri,  kapena  mwala, 

30  wolembalemba  ndi  luso  ndi  zolingalira  za  anthu.  Nthawi 
za  kusadziwa’ko  tsono  Mulungu  anazipoponya  dala  ; koma 
tsopanotu  alinkulamulira  anthu  onse  ponseponse  atembe- 

31  nuke  mtima : chifukwa  wapangira  tsiku  limene  adzawe- 
ruza  dziko  lokhala’mo  anthu,  m’chilungamo  ndi  munthu 
amene  anamsankha ; napatsa  anthu  onse  chitsimikizo  cha 
zomwe’zo,  pamene  anamukitsa  Iye  kwa  akufa. 

32  Ndipo  pamene  anamva  za  kuuka’nso  kwa  akufa  ena 
anaseka  phwephwete  ; koma  ena  anati,  tidzakumva’nso  za 

33  chimene’chi.  Choincho  Paulo  anaturuka  pakati  pao. 

34  Koma  ena  anadzipatika  kwa  iye,  nakulupirira ; mwa 
iwo’nso  munali  Dionisiyo  mAreopagi,  ndi  mkazi  dzina 
lache  Damari,  ndi  ena  pamodzi  nawo. 

Paulo  ku  Korinto,  ndi  ku  Efeso.  Abwera 
ku  Yerusalemu. 

1  8 Zitapita  izi  anachoka  ku  Atene,  nadza  ku  Korinto. 

2 Ndipo  anapeza  mYuda  wina  dzina  lache  Akula,  pfuko 
lache  la  ku  Ponto,  atachokera  tsopano  lomwe  ku  Italiya, 
pamodzi  ndi  mkazi  wache  Priskila,  chifukwa  Klaudiyo 
analamulira  aYuda  onse  achoke  m’Roma;  ndipo  Paulo 

3 anadza  kwa  iwo : ndipo’nso  chifukwa  anali  wa  nchito 
imodzimodzi,  anakhala  nawo,  ndipo  anagwira  nchito ; 

4 pakuti  nchito  yao  inali  yakusoka  mahema.  Ndipo 

anafotokozera  mosonkhanira  masabata  onse,  nakopa  aYuda 
ndi  aHelene. 

Koma  pamene  Sila  ndi  Timoteo  anadza  potsika  ku  5 
Makedoniya,  Paulo  anapsinjidwa  ndi  mau,  nachitira  mboni 
kwa  aYuda  kuti  Yesu  ndiye  Kristu.  Koma  pamene  iwo  6 
anakanirira,  nachita  mwano,  anakutumula  maraya  ache, 
nati  kwa  iwo,  Mwazi  wanu  ukhale  pa  mithu  yanu ; ine 
ndiribe  kanthu  ; kuyambira  tsopano  ndinka  kwa  amitundu. 
Ndipo  anachoka  kumeneko,  nalowa  m’nyumba  ya  munthu,  7 
dzina  lache  Tito  Yusto,  amene  anapembedza  Mulungu, 
nyumba  yache  inayardikizana  ndi  nyumba  yosonkhanira. 
Ndipo  Krispo,  mkuru  wa  nyumba  yosonkhanira  anakulu-  8 
pirira  Ambuye  ndi  a pa  banja  ache  onse ; ndipo  aKorinto 
ambiri  anamva,  nakulupirira,  nabatizidwa.  Ambuye  ndipo  9 
anati  kwa  Paulo  usiku  m’masompenya,  Usaope,  koma 
nena,  usakhale  chete ; chifukwa  ine  ndiri  pamodzi  ndi  10 
iwe,  ndipo  palibe  munthu  adzautsana  ndi  iwe  kuti  akuipse  ; 
chifukwa  ndiri  nawo  anthu  ambiri  m’mudzi  muno. 
Ndipo  anakhala  komwe  chaka  chimodzi  kudza  miyezi  11 
isanu  ndi  umodzi ; napunzitsa  mau  a Mulungu  mwa 
iwo. 

Pamene  Galiyo  anali  chiwanga  cha  Akaya,  aYuda  ndi  12 
mtima  umodzi  anamukira  Paulo,  nanka  naye  ku  mpando 
wa  chiweruziro,  kuti,  Uyu  awakopa  anthu  apembedze  13 
Mulungu  pokana  malamulo.  Koma  pamene  Paulo  anati  14 
atsegule  pakamwa  pache,  Galiyo  anati  kwa  aYuda,  Uka- 
dakhala  mlandu  wa  chisalungamo,  kapena  dumbo  loipa, 
aYuda  inu,  mwenzi  ndikadakumvei'ani  inu  : koma  akakhala  15 
mafunso  a mau  ndi  maina  ndi  malamulo  anu  ; muyang’ane 
inu  nokha  ; sindifuna  kuweruza  zimene’zi.  Ndipo  anawa-  16 
pitikitsa  pa  mpando  wa  chiweruziro.  Ndipo  anamgwira  17 
Sostene,  mkuru  wa  nyumba  yosonkhanira,  nampanda 
patsogolo  pa  mpando  wa  chiweruziro.  Ndipo  Galiyo 
sanasamalira  zimene’zi. 

Paulo  atakhala  chikhalire  masiku  ambiri,  anatsazika  18 
kwa  abale,  nachoka  pamenepo,  napita  m’ngalawa  ku 
Suriya,  pamodzi  naye  Priskila  ndi  Akula ; popeza  anameta 
muthu  wache  m’Kenkreya ; pakuti  anawinda.  Ndipoana-  19 
fika  ku  Efeso,  ndipo  iye  analekana  nawo  pamenepo : 
koma  iye  yekha  analowa  mosonkhanira,  nalankhulana  ndi 
aYuda.  Pamene  iwo  anamfunsa  iye  kuti  akhale  nthawi  20 
yina  yoenjezerapo,  sanabvomereza ; koma  anatsazika,  21 
nati,  Akafuna  Mulungu,  ndidzabwera  kwa  inu ; ndipo 
anachoka  ku  Efeso  m’ngalawa.  Ndipo  pamene  anakocheza  22 

pa  Kaisareya,  anakwera  nalankhulana  nawo  mpingo, 

23  natsikira  ku  Antiokeya.  Atakhala  kumeneko  nthawi, 
anachoka,  napita  pa  dziko  la  Galatiya  ndi  Frigiya  m’dziko 
m’dziko,  nakhazikitsa  akupunzira  onse. 

Apolo  ku  Efeso  ndi  ku  Korinto. 

24  Ndipo  anafika  ku  Efeso  mYuda  wina  dzina  lache 
Apolo,  pfuko  lache  la  ku  Alesandreya,  munthu  wolankhula 
mwa  nzeru ; ndipo  anali  wa  mphamvu  ya  m’malembo. 

25  Iye’yo  anapunzitsidwa  m’njira  ya  Ambuye ; pokhala 
nawo  mzimu  wa  changu,  ananena  ndi  kupunzitsa  mosama- 
lira  zinthu  za  Yesu,  ndiye  wodziwa  ubatizo  wa  Yohane 

26  wokha : ndipo  iye  anayamba  kulankhula  molimba  mtima 
m’nyumba  yosonkhanira,  koma  pamene  anamva  iye  Priskila 
ndi  Akula,  anamtenga,  namfotokozera  iye  njira  ya  Mulungu 

27  mosamalitsa.  Ndipo  pamene  iye  anafuna  kuoloka  kunka 
ku  Akaya,  abale  anamfulumiza  iye,  ndikulembera  akalata 
kwa  akupunzira  kuti  amlandire  iye  : ndipo  pamene  anafika, 
iye  anatangata  nditu  iwo  akukulupirira  mwa  chisomo ; 

28  pakuti  ndi  mphamvu  anatsutsa  aYuda,  pa  maso  pa  anthu, 
nasonyeza  mwa  malembo  kuti  Yesu  ndiye  Kristu. 

Ulendo  wachitatu  wa  Paulo.  Demetriyo  autsa 
pokoso. 

~\  9 Ndipo  panali,  pamene  Apolo  anali  ku  Korinto,  Paulo 
anapita  pa  maiko  a pa  mtunda,  nafika  ku  Efeso,  napeza 

2 akupunzira  ena : ndipo  anati  kwa  iwo,  Kodi  munalandira 
Mzimu  Woyera  pamene  munakulupirira  ? Ndipo  anati, 

3 Iai,  sitinamva  konse  kuti  alipo  Mzimu  Woyera.  Ndipo 
anati,  Nanga  mwabatizidwa  m’chiani?  Ndipo  anati,  Mu 

4 ubatizo  wa  Yohane.  Ndipo  anati  Paulo,  Yohane  anabatiza 
ndi  ubatizo  wa  kutembenuka  mtima,  nati  kwa  anthu, 
kuti  amkulupirire  Iye  amene  adzadza  pambuyo  pache, 

5 ndiye  Yesu.  Pamene  anamva  ichi,  anabatizidwa  m’dzina 

6 la  Ambuye  Yesu.  Ndipo  pamene  Paulo  anaika  manja 
ache  pa  iwo,  Mzimu  Woyera  anadza  pa  iwo ; ndipo  anala- 

7 nkhula  ndi  malilime,  nanenera.  Onse’wo  anali  ngati 
amuna  khumi  ndi  awiri. 

8 Ndipo  iye  analowa  mosonkhanira,  nanena  molimba 
mtima,  miyezi  itatu,  nafotokozera  ndi  kukopa  kunena  za 

9 Ufumu  wa  Mulungu.  Koma  pamene  ena  anaumitsa 
mtima  ndikusamvera,  nanenera  zoipa  njira’yo  pa  maso  pa 
anthu,  anachoka  kwa  iwo,  napatutsa  akupunzira,  nafoto- 

10  kozera  masiku  onse  m’sukulu  wa  Turano.  Ndipo  anachita 

chomwecho  zaka  ziwiri ; kotero  kuti  onse  akukhala 
m’Asiya  anamva  mau  a Ambuye,  aYuda  ndi  aHelene. 
Ndipo  Mulungu  anachita  za  mphamvu  za  pa  zokha  ndi  11 
manja  a Paulo ; kotero  kuti  anatenga  kwa  odwala  zinsaru  12 
zopukutira  ndi  za  pa  nchito,  zochokera  pa  thupi  pache,  ndi- 
po  nthenda  zinachoka  pa  iwo,  ndi  mizimu  yoipa  inaturuka. 
Koma  aYuda  ena’nso  oyendayenda,  azamba,  anadziyesa  13 
kuchula  pa  iwo  amene  anali  ndi  mizimu  yoipa  dzina  la 
Ambuye  Yesu,  kuti,  Ndikulumbirani  pa  Yesu  amene 
amlalika  Paulo.  Ndipo  panali  ana  amuna  a Skeva,  14 
mYuda,  mkuru  wa  nsembe  amene  anachita  ichi.  Ndipo  15 
unayankha  mzimu  woipa,  nuti  kwa  iwo,  Yesu  ndimzindi- 
kira,  ndi  Paulo  ndimdziwa,  koma  inu  ndinu  ani?  Ndipo  16 
munthu,  mwa  iye  amene  munali  mzimu  woipa,  analumpira 
pa  iwo  nawaposa,  nawalaka  onse  awiri’wo,  kotero 
kuti  anathawa  m’nyumba  amariseche  ndi  olasidwa. 
Zimene’zo  zidamveka  kwa  onse,  aYuda  ndi  a Helene,  17 
amene  anakhala  ku  Efeso  ; ndipo  mantha  anagwera  onse- 
’wo,  ndipo  dzina  la  Yesu  linakuzika.  Ndipo  ambiri  a iwo  18 
akukulupirira’wo  anadza,  nabvomereza,  nafotokoza  nchito 
zao.  Ndipo  arnbiri  a iwo  akuchita  za  matsenga  anaso-  19 
nkhanitsa  mabuku  awo,  nawaocha  pa  maso  pa  onse  ; ndipo 
anawerenga  mtengo  wache,  napeza  ndalama  za  ntumbiri 
zikwi  raakumi  asanu.  Chotero  mau  a Ambuye  anachuruka  20 
nalimbika  zamphamvu. 

Ndipo  zitatha  izi,  Paulo  anatsimikiza  mu  mzimu  wache  21 
atapita  pa  Makedoniya  ndi  Akaya,  kunka  ku  Yerusalemu, 
kuti,  Nditamka  komweko  ndiyenera  kuona’nso  ku  Roma. 
Pamene  anatuma  ku  Makedoniya  awiri  a iwo  anamtumi-  22 
kira,  Timoteo  ndi  Erasto,  iye  mwini  anakhalabe  nthawi 
m’Asiya. 

Nthawi  yomwe’yo  kunali  pokoso  lambiri  kunena  za  23 
Njira’yo.  Pakuti  munthu  wina  dzina  lache  Demetriyo  24 
wosula  ntumbiri,  amene  anapanga  tikachisi  ta  ntumbiri  ta 
Artemi,  anatengera  amisiri  malonda  ambiri ; amene’wo  25 
anasonkhanitsa  ndi  amisiri  a nchito  yomwe’yo,  nati, 
Anthuni,  mudziwa  kuti  ndi  malonda  awa  ife  tipeza  chuma 
chathu.  Ndipo  rnuona  ndi  mumva,  kuti  si  pa  Efeso  26 
pokha,  koma  monga  pa  Asiya  ponse,  Paulo  uyu  akopa 
ndikutembenutsa  anthu  ambiri,  ndi  kuti,  Si  milungu  iyi 
imene  ipangidwa  ndi  manja : ndipo  tiopa  ife  kuti  nchito  27 
yathu’yi  idzambonyonyosoka ; koma’nso  kuti  kachisi  wa 
mlungu  wa  mkazi  Artemi  adzamboyesedwa  wa  chabe ; 
ndipo’nso  kuti  iye  adzambotsitsidwa  ku  ukulu  wache,  iye 
265  i 2 


19,  27. 


MACHITIDWE 


amene  a m’Asiya  onse  ndi  onse  a m’dziko  lokhala’mo 

28  anthu  ampembedza.  Ndipo  pamene  anamva,  anadzala 
mkwiyo,  napfuula,  nati,  Wamkuru  ndi  Artemi  wa  ku  Efeso. 

29  Mudzi  wonse  ndipo  unachita  piringupiringu,  natamangii’a 
onse  pamodzi  ku  bwalo  losewera,  atagwira  Gayo  ndi 
Aristarko,  anthu  a ku  Makedoniya,  alendo  anzache  a 

30  Paulo.  Ndipo  pamene  anafuna  Paulo  kulowa  kwa  anthu, 

31  akupunzira  ache  sanamloleza.  Ndipo  akulu  ena  a 
Asiya’nso,  popeza  anali  abwenzi  ache,  anatumiza  kwa  iye, 

32  nampempha  asadziponye  ku  bwalo  la  kusewera.  Ndipo 
ena  anapfuula  kanthu  kena,  ena  kanthu  kena ; pakuti 
msonkhano’wo  unasokonezeka ; ndipo  unyinji  sunadziwa 

33  chifukwa  chache  cha  kusonkhana.  Ndipo  analangiza 
Alesandro  aturuke  m’khamu’mo,  pomturutsa  iye  aYuda. 
Ndipo  Alesandro  anatambasula  dzanja,  nafuna  kudzika- 

34  nira  kwra  anthu  adasonkhana’wo.  Koma  pozindikira  kuti 
ali  mYuda,  kunali  mau  amodzi  a kwa  onse  akupfuula 
monga  maora  awiri,  Wamkuru  ndi  Artemi  wa  aEfeso. 

35  Ndipo  pamene  mlembi  adatontoletsa  khamu’lo,  anati, 
Amuna  a Efeso  inu,  munthu’yu  ndani  wosadziwa  kuti 
mudzi  wa  a Efeso  ndiwo  wosungira  kachisi  wa  Artemi 

36  wamkuru,  ndi  fano  lidachokera  kwa  Zeyu  ? Popeza  tsono 
izi  sizikanika,  muyenera  inu  kukhala  chete,  ndi  kusachita 

37  kanthu  koliuma.  Pakuti  mwatenga  anthu  awa,  osakhala 
olanda  za  m’kachisi,  kapena  ochitira  Mulungu  wathu 

38  mwano.  Ngati  tsono  Demetriyo  ndi  amisiri  okhala  naye, 
ali  ndi  mlandu  ndi  munthu,  mabwalo  a mirandu  alipo, 

39  ndipo  ziwanga  ziripo ; anenezane.  Koma  ngati  mufuna 
kanthu  ka  zinthu  zina,  kadzakonzeka  m’msonkhano 

40  wololeka.  Pakuti’nso  palipo  potiopsya  kuti  adzatineneza 
za  mpanduko  wa  lero  ; popeza  palibe  chifukwa  cha  kufo- 

41  tokozera  za  kusonkhana  kumene.  Ndipo  pamene  anati 
izi,  anamasula  msonkhano. 


Paulo  apita’nso  ku  Makedoniya,  ndi  Helene, 
ndi  Asiya. 

20  Ndipo  litaleka  pokoso,  Paulo  anaitana  opunzira’wo, 
ndipo  mmene  anawachenjeza,  analawirana  nawo,  naturuka 

2 kumka  ku  Makedoniya.  Ndipo  mmene  atapitapita 
m’mbali  zidja’zo,  nawachenjezachenjeza,  anadza  ku  Helene. 

3 Ndipo  mmene  adakhala’ko  miyezi  itatu,  ndipo  atampangira 
chiwembu  aYuda,  pamene  poti  apite  ndi  ngalawa  ku 
Suriya,  anatsimikiza  mtima  abwerere  popyola  Makedo 

4 niya.  Ndipo  anamperekeza  kufikira  ku  Asiya  Sopatro 

mwana  wa  Puro,  wa  ku  Bereya ; ndipo  a aTesalonika 
Aristarko  ndi  Sekundo ; ndi  Gayo  wa  ku  Derbe,  ndi 
Timoteo;  ndi  a ku  Asiya,  Tukiko  ndi  Trofimo.  Koma  5 
iwo’wa  adatitsogolera,  natilinda  ku  Trowa.  Ndipo  tina-  6 
pita  m’ngalawa  kuchokera  ku  Filipi,  atapita  masiku  a 
mkate  wopanda  chotupitsa,  ndipo  popita  masiku  asanu 
tinawapeza  ku  Trowa  ; pamenepo  tinatsotsa  masiku  asanu 
ndi  awiri. 

Ndipo  tsiku  loyamha  la  Sabata,  posonkhana  ife  7 
kunyema  mkate,  Paulo  anawafotokozera  mau,  popeza 
anati  achoke  mmawa  mwache  ; ndipo  ananena  chinenere 
kufikira  pakati  pa  usiku.  Ndipo  munali  nyali  zamhiri  8 
m’chipinda  chosanja,  m’mene  tinasonkhana’mo.  Ndipo  9 
mnyamata  dzina  lache  Utiko  anakhala  pa  zenera,  wogwi- 
dwa  nato  tulo  tatikuru ; ndipo  pakukhala  chifotokozere 
Paulo,  ndipo  pogwidwa  nato  tulo,  anagwera  posanja  pachi- 
wiri,  ndipo  anamtola  wakufa.  Ndipo  potsikira  Paulo,  10 
anamgwira  namfungatira,  nati,  Musachite  pokoso,  pakuti 
moyo  wache  ulipo.  Ndipo  nnnene  adakwera,  nanyema  11 
mkate,  nadya,  nakamha  nawo  nthawi,  kufikira  kucha, 
anachoka’po.  Ndipo  anadza  naye  mnyamata  ali  wa  moyo,  12 
ndipo  anatontozedwa  kwakukuru. 

Koma  ife  tinatsogolera  kunka  ku  ngalawa,  ndipo  13 
tinapita  ku  Aso,  pamenepo  tinati  timlandire  Paulo ; 
pakuti  anatipangira  chomwecho,  koma  anati  ayenda  pa 
mtunda  yekha.  Ndipo  pamene  anakomana  ndi  ife  11 
ku  Aso,  tinamlandira  iye,  ndipo  tinafika  ku  Mitilene. 
Ndipo  nmiene  tidachokera’po,  mmawa  mwache  tinafika  13 
pandunji  pa  Kiyo  ; ndipo  mmawa  mwache  tinangokocheza 
ku  Samo,  ndipo  mmawa  mwache  tinafika  ku  Mileto. 
Pakuti  Paulo  adatsimikiza  mtima  apitire  pa  Efeso,  16 
angataye  nthawi  m’Asiya ; pakuti  anafulumira,  ngati 
kutheka,  akhale  ku  Yerusalemu  tsiku  la  Pentekoste. 

Mau  a Paulo  a kwa  akuru  a ku  Efeso. 

Ndipo  pokhala  ku  Mileto  anatuma  ku  Efeso,  naitana  17 
akulu  a mpingo.  Ndipo  pamene  anafika  kuli  ive,  anati  18 
kwa  iwo, 

Mudziwa  inu  kuyambira  tsiku  loyamba  ndinafika  ku 
Asiya,  makhalidwe  anga  pamodzi  ndi  inu  nthawi  yonse, 
wotumikira  Amhuye  ndi  kudzichepetsa  konse  ndi  misozi,  19 
ndi  mayesero  anandigwera  ndi  ziwemhu  za  aYuda ; kuti  20 
sindinakubisirani  zinthu  zopindulira,  osazilalikira  kwa 
inu,  ndi  kukupunzitsani  inu  pa  bwalo  ndi  m’nyumha 

21  m’nyumba,  ndi  kuchitira  mboni  aYuda  ndi  aHelene  ya 
kutembenuza  mtima  kulinga  kwa  Mulungu,  ndi  chiku- 

22  lupiriro  cholinga  kwa  Ambuye  Mathu  Yesu  Kristu.  Ndipo, 
taonani,  ndipita  ku  Yerusalemu  womangidwa  mu  mzimu, 

23  wosadziwa  zimene  zidzandigwera  ine  kumeneko ; konia 
kuti  Mzimu  Woyera  andichitira  mboni  m’midzi  yonse, 

24  ndi  kunena  kuti  nsinga  ndi  zisautso  zindilindira.  Komatu 
sindiuyesa  kanthu  moyo  wanga,  kuti  uli  wa  mtengo 
wache  kwa  ine  ndekha ; kuti  ndikatsirize  njira  yanga, 
ndi  utumiki  ndinaulandira  kwa  Ambuye  Yesu,  kuchitira 

25  mboni  Utenga  Wabwino  wa  chisomo  cha  Mulungu.  Ndipo 
tsopano,  taonani,  ndidziwa  ine  kuti  inu  nonse  amene 
ndinapitapita  mwainu  kulalikira  ufumu’wo,  simudzaona’nso 

26  nkhope  yanga.  Chifukwa  ehache  ndikuchitirani  mboni 
lero  lomwe,  kuti  ndiribe  kanthu  ndi  mwazi  wa  anthu 

27  onse.  Pakuti  sindinakubisirani  pa  kukulalikirani  upungu 

28  wonse  wTa  Mulungu.  Tadzichenjerani  nokha,  ndi  gulu 
lonse,  pamenepo  Mzimu  Woyera  anakuikani  oyang’anira, 
kuti  muwete  mpingo  wTa  Mulungu,  umene  anagula  ndi 

29  mwazi  wra  iye  yekha.  Ndidziwa  ine  kuti,  nditachoka  ine, 

30  adzalowa  afisi  osautsa,  osalekerera  gulu’lo  ; ndipo  mwa  inu 
nokha  adzauka  anthu,  olankhula  zokhotakhota,  kupatutsa 

31  opunzira  awatsate.  Chifukwa  chache  dikirani,  nimuku- 
mbukile  kuti  zaka  zitatu  sindinaleka  usiku  ndi  usana 

32  kuchenjeza  yense  wa  inu  ndi  misozi.  Ndipo  tsopano 
ndikuikizani  kwa  Mulungu,  ndi  kwa  mau  a chisomo 
chache,  chimene  chiri  ndi  mphamvu  yakumangirira  ndi 

33  kupatsa  inu  cholowa  mwa  onse  oyeretsedwa.  Sindinasirira 
ntumbiri,  kapena  chikudu,  kapena  chobvala  cha  munthu 

34  ali  yense.  Mudziwa  inu  nokha  kuti  manja  anga  awa  anatu- 
mikira  zosowa  zanga,  ndi  za  iwo  akukhala  ndi  ine. 

35  M’zinthu  zonse  ndinakupatsani  chitsanzo,  chakuti  pogwi- 
ritsa  nchito,  kotero  muyenera  kutandiza  ofoka  ndi 
kukumbuka  mau  a Ambuye  Yesu,  kuti  anati  yekha, 
Kupatsa  kutidalitsa  koposa  kulandira. 

36  Ndipo  mmene  anati  izi,  anagwTada  pansi,  napemphera 

37  ndi  iwo  onse.  Ndipo  onse’wa  analira  kwambiri,  namgwe- 

38  ra  Paulo  pa  khosi  pache,  nampsompsona  iye,  nalira 
makamaka  chifukwa  cha  mau  adanena’wra,  kuti  sadzao- 
na’nso  nkhope  yache.  Ndi{>o  anamperekeza  iye  ku 
ngalawa. 

Paulo  wabwera  ku  Yerusalemu.  Amgwira 
m’kachisi. 

Ndipo  kunali,  titalekana  nawo  ndi  kukanka  ngalawa,  21 
tinadza  molunjika  ku  Ko,  ndipo  mmawa  mwache  ku 
Rode,  ndipo  pochokera’po  ku  Patara ; ndipo  mmene  tina-  2 
peza  ngalawa  ya  kuoloka  kunka  ku  Foinike,  tinalowa’mo, 
ndi  kupita  nayo.  Ndipo  pamene  tinafika  popenyana  ndi  3 
Kupro,  tinachisiya  ku  lamanzere,  ntinapita  ku  Suriya ; 
ndipo  tinakocheza  ku  Turo ; pakuti  pamenepo  ngalawa 
inafuna  kutula  akatundu  ache.  Ndipo  mmene  tinapeza  4 
opunzira,  tinakhala’ko  masiku  asanu  ndi  awiri ; ndipo 
iwo’wa  ananena  ndi  Paulo  mwa  Mzimu,  kuti  asakwere 
ku  Yerusalemu.  Ndipo  kunali  pamene  tidatsiriza  masi-  5 
ku’wa,  tidachoka  ndi  kunka  ulendo  wathu ; ndipo  iwo 
onse,  ndi  akazi  ndi  ana,  anatiperekeza  kufikira  kuturuka 
m’mudzi ; ndipo  pogwadira  pa  mchenga  wa  ku  nyanja, 
tinapemphera,  ndi  kulawirana ; ndipo  tinalowa  m’ngalawa,  G 
koma  iwo  anabwera  kwao. 

Ndipo  ife  titatsiriza  ulendo  wathu  wochokera  ku  Turo,  7 
tinafika  ku  Ptolemayi ; ndipo  mmene  tidalankhula  abale, 
tinakhala  nawo  tsiku  limodzi.  Ndipo  mmawa  mwache  8 
tinachoka,  ntinafika  ku  Kaisai’eya,  ndipo  mmene  tinalowa 
m’nyumba  ya  Filipo  mlaliki’yo,  mmodzi  wa  asanu  ndi 
awiri’wo,  tinakhala  naye.  Ndipo  munthu’yu  anali  9 
nawo  ana  akazi  anai,  anamwali,  amene  ananenera. 
Ndipo  pokhala’po  masiku  ambiri,  anatsika  ku  Yudeya  10 
mneneri,  dzina  lache  Agabo.  Ndipo  anadza  kwa  ife  11 
natenga  lamba  la  Paulo,  nadzimangira  yekha  manja 
ndi  mapazi,  nati,  Atero  Mzimu  Woyera,  Munthu  mwini 
lamba  ili,  adzammanga  kotero  aYuda  a m’ Yerusalemu, 
nadzampereka  m’man ja  a amitundu.  Koma  pamene  1 2 
tinamva  izi,  tinamdandaulira  ndi  ife  ndi  iwo  a komweko, 
asakwere  iye  kunka  ku  Yerusalemu.  Pamenepo  Paulo  13 
anayanka,  Muchitanji,  polira  ndi  kundiswera  mtima  ? 
pakuti  ndakonzeka  ine  si  kumangidwa  kokha,  komatu’nso 
kufera  ku  Yerusalemu  chifukwa  cha  dzina  la  Ambuye 
Yesu.  Ndipo  pokana  iye  kukopeka,  tinaleka,  ndi  kuti,  14 
Kufuna  kwa  Ambuye  kuchitidwe. 

Ndipo  atapita  masiku  awa  tinakonza  akatundu  athu,  15 
ntikwera  ku  Yerusalemu.  Ndipo  anatsagana  nafe’nso  1G 
ena  a opunzira  a ku  Kaisareya,  natenga’nso  wina  Mnaso 
wa  Kupro,  wopunzira  wa  kale,  amene  adzatichereza. 

Ndipo  pofika  ife  ku  Yerusalemu,  abale  anatilandira  17 

18  mokondwera.  Ndipo  mmawa  mwache  Paulo  analowa 
nafe  kwa  Yakobo ; ndipo  akulu  onse  anali  pomwepo. 

19  Ndipo  atawalankhula  iwo,  anafotokozerachimodzi  chimodzi 
zimene  Mulungu  anaehita  kwa  amitundu  mwa  utumiki 

20  wache.  Ndipo  pamene  anazimva,  analemekeza  Mulungu ; 
ndipo  anati  kwa  iye,  Uona,  mbale,  kuti  ambirimbiri  mwa 
aYuda  akulupirira ; ndipo  ali  nacho  changu  onse’wa,  cha 

21  pa  malamulo  ; ndipo  anamva  za  iwe,  kuti  upunzitsa  aYuda 
onse  a ku  amitundu  apatukane  naye  Mose,  ndi  kuti 
asadule  ana  awo,  kapena  asayende  monga  mwa  miyambo. 

22  Nchiani  tsono?  adzamva  nditu  kuti  wafika.  Chifukwa 

23  chache  uchite  ichi  tikuuza  iwe ; tiri  nawo  amuna  anai 

24  amene  anawinda ; amene’wa  uwatenge  nudziyeretse  nawo 
pamodzi,  nuwalipirire,  kuti  amete  muthu ; ndipo  adza- 
dziwa  onse  kuti  zomveka  za  iwe  nza  chabe,  koma  kuti 
iwe  wekha’nso  uyenda  molunjika,  nusunga  malamulo. 

25  Koma  kunena  za  amitundu  adakulupirira’wo,  tinalembera 
ndi  kulamulira  kuti  asale  zoperekedwa  kwa  mafano,  ndi 

2G  mwazi,  ndi  zopotola,  ndi  dama.  Pamenepo  Paulo  anate- 
nga  anthu’wo,  ndipo  mmawa  mwache  mmene  anadziyere- 
tsa  nawo  pamodzi,  analowa  m’kachisi,  nauza  chimarizidwe 
cha  masiku  a kuyeretsa,  kufikira  adaperekera  iwo  onse 
mtulo. 

27  Ndipo  pamene  masiku  asanu  ndi  awiri  anati  amarizi- 
dwe,  aYuda  a ku  Asiya  pomuona  iye  m’kachisi,  anautsa 

28  khamu  lonse  la  anthu,  namgwira,  napfuula,  Amuna,  a 
Israyeli,  titandizeni ; Amene’yo  ndi  munthu’yo  anapu- 
nzitsa  onse  ponsepo  pokana  anthu,  ndi  malamulo,  ndi 
malo  ano ; ndipo’nso  anatenga  aHelene  nalowa  nawo 

29  m’kachisi,  nadetsa  malo  ano  oyera.  Pakuti  adaona 
Trofimo  wa  ku  Efeso  kale  pamodzi  ndi  iye  m’mudzi ; 
amene’yo  anayesa  kuti  Paulo  anamtenga  nalowa  naye  ku 

30  kachisi.  Ndipo  mudzi  wonse  unasokonezeka,  ndipo  anthu 
anatamangira  pamodzi ; ndipo  anagwira  Paulo  namkoka 
kumturutsa  m’kachisi ; ndipo  pomwepo  pa  makomo  pana- 

31  tsekedwa.  Ndipo  mmene  anafuna  kumupha  iye,  anamte- 
ngera  mau  kapitao  wamkuru  wa  gulu’lo  kuti  m’ Yerusalemu 

32  monse  muli  piringu  piringu.  Ndipo  posachedwa  iye 
anatenga  asilikari  ndi  akenturiyo,  natamanga,  nawatsikira  ; 
ndipo  iwo’wa,  pakuona  kapitao  wamkuru  ndi  asilikari, 

33  analeka  kumpanda  Paulo.  Pamenepo  poyandikira  kapi- 
tao  wamkuru  anamgwira  iye,  nalamulira  ammange  ndi 
maunyolo  awiri ; ndipo  anafunsira,  ndiye  ani,  ndipo 

34  anachita  chiani  ? Koma  wina  anapfuula  kena,  wina 

kena,  m’khamu’mo  ; ndipo  mmene  sanathe  kudziwa  zoona 
chifukwa  cha  pokoso’lo,  analamulira  amtenge  iye  ku 
linga.  Ndipo  pamene  anafika  pa  makwerero,  kudatero  35 
kuti  anamsenza  asilikari  chifukwTa  cha  kulimbalimba  kwa 
khamu’lo ; pakuti  unyinji  wa  anthu  unatsata,  nupfuula,  36 
Mchotse  iye. 

Ndipo  pamene  poti  alowe  naye  m’linga,  Paulo  ananena  37 
kwa  kapitao  wamkuru,  Undilole  ndinene  kanthu  kwa 
iwe?  Ndipo  anati,  Kodi  udziwa  chiHelene?  Si  ndiwe  38 
mAigupto  udja  kodi,  unachita  mipanduko  kale  lidja, 
ndi  kutsogolera  ambanda  adja  zikwi  zinai  ku  chipululu  ? 
Koma  Paulo  anati,  Ine  ndine  munthu  mYuda,  wa  ku  39 
Tarso  wa  m’Kilikiya,  mfulu  wa  mudzi  womveka ; ndipo 
ndikupempha  undilole  ndilankhule  ndi  anthu.  Ndipo  40 
mmene  adamlola,  Paulo  anaima  pa  makwerero,  nata- 
mbalitsira  anthu  dzanja ; ndipo  pokhala  chete  onse, 
analankhula  nawo  m’chinenedwe  cha  chiHebri,  nanena, 

Paulo  achita  chodzikanira  chache  kwa  anthu. 

Amuna,  abale,  ndi  atate,  mverani  chodzikanira  changa22 
tsopano,  cha  kwa  inu. 

Ndipo  pakumva  kuti  analankhula  nawo  m’chinenedwa  2 
cha  chiHebri,  anaposa  kukhala  chete ; ndipo  anati : 

Ine  ndine  munthu  mYuda,  wobadwa  m’Tarso  wa  3 
Kilikiya,  koma  ndaleredwa  m’mudzi  muno,  pa  mapazi  a 
Gamaliyeli,  wolangizidwa  monga  mwa  chitsatidwe  cheni 
cheni  cha  malamulo  a atate  athu,  ndipo  ndinali  wa  changu, 
cholinga  kwa  Mulungu,  monga  muli  inu  nonse  lero ; 
ndipo  ndinazunza  Njira  iyi  kufikira  imfa,  ndi  kumanga  4 
ndi  kupereka  ku  ndende  amuna  ndi  akazi.  Monga’nso  5 
mkulu  wansembe  andichitira  mboni,  ndi  bwalo  lonse  la 
akuru ; kwa  iwo  amene’nso  ndinalandira  akalata  kumka 
nawo  kwa  abale,  ndipo  ndinapita  ku  Damasko,  kuti  ndi- 
katenge  iwo’nso  akukhala  kumeneko  kudza  nawo  omangi- 
dwa  ku  Yerusalemu,  kuti  alangidwe.  Ndipo  kunali,  6 
pakupita  ine  ndi  kuyandikira  ku  Damasko,  monga  usana, 
dzidzidzi  kunandiwalira  pondizungulira  ine  kuunika  kwa- 
kukuru  kochokera  kumwamba.  Ndipo  ndinagwa  pansi-  7 
tu,  ndipo  ndinamva  mau  akunena  nane,  Saulo,  Saulo, 
undizunziranji  ine?  Ndipo  ndinayanka  ine,  Muli  ani  8 
Ambuye  ? Ndipo  anati  kwa  ine,  Ndine  Yesu  wa  ku 
Nazarete  amene  umzunza.  Ndipo  iwo  akukhala  nane  9 
anaonadi  kuunika,  koma  sanamva  mau  akulankhula  nane. 
Ndipo  ndinati,  Ndidzachita  chiani,  Ambuye?  Ndipo  10 

Ambuye  anati  kwa  ine,  Tauka,  pita  ku  Damasko ; kume- 
neko  adzakufotokozera  zonse  zoikika  kwa  iwe  uzichite. 

11  Ndipo  popeza  sindinapenya  chifukwa  cha  ulemerero  wa 
kuunika’ku,  anandigwira  dzanja  iwo  amene  anali  ndi  ine, 

12  ndipo  ndinafika  ku  Damasko.  Ndipo  munthu  dzina  lache 
Hananiya  ndiye  munthu  wopembedza  monga  mwa  mala- 
mulo,  amene  amchitira  mboni  yabwino  aYuda  onse 

13  akukhala’ko,  anadza  kwa  ine,  ndipo  poima’po  anati  kwa 
ine,  Saulo,  mbale,  penya’nso.  Ndipo  ine,  ora  lomwe’li 

14  ndinampenya.  Ndipo  anati,  Mulungu  wa  atate  athu 
anakusankiratu  iwe  udziwe  chifuniro  chache,  nuone 
Wolungama’yo,  numve  mau  oturuka  mkamwa  mwache. 

15  Ndipo  udzamkhalira  Iye  mboni  kwa  anthu  onse,  za  izo 

16  udaziona  ndi  kuzimva.  Ndipo  tsopano  uchedweranji  ? 
Tauka,  nubatizidwe  ndi  kusamba  kuchotsa  machimo  ako, 

17  nuitane  pa  dzina  lache.  Ndipo  kunali,  nditabwera  ku 
Yerusalemu  ndinalikupemphera  m’kachisi,  ndinachita 

18  ngati  kukomoka,  ndipo  ndinamuona  lye,  nanena  nane, 
Fulumira,  turuka  msanga  m’Yerusalemu  ; popeza  sadzala- 

19  ndira  umboni  wako  wakunena  za  Ine.  Ndipo  ndinati  ine, 
Ambuye,  adziwa  iwo  okha  kuti  ndinali  kuika  m’ndende 
ndi  kuwapanda  mosonkhanira  monse  iwo  akukulupira  pa 

20  inu ; ndipo  pamene  anakhetsa  mwazi  wa  Stefano  mboni 
yanu,  ine  ndemwe  ndinalikuima’ko,  ndi  kubvomerezana 
nawo,  ndi  kusunga  zobvala  za  iwo  amene  anamupha  iye. 

21  Ndipo  anati  kwa  ine,  Pita;  chifukwa  Ine  ndidzakutuma 
iwe  kunka  kutali  kwa  amitundu. 

22  Ndipo  adamumva  kufikira  mau  awa  ; ndipo  anakweza 
mau  awo  nanena,  Achoke  pa  dziko  munthu  wotere ; 

23  pakuti  sayenera  iye  kukhala  ndi  moyo.  Ndipo  pakupfuula 
iwo,  ndi  kutaya  zobvala  zao,  ndi  kuponya  fumbi  pa  mle- 

24  ngalenga,  kapitao  wamkuru  analamulira  kuti  amlenge  iye 
kulowa  naye  ku  linga,  nati  amfunsefunse  ndi  kumkwapula 
iye,  kuti  adziwe  chifukwa  chache  chiani  kuti  ampfuulira 

25  chomwecho.  Ndipo  mmene  anammanga  iye  ndi  nsinga’zo, 
Paulo  anati  kwa  kenturiyo  wakuima’ko,  Kodi  nkuloleka 
kwa  inu  kukwapula  munthu  mRoma,  mlandu  wache  wosa- 

26  mveka  ? Ndipo  pakumva  ichi  kenturiyo’yo,  anamka  kwa 
kapitao  wamkuru,  namuuza,  nanena,  Chiani  ichi  uti 

27  uchite?  pakuti  munthu’yu  ndiye  mRoma.  Ndipo  kapitao 
wamkuru’yo  auadza,  nati  kwaiye,  Ndiuze,  iwe  ndiwe  mRo- 

28  ma  kodi  ? Ndipo  anati,  Inde.  Ndipo  kapitao  wamkuru 
anayanka,  Ine  ndalandira  ufulu  umene  ndi  kupereka’po 
mtengo  wache  woukuru.  Ndipo  Paulo  anati,  Koma  ine 

ndabadwa  mRoma.  Panienepo  ndipo  iwo  amene  anati  29 
amfunsefunse,  anamsiya ; ndipo  kapitao  wamkuru’nso 
anaopa,  pozindikira  kuti  ali  mRoma,  ndipo’nso  popeza 
adammanga  iye. 

Paulo  pa  bwalo  la  akuru. 

Koma  mmawa  mwache  pofuna  kuzindikira  chifukwa  30 
chache  cheni  cheni  chakuti  ananmeneza  aYuda,  anamma- 
sula  iye,  nalamulira  asonkhane  akulu  a nsembe,  ndi  bwalo 
lonse  la  akulu,  ndipo  anatsika  naye  Paulo,  namuika  pa 
maso  pao. 

Ndipo  Paulo,  popenyetsetsa  a m’bwalo  la  akuru,  anati,23 
Arnuna,  abale,  ndakhala  ine  pa  maso  pa  Mulungu  ndi 
chikumbu-mtima  chokoma  chonse  kufikira  lero  lomwe. 
Ndipo  mkulu  wansembe  Hananiya  analamulira  akuima’ko  2 
ampande  pa  kamwa  pache.  Pamenepo  Paulo  anati  kwa  3 
iye,  Mulungu  adzakupanda  iwe,  koma  loyeretsedwa  iwe ; 
ndipo  kodi  ukhala  iwe  wakundiweruzira  mlandu  monga 
mwa  malamulo,  ndipo  ulamulira  andipande  ine  pokana 
malamulo?  Ndipo  iwo  akuima’ko  anati,  Ulalatira  kodi  4 
mkulu  wansembe  wa  Mulungu  ? Ndipo  Paulo  anati,  5 
Sindinadziwa,  abale,  kuti  ali  mkulu  wansembe ; pakuti 
kwalembedwa,  Usanmenera  choipa  mkulu  wa  anthu  ako. 
Koma  pozindikira  Paulo  kuti  ena  ndi  aSaduki,  ndi  ena  6 
aFarisi,  anapfuula  m’bwalo’mo,  Amuna,  abale,  ine  ndine 
mFarisi,  mwana  wa  aFarisi : andinenera  mlandu  wa 
chiyembekezo,  ndi  kuuka’nso  kwa  akufa.  Ndipo  pamene  7 
adatero,  kunakhala  chilekano  pakati  pa  aFarisi  ndi 
aSaduki ; ndipo  osonkhana’wo  anagawika.  Pakutitu  8 
aSaduki  anena  kuti  kulibe  kuuka’nso,  kapena  ngelo, 
kapena  mzimu ; koma  aFarisi  abvomereza  ponse  pawiri. 
Ndipo  lidauka  pokoso  lalikuru  ; ndipo  alembi  ena  a kwa  9 
aFarisi  anaima,  natsutsana,  nanena,  Sitipeza  choipa  chiri 
chonse  mwa  munthu’yu  ; ndipo  nanga  bwanji  ngati  mzimu 
kapena  ngelo  walankhula  naye  ? Ndipo  pamene  padauka  10 
chilekano  chachikuru,  kapitao  wamkuru  anaopa  kuti 
angamng’ambe  Paulo,  ndipo  analamulira  asilikari  atsike, 
namkwatide  iye  pakati  pao,  nadze  naye  nalowe  naye 
m’linga. 

Ndipo  usiku  waclie  Ambuye  anaima  pa  iye,  nati,  1 1 
Limbika  mtima ; pakuti  monga  wandichitira  mboni  ku 
Yerusalemu,  kotero’nso  uyenera  kundicliitira  mboni  ku 
Koma. 

Ayuda  apangana  chiwembu  cha  kupha  Paulo. 

Apulumukira  ku  Kaisareya. 

12  Ndipo  kutacha,  aYuda  anapangana  chiwembu,  nadzite- 
mberera,  ndi  kimena  kuti  sangadye  kapena  sangamwe 

13  kanthu,  kufikira  atampha  Paulo ; ndipo  iwo  amene 
adachita  chilumbirano  ichi  anali  oposa  makumi  anai. 

14  Amene’wo  anadza  kwa  akulu  ansembe  ndi  akulu,  nati, 
Tadzitemberera  nalo  temberero  kuti  sitingalawe  kanthu 

15  kufikira  titamupha  Paulo.  Potero  tsopano  inu  ndi  bwalo 
la  akuru  muzindikiritse  kapitao  wamkuru  kuti  atsike  naye 
kwa  inu,  monga  ngati  mufuna  kudziwitsitsa  bwino  za 
iye ; koma  tadzikonzeratu  timuphe  asanayandikire  iye. 

16  Koma  mfumakazi  ya  Paulo  anamva  za  chifwamba  chao, 
ndipo  anadza  nalowa  m’linga,  namfotokozera  Paulo. 

17  Ndipo  Paulo  anadziitanira  kenturiyo  wina,  nati,  Pita 
naye  mnyamata  uyu  kwa  kapitao  wamkuru : pakuti  ali 

18  nako  kanthu  kakumfotokozera  iye.  Pamenepo  ndipo 
anamtenga,  napita  naye  kwa  kapitao  wamkuru,  nati, 
Wamsinga’yo  Paulo  anandiitana,  nandifunsa  ndidze  naye 
ranyamata  uyu  kwa  iwe,  ali  nako  kanthu  kakulankhula  ndi 

19  iwe.  Ndipo  kapitao  wamkuru  anamgwira  dzanja,  napita 
naye  padera,  namfunsa  mtseri,  Chiani  ichi  uli  nacho 

20  kundifotokozera  ? Ndipo  anati,  Ayuda  apangana  kuti 
akufunse  utsike  naye  Paulo  mawa  ku  bwalo  la  mirandu, 

21  monga  ngati  ufuna  kufunsitsa  za  iye.  Pamenepo  usako- 
pedwe  nawo ; pakuti  amlindirira  iye  oposa  makumi  anai 
a iwo  amene  anadzitemberera  okha  kuti  sangadye  kapena 
kumwa  kufikira  atamupha  iye  ; ndipo  akonzeratu  tsopano 

22  nayang’anira  lonjezano  lako.  Pamenepo  ndipo  kapitao 
wamkuru  anauza  mnyamata’yo  apite,  namlamulira  kuti, 

23  Usauze  munthu  yense  kuti  wandizindikiritsa  izi.  Ndipo 
anaitana  akenturiyo  awiri,  nati,  Mukonzeretu  asilikari 
mazana  awiri,  apite  kufikira  Kaisareya,  ndi  a pa  kavalo 
makumi  asanu  ndi  awiri,  ndi  a ntungo  mazana  awiri,  achoke 

24  ora  lachitatu  la  usiku  ; ndipo’nso  mukonzeretu  nyama  zobe- 
reka  amkweze’po  Paulo,  nampereke  wosungika  kwa  Felike 

25  kazembe’yo.  Ndipo  analembera  kalata  wakuti : 

26  Klaudiya  Lusiya  kwa  kazembe  womveketsa  Felike, 

27  ndikulankhulani.  Munthu  uyu  anagwiridwa  ndi  aYuda, 
ndipo  akadaphedwa  ndi  iwo ; pamenepo  ndinafika’ko  ine 
ndi  asilikari,  ndipo  ndinamlanditsa,  pakumva  kuti  ali 

28  mRoma.  Ndipo  pofuna  kuzindikira  chifukwa  chakuti 
anamneneza  iye,  ndinatsika  naye  ku  bwalo  la  akuru  awo. 

Nclipo  ndinapeza  kuti  adamneneza  za  mafunso  a malamulo  29 
awo ; koma  analibe  kumneneza  kanthu  kakuyenera  imfa 
kapena  nsinga.  Ndipo  mmene  anandidziwitsa  kuti  30 
padzakhala  cliiwembu  chakulindirira  munthu’yu,  pomwepo 
ndinamtumiza  kwa  iwe ; ndipo  ndalamulira  akumneneza 
amnenere  kwa  iwe. 

Pamenepo  ndipo  asilikari,  monga  adawalamulira,  31 
anatenga  Paulo,  napita  naye  usiku  ku  Antipatri.  Koma  32 
mmawa  mwache  anasiya  a pa  kavalo  amperekeze,  nabwera 
ku  linga ; iwo’wo,  mmene  anafika  ku  Kaisareya,  anape-  33 
reka  kalata’yu  kwa  kazembe,  napereka’nso  Paulo  kwa 
iye.  Ndipo  mmene  adawerenga  anafunsa  achokera  34 
m’dziko  liti ; ndipo  pozindikira  kuti  anali  wa  ku  Kilikiya, 
anati,  Ndidzamva  mlandu  wako,  pamene  akukuneneza  35 
afika’nso.  Ndipo  analamulira  kuti  amdikire  iye  m’nyumba 
ya  mlandu  ya  Herode. 

Felike  amva  mlandu  wache  wa  Paulo. 

Ndipo  atapita  masiku  asanu  anatsika  mkulu  wansembe24 
Hananiya  pamodzi  ndi  akuru  ena,  ndi  wogwira  moyo 
dzina  lache  Tertulo ; ndipo  anafotokozera  kazembe’yo  za 
kuneneza  Paulo.  Ndipo  pamene  adamuitana,  Tertulo  2 
anayamba  kumneneza  ndi  kunena, 

Popeza  ndi  iwe  tiri  nawo  mtendere  wambiri,  ndipo 
mwa  kuganiziratu  kwako  uukonzera  mtundu  wathu 
zotiipsa,  tizilandira  ndi  chiyamiko  chonse,  monsemo  ndi  3 
ponsepo,  Felike  womvekatu.  Koma  kuti  ndingaonjeze  4 
kukulemetsa  ndikupempha  utimvere  mwa  chidule 
ndi  chifatso  chako.  Pakuti  tapeza  munthu’yu  ali  ngati  5 
mliri,  ndi  woutsa  mapanduko  kwa  aYuda  onse  m’dziko 
lonse  lokhala’mo  anthu,  ndi  mtsogoleri  wa  mpanduko  wa 
aNazarene ; amene’nso  anayesa  kuipsa  kachisi : amene  6 
tamgwira : kwa  iye  udzakhoza  kuzindikira  pomfunsa  8 
wekha,  za  izi  zonse  timneneza’zi.  Ndipo  aYuda’nso  9 
anabvomerezana  naye,  natsimikiza  kuti  izi  zitero. 

Ndipo  pamene  kazembe  anamkodola  kuti  anene,  10 
Paulo  anayanka,  Podziwa  ine  kuti  wakhala  woweruza 
wa  mtundu  uwu  zaka  zambiri,  ndidzikanira  mokondwera ; 
popeza  ukhoza  kuzindikira  kuti  apita  masiku  kliumi  11 
ndi  awiri  okha  chikwerere  ine  ku  Yerusalemu  kukape- 
mbedza ; ndipo  sanandipeza  m’kachisi  wotsutsana  ndi  12 
munthu,  kapena  kuutsa  khamu  la  anthu,  kapena  moso- 
nkhanira,  kapena  m’mudzi.  Ndipo  sangathe  kukutsimi-  13 
kizira  zimene  andineneza  ine  tsopano.  Koma  ichi  14 

ndibvomera  kwa  iwe,  kuti  monga  mwa  Njira  yonenedwa 
mpatuko,  momwemo  nditumikira  Mulungu  wa  makolo 
athu,  ndi  kukulupirira  zonse  ziri  monga  mwa  malamulo, 

15  ndi  zolembedwa  mwa  aneneri ; ndi  kukhala  nacho  chiye- 
mbekezo  cha  kwa  Mulungu  chimene  iwo  okha’nso 
achilandira,  kuti  kudzakhala  kuuka’nso  kwa  olungama 

16  ndi  osalungama.  Mmenemo’nso  ndidziyesera  ndekha 
ndikhale  nacho  nthawi  zonse  chikumbu-mtima  chosandi- 

17  tsutsa  cha  kwa  Mulungu  ndi  kwa  anthu.  Ndipo  zitapita 
zaka  zambiri  ndinadza  kutengera  mtundu  wanga  za 

18  chifundo,  ndi  zopereka ; popereka  izi  anandipeza  woye- 
retsedwa  m’kachisi,  wopanda  khamu  la  anthu,  kapena 

19  pokoso ; koma  panali  aYuda  ena  a ku  Asiya, — ndiwo 
mwenzi  atakhala  pano  pa  maso  pako  ndi  kundineneza, 

20  ngati  ali  nako  kanthu  kotsutsa  ine.  Kapena  iwo  amene 
ali  kuno’wa  anene  anapeza  chosalungama  chanje,  poima 

21  ine  pa  maso  pa  bwalo  la  akuru,  koma  mau  awa  amodzi 
okha,  amene  ndinapfuula  poima  pakati  pao,  kunena  za 
kuuka’nso  kwa  akufa  ndiweruzidwa  ndi  inu  lero  lino. 

22  Koma  Felike  anawalinditsa  iwo,  popeza  anadziwitsadi 
za  Njira’yi,  nati,  Pamene  Lusiya  kapitao  wamkuru  aka- 

23  tsika  ndidzazindikiritsa  konse  za  kwa  inu.  Ndipo 
analamulira  kenturiyo  amsunge  iye,  koma  akhale  nawo 
ufulu,  ndipo  asaletse  anthu  ache  kuintumikira  iye. 

24  Koma  atapita  masiku  ena,  anadza  Felike  ndi  Drusila 
mkazi  wache,  ndiye  mYuda,  naitana  Paulo,  ndipo  anamva 

25  iye  za  chikulupiriro  cha  Kristu  Yesu.  Ndipo  mmene 
anamfotokozera  za  chilungamo,  ndi  chidziletso,  ndi  chi- 
weruziro  chirinkudza,  Felike  anagwidwa  ndi  mantha, 
nayanka,  Pita  tsopano ; ndipo  ndikaona  nthawi,  ndidza- 

26  kuitana  iwe.  Anayembekeza’nso  kuti  Paulo  adzampatsa 
ndalama : chifukwa  chache’nso  anamuitana  iye  kawiri 

27  kawiri,  nakamba  naye.  Koma  zitapita  zaka  ziwiri  Porkiyo 
Festo  analowa  m’malo  a Felike;  ndipo  Felike  pofuna 
kukonda  aYuda  anamsiya  Paulo  mu  nsinga. 

Paulo  ali  pa  bwalo  la  mirandu  la  Festo. 

Anena  akaturukire  kwa  Kaisara. 

25  Pamenepo  Festo  mmene  analowa  dziko  lache,  ndipo 
atapita  masiku  atatu,  anakwera  kumka  ku  Yerusalemu 

2 kuchokera  ku  Kaisareya.  Ndipo  akulu  a nsembe  ndi 
akulu  a aYuda  ananeneza  Paulo  kwa  iye ; ndipo  iwo 

3 anadandaulira  iye,  napempha  kuti  mlandu  wache  wa 
Paulo  uipe,  kuti  amuitane  iye  adze  ku  Yerusalemu; 

nampangira  chifwamba  iwo  kuti  anniphe  pa  njira.  Pame-  4 
nepo  Festo  anayanka,  kuti  Paulo  asungike  ku  Kaisareya, 
ndi  kuti  iye  mwini  adzapita’ko  posachedwa.  Chifukwa  5 
chache,  ati,  iwo  amene  akhoza  mwa  inu  atsagane  nane 
potsika’ko,  ndipo  ngati  kuli  kanthu  kosayenera  mwa 
munthu’yo  amneneze  iye. 

Ndipo  mmene  adatsotsa  mwa  iwo  masiku  asanu  ndi  6 
atatu  kapena  khumi  okha  anatsikira  ku  Kaisareya ; 
ndipo  nnnawa  mwache  anakhala  pa  mpando  wa  chiwe- 
ruziro,  nalamulira  kuti  atenge  Paulo.  Ndipo  mmene  7 
anafika  iye,  aYuda  adatsika’wo  ku  Yerusalemu  anaima 
pomzinga  iye,  namnenera  zifukwa  zambiri  ndi  zazikuru, 
zimene  sanakhoza  kuzitsimikiza ; koma  Paulo  podzika-  8 
nira  ananena,  Sindinachimwa  kanthu  kapena  pa  malamulo, 
kapena  pa  kachisi,  kapena  pa  Kaisara.  Koma  Festo  9 
pofuna  kuyesedwa  wa  ehisomo  ndi  aYuda,  anayanka  kwa 
Paulo,  nati,  Kodi  ufuna  kukwera  kumka  ku  Yerusalemu, 
ndi  kuweruzidwa  ndi  ine  pomwepo  kunena  za  zinthu  izi  ? 
Korna  Paulo  anati,  Ndirikuima  pa  mpando  wa  chiweruziro  10 
wa  Kaisara,  pamenepo  ndiyenera  kuweruzidwa  ine  ; aYuda 
sindinawachitira  kanthu  koipa,  monga  udziwa’nso  wekha 
bwino.  Pamenepo  ngati  ndiri  wochita  zoipa,  ngati  1 1 
ndachita  kanthu  ka  kuyenera  imfa  sindikana  kufa ; koma 
ngati  zinthu’zi  awa  andineneza  nazo  ziri  za  chabe,  palibe 
mmodzi  akhoza  kundipereka  kwa  iwo.  Nditurukira  kwa 
Kaisara.  Pamenepo  Festo,  adakainba  ndi  apungu  ache,  12 
anayanka,  Wanena,  Nditurukira  kwa  Kaisara ; kwa 
Kaisara  udzapita. 

Ndipo  atapita  masiku  ena,  Agripa  Mfumu’yo,  ndi  Berni-  13 
ke  anafika  ku  Kaisareya,  nalankhula  Festo.  Ndipo  atatso-  14 
tsa’ko  masiku  ambiri,  Festo  anafotokozera  Mfumu’yo 
mlandu  wache  wa  Paulo,  nanena,  Pali  munthu  adamsiya 
m’ndende  Felike,  amene  akulu  ansembe  ndi  akulu  a aYuda  ] 5 
anamneneza  kwa  ine,  ndiri  ku  Yerusalemu,  nandipempha 
ndiipitse  mlandu  wache.  Koma  ndinawayanka,  kuti  16 
makhalidwe  a aRoma  satero,  kupereka  munthu  asanayambe 
wonenezedwa’yo  kupenyana  nawo  omneneza,  ndi  kukhala 
napo  podzikanira  pa  chomnenza’cho.  Potero,  pamene  1 7 
adasonkhana  pano,  sindinachedwa,  koma  mmawa  mwache 
ndinakhala  pa  mpando  wa  chiweruziro,  ndipo  ndinalamu- 
lira  adze  naye  munthu’yo.  Ndipo  pamene  anaima  18 
omneneza  sanamchitira  konse  chifukwa  cha  zoipa  zotere 
ndinazilingirira  ine : koma  anali  nawo  mafunso  ena  otsu-  19 
tsana  naye  a chipembedzero  cha  iwo  okha,  ndi  mafunso  a 

wina  Yesu,  amene  adafa,  amene  Paulo  anati  kuti  ali  ndi 

20  moyo.  Ndipo  ine  posinkasinka  za  mafunso  awa  ndina- 
mfunsa  ngati  akafuna  kupita  ku  Yerusalemu,  ndi  kuwe- 

21  ruzidwa  komweko  za  izi.  Koma  pakimena  Paulo  ndi 
kuti  asungidwe,  akaturukire  kwa  Augusto,  ndinaweruza 
asungidwe  iye  kufikira  ndikamtumiza  iye  kwa  Kaisara. 

22  Ndipo  Agripa  anati  kwa  Festo,  Ndifuna  nane’nso  ndimve 
munthu’yu.  Mawa,  anati,  udzamva  iye. 

23  Mmawa  mwache  tsono,  atafika  Agripa  ndi  Bernike 
ndi  chifumu  chachikuru,  ndipo  atalowa  momvera  milandu, 
pamodzi  ndi  akapitao  akuru,  ndi  amuna  omveka  a 
mudzi’wo,  ndipo  pakulamulira  Festo,  anadza  naye 

24  Paulo.  Ndipo  Festo  anati,  Mfumu  Agripa,  ndi  amuna 
inu  nonse  muli  pano  nafe  pamodzi,  muona  uyu,  amene 
unyinji  wonse  wa  aYuda  anandiuza  za  iye,  ku  Yerusalemu 
ndi  kuno’nso,  ndi  kupfuula,  kuti  sayenera  kukhala  ndi 

25  moyo’nso.  Koma  ndinapeza  ine  kuti  sanachita  kanthu 
koyenera  imfa  iye ; ndipo  popeza  iye  yekha  anati  akatu- 
rukire  kwa  Augusto,  ndatsimikiza  mtima  kumtumiza’ko. 

2G  Koma  ndiribe  ine  kanthu  koti  ndinenetse  za  iye  kakule- 
mbera  kwa  mbuye  wanga.  Chifukwa  chache  ndamturu- 
tsira  iye  kwa  inu,  ndipo  makamaka  kwa  iwe,  Mfumu 
Agripa,  kuti,  ndikatha  kumfunsafunsa,  ndikakhala  nako 

27  kanthu  kakulembera.  Pakuti  chindionekera  chopanda 
nzeru,  potumiza  wa  m’nsinga,  wosachita’nso  zifukwa  zoti 
amneneze. 

26  Ndipo  Agripa  anati  kwa  Paulo,  kwaloleka  kwa  iwe 
udzinenera  wekha.  Pamenepo  Paulo,  anatambasula  dzanja 
nadzikanira : 

2 Ndidziyesera  wa  mwai,  Mfumu  Agripa,  popeza  nditi 
ndidzikanira  lero  pa  maso  panu,  za  zonse  zimene  aYuda 

3 andineneza  nazo ; makamaka  popeza  udziwitsa  miyambo 
yonse  ndi  mafunso  onse  a mwa  aYuda;  chifukwa  chache 

4 ndikupempha  undimvere  ine  moleza  mtima.  Mayendedwe 
a moyo  wanga,  tsono,  kuyambira  pa  chibwana  changa, 
amene  anakhala  chiyambire  mwa  mtundu  wanga  m’Yeru- 

5 salemu,  awadziwa  aYuda  onse  ; andidziwa  ine  chiyambire, 
ngati  afuna  kuchita’po  mboni,  kuti  ndakhala  mFarisi 
monga  mwa  mpatuko  wolunjikitsitsa  wa  chipembedzero 

6 chathu.  Ndipo  tsopano  ndiima  pano  ndiweruzidwe  pa 
chiyembekezo  cha  lonjezano  limene  Mulungu  analichita 

7 kwa  makolo  athu ; kufikii'a  komweko  mafuko  athu  khumi 
ndi  awiri,  potumikira  Mulungu  kosapumula  usiku  ndi 
usana,  ayembekeza  kufikira’ko.  Chifukwa  cha  chiyembe- 

kezo  ichi,  Mfumu,  andineiieza  aYuda.  Muchiyesa  chinthu  8 
chosakulupirika,  chakuti  Mulungu  aukitsa  akufa  ? Inedi  9 
ndinayesa  ndekha,  kuti  kundiyenera  kuchita  zinthu 
zambiri  zotsutsana  nalo  dzina  la  Yesu  mNazarayo. 
Chimene’nso  ndinachita  m’Yerusalemu : ndipo  ndinatse-  10 
kera  ine  oyera-mtima  ambiri  mu  ndende,  popeza  ndidala- 
ndira  ulamuliro  wa  kwa  akulu  ansembe ; ndipo’nso 
pophedwa  iwo,  ndinabvomereza’po.  Ndipo  ndinawalanga  1 1 
kawiri  kawiri  m’zosonkhanira  zonse,  ndi  kuwakakamiza 
anene  za  mwano ; ndipo  pakupsa  mtima  kwakukuru  pa 
iwo  ndinawazunza  ndi  kuwatsatsa  ngakhale  kufikira  ku 
midzi  ya  kunja. 

Mwa  izi  popita  ine  ku  Damasko  ndi  ulamuliro  ndi  12 
mphamvu  za  kwa  akulu  ansembe,  dzua  la  msana,  ndina-  13 
ona  panjira,  Mfumu,  kuunika  kochokera  kumwamba 
kowalitsa  koposa  dzua,  kunawala  pondizinga  ine  ndi  iwo 
akundiperekeza.  Ndipo  pamene  tidagwa  pansi  tonse,  14 
ndinamva  mau  akmiena  kwa  ine,  m’chinenedwe  cha 
chiHebri,  Saulo,  Saulo,  undizunza  ine  bwanji?  nkuku- 
bvuta  kutsalima  pa  chotwikira.  Ndipo  ndinati,  Muli  ani  15 
Ambuye?  Ndipo  Ambuye  anati,  Ine  ndine  Yesu  amene 
iwe  umzunza.  Komatu  nyamuka,  ima  pa  mapazi  ako ; 16 
pakuti  chifukwa  cha  ichi  ndinaoneka  kwa  iwe,  kukuika 
iwe  ukhale  mtumiki  ndi  mboni  ya  izi  wandiona’mo  ine, 
ndipo’nso  ya  izi  ndidzakuonekera’mo  iwe ; ndi  kukulanditsa  1 7 
iwe  kwa  anthu,  ndi  kwa  amitundu,  amene  ine  ndikutuma 
iwe  kwa  iwo,  kukawatsegulira  maso  awo,  kuti  atembenuke  18 
kuchokera  ku  mdima,  kulinga  ku  kuunika,  ndi  kuchokera 
ulamuliro  wa  Satana  kulinga  kwa  Mulungu,  kuti  alandire 
iwo  chikululukiro  cha  machimo,  ndi  cholowa  mwa  iwo 
akuyeretsedwa  ndi  chikulupiriro  cha  mwa  ine.  Potero,  19 
mfumu  Agripa,  sindinakhala  ine  wosamvera  masompenya 
a kumwamba ; koma’tu  kuyambira  kwa  iwo  a m’Damasko,  20 
ndi  a m’Yerusalemu,  ndi  m’dziko  lonse  la  Yudeya,  ndi  kwa 
amitundu’nso  ndinalalikira  kuti  alape,  natembenukire  kwa 
Mulungu,  ndi  kuchita  nchito  zoyenera  kutembenuka 
mtima.  Chifukwa  cha  izi  aYuda  anandigwira  m’kachisi,  21 
nayesa  kundipha.  Pamenepo  potandizidwa  ndi  Mulungu,  22 
ndiima  kufikira  lero  lino,  ndi  kuwachitira  mboni  ang’ono 
ndi  akuru,  osanena  kanthu  koma  zimene  aneneri  ndi  Mose 
ananena  zidzafika ; kuti  Kristu  akamve  zowawa,  kuti  iye,  23 
woyamba,  mwa  kuuka’nso  kwa  akufa,  adzalalikira  kuunika 
kwa  anthu  ndi  kwa  amitundu. 

Koma  pakudzikanira  momwemo,  Festo  anati  ndi  mau  24 

akuru,  Uli  wamisala  Paulo  ; kuwerengetsa  kwako  kwaku- 

25  chititsa  misala.  Koma  Paulo  anati,  Ndiribe  misala,  Festo 
womvekatu  ; koma  nditurutsa  mau  a choonadi  ndi  odzile- 

26  tsa.  Pakuti  mfumu’yo  adziwa  izi,  kwa  iye  amene  ndila- 

nkhula’nso  mosaopa  : pakuti  ndidziwadi  kuti  kulibe 

kanthu  ka  izi  kadambisikira ; pakuti  ichi  sichinachitika 

27  mtseri.  Mfumu  Agripa,  mukulupirira  aneneri  kodi  ? 

28  ndidziwa  kuti  muwakulupirira.  Ndipo  Agripa  anati  kwa 
Paulo,  Ndi  kundikopa  pang’ono  ufuna  kundiyesera 

29  mKristu.  Ndipo  Paulo  anati,  Mwenzi  atalola  Mulungu, 
kuti  ndi  kukopa  pang’ono,  kapena  ndi  kukopa  kwambiri, 
si  iwe  wekha,  komatu’nso  onse  akundimva  ine  lero, 
akakhale  otero  ongandiri  ine,  osanena  nsinga  izi. 

30  Ndipo  anauka  mfumu,  ndi  kazembe,  ndi  Bernike,  ndi 

3 1 iwo  akukhala  nawo ; ndipo  atapita  padera  analankhula  wina 
ndi  nmzache,  nanena,  Munthu  uyu  sachita  kanthu  koye- 

32  nera  imfa,  kapena  nsinga.  Ndipo  Agripa  anati  kwa  Festo, 
Tikadakhoza  kumasula  munthu’yu,  akadapanda  kunena, 
Ndikaturukire  kwa  Kaisara. 

Amtumiza  Paulo  ku  Roma. 

27  Ndipo  pamene  padatsimikizika  kuti  tipite  m’ngalawa 
ku  Italiya,  anapereka  Paulo  ndi  andende  ena  kwa  kentu- 

2 riyo  dzina  lache  Yuliyo,  wa  gulu  la  Augusto.  Ndipo 
mmene  tidalowa  m’ngalawa  ya  ku  Adramutiyo  ikati  ipite 
kumka  ku  malo  a ku  mbali  ya  Asiya,  tinakanka,  ndipo 
Aristarko,  mMakedoniya  wa  ku  Tesalonika,  anali  nafe. 

3 Ndipo  mmawa  mwache  tinangokocheza  ku  Sidona  ; ndipo 
Yuliyo  anachitira  Paulo  mwa  chikondi,  namlola  apite  kwa 

4 abwenzi  ache  amchereze.  Ndipo  pokanka’nso  pamenepo, 
tinapita  kutseri  kwa  Kupro,  popeza  mphepo  inaomba 

5 mokomana  nafe.  Ndipo  pamene  tidapyola  nyanja  ya 
kunsi  kwache  kwa  Kilikiya  ndi  Pamfiliya,  tinafika  ku  Mura 

6 wa  Lukiya.  Ndipo  Kenturiyo  anapeza’ko  ngalawa  ya  ku 
Alesandriya,  irikupita  ku  Italiya,  ndipo  anatiika’mo. 

7 Ndipo  mmene  tidapita  pang’ono  masiku  ambiri,  ndipo 
tidafika  mobvutika  pandunji  pa  Knido ; ndipo  popeza 
siinatilola’nso  mphepo,  tinapita  mtseri  mwa  Krete,  padunji 

8 pa  Salmone ; ndipo  popazapaza’po  mobvutika  tinafika  ku 
malo  ena  dzina  lache  Pokocheza  Pokoma;  pafupi  pamenepo 
panali  mudzi  wa  Laseya. 

9 Ndipo  itapita  nthawi  yambiri,  ndipo  unayambokhala 
woopsya  ulendo’wo,  popeza’nso  nyengo  ya  kudzikana 
chakudya  idapita  kale,  Paulo  anawachenjeza,  nanena 

nawo,  Anthuni,  Ndiona  ine  kuti  ulendo  udzatitengera  10 
kuononga  ndi  kutayika  kwambiri,  si  kwa  akatundu  okha 
kapena  ngalawa  yokha,  komatu’nso  kwa  moyo  wathu. 
Koma  Kenturiyo  anakulupirira  watsigiro  ndi  mwini  nga-  11 
lawa  makamaka,  wosasamala  mau  a Paulo.  Ndipo  popeza  12 
doko  silinakoma  kugona’po  nyengo  ya  chisanu,  unyinji 
unachita  upungu  ndi  kuti  amasule  nachoke’po,  ngati 
kapena  nkutheka  afikire  ku  Foinika,  ndi  kugona’ko,  ndilo 
doko  la  ku  Krete,  loloza  ku  mpoto  ndi  ku  mwela.  Ndipo  13 
poomba  pang’ono  mwela,  poyesa  kuti  anaona  chofunira’ko, 
anakoka  nangula,  napita  mbali  mwa  Krete.  Koma  pata-  14 
pita  pang’ono  idaombetsa  kuchokera’ko  mpepho  ya 
namondwe,  yonenedwa  Eurokulo : ndipo  pogwidwa  nayo  1 5 
ngalawa,  yosakhoza  kupita’nso  mokomana  nayo  mpepho, 
tidangoleka,  ndipo  tinangotengedwa.  Ndipo  popita  16 
kutseri  kwa  chisi  chaching’ono  dzina  lache  Kauda, 
tinaona  mphamvu,  mobvutika,  ya  kumangitsa  bwato ; 
ndipo  mmene  adaukweza,  anachita.  nazo  zotandizira,  17 
nakulunga  ngalawa ; ndipo  pakuopa  kuti  angatayike  pa 
Surti,  anatsitsa  matanga,  natengedwa  motero.  Ndipo  18 
potodwa  kwakukuru  ndi  namondwe’yo,  mmawa  mwache 
anayamba  kutaya  akatundu  ; ndipo  tsiku  lachitatu  anataya  19 
ndi  manja  awo  a iwo  eni  zopangira  za  ngalawa.  Ndipo  20 
mmene  dzua  kapena  nyenyezi  sizinatiwalira  masiku  ambiri, 
ndipo  namondwe  wosati  wamng’ono  unatigwera,  chiyembe- 
kezo  chonse  chakuti  tipulumuka  chidatichokera  tsopano. 
Ndipo  pamene  atakhala  nthawi  yeikuru  osadya  kanthu,  21 
Paulo  anaima  mkati  mwao,  nati,  Anthuni,  mukadamvera 
ine,  osachoka  ku  Krete,  osadzitengera  kuononga  ndi 
kutayika  kumene.  Koma  tsopano  ndikuchenjezani  muli-  22 
mbike  mtima;  pakuti  sadzatayika  wamoyo  mmodzi  mwa 
inu,  koma  ngalawa  ndiyo.  Pakuti  anaima  pa  ine  usiku  23 
wa  lero  ngelo  wa  Mulungu  amene  ndiri  wache,  amene’nso 
nditumikira,  nanena,  Usaope  Paulo ; ukaima  pa  maso  pa  24 
Kaisara ; ndipo,  taona,  Mulungu  anakupatsa  onse  amene 
akuyenda  nawe  pamodzi.  Chifukwa  chache,  limbikani  25 
mtima,  anthuni ; pakuti  ndikulupirira  Mulungu,  kuti 
kudzatero  monga  momwe  ananena  ndi  ine.  Koma  tiyene-  26 
ra  kutayika  pa  chisi  chakuti. 

Koma  pofika  usiku  wachikhumi  ndi  chinai,  potengc-  27 
dwa  ife  kwina  ndi  kwina  m’nyanja  ya  Adriya,  pakati  pa 
usiku  amarinyero  anazindikira  kuti  analikuyandikira 
kumtunda ; ndipo  anayesa  madzi,  napeza  mikwamba  28 
makumi  awiri ; ndipo  katapita  kanthawi,  anayesa’nso, 

29  napeza  mikwamba  khumi  ndi  isanu.  Ndipo  pakuopa 
tingatayike  pa  miyala,  anaponya  anangula  anai  ku 

30  makaliro,  nakhumba  kuti  kuche.  Ndipo  mmene  amari- 
njero  anafuna  kuthawa  m’ngalawa,  natsitsa  bwato  m’nya- 

31  nja,  monga  ngati  anati  aponye  anangula  ku  likuru,  Paulo 
anati  kwa  kenturiyo  ndi  kwa  asilikari,  Ngati  awa  sakhala 

32  m’ngalawa  inu  simukhoza  kupulumuka.  Pamenepo 

38  asilikari  anadula  zingwe  za  bwato,  naugwetsa.  Ndipo 

popeza  kulinkucha,  Paulo  anawachenjeza  onse  adye 
kanthu,  nati,  Lero  tsiku  la  chikhumi  ndi  chinai  limene 
munalindira,  ndi  kukhala  opanda  chakudya,  osatenga 

34  kanthu.  Momwemo  ndikuchenjezani  mutenge  kanthu 
kakudya ; pakuti  kumene’ku  ndi  kwa  chipulumutso 
chanu  ; pakuti  silidzatayika  tsitsi  la  pa  muthu  wa  mmodzi 

35  wa  inu.  Ndipo  atanena  izi,  ndi  kutenga  mkate,  anaya- 
mikira  Mulungu  pa  maso  pa  onse ; ndipo  mmene  adau- 

36  nyema  anayamba  kudya.  Ndipo  anakhala  olimbika 

37  mtima  onse,  natenga  chakudya  iwo  omwe.  Ndipo  ife 
tonse  tiri  m’ngalawa  ndife  anthu  mazana  awii’i  ndi 

38  makumi  asanu  ndi  awiri  kudza  asanu  ndi  mmodzi.  Ndipo 
mmene  anakhuta,  anapeputsa  ngalawa,  nataya  tirigu 

39  m’nyanja.  Ndipo  kutacha  sanazindikira  dziko’li ; koma 
anaona  pali  bondo  la  mchenga ; kumeneko  anafuna,  ngati 

40  nkutheka,  kuyendetsa’ko  ngalawa.  Ndipo  mmene  anataj  a 
anangula  anawasiya  m’nyanja,  namasula’nso  zingwe  zo- 
manga  tsigiro  ; ndipo  pokweza  tanga  la  ku  likuru,  anali- 

41  nga  ku  mchenga.  Koma  pofika  pa  malo  pokomana 
mafunde  awiri,  anatsamitsa’po  ngalawa  ; ndipo  ku  likuru 
kunatsama,  nikukhala  kosasuntika,  koma  ku  makaliro 

42  kunasweka  ndi  mphamvu  ya  mafunde.  Ndipo  upungu 
wa  asilikari  udati  awaphe  andende,  angasambire,  ndi 

43  kuthawa.  Koma  kenturiyo,  pofuna  kupulumutsa  Paulo, 
anawaletsa  angachite  cha  upungu  wao ; nalamula  kuti 
iwo  akukhoza  kusambira  ayambe  kudziponya  m’nyanja, 

44  nafike  pa  mtunda ; ndipo  otsala’wo,  ena  pa  matabwa,  ndi 
ena  pa  zina  za  m’ngalawa.  Ndipo  kudatei’o  kuti  onse 
adapulumuka  pa  mtunda. 


Paulo  pa  Melita. 

28  Ndipo  titapulumuka,  pamenepo  tinadziwa  kuti  chisi- 

2 ’chi  chinachedwa  Melita.  Ndipo  akunja’wa  anatichitira 
zokoma  zosachitika  pena  ponsepo  ; pakuti  anasonkha  moto, 
natilandii'a  ife  tonse,  chifukwa  cha  mvula  irinkugwa’yi, 

3 ndi  chifukwa  cha  chisanu.  Koma  pamene  Paulo  ataola 

kamtolo  ka  nkhuni,  naziika  pa  moto,  inaturuka  njoka, 
chifukwa  cha  kuthentha’ku,  nigwira  dzanja  lache.  Koma  4 
pamene  akunja’wa  anaona  chirombo’cho  chiri  kulendewa 
pa  dzanja  lache,  ananena  wina  ndi  mnzache,  Zoona 
munthu’yu  ndiye  wambanda,  angakhale  anapulumuka 
nyanja,  chilungamo  sichimlola  akhale  ndi  moyo.  Koma  5 
anakutumula  chirombo’cho  ku  moto,  ndipo  sanamva 
kupweteka.  Koma  anayesa  kuti  adzatupa,  kapena  kugwa  6 
kufa  pomwepo ; koma  mmene  adaliudira  nthawitu, 
naona  kuti  sikunampweteka,  anapindula,  nati,  Ndiye 
Mulungu. 

Koma  pafupi  pamenepo  panali  minda,  mwini  wache  7 
ndiye  mkulu  wa  chisi’cho,  dzina  lache  Popliyo ; amene 
anatilandira  ife,  natichereza  okoma  masiku  atatu.  Ndipo  8 
kunatero  kuti  atate  wache  wa  Popliyo  anagona  wodwala 
nthenda  ya  malungo  ndi  kamwazi.  Kwa  iye’yu  Paulo 
analowa,  napemphera,  naika  manja  pa  iye,  namchiritsa 
iye.  Ndipo  patachitika  ichi,  ena’nSO  a m’chisi,  okhala  9 
nazo  nthenda,  anadza,  nachiritsidwa ; amene’nso  anatichi-  10 
tira  ulemu  wambiri ; ndipo  pochoka  ife  anatiikira 
zotisowa. 

Paulo  afika  ku  Roma,  nakhala  wandende 
m’nyumba  ya  iye  yekha  zaka  ziwiri. 

Ndipo  itapita  miyezi  itatu  tinapita  m’ngalawa  ya  ku  11 
Alesandriya,  idagona  nyengo  ya  chisanu  ku  chisi’ko, 
chizindikilo  chache,  Ana  a mphasa.  Ndipo  pamene  12 
tinakocheza  ku  Surakusa,  tinatsotsa’ko  masiku  atatu. 
Ndipo  pochoka’po  tinapaza  ntifika  ku  Regio ; ndipo  13 
litapita  tsiku  limodzi  unayamba  mwela,  ndipo  mmawa 
mwache  tinafika  ku  Potiyolo ; pamenepo  tinakomana  ndi  14 
abale,  amene  anatiumirira  tikhale  nawo  masiku  asanu  ndi 
awiri ; ndipo  potero  tinafika  ku  Roma.  Kuchokera  15 
kumeneko  abale’wo,  pakumva  za  ife,  anadza  kukomana 
nafe  ku  Bwalo  la  Apiyo,  ndi  ku  Nyumba  za  Alendo  zitatu  ; 
ndipo  pamene  Paulo  anawaona,  anayamika  Mulungu,  nali- 
mbika  mtima. 

Ndipo  pamene  tinalowa  m’Roma,  analola  Paulo  16 
akhale  pa  yekha  ndi  msilikari  womdikira  iye. 

Ndipo  kunali,  atapita  masiku  atatu,  anaitana  akulu  a 17 
aYuda  asonkhane ; ndipo  atasonkhana,  ananena  nawo, 
Ine,  amuna,  abale,  ndingakhale  sindinachita  kanthu 
kakuipsa  anthu,  kapena  miyambo  ya  makolo,  anandipe- 
reka  wa  m’nsinga  wa  ku  Yerusalemu  ku  manja  a aRoma: 

18  ndiwo,  atandifunsafunsa  ine  anafuna  kundimasula,  popeza 

19  panalibe  chifukwa  clia  kundiphera.  Koma  pakukana’po 
aYuda,  ndinakakamidwa  kuturukira  kwa  Kaisara ; si 
kunena  kuti  ndinali  nako  kanthu  kakuneneza  mtundu 

20  wanga.  Chifukwa  cha  ichi  tsono  ndinakupemphani  inu 
mundione  ndi  kulankhula  nane ; pakuti  chifukwa  cha 
chiyembekezo  cha  Israyeli  ndamangidwa  ndi  unyolo 

21  uwu.  Ndipo  anati  kwa  iye,  Ife  sitinalandira  akalata 
onena  za  iwe  ochokera  ku  Yudeya,  kapena  sanadza  kuno 
wina  wa  abale  ndi  kutiuza  kapena  kulankhula  kanthu 

22  koipa  ka  iwe.  Koma  tifuna  kumva  utiuze  uganiza  chiani : 
pakuti  za  mpatuko  uwu,  tidziwa  kuti  auneneza  ponse- 

23  ponse.  Ndipo  pamene  adampangira  tsiku,  anadzala  ku 
nyumba  yache  anthu  ambiri ; amene’wo  anawafotokozera, 
ndi  kuchitira  mboni  ufumu  wa  Mulungu,  ndi  kuwakopa 
za  Yesu,  zochokera  m’malamulo  a Mose  ndi  mwa  aneneri, 

24  kuyambira  mamawa  kufikira  madzulo.  Ndipo  ena  ana- 

25  mvera  zonenedwa’zo,  koma  ena  sanamvera.  Koma 
popeza  sanabvomerezana,  anachoka,  atanena  Paulo  mau 
amodzi,  kuti,  Mzimu  Woyera  analankhula  kokoma  mwa 

26  Yesaya  Mneneri’yo  kwa  makolo  anu,  ndi  kuti, 

Pita  kwa  anthu  awa,  nuti, 

Ndi  kumva  mudzamva,  ndipo  simudzazindikira  konsc  ; 
Ndipo  pakupenya  mudzapenya,  koma  osaona  konse  ; 

27  Pakuti  mtima  wa  anthu  awa  watupatu, 

Ndipo  mmakutu  mwao  molema  kumva, 

Ndipo  maso  awo  anawatseka  ; 

Kuti  angaone  ndi  maso, 

Nangamve  ndi  makutu, 

Nangazindikire  ndi  mtima, 

Nangatembenuke, 

Ndipo  Ine  ndingawachiritse. 

28  Potero,  dziwani  inu,  kuti  chipulumutso  ichi  cha  Mulungu 
chitumidwa  kwa  amitundu  ; iwo’nso  adzamva. 

30  Ndipo  anakhala  zaka  ziwiri  zamphumphu  m’nyumba 
yache  yobwereka,  nalandira  onse  akufika  kwa  iye, 

31  ndi  kulalikira  ufumu  wra  Mulungu,  ndi  kupunzitsa  za 
Ambuye  Yesu  Kristu  ndi  kulimbika  konse,  w'osamletsa 
munthu. 

KALATA  WA  PAULO  MTUMWI 
WOLEMBERA  KWA  AROMA 

Paulo,  kapolo  wa  Yesu  Kristu,  mtumwi  woitanidwa,  j 
wopatulidwa  kukanena  Utenga  Wabwino  wa  Mulungu, 
uinene  Ij  e analonjeza  kale  ndi  mau  a aneneri  m’malembo  2 
oyera,  wakunena  za  Mwana  wache,  amene  anabadwa,  wa  3 
mbeu  ya  Davide,  monga  mwa  thupi  la  nyama,  amene  4 
anatsimikizidwa  ndi  mphamvu  kuti  ndiye  Mwana  wa 
Mulungu  monga  mwa  Mzimu  wa  chiyero,  ndi  kuuka’nso 
kwa  akufa ; ndiye  Yesu  Kristu  Ambuye  wathu ; amene  5 
ife  tinalandira  naye  chisomo  ndi  utumwi,  kufikira  kumvera 
kwa  chikulupiriro  mwa  anthu  a mitundu  yonse,  chifukwa 
cha  dzina  lache : mwa  amene’wo  muli  inu’nso,  oitanidwa  6 
a Yesu  Kristu : kwa  onse  a ku  Roma,  okondedwa  a 7 
Mulungu,  oitanidwa  kuti  akhale  oyera  mtima : Chisomo 
chikhale  ndinu  ndi  mtendere  wa  kwa  Mulungu  Atate 
wrathu,  ndi  Ambuye  Yesu  Kristu. 

Paulo  ayamika  Mulungu.  Afuna  kucheza 
nawo  aRoma. 

Poyamba’pa,  ndiyamika  Mulungu  wanga  mwa  Yesu  8 
Kristu  chifukwa  cha  inu  nonse,  chifukwTa  kuti  mbiri  ya 
chikulupiriro  chanu  idamveka  pa  dziko  lonse.  Pakuti  9 
Mulungu  ali  mboni  yanga,  amene  ndimtumikira  mu 
mzimu  wanga,  m’Utenga  Wabwino  wa  Mwyana  wache, 
kuti  kosalekeza  ndikumbukila  inu,  ndi  kufunsa  masiku 
onse  m’mapemphero  anga,  ngati  kutheka  tsopano  nditu  10 
ndikapeza,  ndi  chifuno  cha  Mulungu,  ulendo  wabwi- 
no’wo,  kudza  kwa  inu.  Pakuti  ndilakalaka  kuonana  1 1 
ndinu,  kuti  ndikagawira  kwa  inu  mtulo  wakuti  wauzimu, 
kuti  inu  mukhazikike ; ndiko,  kuti  ine  ndikatontozedwe  12 
pamodzi  ndi  inu,  mwa  chikulupiriro  cha  ife  tonse  aw'iri, 
chanu  ndi  changa. 

Ndipo  sindifuna  kuti  inu,  abale,  mudzakhala  osadziwa,  13 
kuti  kawiri  kawiri  ndikanena  mu  mtima  kuti  ndikafike 
kwa  inu,  koma  ndaletsedwa  kufikira  lero,  kuti  ine  ndi- 
kaone  zobala  zakuti  mwa  inu’nso,  monga  mwa  anthu 
amitundu  ena. 

Utenga  wache  wa  Paulo.  Tiyesedwa 
olungama  ndi  chikulupiriro. 

Ine  ndiri  wamangawa  wa  aHelene  ndi  wa  akunja,  14 

15  wa  anzeru  ndi  wa  opusa.  Chotero,  momwe  ndingakhoze 
ine,  ndirikufuna  kulalikira  Utenga  Wabwino  kwa  inu’nso 

16  a ku  Roma.  Pakuti  Utenga  Wabwino  sundichititsa 
manyazi;  pakuti  uli  mphamvu  ya  Mulungu  yakupulu- 
mutsa  munthu  ali  yense  wakukulupirira ; kuyambira 

17  mYuda,  ndipo’nso  mHelene.  Pakuti  m’mene’mo  chaone- 
tsedwa  chilungamo  cha  Mulungu  chakuchokera  ku 
chikulupiriro  ndi  kuchita  chikulupiriro : monga  kwale- 
mbedwa,  Koma  munthu  wolungama  adzakhala  ni  moyo 
ndi  chikulupiriro. 

Kuipitsa  kwao  kwa  anthu  a mitundu. 

18  Pakuti  mkwiyo  wa  Mulungu,  wochokera  kumwamba, 
uonekera  pa  mwano  wonse  ndi  chisalungamo  eha  anthu, 
amene  akanikiza  pansi  choonadi  m’chisalungamo  chao ; 

19  chifukwa  chodziwika  cha  Mulungu  chaonekera  mkati 

20  mwao ; pakuti  Mulungu  anachionetsera  iwo.  Pakuti, 
chilengedwere  dziko  la  pansi  zaoneka  bwino  zosaoneka 
zache,  ndizo  mphamvu  yache  yosatha  ndi  Umulungu 
wache  ; popeza  zazindikirika  ndi  zinthu  zopangidwa,  kuti 

21  iwo  adzakhale  opanda  mau  akuwiringula : chifukwa  kuti, 
pamene  anadziwa  Mulungu,  sanamchitira  ulemu  waku- 
yenera  Mulungu,  ndimo  sanamyamika ; koma  anakhala 
a chabe  m’maganizo  awo,  ndimo  unada  mtima  wao  wopu- 

22  lukira.  Pakunena  kuti  ali  anzeru,  anapusa;  nasandutsa 

23  ulemerero  wa  Mulungu  wosaonongeka,  naufanizitsa  ndi 
chifaniziro  cha  munthu  woonongeka,  ndi  cha  mbalame, 

24  ndi  cha  nyama  zoyendayenda,  ndi  cha  zokwawa.  Chi- 
fukwa  chache  Mulungu  anawapereka  iwo  m’zilakolako  za 
mitima  yao,  ku  zonyansa,  kuchititsana  matupi  awo  wina 

25  ndi  mnzache  zamanyazi ; amene’wo  anasandutsa  choonadi 
cha  Mulungu  cha  bodza,  napembedza,  natumikira  chole- 
ngedwa,  ndi  kusiya  Wolenga’yo,  ndiye  wolemekezeka 
nthawi  yosatha.  Amen. 

26  Chifukwa  cha  ichi  Mulungu  anawapereka  iwo  ku 
mafunitso  amanyazi : pakuti  angakhale  akazi  awo  anasa- 
ndutsa  machitidwe  awo  a chibadwe  akhale  machitidwe 

27  osalingana  ndi  chibadwe  : ndipo  chimodzimodzi’nso  amuna 
anasiya  machitidwe  a ubadwidwe  a akazi,  nathenthetsana 
ndi  cholakalaka  chao  wina  ndi  mnzache,  amuna  okhaokha 
anachitirana  chamanyazi,  ndimo  analandira  mwa  iwo 
okha  mphoto  ija  yakuyenera  kulakwa  kwao. 

28  Ndipo  monga  iwo  anakana  kukhala  naye  Mulungu 
m’kudziwa  kwao,  anawapereka  Mulungu  ku  mtima 

wokanika,  kukachita  zinthu  zosayenera ; anadzala  ndi  29 
zosalungama  zonse,  kuipa,  kusirira,  dumbo ; odzala  ndi 
nsanje,  mbanda,  ndeu,  chinyengo,  udano ; onong’one-  30 
za,  osinjirira,  akumuda  Mulungu,  amwano,  odzitama, 
amatapha,  oyambirira  zoipa,  osamvera  akuru  awo,  opanda  31 
nzeru,  osasunga  mapangano,  opanda  chikondi  cha  chiba- 
dwe,  opanda  chifundo ; amene  podziwa  kuweruza  kwache  32 
kwa  Mulungu,  kuti  amene’wo  akuchita  zotere  ayenera 
imfa  iwo  eni,  azichita  iwo  okha,  ndipo’nso  abvomerezana 
ndi  iwo  akuzichita. 

Kusamvera  kwao  kwa  aYuda. 

Chifukwa  chache  uli  wopanda  mau  owiringula,  munthu  2 
iwe,  amene  uli  yense  wakuweruza ; pakuti  m’mene 
uweruza  wina,  momwemo  udzitsutsa  iwe  wekha,  pakuti 
iwe  wakuweruza,  umachita  zomwe’zo.  Ndipo  tidziwa  2 
kuti  kuweruza  kwa  Mulungu  kuli  koona  pa  iwo  akuchita 
zotere. 

Ndipo  uganiza  kodi,  munthu  iwe,  amene  umaweruza  3 
iwo  akuchita  zotere,  ndimo  uzichita’nso  iwe  mwini,  kuti 
udzapulumuka  pa  mlandu  wa  Mulungu  ? Kapena  upepu-  4 
tsa  kodi  kulemera  kwa  ubwino  wache,  ndi  chilekerezo 
ndi  chipiriro  chache,  wosadziwa  kuti  ubwino  wa  Mulungu 
ukubweza  iwe  ku  kulapa  ? Koma  kolingana  ndi  kuuma  5 
kwako,  ndi  mtima  wako  wosalapa,  ulikudziunjikira  wekha 
mkwiyo  pa  dzua  la  mkwiyo  ndi  la  kubvumbulutsa  kuwe- 
ruza  kolungama  kwa  Mulungu ; amene  adzabwezera  6 
munthu  ali  yense  kolingana  ndi  nchito  zache  : kwa  iwo  7 
amene  akupirira  pa  nchito  zabwino,  afunafima  ulemerero 
ndi  ulemu  ndi  chisaonongeko,  abwezera  moyo  wosatha ; 
koma  kwa  iwo  a ndeu,  ndi  osamvera  choonadi,  koma  8 
amvera  chisalungamo,  abwezera  mkwiyo  ndi  kukaripira, 
sautso  ndi  kuwawa  mtima,  kwa  moyo  wa  munthu  ali  9 
yense  wakuchita  zoipa,  poyambira  pa  mYuda,  koma’nso 
pa  mHelene;  koma  ulemerero  ndi  ulemu  ndi  mtendere  10 
kwa  munthu  ali  yense  wakuchita  zabwino,  poyambira  pa 
mYuda,  ndipo’nso  pa  mHelene : pakuti  Mulungu  alibe  11 
tsankhu.  Pakuti  onse  amene  anachimwa  opanda  mala-  12 
mulo  adzaonongeka  opanda  malamulo ; ndimo  onse 
amene  anachimwa  podziwa  malamulo  adzaweruzidwa 
ndi  malamulo ; pakuti  akumvaimva  malamulo  sakhala  1 3 
olungama  pa  maso  pa  Mulungu,  koma  akuchita  malamulo 
adzayesedwa  olungama.  Pakuti  pamene  anthu  amitundu  14 
akukhala  opanda  malamulo,  amachita  mwa  okha  za 

malamulo,  omwe’wo  pokhala  iwo  opanda  malamulo, 

15  adzikhalira  okha  ngati  malamulo ; popeza  iwo  aonetsa 
nchito  ya  malamulo  olembedwa  m’mitima  yao,  ndimo 
chikumbu  mtima  chao  chichitira’nso  mboni  pamodzi 
nawo,  ndimo  maganizo  awo  wina  ndi  mnzache  anenezana 

16  kapena  anenerana;  tsiku  lomwe’lo  Mulungu  adzaweruza 
ndi  Yesu  Kristu  zinsinsi  za  anthu,  monga  mwa  Utenga 
Wabwino. 

Atsutsa  aYuda. 

17  Koma  ngati  iwe  unenedwa  mYuda,  nukhazikika  pa 

18  malamulo,  nudzitamandira  pa  Mulungu,  nudziwa  chifuniro 
chache,  nubvomereza  zinthu  zoposa,  nupunzitsidwa  m’ma- 

19  lamulo,  nulimbika  mu  mtima  kuti  iwe  wekha  uli  wotsogo- 
lera  wa  akungu,  nyali  ya  amene  akhala  mu  mdima, 

20  wolangiza  wa  opanda  nzeru,  mpunzitsi  wa  tiana,  wakukhala 
m’malamulo  ndi  chionekedwe  cha  nzeru  ndi  cha  mteradi ; 

21  ndiwe  tsono  wakupunzitsa  wina,  kodi  ulibe  kudzipunzitsa 
mwini  ? iwe  wakulalikira  kuti  munthu  asabe,  kodi  ulikuba 

22  mwini  wekha  ? Iwe  wakunena  kuti  munthu  asachite 
chigololo,  kodi  umachita  chigololo  mwini  wekha  ? Iwe  wa- 

23  kudana  nawo  mafano,  umafunka  za  m’kachisi  kodi  ? Iwe 
wakudzitamandira  pa  malamulo,  kodi  uchitira  Mulungu 
mwano  ndi  kulakwa  kwako  m’malamulo?  Inde  monga 
kwalembedwa, 

24  Pakuti  dzina  la  Mulungu  lichiiidwa  mwano  chifukwa  cha  inu, 

pakati  pa  anthu  a mitundu. 

Mdulidwe  woona. 

25  Pakuti  inde  mdulidwe  uli  wabwino,  ngati  iwe  umachita 
malamulo ; koma  ngati  uli  wolakwa  pa  malamulo,  mduli- 

26  dwe  wako  ukhala’nso  ngati  kusadulidwa.  Chifukwa 
chache  ngati  wosadulidwa  asunga  zoikika  za  malamulo, 
kodi  kusadulidwa  kwache  sikudzayesedwa  ngati  mdulidwe  ? 

27  Ndipo  kusadulidwa,  kumene  kuli  kwa  chibadwe,  ngati 
kukwanira  malamulo,  kodi  sikudzatsutsa  iwe,  amene  uli 
nacho  chilembedwe  ndi  mdulidwe  womwe,  ndiwe  wolakwa 

28  pamalamulo?  Pakuti  siali  mYuda  iye’yo  akhala  wotere 
pa  maso,  kapena  suli  mdulidwe  umene  uli  wotere  pa  maso, 

29  m’nyama  ya  thupi’mo  ; koma  mYuda  ndiye  amene  akhala 
wotere  mu  mtima ; ndimo  mdulidwe  uli  wa  mtima,  mu 
mzimu,  si  m’chilembedwe  ai ; kuyamika  kwache  sikucho- 
kera  kwa  anthu,  koma  kwa  Mulungu. 

Kuposa  kwache  kwa  mYuda.  Mulungu  ali 
woona. 

Ndipo  potero  mYuda  aposa  ninji  ? Kapena  mdulidwe  3 
upindulanji  ? Zambiri  monsemonse  : choyamba,  kuti  mau  2 
a Mulungu  anaperekedwa  kwa  iwo.  Pakuti  bwanji  3 
ngati  ena  sanakulupirira  ? Kodi  kusakulupirira  kwao 
kuyesa  chabe  chikulupiriko  cha  Mulungu  ? Msatero  ai.  4 
Koma  Mulungu  akhale  woona,  ndimo  anthu  onse  akhale 
onama ; monga  kwalembedwa, 

Kuli  Inu  mukayesedwe  wolungama  m’mau  anu, 

Ndipo  mukapambane  mmene  mudzaweruzidwa. 

Koma  ngati  chisalungamo  chathu  chikhazikitsa  chilungamo  5 
cha  Mulungu,  tidzatani  ife  ? Kodi  ali  wosalungama  Mu- 
lungu,  amene  afikitsa  mkwiyo  ? (ndilankhula  manenedwe  a 
mimthu).  Msatero  ai.  Chifukwa  ngati  kotero,  Mulungu  6 
adzaweruza  bwanji  mlandu  wa  dziko  la  pansi?  Pakuti  7 
ngati  choonadi  cha  Mulungu  chichurukitsa  ulemerero 
wache  chifukwa  cha  bodza  langa,  nanga  ine’nso  ndiweru- 
zidwa  bwanji  monga  wochimwa  ? Ndipo  kapena  tidzale-  8 
kerenji  kunena,  (monga’nso  ena  atinamiza  ndi  kuti 
timanena),  Tichite  zoipa  kuti  zabwino  zikadze  ? Kulanga 
kwa  amene’wo  kuli  kolungama. 

Anthu  onse  agwidwa  ndi  zoipa. 

Ndipo  chiani  tsono  ? kodi  tiposa  ife  ? Iai  nditu : 9 

pakuti  tidawaneneza  kale  onse  awiri  aYuda  ndi  aHelene, 
kuti  onse’wa  agwidwa  ndi  chimo;  monga  kwalembedwa,  10 

Palibe  mmodzi  wolungama,  inde  palibe  mmodzi ; 


Palibe  mmodzi  wakudziwitsa,  11 

Palibe  mmodzi  wakulondola  Mulungu  ; 

Onse’wa  apatuka,  pamodzi  akliala  opanda  pache  ; 12 

Palibe  mmodzi  wakuchita  zabwino,  inde,  palibe  mmodzi 
nditu. 

M’mero  mwao  muli  manda  apululu  ; 13 

Ndi  lilime  lao  amanyenga  ; 

Ululu  wa  mamba  uli  pansi  pa  milomo  yao  ; 

Mkamwa  mwao  mudzala  ndi  zotemberera  ndi  zowawa  ; 14 

Miyendo  yao  ichita  liwiro  kukhetsa  mwazi ; 15 

Kusakaza  ndi  kusauka  kuli  mu  njira  zao  ; 16 

Ndipo  njira  ya  mtendere  sanaidziwa;  17 

Kumuopa  Mulungu  kulibe  ku  maso  kwao.  18 

Ndipo  tidziwa  kuti  zinthu  ziri  zonse  azinena  malamulo  19 

azilankhulira  iwo  ali  nawo  malamulo  ; kuti  pa  kamwa 
ponse  patsekedwe,  ndi  dziko  lonse  la  pansi  pano  litsutsike 

20  ndi  Mulungu:  chifukwa  kuti  pa  maso  pache  palibe 
muntliu  adzayesedwa  wolungama  ndi  nchito  za  malamulo ; 
pakuti  uchimwo  udziwika  ndi  malamulo. 

Chilungamo  cha  Mulungu  chichokera  mwa 
chikulupiriro. 

21  Koma  tsopano  cliilungamo  cha  Mulungu  chaoneka 
chopanda  malamulo,  chilamulo  ndi  aneneri  achitira  nacho 

22  mboni ; ndicho  chilungamo  cha  Mulungu  chimene  chicho- 
kera  mwa  chikulupiriro  cha  pa  Yesu  Kristu  kwa  onse 

23  amene  akulupirira ; pakuti  palibe  kusiyana ; pakuti  onse 

24  anachimwa,  naperewera  pa  ulemerero  wa  Mulunga  ; ndimo 
ayesedwa  olungama  kwaulere,  ndi  chisomo  chache,  mwa 

25  chiombolo  cha  mwa  Kristu  Yesu;  amene  Mulungu  ana- 
muika  poyera  akhale  chifafanizo,  cholandirika  ndi  chiku- 
lupiriro,  cha  m’mwazi  wache,  cha  kuonetsa  chilungamo 
chache,  chifukwa  cha  kulekerera  machimo  ochitidwa  kale 

26  lomwe,  m’chilekerezo  chache  cha  Mulungu ; kukaonetsa 
inde  chilungamo  chache  m’nyengo  yatsopano ; kuti  Iye 
akhale  wolungama,  ndi  wakumyesera  wolungama  iye 

27  amene  akulupirira  Yesu.  Pamenepo  kudzitama  kuli 
kuti  ? Kwaletsedwa.  Ndi  lamulo  lotani?  La  nchito 

28  kodi  ? Iai ; koma  ndi  lamulo  la  chikulupiriro.  Chifukwa 
chache  tingoti  kuti  munthu  ayesedwa  wolungama  chifukwa 

29  cha  chikulujuriro,  wopanda  nchito  za  malamulo.  Kapena 
Mulungu  kodi  ndiye  wa  aYuda  okhaokha?  si  wao  wa 
anthu  a mitundu  yina’nso  kodi  ? Ea,  wa  mitundu  yina- 

30  ’nso : ngatitu  ndiye  Mulungu  mmodzi,  amene  adzayesera 
olungama  a mdulidwe  ndi  chikulupiriro,  ndi  a kusadulidwa 

31  mwa  chikulupiriro.  Ndipo  malamulo  tiwayesa  chabe  kodi 
ndi  chikulupiriro  ? Msatero  ai ; koma  tikhazikitsa  mala- 
mulo. 

Abrahamu  ayesedwa  wolungama  ndi  chikulu- 
piriro. 

4-  Ndipo  tsono  tidzanena  kuti  Abrahamu,  atate  wathu, 

2 monga  mwa  thupi  la  nyama,  analandira  chiani?  Pakuti 
ngati  Abrahamu  anayesedwa  wolungama  chifukwa  cha 
nchito,  iye  akhala  nacho  chodzitamandira  ; koma  kulinga 

3 kwa  Mulungu  ai.  Pakuti  lembo  litani? 

Ndipo  Abraliamu  ana/adupirira  Mulungu,  ndipo  chinawerenge - 
diva  kwa  iye  chilungamo. 

Ndipo  kwa  iye  amene  agwira  nchito,  mphoto  siiwerengedwa  4 
ya  chisomo  koma  ya  mangawa.  Koma  kwa  iye  amene  5 
sachita,  koma  akulupirira  Iye’yo  wakuyesera  oipa  ngati 
olungama,  chikulupiriro  chache  chiwerengedwa  chilunga- 
mo.  Monga’nso  Davide  anena  za  mdalitso  wache  wa  6 
munthu,  kwa  iye  amene  Mulungu  amwerengera  chilungamo 
chopanda  nchito,  ndi  kuti, 

Odala  ndiico  amene  akululvkidioa  kuseruzika  hcao,  7 

Nakwiriridwa  machimo  awo, 

JVodala  munthu  amene  Mu/ungu  samwerengera  uchimwo.  8 

Kodi  pamenepo  mdalitso  unenedwa  pa  a mdulidwe,  9 
kapena  pa  a kusadulidwa  ? pakuti  timati,  Chikulupiriro 
chache  chinawerengedwa  kwa  Abrahamu  chilungamo. 
Ndipo  chinawerengedwa  bwanji  ? mmene  iye  anali  10 
m’mdulidwe,  kapena  m’kusadulidwa?  Si  m’mdulidwe  ai, 
koma  m’kusadulidwa : ndipo  iye  analandira  chizindikilo  1 1 
cha  mdulidwe,  ndicho  cha  kutsimikiza  chilungamo  cha 
chikulupiriro,  cliomwe  iye  anali  nacho  m’kusadulidwa 
kwache  : kuti  kotero  iye  adzikhala  atate  wa  onse  akuku- 
lupirira,  angakhale  iwo  ali  m’kusadulidwa,  kuti  chilunga- 
mo  chiwerengedwe  kwa  iwo’nso ; ndipo’nso  atate  wa  1 2 
mdulidwe  wa  iwo  amene  siali  a mdulidwe  okha,  koma  wa 
iwo  amene  atsata  mayendedwe  a chikulupiriro  chija  cha 
atate  wathu  Abrahamu,  chimene  iye  anali  nacho  m’kusa- 
dulidwa  kwache.  Pakuti  lonjezo  lakuti  iye  adzakhala  13 
wolowa-nyumba  wa  dziko  la  pansi  pano  silinapatsidwa 
kwa  Abrahamu  ndi  kwa  mbeu  yache  mwa  malamulo, 
koma  mwa  chilungamo  cha  chikulupiriro.  Pakuti  ngati  14 
iwo  a malamulo  akhala  olowa-nyumba,  pamenepo  chiku- 
lupiriro  chayesedwa  chabe,  ndimo  lonjezo  layesedwa 
lopanda  pache  ; pakuti  malamulo  achitira  mkwiyo  ; koma  1 5 
pamene  palibe  malamulo,  pamenepo  palibe  kulakwa. 
Chifukwa  chache  chilungamo  chichokera  ndi  chikulu-  16 
piriro,  kuti  chikhale  monga  mwa  chisomo ; kuti  lonjezo 
likhale  lokhazikika  kwa  mbeu  zonse ; si  kwa  iwo  a 
malamulo  okhaokha,  koma  kwa  iwo’nso  a chikulupiriro 
cha  Abrahamu,  ndiye  atate  wa  ife  tonse ; monga  kwa-  1 7 
lembedwa : 

Ndinakukhazika  iwe  atate  wa  mitundu  yambiri  ya 
anthu  pa  maso  pa  Mulungu  amene  iye  anamkulupirira, 
amene  apatsa  akufa  moyo,  ndi  kuitana  zinthu  zoti  palibe, 
monga  ngati  ziripo.  Amene  anakulupirira  m’kuyembe-  18 

keza  popanda  chiyembekezero,  kuti  iye  akakhale  atate  wa 
mitundu  yambiri  ya  anthu,  monga  mwa  chonenedwa’cho, 

Mbeu  yako  idzahhala  yotere. 

19  Ndipo  wopanda  kufoka  m’chikulupiriro  iye  sanalabadira 
thupi  lache,  ndilo  tsopano  longa  ngati  lakufa,  (pokhala 
iye  ngati  dzaka  makumi  khumi),  ndimo  mimba  ya  Sara 

20  yakufa’nso ; ndipo  poyang’anira  pa  lonjezo  la  Mulungu 
sanagwedezeka  chifukwa  cha  kusakulupmra,  koma  ana- 

21  limbika  m’chikulupiriro,  napatsa  Mulungu  ulemu,  pamene 
anakhazikika’nso  mu  mtima  kuti,  chimene  Iye  analonjeza, 

22  anali  nayo’nso  mphamvu  ya  kuchichita.  Chifukwa  chache 

23  ichi  chinawerengedwa  kwa  iye  chilungamo.  Ndipo  ichi 
sichinalembedwa  chifukwa  cha  iye  yekhayekha,  kuti 

24  chidawerengedwa  kwa  iye ; koma  chifukwa  cha  ife’nso, 
kwa  ife  amene  chiti  chiwerengedwe,  kwa  ife  amene  tiku- 
lupirira  Iye  amene  anaukitsa  kwa  akufa  Yesu  Ambuye 

25  wathu,  amene  anaperekedwa  chifukwa  cha  zolakwa  zathu, 
naukitsidwa  chifukwa  cha  kutiyesera  ife  olungama. 

Zobala  zache  za  chikulupiriro. 

5  Chifukwa  chache  pamene  tayesedwa  olungama  ndi 
chikulupiriro,  tikhala  ndi  mtendere  ndi  Mulungu  mwa 

2 Ambuye  wathu  Y esu  Kristu  ; mwa  iye  yemwe  ife  tingathe 
kulowa  ndi  chikulupiriro  m’chisomo  ichi  m’mene’mo  tiri- 
kuima  ; ndimo  tikondwera  m’chiyembekezo  cha  ulemerero 

3 wa  Mulungu.  Ndipo  si  chotero  chokha,  koma’nso  tiko- 
ndwera  m’zisautso ; podziwa  ife  kuti  chisautso  chichita 

4 chipiriro ; ndi  chipiriro  chichita  mayesedwe ; ndi  maye- 

5 sedwe  chiyembekezo : ndimo  chiyembekezo  sichichititsa 
manyazi ; chifukwa  chikondano  cha  Mulungu  chinatsanu- 
lidwa  m’mitima  mwathu  mwa  Mzimu  Woyera,  amene 

6 wapatsidwa  kwa  ife.  Pakuti  pamene  tinali  chikhalire 
ofoka,  pa  nyengo  yache  Kristu  anafera  osalabadira  Mu- 

7 lungu.  Pakuti  ndi  chibvuto  munthu  adzafera  wina 
wolungama ; pakuti  kapena  wina  adzalimbika  mtima 

8 kufera  munthu  wabwino.  Koma  Mulungu  atsimikiza 
kwa  ife  chikondi  chache  cha  mwini  yekha  m’mene’mo,  kuti 
pokhala  ife  chikhalire  ochimwa  Kristu  adatifera  ife. 

9 Ndipo  tsono  pamene  tinayesedwa  olungama  ndi  mwazi 
wache,  makamaka  nditu  tidzapulumuka  mkwiyo  wa  Mu- 

10  lungu  mwa  Iye’yo.  Pakuti  ngati,  pokhala  ife  adani  ache, 
tinayanjanitsidwa  ndi  Mulungu  mwa  imfa  ya  Mwana 
wache,  makamaka  nditu,  pamene  ife  tinayanjanitsidwa, 

tidzapulumuka  ndi  moyo  wache.  Ndipo  si  chotero  11 
chokha,  koma  ife  tikondwera  ndi  Mulungu  mwa  Ambuye 
wathu  Yesu  Kristu,  mwa  Iye’yo,  tinalandira  tsopano 
chiyanjanitso. 

Uchimwo  unalowa  ndi  Adamu,  chilungamo 
ndi  Kristu. 

Chifukwa  chache,  monga  uchimwo  unalowa  pansi  pano  12 
mwa  munthu  mmodzi,  ndi  imfa  mwa  uchimwo ; ndipo 
chotero  imfa  inafikira  anthu  onse,  chifukwa  kuti  onse 
anachimwa  : pakuti  kufikira  nthawi  ya  malamulo  uchimwo  13 
unali  pansi  pano  ; koma  uchimwo  suwerengedwa  pamene 
palibe  malamulo.  Komatu  imfa  inachita  ufumu  ku-  14 
yambira  kwa  Adamu  kufika  kwa  Mose,  inde  pa  iwo’nso 
amene  sanachimwa  monga  machimwidwe  ache  a Adamu, 
ndiye  fanizo  la  wTakudza.  Koma  mphatso  yaulere  siili-  15 
ngana  ndi  kulakwa.  Pakuti  ngati  ambiri’wo  anafa  chifu- 
kwa  cha  kulakwa  kwa  mmodzi’yo,  -makamaka  nditu 
chisomo  clia  Mulungu,  ndi  mphatso  yaulere  zakuchokera 
ndi  munthu  mmodzi’yo  Yesu  Kristu,  zinachurukira  anthu 
ambiri.  Ndipo  mphatso  siinadza  monga  mwa  mmodzi  16 
wakuchimwa,  pakuti  mlandu  nditu  unachokera  kwa 
munthu  mmodzi  kufikira  kulanga,  koma  mphatso  yaulere 
ichokera  ku  zolakwa  zambiri  kufikira  kuyesera  olungama. 
Pakuti  ngati,  ndi  kulakwa  kwa  mmodzi’yo,  imfa  inachita  17 
ufumu  mwa  mmodzi’yo  ; makamaka  nditu  amene’wo,  aku- 
landira  kuchuruka  kwache  kwa  chisomo  ndi  kwa  mphatso 
ya  chilungamo,  adzachita  ufumu  m’moyo  mwa  mmodzi’yo, 
ndiye  Yesu  Kristu.  Chifukwa  chache,  monga  mwa  ku-  18 
lakwa  kumodzi  kulanga  kunafikira  anthu  onse ; chomwe- 
cho’nso  mwa  chilungamitso  chimodzi  chilungamo  cha 
moyo  chinafikira  anthu  onse.  Pakuti  monga  ndi  kusa-  19 
mvera  kwa  munthu  mmodzi  ambiri  anayesedwa  ochimwa, 
chomwecho  ndi  kumvera  kwa  mmodzi  ambiri  adzayesedwa 
olungama. 

Ndipo  malamulo  analowa  moyenjezera,  kuti  kulakwa  20 
kukachuruke ; koma  pamene  uchimwo  unachuruka, 
pomwepo  chisomo  chinachuruka  koposa : kuti,  monga  21 
uchimwo  unachita  ufumu  mu  imfa,  chomwecho’nso  chiso- 
mo  chikachite  ufumu  mu  chilungamo,  kufikira  moyo 
wosatha,  mwa  Yesu  Kristu  Ambuye  wathu. 

Kristu  anatityolera  mphamvu  ya  zoipa. 

Chifukwa  chache  tidzatani  ? Tidzakhalabe  m’uchi-  0 

2 mwo  kodi,  kuti  chisomo  chichuruke  ? Msatero  ai.  Ife 
amene  tiri  akufa  ku  uchirmvo,  tidzakhalanji  chikhalire 

3 m’mene’mo?  Kapena  nanga  simudziwa  kodi  kuti  ife 
tonse  amene  tinabatizidwa  mwa  Kristu  Yesu,  tinabati- 

4 zidwa  mu  imfa  yache?  Chifukwa  chache  tinaikidwa 
m’manda  pamodzi  ndi  Iye  mwa  ubatizo,  kulowa  mu  imfa  ; 
kuti  monga  Kristu  anaukitsidwa  kwa  akufa  mwa  uleme- 
rero  wa  Atate,  chotero  ife’nso  tikayenda  m’moyo  watso- 

5 pano.  Pakuti  ngati  ife  tinakhala  olumikizidwa  ndi  Iye 
m’chifanizidwe  cha  imfa  yache,  kotei’o’nso  tidzakhala 

6 m’chifanizidwe  cha  kuuka’nso  kwache ; podziwa  ichi,  kuti 
umunthu  wathu  wakhale  anapachikidwa  pamodzi  ndi  Iye, 
kuti  thupi’lo  la  uchimwo  likaonongedwe,  kuti  ife  tisa 

7 khale’nso  akapolo  a uchimwo ; pakuti  iye  amene  anafa 

8 anamasulidwa  ku  uchimwo.  Koma  ngati  ife  tinafa  ndi 
Ki'istu,  tikulupirii'a  kuti  tidzakhala’nso  amoyo  ndi  Iye ; 

9 ndi  kudziwa  kuti  Kristu  anaukitsidwa  kwa  akufa,  sadza- 

1 0 fa’nso ; imfa  siichita’nso  ufumu  pa  Iye.  Pakuti  pakufa 
Iye,  atafa  ku  uchimwo  kamodzi ; ndimo  pakukhala  Iye 

1 1 wamoyo,  akhala  wamoyo  kwa  Mulungu.  Chotero  inu’nso 
mudziwerengere  inu  nokha  ofafa  ku  uchimwo,  koma 
amoyo  kwa  Mulungu  mwa  Ki’istu  Yesu. 

12  Chifukwa  chache  musamalola  uchimwo  uchite  ufumu 

13  m’thupi  lanu  la  imfa  kukamvei’a  zofuna  zache : ndimo 
musapei’eke  ziwalo  zanu  ku  uchimwo,  zochitii'a  za  chisa- 
lungamo ; koma  mudzipereke  inu  nokha  kwa  Mulungu, 
monga  amoyo  atatunika  mwa  akufa,  ndi  ziwalo  zanu  kwa 

14  Mulungu  zochitii’a  za  chilungamo.  Pakuti  uchimwo 
sudzachita  ufumu  pa  inu  ; popeza  simuli  a malamulo  korna 
a chisomo. 

Ife  ndife  akapolo  a Mulungu. 

15  Ndipo  chiani  tsono?  Tidzachimwa  kodi  chifukwa 

16  sitiri  a malamulo,  korna  a chisomo?  Msatero  ai.  Kodi 
simudziwa  kuti  kwa  iye  amene  mudziperekera  eni  nokha 
kukhala  akapolo  ache  akumvei'a  iye,  mukhalatu  akapolo 
ache  a yemwe’yo  muli  kumvei'a  iye ; kapena  a uchimwo 
kufikira  ku  imfa,  kapena  a umvei’o  kufikira  ku  chi- 

17  lungamo  ? Koma  ayamikidwe  Mulungu,  kuti  ngakhale 
mudakhala  akapolo  a uchimwo,  tsopano  mwamvera  ndi 
mtima  makhalidwe  aja  a chipunzitso  chimene  munape- 

18  rekedwei'a’cho ; ndimo  pamene  munamasulidwa  ku  uchi- 

19  mwo,  munakhala  akapolo  a chilungamo.  Ndilankhula 
manenedwe  a anthu,  chifukwa  cha  kufoka  kwa  thupi  la 

nyama  lanu ; pakuti  monga  inu  munapereka  ziwalo  zanu 
zikhale  akapolo  a chonyansa  ndi  a kuseruzika  kuti  zichite 
kuseruzika,  inde  kotero  tsopano  perekani  ziwalo  zanu 
zikhale  akapolo  a chilungamo  kuti  zichite  chiyeretsedwe. 
Pakuti  pamene  inu  munali  akapolo  a uchimwo,  munali  20 
osatumikira  chilungamo.  Ndipo  munali  nazo  zobala  zanji  21 
nthawi  ija,  mu  zinthu  zimene  muchita  nazo  manyazi 
tsopano  ? pakuti  chimariziro  cha  zinthu  izi  chiri  imfa. 
Koma  tsopano,  pamene  munamasulidwa  ku  uchimwo,  ndi  22 
kukhala  akapolo  a Mulungu,  muli  nacho  chobala  chanu 
chakufikira  chiyeretsedwe,  ndi  chimariziro  moyo  wosatha. 
Pakuti  mphoto  yache  ya  uchinvwo  ndi  imfa : koma  23 
mphatso  yaulere  ya  Mulunga  ndiyo  moyo  wosatha  wa 
mwra  Kristu  Yesu  Ambuye  wathu. 

Okulupirira  akwatibwa  ndi  Kristu. 

Nanga  simudziwa  kodi,  abale,  pakuti  ndilankhula  ndi  ~J 
anthu  akudziwa  malamulo,  kuti  malamulo  achita  ufumu 
pa  munthu  nthawi  zonse  iye  ali  wramoyo  ? Pakuti  mkazi  2 
wokwatidwa  amangidwa  ndi  lamulo  kwa  mwamuna  wache 
wra  moyo  ; koma  ngati  mwamuna’yo  akafa,  iye  amasulidwa 
ku  lamulo  la  mwamuna’yo.  Ndipo  chifukwa  chache,  3 
ngati  iye  akwratidwra  ndi  mwamuna  wina,  pokhala 
mwamuna  wache  wamoyo,  adzanenedwa  mkazi  wra  chigo- 
lolo : koma  ngati  mwamuna’yo  akafa,  iye  amasulidwa  ku 
lamulo’li ; chotero  sakhala  wachigololo,  ngati  akwatidwa 
ndi  mwamuna  wina. 

Chotero,  abale  anga,  inu’nso  munayesedwa  akufa  ku  4 
malamulo  ndi  thupi  la  Kristu ; kuti  mukakhale  ache  a 
wina,  ndiye  amene  anaukitsidwa  kwa  akufa,  kuti  ife 
timbalire  Mulungu  zipatso.  Pakuti  pamene  tinali  m’thupi  5 
la  nyama,  zofuna  za  machimo,  zimene  zinali  mwa  mala- 
mulo,  zinali  kuchita  m’ziwalo  zathu,  kuti  zibalire  imfa 
zipatso.  Koma  tsopano  tinamasulidwa  ku  malamulo,  6 
pamene  titafa  kwa  ichi  chimene  tinagwidwa  nacho  kale  ; 
chotero  kuti  titumikire  mu  utsopano  wa  mzimu,  si  mu 
ukale  wa  chilembedwe  ai. 

Malamulo  aonetsa  zoipa. 

Pamenepo  tidzatani  ? Kodi  malamulo  ali  uchimwo  ? 7 

Msatero  ai.  Koma  ine  sindikadazindikira  uchimwo,  koma 
mwa  malumulo  ndipo ; pakuti  sindikadazindikira  chila- 
kolako  sakadati  malamulo,  Usasirire  : koma  uchimwo,  8 
pamene  unapeza  chifukwra,  unachita  mkati  mwanga  mwa 

lamulo  zilakolako  zonse ; pakuti  popanda  malamulo 
9 uchimwo  uli  wakufa.  Ndipo  kale  ine  ndinali  wa  moyo 
popanda  malamulo ; koma  pamene  lamulo  linadza, 

10  uchimwo  imatsitsimuka,  ndimo  ine  ndinafa.  Ndipo 
lamulo,  limene  linali  lakupatsa  moyo,  ndinalipeza  ili 

11  lakupatsa  imfa.  Pakuti  uchimwo,  pamene  unapeza  chi- 
fukwa  mwa  lamulo,  unandinyenga  ine,  ndipo  unandipha 

12  nalo.  Chotero  malamulo  ali  oyera,  ndi  lamulo  lache 
nloyera,  ndi  lolungama,  ndi  labwino. 

Kulimbana  mkati  mwanga. 

13  Ndipo  tsopano  chabwino  chija  chinandikhalira  imfa 
kodi?  Msatero  ai.  Koma  uchimwo,  kuti  uoneke  kuti 
uli  uchimwo,  wandichitira  imfa  mwa  chabwino  chija ; 
kuti  uchimwo  ukakhale  wochimwitsa  nditu  mwa  lamulo. 

1 4 Pakuti  tidziwa  kuti  malamulo  ali  auzimu  ; koma  ine  ndiri 

15  wa  thupi,  wogulitsidwa  kapolo  wa  uchimwo.  Pakuti 
chimene  ndichita  sindichizindikira ; pakuti  sindichita 
chimene  ndifuna,  koma  chimene  ndidana  nacho,  ndichi- 

16  chita  ichi.  Koma  ngati  ndichita  chimene  sindichifuna, 

1 7 ndibvomerezana  nawo  malamulo  kuti  ali  abwino.  Ndipo 
tsopano  si  ine  ndichichita,  koma  uchimwo  wakukhalabe 

18  mkati  mwanga  ndiwo.  Pakuti  ndidziwa  kuti  mkati 
mwanga,  ndiko  m’thupi  langa  la  nyama,  simukhala 
chinthu  chabwino : pakuti  kufuna  ndiri  nako,  koma 

1 9 kuchita  chabwino  sindikupeza.  Pakuti  chabwino  chimene 
ndichifuna,  sindichichita  ; koma  choipa  chimene  sindichi- 

20  funa,  chimene’cho  ndichichita.  Koma  ngati  ndichita 
chimene  sindichifuna,  si  ndine’nso  amene  ndichichita, 
koma  uchimwo  wakukhalabe  mkati  mwanga  ndiwo. 

21  Ndipo  chotero  ndipeza  lamulo  ili,  kuti,  pamene  ndifuna 

22  cliabwino,  uchimwo  ulipo.  Pakuti  monga  mwa  munthu 
wa  mkati  mwanga,  ine  ndikondwera  ndi  malamulo  a 

23  Mulungu : koma  ndiona  lamulo  lina  m’ziwalo  zanga,  liri 
kulimbana  ndi  lamulo  la  mtima  wanga,  ndi  kundi- 

24  gonjetsa  kapolo  wa  lamulo  la  m’ziwalo  zanga.  Munthu 
wrosauka  ine  : adzandilanditsa  ndani  m’thupi  la  imfa  iyi  ? 

25  Ndiyamika  Mulungu,  mwa  Yesu  Kristu  Ambuye  wathu. 
Ndipo  chotero  ine  ndekha  ndi  mtimatu  nditumikira  mala- 
mulo  a Mulungu ; koma  ndi  thupi  la  nyama  nditumikira 
lamulo  la  uchimwo. 

Moyo  wathu  watsopano  mwa  Kristu. 

3 Chifukwa  chache  tsopano  palibe  kutsutsidwa  kwa 

amene’wo  akukhala  mwa  Kristu  Yesu.  Pakuti  lamulo  2 
la  mzimu  \va  moyo  mwa  Kristu  Yesu  landimasula  ine  ku 
malamulo  a uchimwo  ndi  a imfa.  Pakuti  chimene  mala-  3 
mulo  sanathe  kuchita,  popeza  anafoka  mwa  thupi  la 
nyama,  Mulungu,  anatumiza  Mwana  wache  wa  Iye  yekha 
m’chifanizo  cha  thupi  la  nyama  la  kuchimwa,  ndi  chifu- 
kwa  cha  uchimwo,  natsutsa  uchimwo  m’thupi  la  nyama ; 
kuti  chilungamo  chache  cha  malamulo  chikakwaniridwe  4 
mwa  ife,  amene  sitiyendayenda  monga  mwa  thupi  la 
nyama,  koma  monga  mwa  mzimu. 

Pakuti  iwo  amene  ali  monga  mwa  thupi  la  nyama  5 
asamalira  zinthu  za  thupi ; koma  iwo  amene  ali  monga 
mwa  mzimu,  asamalira  zinthu  za  mzimu  : pakuti  chisa-  6 
maliro  cha  thupi  la  nyama  chiri  imfa ; koma  chisamaliro 
cha  mzimu  chiri  moyo  ndi  mtendere.  Chifukwa  chisa-  7 
maliro  cha  thupi  la  nyama  chidana  ndi  Mulungu ; pakuti 
sichigonja  ku  malamulo  a Mulungu,  pakuti  sichikhoza 
kutero.  Ndipo  iwo  amene  ali  m’thupi  la  nyama  sangathe  8 
kukondweretsa  Mulungu. 

Koma  inu  simuli  m’thupi  la  nyama  ai,  koma  mu  9 
mzimu,  ngatitu  Mzimu  wa  Mulungu  ukhalabe  mwa  inu. 
Koma  ngati  munthu  alibe  Mzimu  wa  Kristu,  siali  wache 
wa  Kristu.  Ndipo  ngati  Kristu  akhala  mwa  inu,  thupi’lo  10 
nditu  liri  lakufa  chifukwa  cha  uchimwo ; koma  mzimu 
uli  wamoyo  chifukwa  cha  chilungamo.  Koma  ngati  11 
Mzimu  wa  Iye  amene  adaukitsa  Yesu  kwa  akufa  ungo- 
khalabe  mwa  inu,  Iye’yo  adaukitsa  Yesu  kwa  akufa 
adzapatsa’nso  moyo  matupi  anu  akufa,  mwa  Mzimu  waehe 
wakukhala  mwa  inu. 

Ife  ndife  ana  a Mulungu. 

Chifukwa  chache,  abale,  ife  tiri  amangawa  si  ache  a 12 
thupi  la  nyama  ai,  kukhala  ndi  moyo  monga  mwa  thupi 
la  nyama ; pakuti  ngati  mukhala  ni  moyo  monga  mwa  13 
thupi  la  nyama,  mudzafa ; koma  ngati  ndi  mzimu  mufetsa 
zochita  zache  za  thupi,  mudzakhala  ndi  moyo.  Pakuti  onse  14 
amene  atsogozedwa  ndi  Mzimu  wa  Mulungu,  amene’wo 
ali  ana  a Mulungu.  Pakuti  inu  simunalandira  mzimu  wa  15 
ukapolo  kuchita’nso  mantha;  koma  munalandira  mzimu 
wa  chilandiridwe,  umene  tipfuula  nawo,  kuti,  Abba,  Atate. 
Mzimu  utsimikiza  mwini  yekha  pamodzi  ndi  mzimu  16 
wathu,  kuti  tiri  ana  a Mulungu ; ndipo  ngati  ana,  17 
pomwepo’nso  olowa-nyumba  ; inde  olowa-nyumba  ache  a 
Mulungu,  ndi  olowa  anzache  a Kristu ; ngatitu  ife  tisa- 

utsidwa  pamodzi  naye,  kuti  tikalandire’nso  ulemerero 
pamodzi  ndi  Iye. 

Zolengedwa  zonse  zilindira  ana  a Mulungu. 

18  Pakuti  ndiyesera  kuti  masauko  a nyengo  yatsopano 
sayenera  kulinganizidwa  ndi  ulemerero  umene  udzaone- 

1 9 tsedwa  kwa  ife.  Pakuti  chiyembekezetso  cha  cholengedwa 

20  chilindira  bvumbulutso  la  ana  a Mulungu.  Pakuti  cho- 
lengedwa’cho  chagonjetsedwa  ku  utsiru,  chosafuna  mwini, 

21  koma  chifukwa  cha  Iye  amene  anachigonjetsa,  ndi  chiye- 
mbekezo  kuti  cholengedwa  chomwe  chidzamasulidwa  ku 
ukapolo  wa  chibvundi,  ndi  kulowa  ufulu  wa  ulemerero  wa 

22  ana  a Mulungu.  Pakuti  tidziwa  kuti  cholengedwa  chonse 
chibuula,  ndi  kugwidwa  m’zowawa  pamodzi  kufikira 

23  tsopano.  Ndipo  si  chotero  chokha,  koma  ife  tokha’nso, 
tiri  nazo  zolawa  za  Mzimu,  inde  ife’nso  tibuula  mkati 
mwathu,  ndi  kulindirira  chilandiridwe  chathu,  ndicho, 

24  chiomboledwe  cha  thupi  lathu.  Pakuti  ife  tinapulumu- 
tsidwa  ndi  chiyembekezo ; koma  chiyembekezo  chimene 
chioneka  si  chiri  chiyembekezo  ai ; pakuti  ayembekezera 

25  ndani  chimene  achipenya  ? Koma  ngati  tiyembekezera 
chimene  ife  sitichipenya,  pomwepo  tichilindirira  ndi 
chipiriro. 

26  Ndipo  momwemo’nso  Mzimu  utandiza  kufoka  kwathu; 
pakuti  chimene  tingapemphere  monga  chiyenera,  siti- 
dziwa ; koma  Mzimu  mwini  apempherera  kwa  ife  ndi 

27  zobuula  zosatheka  kuneneka ; ndipo  Iye  amene  asantula 
m’mitima  adziwa  chimene  achisamalira  Mzimu,  chifukwa 
apempherera  kwa  oyera  mtima  monga  mwa  chifuno  cha 

28  Mulungu.  Ndipo  tidziwa  kuti  kwa  amene’wo  akonda 
Mulungu  zinthu  zonse  zitandizana  kuwacliitira  ubwino, 
kwa  iwo  amene  aitanidwa  monga  mwa  kutsimikiza  kwa 

29  mtima  wache.  Chifukwa  kuti  iwo  amene  Iye  anawadzi- 
wiratu,  iwo’wa  anawalamuliratu  afanizidwe  ndi  chifaniziro 
cha  Mwana  wache,  kuti  Iye  akakhale  mwana  woyamba 

30  wa  abale  ambiri : ndimo  amene  Iye  anawalamuliratu, 
iwo  anawaitana’nso : ndimo  iwo  amene  Iye  anawaitana, 
iwo’wa  anawayesera’nso  olungama : ndimo  iwo  amene 
Iye  anawayesera  olungama,  iwo’wa  anawapatsa’nso  ule- 
merero. 

Mulungu  ali  nafe,  adzatitsutsa  ndani  ? 

31  Ndipo  tidzatani  ndi  zinthu  izi  ? Ngati  Mulungu  ali 

32  ndi  ife,  adzatikaniza  ndani  ? Iye  amene  sanatimana 

298 


AROMA 


9,  7. 

Mwana  wache  wa  Iye  yekha,  koina  anampereka  chifukwa 
cha  ife  tonse,  adzalekeranji  kutipatsa’nso  ife  zinthu  zonse 
kwaulere  pamodzi  ndi  Iye  ? Ndani  adzaneneza  osankhidwa  33 
a Mulungu?  Mulungu  ndiye  amene  awayesera  olungama; 
ndani  adzawatsutsa  ? Kristu  Yesu  ndiye  amene  adafera,  34 
inde  makamaka,  ndiye  amene  adauka  kwa  akufa,  amene 
akhala’nso  pa  dzanja  lamanja  la  Mulungu,  amene’nso 
apempherera  ife.  Adzatipatutsa  ife  ndani  ku  chikondi  35 
cha  Kristu  ? sautso  kodi,  kapena  kuwawitsa  mtima,  kapena 
kuzunza,  kapena  njala,  kapena  mariseche,  kapena  zo- 
opsya,  kapena  lupanga  kodi  ? Monga’nso  kwalembedwa,  36 

Chifukwa  clianu  tiri  kuphedwa  dzua  lonse  ; 

Tinayesedwa  monga  nkhosa  zakupha. 

Koma  m’zonse’zi,  ife  tilakikatu,  mwa  Iye  amene  anati-  37 
konda  ife.  Pakuti  mtima  wanga  wandikopa  kuti  nga-  38 
khale  imfa,  ngakhale  moyo,  ngakhale  angelo,  ngakhale 
mafumu,  ngakhale  zinthu  ziripo,  ngakhale  zinthu  ziri- 
nkudza,  ngakhale  zimphamvu,  ngakhale  utali,  ngakhale  39 
kuya,  ngakhale  cholengedwa  china  chiri  chonse,  sichi- 
ngadzakhoze  kutipatutsa  ife  ku  chikondi  cha  Mulungu, 
chimene  chiri  m’Kristu  Yesu  Ambuye  wathu. 

Paulo  alirira  kusamvera  kwa  aYuda. 

Ndinena  zoona  m’Kristu,  sindinama  ai,  chikumbu  Q 
mtima  changa  chitsimikiza’nso  pamodzi  ndine  mwa  Mzimu  2 
Woyera,  kuti  ndagwidwa  ndi  chisoni  chachikuru  ndi  ku- 
pwetekwa  mtima  kosaleka.  Pakuti  ndikadangofuna  kuti  3 
ine  ndekha  ndikapatulidwe  kutari  ndi  Kristu  m’malo 
mwa  abale  anga,  ndiwo  anansi  anga  monga  mwa  thupi 
la  nyama : ndiwo  alsrayeli ; cha  iwo  chiri  chilandiridwe-  4 
’cho,  ndi  ulemerero’wo,  ndi  mapangano’wo,  ndi  kupatsa’ku 
kwa  malamulo,  ndi  kutumikira  m’kachisi  wa  Mulungu, 
ndi  malonjezo ; a iwo  ali  makolo,  ndi  kwa  iwo  anachokera  5 
Kristu,  monga  mwa  thupi  la  nyama,  ndiye  Mulungu  wa 
pamwamba  pa  zonse  wolemekezeka  ku  nthawi  zonse. 
Amen. 

Ulamuliro  wache  wa  Mulungu  wa  kusankha  ena. 

Koma  sikuli  ngati  mau  a Mulungu  anakhala  chabe  ai.  6 
Pakuti  onse  akuchokera  kwa  Israyeli  siali  Israyeli : kapena  7 
chifukwa  ali  mbeu  ya  Abraliamu,  siali  onse  ana : koma, 
anati, 

Mwa  Isake  mbcu  yako  idzaitanidwa. 

8 Ndiko  kuti,  ana  a thupi  la  nyama  sakhala  iwo  ana  a 
Mulungu  ai ; koma  ana  a lonjezo  awerengedwa  mbeu 

9 yache.  Pakuti  mau  a lonjezo  ndi  amene’wa, 

Pa  nyengo  iyi  ndidzadza, 

Ndimo  Sara  adzakhala  ndi  mwana. 

10  Ndipo  si  chotero  chokha,  koma  Rebeka’nso,  pamene  anali 

1 1 ndi  pakati  pa  mmodzi,  ndiye  atate  wathu  Isake ; pakuti 
mmene  ana’wo  asanabadwe,  kapena  asanachite  iwo 
kanthu  kabwino  kapena  koipa,  kuti  kutsimikiza-mtima 
kwa  Mulungu  monga  mwa  kusankha  kukhale,  si  chifukwa 
cha  nchito  ai,  koma  chifukwa  cha  w'akuitana’yo,  chotero 
kunanenedwa  kwa  uyo, 

12  Wamkuruyo  adzakhala  kapolo  wa  wang'ono’yo. 

13  Inde  monga  kunalembedwa, 

Ndinakonda  Yakobo,  koma  ndinamuda  Esau. 

14  Ndipo  tsono  tidzatani  ? Kodi  chiripo  chisalungamo  ndi 

15  Mulungu?  Msatero  ai.  Pakuti  anati  ndi  Mose, 

Ndidzachitira  chifundo  amene  ndichitira  chifundo, 

Ndimo  ndidzakhala  ni  chisoni  ndi  amene  ndikhala  naye 
chisoni. 

16  Chotero  sicliikhala  cha  munthu  amene  afunira,  kapena 
cha  amene  atamanga,  koma  cha  Mulungu  amene  achitira 

17  chifundo.  Pakuti  lembo  linena  kwa  Farao, 

Chifukwa  cha  ichi  ndinakuutsa  iwe, 

Kuli  ndikaonetse  mwa  iwe  mphamvu  yanga, 

Ndimo  kuti  dzina  langa  likabukitsidwe  pa  dziko  lonse 
la  pansi. 

18  Chotero  Iye  achitira  chifundo  amene  Iye  afuna,  ndimo 
amene  Iye  afuna  amuumitsa  mtima. 

19  Pamenepo  udzanena  ndine  kodi,  Adandaulabe  bwa- 

20  nji  ? Pakuti  ndani  anakaniza  chifuno  chache  ? Koma 
munthu  iwe,  ndiwe  ani  ukabwezera  Mulungu  mau? 
Kodi  chinthu  chopangidwa  chidzanena  ndi  amene  ana- 

21  chipanga,  Undipangiranji  ine  chotero  ? Kodi  kapena 
woumba  mbiya  sakutha  kuchita  zache  pa  dothe,  kuumba 
ndi  nchinchi  yomwe’yo  chotengera  chimodzi  cha  ulemu 

22  ndi  china  cha  manyazi?  Ndipo  titani  ngati  Mulungu, 
pofuna  Iye  kuonetsa  mkwiyo  wache,  ndi  kudziwitsa 
mphamvu  yache,  analekerera  ndi  chilekerero  chambiri 

zotengera  za  mkwiyo  zokonzekera  kukaonongeka  ? ndimo  23 
kuti  lye  akadziwitse  kulemera  kwa  ulemerero  wache  pa 
zotengera  za  chifundo,  zimene  Iye  anazikonzeratu  ku 
ulemerero,  ndi  ife,  amene’nso  Iye  anatiitana,  si  a kwa  24 
aYuda  okhaokha,  koma’nso  a kwa  anthu  a mitundu  ? 
Monga  ati’nso  mwa  Hosea,  25 

Amene’wo  sanakhala  anthu  anga,  ndidzawacha  anthu  anga  ; 

Ndimo  iyc  amene  sanali  wokondedwa.  wokondedwa. 

Ndipo  kudzali,  kuti  pa  malo  pamenepo  kunanenedwa  kwa  26 
iwo,  Simuli  anthu  anga  ai, 

Pomwepo  iico  adzanenedwa,  ana  a Mulungu  wamoyo. 

Ndipo  Yesaya  apfuula  za  Israyeli,  kuti,  27 

Ungakhale  unyinji  wa  ana  a Israyeli  ukhala  motiga  mchenga 
wa  ku  nyanja,  chotsalira  ndicho  chidzapulumuka. 

Pakuti  Ambuye  adzachita  mau  ache  pa  dziko  la  pansi  28 
pano,  kuwatsiriza  ndi  kuwatseteka.  Ndipo  monga  Yesaya  29 
anati  kale, 

Ngati  Ambuye  wa  Magulu  a kumwamba  sanatmyira  ife 
mbeu, 

Tikadakhala  monga  Sodoma,  ndimo  tikadafanana  ndi 
Gomora. 

Chifukwa  chache  tidzatani  ? Kuti  amitundu  amene  sana-  30 
tsata  chilungamo,  anafikira  chilungamo,  ndicho  chilu- 
ngamo  cha  chikulupiriro ; koma  Israyeli,  potsata  lamulo  31 
la  chilungamo,  sanafikira  lamulo’lo.  Chifukwa  chanji  ? 32 
Chifukwa  kuti  sanachitsate  ndi  chikulupiriro,  koma 
monga  ngati  ndi  nchito  ya  malamulo.  Anakumudwa 
pa  mwala  wokumudwitsa ; monga’nso  kwalembedwa,  33 
kuti, 

Onani,  ndikhazika  m’Sioni  mwala  wakukumudwa  nawo,  ndi 
tanlwe  logwetsa  ; 

Ndipo  wakukulupirira  Iye  sadzachita  manyazi. 

AYuda  anataya  chiluDgamo  cha  Mulungu. 

Abale,  kufunitsa  kwa  mtima  wanga  ndi  pemphereroj  0 
langa  limene  ndiwapempherera  kwa  Mulungu  ndilo, 
kuti  apulumuke.  Pakuti  ndiwachitira  iwo  mboni  kuti  2 
ali  ndi  changu  cha  kwa  Mulungu,  koma  si  monga  mwa 
chidziwitso.  Pakuti  pakusadziwa  chilungamo  cha  Mulu-  3 
ngu,  ndimo  kufuna  kukhazikitsa  chilungamo  cha  iwo  okha, 
iwo  sanagonja  ku  chilungamo  cha  Mulungu.  Pakuti  4 

Kristu  ali  chimariziro  cha  malamulo  kufikira  chilungamo 

5 kwa  amene  ali  yense  akulupirira.  Pakuti  Mose  walemba 
kuti  munthu  amene  achita  chilungamo  cha  m’malamulo, 

6 adzakhala  ndi  moyo  nacho.  Koma  chilungamo  cha 
chikulupiriro  chitero,  Usamanena  mu  mtima  mwako, 

7 Adzakwera  ndani  kumwamba’ko  ? ndiko,  kutsitsa’ko 
Kristu ; kapena,  adzatsika  ndani  ku  dzenje’ko  ? ndiko, 

8 kukweza  Kristu  kwa  akufa.  Koma  chitani?  Mau  ali 
pafupi  ndiwe,  mkamwa  mwako,  ndi  mu  mtima  mwako; 

9 ndiwo  mau  a chikulupiriro,  amene  ife  tiwalalikira : kuti 
ngati  udzabvomereza  mkamwa  mwako  Yesu,  ndiye 
Ambuye,  ndi  kukulupirira  mu  mtima  mwako  kuti  Mulu- 

10  ngu  anamukitsa  kwa  akufa,  udzapulumuka : pakuti  ndi 
mtima  munthu  akulupirira  kufikira  ku  chilungamo ; 
ndimo  mkamwa  abvomereza  kufikira  ku  chipulumutso. 

1 1 Pakuti  lembo  litero,  Amene  ali  yense  akulupirira  Iye 

12  sadzachita  manyazi.  Pakuti  kulibe  kusiyana  mYuda  ndi 
mHelene:  pakuti  Yemwe’yo  ali  Ambuye  wa  onse,  nawa- 

13  chitira  zolemera  onse  amene  aitana  pa  Iye : pakuti, 
amene  ali  yense  adzaitana  pa  dzina  la  Ambuye  adzapu- 

14  lumuka.  Ndipo  iwo  adzaitaniranji  pa  Iye  amene  sana- 
mkulupirira  ? ndimo  adzakulupiriranji  Iye  za  amene  iwo 
sanamva?  ndimo  adzamva  bwanji  wopanda  wolalikira? 

15  ndimo  adzalalikiranji,  ngati  satumidwa?  monga’nso  kwa- 
lembedwa, 

Okometsetsa  nditu  ali  mapazi  a iwo  akulalikira  Ulenga 
Wabicino  wa  zinthu  zabwino. 

16  Koma  onse’wo  sanamvera  Utenga  Wabwino.  Pakuti 
Yesaya  anena, 

Ambuye,  anakidupirira  ndani  zonena  ife? 

17  Chomwecho  chikulupiriro  chidza  ndi  zonenedwa,  ndimo 

18  zonenedwa  zidza  mwa  mau  a Kristu.  Koma  ine  nditi, 
Sanamva  iwo  kodi  ? Indetu, 

Manenedwe  arco  anaturukira  kunsi  kuno  konse, 

Ndi  maiieno  aico  ku  malekezero  a dziko  la  anihu. 

19  Koma  nditi,  Kodi  Israyeli  alibe  kudziwa?  Poyambapo, 
Mose  anena, 

Ine  ndidzachititsa  inu  nsanje  ndi  iwo  amene  sakhala 
mtundu  wa  anthu, 

N didzakwiilsa  inu  ndi  mtundu  wopu/ukira. 

302 


AROMA 


11,  13. 


Ndipo  Yesaya  alimbika  mtima  nditu,  nati,  20 

Ndinapezedica  ndi  iwo  amene  sanandifuna  ; 

Ndinaoneka  kica  iico  amene  sanandifunsa. 

Koma  kwa  Israyeli  anena,  Dzua  lonse  ndinatambalitsa  21 
manja  anga  kwa  anthu  osamvera  ndi  okanakana. 

Mulungu  anataya  aYuda  osamvera. 

Chifukwa  chache  ndinena,  Mulungu  anataya  anthu  j j 
ache  kodi  ? Msatero  ai.  Pakuti  ine’nso  ndiri  mlsrayeli, 
wa  mbeu  ya  Abrahamu,  wa  pfuko  la  Benyamini.  Mulu-  2 
ngu  sanataya  anthu  ache  amene  Iye  anawazindikiratu. 
Kapena  simudziwa  kodi  chimene  lembo  linena  za  Eliya  ? 
kuti  anaumirira  Mulungu  ponenera  Israyeli,  kuti,  Ambuye,  3 
anawapha  aneneri  anu,  nagwetsa  potirapo  nsembe  zanu ; 
ndimo  ine  ndatsala  ndekha,  ndimo  alikufuna  moyo  wanga. 
Koma  kuyanka  kwa  Mulungu  kudatani  kwa  iye?  Ndi-  4 
nadzisiyira  ndekha  anthu  amamuna  zikwi  zisanu  ndi 
ziwiri,  amene  sanagwadira  Baala.  Chotero’nso  nthawi  5 
yatsopano  chiripo  chotsalira  monga  mwa  kusankha  kwa 
chisomo.  Koma  ngati  kuli  ndi  chisomo,  sikuli’nso  ndi  6 
nchito  ai : ndipo  ngati  sikutero,  chisomo  sichikhala’nso 
chisomo. 

Ndipo  chiani  tsono  ? Ichi  chimene  Israyeli  angofuna-  7 
funa  sanachipeza  ; koma  osankhidwa’wo  anachipeza,  ndimo 
otsala’wo  anaumitsidwa  mtima : mongakunalembedwa  kuti,  8 
Mulungu  anawapatsa  mzimu  wa  tulo,  maso  kuti  asapenye, 
ndi  makutu  kuti  asamve,  kufikira  lero  lino.  Ndipo  9 
Davide  akuti, 

Gome  lao  likhale  kwa  iico  ngati  msampha,  ndi  ngati  diua, 

Ndi  monga  chokumudwitsa,  ndi  chosudzulira  : 

Maso  awo  adetsedwe,  kuti  asapenye,  10 

Ndipo  mmceramitse  msana  wao  masiku  onse. 

Chifukwa  chache  ndinena,  Anakumudwa  kodi  kuti  11 
akagwe?  Msatero  ai ; koma  ndi  kulakwa  kwao  chipulu- 
mutso  chinadza  kwa  anthu  akunja,  kudzachititsa  iwo 
nsanje.  Ndipo  ngati  kulakwa  kwao  kwatengera  dziko  12 
la  pansi  zolemera,  ndipo  kuchepa  kwao  kutengera  anthu 
a mitundu  zolemera ; nanga  koposa  kwanji  kudzaza 
kwao  ? 

Potsiriza  Mulungu  adzapulumutsa  aYuda. 

Koma  ndilankhula  ndi  inu  anthu  a mitundu.  Popeza  13 
ine  ndiri  mtumwi  wa  anthu  amitundu,  ndilemekeza  utumiki 

14  wanga  : kuti  ngati  nkutheka  ndikachititse  nsanje  amene’wo 

15  a mtundu  wanga,  ndi  kupulumutsa  ena  a iwo.  Pakuti 
ngati  kutaya  kw7ao  kuli  kuyanjanitsa  kwa  dziko  la  pansi 
pano,  nanga  kulandiridwa  kwao  kudzatani,  koma  nditu 
ngati  moyo  wakuchokera  kw7a  akufa  ? 

16  Ndipo  ngati  zoyambira  ziri  zoyera,  chotero’nso  mta- 
nda  : ndimo  ngati  muzu  uli  woyera,  chotero’nso  nthambi. 

1 7 Koma  ngati  mitambi  yina  inatyoledwa,  ndimo  iwe,  ndiwre 
mtengo  wa  zitona  wa  ku  thengo,  unamezetsana  mwa  iyo, 
ndimo  unakhala  wogawana  pamodzi  nayo  wTa  muzu  wa 

18  mafuta  ache  a mtengo’wo  ; usadzitama  iwe  wekha  pa  mita- 
mbi’yo : koma  ngati  udzitama  wekha,  suli  iwe  amene 
unyamula  muzu,  ai,  koma  muzu  ukunyamula  iwetu. 

19  Ndipo  kapena  udzanena,  Mitambi’yo  yatyoledw'a  kuti  ine 

20  ndikamezetsana  nawo.  Chabwino ; iwo  anatyoledwa  ndi 
kusakulupirira  kwao,  ndimo  iwe  umakhala  ndi  chikulupi- 

21  riro  chako.  Usamadzikuza  m’mtima,  koma  opatu : pakuti 
ngati  Mulungu  sanaleka  mitambi  ya  mtundu  wache, 

22  inde  sadzakulekani  inu  nomwe.  Chifukwa  chache  onani 
chifatso  ndi  kuumira  kwache  kwa  Mulungu : kwa  iwo 
adagwa,  kuuma  kwache ; koma  kwa  iwe  chifatso  chache 
cha  Mulungu,  ngati  ukhala  chikhalire  m’chifatso’mo ; 

23  koma  ngati  sutero,  adzakusadza  iwe.  Ndipo  iwo’nso, 
ngati  sakhala  chikhalire  ndi  chisakulupiriro,  adzaw'ame- 

24  zanitsa’nso.  Pakuti  ngati  iwe  unasadzidwa  ku  mtengo 
wTa  zitona  wa  mtundu  wa  ku  thengo,  ndimo  unameretsana 
ndi  mtengo  wa  zitona  wabwuno,  mokaniza  makhalidwTe 
ako  : koposa  kotani  nanga  iwTo  ndiwo  mitambi  ya  mtundu 
wache,  adzawramezetsana  ndi  mtengo  wao  womwe’wo  wa 
azitona  ? 

25  Pakuti  sindifuna,  abale,  kuti  mukhale  osadziwa  chinsi- 
nsi  ichi,  kuti  mungadziyese  anzeru  mwa  inu  nokha, 
kuti  kuuma  mtima  kunadza  pang’ono  pa  Israyeli,  kufi- 

26  kira  kudzaza  kwa  anthu  a mitundu  kunalowTa ; ndipo 
chotero  Israyeli  yense  adzapulumuka : monga’nso  kuna- 
lembedwa,  kuti, 

Adzaturu/ca  ku  Sioni  Mpulumutsi  ; 
lye  adzachotsa  zamuano  kica  Yakobo  : 

27  Ndipo  ichi  chiri  chipangano  changa  ndi  iwo, 

Pamene  liie  ndidzachotsa  machimo  awo. 

28  Ndipo  za  Utenga  Wabwino,  iwro  ali  ngati  adani,  chifukwa 
cha  inu ; koma  za  chisankhidwe,  iwTo  ali  okondedwa, 

29  chifukwa  cha  makolo.  Pakuti  mphatso  zache  ndi  kuitana 

kwache  kwa  Mulungu  salapa  nazo.  Pakuti  monga  inu’nso  30 
kale  simunamvera  Mulungu,  koma  tsopano  munalandira 
chifundo  mwa  kusamvera  kwao,  chotero’nso  iwo  sanamvera  31 
tsopano,  kuti  iwo’nso  akalandire  chifundo,  chifukwa  cha 
chifundo  cha  kwa  inu.  Pakuti  Mulungu  anatsekera  32 
pamodzi  onse  m’kusamvera,  kuti  akachitire  onse 
chifundo. 


Ulemu  wache  wa  Mulungu. 

Ha ! kuya  kwache  kwa  kulemera  kwa  nzeru  ndi  kwa  33 
kudziwa  kwache  kwa  Mulungu ! Osasantulikadi  mawe- 
ruzo  ache,  ndimo  njira  zache  zosalondoleka ! Pakuti  34 
anadziwitsa  ndani  mtima  wache  wa  Ambuye  ? Kapena 
anakhala  mpungu  wache  ndani  ? Ndipo  anayamba  ndani  35 
kumpatsa  Iye,  ndipo  kudzambwezedwa’nso  kwa  iye! 
Chifukwa  zinthu  zonse  zichokera  kwa  Iye,  zichitika  mwa  36 
Iye,  ndi  kufikira  kwa  Iye.  Kwa  Iye’yo  ukhale  ulemerero 
ku  nthawi  zonse.  Amen. 

Kudzipereka  nsembe  kwa  Mulungu. 

Chifukwa  chache  ndikupemphani  inu,  abale,  mwaj  2 
zifundo  za  Mulungu,  kuti  mupereke  matupi  anu  nsembe 
yamoyo,  yoyera,  yokondweretsa  Mulungu,  ndiko  kupe- 
mbedza  kwanu  koyenera.  Ndimo  musafanizidwe  ndi  2 
maklialidwe  a pansi  pano  : koma  mukhale  osandulika,  ndi 
kukonza’nso  kwa  mtima  wanu,  kuti  mukazindikire  chimene 
chiri  chifuno  cha  Mulungu,  chabwino,  ndi  chokondweretsa, 
ndi  changwiro. 

Pakuti  ndi  chisomo  chapatsidwa  kwa  ine,  ndiuza  3 
munthu  ali  yense  wa  inu,  kuti  asaganize  koposa  kumene 
ayenera  kuganiza ; koma  kuganiza  kukadziletsa  yekha, 
monga  Mulungu  anagawira  kwa  munthu  ali  yense  muyeso 
wa  chikulupiriro.  Pakuti  monga  m’thupi  limodzi  tiri  nazo  4 
ziwalo  zambiri,  ndimo  ziwalo  zonse’zo  siziri  nayo  nchito 
imodzimodzi : chomwecho  ife,  ndife  ambiri,  tiri  thupi  5 
limodzi  mwa  Kristu,  ndimo  ziwalo  zinzache,  wina  ndi 
wina.  Ndipo  pokhala  ife  ndi  mphatso  zosiyana,  monga  6 
mwa  chisomo  chopatsidwa  kwa  ife,  kapena  mphatso  yaku- 
nenera,  tinenere  monga  mwa  muyeso  wa  chikulupiriro ; 
kapena  yakutumikira,  tidzipereke  ku  utumiki  uwu ; 7 

kapena  iye  wa  kupunzitsa,  ku  kupunzitsa’ko ; kapena  8 
iye  wa  kutaulira,  ku  kutaulira’ko ; wakugawira  achite 
ndi  mtima  woona  ; iye  wakuweruza,  aweruze  ndi  changu  ; 
iye  wa  kuchita  chifundo,  achite  ndi  kukondwa  mtima. 

Chikondi,  kudzichepetsa,  chifundo. 

9  Chikondano  chikhale  chopanda  chinyengo.  Dana 

10  nacho  choipa  ; gwirizana  nacho  chabwino.  M’chikondano 
cha  anzanu  wina  ndi  mnzache  mukondane  ndi  chikondi 
cheni  cheni ; mutsogolerane  ndi  kuchitira  wina  mnzache 

1 1 ulemu ; musakhale  aulesi  m’machitidwe  anu ; khalani 

1 2 achangu  mu  mzimu,  tumikirani  Ambuye  ; kondwerani 
m’chiyembekezo ; pirirani  m’masautso ; limbikani  chili- 

13  mbikire  m’kupemphera.  Patsani  ku  zosowa  za  oyera 

1  4 mtima  ; cherezani  aulendo.  Dalitsani  iwo  akuzunza  inu  ; 

15  dalitsani,  musawatemberere.  Kondwani  nawo  iwo  aku- 

16  kondwera ; lirani  nawo  akulira.  Mukhale  ndi  mtima 
umodzi  wina  ndi  mnzache.  Musasamalire  zinthu  zazikuru, 
koma  tsaganani  nawo  odzichepetsa.  Musadziyesere  anzeru 

17  mwa  inu  nokha.  Musabwezere  munthu  ali  yense  choipa 
chosintana  ndi  choipa.  Ganiziratu  zinthu  za  ulemu  pa  maso 

18  pa  anthu  onse.  Ngati  nkutheka,  monga  momwe  mukhoza, 

19  khalani  ndi  mtendere  ndi  anthu  onse.  Musabwezere 
choipa,  okondedwa,  koma  patukani  pa  mkwiyo ; pakuti 
kwalembedwa,  Kubwezera  kuli  kwanga,  ndidzasudzula,  ati 

20  Ambuye.  Koma  ngati  mdani  wako  akumva  njala, 
mumdyetse,  ngati  akumva  ludzu,  mumwetse ; pakuti 
pakutero  udzaunjika  makala  a moto  pa  muthu  pache. 

21  Musagonje  kwa  choipa’cho,  koma  ndi  chabwino  gonje- 
tsani  choipa. 

Kugonjera  kwathu  kwa  akuru. 

j 3 Anthu  onse  amvere  maulamuliro  a akulu ; pakuti 
palibe  ulamuliro  wina  koma  wochokera  kwa  Mulungu; 

2 ndipo  iwo  amene  alipo  aikidwa  ndi  Mulungu.  Kutero 
kuti  iye  amene  atsutsana  nawo  ulamuliro,  akaniza  choikika 
ndi  Mulungu ; ndipo  iwo  akukaniza,  adzadzitengera 

3 kulanga.  Pakuti  mafumu  sakhala  oopsa  nchito  zabwino 
koma  zoipa.  Ndipo  ufuna  kodi  kusaopa  ulamuliro  ? 
Chita  chabwino,  ndimo  udzalandira  kutama  m’mene’mo : 

4 pakuti  ndiye  mtumiki  wa  Mulungu,  kuchitira  iwe  zabwino. 
Koma  ngati  uchita  choipa,  opatu,  pakuti  iye  satenga 
lupanga  kwa  chabe  ; pakuti  ndiye  mtumiki  wa  Mulungu 
wa  kuchitira  mkwiyo  kwa  amene  amachita  zoipa. 

5 Chifukwa  chache,  kuyenera  kuti  mukhale  omvera,  si 
chifukwa  cha  mkwiyo  wokha,  koma  chifukwa’nso  cha 

6 chikumbu  mtima.  Pakuti  chifukwa  cha  ichi  mupatsa’nso 
msonko ; pakuti  ndiwo  atumiki  a nchito  ya  Mulungu, 

kulabadirabe  chinthu  chimene’chi.  Perekani  kwa  anthu  7 
onse  mangawa  awo ; msonko  kwa  amene  muli  amangawa 
a msonko ; kulipira  kwTa  amene  muli  amangawa  a kuli- 
pira ; kuopa  kwa  amene  muli  amangawa  a kuopa  ; ulemu 
kwa  amene  muli  amangawa  a ulemu. 

Chikondi  cha  pa  mnzako,  kudikira  chiyero. 

Musakhale  ndi  mangawa  kwa  munthu  ali  yense,  koma  8 
kukondana  ndiko ; pakuti  iye  amene  akondana  ndi 
mnzache  wakwanitsa  malamulo.  Pakuti  ili,  9 

Usachite  chigololo,  Usaphe,  Usabe,  Usasirire,  ndipo 
lingakhale  lamulo  lina  liri  lonse,  limangika  pamodzi 
m’mau  amene’wa,  kuti,  Udzakonda  mnzako  monga 
udzikonda  iwe  wekha.  Chikondano  sichichitira  mnzache  10 
choipa  ; chotero  chikondano’cho  chiri  chokwanitsa  mala- 
mulo. 

Ndipo  chitani  ichi,  podziwa  inu  nyengo’yo,  kuti  1 1 
tsopano  ndiyo  nthawi  yabwdno  ya  kuuka  ku  tulo ; 
pakuti  tsopano  chipulumutso  cliathu  chiri  pafupi  koposa 
pamene  tinayamba  kukulupirira.  Usiku  wapita,  ndi  dzua  12 
layandikira  ; chifukwa  chache  tibvule  nchito  za  mdima, 
ntibvale  chamuna  cha  kuimika.  Tiyendeyende  koyenera,  13 
monga  usana  ; si  m’madyerero  ndi  kuledzera  ai,  si  m’chi- 
gololo  ndi  chonyansa  ai,  si  mu  ndeu  ndi  nsanje  ai.  Koma  11 
bvalani  inu  Ambuye  Yesu  Kristu,  ndimo  musaganizire  za 
thupi  la  nyama  kuchita  zofuna  zache. 

Chipiriro  cha  pa  ofoka. 

Ndipo  iye  amene  ali  wofoka  m’chikulupiriro,  mumla-j  4- 
ndire,  koma  si  kuchita  naye  makani  otsutsana  ai.  Munthu  2 
mmodzi  akulupirira  kuti  akadye  zinthu  zonse,  koma  wina 
wofoka  adya  zitsamba.  Wakudya’yo  asapeputse  wosa-  3 
dya’yo  ; ndimo  wosadya’yo  asawreruze  wakudya’yo  : pakuti 
Mulungu  wamlandira.  Ndani  iye  wrakuwreruza  mnyamata  4 
wa  mwini  wache  ? iye  aima  kapena  kugwa  kwa  mbuye 
wache  wa  mwrini  yekha.  Ndipo  adzaimitsidwa ; pakuti 
Ambuye  ali  wampliamvu  kumimitsa.  Munthu  mmodzi  5 
aganizira  tsiku  limodzi,  kuti  liposa  linzache  ; wina  agani- 
zira  masiku  onse,  kuti  alingana.  Munthu  ali  yense 
akhazikike  konse  mu  mtima  mwache.  Iye  wakusamalira  G 
tsiku,  alisamalira  kwa  Ambuye : ndipo  iye  wakudya, 
adyera  kwa  Ambuye,  pakuti  ayamika  Mulungu ; ndimo 
iye  wosadya,  kwa  Ambuye  sakudya,  nayamika’nso 
Mulungu.  Pakuti  palibe  mmodzi  wra  ife  akhala  ndi  moyo  7 

kwa  iye  yekha,  ndimo  palibe  mmodzi  adzifera  yekha. 

8 Pakuti  tingakhale  tiri  ndi  moyo,  tiri  ni  moyo  kwa 
Ambuye  ; kapena  tikafa,  tikufa  kwa  Ambuye  ; chifukwa 
chache  tingakhale  tiri  ndi  moyo,  kapena  tikafa  tikhala 

9 ache  a Ambuye.  Pakuti,  chifukwa  cha  ichi  Kristu 
adafera,  nakhala’nso  ndi  moyo,  kuti  Iye  akakhale  Ambuye 

10  wa  akufa  ndi  wa  amoyo.  Koma  iwe  uweruziranji  mbale 
wako  ? kapena  iwe’nso  upeputsiranji  mbale  wako  ? kuti 
ife  tonse  tidzaimirira  patsogolo  pa  mpando  wakuweruza 

11  wa  Mulungu.  Pakuti  kwalembedwa, 

Pali  moyo  wanga,  ati  Ambuye,  mabondo  onse  adzagicadira  Ine, 
Ndipo  malilime  onse  adzabvomereza  Mulunga. 

12  Chotero  munthu  ali  yense  wa  ife  adzadziwerengera  mlandu 
wache  kwa  Mulungu. 

Ufulu  ndi  chikondi. 

13  Chifukwa  chache  tisaweruzane’nso  wina  mnzache  ; koma 
weruzani  ichi  makamaka,  kuti  munthu  asaike  chokumu- 
dwitsa  pa  njira  ya  mbale  wache,  kapena  chomgwetsa. 

14  Ndidziwa,  ndimo  ndakhazikika  mtima  mwa  Ambuye  Yesu, 
kuti  palibe  chinthu  chonyansa  pa  chokha  ; koma  kwa  ame- 
ne’yo  achiyesera  chonyansa,  kwa  iye  chikhala  chonyansa. 

15  Koma  ngati  iwe  wachititsa  mbale  wako  chisoni  ndi 
chakudya,  pamenepo  iwe  ulibe  kuyendayenda’nso  ndi 
chikondano.  Usamuononga  iye  ndi  chakudya  chako, 

16  amene  Kristu  adamfera.  Chifukwa  chache  musalole 

17  chabwino  chako  achisinjirire.  Pakuti  ufumu  wa  Mulungu 
sukhala  chakudya  ndi  chakumwa,  koma  chilungamo  ndi 

18  mtendere,  ndi  chimwemwe  mwa  Mzimu  Woyera.  Pakuti 
iye  amene  atumikira  Kristu  mu  izi  akondweretsa 

19  Mulungu,  nabvomerezeka  ndi  anthu.  Chifukwa  chache 
tilondole  zinthu  za  mtendere,  ndi  zinthu  zakulimbikitsana 

20  wina  ndi  mnzache.  Usapasule  nchito  ya  Mulungu  chi- 
fukwa  cha  chakudya.  Zinthu  zonse  ziri  zoyera ; koma 
kuli  koipa  kwa  munthu  amene  akudya  ndi  hukumudwa. 

21  Kuli  kwabwino  kusadya  nyama,  kapena  kusamwa  vinyo, 
kapena  kusachita  chinthu  chiri  chonse,  chakukumudwitsa 

22  mbale  wako.  Chikulupiriro  chimene  uli  nacho,  ukhale 
nacho  kwa  iwe  wekha  pa  maso  pa  Mulungu.  Wodala 
ndiye  amene  sadziweruza  mwini  yekha  m’zinthu  zomwe 

23  iye  wazibvomereza.  Koma  iye  amene  akayikakayika,  atsu- 
tsika  ngati  akudya,  chifukwa  akudya  wopanda  chikulu- 

piriro ; ndipo  chinthu  chiri  chonse  chosakhala  cha 
chikulupiriro,  ndicho  uchimwo. 

Kristu  chitsanzo  chathu  cha  kudzikana. 

Ndipo  ife  amene  tiri  olimba  tiyenera  kunyamula  zofoka"]  5 
za  opanda  mphamvu,  ndi  kusadzikondweretsa  tokha. 

Wa  ife  yense  akondweretse  mnzache,  kumchitira  iye  2 
zabwino,  zakumlimbikitsa.  Pakuti  Kristu’nso  sanadzi-  3 
kondweretsa  yekha ; koma  monga  kwalembedwa, 
Minyozo  ya  iwo  amene  anakunyoza  iwe  inagwa  pa  Ine. 
Pakuti  zonse’zo  zinalembedwa  kale  zinalembedwa  kuti-  4 
langiza,  kuti  ndi  chipiriro  ndi  chitontozo  cha  malembo, 
tikakhale  ndi  chiyembekezo.  Ndipo  Mulungu  wa  chipi-  5 
riro  ndi  wa  chitontozo  apatse  inu  kuti  mukhale  ndi 
mtima  umodzi  wina  ndi  mnzache,  monga  mwa  Kristu 
Yesu;  kuti  nonse  pamodzi,  mkamwa  mmodzi,  mukaleme-  6 
keze  Mulungu  ndi  Atate  wa  Ambuye  wathu  Yesu  Kristu. 
Chifukwa  chache  mulandirane  wina^  ndi  mnzache,  mo-  7 
nga’nso  Kristu  anakulandirani  inu,  kukachitira  Mulungu 
ulemerero.  Ndipo  ndinena  kuti  Kristu  anakhala  mtumiki  8 

wa  mdulidwe,  chifukwa  cha  choonadi  cha  Mulungu,  kuti 
alimbikitse  malonjezo  opatsidwa  kwa  makolo,  ndimo  kuti  9 

anthu  a mitundu  yina  akalemekeze  Mulungu,  chifukwa 
cha  chifundo  ; monga  kwalembedwa, 

Chifukwa  cha  ichi  ndidzakuhvomerezani  Inu, 

Pakuti  pa  anthu  a mitundu, 

Ndidzayimbira  dzina  lanu. 

Ndipo’nso  anena,  10 

Kondwani,  amitundu  inu,  pamodzi  ndi  anthu  achc. 
Ndipo’nso,  11 

Tamandani  Ambuye,  inu  a mitundu  yonse  ; 

Ndipo  anthu  onse,  amtamandire. 

Ndipo’nso,  Yesaya  ati,  12 

Padzali  muzu  wa  Yese, 

Ndi  Iye  amene  aukira  kuchita  ufumu  pa  anthu  a mitundu  ; 

Pa  Iye'yo  anlhu  a mitundu  adzamyembekeza. 

Ndipo  Mulungu  wa  chiyembekezo  adzaze  inu  ndi  chi-  13 
mwemwe  chonse  ndi  mtendere  m’kukulupirira,  kuti 
mukachuruke  ndi  chiyembekezo,  mu  mphamvu  ya  Mzimu 
Woyera. 

Utumwi  wache  ndi  zotsimikiza-mtima  za  Paulo. 

14  Koma  ine  ndekha’nso,  abale  anga,  ndilimbika  mtima  za 
inu,  kuti  inu  nokha’nso  muli  kudzala  ndi  ubwino,  kudza- 
zidwa  ndi  kudziwitsa  konse,  ndi  kukhoza  kutaulirana 

15  wina  ndi  mnzache.  Koma  makamaka  ndi  kulimba  mtima 
ndalembera  kwa  inu  pang’ono,  monga  ngati  kukumbu- 
tsa’nso  inu,  chifukwa  cha  chisomo  chapatsidwa  kwa  ine 

16  ndi  Mulungu,  kuti  ndikhale  mtumiki  wa  Yesu  Kristu, 
kwa  anthu  a mitundu,  wa  kutumikira  Utenga  Wabwino 
wa  Mulungu,  kuti  kupereka  kwache  kwa  anthu  a mitundu 

1 7 kulandirike,  koyeretsedwa  ndi  Mzimu  Woyera.  Chifukwa 
chache  ndiri  nacho  chodzitamandira  cha  m’Kristu  Yesu 

18  ndi  zinthu  za  kwa  Mulungu.  Pakuti  sindingathe  kulimba 
mtima  kulankhula  zinthu  zimene  Kristu  sanazichita  mwa 
ine  za  kumveretsa  anthu  a mitundu,  ndi  mau  ndi  nchito, 

1 9 mu  mphamvu  ya  zizindikilo  ndi  zozizwitsa,  mu  mphamvu 
ya  Mzimu  Woyera ; kotero  kuti  ine  kuyambira  ku  Yeru- 
salemu  ndi  kuzungulira’ko  kufikira  ku  lliriko,  ndina- 

20  kwanitsa  Utenga  Wabwino  wa  Kristu ; ndipo  chotero 
ndinachiyesera  chinthu  cha  ulemu  kulalikira  Utenga 
Wabwino,  pa  malo’po  Kristu  asanachulidwe  kale,  kuti 

2 1 ndisamange  nyumba  pa  kuzika  kwa  munthu  wina.  Koma 
monga  kwalembedwa, 

Iwo  amene  utenga  wache  sunawafikire,  adzaona, 

Ndipo  iwo  amene  sanamve,  adzadziwitsa. 

22  Chifukwa  chache’nso  ndinaletsedwa  kawiri  kawiri 

23  ndisadze  kwa  inu ; koma  tsopano,  pamene  ndiribe  malo 
m’maiko  akuno,  ndimo  pamene  ndinali  ndi  kulakalaka 

24  zaka  zambiri  kudza  kwa  inu,  pamene  pali  ponse  ndidza- 
pita  ku  Spanya,  (pakuti  ndiyembekeza  kuonana  ndi  inu 
pa  ulendo  w^anga,  ndi  kuperekezedwa  ndi  inu  pa  njira 
panga  kumeneko,  ngati  ndidzayambe  kukhuta  pang’ono 

25  ndi  kukhala  ndi  inu)  koma  tsopano  ndipita  ku  Yerusa- 

26  lemu,  ndiri  kutumikira  oyera  mtima.  Pakuti  kunako- 
ndweretsa  a ku  Makedoniya  ndi  Akaya  kuchereza  osauka 

27  a kwa  oyera  mtima  a ku  Yerusalemu.  Pakuti  kuna- 
kondweretsa  iwo ; ndipo’nso  iwo  ali  amangawa  awo. 
Pakuti  ngati  amitundu  anakhala  ocherezeka  nawo  a zinthu 
zao  za  uzimu,  ali’nso  amangawa  akutumikira  iwo  ndi 

28  zinthu  za  thupi.  Koma  pamene  ndikatsiriza  ichi,  ndi 
kulimbikitsa  kwa  iwo  chipatso  ichi,  ndidzapyola  kwanu 

29  kupita  ku  Spanya.  Ndipo  ndidziwa  kuti  pamene  ndi- 

kadza  kwanu,  ndidzafika  m’kudzaza  kwache  kwa  chidalitso 
cha  Kristu. 

Ndipo  ndikudandaulirani,  abale,  ndi  Ambuye  wathu  30 
Yesu  Kristu,  ndi  chikondi  cha  Mzimu,  kuti  mudzalimbike 
pamodzi  ndi  ine  m’mapemphero  anu  kwa  Mulungu  chi- 
fukwa  cha  ine ; kuti  ndikapulumutsidwe  kwa  osamvera  3 1 
aja  a ku  Yudeya ; ndimo  kuti  utumiki  wanga  wa  ku 
Yerusalemu  ukhale  wolandirika  bwino  ndi  oyera  mtima ; 
kuti  ndi  chimwemwe  ndikadze  kwa  inu  mwa  chifuno  cha  32 
Mulungu,  ndimo  ndikapumule  pamodzi  ndi  inu.  Ndipo  33 
Mulungu  wa  mtendere  akhale  ndi  inu  nonse.  Amen. 

Zolawirana. 

Ndipereka  kwa  inu  Febe,  mlongo  wathu,  ndiye  mtu-j  6 
miki  wamkazi  wa  mpingo  wa  Ambuye  wa  ku  Kenekreya : 
kuti  mumlandire  iye  mwa  Ambuye,  monga  kuyenera  2 
oyera  mtima,  ndimo  kuti  mumtandize  m’zinthu  ziri  zonse 
adzakufunani  inu ; pakuti  iye  yekha  anali  wosungira  wa 
ambiri,  ndi  wa  ine  ndemwe.  Mulankhula  Priska  ndi  3 
Akula,  anchito  anzanga  m’Kristu  Yesu,  amene  anapereka  4 
khosi  lao  chifukwa  cha  moyo  wanga  ; amene  ndiwayamika, 
si  ine  ndekha,  koma’nso  mipingo  yonse  ya  Ambuye  ya 
kwa  anthu  amitundu : ndipo  mulankhule  mpingo  wa  5 
Ambuye  wa  m’nyumba  mwao.  Mulankhule  Epeneto 
wokondedwa  wanga,  ndiye  chipatso  choyambira  cha  Asiya 
cha  kwa  Kristu.  Mulankhule  Mariya  amene  anadzile-  6 
metsa  ndi  nchito  zambiri  za  kwa  inu.  Mulankhule  7 
Androniko  ndi  Yuniya,  anansi  anga,  ndi  andende  anzanga, 
amene  ali  omveka  mwa  amitundu,  amene’nso  ananditso- 
golera  ine  mwa  Kristu.  Mulankhuie  Ampliato  wokonde-  8 
dwa  wanga  mwa  Ambuye.  Mulankhule  Urbano  wanchito  9 
mnzathu  mwa  Kristu,  ndi  Staku  wokondedwa  wanga. 
Mulankhule  Apele,  wobvomerezedwa’yo  mwa  Kristu.  10 
Mulankliule  iwo  a kwa  Aristobulo.  Mulankhule  Hero-  11 
diona,  mbale  wanga.  Mulankhule  iwo  a kwa  Narkiso, 
amene  ali  mwa  Ambuye.  Mulankhule  Trufena,  ndi  1 2 
Trufosa  amene  agwiritsa  nchito  mwa  Ambuye.  Mu- 
lankhule  Persida,  wokondedwa’yo  amene  anagwiritsa 
nchito  zambiri  mwa  Ambuye.  Mulankhule  Ilufo,  wo-  13 
sankhidwa’yo  mwa  Ambuye,  ndi  amai  wache  ndi  wanga. 
Mulankhule  Asunikrito,  Felego,  Herme,  Patroba,  Herma  14 
ndi  abale  amene’wo  ali  nawo.  Mulankhule  Filologo  ndi  15 
Yuliya,  Nerea  ndi  mlongo  waclie,  ndi  Olumpa,  ndi  oyera 
mtima  onse  ali  pamodzi  nawo.  Mulankhulane  wina  ndi  1G 

mnzache  ndi  kumpsompsona  koyera.  Mipingo  yonse  ya 
Kristu  ikulankhulani  inu. 

17  Ndipo  ndikudandaulirani,  abale,  yang’anirani  iwo 
akuchita  zopatutsana’zo  ndi  zopuntwitsa’zo,  kosalingana 
ndi  chipunzitso’cho  munachipunzira  inu ; ndimo  potolo- 

18  kani  pa  iwo.  Pakuti  otere  satumikira  Ambuye  wathu 
Kristu,  koma  mimba  yao ; ndipo  ndi  mau  okoma  ndi 

19  osyasyalika  asokeretsa  mitima  ya  osalakwa.  Pakuti  ku- 
rnvera  kwanu  kunabukika  kwa  anthu  onse.  Chifukwa 
chache  ndikondwera  ndi  inu ; koma  ndifuna  kuti  muka- 
khale  anzeru  pa  zabwino,  korna  oona  mtima  pa  zoipa. 

20  Ndipo  Mulungu  wa  mtendere  adzapwanya  Satana  pansi  pa 
mapazi  anu  tsopano  lino. 

Chisomo  cha  Ambuye  wathu  Yesu  Kristu  chikhale  ndi 
inu  nonse. 

21  Timoteo  wanchito  mnzanga  akulankhulani  inu  ; ndi 

22  Lukiyo  ndi  Yasoni  ndi  Sosipatro,  abale  anga.  Ine  Tertio, 
ndiri  kulemba  kalata  amene’yo,  ndikulankhulani  inu  mwa 

23  Ambuye.  Gayo,  mwini  nyumba  wolandira  ine,  ndi 
mpingo  wonse  wa  Ambuye  akulankhulani  inu.  Erasto, 
ndiye  woyang’anira  mudzi  akulankhulani  inu,  ndipo’nso 
Kwarto  mbale’yo. 

25  Ndipo  kwa  Iye’yo  ali  wa  mphamvu  ya  kukhazitsa  inu 
monga  mwa  Utenga  wanga  Wabwino,  ndi  kulalikira  kwa 
Yesu  Kristu  monga  mwa  bvumbulutso  la  chinsinsi  chi- 

26  mene  chinabisika  mwa  nthawi  zonse  zosayambira,  koma 
chinaonetsedwa  tsopano,  ndimo  chinadziwitsidwa  kwa 
anthu  a mitundu  yonse  mwa  malembo  a aneneri’wo,  monga 
mwa  lamulo  la  Mulungu  wosatha,  kufikira  kumvera  kwa 

27  chikulupiriro  ; kwa  Mulungu  wanzeru  Yekhayekha,  mwa 
Yesu  Kristu,  kwa  Yemwe’yo  ukhale  ulemerero  ku  nthawi 
zonse.  Amen. 


KALATA  WOYAMBA  WA  PAULO 
MTUMWI  WOLEMBERA  KWA 
AKORINTO 

Paulo,  woitanidwa,  akhale  mtumwi  wa  Yesu  Kristu 
2 mwa  chifuniro  cha  Mulungu,  ndi  Sositene  mbale’yo,  kwa 
mpingo  wa  Mulungu  wakukhala  m’Korinto,  ndiwo  oyere- 
tsedwa  mwa  Kristu  Yesu,  oitanidwa  akhale  oyera  mtima, 

pamodzi  ndi  onse  akuitana  pa  dzina  la  Ambuye  wathu 
Yesu  Kristu,  m’malo  monse,  ndiye  wao,  ndi  wathu : 
Chisomo  kwa  inu  ndi  mtendere  zochokera  kwa  Mulungu  3 
Atate  wathu,  ndi  Ambuye  Yesu  Kristu. 

Ndiyamika  Mulungu  wanga  nthawi  yonse  kaamba  ka  4 
inu,  chifukwa  cha  chisomo  cha  Mulungu  chinapatsidwa 
kwa  inu  mwa  Kristu  Yesu;  kuti  m’zonse  munalemezedwa  5 
mwa  Iye,  m’mau  onse,  ndi  chidziwitso  chonse ; monga  6 
umboni  wa  Kristu  unakhazikika  mwa  inu ; kotero  kuti  7 
sichikusowani  inu  chaufuru  chiri  chonse ; pa  kulindira 
inu  bvmnbulutso  la  Ambuye  wathu  Yesu  Kristu;  amene-  8 
’nso  adzakukhazitsani  inu  kufikira  chimariziro,  kuti  mukhale 
opanda  chifukwa  m’tsiku  la  Ambuye  wathu  Yesu  Kristu. 
Mulungu  ali  wokulupirika  amene  munaitanidwa  mwa  Iye,  9 
ku  chiyanjano  cha  mwana  wache  Yesu  Kristu,  Ambuye 
wathu. 

Malekano  mu  mpingo  wa  ku  Korinto. 

Koma  ndikupemphani  inu,  abale,  mwa  dzina  la  10 
Ambuye  wathu  Yesu  Kristu,  kuti  munene  chimodzimodzi 
inu  nonse,  ndi  kuti  pasakhale  malekano  pakati  pa  inu ; 
koma  mumangike  mu  mtima  womwe’wo  ndi  m’chiweru- 
ziro  chomwe’cho.  Pakuti  zinamveka  kwa  ine  za  inu,  11 
abale  anga,  ndi  iwo  a kwa  Kloe,  kuti  pali  makani  pakati 
pa  inu.  Koma  ichi  ndinena,  kuti  yense  wa  inu  anena,  12 
Ine  ndine  wa  Paulo ; koma  ine  wa  Apolo ; koma 
ine  wa  Kefa ; koma  ine  wa  Kristu.  Kodi  Kristu  waga-  1 3 
wika  ? Paulo  kodi  anapachikidwa  chifukwa  cha  inu  ? 
Kapena  kodi  munabatizidwa  m’dzina  la  Paulo?  Ndi-  14 
yamika  Mulungu  kuti  sindinabatiza  mmodzi  yense  wa  inu, 
koma  Krisipo  ndi  Gayo ; kuti  anganene  mmodzi  kuti  1 5 
mwabatizidwa  m’dzina  langa.  Koma  ndinabatiza’nso  16 
a pa  banja  la  Sitefana ; za  ena,  sindidziwa  ngati  ndina- 
batiza  wina  yense. 

Nzeru  za  Mulungu  ndi  nzeru  za  anthu. 

Pakuti  Kristu  sanandituma  ine  kubatiza,  koma  kula-  17 
likira  Utenga  Wabwino,  si  mu  nzeru  ya  mau,  kuti  mtanda 
wa  Kristu  ungayesedwe  wopanda  pache.  Pakuti  mau  a 18 
mtanda  ali  nditu  chinthu  chopusa  kwa  iwo  akutayika, 
koma  kwa  ife  amene  tirikupulumutsidwa  ali  mphamvu  ya 
Mulungu.  Pakuti  kulembedwa,  19 

Ndidzaononga  nzeru  za  anzeru, 

Ndi  kuchenjera  kica  ochenjera  ndidzathcra. 

20  Ali  kuti  wanzeru  ? Mlembi  ali  kuti  ? Ali  kuti  wotsu- 
tsana  wa  nthawi  ya  pansi  pano  ? Kodi  Mulungu  sanai- 

21  pusitsa  nzeru  ya  dziko  la  pansi  ? Pakuti  popeza  mu  nzeru 
ya  Mulungu  dziko  la  pansi,  mwa  nzeru  yache,  silinadziwa 
Mulungu,  chidamkonda  Mulungu  kupulumutsa  okulupi- 

22  ra’wo  mwa  chopusa  cha  kulalikira.  Ndipo  popeza  aYuda 

23  afunsa  zizindikilo,  ndi  aHeleni  atsata  nzeru : koma  ife 
tilalikira  Kristu  wopachikwa,  kwa  aYuda’tu  chokumudwi- 

24  tsa,  ndi  kwa  amitundu  chinthu  chopusa ; koma  kwa  iwo 
oitanidwa,  ndiwo  aYuda  ndi  aHelene,  Kristu  mphamvu 

25  ya  Mulungu,  ndi  nzeru  ya  Mulungu.  Kuti  chopusa  cha 
Mulungu  chiposa  anthu  ndi  nzeru  zao ; ndipo  chofoka 
cha  Mulungu  chiposa  anthu  ndi  mphamvu  yao. 

26  Pakuti  penyani  maitanidwe  anu,  abale,  kuti  saitanidwa 
ambiri  anzeru,  monga  mwa  thupi  la  nyama ; ambiri 

27  amphamvu,  ambiri  aufulu,  iai ; koma  Mulungu  anasa- 
nkhula  zopusa  za  dziko  la  pansi,  kuti  akachititse  manyazi 
anzeru ; ndipo  zofoka  za  dziko  la  pansi  Mulungu  anazisa- 

28  nkhula,  kuti  akachititse  manyazi  za  mphamvu ; ndipo 
zopanda  pache  za  dziko  la  pansi,  ndi  zonyozeka,  anazisa- 
nkhula  Mulungu,  ndi  zinthu  zoti  kulibe ; kuti  akathere 

29  zinthu  zoti  ziriko  ; kuti  thupi  la  nyama  liri  lonse  lisadzita- 

30  mande  pa  maso  pa  Mulungu.  Koma  kwa  Iye  muli  inu 
mwa  Kristu  Yesu,  amene  anayesedwa  kwa  ife  nzeru  ya 
kwa  Mulungu,  ndi  chilungamo  ndi  chiyeretso  ndi  chio- 

3 1 mbolo ; kuti  monga  mwalembedwa,  Iye  amene  adzitama- 
nda,  adzitamande  mwa  Ambuye. 

Ulalikidwe  wa  Paulo. 

2  Ndipo  ine,  abale,  mmene  ndinadza  kwa  inu,  sindinadza 
ndi  kuposa  kwa  mau,  kapena  kwa  nzeru,  polalikira  kwa 

2 inu  chinsinsi  cha  Mulungu.  Pakuti  ndinatsimikiza-mtima 
kusadziwa  kanthu  mwa  inu,  koma  Yesu  Kristu,  ndi  lye 

3 wopachikwa.  Ndipo  ine  ndinakhala  nanu  mofoka  ndi 

4 m’mantha,  ndi  monthunthumira  mwambiri.  Ndipo  mau 
anga  ndi  kulalikira  kwanga  sanakhala  ndi  mau  okopa 
a nzeru,  koma  m’chionetso  cha  Mzimu  ndi  cha  mphamvu ; 

5 chakuti  chikulupiriro  chanu  chisakhale  m’nzeru  ya  anthu, 
koma  mu  mphamvu  ya  Mulungu. 

6 Koma  tilankhula  nzeru  mwa  angwiro ; koma  si  nzeru 
ya  nthawi  yino  ya  pansi  pano,  kapena  ya  akulu  a nthawi 

7 yino  ya  pansi  pano,  amene  alinkuthedwa ; koma  tila- 
nkhula  nzeru  ya  Mulungu  m’chinsinsi,  yobisika’yo,  imene 
Mulungu  anaikiratu,  pasanakhale  nyengo  za  pansi  pano, 

ku  ulemerero  wathu,  imene  saidziwa  mmodzi  wa  akulu  8 
a nthawi  ya  pansi  pano  : pakuti  akadadziwa  sakadapachika 
mbuye  wa  ulemerero  ; koma  monga  kulembedwa,  9 

Zimene  diso  silinaziona,  ndi  khutu  silinazimva, 

Nisizinalowa  mu  mtima  wa  munthu, 

Zimene  ziri  zonsc  Mu/ungu  anakonzera  iwo  akumkonda  lyc. 

Koma  kwa  ife  Mulungu  anationetsera  izi  mwa  Mzimu : 10 
pakuti  Mzimu  usantula  zonse,  zakuya  za  Mulungu  zomwe. 
Pakuti  ndani  wa  anthu  adziwa  za  munthu,  koma  mzimu  1 1 
wa  munthu’yu  uli  mwa  iye  ? momwemo’nso  za  Mulungu 
palibe  wina  azidziwa,  koma  Mzimu  wa  Mulungu.  Koma  12 
sitinalandira  ife  mzimu  wa  dziko  la  pansi,  koma  Mzimu 
uli  mwa  Mulungu,  kuti  tikadziwe  zimene  zipatsidwa  kwa 
ife  ndi  Mulungu,  kwaufulu.  Zimene’nso  tilankhula,  si  13 
ndi  mau  opunzitswa  ndi  nzeru  za  munthu,  koma  opunzi- 
tswa  ndi  Mzimu ; ndi  kulinganiza  zamzimu  ndi  zamzi- 
mu.  Koma  munthu  wa  chibadwidwe  cha  umunthu  14 
salandira  za  Mzimu  wa  Mulungu : pakuti  ziri  zopusa  kwa 
iye ; ndipo  sakhoza  kuzizindikira,  chifukwa  ziyesedwa 
chauzimu.  Koma  iye  amene  ali  wauzimu  ayesera  zonse,  15 
koma  iye  yekha  sayesedwa  ndi  mmodzi  yense.  Pakuti  16 
wadziwa  ndani  mtima  wa  Ambuye,  kuti  akamlangize  Iye  ? 
Koma  ife  tiri  nawo  mtima  wa  Kristu. 

Za  Malekano  pakati  pa  aKristu. 

Ndipo  Ine,  abale,  sindinakhoza  kulankhula  ndi  inu  monga  3 
ndi  auzimu,  koma  monga  a thupi  la  nyama,  monga  makanda 
mwa  Kristu.  Ndadyetsa  inu  mkaka,  si  chakudya  cholimba  2 
ai ; pakuti  simunaikhoza ; ngakhale  tsopano  lino  simui- 
khoza ; pakuti  muli’nso  a thupi  la  nyama ; pakuti,  3 
pokhala  pali  nsanje  ndi  ndeu  pakati  pa  inu  simuli  a 
thupi  la  nyama  kodi,  ndi  kuyendayenda  monga  mwa 
munthu  ? Pakuti  pamene  wina  anena,  Ine  ndine  wa  4 
Paulo ; koma  mnzache,  Ndine  wa  Apolo ; simuli  anthu 
kodi  ? Ndipo  Apolo  nchiani,  ndi  Paulo  nchiani  ? Atumiki  5 
amene  munakulupira  mwa  iwo’wa,  ndi  kwa  yense  monga 
Ambuye  anampatsa.  Ndinaoka  ine,  anatirira  Apolo ; 6 

koma  Mulungu  anakulitsa.  Chotero  sali  kanthu  kapena  7 
wooka’yo,  kapena  wotirira’yo ; koma  Mulungu  amene 
akulitsa.  Koma  wooka’yo  ndi  wotirira’yo  ali  amodzi : 8 

koma  yense  adzalandira  mphoto  yache  ya  iye  yekha, 
monga  mwa  machititso  ache  a iye  yekha. 

AKristu  ali  nyumba  ya  Mulungu.  Yesu  ali 
kuzika  kwache  kwa  nyumba’yi- 

9  Pakuti  ife  ndife  anchito  anzache  a Mulungu ; chili- 
midwe  cha  Mulungu,  chimangidwe  cha  Mulungu  ndi  inu. 

10  Monga  mwa  chisomo  cha  Mulungu  chidapatsidwa  kwa 
ine,  monga  mwini  mamangidwe  waluso,  ndinaika  kuzika, 
koma  wina  amanga’po.  Koma  yense  ayang’anire  ma- 

11  mangidwe  ache  a pamenepo.  Pakuti  palibe  munthu 
akhoza  kuika  kuzika  kwina,  koma  kumene  kuikidwa’ko, 

12  ndiko  Yesu  Ki-istu.  Koma  ngati  wina  amanga  pa 
kuzika’ku  chikudu,  ntumbiri,  miyala  ya  mtengo  wache, 

13  mtengo,  maudzu,  dziputu,  nchito  ya  yense  idzaonetsedwa ; 
pakuti  tsiku’li  lidzaisonyeza,  chifukwa  kuti  yabvumbuluka 
m’moto ; ndipo  moto  wokha  udzayesera  nchito  ya  yense 

14  ikhala  yotani.  Ngati  nchito  ya  munthu  ali  yense  ikhala 

1 5 imene  anaimanga’ko,  adzalandira  mphoto.  Ngati  nchito  ya 
wina  ithenthedwa,  zidzaonongeka  zache;  koma  iye  yekha 
adzapulumutsidwa ; koma  monga  momwe  mwa  moto. 

16  Kodi  simudziwa  kuti  muli  kachisi  wa  Mulungu,  ndi 

17  kuti  Mzimu  wa  Mulungu  ugonera  mwa  inu?  Ngati  wina 
aononga  kachisi  wa  Mulungu,  amene’yo  Mulungu  adzamu- 
ononga  ; pakuti  kachisi  wa  Mulungu  ali  woyera,  amene’yo 
ndi  inu. 

18  Munthu  asadzinyenge  yekha ; ngati  wina  ayesa  kuti 
ali  wanzeru  mwa  inu  m’nthawi  yino  ya  pansi  pano,  akhale 

19  wopusa,  kuti  akakhale  wanzeru.  Pakuti  nzeru  ya  dziko 
lino  la  pansi  iri  yopusa  kwa  Mulungu.  Pakuti  kwalembe- 

20  dwa,  Iye  atenga  anzeru  m’chenjerero  lao ; ndipo’nso, 
Ambuye  azindikira  zolingmra  za  anzeru,  kuti  ziri  zopanda 

21  pache.  Chifukwa  chache  palibe  mmodzi  adzitamande 

22  mwa  anthu.  Pakuti  zinthu  zonse  nzanu  ; ngati  Paulo, 
kapena  Apolo,  kapena  Kefa,  kapena  dziko  la  pansi  pano, 
kapena  moyo,  kapena  imfa,  kapena  za  makono  ano, 

23  kapena  zirinkudza ; zonse  ndi  zanu ; koma  inu  ndinu  a 
Kristu  ; ndi  Kristu  ndiye  wa  Mulungu. 

Atumiki  a Kristu  ndi  ogawira  zinsinsi 
za  Mulungu. 

4 Chotero  munthu  atiyesere  ife,  monga  atumiki  a Kristu, 

2 ndi  adindo  a zinsinsi  za  Mulungu.  Komatu  pano  pafunika 

3 za  adindo,  kuti  munthu  akhale  wokulupirika.  Koma  kwa 
ine  kuli  kanthu  kakang’ono  nditu  kuti  ndiwenizidwe  ndi 
inu,  kapena  pa  bwalo  la  munthu ; koma  sindiweruza 

ngakhale  ndekha.  Pakuti  sindidziwa  kanthu  kakundipa-  4 
ramulira ; koma  mmenemo  sindiyesedwa  wolungama ; 
koma  wondiweruza  ine  ndiye  Ambuye.  Chifukwa  chache  5 
musaweruze  kanthu,  siinadze  nthawi  yache,  kufikira 
akadze  Ambuye,  amene’nso  adzaonetsera  zobisika  za 
mdima,  nadzasonyeza  zitsimikizo  za  mtima  ; ndipo  pame- 
nepo  yense  adzakhala  nawo  uyamiko  wache  wa  kwa 
Mulungu. 

Kudzikuza  kwa  Akorinto.  Kudzichepetsa 
kwa  atumwi. 

Koma  izi,  abale,  ndapipiritsira  ndekha  ndi  Apolo,  6 
chifukwa  cha  inu,  kuti  mwa  ife  mukapunzire  kusapitirira 
zimene  zilembedwa  ; kuti  pasakhale  mmodzi,  wodzituku- 
mulira  mnzache  ndi  kukana  wina.  Pakuti  akusiyanitsa  7 
iwe  ndani  ? Ndipo  uli  nacho  chiani  chosati  wachilandira  ? 
Koma  ngati  wachilandira  udzitamanda  bwanji,  monga 
ngati  sunachilandira  ? Mwradzala  kale;  mwalemerera  kale,  8 
mwachita  ufumu  opanda  ife ; ndipo  mwenzi  muchitadi 
ufumu,  kuti  ife’nso  tikachite  ufumu  pamodzi  ndi  inu. 
Pakuti  ndiyesa,  kuti  Mulungu  anaoneketsa  ife  atumwi  9 
otsiriza,  monga  otsutsika  akafe ; kuti  takhala  ife  chooneka 
ku  dziko  la  pansi,  ndi  kwa  angelo,  ndi  kwa  anthu.  Tiri  10 
opusa  ife  chifukwa  cha  Kristu,  koma  muli  ochenjera  inu 
mwa  Kristu ; tiri  ife  ofoka,  koma  inu  amphamvu ; inu 
ndinu  a ulemerero,  koma  ife  a mnyozo.  Kufikira  nthawi  1 1 
yomwe  yino  timva  njala,  nitimva  ludzu,  tiri  amariseche, 
tibwandulidwa,  tiribe  pokhazikika ; ndipo  tigwiritsa  nchito,  1 2 
ndi  kuchita  ndi  mauja  athu  a ife  toka ; polalatidwa 
tidalitsa ; pozunzidwa,  tilola ; ponamizidwa,  tipempha,  1 3 
takhala  monga  zonyansa  za  dziko  la  pansi,  litsiro  la  zinthu 
zonse,  kufikira  tsopano. 

Sindilembera  izi  kukuchititsani  manyazi,  koma  kuche-  14 
njeza  inu  monga  ana  anga  okondedwa.  Pakuti  munga-  15 
khale  muli  nawo  apunzitsi  zikwi  khumi  mwa  Kristu,  mulibe 
atate  ambiri ; pakuti  mwa  Kristu  Yesu  ine  ndinabala  inu 
mwa  Utenga  Wabwino.  Chifukwa  chache  ndipempha  16 
inu,  khalani  akutsanza  ine.  Chifukwa  cha  ichi  ndatuma  17 
kwa  inu  Timoteo,  ndiye  mwana  wanga  wokondedwa  ndi 
wokulupirika  mwa  Ambuye,  amene  adzakumbutsa  inu 
njira  zanga  za  mwa  Kristu,  monga  ndipunzitsa  ponsepo 
m’mipingo  yonse.  Koma  ena  adzitukumula,  monga  18 
ngati  sindinalinkudza  kwa  inu.  Koma  ndidzafika  kwa  19 
inu  msanga,  akandilola  Ambuye ; ndipo  ndidzazindikira 

20  si  mau  a iwo  odzitukumula,  koma  mphamvu’yi.  Pakuti 
ufumu  wa  Mulungu  suli  m’mau,  koma  mu  mphamvu. 

21  Mufuna  chiani  ? Kodi  ndifike  kwa  inu  ndi  nthole,  kapena 
mwa  chikondi,  ndi  mzimu  wa  kufatsa  ? 

Za  chigololo  mu  mpingo  wa  ku  Korinto ; 
zolanga  ndi  zochenjeza. 

5  Kwamveka  nditu  kuti  kuli  chigololo  pakati  pa  inu, 
ndipo  chigololo  chotere  chonga  sichimveka  mwa  ami- 

2 tundu,  kuti  wina  ali  naye  mkazi  wa  atate  wache.  Ndipo 
mukhala  odzitukumula,  kosati  makamaka  mwachita 
chisoni,  kuti  achotsedwe  pakati  pa  inu  iye  amene  ana- 

3 chita  nchito  iyo.  Pakuti  inedi,  thupi  langa  kulibe,  koma 
mzimu  wanga  ulipo,  ndatsimikiza  mtima  kale,  monga 

4 ngati  ndiripo,  m’dzina  la  Ambuye  wathu  Yesu,  posonkhana 
pamodzi  inu  ndi  mzimu  wanga,  ndi  mphamvu  ya  Ambuye 

5 wathu  Yesu,  kumpereka  iye  wochita  chotere  kwa  Satana, 
kuti  lionongeke  thupi  la  nyama,  kuti  mzimu’wo  upulu- 

6 mutsidwe  m’tsiku  la  Ambuye  Yesu.  Kudzitamanda 
kwanu  sikuli  bwino.  Kodi  simudziwa  kuti  chotupitsa 

7 pang’ono  chitupitsa  mtanda  wonse  ? Tsukani  chotupitsa 
cha  kale,  kuti  mukakhale  mtanda  watsopano,  monga  muli 
osatupa.  Pakuti’nso  Paskha  wathu  waphedwa,  ndiye 

8 Kristu : chifukwa  chache  tichita  phwando,  si  ndi  chotu- 
pitsa  chakale,  kapena  ndi  chotupitsa  cha  dumbo,  ndi  kui- 
pa  mtima,  koma  ndi  mkate  wosatupa  wa  kuona  mtima, 
ndi  choonadi. 

9 Ndinalembera  inu  m’kalata’yo,  kuti  musayanjane  ndi 

10  achigololo ; si  konsekonse  ndi  achigololo  a dziko  lino  la 
pansi,  kapena  ndi  osirira,  ndi  okwatula,  kapena  ndi  ope- 
mbedza  mafano ; kuti  nkutero  mukatui'uke  m’dziko  la 

1 1 pansi : koma  tsopano  ndalembera  inu  kuti  musayanjane 
naye,  ngati  wina  wochedwa  mbale  ali  wachigololo,  kapena 
wosirira,  kapena  wopembedza  mafano,  kapena  wolalatira, 
kapena  woledzera,  kapena  wokwatula,  kungakhale  ku- 

12  kadya  naye  wotere,  iai.  Pakuti  nditani  nawo  akunja 
kukaweruza  iwo  ? Kodi  amene  ali  mkati’mo  simuwawe- 

13  ruza  ndi  inu ; koma  akunja  awaweruza  Mulungu? 
Chotsani  woipa’yo  pakati  pa  inu  nokha. 

Malangizo  a milandu  ya  pakati  pa  abale. 

Q Kodi  ulimba  mtima  wina  wa  inu,  pamene  ali  nawo 
mlandu  pa  mnzache,  kupita  kukaweruzidwa  kwa  osalunga- 

2 ma,  osati  kwa  oyera  mtima  ? Kapena  kodi  simudziwa 

kuti  oyera  mtkna  adzaweruza  dziko?  Ndipo  ngati  dziko 
la  pansi  liweruzidwa  ndi  inu,  muli  osayenera  kodi  kuwe- 
ruza  timilandu  tochepachepa  ? Kodi  simudziwa  kuti  3 
tidzaweruza  angelo?  koposa  kotani  nanga  zinthu  za 
moyo  uno  ? Chifukwa  chache,  ngati  muli  nayo  mirandu  4 
ya  zinthu  za  moyo  uno,  kodi  muweruzitsa  iwo  amene 
ayesedwa  achabe  mu  mpingo?  Ndinena  ichi  kukuchi-  5 
titsani  inu  manyazi.  Kodi  nkutero  kuti  mwa  inu  palibe 
mmodzi  wanzeru,  amene  adzakhoza  kuweruza  pa  abale, 
koma  mbale  anena  mlandu  ndi  mbale,  ndikotu  kwa  6 
osakulupirira  ? Koma  pamenepo  pali  chosowa  konsekonse  7 
mwa  inu,  kuti  muli  nayo  mirandu  wina  ndi  mnzache. 
Nanga  simusankhula  bwanji  kulola  kuipsidwa  ? nanga 
simusankhula  bwanji  kulola  kunyengedwa  ? Koma  mu-  8 
ipsa,  nimunyenga,  ndipo  mutero  nawo  abale  anu.  Ka-  9 
pena  simudziwa  kuti  osalungama  sadzalandira  ufumu  wa 
Mulungu?  Musasokeretsedwe ; palibe  adama,  kapena 
opembedza  mafano,  kapena  achigololo,  kapena  achikazi, 
kapena  akudziipsa  ndi  amuna,  kapena  ambala,  kapena  10 
osirira,  kapena  oledzera,  kapena  olalatira,  kapena  okwa- 
tula,  adzalowa  ufumu  wa  Mulungu.  Ndipo  ena  a inu  11 
munali  otere ; koma  munasambitsidwa,  koma  munaye- 
retsedwa,  koma  munayesedwa  olungama,  m’dzina  la  Ambu- 
ye  Yesu  Kristu,  ndi  mwa  Mzimu  wa  Mulungu  wathu. 

Matupi  athu  ali  ziwalo  za  Kristu. 

Zinthu  zonse  ziloledwa  kwa  ine ; koma  si  zonse  zipi-  1 2 
ndula.  Zinthu  zonse  ziloledwa  kwa  ine,  koma  sindidzala- 
mulidwa  nacho  chimodzi.  Zakudya  ndizo  za  mimba,  ndi  13 
mimba  ndiyo  ya  zakudya ; koma  Mulungu  adzathera  ndi 
iyi  ndi  izi.  Koma  thupi  siliri  la  chigololo,  koma  la  Ambuye, 
ndi  Ambuye  wa  thupi ; koma  Mulungu  anaukitsa  14 
Ambuye,  ndipo’nso  adzaukitsa  ife  mwa  mphamvu  yache. 
Kodi  simudziwa  kuti  matupi  anu  ali  ziwalo  za  Kristu  ? 1 5 
chifukwa  chache  ndidzatenga  kodi  ziwalo  za  Kristu,  ndi- 
kuziyesa  ziwalo  za  mkazi  wadama?  Msatero  iai.  Ka-  16 
pena  simudziwa  kuti  iye  wopatikidwa  ndi  mkazi  wa  dama 
ali  thupi  limodzi  ? Pakuti,  awiri’wo,  ati,  adzakhale  thupi 
la  nyama  limodzi.  Koma  iye  wopatikidwa  ndi  Ambuye  17 
ali  mzimu  umodzi.  Thawani  dama.  Chimo  liri  lonse  18 
munthu  akalichita  liri  kunja  kwa  thupi ; koma  wadama 
achimwira  thupi  lache  la  iye  yekha.  Kapena  simudziwa  19 
kuti  thupi  lanu  liri  kachisi  wa  Mzimu  Woyera,  amene  ali 
mwa  inu,  amene  muli  naye  kwa  Mulungu  ? Ndipo  simu- 

20  khala  a inu  nokha.  Pakuti  munagulidwa  ndi  mtengo 
wache  wapatali ; chifukwa  chache  lemekezani  Mulungu 
m’thupi  lanu. 

Mau  a za  ukwati. 

"J  Koma  za  izi  munalemba’zi ; kuli  bwino  kwa  munthu 

2 kusakhudza  mkazi.  Koma  chifukwa  cha  madama  munthu 
yense  akhale  naye  mkazi  wa  iye  yekha,  ndi  mkazi  yense 

3 akhale  naye  mwamuna  wa  iye  yekha.  Mwamuna’yo 
apereke  kwa  mkazi  mangawa  ache : koma  modzimodzi’nso 

4 mkazi  kwa  mwamuna.  Mkazi  alibe  ulamuliro  wa  pa 
thupi  lache  la  iye  yekha,  koma  mwamuna  ndiye : koma 
momwemo’nso  mwamuna  alibe  ulamuliro  wa  pa  thupi 

5 la  iye  yekha,  koma  mkazi  ndiye.  Musanyengana,  koma 
ngati  ndi  kubvomerezana  kwanu,  kwTa  nsiku,  kuti  muka- 
dzipereke  kopemphera,  nimukakhale  pamodzi’nso,  kuti 
Satana  angakuyeseni,  chifukwa  cha  kusadziletsa  kwanu. 

6 Koma  ichi  ndinena  monga  mwa  kulola,  si  monga  mwa 

7 kulamulira.  Koma  mwenzi  anthu  onse  akadakhala  monga 
momwe  ndiri  ine  ndekha.  Koma  munthu  yense  ali  nayo 
mphatso  yache  ya  iye  yekha  kwa  Mulungu,  wina  chakuti, 
wina  chakuti. 

8 Koma  ndinena  kwa  osakwata,  ndi  kwa  akazi  amasiye, 
kuti  kuli  bwino  kwa  iwo  ngati  akhala  monga’nso  ine. 

9 Koma  ngati  sadziwa  kudziletsa,  akwatitsidwe : pakuti 

10  kuli  kwabwino  kukwata  koposa  kuthentha  mtima.  Koma 
okwatitsidwa’wo  ndiwalamulira,  si  ine  ai,  koma  Ambuye, 

11  kuti  mkazi  asasiye  mwamuna,  koma’nso  ngati  amsiya 
akhale  osakwatidwa,  kapena  ayanjanitsidwe’nso  ndi  mwa- 

1 2 muna’yo,  ndipo  mwamuna  asalekane  naye  mkazi.  Koma 
kwa  otsala’wo  ndinena  ine,  si  Ambuye,  Ngati  mbale  wina 
ali  naye  mkazi  wosakulupira,  ndipo  iye  abvomera-mtima 

13  kukhala  pamodzi  naye,  asalekane  naye  iye.  Ndipo  mkazi 
amene  ali  naye  mwamuna  wosakulupira,  nabvomera- 
mtima  iye  kukhala  pamodzi  naye,  asalekane  naye  mwa- 

14  muna’yo.  Pakuti  mwamuna  wosakulupira’yo  ayeretsedwa 
mwa  mkazi’yo,  ndi  mkazi  wosakulupira  ayeretsedwa 
mwa  mbale’yo : ngati  sikukadatero,  ana  anu  akadakhala 

15  osakonzeka,  koma  tsopano  akhala  oyera.  Koma  ngati 
wosakulupira’yo  achoka,  achoke.  M’mirandu  yotere 
samangidwa  ukapolo  mbale’yo,  kapena  mlongo’yo. 

16  Koma  Mulungu  watiitana  ife  mu  mtendere.  Pakuti 
udziwa  bwanji  mkazi  iwe,  ngati  udzapulumutsa  mwamu- 
na'yo  ? kapena  udziwa  bwanji,  mwamuna  iwe,  ngati 

udzapulumutsa  mkazi  ? Koma,  monga  Ambuye  waga-  17 
wira  kwa  yense,  monga  Mulungu  waitana  yense,  mo- 
mwemo  ayende.  Ndipo  kotero  ndiika  m’mipingo  yonse. 
Kodi  waitanidwa  wina  wodulidwa  ? Asakhale  wosaduli-  1 8 
dwa.  Kodi  waitanidwa  wina  wosadulidwa  ? Asadulidwe. 
Mdulidwe  ulibe  kanthu,  ndi  kusadulidwa  kulibe  kanthu,  19 
koma  kusunga  kwa  malamulo  a Mulungu.  Yense  akhale  20 
m’maitanidwe  m’mene  anaitanidwa’mo.  Kodi  unaitanidwa  21 
uli  kapolo  ? Usasamala’ko ; koma  ngati  ukhoza’nso  ku- 
khala  waufulu,  chita  nako  ndiko.  Pakuti  iye  amene  22 
anaitanidwa  mwa  Ambuye,  pokhala  ali  kapolo,  ali  wau- 
fulu  wa  Ambuye : momwemo’nso  woitanidwa’yo,  pokhala 
ali  waufulu,  ali  kapolo  wa  Kristu.  Munagulidwa  ndi  23 
mtengo  wache ; musakhale  akapolo  a anthu.  Yense,  24 
m’mene  anaitanidwa’mo,  abale,  akhale  momwemo  ndi 
Mulungu. 

Koma  kunena  za  anamwali,  ndiribe  lamulo  la  Ambuye  ; 25 
koma  ndipatsa  chiweruziro  changa,  monga  wolandira 
chifundo  kwa  Ambuye  kukhala  wokulupirika.  Chifukwa  26 
chache  ndiyesa  kuti  ichi  ndi  chokoma  chifukwa  cha 
chibvutitso  cha  nyengo  yino,  kuti  nkwabwino  kwa  munthu 
kukhala  monga  ali.  Kodi  wamangika  kwa  mkazi  ? 27 
Usafune  kumasuka.  Kodi  wamasuka  kwa  mkazi?  Usa- 
fune  mkazi.  Koma  ungakhale  ukwata,  sunachimwa ; 28 
ndipo  ngati  namwali  akwatibwa  sanachimwa.  Koma 
otere  adzakhala  nacho  chisautso  m’thupi  la  nyama,  ndipo 
ndikulekani  inu.  Koma  ichi  nditi,  abale,  yafupika  nthawi,  29 
kuti  tsopano  iwo’nso  akukhala  nawo  akazi  akhalebe 
monga  ngati  alibe ; ndi  iwo  akulira,  monga  ngati  salira,  30 
ndi  iwo  akukondwera,  monga  ngati  sakondwera  ; ndi  iwo 
akugula  monga  ngati  alibe  kanthu  ; ndi  iwo  akuchita  nalo  31 
dziko  la  pansi,  monga  ngati  saipsitsa;  pakuti  maonekedwe 
a dziko  ili  apita.  Koma  ndifuna  kuti  mukhale  opanda  32 
zolabadira.  Iye  amene  wosakwata  asamalira  zinthu  za 
Ambuye,  kuti  akakondweretse  Ambuye ; koma  iye  wo-  33 
kwata  asamala  zinthu  za  dziko  la  pansi,  kuti  akakondwe- 
retse  mkazi’yo.  Ndi  mkazi  wokwatibwa  ndi  namwali  34 
asiyana’nso.  Iye  wosakwatibwa  asamala  za  Ambuye,  kuti 
akhale  woyera  m’thupi  ndi  m’mzimu  ; koma  wokwatibwa- 
’yo,  asamalira  za  dziko  la  pansi,  kuti  akakondweretse 
mwamuna’yo.  Koma  ichi  ndinena  kwa  kupindula  kwanu  35 
kwa  inu  nokha ; sikuti  ndikakucherani  msampha,  koma 
kukutandizani  kuchita  chimene  chiyenera,  ndi  kutsata 
chitsatire  Ambuye,  opanda  chocheukitsa.  Koma  ngati  36 

wina  ayesa  kuti  sichiyenera  namwali  wache,  ngati  paliku- 
pitirira  pa  unamwali  wache,  ndipo  kufunika  kutero,  achite 

37  chimene  afuna,  sachimwa  ; akwate.  Koma  iye  amene  aima 
wokhazikika  mu  mtima  mwache,  wopanda  chikakamizo, 
koma  ali  nawo  ulamuliro  wa  pa  chifuniro  cha  iye  yekha, 
natsimikiza  ichi  mu  mtima  mwa  iye  yekha,  kusunga  na- 

38  mwali  wache,  adzachita  bwino.  Chotero  iye  amene 
akwatitsa  namwali  wache  achita  bwino,  ndipo’nso  iye 

39  wosamkwatitsa  achita  koposa.  Mkazi  amangika  pokhala 
mwamuna  wache  ali  ndi  moyo ; koma  atamwalira  mwa- 
muna  ali  womasuka,  kuti  akwatibwe  naye  amene  afuna, 

40  koma  mwa  Ambuye.  Koma  akhala  wokondwera  koposa 
ngati  akhala  monga  momwe  ali,  monga  mwa  chiweruziro 
changa ; ndipo  ndiganiza  kuti  ine’nso  ndiri  nawo  Mzimu 
wa  Mulungu. 

Kunena  za  kudya  kwache  kwa  nyama  yopere- 
kedwa-nsembe  kwa  mafano. 

g Koma  za  zoperekedwa-nsembe  kwa  mafano : Tidziwa 
kuti  tiri  nacho  chidziwitso  tonse.  Chidziwitso  chituku- 

2 mula,  koma  chikondi  chimangirira.  Ngati  wina  ayesa 
kuti  azindikira  kanthu,  sanayambe  kuzindikira  monga 

3 ayenera  kuzindikira.  Koma  ngati  wina  akonda  Mulungu, 

4 yemwe’yu  azindikirika  ndi  Iye.  Tsono  kunena  za  kudya 
zoperekedwa-nsembe  kwa  mafano,  tidziwa  kuti  fano 
siliri  kanthu  pa  dziko  la  pansi,  ndi  kuti  palibe  Mulungu 

5 koma  mmodzi.  Pakuti  ngakhale’nso  iriko  yoti  yonenedwa 
milungu,  kapena  mwamba,  kapena  pansi  pano,  monga 

6 iriko  milungu  yambiri,  ndi  ambuye  ambiri ; koma  kwa 
ife  kuli  Mulungu  mmodzi,  Atate  amene  zinthu  zonse 
zichokera  kwa  Iye,  ndi  ife  kufikira  kwa  Iye ; ndi 
Ambuye  mmodzi  Yesu  Kristu,  amene  zinthu  zonse  ziri 

7 mwa  Iye,  ndi  ife  mwa  Iye.  Komatu  chidziwitso  sichiri 
mwa  onse ; koma  ena,  ozolowera  fano  kufikira  tsopano, 
adya  iyi  monga  yoperekedwa-nsembe  kwa  fano ; ndipo 
chikumbu-mtima  chao,  popeza  nchofoka,  chidetsedwa. 

8 Koma  chakudya  sichitibvomerezetsa  kwa  Mulungu  : kape- 
na  ngati  sitidya  sitisowa ; kapena  ngati  tidya  tiribe 

9 kupindula’ko.  Koma  yang’anirani  kuti  ulamuliro  wanu 

10  umene  ungakhale  chokumudwitsa  ofoka’wo.  Pakuti  ngati 
wina  akaone  iwe  amene  uli  nacho  chidziwitso,  ulikukhala 
pa  chakudya  m’kachisi  wa  fano,  kodi  chikumbu-mtima 
chache,  popeza  ali  wofoka,  sichidzalimbika  kudya  zopere- 

1 1 kedwa-nsembe  kwa  mafano  ? Pakuti  mwa  chidziwitso 

chako  wofoka’yo  atayika,  ndiye  mbale  amene  Kristu  ana- 
mfera.  Koma  pakuchimwira  abale,  ndi  kulasa  chikumbu-  1 2 
mtima  chao  chofoka,  muchimwira  kotero  Kristu.  Chifukwa  13 
chache,  ngati  chakudya  chikumudwitsa  mbale  wanga, 
sindidzadya  nyama  ku  nthawi  yonse,  kuti  ndingakumu- 
dwitse  mbale  wanga. 

Ulamuliro  wa  mtumwi’yo. 

Kodi  sindine  waufulu  ? Kodi  sindine  mtumwi  ? 9 
Sindinaona  kodi  Yesu  Ambuye  wathu  nanga?  Kodi 
simuli  inu  nchito  yanga  mwa  Ambuye  ? Ngati  sindiri  2 
mtumwi  kwa  ena,  komatu  ndiri  kwa  inu  ; pakuti  chizi- 
ndikilo  cha  utumwi  wanga  ndi  inu  mwa  Ambuye. 
Chodzikanira  changa  kwa  iwo  amene  andifunsa  ine  ndi  3 
ichi.  Kodi  tiribe  ulamuliro  kudya  ndi  kumwa  ? Kodi  4 
tiribe  ulamuliro  kuyendayenda  naye  mkazi,  ndiye  mbale,  5 
mouga’nso  atumwi  ena,  ndi  abale  a Ambuye,  ndi  Kefa  ? 
Kapena  kodi  ife  tokha,  Barnaba  ndi  ine,  tiribe  ulamuliro  6 
wa  kusagwira  nchito  ? Achita  nkhondo  msilikari  ndani,  7 
nthawi  iri  yonse,  nadzifunira  zache  yekha  ? Aoka  mipesa 
ndani,  ndipo  sakudya  chipatso  chache  ? Kapena  aweta 
gulu  ndani,  ndipo  sakudya  mkaka  wache  wa  gulu’lo? 
Kodi  ndilankhula  izi  monga  mwa  anthu  ? Kapena  mala-  8 
mulo’nso  sanena  zonnve'zo  ? Pakuti  m’malamulo  a Mose  9 
mwalembedwa,  Usapunamitsa  ng’ombe  pakupunta  iyo 
dzinthu.  Kodi  Mulungu  asamalira  ng’ombe?  Kapena  10 
achinena  ichi  konsekonse  chifukwa  cha  ife  ? Pakuti, 
chifukwa  cha  ife  kwalembedwa ; kuti  wolima  ayenera 
kulima  mwa  chiyembekezo,  ndi  wopunta’yo  acliita  mwa 
chiyembekezo  cha  kugawana  nawo.  Ngati  takufeserani  H 
inu  za  uzimu,  kodi  nchachikuru  ngati  ife  titema  za  thupi 
la  nyama  zanu?  Ngati  ena  ali  nawo  ulamuliro  umene  pa  12 
inu,  si  ife  nanga  koposa  ? Koma  sitinachita  nawo  ulamu- 
liro  umene  ; koma  timalola  zonse,  kuti  tingachite  choche- 
dwetsa  kwa  Utenga  Wabwino  wa  Kristu.  Kodi  simudziwa  13 
kuti  iwo  akutumikira  za  kachisi  amadya  za  m’kachisi, 
ndi  iwo  akuimirira  potirapo  nsembe,  agawana  napo 
potirapo  nsembe  ? Chomwecho’nso  Ambuye  analamulira  14 
kuti  iwo  amene  alalikira  Utenga  Wabwino  akhale  ndi 
moyo  ndi  Utenga  Wabwino. 

Kuyenera  kwache  kwa  mtumwi’yo.  Makani  a 
mKristu. 

Koma  ine  sindinachita  nako  kanthu  ka  izi ; ndipo  15 

sindileraba  izi  kuti  chikakhale  chotero  ndi  ine  ; pakuti 
kundikomera  ine  kufa,  koma  wina  asayese  kwa  chabe 

16  kudzitamanda  kwanga.  Pakuti  ngati  ndilalikira  Utenga 
Wabwino  ndiribe  kanthu  kakudzitamandira ; pakuti 
chondikakamiza  ndigwidwa  nacho  ; pakuti  tsoka  ine  ngati 

17  sindilalikira  Utenga  Wabwino.  Pakuti  ngati  ndichita 
ichi  chibvomerere,  mphoto  ndiri  nayo  ; koma  ngati  sichi- 

18  bvomerere,  anandikulupirira  m’udindo.  Mphoto  yanga 
nchiani  tsono  ? Kuti  pakulalikira  Utenga  Wabwino  ndi- 
yese  Utenga  Wabwino  ukhale  waulere,  kuti  ndisaipse 

19  ulamuliro  wanga  wa  mu  Utenga  Wabwino’wo.  Pakuti 
pokhala  ndinali  waufulu  kwa  onse,  ndinadzilowetsa  ndekha 

20  ukapolo  kwa  onse,  kuti  ndipindule  ochuruka.  Ndipo  kwa 
aYuda  ndinakhala  monga  mYuda,  kuti  ndipindule  aYuda  ; 
kwa  iwo  akukhala  a pa  malamulo  monga  wokhala  wa  pa 
malamulo,  ngakhale  sindinakhala  ndekha  wa  pa  malamulo, 

21  kuti  ndipindule  iwo  akukhala  a pa  malamulo;  kwa 
iwo  opanda  malamulo  monga  wopanda  malamulo,  wosati 
wakukhala  ine  wopanda  malamulo  kwa  Mulungu,  koma 
wa  pa  malamulo  kwa  Kristu,  kuti  ndipindule  iwo  opanda 

22  malamulo.  Kwa  ofoka  ndinakhala  ngati  wofoka,  kuti 
ndipindule  ofoka.  Ndakhala  zonse  kwa  anthu  onse,  kuti 

23  pali  ponse  ndikapulumutse  ena.  Koma  ndichita  zonse 
chifukwa  cha  Utenga  Wabwino,  kuti  ndikakhale  woyanjana 

24  nawo.  Kodi  simudziwa  kuti  iwo  akuchita  makani  a liwiro, 
atamangadi  onse,  koma  mmodzi  alandira  msupo  ? Tama- 

25  ngani  chotero,  kuti  mukalandire.  Koma  yense  wakuyese- 
tsana  adzikanizira  zonse.  Ndipo  iwo’wa  atero  kuti  alandire 

26  korona  wakubvunda  ; koma  ife  wosabvunda.  Chifukwa 
chache  ine  nditamanga  chotero,  si  monga  chosinkasinka. 
Ndilimbana  chotero,  si  monga  ngati  kupanda  mlengale- 

27  nga ; koma  ndipumpunta  thupi  langa,  ndipo  ndiliyesa 
kapolo ; kuti,  kapena  ngakhale  ndalalikira  kwa  ena, 
ndingakhale  wotayika  ndekha. 

Tisayese-dala  Mulungu,  monga  Israyeli. 

1  0 Pakuti  sindifuna,  kuti  mukhale  osadziwa,  abale,  kuti 
makolo  athu  onse  anali  pansi  pa  mtambo,  naoloka  nyanja 

2 onse ; nabatizidwa  onse  kwa  Mose,  mu  mtambo,  ndi 

3 m’nyanja,  nadya  onse  chakudya  cha  uzimu  chimodzimo- 

4 dzi ; namwa  onse  chakumwa  cha  uzimu  chimodzimodzi ; 
pakuti  anamwa  mwa  tantwe  la  uzimu  lakuwatsata  ; koma 

5 tantwe’lo  ndiye  Kristu.  Koma  ochuruka  a iwo  Mulungu 
sanakondwera  nawo ; pakuti  anamwazika  m’chipululu. 

Koma  zintliu  izi  zinachitika,  zikhale  zotichenjeza  ife,  kuti  6 
tisalakalake  zoipa  ife,  monga’nso  iwo’wo  analakalaka. 
Kapena  musakhale  opembedza  mafano,  monga  ena  a iw’o,  7 
monga  kwalembedw’a,  Anthu  anakhala  pansi  kudya  ndi 
kumwa,  nauka  kusewera.  Kapena  tisachite  dama  monga  8 
ena  a iwo  anachita  dama,  nagwra  tsiku  limodzi  zikwi  ma- 
kumi  awiri  ndi  atatu.  Kapena  tisayese  Ambuye,  monga  9 
ena  a iwo  anayesa,  naonongeka  ndi  njoka’zo.  Kapena  10 
musadandaula,  monga  ena  a iwo  anadandaula,  naonongeka 
ndi  woononga’yo.  Koma  izi  zinachitika  kwa  iwoVa  11 
monga  zotichenjeza,  ndipo  zinalembedwa  kutichenjeza  ife, 
amene  matsirizidwe  a nthawi  ya  pansi  pano  adafika  pa  ife. 
Chifukwa  chache  iye  wrakuyesa  kuti  aima,  ayang’anire  12 
kuti  angagwe.  Sichinakugwerani  inu  chiyeso  koma  cha  13 
umunthu ; koma  Mulungu  ali  wokulupirika,  amene  sadza- 
lola  inu  kuyesedwa  koposa  kumene  mukhoza ; koma 
pamodzi  ndi  chiyeso  adzaika’nso  populumukirapo,  kuti 
mudzakhoze  kupirira’ko. 

Za  kupembedza  mafano ; za  kuyanjana  ndi 
ziwanda. 

Chifukwa  chache,  okondedwra  anga,  thawrani  kupembe-  14 
dza-mafano.  Ndinena  monga  kwa  anzeru ; lingirirani  15 
inu  chimene  ndinena.  Chiko  cha  dalitso  chimene  tida-  16 
litsa,  sichiri  chiyanjano  cha  mwazi  wa  Kristu  kodi  ? 
Mkate  umene  tinyema  suli  chiyanjano  cha  thupi  la 
Kristu  kodi  ? Kuti  mkate  ndiwo  umodzi,  chotero  ife  1 7 
ambiri  ndife  thupi  limodzi ; pakuti  ife  tonse  titenga’ko  ku 
mkate  umodzi.  Tapenyani  Israyeli  monga  mwa  thupi  la  18 
nyama : kodi  iwo  akudya  nsembe’zo  alibe  chiyanjano 
ndi  potirapo  nsembe?  Ndinena  chiani  tsono?  kuti  19 
choperekedw'a  nsembe  kwra  mafano  chiri  kanthu  ? Ka- 
pena  kuti  fano  liri  kanthu  kodi  ? Koma  kuti  zimene  20 
amitundu  apereka  nsembe  azipereka  kwa  ziwanda  ; ndipo 
sindifuna  kuti  inu  muyanjane  ndi  ziwanda.  Simungathe  21 
kumwa  chiko  cha  Ambuye,  ndi  chiko  cha  ziwanda ; si- 
mungathe  kulandira’ko  ku  gome  la  Ambuye,  ndi  ku  gome 
la  ziwanda.  Kapena  kodi  tichititsa  nsanje  Ambuye  ? 22 
Kodi  mphamvu  zathu  ziposa  Iye  ? 

Chaufulu  cha  aKristu,  ndi  chikondi. 

Zinthu  zonse  ziloleka ; koma  sizipindula  zonse.  23 
Zinthu  zonse  ziloleka ; koma  sizimangirira  zonse.  Mu-  24 
nthu  asafune  zache  za  iye  yekha,  koma  za  mnzache. 

25  Chonse  chogulitsichva  m’mogulitsa  nyama,  mudye,  osa- 

26  funsa  kanthu  chifukwa  cha  chikumbu-mtima ; pakuti 

27  dziko  liri  La  Ambuye,  ndi  kudzala  kwache.  Ngati  wina 
wa  osakulupirira  akuitanani,  ndipo  mufuna  kupita  ; mudye 
chomwe  chiikidwa  kwa  inu,  osafunsa  kanthu,  chifukwa 

28  cha  chikumbu-mtima.  Koma  ngati  wina  akati  kwa  inu, 
yoperekedwa  nsembe  iyi,  musadye,  chifukwa  cha  iye’yu 

29  wakuuza,  ndi  chifukwa  cha  chikumbu-mtima.  Ndinena 
chikumbu-mtima,  si  cha  iwe  mwini,  koma  cha  wina’yo ; 
pakuti  ufulu  wanga  uyesedwa  ninji  ndi  chikumbu-mtima 

30  cha  wina  ? Ngati  ine  ndilandira’ko  mwa  chisomo,  ndinene- 
zedwa  bwanji  chifukwa  cha  ichi  chimene  ndiyamika’po  ? 

31  Chifukwa  chache  mungakhale  mudya,  mungakhale  mu- 
mwa,  mungakhale  muchita  kanthu  kena,  chitani  zonse 

32  ku  ulemerero  wa  Mulungu.  Khalani  osakumudwitsa, 
kapena  aYuda,  kapena  aHelene,  kapena  mpingo  wa  Mu- 

33  lungu ; monga  ine’nso  ndikondweretsa  onse  m’zinthu 
zonse,  wosafuna  chipindulo  changa,  koma  cha  unyinji’wo, 
kuti  apulumutsidwe. 

Khalani  onditsanza  ine,  monga  ine’nso  nditsanza 
Kristu. 

Za  akazi  mu  mpingo  wa  Ambuye. 

2 Ndipo  ndikutamandani  kuti  m’zinthu  zonse  muku- 
mbukila  ine,  ndi  kuti  musunga  miyambo  monga  ndina- 

3 pereka  kwa  inu.  Koma  ndifuna  kuti  mudziwe,  kuti 
muthu  wa  munthu  yense  ndiye  Kristu ; ndi  muthu  wa 
mkazi  ndiye  mwamuna ; ndipo  muthu  wa  Kristu  ndiye 

4 Mulungu.  Mwamuna  yense  wobvaka  muthu,  popemphe- 

5 ra  kapena  ponenera,  anyoza  muthu  wache.  Koma  mkazi 
yense  wakupemphera,  kapena  kunenera,  wobvuka  muthu, 
anyoza  muthu  wache  : pakuti  kuli  kumodzimodzi  kume- 

6 tedwa.  Pakuti  ngati  mkazi  sapfunda,  asengedwe’nso ; 
koma  ngati  kusengedwa  kapena  kumetedwa  kuchititsa 

7 manvazi,  apfunde.  Pakuti  mwamuna  sayenera  kubvala 
pamuthu,  popeza  akhala  fanizo  ndi  ulemerero  wa  Mu- 

8 lungu : koma  mkazi  ali  ulemerero  wa  mwamuna.  Pakuti 
mwamuna  sakhala  wa  kwa  mkazi ; koma  mkazi  wa  kwa 

9 mwamuna : pakuti’nso  mwamuna  sanalengedwa  chifukwa 

1 0 cha  mkazi ; koma  mkazi  chifukwa  cha  mwamuna : chi- 
fukwa  cha  ichi  mkazi  ayenera  kukhala  nawo  ulamuliro 

1 1 pa  muthu  pache,  chifukwa  cha  angelo.  Koma’nso  mkazi 
sakhala  wopanda  mwamuna,  kapena  mwamuna  wopanda 

12  mkazi,  mwa  Ambuye.  Pakuti  monga  mkazi  ali  wa  kwa 

mwamuna,  chomwecho’nso  inwamuna  ali  mwa  mkazi ; 
koma  zinthu  zonse  ziri  za  kwa  Mulungu.  Lingirirani  13 
mwa  inu  nokha : kodi  nkuyenera  kuti  apemphera  kwa 
Mulungu,  wosapfunda  muthu  ? Kodi  ubadwidwe  womwe  14 
sutipunzitsa  kuti  ngati  mwamuna  aweta  tsitsi  chimnyoza 
iye?  Koma  ngati  mkazi  aweta  tsitsi,  kuli  ulemerero  kwa  15 
iye  ; kuti  tsitsi  lache  lapatsidwa  kwa  iye  ngati  chopimba. 
Koma  ngati  akaoneka  wina  ngati  wotetana,  tiribe  makha-  16 
lidwe  otere,  kapena  ife,  kapena  mpingo  wa  Mulungu. 

Zosayenera  pa  madyerero  a chikondi.  Machiti- 
dwe  a Mgonero  wa  Ambuye. 

Koma  pakulalikira  ichi  sinditama  inu,  popeza  simuso-  17 
nkhanira  chokoma,  koma  choipa.  Pakutitu  poyamba  18 
posonkhana  inu  mu  mpingo,  ndimva  kuti  pakhala  malekano 
mwainu;  ndipo  ndibvomereza  pena’po.  Pakuti  kuyenera  19 
kuti  pakhale  zopatutsana  mwa  inu,  kuti  iwo  obvomeredwa 
akaonetsedwe  mwa  inu.  Chifukwa  chache,  pakusonkhana  20 
inu  pamodzi  sikutheka  kudya  mgonero  wa  Ambuye ; 
pakuti  pakudya’ku  yense  atanga  watenga  mgonero  wache  21 
wa  yekha,  ndipo  wina  ali  ndi  njala,  ndi  wina  aledzera. 
Nanga  mulibe  nyumba  za  kudyera’mo  ndi  kumwera’mo?  22 
Kapena  kodi  munyoza  mpingo  wa  Mulungu,  ndi  kunyoza 
iwo  amene  alibe  kanthu  ? Ndidzati  chiani  kwa  inu  ? 
Kodi  ndidzatama  inu  mwa  ichi  ? Sindikutamani.  Pakuti  23 
ine  ndinalandira  kwa  Ambuye,  chimene’nso  ndinakupere- 
kani  inu,  kuti  Ambuye  Yesu  usiku  udja  anaperekedwa,  ana- 
tenga  mkate ; ndipo  mmene  adayamika,  ananyema,  nati,  24 
Ichi  ndi  thupi  langa  la  kwa  inu ; chitani  ichi  chikhale 
chikumbukilo  changa.  Kotero’nso  cliiko,  chitatha  chaku-  25 
dya,  ndi  kuti,  Chiko  ichi  ndi  pangano  latsopano  m’mwazi 
wanga ; chitani  ichi,  nthawi  zonse  mukamwa,  chikhale 
chikumbukilo  changa.  Pakuti  nthawi  zonse  mukadya  26 
mkate  uwu  ndi  kumwa  chiko,  mulalikira  imfa  ya  Ambuye 
kufikira  akadza  Iye.  Chifukwa  chache  yense  amene  27 
akadya  mkate,  kapena  akamwa  chiko  cha  Ambuye  kosa- 
yenera,  adzakhala  wochimwira  thupi  ndi  mwazi  wa 
Ambuye.  Koma  munthu  adziyese  yekha,  ndi  kotero  28 
adye  mkate,  ndi  kumwa  chiko.  Pakuti  iye  wakudya  ndi  29 
wakumwa  adya  namwa  cliiweruziro  kwa  iye  yekha,  ngati 
sazindikira  thupi’lo.  Chifukwa  chache  ambiri  mwa  inu  30 
afoka,  nadwala,  ndipo  ambiri  agona.  Koma  ngati  tika-  31 
dadzizindikira  tokha  sitikadaweruzidwa.  Koma  poweru-  32 
zidwa,  tilangidwa  ndi  Ambuye,  kuti  tingatsutsidwe 

33  pamodzi  ndi  dziko  la  pansi.  Chifukwa  chache,  abale  anga, 

34  posonkhanira  kukadya,  lindiranani.  Ngati  wina  ali  ndi 
njala  adye  kwao  ; kuti  mungasonkhanire  kwa  chiweruziro. 
Koma  zotsala’zo  ndidzafotokoza  pakudza  ine. 

Kusiyana  kwache  kwa  Zaufulu  za  Mzimu. 

I 2 Koma  za  zaufulu  za  Mzimu,  abale,  sindifuna  kuti 

2 mukhale  osadziwa.  Mudziwa  kuti  pamene  munali 
amitundu  munatengedwa  kwa  mafano  adja  osalankhula, 

3 monga  munatsogozedwa.  Chifukwa  chache  ndikuuzani 
inu,  kuti  palibe  munthu  wakulankhula  mwa  Mzimu  wa 
Mulungu  anena,  Yesu  ngwotembereredwa  ; ndipo  palibe 
wina  akhoza  kunena,  Yesu  ali  Ambuye,  koma  mwa 
Mzimu  Woyera. 

4 Ndipo  pali  zosiyana  za  zaufulu,  koma  Mzimu  womwe- 

5 ’wo.  Ndipo  pali  zosiyana  za  mautumiki,  ndipo  Ambuye 

6 yemwe’yo.  Ndipo  pali  zosiyana  za  machitidwe,  koma 
Mulungu  yemwe’yo,  wakuchita  zinthu  zonse  mwa  onse. 

7 Koma  kwa  yense  kwapatsidwa  maonekedwe  a Mzimu 

8 kuti  apindule  nawo.  Pakuti  kwa  mmodzi  kwapatsidwa 
mwa  Mzimu  mau  a nzeru ; koma  kwa  mnzache  mau  a 

9 chidziwitso,  monga  mwa  Mzimu  womwe’wo : kwa  wina 
chikulupiriro,  mwa  Mzimu  womwe’wo ; ndi  kwa  wina 

10  zaufulu  za  machiritso,  mwa  Mzimu  umodzi’wo ; ndi  kwa 
wina  machitidwe  a mphamvu;  ndi  kwa  wina  chinenero; 
ndi  kwa  wina  chizindikiro  cha  mizimu ; kwa  wina  mali- 
lime  a mitundu  mitimdu ; ndi  kwa  wina  mafotokozedwe  a 

I I malilime.  Komo  zonse  izi  uchita  Mzimu  umodzi  ndi 
womwe’wo,  nugawira  yense  pa  yekha  monga  ufuna. 

Umodzi  wache  wa  thupi. 

12  Pakuti  monga  thupi  liri  limodzi,  nilikhala  nazo  ziwalo 
zambiri ; koma  ziwalo  zonse  za  thupi’lo,  pokhala  zambiri, 

1 3 ziri  thupi  limodzi ; momwemo’nso  Kristu.  Pakuti’nso 
mwa  Mzimu  umodzi  ife  tonse  tinabatizidwa  ku  thupi 
limodzi,  ngakhale  aYuda,  ngakhale  aHelene,  ngakhale 
akapolo,  ngakhale  aufulu ; ndipo  tonse  tinamwetsedwa 

14  Mzimu  umodzi.  Pakuti’nso  thupi  silikhala  chiwalo 

15  chimodzi,  koma  zambiri.  Ngati  phazi  likati,  Popeza 
sindiri  dzanja,  sindiri  wa  thupi ; kodi  siliri  la  thupi 

1 6 chifukwa  cha  ichi  ? Ndipo  ngati  khutu  likati,  popeza 
sindii'i  diso,  sindix'i  wa  thupi ; kodi  siliri  la  thupi  chi- 

17  fukwa  cha  ichi?  Ngati  thupi  lonse  likadakhala  diso, 

18  kukadakhala  kuti  kununkiza?  Koma  tsopano  Mulungu 

anaika  ziwalo  zonse’zo  m’thupi,  monga  anafuna.  Koma  19 
ngati  zonse  zikadakhala  chiwalo  chimodzi,  likadakhala 
kuti  thupi  ? Koma  tsopano  pali  ziwalo  zambivi,  koma  20 
thupi  limodzi.  Ndipo  diso  silingathe  kunena  kwa  dzanja  21 
sindikufuna  iwe,  kapena’nso  muthu  kwa  mapazi,  sindi- 
kufunani  inu.  Koma  makamakatu  ziwalo’zo  ziyesedwa  22 
zofoka  m’thupi,  zifunika ; ndipo  zimene  tiziyesa  zochepa  23 
ulemu  m’thupi,  pa  izi  tiika  ulemu  wochuruka  woposa ; 
ndi  zathu  zosakoma  zikhala  nacho  chokometsera  choposa. 
Koma  zokoma  zathu  ziribe  kusowa : koma  Mulungu  24 
analumikizitsa  thupi,  napatsa  ulemu  wochuruka  kwa 
chosowa’cho ; kuti  kusakhale  chisiyano  m’thupi ; koma  25 
kuti  ziwalo  zifanane  ndi  kusamalana  china  ndi  chinzache. 
Ndipo  chingakhale  chiwalo  chimodzi  chimva  chowawa,  26 
ziwalo  zonse  zimva  pamodzi ; chingakhale  chimodzi  chile- 
mekezedwa,  ziwalo  zonse  zikondwera  nacho  pamodzi. 
Koma  inu  ndinu  thupi  la  Kristu,  ndi  ziwalo,  yense  pa  27 
yekha.  Ndipotu  Mulungu  anaika  ena  mu  mpingo,  poya-  28 
mba  atumwi,  acliiwiri  aneneri,  achitatu  apunzitsi,  pamenepo 
zoziswa,  pomwepo  zaufulu  za  machiritso,  matandizo, 
maweruziro,  malilime  a mitundu  mitundu.  Kodi  ali  onse  29 
atumwi  ? Ali  aneneiu  onse  kodi  ? Ali  apunzitsi  onse  ? 

Ali  onse  ochita  zoziswa  ? Ali  nazo  zaufulu  za  machiritso  30 
onse  kodi  ? Kodi  onse  alankhula  ndi  malilime  ? Kodi 
onse  asanduliza  mau?  Koma  funitsitsani  zaufulu  zoposa.  31 
Ndipo  ndikuonetsani  njira  yokoma  yoposatu. 

Kuposa  kwache  kwa  Chikondi. 

Ndingakhale  ndilankhula  malilime  a anthu,  ndi  a j 3 
angelo,  koma  ndiribe  chikondano,  ndikhala  nkua  yoomba, 
kapena  nguli  yolira.  Ndipo  ndingakhale  ndikhoza  kune-  2 
nera,  ndipo  ndingadziwe  zinsinsi  zonse,  ndi  nzeru  zonse, 
ndipo  ndingakhale  ndiri  nacho  chikulupiro  chonse,  kuti 
ndikasendeza  mapiri,  koma  ndiribe  chikondano,  ndiri 
chabe.  Ndipo  ndingakhale  ndipereka  chuma  changa  3 
chonse  kudyetsa  osauka,  ndipo  ndingakhale  ndipereka 
thupi  langa  alithenthe  m’moto,  koma  ndii’ibe  chikondano, 
sindipindula  kanthu  ai. 

Chikondano  chikhala  chilezei’e,  chiri  chokoma  mtima  ; 4 

chikondano  sichichita  nsanje ; chikondano  sichidziwa 
kudzitamanda,  sichidzikuza,  sichichita  zosayenera,  sichi-  5 
tsata  za  mwini  yekha,  sichipsa  mtima,  sichilingirira 
zoipa ; sichikondwera  ndi  chinyengo,  koma  chikondwei'a  6 
ndi  choonadi ; chikwirira  zinthu  zonse,  chikulupira  zinthu  7 

zonse,  chiyembekeza  zinthu  zonse,  chipirira  zinthu  zonse. 

8 Chikondano  sichitha  nthawi  zonse,  koma  kapena  zonenera 
zidzakhala  chabe,  kapena  malilime  adzaleka,  kapena 

9 nzeru  idzakhala  chabe.  Pakuti  ife  tidziwa  mderamdera, 

10  ndimo  tinenera  mderamdera.  Koma  pamene  changwiro 
chafika,  tsono  cha  mderamdera  chidzakhala  chabe. 

11  Pamene  ndinali  mwana  ndinalankhula  ngati  mwana, 
ndidalingirira  ngati  mwana,  ndinawerenga  ngati  mwana ; 
tsopano  ndakhala  munthu,  ndayesa  chabe  za  chibwana. 

12  Pakuti  tsopano  tipenya  m’kalirole,  ngati  chimbuuzi; 
koma  pomwepo  maso  ndi  maso.  Tsopano  ndizindikira 
mderamdera;  komapomwepo  ndidzazindikiratu  monga’nso 

13  ndazindikiridwa.  Ndipo  tsopano  zitsala  chikulupiriro, 
chiyembekezo,  chikondano,  zitatu  izi ; koma  chachikuru 
cha  izi  ndicho  chikondano. 

Chaufulu  cha  kunenera  chiposa  cha  malilime. 

I 4-  Tsatani  chikondi ; koma  funitsitsani  zaufulu  za  Mzimu, 

2 koma  koposa  kuti  mukanenere.  Pakuti  iye  wakulankhula 
lilime  salankhula  ndi  anthu,  koma  ndi  Mulungu;  pakuti 
palibe  munthu  akumva ; koma  mu  mzimu  alankhula 

3 zinsinsi.  Koma  iye  wakunenera  alankhula  ndi  anthu 

4 chomangirira,  ndi  cholimbikitsa,  ndi  chosangalatsa.  Iye 
wakulankhula  lilime,  adzimangirira  yekha,  koma  iye 

5 wakunenera  amangirira  mpingo.  Ndipo  ndifuna  inu 
nonse  mulankhule  malilime,  koma  makamaka  kuti  muka- 
nenere  ; ndipo  wakunenera  aposa  wakulankhula  malilime, 
koma  si  ngati  afotokozera  ai,  kuti  mpingo  ukalandire 

6 chomangirira.  Koma  tsopano,  abale,  ngati  ndidza  kwa  inu 
ndi  kulankhula  malilime,  ndikakupindulitsani  chiani,  ngati 
sindilankhula  ndi  inu  kapena  m’bvumbulutso,  kapena 
m’chidziwitso,  kapena  m’chinenero,  kapena  m’chipunzitso? 

7 Ngakhale  zinthu  zopanda  moyo,  zopereka  mau,  ngati 
toliro,  kapena  ngoli,  ngati  sizisiyanitsa  maliridwe,  chidza- 
zindikirika  bwanji  chimene  chiombedwa  kapena  chiimbi- 

8 dwa  ? Pakuti  ngati  lipenga  lipereka  mau  osazindikirika, 

9 adzadzikonzera  ndani  ku  nkhondo  ? Momwemo’nso 
inu  ngati  mwa  lilime  simupereka  mau  omveka  bwino, 
kudzazindikirika  bwanji  chimene  chilankhulidwa  ? Pakuti 

10  mudzakhala  olankhula  ku  mlengalenga.  Alipo,  kaya, 
mitundu  yambiri  yotere  ya  mau  pa  dziko  la  pansi,  ndipo 

I I palibe  kanthu  kasowa  mau.  Chifukwa  chache,  ngati 
sindidziwa  mphamvu  ya  mau’wo  ndidzakhala  kwa  iye 
wolankhula’yo  wakunja,  ndipo  wolankhula’yo  adzakhala 

wakunja  kwa  ine.  Momwemo  inu’nso,  popeza  muli  12 
ofunitsitsa  zaufulu  za  Mzimu,  funani  kuti  mukachuvuke 
ku  kumangirira  kwa  mpingo.  Chifukwa  chache  wolan-  13 
khula  lilirne,  apemphere  kuti  asandulize.  Pakuti  ngati  14 
ndipemphera  m’lilime,  mzimu  wanga  upemphera,  koma 
chidziwitso  changa  chikhala  chosabala  kanthu.  Kuli  15 
chiani  tsono  ? Ndidzapemphera  ndi  mzimu,  koma  ndidza- 
pempliera’nso  ndi  chidziwitso  changa ; ndidzayimba  ndi 
mzimu,  koma  ndidzayimba’nso  ndi  chidziwitso.  Chifukwa  16 
ngati  udalitsa  ndi  mzirnu,  nanga  iye  wakukhala  wosapu- 
nzira  adzati  Amen  bwanji,  pa  kuyamika  kwako,  popeza 
sadziwa  chimene  unena?  Pakutitu  iwe  uyamika  bwino,  17 
koma  wina’yo  samangiriridwa.  Ndiyamika  Mulungu  kuti  18 
ndilankhula  malilime  koposa  inu  nonse;  koma  mu  mpingo  19 
ndifuna  kulankhula  mau  asanu  ndi  chidziwitso  changa, 
kuti’nso  ndikalangize  ena,  koposa  kulankhula  mau  zikwi 
m’lilime. 

Abale,  musakhale  ana  m’chidziwitSo,  koma  m’choipa  20 
khalani  ana,  koma  m’chidziwitso  akulu  misinku. 
Kwalembedwa  m’malamulo,  Ndi  anthu  a malilime  ena  21 
ndipo  ndi  milomo  yina  ndidzalankhula  nawo  anthu  awa ; 
ndipo  kungakhale  kutero  sadzamva  ine,  anena  Ambuye. 
Chotero  malilime  akhala  ngati  chizindikilo,  si  kwa  iwo  22 
akukulupira,  koma  kwa  iwo  osakulupira ; koma  kunenera 
sikuli  kwa  iwo  osakulupira,  koma  kwa  iwo  amene  akulu- 
pira.  Chifukwa  chache,  ngati  mpingo  wonse  akasonkhane  23 
pamodzi,  ndi  onse  akalankhule  malilime,  ndipo  akalowe’mo 
anthu  osapunzira  kapena  osakulupira,  kodi  sadzati  kuti, 
muyaruka  ? Koma  ngati  onse  anenera,  ndipo  alowa’mo  24 
wina  wosakulupira,  kapena  wosapunzira,  atsutsidwa  ndi 
onse ; aweruzidwa  ndi  onse ; zobisika  za  mtima  wache  25 
zionetsedwa ; ndipo  chotero  adzagwa  pansi  pa  nkhope 
pache,  nadzagwadira  Mulungu,  nadzalalikira  kuti  Mulungu 
ali  nditu  mwa  inu. 

Kuyenera  kulongosoka  popembedzera. 

Nanga  nchiani  tsono,  abale  ? Pamene  musonkhana  26 
yense  ali  naye  salmo,  ali  nacho  chipunzitso,  ali  nalo  b vumbu- 
lutso,  ali  nalo  lilime,  ali  nacho  chisandulizo.  Muchitire 
zonse  ku  kumangirira.  Ngati  wina  alankhula  lilime  27 
achite  ndi  awiri,  koma  oposa  atatu  iai,  ndipo  motsatana ; 
ndipo  mmodzi  asandulize.  Koma  ngati  palibe  wosandu-  28 
liza,  akhale  chete  mu  mpingo,  koma  alankhule  ndi  iye 
yekha,  ndi  Mulungu.  Ndipo  aneneri  alankhule  awiri  29 

30  kapena  atatu,  ndi  ena  azindikire.  Koma  ngati  kanthu 
kabvumbulutsidwa  kwa  wina  wakukhala’po,  akhale  chete 

31  woyamba’yo.  Pakuti  mukhoza  nonse  kunenera  mmodzi 

32  mmodzi,  kuti  onse  apunzire,  ndi  onse  afulumidwe ; ndipo 

33  mizimu  ya  aneneri  imvera  aneneri ; pakuti  Mulungu  sali 
Mulungu  wa  chisokonezo  koma  wa  mtendere ; monga  mwa 
mipingo  yonse  ya  oyera  mtima. 

34  Akazi  akhale  chete  m’mipingo.  Pakuti  sikuloledwa 
kwa  iwo  kulankhula.  Koma  akhale  omvera,  monga’nso 

35  malamulo  anena.  Koma  ngati  afuna  kupunzira  kanthu 
afunse  amuna  awo  a iwo  okha  kwao  ; pakuti  kutonyazitsa 

36  mkazi  kulankhula  mu  mpingo.  Kodi  mau  a Mulungu 
anaturuka  kwa  inu,  kapena  anafika  kwa  inu  nokha  ? 

37  Ngati  wina  ayesa  kuti  ali  mneneri,  kapena  wa  mzimu, 
azindikiretu  kuti  zimene  ndilemba  kwa  inu  ziri  malamulo 

38  a Ambuye.  Koma  ngati  wina  akhala  wosadziwa,  akhale 
wosadziwa. 

39  Chifukwa  chache,  abale  anga,  funitsitsani  kunenera, 

40  ndipo  musaletse  kulankhula  malilime.  Koma  zonse  zichi- 
tike  koyenera  ndi  kolongosoka. 

Za  kuuka’nso. 

I 5 Ndipo  ndikudziwitsani,  abale,  Utenga  Wabwino  umene 

ndinakulalikirani  inu,  umene’nso  munalandira,  umene’nso 

2 muima’mo,  umene’nso  mupulumutsidwa  nawo ; ngati  mu- 
ugwiritsa  monga  momwe  ndinalalikira  kwa  inu,  ngati 

3 simunakulupira  chabe.  Pakuti  ndinapereka  kwa  inu 
poyamba,  chimene’nso  ndinalandira,  kuti  Kristu  anafera 

4 zoipa  zathu,  monga  mwa  malembo ; ndi  kuti  anaikidwa ; 
ndi  kuti  waukitsidwa  tsiku  lachitatu,  monga  mwa  male- 

5 mbo ; ndi  kuti  anaoneka  kwa  Kefa ; pamenepo  kwa 

6 khumi  ndi  awiri’wo ; pomwepo  anaoneka  pa  nthawi  imodzi 
kwa  abale  oposa  mazana  asanu,  amene  ochuruka  a iwo 

7 akhala  kufikira  tsopano,  koma  ena  agona  ; pomwepo  ana- 

8 oneka  kwa  Yakobo ; pamenepo  kwa  atumwi  onse ; ndipo 
potsiriza  pache  pa  onse,  monga  kwa  mwana  wampolo, 

9 anaoneka  kwa  ine’nso.  Pakuti  ine  ndiri  wamng'ono  wa 
atumwi,  ndine  wosayenera  kuchedwa  mtumwi,  popeza 

10  ndinazunza  mpingo  wa  Mulungu.  Koma  ndi  chisomo  cha 
Mulungu  ndiri  ine  amene  ndiri ; ndipo  chisomo  chache  cha 
kwa  ine  sichinakhala  chopanda  pache,  koma  ndinagwirira 
nchito  yochuruka  ya  iwo  onse : koma  si  ine,  koma  chi- 

II  somo  cha  Mulungu  chakukhala  ndi  ine.  Ngati  ine  tsono, 
kapena  iwo’wa,  kotero  tilalikira,  ndi  kotero  munakulupira. 

Koma  ngati  Kristu  alalikidwa  kuti  waukitsidwa  kwa  12 
akufa,  nanga  ena  mwa  inu  anena  bwanji  kuti  kulibe 
kuuka’nso  kwa  akufa?  Koma  ngati  kulibe  kuuka’nso  13 
kwa  akufa,  Kristu’nso  sanaukitsidwa ; ndipo  ngati  Kristu  14 
sanaukitsidwa  kulalikira  kwathu  kuli  chabe,  chikulupiriro 
chanu’nso  chiri  chabe.  Ndipo’nso  ife  tipezedwa  mboni  15 
zonama  za  Mulungu  ; chifukwa  tinachita  mboni 
za  Mulungu  kuti  anaukitsa  Kristu  : amene  sanamukitsa, 
ngati  kuli  tero  kuti  akufa  saukitsidwa.  Pakuti  ngati  16 
akufa  saukitsidwa,  Kristu’nso  sanaukitsidwa  ; ndipo  ngati  1 7 
Kristu  sanaukitsidwa,  chikulupiriro  chanu  chiri  chopanda 
pache  ; muli  chikhalire  m’machimo  anu.  Chifukwa  chache  18 
iwo’nso  akugona  mwa  Kristu  anatayika.  Ngati  tiyembe-  19 
kezera  Kristu  m’moyo  uno  wokha,  tiri  ife  aumpawi  oposa 
a anthu  onse.  Koma  tsopano  Kristu  waukitsidwa  kwa  20 
akufa,  chipatso  choyamba  cha  iwo  akugona.  Pakuti  21 
monga  imfa  inadza  mwa  munthu,  kuuka’nso  kwa  akufa 
kunadza’nso  mwa  munthu.  Pakuti  monga  mwa  Adamu  22 
onse  amwalira,  chotero’nso  mwa  Kristu  onse  akhalitsidwa- 
’nso  ndi  moyo.  Koma  yense  m’dongosola  lache  la  iye  23 
yekha ; chipatso  choyamba  Kristu ; pomwepo  iwo  a 
Kristu,  pa  kubwera  kwache.  Pomwepo  pali  chimariziro,  24 
pamene  adzapereka  ufumu’wo  kwa  Mulungu,  ndiye  Atate, 
adatha  kuthera  chiweruzo  chonse,  ndi  ulamuliro  wonse, 
ndi  mphamvu.  Pakuti  adzachite  ufumu  kufikira  adaika  25 
adani  onse  pansi  pa  mapazi  ache.  Mdani  wotsiriza  26 
amene  adzathedwa  ndiye  imfa.  Pakuti  Iye  anagonjetsa  27 
zonse  pansi  pa  mapazi  ache.  Koma  pamene  ati  kuti 
zonse  zagonjetsedwa,  kuzindikirika  kuti  sawerenga’po  Iye 
amene  anagonjetsa  zonse’zo  kwa  Iye.  Ndipo  pamene  28 
zonse’nso  zagonjetsedwa  kwa  Iye,  pomwepo  Mwana 
yemwe’nso  adzagonjetsedwa  kwa  lye  amene  anamgo- 
njetsera  zinthu  zonse,  kuti  Mulungu  akhale  zonse  mu 
zonse. 

Ngati  si  kutero,  adzachita  chiani  iwo  amene  abati-  29 
zidwa  chifukwa  cha  akufa?  Ngati  akufa  saukitsidwa 
konse,  abatizidwa  chifukwaninji  chifukwa  cha  iwo  ? 
Nanga  ife’nso  tiri  m’moopsya  bwanji  nthawi  zonse  ? 30 
Ndifa  tsiku  ndi  tsiku,  ndilumbira  pa  kudzitamandira  kwa  31 
inu,  abale,  kumene  ndiri  nako  mwa  Kristu  Yesu,  Ambuye 
wathu.  Ngati  ndinalimbana  ndi  zirombo  ku  Efeso  monga  32 
mwa  munthu,  ndipindulanji  ? Ngati  akufa  saukitsidwa, 
tidye  timwe  pakuti  mawa  timwalira.  Musanyengedwc,  33 
mayanjano  oipa  aipsa  makhalidwe  okoma.  Ukani  mo-  34 

lungama,  ndipo  musachimwe ; pakuti  ena  alibe  chidzi- 
witso  cha  Mulungu.  Ndilankhula  kunyaza  inu. 

35  Koma  wina  adzati,  akufa  aukitsidwa  bwanji  ? Ndipo 

36  adza  nalo  thupi  lotani?  Wopusa  iwe,  chimene  uchifesa 

37  wekha  sichikhalitsidwa’nso  chamoyo,  ngati  sichifa ; ndipo 
chimene  ufesa,  sufesa  thupi  limene  lidzakhala,  koma 
mbeu  yokha  kapena  ya  tirigu  kapena  ya  mtundu  wina ; 

38  koma  Mulungu  aipatsa  iyo  thupi  monga  afuna ; ndipo 

39  kwa  mbeu  yonse  thupi  lache  lache.  Nyama  yonse  siiri 
nyama  yomwe’yi : koma  yina  ndi  ya  anthu,  ndi  yina  ndiyo 
nyama  ya  zoweta,  ndi  yina  ndiyo  nyama  ya  mbalame, 

40  ndi  yina  ya  nsomba.  Pali’nso  matupi  a mwamba,  ndi 
matupi  a pa  dziko : koma  ulemerero  wa  lamwamba,  ndi 

41  wina,  ndi  ulemerero  wa  lapadziko  ndi  wina’nso.  Kuli 
ulemerero  wa  dzua,  ndi  ulemerero  wina  wa  mwezi,  ndi 
ulemerero  wina  wa  nyenyezi ; pakuti  nyenyezi  isiyana 

42  ndi  nyenyezi  m’ulemerero.  Chomwecho’nso  kudzakhala 
kuuka’nso  kwa  akufa.  Lifesedwa  m’chibvundi,  liukitsi- 

43  dwa  m’chisabvundi ; lifesedwa  m’mnyozo,  liukitsidwa 
m’ulemerero  ; lifesedwa  m’chifoko,  liukitsidwa  mu  mpha- 

44  mvu ; lifesedwa  thupi  la  chibadwidwe,  liukitsidwa  thupi 
la  uzimu.  Ngati  pali  thupi  la  chibadwidwe,  pali’nso  la 

45  uzimu.  Kotero’nso  kwalembedwa,  Munthu  woyamba 
Adamu  anakhala  mzimu  wamoyo.  Adamu  wotsiriza’yo 

46  anakhala  mzimu  wakulenga  moyo.  Koma  cha  uzimu 
sichiri  choyamba,  koma  cha  chibadwidwe  ; pamenepo  cha 

47  uzimu.  Munthu  woyamba’yo  ali  wa  pansi,  wa  nthaka. 

48  Munthu.wachiwiri  ali  wa  kumwamba.  Monga  wa  ntha- 
ka’yo,  atero’nso  a nthaka ; ndi  monga  wa  kumwamba, 

49  atero’nso  a kumwamba.  Ndipo  monga  tabvala  fanizo  la 
wa  nthaka’yo,  tidzabvala’nso  fanizo  la  wa  kumwamba’yo. 

50  Koma  nditi  ichi,  abale,  kuti  thupi  la  nyama  ndi  mwazi 
sizingathe  kulowa  ufumu  wa  Mulungu  ; kapena  chibvundi 

51  sichilowa  chisabvundi.  Taona,  ndikuuzani  chinsinsi : 
sitidzagona  tonse,  koma  tonse  tidzasanduka,  m’kampindi, 

52  m’kutwanima  kwa  diso,  pa  lipenga  lotsiriza ; pakuti 
lipenga  lidzaomba,  ndipo  akufa  adzaukitsidwa  osabvunda, 

53  ndipo  ife  tidzasanduka.  Pakuti  chobvunda  ichi  chiye- 
nera  kubvala  chisabvundi,  ndi  cha  imfa  ichi  kubvala 

54  chosafa.  Ndipo  pamene  chobvunda  ichi  chikadzabvala 
chisabvundi,  ndi  cha  imfa  ichi  chikadzabvala  chosafa, 
pamenepo  padzachitika  mau  olembedwa,  Imfa’yo  yameze- 

55  dwa  m’chigonjetso.  Imfa’we,  chigonjetso  chako  chiri 

56  kuti?  Imfa’we,  mbola  yako  iri  kuti?  Koma  mbola  ya 

imfa  ndiyo  uchimwo  ; koma  mphamvu  ya  uchimwo  ndiwo 
malamulo  : koma  ayamikike  Mulungu,  amene  atipatsa  57 
ife  chigonjetso  mwa  Ambuye  wathu  Yesu  Kristu.  Chifu-  58 
kwa  chache,  abale  anga  okondedwa,  khalani  okhazikika, 
osasuntika,  akuchuruka  mu  nchito  ya  Ambuye,  nthawi 
zonse,  podziwa  kuti  kuchititsa  kwanu  sikuli  kopanda 
pache  mwa  Ambuye. 

Zopereka  za  kwa  aKristu  a ku  Yerusalemu. 

Koma  za  chipereko  cha  kwa  oyera-mtima,  mongaj  0 
ndinalangiza  mipingo  ya  ku  Galatiya,  kotero  chitani  inu- 
’nso.  Tsiku  loyamba  la  sabata  yense  wa  inu  asunge  2 
yekha,  monga  momwe  anapindula,  kuti  zipereko  zisachi- 
tike  pakudza  ine.  Ndipo  pamene  ndifika  ndidzatuma  iwo  3 
amene  mudzawayesa  oyenera  ndi  akalata,  apite  nayo 
mphatso  yanu  ku  Yerusalemu.  Ndipo  ngati  kuyenera  4 
kwa  ine  kupita’nso,  adzapita  nane. 

Zitsimikizo-mtima,  ndi  malankh'ulano  a Paulo. 

Koma  ndidzadza  kwa  inu,  nditapyola  Makedoniya ; 5 

pakuti  ndidzapyola  pa  Makedoniya  ; ndipo  kapena  ndidza-  6 
khalitsa  ndi  inu,  kapena’nso  kugonera  nyengo  ya  chisanu 
kuti  mukandiperekeza  ine  kumene  kuli  konse  ndipita’ko. 
Pakuti  sindifuna  kukuonani  inu  tsopano  popitirira ; 7 

pakuti  ndiyembekeza  kukhala  ndi  inu  nthawi,  ngati  alola 
Ambuye.  Koma  ndidzakhala  ku  Efeso  kufikira  Pente-  8 
koste.  Pakuti  patseguka  kwa  ine  pa  khoma  lalikuru  ndi  9 
lochititsa,  ndipo  oletsana  nafe  ndi  ambiii. 

Koma  akadza  Timoteo,  penyani  kuti  akhale  ndi  inu  10 
wopanda  mantha ; pakuti  agwira  nchito  ya  Ambuye, 
monga’nso  ine  ; chifukwa  chache  munthu  asampeputse.  1 1 
Koma  mumperekeze  mu  mtendere,  kuti  akadze  kwa  ine  : 
pakuti  ndimyembekezera  pamodzi  ndi  abale.  Koma  za  12 
Apolo,  mbale’yo,  ndamumiriza  iye,  adze  kwa  inu  pamodzi 
ndi  abale : ndipo  sichinali  chifuniro  chache  kuti  adze 
tsopano,  koma  adzafika  pamene  aona  nthawi. 

Dikirani,  chimikani  m’chikulupiriro,  dzikhalitseni  13 
amuna,  limbikani.  Zanu  zonse  zichitike  m’chikondi.  14 

Koma  ndikupemphani  inu,  abale,  (mudziwa  banja  la  15 
Sitefana,  kuti  ali  chipatso  choyamba  cha  Akaya,  ndi  kuti 
anadziika  okha  ku  utumiki  wa  oyera  mtima),  kuti  16 
inu’nso' mubvomera  otere,  ndi  yense  wakuchita  nawo,  ndi 
kugwiritsa  nchito.  Koma  ndikondwera  pa  kudza  kwao  17 
kwa  Sitefana,  ndi  Fortunato,  ndi  Akayiko  ; chifukwa  iwo 

18  anandikwaniritsa  chosowa  cha  pa  inu.  Pakuti  anatsitsi- 
mutsa  mzimu  wanga  ndi  wanu  : chifukwa  chache  muzindi- 
kire  otere. 

19  Mipingo  ya  ku  Asiya  ilankhula  inu.  Alankhulatu 
inu  mwa  Ambuye,  Akula  ndi  Priska,  pamodzi  ndi 

20  mpingo  wa  m’nyumba  yao.  Akulankhulani  inu  abale 
onse.  Lankhulanani  ndi  kupsompsona  koyera. 

21  Kulankhula  kwa  ine  Paulo  ndi  dzanja  langa. 

22  Ngati  wina  sakonda  Ambuye,  akhale  wotembereredwa. 

23  Akudza  Ambuye.  Chisomo  cha  Ambuye  Yesu  Kristu 

24  chikhale  ndi  inu.  Chikondi  changa  chikhale  ndi  inu  nonse 
mwa  Kristu  Yesu.  Amen. 


KALATA  WACHIWIRI  WA  PAULO 
MTUMWI  WOLEMBERA  KWA 
AKORINTO 

Paulo,  mtumwi  wa  Kristu  Yesu,  mwa  chifuniro  cha 
Mulungu,  ndi  Timoteo  mbale’yo,  kwa  mpingo  wa  Mulungu 
umene  uli  ku  Korinto,  pamodzi  ndi  oyera-mtima  onse 
2 amene  ali  m’Akaya  lonse  : Chisomo  kwa  inu  ndi  mtendere 
zochokera  kwa  Mulungu  Atate  wathu,  ndi  Ambuye  Yesu 
Kristu. 


Chiyamiko  pa  matontozo  a Mulungu. 

3 Wodalitsika  Mulungu  ndi  Atate  wa  Ambuye  wathu 
Yesu  Kristu,  Atate  wa  zifundo  ndi  Mulungu  wa  chitontozo 

4 chonse,  wotitontoza  ife  m’sautso  lathu  lonse,  kuti  tidzatha 
ife  kutontoza  iwo  okhala  m’sautso  liri  lonse,  mwa  chito- 
ntozo  chimene  titontozedwa  nacho  tokha  ndi  Mulungu. 

5 Kuti  monga  masautso  a Kristu  atichurukira  ife,  chotero’nso 

6 chitontozo  chathu  chichuruka  mwa  Kristu.  Koma  ngati 
tisautsidwa,  kuli  chifukwa  cha  chitontozo  ndi  chipulu- 
mutso  chanu ; ngati  titontozedwa,  kuli  kwa  chitontozo 
chanu  chimene  chichititsa  mwa  kupirira  kwa  masautso 

7 omwe’wo  amene  ife’nso  timva.  Ndipo  chiyembekezo 
chathu  cha  kwa  inu  nchokhazikika ; podziwa  kuti  monga 
muli  oyanjana  nawo  masautso’wo,  kotero’nso  a chitontozo. 

8 Pakuti  sitifuna  abale,  kuti  mukhale  osadziwa  za  chisautso 
chathu  tinakomana  nacho  m’Asiya,  kuti  tinatodwa  kwa- 

kukuru,  koposa  mphamvu  yathu,  kotero  kuti  tinada 
nkhawa  ngakhale  za  moyo  wathu ; koma  tokha  takhala  9 
nacho  chitsutso  cha  imfa  mwa  ife  tokha,  kuti  tisalimbike 
pa  ife  tokha,  koma  Mulungu  wakuukitsa  akufa : amene  10 
anatilanditsa  mu  imfa  yeikuru  yotere,  nadzalanditsa ; 
amene  timyembekezera  kuti  adzalanditsa’nso.  Potandi-  1 1 
zana  inu’nso  ndi  pemphero  lanu  la  kwa  ife ; kuti  pa 
mphatso  ya  kwa  ife  yodzera  kwa  anthu  ambiri,  payami- 
kike  ndi  anthu  ambiri  chifukwa  cha  ife. 

Chifukwa  cha  kuchedwa  Paulo  kudza  ku 
Korinto. 

Pakuti  kudzitamandira  kwathu  ndiko  umboni  wa  12 
chikumbu-mtima  chathu,  kuti  m’chiyero  ndi  kuona- 
mtima  kwa  Mulungu,  si  m’nzeru  ya  thupi  lanyama,  koma 
m’chisomo  cha  Mulungu  ndinadzisunga  m’dziko  la  pansi, 
koma  koposa  kwa  inu.  Pakuti  sitilemba  kwa  inu  zina,  13 
koma  zimene  muwerenga,  kapena’nso  mubvomereza ; 
ndipo  ndiyembekeza  kuti  mudzabvomereza  kufikira 
chimariziro  ; monga’nso  munatibvomerezera  ife  pena,  kuti  14 
ife  ndife  kudzitamandira  kwanu,  monga  momwe  inu’nso 
muli  kudzitamandira  kwathu  m’tsiku  la  Ambuye  wathu 
Yesu. 

Ndipo  kulimbika  kumene  ndinafuna  kudza  kwa  inu  15 
kale,  kuti  mukakhale  nacho  chisomo  chachiwiri ; ndipo  16 
pobzyola  kwanu  kupita  ku  Makedoniya,  ndi  kudza’nso  kwa 
inu  kumka  pobwera  ku  Makedoniya ; ndi  kuperekezedwa 
ndi  inu  ku  Yudeya.  Pamenepo,  pakufuna  chimene,  kodi  17 
ndinachita’po  kosintasinta  ? Kapena  zimene  nditsimikiza 
mtima  kodi  ndizitsimikiza  mtima  monga  mwa  thupi  la 
nyama?  Kuti  pa  ine  pakhale  ea,  ea,  ndi  iai,  iai?  Koma  18 
Mulungu  ali  wokulupirika,  kuti  mau  athu  a kwa  inu 
sanakhala  ea  ndi  iai.  Kuti  Mwana  wa  Mulungu,  Yesu  19 
Kristu,  amene  analalikidwa  mwa  inu  ndi  ife,  (ine  ndi 
Silvano  ndi  Timoteo)  sanakhala  ea  ndi  iai,  koma  anakhala 
ea  mwa  Iye.  Pakuti  monga  mawerengedwe  a malonjezano  20 
a Mulungu  ali  mwa  iye  ea  ; chifukwa  chache’nso  ali  mwa 
Iye  Amen,  kwa  ulemerero  wa  Mulungu  mwa  ife.  Koma  21 
Iye  wakutikhazika  pamodzi  ndi  inu  kwa  Kristu,  natidzoza 
ife,  ndiye  Mulungu  ; amene’nso  anatilemba  chizindikilo,  22 
natipatsa  chikole  cha  Mzimu  mu  mitima  yathu. 

Koma  ine  ndiitana  Mulungu  akhale  mboni  pa  moyo  23 
wanga,  kuti  kulekera  inu  ndaleka  kudza  ku  Korinto. 

24  Si  kuti  tichita  ufumu  pa  chikulupiriro  chanu,  koma 
tikhala  otandizana  nacho  chimwemwe  chanu : pakuti  ndi 
chikulupiriro  muimadi. 

2  Koma  ndinatsimikiza  mtima  mwa  ine  ndekha,  ndisa- 

2 dze’nso  kwa  inu  ndi  chisoni.  Pakuti  ngati  ine  ndimvetsa 
inu  chisoni,  ndani’nso  iye  adzandikondweretsa  ine,  koma 

3 iye  amene  anamvetsedwa  chisoni  ndi  ine?  Ndipo  ndina- 
lemba  ichi  chomwe,  kuti  pakudza  ndisakhale  nacho  chisoni 
kwa  iwo  ayenera  kukondweretsa  ine ; ndi  kukulupirira 
mwa  inu  nonse,  kuti  chimwemwe  changa  ndi  chanu  cha 

4 inu  nonse.  Pakuti  m’chisautso  chambiri  ndi  kuwawa 
mtima  ndinalembera  inu  ndi  misozi  yambiri ; si  kuti 
mukamvetsedwa  chisoni,  koma  kuti  mukadziwe  chikondi 
cha  kwa  inu,  chimene  ndiri  nacho  koposa. 

5 Koma  ngati  wina  wachititsa  chisoni,  sanachititsa  chi- 

6 soni  ine,  koma  pena  (kuti  ndisasindize)  inu  nonse.  Kwa 
wotere’yo  chilango  ichi  chidachitika  ndi  ambiri  chi- 

7 kwanira ; kotero  kwina  kuti  inu  mumkululukire  ndi 
kumtontoza,  kuti  wotere’yo  angamizidwe  ndi  chisoni 

8 chochuruka’cho.  Chifukwa  chache  ndikupemphani  inu 

9 kuti  mumtsimikizire  amene’yo  chikondi  chanu.  Pakuti 
chifukwa  cha  ichi  ndalemba’nso,  kuti  ndidziwe  mayesedwe 

10  anu,  ngati  muli  omvera  m’zonse.  Koma  amene  mumku- 
lulukira  kanthu,  ine’nso  nditero  naye ; pakuti  chimene 
ndakululukira  ine’nso,  ngati  ndakululukira  kanthu,  nda- 

1 1 chichita  chifukwa  cha  inu,  pa  maso  pa  Kristu ; kuti 
asatichenjerere  Satana  : pakuti  sitikhala  osadziwa  mache- 
njero  ache. 

12  Koma  pamene  ndinadza  ku  Trowa  kudzalalikira 
Utenga  Wabwino  wa  Kristu,  ndipo  pamene  padatseguka 

13  kwa  ine  pa  khomo,  mwa  Ambuye,  ndinalibe  mpumulo  mu 
mzimu  wanga,  posapeza  ine  Tito  mbale  wanga ; koma 
polawirana  nawo  ndinamka  ku  Makedoniya. 

Makhalidwe  ache  ndi  zohala  zache  za  utu- 
miki  wa  Paulo. 

14  Koma  ayamikike  Mulungu,  amene  atitsogolera  m’chi- 
gonjetso  mwa  Kristu,  namveketsa  pfungo  la  chidziwitso 

15  chache  mwa  ife  pa  malo  ponse.  Kuti  ife  ndife  pfungo 
labwino  la  Kristu,  kwa  Mulungu,  mwa  iwo  akupulumutsi- 
dwa,  ndi  mwa  iwo  akuonongeka ; kwa  ena  pfungo  la 

16  imfa  ku  imfa  ; koma  kwa  ena  pfungo  la  moyo  ku  moyo. 

17  Ndipo  azikwanira  ndani  izi?  Pakuti  sitikhala  monga 
ambiri’wo,  akuchita  malonda  nawo  mau  a Mulungu  : koma 

monga  mwa  choona  mtima,  koma  monga  mwa  Mulungu 
pa  maso  pa  Mulungu,  tilankhula  mwa  Kristu. 

Kodi  tirikuyamba’nso  kudzibvomereza  tokha  ? kapena  3 
kodi  tisowa,  monga  ena,  akalata  otibvomerezetsa  kwa  inu, 
kapena  ochokera  kwa  inu  ? Inu  ndinu  kalata  wathu,  2 
wolembedwa  mu  mitima  yathu,  wodziwika  ndi  wowere- 
ngedwa  ndi  anthu  onse  ; popeza  mwaonetsedwa  kuti  muli  3 
kalata  wa  Kristu,  wakumtumikira  ndi  ife,  wolembedwa  si 
ndi  kapezi  iai,  koma  ndi  Mzimu  wa  Mulungu  wa  moyo ; 
wosati  m’magome  a miyala,  koma  m’magome  a mitima  ya 
thupi  la  nyama.  Ndipo  kulimbika  kotere  kwa  Mulungu  4 
tiri  nako  mwa  Kristu : sikuti  tiri  okwanira  pa  ife  tokha,  5 
kuyesera  kanthu  monga  mochokera  mwa  ife  tokha ; 
kukwanira  kwathu  kucliokera  kwa  Mulungu  ; amene’nso  6 
anatikwaniritsa  ife  tikhale  atumiki  a pangano  latsopano ; 
si  la  chilembedwe,  koma  la  mzimu ; pakuti  chilembedwe 
chipha,  koma  mzimu  uchitira  moyo. 

Koma  ngati  utumiki  wa  imfa  walembedwa  ndi  wose-  7 
medwa  m’miyala,  unakhala  m’ulemerero,  kotero  kuti  ana 
a Israyeli  sanathe  kuyang’anitsa  pa  nkhope  yache  ya 
Mose,  chifukwa  cha  ulemerero  wa  nkhope  yache,  umene 
unalikuchotsedwa : koposa  kotani  udzakhala  m’uleme-  8 
rero  nanga  utumiki  wa  Mzimu  ? Pakuti  ngati  utumi-  9 
ki’wo  wa  chitsutso  unali  wa  ulemerero,  makamaka  utumiki 
wa  chilungamo  uchurukira  ulemerero  kwambiri.  Paku-  10 
ti’nso  chimene  chinachitidwa  cha  ulemerero  sichinachiti- 
dwa  cha  ulemerero  mmenemo,  chifukwa  cha  ulemerero 
woposa’wo.  Pakuti  ngati  chimene  chirikuchotsedwa  chi-  1 1 
nakhala  m’ulemerero,  makamaka  kwambiri  chokhala’cho 
chiri  m’ulemerero. 

Pokhala  nacho  tsono  chiyembekezo  chotere,  tichita  12 
kunena  nako  kukhazikika  kwakukuru,  ndipo  si  monga  13 
Mose,  amene  anaika  chopimba  pa  nkhope  yache,  kuti  ana 
a Israyeli  asayang’anitse  pa  chimariziro  cha  chimene 
chirikuchotsedwa’cho ; koma  mitima  yao  inaumitsidwa ; 14 
pakuti  kufikira  lero  lomwe  lino,  pa  kuwerenga  kwa 
pangano  lakale  chopimba  chomwe’chi  chikhalabe  cho- 
sabvudukuka,  chimene  chirikuchotsedwa  mwa  Kristu. 
Koma  kufikira  lero,  pamene  awerengedwa  Mose,  chopimba  15 
chigona  pa  mtima  pao.  Koma  pamene  akatembenuka  16 
kwa  Mulungu,  chopimba’cho  chichotsedwa.  Koma'Ambu-  17 
ye  ali  Mzimu’wo  ; ndipo  pamene  pali  Mzimu  wa  Ambuye 
pali  ufulu.  Koma  ife  tonse  ndi  nkhope  yosapimbika  18 
popenyerera  monga  mwa  kalirole  ulemerero  wa  Ambuye, 

tisanduka  m’chitunzitunzi  chomwe’chi  kuchokera  ku 
ulemerero  kumka  ku  ulemerero,  monga  ngati  kwa 
Ambuye  Mzimu. 

Paulo  alalikira  Yesu  yekhayekha. 

4  Chifukwa  chache  popeza  tiri  nawo  utumiki  umene, 

2 monga  talandira  chifundo,  sitifoka ; koma  takaniza  zo- 
bisika  za  manyazi,  osayendayenda  mochenjerera,  kapena 
kuchita  nawo  mau  a Mulungu  konyenga ; koma  ndi 
maonekedwe  a choonadi  tidzibvomeretsa  tokha  ku  chi- 
kumbu-mtima  cha  anthu  onse  pa  maso  pa  Mulungu. 

3 Koma  ngati’nso  Utenga  Wabwino  wathu  upimbika,  upi- 

4 mbika  mwa  iwo  akutayika : mwa  amene  mulungu  wa 
nthawi  yino  ya  pansi  pano  unachititsa  khungu  maganizo 
awo  a osakulupirira,  kuti  chiwalitsiro  cha  Utenga  W'abwino 
wa  ulemerero  wa  Kristu,  amene  ali  chitunzitunzi  cha  Mu- 

5 lungu,  chisawawalire.  Pakuti  tilalikira  si  ife  tokha,  koma 
Kristu  Yesu  Ambuye,  ndi  ife  tokha  akapolo  anu,  chifu- 

6 kwa  cha  Kristu.  Kuti  Mulungu  amene  anati,  Kuunika 
kudzawala  kuturuka  mu  mdima,  ndiye  amene  anawala 
m’mitima  yathu  kutipatsa  chiwalitsiro  cha  chidziwitso  cha 
ulemerero  wa  Mulungu  pa  nkhope  pa  Yesu  Kristu. 

7 Koma  tiri  nacho  chuma  ichi  m’zotengera  za  dothe,  kuti 
ukulu  woposa  wamphamvu  ukhale  wa  Mulungu,  wosacho- 

8 kera  kwa  ife  ; ndife  opsinjika  monsemo,  koma  osasautsika  ; 

9 osinkasinka,  koma  osakhala  kakasi ; olondeka,  koma 

10  osatayika ; ogwetsedwa,  koma  osaonongeka ; nthawi 
zonse  tirikusenzasenza  m’thupi  kufa  kwache  kwa  Yesu, 

11  kuti’nso  moyo  wa  Yesu  uoneke  m’  thupi  mwathu.  Pakuti 
ife  amene  tiri  ndi  moyo  tiperekeka  ku  imfa  nthawi 
zonse,  chifukwa  cha  Yesu,  kuti’nso  moyo  wa  Yesu  uoneke 

12  m’thupi  la  nyama  lathu  lakufa.  Chotero  imfa  ichita  mwa 

13  ife,  koma  moyo  mwa  inu.  Koma  pokhala  nawo  mzimu 
womwe’wo  wa  chikulupiriro,monga  mwa  cholembedwa’cho, 
ndinakulupira,  chifukwa  chache  ndinalankhula ; ife’nso 

14  tikulupirira,  chifukwa  chache  tilankhula;  podziwa  kuti 
Iye  amene  anaukitsa  Ambuye  Yesu  adzaukitsa  ife’nso 

15  pamodzi  ndi  Yesu,  nadzatiika’po  pamodzi  ndi  inu.  Pakuti 
zonse’zi  nza  kwa  inu,  kuti  chisomo’cho,  chochurukitsidwa 
mwa  unyinji’wo,  chichurukitsire  chiyamiko  ku  ulemerero 
wa  Mulungu. 

Chipatso  cha  kumva-zowawa . Zinthu  zooneka 
zilinganidwa  ndi  zinthu  zosaoneka. 

16  Chifukwa  chache  sitifoka ; koma  ungakhale  umunthu 

wathu  wakunja  ubvunda,  wa  mkati  mwathu  ukonzedwa 
kwatsopano  tsiku  ndi  tsiku.  Pakuti  chisautso  chathu  17 
chopepuka  cha  kanthawi  chitichitira  ife  kulemera  koposa 
kwakukuru  ndi  kosatha  kwa  ulemerero ; popeza  sitipenyera  18 
zinthu  zooneka,  koma  zinthu  zosaoneka  ; pakuti  zinthu  zoo- 
neka’zo  ziri  za  nthawi,  koma  zinthu  zosaoneka  ziri  zosatha. 

Pakuti  tidziwa  kuti  ngati  nyumba  ya  pansi  pano  ya  § 
msasa  wathu  ipasuka,  tiri  nacho  chimangidwe  cha  kwa 
Mulungu,  ndiyo  nyumba  yosamangidwa  ndi  manja, 
yosatha,  m’mwamba.  Pakuti’nso  mmenemo  tibula,  ndi  2 
kukhumbitsa  kubvekedwa  ndi  chokhalira’mo  chathu 
chochokera  kumwamba ; ngatitu  pobvekedwa  sitidzape-  3 
zedwa  amariseche.  Pakuti’nso  ife  okhala  m’msasa’wu  4 
tibuula,  potodwa  ; si  kunena  kuti  tifuna  kubvulidwa,  koma 
kubvekedwa,  kuti  cha  imfa’cho  chimezedwe  ndi  moyo. 
Ndipo  wotikonzera  ife  ichi  chimene,  ndiye  Mulungu,  5 
amene  anatipatsa  ife  chikole  cha  Mzimu.  Pokhala  nako  6 
kulimbika-mtima  nthawi  zonse  tsono^ndipo  podziwa  kuti 
pamene  tiri  kwathu  m’thupi,  sitiri  kwa  Ambuye  (pakuti  7 
tiyendayenda  mwa  chikulupiriro  si  mwa  chionekedwe)  ; 
koma  tilimbika  mtima,  ndipo  tikondwera  makamaka  8 
kusakhala  m’thupi,  ndi  kukhala  kwathu  kwa  Ambuye. 
Chifukwa  chache’nso  tifunitsitsa,  kapena  kwathu  kapena  9 
kwina,  kukhala  akumkondweretsa  Iye.  Pakuti  ife  tonse  10 
tiyenera  kuonetsedwa  patsogolo  pa  mpando  wa  kuweruza 
wa  Kristu,  kuti  yense  alandire  zochitika  m’thupi,  monga 
momwe  anachita,  kapena  chabwino  kapena  choipa. 

Utumiki  wa  cMyanjanitso. 

Podziwa  tsono  kuopa  kwa  Ambuye,  tikopa  anthu,  11 
kotna  tionetsedtva  kwa  Mulungu ; ndipo  ndiyembeke- 
za’nso  kuti  tionetsedwa  m’zikumbu  mtima  zanu.  Sitidzi-  12 
bvomeretsa  ife  tokha’nso  kwa  inu,  koma  tikupatsani  inu 
chifukwa  cha  kudzitamandira  pa  ife,  kuti  mukakhale  nako 
kanthu  kakutsutsana  nawo  iwo  akudzitamandira  pooneka 
pokha,  ndipo  si  mu  mtima.  Pakuti  ngati  tiri  oyeruka,  13 
titero  kwa  Mulungu ; ngati  tiri  a nzeru  zathu,  titero  kwa 
inu.  Pakuti  chikondi  cha  Kristu  chitikakamiza ; popeza  14 
taweruza  chotero,  kuti  mmodzi  adafera  onse,  chifukwa 
chache  onse  adafa  ; ndipo  adafera  onse,  kuti  iwo  akukhala  15 
ndi  moyo  asakhale’nso  ndi  moyo  kwa  iwo  okha,  koma  kwa 
Iye  amene  adafera  iwo,  nauka’nso.  Kotero  kuti  ife  16 
sitidzhva’nso  munthu  tsopano  monga  mwa  thupi  la  nyama ; 
ndipo  ngati  tazindikira  Kristu  monga  mwa  thupi  la  nyama, 

17  koma  tsopano  sitimzindikira’nso  motero.  Chifukwachache 
ngati  munthu  ali  yense  ali  mwa  Kristu  ali  wolengedwa 
watsopano  ; zinthu  zakhale  zapita,  taona,  zitakhala  zatso- 

18  pano.  Koma  zinthu  zonse  zichokera  kwa  Mulungu 
amene  anatiyanjanitsa  ife  kwa  lye  yekha  mwa  Kristu, 

19  natipatsa  ife  utumiki  wa  chiyanjanitso ; ndiko  kunena 
kuti  Mulungu  anali  mwa  Kristu,  alinkuyanjanitsa  dziko 
la  pansi  kwa  Iye  yekha,  osawawerengera  iwo  zolakwa 
zawo ; ndipo  anaikiza  kwa  ife  mau  a chiyanjanitso. 

20  Chifukwa  chache  tiri  amitenga  m’malo  mwa  Kristu, 
monga  ngati  Mulungu  alikupempha  mwa  ife : tiumirira 
inu  m’malo  mwa  Kristu,  yanjanitsidwani  ndi  Mulungu. 

21  Amene’yo  sanadziwa  uchimwo  anamyesera  uchimwo 
m’malo  a ife  ; kuti  ife  tikakhale  chilungamo  cha  Mulungu 
mwa  Iye. 

Kudzikana  kwa  Paulo  m’utumiki  wache. 

0 Ndipo  ochita  naye  pamodzi  tipempha’nso  kuti  musa- 

2 landire  chisomo  cha  Mulungu  kwa  chabe  inu,  (pakuti 
anena,  M’nyengo  yolandiridwa  ndinamva  iwe,  ndipo 
m’tsiku  la  chipulumutso  ndinakutandiza  iwe ; taona, 
tsopano  ndilo  nyengo  yabwino  yolandiridwa,  taona, 

3 tsopano  ndilo  tsiku  la  chipulumutso)  ; osapatsa  chokumu- 
dwitsa  konse  m’chinthu  chiri  chonse,  kuti  utumiki’wo 

4 usanenezedwe ; koma  m’zonse  tidzitsimikizira  ife  tokha 
monga  atumiki  a Mulungu,  m’kupirira  kwambiri,  m’zisa- 

5 utso,  m’zikakamizo,  m’zopsinja,  m’mikwingwirima,  m’nde- 
nde,  m’mapokoso,  m’mabvutitso,  m’madikiro,  m’madzikano 

6 a chakudya ; m’mayeredwe,  m’chidziwitso,  m’chilekerero, 
m’kukoma-mtima,  mwa  Mzimu  Woyera,  m’chikondi  chosa- 

7 nyenga ; m’mau  a choonadi,  mu  mphamvu  ya  Mulungu; 
mwa  chamuna  cha  chilungamo  ku  lamanja  ndi  ku 

8 lamanzere,  mwa  ulemerero,  mwa  mnyozo,  mwa  mbiri 
yoipa  ndi  mbiri  yabwino ; monga  osokeretsa,  angakhale 

9 ali  oona;  monga  osadziwika,  angakhale  adziwika  bwino ; 
monga  alinkufa,  ndipo  taona  tiri  ndi  moyo ; monga 

10  olangika,  ndipo  osaphedwa  ; monga  akumva  chisoni,  koma 
akukondwera  nthawi  zonse  ; monga  osauka,  koma  akule- 
meretsa  ambiri ; monga  okhala  opanda  kanthu,  ndipo 
akhala  nazo  zinthu  zonse. 

Awapempha  akhale  oyera  mtima. 

11  Mkamwa  mwathu  motseguka  kwa  inu  aKorinto  inu, 

12  mtima  wathu  wakulitsidwa.  Simupsinjika  mwa  ife,  koma 

mupsinjika  mu  mtima  mwanu.  Ndipo  kukhale  cliibwe-  13 
zero  chomwe’chi  (ndinena  monga  ndi  ana  anga)  mukuli- 
tsidwe  inu’nso.  Musakhale  omangidwa  m’gole  ndi  osaku-  14 
lupirira  osiyana ; pakuti  chilungamo  chigawana  bwanji 
ndi  chisalungamo  ? Kapena  kuunika  kuyanjana  bw’anji 
ndi  mdima  ? Ndipo  Kristu  abvomerezana  bwanji  ndi  15 
Beliyali  ? Kapena  wokulupira  ali  nalo  phande  lanji 
pamodzi  ndi  wosakulupirira  ? Ndipo  chipatikizo  chache  16 
nchanji  ndi  kachisi  wa  Mulungu  ndi  wa  mafano  ? Pakuti 
ife  ndife  kachisi  wa  Mulungu  wa  Moyo ; monga  Mulungu 
anati,  Ndidzakhalitsa  mwa  iwo,  ndipo  ndidzayendayenda 
mwa  iwo ; ndipo  ndidzakliala  Mulungu  wao,  ndi  iwo 
adzakhala  anthu  anga.  Chifukwa  chache,  Turukani  17 
pakati  pao,  ndipo  patukani,  ati  Ambuye,  ndipo  musa- 
khudza  kanthu  kosakonzeka ; ndipo  Ine  ndidzalandira 
inu,  ndipo  ndidzakhala  kwa  inu  Atate,  ndipo  inu  mudza-  18 
khala  kwa  Ine  ana  amuna  ndi  akazi,  anena  Ambuye 
Wamphamvuyonse. 

Pokhala  nawo  tsono  malonjezano  amene’wa,  okonde-  "J 
dwa,  tidzikonzera  tokha  ku  chodetsa  chonse  cha  thupi 
la  nyama  ndi  cha  mzimu,  ndi  kutsiriza  chiyero  m’kuopa 
kwa  Mulungu. 

Paulo  akondwera  pa  kudza  kwa  Tito,  ndi  pa 
zipatso  za  kalata  wache  woyamba. 

Tipatseni  malo  ; sitinamchitira  munthu  chisalungamo,  2 
sitinaipsa  munthu,  sitinachenjerera  munthu.  Sindinena  3 
ichi  kuti  ndikutsutseni : pakuti  ndanena  kale  kuti  muli 
mu  mitima  yathu,  kuti  tife  limodzi  ndi  kukhala  ndi  moyo 
limodzi.  Chinenedwe  chaufulu  chachikuru  ndiri  nacho  4 
pa  inu,  kudzitamandira  kwanga  chifukwa  cha  inu  nkwa- 
kukuru  ; chitontozo  ndidzazidwa  nacho,  ndisefukira  nacho 
chimwemwe  m’chisautso  chathu  chonse. 

Pakuti’nso  pakudza  ife  m’Makedoniya  thupi  la  nyama  5 
lathu  linalibe  mpumulo,  koma  tinasindizika  ife  monse’mo; 
kunja’ko  zolimbana,  mkati’mo  mantha.  Koraa  Iye  amcne  6 
atontoza  odzichepetsa,  ndiye  Mulungu,  anatitontoza  ife 
ndi  kufika  kwache  kwa  Tito ; koma  si  ndi  kufika  kwache  7 
kokha,  koma’nso  ndi  chitontozo  chimene  anatontozedwa 
nacho  mwa  inu,  pamene  anatiuza  ife  kukhumbitsa  kwanu, 
kulira  kwanu,  changu  chanu  cha  kwa  ine ; kotero  kuti 
ndinakondwera  koposa.  Kuti  ngakhale  ndakumvetsani  8 
chisoni  ndi  kalata’yu,  sindiwawa’po  mtima,  ndingakhale 
ndinawawa  mtima ; pakuti  ndiona  kuti  kalata  uyu  anaku- 
mvetsani  chisoni,  ngakhale  kwa  nthawi  yokha.  Tsopauo 

ndikondwera,  si  kuti  mwangomvedwa  chisoni,  koma  kuti 
mwamvetsedwa  chisoni  ku  kutembenuka-mtima ; pakuti 
munamvetsedwa  chisoni  cha  kwa  Mulungu,  kuti  kasaono- 

10  ngedwe  ndi  ife  kanthu  kanu  kali  konse.  Pakuti  chisoni 
cha  kwa  Mulungu  chitembenuzira  mtima  ku  chipulu- 
mutso,  chosamvetsa’nso  chisoni ; koma  chisoni  cha  dziko 

11  la  pansi  chichita  imfa.  Pakuti,  taonani,  ichi  chomwe, 
chakuti  mudamvetsedwa  chisoni  cha  kwa  Mulungu, 
khama  lalikuru  lanji  chidalichita  mwa  inu,  koma’nso 
chodzikonza,  koma'nso  mkwiyo,  koma’nso  mantha,  koma- 
’nso  kukhumbitsa,  koma’nso  changu,  koma’nso  kubwezera 
chilango ! M’zonse  munadzitsimikizira  nokha  kuti  muli 

12  oyera  mtima  m’chinthu’chi.  Chifukwa  chache  ndinga- 
khale  ndalembera  kwa  inu,  sindinachita  chifukwa  cha 
iye  amene  anachita  choipa,  kapena  chifukwa  cha  iye 
amene  anachitidwa  choipa,  koma  kuti  khama  lanu  la  kwa 

13  ife  lionetsedwe  kwa  inu  pa  maso  pa  Mulungu.  Chifu- 
kwa  cha  ichi  tatontozedwa ; ndipo  m’chitontozo  chathu 
tinakondwera  koposa  nditu  pa  chimwemwe  cha  Tito, 
kuti  mzimu  wache  unatsitsimutsidwa  ndi  inu  nonse. 

14  Kuti  ngati  ndadzitamandira  nako  kanthu  kwa  iye 
chifukwa  cha  inu,  sindinamvetsedwa  manyazi ; koma 
monga  tinalankhula  zonse  ndi  inu  m’choonadi,  kotero’nso 
kudzitamandira  kwathu  kumene  kwa  Tito,  kunakhala 

15  choonadi.  Ndipo  chikondi  cheni  cheni  chache  chichuru- 
kira  koposa  kwa  inu,  pokumbukira  kumvera  kwanu  kwa 
inu  nonse,  kuti  munamlandira  iye  ndi  mantha  ndi  ku- 

16  nthunthumira.  Ndikondwera  kuti  m’zonse  ndilimbika- 
mtima  za  inu. 

Chipereko  cha  kwa  aKristu  aumpawi 
a ku  Yudeya. 

3  Ndipo  tikudziwitsani,  abale,  chisomo  cha  Mulungu 

2 chopatsika  mwa  mipingo  ya  ku  Makedoniya,  kuti  m’chi- 
tsimikizo  chachikuru  cha  chisautso,  kuchurukitsa  kwa 
chimwemwe  chao,  ndi  kusauka  kwao  kweni  kweni  zida- 

3 churukira  ku  cholemera  cha  kuolowa  mtima  kwao.  Kuti 
monga  mwa  mphamvu  yao,  ndichita’po  mboni,  inde 

4 koposa  mphamvu  yao,  anachita  eni  ache,  natiumiriza  ife 
ndi  kupempha  kwambiri  za  chisomo’cho,  ndi  za  chiyanjano 

5 cha  utumiki  wa  kwa  oyera  mtima ; ndipo,  si  monga 
tidayembekeza ; koma  anayamba  kudzipereka  okha  kwa 
Ambuye,  ndi  kwa  ife  mwa  chifuniro  cha  Mulungu. 

6 Kotero  kuti  tinadandaulira  Tito,  kuti  monga  anayamba 

kale,  chomwecho’nso  atsirize  kwa  inu  chisomo  ichi’nso. 
Koma  monga  muchurukira  m’zonse,  m’chikulupiriro,  ndi  7 
m’mau,  ndi  m’chidziwitso,  ndi  m’khama  lonse,  ndi  m’chi- 
kondi  chanu  cha  kwa  ife,  churukani’nso  m’chisomo  ichi. 
Sindinena  ichi  monga  kulamulira,  koma  kukayesa  mwa  8 
khama  la  ena  choonadi  chache  cha  chikondi  chanu’nso. 
Pakuti  mudziwa  chisomo  cha  Ambuye  wathu  Yesu  Kristu,  9 
kuti,  chifukwa  cha  inu  anakhala  wosauka,  angakhale 
anali  wolemera,  kuti  inu  ndi  kusauka  kwache  mukakhale 
olemera.  Ndipo  mmenemo  ndichula  kuweruza  kwanga ; 10 
pakuti  chimene  chipindulira  inu,  amene  munayamba  kale 
chaka  chapita’chi  si  kuchita  kokha,  koma’nso  kufunira. 
Koma  tsopano  tsirizani  kuchita’ku ; kuti  monga  kunali  1 1 
chibvomerezo  cha  kufunira,  kotero’nso  kukhale  kutsiriza 
kwache  m’chimene  muli  nacho.  Pakuti  ngati  chibvome-  12 
rezo’cho  chiri  pomwepo,  munthu  alandiridwa  monga 
momwe  ali  nacho,  si  monga  chimsowa.  Pakuti  sinditero  13 
kuti  ena  akamasuke,  ndi  inu  musautsidwe ; koma  mwa  1 4 
kulingana  kuchuruka  kwanu  kukwanire  kusowa  kwao 
nthawi  ya  makono  ano,  kuti’nso  kuchuruka  kwao  kukwa- 
nire  kosowa  kwanu.  Kuti  pakhale  chilingano;  monga  15 
kwalembedwa,  wosonkhetsa  chambiri  sichinamtsalira ; ndi 
iye  wosonkhetsa  pang’ono  sichinamsowa. 

Koma  ayamikike  Mulungu,  wakupatsa  khama  lomwe’li  16 
la  kwa  inu  mu  mtima  wa  Tito.  Kutitu  analandira  kuda-  17 
ndaulira  kwathu ; koma  pokhala  nalo  khama  loposa, 
anaturukira  kumka  kwa  inu  mwini  wache.  Ndipo  tatuma  18 
pamodzi  naye  mbale’yo,  amene  kusimba  kwache  m’Utenga 
Wabwino  kuli  m’mipingo  yonse ; ndipo  si  ichi  choka,  19 
koma’nso  anasankhika  ndi  mipingo,  apite  limodzi  ndi  ife 
m’chisomo  ichi,  chimene  tichitumikira  ife,  kwa  ulemerero 
wa  Ambuye,  ndi  kuonetsa  chibvomerezo  chathu ; ndi  20 
kupewa  ichi  kuti  wina  angatichule  za  kuchurukira  kumene 
tikutumikira ; pakuti  tikonzeratu  zinthu  zokoma,  si  pa  21 
maso  pa  Ambuye  pokha,  koma’nso  pa  maso  pa  anthu. 
Ndipo  tamperekezetsa  iwo  mbale  wathu,  amene  tamtsi-  22 
mikizira  kawiri  kawiri  ali  wa  khama  m’zinthu  zambiri, 
koma  tsopano  wa  khama  loposatu  ndi  kulimbika  kwa- 
kukuru  kumene  ali  nako  kwa  inu.  Nanga  za  Tito,  ali  23 
woyanjana  wanga  ndi  wochita  nane  wa  kwa  inu ; nanga 
abale  athu,  ali  atumwi  a mipingo,  ali  ulemerero  wa 
Kristu.  Chifukwa  chache  muwatsimikizire  iwo  chitsi-  24 
mikizo  chachikondi  chanu,  ndi  cha  kudzitamandira  kwatliu 
pa  inu,  pa  maso  pa  mipingo. 

9 Pakutitu  za  utumiki  wa  kwa  oyera  mtima  sikufunika 

2 kwa  ine  kulembera  inu ; pakuti  ndidziwa  chibvomerezo 
chanu  chimene  ndidzitamandira  nacho  chifukwa  cha  inu 
ndi  aMakedoniya,  kuti  Akaya  wakonzeka  chitapita 

3 chaka  ; ndi  changu  chanu  chinautsa  ochuruka’wo.  Koma 
ndatuma  abale  kuti  kudzitamandira  kwathu  kwa  pa  inu 
kusakhale  kopanda  pache  mmenemo ; kuti,  monga 

4 ndinanena,  mukakhale  okonzeka ; kuti  kapena  akandi- 
perekeze  a ku  Makedoniya  nakupezani  inu  osakonzeka, 
ife  (kuti  tisanene  inu)  tingachititsidwe  manyazi  m’ku- 

5 limbika  kumene.  Chifukwa  chache  ndinayesa  kuti 
kufunika  kupempha  abale  kuti  atsogole  afike  kwa  inu, 
nakonzeretu  dalitso  lanu  lolonjezeka  kale,  kuti  chikhale 
chokonzeka  chomwe’chi,  monga  ngati  dalitso,  ndipo  si 
monga  mwa  kusirira. 

6 Koma  nditi  ichi,  kuti  iye  wakufesa  mouma  manja, 
mouma  manja’nso  adzatema.  Ndipo  iye  wakufesa  moolowa 

7 manja,  moolowa  manja’nso  adzatema.  Yense  achite  monga 
anatsimikiza  mtima,  si  mwa  chisoni  kapena  mokakamiza, 

8 pakuti  Mulungu  akonda  wopereka  wokondwerera.  Ndipo 
Mulungu  akhoza  kuchurukitsira  chisomo  chonse  kwa  inu ; 
kuti  inu,  pokhala  nacho  chikwaniro  chonse  m’zinthu 
zonse,  nthawi  zonse,  mukachurukire  ku  nchito  yonse 

9 yabwino  ; monga  kwalembedwa  : 

Anabalalitsa,  anapalsa  kwa  osauka  ; 

Chilungamo  chaclte  chikha/a  ku  nthawi  yonsc. 

10  Ndipo  iye  wofikiritsa  mbeu  kwa  wofesa,  ndi  mkate  ukhale 
chakudya,  adzafikiritsa  ndi  kuchurukitsa  mbeu  yanu 
yofesa,  nadzaonjeza’po  pa  zipatso  za  chilungamo  chanu ; 

1 1 polemeretsedwa  inu  m zonse  ku  kuolowa-mtima  konse, 
kumene  kuchita  mwa  ife  chiyamiko  cha  kwa  Mulungu. 

1 2 Kuti  utumiki  wa  kutumikira  kumene  sudzaza  zosowa  za 
oyera  mtima  zokha,  koma  uchurukira’nso  kwa  Mulungu 

13  mwa  mayamiko  ambiri ; popeza  kuti  mwa  kuyesa  kwa 
utumiki  umene  alemekeza  Mulungu  pa  kugonja  kwa 
chibvomerezo  chanu  ku  Utenga  Wabwino  wa  Kristu,  ndi 
kwa  kuolowa-mtima  kwa  chigawano  chanu  kwa  iwo  ndi 

1 4 kwa  onse ; ndipo  iwo  ndi  pempho  lao  la  kwa  inu, 
akhumbitsa  inu,  chifukwa  cha  chisomo  choposa  cha 

15  Mulungu  pa  inu.  Ayamikike  Mulungu  chifukwa  cha 
chaufulu  chache  chosatheka  kuneneka. 

Ulamuliro  wache  wa  Paulo. 

Koma  ine  ndekha  Paulo  ndipempha  inu  mwa  kufatsal  0 
ndi  ulere  wa  Kristu,  ine  amene  pa  maso  panu  ndikhala 
wodzichepetsa  pakati  pa  inu,  koma  pokhala  kwina  ine, 
ndilimbika  mtima  kwa  inu ; koma  ndipempha  kuti  2 
pokhala  ndiri  pomwepo,  ndisalimbike  mtima  ndi  kuli- 
mbika  kumene  ndiyesa  kulimbika  nako  pa  ena,  amene 
atiyesera  ife  monga  ngati  tirikuyendayenda  monga  mwa 
thupi  la  nyama.  Pakuti  pakuyendayenda  m’thupi  la  3 
nyama,  sitichita  nkhondo  monga  mwa  thupi  la  nyama 
(pakuti  zida  za  nkhondo  yathu  siziri  za  thupi  la  nyama,  4 
koma  za  mphamvu  mwa  Mulungu  zakupasula  malinga) ; 
ndi  kugwetsa  matsutsano,  ndi  chokwezeka  chonse  chimene  5 
chidzikweza  pokana  chidziwitso  cha  Mulungu,  ndi  kugo- 
njetsa  ganizo  lonse  ku  kumvera  kwa  Kristu ; ndi  6 
kukhala  okonzeka  kubweza  chilango  kusamvera  konse, 
pamene  kumvera  kwanu  kudzakwanidwa.  Kodi  mupe-  7 
nyera  zopenyeka  pa  maso  ? Ngati  wina  alimbika  mwa 
yekha  kuti  ali  wa  Kristu,  ayesere  ichi’nso  mwa  iye 
yekha,  kuti  monga  iye  ali  wa  Kristu,  kotero’nso  ife. 
Pakuti  ndingakhale  ndikadzitamandira  kanthu  kochuru-  8 
kira  za  ulamuliro  (umene  anatipatsa  Ambuye  ku  kuma- 
ngirira,  ndipo  si  ku  kugwetsera  kwanu),  sindidza- 
nyazitsidwa : kuti  ndisaoneke  monga  ngati  kukuopsani  9 
mwa  akalataVo.  Kuti,  akalatatu,  ati,  ndiwo  olemera,  ndi  10 
amphamvu ; koma  maonekedwTe  a thupi  lache  ngofoka, 
ndi  mau  ache  nga  chabe.  VVotere’yo  ayese  ichi  kuti  11 
monga  tiri  ife  ndi  mau  mwa  akalata,  pokhala  palibe  ife, 
tiri  otere’nso  m’machitidwe  pokhala  tiri  pomw'epo.  Pa-  12 
kuti  sitilimba  mtima  kudziwerenga,  kapena  kudzilinga- 
niza  tokha  ndi  ena  a iwo  amene  adzibvomeretsa  okha ; 
koma  iwo’wa,  podziyesera  okha  ndi  iwo  okha,  ndi  kudzili- 
nganiza  okha  ndi  iwo  okha,  alibe  nzeru.  Koma  ife  13 
sitidzadzitamandira  popitirira  muyeso,  koma  monga  mwa 
muyeso  wa  ehilekezero  chimene  Mulungu  anatigawira 
muyeso,  kufikira  ngakhale  kwa  inu’nso.  Pakuti  sitinya-  14 
nvampiradi  tokha,  monga  ngati  sitinafikira  kwTa  inu ; 
pakuti  tinadza  kufikira  inu’nso,  mu  Utenga  Wabwino 
wa  Kristu:  osadzitamandira  popitirira  muyeso  mwa  15 

machititso  a ena ; koma  tiri  nacho  chiyembekezo  kuti 
pakukula  chikulupiriro  chanu,  tidzakulitsidwa  mwa  inu 
monga  mwa  chilekezero  chathu  kwa  kuchurukira,  kuka-  16 
lalikira  Utenga  Wabwino  mtsogolo  mwache  mwa  inu, 

sikudzitamandira  mwa  chilekezero  cha  wina,  ndi  zinthu 

17  zokonzeka  kale.  Koma  iye  wodzitamandira  adzitamandire 

18  mwa  Ambuye  ; pakuti  si  iye’yu  wodzibvomerezetsa  yekha, 
ndiye  wobvomerezeka,  koma  iye  amene  Ambuye  ambvo- 
merezetsa. 


Za  atumwi  onyenga. 

1 Mwenzi  mutandilola  pang’ono  ndi  chopusa’cho  ! Ko- 

2 ma’nso  mundilole.  Pakuti  ndichita  nsanje  pa  inu  ndi 
nsanje  ya  Mulungu ; pakuti  ndinakupalitsani  bwenzi 
mwamuna  mmodzi,  kuti  ndikalangize  inu  namwali  woyera 

3 kwa  Kristu.  Koma  ndiopa,  kuti  pena,  monga  njoka 
inanyenga  Heva  ndi  kuchenjerera  kwache,  maganizo  anu 
angaipsidwe  kusiyana  nako  kuona  mtima  ndi  kuyera 

4 mtima  ziri  kwa  Kristu.  Pakutitu  ngati  iye  wakudza 
alalikira  Yesu  wina,  amene  ife  sitinalalikira,  kapena 
ngati  mulandira  mzimu  wa  mtundu  wina,  umene  simuna- 
landira,  kapena  Utenga  Wabwino  wa  mtundu  wina 
umene  simunalandira,  mulolana  naye  bwino  lomwe. 

5 Pakuti  ndiyesa  kuti  sindinaperewera  konse  ndi  atumwi 

6 oposatu.  Ndipo  ndingakhale  ndiri  wosapunzira  m’mane- 
nedwe,  koma  sinditero  m’chidziwitso,  koma  m’zonse 

7 tachionetsa  mwa  anthu  onse  kwa  inu.  Kapena  kodi 
ndachimwa  podzichepetsa  ndekha,  kuti  inu  mukakwe- 
zedwe,  popeza  ndinalalikira  kwa  inu  Utenga  Wabwino  wa 

8 Mulungu  mwaufulu  ? Ndinalanda  za  mipingo  yina,  ndi 
kulandira  kwa  iwo  kulipira  kuti  ndikatumikire  inu ; 

9 ndipo  pakukhala  nanu,  ndi  kusowa,  sindinasaukitsa 
munthu  ali  yense ; pakuti  abale  akuchokera  ku  Make- 
doniya,  anakwaniritsa  kusowa  kwanga ; ndipo  m’zonse 
ndachenjera  ndekha,  ndisalemetse  inu,  ndipo  ndidzache- 

10  njera’po.  Choonadi  cha  Kristu  chiri  mwa  ine,  kuti 
kudzitamandira  kumene  sikudzaletsedwa  kwa  ine  mu 

11  mbali  za  Akaya.  Chifukwaninji  ? Chifukwa  sindikonda 

12  inu  kodi  ? Adziwa  Mulungu.  Koma  chimene  ndichita, 
ndidzachita’nso,  kuti  ndikadulire  chifukwa  iwo  akufuna 
chifukwa ; kuti  m’mene  adzitamandira’mo,  apezedwe 

13  monga’nso  ife.  Pakuti  otere  ali  atumwi  onyenga,  ochita 

14  ochenjerera,  odzionetsa  ngati  atumwi  a Kristu.  Ndipo 
kulibe  kudabwa ; pakuti  Satana  yemwe  adzionetsa  ngati 

15  ngelo  wa  kuunika.  Chifukwa  chache  sikuli  kanthu 
kwakukuru  ngati’nso  atumiki  ache  adzionetsa  monga 
atumiki  a chilungamo ; amene  chimariziro  chao  chidza- 
khala  monga  nchito  zao. 

Kumva-zowawa  kwa  Paulo  chifukwa  cha 
Utenga  Wabwino. 

Ndinena’nso,  Munthu  asandiyese  wopanda  nzeru ; 16 
koma  ngati  mutero,  mundilandire’nso  ine  monga  wopanda 
nzeru,  kuti  ine’nso  ndikadzitamandira  pang’ono.  Chimene  17 
ndilankhula  sindilankhula  monga  mwa  Ambuye,  koma 
monga  wopanda  nzeru,  m’kulimhika  kumene  kwa  kudzi- 
tamandira.  Popeza  ambiri  adzitamandira  monga  mwa  18 
thupi  la  nyama,  ine’nso  ndidzadzitamandira.  Pakuti  19 
mulolana  nawo  opanda  nzeru  mokondwera,  pokhala 
anzeru  nokha.  Pakuti  mulola  ngati  wina  akuyesani  inu  20 
akapolo,  ngati  wina  alikwira  inu,  ngati  wina  alanda  zanu, 
ngati  wina  adzikuza,  ngati  wina  akupanda  pa  nkhope. 
Ndinena  monga  mwa  kunyoza,  monga  ngati  tinakhala  21 
ofoka.  Koma  m’mene  wina  alimbika-mtima’mo  (ndinena 
mopanda  nzeru)  momwemo  ndilimbika-mtima  ine’nso. 
Kodi  ali  aHebri  ? Ine’nso.  Kodi  ali  a Jsrayeli  ? Ine’nso.  22 
Kodi  ali  mbeu  ya  Abrahamu  ? Ine’nso.  Kodi  ali  atumiki  23 
a Kristu  ? (ndilankhula  monga  moyeruka),  makamaka  ine ; 
m’zibvutitso  mochurukira,  m’ndende  mochurukira,  m’mi- 
kwingwirima  mosawerengeka,  mu  imfa  kawiri  kawiri. 
Kwa  aYuda  ndinalandira  kasanu  mikwingwirima  makumi  24 
anai  kuchepa’po  umodzi.  Katatu  ndinakwapulidwa  ndi  25 
nthole,  kamodzi  ndaponyedwa  miyala,  katatu  ndatayika 
posweka  chombo,  ndakhala  in’kuya  tsiku  limodzi  usana 
ndi  usiku ; pa  ulendo  kawiri  kawiri,  moopsya  mwache  26 
mwa  mitsinje,  moopsya  mwache  mwa  olanda,  moopsya 
modzera  kwa  mtundu  wanga,  moopsya  modzera  kwa  ami- 
tundu,  moopsya  m’mudzi,  moopsya  m’chipululu,  moopsya 
m’nyanja,  moopsya  mwa  abale  onyenga ; m’chibvutitso  27 
ndi  cholemetsa,  m’madikiro  kawiri  kawiri,  m’njala  ndi 
ludzu,  m’madzikano  a chakudya  kawiri  kawiri,  m’chisanu 
ndi  umariseche.  Popanda  za  kunja’zo  pali  chondisindi-  28 
kiza  tsiku  ndi  tsiku,  chilabadiro  cha  mipingo  yonse. 
Afoka  ndani  wosafoka  ine’nso  ? Akumudwitsidwa  ndani,  29 
wosathentha’nso  ine  ? Ngati  ndiyenera  kudzitamandira,  30 
ndidzadzitamandira  ndi  za  kufoka  kwanga.  Mulungu  31 
Atate  wa  Ambuye  Yesu,  Iye  amene  adalitsika  ku  nthawi 
yonse,  adziwa  kuti  sindinama.  M’Damasko  kazembe  32 
wa  Mfumu  Areta  analindizitsa  mudzi  wa  aDamasko  kuti 
andigwire  ine  ; ndipo  mwa  zenera,  mu  mtanga,  ananditsitsa  33 
pa  koma,  ndipo  ndinapulumuka  manja  ache. 

Chooneka  cha  mwamha,  ndi  munga  m’thupi 
lache. 

I 2 Ndiyenera  kudzitamandira,  kungakhale  sikupindulika ; 

koma  ndidzadza  ku  masompenya  ndi  mabvumbulutso  a 

2 Ambuye.  Ndidziwa  munthu  mwa  Kristu,  zitapita  dzaka 
khumi  ndi  zinai  (ngati  m’thupi,  sindidziwa ; ngati  kunja 
kwa  thupi,  sindidziwa  ; adziwa  Mulungu),  anakwatulidwa 

3 wotere’yo  kuinka  naye  kumwamba  kwachitatu.  Ndipo 
ndidziwa  munthu  wotere’yo  (ngati  m’thupi,  ngati  wopanda 

4 thupi,  sindidziwa ; adziwa  Mulungu),  kuti  anakwatulidwa 
kumka  ku  Paradaiso,  namva  maneno  osatheka  kuneneka, 

5 amene  saloleka  kwa  munthu  kulankhula.  Chifukwa  cha 
wotere’yo  ndidzadzitamandira ; koma  chifukwa  cha  ine 
ndekha  sindidzadzitamandira,  koma  m’zofoka  zanga. 

6 Pakuti  ngati  ndikafuna  kudzitamandira,  sindidzakhala 
wopanda  nzeru ; pakuti  ndidzanena  choonadi ; koma 
ndileka,  kuti  wina  angandiwerengere  ine  koposa  kumene 

7 andiona  ine,  kapena  amva  za  ine.  Ndipo  kuti  ndinga- 
kwezeke  koposa,  chifukwa  cha  ukulu  woposa  wa  mabvu- 
mbulutso,  kunapatsidwa  kwa  ine  munga  m’thupi  la  nyama, 
ndiye  ngelo  wa  Satana  kuti  anditundudze,  kuti  ndinga- 

8 kwezeke  koposa.  Za  ichi  ndinapemphera  Ambuye  ka- 

9 tatu  kuti  chichoke  kwa  ine.  Ndipo  wanena  kwa  ine, 
chisomo  changa  chikukwanira  iwe ; pakuti  mphamvu 
yanga  ithedwa  m’ufoko.  Chifukwa  chache  makamaka  ndi- 
dzadzitamandira  mokondweratu  m’maufoko  anga,  kuti 

10  mphamvu  ya  Kristu  ikakhale  pa  ine.  Chifukwa  chache 
ndisangalala  m’maufoko,  m’ziwawa,  m’zikakamizo,  m’ma- 
zunzo,  m’zipsinjizo,  chifukwa  cha  Kristu ; pakuti  pamene 
ndifoka,  pamenepo  ndiri  wa  mphamvu. 

Kusadzikonda  kwache  kwa  Paulo. 

I I Ndakhala  wopanda  nzeru,  mwandichititsa  kutero ; 
pakuti  inu  munayenera  kundibvomereza ; pakuti  sindi- 
perewera  ndi  atumwi  oposatu  m’kanthu  konse,  ndinga- 

12  khale  ndiri  chabe.  Zizindikilotu  za  mtumwi  zinachitika 
pakati  pa  inu,  m’chipiriro  chonse,  ndi  zizindikilo,  ndi 

13  zoziswa,  ndi  zamphamvu.  Pakuti  kuli  chiani  chimene 
munachepetsedwa  nacho  ndi  mipingo  yotsala  yina,  ngati 
si  ichi  kuti  ine  ndekha  sindinasaukitsa  inu  ? Ndikukululu- 

14  kireni  choipa  ichi.  Taonani,  nthawi  yachitatu  iyi  ndapu- 
kwa  ine  kudza  kwa  inu,  ndipo  sindidzakusaukitsani ; 
pakuti  sindifuna  zanu,  koma  inu ; pakuti  ana  sayenera 

kuunjikira  atate  ndi  amai,  koma  atate  ndi  amai  kuunji- 
kira  ana.  Ndipo  ndidzapereka  ndi  kuperekedwa  konse  15 
chifukwa  cha  mioyo  yanu  mokondweratu.  Ngati  ndi- 
konda  inu  kochuruka  koposa,  kodi  ndikondedwa  kochepa  ? 
Koma  kukhale  kotero ; ine  sindinalemetsa  inu;  koma  16 
pokhala  wochenjera  ine,  ndinagwira  inu  ndi  chinyengo. 
Kodi  wina  wa  iwo  ndinawatuma  kwa  inu,  ndinakuchenje-  17 
rerani  naye  kodi  ? Ndinapempha  Tito,  ndipo  ndinatuma  18 
mbale’yo  naye.  Kodi  Tito  anakuchenjererani  kanthu  ? 
Sitinayendayenda  nawo  Mzimu  womwe’wo  kodi?  Siti- 
natsata  mapazi  omwe’wo  kodi  ? 

Zolangiza  zotsiriza.  Zolawirana. 

Mumayesa  tsopano  lino  kuti  tirikuwiringula  kwa  inu.  19 
Tilankhula  pa  maso  pa  Mulungu  mwa  Kristu.  Koma 
zonse,  okondedwa,  ziri  za  kumangirira  kwanu.  Pakuti  20 
ndiopa,  kuti  kaya,  pakudza  ine,  sindidzakupezani  inu 
otere  onga  ndifuna,  ndipo  ine  ndidzapezedwa  ndi  inu 
wotere  wonga  simufuna ; kuti  kaya  pangakhale  chotetana, 
nsanje,  mikwiyo,  zilekanitso,  maugogodi,  zonong’oneza, 
zodzikuza,  mapokoso ; kuti  pakudza’nso  ine,  Mulungu  21 
wanga  angandichepse  pa  inu,  ndipo  ndingalirire  ambiri  a 
iwo  amene  adachimwa  kale,  ndipo  sanalapa  pa  chodetsa, 
ndi  chigololo,  ndi  kukhumba  chonyansa  zimene  anachita. 

Nthawi  yachitatu  iyi  ndirinkudza  kwa  inu.  Paka-j  3 
mwa  pa  mboni  ziwiri  kapena  zitatu  maneno  onse  adzakha- 
zikika.  Ndanena  kale,  ndipo  ndinena  sindinafike’kq,  2 
monga  pamene  ndinali  pomwepo  chachiwiri  chija,  pokhala 
palibe,  kwa  iwo  adachimwa  kale  ndi  kwa  onse  otsala, 
kuti  ngati  ndidza’nso  sindidzawaleka ; popeza  mufuna  3 
chitsimikizo  cha  Kristu  wakulankhula  mwa  ine;  amene 
safoka  kwa  inu,  koma  ali  wamphamvu  mwa  inu  ; pakuti  4 
anapachikidwa  m’ufoko,  koma  ali  ndi  noyo  mu  mphamvu 
ya  Mulungu.  Pakuti  ife’nso  tiri  ofoka  mwa  Iye,  koma 
tidzakhala  ndi  moyo  pamodzi  ndi  Iye,  mu  mphamvu  ya 
Mulungu,  ya  kwa  inu.  Dziyeseni  nokha,  ngati  muli  5 
m’chikulupiriro,  dzitsimikizeni  nokha.  Kapena  simu- 
zindikira  kodi  za  inu  nokha  kuti  Yesu  Kristu  ali  mwa  inu  ? 
ngati  simuli  osatsimikizidwa.  Koma  ndiyembekeza  kuti  6 
mudzazindikira  inu  kuti  sitiri  osatsimikizidwa.  Ndipo  7 
tipemphera  Mulungu  kuti  musachite  kanthu  koipa  ; sikuti 
ife  tikaoneke  obvomerezeka,  koma  kuti  inu  mukachite 
chabwino,  tingakhale  ife  tikhala  monga  osatsimikizidwa. 
Pakuti  sitik'hoza  kanthu  pokana  choonadi,  koma  pobvo-  8 

9  mereza  choonadi.  Pakuti  tikondwera,  pamene  ife  tifoka 
ndi  inu  muli  amphamvu ; ichi’nso  tipemphera,  ndicho 

10  kukonzeka  kwanu.  Chifukwa  cha  ichi  ndilembera  izi 
pokhala  palibe  ine,  kuti  pokhala  ndiri  pomwepo  ndinga- 
chite  mowawitsa,  monga  mwa  ulamuliro  umene  Ambuye 
anandipatsa  ine  wa  kumangirira,  ndipo  si  wa  kugwetsa. 

11  Chotsalira,  abale,  kondwerani.  Mukonzeke  ; mutonto- 
zedwe  ; khalani  a mtima  umodzi,  khalani  mu  mtendere  ; 
ndipo  Mulungu  wa  chikondi  ndi  mtendere  akhale  pa- 

12  modzi  ndi  inu.  Lankhulanani  ndi  chipsompsono  choyera. 

13  Oyera-mtima  onse  alankhula  inu.  Chisomo  cha  Ambuye 

14  Yesu  Kristu,  ndi  chikondi  cha  Mulungu,  ndi  chiyanjano 
cha  Mzimu  Woyera  zikhale  ndi  inu  nonse. 


KALATA  WA  PAULO  MTUMWI 
WOLEMBERA  KWA  AGALATIYA 

Paulo,  mtumwi  (wosachokera  kwa  anthu,  kapena  mwa 
munthu,  koma  mwa  Yesu  Kristu,  ndi  Mulungu  Atate, 

2 amene  anamukitsa  lye  kwa  akufa),  ndi  abale  onse  amene 
ali  pamodzi  ndi  ine,  kwa  mipingo  ya  ku  Galatiya : 

3 Chisomo  kwa  inu,  ndi  mtendere  wa  kwa  Mulungu  Atate, 

4 ndi  Ambuye  wathu  Yesu  Kristu,  amene  anadzipereka 
yekha  chifukwa  cha  machimo  athu,  kuti  akatilanditse 
ife  m’nyengo  ya  pansi  pano  yino  yoipa,  monga  mwa 

5 chifuniro  cha  Mulungu  ndi  Atate  wathu ; amene  akhale 
nawo  ulemerero  ku  nthawi  za  nthawi.  Amen. 

Kupusa  kwao  kwa  aGalatiya.  Utumiki  wache 
wa  Paulo  uchokera  kwa  Mulungu. 

6 Ndizizwa  kuti  msanga  motere  mulikutunsika  kwa 
iye  amene  anakuitanani  m’chisomo  cha  Kristu,  kutsata 

7 Utenga  Wabwino  wina  ; umene  suli  wina  ; koma  pali  ena 
akubvuta  inu,  nafuna  kuipsa  Utenga  Wabwino  wa  Kristu. 

8 Koma  ngakhale  ife,  kapena  ngelo  wochokera  kumwamba, 
ngati  akakulalikireni  Utenga  Wabwino  wosati  umene 

9 tidakulalikirani  ife,  akhale  wotembereredwa.  Monga 
tanena  kale,  ndipo  ndinena’nso  tsopano  apa,  ngati  wina 
akulalikirani  Utenga  Wabwino  wosati  umene  mudaula- 

ndira,  akhale  wotembereredwa.  Pakuti  kodi  ndikopa  10 
anthu  tsopano,  kapena  Mulungu  ? Kapena  kodi  ndifuna 
kukondweretsa  anthu  ? Ndikadakhala  wokondweretsabe 
anthu,  sindikadakhala  kapolo  wa  Kristu. 

Pakuti  ndikudziwitsani  inu,  abale,  za  Utenga  Wab-  11 
wino’wo  wolalikidwa  ndi  ine,  kuti  suli  monga  mwa  anthu. 
Pakutitu  sindinaulandira  uwu  kwa  munthu,  kapena  12 
sindinaupunzira,  komatu  unadza  mwa  bvumbulutso  wa 
Yesu  Kristu.  Pakuti  mudamva  za  makhalidwe  anga  kale  13 
mwa  chiyuda,  kuti  ndinazunza  mpingo  wa  Mulungu 
koposa,  ndi  kuupasula,  ndipo  ndawaposa  ndi  kutsogola  14 
mwa  chiyuda  ambiri  a msinku  wanga  mwa  mtundu  wanga, 
ndipo  ndinakhala  wachangu  koposa  pa  miyambo  ya 
makolo  anga.  Koma  pamene  padakondweretsa  Mulungu,  15 
amene  anandipatula  ine,  kuyambira  kwa  chibaliro  cha 
amai  wanga,  nandiitana  ine  mwa  chisomo  chache,  kuti  16 
abvumbulutse  Mwana  wache  mwa  ine,  kuti  ndimlalikire 
Iye  mwa  mitundu ; pomwepo  sindinafunsana  ndi  thupi  la 
nyama  ndi  mwazi  : kapena  kukwera  kumka  ku  Yeru-  17 
salemu  sindinamka’ko  kwa  iwo  anakhala  amitumwi 
sindinakhale  mtumwi  ine,  komatu  ndinamuka  ku 
Arabiya,  ndipo  ndinabwera’nso  ku  Damasko.  Pamenepo  18 
patapita  zaka  zitatu,  ndinakwera  kumka  ku  Yerusalemu 
kukazindikirana  naye  Kefa,  ndipo  ndinakhala  kwa  iye 
masiku  khumi  ndi  asanu.  Koma  wina  wa  amitumwi  19 
sindinamuona,  koma  Yakobo  mbale  wa  Ambuye.  Ndipo  20 
izi  ndikulemberani  inu,  taonani,  pa  maso  pa  Mulungu, 
sindinama  ine.  Pamenepo  ndinadza  ku  mbali  za  Suriya  21 
ndi  Kilikiya.  Koma  ndinali  wosadziwika  nkhope  yanga  22 
kwa  mipingo  ya  ku  Yudeya  ya  mwa  Kristu ; koma  anali-  23 
nkumva  kokha,  kuti,  Iye  wakutizunza  ife  kale,  tsopano 
alalikira  chikulupiriro’cho  adachipasula  kale ; ndipo  24 
analemekeza  Mulungu  mwa  ine. 

Pamenepo  popita  zaka  khumi  ndi  zinai  ndinakwera’nso  2 
kumka  ku  Yerusalemu  pamodzi  ndi  Barnaba,  ndamte- 
nga’nso  Tito  andiperekeze.  Koma  ndinakwera  kumka’ko  2 
mobvumbulutsa ; ndipo  ndinawauza  Utenga  Wabwino 
umene  ndiulalikira  kwa  mitundu ; koma  mtseri  kwa  iwo 
omveka,  kuti  kapena  ndingatamange,  kapena  ndikada- 
tamanga  chabe.  Komatu  ngakhale  Tito,  amene  anali  3 
ndi  ine,  ndiye  mHelene,  sanamkakamiza  adulidwe ; 
ndicho  chifukwa  cha  abale  onyenga  olowezedwa  mtseri,  4 
amene  analowa  mtseri  kudzazonda  ufulu  wathu  umene 
tiri  nawo  mwa  Kristu  Y esu,  kuti  akatichititse  ukapolo ; 

5 amene  sitidawasenderera  ndi  kuwagonjera  ngakhale  ora 
limodzi ; kuti  choonadi  cha  Utenga  Wabwino  chikhalebe 

6 ndi  inu.  Koma  za  iwo  akuyesedwa  ali  kanthu  (ngati 
anali  otani  kale,  kulibe  kanthu  kwa  ine ; Mulungu 
salandira  nkhope  ya  munthu)  iwo  omveka’wo  sanandionje- 

7 zera  ine  kanthu ; koma  pena,  pakuona  kuti  anaikiza  kwa 
ine  Utenga  Wabwino  wa  kusadulidwa,  monga  kwa  Petro 

8 Utenga  Wabwino  wa  mdulidwe  (pakuti  wa  kucliita  ndi 
Petro  ku  utumwi  wa  mdulidwe  anachita’nso  ndi  ine  kwa 

9 mitundu) ; ndipo  pakuzindikira  chisomo’cho  chinapatsi- 
dwa  kwa  ine,  Yakobo  ndi  Kefa  ndi  Yohane,  ndiwo  omveka 
ali  nsanamira,  anapatsa  kwa  ine  ndi  Barnaba  dzanja 
lamanja  la  chiyanjano,  kuti  ife  tipite  kwa  mitundu,  ndi 

10  iwo  kwa  mdulidwe ; chikhale  ichi  chokha,  chakuti 
tikumbukile  aumpawi ; ndicho  chomwe  ndafulumira 
kuchichita. 

11  Koma  pamene  Kefa  anadza  ku  Antiokeya  ndatsutsana 

12  naye  pa  maso  pache,  kuti  anatsutsika  wolakwa.  Pakuti 
asanafike.ena  ochokera  kwa  Yakobo,  anadya  pamodzi  ndi 
amitundu  ; koma  atadza  iwo,  anadzibweza,  ndi  kudzipatula 

13  yekha,  pakuopa  iwo  a ku  mdulidwe.  Ndipo  otsala  anso 
a aYuda  anawagwira’nso  maso  pamodzi  naye  ; kotero  kuti 
Barnaba’nso  anatengedwa  ndi  kugwira  maso  kwao. 

14  Komatu  pamene  ndinaona  kuti  sanayenda  koongoka, 
monga  mwa  choonadi  cha  Utenga  Wabwino,  ndinati  kwa 
Kefa  pa  maso  pa  onse,  Ndipo  iwe  uli  mYuda  utsata 
makhalidwe  a mitundu,  ndipo  si  a aYuda,  ukangamiza 

15  bwanji  amitundu  atsate  makhalidwe  a aYuda  ? Ife  ndife 
aYuda  pa  cliibadwidwe,  ndipo  sitiri  ochimwa  a kwa 

16  mitundu ; koma  podziwa  kuti  munthu  sayesedwa  wolu- 
ngama  pa  nchito  ya  malamulo,  koma  mwa  chikulupiriro 
cha  Yesu  Kristu,  ifedi  tinakulupirira  kwa  Yesu  Kristu, 
kuti  tikayesedwe  olungama  ndi  chikulupiriro  cha  Kristu, 
ndipo  si  ndi  nchito  za  malamulo ; pakuti  palibe  thupi  la 
nyama  lidzayesedwa  lolungama  ndi  nchito  za  malamulo. 

17  Koma  ngati,  pofuna  kuyesedwa  olungama  mwa  Kristu, 
tipezedwa’nso  tiri  ochimwa  tokha,  chifukwa  chache  kodi 

18  Kristu  ali  mtumiki  wa  ucliimwo?  Msatero  ai.  Pakuti 
ngati  izi  zomwe’zi  ndazigumula  ndizimanga’nso,  ndidzitsi- 

19  mikizira  ndekha  ndiri  wolakwa.  Pakuti  ine  mwa  mala- 
mulo  ndafa  ku  malamulo,  kuti  ndikhale  ndi  moyo  kwa 

20  Mulungu.  Ndapachikidwa  ndi  Kristu ; koma  ndiri  ndi 
moyo ; wosati’nso  ine  ai,  koma  Kristu  ali  ndi  moyo  mwa 
ine ; koma  moyo  umene  ndiri  nawo  tsopano  m’thupi  la 

nyama,  ndiri  nawo  m’chikulupiriro  chiri  cha  mwana  wa 
Mulungu,  amene  anandikonda  ine,  nadzipereka  yekha 
chifukwa  cha  ine.  Sindichiyesa  chopanda  pache  chisomo  21 
cha  Mulungu  ; pakuti  ngati  chilungamo  chiri  mwa  mala- 
mulo,  Kristu  adafa  chabe. 

Malamulo  sakhoza  kutipulumutsa,  koma 
atitsogolera,  natifikitsa  kwa  Kristu. 

Agalatiya  opusa  inu,  anakulodzani  ndani,  inu  amene  3 
Kristu  anaonetsedwa  pa  maso  panu,  wopachikidwa  ? 
Ichi  chokha  ndifuna  kupunzira  kwa  inu,  Kodi  munala-  2 
ndira  Mzimu’wo  ndi  nchito  za  malamulo,  kapena  ndi 
kumva  kwa  chikulupiriro  ? Kodi  muli  opusa  otere  ? 3 
Popeza  mudayamba  ndi  Mzimu,  kodi  tsopano  mutsiriza 
ndi  thupi  la  nyama  ? Kodi  mudamva  zowawa  zambiri  4 
zotere  kwa  chabe  ? ngatitu  kwa  chabe.  Ndipo  iye  5 
amene  akuonjezerani  inu  Mzimu’wo,  nachita  zimphamvu 
mwa  inu,  atero  kodi  ndi  nchito  za  malamulo,  kapena  ndi 
kumva  kwa  chikulupiriro  ? Monga  Abfahamu  anakulupi-  6 
rira  Mulungu,  ndipo  kunawerengedwa  kwa  iye  chilungamo. 
Chifukwa  chache  zindikirani  kuti  iwo  a ku  chikulupiriro,  7 
ndiwo  ana  a Abrahamu.  Ndipo  malembo,  pakuoneratu  8 
kuti  Mulungu  adzayesa  olungama  mitundu  ndi  chikulu- 
piriro,  anayamba  kale  kulalikira  Utenga  Wabwino  kwa 
Abrahamu,  kuti,  Idzadalitsidwa  mwa  iwe  mitundu  yonse. 
Kotero  kuti  iwo  a ku  chikulupiriro  adalitsidwa  pamodzi  9 
ndi  Abrahamu  wokulupirika’yo.  Pakuti  onse  amene  ali  10 
ku  nchito  za  malamulo  ali  a pa  temberero ; pakuti 
kwalembedwa, 

Wotembereredwa  ali  yense  wosakhala  m’zonse  zolembedwa 

m’bukv  la  malamulo,  kuzichita  izi. 

Ndipo  chidziwikatu  kuti  palibe  munthu  ayesedwa  wolu-  11 
ngama  ndi  malamulo  pa  maso  pa  Mulungu ; pakuti, 
Wolungama’yo  adzakhala  ndi  moyo  ndi  chikulupiriro ; 
koma  malamulo’wo  sachokera  ku  chikulupiriro ; koma,  12 
Wakuzichita  izi  adzakhala  ndi  moyo  ndi  izi.  Kristu  13 
anatiombola  ku  temberero  la  malamulo,  adakhala 
temberero  m’malo  mwathu ; kuti  kwalembedwa, 

Wotembereredwa  ali  yense  wopachikidwa  pa  mlengo  ; 

kuti  dalitso  la  Abrahamu  mwa  Yesu  Kristu,  lichitike  kwa  14 
mitundu ; kuti  tikalandire  lonjezano  la  Mzimu’wo,  mwa 
chikulupiriro. 

15  Abale,  ndinena  monga  munthu.  Pangano,  lingakhale 
la  munthu,  litalunzika,  palibe  munthu  aliyesa  chabe, 

16  kapena  saonjeza’po.  Ndipo  malonjezano  ananenedwa 
kwa  Abrahamu,  ndi  kwa  mbeu  yache.  Sanena,  Ndipo 
kwa  zimbeu,  ngati  kunena  zambiri ; komatu  ngati  kunena 

17  imodzi,  Ndipo  kwa  mbeu  yako,  ndiye  Kristu.  Ndipo 
ichi  ndinena ; Pangano  lolunzika  kale  ndi  Mulungu, 
malamulo,  amene  anafika  litapita  zaka  mazana  anai 
mphambu  makumi  atatu,  salifafaniza,  kuliyesa  lonjezano’lo 

18  la  chabe.  Pakuti  ngati  kulowa-nyumba  kuchokera  ku 
malamulo,  sikuchokera’nso  ku  lonjezano  ; koma  kumene- 
’ku  Mulungu  anampatsa  Abrahamu  kwaufulu  mwa  lonje- 

19  zano.  Nanga  malamulo  tsono?  Anaonjezeka  chifukwa 
cha  zolakwa,  kufikira  ikadza  mbeu  imene  adailonjezera ; 
ndipo  anakonzeka  ndi  angelo  m’dzanja  la  nkhoswc. 

20  Koma  nkhoswe  sali  wa  mmodzi ; koma  Mulungu  ali 

21  mmodzi.  Pamenepo  kodi  malamulo  atsutsana  nawo 
malonjezano  a Mulungu  ? Msatero  ai.  Pakuti  akadapa- 
tsidwa  malamulo  akukhoza  kuchitira  moyo,  chilungamo 

22  chikadachokera  nditu  ku  malamulo.  Komatu  lembo 
linatsekereza  zonse  pansi  pa  uchimwo,  kuti  lonjezano  la 
kwa  chikulupiriro  cha  Yesu  Kristu  likapatsika  kwa 
okulupirira’wo. 

23  Koma  chisanadze  chikulupiriro  tinasungidwa  pomvera 
malamulo  otsekedwa  kufikira  chikulupiriro  chimene  chi- 

24  kabvumbulutsidwa  bwino  bwino.  Kotero  kuti  malamulo 
adakhala  namkungwi  wathu  wakutifikitsa  kwa  Kristu, 

25  kuti  tikayesedwe  olungama  ndi  chikulupiriro.  Koina 
popeza  chitadza  chikulupiriro,  sitikhala’nso  pansi  pa 

26  namkungwi.  Pakuti  inu  nonse  muli  ana  a Mulungu, 

27  mwa  chikulupiriro,  mwa  Yesu  Kristu.  Pakuti  nonse 
amene  munabatizidwa  kwa  Kristu  mudabvala  Kristu. 

28  Muno  mulibe  mYuda,  kapena  mHelene,  muno  mulibe 
kapolo,  kapena  mfulu,  muno  mulibe  muna  ndi  kazi ; 

29  pakuti  muli  nonse  mmodzi  mwa  Kristu  Yesu.  Koma 
ngati  muli  a Kristu,  muli  mbeu  ya  Abrahamu,  olowa- 
nyumba  monga  mwa  lonjezano. 

Utenga  Wabwino  utimasula  ku  malamulo. 

4 Koma  ndinena  kuti,  pokhala  wolowa-nyumba  ali 
wakhanda,  sasiyana  ndi  kapolo,  angakhale  ali  mwini 

2 zonse ; komatu  ali  wakumvera  omsungira  ndi  adindo, 

3 kufikira  nthawi  yoikika  kale  ndi  atate  wache.  Kotero’nso 
ife,  pamene  tinali  akhanda,  tinachitidwa  ukapolo  ku 

zoyamba  za  dziko  la  pansi ; koma  pamene  chikwaniro  4 
cha  nyengo  chidadza,  Mulungu  anatuma  mwana  waehe, 
wobadwa  ndi  mkazi,  wobadwa  wakumvera  malamulo,  kuti  5 
akaombole  iwo  akumvera  malamulo,  kuti  ife  tikalandire 
kuchedwa-ana.  Ndipo  popeza  muli  ana,  Mulungu  anatu-  6 
miza  Mzimu’wo  wa  mwana  wache  uturuke  nulowe 
m’mitima  yathu,  wopfuula  Abba,  Atate.  Kotero  kuti  7 
suli’nso  kapolo,  koma  mwana  ; koma  ngati  mwana,  wolowa- 
nyumba’nso  mwa  Mulungu. 

Komatu  padja’po,  posadziwa  Mulungu  inu,  munachi-  8 
tira  ukapolo  iyo  yosakhala  milungu  pobadwa  pao : koma  9 
tsopano,  podziwa  Mulungu  inu,  koma  makamaka  pozindi- 
kirika  ndi  Mulungu,  mubwerera’nso  bwanji  kutsata 
zoyamba  zofoka  ndi  zaumpawi,  zimene  mufuna  kubwere- 
za’nso  kuzichitira  ukapolo  ? Musunga  masiku,  ndi  miyezi,  10 
ndi  nyengo,  ndi  zaka.  Ndiopera  inu,  kuti  kapena  nda-  11 
dzibvutitsa  ndi  inu  chabe. 

Abale,  ndikupemphani,  khalani  monga  ine,  kuti  ine’nso  12 
ndiri  monga  inu.  Simunandichitira  choipa  ine ; koma  13 
mudziwa  kuti  m’kufoka  kwa  thupi  la  nyama  ndinakula- 
likirani  Utenga  Wabwino  poyamba : ndipo  chakuyesera  14 
chanu’cho  cha  m’thupi  la  nyama  langa  simunachipeputsa, 
kapena  sichinakunyansirani,  komatu  monga  ngelo  wa 
Mulungu  munandilandira  ine,  monga  Kristu  Yesu  mwini. 
Pamenepo  kudziyesera-odala  kwanu  nkuti?  Pakuti  ndi-  15 
kuchitirani  mboni  inu,  kuti,  kukadakhozeka,  mukadako- 
lowola  maso  anu  ndi  kundipatsa  ine.  Kotero  kodi  16 
ndayamba  kukhala  mdani  wanu,  pakukimenerani  zoona  ? 
Achita  changu  pa  inu  koma  si  kokoma  ai,  komatu  afuna  17 
kukutsekerezani  inu  kunja,  kuti  mukawachitire  iwo’wa 
changu.  Koma  nkwabwino  kuchita  changu  m’zabwino  18 
nthawi  zonse,  ndipo  si  pokhapokha  pokhala  nanu  pamodzi 
ine.  Tiana  tanga,  amene  ndirikumva’nso  zowawa  za  19 
kubala  inu,  kufikira  Kristu  aumbika  mwa  inu,  koma  20 
mwenzi  nditakhala  nanu  tsopano,  ndi  kusinta  mau  anga ; 
chifukwa  ndisinkasinka  nanu. 

Sara  ndi  Hagar,  Atipipiritsira  za  mapangano 
awiri’wo. 

Ndiuzeni,  inu  akufuna  kukhala  omvera  malamulo,  kodi  21 
simukumva  malamulo’wo  ? Pakuti  palembedwa,  kuti  22 
Abrahamu  anali  nawo  ana  amuna  awiri,  mmodzi  wobadwa 
ndi  mdzakazi,  ndi  mmodzi  wobadwa  ndi  mfulu.  Komatu  23 
uyu  wa  mdzakazi  anabadwa  monga  mwa  thupi  la  nyama ; 

koma  iye  wa  mfulu’yo,  anabadwa  monga  mwa  lonjezano. 

24  Izo  ndizo  zopipiritsa ; pakuti  akazi’wa  ali  mapangano 
awiri,  mmodzi  wa  ku  phiri  la  Sina,  akubalira  ukapolo, 

25  ndiye  Hagar.  Koma  Hagar  ndiye  phiri  la  Sina,  m’Ara- 
biya,  nafanana  ndi  Yerusalemu  wa  tsopano ; pakuti  ali 

26  mu  ukapolo  pamodzi  ndi  ana  ache.  Koma  Yerusalemu  wa 

27  kumwamba  uli  waufulu,  ndiwo  amai  wathu.  Pakuti  kwa- 
lembedwa, 

Kondwera,  chumba  itoe  wosabala  ; 

Yimba  nthungulu,  nupfuule  iwe  wosamva  kuioawa  kwa  kubala  ; 
Kuti  ana  ache  a iye  ali  mbeta  achurukitsa  ana  a iye  ali  naye 
mwamuna. 

28  Koma  ife,  abale,  monga  Izake,  tiri  ana  a lonjezano. 

29  Komatu  monga  pompadja  iye  wobadwa  monga  mwa  thupi 
la  nyama  anazunza  wobadwa  monga  mwa  Mzimu,  momwe- 

30  mo’nso  tsopano.  Koma  lembo  linena  chiani  ? Taya  ku 
bwalo  mdzakazi  ndi  mwana  wache,  pakuti  sadzalowa- 
nyumba  mwana  wa  'mdzakazi  pamodzi  ndi  mwana  wa 

31  mfulu.  Chifukwa  chache,  abale,  sitiri  ana  a mdzakazi, 
komatu  a mfulu. 

Asunge  ufulu  wa  chikristu. 

5  Ndi  ufulu  Kristu  anatiyesa  ife  aufulu ; chifukwa 
chache  imani,  ndipo  musakodwe’nso  ndi  gori  la  ukapolo. 

2 Taonani,  ine  Paulo  ndinena  ndi  inu,  kuti,  ngati  mulola 

3 akuduleni,  Kristu  simudzapindula  naye  kanthu.  Ndichi- 
ta’nso  mboni  kwa  munthu  yense  wolola  amdule,  kuti  ali 

4 wamangawa  kuchita  malamulo  onse.  Mulibe  kanthu  ndi 
Kristu,  inu  amene  muyesedwa  olungama  ndi  malamulo ; 

5 mudagwa  posiyana  nacho  chisomo.  Pakuti  ife  ndi 
Mzimu,  kuyambira  chikulupiriro,  tilindira  chiyembekezo 

6 cha  chilungamo.  Pakuti  mwa  Kristu  Yesu  kapena 
mdulidwe  kapena  kusadulidwa  kulibe  mphamvu ; komatu 

7 chikulupiriro  chakuchititsa  mwa  chikondi.  Munatamanga 
bwino ; anakuletsani  ndani  kuti  musamvere  choonadi  ? 

8 Kukopa  kumene  sikuchokera  kwa  iye  anakuitanani. 

9 Chotupitsa  pang’ono  chitupitsa  mtanda  wonse.  Ine 
10  ndikulupirira  inu  mwa  Ambuye,  kuti  simudzakhala  nawo 

mtima  wina ; koma  iye  wakubvuta  inu,  angakhale  ali  ani, 
1 L adzasenza  chitsutso  chache.  Koma  ine,  abale,  ngati 
ndilalikira’nso  mdulidwe,  ndizunzika’nso  bwanji  ? Pame- 
12  nepo  chikumudwitso  cha  mtanda  chidatha.  Mwenzi 
atadzidula,  iwo  akugwedezetsani  inu. 

Pakuti  adakuitanani  inu,  abale,  mukhale  aufulu ; 13 
chokha’cho  musachite  nawo  ufulu  wanu  chotandizira  thupi 
la  nyama,  komatu  mwa  chikondi  chitiranani  ukapolo. 
Pakuti  malamulo  onse  akwanira  m’mau  amodzi,  ndiwo ; 14 
Udzakonda  mnzako  monga  udzikonda  iwe  mwini.  Koma  15 
ngati  mulumana  ndi  kudyana,  chenjerani  mungao- 
nongane. 

Nchito  za  thupi  la  nyama,  ndi  zipatso  za 
Mzimu. 

Koma  ndinena,  Muyendeyende  ndi  Mzimu,  ndipo  16 
musafitse  chilakolako  cha  thupi  la  nyama.  Pakuti  thupi  17 
la  nyama  lilakalaka  potsutsana  nawo  Mzimu,  ndi  Mzimu 
potsutsana  nalo  thupi  la  nyama ; pakuti  izi  sizilingana  ; 
kuti  izi  zimene  muzifuna  musazieiiite.  Ngati  Mzimu  18 
akutsogolerani,  simuli  omvera  malamulo.  Ndipo  nchito  19 
za  thupi  la  nyama  zionekera,  ndizo  dama,  chodetsa, 
kukhumba  zonyansa,  kupembedza  mafano,  nyanga,  mada-  20 
no,  ndeu,  nsanje,  zopsa  mtima,  zotetana,  magawano, 
mapanduko,  njiru,  kuledzera,  mapokoso,  ndi  zina  zotere ; 21 
zimene  ndikuchenjezani  nazo,  monga  ndachita,  kuti  iwo 
akuchitachita  zotere  sadzalowa  ufumu  wa  Mulungu. 
Koma  chipatso  cha  Mzimu  ndicho  chikondi,  chimwemwe,  22 
mtendere,  kuleza  mtima,  chifundo,  kukoma  mtima,  chiku-  23 
lupiriro,  chifatso,  chiletso ; pokana  zimene’zi  palibe 
malamulo  Koma  iwo  a Kristu  Yesu  adapachika  thupi  la  24 
nyama,  ndi  zokhumba  zache,  ndi  zilakolako  zache. 

Ngati  tiri  ndi  moyo  ndi  Mzimu,  ndi  Mzimu’nso  25 
tiyende.  Tisakhale  odzikuza,  outsana,  akuchitirana  26 
njiru. 

Machenjezo  ndi  malankhulo. 

Abale,  ngati’nso  munthu  agwidwa  nako  kulakwa  kwa-  6 
kuti,  inu  auzimu,  mubweze  wotere’yo  mu  mzimu  wa  chifa- 
tso ; ndi  kudzipenyerera  wekha,  ungayesedwe  nawe’nso. 
Nyamuliranani  zotodwetsa,  ndipo  kotero  mufitse  malamulo  2 
a Kristu.  Pakuti  ngati  wina  ayesa  ali  kanthu  pokhala  ali  3 
chabe,  adzinyenga  yekha.  Koma  yense  ayesere  nchito  4 
yache  ya  iye  yekha,  ndipo  pamenepo  adzakhala  nako 
kudzitamandira  chifukwa  cha  iye  yekha,  ndipo  si 
chifukwa  cha  wina.  Pakuti  yense  adzasenza  katundu  5 
wache  wa  iye  mwini. 

Koma  iye  amene  apunzira  mau,  ayenera  kuchere-  6 
za  wompunzitsa’yo  m’zonse  zabwino.  Musayengedwe ; 7 

Mulungu  sanyozeka ; pakuti  chimene  munthu  achifesa, 

8 chimene’nso  adzachitema.  Kuti  wakufesera  thupi  la 
nyama  la  iye  yekha,  chochokera  m’thupi  la  nyama 
adzatema  chibvundi ; koma  wakufesera  Mzimu,  chochoke- 

9 ra  mu  Mzimu  adzatema  moyo  wosatha.  Koma  tisaleme 
pa  kuchita  zabwino ; pakuti  pa  nyengo  yache  tidzatema 

10  tikapanda  kufoka.  Chifukwa  chache,  monga  tiri  nayo 
nyengo,  tichitire  onse  chokoma,  koma  makamaka  iwo  a pa 
banja  la  chikulupiriro. 

11  Taonani,  malembedwe  akuru’wo  ndakulemberani  inu 

12  ndi  dzanja  langa  la  ine  mwini.  Onse  amene  afuna 
kuonekera  okoma  m’thupi  la  nyama,  iwo’wa  akukanga- 
mizani  inu  mudulidwe ; chokha’cho,  chakuti  angazunzike 

13  chifukwa  cha  mtanda  wa  Kristu.  Pakuti  angakhale  iwo 
omwe  odulidwa  sasunga  malamulo ; komatu  afuna  inu 
mudulidwe,  kuti  akadzitamandire  m’thupi  la  nyama  lanu. 

14  Koma  kudzitamandira  ine  konse  konse,  ai,  koma  mu 
mtanda  wa  Ambuye  wathu  Yesu  Kristu,  amene  mwa  iye 
dziko  la  pansi  lapachikidwa  kwa  ine,  ndi  ine  ndapachi- 

15  kidwa  ku  dziko  la  pansi.  Pakuti  mdulidwe  ulibe  kanthu, 
kusadulidwa  kulibe  kanthu’nso,  komatu  wolengedwa 

16  watsopano.  Ndipo  onse  amene  atsatsa  chilangizo  ichi, 
mtendere  ndi  chifundo  zikhale  pa  iwo,  ndi  pa  Israyeli  wa 

17  Mulungu.  Kuyambira  tsopano  palibe  munthu  andibvute, 
pakuti  ndiri  nayo  ine  m’thupi  mwanga  mikwingwirima  ya 
Yesu. 

18  Chisomo  cha  Ambuye  wathu  Yesu  Kristu  chikhale  ndi 
mzimu  wanu,  abale.  Amen. 


KALATA  WA  PAULO  MTUMWI 
WOLEMBERA  KWA  AEFESO 

Paulo,  mtumwi  wa  Kristu  Yesu,  mwa  chifuniro  cha 
Mulungu,  kwa  oyera  mtima  amene  ali  m’Efeso,  ndi  kwa 

2 iwo  okulupirika  mwa  Kristu  Yesu  : Chisomo  kwa  inu,  ndi 
mtendere  wochokera  kwa  Mulungu  Atate  wathu,  ndi 
Ambuye  Yesu  Kristu. 

Madalitso  a Mulungu  mwa  Yesu  Kristu, 
Mpulumutsi  wathu,  ndi  muthu  wa  mpingo 
wache. 

3 Wodalitsika  Mulungu  ndi  Atate  wa  Ambuye  wathu 

Yesu  Kristu,  amene  anatidalitsa  ife  ndi  dalitso  lonse  la 
mzimu  m’zakumwamba  mwa  Kristu ; monga  anatisankha  4 
ife  mwa  Iye,  lisanakhazikike  dziko  la  pansi,  tikhale  ife 
oyera  mtima,  ndi  opanda  chirema  pa  maso  pache  m’chi- 
kondi ; popeza  anatikonzeratu  tikhale  ochedwa-ana  mwa  5 
Yesu  Kristu,  kwa  iye  yeklia,  monga  mwa  chiyesero 
chabwino  cha  chifuniro  chache,  ku  chiyamiko  cha  uleme-  6 
rero  wa  chisomo  chache,  chimene  anatichitira  ife  kwaufulu 
mwa  Wokondedwa’yo : amene  tiri  naye  maomboledwe  7 
mwa  mwazi  wache,  chikululukiro  cha  zochimwa,  monga 
mwa  kulemera  kwa  chisomo  chacbe,  chimene  anatichuru-  8 
kitsira  ife  m’nzeru  zonse,  ndi  chisamaliro,  anatizindikiritsa  9 
ife  chinsinsi  cha  chifuniro  chache,  monga  mwa  chiyesero 
chabwino  chache,  chimene  anatsimikiza  mtima  kale  mwa  10 
Iye,  kuti  pa  makonzedwe  a makwaniridwe  a nyengo’zo, 
akasonkhanitse  pamodzi  zonse  mwa  Kristu,  za  kumwamba, 
ndi  za  pa  dziko ; mwa  Iye,  amene  tinayesedwa  cholowa,  1 1 
popeza  tinakonzeratu  monga  mwa  chitsimikizo  mtima 
cha  Iye  wakuchita  zonse  monga  mwa  upungu  wa  chifuniro 
chache;  kuti  ife  tikakhale  a ku  chiyamiko  cha  ulemerero  12 
wache,  ife  amene  tinayembekezera  kale  Kristu : amene  13 
inu’nso  muli  mwa  Iye,  mmene  mudamva  mau  a choonadi, 
Utenga  Wabwino  wa  chipulumutso  chanu,  amene,  muta- 
kulupirira  mwa  Iye,  munasindikizidwa  chizindikilo  ndi 
Mzimu  Woyera  wa  lonjezano,  ndicho  chikole  cha  cholowa  14 
chathu,  kufikira  kwachitika  maomboledwe  a chache  cha 
Iye  mwini,  kuti  ulemerero  wache  uyamikike. 

Mwa  ichi  ine’nso,  mmene  ndamva  za  chikulupiriro  cha  15 
mwa  Ambuye  Yesu  chiri  mwa  inu,  chimene’nso  mufikitsira 
oyera  mtima  onse,  sindileka  kuyamika  chifukwa  cha  inu,  16 
ndi  kuchita  chikumbutso  m’mapemphero  anga  ; kuti  Mu-  17 
lungu  wa  Ambuye  wathu  Yesu  Kristu,  Atate  wa  ulemere- 
ro,  akupatseni  inu  mzimu  wa  nzeru,  ndi  wa  bvumbulutso 
kuti  mukamzindikire  Iye ; ndiko  kunena  kuti  maso  a 1 8 
mitima  yanu  awalitsike,  kuti  mukadziwe  inu  chiyembeke- 
zo  cha  kuitana  kwache  nchiani ; chiani’nso  chuma  cha 
ulemerero  wa  cholowa  chache  mwa  oyera  mtima,  ndi  19 
chiani  ukuru  woposa  wa  mphamvu  yache  ya  kwa  ife 
okulupirira,  monga  mwa  machitidwe’wo  a mphamvu  yache 
yolimba,  imene  anachititsa  mwa  Kristu,  mmene  anamu-  20 
kitsa  kwa  akufa,  namkhazikitsa  pa  dzanja  laehe  lamanja 
m’zakumwamba,  pamwamba  pa  ukulu  wonse,  ndi  ulamu-  21 
liro,  ndi  mphamvu,  ndi  ufumu,  ndi  dzina  liri  lonse  loehe- 
dwa,  si  m’nyengo  yino  ya  pansi  pano  yokha,  koma’nso 

22  mwa  iyo  ikudza’yo ; ndipo  anakonza  zonse  pansi  pa 
mapazi  ache,  ndipo  anapatsa  iye  akliale  muthu  pamtu  pa 

23  zonse,  kwa  mpingo,  umene  uli  thupi  lache,  mdzazidwe  wa 
lye  amene  adzaza  zonse  m’zonse. 

Chipulumutso  chichokera  ku  Chisomo. 

2  Ndipo  inu,  anakupatsani  moyo,  pokhala  muli  akufa 

2 ndi  zolakwa,  ndi  zochimwa  zanu,  zimene  munayendaye- 
nda’mo  kale,  monga  mwa  mayendedwe  a dziko  la  pansi 
lino,  monga  mwa  mkulu  wa  ulamuliro  wa  mlengalenga, 
wa  mzimu,  wakuchititsa  tsopano  mwa  ana  a kusamvera ; 

3 amene  ife  tonse’nso  tinagonera  pakati  kale,  m’zila- 
kolako  za  thupi  la  nyama  lathu,  ndi  kuchita  zifuniro 
za  thupi  la  nyama,  ndi  za  maganizo,  ndipo  tinali  ana  a 

4 mkwiyo  chibadwire,  monga’nso  otsala’wo ; koma  Mu- 
lungu,  wolemera  chifundo,  chifukwa  cha  chikondi  chache 

5 chachikuru  chimene  anatikonda  ife  nacho,  tingakhale 
tinali  akufa  m’zolakwa  zathu,  anatipatsa  moyo  pamodzi 

G ndi  Kristu,  (muli  opulumutsidwa  nacho  chisomo),  ndipo 
anatiukitsa  pamodzi,  ndij)o  anatikhazitsa  pamodzi  m’zaku- 

7 mwamba  mwa  Kristu  Yesu ; kuti  akaonetsere  m’nyengo 
zirinkudza  chuma  choposa  clia  chisomo  chache,  m’kuko- 

8 ma  mtima  kwa  pa  ife  mwa  Kristu  Yesu.  Pakuti  muli 
opulumutsidwa  ndi  chisomo  cliakuchita  mwa  chikulupi- 

9 riro,  ndipo  ichi  chosachokera  kwa  inu : chiri  mphatso  ya 
Mulungu;  chosachokera  ku  nchito,  kuti  asadzitamandire 

10  munthu  ali  yense.  Pakuti  ife  ndife  mapangidwe  ache, 
olengedwe  mwa  Kristu  Yesu,  kuchita  nchito  zabwino, 
zimene  Mulungu  anazipangiratu,  kuti  tikayendeyende 
mmenemo. 

AYuda  ndi  amitundu  ayanjanitsidwa  ndi  Mu- 
lungu  mwa  mtanda  wa  Kristu. 

11  Momwemo  kumbukirani,  kuti  kale  inu  amitundu 
m’thupi  la  nyama,  ochedwa  kusadulidwa  ndi  iwo  ochedwa 
mdulidwe  m’thupi  la  nyama,  umene  udachitika  ndi 

12  manja ; kuti  nthawi  idja  munali  opanda  Kristu,  alendo 
apadera  ndi  khamu  la  Israyeli,  ndi  alendo  alibe  kanthu 
ndi  mapangano  a malonjezano,  opanda  chiyembekezo, 

13  ndipo  opanda  Midungu  m’dziko  la  pansi.  Koma  tsopano 
mwa  Yesu  Kristu  inu  amene  munali  kutali  kale,  anakuse- 

14  ndezani  mukhale  pafupi  m’mwazi  wa  Kristu.  Pakuti  Iye 
ndiye  mtendere  watliu,  amene  anachita  onse  awiri  akhale 
mmodzi,  nagumula  koma  la  kudulitsa  pakati,  atachotsa 

362 


AEFESO 


3,  12. 


udani  m’thupi  la  nyama  Iache,  mau  a malamulo  akuchu-  15 
la’ko  malangizo ; kuti  alenge  awiri’wa  mwa  Iye  yekha, 
akhale  munthu  mmodzi  watsopano,  ndi  kuchita’po 
ratendere ; ndi  kuti  akayanjanitse  awiri’wa  ndi  Mulungu,  16 
m’thupi  limodzi  mwa  mtanda’wo,  ataplia  nawo  udaniVo ; 
ndipo  mmene  anadza,  analalikira  Utenga  Wabwino  wa  17 
mtendere  kwa  inu  akutali,  ndi  mtendere  kwa  iwo  a pa- 
fupi ; kuti  mwa  Iye  ife  tonse  awiri  tiri  nawo  malowedwe  18 
athu  kwa  Atate,  mwa  Mzimu  umodzi.  Pamenepo  ndipo  19 
simuli’nso  alendo  ndi  a misasa,  komatu  muli  a mudzi 
womwe’wo  wa  oyera  mtima  ndi  a banja  la  Mulungu ; 
omangika  pamwamba  pa  kuzika  kwa  atumwi  ndi  aneneri,  20 
pali  Kristu  Yesu  mwini,  mwala  wa  pa  ngondya  ; mwa  Iye  21 
chimangidwe  chonse,  cholumikizika  pamodzi  bwino,  chi- 
kula,  ehikhale  kachisi  woyera  mwa  Ambuye ; chimene  22 
inu’nso  mumangidwa’mo  pamodzi,  mukhale  chokaliramo 
Mulungu  mwa  Mzimu. 

Chinsinsi  cha  maitanidwe  awo  a amitundu. 

Chifukwa  cha  ichi  ine  Paulo,  ndine  wandende  wa 
Kristu  Yesu  chifukwa  cha  inu  amitundu, — ngatitu 
munamva  za  makonzedwe  a chisomo  cha  Mulungu  chi- 
mene  anandipatsa  ine  kwa  inu ; kuti  ndi  bvumbulutso  3 
anandizindikiritsa  chinsinsi’cho,  monga  ndinalemba  kale 
mwa  chidule,  chimene  mukhoza  kuzindikira  nacho,  paku-  4 
chiwerenga,  chidziwitso  changa  m’chinsinsi  cha  Kristu, 
chimene  sanachizindikiritsa  ana  a anthu  m’mibadwo  yina,  5 
monga  anachibvumbulutsa  tsopano  kwa  atumwi  ndi 
aneneri  ache  oyera  mwa  Mzimu,  kuti  akunja  ali  olowa-  6 
nyumba  pamodzi  ndi  ife,  ndi  ziwalo  zinzathu  za  thupi’lo, 
ndi  olandira  nafe  pamodzi  pa  lonjezano  mwa  Kristu  Yesu, 
mwa  Utenga  Wabwino,  umene  anandikhalitsa  mtumiki  7 
wache  monga  mwa  mphatso  ya  chisomo  cha  Mulungu, 
chimene  anandipatsa  ine,  monga  mwa  machitidwe  a 
mphamvu  yache.  Kwa  ine  wochepa  ndi  wochepetsa  wa  8 
onse  oyera  mtima  anandipatsa  chisomo  ichi  ndilalikire 
kwa  akunja  chuma  chosalondeka  cha  Kristu  ; ndi  kuwali-  9 
tsira  onse  adziwe  makonzedwe  a chinsinsi’cho,  chimene 
chinabisika  kuyambira  kalekale  mwa  Mulungu  wolenga 
zonse ; kuti  mu  mpingo  azindikiritse  tsopano  kwa  akulu  10 
ndi  maulamuliro  m’zakumwamba  nzeru  ya  mitundu 
mitundu  ya  Mulungu,  monga  mwa  chitsimikizo  mtima  11 
cha  nthawi  za  nthawi,  chimene  anachita  mwa  Kristu  Yesu 
Ambuye  wathu  : amene  tiri  naye  chokhazikika  mtima  ndi  12 

chiyandiko  cholimbika,  mwa  chikulupiriro  cha  pa  Iye. 

13  Mwa  ichi  ndipempha  kuti  musade  mtima  m’zisautso  zanga 
chifukwa  cha  inu,  ndiwo  ulemerero  wanu. 

Pemphero  la  Paulo  la  kwa  aEfeso. 

14  Chifukwa  cha  ichi  ndipinda  mabondo  anga  kwa  Atate, 

15  amene  kuchokera  kwa  Iye  fuko  lonse  la  mwamba  ndi  la 

16  pa  dziko  alicha  dzina,  kuti  monga  mwa  chuma  cha  uleme- 
rero  wache  akulimbikitseni  inu  ndi  mphamvu  mwa  Mzimu 

17  wache,  mkati  mwanu,  kuti  Kristu  akhale  chikhalire  mwa 
chikulupiriro  m’mitima  yanu ; kuti,  okhazikika  mizu,  ndi 

18  otsendereka  m’chikondi,  mukakhozatu  kuzindikira  pamo- 
dzi  ndi  oyera  mtima  onse,  chiani  kupingasa,  ndi  utali,  ndi 

19  kukwera,  ndi  kuzama,  ndi  kuzindikira  chikondi  cha 
Kristu,  chakuposa  mazindikiridwe,  kuti  mukadzazidwe 
kufikira  chidzalo  chonse  cha  Mulungu. 

20  Ndipo  kwa  Iye  amene  angathe  kuchita  koposaposatu 
zonse  zimene  tizipempha,  kapena  tiziganiza,  monga  mwa 

21  mphamvu  ya  kuchita  mwa  ife,  kwa  Iye  ukhale  ulemerero 
mu  mpingo  ndi  mwa  Kristu  Yesu,  kufikira  mibadwo 
yonse  ya  nthawi  za  nthawi.  Amen. 

Umodzi  wache  wa  iwo  a chikulupiriro. 

4  Ndikudandaulirani  inu  tsono,  ine  wandende  mwa 
Ambuye,  muyendeyende  koyenera  maitanidwe  amene 
munaitanidwa  nawo,  ndi  kuonetsera  kudzichepetsa  konse, 

2 ndi  chifatso,  ndi  kuonetsera  chipiriro,  ndi  kulolerana  wina 

3 ndi  mnzache,  mwa  chikondi ; ndikusamalitsa  kusunga 
umodzi’wo  wa  Mzimu  mwa  chimangiriro  cha  mtendere. 

4 Thupi  limodzi  ndi  Mzimu  umodzi,  monga’nso  anakuitanani 

5 mwa  chiyembekezo  chimodzi  cha  maitanidwe  anu ; Ambuye 

6 mmodzi,  chikulupirivo  chimodzi,  ubatizo  umodzi,  Mulungu 
mmodzi  ndi  Atate  wa  onse  amene  ali  pamwamba  pa  onse, 

7 ndi  mwa  onse,  ndi  mkati  mwa  zonse.  Ndipo  kwa  yense 
wa  ife  chapatsika  chisomo,  monga  mwa  muyeso  wa 

8 mphatso  ya  Kristu.  Chifukwa  chache  anena, 

Mmene  anakwera  kumwamba, 
anamanga  mkoli  ukoli, 

Naninka  zaufulu  kwa  antliu. 

9 Koma  ichi,  chakuti,  Anakwera,  nchiani  nanga  koma  kuti 

10  analowa’nso  ku  mbuto  za  pansi  pa  dziko?  Iye  wotsika’yo 
ndiye  yemweyo’nso  anakwera,  popitiriratu  miyamba 

11  yonse,  kuti  akadzaze  zinthu  zonse.  Ndipo  Iye  anapatsa 

ena  akhale  atumwi ; ndi  ena  aneneri ; ndi  ena  olaliki ; 
ndi  ena  abusa,  ndi  ena  apunzitsi ; kuti  akonzere  oyera  12 
mtima  ku  nchito  ya  utumiki,  kumangirira  thupi  la  Kristu  ; 
kufikira  ife  tonse  tikafikira  kwa  umodzi  wa  chikulupiriro,  13 
ndi  wa  chizindikiritso  cha  mwana  wa  Mulungu,  kwa  munthu 
wa  msinku,  ku  muyeso  wa  msinku  wa  chidzalo  cha 
Kristu.  Kuti  tisakhale’nso  makanda,  ogwedezeka  gwede-  14 
zeka,  natengeka  tengeka  ndi  mphepo  yonse  ya  chipunzitso, 
ndi  tsenga  la  anthu  ndi  kuchenjerera,  kukatsata  chinyengo 
cha  kusokeretsa ; koma  ndi  kuchita  zoona  mwa  chikondi  15 
tikakule  m’zinthu  zonse,  kufikira  lye  amene  ali  muthu 
ndiye  Kristu  ; kuchokera  mwa  Iye  thupi  lonse,  lokowani-  1 6 
dwa  ndi  lolumikizidwa  pamodzi,  potandizana’po  mfundo 
yonse,  monga  mwa  kuchititsa  kwa  chiwalo  chonse  pa 
muyeso  wache,  lichita  makulidwe  a thupi,  kufikira  cho- 
mangiriridwe  chache  mwa  chikondi. 

Kusiyana  kwache  kwa  kuyera-mtima  kwa 
chikristu,  ndi  makhalidwe  a akunja. 

Pamenepo  ndinena  ichi,  ndipo  ndichita  mboni  mwa  17 
Ambuye,  kuti  simuyenda’nso  inu  monga’nso  akunja 
angoyenda,  m’chitsiru  cha  mtima  wao,  odetsedwa  m’nzeru  18 
zao,  oyesedwa  alendo  pa  moyo  wa  Mulungu,  chifukwa 
cha  chipulukiro  chiri  mwa  iwo,  chifukwa  cha  kuumitsa 
kwa  mitima  yao  ; amene’wo  popeza  sazindikira’nso  kanthu  19 
konse,  anadzipereka  okha  kuti  akhumbe  zonyansa,  kuti 
achite  chidetso  chonse  unkhambo.  Koma  inu  simuna-  20 
punzira  Kristu  chotero,  ngatitu  mudamva  Iye,  ndipo  21 
munapunzitsidwa  mwa  lye,  monga  choonadi  chiri  mwa 
Y esu ; kuti  mubvule,  monga  mwa  makhalidwe  anu  oyamba,  22 
munthu  wakale’yo,  wobvunda  potsata  zilakolako  za 
chinyengo ; koma  kuti  mukonzeke,  mukhale  atsopano  23 
mu  mzimu  wa  mtima  wanu,  nimubvale  munthu  watsopano,  24 
amene  analengedwa  monga  mwa  Mulungu,  m’chilungamo, 
ndi  m’chiyero  cha  choonadi. 

Mwa  ichi,  mutataya  zonama,  lankhulani  zoona  yense  25 
ndi  mnzache ; kuti  tiri  ziwalo  wina  ndi  mnzache. 
Kwiyani,  ndipo  musachimwe  ; dzua  lisalowe  pa  mkwiyo  26 
wanu,  ndipo’nso  musampatse  malo  Mdierekezi.  Waku-  27 
ba’yo  asabe’nso;  koma  makamaka  agwiritse  nchito,  28 
nagwire  nchito  yokoma  ndi  manja  ache,  kuti  akhale 
nacho  chakuchereza  wosowa’yo.  Nkhani  yonse  yobvunda  29 
isaturuke  mkamwa  mwanu,  koma  ngati  pali  yina  yabwino 
ku  kumangirira  monga  mofunika  ndiyo,  kuti  ipatse 

30  chisomo  kwa  iwo  akumva.  Ndipo  musamvetse  chisoni 
Mzimu  Woyera  wa  Mulungu,  umene  munasindikizidwa 
chizindikilo  mwa  Iye,  kufikira  tsiku  la  maomboledwe. 

31  Chiwawo  chonse,  ndi  kupsya  mtima,  ndi  mkwiyo,  ndi 
chipfuulo,  ndi  mwano  zichotsedwe  kwa  inu,  ndipo’nso 

32  choipa  chonse.  Koma  mukhalirane  okoma  wina  ndi 
mnzache,  a mtima  wachifundo,  akuchitirana  chisomo 
nokha,  monga’nso  Mulungu  mwa  Kristu  anachitira  ife 
chisomo. 

5  Chifukwa  chache  klialani  akutsanza  a Mulungu,  monga 

2 ana  okondedwa  ; ndipo  yendayendani  m’chikondi  monga- 
’nso  Kristu  anakukondani  inu,  nadzipereka  yekha  m’malo 
mwathu,  chopereka  ndi  nsembe  kwa  Mulungu,  ichite 

3 mnunko  wonunka  bwino.  Koma  dama  ndi  chidetso 
chonse,  kapena  chisiriro,  zisachulidwe  ndi  kuchulidwa 

4 komwe  mwa  inu,  monga  kuyenera  oyera  mtima ; kapena 
chinyanso,  ndi  kulankhula  zopanda  pache,  kapena  zopusa 

5 zimene  siziyenera ; koma  makamaka  chiyamiko.  Pakuti 
ichi  muchizindikira  kuti  wa  dama  yense,  kapena  wa- 
chidetso,  kapena  wosirira,  amene  apembedza  mafano, 
alibe  kulowa-nyumba  m’ufumu  wa  Kristu  ndi  Mulungu. 

6 Asakunyengani  inu  munthu  ndi  mau  opanda  pache, 
pakuti  chifukwa  cha  izi  umadza  mkwiyo  wa  Mulungu 

7 pa  ana  a kusamvera.  Chifukwa  chache  musakhale  ola- 

8 ndirana  nawo ; pakuti  kale  munali  mdima,  koma  tsopano 
muli  kuunika  mwa  Ambuye ; yendayendani  monga  ana 

9 a kuunika,  pakuti  chipatso  cha  kuunika  tichipeza 

10  m’ubwino  wonse,  ndi  chilungamo,  ndi  choonadi;  akuye- 

1 1 sera  chokondweretsa  Ambuye  nchiani ; ndipo  musa- 
yanjane  nazo  nchito  za  mdima  zosabala  kanthu,  koma 

12  makamaka’nso  muzitsutse ; pakuti  zochitidwa  nawo  mtseri, 

13  kungakhale  kuzinena  kuchititsa  manyazi.  Koma  zinthu 
zonse  potsutsika  ndi  kuunika,  zionekera ; pakuti  chonse 

14  chakuonetsa  chiri  kuunika.  Ichi  anena,  Khala  maso 
wogona  iwe,  nuuke  kwa  akufa,  ndipo  Kristu  adzawala 
pa  iwe. 

15  Potero,  penyani  bwino  poyendayenda  panu,  si  monga 

16  opanda  nzeru,  koma  monga  anzeru ; akuchita  machawi, 

17  popeza  masiku  ali  oipa.  Chifukwa  chache  musakhale 
opusa,  koma  dziwitsani  chifuniro  clia  Ambuye  nchiani. 

18  Ndipo  musaledzere  nawo  vinyo,  m’mene  muli  chitayiko; 

19  komatu  mudzale  nawo  Mzimu,  ndi  kudzilankhuza  nokha 
ndi  masalmo,  ndi  mayamiko,  ndi  nyimbo  za  uzimu,  kuyi- 
mbira  ndi  kuyimba  m’malimba  Ambuye  m’mtima  mwanu ; 

ndi  kuyamika  Mulungu  Atate  masiku  onse,  chifukwa  cha  20 
zonse,  m’dzina  la  Ambuye  wathu  Yesu  Kristu,  ndi  kumve-  21 
rana  wina  ndi  mnzache  m’kuopa  Kristu. 

Zoyenera  m’banja  la  munthu. 

Akazi  inu,  mverani  amuna  anu  a inu  eni,  monga  22 
kumvera  Ambuye.  Kuti  mwamuna  ali  muthu  wa  mkazi,  23 
monga’nso  Kristu  ali  muthu  wa  mpingo,  ali  yekha  Mpulu- 
mutsi  wa  thupi’lo.  Komatu  monga  mpingo  umvera  24 
Kristu,  kotero’nso  akazi  amvere  amuna  awo  m’zinthu 
zonse.  Amuna  inu,  kondani  akazi’wo,  monga’nso  Kristu  25 
anakonda  mpingo,  nadzipereka  yekha  m’malo  mwache ; 
kuti  akaupatule  uwu,  atauyeretsa  ndi  kuusambitsira  madzi  26 
ndi  mau ; kuti  Iye  akadziikire  yekha  mpingo’wo  wa  27 
ulemerero,  wTopanda  banga,  kapena  kwinya,  kapena 
kanthu  kotere ; komatu  kuti  ukhale  woyera,  ndi  wopanda 
chirema.  Kotero’nso  amuna  adzikonda  akazi  awo  a iwo  28 
okha  monga  ngati  matupi  a iwo  okha.  Wokonda  mkazi 
wa  iye  yekha  adzikonda  yekha ; pakuti  mimthu  sanadana  29 
nayo  nyama  yache  ndi  kale  lonse ; komatu  ailera  nasu- 
suza  iyo,  monga’nso  Kristu  mpingo ; kuti  tiri  ziwalo  za  30 
thupi  lache.  Chifukwa  cha  ichi  munthu  adzasiya  atate  31 
ndi  amai,  nadzapatikira  kwa  mkazi  wache ; ndipo  iwo 
awiri  adzakhala  thupi  la  nyama  limodzi.  Chinsinsi  ichi  32 
nchachikuru ; koma  ndinena  ine  za  Kristu  ndi  mpingo. 
Koma’nso  inu,  yense  pa  yekha,  yense  akonde  mkazi  wTache  33 
wa  iye  yekha,  monga  adzikonda  yekha ; ndipo  mkazi’yo 
akumbukile  kuti  adziope  mwamuna’yo. 

Ana’nu,  mverani  akukubalani  mwa  Ambuye,  pakuti  Q 
ichi  nchabwino.  Lemekeza  atate  wako  ndi  amako  (ndilo  2 
lamulo  loyamba  lokhala  nalo  lonjezano),  kuti  kukhale  3 
bwino  ndi  iwe,  ndi  kuti  ukhale  wa  nthawi  yeikuru  pa 
dziko.  Ndipo  atate  inu,  musakwiitse  ana  anu ; komatu  4 
muwalere  iwro  m’maleredwe  ndi  chilangizo  cha  Ambuye. 

Akapolo  inu,  mverani  iwo  ali  ambuye  anu  monga  mwa  5 
thupi  la  nyama,  ndi  kuwaopa  ndi  kuwanthunthumirira, 
ndi  mtima  wanu  wosakumbukila  kanthu  kena,  monga 
kwa  Kristu ; si  monga  mwa  ukapolo  wa  pa  maso,  monga  6 
okondweretsa  anthu,  komatu  monga  akapolo  a Kristu, 
akuchita  chifuniro  cha  Mulungu  chochokera  ku  mtima ; 
akuchita  ukapolo  ndi  kubvomereza  mtima,  monga  kutu-  7 
mikira  Yesu  Kristu,  si  anthu  ai ; podziwa  kuti  chinthu  8 
chokoma  chiri  chonse  yense  achichita,  adzambwezera 
chomwe’chi  Ambuye,  angakhale  ali  kapolo  kapena  mfulu, 

9  Ndipo,  ambuye  inu,  muwachitire  zomwe’zo  iwo’wa,  nimu- 
leke  kuwaopsa ; podziwa  kuti  Ambuye  wao  ndi  wanu 
ali  m’mwamba,  ndipo  palibe  tsankhu  kwa  Iye. 

Zida  za  Mulungu. 

1 0 Chotsalira,  tadzilimbikani  mwa  Ambuye,  ndi  m’kulimba 

11  kwa  mphamvu  yache.  Tabvalani  zida  zonse  za  Mulungu, 
kuti  mudzakhoza  inu  kudziimika  pokana  machenjerero 

12  a Mdierekezi.  Chifukwa  kuti  kulimbana  kwathu  sitili- 
mbana  nawo  mwazi  ndi  thupi  la  nyama,  komatu  nawo 
maukulu,  ndi  maulamuliro,  ndi  akuchita  zolimbika  a dziko 
la  pansi  a mdima  uwu,  ndi  a uzimu  a choipa  m’zakuwamba. 

13  Mwa  ichi  mudzitengere  zida  zonse  za  Mulungu,  kuti 
mudzakhoza  kuima  chitsutsire  pofika  tsiku  loipa,  ndipo, 

14  mutachita  zonse,  mudzaima.  Chifukwa  chache  imani, 
mutadzimangira  m’chuuno  mwanu  ndi  choonadi,  muta- 

15  bvala’nso  cha  pa  chifua  cha  chilungamo;  ndipo  mutadzi- 
bveka  mapazi  anu  ndi  makonzedwe  a Utenga  Wabwino 

1 6 wa  nteradi ; koposa  zonse  mutadzitengera’nso  chikopa 
cha  chikulupiriro,  chimene  mudzakhoza  kuzima  nacho 

17  mibvi  yonse  yoyaka  moto  ya  woipa’yo.  Mutenge’nso 
chisoti  cha  chipulumutso,  ndi  lupanga  la  Mzimu,  ndilo 

18  mau  a Mulungu ; mwa  pemphero  lonse  ndi  pembedzero 
muti  mupemphere  nthawi  yonse  mwa  Mzimu,  ndipo 
pochezera  pamenepo  chichezerere  ndi  kupembedzera 

19  oyera  mtima  onse,  ndipo  ine’nso,  kuti  andipatsire  mau 
m’kunditsegulira  mkamwa  molimbika,  kuti  ndizindikiritse 

20  anthu  chinsinsi’cho  cha  Utenga  Wabwino,  chifukwa  cha 
umene  ndiri  mtumiki  wa  m’unyolo,  kuti  mmenemo  ndi- 
kalankhule  molimbika,  monga  ndiyenera  kulankhula. 

Tukiko  apita  naye  kalata’yo. 

21  Koma  kuti  mukadziwe  inu’nso  za  kwa  ine,  zimene 
ndichita,  zinthu  zonse  adzakuzindikiritsani  Tukiko  mbale 
wokondedwa’yo,  ndi  mtumiki  wokulupirika  mwa  Ambuye; 

22  amene  ndamtuma  kwa  inu  chifukwa  cha  ichi’cho,  kuti 
mukazindikire  za  kwa  ife,  ndi  kuti  akatontoze  mitima 
yanu. 

23  Mtendere  ukhale  kwa  abale,  ndi  chikondi,  pamodzi 
ndi  chikulupiriro,  zochokera  kwa  Mulungu  Atate,  ndi 

24  Ambuye  Yesu  Kristu.  Akhale  nacho  chisomo  onse 
akukonda  Ambuye  wathu  Yesu  Kristu  m’chosaonongeka. 

KALATA  WA  PAULO  MTUMWI 
WOLEMBERA  KWA  AFILIPI 

Paulo  ndi  Timoteo,  akapolo  a Yesu  Kristu,  kwa  ojera  "| 
mtima  onse  mwa  Kristu  Yesu,  akukhala  ku  Filipi, 
pamodzi  ndi  oyang’anira  ndi  atumiki : Chisomo  kwa  inu  2 
ndi  mtendere  za  kwa  Mulungu  Atate  wathu  ndi  Ambuye 
Yesu  Kristu. 

Paulo  aulula  chikondi  chache  cha  kwa  aPilipi. 
Awawerengera  zipatso  za  ndende  yache. 

Ndiyamika  Mulungu  wanga  pa  chikumbukilo  chonse  3 
cha  kwa  inu ; nt.hawi  zonse  m’pembedzero  langa  lonse  la  4 
kwa  inu  nonse  ndichita  pembedzero’lo  ndi  kukondwera, 
chifukwa  cha  chiyanjano  chanu  eh&kutandizira  Utenga  5 
Wabwino,  kuyambira  tsiku  loyamba’lo,  kufikira  tsopano 
lino ; pokulupirira  pamenepo,  kuti  Iye  amene  anayamba  6 
mwa  inu  nchito  yabwino  adzaitsiriza  kufikira  tsiku  la 
Yesu  Kristu : monga  kundiyenera  ine  kuyesera  za  inu  7 
nonse,  popeza  ndiri  nako  m’mtima  mwanga,  kuti  inu 
m’zomangira  zanga,  ndipo  m’chodzikanira,  ndi  matsimi- 
kizidwe  a Utenga  Wabwino,  inu  nonse  muli  oyanjana 
nane  m’chisomo.  Pakuti  Mulungu  ali  mboni  yanga,  8 
kuti  ndilakalaka  inu  nonse  m’makondedwe  a Kristu 
Yesu.  Ndipo  ichi  ndipempha,  kuti  chikondi  clianu  9 
chisefukire  chionjezere,  m’chidziwitso,  ndi  kuzindikira 
konse ; kuti  mukayesere  inu  zinthu  zosiyana ; kuti  10 
mukakhale  a mtima  woona  ndi  wosalakwa,  kufikira  tsiku 
la  Kristu ; odzala  nacho  chipatso  cha  chilungamo,  chi-  11 
mene  chiri  mwa  Yesu  Kristu,  kuchitira  Mulungu  ulemerero 
ndi  chiyamiko. 

Koma  abale,  ndifuna  kuti  muzindikire  kuti  zidja  za  12 
kwa  ine  zidachita  makamaka  kutandizira  Utenga  Wa- 
bwino ; kotero  kuti  zomangira  zanga  zinaonekera  mwa  13 
Kristu  m’bwalo  lonse  la  alonda,  ndi  kwa  onse  ena ; ndi  14 
kuti  unyinji  wa  abale  mwa  Ambuye,  pokulupirira  m’zo- 
mangira  zanga,  alimbika  mtima  koposa  kulankhula  mau 
a Mulungu  opanda  mantha.  Enatu  alalikira’nso  Kristu  15 
chifukwa  cha  nsanje  ndi  ndeu ; koma  ena’nso  chifukwa 
cha  kukoma  mtima  ; ena’wo  atero  ndi  chikondi,  podziwa  16 
kuti  anandiika  ndichite  chokanira  cha  Utenga  Wabwino  ; 
koma  ena  alalikira  Kristu  mochokera  m’chotetana,  kosati  17 

koona,  akuyesa  kuti  adzandibukitsira  chisautso  m’zoma- 

18  ngira  zanga.  Potero  nchiani  ? Chokha’cho  kuti  m’mala- 
likidwe  onse,  ngati  pa  maso  pokha,  ngati  m’choonadi, 
Kristu  alalikidwa ; ndipo  mmenemo  ndikondwera,  koma- 

19  ’nso  ndidzakondwera.  Pakuti  ndidziwa  kuti  ichi  chidza- 
ndichitira  ine  chipulumutso,  mwa  pembedzero  lanu  ndi 

20  kundipatsa’ko  kwa  Mzimu  wa  Yesu  Kristu ; monga 
mwa  kulingiriritsa  ndi  chiyembekezo  changa,  kuti  palibe 
chinthu  chidzandichititsa  manyazi,  komatu  mwa  kuli- 
mbika  mtima  konse,  monga  nthawi  yonse,  tsopano’nso 
Kristu  adzakuzidwa  m’thupi  langa,  kapena  mwa  moyo, 

21  kapena  mwa  imfa.  Pakuti  kwa  ine  kukhala  ndi  moyo 

22  ndiko  Kristu,  ndi  kufa  kuli  kupindula.  Koma  ngati 
kukhala  ndi  moyo  m’thupi  la  nyama,  ndiko  chipatso  cha 
nchito  yanga,  sindizindikira’nso  chimene  ndidzasankha. 

83  Koma  ndipanidwa  nazo  ziwiri’zo,  pokhala  nacho  cliolaka- 
laka  cha  kuchoka  kukhala  ndi  Kristu,  ndiko  kwabwino 

24  koposaposatu ; koma  kukhalabe  m’thupi  la  nyama  ndiko 

25  kufunika  koposa,  chifukwa  cha  inu.  Ndipo  pokulupirira 
pamenepo  ndidziwa  kuti  ndidzakhala,  ndi  kukhalitsa  ndi 
inu  nonse,  kuonjezera  chimwemwe  cha  chikulupiriro 

26  ehanu ; kuti  kudzitamandira  kwanu  kuchuruke  m’Kristu 
Yesu  mwa  ine,  mwa  kukkala’nso  ine  kwa  inu. 

Akristu  alimbike,  ayanjane,  adzichepetse, 
atsate  chiyeretso. 

27  Chokha’chi,  mayendedwe  anu  ayenere  Utenga  Wa- 
bwino  wa  Kristu : kuti,  ndingakhale  nditi  ndirinkudza 
ndi  kuona  inu,  ndingakhale  nditi  ndiri  kwina,  ndikamva 
za  kwa  inu,  kuti  muimika  mu  mzimu  umodzi,  ndi  kugwirira 
pamodzi  ndi  moyo  umodzi  chikulupiriro  cha  Utenga 

28  Wabwino ; osaopa  adani  m’kanthu  konse,  chimene  chiri 
kwa  iwo’wa  chitsimikiziro  cha  maonongedwe,  koma  kwa 

29  inu  cha  chipulumutso,  ndicho  cha  kwa  Mulungu ; kuti 
kwapatsidwa  kwa  inu  kwaufulu  chifukwa  cha  Kristu, 
sikukulupirira  kwa  Iye  kokhakokha,  komatu’nso  kumva- 

30  zowawa  chifukwa  cha  Iye,  ndi  kukhala  nacho  inu 
chilimbano  chomwe’chi  mudachiona  mwa  ine,  nimukumva 
tsopano  chiri  mwa  ine. 

2 Ngati  tsono  kuli  chitontozo  mwa  Kristu,  ngati  chi- 
khazikitso  cha  chikondi,  ngati  chiyanjano  cha  Mzimu, 
2 ngati  makondedwe,  ndi  zisoni,  kwaniritsani  chimwemwe 
changa,  kuti  mukalingalire  mtima  zomwe’zo,  akukhala 
nacho  chikondi  chomwe,  a moyo  umodzi,  olingalira  mtima 

uniodzi ; musachite  kanthu  monga  mwa  chotetana,  kapena  3 
monga  mwa  ulemerero  wopanda  pache,  koma’tu  ndi 
kudzichepetsa  mtima,  yense  ayesere  anzache  oposa  iye 
yekha ; munthu  yense  asapenyerere  zache  za  iye  yekha,  4 
koma  yense  apenyerere’nso  za  mnzache.  Mukhale  nawo  5 
mtima  mkati  mwanu  umene’nso  unali  mwa  Kristu  Yesu, 
amene’yo  pokhala  nawo  maonekedwe  a Mulungu,  sana-  6 
chiyesa  cholanda  kukhala  wofana  ndi  Mulungu,  koma  7 
anadzikutula  yeklia,  natenga  maonekedwe  a kapolo, 
nakhala  m’mafanidwe  a anthu ; ndipo  popezedwa  m’mao-  8 
nekedwe  ngati  munthu,  anadzichepetsa  yekha,  nakhala 
womvera  kufikira  imfa,  ndiyo  imfa  ya  pa  mtanda.  Mwa  9 
ichi’nso  Mulungu  anamkwezetsa  Iye,  nampatsa  dzina 
limene  liposa  maina  onse,  kuti  m’dzina  la  Yesu  bondo  10 
lonse  lipinde,  la  za  mwamba  ndi  za  pa  dziko,  ndi  za 
pansi  pa  dziko,  ndi  malilume  onse  abvomere  kuti  Yesu  11 
Kristu  ali  Ambuye,  kuchitira  ulemu  Mulungu  Atate. 

Potero,  okondedwa  anga,  monga  momwe  mumvera  12 
nthawi  zonse,  posati  pokhapokha  pokhala  ine  ndiripo, 
komatu  makamaka  tsopano  pokhala  ine  palibe,  gwirani 
nchito  yache  ya  chipulumutso  chanu  ndi  mantha,  ndi 
kunthunthumira ; pakuti  wakuchita  mwa  inu  ndi  kufuna  1 3 
ndi  kuchita,  chifukwa  cha  kukoma  mtima  kwache,  ndiye 
Mulungu.  Chitani  zonse  kopanda  madandaulo  ndi  maka-  14 
ni,  kuti  mukakhale  osalakwa  ndi  oona,  ana  a Mulungu  15 
opanda  chirema  pakati  pa  mbadwo  yokhotakhota  ndi  ya 
matsutso,  mwa  iwo  amene  muonekera  monga  miyuni 
m’dziko  la  pansi,  akuonetsera  mau  a moyo ; kuti  ine  1 6 
ndikakhale  akudzitamandira  nawo  m’tsiku  la  Kristu, 
kuti  sindinatamanga  chabe,  kapena  kugwiritsa  nchito 
chabe.  Komatu  ngati’nso  nditiridwa  pa  nsembe  ndi  17 
kutumikira  kwa  chikulupiriro  chanu,  ndikondwera,  ndipo 
ndikondwera  pamodzi  ndi  inu  nonse ; momwemo’nso  18 
kondwerani  inu,  nimukondwere  pamodzi  ndi  ine. 

Mbiri  ya  Timoteo  ndi  Epafrodito,  amitenga 
akunka  kwa  aFilipi. 

Koma  ndiyembekeza  mwa  Ambuye  Yesu  kuti  nditu-  19 
miza  Timoteo  kwa  inu  msanga,  kuti  ine’nso  nditontozeke 
bwino  pozindikira  za  kwa  inu.  Pakuti  ndiribe  wina  wa  20 
mtima  womwe’wo,  amene  adzasamalira  za  kwa  inu  ndi 
mtima  woona.  Pakuti  onse’wa  atsata  za  iwo  okha,  si  za  21 
Yesu  Kristu.  Koma  muzindikira  matsimikizidwe  ache,  22 
kuti,  monga  mwana  achitira  atate  wache,  anatumikira 

23  pamodzi  ndi  ine  Utenga  Wabwino.  Amene’yo  nditu 
tsono  ndiyembekeza  kumtuma  kosachedwa  mmene  ndi- 

24  kapenyerera  za  kwa  ine  zidzatani ; koma  ndikulupirira 
mwa  Ambuye  kuti  ine  ndekha’nso  ndidzadza  msanga. 

25  Koma  ndinayesa  nkufunika  kutuma  kwa  inu  Epafrodito 
mbale’yo,  ndiye  wanchito  mnzanga  ndi  msilikari  mnzanga, 
ndiye  mtumwi  wanUj  ndi  wonditumikira  pa  chosowa 

26  changa ; popeza  anali  wolakalaka  inu  nonse,  nabvutika 

27  mtima  chifukwa  mudamva  kuti  anadwala.  Pakuti’nso 
anadwaladi  pafupi  pa  imfa ; komatu  Mulungu  anamchi- 
tira  chifundo  ; koma  si  iye  yekha,  komatu  ine’nso,  kuti 

28  ndisakhale  nacho  chisoni  chionjezere-onjezere.  Chifukwa 
chache  ndamtuma  iye  chifulumizire,  kuti  pakumuona  iye 
mukakondwere’nso,  ndi  ine’nso  cliindichepere  chisoni. 

29  Chifukwa  chache  mumlandire  iye  mwa  Ambuye,  ndi 

30  chimwemwe  chonse  ; nimuchitire  ulemu  otere’wa ; kuti 
chifukwa  cha  nchito  ya  Kristu  anafikira  pafupi  pa  imfa, 
wosasamalira  moyo  wache,  kuti  akakwaniritse  chiperewero 
cha  utumiki  wanu  wa  kwa  ine. 

Awachenjeza  asatsate  atumwi  onyenga.  Aone- 
tsere  zipatso  za  Mzimu. 

3  Chotsalira,  abale  anga,  kondwerani  mwa  Ambuye. 
Kulembera  zomwe’zo  kwa  inu,  sikundibvuta  ine,  koma  kwa 

2 inu  kuli  kukhazikitsa.  Penyererani  agaru'wo,  penyererani 

3 ochita  zoipa,  penyererani  choduladula ; pakuti  ife  ndife 
mdulidwe,  akutumikira  popembedza  ndi  Mzimu  wa  Mulu- 
ngu,  nadzitamandira  mwa  Yesu  Kristu,  ndipo  osakulupirira 

4 m’thupi  la  nyama : ndingakhale  ine’nso  ndiri  nako  ka  kuku- 
lupirira  m’thupi  la  nyama  ; ngati  wina  yense  ayesera  kuku- 

5 lupirira  m’thupi  la  nyama,  makamaka  ine’yu  ; wodulidwa 
tsiku  la  chisanu  ndi  chitatu,  wa  mbadwo  wa  Israyeli,  wa 
fuko  la  Benjamini,  mHebri  wa  mwa  aHebri;  monga  mwa 

6 malamulo  mFarisi ; monga  mwa  changu,  wozunza  mpingo ; 
monga  mwa  chilungamo  cha  m’malamulo  wokliala  wosa- 

7 lakwa  ine.  Komatu  zonse  zimene  zinandipindulira, 
zomwe’zo  ndaziyesera  chitayiko  chifukwa  cha  Kristu. 

8 Komatu  zeni  zeni’nso  ndiyesera  zonse  zikhale  chitayiko, 
chifukwa  cha  mapambanidwe  a chizindikiritso  cha  Kristu 
Yesu  Ambuye  wanga  : chifukwa  cha  iye’yu  ndinatayikitsa 
zinthu  zonse,  ndipo  ndiziyesera  za  pa  dzala,  kuti  ndikadzi- 

9 onjezere  Kristu,  ndi  kupezedwa  mwajlye,  wosati  wakukhala 
nacho  chilungamo  changa  cha  m’malamulo,  koma  chimene 
cha  mwa  chikulupiriro  cha  Kristu,  chilungamo’cho  cho- 

chokera  mwa  Mulungu  ndi  chikulupiriro  ; kuti  ndimzindi-  10 
kire  Iye,  ndi  mphamvu  ya  kuuka’nso  kwache,  ndi  chiya- 
njano  cha  zowawa  zache,  pofanizidwa  ndi  imfa  yache ; 
ngati  nkotheka  ndikafikire  kuuka’nso  kwa  akufa.  Si  11 
kunena  kuti  ndalandira  kale,  kapena  kuti  ndatha  kuko-  12 
nzeka  wamphumphu  ; koma  ndilondetsa,  ngati’nso  ndika- 
chigwire  ichi  chimene  ndagwidwa  ndi  Yesu  Kristu 
chifukwa  chache.  Abale,  ine  sindiwerengera  ndekha  13 
kuti  ndatha  kuchigwira : koma  chinthu  chimodzi  ndichi- 
chita  ; poiwaladi  za  mbuyo,  ndi  kutambalitsira  zamtsogolo, 
ndilondetsa  polekezera’po,  kutsatira  msupo  wa  maitanidwe  14 
akumwamba  a Mulungu  a mwa  Kristu  Yesu.  Tonse’fe  15 
amene  tsono  tidakonzeka  amphumphu,  tilingirire  ichi 
mu  mtima  ; ndipo  ngati  kuli  kanthu  mulingirira  nako 
kwina  mu  mtima,  aka’nso  Mulungu  adzabvumbulutsira  inu  ; 
chokha’chi,  kumene  tidafikira’ko,  mayendedwe  athu  ali-  16 
ngane’ko. 

Abale,  khalani  pamodzi  akutsanza  anga,  ndipo  17 
yanganirani  iwo  akuyenda  kotero  monga  muli  ndi  ife 
chitsanzo  chanu.  Pakuti  ambiri,  amayendayenda,  za  18 
amene  ndinakuuzani  kawiri  kawiri,  ndipo  tsopano’nso 
ndikuuzani  ndi  kulira,  ali  adani  a mtanda  wa  Kristu ; 
chitsiriziro  chawo  ndicho  kuonongeka,  Mulungu  wao  19 
ndiyo  mimba  yao,  ulemerero  wao  uli  m’manyazi  awo, 
amene  alingirira-mtima  za  pa  dziko.  Pakuti  ufulu  wathu  20 
uli  kumwamba  ; kuchokera  komwe’nso  tilindirira  Mpulu- 
mutsi,  Ambuye  Yesu  Kristu  ; amene  adzasandutsa  thupi  21 
lathu  lopepulidwa,  lifanane  nalo  thupi  lache  la  ulemerero, 
monga  mwa  machitidwe  amene  akhoza  kudzigonjetsera 
nawo  zinthu  zonse. 

Potero,  abale  anga  okondedwa,  olakalakidwa,  ndinu  4 
chimwemwe  changa  ndi  korona  wanga,  imani  motere  mwa 
Ambuye,  okondedwa. 

Ndidandaulira  Euodiya,  ndidandaulira  Suntuke,  alingi-  2 
rire  ndi  mtima  umodzi  mwa  Ambuye.  Inde,  ndikupempha-  3 
’nso  mnzanga  wa  m’goli  woona,  iwe  utandizire  akazi  awa 
amene  anakangalika  nane  pamodzi  mu  Utenga  Wabwino, 
pamodzi  ndi  Klemento  onso,  ndi  otsala  aja  anchito 
anzanga,  amene  maina  awo  ali  m’buku  la  moyo. 

Kondwerani  mwa  Ambuye  nthawi  zonse  : ndibwereza-  4 
’nso  kutero,  kondwerani.  Kufatsa-mtima  kwanu  kuzindi-  5 
kirike  ndi  anthu  onse.  Ambuye  ali  pafupi.  Musadere  6 
nkhawa  konse ; komatu  m’zonse  ndi  pemphero,  ndi 
pembedzero,  pamodzi  ndi  chiyamiko,  zofunsa  zanu  zidzi- 

7 wike  kwa  Mulungu.  Ndipo  mtendere  wa  Mulungu 
wakupambana  chidziwitso  chonse,  udzasunga  mitima  yanu 
ndi  maganizo  anu  mwa  Kristu  Yesu. 

8 Chotsalira,  abale,  zinthu  ziri  zonse  ziri  zoona,  ziri 
zonse  zolemekezeka,  ziri  zonse  zolungama,  ziri  zonse 
zoyera,  ziri  zonse  zokongola,  ziri  zonse  zimveka  zokoma  ; 
ngati  kuli  chokoma-mtima  china,  kapena  chitamandc  china 

9 kadzilingirirani  izi.  Zimene’nso  mudazipunzira,  ndi 
kuzilandira,  ndi  kuzimva,  ndi  kuziona  mwa  ine  zomwe’zo 
chitani ; ndipo  Mulungu  wa  mtendere  adzakhala  pamodzi 
ndi  inu. 

Paulo  ayamika  Afilipi  adamtuma  zomtandizira. 

10  Koma  ndinakondwera  mwa  Ambuye  kwakukuru,  kuti 
tsopano  ndipo  munatsitsimuka’nso  kulingirira-mtima  za 
kwa  ine,  kumeneko  onso  munalingirira’ko,  koma  muna- 

11  sowa  pochita’po.  Si  kuti  ndinena  monga  mwa  chipere- 
wero,  pakuti  ndapunzira  ine,  kuti  zindikwanire  ziri  zonse 

12  zoti  ndiri  nazo.  Ndadziwa  ngakhale  kupeputsidwa, 
ndadziwa’nso  kusefukira ; konseko  ndi  m’zinthu  zonse 
ndalowa  mwambo  wa  kukhuta,  ndipo’nso  wa  kumva  njala  ; 

13  wakusefukira,  ndipo’nso  wakusowa.  Ndikhoza  zonse 

14  mwa  Iye  yemwe  wondipatsa  mphamvu.  Koma  munachita 
bwino  kuti  munandichitira  chiyanjano  m’chisautso  changa. 

15  Koma  mudziwa’nso  inu  nokha,  inu  aFilipi,  kuti  m’chiya- 
mbi  cha  Utenga  Wabwino,  pamene  ndinachoka  kuturuka 
m’Makedoniya,  sunandichitira  chiyanjano  mpingo  umodzi 
wonse  m’makhalidwe  a chipereko  ndi  cholandira,  koma 

16  inu  nokha ; kuti  m’Tesalonika’nso  munanditumizira  pa 

17  chosowa  changa  kamodzi  kapena  kawiri.  Sikunena  kuti 
nditsata  chopereka’cho,  komatu  nditsata  chipatso  chaku- 

18  churukira  ku  chiwerengero  chanu.  Koma  ndiri  nazo 
zonse,  ndipo  ndisefukira  : ndadzazidwa,  popeza  ndalandira 
kwa  Epafrodito  zidja  zidachokera  kwanu,  mnunko  wa 
fungo  labwino,  nsembe  yolandirika,  yokondweretsa  Mulu- 

19  ngu.  Koma  Mulungu  wanga  adzadzaza  chosowa  chanu 
chonse  monga  mwa  chuma  chache  m’ulemerero  mwa 

20  Kristu  Yesu.  Ndipo  kwa  Mulungu  ndi  Atate  wathu 
kukhale  ulemerero  ku  nthawi  za  nthawi,  Amen. 

21  Lankhula  woyera  mtima  yense  mwa  Kristu  Yesu, 

22  abale’wo  akukhala  ndi  ine  alankhula  inu.  Oyera  mtima 
onse  alankhula  inu,  koma  makamaka  iwo  a banja  la 

23  Kaisara.  Chisomo  cha  Ambuye  Yesu  Kristu  chikhale  ndi 
mzimu  wanu. 

KALATA  WA  PAULO  MTUMWI 
WOLEMBERA  KWA  AKOLOSE 

Paulo,  mtumwi  wa  Kristu  Yesu  mwa  chifuniro  cha  "| 
Mulungu,  ndi  Timoteo  mbale’yo,  kwa  oyera  mtima  ndi  2 
abale  okulupirika  mwa  Kristu  a m’Kolose : Chisomo  kwa 
inu  ndi  mtendere  wochokera  kwa  Mulungu  Atate  wathu. 

Za  chikulupiriro  ndi  chikondi  cha  a ku  Kolose. 

Paulo  awapempherera.  Yesu  Kristu 
Mpulumutsi  ali  maonekedwe  a Mulungu, 
wolenga  zonse,  ndi  muthu  wa  mpingo. 

Tiyamika  Mulungu  Atate  wa  Ambuye  wathu  Yesu  3 
Kristu  ndi  kupempherera  inu  nthawi  zonse,  popeza  tida-  4 
mva  za  chikulupiriro  chanu  cha  mwa  Kristu  Yesu,  ndi 
chikondi  muli  nacho  kwa  oyera  mtima  onse ; chifukwa  5 
cha  chiyembekezo  chosungikira  kwa  inu  m’mwamba, 
chimene  mudachimva  kale  m’mau  a choonadi  cha  Utenga 
Wabwino,  umene  udafikira  kwa  inu ; monga’nso  m’dziko  6 
lonse  la  pansi  umabala  zipatso,  numakula,  monga’nso  mwa 
inu,  kuyambira  tsiku’lo  mudamva  nimunazindikira  chi- 
somo  cha  Mulungu  m’choonadi ; monga  momwe  muna-  7 
punzira  kwa  Epafra  kapolo  mnzathu  wokondedwa,  ndiye 
mtumiki  wokulupirika  wa  Kristu  chifukwa  cha  ife ; 
amene’nso  anatifotokozera  chikondi  chanu  mwa  Mzimu.  8 
Mwa  ichi  ife’nso,  kuyambira  tsiku’li  tidamva  sitileka  9 
kupembedzera  inu  ndi  kupempherera  inu,  kuti  mukadza- 
zidwe  ndi  chizindikiritso  cha  chifuniro  chache  mu  nzeru 
zonse  ndi  chidziwitso  cha  mzimu,  kuti  mukayendeyende  10 
koyenera  Ambuye  kukamkondweretsa  monsemo,  ndi 
kubala  zipatso  mu  nchito  yonse  yabwino,  ndi  kukula 
m’chizindikiritso  cha  Mulungu ; olimbikitsidwa  m’chili-  11 
mbiko  chonse,  monga  mwa  mphamvu  ya  ulemerero  wache, 
kuchitira  chipiriro  chonse  ndi  kuleza  mtima  konse 
pamodzi  ndi  chimwemwe,  ndi  kuyamika  Atate,  amene  12 
anatiyeneretsa  ife  kulandirana  nawo  cholowa  cha  oyera 
mtima  m’kuunika ; amene  anatilanditsa  ife  ku  ulamuliro  13 
wa  mdima,  natisuntitsa  kutilowetsa  ufumu  wa  mwana  wa 
chikondi  chache  ; amene  tiri  nawo  maomboledwe  ndi  Iye,  14 
m’kukululukidwa  kwa  zochimwa  zathu  ; amene  ali  fanizo  15 
la  Mulungu  wosaoneka’yo,  wobadwa  woyamba  wa  chile- 
ngedwe  chonse ; kuti  mwa  Iye  zinalengedwa  zonse  za  16 

mwamba,  ndi  za  pa  dziko,  zooneka’zo  ndi  zosaoneka’zo, 
kapena  mipando  yachifumu,  kapena  maufumu,  kapena 
maukulu,  kapena  maulamuliro ; zinthu  zonse  zinale- 

17  ngedwa  mwa  Iye  ndi  kwa  Iye.  Ndipo  Iye  ali  woyamba 
wa  zonse,  ndipo  zonse  ziimikika  pamodzi  mwa  Iye. 

18  Ndipo  Iye  ali  muthu  .wa  thupi,  mpingo’wo ; ndiye  chi- 
yambi,  wobadwa-woyamba  woturuka  mwa  akufa ; kuti 

19  akakhale  Iye  mwa  zonse  woyambayamba.  Kuti  kuna- 
mkomera  Atate  kuti  mwa  Iye  chidzalidwe  chonse  chi- 

20  khalire,  mwa  Iye’nso  kuyanjanitsa  zinthu  zonse  kwa  lye 
mwini,  atachita  mtendere  mwa  mwazi  wa  mtanda  wache ; 
mwa  lyetu,  kapena  za  pa  dziko,  kapena  za  mwamba. 

21  Ndipo  inu,  okhala  alendo  kale  ndi  adani  m’chifua  chanu, 
m’nchito  zoipa’zo,  koma  tsopano  anakuyanjanitsani, 

22  m’thupi  la  nyama  yache  mwa  imfa’yo,  kukaimika  inu 
oyera,  ndi  opanda  chirema  ndi  osatsutsika  pa  maso 

23  pache ; ngatitu  mukhalabe  m’chikulupiriro,  ochimika 
ndi  okhazikika  ndi  osasuntika  kulekana  nacho  chiye- 
mbekezo  cha  Utenga  Wabwino  umene  mudaumva,  wola- 
likidwa  m’chilengedwe  chonse  pansi  pa  mwamba ; 
umene  ine  Paulo  ndakhala  mtumiki  wache. 

Machitachita  a Paulo  m’utumiki  wache. 

24  Tsopano  ndikondwera  nazo  zowawa’zo  chifukwa  cha 
inu,  ndipo  ndikwanitsa  zoperewera  za  chisautso  cha  Kristu 
m’thupi  la  nyama  langa  chifukwa  cha  thupi  lache,  ndiwo 

25  mpingo’wo ; umene  ndinakhala  mtumiki  wache,  monga 
mwa  udindo  wa  Mulungu  umene  anandipatsa  ine  waku- 

26  chitira  inu,  wakukwanitsa  mau  a Mulungu,  ndiwo  chinsi- 
nsi’cho  chinabisika  kuyambira  pa  nthawi’zo,  ndi  kuyambira 
pa  mibadwo’yo ; koma  anachionetsa  tsopano  kwa  oyera 

27  ache,  kwa  iwo  amene  Mulungu  anafuna  kuwazindikiritsa 
ichi  chimene  chiri  chuma  cha  ulemerero  wa  chinsinsi 
pakati  pa  amitundu,  ndiye  Kristu  mwa  inu,  chiyembekezo 

28  cha  ulemerero : amene  timlalikira  ife,  ndi  kuchenjeza 
munthu  ali  yense  ndi  kupunzitsa  munthu  ali  yense 
mu  nzeru  zonse,  kuti  tionetsere  munthu  ali  yense  wamphu- 

29  mphu  mwa  Kristu ; kuchita  ichi  ndidzibvutitsa  ndi 
kuyesetsa  monga  mwa  machitidwe  ache  akuchita  mwa 
ine  mu  mphamvu. 

2 Pakuti  ndifuna  kuti  inu  mudziwe  nkhawa  yotani 
ndiri  nayo  chifukwa  cha  inu,  ndi  iwo’wa  a m’Laodikeya, 
ndi  onse  amene  sanaone  nkhope  yanga  m’thupi  la  nyama  ; 

2 kuti  itontozeke  mitima  yao,  nalumikizika  pamodzi  iwo 

m’cliikondi,  kufikira  chuma  chonse  cha  udzazidwe  wa 
chidziwitso,  kuti  akazindikire  iwo  chinsinsi  cha  Mulungu, 
ndiye  Kristu,  amene  zolemera  zonse  za  nzeru  ndi  chizi-  3 
ndikiritso  zibisika  mwa  Iye. 

Awachenjeza  asatsate  malangizo  onyenga. 

Ichi  ndinena,  kuti  munthu  asakusokeretseni  inu  ndi  4 
mau  okopakopa.  Pakuti  ndingakhale  ndiri  kwina  5 
m’thupi  la  nyama,  komatu  mu  mzimu  ndiri  pamodzi  ndi 
inu,  wokondwera  pakupenya  makonzedwe  anu,  ndi 
chilimbiko  cha  chikulupiriro  chanu  cha  kwa  Kristu. 

Chifukwa  chache  monga  momwe  munalandira  Kristu  6 
Yesu  Ambuye,  muyendeyende  mwa  Iye,  ozikidwa  mizu  7 
ndi  omangirika  mwa  Iye,  ndi  okhazikika  m’chikulupiriro, 
monga  munapunzitsidwa,  ndi  kuchurukitsa  chiyamiko. 

Penyani  kuti  pasakhale  wina  wakulanda  inu  ngati  8 
chuma,  mwa  kukonda  nzeru  kwache,  ndi  chinyengo  cho- 
panda  pache,  potsata  mwambo  wa  anthu,  potsata  zoyamba 
za  dziko  la  pansi,  osati  potsata  Kristu  : kuti  mwa  Iye  chi-  9 
khalira  chidzazidwe  cha  Umulungu  m’thupi,  ndipo  muli  10 
mwa  Iye  odzazidwa,  ndiye  muthu  wa  ukulu  wonse  ndi 
ulamuliro : amene’nso  munadulidwa  mwa  Iye  ndi  mdulidwe  1 1 
wosachitika  ndi  manja,  m’mabvulidwe  a thupi  la  nyama, 
mu  mdulidwe  wa  Kristu  ; popeza  munaikidwa  m’manda  1 2 
pamodzi  ndi  Iye  mu  ubatizo,  momwemo’nso  munauki- 
tsidwa  pamodzi  ndi  Iye  mwa  chikulupiriro  cha  machitidwe 
a Mulungu,  amene  anamukitsa  Iye  kwa  akufa.  Ndipo  13 
inu,  pokhala  akufa  mwa  zolakwa  ndi  kusadulidwa  kwa 
thupi  la  nyama  lanu  anakupatsani  moyo  pamodzi  ndi  Iye, 
mmene  adatikululukira  ife  zolakwa  zonse ; adatha  kuti-  14 
fafanizira  cha  pa  ife’cho  cholembedwa  m’zoikika’zo, 
chimene  chinali  chotsutsana  nafe : ndipo  anachichotsera 
pakati’po,  ndi  kuchikomera  ichi  pa  mtanda ; atabvulira  1 5 
maukulu  ndi  maulamuliro,  anawaonetsera  poyera ; nawa- 
gonjetsera  nako. 

Chifukwa  chache  munthu  ali  yense  asakuweruzeni  inu  16 
m’chakudya,  kapena  chakumwa,  kapena  m’kimena  tsiku 
la  phwando,  kapena  la  mwezi  wokhala  lero,  kapena  la 
Sabata ; ndizo  mtunzi  wa  zirinkudza’zo ; koma  thupi  ndi  1 7 
la  Kristu.  Munthu  ali  yense  asakunyengeni  ndi  kulanda  18 
mphoto  yanu  ndi  kudzichepetsa  mwini  wache,  ndi  kugwa- 
dira  kwa  angelo,  ndi  kukhalira  mu  izi  adaziona,  wodzi- 
tukumula  chabe  ndi  zolingalii-a,  za  thupi  la  nyama  lache, 
wosagwiritsa  muthu’wo,  kuchokera  kwa  Iye  amene  thupi  19 

lonse,  lotandizidwa  ndi  kulumikizidwa  pamodzi  mwa 
mfundo  ndi  mitsempa,  likula  ndi  makulidwe  a Mulungu. 

20  Ngati  munafa  pamodzi  ndi  Kristu  kusiyana  nazo 
zoyamba  za  dziko  la  pansi,  mukonjeranji  zoikika’zo, 
monga  ngati  moyo  wanu  mukhala  nawo  m’dziko  la  pansi, 

21  usaikapo  dzanja,  usalawa,  usakhudza,  (ndizo  zonse  zakuono- 

22  ngedwa  pochita  nazo),  monga  mwa  malangizo  ndi  mapu- 

23  nziro  a anthu  ? zimene  ziri  nawotu  manenedwe  a nzeru 
m’kutumikira  kwa  chifuniro  cha  mwini  wache,  ndi  kudzi- 
chepetsa,  ndi  kusalahadira  thupi ; koma  ziribe  mphamvu 
konse  ya  kuletsa  chikhutitso  cha  thupi  la  nyama. 

Awachenjeza  atsate  chiyeretso  ndi  chiko- 
ndano  cha  ahale, 

3  Chifukwa  chache  ngati  munaukitsidwa  pamodzi  ndi 
Kristu,  funani  zakumwamba,  kumene  kuli  Kristu  wokhala 

2 pa  dzanja  lamanja  la  Mulungu.  Lingalirani  zakumwamba 

3 osati  za  pa  dziko  ai.  Pakuti  munafa,  ndipo  moyo  wanu 

4 wabisika  pamodzi  ndi  Kristu  mwa  Mulungu.  Pamene 
Kristu  adzaoneka,  ndiye  moyo  wathu,  pamenepo  inu’nso 
mudzaonekera  pamodzi  ndi  Iye  m’ulemerero. 

5 Chifukwa  chache  fetsani  ziwalo’zo  ziri  pa  dziko ; dama, 
chidetso,  chifunitso  cha  manyazi,  chilakolako  choipa,  ndi 

G chisiriro,  ' chimene  chiri  kupembedza  mafano ; chifukwa 
cha  izi  zomwe  ukudza  mkwiyo  wa  Mulungu  pa  ana  a 

7 kusamvera ; zimene  munayendayenda’mo  inu’nso  kale, 

8 pamene  munakhala  ndi  moyo  wanu  mmenemo.  Koma 
tsopano  tayani  inu’nso  zonse’zi ; mkwiyo,  kupsa  mtima, 

9 dumbo,  mwano,  zonyansa  zoturuka  mkamwa  mwanu : mu- 
samanamizana  wina  ndi  mnzache ; popeza  mudabvula 

10  munthu  wakhale  pamodzi  ndi  nchito  zache,  ndipo  muna- 
bvala  watsopano’yo,  amene  alikukonzeka  watsopano,  kuti 
akhale  nacho  chizindikiritso,  monga  mwa  chifaniziro  cha 

1 1 Iye  amene  anamlenga  iye : pamene  palibe  mHelene  ndi 
mYuda,  mdulidwe  ndi  kusadulidwa,  wachedwa  wakunja, 
mSkuti,  kapolo,  mfulu,  komatu  Kristu  ali  zonse,  ndi 
m’zonse. 

1 2 Chifukwa  chache  bvalani,  monga  osankhika  a Mulungu, 
oyera  mtima  ndi  okondedwa,  mtima  wa  chifundo,  kukoma 

13  mtima,  kudzichepetsa,  chifatso,  kuleza  mtima ; kulolerana 
wina  ndi  mnzache,  ndi  kukululukirana  eni  okha,  ngati 
wina  ali  nacho  chifukwa  pa  mnzache ; monga’nso  Ambuye 

14  anakululukira  inu,  teroni  inu’nso;  koma  koposa  izi 
zonse  khalani  nacho  chikondano,  ndicho  chomangira  cha 

mtima  wamphumphu.  Ndipo  mtendere  wa  Kristu  uehite  15 
ufumu  m’mitima  yanu,  kulingako’nso  munaitanidwa 
m’thupi  limodzi;  ndipo  khalani  akuyamika.  Mau  a 16 
Kristu  akhalire  mwa  inu  chichurukire  mu  nzeru  yonse, 
ndi  kupunzitsa  ndi  kuambirirana  eni  okha  ndi  masalmo, 
ndi  mayamiko  ndi  nyimbo  za  uzimu,  ndi  kuyimbira  Mu- 
lungundi  chisomo  mu  mtima  mwanu.  Ndipo  chiri  chonse  17 
mukachichita  m’mau  kapena  mu  nchito,  chitani  zonse 
m’dzina  la  Ambuye  Yesu,  ndi  kuyamikira  Mulungu  Atate 
mwa  Iye. 

Za  nYbanja  la  munthu. 

Akazi  inu,  mudzimvera  amima  anu,  monga  kuyenera  18 
mwa  Ambuye.  Amuna  inu,  kondani  akazi  anu,  ndipo  19 
musawawire  mtima  iwo.  Ana  inu,  mverani  akubala  inu,  20 
m’zonse,  pakuti  ichi  Ambuye  akondwera  nacho.  Atate  inu,  21 
musaputa  ana  anu,  kuti  angataye  mtima.  Akapolo  inu,  22 
mverani  m’zonse  iwo  amene  ali  ambuye  monga  mwa  thupi 
la  nyama,  wosati  ukapolo  wa  pa  maso,  monga  okondwe- 
retsa  anthu,  komatu  ndi  mtima  wakulinga  kumodzi, 
akuopa  Ambuye ; chiri  chonse  mukachichita,  gwirani  23 
nchito  mochokera  m’mtima,  monga  kwa  Ambuye,  osati 
kwa  anthu  ai ; podziwa  kuti  mudzalandira  kwa  Ambuye  24 
mphoto  ya  cholowa;  mugwira  ukapolo  kwa  Ambuye 
Kristu.  Pakuti  iye  wakuchita  chosalungama  adzabweze-  25 
dwa  chimene  anachita  chosalungama’cho ; ndipo  palibe 
tsankhu. 

Ambuye  inu,  chitirani  akapolo  anu  cholungama  ndi  4 
cholingana;  podziwa  kuti  inu’nso  muli  naye  Mbuye 
m’mwamba. 

Awachenjeza  za  kupempliera,  ndi  zaku- 
khala  nayo  nzeru 

Chitani  khama  m’kupemphera,  nimudikire  momwemo  2 
ndi  chiyamiko  ; ndi  kutipempherera  ife’nso  pomwepo,  kuti  3 
Mulungu  atitsegulire  ife  pa  khomo  pa  mau,  kuti  tilankhule 
chinsinsi  cha  Kristu ; chimene’nso  ndiri  mu  ndende  chifu- 
kwa  chache,  kuti  ndichionetse  ichi  monga  ndiyenera  ine  4 
kulankhula.  Muyendera  mu  nzeru  ndi  iwo  akunja,  kuchita  5 
machawi  nthawi  ingatayike.  Mau  anu  akhale  m’chisomo,  6 
okoleretsa,  kuti  mukadziwe  inu  mayankidwe  anu  a kwa 
yense  akatani. 

Atuma  Tukiko  ndi  Onesimo.  Awalankhula. 

Zonse  za  kwa  ine  adzakuzindikiritsani  Tukiko,  mbale  7 

wokondedwa  ndi  mtumiki  wokulupirika  ndi  kapolo 

8 mnzanga  mwa  Ambuye : amene  ndamtuma  kwa  inu  chi- 
fukwa  cha  ichi  chomwe,  kuti  mukazindikire  za  kwa  ife, 

9 ndi  kuti  atontoze  mitima  yanu ; pamodzi  ndi  Onesimo, 
mbale  wokulupirika  ndi  wokondedwa,  amene  ali  wa  kwa 
inu.  Zonse  za  kuno  adzakuzindikiritsani  inu. 

10  Aristarko  wa  m’ndende  mnzanga  akulankhulani  inu, 
ndi  Marko,  msuwani  wa  Barnaba  (amene  munalandira 
zolamulira  za  kwa  iye ; akafika  kwanu,  mumlandire  iye), 

11  ndi  Yesu,  wochedwa  Yusto,  ndiwo  a mdulidwe : iwo  okha 
ndiwo  anchito  anzanga  a ku  ufumu  wa  Mulungu,  ndiwo 

12  akundikhalira  ine  chonditontoza  mtima.  Akulankhulani 
inu  Epafra  ndiye  wa  kwa  inu,  ndiye  kapolo  wa  Yesu  Kristu, 
wakulimbira  chifukwa  cha  inu  m’mapemphero  ache  masiku 
onse,  kuti  mukaime  amphumphu  ndi  odzazidwa  m’chifu- 

13  niro  chonse  cha  Mulungu.  Pakuti  ndimchitira  iye  mboni 
kuti  adziwawitsa  nayo  nchito  chifukwa  cha  inu,  ndi  iwo 

14  a’mLaodikeya,  ndi  iwo  a m’Herapoli.  Akulankhulani 

15  inu  Luka  sing’anga  wokondedwa,  ndi  Dema.  Lankhulani 
abale’wo  a m’Laodikeya,  ndi  Numfa,  ndi  mpingo’wo  wa 

16  m’nyumba  yao.  Ndipo  pamene  mudamwerenga  kalata 
uyu,  chitani  kuti  amwerenge’nso  mu  mpingo  wa  ku 
Laodikeya,  ndi  kuti  inu’nso  muwerenge  wa  ku  Laodikeya. 

17  Ndipo  nenani  kwa  Arkipo,  Tapenyera  utumiki  umene 
udaulandira  mwa  Ambuye,  kuti  uukwanitse. 

18  Kulankhula  ndi  dzanja  langa,  kwa  ine  Paulo.  Ku- 
mbukilani  zomangira  zanga.  Chisomo  chikhale  nanu. 


KALATA  WOYAMBA  WA  PAULO 
MTUMWI  WOLEMBERA  KWA 
ATESALONIKA 

Paulo,  ndi  Silvano,  ndi  Timoteo,  kwa  mpingo  wa 
aTesalonika  mwa  Mulungu  Atate  ndi  Ambuye  Yesu 
Kristu : Chisomo  kwa  inu  ndi  mtendere. 

Zipatso  za  Utenga  Wabwino  ku  Tesalonika. 

2 Tiyamika  Mulungu  nthawi  zonse  chifukwa  cha  inu 

3 nonse,  ndi  kuchita  chikumbukilo  chanu  m’mapemphero 
athu ; ndi  kukumbukila  kosalekeza  nchito  yanu  ya  chiku- 

lupiriro,  ndi  chikondi  chochitachita,  ndi  chipiriro  cha 
chiyembekezo  cha  Ambuye  wathu  Yesu  Kristu,  pa  maso 
pa  Mulungu  Atate  wathu ; podziwa,  abale  okondedwa  4 
ndi  Mulungu,  chisankhidwe  chanu,  kuti  Utenga  Wabwino  5 
wathu  sunadza  kwa  inu  m’mau  mokha,  komatu  unso 
mu  mphamvu,  ndi  mwa  Mzimu  Woyera,  ndi  m’kuchu- 
rukira  kwakukuru ; monga  mudziwa  tinakhala  onga  otani 
mwa  inu  chifukwa  cha  inu.  Ndipo  munayamba  kukhala  6 
akutsanza  athu,  ndi  a Ambuye,  mmene  mudalandira  mau- 
’wo  m’chisautso  chambiri,  ndi  chimwemwe  cha  Mzimu 
Woyera ; kotero  kuti  munayamba  kukhala  inu  chitsanzo  7 
kwa  onse  akukulupirira  m’Makedoniya  ndi  m’Akaya. 
Pakuti  kuturuka  kwa  inu  kudamveka  mau  a Ambuye,  8 
osati  m’Makedoniya  ndi  Akaya  mokha,  komatu  m’malo 
monse  chikulupiriro  chanu  cha  kwa  Mulimgu  chidaturuka  ; 
kotero  kuti  sikufunika  kwa  ife  kulankhula  kanthu.  Pakuti  9 
iwo  okha  alalikira  za  ife,  malowedwe  athu  a kwa  inu  anali 
otani ; ndi  kuti  munatembenukira  kwa  Mulungu  posiyana 
nawo  mafano,  kutumikira  Mulungu  weni  weni  wa  moyo, 
ndi  kulindirira  Mwana  wache  achokere  kumwamba,  10 
amene  anamukitsa  kwa  akufa,  Yesu,  wotipulumutsa  ife 
ku  mkwiyo  ulinkudza. 

Za  utumiki  wache  wa  kwa  aTesalonika. 

Pakuti,  abale,  mudziwa  nokha  malowedwe  athu  a kwa  2 
inu,  kuti  sanakhala  opanda  pache ; koma  tingakhale  2 
tidamva  zowawa  kale,  ndipo  anatichitira  chipongwe, 
monga  mudziwa,  ku  Filipi,  tinalimbika  pakamwa  mwa 
Mulungu  wathu  kulankhula  ndi  inu  Utenga  Wabwino  wa 
Mulungu  m’kutsutsana  kwambiri.  Pakuti  kuchenjeza  3 
kwathu  sikuchokera  ku  kusochera,  kapena  ku  chidetso, 
kapena  m’chinyengo : komatu  monga  Mulungu  anati-  4 
bvomereza  kutiikiza  Utenga  Wabwino,  kotero  tilankhula  ; 
osati  monga  okondweretsa  anthu,  koma  Mulungu ; amene 
ayesera  mitima  yathu.  Pakuti  sitinayenda  nawo  mau  5 
osyasyalika  nthawi  iri  yonse,  monga  mudziwa,  kapena 
kupsinjira  msiriro,  mboni  ndi  Mulungu ; kapena  sitina-  6 
khala  ofima  ulemerero  wa  kwa  anthu,  kapena  kwa  inu, 
kapena  ena,  tingakhale  tinali  nayo  mphamvu  ya  kukule- 
metsani  monga  atumwi  a Kristu.  Komatu  tinakhala  7 
ofatsa  pakati  pa  inu,  monga  mmene  mlezi  afukata  ana 
ache  a iye  yekha : kotero  ife  polirira  inu,  tinabvomera  8 
mokondwera  kupereka  kwa  inu  si  Utenga  Wabwino  wa 
Mulungu  wokha,  koma’nso  moyo  wathu,  popeza  muda- 

9  khala  okondedwa  kwa  ife.  Pakuti  mukumbukila,  abale, 
chibvutidwe  chathu  ndi  chichitidwe  chathu ; kuti  ndi 
kuchita  usiku  ndi  usana,  kuti  tingalemetse  wina  wa  inu, 

10  tinalalikira  kwa  inu  Utenga  Wabwino  wa  Mulungu.  Inu 
ndinu  mboni,  Mulungu’nso,  kuti  tinakhala  oyera  mtima 

1 1 ndi  olungama  ndi  osalakwa  kwa  inu  akukulupirira  : monga 
mudziwa  kuti  tinachitira  yense  wa  inu  pa  yekha,  monga 
atate  achitira  ana  ache  a iye  yekha,  ndi  kukuchenjezani 

12  inu,  ndi  kukusangalatsani  ndi  kuchita  mboni,  kuti 
muyende  koyenera  Mulungu,  amene  akuitanani  inu 
mulowe  ufumu  wache  wa  Iye  yekha,  ndi  ulemerero. 

13  Ndipo  mwa  ichi’nso  ife  tiyamika  Mulungu  kosalekeza, 
kuti,  pakulandira  mau  a Utenga  wa  Mulungu,  simunawa- 
landira  monga  mau  a anthu,  komatu  monga  momwe  ali 
nditu,  mau  a Mulungu,  amene’nso  achita  mwa  inu  okulu- 

14  pirira.  Pakuti  inu,  abale,  munayamba  kukhala  akutsanza 
a mipingo  ya  Mulungu  yokhala  m’Yudeya  mwa  Kristu 
Yesu ; popeza  zomwe’zi  mudazimva  kowawa  ndinu’nso 
pa  manja  pa  a mtundu  wanu  wa  inu  nokha,  monga’nso 

15  iwo’wa  pa  manja  a aYuda;  amene  adapha’nso  Ambuye 
Yesu,  ndi  aneneri,  natizunza  potipitikitsa  ife,  ndipo 
sakondweretsa  Mulungu,  natsutsana  nawo  anthu  onse ; 

16  natiletsa  ife  kuti  tisalankhule  ndi  akunja  kuti  apulumu- 

tsidwe ; kudzaza  machimo  awo  nthawi  zonse : koma 

mkwiyo  wafika  pa  iwo  kufikira  chimariziro. 

Paulo  alira  kuona’nso  aTesalonika.  Akondwera 
pa  utenga  wa  kwa  iwo  adabwera  nawo  Tiinoteo. 

1 7 Koma  ife,  abale,  angakhale  adatichotsa  tasiyana  nanu 
kanthawi,  osapenyana  maso,  koma  kusiyana  mtima  ai, 
tinayesetsa  koposa  kuona  nkhope  yanu  ndi  chilakolako 

18  chachikuru ; chifukwa  tinafuna  kudza  kwa  inu,  inedi 
Paulo  ndatero  kamodzi  kapena  kawiri ; koma  Satana 

19  anatiletsa.  Pakuti  chiyembekezo  chathu,  kapena  chi- 
mwemwe,  kapena  korona  wakudzitamandira  naye  nchiani  ? 
si  ndinu  nanga,  pa  maso  pa  Ambuye  wathu  Yesu  m’kufika 

20  kwache  ? Pakuti  inu  ndinu  ulemerero  wathu  ndi  chimwe- 
mwe  chathu. 

3 Chifukwa  chache,  posakhoza  kulekerera’nso,  tida- 

2 bvomereza  mtima  atisiye  tokha  ku  Atene ; ndipo  tinatuma 
Timoteo,  mbale  wathu’yo  ndi  mtumiki  wa  Mulungu 
m’Utenga  Wabwino  wa  Kristu,  kuti  akhazikitse  inu,  ndi 

3 kutontoza  inu  za  chikulupiriro  chanu ; kuti  asasuntike 
wina  ndi  zisautso  izi,  pakuti  mudziwa  nokha  kuti  adatiika 

ife  tichite  izi.  Pakuti’nso,  pamene  tinali  ndi  inu  tinakuu-  4 
ziranitu  kuti  tidzamva  zisautso ; monga  kudachitika, 
monga’nso  mudziwa.  Mwa  ichi  ine’nso,  posalekerera’nso,  5 
ndatuma  kukazindikira  chikulupiriro  chanu,  kuti  kapena 
wojesa  akadakujesani  inu,  ndipo  chibvutidwe  chathu 
chikadakhala  chopanda  pache.  Koma  tsopano  pofika  6 
Timoteo  kwathu  kuchokera  kwa  inu,  ndi  kutifotokozera 
mbiri  jokoma  ja  chikulupiriro  ndi  chikondano  chanu, 
ndi  kuti  mutikumbukila  okoma  masiku  onse,  pokhumba 
kutiona  ife,  monga’nso  ife  kukuonani  inu ; chifukwa  cha  7 
ichi  tasangalala  pa  inu,  abale,  m’kusowa  kwathu  konse 
ndi  chisautso  chathu  chonse,  mwa  chikulupiriro  chanu ; 
kuti  tsopano  tiri  ndi  mojo,  ngati  inu  muima  mwa  Ambuje.  8 
Pakuti  tikhoza  kubwezera  kwa  Mulungu  chijamiko  chanji  9 
chifukwa  cha  inu,  pa  chimwemwe  chonse  tikondwera 
nacho  mwa  inu  pa  maso  pa  Mulungu  wathu ; ndi  kuchu-  10 
rukitsa  mapemphero  athu  usiku  ndi  usana  kuti  tikaone 
nkhope  janu,  ndi  kukwaniritsa  zoperewera  pa  chikulupi- 
riro  chanu  ? 

Koma  M ulungu  Atate  wathu  rmvini  jekha,  ndi  Ambuje  1 1 
wathu  Yesu  atitsogolere  m’njira  ja  kufika  kwa  inu ; 
koma  Ambuje  akukulitseni  inu,  nakuchurukitseni  inu  12 
m’chikondano  wina  kwa  mnzache  ndi  kwa  anthu  onse, 
monga’nso  ife  titero  kwa  inu ; kuti  akakhazitsa  mitima  1 3 
janu  jopanda  chifukwa  m’chijero  pa  maso  pa  Mulungu 
Atate  wathu,  pakufika  Ambuje  wathu  Yesu  pamodzi 
ndi  ojera  mtima  ache  onse. 

Awachenjeza  atsate  chiyeretso,  chikondano, 
ndi  khama. 

Chotsalira  tsono,  abale,  tikupemphani  ndi  kukudanda-  4 
ulirani  mwa  Ambuje  Yesu,  kuti,  monga  munalandira  kwa 
ife  majendedwe  okoma,  mujenera  kujenda’nso  ndi 
kukondweretsa  Mulungu,  monga’nso  mumajendajenda, 
churukani  koposa  momwemo.  Pakuti  mudziwa  malamu-  2 
liro  amene  tinakupatsani  inu  mwa  Ambuje  Yesu.  Pakuti  3 
ichi  ndi  chifuniro  cha  Mulungu,  chijeretso  chanu,  kuti 
mudzipatule  ku  dama ; jense  wa  inu  adziwe  kukhala  4 
nacho  chotengera  chache  m’chijeretso  ndi  ulemu,  kosati  5 
m’chiliro  cha  chilakolako-chonjansa,  monga’nso  akunja 
osadziwa  Mulungu ; asapitirire’ko  munthu,  nanjenge  6 
mbale  wache  m’machitidwe’mo,  chifukwa  Ambuje  ndije 
wobwezera  za  izi  zonse,  monga’nso  tinakuuzeranitu,  ndipo 
tinachita’po  mboni.  Pakuti  sanaitana  ife  Mulungu  titsate  7 

8 chidetso,  koma  chiyeretso.  Chifukwa  chache  iye  wotaya 
ichi,  sataya  munthu,  komatu  Mulungu,  wakupatsa  Mzimu 
wache  Woyera  kwa  inu. 

9 Koma  kunena  za  chikondano  cha  pa  abale  sikusoweka 
kuti  akulembereni ; pakutiwakukupunzitsanindiMulungu, 

10  kuti  mukondane  wina  ndi  mnzache ; pakuti’nso  munawa- 
chitira  ichi  abale  onse’wo  a m’Makedoniya  lonse.  Koma 

11  tikudandaulirani,  abale,  muchurukire’ko  koposa,  ndi  kuti 
muyesetse  kukhala  chete  ndi  kuchita  za  inu  eni  ndi 

12  kugwira  nchito  ndi  manja  anu,  monga  tinakuuzani ; kuti 
mukayendeyende  oona  mtima  pa  iwo  a kunja,  ndi 
kukhala  osasowa  kanthu. 

Za  kuuka'nso  kwa  akufa,  ndi  kubwera’nso 
kwa  Yesu. 

13  Koma  sitifuna,  abale,  kuti  mukhale  osadziwa  za  iwo 
akugona ; kuti  mungalire  monga’nso  otsala’wo,  amene 

14  alibe  chiyembekezo.  Pakuti  ngati  tikulupirira  kuti  Yesu 
adamwalira,  nauka’nso,  kotero’nso  Mulungu  adzatenga 

15  pamodzi  ndi  Iye  iwo  akugona  mwa  Yesu.  Pakuti  ichi 
tinena  kwa  inu  m’mau  a Ambuye,  kuti  ife  okhala  ndi  moyo, 
otsalira  kufikira  kufika’nso  kwa  Ambuye,  sitidzatsogolera 

16  ogona’wo.  Kuti  Ambuye  adzatsika  kumwamba  mwini 
yekha  ndi  mpfuu,  ndi  mau  a ngelo  wamkuru,  ndi  lipenga 
la  Mulungu ; ndipo  akufa  mwa  Ambuye  adzayamba 

1 7 kuuka ; pamenepo  ife  okhala  ndi  moyo,  otsala’wo,  tidza- 
kwatulidwa  nawo  pamodzi  m’mitambo,  kukakomana  ndi 
Ambuye  m’mlengalenga,  ndipo  lpotero  tidzakhala  ndi 

18  Ambuye  nthawi  zonse.  Chomwecho,  tontozanani  ndi 
mau  awa. 

5  Koma  za  nthawi’zo  ndi  nyengo’zo,  abale,  sikusoweka 

2 kuti  tidzakulemberani.  Pakuti  inu  nokha  mudziwa  bwino 

3 kuti  tsiku  la  Ambuye  lidza  monga  mbala  usiku.  Pamene 
angonena,  Mtendere,  ndi  mosungika,  pamenepo  chiono- 
ngeko  chobuka’po  chidzagwa  pa  iwo,  monga  zowawa 

4 pa  mkazi  wa  mpakati ; ndipo  nditu  sadzapulumuka.  Koma 
inu,  abale,  simuli  mu  mdima,  kuti  tsiku’li  likakugwerani 

5 monga  mbala ; pakuti  inu  nonse  muli  ana  a kuunika,  ndi 

6 ana  a usana ; sitiri  a usiku,  kapena  a mdima ; chifukwa 
chache  tsono  tisagone  monga  otsala’wo,  komatu  tidikire, 

7 ndipo  tisaledzere.  Pakuti  iwo  akugona  agona  usiku; 

8 ndipo  iwo  akuledzera  aledzera  usiku.  Koma  ife  popeza 
tiri  a usana  tisaledzere,  titabvala  cha  pa  chifua  cha 
chikulupiriro  ndi  chikondano ; ndi  chisoti  chiri  chiyembe- 

fcezo  cha  chipulumutso.  Kuti  sanatiika  ife  Mulungu 
tilawe  mkwiyo,  komatu  kuti  tilandire  chipulumutso  mwa 
Ambuye  wathu  Yesu  Kristu,  amene  anafera  m’malo 
mwathu,  kuti,  tingakhale  tidikira,  tingakhale  tigona, 
tikakhale  ndi  moyo  pamodzi  ndi  Iye.  Mwa  ichi  chenje- 
zanani,  ndipo  mangiriranane  wina  ndi  mnzache,  monga’nso 
mumachita. 

Malangizo,  mapemplierero. 

Koma,  abale,  tikupemphani,  dziwani  iwo  akugwiritsa 
nchito  mwa  inu,  nakhala  akulu  anu  mwa  Ambuye,  naku- 
ambirirani  inu ; ndipo  muwachitire  ulemu  woposatu  mwa 
chikondi,  chifukwa  cha  nchito  yao.  Khalani  mu  mtendere 
mwa  inu  nokha.  Koma  tidandaulira  inu  abale,  ambirirani 
ampwayi,  limbikitsani  amantha  mtima  ? chmkizani  ofoka, 
mukhale  olekeza  mtima  pa  onse.  Penyani  kuti  wina 
asabwezere  choipa  womchitira  choipa ; komatu  nthawi 
zonse  mutsatire  chokoma,  ndi  kwa  anzanu,  ndi  kwa  onse. 

Kondwerani  nthawi  zonse ; 

Pempherani  kosaleka ; 

M’zonse  yamikani  : pakuti  ichi  ndi  chifuniro  cha 

Mulungu  cha  kwa  inu,  mwa  Kristu  Yesu. 

Musazime  Mzimu’wo ; 

Musanyoze  manenero ; 

Yesani  zonse  ; sungani  chokoma’cho, 

Mupewe  maonekedwe  onse  a choipa. 

Ndipo  Mulungu  wa  mtendere  yekha  ayeretse  inu 
konsekonse ; ndipo  mzimu  wanu  ndi  moyo  wanu  ndi 
thupi  lanu  zisungidwe  zamphumphu,  zopanda  chirema  pa 
kudza  kwache  kwa  Ambuye  wathu  Yesu  Kristu.  Wakui- 
tana  inu  ali  wokulupirika,  amene’nso  adzachichita,  Abale 
tipemphererani  ife. 

Lankhulani  abale  onse  ndi  chipsompsono  choyera. 
Ndikulumbirizani  pa  Ambuye  kuti  kalata’yu  awerengedwe 
kwa  abale  onse. 

Chisomo  cha  Ambuye  wathu  Yesu  Kristu  chikhale 
nanu. 


9 

10 

11 

12 

13 

14 

15 

16 

17 

18 

19 

20 

21 

22 

23 

24 

25 

26 

27 

28 


385 


N 


II.  ATESALONIKA 


1,  1. 


KALATA  WACHIWIRI  WA 
PAULO  MTUMWI  WOLEMBERA 
KWA  ATESALONIKA 


Paulo,  ndi  Silvano,  ndi  Timoteo,  kwa  mpingo  wa 
aTesalonika  mwa  Mulungu  Atate  wathu  ndi  Ambuye 

2 Yesu  Kristu : Chisomo  kwa  inu  ndi  mtendere  wa  kwa 
Mulungu  Atate  ndi  Ambuye  Yesu  Ki-istu. 

Kulimbika  kwa  aTesalonika,  angakhale 
awasautsa. 

3 Tiyenera  tidziyamika  Mulungu  nthawi  zonse  chifukwa 
cha  inu,  abale,  monga  kuyenera ; kuti  chikulupiriro 
chanu  chikula  chikulire,  ndipo  chichurukira  chikondano 

4 cha  inu  nonse,  yense  pa  mnzache ; kotero  kuti  ife  tokha 
tidzitamandira  za  inu  m’mipingo  ya  Mulungu,  chifukwa 
cha  chipiriro  chanu,  ndi  chikulupiriro  chanu,  m’mazunzo 

5 anu  onse  ndi  zisautso’zo  muzimva ; ndicho  chitsimikizo 
cha  chiweruziro  cholungama  cha  Mulungu ; kuti  muka- 
werengedwe  oyenera  ufumu  wa  Mulungu,  umene’nso 

6 mumva  zowawa  chifukwa  chache ; popeza  nkolungama 
kwa  Mulungu  kubwezera  chisautso  kwa  iwo  akuchitira 

7 inu  chisautso,  ndi  kwa  inu  akumva  chisautso  mpumulo 
pamodzi  ndi  ife,  pa  bvumbulutso  la  Ambuye  Yesu 
wochokera  kumwamba  pamodzi  ndi  angelo  a mphamvu 

8 yache  m’chirangali  cha  moto,  ndi  kubwezera  chilango 
kwa  iwo  osamdziwa  Mulungu,  ndi  iwo  osamvera  Utenga 

9 Wabwino  wa  Ambuye  wathu  Yesu;  amene  adzamva 
chilango,  ndicho  chionongeko  chosatha  chowasiyanitsa 
ku  nkhope  ya  Ambuye,  ndi  ku  ulemerero  wa  mphamvu 

10  yache,  pamene  adzadza  kudzalemekezedwa  mwa  oyera 
mtima  ache,  ndi  kukhala  wodabwizitsa  mwa  onse  akuku- 
lupirira  (popeza  munakulupirira  umboni  wathu  wa  kwa 

1 'J  inu)  m’tsiku  lidja.  Kukatero  tikupempherani’nso  nthawi 
zonse,  kuti  Mulungu  wathu  akakuyeseni  inu  oyenera 
chiitanidwe  chanu,  nakakwaniritse  chikhumbo  chonse 
cha  ubwino,  ndi  nchito  ya  chikulupiriro  mu  mphamvu ; 

12  kuti  dzina  la  Ambuye  wathu  Yesu  lilemekezedwe  mwa 
inu,  ndi  inu  mwa  Iye,  monga  mwa  chisomo  cha  Mulungu 
wathu  ndi  Ambuye  Yesu  Kristu. 

Asanaflke  Kristu  adzaoneka  wokana  Kristu. 

Ndipo,  tikupemphani  abale,  chifukwa  cha  kudza  2 
kwache  kwa  Ambuye  wathu  Yesu  Kristu,  ndi  kuso- 
nkhana  pamodzi  kwathu  kwa  Iye  ; kuti  musamagwedezeka  2 
mtima  msanga  ndi  kutaya  maganizo  anu,  kapena  kuo- 
psedwa,  mwa  mzimu  kapena  mwa  mau ; kapena  mwa 
kalata,  monga  wolembedwa  ndi  ife,  monga  ngati  tsiku 
la  Ambuye  wafika ; munthu  asakunyengeni  konse’ko ; 3 

kuti  silifika,  koma  chiyambe  chifike  chipatuko’cho, 
nabvumbulutsike  munthu  wa  uchimwo,  mwana  wa 
chitayiko,  amene  atsutsana  nazo,  nadzikuza  pa  zonse  4 
zonenedwa  Mulungu,  kapena  zopembedzeka ; kotero 
kuti  iye  wakhala  pansi  ku  kachisi  wa  Mulungu,  nadzio- 
netsera  yekha  kuti  ali  Mulungu.  Simukumbukila  kodi,  5 
kuti  pokhala  nanu,  ndisanachoke  ine,  ndinakuuzani  izi  ? 
Ndipo  tsopano  chomletsa  muchidziwa,  kuti  akabvumbu-  6 
lutsidwe  iye  m’nyengo  yache  ya  iye  yekha.  Pakuti  7 
chinsinsi  cha  kunyoza  malamulo  chayambadi  kuchita ; 
ehokha’chi  pali  womletsa  tsopano,  kufikira  akamchotsa 
pakati.  Ndipo  pamenepo  adzabvumbulutsidwa  wonyoza  8 
raalamulo’yo,  amene  Ambuye  Yesu  adzamthera  ndi  mzimu 
wa  pakamwa  pache,  nadzamuononga  ndi  maonekedwe  a 
kudza  kwache ; ndiye  amene  kudza  kwache  kuli  monga  9 
mwa  machitidwe  a Satana,  mu  mphamvu  yonse,  ndi  zizi- 
ndikilo  ndi  zoziswa  zonama;  ndi  m’chinyengo  chonse  10 
cha  chisalungamo  kwa  iwo  akuonongeka,  popeza  chiko- 
ndi  cha  choonadi  sanachilandira,  kuti  akapulumutsidwe 
iwo.  Ndipo  chifukwa  chache  Mulungu  atumiza  kwa  11 
iwo  machitidwe  a chisokero,  kuti  akulupirire  bodza ; 
kuti  aweruzidwe  onse  amene  sanakulupirira  choonadi.  12 
komatu  anakondwera  ndi  chisalungamo. 

Koma  tiyenera  ife  tidziyamika  Mulungu  nthawi  zonse  13 
chifukwa  cha  inu,  abale  okondedwa  ndi  Ambuye,  kuti 
Mulungu  anakusankhani  inu  kuyambira  pa  chiyambi, 
mulandire  chipulumutso  mwa  chiyeretso  cha  Mzimu  ndi 
chikulupiriro  cha  choonadi ; kumene  anaitana’ko  inu  14 
mwa  Utenga  Wabwino  wathu,  kuti  mulandire  ulemerero 
wa  Ambuye  wathu  Yesu  Kristu.  Chifukwa  chache  tsono,  15 
abale,  imani,  ndi  gwiritsani  miyambo  imene  tinakupunzi- 
tsani,  kapena  mwa  mau,  kapena  mwa  kalata  wathu. 

Ndipo  Ambuye  wathu  Yesu  Kristu,  ndi  Mulungu  Atate  16 
wathu  amene  anatikonda  natipatsa  chisangalatso  chosatha 
ndi  chiyembekezo  chokoma  mwa  chisomo,  asangalatse  1 7 

mitima  yanu,  nakhazikitse  inu  mu  nchito  yonse  ndi  mau 
onse  abwino. 

Zowachenjezera  nazo,  ndi  malankhulo. 

3  Chotsalira,  abale,  mutipempherere,  kuti  mau  a Ambu- 

2 ye  atamange,  nalemekezedwe,  monga’nso  kwanu ; ndi 
kuti  tilanditsidwe  m’manja  a anthu  osayenera  ndi  oipa ; 

3 pakuti  si  onse  ali  nacho  chikulupiriro.  Koma  Ambuye 
ali  wokulupirika  amene  adzakukhazikitsani  inu,  nadzaku- 

4 dikirirani  kuletsa  woipa’yo : koma  tikulupirira  mwa 

Ambuye  za  inu,  kuti  mumachita,  ndipo’nso  mudzachita 

5 zimene  tikulamulirani.  Ndipo  Ambuye  atsogolere  bwino 
mitima  yanu  ilowe  m’chikondi  cha  Mulungu  ndi  m’chipi- 
riro  cha  Kristu. 

6 Ndipo  tikulamulirani,  abale,  m’dzina  la  Ambuye 
wathu  Yesu  Kristu,  kuti  mudzipatulire  kwa  mbale  yense 
wakuyenda  mosyasyalika,  wosatsata  mwambo  umene 

7 anaulandira  kwa  ife.  Pakuti  mudziwa  nokha  m’mene’mo 
muyenera  kutitsanza  ife’mo ; pakuti  sitinakhala  osyasyalika 

8 mwa  inu ; kapena  sitinadya  mkate  chabe  pa  dzanja  la 
munthu  yense,  komatu  m’chibvutidwe  ndi  chichitidwe, 
tinagwira  nchito  usiku  ndi  usana,  kuti  tingalemetse  wina 

9 wa  inu : si  chifukwa  tiribe  ulamuliro,  komatu  kuti  tidzi- 
pereke  tokha  tikhale  kwa  inu  chitsanzo  chanu,  kuti 

10  mukatitsanze  ife.  Pakuti’nso  pamene  tinali  nanu  tidaku- 
lamulirani  ichi,  Ngati  munthu  safuna  kugwira  nchito, 

1 1 asadye’nso.  Pakuti  tikumva  za  ena  mwa  inu  kuti  ayenda 
mosyasyalika,  osagwira  nchito  konse,  koma  ali  ochita 

12  mwina  ndi  mwina.  Koma  otere’wa  tiwalamulira  ndi 
kuwadandaulira  mwa  Ambuye  Yesu  Kristu,  kuti  agwire 
nchito  pokhala  chete,  nadye  chakudya  cha  iwo  okha. 

13  Koma  inu,  abale,  musaleme  pakuchita  zabwino.  Koma 

14  ngati  wina  asamvera  mau  athu  m’kalata  uyu,  yang’ani- 
rani  amene’yo,  kuti  mungatsagane  naye,  kuti  achite 

1 5 manyazi.  Koma  musamuyese  mdani,  koma  mumuambirire 
ngati  mbale. 

16  Ndipo  Ambuye  wa  mtendere  yekha  atipatse  ife 
mtendere  nthawi  zonse,  monse’mo.  Arnbuye  akhale  ndi 
inu  nonse. 

17  Chilankhulo  ndi  dzanja  langa  Paulo ; ndicho  chizi- 
ndikilo  m’kalata  yense ; ndiko  kulemba  kwanga. 

18  Chisomo  cha  Ambuye  wathu  Yesu  Kristu,  chikhale 
ndi  inu  nonse. 

KALATA  WOYAMBA  WA  PAULO 
MTUMWI  WOLEMBERA  KWA 
TIMOTEO 

Paulo,  mtumwi  wa  Kristu  Yesu  monga  mwa  chilamu-  "| 
liro  cha  Mulungu  Mpulumutsi  wathu,  ndi  cha  Kristu  Yesu, 
chiyembekezo  chathu  : kwa  Timote  mwana  wanga  weni  2 
weni  m’chikulupiriro : Chisomo,  chifundo,  mtendere  za 
kwa  Mulungu  Atate  ndi  kwa  Kristu  Yesu  Ambuye  wathu. 

Monga  ndakupempha  iwe  ukhalire  m’Efeso,  popita  3 
ine  ku  Makedoniya,  nditero’nso,  kuti  ukalamulire  ena 
adja’wa  asapunzitse  kanthu  kena,  kapena  asasamale  4 
nkhani  za  chabe,  ndi  mawerengedwe  osalekeza  a mafuko 
a makolo,  ndiwo  a kuutsa  mafunsiro,  osati  za  udindo  wa 
Mulungu  umene  uli  m’chikulupiriro  ; koma  chitsirizo  cha  5 
chilamulo  ndicho  chikondi  chochokera.  mu  mtima  woyera 
ndi  m’chikumbu  mtima  chokoma  ndi  chikulupiriro  chosa- 
nyenga ; izi’zo,  ena  pophazira  anapatukira  kutsata  mau  6 
opanda  pache ; pofuna  kukhala  apunzitsi  a malamulo  7 
ngakhale  sadziwitsa  zimene  azinena,  kapena  izi  anene- 
tsa’zi.  Koma  mudziwa  kuti  malamulo  ndi  abwino,  ngati  8 
munthu  achita  nawo  monga  mwa  lamulo,  podziwa  ichi,  9 
kuti  malamulo  saikika  kwa  munthu  wolungama,  koma 
kwa  onyoza  malamulo  ndi  osamvera  malamulo,  ochitira 
Mulungu  chompepula,  ndi  ochimwa,  odetswa  ndi  osadzi- 
patula,  akupha  atate  ndi  akupha  amai,  akupha  anzao,  achi-  10 
gololo,  akuchita  zoipa  ndi  amuna,  akuba  anthu,  amabodza, 
olumbira  zonama,  ndipo  ngati  kuli  kena  kakutsutsana 
nacho  chipunzitso  cholamitsa;  monga  mwa  Utenga  Wa-  11 
bwino  wa  ulemerero  wa  Mulungu  wodalitsika  umene 
anandisungitsa  ine. 

Ndimyamika  Iye  wondipatsa  ine  mphamvu,  ndiye  12 
Kristu  Yesu,  Ambuye  wathu,  kuti  anandiyesa  wokidupirika, 
nandiika  ku  utumiki,  ndingakhale  kale  ndinali  wa  mwano,  1 3 
ndi  wozunza,  ndi  wachipongwe ; komatu  anandichitira 
chifundo,  popeza  ndazichita  wosazindikira,  wosakulupi- 
rira;  koma  chisomo  cha  Ambuye  wathu  chidachurukatu  14 
pamodzi  ndi  chikulupiriro  ndi  chikondi  chiri  mwa  Kristu 
Yesu.  Mau’wa  ali  okulupirika  ndi  oyenera  konse  kuti  15 
awalandire,  kuti  Kristu  Yesu  anadza  ku  dziko  la  pansi 
kupulumutsa  ochimwa ; wa  iwo’wa  ine  ndine  woposa ; 
komatu  mwa  ichi  anandichitira  chifundo,  kuti  mwa  ine,  16 
woyamba,  Yesu  Kristu  akaonetsere  kuleza  mtima  kwache 

konse  kukhale  chitsanzo  cha  kwa  iwo  adzakulupii’ira  jxa 

17  Iye  mtsogolo  kufikii-a  moyo  wosatha.  Ndijxo  kwa  Mfumu 
yosatha  yosabvunda,  yosaoneka,  Mulungu  wa  yekha, 
ukhale  ulemu  ndi  ulemerero,  kufikii’a  nthawi  za  nthawi. 
Amen. 

18  Lamulo  ili  ndijxereka  kwa  iwe  mwana  wanga  Timoteo, 
kuti,  monga  mwa  zonenera  zidakutsogolera  iwe  kale, 

19  ulimbane  nayo  nkhondo  yabwina ; ndi  kukhala  nacho 
chikulupiriro  ndi  chikumbu  mtima  chokoma,  chimene  ena 

20  adachikanka,  chikulujxii’iro  chao  chidatayika ; a iwo  ali 
Humenayo  ndi  Alesandro,  amene  ndawapereka  kwa 
Satana,  kuti  apunzire  kusalankhula  za  mwano. 

Pemphero  la  kwa  anthu  onse. 

2  Ndidandaulira  tsono,  poyambayamba,  kuti  achitike 
mapembedzo,  mapemphero,  mapembedzei’o,  mayamiko, 

2 chifukwa  cha  anthu  onse ; cliifukwa  cha  mafumu  ndi 
onse  akuchita  ulamuliro ; kuti  m’moyo  mwathu  tikakhale 
odika  mtima  ndi  achete  m’kulemekeza  Mulungu,  ndi 

3 m’kulemkezeka  monse.  Pakuti  ichi  nchokoma  ndi  cho- 
landirika  jxa  maso  pa  Mulungu  Mpulumutsi  wathu ; 

4 amene  afuna  anthu  onse  apulumuke,  nafike  pozindikira 

5 choonadi.  Pakuti  pali  Mulxmgu  mmodzi,  ndi  mtetezi 
mmodzi  jxakati  pa  Muluixgu  ndi  anthu,  xxdiye  munthu, 

6 Kristu  Yesu,  arnene  anadzipei'eka  yekha  chiombolo  m’nxa- 

7 lo  mwa  onse  ; umboni  m’nyengo  zache  ; umene  anandiika 
ine  mlaliki  wache  ndi  mtumwi  (ndinena  zoona,  wosanama 
ine),  mpunzitsi  wa  amitundu  m’chikulupiriro  ndi  choonadi. 

8 Chifukwa  chache  ndifuna  kuti  amuna’wo  apemjxhere  pa 
malo  ponse,  ndi  kukweza  manja  oyex-a,  opanda  mkwiyo 
ndi  makani. 

Zoyenera  akazi. 

9 Momwemo’nso,  akazi  adzibveke  okha  ndi  chobvala 
choyenera,  ndi  manyazi,  ndi  clxidziletso ; osati  ndi  tsitsi 
lache  loluka,  ndi  chikudu  kapena  ngale,  kapena  maraya  a 

10  mtengo  wache  wapatali ; komatu  (umo  mokomera  akazi 
akubvomereza  kulemekeza  Mulungu),  mwa  nchito  za- 

1 1 bwino.  Mkazi  apunzix-e  akhale  wa  chete  m’kumvei'a 

12  konse.  Koma  sindilola  ine  kuti  mkazi  ajxunzitse,  kapena 

13  kulamulix'a  mwamuna ; komatu  akhale  chete.  Pakuti 

14  Adamu  anayamba  kulengedwa,  pameriepo  Heva;  ndipo 
Adamu  sananyengedwa,  koma  mkazi’yo  ponyengedwa 

15  analowa  m’kulakwa ; koma  adzapulumutsidwa  mwa  ku- 

foala  mwana,  ngati  akhala  m’chikulupiriro  ndi  chikondi 
ndi  chiyeretso  pamodzi  ndi  chodziletsa. 

Zoyenera  oyang’anira  ndi  atumiki. 

Mau’wa  ali  okulupirika,  ngati  munthu  akhumba  3 
udindo  wa  woyang’anira,  aifuna  nchito  yabwino.  Ndipo  2 
kuyenera  woyang’anira  akhale  wopanda  chirema,  mwa- 
muna  wa  mkazi  mmodzi,  wodzisunga,  wodziletsa,  wolongo- 
soka,  wokonda  kuchereza  alendo,  woklioza  kupunzitsa  ; 
wosati  wolodzera,  kapena  womenyana  ndeu ; komatu  3 
wofatsa,  wopanda  ndeu,  wosakhumba  chuma ; woweruza  4 
bwino  nyumba  yache  ya  iye  yekha,  wakukhala  nawo  ana 
ache  omvera  iye  ndi  kulemekezeka  konse.  Koma  ngati  5 
munthu  sadziwa  kuweruza  nyumba  ya  iye  yekha,  adzasu- 
nga  bwanje  mpingo  wa  Mulungu?  Asakhale  wopunza,  8 
kuti  podzitukumula  angamgwere  mlandu  wa  Mdierekezi. 
Kuyenera'nso  kuti  iwo  akunja  adxakhoza  kumchitira  7 
mboni  wabwino ; kuti  ungamgwere  mtonzo,  ndi  msampha 
wa  Mdierikezi.  Momwemo’nso  atumiki  akhale  olemeke-  8 
zeka,  osanena  pawiri,  osamwetsa  vinyo,  osati  a chisiriro 
chonyansa ; okhala  nacho  chinsinsi  cha  chikulupiriro  9 
m’chikumbu  mtima  choona.  Koma  iwo’nso  ayambe  aye-  10 
sedwe ; pamenepo  atumikire,  akakhala  opanda  chifukwa. 
Momwemo’nso  akazi  akhale  olemekezeka,  osadiere-  11 
keza,  odzisunga,  okulupirika  m’zonse.  Atumiki  akhale  12 
mwamuna  wa  mkazi  mmodzi,  akuweruza  bwino  ana  awo, 
ndi  iwo  a m’nyuroba  yao  ya  iwo  okha.  Pakuti  iwo  13 
akutumikira  bwino  adzitengera  okha  mbiri  yabwino,  ndi 
kulimbika  kwakukuru  m’chikulupiriro  cha  mwa  Kristu 
Yesu. 

Izi  ndikulembera  ndi  kuyembekeza  kudza  kwa  iwe  14 
kosachedwa,  koma  ngati  ndichedwa,  kuti  udziwe  kuyene-  15 
dwa  kwache  pokhala  m’nyumba  ya  Mulungu,  ndiwo  mpi- 
ngo  wa  Mulungu  wamoyo,  mzati  ndi  mchirikizo  wa 
choonadi.  Ndipo  pobvomerezeka  chinsinsi  cha  kuchitira  16 
Mulungu  ulemu  nchachikuru ; Iye  amene  anaonekera 
m’thupi  la  nyama,  anayesedwa  wolungama  mu  mzimu, 
anapenyeka  ndi  angelo,  analalikidwa  mwa  amitundu, 
wokidupiridwa  m’dziko  la  pansi,  wolandiridwa  m’uleme- 
rero. 

Chipanduko  cha  m’masiku  otsiriza. 

Koma  Mzimu  unena  monenetsa,  kuti  m’masiku  otsi-  4 
riza  ena  adzataya  chikulupiriro,  ndi  kusamala  mizimu 

2 yosocheretsa  ndi  mapunziro  a ziwanda,  m'maonekedwe 
onyenga  a iwo  onena  mabodza,  olocha  m’chikumbu  mtima 

3 mwao  monga  ndi  chitsulo  cha  moto ; akuletsa  ukwati, 
osiitsa  zakudya  zakuti,  zimene  Mulungu  anazilenga  kuti 
achikulupiriro  ndi  ozindikira  choonadi  azilandire  ndi 

4 chiyamiko.  Kuti  cholengedwa  chonse  cha  Mulungu 
nchabwino,  ndipo  palibe  kanthu  kayenera  kutayika, 

5 ngati  kalandiridwa  ndi  chiyamiko ; pakuti  kayeretsedwa 
ndi  Mau  a Mulungu  ndi  kupemphera. 

A utumiki  akhale  okulupirika  ndi  achangu. 

6 Ngati  ukumbutsa  abale  zinthu  izi,  udzakhala  mtumiki 
wabwino  wa  Kristu  Yesu,  woleredwa  m’mau’wo  a chiku- 

7 lupiriro,  ndi  malangizo  abwino  amene  udawatsata ; koma 
nkhani  za  chabe  ndi  za  akazi  akalamba  ukane.  Ndipo 

8 udzizoloweretse  kuchita  chipembedzo ; pakuti  chizere- 
weretso  cha  thupi  chipindulira  pang’ono,  koma  chipe- 
mbedzo  chipindulira  zonse,  popeza  chikhala  nalo  lonjezano 

9 la  ku  moyo  uno,  ndi  la  moyo  ulinkudza.  Okulupirika 

10  mau’wa  ndi  oyenera  chilandiridwe  chonse.  Pakuti  kuka- 
linga’ko  tigwiritsa  nchito  ndi  kuyesetsa,  chifukwa  chiye- 
mbekezo  chathu  tiri  nacho  pa  Mulungu  wamoyo,  amene 
ali  Mpulumutsi  wa  anthu  onse,  makamaka  wa  okulupirira. 

11  Lamulira  izi,  nuzipunzitse.  Munthu  asapeputse  ubwana 

1 2 wako ; komatu  khala  chitsanzo  kwa  iwo  okulupirira, 
m’mau,  m’mayendedwe,  m’chikondi,  m’chikulupiriro, 

13  m’kuyera  mtima.  Kufikira  ndidza  ine,  usamalire  kuwe- 

14  renga,  kuchenjeza,  kulangiza.  Usanyalapse  mphatso- 
’yo  iri  mwa  iwe,  yapatsidwa  kwa  iwe  mwa  chinenero, 

15  pamodzi  ndi  kuika  kwa  manja  a akulu.  Izi  uzisamahtse; 
mu  izi  ukhale ; kuti  kukula  mtima  kwako  kuoneke  kwa 

16  onse.  Udzipenyerere  wekha,  ndi  chilangizo’cho.  Udzi- 
khalire  mu  izi ; pakuti  pochita  ichi  udzapulumutsa  ndi 
iwe  wekha  ndi  iwo  akumva  iwe. 

Za  akalamba  ndi  amasiye. 

5 Mkulu  usamdzudzule,  koma’tu  umdandaulire  ngati 

2 atate ; anyamata  ngati  abale ; akazi  akulu  ngati  amai ; akazi 

3 ang’ono  ngati  alongo,  m’kuyera  mtima  konse.  Chitira 

4 ulemu  amasiye  amene  ali  amasiye  nditu.  Koma  ngati 
wamasiye  wina  ali  nawo  ana  kapena  adzukulu,  ayambe 
apunzire  iwo  kuchitira  ulemu  a m’banja  lao,  ndi  kubwezera 
akuwabala  ; pakuti  ichi  ncholandirika  pa  maso  pa 

5 Mulungu.  Koma  iye  amene  ali  wamasiye  nditu,  nasiidwa 

yekha,  ayembekezera  Mulungu,  nakhalabe  m’mapembedzo 
ndi  mapemphero  usiku  ndi  usana.  Koma  iye  wakutsata  6 
zomkondweretsa  adafa,  pokhala  ali  ndi  moyo.  Ndipo  izi  7 
ulamulire,  kuti  akhale  opanda  chirema.  Koma  ngati  8 
wina  sasungira  banja  laehe  la  iye  yekha,  ndipo  maka- 
maka  iwo  a m’nyumba  mwache,  wakana  chikulupiriro 
iye,  ndipo  aipa  koposa  wosakulupirira.  Asawerengedwe  9 
wamasiye  ngati  asanafikire  zaka  makumi  asanu  ndi  limodzi, 
atakhala  mkazi  wa  mwamuna  mmodzi,  wa  mbiri  ya  nchito  10 
zabwino ; ngati  walera  ana,  ngati  wachereza  alendo,  ngati 
adasambitsa  mapazi  a oyera  mtima,  ngati  watandiza 
osautsidwa,  ngati  anatsatadi  nchito  zonse  zabwino.  Koma  1 1 
amasiye  ang’ono  uwakane ; pakuti  pamene  ayamba  ku- 
mchitira  Kristu  chipongwe  afuna  kukwatibwa;  pokhala  12 
nacho  chitsutso,  popeza  adataya  chikulupiriro  chao  cho- 
yamba.  Ndipo  apunzirapo’nso  kuchita  ulesi,  aderuderu ; 13 
koma  kosati  kulesi  kokha,  komatu’nso  -alankhula  zopanda 
pache,  nachita  mwina  ndi  mwina,  olankhula  zosayenera. 
Chifukwa  chache  nditi  akwatibwe  amasiye  ang’ono,  nabale  14 
ana,  naweruzire  nyumba,  osapatsa  chifukwa  kwa  mdani’yo 
cha  kulalatira ; pakuti  adayamba  ena  kupatuka  ndi  1 5 
kutsata  Satana.  Ngati  mkazi  wina  wakulupira  ali  nawo  16 
amasiye,  iye  awatandize  iwo,  ndipo  mpingo’wo  usale- 
medwe ; kuti  utandizire  iwo  amene  ali  amasiye  nditu. 

Ulamuliro  wa  apunzitsi.  Machenjezo. 

Akuru  akuweruza  bwino  ayesedwe  oyenera  ulemu  17 
wowirikiza,  makamaka  iwo  akuchititsa  m’mau  ndi  m’chi- 
langizo.  Pakuti  malembo  ati,  Usapunamiza  ng’ombe  18 
yopunta  tirigu.  Ndipo,  Wogwira  nchito  ayenera  kulipira 
kwache.  Pa  mkulu  usalandire  chomneneza,  koma  pakliale  19 
mboni  ziwiri  kapena  zitatu.  Iwo  akuchimwa  uwadzudzule  20 
pa  maso  pa  onse,  kuti  otsala’wo  achite  mantha.  Ndiku-  21 
chitira  mboni  pa  maso  pa  Mulungu,  ndi  Kristu  Yesu, 
ndi  angelo  osankhika  kuti  usunge  izi  kopanda  kusa- 
nkhiratu,  wosachita  kanthu  monga  mwa  tsankhu.  Usafu-  22 
lumira  kuika  manja  pa  munthu  yense,  kapena  usayanjana 
nazo  zoipa  za  eni ; udzisunge  wekha  woyera  mtima. 
Usakhale’nso  wakumwa  madzi  okha,  komatu  uchite  nawo  23 
vinyo  pang’ono,  chifukwa  cha  mimba  yako  ndi  zofoka 
zako  zobwera  kawiri  kawiri.  Zochimwa  za  anthu  ena  ziri  24 
zooneka  kale,  zitsogola  kumka  ku  mlandu ; koma  ena’nso 
ziwatsata.  Momwemo’nso  pali  nchito  zokoma  zinaone-  25 
kera  kale ; ndipo  zina  zosati  zotere  sizikhoza  kubisika. 

393  n 2 


I.  TIMOTEO 


0,  1. 

Zoyenera  akapolo. 

0 Onse  amene  ali  akapolo  pansi  pa  goli,  ayesere  ambuye 
a iwo  okha  oyenera  ulemu  wonse,  kuti  dzina  la  Mulungu 

2 ndi  chipunzitso  zisachitidwe  mwano.  Ndipo  iwo  akukhala 
nawo  Ambuye  okulupirira,  asawapeputse,  popeza  ali  abale; 
koma  makamaka  awatumikire,  popeza  ali  okulupirira  ndi 
okondedwa,  oyanjana  nawo  pa  chokoma’cho.  Izi  upu- 
nzitse,  nuchenjeze. 

Zochenjeza  zina. 

3 Ngati  munthu  apunzitsa  zina,  wosabvomerezana  nawo 
mau  a moyo’wo  a Ambuye  wathu  Yesu  Kristu,  ndi  chipu- 

4 nzitso  cho  chiri  monga  mwa  chipembedzo : iye’yo  watu- 
kumuka,  wosadziwa  kanthu,  koma  aweruka  pa  mafunso 
ndi  makani  a mau,  kumene  zichokera’ko  njiru,  ndeu,  za 

5 mwano,  mayerekezo  oipa ; makani  opanda  pache  a anthu 
oipsika  nzeru  ndi  ochotseka  choonadi,  akuyesa  kuti 

6 chipembedzo  chipindulitsa.  Koma  chipembedzo  pamodzi 

7 ndi  kudeka  chipindulitsa  kwakukuru : pakuti  sitinatenga 
kanthu  polowa  dziko  la  pansi  pano,  ndipo’nso  sitikhoza 

S kupita  nako  kanthu  pochojia  pano;  koma  pokhala  nazo 

9  zakudya  ndi  zopfunda,  zimene’zi  zitikwanire.  Koma  iwo 
akufuna  kukhala  a chuma  amagwa  m’chiyesero  ndi 
m’msampha,  ndi  m’zilakolako  zambiri  zopusa  ndi  zopwe- 
teka,  zotere  zonga  zimiza  anthu  m’chionongeko  ndi  chita- 

10  yiko.  Pakuti  muzu  wa  zoipa  zonse  ndiwo  chikondi  cha  pa 
ndalama ; chimene  ena  pochikhumba,  anasokera,  nataya 
chikulupiriro,  nadzipyoza  ndi  zowawa  zambiri. 

1 1 Koma  iwe,  munthu  wa  Mulungu  iwe,  thawa  izi ; 
nutsate  chilungamo,  chipembedzo,  chikulupiriro,  chikondi, 

12  chipiriro,  chifatso.  Limba  nayo  nkhondo  yabwino  ya 
chikulupiriro,  gwira  moyo  wosatha,  umene  adakuitanira 
ndipo  wabvomereza  chibvomerezo  chabwino  pa  maso  pa 

13  mboni  zambiri.  Ndikulamulira  pa  maso  pa  Mulungu, 
wozipatsa  zinthu  zonse  moyo,  ndi  Kristu  Yesu,  amene 
anachitira  mboni  chibvomerezo  chabwino  kwa  Pontiyo 

14  Pilato ; kuti  usunge  lamulo’lo,  lopanda  banga,  lopanda 
chirema,  kufikira  maonekedwe  a Ambuye  wathu  Yesu 

15  Kristu  ; limene  adzalionetsa  m’nyengo  za  Iye  yekha  amene 
ali  Mwini  Mphamvu  wodala  ndi  wayekha,  ndiye  Mfumu 

16  ya  mafumu  ndi  Mbuye  wa  ambuye ; amene  Iye  yekha 
ali  nawo  moyo  wosatha,  wakukhala  m’kuunika  kosakho- 
zeka  kufika’ko ; amene  munthu  sanamuona,  kapena 

sakhoza  kumuona;  kwa  Iye  kukhale  ulemu  ndi  mphamvu 
yosatha.  Amen. 

Lamulira  iwo  a chuma  m’nthawi  yino  ya  pansi  pano,  17 
kuti  asadzikuze,  kapena  asayembekezere  chuma  chosa- 
dziwika  kukhala  kwache,  koma  Mulungu,  amene  atipatsa 
ife  zonse  kochurukira,  kuti  tikondwere  nazo ; kuti  achite  18 
zabwino,  nachuruke  ndi  nchito  zabwino,  nakondwere 
kugawira  ena,  nayanjane ; nadzikundikire  okha  kuzika  19 
kokoma  ku  nyengo  ikudza’yi,  kuti  akagwire  moyo  weni 
weni’wo. 

Timoteo  iwe,  dikira  chokusungitsa,  ndi  kulewa  zokamba  20 
zopanda  pache  ndi  zotsutsana  za  ichi  chichedwa  chizindi- 
kiritso  konama ; chimene  ena  pochibvomereza  adalakwa  2 1 
ndi  kutaya  chikulupiriro.  Chisomo  chikhale  nanu. 


KALATA  WACHIWIRI  WA  PAULO 
MTUMWI  WOLEMBERA  KWA 
TIMOTEO 

Paulo  mtumwi  wa  Kristu  Yesu  mwa  chifuniro  cha  "] 
Mulungu,  monga  mwa  lonjezano  )a  moyo  wa  m’Kristu 
Yesu,  kwa  Timoteo,  mwana  wanga  wokondedwa  : Chisomo,  2 
chifundo,  mtendere  za  kwa  Mulungu  Atate  ndi  Kristu 
Yesu  Ambuye  wathu. 

Chikondi  cha  Paulo  cha  pa  Timoteo. 

Ndiyamika  Mulungu,  amene  ndimtumikira  kuyambira  3 
makolo  anga,  ndi  chikumbu  mtima  choyera,  kuti  ndiku- 
mbukila  iwe  kosalekeza  m’mapemphero  anga,  pokhumba  4 
usiku  ndi  usana  kukuona  iwe,  ndi  kukumbukila  misozi 
yako,  kuti  ndidzazidwe  nacho  chimwemwe  ; pokumbukila  5 
chikulupiriro  chosanyenga  chiri  mwa  iwe,  chimene  china- 
yamba  kukhala  mwa  mbuye  wako  Lois,  ndi  mwa  mai  wako 
Yunike,  ndipo,  ndakopeka  mtima,  mwa  iwe’nso.  Chifukwa  6 
chache  ndikukumbutsa  iwe  ukoleze  mphatso  ya  Mulungu, 
iri  mwa  iwe  mwa  kuika  kwa  manja  anga.  Pakuti  Mulu-  7 
ngu  sanatipatsa  Mzimu  wa  mantha;  komatu  wa  mphamvu 
ndi  chikondi  ndi  chidziletso.  Potero  usachite  manyazi  pa  8 
umboni  wa  Ambuye  wathu,  kapena  pa  ine  wandende 
wache ; komatu  umve  masautso  ndi  Utenga  Wabwino 

9  monga  mwa  mphamvu  ya  Mulungu ; amene  anatipulumutsa 
ife,  natiitana  ife  ndi  maitanidwe  oyera,  si  monga  mwa 
nchito  zathu,  komatu  monga  mwa'chitsimikizo-mtima  cha 
Iye  yekha,  ndi  chisomo,  chopatsika  kwa  ife  mwa  Kristu 

10  Yesu  zisanayambe  nthawi  zoyamba,  koma  chaonetsedwa 
tsopano  m’maonekedwe  a Mpulumutsi  wathu  Kristu  Yesu, 
amenedi  anatha  imfa,  naonetsera  poyera  moyo  ndi  chisa- 

1 1 bvundi  mwa  Utenga  Wabwino,  umene  ndaikika’po  mlaliki, 

12  ndi  mtumwi  ndi  mpunzitsi  wache.  Chifukwa  cha  ichi- 
’cho  ndinamva  zowawa  izi ; komatu  sindichita  manyazi ; 
pakuti  ndimdziwa  Iye  amene  ndamkulupirira,  ndipo 
ndikopeka  mtima  kuti  ali  wa  mphamvu  ya  kudikira  chosu- 

13  ngitsa  changa’cho  kufikira  tsiku  lija’lo.  Gwira  chitsanzo 
cha  mau  a moyo,  amene  udawamva  kwa  ine,  mwa  chiku- 

14  lupiriro  ndi  chikondi  chiri  mwa  Kristu  Yesu.  Chosungitsa 
chokoma’cho  udikire  mwa  Mzimu  Woyera  umene  ukhalira 
mwa  ife. 

15  Ichi  uchidziwa,  kuti  onse  a m’Asiya  adabwerera 
kusiyana  nane ; a iwo  ali  Fugelo  ndi  Hermogene. 

16  Ambuye  achitire  banja  la  Onesiforo  chifundo  ; kuti  anatsi- 
tsimutsa  ine  kawiri  kawiri,  ndipo  sanachita  manyazi  ndi 

17  unyolo  wanga ; komatu  pokhala  m’Roma  iye  anandifuna- 

18  funa  ine  ndi  khama,  nandipeza.  (Ambuye  ampatse  iye 
apeze  chifundo  ndi  Ambuye  tsiku  lija’li)  ; ndi  umo 
m’zinthu  zambiri  ananditumikira  m’Efeso,  uzindikira  iwe 
bwino. 

2  Ndipo  iwe,  mwana  wanga,  limbika  m’chisomo  clia 

2 m’Kristu  Yesu.  Ndipo  zimene  wazimva  kwa  ine  mwa 
mboni  zambiri,  zomwe’zi  uikize  kwa  anthu  okulupirika, 

3 amene  adzadziwa  kupunzitsa  ena’nso.  Umve  zowawa 
pamodzi  nane  monga  msilikari  wabwino  wa  Kristu  Yesu. 

4 Msilikari  sakodwa  nazo  nchito  za  masiku  onse,  kuti 
akakondweretse  iye  amene  adamlembera  akhale  msilikari. 

5 Koma  ngati’nso  wina  ayesana  nawo  m’makani  a masewero, 
sambveka  korona  ngati  sanayesana  monga  atapangana. 

6 Wa  munda  wogwiritsitsa  nchito’yo  ayenera  akhale  woya- 

7 mba  wakulandira  zipatso’zo.  Lingirira  chimene  ndinena ; 
pakuti  Ambuye  adzakupatsa  iwe  chidziwitso  m’zonse. 

8 Kumbukila  Yesu  Kristu,  wouka  kwa  akufa,  wochokera 
m’mbeu  ya  Davide,  monga  mwa  Utenga  Wabwino  wanga ; 

9 m’mene’mo  ndimva  zowawa  kufikira  zomangira,  monga 

10  wochita  zoipa ; koma  mau  a Mulungu  samangika.  Mwa 

ichi  ndipirira  zonse,  chifukwa  cha  osankhika,  kuti  iwo 
onse  akapeze  chipulumutso’cho  cha  mwa  Kristu  Yesu, 

pamodzi  ndi  ulemerero  wosatha.  Okulupirika  mau’wa  : 1 1 
pakuti  ngati  tidamwalira  ndi  Iye,  tidzakhala’nso  moyo 
ndi  Iye : ngati  tipirira,  tidzachita’nso  ufumu  ndi  Iye : 12 
ngati  timkana  Iye,  Iyeyu’nso  adzakana  ife  : ngati  tikhala  13 
osakulupirika,  iye’yu  akhala  wokulupirika ; pakuti 
sakhoza  kudzikana  yekha. 

Adzachita  nawo  bwanje  akusochera? 

Uwakumbutse  izi,  ndi  kuwachitira  mboni  pa  maso  pa  14 
Ambuye,  kuti  asachite  makani  nawo  mau  osapindulitsa 
kanthu,  koma  ogwetsa  iwo  akumva.  Uchite  changu  15 
kudzionetsera  kwa  Mulungu  wobvomerezeka,  wanchito 
wopanda  chifukwa  cha  kuchita  manyazi,  wolunjika  nawo 
bwino  mau  a choonadi.  Koma  pewa  nkhani  zopanda  16 
pache ; pakuti  adzapitirira  kutsata  chisapembedzo,  ndipo  1 7 
mau  awo  adzanyeka  chironda ; a iwo  ali  Humenayo  ndi 
Fileto ; ndiwo  amene  adasokera  kunena  za  choonadi,  18 
ponena  kuti  kuuka’nso  kwachitika  kale,  napasula  chiku- 
lupiriro  cha  ena.  Koma  nditu  kuzika  kwa  Mulungu  19 
kwaimika  kokhazikika,  ndi  kukhala  nacho  chizindikilo 
ichi,  Ambuye  azindikira  iwo  amene  ali  ache ; ndipo, 
Adzipatule  kwa  chisalungamo  yense  wakuchula  dzina  la 
Ambuye.  Koma  m’nyumba  yeikuru  simuli  zotengera  za  20 
chikudu  ndi  ntumbiri  zokha,  komatu’nso  za  mtengo  ndi 
dothe  ; ndipo  zina  za  ulemu,  koma  zina  zopanda  ulemu. 
Ngati  tsono  munthu  adziyeretse  yekha  pa  izi,  adzakhala  21 
chotengera  cha  ku  ulemu,  chopatulidwa,  choyenera 
kuchita  nacho  mbuye,  chokonzera  nchito  yonse  yabwino. 
Koma  thawa  zilakolako  za  unyamata,  nutsate  chilungamo,  22 
chikulupiriro,  chikondi,  mtendere,  pamodzi  ndi  iwo  aku- 
itana  pa  Ambuye  ndi  mitima  yoyera.  Koma  mafunso  23 
opusa  ndi  opanda  malango  upewe,  podziwa  kuti  abala 
ndeu.  Ndipo  kapolo  wa  Ambuye,  sayenera  kuchita  ndeu,  24 
komatu  akhale  woyenera,  waulere  pa  onse,  wodziwa 
kupunzitsa,  woleza,  wolangiza  iwo  akutsutsana  m’chifatso  ; 25 
ngati  kapena  Mulungu  awapatse  iwo  chitembenuziro, 
kukazindikira  choonadi,  ndipo  akadzipulumutse  ku  msa-  26 
mpha  wa  Mdierekezi,  m’mene  anagwidwa  naye,  ku 
chifuniro  chache. 

Zoipa  zoopsa  m’masiku  otsiriza. 

Koma  zindikira  ichi,  kut.i  masiku  otsiriza  zidzafika  3 
nthawi  zowawitsa.  Pakuti  anthu  adzakhala  odzikonda  2 
okha,  okonda  ndarama,  odzitamandira.  odzikuza,  amwano, 

3 osamvera  akuwabala,  osayamika,  osayera  mtima,  opanda 
chikondi  cha  chibadwidwe,  osayanjanitsika,  akudierekeza, 

4 osakhoza  kudziletsa,  aukali,  osakonda  abwino,  achiwembu, 
olimbirira,  otukumuka  mtima,  okonda  zokondweretsa 

5 munthu,  osati  okonda  Mulungu ; akukhala  nawo  maone- 
kedwe  a chipembedzo,  koma  mphamvu  yaehe  adaikana; 

6 kwa  iwo’nso  udzipatule.  Pakuti  mwa  iwo  akhala  akukwa- 
wira  m’nyumba,  nagwira  mkoli  akazi  opusa,  osenza 
katundu  zoipa  zao,  otengeka  nazo  zilakolako  za  mitundu 

7 mitundu ; opunzira  nthawi  zonse,  koma  sakhoza  konse 

8 kufikira  ku  chizindikiritso  cha  choonadi.  Ndipo  monga 
momwe  Yane  ndi  Yambre  anatsutsana  naye  Mose,  kotero 
iwo’nso  atsutsana  nacho  choonadi ; ndiwo  anthu  obvundi- 

9 tsitsa  mtima,  osatsimikizidwa  pa  chikulupiriro.  Koma 
sadzapitirira’po ; pakuti  kupusa  kwao  kudzaonekeratu 
kwa  onse,  monga’nso  kupusa  kwa  iwo  adja. 

Alimbike  kutsata  malangizo  oyenera,  nalalikire 
nthawi  zonse. 

10  Koma  iwe  watsatatsata  chipunzitso  changa,  mayende- 
dwe,  chitsimikizo-mtima,  chikulupiriro,  kuleza-mtima, 

1 1 chikondi,  chipiriro,  mazunzo,  kumva  zowawa ; zotere 
zonga  anandichitira  m’Antiokeya,  m’Ikoniya,  m’Lustro, 
mazunzo  otere  onga  ndawamva  ; ndipo  m’zonse’zi  Ambuye 

12  anandilanditsa.  Inde,  ndipo  onse  akufuna  kukhala 
opembedza  m’moyo  mwa  Kristu  Yesu  adzamva  mazunzo. 

13  Koma  anthu  oipa  ndi  onyenga,  adzaipa  chiipire,  kusoke- 

14  retsa  ndi  kusokeretsedwa.  Koma  ukhalebe  iwe  mu  izi 
zimene  wazipunzira,  nutsimikizika-mtima  nazo,  podziwa 

15  amene  adakupunzitsa  ; ndi  kuti  kuyambira  ukhandawako 
wadziwa  malembo  oyera,  okhoza  kukupatsa  nzeru  kufikira 
chipulumutso,  mwa  chikulupiriro  cha  mwa  Kristu  Yesu. 

16  Lemba  liri  lonse  adaliuzira  Mulungu,  ndipo  lipindulika 
pa  chipunzitso,  chitsutsano,  chikonzero,  chilangizo  cha 

1 7 m’chilungamo : kuti  munthu  wa  Mulungu  akhale  woyenera, 
wokonzeka  kuchita  nchito  iri  yonse  yabwino. 

4 Ndikuchitira  mboni  pa  maso  pa  Mulungu  ndi  Kristu 
Yesu,  amene  adzaweruza  amoyo  ndi  akufa,  ndi  pa  maone- 

2 kedwe  ache  ndi  ufumu  wache ; lalikira  mau ; chita  nawo 
pa  nthawi  yache,  popanda  nthawi  yache  ; tsutsa,  dzudzula, 
chenjeza,  ndi  kuleza-mtima  konse  ndi  chipunzitso. 

3 Pakuti  idzafika  nthawi  imene  sadzalola  chipunzitso  cho- 
lamitsa;  komatupoabwa  m’khutu  adzadziunjikitsa  apunzi- 

4 tsi  monga  mwa  zilakolako  za  iwo  okha  : ndipo  adzalubza 

pa ohoonadi,  nadzapatuka  potsata  nthanu  za  cliabe.  Koma  5 
iwe,  khala  maso  m’zonse,  imva  zowawa,  chita  nchito  ya 
mlaliki  wa  Utenga  Wabwino,  kwaniritsa  utumiki  wako. 

Paulo  azindikira  kuti  imfa  yache  mpafupi. 

Aitana  Timoteo  amzonde ; zolawirana. 

Pakuti  ndirimkutiridwa  nsembe  tsopano,  ndipo  nthawi  6 
ya  kumasuka  kwanga  yafika.  Ndalimbana  nako  kuli-  7 
mbana  kwabwino,  ndatsiriza  njira’yo,  ndasunga  chi- 
kulupiriro : chotsalira  kwaikidwa  kwa  ine  korona  wa  8 
chilungamo,  amene  Ambuye,  woweruza  wolungama, 
adzandipatsa  ine  tsiku  lidja’lo : ndipo  si  kwa  ine 

ndekha,  komatu’nso  kwa  onse  amene  anakonda  maone- 
kedwe  ache. 

Tayesetsa  kudza  kwa  ine  msanga : pakuti  Dema  9 
anandisiya  ine,  atakonda  dziko  la  pansi  lino,  napita  ku  10 
Tesalonika ; Kresike  ku  Galatiya,  Tito  ku  Dalimatiya. 
Luka  yekha  ali  pamodzi  ndi  ine.  Umtenge  Marko,  adze  11 
pamodzi  ndi  iwe : pakuti  ayenera  kunditumikira.  Koma  12 
Tukiko  ndamtuma  ku  Efeso.  Chopfunda’cho  ndachisiya  ku  13 
Trowa  kwa  Karpo,  udze  nacho  pakudza  iwe,  ndi  mabuku, 
makamaka  zikopa  zidja  zolemba’po.  Alesandro  wosula  14 
mkua  anandiehitira  zoipa  zambiri  : adzambwezera  iye 
Ambuye  monga  mwa  nchito  zache ; amene’yo  iwe’nso  15 
uchenjere  naye ; pakuti  anatsutsana  nawo  mau  athu. 

Pa  chodzikanira  changa  choyamba  panalibe  mmodzi  16 
ananditangata,  koma  onse  anandisiya  ; chimene’cho  chisa- 
werengedwe  chowatsutsa.  Koma  Ambuye  anaima  nane  17 
nandipatsa  ine  mphamvu ; kuti  mwa  ine  chilalikiro 
chimveke  konse  konse,  ndi  amitundu  onse  amve ; ndipo 
ndalanditsidwa  mkamwa  mwa  mkango.  Ambuye  adza-  18 
ndilanditsa  ku  nchito  yonse  yoipa,  nadzandipulumutsa  ine 
kulowa  ufumu  wache  wakumwamba ; kwa  Iye  ukhale 
ulemerero  ku  nthawi  za  nthawi.  Amen. 

Lankhula  Priska  ndi  Akula,  ndi  banja  la  Onesiforo.  19 
Erasto  anakhalira  m’Korinto;  koma  Trofimo  ndamsiya  20 
wodwala  m’Mileto.  Tayesetsa  kudza  isanadze  nyengo  ya  21 
chisanu.  Akulankhula  iwe  Eubulo,  ndi  Pude,  ndi  Lino, 
ndi  Klaudiya,  ndi  abale  onse. 

Ambuye  akhale  ndi  mzimu  wako.  Chisomo  chikhale  22 
nanu. 

KALATA  WA  PAULO  MTUMWI 
WOLEMBERA  KWA  TITO 

Paulo,  kapolo  wa  Mulungu,  ndi  mtumwi  wa  Yesu 
Kristu,  monga  mwa  chikulupiriro  cha  osankhika  a Mulungu, 
ndi  chizindikiritso  cha  choonadi  chiri  monga  mwa  chipe- 

2 mbedzo,  m’chiyembekezo  cha  moyo  wosatha,  umene 
Mulungu,  wosanama’yo,  analonjeza  zisanayambe  nthawi 

3 zosayamba ; koma  pa  nyengo  za  Iye  yekha  anaonetsa 
mau  ache  mu  ulalikiro,  umene  anandisungitsa  ine,  monga 

4 mwa  lamulo  la  Mpulumutsi  wathu  Mulungu ; kwa  Tito, 
mwana  wanga  weni  weni  monga  mwa  chikulupiriro  cha 
ife  tonse : Chisomo  ndi  mtendere  za  kwa  Mulungu  Atate 
ndi  Kristu  Yesu  Mpulumutsi  wathu. 

Tito  asunge  mpingo  wa  ku  Krete,  natsutse 
apunzitsi  onyenga. 

5 Chifukwa  cha  ichi  ndinakusiya  iwe  m’Krete,  kuti 
ukalongosole  zosowa’zo,  nukaike  akuru  m’midzi  yonse, 

6 monga  ndakulamulira ; ngati  wina  ali  wopanda  chirema, 
mwamuna  wa  mkazi  mmodzi,  wokhala  nawo  ana  okulupi- 
rira,  wosanenezedwa  pa  kuononga-zache,  kapena  wosa- 

7 mvera  mau.  Pakuti  woyang’anira  ayenera  kukhala 
wopanda  chirema,  ngati  mdindo  wa  Mulungu ; wosati 
waliuma,  wosapsa  mtima  msanga,  wosati  wa  chiwawa, 

8 wopanda  ndeu,  wosati  wa  chisiriro  chonyansa ; komatu 
wokonda  kuchereza  alendo,  wokonda  okoma,  wodziweru- 

9 za,  wolungama,  woyera  mtima,  wodziletsa ; wogwira  mau 
okulupirika  monga  mwa  chipunzitso,  kuti  akakhoze 
kuchenjeza  m’chipunzitso  cholamitsa  ndi  kutsutsa  otsutsana 
naye. 

10  Pakuti  alipo  ambiri  osamvera  mau,  olankhula  zopanda 
pache,  ndi  onyenga,  makamaka  iwo  a ku  mdulidwe, 

1 1 amene  ayenera  kutsekeka  pakamwa ; ndiwo  amene  apa- 
sula  mabanja  banja  lonse,  ndi  kupunzitsa  zosayenera 

12  chifukwa  cha  chisiriro  chonyansa.  Wina  wa  mwa  iwo, 
ndiye  mneneri  wa  iwo  okha,  anati,  Akrete  ndi  amabodza 

13  masiku  onse,  zirombo  zoipa,  achinkhambo,  aulesi.  Umboni 
uwu  uli  woona.  Mwa  ichi  uwadzudzule  mokaripa,  kuti 

14  akakhale  olama  m’chikulupiriro,  osasamala  nthanu  za 
chabe  za  chiyuda,  ndi  malamulo  a anthu  opatuka  kusiyana 

15  nacho  choonadi.  Zonse  ziyera  kwa  iwo  amene  ayera 

mtima ; koma  kwa  iwo  odetswa  ndi  osakulupirira  kulibe 
kanthu  koyera ; komatu  zadetswa  nzeru  zao  ndi  chiku- 
mbu  mtima  chao.  Abvomereza  kuti  adziwa  Mulungu,  16 
koma  ndi  nchito  zao  amkana  Iye,  popeza  ali  onyansitsa, 
ndi  osamvera,  ndi  pa  nchito  zonse  zabwino  osatsimiki- 
zidwa. 

Machenjezedwe  a okalamba  ndi  anyamata 
ndi  akapolo.  Akhale  chitsanzo  yekha  Tito. 

Koma  iwe,  lankhula  zimene  ziyenera  chipunzitso  2 
cholamitsa : okalamba  akhale  odzisunga,  olemekezeka,  2 
odziletsa,  olama  m’chikulupiriro,  m’chikondi,  m’chipiriro. 
Momwemo’nso  akazi  okalamba  akhale  nawo  makhalidwe  3 
oyenera  anthu  oyera,  osadierekeza,  osakodwa  nacho 
chikondi  cha  pa  vinyo,  akupunzitsa  zokoma ; kuti  akala-  4 
ngize  akazi  ang’ono  akonde  amuna  awo,  akonde  ana  awo, 
akhale  odziletsa,  odeka,  ochita  m’nyumba  mwao,  okoma,  5 
akumvera  amuna  a iwo  okha,  kuti  mau  a Mulungu 
angachitidwe  mwano ; momwemo’nso  anyamata  uwada-  6 
ndaulire  akhale  odziletsa : m’zonse  udzionetsere  wekha  7 
chitsanzo  cha  nchito  zabwino ; m’chipunzitso  chako  uone- 
tsere  chisabvundi,  ulemekezeko,  mau  olama  osatsutsika ; 8 

kuti  iye  wa  kutsutsana  achite  manyazi,  posakhala  nako 
kanthu  koipa  kakutinenera  ife.  Akapolo  amvere  Ambuye  9 
awo  a iwo  okha,  nawakondweretse  m’zonse ; osakana  mau 
awo ; osatapa  pa  zao,  komatu  aonetsere  chikulupiriko  10 
chonse  chabwino ; kuti  akakometsere  chipunzitso  cha 
Mpulumutsi  wathu  Mulungu  m’zinthu  zonse.  Pakuti  11 
chaonekera  chisomo  cha  Mulungu,  cha  kupulumutsa 
anthu  onse,  ndi  kutipunzitsa  ife  kuti,  pokana  chisapembe-  12 
dzo  ndi  zilakolako  za  dziko  la  pansi,  tikhale  ndi  moyo 
m’dziko  lino  odziletsa,  ndi  olungama,  ndi  opembedza ; 
akulindira  chiyembekezo  chodala,  ndi  maonekedwe  a 13 
ulemerero  wa  Mulungu  wamkuru  ndi  Mpulumutsi  wathu 
Yesu  Kristu;  amene  anadzipereka  yekha  m’malo  mwa  14 
ife,  kuti  akatiombole  ife  ku  zoipa  zonse,  nakadziyeretsere 
yekha  anthu  akhale  ache  eni  eni,  achangu  pa  nchito 
zabwino. 

Izi  lankhula,  ndipo  uchenjeze,  nudzudzule  ndi  ulamu-  15 
liro  wonse.  Munthu  asakupeputse. 

Uwakumbutse  iwo  agonje  kwa  akulu,  ndi  a ulamuliro,  3 
akhale  omvera,  okonzeka  pa  nchito  iri  yonse  yabwino ; 
asachitire  mwano  munthu  ali  yense,  asakhale  a ndeu,  akhale  2 
^ulere,  naonetsere  chifatso  chonse  pa  anthu  onse.  Pakuti  3 

kale  ife’nso  tinali  opusa,  osamvera,  onyengeka,  akuchitira 
ukapolo  zilakolako  ndi  zokondweretsa  za  mitundu  mitu- 
ndu,  okhala  m’dumbo  ndi  njiru,  odanidwa,  odana  wina 

4 ndi  mnzache.  Koma  pamene  kukoma  mtima,  ndi  chiko- 
ndi  cha  pa  anthu,  cha  Mpulumutsi  wathu  Mulungu 

5 zidaoneka,  zosati  zochokera  m’nchito  za  m’chilungamo, 
zimene  tidazichita  ife,  komatu  monga  mwa  chifundo 
chache  anatipulumutsa  ife,  mwa  kutsuka  kwa  kubadwa’nso 

6 ndi  makonzedwe  a Mzimu  Woyera,  umene  anatsanulira 
pa  ife  mochurukira,  mwa  Yesu  Kristu  Mpulumutsi  wathu ; 

7 kuti  poyesedwa  olungama  ndi  chisomo  cha  Iyetu,  tikaye- 
sedwa  olowa-nyumba  monga  mwa  chiyembekezo  cha 

8 moyo  wosatha.  Okulupirika  mau’wa,  ndipo  za  izi  ndifuna 
kuti  ulimbitse  mau,  kuti  iwo  akukulupira  Mulungu 
asamalire  akhalebe  atsogoleri  a nchito  zabwino.  Izi 

9 nzokoma  ndi  zopindulitsa  anthu ; koma  pewa  mafunso 
opusa,  ndi  mawerengedwe  a mibadwo,  ndi  ndeu,  ndi 
makani  a pa  malamulo ; pakuti  sizipindulitsa,  ndipo  ziri 

10  za  chabe.  Munthu  wopatukira  chikulupiriro,  utamche- 

1 1 njeza  kamodzi  ndi  kawiri,  umkanize,  podziwa  kuti  wote- 
re’yo  wasandulika  konse,  nachimwa,  nakhala  wodzitsutsa 
yekha. 

12  Pamene  ndikatuma  Artema  kwa  iwe,  kapena  Tukiko, 
chita  changu  kudza  kwa  ine  ku  Nikopoli : pakuti  ndatsi- 

13  mikiza  mtima  kugonera’ko  nyengo  ya  chisanu.  Zena 
nkhoswe  ya  ku  mirandu,  ndi  Apolo  ufulumire  kuwako- 

14  nzera  za  ulendo,  kuti  asasowe  kanthu.  Ndipo  anthu  athu 
apunzire’nso  asunge  nchito  zabwino  zofunika,  kuti  asa- 
khale  osabala  zipatso. 

15  Akulankhula  iwe  onse  akukhala  pamodzi  ndi  ine. 
Lankhula  otikonda’wo  m’chikulupiriro. 

Chisomo  chikhale  ndi  inu  nonse. 


KALATA  WA  PAULO  MTUMWI 
WOLEMBERA  KWA  FILEMON 

Paulo  wandende  wa  Kristu  Yesu,  ndi  Timoteo  mbale’yo, 

2 kwa  Filemon  wokondedwa’yo  ndi  wanchito  mnzathu,  ndi 
kwa  Apiya  mlongo’yo,  ndi  Arkipo  msilikari  mnzathu,  ndi 

3 kwa  mpingo  uli  m’nyumba  yako : Chisomo  kwa  inu  ndi 

mtendere  za  kwa  Mulungu  Atate  wathu  ndi  Ambuye 
Vesu  Kristu. 

Ndiyamika  Mulungu  wanga  nthawi  zonse,  ndi  kuku-  4 
mbukila  iwe  m’mapemphero  anga,  pakumva  za  chikondi  5 
chako  ndi  chikulupiriro  uli  nacho  cha  kulinga  kwa 
Ambuye  Yesu,  ndi  kwa  oyera  mtima  onse ; kuti  chiyanjano  6 
cha  chikulupiriro  chako  chikakhale  cha  mphamvu  m’chi- 
zindikiro  cha  chabwino  chiri  chonse  chiri  mwa  inu,  cha 
kwa  Ki'istu.  Pakuti  ndinali  nacho  chimwemwe  chambiri  7 
ndi  chisangalatso  pa  chikondi  chako,  kuti  mitima  ya 
oyera  mtima  yatsitsimuka  mwa  iwe,  mbale. 

Paulo  apempherera  Onesimo  kapolo  wothawa 
wotembenuka-mtima’yo. 

Momwemo,  ndingakhale  ndiri  nako  kulimbika  mtima  8 
kwakukuru  m’Kristu  kukulamulira  chimene  chiyenera, 
koma  makamaka  ndidandaulira  mwa  chikondi,  pokhala  9 
wotere  Paulo  nkalamba,  ndipo  tsopano  wandende’nso  wa 
Kristu  Yesu;  ndikudandaulira  chifukwa  cha  mwana  10 
wanga,  amene  ndambala  m’ndende,  Onesimo,  amene  kale  1 1 
sanakupindulira,  koma  tsopano  watipindulira  bwino  ndi 
iwe  ndi  ine ; amene  ndi  yemwe’yo  ndakubwezera  iwe,  12 
ndiye  mtima  weni  weni  wa  ine.  Amene’yo  ndikadafuna  13 
ine  kumsunga  akhale  nane,  kuti  m’malo  mwako  akadandi- 
tumikira  ine  m’ndende  za  Utenga  Wabwino : koma  wo-  14 
panda  kudziwa  mtima  wako  sindinafuna  kuchita  kanthu  ; 
kuti  ubwino  wako  usakhale  monga  mokakamiza  komatu 
mwa  ufulu.  Pakuti  kapena  anasiyanidwa  ndi  iwe  ka-  15 
nthawi  chifukwa  cha  ichi,  ndi  kuti  udzakhala  naye  nthawi 
zonse ; osati’nso  monga  kapolo,  koma  woposa  kapolo,  1 6 
mbale  wokondedwa,  makamaka  ndi  ine,  koma  koposa 
nanga  ndi  iwe,  m’thupi  la  nyama,  ndipo’nso  mwa  Ambuye. 
Ngati  tsono  undiyesera  woyanjana  mnzako  umlandire  iye  17 
monga  ine  mwini.  Koma  ngati  anakulakwira  iwe  18 
kanthu,  kapena  wakongola  kanthu,  undiwerengere  ine 
aka;  ine  Paulo  ndichilemba  ndi  dzanja  langa,  ndidzachi-  19 
bwezera  ine ; kuti  ndinganene  nawe  kuti  iwe  ndiwe 
mangawa  anga.  Inde,  mbale,  ndikondwere  nawe  mwa  20 
Ambuye  : utsitsimutse  mtima  wanga  mwa  Kristu.  Pokulu-  21 
pirira  kumvera  kwako  ndikulembera  iwe,  podziwa  kuti 
udzachita’nso  koposa  chimene  ndinena.  Koma  undiko-  22 
nzere’nso  pokhala ; pakuti  ndiyembekeza  kuti  mwa  ma- 
pemphero  anu  ndidzapatsidwa  kwa  inu. 

Epafra  wandende  mnzanga  mwa  Kristu  Yesu  akula-  23 

24  nkhula  iwe ; atero’nso,  Marko,  Aristarko,  Dema,  Luka 
anchito  anzanga. 

25  Chisomo  cha  Ambuye  wathu  Yesu  Kristu  chikhale 
pamodzi  ndi  mzimu  wanu.  Amen. 


KALATA  WA  PAULO  MTUMWI 
WOLEMBERA  KWA  AHEBERE 

Kristu,  Mwana  wa  Mulungu  aposatu  Angelo. 

Kale  Mulungu  analankhula  ndi  makolo  mwa  aneneri 

2 pang’ono  pang’ono,  ndi  m’manenedwe  ambiri,  koma  pa 
kutha  pache  pa  masiku  ano  analankhula  ndi  ife  ndi  Mwana 
amene  anamuika  wolowa-nyumba  wa  zonse,  mwa  iye’nso 

3 anapanga  maiko  ndi  a mwamba  omwe  ; amene’yo,  pokhala 
ali  chinyezimiro  cha  ulemerero  wache,  ndi  chizindikilo 
cheni  cheni  cha  chilengo  chache,  nanyamula  zonse  ndi  mau 
a mphamvu  yache,  mmene  adacliita  chiyeretso  cha  zoipa, 

4 anakhala  pa  dzanja  lamanja  la  ukulu  m’mwamba,  atakhala 
wakuposa  angelo,  monga  momwe  adalowa  dzina  lakuposa 

5 ndi  iwo’wa.  Pakuti  kwa  ngelo  uti  anati  nthawi  iri  yonse, 

Iwe  ndiwe  Mwana  wanga, 

Lero  Ine  ndakuhala  Iice  ? 

ndipo’nso, 

Ine  ndidzakha/a  kica  h/e  Atate, 

Ndipo  Iye  adzakhala  kica  Ine  Mwana  ? 

6 Ndipo  pamene  atenga’nso  wmbadwa-woyamba  kulowa 
naye  m’dziko,  anena,  Ndipo  amgwadire  Iye  angelo  onse 
a Mulungu. 

7 Ndipo  za  angelo  anenadi, 

Amene  apanga  angelo  ache  akhale  mizitnu, 

Ndi  omtumikira  It/e  akhale  chirangali  cha  moto  ; 

8 Koma  ponena  za  Mwana,  ati, 

Mpando  wachifumu  wanu,  Mulungu,  ufikira  nthawi  za 
nthawi ; 

Ndipo  ndodo  ya  chifumu  ya  chiongoko  ndiyo  ndodo  ya 
ufumu  wanu. 


404 


AHEBERE 


2,  8. 

Mwakonda  chilungamo,  ndipo  mwadana  nacho  choipa  ; 9 

Mwa  ichi  Mulungu,  ndiye  Mulungu  wanu,  wakudzozani 
Ndi  maf  uta  a chikondwerero  cheni  cheni  koposa  anzanu. 
Ndipo,  10 

Inu,  Ambuye,  packiyambi’po  munaika  kuzika  kwache  kwa 
dziko, 

Ndipo  miyamba  iri  nchito  ya  manja  anu  ; 

Iyo  idzatayika  ; komatu  mukhalira  ; 11 

Ndipo  iyo  yonse  idzasuka  monga  maraya  ; 

Ndipo  monga  chopfunda  mudzaipinda  iyo  12 

Monga  maraya,  ndipo  idzasanduka  ; 

Koma  Inu  ndinu  yemwe’yo, 

Ndipo  zaka  zanu  sizidzatha. 

Koma  za  ngelo  uti  anati  nthawi  iri  yonse,  13 

Khala  pa  dzanja  lamanja  langa, 

Kiifikira  ndikaika  adani  ako  mpando  wa  ku  mapazi  ako  ? 

Kodi  siiri  yonse  mizimu  yotumikira,  yotumidwa  kuti  atu-  14 
mikire  iwo  amene  adzalowa  chipulumutso  ? 

Yesu  Kristu,  Nkhoswe  yathu  yakuposa  angelo 
akhoza  kumva  nafe  chifundo. 

Mwa  ichi  tiyenera  kusamaliradi  zimene  tidazimva’zi  2 
kuti  kapena  tingatengedwe  kusiyana  nazo.  Pakuti  ngati  2 
mau  adalankhulidwa  ndi  angeloadakhala  okhazikika,  ndipo 
cholakwira  chonse  ndi  chisamvero  chalandira  mphoto 
yobwezera  yolungama,  tidzapulumuka  bwanji  ife,  tika-  3 
panda  kusamala  chipulumutso  chachikuru  chotero  ? 
chimene  Ambuye  adayamba  kuchilankhula  ndipo  iwo 
adachimva  anatilimbikitsira  ife ; pochita  mboni  pamodzi  4 
nawo  Mulungu’nso  ndi  zizindikilo,  ndi  zoziswitsa  ndi 
mphamvu  za  mitundu  mitundu  ndi  zogawira  za  Mzimu 


Woyera,  monga  mwa  chifuniro  chache. 

Pakuti  sanagonjetsera  angelo  dziko  lirinkudza,  limene  5 
tinena’li.  Koma  wina  anachita  mboni  pena,  nati,  6 

Munthu  nchiani  kuti  mumkumbukila  iye? 

Kapena  mwana  wa  munthu  kuti  mucheza  naye  ? 

Mwamchepsera  pang’ono  ndi  angelo,  7 

Mudambveka  iye  korona  wa  ulcmerei'o  ndi  ulemu, 

Ndipo  mudamuika  iye  woyang' anira  nchito  za  manja  anu  ; 
Mudagonjetsa  zonse  pansi  pa  mapazi  ache.  8 


Pakuti  umo  adagonjetsa  zonse  kwa  iye,  sanasiya’po 

kanthu  kosamgonjera  iye.  Koma  sitinayamba  tsopano 

9  apa  kuona  zonse  zimgonjera.  Koma  timpenya  iye  amene 
adamchepsa  pang’ono  ndi  angelo,  ndiye  Yesu,  chifukwa 
cha  zowawa  za  imfa  wobvala  korona  wa  ulemerero  ndi 
ulemu,  kuti  ndi  chisomo  cha  Mulungu  akalawe  imfa 

10  m’malo  mwa  munthu  ali  yense.  Pakuti  kunamuyenera 
Iye  amene  zonse  ziri  chifukwa  cha  Iye,  ndi  zonse  mwa 
Iye,  pakutenga  ana  ambiri  alowe  ulemerero,  kumkonza 
wamphumphu  mtsogoleri  woyamba  wa  chipulumutso  chao 

1 1 mwa  zowawa.  Pakuti  ndi  Iye  wakuyeretsa  ndi  iwo 
akuyeretsedwa  achokera  onse  mwa  mmodzi ; chifukwa 

12  cha  ichi  alibe  manyazi  kuwaclia  iwo  abale,  ndi  kuti, 

Ndidzalalikira  dsina  lanu  kwa  abale  anga, 

Pakati  pa  mpbigo  ndidzakuyimbirani. 

13  Ndipo’nso, 

Ndidzamtama  lye. 

Ndipo’nso, 

Taona,  ine  ndi  ana  amene  Mulungu  anandipatsa  ine. 

14  Popeza  tsono  ana  ndiwo  a mwazi  ndi  nyama,  Iye’nso 
momwemo  adalawa  nawo  makhalidwe  omwe’wo  kuti  mwa 
imfa  akamuononga  iye  amene  anali  nayo  mphamvu  ya 

1 5 imfa,  ndiye  Mdierekezi ; nakamasule  iwo  onse,  amene, 
chifukwa  cha  kuopa  imfa  m’moyo  wao  wonse  adama- 

16  ngidwa  akapolo.  Pakuti  nditu  salandira  angelo,  koma 

17  alandira  mbeu  ya  Abrahamu.  Potero  kudamuyenera 
kufanizidwa  ndi  abale  m’zonse,  kuti  akadzakhala  Mkulu 
wa  nsembe  wa  chifundo  ndi  wokulupirika  m’zinthu  za 
kwa  Mulungu,  kuti  apereke  dipo  la  zoipa  za  anthu. 

18  Pakuti  popeza  adamva  zowawa,  poyesedwa  yekha,  akhoza 
kutandiza  iwo  amene  ayesedwa. 

Kristu  ali  Wamkuru  woposa  Mose.  Awache- 
njeza  akulupirire,  namvere. 

3 Potero,  abale  oyera  mtima,  olandirana  nawo  maita- 
nidwe  akumwamba,  lingirirani  za  Mtumwi  ndi  Mkulu  wa 

2 nsembe  wa  chibvomerezo  chathu,  Yesu;  amene  anakhala 
wrokulupirika  kwa  iye  adamuika’yo,  monga’nso  Mose 

3 m’nyumba  yache  yonse.  Pakuti  amene’yo  wayesedwa 
woyenera  ulemerero  woposa  Mose,  monga  momwe  iye 
amene  anaimanga  nyumba  ali  nawo  ulemerero  woposa 

4 nyumba’yi.  Pakuti  nyumba  iri  yonse  iri  naye  wina 
w'oimanga ; koma  wozimanga  zonse  ndiye  Mulungu. 

Ndipo  Mose’tu  anali  wokulupirika  m’nyuraba  yache  yonse,  5 
raonga  mnyaraata,  achitire  mboni  izi  zidzalankhulidwa’zi ; 
koma  Kristu  monga  mwana,  wosunga  nyumba  yache ; 6 

ndife  nyumba  yache,  ngati  tigwiritsa  kulimbika-mtima 
ndi  kudzitamandira  kwa  chiyembekezo’cho,  kuchigwira 
kufikira  chitsiriziro.  Momwemo,  monga  anena  Mzimu  7 
Woyera, 

Lero  ngati  mudsamva  mau  ache, 

Musaumitse  mitima  yanu,  monga  m’kupsetsa-mtima'mo, 

Monga  mudja  tsiku  la  cliiyesero  mchipululu  mudja, 

Chimene  makolo  anu  anandiyesa  nacho, 

Xd i kunditsimikizira, 

Naona  nchito  zanga  zaka  makumi  anai. 

Momwemo  ndinakiriya  naico  mbadwo  uwu, 

Ndipo  ndinati,  Nthawi  zonse  amasochera  m'mtima  ; 

Koma  sanazindikira  njira  zanga  iwo’wa  ; 

Monga  ndalumbira  pa  kupsa-mtima  hvanga, 

Ngati  adsalowa  mpumulo  wanga. 

Tapenyani,  abale  kuti  kapena  ukakhale  mwa  wina  wa  inu  12 
mtima  woipa  wosakulupira,  pa  kupatuka  kwa  Mulungu 
wa  moyo  : komatu  dandauliranani  nokha  tsiku  ndi  tsiku,  13 
pamene  pachedwa,  Lero ; kuti  angaumitsidwe  wina  wa 
inu  ndi  chenjerero  la  uchimwo ; pakuti  takhala  ife  14 
olandirana  ndi  Kristu,  ngatitu  tigwiritsa  chiyambi  cha 
kutama  kwathu  kuchigwira  kufikira  chitsiriziro : umo  15 
anena’mo, 

Lero  ngati  mudzamva  mau  ache, 

Musaumitse  mitima  yanu,  monga  pa  kupsetsa-mtima. 

Pakuti  ani,  pakumva  anapsetsa  mtima?  Kodi  si  onse  16 
adja  adaturuka  m’Aigupto  mwa  Mose.  Koma  anakwiya  17 
ndi  ani  zaka  makumi  anai  ? Kodi  si  ndi  awo  adachi- 
mwa’wo,  amene  matupi  awo  adagwa  m’chipululu?  Ndipo  18 
adawalumbirira  ani  kuti  asalowe  mpumulo  wache?  Si  19 
awo  kodi  osamvera’wo?  Ndipo  tiona  kuti  sanakhoza 
kolowa  chifukwa  cha  kusakulupirira. 

Chifukwa  chache  tiope  kuti  kapena  pakatsala  lonje-  4 
zano  lakulowa  mpumulo  wache,  wina  wa  inu  angaoneke 
ngati  adaliperewera.  Pakuti  kwa  ife’nso  walalikidwa  '1 
Utenga  Wabwino,  monga’nso  kwa  iwo ; koma  iwo’wa 
sanapindula  nawo  mau  omveka’wo,  popeza  sanasangani- 
zika  ndi  chikulupiriro  mwa  iwo  adawamva.  Popeza  ife  3 

amene  takulupirira  tilowa  mpumulo’wo,  monga  momwe 
ananena, 

Monga  ndalumbira  mmkwiyo  wanga , 

Ngati  adzalowa  mpumulo  wanga : 

zingakhale  nchito’zo  zidatsirizika  kuyambira  kuzika  kwa 

4 dziko  la  panzi.  Pakuti  wanena  pena  za  tsiku  la  chisanu 
ndi  chiwiri,  natero,  Ndipo  Mulungu  anapumula  tsiku  la 

5 chisanu  ndi  chiwiri,  kuleka  nchito  zache  zonse.  Ndipo 
m’menemo’nso, 

Ngati  adzalowa  mpumulo  wanga. 

6 Popeza  tsono  patsala  kuti  ena  akalowa  momwemo,  ndi 
iwo  amene  Utenga  Wabwino  unalalikidwa  kwa  iwo  kale 

7 sanalowa’mo  chifukwa  cha  kusamvera,  alangiza’nso  tsiku 
lina,  ndi  kunena  m’Davide,  idapita  nthawi  yeikuru  yakuti, 
monga  kwanenedwa  kale, 

Lero  ngati  mudzamva  mau  achc, 

Musaumitse  mitima  yanu. 

8 Pakuti  ngati  Yosua  akadawapumitsa  iwo,  sakadalankhula 

9 mtsogolo’mo  za  tsiku  lina.  Momwemo  utsalira  mpumulo 

10  wa  Sabata  wa  anthu  a Mulungu.  Pakuti  iye  amene 
adalowa  mpumulo  wache,  adapumula’nso  mwini  wache  ku 
nchito  zache,  monga’nso  Mulungu  ku  zache  za  Iye. 

11  Chifukwa  chache  tichite  changu  cha  kulowa  mpumulo’wo 
kuti  wina  angagwe  m’chitsanzo  chomwe  cha  kusamvera. 

12  Pakuti  mau  a Mulungu  ali  amoyo,  ndi  ochitachita,  ndi 
akutwa  koposa  lupanga  lokutwa  konse  konse,  napyoza 
kufikira  magawanidwe  a moyo  ndi  mzimu,  ndi  zimfundo 
ndi  muwongo,  nazindikiritsa  zolingirira  ndi  zitsimikizo  za 

13  mtima.  Ndipo  palibe  cholengedwa  chosaonekera  pa  maso 
pache,  koma  zonse  zikhala  za  mariseche  ndi  zobvundu- 
kuka  pa  maso  pache  pa  iye  amene  tiri  naye  kantnu. 

Kristu  aposa  akulu  ansembe  a pangano  lakale. 

14  Popeza  tsono  tiri  naye  Mkulu  wansembe  wamkuru, 
wopyoza  miyamba,  Yesu  mwana  wa  Mulungu,  tigwiritsitse 

15  chibvomerezo  chathu.  Pakuti  sitiri  naye  Mkulu  wansembe 
wosatha  kumva  chifundo  ndi  zofoka  zathu ; koma  waye- 
sedwa  m’zonse  monga  momwe  ife,  koma  wopanda  uchimwo. 

16  Potero  tilimbike  mtima  poyandikira  mpando  wachifumu  wa 
chisomo,  kuti  tikalandire  chifundo  ndi  kupeza  chisomo 
cha  kutandiza  nthawi  ya  kusowa. 

Pakuti  Mkulu  wa  nsembe  yense,  wotengedwa  mwa  5 
anthu,  amaikika  chifukwa  cha  anthu  m’zinthu  za  kwa 
Mulungu,  kuti  apereke  mitulo,  ndipo’nso  nsembe,  chifu- 
kwa  cha  machimo  : akhale  wokhoza  kumva  chifundo  ndi  2 
osadziwa  ndi  olakwa,  popeza  iye  yekha’nso  amazingwa 
ndi  chifoko ; ndipo  chifukw'a  chache’cho  ayenera,  monga  3 
m’malo  a anthu’wo,  motero’nso  m’malo  a iye  yekha, 
kupereka  nsembe  chifukwa  cha  machimo.  Ndipo  palibe  4 
munthu  adzitengera  ulemu’wo  mwini  wache,  komatu  iye 
amene  aitanidwa  ndi  Mulungu,  monga  momwe’nso  Arone. 
Kotero’nso  Kristu  sanadzilemekeza  yekha  ayesedwe  Mkulu  5 
wansembe,  komatu  Iye  amene  analankhula  kwa  Iye, 

Mwana  wanga  ndi  Iwe, 

Lero  Ine  ndakubala  Iwe ; 

Monga  anena’nso  mwina,  6 

Iwe  ndiwe  wansembe  wa  nthawi  zonse 
Monga  mwa  chilongosoko  cha  Melkisedeke. 

Amene’yo,  masiku  a thupi  la  nyama  lache  anapereka  7 
mapemphero  ndi  mapembedzero  pamodzi  ndi  kulira  kwa- 
kukuru  ndi  misozi  kwa  Iye  amene  anakhoza  kumpulu- 
mutsa  Iye  mu  imfa,  ndipo  anamveka  popeza  anaopa 
Mulungu,  angakhale  anali  Mwana,  anapimzira  kumvera  8 
ndi  izi  adamva  kuwawa  nazo ; ndipo  pamene  anakonzeka  9 
wamphumphu  anakhala  kwa  onse  akinnvera  Iye  chifukwa 
: cha  cbipulumutso  chosatha ; wochedwa  ndi  Mulungu  10 
Mkulu  wansembe  monga  mwa  chilongosoko  cha  Melki- 
sedeke. 

Za  iye  tiri  nawo  mau  ambiri  kuwanena,  ndi  otilaka  1 ] 
powatantauzira,  popeza  mwagonta  m’makutu.  Pakuti  12 
mungakhale  mwayenera  kukhala  apunzitsi  chifukwa  cha 
nyengo’yi,  muli  nako  kusowa’nso  kuti  wina  apunzitse  inu 
zoyamba  za  chiyambidwe  cha  maneno  a Mulungu ; ndipo 
mukhale  onga  ofuna  mkaka,  osati  chakudya  chotafuna. 
Pakuti  yense  wakudya  mkaka  alibe  chizerewero  cha  mau  13 
a chilungamo ; pakuti  ali  khanda.  Koma  chakudya  cho-  14 
tafuna  chiri  cha  anthu  akulu  misinku,  amene  mwa  kuchita 
nazo  anazereweretsa  zizindikiritso  zao  kusiyanitsa  cha- 
bwino  ndi  choipa. 

Mwa  ichi,  polekana  nawo  mau  a chiyambidwe  cha  0 
Kristu,  tipitirire  kutsata  ukulu-msinku  ; osaika’nso  kuzika 
kwa  kutembenuka  mtima  kusiyana  nazo  nchito  zakufa, 
ndi  kwa  chikulupiriro  cha  pa  Mulungu,  kwa  chipunzitso  2 

cha  ubalizo,  kwa  kuika  manja,  kwa  kuuka’nso  kwa  akufa, 

3 ndi  chiweruzii-o  chosatha.  Ndipo  ichi  tidzachita,  akatilola 

4 Mulungu.  Pakuti  sikutheka  kuwakonza’nso,  atembenuke 
mtima,  iwo  amene  anaunikidwa  pa  nthawi  yache,  nalawa 
mphatso  ya  kumwamba,  nakhala  olandirana  nawo  Mzimu 

5 Woyera,  nalawa  mau  okoma  a Mulungu,  ndi  mphamvu  ya 

6 nthawi  irinkudza,  koma  nagwa  m’chisokero  ; popeza  adzi- 
pachikira’nso  okha  Mwana  wa  Mulungu,  namchititsa 

7 manyazi  poyera.  Pakuti  nthaka’yi  idamwa  mvula  iigwera 
kawiri  kawiri,  nipatsa  terere  loyenera  iwo  amene  adailima, 

8 ilandira  dalitso  lochokera  kwa  Mulungu : koma  ikabala 
minga  ndi  mitungwi,  itayika ; nitsala  pang’ono  ikadate- 
mbereredwa  ; chitsiriziro  chache  ndicho  kuthentliedwa. 

9 Koma,  okondedwa,  takopeka  mtima  kuti  za  inu  ziri 
zoposa  ndi  zoperekeza  chipulumutso,  tingakhale  titero 

10  pakulankhula : pakuti  Mulungu  siali  wosalungama  kuti 
adzaiwala  nchito  yanu,  ndi  chikondi’cho  mudachionetsera 
ku  dzina  lache,  umo  mudatumikira  oyera  mtima  ndi 

1 1 kuwatumikirabe.  Koma  tikhumba  kuti  yense  wa  inu 
aonetsere  changu  chomwe’chi  cholinga  ku  chikhazikitso 

12  cha  chiyembekezo  kufikira  cliitsiriziro ; kuti  musakhale 
aulesi,  koma  akuwatsanza  iwo  amene  alikulowa  malonje- 
zano  mwa  chikulupiriro  ndi  kuleza  mtima. 

13  Pakuti  pamene  Mulungu  analonjezana  naye  Abrahamu, 
popeza  analibe  wamkuru  woposa  kulumbira  naye,  analu- 

14  mbira  pa  Iye  yekha,  nati,  Kudalitsatu  ndidzakudalitsa 

15  iwe,  ndipo  kuchurukitsa  ndidzakuchurukitsa  iwe.  Ndipo 

16  potero  ataleza  mtima  analandira  lonjezano’lo.  Pakuti 
anthu  amalumbira  pa  wamkulu ; ndipo  m’chitsutsano 

17  chao  chiri  chonse  lumbiro  litsiriza  kutsimikiza.  Momwemo 
Mulungu,  pofuna  kuonetsera  kochuruka  kwa  olowa  a lonje- 
zano  kuti  chifuniro  chache  sichisintika,  analowa  pakati 

18  ndi  lumbiro : kuti  mwa  zinthu  ziwiri  zosasintika,  m’mene 
Mulungu  sakhoza  kunama,  tikakhale  nacho  chotichenjeza 
cholimba,  ife  amene  tidathawira  kuchigwira  chiyembekezo 

19  choikika  pa  maso  pathu;  chimene  tiri  nacho  ngati  nangula 
wa  moyo,  chokhazikika  ndi  cholimba’nso,  ndi  chakulowa 

20  mkatikati  mwa  chopimba  ; umo  Yesu  mtsogoleri  analowa- 
’mo  chifukwa  cha  ife,  atakhala  Mkulu  wansembe  nthawi 
yosatha  monga  mwa  chilongosoko  cha  Melkisedeke. 

Mkulu  wansembe  Melkisedeke  atipipiritsira  za 
Yesu  Kristu,  Mkulu  wansembe  wosatha. 

7 Pakuti  'delkisedeke  uyu,  Mfumu  ya  Salemu,  wansembe 

wa  Mulungu  Wamkulukulu,  amene  anakomana  ndi  Abra- 
hamu,  pobwera  iye  adawapha  mafumu’wa,  namdalitsa, 
amene’nso  Abrahamu  anamgawira  gawo  la  chikhumi  la  2 
zonse  (ndiye  posandulika,  poyamba,  ali  Mfumu  ya  chilu- 
ngamo,  pamenepo’nso  Mfumu  ya  Salemu ; ndiko,  Mfumu 
ya  mtendere ; wopanda  atate  wache,  wopanda  amache,  3 
wopanda  mawerengedwe  a chibadwidwe  chache,  alibe 
chiyambi  cha  masiku  ache  kapena  chitsiriziro  cha  moyo 
wache,  wofanizidwa  ndi  Mwana  wa  Mulungu),  iye’yu 
wakhala  wansembe  kosalekeza. 

Koma  tapenyani  ukulu  wache  wa  iye’yu,  amene  4 
Abrahamu,  atate  wamkuru,  anampatsa  gawo  lachikhumi 
la  zosankhika  za  ku  nkhondo.  Ndipo  iwotu  mwa  ana  a 5 
Levi  akulandira  nchito  ya  kutira  nsembe  ali  nalo  lamulo 
lakuti  atenge  gawo  la  chikhumi  kwa  anthu  monga  mwa 
malamulo,  ndiko  kwa  abale  awo,  angakhale  adaturuka 
m’chuuno  cha  Abrahamu ; koma  iye  amene  mawerengedwe  6 
chibadwe  chache  sachokera  mwa  iwo,  anatenga  gawo  la 
chikhumi  kwa  Abrahamu,  namdalitsa  iye  amene  ali  nawo 
malonjezano.  Ndipo  popanda  chitsutsano  konse  wamng’-  7 
ono  adalitsidwa  ndi  wamkuru.  Ndipo  pano  anthu  amene  8 
ofeka  alandira  gawo  la  chikhumi ; koma  apo  iye,  woti 
adamchitira  mboni  kuti  ali  ndi  moyo.  Ndipo  kuli  ngati  9 
kunena,  mwa  Abrahamu  Levi’nso  wakulandira  magawo  a 
chikhmni  adapereka  gawo  la  chikhumi ; pakuti  padja’po  10 
anali  m’chuuno  cha  atate  wache,  pamene  Melkisedeke 
anakomana  naye. 

Ndipo  pakadakhala  umphumphu  mwa  kutira  nsembe  11 
kwa  chiLevi  (pakuti  momwemo  anthu  analandira  mala- 
mulo),  pakadatsala  kosowa  kotani  kuti  auke  wansembe 
wina  monga  mwa  chilongosoko  cha  Melkisedeke,  woyese- 
sedwa  mongo  mwa  chilongosoko  cha  Arone  ? Pakuti  posa-  12 
ndulika  kutira  nsembe,  kufunika’nso  kuti  malamulo 
asandulike.  Pakuti  iye  amene  izi  zineneka  za  iye,  akhala  13 
wa  fuko  lina,  wa  ili  palibe  munthu  watumikira  potirapo 
nsembe.  Pakuti  kwadziwikadi  kuti  Ambuye  wathu  14 
anaturuka  mwa  Yuda ; za  fuko  ili  Mose  sanalankhula 
kanthu  ka  ansembe.  Ndipo  kwadziwikatu  koposa  nditu,  15 
ngati  auka  wansembe  wina  monga  mwa  mafanidwe  a 
Melkisedeke,  amene  wakhala,  si  monga  mwa  malamulo  a 16 
lamuliro  la  kwa  thupi  la  nyama,  komatu  monga  mwa 
mphamvu  ya  moyo  wosaonongeka : pakuti  amchitira  mboni,  1 7 
Iwe  ndiwe  wansembe  nthawi  yosatha 
Monga  inwa  chilongosoko  cha  Melkisedeke. 

18  Pakutitu  kuli  kutaya  kwache  kwa  lamulo  lidadza  kale’lo, 
chifukwa  cha  kufoka  kwache,  ndi  kusapindulitsa  kwache, 

1 9 (pakuti  malamulo’wo  sanachitira  kanthu  kakhale  kopanda 
chirema),  ndipo  kuli’nso  kulowa  nacho  chiyembekezo 
choposa,  chimene  tiyandikira  nacho  kwa  Mulungu. 

20  Ndipo  monga  momwe  sikudachitika  kopanda  lumbiro 

21  (pakuti  iwotu  anayesedwa  ansembe  kopanda  lumbiro; 
koma  Iye  ndi  lumbiro  mwa  Iye  amene  ananena  kwa  Iye, 

Walumbira  Ambuye  tidipo  sadzalapa, 

Iwe  ndiwe  wansembe  nthawi  yosatlia ). 

22  Momwemo’nso  Yesu  wakhala  Nkhoswe  wa  pangano 

23  loposa.  Ndipo  iwo  ndiwo  ambiri  anakhala  ansembe, 

24  popeza  imfa  idawaletsa  asakhalebe ; koma  Iye  chifukwa 
kuti  akhala  Iye  nthawi  yosatha  ali  nako  kutira  nsembe 

25  kosasintika,  kuchokera  komweko  akhoza  kupulumutsa 
konse  konse  iwo  akuyandikira  kwa  Mulungu  mwa  Iye, 
popeza  ali  nawo  moyo  wache  chikhalire  wa  kuwapemhe- 
dzera  iwo. 

26  Pakuti  Mkulu  wansembe  wotere  anatiyenera  ife, 
woyera  mtima,  wopanda  choipa,  wosadetswa,  wopatuka 

27  ndi  ochimwa,  wakukhala  wopitirira  miyamba ; amene 
alibe  chifukwa  cha  kupereka  nsembe  tsiku  ndi  tsiku 
monga  akulu  ansembe,  yoyambira  chifukwa  cha  zoipa  za 
iwo  eni,  yina’yi  chifukwa  cha  zoipa  za  anthu ; pakuti  ichi 

28  anachita  kamodzi,  kwatha,  podzipereka  yekha.  Pakuti 
malamulo  amaika  akuru  ansembe  anthu,  okhala  nacho 
chifoko ; koma  mau  a lumbiro’lo,  amene  anafika  atapita 
malamulo,  aika  Mwana,  woyesedwa  wopanda  chirema 
ku  nthawi  zonse. 

Pangano  lakale  ndi  lopipiritsa  ndi  lopita,  Kristu 
ali  Nkhoswe  wa  pangano  losatha. 

8 Koma  muthu  wa  izi  tanena’zi  ndi  uwu : Tiri  naye 
Mkui'u  wansembe  wotere,  amene  anakhala  pa  dzanja 
lamanja  la  mpando  wachifumu  wa  Ukulu  m’kumwamba, 

2 Mtumiki  wa  malo  oyera,  ndi  wa  chihema  choona,  chimene 

3 Ambuye  anachimanga,  si  munthu  ai.  Pakuti  mkulu 
wansembe  yense  aikidwa  kupereka  mitulo,  ndipo’nso 
nsembe : potero  nkufunika  kuti  amene’yo  akhale  nako 

4 kanthu’nso  kakupereka.  Ndipo  ngati  akadakhala  pa 
dziko,  sakadakhala  konse  wansembe,  popeza  pali  iwo 

5 akupereka  mitulo  monga  mwa  malamulo ; amene  atumi- 
kira  chifaniziro  ndi  mtunzi  wa  zakumwamba’zo  monga 

Mose  achenjezedwa  mmene  anafuna  kutsiriza  chihema : 
pakuti  taona,  ati,  uchite  zonse  monga  mwa  chitsanzo’cho 
chaonetsedwa  kwa  iwe  m’phiri.  Koma  tsopano  Iye  wa-  6 
landira  chitumikiro  chomveka  choposa,  umo’nso  ali 
Nkhoswe  wa  pangano  labwino  loposa,  limene  likhazikika 
pa  malonjezano  oposa.  Pakuti  loyamba  lija  likadakhala  7 
lopanda  chirema  sakadafima  malo  a lachiwiri’lo.  Pakuti  8 
powachulira  iwo  chifukwa,  anena, 

Taona,  akadza  masiku,  anena  Ambuye, 

Ndipo  ndidzapangana  pangano  latsopano  ndi  nyumba  ya 
Israyeli,  ndi  nyumba  ya  Yuda, 

Losati  longa  la  pangano  ndinalichita  ndi  makolo  awo,  9 

Tsikuli  ndinawagwira  ku  dzanja  iwo  kuwatsogolera  aturuke 
m’dziko  la  Aigupto  ; 

Kuti  iwo  sanakhalabe  m’pangano  langa. 

Ndipo  ine  sindinawasamalira  iwo,  anena  Arnbuye. 

Kuti  ili  ndi  pangano  ndidzalipangana  ndi  nyumba  ya  Israyeli,  1 0 
Alapita  masiku  adja’wa,  anena  Ambuye ; 

Ndidzapatsa  malamulo  anga  kuwalonga  m’nzeru  zao, 

Ndipo  pa  mtima  pao  ndidzawalemba  iwo  .• 

Ndipo  ndidzawakhalira  iwo  Mulungu, 

Ndipo  iwo  adzandikhalira  Ine  anthu  .* 

Ndipo  sadzapunzitsa  yense  mfulu  mnzache,  1 1 

Ndipo  yense  mbale  wache,  ndi  kuti,  Zindikira  Ambuye : 

Kuti  onse  adzadziwa  Ine, 

Kuyambira  wamng’ono  kufikira  wamkuru  wa  iwo. 

Kuti  ndidzachitira  chifundo  zosalungamo  zao,  12 

Ndipo  zoipa  zao  sindidzazikumbuka’ nso. 

Pakunena  lye,  Latsopano,  adachitira  loyamba’li  likhale  13 
lakale.  Koma  chimene  chirimkukalamba  nichikhala 
chakale,  chiri  kuyandika  pa  kukanganuka. 

Nsembe  za  pangano  lakale  zidachitika  kawiri 
kawiri ; nsembe  ya  Yesu  idachitika  kamodzi 
kokha. 

Ndipo  lingakhale  loyamba’li  linali  nawo  maweruziro  a Q 
matumikidwe,  ndi  malo  oyera  a pa  dziko  la  pansi.  Pa-  2 
kuti  chihema  chidakonzeka,  choyamba’chi,  m’mene’mo 
munali  choikapo  nyali,  ndi  gome,  ndi  mkate  woonekera ; 
paja  paitanidwa  Malo  Oyera.  Koma  mkati  mwa  chopi-  3 
mba  chachiwiri,  chihema  chonenedwa  Malo  Oyeretsetsa ; 
okhala  nayo  mbale  ya  zofukiza  ya  chikudu  ndi  likasa  la  4 
chipangano,  lokuta  ponsepo  ndi  chikudu,  momwemo  mu- 

nali  mbiya  ya  chikudu  yosunga’mo  Mana,  ndi  ndodo  ya 

5 Arone  idapuka’yi,  ndi  magome  a chipangano ; ndipo 
pamwamha  pache  akerubi  a ulemerero  akutira  mtunzi  pa 
chofafanizirapo ; za  izi  sitikhoza  kunena  tsopano  padera- 

6 padera.  Ndipo  izi  zitakonzeka  kotero,  ansemhe  amalowa 
m’chihema  choyamha  kosalekeza,  ndi  kutsiriza  matumi- 

7 kidwe’wo ; koma  kulowa  mwa  chachiwiri,  mkuru  wansemhe 
yekha  kamodzi  pa  chaka,  wosati  wopanda  mwazi,  umene 
apereka  chifukwa  cha  iye  yekha,  ndi  zolakwa  za  anthu  ; 

8 Mzimu  Woyera  wodziwitsa  nako,  kuti  njira  yolowa  nayo 
ku  malo  oyera  siinaonetsedwe,  pokhala  chihema  choyamha 

9 chiri  chiriri ; ndicho  chipipiritso  cha  ku  nthawi  yomwe’yi, 
m’mene  mitulo  ndi  nsemhe’nso  zinaperekedwa  zozakhoza, 
ponena  za  chikumbu  mtima,  kuyesa  wamphumphu  wotu- 

10  mikira’yo.  Popeza  akhala  maweruziro  a thupi  la  nyama 
okha  (ndi  zakudya,  ndi  zakumwa,  ndi  masamhidwe  osiya- 
nasiyana),  oikidwa  kufikira  nthawi  ya  kukonza’nso. 

1 1 Koma  atafika  Kristu  Mkulu  wansembe  wa  zokoma 
zirinkudza,  mwa  chihema  chachikuru  ndi  champhumphu 
choposa,  chosamangika  ndi  manja,  ndiko  kunena  kuti, 

12  chosati  cha  chilengedwe  ichi,  kapena  mwa  mwazi  wa 
mbuzi  ndi  ana  a ngombe,  koma  mwa  mwazi  wa  Iye  yekha 
analowa  kamodzi,  ku  malo  oyera,  atalandira’po  cliiombolo 

13  chosatha.  Pakuti  ngati  mwazi  wa  mbuzi  ndi  ng’ombe  za 
mpongo,  ndi  makala  a ng’ombe  ya  msoti  owazawaza  pa 
iwo  odetsedwa,  uchita  chipatutso  kufikira  chiyeretso  cha 

14  thupi  la  nyama ; koposa  kotani  nanga  mwazi  wa  Kristu 
amene  anadzipereka  yekha  wopanda  chirema  kwa  Mu- 
lungu  mwa  Mzimu  wosatha,  udzayeretsa  chikumhu  mtima 
chanu  kuchisiyanitsa  ndi  nchito  zakufa,  kukatumikira 

15  Mulungu  wamoyo  ? Ndipo  mwa  ichi  ali  Nkhoswe  wa  chi- 
pangano  chatsopano,  kotero  kuti,  popeza  kudachitika 
imfa  ya  kuombola  zolakwa  za  pa  chipangano  choyamba, 

1 6 oitanidwa’wo  akalandire  lonjezano  la  zolowa  zosatha.  Pa- 
kuti  pamene  pali  chopangiratu  pafunika  pafike  imfa  ya 

17  wolembera’yo.  Pakuti  chopangiratu  chiona  mphamvu 
atafa  mwini  wache ; popeza  alibe  mphamvu  konse 

18  pokhala  w'olembera’yo  ali  ndi  moyo ; momwemo  choya- 

19  mbacho’nso  sichinakonzeka  chopanda  mwazi.  Pakuti 
pamene  Mose  adalankhulira  anthu  onse  lamulo  liri  lonse 
monga  mwa  malamulo,  anatenga  mwazi  wa  ana  a ng’ombe 
ndi  mbuzi,  pamodzi  ndi  madzi  ndi  ubwea  wofiira  ndi 

20  husopo,  nawazira  buku  lomwe,  ndi  anthu  onse,  nati,  Uwu 
ndi  mwazi  wa  chipangano  Mulungu  adakulamulirani. 

Ndipo’nso  chiliema  ndi  zotengera  zonse  za  matumikidwe  21 
anaziwazira  momwemo  ndi  mwazi'wo.  Ndipo  monga  22 
mwa  malamulo  zitsala  zinthu  pang’ono  zosayeretsedwa 
ndi  mwazi,  ndipo  wopanda  kukhetsa  mwazi  kulibe  kuma- 
suka. 

Pomwepo  padafunika  kuti  zifaniziro  za  zinthu  za  23 
mwamba  zikayeretsedwe  ndi  izi ; koma  zamwamba  zeni 
zeni  zikayeretsedwe  ndi  nsembe  zoposa  izi.  Pakuti  Kristu  24 
sanalowa  m’malo  oyera  omangika  ndi  manja,  akutsanza 
oona’wo  ; komatu  m’mwamba  momwe,  kuonekera  tsopano 
pa  maso  pa  Mulungu  chifukwa  cha  ife ; kosati  kuti  25 
adzipereke  yekha  kawiri  kawiri ; monga  Mkulu  wa  nsembe 
alowa  m’malo  oyera  chaka  ndi  cliaka  ndi  mwazi  wosati 
wache ; chikadatero,  kukadamuyenera  kumva  zowawa  26 
kawiri  kawiri  kuyambira  kuzika  kwa  dziko  la  pansi : 
koma  tsopano  kamodzi  pa  chitsirizo  cha  nthawi’zo  wao- 
nekera  kuchotsa  uchimwo  mwa  nsembe  ya  Iye  yekha. 
Ndipo  popeza  kwaikikatu  kwa  anthu  kufa  kamodzi,  27 
ndipo  atafa,  chiweruziro  ; kotero  Kristu’nso  ataperekedwa  28 
nsembe  kamodzi  kukasenza  machimo  a ambiri,  adzaone- 
kera  pa  nthawi  yachiwiri,  wopanda  ucliimwo,  kwa  iwo 
amene  amlindirira,  kufikira  chipulumutso. 

Pakuti  malamulo,  pokhala  nawo  mtunzi  wa  zokoma  j 0 
zirinkudza,  osati  chifaniziro  cheni  cheni  cha  zinthu’zo, 
sakhozatu,  ndi  nsembe  zomwe’zi  chaka  ndi  chaka,  zimene 
azitira  kosalekeza,  kuwayesera  amphumphu  iwo  akuya- 
ndikira.  Ngati  si  kutero,  kodi  sakadaleka  kuzipereka,  chi-  2 
fukwa  otumikira’wo  sakadakhala  nacho  chikumbu-mtima 
cha  machimo,  popeza  adayeretsedwa  kamodzi?  Komatu  3 
mu  izi’zo  muli  chikumbutso  cha  machimo  chaka  ndi 
chaka.  Pakuti  sikutheka  kuti  mwazi  wa  ng’ombe  za  4 
mpongo,  ndi  mbuzi  ukachotsera  machimo.  Mwa  ichi  5 
polowa  m’dziko  la  pansi,  anena, 

Nsembe  ndi  chopereka  simunazifuna , 

Koma  thupi  munandikonzera  Ine. 

Nsembe  zoocha  zamphumphu  ndi  za  hca  machimo  simuna-  6 
kondwera  nazo  ; 

Pamenepo  ndinali,  Taonani,  ndqfika,  7 

( Pa  muthu  pache  pa  buku  palembedica  za  Ine') 

Kudzachita  chifuniro  chanu,  Mulungu. 

Pakimena  pamwamba  apa,  Kuti  nsembe  ndi  zopereka  8 
ndi  nsembe  zoocha  zamphumphu  ndi  za  kwa  machimo 
simunazifuna,  kapena  kukondwera  nazo  (zimene  zipere- 

9  kedwa  monga  mwa  malamulo),  Pamenepo  anati,  Taonani, 
ndafika  kudzachita  chifuniro  chanu.  Achotsa  choyamba- 

10  ’cho,  kuti  akaike  chachiwiri’cho.  Ndi  chifuniro  chime- 
ne’cho  tayeretsedwa  mwa  chopereka  cha  thupi  la  Yesu 

11  Kristu,  kamodzi,  kwatha.  Ndipotu  wansembe  yense 
amaima  tsiku  ndi  tsiku,  natumikira,  napereka  nsembe 
zomwe’zi  kawiri  kawiri,  zimene  sizikhoza  konse  kuchotsa 

12  machimo  : koma  Iye,  mmene  adapereka  nsembe  imodzi 
chifukwa  cha  machimo,  anakhala  pa  dzanja  lamanja  la 

13  Mulungu  chikhalire ; kuyambira  pomwepo  alindirira, 
kufikira  adani  ache  aikidwa  akhale  mpando  pansi  pa 

14  mapazi  ache.  Pakuti  ndi  chipereko  chimodzi  anawaye- 

15  sera  amphumphu  chikhalire  iwo  oyeretsedwa.  Koma 
Mzimu  Woyera’nso  utichitira  mboni ; pakuti  adatha 
kunena, 

16  Ichi  ndi  chipangano  ndidzapangana  nawo, 

Atapita  masifcu  adja’wo  anena  Arnbuye  ; 

Ndidzapereka  malamulo  anga  akhale  pa  mtima  pao  ; 

Ndipo  pa  nzeru  zao  ndidzawalemba  awo  ; 

17  Ndipo  machimo  awo  ndi  maseruziko  awo  sindidzawakumbu- 

kilanso. 

18  Koma  pomwe  pali  chikululukidwe  cha  awo  palibe’nso 
chopereka  cha  kwa  machimo. 

Alimbike  mwa  chikulupiriro. 

19  Ndipo  pokhala  nacho,  abale,  chilimbikitso  cha  kulowa 

20  m’malo  oyera,  ndi  mwazi  wa  Yesu,  pa  njira  yatsopano 
ndi  yamoyo,  imene  adatikonzera,  mwa  chopimba,  ndicho 

21  thupi  la  nyama  lache ; ndipo  popeza  tiri  naye  wansembe 

22  wamkuru  wosunga  nyumba  ya  Mulungu  ; tiyandikire  ndi 
mtima  woona,  m’chidziwitsitso  cha  chikulupiriro,  ndi 
mitima  yathu  yowazidwa  kuichotsera  chikumbu  mtima 
choipa,  ndi  matupi  athu  osambidwa  ndi  madzi  oyera ; 

23  tigwiritse  chibvomerezo  chosagwedera  cha  chiyembekezo 

24  chathu,  pakuti  wolonjeza’yo  ali  wokulupirika ; ndipo 
tiganizirane  wina  ndi  mnzache  kuti  tifulumizane  ku 

25  chikondano  ndi  nchito  zabwino,  osaleka  chisonkhano- 
pamodzi  chathu,  monga  amachita  ena,  komatu  tida- 
ndaulirane,  ndiko  koposa  monga  momwe  muona  tsiku 
lirikuyandika. 

26  Pakuti  tikachimwa  ife  eni  ache,  titatha  kulandira 
chidziwitso  cha  choonadi,  siitsala’nso  nsembe  ya  kwa 

27  machimo,  koma  kulindira  kwina  koopsa  kwa  chiweruziro, 

ndi  kuthentha  kwache  kwa  moto  wakuononga  otsutsana 
nawo.  Munthu  wopepula  malamulo  a Mose  angofa  28 
opanda  chifundo  pa  mboni  ziwiri  kapena  zitatu  : ndipo  2S 
mutaui,  kulanga  koposa  kotani  nanga  adzayesedwa 
woyenera  iye  amene  anapondereza  Mwana  wa  Mulungu, 
nayesa  mwazi  wa  chipangano  umene  anayeretsedwa 
nawo  chinthu  chosati  clia  pa  chokha,  nachitira  chipongwe 

IMzimu  wa  chisomo ; pakuti  timdziwa  Iye  amene  anati,  30 
kubwezera  chilango  nkwanga,  Ine  ndidzabwezera.  Ndi- 
po’nso,  Ambuye  adzaweruza  antbu  ache.  Kugwa  m’manja  31 
a Mulungu  wamoyo  nkoopsa. 

Koma  tadzikumbutsani  masiku  a kale,  m’mene’mo  32 
mutaunikidwa  mudapirira  chitsutsano  chachikuru  cha 
, zowawa ; pena  pochitidwa  chinthu  choyang’anira’po  ndi  33 
matonzo  ndi  zisautso ; pena’nso  polawana  nawo  iwo  ochi- 
tidwa  zotere.  Pakuti  munamva  chifundo  ndi  iwo  a 34 
m’ndende,  ndipo’nso  mudalola  mokondwera  kulanda  kwa 
chuma  chanu,  pozindikira  kuti  muli  nacho  nokha  chuma 
choposa  ndi  chokhalakhala.  Potero  musataya  kulimbika  35 
kwanu,  kumene  kuli  nacho  chobwezera  mphoto  chachi- 
kuru.  Pakuti  chikusowani  chipiriro,  kuti  pamene  mwa-  36 
chita  chifuniro  cha  Mulungu,  mukalandire  lonjezano. 

Pakuti  katsala  kanthawi  kakang’ onong’ ono,  37 

Ndipo  wakudza’ yo  adzqfika,  wosachedwa. 

Koma  wolungama  wanga’yo  adsakha/a  ndi  moyo  xoochokera  38 
m’ chikulupiriro : 

Ndipo  ngati  abicerera,  moyo  watiga  ulibe  kukondwcra 
mwa  iye. 

Koma  ife  si  ndife  a iwo  akubwerera  kulowa  chitayiko ; 39 
koma  a iwo  a chikulupiriro  cha  ku  chipulumutso  cha 
moyo. 

Mtima  wache  wa  chikulupiriro.  Okulupirira  a 
m’chipangano  chakale. 

Koma  chikulupiriro  ndicho  chikhazikitso  cha  zinthu  j j 
zoyembekezeka,  chiyesero  cha  zinthu  zosapenyeka. 
Pakuti  momwemo  akulu  anachitidwa  mboni.  Ndi  chiku-  2 
lupiriro  tizindikira  kuti  maiko  ndi  a mwamba  omwe,  3 
anakonzeka  ndi  mau  a Mulungu,  kotero  kuti  zinthu 
zopenyeka  sizinapangidwa  zochokera  mwa  zooneka’zo, 

Ndi  chikulupiriro  Abeli  anapereka  kwa  Mulungu  nsembe  4 
yoposa  idja  ya  Kaini,  imene  anachitidwa  mboni  nayo  kuti 
anali  wolungama ; nachita’po  mboni  Mulungu  pa  mitulo 

yache ; ndipo  momwemo  iye,  angakhale  adafa  alankhu- 

5 labe.  Ndi  chikulupiriro  Enoke  anatengedwa  kuti 
angaone  imfa ; ndipo  sanapezeka,  popeza  Mulungu 
adamtenga  : pakuti  asanamtenge,  anachitidwa  mboni  kuti 

6 anakondweretsa  Mulungu ; koma  wopanda  chikulupiriro 
sikutheka  kumkondweretsa ; pakuti  iye  wakudza  kwa 
Mulungu  adzikulupire  kuti  alipo,  ndi  kuti  ali  wobwezera 

7 mphoto  iwo  akumfuna  Iye.  Ndi  chikulupiriro  Nowa, 
pochenjezedwa  ndi  Mulungu  za  zinthu  zisanapenyeke, 
ndi  pochita  mantha,  anamanga  chingalawa  cha  kupulu- 
mutsa’mo  iwo'  a nyumiba  yache ; kumene  anatsutsa  nako 
dziko  la  pansi,  nakhala  wolowa-nyumba  wa  chilungamo 

8 chiri  monga  mwa  chikulupiriro.  Ndi  chikulupiriro 
Abrahamu,  poitanidwa,  anamvera  kuturuka  kumka  ku 
malo  amene  adzalandira  ngati  cholowa ; ndipo  anaturuka 

9 wosadziwa  kumene  akamka’ko.  Ndi  chikulupiriro  ana- 
khala  mlendo  ku  dziko  la  lonjezano,  losati  lache,  nakhalira 
m’mahema  pamodzi  ndi  Izake  ndi  Yakobo,  olowa-nyumba 

10  pamodzi  ndi  iye  a lonjezano  lomwe’lo ; pakuti  analindirira 
mudzi  wokhala  nawo  maziko,  mmisiri  wache  ndi  woma- 

11  nga  wache  ndiye  Mulungu.  Ndi  chikulupiriro  Sara 
yemwe  analandira  mphamvu  yakukhala  ndi  pakati,  pata- 
pita  nthawi  yache,  popeza  anamwerengera  Iye  amene 

12  adalonjeza,  wokulupirika ; mwa  ichi’nso  kudachokera 
kwa  mmodzi,  ndiye  ngati  wakufa,  aunyinji  ngati  nyenyezi 
za  mwamba,  ndi  ngati  mchenga,  uli  mbali  mwa  nyanja, 
osawerengeka. 

13  Iwo  onse  adamwalira  m’chikulupiriro,  osalandira 
malonjezano,  komatu  adawaona  ndi  kuwalankhula  kutali, 
nabvomereza  kuti  ali  alendo  ndi  ogonereza  pa  dziko. 

14  Pakuti  iwo  akunena  zotere  aonetsera’po  kuti  ali  kufuna 

15  dziko  likhale  lao.  Ndipotu  akadakumbukila  lidja’li 

16  adaturuka’mo  akadaona  njira  ya  kubwera’ko.  Koma 
tsopano  akhumba  lina  loposa,  ndilo  la  mwamba : mwa 
ichi  Mulungu  sachita  manyazi  nawo  poitanidwa  Mulungu 
wao  : pakuti  adawakonzera  mudzi. 

17  Ndi  chikulupiriro  Abrahamu,  poyesedwa,  anapereka 
nsembe  Isake,  ndipo  iye  amene  adalandira  malonjezano 

18  anapereka  mwana  wache  wa  yekha  ; amene  kudanenedwa 

19  za  iye,  kuti,  Pa  Izake  mbeu  yako  idzaitanidwa : poyesera 
iye  kuti  Mulungu  ngwokhoza  kuukitsa,  ngakhalc  kwa 
akufa ; kuchokera  komwe,  pa  chipipiritso,  anamlandira- 

20  ’nso.  Ndi  chikulupiriro  Isake  anadalitsa  Yakobo  ndi 

21  Esau,  zingakhale  za  zinthu  zirinkudza.  Ndi  chikulu- 

piriro  Yakobo,  pokhala  alinkufa,  anadalitsa  yense  wa  ana 
a Yosefe;  napembedza  potsamira  pa  muthu  wa  ndodo 
yache.  Ndi  chikulupiriro,  Yosefe,  pakumwalira,  anachula 
za  chiturukiro  cha  ana  a Israyeli ; nalamulira  za  mafupa 
ache.  Ndi  chikulupiriro  Mose,  pobadwa,  anabisidwa 
miyezi  itatu  ndi  akumbala,  popeza  anaona  kuti  ali  mwana 
wokongola ; ndipo  sanaopa  chilamuliro  cha  mfumu.  Ndi 
chikulupiriro  Mose,  atakula  msinku,  anakana  kuchedwa 
mwana  wache  wa  mwana  wamkazi  wa  Farao;  nasankhula 
kuchitidwa  zoipa  pamodzi  ndi  anthu  a Mulungu,  kosati 
kukhala  nazo  zokondweretsa  za  zoipa  nthawi ; nawerenga 
tonzo  la  Kristu  chuma  choposa  zolemera  za  Aigupto ; 
pakuti  anapenyerera  chobwezera  cha  mphoto.  Ndi 
chikulupiriro  anasiya  Aigupto,  wosaopa  mkwiyo  wa 
Mfumu : pakuti  anapirira  molimbika,  monga  ngati  kuona 
wosaoneka’yo.  Ndi  chikulupiriro  anachita  Paskha,  ndi 
kuwaza  kwa  mwazi,  kuti  wakuononga-ana  oyamba  anga- 
wakhudze  iwo.  Ndi  chikulupiriro  anaoloka  nyanja  Yofiira 
kupita  ngati  pa  mtunda : ndiko  a Aigupto  poyesa’nso 
anamizidwa.  Ndi  chikulupiriro  malinga  a Yeriko  adagwa 
adazungulidwa  masiku  asanu  ndi  awiri.  Ndi  chikulupiriro 
Rahabi  wa  dama’yo  sanaonongeka  pamodzi  ndi  osamvera- 
’wo,  popeza  analandira  azondi  ndi  mtendere.  Ndipo  ndinene 
chiani’nso  ? pakuti  idzandiperewera  nthawi  ndifotokozei’e 
za  Gideoni,  Baraki,  Samsoni,  Yefta;  za  Davide,  ndi 
Samueli  ndi  aneneri : amene  mwa  chikulupiriro  anagonje- 
tsa  maufumu,  anachita  chilungamo,analandira  malonjezano, 
anatseka  pakamwa  mikango,  nazima  mphamvu  ya  moto, 
napulumuka  lupanga  lokutwa,  analimbikitsidwa  pokhala 
ofoka,  anakula  mphamvu  ku  nkhondo,  anapitikitsa  magulu 
a nkhondo  yachilendo.  Akazi  analandira  akufa  awo  mwa 
kuuka’nso ; ndipo  ena  anakwapulidwa,  osalola  kuombole- 
dwa ; kuti  akalandire  kuuka’nso  koposa ; koma  ena 
anayesedwa  ndi  matonzo  ndi  zokwapulira,  ndipo’nso  ndende, 
ndi  kutsekeka  m’nyumba  ya  mdima ; anaponyedwa 
miyala,  anachekedwa  pakati,  anayesedwa,  anaphedwa  ndi 
lupanga,  anayendayenda  obvala  zikopa  za  nkhosa,  ndi 
zikopa  za  mbuzi,  nakhala  osowa,  osautsidwa,  ochitidwa 
zoipa,  (amene’wo  dziko  la  pansi  silinayenera  iwo),  osokerera 
m’mapululu,  ndi  mapiri,  ndi  mapanga,  ndi  mauna  a 
dziko.  Ndipo  iwo  onse  adachitidwa  mboni  mwa  chi- 
kulupiriro,  sanalandira  lonjezano’lo,  popeza  Mulungu 
adatikonzera  ife  kanthu  koposa,  kuti  iwo  asayesedwe 
amphumphu,  opanda  ife. 

Tipirire  angakhale  masautso  achuruka,  monga 
anatero  Kristu. 

"|  2 Chifukwa  chache  ife’nso,  popeza  tizingidwa  nawo 
mtambo  woukuru  wotere  wa  amboni,  titaye  cholemetsa 
chiri  chonse,  ndi  chimo’li  limangotizinga,  ndipo  titamange 

2 mwa  chipiriro  makani’wo  adatiikira,  ndi  kupenyerera 
woyambira  ndi  womariza  wa  chikulupiriro  chathu,  Yesu, 
amene’yo,  popenyana  chimwemwe  choikidwa’cho  pa  maso 
pache,  anapirira  mtanda,  nanyoza  manyazi,  nakhala  pa 
dzanja  lamanja  la  mpando  wachifumu  wa  Mulungu. 

3 Pakuti  talingirirani  iye  amene  adapirira  chitsutsano 
chotero  cha  ochimwa  potsutsana  nawo  iwo  okha,  kuti 

4 mungaleme  ndi  kukomoka  m’moyo  mwanu.  Simu- 

5 nakana  kufikira  mwazi,  pogwirana  nalo  chimo : ndipo 
mwaiwala  dandauliro  limene  linenana  nanu  monga  ndi 
ana, 

Mwana  wanga,  usayese  chopepuka  kulanga  kwa  Amhuye, 
Kapena  usakomoke  podzudzulidiva  ndi  Iye  ; 

6 Pakuti  iye  amene  Amhuye  amkonda  amlanga, 

Nakwapula  mivana  ali  yense  amlandira. 

7 Mumapirira  chifukwa  cha  kulangizidwa ; Mulungu 
achitira  inu  monga  ngati  ana ; pakuti  mwana  wanje 

8 amene  atate  wache  wosamlangiza  ? Koma  ngati  mu- 
khala  opanda  chilangizo,  chimene  onse  adalawa’ko, 

9 pamenepo  muli  a m’thengo,  si  ana  ai.  Koma’nso,  tinali 
nawo  atate  a tlmpi  la  nyama  lathu  akutilangiza,  ndipo 
tinawalemekeza ; kodi  sitidzagonjera  Atate  wa  mizimu 

10  koposa  nanga,  ndi  kukhala  ndi  moyo?  Pakutitu  iwo 
anatilangiza  masiku  owerengeka  monga  kudaoneka  bwino 
kwa  iwo ; koma  Iye  atero,  kukatipindulitsa,  kuti  tikala- 

1 1 ndirane  nawo  pa  chiyero  chache.  Chilangizo  chiri  chonse, 
pakuchitika,  sichimveka  chokondwetsa,  komatu  cho- 
wawa ; koma  chitatha,  chipereka  chipatso  cha  mtendere, 
kwa  iwo  ozoloweretsedwa  nacho,  ndicho  cha  chilungamo. 

12  Mwa  ichi  chirikani  manja  otambalala,  ndi  maondo  olo- 

13  bodoka ; ndipo  lambulani  miseu  yolunjika  yoyenda’mo 
mapazi  anu,  kuti  chotsimpina’cho  chisapatulidwe  m’njira, 
koma  chichiritsidwe. 

14  Londani  mtendere  ndi  anthu  onse,  ndi  chiyeretso, 
chimene,  akapanda  ichi,  palibe  mmodzi  adzaona  Ambuye : 

15  ndi  kuyang’anira  kuti  pangakhale  wina  wakuperewera 
chisomo  cha  Mulungu,  kuti  ungapuke  muzu  wina  wa 
kuwawa  mtima  nungabvute  inu,  ndipo  a unyinji  angade- 

tsedwe  nawo ; kuti  pangakhale  wachigololo,  kapena  1G 
wosadzipatula,  ngati  Esau,  amene  anagulitsa  kwa  mtanda 
umodzi  ukulu  wache  wobadwa  nawo.  Pakuti  mudziwa  17 
kuti’nso  pamene  anafuna  kulowa  dalitso’lo,  anakanidwa 
(pakuti  sanapeza  malo  akulapa),  angakhale  analifunafuna 
ndi  misozi. 

Pakuti  simunayandikira  phiri  lokhudzika,  ndi  lakupsya  18 
moto,  ndi  pa  kuda,  ndi  mdima,  ndi  namondwe,  ndi  mau  19 
a lipenga,  ndi  manenedwe  a mau,  manenedwe  amene 
iwo  adamva’wo  anapempha  kuti  asawaonjezere’po  mau ; 
pakuti  sanakhoza  kulola  cholamulidwa’cho,  Ingakhale  20 
nyama  ikakhudze  phiri’li,  idzaponyedwa  miyala ; ndipo  21 
maonekedwe’wo  anali  oopsa  otere,  kuti  Mose  anati,  Ndiopa- 
tu  ndi  kunthunthumira : komatu  mwayandikira  ku  phiri  22 
la  Zioni,  ndi  mudzi  wa  Mulungu  wa  moyo,  Yerusalemu 
wa  kumwamba,  ndi  kwa  unyinji  wochuruka  wa  angelo, 
ndi  kwa  msonkano  wa  onse,  ndi  mpingo  wa  obadwa  23 
oyamba  olembedwa  mwamba,  ndi  kwa  Mulungu  Woweruza 
wa  onse,  ndi  kwa  mizimu  ya  olungama  oyesedwa  amphu- 
mphu,  ndi  kwa  Yesu  Nkhoswe  wa  chipangano  chatsopano,  24 
ndi  kwa  mwazi  wa  kuwaza  wakulankhula  chokoma  cho- 
posa  mwazi  wa  Abeli.  Penyani  musakane  wolankhula’yo.  25 
Pakuti  ngati  iwo’wa  sanapulumuka,  pomkana  iye  amene 
anawachenjeza  pa  dziko,  koposatu  sitidzapulumuka 
ife,  odzipatulira  kwa  Iye  wa  kumwamba ; amene  mau  26 
ache  anagwedeza  dziko  pamenepo : koma  tsopano 

adalonjeza,  ndi  kuti,  Kamodzi’nso  ndidzagwedeza,  si 
dziko  lokha,  koma’nso  mwamba.  Ndipo  ichi,  chakuti  27 
kamodzi’nso,  chilozera  kusunta  kwache  kwa  zinthu 
zogwedezeka,  monga  kwa  zinthu  zopangidwa,  kuti 
zinthu  zosagwedezeka  zikhale.  Mwa  ichi  polandira  28 
ufumu  wosagwedezeka,  tikhale  nacho  chisomo,  chimene 
tikatumikire  nacho  Mulungu  komkondweretsa,  ndi  kumchi- 
tira  ideniu  ndi  mantha.  Pakuti  Mulungu  wathu  ndiye  29 
moto  wonyeka. 

Chikondi  cha  pa  abale  chikhalebe.  Musahvale  ku-j  3 
chereza  alendo : pakuti  mwa  ichi  ena  anachereza  angelo  2 
osachidziwa.  Kumbukilani  amsinga,  monga  amsinga  3 
anzao ; ochitidwa  zoipa,  monga  inu’nso  adatero  nanu 
m’thupi  la  nyama.  Ukwati  uchitidwe  ulemu  ndi  onse,  4 
ndi  pogonera  pakhale  posadetsedwa ; pakuti  adama  ndi 
achigololo  adzawaweruza  Mulungu.  Mtima  wanu  ukhale  5 
wosakonda  chuma ; zimene  muli  nazo  zikukwanireni ; 
pakuti  Iye  anati,  Sindidzakusiya  konse,  kungakhale  kuku- 

6 taya,  sindidzakutaya  nditu.  Kotero  kuti  tinena  moli- 
mbika  mtima, 

Mtandizi  wanga  ndii/e  A rnbuye  ; sindidzaopa : 
Adzandichitira  chiani  munthu  ? 

7 Kumbukilani  otsogoleri  anu,  amene  analankhula  nanu 
Mau  a Mulungu ; ndipo  poyang’anira  chitsiriziro  cha 

8 mayendedwe  awo  mutsanze  chikulupiriro  chao.  Yesu 
Kristu  ali  yemwe’yo  dzulo,  ndi  lero  ndi  ku  nthawi  zonse. 

9 Musatengedwe  ndi  mapunzitso  a mitundu  mitundu,  ndi 
achilendo ; pakuti  nkokoma  kuti  mtima  ukhazikike  ndi 
chisomo ; kosati  ndi  zakudya,  zimene  iwo  adazitsata 

10  sanapindula  nazo.  Tiri  napo  potirapo  nsembe,  pamene 
iwo  akutumikira  chihema  alibe  ulamuliro  wa  kudya’ko. 

1 1 Pakuti  matupi  a nyama  zidja,  mwazi  wao  umatengedwa 
ndi  mkulu  wansembe  kulowa  m’malo  oyera,  chifukwa 

12  cha  zoipa,  amathenthedwa  kunja  kwa  tsasa.  Mwa  ichi 
Yesu’nso,  kuti  akayeretse  anthu’wo  mwa  mwazi  wa  Iye 

13  yekha  adamva  chowawa  kunja  kwa  chipata.  Chifukwa 
chache  titurukire  kwa  Iye  kunja  kwa  tsasa  osenza  tonzo 

14  lache.  Pakuti  pano  tiribe  mudzi  wokhalitsa,  komatu 

15  tifunafuna  ulinkudza’wo.  Potero,  mwa  Iye,  tipereke 
chiperekere  nsembe  ya  kuyamika  Mulungu,  ndiyo,  chi- 

16  patso  cha  milomo  yobvomereza  dzina  lache.  Koma 
musaiwale  kuchitira  chokoma  ndi  kugawira  ena ; pakuti 

17  nsembe  zotere  Mulungu  akondwera  nazo.  Mverani 
atsogoleri  anu,  ndipo  muwagonjere ; pakuti  alindirira 
moyo  wanu,  monga  akuwerengera ; kuti  akachite  ndi 
chimwemwe,  osati  mwa  chisoni : pakuti  ichi  sichikupi- 
ndulitsani  inu. 

18  Mutipempherere  ife ; pakuti  takopeka  mtima  kuti 
tiri  nacho  chikumbu  mtima  chokoma,  pofuna  kukhala 

19  nawo  makhalidwe  abwino.  Ndipo  ndikudandaulirani  ko- 
posa  kuchita  ichi,  kuti  kubwera  kwanga  kwa  inu 
kufulumidwe. 

20  Koma  Mulungu  wa  mtendei'e  amene  anabwera  naye 
woturuka  mwa  akufa  mbusa  wamkuru  wa  nkhosa  ndi 
mwazi  wa  chipangano  chosatha,  ndiye  Ambuye  wathu 

21  Yesu,  akuyeseni  inu  opanda  chii'ema  m’chinthu  chiri 
chonse  chabwino,  kuti  muchite  chifuniro  chache ; ndi 
kuchita  mwa  ife  chomkondweretsa  pa  maso  pache,  mwa 
Yesu  Kristu ; kwa  iye’yu  ukhale  ulemerei'o  ku  nthawi 
za  nthawi.  Amen. 

22  Koma  ndidandaulira  inu,  abale,  lolani  mau  a chida- 

ndauliro ; pakuti’nso  ndalembera  inu  mwa  chidule. 
Zindikirani  kuti  mbale  wathu  Timoteo  wamasulidwa ; 23 
pamodzi  ndi  iye,  ngati  akudza  msanga  ndidzakuonani 
inu. 

Lankhulani  atsogoleri  anu  onse,  ndi  oyera  mtima  24 
onse.  Akulankhulani  iwo  a ku  Italiya. 

Chisomo  chikhale  ndi  inu  nonse.  Amen.  25 


KALATA  WA  YAKOBO  MTUMWI 
WOLEMBERA  KWA  ANTHU  ONSE 

Yakobo,  kapolo  wa  Mulungu  ndi  wa  Ambuye  Yesu  "| 
Kristu,  kwa  mafuko  khumi  ndi  awiri  a m’chibalaliko, 
ndikulankhulani. 

Za  mayesero. 

Muchiyesere  chimwemwe  chokha,  abale  anga,  mmene  2 
mukugwa  m’mayesero  a mitundu ; pozindikira  kuti  chiye-  3 
sedwe  cha  chikulupiriro  chanu  chichitira  chipiriro.  Koma  4 
chipiriro  chikhale  nayo  nchito  yache  yamphumphu,  kuti 
mukakhale  amphumphu  ndi  opanda  chirema,  osasowa 
kanthu  konse. 

Koma  wina  wa  inu  ikamsowa  nzeru,  apemphe  kwa  5 
Mulungu,  amene  apatsa  kwa  onse  modzala  manja,  niwo- 
satonza ; ndipo  adzampatsa  iye.  Koma  apemphe  ndi  6 
chikulupiriro,  wTosakayika  konse  ; pakuti  wokayika’yo  afa- 
nana  ndi  funde  la  nyanja  lotengeka  ndi  mphepo  ndi 
kuwinduka  nayo.  Pakuti  asayese  munthu  uyu  kuti  7 
adzalandira  kanthu  kwa  Ambuye ; munthu  wa  mitima  8 
iwiri  akhala  wosinkasinka  pa  njira  zache  zonse. 

Koma  mbale  wopepuka  adzitamandii'e  pa  ukulu  9 
wache ; ndi  wra  chuma  pa  chipeputso  chache ; kuti  apita  10 
monga  lua  la  udzu.  Pakuti  laturuka  dzua  ndi  kuthentha  11 
kwrache,  ndipo  laumitsa  udzu ; ndipo  lathothoka  lua  lache, 
ndi  ukoma  wa  maonekedwe  ache  wraonongeka  ; kotero’nso 
wachuma  adzafota  m’mayendedwe  ache. 

Wodala  munthu  wakupirira  poyesedwa ; kuti  pamene  1 2 
wabvomerezeka,  adzalandira  korona  wa  moyo,  amene 
Ambuye  adalonjezera  iwo  akumkonda  Iye.  Munthu  13 
poyesedwa,  asanene,  Ndiyesedwra  ndi  Mulungu  : pakuti 

Mulungu  sakhoza  kuyesedwa  ndi  zoipa,  ndipo  Iye  mwini 

14  sayesa  munthu  : koma  munthu  ali  yense  ayesedwa 

pamene  chilakolako  chache  cha  iye  mwini  chimkokera, 

15  nichimnyenga.  Pamenepo  chilakolako’cho  chitaima, 
chibala  uchimwo  ; ndipo  uchimwo,  utakula  msinku,  ubala 

16  imfa.  Musanyengedwe,  abale  anga  okondedwa.  Mphatso 

1 7 iri  yonse  yabwino,  ndi  chininko  chiri  chonse  champhumphu 
zichokera  kumwamba,  zotsika  kwa  Atate  wa  mauniko, 
amene  alibe  chisanduliko,  kapena  mtunzi  wa  chitembenu- 

18  kiro.  Mwa  chifuniro  chache  mwini  anatibala  ife  ndi  mau 
a choonadi,  kuti  tikakhale  ife  ngati  zipatso  zoyamba  za 
zolengedwa  zache. 

Tikhale  ochita  mau. 

19  Mudziwa,  abale  anga  okondedwa.  Koma  muntliu  ali 
yense  akhale  wocliera  khutu,  wodeka  polankhula,  wodeka 

20  kupsa-mtima.  Kuti  mkwiyo  wa  munthu  suchita  chi- 

21  lungamo  cha  Mulungu.  Mwa  ichi,  mutabvula  chinyanso 
chonse  ndi  chisefukiro  cha  choipa,  landirani  ndi  chifatso 
mau  ookedwa  mwa  inu,  okhoza  kupulumutsa  moyo  wanu. 

22  Khalani  akuchita  mau,  osati  akumva  okha,  ndi  kudzinyenga 

23  nokha.  Pakuti  ngati  munthu  ali  wakumva  mau,  wosati 
wakuchita,  iye’yu  afanana  ndi  munthu  wakuyang’anira 

24  nkhope  yache  ya  chibadwidwe  chaehe  m’kalirole  ; pakuti 
wadziyang’anira  yekha,  nachoka,  naiwala  pompadja  anali 

25  wotani.  Koma  iye  wakupenyerera  m’malamulo  amphu- 
mphu,  ndiwo  a ufulu,  natero  chipenyerere,  amene’yo, 
posakhala  wakumva  wakuiwala,  komatu  wakuchita 

26  nchito,  adzakhala  wodala  m’kuchita  kwache.  Ngati  wina 
adziyesera  ali  wopembedza  Mulungu,  ndiye  wosamanga 
lilime  lache,  koma  adzinyenga  mtima  wache,  kupembedza 

27  kwache  kwa  munthu’yu  nkopanda  pache.  Mapembedze- 
dwe  oyera  ndi  osadetsa  pa  maso  pa  Mulungu  ndi  Atate 
ndiwo,  kucheza  ndi  ana  amasiye,  ndi  akazi  amasiye 
m’chisautso  chao,  ndi  kudzisungira  mwini  wosachitidwa 
mawanga  ndi  dziko  la  pansi. 

Asachite  tsankhu  pakati  pa  anthu. 

2 Abale  anga,  musakhale  nacho  chikulupiriro  cha 
Ambuye  wathu  Yesu  Kristu,  Ambuye  wa  ulemerero,  ndi 

2 kusamala  maonekedwe.  Pakuti  akalowa  m’mosonkhanira 
mwanu  munthu  wobvala  mphete  ya  chikudu,  ndi  chobvala 
ehokometsetsa,  ndipo  akalowa’nso  munthu  wosauka  ndi 

3 chobvala  chodetsa ; ndipo  mukapenyerera  iye  wobvala 

ehokometsetsa,  ndipo  mukati  naye,  Iwe  ukhale  apa 
pabwino ; ndipo  mukati  kwa  wosauka’yo,  Iwe,  ima  uko, 
kapena  khala  pansi  pa  mpando  wa  mapazi  anga ; kodi  4 
simunasiyanitsa  mwa  inu  nokha,  ndi  kukhala  oweruza 
oganizira  zoipa  ? Mverani,  abale  anga  okondedwa ; 5 

Mulungu  sanasankha  kodi  osauka  a dziko  la  pansi  akhale 
olemera  ndi  chikulupiriro,  ndi  olowa-nyumba  a ufumu 
umene  adaulonjeza  kwa  iwo  akumkonda  lye  ? Koma  inu  6 
munanyoza  munthu  wosauka.  Kodi  sakusautsani  inu  a 
chuma,  nakukokerani  iwo’wa  ku  mabwalo  a xnirandu? 
Kodi  sachitira  mwano  iwo’wa  dzina  lokoma’li  muitanidwa  7 
nalo  ? Koma  ngati  muchita  chikwanirire  lamulo’lo  lachi-  8 
fumu,  monga  mwa  malembo,  Udzakonda  mnzako  monga 
udzikonda  wekha,  muchita  bwino  : koma  ngati  musamala  9 
maonekedwe,  muchita  kuchimwa,  ndipo  mutsutsidwa  ndi 
malamulo  monga  olakwa.  Pakuti  amene  ali  yense  anga-  10 
sunge  malamulo  onse,  koma  akakumudwa  pa  limodzi, 
iye’yu  wachimwira  onse.  Pakuti  Iye  wakuti,  Usachite  11 
chigololo,  anati’nso,  Usaphe.  Ndipo  ukapanda  kuchita 
chigololo,  koma  ukapha,  wakhala  wolakwira  malamulo. 
Lankhulani  motero,  ndipo  chitani  motero,  monga  anthu  1 2 
amene  adzaweruzidwa  ndi  malamulo  a ufulu.  Pakuti  13 
chiweruziro  chiribe  chifundo  kwa  iye  amene  sanachita 
chifundo : chifundo  chidzitamandira  kutsutsana  nacho 
chiweruziro. 

Chikulupiriro  chopanda  nchito  zache  chikhala 
chopanda  pache. 

Chipindulo  chache  nchiani,  abale  anga,  munthu  14 
akanena,  ndiri  nacho  chikulupiriro,  koma  alibe  nchito? 
Kodi  chikulupiriro’cho  chikhoza  kumpulumutsa  iye  ? 
Mbale  kapena  mlongo  akakhala  wamai'iseche,  nichika-  15 
msowa  chakudya  cha  tsiku  lache,  ndipo  wina  wa  inu  16 
akanena  nawo,  Mukani  ndi  mtendere,  mupfunde,  nimu- 
khute ; koma  simuwapatsa  iwo  zosowa  za  pa  thupi ; 
kupindula  kwache  nchiani  ? Momwemo’nso  chikulupiriro,  17 
chikapanda  kukhala  nazo  nchito,  chikhala  chakufa  mkati 
mwache’mo.  Koma  wina  akati,  Iwe  uli  nacho  chikulu-  18 
pii’iro,  ndipo  ine  ndiri  nazo  nchito ; undionetse  ine 
chikulupiriro  chako  chopanda  nchito  zako,  ndipo  ine  ndi- 
dzakuonetsa  iwe  chikulupiriro  changa  choturuka  m’nchito 
zanga.  Ukulupirira  iwe  kuti  Mulungu  ali  mmodzi ; 19 
uchita  bwino  ; ziwanda  zikulupirira’nso,  ndipo  zinthunthu- 
mira.  Koma  ufuna  kuzindikira  kodi,  muntliu  wopanda  20 

pache  iwe,  kuti  chikulupiriro  chopanda  nchito  chiri  chabe  ? 

21  Abrahamu  atate  wathu,  sanayesedwa  wolungama  kodi 
ndi  nchito,  padja  adapereka  mwana  wache  Izake  nsembe 

22  potirapo  nsembe  ? Upenya  kuti  chikulupiriro  chidachita 
pamodzi  ndi  nchito  zache,  ndipo  moturuka  mwa  nchito 

23  chikulupiriro  chidayesedwa  champhumphu ; ndipo  ana- 
kwaniridwa  malembo  onena’wa,  Ndipo  Abrahamu  ana- 
kulupirira  Mulungu,  ndipo  kudawerengedwa  kwa  iye 
chilungamo ; ndipo  anachedwa  bwenzi  la  Mulungu. 

24  Mupenya  kuti  munthu  ayesedwa  wolungama  ndi  nchito 

25  yache,  kosati  ndi  chikulupiriro  chokha.  Ndipo  momwe- 
mo’nso  sanayesedwa  wolungama  kodi  Rahabi  mkazi  wa 
dama’yo  ndi  nchito,  popeza  adalandira  amitenga,  nawatu- 

26  rutsa  adzere  njira  yina  ? Pakuti  monga  thupi  lopanda 
mzimu  liri  lakufa,  kotero’nso  chikulupiriro  chopanda 
nchito  chiri  chakufa. 

Adzichenjere  pakamwa  pao. 

3  Musakhale  apunzitsi  ambiri,  abale  anga,  podziwa  kuti 

2 tidzalangika  koposa.  Pakuti  timakumudwa  tonse  pa 
zinthu  zambiri.  Munthu  akapanda  kukumudwa  pa  mau, 
iye  ndiye  munthu  wamphumphu,  wokhoza  kumanga’nso 

3 thupi  lonse.  Koma  ngati  tiikire  akavalo  zogwirira  mka- 
mwa  mwao,  akatimvere,  tipotoloza’nso  thupi  lao  lonse. 

4 Taonani,  zombo’nso,  zingakhale  zazikuru  zotere,  nizite- 
ngedwa  ndi  mphepo  zolimba,  zipotozeka  ndi  tsigiro 
laling’ono  nditu,  kumene  kuli  konse  afuna  wogwira 

5 tsigiro.  Kotero  lilime’nso  liri  ehiwalo  chaching’ono, 
ndipo  lidzikuzira  zazikuru.  Taonani,  kamoto  kakang’ono 

6 kayatsa  nkhuni  zambiri  nanga  ! Ndipo  lilime  ndi  moto : 
ngati  dziko  la  chisalungamo  mwa  ziwalo  zathu  laikika 
lilime,  ndili  lodetsa  thupi  lonse,  niliyatsa  mayendedwe  a 

7 chibadwidwe,  ndipo  liyatsidwa  ndi  gehena.  Pakuti 
mtundu  uli  wonse  wa  nyama  ndi  wa  mbalame’nso,  wa 
zokwawa,  ndi  wa  za  m’nyanja,  zimazoleweretsedwa,  ndipo 

8 zazoloweretsedwa  ndi  anthu : koma  lilime  palibe  munthu 
akhoza  kulizoloweretsa : liri  choipa  chotakataka,  lodzala 

9 ndi  ululu  wakupha.  Timadalitsa  Ambuye  ndi  Atate 
nalo ; nalo’nso  timatemberera  anthu,  okhala  monga  mwa 

10  mafanizidwe  a Mulungu : mochokera  mkamwa  mom- 
wemo  muturuka  dalitso  ndi  temberero.  Abale  anga,  izi 

11  siziyenera  kutero.  Kodi  cliitsime  chiturutsira  pa  una 

12  womwe’wo  madzi  otsechemera  ndi  owawa  ? Kodi  mkuyu 
ukhoza  kubala  azitona,  abale  anga,  kapena  mpesa  kubala 

nkhuyu?  Kotero  madzi  a mchere  sakhoza  kuturutsa 
otsekemera. 

Nzeru  yocliokera  Kumwamba. 

Ndani  ali  wanzeru,  ndi  waluso  mwa  inu  ? Aonetsere  13 
ndi  mayendedwe  ache  abwino  nchito  zache  mu  nzeru 
yofatsa.  Koma  mukakhala  nayo  nsanje  yowawa,  ndi  14 
chotetana  m’mtima  mwanu,  musadzitamandira,  ndipo 
musamanama  potsutsana  nacho  choonadi.  Nzeru  iyi,  15 
sindiyo  yotsika  kumwamba,  komatu  iri  ya  pa  dziko,  ya 
chifuniro  cha  mbadwidwe,  ya  ziwanda.  Pakuti  pomwepo  16 
pakakhala  nsanje  ndi  zotetana,  pamenepo  pali  chisoko- 
nekero  ndi  chochita  choipa  chiri  chonse.  Koma  nzeru  17 
yochokera  kumwamba  ikhala  yoyera  poyamba,  ndipo’nso 
ya  mtendere,  yaulere,  yomvera  bwino,  yodzala  chifundo, 
ndi  zipatso  zabwino,  yopanda  tsankhu;  yosadzikometsera 
pa  maso.  Ndipo  chipatso  cha  chilungamo  chifesedwa  18 
mu  mtendere  kwa  iwo  akuchita  mtendere. 

Adziletse  pofunafuna  zoipa  mu  mtima. 

Zichokera  kuti  nkhondo,  zichokera  kuti  zolimbana  4 
mwa  inu  ? Kodi  sizichokera  ku  zikhumbitso  zanu  zochita 
nkhondo  m’ziwalo  zanu  ? Mulakalaka,  ndipo  zikusowani : 2 

mukupha,  nimuchita  nsanje,  ndipo  simukhoza  kupeza : 
mulimbana,  nimuchita  nkhondo  ; mulibe  kanthu,  chifukwa 
simupempha.  Mupempha,  ndipo  simulandira,  popeza  3 
mupemplia  koipa,  kuti  mukachimwaza  pochita  zikhu- 
mbitso  zanu.  Akazi  a chigololo  inu,  kodi  simudziwa  kuti  4 
ubwenzi  wa  dziko  la  pansi  uli  udani  ndi  Mulungu? 
Potero,  iye  amene  afuna  kukhala  bwenzi  la  dziko  la  pansi 
adziika  mdani  wa  Mulungu.  Kapena  muyesa  kodi  kuti  5 
malembo  angonena  chabe?  Kodi  Mzimu’wo  adaukhalitsa 
mwa  ife  ukhumbitsa  kuchita  nsanje?  Koma  apatsa  chi-  6 
somo  choposa.  Potero  anena  malembo,  Mulungu  akaniza 
odzikuza,  koma  apatsa  chisomo  odzichepetsa.  Potero  7 
mverani  Mulungu ; koma  kanizani  Mdierekezi,  ndipo 
adzakuthawani  inu.  Yandikirani  kwa  Mulungu,  ndipo  8 
adzayandikira  kwa  inu.  Sambani  manja,  ochimwa  inu ; 
yeretsani  mitima,  a mitima  iwiri  inu.  Khalani  osautsidwa  9 
ndipo  lirani,  ndipo  lirani  misozi ; kuseka  kwanu  kusandu- 
ke  kulira,  ndi  chimwemwe  chanu  chisanduke  chisoni. 
Dzichepetseni  pa  maso  pa  Ambuye,  ndipo  adzakukwezani.  10 

Musamanenezane,  abale.  Woneneza  mbale,  kapena  11 
woweruza  mbale  wache,  aneneza  malamulo,  naweruza 

malamulo : koma  ngati  uweruza  malamulo,  suli  woehita 

12  malamulo,  komatu  woweruza.  Woika  malamulo  ndi 
woweruza  ndiye  mmodzi,  ndiye  amene  akhoza  kupulu- 
mutsa  ndi  kuononga : koma  iwe  woweruza  mnzako 
ndiwe  ani? 

Zimene  tifuna  kuzichita  koma  sizichitika. 

13  Nanga  tsono,  inu  akunena,  Lero  kapena  mawa  tidzapita 
kulowa  ku  mudzi  wakuti  wakuti,  ndipo  tidzagonera’ko  ndi 

14  kutsatsa  malonda,  ndi  kupindula  nawo ; inu  amene  simu- 
dziwa  chimene  chidzagwa  mawa.  Moyo  wanu  uli  wotani  ? 
Pakuti  muli  utsi,  wakuonekera  kanthawi,  ndipo  pamenepo 
ukanganuka. 

15  Mukadanena  inu,  Akalola  Mulungu,  ndipo  tikakhala 

16  ndi  moyo,  tidzachita  kakuti  kakuti.  Koma  tsopano 
roudzitamandira  m’kudzikuza  kwanu ; kudzitamandira 

17  kuli  konse  kotero  nkoipa.  Potero  kwa  iye  amene  wodzi- 
wa  kuchita  bwino,  ndipo  sachita,  kwa  iye  kuli  chimo. 

Chitsutso  cha  pa  achuma  ouma  mtima. 

5  Nanga  tsono  achuma  inu,  lirani  ndi  kupfuula  chifukwa 

2 cha  masautso  anu  akudza  pa  inu.  Chuma  chanu  chaola 

3 ndi  zobvala  zanu  zadjiwa  ndi  njenjete.  Chikudu  chanu 
ndi  ntumbii’i  zanu  zachita  zimbiri,  ndipo  zimbiri  zao 
zidzachita  mboni  zoneneza  inu,  ndipo  zidzadya  nyama 
yanu  ngati  moto.  Mwadzikundikira  chuma  masiku 

4 otsiriza.  Taonani,  mphoto  ya  anchito’wo  anasenga 
m’minda  yanu,  yosungidwa  ndi  inu  powanyenga,  ipfuula; 
ndipo  mapfuulo  a osenga’wo  adalowa  m’makutu  a 

5 Ambuye  wa  Sabaoti.  Mwadyerera  pa  dziko,  ndipo  mwa- 
chita  zokukondweretsani ; mwadyetsa  mitima  yanu  m’tsiku 

6 la  kupha.  Munamtsutsa,  munapha  wolungama’yo,  iye 
sakaniza  inu. 

Apirire.  Za  kulumhira,  Kupemphera,  Kusa- 
nduka-mtima. 

7 Potero,  lezani  mtima,  abale,  kufikira  kudza  kwache 
kwa  Ambuye.  Taonani,  wolima  munda  alindira  chipatso 
chofunikatu  cha  dziko,  ndi  kuleza  mtima  nacho  kufikira 

8 chikalandira  mvula  ya  myundo  ndi  masika.  Lezani 
mtima  inu’nso,  limbitsani  mitima  yanu ; kuti  kudza 

9 kwache  kwa  Ambuye  kuyandikira.  Musaipidwe,  wina  ndi 
mnzache,  abale,  kuti  mungaweruzidwe.  Taonani,  wowe- 

10  ruza  aima  pa  khomo.  Tengani  abale,  chitsanzo  cha 

kumva  zowawa  ndi  kuleza  mtima,  aneneri  amene  anala- 
nkhula  m’dzina  la  Ambuye.  Taonani  tiwayesera  odala 
opirira’wo ; mudamva  za  chipiriro  cha  Jobo,  ndipo 
mwaona  chitsiriziro  cha  Ambuye,  kuti  Ambuye  ali 
wodzala  chikondi,  ndi  wachifundo. 

Koma  makamaka,  abale  anga,  musalumbire,  kunga- 
khale  kucliula  mwamba  kapena  dziko,  kapena  lumbiro  lina 
liri  lonse ; koma  inde  wanu  akhale  inde,  ndi  iai  wanu 
akhale  iai ; kuti  mungagwe  m’chiweruziro. 

Kodi  wina  wa  inu  akumva  zowawa?  Apemphere. 
Kodi  wina  asekera  ? Ayimbire.  Pali  wina  kodi  adwala 
mwa  inu?  Adziitanire  oyang’anira  a mpingo,  ndipo 
apemphere  pa  iye,  atamdzoza  ndi  mafuta  m’dzina  la 
Ambuye ; ndipo  pemphero  la  chikulupiriro  lidzapulu- 
mutsa  wodwala’yo,  ndipo  Ambuye  adzamukitsa ; ndipo 
ngati  adachita  machimo  adzakululukidwa  kwa  iye. 
Chifukwa  chache  mubvomerezane  wina  ndi  mnzache  zoipa 
zanu,  ndipo  mupempherere  wina  kwa  mnzache  kuti 
muchiritsidwe.  Pemphero  la  munthu  wolungama  likhoza 
kwakukuru  m’machitidwe  ache.  Eliya  anali  munthu 
wakumva  zomwe’zi  tizimva  ife,  ndipo  anapemphera  chi- 
pempherere  kuti  isabvumbe  mvula ; ndipo  siinagwa 
mvula  pa  dziko  zaka  zitatu  kudza  miyezi  isanu  ndi 
umodzi.  Ndipo  anapemphera’nso ; ndipo  m’mwamba 
munatsika  mvula,  ndipo  dziko  lidabala  zipatso  zache. 

Abale  anga,  ngati  wina  wa  inu  asochera  posiyana 
ndi  choonadi,  ndipo  ambweza  iye  mnzache ; azindikire, 
kuti  iye  amene  abweza  wochimwa  ku  njii*a  yache  yoso- 
chera  adzapulumutsa  munthu  kwa  imfa,  ndipo  adzabvu- 
ndikira  machimo  aunyinji. 


KALATA  WOYAMBA  WA  PETRO 
MTUMWI  WOLEMBERA  KWA 
ANTHU  ONSE 

Petro,  mtumwi  wa  Yesu  Kristu,  kwa  osankhidwa  aku- 
khala  alendo  a chibalaliko  a ku  Ponto,  Galatiya,  Kapa- 
dokiya,  Asiya,  ndi  Bituniya,  monga  mwa  kudziweratu 
kwa  Mulungu  Atate,  m’chiyeretso  cha  Mzimu,  chochitira 
chimvero,  ndi  kuwaza  kwa  mwazi  wa  Yesu  Kristu : Chi- 
somo  kwa  inu,  ndi  mtendere  zichurukire. 

Chiyamiko  chifukwa  cha  chipulumutso. 

3 Wodalitsika  Mulungu  ndiye  Atate  wa  Ambuye  wathu 
Yesu  Kristu,  Iye  amene,  monga  mwa  chifundo  chache 
chachikuru,  anatibala’nso  ku  chiyembekezo  cha  moyo, 

4 mwa  kuuka’nso  kwa  akufa  kwa  Yesu  Kristu ; kuti  tila- 
ndire  cholowa  chosabvunda  ndi  chosadetsa  ndi  chosafota, 

5 chosungika  m’mwamba  kwa  inu,  amene  musungidwa  ndi 
mphamvu  ya  Mulungu  mwa  chikulupiriro,  kufikira 
chipulumutso  chakonzeka  kukabvumbulutsidwa  nthawi 

6 yotsiriza.  Mmenemo  mukondwera,  kungakhale  tsopano 
kanthawi,  ngati  kuyenera,  mukachitidwe  chisoni  ndi 

7 mayesero  a mitundu  mitundu,  kuti  mayesedwe  a chikulu- 
piriro  chanu,  ndiwo  a mtengo  wache  woposa  wa  chikudu 
chimene  chingotayika,  chingakhale  chiyesedwa  ndi  moto, 
akapezedwe  ochitira  chiyamiko  ndi  ulemerero  ndi  ulemu 

8 pa  bvumbulutso  la  Yesu  Kristu ; amene  mungakhale 
simunamuona  mumkonda ; amene  mungakhale  simu- 
mpenya  tsopano,  pokulupirira,  mukondwera  naye  ndi 

9 chimwemwe  chosaneneka,  ndi  cha  ulemerero : ndi  kula- 
ndira  chitsiriziro  cha  chikulupiriro  chanu,  ndicho  chipu- 

10  lumutso  cha  moyo  wanu.  Kunena  za  chipulumutso  ichi 
anafunafuna  nasantula  aneneri,  pakunenera  za  chisomo 

11  chikudzerani ; ndi  kusantula  nthawi  iti,  kapena  nthawi 
yanje  Mzimu  wa  Kristu  wokliala  mwa  iwo  unalozera, 
pakuchitiratu  mboni  za  masautso  a Kristu,  ndi  ulemerero 

12  wotsatana  nawo.  Kwa  iwo  amene  kudabvumbulutsidwa, 
kuti  sanadzitumikira  iwo  okha,  koma  inu,  ndi  zinthu  izi, 
zimene  zauzidwa  kwa  inu  tsopano,  mwa  iwo  amene 
anakulalikirani  Utenga  Wabwino  mwa  Mzimu  Woyera, 
wotumidwa  kuchokera  kumwamba ; zinthu  izi  angelo 
alakalaka  kusuzumira’mo. 

Awadandaulira  atsate  chiyeretso. 

13  Mwa  ichi,  podzimanga  m’chuuno,  ponena  za  mtima 
wanu,  mukhale  odzisunga,  nimuyembekeze  konse  konse 
chisomo  chirikutengedwa  kwa  inu  m’bvumbulutso  la  Yesu 

14  Kristu  ; monga  ana  omvera  osadzifanizitsa’nso  ndi  zilako- 

15  lako  zakale,  pokhala  osadziwa  inu : komatu  monga  iye 
wakuitana  inu  ali  woyera  mtima  khalani  inu’nso  oyera 

16  mtima  m’makhalidwe  anu  onse ; popeza  kwalembedwa, 
Mudzakhala  oyera  mtima ; kuti  ine  ndine  woyera  mtima. 

17  Ndipo  mukaitana  ngati  Atate,  iye  amene  aweruza  monga 
mwa  nchito  ya  yense,  wopanda  tsankhu,  khalani  ndi 

18  mantha  nthawi  ya  chilendo  chanu  ; podziwa  kuti  simuna- 

omboledwa  ndi  zobvunda,  chikudu  ndi  ntumbiri,  kusiyana 
nawo  makhalidwe  anu  a chabe  ochokera  kwa  makolo  anu ; 
koma  ndi  mwazi  wa  mtengo  wache  wapatali  monga  wa 
mwana  wankhosa  wopanda  chirema,  ndi  wopanda  banga, 
ndiwo  mwazi  wa  Kristu : amene  anazindikirikatu  lisana- 
khazikike  dziko  la  pansi,  koma  anaonetsedwa  pa  chitsiri- 
ziro  cha  nthawi,  chifukwa  cha  inu  amene  mwa  Iye 
mukulupirira  Mulungu  wakumukitsa  lye  kwa  akufa,  ndi 
kumpatsa  Iye  ulemerero ; kotero  kuti  chikulupiriro  chanu 
ndi  chiyembekezo  chanu  chikhale  pa  Mulungu.  Popeza 
mwayeretsa  moyo  wanu  pakumvera  choonadi  kuti  muka- 
konde  abale  ndi  chikondi  chosanyenga,  mukondane 
kweni  kweni  kuchokera  ku  mtima ; inu  amene  mudaba- 
dwa’nso,  osati  ndi  mbeu  yoola,  komatu  yosaola,  mwa 
mau  a Mulungu  amoyo  ndi  okhalitsa. 

Popeza, 

Thupi  la  nyama  liri  lonse  liri  ngati  udzu, 

Ndi  ulemerero  wache  wonse  ngati  lua  /a  udzu. 

Udzu’wo  ungofota,  ndi  lua  lache  lingogwa  ; 

Koma  mau  a Mulungu  akhala  chikhalire. 

Ndipo  mau  olalikidwa  kwa  inu  ndi  awo. 

Momwemo  pakutaya  choipa  chonse,  ndi  chinyengo 
chonse,  ndi  maonekedwe  onyenga,  ndi  nsanje,  ndi  masi- 
njiriro  onse,  lirirani  monga  makanda  a lero  mkaka 
woyenera,  wopanda  chinyengo,  kuti  mukakule  nawo 
kufikira  chipulumutso ; ngati  mwalawa  kuti  Ambuye  ali 
wokoma  mtima ; amene  pakudza  kwa  Iye,  mwala  wa 
moyo,  wokanidwatu  ndi  anthu,  koma  ndi  Mulungu  wosa- 
nkhika,  waulemu,  inu’nso  ngati  miyala  ya  moyo  mumangi- 
dwa  nyumba  ya  uzimu,  kuti  mukhale  ansembe  oyera 
mtima,  kukapereka  nsembe  zauzimu,  zolandiridwa  ndi 
Mulungu  mwa  Yesu  Kristu.  Chifukwa  kwalembedwa 
m’lembo, 

Taona,  ndiika  m’Zioni  micala  wotsiriza  wa  pa  ngondya, 
wosankhika,  wa  mtengo  wache ; 

Ndipo  wokulupira  pa  Iye  sadzanyazitsidwa. 

Kwa  inu  tsono  akukulupira,  uli  wa  mtengo  wache  : koma 
kwa  iwo  osakulupirira, 

Micala  umene  omanga’wo  anaukana, 

Womwe’wo  unayesedwa  muthu  wa  ngondya  ; 

ndipo, 

Mwala  wa  kukumudwa  naico,  ndi  tanlwe  la  kukodwa’ po  ; 

kwa  iwo  akukumudwa  ndi  mau,  pokhala  osamvera, 
9 kumeneko’nso  adaikidwa’ko.  Koma  inu  ndinu  chibadwi 
chosankhika,  ansembe  a chifumu,  mtundu  woyera  mtima, 
anthu  a mwini  wache,  kotero  kuti  mukalalikire  zoposa’zo 
za  Iye  amene  anakuitanani  muturuke  mu  mdima,  mulowe 

10  kuunika  kwache  kodabwiza : inu  amene  kale  simunali 
anthu,  koma  tsopano  muli  anthu  a Mulungu ; amene 
kale  simunalandira  chifundo,  koma  tsopano  munalandira 
chifundo. 

Za  mayendedwe  awo  pakati  pa  akunja ; 
agonje  kwa  akuru. 

1 1 Okondedwa,  ndikudandaulirani  ngati  alendo  ndi  ogo- 
nereza,  mudzikanize  zilakolako  za  thupi  la  nyama  zimene 

1 2 zichita  nkhondo  pa  moyo ; ndipo  mayendedwe  anu  mwa 
amitundu  akhale  okoma,  kuti,  mmene  akamha  za  inu 
ngati  ochita  zoipa,  akalemekeze  Mulungu  pakuona  ncliito 
zanu  zabwino,  m’tsiku  la  kuyang’anira. 

13  Tadzigonjani  kwa  zoikika  zonse  za  anthu,  chifukwa 

14  cha  Ambuye ; ngakhale  kwa  mfumu,  monga  wa  pa 
muthu  pa  onse ; kapena  kwa  akazembe,  monga  otumidwa 
ndi  iye  kukalanga  ochita  zoipa,  koma  kusimbira  ochita 

15  zabwino.  Kuti  chifuniro  cha  Mulungu  chitero,  kuti  ndi 
kuchita  zabwino  mukatontoletse  chipulukiro  cha  anthu 

16  opusa : monga  aufulu,  koma  osakliala  nawo  ufulu  monga 
chobisira  choipa,  koma  ngati  akapolo  a Mulungu. 

17  Chitirani  ulemu  anthu  onse.  Kondani  abale.  Opani 
Mulungu.  Chitirani  mfumu  ulemu. 

Zoyenera  anyamata  aKristu. 

18  Anyamata  inu,  gonjerani  ambuye  anu  ndi  kuopa 
konse,  osati  abwino  ndi  aulere  okha,  koma’nso  aukali. 

19  Pakuti  ichi  ndi  chisomo  ngati  munthu,  chifukwa  cha 
chikumbu  mtima  pa  Mulungu  alola  za  chisoni,  pokumva 

20  zowawa  wosaziyenera.  Pakuti  mbiri  yokoma  yanje, 
mukapirira  pochimwa  ndi  kubwanyulidwa’po  ? Komatu, 
ngati  pochita  zabwino,  ndi  kumva’ko  zowawa  mumapi- 

21  rira,  kumeneko  ndiko  chisomo  pa  Mulungu.  Pakuti 
kudzachita  ichi  mwaitanidwa  : kuti’nso  Kristu  anamva  zo- 
wawa  m’malo  mwanu,  nakusiirani  chitsanzo  kuti  mukalo- 

22  ndole  mapazi  ache  : amene  sanachita  chimo,  ndipo  mkamwa 

23  mwache  sichinapezedwa  chinyengo ; amene  pochitidwa 
chipongwe  sanabwereza  chipongwe,  pakumva  zowawa, 
sanaopsa,  koma  anapereka  mlandu  kwa  Ive  woweruza 

kolungama ; amene  anasenza  machimo  athu  mwini  yekha  24 
m’thupi  mwache  pa  mtanda,  kuti  ife,  titafa  ku  maehimo, 
tikakhale  ndi  moyo  kutsata  ehilungamo ; amene’yo 
mikwingwirima  yaehe  munaehiritsidwa  nayo.  Pakuti  25 
munalikusoehera  ngati  nkhosa  ; koma  tsopano  mwabwera 
kwa  Mbusa  ndi  Woyang’anira  wa  moyo  wanu. 

Zoyenera  akazi  ndi  amuna. 

Momwemo’nso,  akazi  inu,  mverani  amuna  anu  a inu  3 
nokha ; kuti,  ngati’nso  ena  samvera  mau,  akakodwe 
opanda  mau  mwa  mayendedwe  a akazi ; pakuona  maye-  2 
ndedwe  anu  oyera  ndi  kuopa  kwanu.  Amene  kukometsera  3 
kwanu  kusakhale  kwa  kunja,  kuluka  tsitsi  ndi  kubvala 
za  chikudu,  kapena  kubvala  chobvala ; koma  kukhale  4 
munthu  wobisika  wa  mtima,  m’ehobvala  chosaola  cha 
mzimu  wofatsa  ndi  wa  chete,  ndiwo  wa  mtengo  wache 
wapatali  pa  maso  pa  Mulungu.  Pakuti  kotero’nso  kale  5 
akazi  oyera  mtima,  akuyembekezera  Mulungu,  anadzi- 
kometsera  okha,  namvera  ammia  awo  a iwo  okha  ; monga  G 
Sara  anamvera  Abraliamu,  namucha  iye  mbuye  : amene’yo 
mukhala  ana  ache  ngati  muchita  bwino,  osaopa  choopsa 
chiri  chonse. 

Momwemo’nso  amuna  inu,  khalani  nawo  monga  mwa  7 
chidziwitso,  ndi  kuchitira  mkazi  ulemu,  monga  chotengera 
chochepa  mphamvu,  monga’nso  wolowa-nyumba  pamodzi 
wa  chisomo  cha  moyo,  kuti  mapemphero  anu  anga- 
letsedwe. 

Za  chikondi  cha  pa  abale ; Za  kulola  masautso, 
monga  adachita  Ambuye. 

Chotsalira,  khalani  nonse  a mtima  umodzi,  ochitirana  8 
chifundo,  okondana  ndi  abale,  achisoni,  odzichepetsa ; 
osabwereza  choipa  ndi  choipa,  kapena  chipongwe  ndi  9 
chipongwe,  koma  penatu  madalitso ; kuti  kudzatsata  ichi 
mwaitanidwa,  kuti  mukalandire  dalitso.  Pakuti,  10 

Iye  wofuna  kukonda  moyo, 

Ndi  kuona  masiku  abwino, 

Aletse  lilime  lache  lisanene  choipa, 

Ndi  milomo  i/ache  isa/ankhule  chinyengo  ; 

Ndipo  apatuke  pa  choipa,  nachite  chalncino  ; 11 

Afunefuue  mtendere  ndi  kuu/ondola. 

Kuti  maso  a Amhux/e  ali  pa  o/ungama,  12 

Ndi  makutu  ache  akumva  pembedzo  lao  ; 

Koma  nkhope  ya  Ambuye  iri  pa  ochita  zoipa. 

13  Ndipo  ndani  iye  amene  adzakuchitirani  choipa,  ngati 

14  mufunitsa  chimene  chiri  chabwino?  Komatu  ngati’nso 
mukamva  zowawa  chifukwa  cha  chilungamo,  odala  inu ; 
ndipo  musaope  pakuwaopa  iwo,  kapena  musadere  nkhawa; 

15  koma  mumyeretse  Ambuye  Kristu  m’mitima  yanu; 
okonzeka  nthawi  zonse  kuchita  chodzikanira  pa  yense 
wakukufunsani  chifukwa  cha  chiyembekezo  chiri  mwa 

16  inu,  komatu  ndi  chifatso  ndi  mantha  : ndi  kukhala  nacho 
chikumbu  mtima  chabwino,  kuti  umo  akunenezani,  iwo 
akuneneza  konama  mayendedwe  anu  abwino  m’Kristu 

17  akachitidwe  manyazi.  Pakuti,  kumva  zowawa  chifukwa 
cha  kuchita  zabwino,  ndi  kumva  zowawa  chifukwa  cha 
kuchita  zoipa,  nkwabwino  kumva  zowawa  chifukwa  cha 
kuchita  zabwino,  ngati  chitero  chifuniro  cha  Mulungu. 

18  Kuti  Kristu’nso  adamva  zowawa  kamodzi,  chifukwa  cha 
machimo,  wolungama  m’malo  mwa  osalungama,  kuti 
akatitenge  kwa  Mulungu  ; wophedwatu  m’thupi  la  nyama, 

1 9 koma  wopatsidwa  moyo  mu  mzimu ; mmenemo’nso  ana- 

20  pita,  nalalikira  mizimu  inali  m’ndende,  imene  inakhala 
yosamvera  kale,  pamene  kuleza  mtima  kwa  Mulungu 
kunalindira,  m’masiku  a Nowa,  pokhala  m’kukonzeka 
chingalawa,  mmenemo  owerengeka,  ndiwo  amoyo  asanu 

21  ndi  atatu,  anapulumutsidwa  mwa  madzi ; chimene’nso 
chibvomerezano  chache  chikupulumutsaniltsopano,  ndicho 
ubatizo,  kosati  kutaya  kwa  litsiro  lache  la  thupi,  komatu 
funso  lache  la  chikumbu  mtima  chokoma  kwa  Mulungu, 

22  mwa  kuuka’nso  kwa  Yesu  Kristu ; amene  akhala  pa 
dzanja  lamanja  la  Mulungu,  atapita  kulowa  mwamba ; 
pali  angelo  ndi  maulamuliro,  ndi  zimphamvu,  zogonjeka 
kwa  lye. 

4  Popeza  Kristu  adamva  zowawa  m’thupi  la  nyama, 
mudzikonzere  mtima  womwe’wo ; kuti  iye  amene  adamva 

2 zowawa  m’thupi  la  nyama  walekana  nalo  chimo ; kuti 
nthawi  yotsalira  simukakhale’nso  ndi  moyo  m’thupi  la 
nyama  kutsata  zilakolako  za  anthu,  koma  chifuniro  cha 

3 Mulungu.  Pakuti  nthawi  yapita’yi  idatifikira  kuchita 
chifuno  cha  amitundu,  poyendayenda  ife  m’kukhumba 
zonyansa,  zilakolako,  maledzero,  madyerero,  mamwa- 

4 imwa,  ndi  kupembedza  mafano  kosaloleka : mmenemo 
ayesa  nchachilendo  kuti  simutamanga  nawo  kufikira 
kusefukira  komwe  kwa  chitayiko,  nakuchitirani  mwano; 

5 amene’wo  adzamwerengera  Iye  wokhala  wokonzeka  ku- 

6 weruza  amoyo  ndi  akufa.  Pakuti  chifukwa  cha  ichi 
walalikidwa  Utenga  Wabwino  kwa  iwo’nso  adafa’wo,  kuti 

akaweruzidwe  monga  mwa  anthu  m’thupi  la  nyama, 
koma  akakhale  ndi  moyo  monga  mwa  Mulungu 
mu  mzimu. 

Koma  chitsiriziro  cha  zinthu  zonse  chiri  pafupi : 7 

chifukwa  chache  khalani  anzeru,  ndipo  dikirani  m’mape- 
mphero ; koposa  zonse  mukhale  nacho  chikondano  cheni  8 
cheni  mwa  inu  nokha ; kuti  chikondano  chikwiriritsa 
unyinji  wa  machimo : mucherezane  wina  ndi  mnzache,  9 
osadandaula : monga  yense  walandira  mphatso,  mutu-  10 
mikirane  nayo,  ngati  adindo  okoma  a chisomo  cha 
mitundu  mitundu  cha  Mulungu ; akalankhula  wina,  11 
alankhule  ngati  manenedwe  a Mulungu;  wina  akatumi- 
kira,  achite  ngati  mu  mphamvu  imene  Mulungu  ampatsa, 
kuti  m’zonse  Mulungu  alemekezedwe  mwa  Yesu  Kristu, 
amene  ali  nawo  ulemerero  ndi  mphamvu  ku  nthawi  za 
nthawi.  Amen. 

Okondedwa,  musazizwe  ndi  mayesedwe  a moto  adaku-  12 
gwerani  inu,  akhale  chakukuyesani  inu,  ngati  chinthu 
chachilendo  chachitika  nanu : koma  popeza  mulawana  13 
ndi  Kristu  zowawa  zache,  kondwerani ; kuti’nso  pa 
bvumbulutso  la  ulemerero  wache  mukakondwere  kwa- 
kukurukuru.  Mukatonzedwa  pa  dzina  la  Kristu,  odala  14 
inu ; kuti  Mzimu  wa  ulemerero,  ndi  Mzimu  wa  Mulungu 
upuma  pa  inu.  Pakuti  asamve  zowawa  wina  wa  inu  15 
ngati  wambanda,  kapena  mbala,  kapena  wochita  zoipa, 
kapena  ngati  wodudukira ; koma  akamva  zowawa  ngati  1 6 
mKristu  asachite  manyazi ; koma  alemekeze  Mulungu 
m’dzina  ili.  Chifukwa  yafika  nthawi  kuti  chiweruziro  17 
chiyambe  pa  nyumba  ya  Mulungu;  koma  ngati  chiyamba 
ndi  ife,  chitsiriziro  cha  iwo  osamvera  Utenga  Wabwino 
wa  Mulungu  chidzakhala  chiani?  Ndipo  ngati  munthu  18 
wolungama  apulumuka  ndi  kuyesetsa  kokha  kokha, 
munthu  wosapembedza  ndi  wochimwa  adzaoneka  kuti? 
Kotero’nso  iwo  akumva  zowawa  monga  mwa  chifuniro  19 
cha  Mulungu  aike  moyo  wao  ndi  kuchita  zokoma, 
m’manja  a Wolenga  wokulupirika. 

Zoyenera  akulu  ndi  anyamata.  Awachenjeza 
adzichepetse,  nadikire. 

Akulu  tsono  mwa  inu  ndiwadandaulira,  ine  mkulu  5 
mnzanu  ndi  mboni  wa  zowawa  za  Kristu,  ndine’nso 
wolawana  nawo  ulemerero  udzabvumbulutsika’wo : Wetani  2 
gulu  la  Mulungu  liri  mwa  inu,  ndi  kuliyang’anira,  osati 
mokangamiza,  koma  mwa  ufulu,  kwa  Mulungu ; osatsata 

chipindulitso  chonyansa,  koma  okonda  kuchita  mwini ; 

3 osati  monga  ochita  mafumu  pa  iwo  a udindo  wanu,  koma 

4 okhala  zitsanzo  za  gulu’lo.  Ndipo  pakuonekera  Mbusa 
wamkulu,  mudzalandira  korona  wa  ulemerero,  wosafota. 

5 Momwemo’nso,  anyamata  inu,  mverani  akulu.  Koma 
nonsenu  mubvale  kudzichepetsa  kuti  mutumikirane ; kuti 
Mulungu  akaniza  odzikuza,  koma  apatsa  chisomo  kwa 

6 odzichepetsa.  Potero  dzichepetsani  pansi  pa  dzanja  la 
mphamvu  la  Mulungu,  kuti  pa  nthawi  yache  akaku- 

7 kwezeni ; ndi  kutaya  pa  Iye  nkhawa  yanu  yonse, 

8 kuti  lye  asamalira  inu.  Khalani  odzisungira,  dikirani ; 
mdani  wanu  Mdierekezi,  monga  mkango  wobuma,  ayenda- 

9 yenda  ndi  kufunafuna  wina  akamlikwire  : amene’yo 
mumkanize  okhazikika  m’chikulupiriro,  podziwa  kuti  zo- 
wawa  zomwe’zo  zirimkutsirizika  pa  abale  anu  ali  m’dziko. 

10  Ndipo  Mulungu  wa  chisomo  chonse,  amene  adakuitanani 
kulowa  ulemerero  wache  wosatha  mwa  Kristu,  mutamva 
zowawa  kanthawi,  adzafikiritsa  inu  opanda  chirema 

1 1 mwini  wache,  adzakhazikitsa  adzalimbikitsa  inu.  Kwa 
Iye  kukhale  mphamvu  ku  nthawi  za  nthawi.  Amen. 

12  Mwa  Silvano,  mbale  wathu  wokulupirika  monga 
ndimyesera,  ndalembera  kwa  inu  mwa  chidule,  ndi 
kudandaulira,  ndi  kuchita  mboni,  kuti  chisomo  choona 

13  cha  Mulungu  ndi  ichi ; chimene’cho  muime’mo.  Iye 
wa  ku  Babulo  wosankhidwa  pamodzi  nanu  akulankhulani ; 

14  atero’nso  Marko  mwana  wanga.  Lankhulanani  ndi 
chipsompsono  cha  chikondi. 

Mtendere  ukliale  ndi  inu  nonse  muli  mwa  Kristu. 


KALATA  WACHIWIRI  WA  PETRO 
MTUMWI  WOLEMBERA  KWA 
ANTHU  ONSE 

Simoni  Petro,  kapolo  ndi  mtumwi  wa  Yesu  Kristu, 
kwa  iwo  amene  adalandira  chikulupiriro  cha  mtengo 
wache  womwe’wo  ndi  ife,  m’chilungamo  clia  Mulungu 
2 wathu  ndi  Mpulumutsi  Yesu  Kristu  : Chisomo  kwa  inu 
ndi  mtendere  zichurukitsidwe  m’chidziwitso  cha  Mulungu 
ndi  Yesu  Ambuye  wathu. 

Atsate  zokoma  za  chiKristu. 

Popeza  mphamvu  ya  umulungu  wache  idatipatsa  ife  3 
zonse  za  pa  moyo  ndi  chipembedzo,  mwa  chidziwitso  cha 
Iye  amene  adatiitana  ife  ndi  ulemerero  ndi  ukoma  wache 
wa  Iye  yekha  ; mwa  izi  adatipatsa  malonjezano  a mtengo  4 
wache  ndi  akuru  nditu  ; kuti  mwa  izi  mukakhale  oyanjana 
nawo  unudungu  wache,  mutapulumuka  ku  chibvundi 
chiri  pa  dziko  la  pansi  m’chilakolako.  Ndipo  mwa  ichi  5 
chomwe,  pakutengerapo’nso  changu  chonse,  muonjezera’po 
ukoma  pa  chikulupiriro  chanu,  ndi  pa  ukoma  chizindiki- 
ritso ; ndi  pa  chizindikiritso  chodziletsa ; ndi  pa  chodzi-  6 
letsa  chipiriro ; ndi  pa  chipiriro  chipembedzo ; ndi  pa  7 
chipembedzo  chikondi  cha  pa  abale ; ndi  pa  chikondi 
cha  pa  abale  chikondi.  Pakuti  izi  zikakhala  ndi  inu,  8 
ndipo  zikachuruka,  zidzakuchititsani  mukhale  osati  aulesi 
kapena  opanda  zipatso  pa  chizindikiritso  cha  Ambuye 
wathu  Yesu  Kristu.  Pakuti  iye  wakusowa  izi  ali  9 
wakhungu,  wa  chimbuuzi,  woiwala  matsukidwe  ache 
potaya  zoipa  zache  zakale.  Mormvemo  abale,  onjezani  10 
kuchita  changu  kukhazikitsa  maitanidwe  ndi  masankhu- 
lidwe  anu  ; pakuti  mukachita  izi,  simudzakumudwa  nthawi 
zonse ; pakuti  kotero  kudzaonjezedwa  kwa  inu  kolemerera  1 1 
khomo  la  kulowa  ufumu  wosatha  wa  Ambuye  wathu  ndi 
Mpulumutsi  Yesu  Kristu. 

Mwa  ichi  sindidzaleka  kukukumbutsani  inu  nthawi  12 
zonse  za  izi,  mungakhale  muzidziwa  nimukhazikika  m’choo- 
nadi  chiri  ndi  inu.  Ndipo  ndichiyesa  chokoma,  pokhala  13 
ine  m’tsasa  ili,  kukutsitsimutsani  ndi  kukukumbutsani ; 
podziwa  kuti  kuleka  kwa  tsasa  langa  kuli  pafupi,  14 
monga’nso  Ambuye  wathu  Yesu  Kristu  anandilangiza. 
Koma  ndidzachita’nso  changu  kosalekeza  kuti  nditachoka  15 
ine,  mudzakhoza  kukumbukila  izi.  Pakuti  sitinatsata  16 
nthanu  zochenjerera,  pamene  tinakudziwitsani  mphamvu 
ndi  maonekedwe  a Ambuye  wathu  Yesu  Kristu,  koma 
tinapenya  maso  ukulu  wache.  Pakuti  analandira  kwa  17 
Mulungu  Atate  ulemu  ndi  ulemererc,  pakumdzera  iye  mau 
otere  ochokera  ku  ulemerero  woukuru,  Uyu  ndi  Mwana 
wanga  wrokondedwa,  amene  Ine  ndikondwera  naye ; 
ndipo  mau  awa  ochokera  kumwamba  tidawamva  ife,  18 
pokhala  pamodzi  ndi  lye  m’phiri  loyera’lo.  Ndipo  tiri  19 
nawo  mau  a chinenero  okhazikika  koposa  ; amene  muchita 
bwino  pow'asamalira,  monga  nyali  younikira  m’malo  a 
mdima,  kufikira  kukacha,  nikauka  nthanda  pa  mitima 

20  yanu ; ndi  kudziwa  ichi  poyamba,  kuti  palibe  chinenero 

21  cha  lembo  chitantauzidwa  pa  chokha,  pakuti  kale  lonse 
chinenero  sichinadza  ndi  chifuniro  cha  munthu ; koma 
anthu  a Mulungu,  ogwidwa  ndi  Mzimu  Woyera,  anala- 
nkhula. 

Apunzitsi  onyenga. 

2 Koma  padakhala’nso  pakati  pa  anthu’  wo  aneneri  onama, 

monga’nso  padzakhala  apunzitsi  onama  pakati  pa  inu, 
amene  adzalowa  nawo  mtseri  malangizo  oipa  akutayitsa, 
nadzakana  Ambuye  amene  adawagula,  nadzadzitengera 

2 iwo  okha  chionongeko  chakudza  msanga.  Ndipo  ambirj 
adzatsata  zonyansa  zao ; chifukwa  cha  iwo  njira  ya 

3 choonadi  idzanenedwa  za  mwano.  Ndipo  m’chisiriro 
adzakuyesani  malonda  ndi  mau  onyenga ; amene  chiwe- 
ruzo  chao  sichinachedwa  ndi  kale  lomwe,  ndipo 

4 chionongeko  chao  sichiodzera.  Pakuti  ngati  Mulungu 
sanalekerera  angelo  adachimwa’wo,  koma  anawaponya  ku 
ndende  nawaika  ku  maenje  a mdima,  asungike  akaweru- 

5 zidwe ; ndipo  sanalekerera  dziko  la  pansi  la  kale,  koma 
anasunga  Nowa  mlaliki  wa  chilungamo,  ndi  anzache  asanu 
ndi  awiri,  pakulitengera  dziko  la  osapembedza  chigumula  ; 

6 ndipo  pakuisandutsa  makara  midzi  ya  Sodoma  ndi  Gomora 
anaitsutsa  poigwetsa,  ataiika  chitsanzo  cha  kwa  iwo 

7 akakhala  osapembedza ; ndipo  anapulumutsa  Loti  wolu- 
ngama’yo,  wolema  mtima  ndi  mayendedwe  onyansa  a 

8 oipa  adja  (pakuti  wolungama  udja  pokhala  pakati  pao, 
ndi  kuona  ndi  kumva  zao  anadzizunzira  moyo  wache 
wolungama  tsiku  ndi  tsiku  ndi  nchito  zao  zosaweruzika). 

9 Ambuye  adziwa  kupulumutsa  opembedza  poyesedwa  iwo, 
ndi  kusunga  osalungama  kufikira  tsiku  loweruza  akala- 

10  ngidwe ; koma  makamaka  iwo  akutsata  za  thupi  la 
nyama,  m’chilakolako  cha  zodetsa,  napeputsa  chilamuliro. 
Osaopa  kanthu,  otsata  chifuniro  cha  iwo  eni,  santhunthu- 

1 1 mira  kuchitira  mwano  akulu ; popeza  angelo,  angakhale 
awaposa  polimbitsa  mphamvu,  sawaneneza  kwa  Ambuye 

12  mlandu  wa  kuchita  mwano.  Koma  awa,  ngati  zamoyo 
zopanda  nzeru,  nyama  zobadwa  kuti  zikodwe  ndi  kuono- 
ngedwa,  akuchitira  mwano  pa  zinthu  osazidziwa, 

13  adzaonongeka  m’kuononga  kwao,  ochitidwa  zoipa  kulipira 
kwa  chisalungamo ; anthu  akuyesera  chowakondweretsa 
kudyerera  usana  ; ndiwo  mawanga  ndi  zirema,  akudyerera 
m’madyerero  a chikondi  awo,  pamene  akudya  nanu ; 

14  okhala  nawo  maso  odzala  ndi  chigololo,  osakhoza  kuleka 

uchimwo,  kunyengerera  iwo  amoyo  wosakhazikika  ; okhala 
nawo  mtima  wozerewera  kusirira ; ana  a temberero ; 
posiya  njira  yolunjika,  anasokera,  atatsata  njira  ya  Balamu  15 
mwana  wa  Beori,  amene  anakonda  mphoto  ya  chisalu- 
ngamo  ; koma  anadzudzulidwa  pa  kulakwa  kwache  mwini ; 16 
buru  wopanda  mau,  wolankhula  ndi  mau  a munthu, 
analetsa  kuyeruka  kwa  mneneri’yo.  Iwo  ndiwo  zitsime  17 
zopanda  madzi,  nkhungu  zokankika  ndi  namondwe ; 
amene  mdima  wakuda  bii  usungikira  iwo.  Pakuti  18 
polankhula  mau  otupa  opanda  pache,  anyengerera  pa 
zilakolako  za  thupi  la  nyama,  ndi  zonyansa,  iwo  amene 
adayamba  kupulumukira  adja  a mayendedwe  olakwa ; 
ndi  kuwalonjezera  iwo  ufulu,  pokhala  iwo  okha  ali  19 
akapolo  a chibvundi ; pakuti  iye  amene  munthu  agonje- 
dwa  naye,  ameneyo'nso  adzakhala  kapolo  wache.  Pakuti  20 
ngati,  adatha  kuthawa  zodetsa  za  'dziko  la  pansi  mwa 
chizindikiritso  cha  Ambuye  ndi  Mpulumutsi  Yesu  Kristu, 
akodwa’nso  nazo,  nagonjetsedwa,  zotsiriza  zao  zidzaipitsa 
ndi  zoyamba’zo.  Pakuti  pakadakhala  bwino  kwa  iwo  21 
akadakhala  osazindikira  njira  ya  chilungamo,  ndi  poizi- 
ndikira,  kubwerera  kutaya  lamulo  loyera  lopatsidwa  kwa 
awo.  Chidawayenera  iwo  cha  ntanti  yoona,  Garu  wabwe-  22 
rera  ku  masanzi  ache,  ndipo  nkhumba  idasamba’yi 
yabwerera  kukunkulira  m’thope. 

Kubwera’nso  kwa  Ambuye. 

Okondedwa,  uyu  ndiye  kalata  wachiwiri  ndilembera  3 
kwa  inu  tsopano ; mwa  onse  awiri  nditsitsimutsa  mtima 
wanu  woona  ndi  kukukumbutsani ; kuti  mukumbukile  2 
mau  onenedwa  kale  ndi  aneneri  oyera,  ndi  lamulo  la 
Ambuye  ndi  Mpulumutsi,  mwa  atumwi  anu  ; ndi  kuyamba  3 
kuchizindikira  ichi  kuti  masiku  otsiriza  adzafika  otonza 
ndi  kuchita  zotonza,  oyenda  monga  mwa  zilakolako  za  iwo 
eni,  ndi  kunena,  Liri  kuti  lonjezano  la  kudza  kwache  ? 4 

Pakuti  kuyambira  kudja  makolo  adamwalira  zonse  zikhala 
monga  chiyambire  chilengedwe.  Pakuti  ichi  aiwala-dala,  5 
kuti  miyamba  inakhala  kale  lomwe,  ndi  dziko  lidaungika 
ndi  madzi  ndi  mwa  madzi,  pa  mau  a Mulungu  ; mwa  izi  6 
dziko  la  pansi  la  masiku  adja,  pomizika  ndi  madzi, 
lidaonongeka ; koma  miyamba  ndi  dziko  la  masiku  ano,  7 
ndi  mau  omwe’wo  zaikika  ku  moto,  zosungika  kufikira 
tsiku  la  chiweruzo  ndi  chionongeko  cha  anthu  osape- 
mbedza. 

Koma  ichi  chimodzi  musaiwale,  okondedwa  inu,  kuti  8 
439 


II.  PETRO 


3,  8. 

tsiku  limodzi  likhala  kwa  Ambuye  ngati  zaka  zikwi,  ndi 
9 zaka  zikwi  ngati  tsiku  limodzi.  Ambuye  sazengereza 
nalo  lonjezano,  monga  achiyesa  chizengerezo ; komatu 
aleza  mtima  kwa  inu,  wosafuna  kuti  ena  aonongeke, 

10  koma  kuti  onse  afike  ku  kulapa.  Koma  tsiku  la  Ambuye 
lidzadza  ngati  mbala ; mmene  miyamba  idzapita  ndi 
chibumo  chachikuru,  ndi  zoyamba  zidzakanganuka  ndi  ku- 
thentha  kwakukuru,  ndipo  dziko  ndi  nchito  ziri  momwemo 

)1  zidzathenthedwa.  Popeza  izi  zonse  zidzakanganuka  kotero, 
muyenera  inu  kukhala  anthu  otani  nanga,  m’mayendedwe 

12  oyera  ndi  m’chipembedzo,  akuyembekezera  ndi  kufulu- 
mira  kwa  kudza  kwache  kwa  tsiku  la  Mulungu,  m’mene’mo 
miyamba  pothentha  moto,  idzakanganuka,  ndi  zoyamba 

13  zidzasungunuka  ndi  kuthentha  kwakukuru.  Komamonga 
mwa  lonjezano  lache  tiyembekezera  miyamba  yatsopano, 
ndi  dziko  latsopano  m’mene’mo  mukhalitsa  chilungamo. 

14  Momwemo,  okondedwa,  popeza  muyembekeza  izi,  chi- 
tani  changu  kuti  mupezedwe  ndi  ife  mu  mtendere,  opanda 

15  banga  ndi  opanda  chirema.  Ndipo  yesani  kuleza  mtima 
kwa  Ambuye  wathu  chipulumutso ; monga’nso  mbale 
wathu  wokondedwa  Paulo,  monga  mwa  nzeru  zopatsidwa 

16  kwa  iye,  anakulemberani ; monga’nso  m’akalata  ache 
onse  pokamba  momwemo  za  izi ; mmenemo  muli  zina 
zobvuta  kuzizindikira,  zimene  anthu  osapunzira  ndi 
osakhazikika  apotoza,  monga’nso  atero  nawo  malembo  ena, 

17  ndi  kudziononga  nawo  eni.  Inu,  tsono,  okondedwa, 
pozizindikiratu  izi,  chenjerani,  kuti  potengedwa  ndi 
kulakwa  kwa  iwo  osaweruzika,  mungagwe  kusiya  chikha- 

18  zikiko  chanu.  Koma  kulani  m’chisomo  ndi  chizindikiritso 
cha  Ambuye  wathu  ndi  Mpulumutsi  Yesu  Kristu:  kwa 
Iye  kukhale  ulemerero,  tsopano  ndi  nthawi  zonse.  Amen. 


KALATA  WOYAMBA  WA  YOHANE 
MTUMWI  WOLEMBERA  KWA 
ANTHU  ONSE 

Mau  a moyo  aoneka  m’thupi. 

Chimene  chinaliko  kuyambira  pa  chiyambi,  chimene 
tidachimva,  chimene  tidachiona  m’maso  mwathu,  chimene 

tidachipenyerera,  ndipo  manja  atliu  adachigwira  cha  mau 
a moyo,  (ndipo  moyo’wo  unaonekera,  ndipo  tidaona,  ndipo  2 
tichita  mboni,  ndipo  tikulalikirani  moyo  wosatha’wo, 
umene  unali  kwa  Atate,  ndipo  unaonekera  kwa  ife) ; 
chimene  tidachiona,  ndipo  tidachimva,  tikulalikirani  inu-  3 
’nso,  kuti  inu’nso  mukayanjane  pamodzi  ndi  ife ; ndipo 
chiyanjano  chathu  chiri’nso  ndi  Atate,  ndipo  ndi  Mwana 
wache  Yesu  Kristu  : ndipo  izi  tilemba  ife,  kuti  chimwemwe  4 
chathu  chikwaniridwe. 

Mulungu  ali  kuunika ; wosayenda  m’kuunika 
alibe  chiyanjano  ndi  Iye. 

Ndipo  ichi  ndi  utenga  tidaumva  kwa  Iye,  ndipo  tiulali-  5 
kira  kwa  inu,  kuti  Mulungu  ali  kuunika,  ndipo  mwa  Iye 
monse  mulibe  mdima.  Tikati  kuti  tiyanjana  ndi  Iye,  6 
ndijjo  tiyenda  mu  mdima,  tinama,  ndipo  sitichita  choonadi : 
koma  ngati  tiyenda  m’kuunika,  monga  Iye  ali  m’kuunika,  7 
tiyanjana  wina  ndi  mnzache,  ndipo  mwazi  wa  Yesu  Mwana 
wache  utisambitsa  ife  kutichotsera  chimo  liri  lonse. 

Kuulula  zoipa,  ndi  kukululukidwa. 

Tikati  kuti  tiribe  uchimwo,  tidzinyenga  tokha,  ndipo  8 
mwa  ife  mulibe  choonadi.  Ngati  tibvomereza  machimo  9 
athu,  ali  wokulupirika  ndi  wolungama  lye,  kuti  akatikulu- 
lukire  machimo  atliu,  ndi  kutisambitsa  kutichotsera  chisa- 
lungamo  chiri  chonse.  Tikanena  kuti  sitidachimwa,  10 
timuyesera  Iye  wonama,  ndipo  mau  ache  sakhala  mwa 
ife. 

Tiana  tanga,  izi  ndikulemberani,  kuti  mungachimwe.  2 
Ndipo  akachimwa  wina,  Nkhoswe  tiri  naye  kwa  Atate, 
ndiye  Yesu  Kristu  wolungama ; ndipo  Iye  ndiye  2 
ehiombolo  cha  machimo  athu ; koma  wosati  athu  okha, 
koma’nso  a dziko  lonse  la  pansi. 

Za  kusunga  malamulo,  chikondano  cha  chibale, 
ndi  chodzimana  za  pa  dziko. 

Ndipo  umo  tizindikira  kuti  tamzindikira  Iye,  ngati  3 
tisunga  malamulo  ache.  Iye  wakunena  kuti,  Ndimdziwa  4 
Iye,  ndipo  wosasunga  malamulo  ache,  ali  wabodza,  ndipo 
mwa  iye  mulibe  choonadi ; koma  iye  amene  akasunga  mau  5 
ache,  mwa  iye’yu  zedi  chikondi  cha  Mulungu  ehathedwa. 
Mmenemo  tizindikira  kuti  tiri  mwa  Iye ; iye  wakunena  6 
kuti  akhala  mwa  iye,  ayenera’nso  mwini  wache  kuyenda 
monga  anayenda  Iye’yo. 


441 


2,  7. 


I.  YOHANE 


7 Okondedwa,  sindikulemberani  lamulo  latsopano, 
komatu  lamulo  lakale  limene  munali  nalo  kuyambira 
pa  chiyambi ; lamulo  lakale’lo  ndilo  mau  amene  mudawa- 

8 mva.  Ndikulemberani’nso  lamulo  latsopano,  ndicho 
chimene  chiri  choona  mwa  Iye  ndi  mwa  inu ; kuti  mdima 

9 ulinkupita,  ndi  kuunika  koona  kudayamba  kuwala.  Iye 
amene  anena  kuti  ali  m’kuunika,  nada  mbale  wache,  ali 

10  mu  mdima  kufikira  tsopano  lino.  Iye  amene  akonda 
mbale  wache  akhala  m’kuunika,  ndipo  mwa  iye  mulibe 

11  chokumudwitsa.  Koma  iye  wakuda  mbale  wache  ali 
mu  mdima,  ndipo  ayenda  mu  mdima,  ndipo  sadziwa  kumene 
amuka’ko,  kuti  mdima  wamdetsa  maso  ache. 

12  Ndikulemberani,  tiana,  popeza  machimo  adakululu- 

13  kidwa  kwa  inu  mwa  dzina  lache.  Ndikulemberani,  atate, 
popeza  mwamzindikira  iye  amene  ali  kuyambira  pa 
chiyambi.  Ndikulemberani,  anyamata,  popeza  mwamlaka 
woipa’yo.  Ndakulemberani,  ana,  popeza  mwazindikira 

14  Atate.  Ndakulemberani,  atate,  popeza  mwamzindikira 
Iye  amene  ali  kuyambira  pa  chiyambi.  Ndakulemberani, 
anyamata,  popeza  muli  a mphamvu,  ndipo  mau  a Mulungu 

15  akhala  mwa  inu,  ndipo  mwamlaka  woipa’yo.  Musakonde 
dziko  la  pansi,  kapena  za  m’dziko  la  pansi.  Ngati  wina 
akonda  dziko  la  pansi,  chikondi  ’cha  Atate  sichiri  mwa 

16  iye.  Kuti  chiri  chonse  cha  m’dziko  la  pansi,  chilakolako 
cha  thupi  la  nyama  ndi  chilakolako  cha  maso,  matama- 
ndidwe  a moyo,  sizichokera  kwa  Atate  koma  ku  dziko 

17  la  pansi.  Ndipo  dziko  la  pansi  lipita,  ndi  chilakolako 
chache : koma  iye  amene  achita  chifuniro  cha  Mulungu 
akhala  ku  nthawi  yonse. 

Okana  Kristu. 

18  Ana  inu,  ndi  nthawi  yotsiriza  iyi ; ndipo  monga 
mudamva  kuti  wokana  Kristu  akudza,  ngakhale  tsopano 
alipo  okana  Kristu  ambiri ; ndi  ichi  tizindikira  kuti  ndi 

19  nthawi  yotsirizira  iyi.  Anaturuka  mwa  ife,  komatu 
sanali  a ife ; pakuti  akadakhala  a ife  akadakhalira  ndi 
ife ; koma  kudatero  kuti  aonekere  kuti  sali  onse  a ife. 

20  Ndipo  inu  muli  nako  kudzoza  kuchokera  kwa  Woyera’yo, 

21  ndipo  mudziwa  zonse.  Sindinakulemberani  chifukwa 
simudziwa  choonadi,  koma  chifukwa  muchidziwa,  ndipo 

22  chifukwa  kulibe  bodza  lochokera  kwa  choonadi.  Wa 
bodza  ndani,  koma  iye  wokana’yo,  kuti  Yesu  siali  Kristu? 
Iye  ndiye  wokana  Kristu,  amene  akana  Atate  ndi  Mwana. 

23  Yense  wakukana  Mwana,  alibe  Atate ; wobvomereza 

Mwana  ali  ndi  Atate’nso.  Koma  inu,  chimene  muchimva  24 
kuyambira  pa  chiyambi  chikhale  mwa  inu.  Ngati  chi- 
khala  mwa  inu  chimene  mudachimva  kuyambira  pa 
chiyambi,  inu’nso  mudzakhalira  mwa  Mwana,  ndi  mwa 
Atate.  Ndipo  ili  ndi  lonjezano  Iye  anatilonjezera  ife,  25 
ndiwo  moyo  wosatha.  Izi  ndakulemberani  za  iwo  akuso-  26 
keretsa  inu.  Ndipo  inu,  kudzoza  kumene  munalandira  27 
kuchokera  kwa  Iye  kukhala  mwa  inu,  ndipo  simusowa 
kuti  wina  akupunzitseni ; koma  monga  kudzoza  kwache 
kukupunzitsani  za  zinthu  zonse,  ndipo  kuli  koona,  sikuli 
bodza  ai,  ndipo  monga  kudapunzitsa  inu,  mukhalira  mwa 
Iye.  Ndipo  tsopano,  tiana,  khalani  mwa  Iye ; kuti  aka-  28 
onekere  iye  tikakhale  nako  kulimbika  mtima,  osachita 
manyazi  pa  Iye,  pa  kudza  kwache.  Ngati  mudziwa  kuti  29 
ali  wolungama  muzindikira  kuti  ali  yense’nso  wakuchita 
chilungamo  abadwa  kuchokera  mwa  Iye. 

Ana  a Mulungu. 

Taonani,  chikondi’cho  Atate  watipatsa,  kuti  tichedwe  3 
ana  a Mulungu ; ndipo  tiri  ife  otere.  Mwa  ichi  dziko  la 
pansi  silizindikira  ife,  popeza  silimzindikira  Iye. 
Okondedwa,  tsopano  tiri  ana  a Mulungu,  ndipo  sichina-  2 
oneka  chimene  tidzakhala.  Tidziwa  kuti,  pakuoneka  Iye, 
tidzakhala  ofanana  ndi  Iye,  kuti  tidzamuona  lye  monga 
ali.  Ndipo  yense  wakukhala  nacho  chiyembekezo  ichi  3 
pa  Iye,  adziyeretsa  yekha,  monga  iye’yu  ali  Woyera. 
Yense  wakuchita  chimo  achita’nso  kuseruzika : ndipo  4 
chimo  ndilo  kuseruzika.  Ndipo  mudziwa  kuti  Iye’yu  5 
anaonekera  kudzachotsa  machimo  ; ndipo  mwa  Iye  mulibe 
chimo.  Yense  wakukhala  mwa  lye  sachimwa : yense  6 
wakuchimwa  sanamuona  Iye,  ndipo  sanamdziwa  Iye. 
Tiana,  munthu  asasokeretse  inu  : iye  wakuchita  cholu-  7 
ngama  ali  wolungama,  monga  Iye’yu  ali  wolungama : 
iye  wochita  chimo  ali  wochokera  mwa  Mdierekezi,  chifukwa  8 
Mdierekezi  amachimwa  kuyambira  pa  chiyambi.  Kuka- 
chita  ichi  mwana  wa  Mulungu  adaonekera,  ndiko  kuti 
akaononge  nchito  za  Mdierekezi.  Yense  wobadwa  kucho-  9 
kera  mwa  Mulungu  sachita  chimo,  chifukwa  mbeu  yache 
ikhala  mwa  iye ; ndipo  sakhoza  kuchimwa,  popcza 
wabadwa  kuchokera  mwa  Mulungu.  Mmcnemo  aoneka  10 
ana  a Mulungu,  ndi  ana  a Mdierekezi : yense  wosachita 
chilungamo  siali  wochokera  mwa  Mulungu;  ndi  iye 
wosakonda  mbale  wache.  Kuti  uwu  ndi  utenga  muda-  11 
umva  kuyambira  pa  chiyambi,  kuti  tikondane  wina  ndi 

12  mnzache : osati  monga  Kaini  anali  wochokera  mwa 
woipa’yo,  namupha  mbale  wache.  Ndipo  anamupha  Iye 
chifukwa  ninji  ? Popeza  nchito  zache  zinali  zoipa,  ndipo 
za  mbale  wache  zolungama. 

13  Musazizwe,  abale,  likadana  nanu  dziko  la  pansi. 

14  Ife  tidziwa  kuti  tachokera  kuturuka  mu  imfa  kulowa 
m’moyo,  chifukwa  tikondana  ndi  abale.  Iye  amene 

15  sakonda  akhala  mu  imfa.  Yense  wakudana  ndi  mbale 
wache  ali  wakupha  munthu  : ndipo  tidziwa  kuti  wakupha 
munthu  yense  alibe  moyo  wosatha  wakukhala  mwa  iye. 

16  Umo  tizindikira  chikondi,  popeza  Iye’yu  anapereka 
moyo  wache  chifukwa  cha  ife ; ndipo  ife  tiyenera  kupe- 

17  reka  moyo  wathu  chifukwa  cha  abale.  Koma  iye  amene 
ali  nacho  chuma  cha  dziko  la  pansi,  naona  mbale  wache 
ali  wosowa  ndi  kutsekereza  chifundo  chaclie  pommana 
iye,  nanga  chikondi  cha  Mulungu  chikhala  mwa  iye 

18  bwanji  ? Tiana,  tisakonde  ndi  mau,  kapena  ndi  lilime, 

19  komatu  ndi  kuchita  ndi  m’choonadi.  Umo  tidzazindikira 
kuti  tiri  ochokera  m’choonadi,  ndipo  tidzakhazikitsa  mtima 

20  wathu  pa  maso  pache,  mmene  monse  mtima  wathu  utitsu- 
tsa ; chifukwa  Mulungu  ali  wamkuru  ndi  mitima  yathu, 

21  nazindikira  zonse.  Okondedwa,  mtima  wathu  ukapanda 
kutitsutsa,  tiri  nako  kulimbika  mtima  kwa  Mulungu ; 

22  ndipo  chimene  chiri  chonse  tipempha,  tilandira  kwa  Iye, 
chifukwa  tisunga  malamulo  ache,  ndipo  tichita  zomko- 

23  ndweretsa  pa  maso  pache.  Ndipo  lamulo  lache  ndi  ili, 
kuti  tikulupirire  dzina  la  Mwana  wache  Yesu  Kristu,  ndi 
kukondana  wina  ndi  mnzache,  monga  anatilamulira. 

24  Ndipo  iye  amene  asunga  malamulo  ache  akhala  mwa  Iye, 
ndi  Iye  mwa  iye.  Ndipo  mmenemo  tizindikira  kuti 
akhala  mwa  ife,  kuchokera  mwa  Mzimu  umene  anatijiatsa 
ife. 

Za  apunzitsi  onyenga. 

4 Okondedwa,  musamakulupire  mzimu  uli  wonse,  koma 
yesani  mizimu  ngati  ichokera  mwa  Mulungu : popeza 
aneneri  onyenga  ambiri  anaturuka  kulowa  m’dziko  la 

2 pansi.  Mmcnemo  muzindikira  Mzimu  wa  Mulungu: 
mzirau  uli  wonse  umene  ubvomereza  kuti  Yesu  Kristu 
anadza  m’thupi  la  nyama,  uchokera  mwa  Mulungu ; 

3 ndipo  mzimu  uli  wonse  umene  subvomereza  Yesu  sucho- 
chera  kwa  Mulungu  ; ndipo  uwu  ndiwo  mzimu  wa  wokana 
Kristu  umene  mudamva  kuti  ukudza ; ndipo  ulimo  m’dzi- 

4 ko  la  pansi  tsopano  lomwe.  Inu  ndinu  ochokera  mwa 

Mulungu,  tiana,  ndipo  munailakira  iyo ; kuti  Iye  waku- 
khala  mwa  inu  aposa  iye  wakukhala  m’dziko  la  pansi. 

Iwo  ndiwo  ochokera  m’dziko  la  pansi ; mwa  ichi  alankhula  5 
monga  ochokera  m’dziko  la  pansi,  ndipo  dziko  la  pansi 
liwamvera.  Ife  ndife  ochokera  mwa  Mulungu : iye  6 
amene  azindikira  Mulungu  atimvera ; iye  wosachokera 
mwa  Mulungu  satimvera  ife.  Momwemo  tizindikira 
mzimu  wa  choonadi,  ndi  mzimu  wa  chisokeretso. 

Mulungu  ndiye  chikondi.  Tikonde  Mulungu, 
tikonde’nso  abale. 

Okondedwa,  tikondane  wina  ndi  mnzache : chifukwa  7 
kuti  chikondi  chiehokera  kwa  Mulungu,  ndipo  yense 
amene  akonda  abadwa  kuchokera  kwa  Mulungu,  namzi- 
ndikira  Mulungu.  Iye  wosakonda  sazindikira  Mulungu  ; 8 

chifukwa  Mulungu  ali  cliikondi.  Umo  chidaoneka  chi-  9 
kondi  cha  Mulungu  mwa  ife,  kuti  Mulungu  anamtuma 
mwana  wache  wobadwa  yekha,  alowe  m’dziko  la  pansi, 
kuti  tikhale  ndi  moyo  mwa  Iye.  Umo  muli  chikondi,  10 
sikuti  ife  tinakonda  Mulungu,  koma  kuti  iye  anatikonda 
ife,  ndipo  anatuma  mwana  wache  akhale  chiombolo  chifu- 
kwa  cha  zoipa  zathu.  Okondedwa,  ngati  Mulungu  anati-  1 1 
konda  ife  kotere,  ife’nso  tiyenera  kukondana  wina  ndi 
mnzache.  Palibe  munthu  adamuona  Mulungu  nthawi  iri  12 
yonse ; tikakondana  wina  ndi  mnzache  Mulungu  akhala 
mwa  ife,  ndipo  chikondi  chache  chithedwa  mwa  ife ; 
mmenemo  tizindikira  kuti  tikhala  mwa  Iye,  ndi  Iye  mwa  1 3 
ife,  chifukwa  anatipatsa  chochokera  mwa  Mzimu  wache. 
Ndipo  ife  tapenyera,  ndipo  tichita  mboni  kuti  Atate  14 
anatuma  Mwana  akhale  Mpulumutsi  wa  dziko  la  pansi. 

Iye  amene  adzabvomereza  kuti  Yesu  ali  Mwana  wa  15 
Mulungu,  Mulungu  akhala  mwa  iye,  ndi  iye  mwa  Mulu- 
ngu.  Ndipo  ife  tazindikira,  ndipo  takulupirira  chiko-  16 
ndi’cho  Mulungu  ali  nacho  pa  ife.  Mulungu  ali  chikondi, 
ndipo  iye  amene  akhala  m’chikondi  akhala  mwa  Mulungu, 
ndipo  Mulungu  akhala  mwa  iye.  Mmenemo  chikondi  17 
chathu  chithedwa  kuti  tikhale  nako  kulimbika  mtima 
m’tsiku  la  mlandu ; chifukwa  monga  Iye’yu  ali,  momwemo 
tiri  ife  m’dziko  lino  la  pansi.  Mulibe  mantha  m’chikondi ; 18 
koma  chikondi  chakutha  chitaya  kunja  mantha,  popeza 
mantha  ali  nacho  chilango,  ndipo  wa  mantha’yo  sathedwa 
m’chikondi.  Tikonda  ife,  chifukwa  anayamba  Iye  kuti-  19 
konda.  Munthu  akati,  kuti  ndikonda  Mulungu  nadana  20 
naye  mbale  wache,  ali  wa  bodza  : pakuti  iye  wosakonda 

mbale  wache  amene  anamuona  sakhoza  kukonda  Mulu- 

21  ngu  amene  sanamuona.  Ndipo  lamulo  ili  tiri  nalo 
lochokera  kwa  Iye,  kuti  iye  amene  akonda  Mulungu 
akonde’nso  mbale  wache. 

Za  chikulupiriro  cha  pa  Yesu  ndi  zotsatira 
zache. 

5  Yense  wokulupirira  kuti  Yesu  ali  Kristu  wabadwa 
kuchokera  kwa  Mulungu ; ndipo  yense  wakukonda  Iye 
amene  anabala  akonda’nso  Iye  amene  anabadwa  wocho- 

2 kera  mwa  Iye.  Umo  tizindikira  kuti  tikonda  ana  a 
Mulungu,  pamene  tikonda  Mulungu,  ndi  kuchita  mala- 

3 mulo  ache.  Pakuti  ichi  ndi  chikondi  cha  Mulungu,  kuti 
tisunge  malamulo  ache : ndipo  malamulo  ache  sali  ole- 

4 metsa.  Kuti  chiri  chonse  chabadwa  mwa  Mulungu  chi- 
laka  dziko  la  pansi : ndipo  ichi  ndi  chilako  tilaka  nacho 

5 dziko  la  pansi,  ndicho  chikulupiriro  chathu.  Koma  ndani 
iye  wolaka  dziko  la  pansi,  koma  iye  amene  akuluphira 

6 kuti  Yesu  ali  mwana  wa  Mulungu?  Iye  ndiye  amene 
adadza  mwa  madzi  ndi  mwazi,  Ndiye  Yesu  Kristu ; 
wosati  ndi  madzi  okha,  koma  ndi  madzi  ndi  mwazi. 

7 Ndipo  Mzimu  ndiye  wakuchita  mboni,  chifukwa  Mzimu 

8 ndiye  choonadi.  Kuti  pali  atatu  akuchita  mboni,  Mzimu, 
ndi  madzi,  ndi  mwazi ; ndipo  iwo  atatu  ali  mmodzi. 

9 Ngati  tilandira  umboni  wa  anthu,  umboni  wa  Mulungu 
uposa : chifukwa  umboni  wa  Mulungu  ndi  uwu,  kuti 

10  anachita  mboni  za  mwana  wache.  Iye  amene  akulupirira 
kwa  Mwana  wa  Mulungu  ali  nawo  umboni  mwa  iye  : iye 
wosakulupirira  Mulungu  anamyesa  Iye  wonama ; chifu- 
kwa  sanakulupirira  umboni  wa  Mulungu  anauchita  wa 

11  Mwana  wache.  Ndipo  uwu  ndi  umboni’wo,  kuti  Mu- 
lungu  anatipatsa  ife  moyo  wosatha,  ndipo  moyo  uwu  uli 

12  mwa  Mwana  wache.  Iye  wakukhala  ndi  Mwana  ali  nawo 
moyo  ; wosakhala  ndi  mwana  wa  Mulungu  alibe  moyo. 

13  Izi  ndakulemberani,  kuti  mudziwe  kuti  muli  ndi  moyo 
wosatha,  inu  amene  mukulupirira  dzina  la  Mwana  wa 
Mulungu. 

Mphamvu  ya  pemphero. 

14  Ndipo  ichi  ndi  kulimbika  mtima  kumene  tiri  nako 
kwa  Iye,  kuti  ngati  tipempha  kanthu  monga  mwa  chifu- 

15  niro  chache,  atimvera : ndipo  ngati  tidziwa  kuti  atimvera 
chiri  chonse  tichipempha,  tidziwa  kuti  tiri  nazo  izi  tazi- 

16  pempha  kwa  Iye.  Wina  akaona  mbale  wache  alikuchi- 

mwa  chimo  losati  la  kwa  imfa,  apemphere  Mulungu,  ndipo 
Iye  adzampatsa  moyo  kwa  iwo  akuchita  machimo  osati  a 
kwa  imfa.  Pali  chimo  la  kwa  imfa : za  ili’Io  sindinena 
kuti  mupemphere.  Chisalungamo  chiri  chonse  chiri  17 
uchimwo ; ndipo  pali  chimo  losati  la  kwa  imfa. 

Tidziwa  kuti  yense  wobadwa  kuchokera  mwa  Mulu-  18 
ngu  sachimwa,  koma  iye  wobadwa  kuchokera  mwa 
Mulungu  adzisunga  yekha,  ndipo  woipa’yo  samkhudza 
iye.  Tidziwa  kuti  tiri  ife  ochokera  mwa  Mulungu,  ndipo  19 
dziko  lonse  la  pansi  ligona  mwa  woipa’yo.  Ndipo  tidziwa  20 
kuti  mwana  wa  Mulungu  wafika,  natipatsa  ife  chidziwitso, 
kuti  tizindikire  woona’yo,  ndipo  tiri  mwa  VVoona’yo,  mwa 
Mwana  wache  Yesu  Kristu.  Iye  ndiye  Mulungu  woona 
ndi  moyo  wosatha.  Tiana,  dzisungireni  nokha  kupewa  21 
mafano. 


KALATA  WACHIWIRI  WA 
YOHANE  MTUMWI 

Mkuru’yo  kwa  mkazi  womveka  wosankhika,  ndi  ana  "| 
ache,  amene  ine  ndikondana  nawo  m’choonadi ; ndipo 
si  ine  ndekha,  koma’nso  onse  akuzindikira  choonadi ; 
chifukwa  choonadi  chimene  chikhala  mwa  ife,  ndipo  2 
chidzakhala  ndi  ife  ku  nthawi  yosatha : Chisomo,  chifu-  3 
ndo,  mtendere  zikhale  ndi  ife  zochokera  kwa  Mulungu 
Atate,  ndi  kwa  Yesu  Kristu,  Mwana  wa  Atate,  m’choonadi 
ndi  chikondi. 

Za  chikondano.  Za  apunzitsi  onyenga. 

Ndakondwera  kwakukuru  kuti  ndapeza  ena  a ana  anu  4 
alikuyenda  m’choonadi,  monga  tinalandira  lamulo  locho- 
kera  kwa  Atate.  Ndipo  tsopano  ndikupemphani,  mkazi  5 
womveka  inu,  wosati  monga  kukulemberani  lamulo 
latsopano,  koma  lomwe’lo  tinali  nalo  kuyambira  pa 
chiyambi,  kuti  tikondane  wina  ndi  mnzache.  Ndipo  6 
chikondi  ndi  ichi,  kuti  tiyende  monga  mwa  malamulo 
ache.  Ili  ndi  lamulo’lo,  monga  mudalimva  kuyambira 
pa  chiyambi,  kuti  mukayende  momwemo.  Kuti  onyenga  7 
ambiri  adaturuka  kulowa  m’dziko  la  pansi,  ndiwo  amene 

sabvomereza  kuti'Yesu  Kristu  anadza  m’thupi  la  nyama. 

8 Amene’yo  ndiye  wonyenga  ndi  wokana  Kristu.  Mudzi- 
penyerere  nokha,  kuti  mungataye  zimene  tazichita,  koma 

9 kuti  mulandire  mphoto  yokwanira.  Yense  wakupitirira, 
wosakhala  m’chipunzitso  cha  Kristu,  alibe  Mulungu : iye 
wakukhala  m’chipunzitso,  iye’yo  ali  nawo  ndi  Atate  ndi 

10  Mwana.  Munthu  akadza  kwa  inu,  wosatenga  chipunzitso 
ichi,  musamlandire  iye  ku  nyumba,  ndipo  musamlankhula. 

11  Pakuti  iye  wakumlankhula  ayanjana  nazo  nchito  zache 
zoipa. 

1 2 Pokhala  ndiri  nazo  zambiri  zakukulemberani,  sindifuna 
kuchita  ndi  kalata  ndi  kapezi : koma  ndiyembekeza 
kudza  kwa  inu,  ndi  kulankhula  popenyana,  kuti  chi- 

1 3 mwemwe  chanu  chikwanire.  Akulankhulani  ana  a mbale 
wanu  wosankhika. 


KALATA  WACHITATU  WA 
YOHANE  MTUMWI 

Mkuru’yo  kwa  Gayo  wokondedwa’yo,  amene  ndiko- 
ndana  naye  m’choonadi. 

2 Wokondedwa,  ndipemphera  kuti  pa  zonse  ulemere, 

3 nukhale  bwino,  monga  mzimu  wako  ulemera.  Pakuti 
ndakondwera  kwakukuru,  pofika  abale  ndi  kuehita  mboni 
za  choonadi  chako,  monga  umayenda  m’choonadi. 

Chikondano,  apunzitsi  onyenga. 

4 Ndiribe  chimwemwe  choposa  ichi,  chakuti  ndimva  za 
ana  anga  kuti  alikuyenda  m’choonadi. 

5 Wokondedwa,  uchita  chokulupirika  nacho  chiri  chonse 

6 uwachitira  abale  ndi  alendo  omwe ; amene  anachita 
mboni  za  chikondi  chako  pa  maso  pa  mpingo : ngati 
uwaperekeza  amene’wo  pa  ulendo  wao  koyenera  Mulungu 

7 udzachita  bwino : pakuti  chifukwa  cha  Dzina’li  anatu- 

8 ruka,  osalandira  kanthu  kwa  amitundu.  Chifukwa  chache 
ife  tiyenera  kulandira  otere,  kuti  tikakhale  otandizana 
nacho  choonadi. 

Za  Diotrefe,  ndi  Demetriyo.  Zolankhulira. 

9 Ndalemba  kanthu  kwa  mpingo;  komatu  Diotrefe 

uja,  wofuna  kukhala  wamkuru  wa  iwo,  satilandira  ife. 
Momwemo,  ndikadza  ine,  ndidzakumbutsa  nehito  zaehe 
zimene  achita’zi,  za  kunena  zopanda  pache  pa  ife  ndi 
mau  oipa ; ndipo  popeza  izi  sizimkwanira,  salandira 
abale  iye  yekha,  ndipo  ofuna  kuwalandira  awaletsa, 
nawataya  kunja  powaturutsa  mu  mpingo.  Wokondedwa, 
usatsanza  chiri  choipa  komatu  chimene  chiri  chokoma. 
Iye  wakuchita  chokoma  achokera  kwa  Mulungu ; iye 
wakuchita  choipa  sanamuona  Mulungu.  Demetriyo,  ada- 
mcliitira  mboni  anthu  onse,  ndi  choonadi  chomwe ; ndipo 
ife’nso  tichita  mboni ; ndipo  udziwa  kuti  umboni  wathu 
uli  woona. 

Ndinali  nazo  zambiri  za  kukulembera,  komatu  sindi- 
funa  kukulembera  ndi  kapezi  ndi  peni ; koma  ndiye- 
mbekeza  kukuona  iwe  msanga,  ndipo  tidzalankhula 
popenyana.  Mtendere  ukhale  nawe.  Akulankhula  abwe- 
nzi.  Lankhula  abwenzi  ndi  kuchula  maina  awo. 


KALATA  WA  YUDA  MTUMWI 
WOLEMBERA  KWA  ANTHU  ONSE 

Yuda,  kapolo  wa  Yesu  Kristu,  ndi  mbale  wa  Yakobo, 
kwa  iwo  oitanidwa,  okondedwa  mwa  Mulungu  Atate,  ndi 
osungidwa  ndi  Yesu  Kristu : Chifundo  ndi  mtendere  ndi 
chikondi  zikuchurukireni. 

Atsutsa  apunzitsi  onyenga. 

Okondedwa,  pakuchita  changu  chonse  cha  kukule- 
mberani  za  chipulumutso  cha  ife  tonse,  ndafulumidwa 
mtima  ine  kukulemberani  ndi  kudandaulira  kuti  muli- 
mbanetu  chifukwa  cha  chikulupiriro  chapatsidwa  kamodzi 
kwa  oyera  mtima.  Pakuti  pali  anthu  ena  anakwawira 
mtseri,  ndiwo  amene  adja  adalembedwa  maina  awo 
kale,  kukalandira  chitsutso  ichi,  anthu  osapembedza, 
akusandutsa  chisomo  cha  Mulungu  wathu  chikhale  chila- 
kolako  chonyansa,  nakaniza  Mfumu  wa  yekha,  ndi 
Ambuye  wathu,  Yesu  Kristu. 

Koma  ndifuna  kukukumbutsani  mungakhale  mudziwa 
zonse  kamodzi,  kuti  Ambuye,  atapulumutsa  mtundu  wa 
' 449  i* 


5. 

10 

11 

12 

13 

14 

1 

2 

3 

4 

5 


YUDA 


1,  5. 

anthu  ndi  kuwaturutsa  m’dziko  la  Aigupto,  anaononga’nso 

6 iwo  osakulupirira.  Angelo’nso  amene  sanasunga  chiya- 
mbi  chao,  komatu  anasiya  pokhala  pao  pa  iwo  okha 
adawasunga  m’ndende  zosatha  pansi  pa  mdima,  kufikira 

7 chiweruziro  cha  tsiku  lalikuru.  Monga  Sodoma  ndi 
Gomora,  ndi  midzi  yakuizungulira,  potsatana  nayo’yo, 
idadzipereka  ku  dama,  ndi  kutsata  nyama  zina,  iikidwa 
chitsanzo,  pakuchitidwa  chilango  cha  moto  wosatha. 

8 Momwemo’nso  iwo  m’kulota  kwao  adetsa  matupi  awo, 

9 napeputsa  ufumu,  nachitira  mwano  maulemerero.  Koma 
Mikayeli  mkulu  wa  angelo  pa  kuchita  makani  ndi  Mdie- 
rekezi  anatsutsana  za  thupi  la  Mose,  sanalimbika  mtima 
kumchulira  chifukwa  chomchitira  mwano,  koma  anati, 

10  Ambuye  akudzudzule.  Koma  iwo’wa  zimene  sazidziwa 
azichitira  mwano ; ndipo  zimene  azizindikira  chibadwire, 

11  monga  zamoyo  zopanda  nzeru,  mu  izi  atayika.  Tsoka 
kwa  iwo ! kuti  anayenda  m’njira  ya  Kaini,  ndipo  m’chi- 
sokero  cha  Balama  chifukwa  cha  kulipira  anadziononga, 

12  natayika  m’chitsutsano  cha  Kore.  Iwo  ndiwo  okhala 
mawanga  pa  mapwando  anu  a chikondano,  pakudya  nanu 
pamodzi,  akudzibusa  okha  kopanda  mantha ; mitambo 
yopanda  madzi,  yotengekatengeka  ndi  mphepo ; mitengo 
ya  masika  yopanda  zipatso,  yofafa  kawiri,  yozuka  mizu ; 

13  mafunde  oopsya  a nyanja,  akuwinduka  thobvu  la  manyazi 
a iwo  okha ; nyenyezi  zosokera,  zimene  mdima  wakuda 

14  bii  udazisungikira  kosatha.  Ndipo  kwa  iwo,  Enoke, 
wachisanu  ndi  chiwiri  kuyambira  kwa  Adamu,  ananenera 
kuti,  Taona,  wadza  Ambuye  ndi  oyera  ache  zikwi  makumi, 

15  kudzachitira  onse  chiweruziro,  ndi  kutsutsa  osapembedza 
onse,  pa  nchito  zao  zonse  zosapembedza,  zimene  anazi- 
chita  kosapembedza,  ndi  pa  zolimba  zimene  ochimwa 

16  osapembedza  adalankhula  pa  Iye.  Amene’wo  ndiwo 
odandaula,  oderera,  akuyenda  monga  mwa  zilakolako  zao 
(ndipo  pa  kamwa  pao  alankhula  zazikuruzikuru),  akutama 
anthu  chifukw’a  cha  kupindula  nako. 

17  Koma  inu,  abale,  mukumbukile  mau  onenedwa  kale 

18  ndi  atumwi  a Ambuye  wathu  Yesu  Kristu ; kuti  ananena 
nanu,  Pa  nthawi  yotsiriza  padzakhala  otonza,  akuyenda 

19  monga  mwa  zilakolako  zosapembedza  za  iwo  okha.  Iwo 
ndiwo  opatukitsa,  anthu  a makhalidwe  a chibadwidwe,  osa- 
khala  nawo  Mzimu. 

Machenjezo  ; ndi  mayamiko  kwa  Mulungu. 

20  Koma  inu,  okondedwa,  podzimangirira  nokha  pa 

chikulupiriro  chanu  choyeretsetsa,  ndi  kupemphera 
mu  Mzimu  Woyera,  mudzisunge  nokha  m’chikondi  cha  21 
Mulungu,  ndi  kulindira  chifundo  cha  Ambuye  wathu 
Yesu  Kristu,  kufikira  moyo  wosatha.  Ndipo  ena  osinka-  22 
sinka  muwachitire  chifundo,  koma  ena  muwapulumutse  23 
ndi  kuwakwatula  ku  moto ; koma  ena  muwachitire  chi- 
fundo  ndi  mantha,  nimudana  nawo’nso  maraya  ochitidwa 
mawanga  ndi  thupi  la  nyama. 

Ndipo  kwa  Iye  amene  akhoza  kukudikirani  munga-  24 
kumudwe,  ndi  kukuimikani  patsogolo  pa  ulemerero  wache 
opanda  chirema  m’kukondwera,  kwa  Mulungu  wa  yekha,  25 
Mpulumutsi  wathu,  mwa  Yesu  Kristu  Ambuye  wathu 
zikhale  ulemerero,  ukulu,  mphamvu,  ndi  ulamuliro  zisa- 
nayambe  nthawi,  ndi  tsopano,  ndi  kufikira  nthawi  zonse. 
Amen. 


CHIBVUMBULUTSO  CHA 
YOHANE 

Chibvumbulutso  cha  Yesu  Kristu,  chimene  Mulungu  "J 
anambvumbulutsira  achionetsere  akapolo  ache,  ndicho  cha 
izi  ziyenera  kuchitika  msanga  : ndipo  potuma  mwa  ngelo 
wache  anazindikiritsa  izi  kwa  kapolo  wache  Yohane ; 
amene  anachita  mboni  za  mau  a Mulungu,  ndi  za  umboni  2 
wa  Yesu  Kristu,  za  zonse  zimene  adaziona.  Wodala  iye  3 
amene  awerenga,  ndi  iwo  amene  akumva  mau  a chine- 
nero’cho,  nasunga  zolembedwa  momwemo ; pakuti 
nthawi  yayandika. 

Mau  a kwa  mipingo  isanu  ndi  iwiri  ya 
m’Asiya. 

Yohane  kwa  mipingo  isanu  ndi  iwiri  m’Asiya : Chi-  4 
somo  kwa  inu  ndi  mtendere,  zochokera  kwa  Iye  amene 
ali  ndi  amene  adali  ndi  amene  alinkudza ; ndi  kwa 
mizimu  isanu  ndi  iwiri  yokhala  patsogolo  pa  mpando  wa 
chifumu  wache ; ndi  kwa  Yesu  Kristu,  mboni  wokulu-  5 
pirika’yo,  wobadwa  woyamba  wa  akufa,  ndi  mkulu  wa 
mafumu  a dziko.  Kwa  Iye  amene  atikonda  ife,  natimasu- 
lira  machimo  athu  ndi  mwazi  wache ; natiyesera  ife  6 

ufumu  wa  ansembe  kwa  Mulungu  ndiye  Atate  wache ; 
kwa  Iye  kukhale  ulemerero  ndi  mphamvu  kufikira  nthawi 

7 za  nthawi.  Amen.  Taona,  adza  ndi  mitambo ; ndipo 
diso  liri  lonse  lidzampenya  Iye,  iwo’nso  amene  anampyo- 
za ; ndipo  mafuko  onse  a dziko  adzachita  maliro  pa  Iye. 
Terotu.  Amen. 

8 Ine  ndine  Alefa  ndi  Omega,  ati  Ambuye  Mulungu, 
amene  ali  amene  adali  ndi  amene  alinkudza,  Wampha- 
mvuyonse. 

Yohane  ali  pa  chisi  cha  Patmo.  Alandira  mau 
akulembera  kwa  mipingo  isanu  ndi  iwiri’yo. 

9 Ine  Yohane,  mbale  wanu  ndi  woyanjana  nanu  m’chi- 
sautso  ndi  ufumu  ndi  chipiriro  zokhala  m’Yesu,  ndina- 
khala  pa  chisi  chochedwa  Patmo,  chifukwa  cha  mau  a 

10  Mulungu  ndi  umboni  wa  Yesu.  Ndinagwidwa  ndi  Mzimu 
tsiku  la  Ambuye,  ndipo  ndinamva  ku  mbuyo  kwanga 

11  mau  akuru,  ngati  a lipenga,  ndi  kuti,  Chimene  upenya, 
lemba  m’buku,  nulitumize  kwa  mipingo  isanu  ndi  iwiri,  ku 
Efeso,  ndi  ku  Smurna,  ndi  ku  Pergamo,  ndi  ku  Tuataira, 
ndi  ku  Sarde,  ndi  ku  Filadelfaya,  ndi  ku  Laodikaya. 

12  Ndipo  nditacheuka  kuona  mau  amene  adalankhula  ndi 
ine.  Ndipo  nditacheuka  ndinaona  zoikapo  nyali  zisanu 

13  ndi  ziwiri  za  chikudu ; ndipo  pakati  pa  zoikapo  nyali’zo 
wina  wonga  Mwana  wa  munthu  atabvala  chobvala  chofi- 
kira  ku  mapazi  ache,  atamangika  pa  chifua  ndi  lamba  la 

14  chikudu.  Ndipo  muthu  wache  ndi  tsitsi  lache  zoyera 
ngati  ubwea  woyera,  ngati  matalala ; ndi  maso  ache  ngati 

15  chirangali  cha  moto ; ndi  mapazi  ache  ngati  nkua  wonye- 
zimira,  ngati  woyengeka  m’ng’anjo ; ndi  mau  ache  ngati 

16  mau  a madzi  ambiri.  Ndipo  m’dzanja  lamanja  lache 
munali  nyenyezi  zisanu  ndi  ziwiri : ndipo  mkamwa 
mwache  mudaturuka  lupanga  lakutwa  konse  konse  ; ndipo 
nkhope  yache  ngati  dzua  liwala  mu  mphamvu  yache. 

17  Ndipo  pamene  ndinamuona  Iye,  ndinagwa  pa  mapazi 
ache  ngati  wakufa ; ndipo  anaika  dzanja  lamanja  lache 
pa  ine,  nati,  Usaope,  Ine  ndine  woyamba  ndi  wotsiriza, 

18  ndi  wa  moyo’yo ; ndipo  ndinali  wakufa,  ndipo  taona, 
ndiri  wamoyo  kufikira  nthawi  za  nthawi,  ndipo  ndiri  nazo 

19  zofungulira  za  imfa  ndi  Hade.  Chifukwa  chache  lembera 
zimene  unaziona,  ndi  zimene  ziripo,  ndi  zimene  zidzaone- 

20  ka  mtsogolo’mo ; chinsinsi  cha  nyenyezi  zisanu  ndi  ziwiri 
zimene  unaziona  pa  dzanja  lamanja  langa,  ndi  zoikapo 
nyali  zisanu  ndi  ziwiri  za  chikudu.  Nyenyezi  zisanu  ndi 

ziwiri  ndizo  angelo  a mipingo  isanu  ndi  iwiri ; ndipo 
zoikapo  nyali  zisanu  ndi  ziwiri  ndizo  mipingo  isanu  ndi 
iwiri. 

Kalata  wa  kwa  mpingo  wa  ku  Efeso. 

Kwa  ngelo  wa  mpingo  wa  ku  Efeso  lemba ; 2 

Izi  azinena  Iye  amene  agwira  nyenyezi  zisanu  ndi 
ziwiri  m’dzanja  lache  lamanja,  Iye  amene  ayendayenda 
pakati  pa  zoikapo  nyali  zisanu  ndi  ziwiri  za  chikudu : 
Ndidziwa  nchito  zako,  ndi  chilemetso  chako  ndi  chipiriro  2 
chako,  ndi  kuti  sukhoza  kulola  oipa,  ndipo  unayesa  iwo 
amene  adzicha  okha  atumwi,  osakhala  atumwi,  ndipo 
unawapeza  onama ; ndipo  uli  nacho  chipiriro,  ndipo  3 
walola  chifukwa  cha  dzina  langa,  ndipo  sunalema. 
Koma  ndiri  nako  kanthu  kotsutsana  ndi  iwe,  kuti  4 
unataya  chikondi  chako  choyamba.  Potero  kumbukila  5 
kumene  wagwera’ko,  nulape,  nuchite  nchito  zoyamba ; 
koma  ngati  sutero,  ndidzadza  kwa  iwe,  ndipo  ndidzatunsa 
choikapo  nyali  chako,  kuchichotsera  pa  malo  pache,  ngati 
sulapa.  Koma  ichi  uli  nacho,  kuti  udana  nazo  nchito  za  6 
aNikolai,  zimene  Ine’nso  ndidana  nazo.  lye  wokhala  7 
nalo  khutu  amve  chimene  Mzimu  unena  kwa  mipingo. 
Kwa  iye  amene  alakika  ndidzampatsa  kudya  za  ku 
mtengo  wa  moyo  umene  uli  m’Paradaiso  wa  Mulungu. 

Kalata  wachiwiri,  wa  kwa  mpingo  wa  ku 
Smurna. 

Ndipo  kwa  ngelo  wa  mpingo  wa  ku  Smurna  lemba ; 8 

Izi  anena  woyamba  ndi  wotsiriza,  amene  anakhala 
wakufa,  nakhala’nso  ndi  moyo  : Ndidziwa  chisautso  chako,  9 
ndi  umpawi  wako  (komatu  uli  wa  chuma),  ndi  mwano  wa 
iwo  akunena  za  iwo  okha  kuti  ali  aYuda,  osakhala  aYuda, 
komatu  mosonkhanira  mwa  Satana.  Usaope  zimene  uti  10 
udzamva  kuwawa ; taona,  Mdierekezi  adzaponya  ena  a 
inu  m’nyumba  ya  ndende,  kuti  mukayesedwe ; ndipo 
mudzakhala  nacho  chisautso  masiku  khumi.  Khala 
wokulupirika  kufikira  imfa,  ndipo  ndidzakupatsa  iwe 
korona  wa  moyo.  Iye  wokhala  nalo  khutu  amve  chimene  1 1 
Mzimu  unena  kwa  mipingo.  Iye  amene  alakika  sadza- 
chitidwa  choipa  ndi  imfa  yachiwiri. 

Kalata  wachitatu,  wa  kwa  mpingo  wa  ku 
Pergamo. 

Ndipo  kwa  ngelo  wa  mpingo  wa  ku  Pergamo  lemba ; 12 

Izi  anena  Iye  wokhala  nalo  lupanga  lakutwa  konse 

13  konse ; Ndidziwa  kumene  ukhala’ko  kudja  kuli  mpando 
wachifumu  wa  Satana ; ndipo  ugwira  dzina  langa,  ndipo 
sumakaniza  chikulupiriro  changa,  angakhale  m’masiku  a 
Antipa,  mboni  yanga,  wokulupirika  wanga,  amene  anaphe- 

14  dwa  pali  inu,  kudja  akhala’ko  Satana.  Komatu  ndiri 
nazo  zinthu  pang’ono  potsutsana  ndi  iwe,  popeza  uli  nawo 
komweko  akugwira  chipunzitso  cha  Balama,  amene  ana- 
punzitsa  Balaka  aponye  chokumudwitsa  pa  maso  pa  ana  a 
Israyeli  kuti  adye  zoperekedwa  nsembe  kwa  mafano, 

15  nachite  chigololo.  Kotero  uli  nawo  akugwira  chipunzitso 

16  cha  aNikolai  momwemo’nso.  Chifukwa  chache  lapa ; 
ndipo  ngati  sutero  ndidza  kwa  iwe  msanga,  ndipo  ndidza- 
chita  nawo  nkhondo  ndi  lupanga  la  mkamwa  mwanga. 

17  Iye  wakukhala  nalo  khutu  amve  chimene  Mzimu  unena 
kwa  mipingo.  Kwa  iye  wolakika,  ndidzampatsa  iye 
mana  obisika,  ndipo  ndidzampatsa  iye  mwala  woyera, 
ndipo  pa  mwala’wo  dzina  latsopano  lolembedwa’po,  wosa- 
lidziwa  munthu  yense.koma  iye  wakuulandira. 

Kalata  wachinai,  wa  kwa  mpingo  wa 
ku  Tuataira. 

18  Ndipo  kwa  ngelo  wa  mpingo  wa  ku  Tuataira  lemba  ; 

Izi  azinena  Mwana  wa  Mulungu,  wakukhala  nawo 

maso  ache  ngati  chirangali  cha  moto,  ndi  mapazi  ache 

19  ngati  nkua  wonyezimira : Ndidziwa  nchito  zako,  ndi 
chikondi,  ndi  chikulupiriro,  ndi  utumiki,  ndi  chipiriro 
chako,  ndi  kuti  nchito  zako  zotsiriza  zichurukira  zoya- 

20  mba’zi.  Komatu  ndiri  nako  kotsutsana  ndi  iwe,  kuti 
ulola  mkazi  Jezebele,  wodzicha  yekha  mneneri ; ndipo 
apunzitsa,  nasokeretsa  akapolo  anga,  kuti  achite  chigololo 

21  ndi  kudya  zoperekedwa  nsembe  kwa  mafano.  Ndipo 
ndampatsa  iye  nthawi  kuti  alape ; ndipo  safuna  kulapa 

22  kusiyana  nacho  chigololo  chaclie.  Taona,  ndimponya 
iye  pa  kama,  ndi  iwo  akuchita  chigololo  naye  kuwalonga 
m’chisautso  chachikuru,  ngati  salapa  iwo  ndi  kuleka 

23  nchito  zache.  Ndipo  ndidzaononga  ana  ache  ndi  imfa ; 
ndipo  idzazindikira  mipingo  yonse  kuti  Ine  ndine  Iye 
amene  ayesa  zimpso  ndi  mitima ; ndipo  ndidzaninka  kwa 

24  yense  wa  inu  monga  mwa  nchito  zanu.  Koma  ndinena 
kwa  inu,  kwa  otsala  a ku  Tuataira,  onse  amene  alibe 
chipunzitso  ichi,  amene  sanazindikira  zakuya  za  Satana, 

25  monga  anena ; Sindikusanjikizani  katundu  wina.  Koma 

26  chimene  muli  nacho,  gwirani  kufikira  ndikadza.  Ndipo 

iye  amene  alalika,  ndi  iye  amene  asunga  nchito  zanga 
kufikira  chitsiriziro,  kwa  iye  ndidzapatsa  ulamuliro  pa 
amitundu : ndipo  adzawalamulira  ndi  ndodo  ya  chitsulo,  27 
monga  zotengera  za  woumba  mbiya  zipwanyika  mapale  ; 
monga  ine’nso  ndalandira  kwa  Atate  wanga : ndipo  28 

ndidzapatsa  kwa  iye  nthanda.  lye  wokhala  nalo  khutu,  29 
amve  chimene  Mzimu  unena  kwa  mipingo. 

Kalata  wachisanu,  wa  kwa  mpingo  wa 
ku  Sarde. 

Ndipo  kwa  ngelo  wa  mpingo  wa  ku  Sarde  lemba ; 3 

Izi  anena  Iye  w’akukhala  nayo  mizimu  isanu  ndi  iwiri 
ya  Mulungu,  ndi  nyenyezi  zisanu  ndi  ziwiri : Ndidziwa 
nchito  zako,  kuti  uli  nalo  dzina  lakuti  uli  ndi  moyo, 
ndipo  uli  wakufa.  Khala  wodikira,  ndipo  limbitsa  zotsa-  2 
lira,  zimene  zinafima  kufa;  pakutr  sindinapeza  nchito 
zako  zakufikira  pa  maso  pa  Mulungu  wanga.  Chifukwa  3 
chache  kumbukila  umo  unalandira  nunamva’mo  ; nusunge 
nulape.  Ukapanda  kudikira  tsono,  ndidzafika  ngati 
mbala,  ndipo  sudzazindikira  nthawi  yache  ndidzadza  pa 
iwe.  Komatu  uli  nawo  maina  owerengeka  m’Sarde,  4 
amene  sanadetsa  zobvala  zao  : ndipo  adzayendayenda  ndi 
ine  m’zoyera  ; chifukwa  ali  oyenera.  Iye  amene  alakika  5 
adzambveka  motero'm’zobvala  zoyera ; ndipo  sindidzafa- 
faniziratu  dzina  lache  m’buku  la  moyo,  ndipo  ndidza- 
mbvomereza  dzina  lache  pa  maso  pa  Atate  wanga,  ndi  pa 
maso  pa  angelo  ache.  Iye  wakukhala  nalo  khutu  amve  6 
chimene  Mzimu  unena  kwa  mipingo. 

Kalata  wachisanu  ndi  chimodzi,  wa  kwa 
mpingo  wa  ku  Filadelfaya. 

Ndipo  kwa  ngelo  wa  mpingo  wa  ku  Filadelfaya  lemba  ; 7 

Izi  anena  Iye  amene  ali  Woyera,  Iye  amene  ali 
Woona,  Iye  wakukhala  nalo  chifungulo  cha  Davide,  Iye 
wotsegulira,  ndipo  palibe  wina  atseka  ; iye  wotseka,  ndipo 
palibe  wina  atsegula : Ndidziwa  nchito  zako  (taona,  8 
ndapatsa  pa  maso  pako  khomo  lotseguka  limene  munthu 
sakhoza  kutseka’po),  kuti  uli  nayo  mphamvu  pang’ono, 
ndipo  unasunga  mau  anga,  ndipo  sunakana  dzina  langa. 
Taona,  ndikupatsa  ena  oturuka  m’mosonkhanira  mwa  9 
Satana  akudzinenera  okha  ali  aYuda,  osakhala  aYuda, 
komatu  anama,  taona  ndidzachititsa  iwo  adze,  nagwadire 
patsogolo  pa  mapazi  ako,  nazindikire  kuti  Ine  ndakukonda 
iwe.  Popeza  unasunga  mau  a chipiriro  changa,  Ine’nso  10 

ndidzakusunga  kukulanditsa  mu  nthawi  ya  chiyesero, 
yakudza  pa  dziko  lonse  la  pansi,  kudzayesa  iwo  akukhala 

11  pa  dziko.  Ndidza  msanga;  gwira  chimene  uli  nacho, 

12  kuti  wina  angalandire  korona  wako.  Iye  wakulakika, 
ndidzamyesa  iye  mzati  wa  m’kachisi  wa  Mulungu  wanga, 
ndipo  kuturuka  sadzaturukamo’nso ; ndipo  ndidzalemba 
pa  iye  dzina  la  Mulungu  wanga,  ndi  dzina  la  mudzi  wa 
Mulungu  wanga,  la  Yerusalemu  watsopano,  wotsika 
m’mwamba,  kuchokera  kwa  Mulungu  wanga ; ndi  dzina 

13  langa  latsopano.  Iye  wakukhala  nalo  khutu,  amve 
chimene  Mzimu  unena  kwa  mipingo. 

Kalata  wachisanu  ndi  chiwiri,  wa  kwa  mpingo 
wa  ku  Laodikaya. 

14  Ndipo  kwa  ngelo  wa  mpingo  wa  ku  Laodikaya  lemba ; 

Izi  anena  Amen,  mboni  wokulupirika  ndi  woona, 

15  woyamba  wa  chilengedwe  cha  Mulungu  : Ndidziwa  nchito 
zako,  kuti  suli  wozizira  kapena  wothentha : mwenzi  utakhala 

16  wozizira  kapena  wothentha.  Kotero,  popeza  uli  wofunda, 
wosati  wothentha  kapena  wozizira  ndidzakulabvula  mka- 

17  mwa  mwanga.  Chifukwa  unena  kuti  ine  ndine  wolemera, 
ndipo  chuma  ndiri  nacho,  ndipo  sindisowa  kanthu  ; ndipo 
sudziwa  kuti  ndiwe  watsoka,  ndi  wochititsa  chifundo,  ndi 

18  wosauka,  ndi  wakhungu,  ndi  wamariseche,  ndikulangiza 
ugule  kwa  ine  chikudu,  choyengeka  m’moto,  kuti  ukakhale 
wa  chuma,  ndi  zobvala  zoyera,  kuti  ukadzibveke,  ndi  kuti 
manyazi  a umariseche  wako  angaoneke ; ndi  mankwala 

19  okwakwatiza  kudzoza  maso  ako,  kuti  ukaone.  Onse 
amene  ndiwakonda,  ndiwadzudzula  ndi  kuwalanga  : potero 

20  chita  changu,  nulape.  Taona,  ndaima  pa  khomo,  ndipo 
ndigogoda ; wina  akamva  mau  anga  nakatsegula  pa 
khomo,  ndidzalowa  kwa  iye,  ndipo  ndidzadya  naye,  ndi 

21  iye  ndi  Ine.  Iye  wakulakika,  ndidzampatsa  akhale  pansi 
ndi  ine  pa  mpando  wachifumu  wanga,  monga  ine’nso 
ndinalakika,  ndipo  ndinakhala  pansi  ndi  Atate  wanga  pa 

22  mpando  wachifumu  wache.  Iye  wakukhala  nalo  khutu, 
amve  chimene  Mzimu  unena  kwa  mipingo. 

Maonekedwe  a mpando  wa  chifumu  wa 
Mulungu ; oyang’anira  makumi  awiri  ndi  anai, 
ndi  zamoyo  zinai. 

4 Zitatha  izi  ndinapenya,  ndipo  taona,  khomo  lotseguka 
m’mwamba,  ndipo  mau  oyamba  ndinawamva,  ngati 
lipenga  lakulankhula  ndi  ine,  anati,  Kwera  kuno,  ndipo 

ndidzakuonetsa  iwe  zimene  ziyenera  kuchitika  mtsogo- 
lo’mo.  Pomwepo  ndinakhala  mwa  Mzimu ; ndipo,  taona  2 
padaikika  mpando  wa  chifumu  m’mwamba  ndi  pa 
mpando’wo  padakhala  wina ; ndipo  maonekedwe  a Iye  3 
wokhala’po  anafanana  ndi  mwala  wa  jaspi,  ndi  sardiyo ; 
ndipo  panali  utawaleza  wozinga  mpando  wachifumu, 
maonekedwe  ache  ngati  smaragido.  Ndipo  pozinga  4 
mpando  wa  chifumu  mipando  yachifumu  makumi  awiri 
mphambu  inai ; ndipo  pa  mipando’yo  padakhala  akuru 
makumi  awiri  mphambu  anai,  atabvala  zobvala  zoyera, 
ndipo  pa  mithu  pao  akorona  a chikudu.  Ndipo  mu  mpando  5 
wa  chifumu  mudaturuka  mphezi  ndi  mau  ndi  mabingu. 
Ndipo  panali  nyali  zisanu  ndi  ziwiri  za  moto  zoyaka 
patsogolo  pa  mpando  wa  chifumu,  ndiyo  mizimu  isanu  ndi 
iwiri  ya  Mulungu ; ndipo  patsogolo  pa  mpando’wo,  ngati  6 
nyanja  ya  mandala  yonga  krustalo ; ndipo  pakati  pa 
mpando’wo,  ndi  pozinga  mpando’wo,  zamoyo  zinai  zodzala 
ndi  maso  patsogolo  ndi  pambuyo.  Ndipo  chamoyo  7 
choyamba  chinafanana  nawo  mkango,  ndi  chamoyo 
chachiwiri  chinafanana  ndi  mwana  wa  ng’ombe,  ndi 
chamoyo  chachitatu  chinali  nayo  nkhope  yache  ngati  ya 
munthu,  ndi  chamoyo  chachinai  chidafana  ndi  chiomba- 
nkanga  chakuuluka.  Ndipo  zainoyo’zo  zinai,  chonse  pa  8 
chokha  chinali  nawo  mapiko  anai ; ndipo  zinadzala  ndi 
maso  pozinga  ponse  ndi  mkati’mo ; ndipo  sizipumula 
usana  ndi  usiku,  ndi  kunena,  Woyera,  woyera,  woyera, 
Ambuye  Mulungu  Wamphamvuyonse,  amene  anali  amene 
ali  ndi  amene  alinkudza.  Ndipo  pamene  zamoyo’zo  9 
zipereka  ulemerero  ndi  ulemu  ndi  uyamiko  kwa  Iye 
wakukhala  pa  mpando  wachifumu,  kwra  Iye  wTakukhala 
ndi  moyo  kufikira  nthawi  za  nthawi,  akulu  makumi  awiri  10 
mphambu  anai  amagwa  pansi  patsogolo  pa  Iye  wakukhala 
pa  mpando  wa  chifumu,  namgwadira  Iye  amene  akhala 
ndi  moyo  kufikira  nthawi  za  nthawi,  ndipo  aponya  pansi 
akorona  awTo  patsogolo  pa  mpando  wTa  chifumu,  ndi 
kunena,  Muyenera  inu,  Ambuye  wathu,  ndi  Mulungu  11 
wathu,  kulandira  ulemerero  ndi  ulemu  ndi  mphamvu ; 
chifukwa  mudalenga  zonse,  ndipo  mwa  chifuniro  chanu 
zinakhala  nizinalengedwa. 

Buku  lotseka  la  zizindikilo  zisanu  ndi  ziwiri. 

Mwana  wa  nkhosa  yekha  ayenera  alitsegule. 

Ndipo  ndinaona  pa  dzanja  lamanja  la  Iye  wrakukhala  5 
pa  mpando  wTa  chifumu  buku  lolembedwa  mkati  ndi 

mtseri  mwache,  lozindikirika  ndi  zizindikilo  zisanu  ndi 

2 ziwiri.  Ndipo  ndinaona  ngelo  wamphamvu  wakulalikira 
ndi  mau  akuru,  Ayenera  ndani  kutsegula  buku,  ndi  kuma- 

3 sula  zizindikilo  zache  ? Ndipo  sanangathe  mmodzi 
m’mwamba,  kapena  pa  dziko,  kapena  pansi  pa  dziko 

4 kutsegula  pa  buku’po,  kapena  kulipenyera.  Ndipo  ndi- 
nalira  kwambiri,  popeza  sanapezedwa  mmodzi,  woyenera 

5 kutsegula  pa  buku’po,  kapena  kulipenyera  : ndipo  mmodzi 
wa  akuru  ananena  ndi  ine,  Usalire:  taona,  Mkango 
wochokera  m’fuko  la  Yuda,  Muzu  wa  Davide,  walakika 
kutsegula  pa  buku  zizindikilo  zache  zisanu  ndi  ziwiri. 

6 Ndipo  ndinaona  pakati  pa  mpando  wa  chifumu,  ndi 
zamoyo  zinai,  ndi  pakati  pa  akuru,  Mwana  wa  nkhosa  ali 
kuima  ngati  waphedwa ; wokhala  nazo  nyanga  zisanu  ndi 
ziwiri,  ndi  maso  asanu  ndi  awiri,  ndiyo  mizimu  isanu  ndi 

7 iwiri  ya  Mulungu,  yotumidwa  ilowe  m’dziko  lonse.  Ndipo 
anadza,  nalichotsa  ku  dzanja  lamanja  la  Iye  wakukhala 

8 pa  mpando  wa  chifumu.  Ndipo  pamene  adachotsa  bukvi- 
’Io,  zamoyo  zinai  ndi  akulu  makumi  awiri  mphambu  anai 
zinagwa  pansi  pa  maso  pa  Mwana  wa  nkhosa,  zonse  ziri 
nayo  mingoli,  ndi  mbale  za  chikudu  zodzala  ndi  zakufukiza, 

9 ndizo  raapemphero  a oyera  mtima.  Ndipo  ayimba  nyimbo 
yatsopano,  ndi  kunena,  Muyenera  kulandira  buku’lo, 
ndi  kutsegula  pa  zizindikilo  zache : chifukwa  mwaphedwa, 
ndipo  mwagulira  Mulungu  ndi  mwazi  wanu,  anthu  a 
mafuko  onse,  ndi  manenedwe  onse,  ndi  mitundu  yonse, 

] 0 ndipo  mudawayesa  iwo  ufumu  ndi  ansembe  kwa  Mulungu 

11  wathu,  ndipo  achita  ufumu  pa  dziko.  Ndipo  ndinaona, 
ndipo  ndinamva  mau  a angelo  ambiri  pozinga  mpando 
wachifumu,  ndi  zamoyo  ndi  akulu  ; ndipo  mawerengedwe 
awo  anali  zikwi  khumi  kuchurukitsa  zikwi  khumi  ndi 

1 2 zikwi  za  zikwi ; akunena  ndi  mau  akulu,  Ayenera 
Mwana  wa  nkhosa,  wophedwa’yo,  kulandira  chilimbiko, 
ndi  chuma,  ndi  nzeru,  ndi  mphamvu,  ndi  ulemu,  ndi 

13  idemerero,  ndi  dalitso.  Ndipo  cholengedwa  chonse  chiri 
m’mwamba,  ndi  pa  dziko,  ndi  pansi  pa  dziko,  ndi  m’nya- 
nja,  ndi  zonse  ziri  mu  izi,  ndinazimva  zirikunena,  Kwa 
Iye  wakukhala  pa  mpando  wa  chifumu,  ndi  kwa  Mwana 
wa  nkhosa  zikhale  dalitso,  ndi  ulemu,  ndi  ulemerero,  ndi 

14  chipambano,  kufikira  nthawi  za  nthawi.  Ndipo  zamoyo 
zinai  zinati,  Amen.  Ndipo  oyang’anira’wo  anagwa  pansi 
napembedza. 

Atsegula  zizindikilo  zisami  ndi  chimodzi. 

Ndipo  ndinaona  pamene  Mwana  wa  nkhosa  anatsegula  g 
chimodzi  cha  zizindikilo  zisanu  ndi  ziwiri,  ndipo  ndinamva 
chimodzi  mwa  zamoyo  zinai,  nichinena,  ngati  mau  a bingu, 
Idza.  Ndipo  ndinapenya,  ndipo  taona,  kavalo  woyera,  2 
ndipo  womkwera’yo  anali  nawo  uta ; ndipo  kwapatsidwa 
kwa  iye  korona ; ndipo  anaturukira  wolaka  ndi  kuti 
alake. 

Ndipo  pamene  anatsegula  pa  cliizindikilo  chachiwiri,  3 
ndinamva  cha  moyo  chachiwiri  nichinena,  Idza.  Ndipo  4 
anaturuka  kavalo  wina,  wofiira  : ndipo  kwa  iye  womkwera 
inapatsidwa  mphamvu  ya  kuchotsa  mtendere  pa  dziko 
ndi  kuti  aphane ; ndipo  lidapatsidwa  kwa  iye  lupanga 
lalikuru. 

Ndipo  pamene  anatsegula  pa  cliizindikilo  chachitatu  5 
ndinamva  chamoyo  chachitatu  nichinena,  Idza.  Ndipo 
ndinapenya,  ndipo  taona,  kavalo  wakuda ; ndipo  iye 
womkwera  anali  nawo  muyeso  m’dzanja  lache.  Ndipo  6 
ndinamva  ngati  mau  pakati  pa  zamoyo  zinai,  nanena, 
Muyeso  wa  tirigu  wogula  rupiya,  ndi  miyeso  itatu  ya 
barle  yogula  rupiya  ; ndi  mafuta  ndi  vinyo  usaziipse. 

Ndipo  pamene  anatsegula  pa  chizindikilo  chachinai,  7 
ndinamva  mau  a chamoyo  chachinai  nichinena,  Idza. 
Ndipo  ndinapenya,  ndipo  taona,  kavalo  wroyezuka : ndipo  8 
iye  womkwera,  dzina  lache  ndiye  Imfa ; ndipo  Hade 
anatsatana  naye : ndipo  kwa  iwo  kudapatsidwa  ulamuliro 
pa  dera  lachinai  la  dziko,  kukapha  ndi  lupanga,  ndi  njala, 
ndi  imfa,  ndi  zirombo  za  dziko. 

Ndipo  pamene  adatsegula  pa  chizindikilo  chachisanu  9 
ndinaona  pansi  potirapo  nsembe  mizimu  ya  iwo  adaphedwa 
chifukwa  cha  mau  a Mulungu,  ndi  chifukwa  cha  umboni 
umene  anali  nawo : ndipo  anapfuula  ndi  mau  akulu,  ndi  10 
kunena,  Kufikira  liti,  Mfumu  woyera  ndi  woona,  muleka 
kmveruza  ndi  kubwezera  chilango  chifukwa  cha  mwazi 
wathu,  pa  iwo  akukhala  pa  dziko?  Ndipo  kwa  yense  wa  11 
iwo  kunapatsidwa  miinjiro  yoyera  ; ndipo  kunanenedwa 
kwa  iwo,  kuti  apumulebe  kanthawi,  kufikira  ehitakwa- 
nira’nso  akapolo  anzao,  ndi  abale  awo  amene  adzaphedwa 
monga’nso  iwo  eni. 

Ndipo  ndinaona  pamene  anatsegula  pa  chizindikilo  12 
cliachisanu  ndi  chimodzi,  ndipo  panali  chibvomezi  chachi- 
kuru ; ndipo  dzua  lidada  bii  longa  chiguduli  cha  ubwea, 
ndipo  mwezi  wonse  unakhala  ngati  mwazi ; ndi  nyenyezi  13 
459 


0,  13. 


CHIBVUMBULUTSO 


za  mwamba  zinagwa  pa  dziko,  monga  mkuyu  utaya 
nkhuyu  zache  zosapsya,  pogwedezeka  ndi  mphepo  yolimba. 

14  Ndipo  kumwamba  kudachoka  ngati  mpukutu  popindidwa  ; 
ndi  mapiri  onse  ndi  zisi  zonse  zinatunsidwa  kuchoka 

15  m’mbuto  mwao.  Ndipo  mafumu  a dziko,  ndi  akuru,  ndi 
akazembe,  ndi  a chuma,  ndi  a mphamvu,  ndi  akapolo 
onse,  ndi  aufulu  anabisala  ku  mapanga,  ndi  matantwe  a 

1 6 mapiri ; ndipo  anena  kwa  mapiri  ndi  matantwe,  Igwani  pa 
ife,  ndipo  tibiseni  ife  ku  nkhope  ya  iye  amene  akhala  pa 
mpando  wachifumu,  ndi  ku  mkwiyo  wa  Mwana  wa 

17  nkhosa ; chifukwa  lafika  tsiku  lalikuru  la  mkwiyo  wao, 
ndipo  akhoza  kuima  ndani  ? 

Alsrayeli  okulupirika  apulumutsidwa. 

7 Zitatha  izi  ndinaona  angelo  anai  alinkuima  pa  ngondya 
zinai  za  dziko,  akugwira  mphepo  zinai  za  dziko,  kuti 
ingaombe  mphepo  pa  dziko,  kapena  pa  nyanja,  kapena  pa 

2 mtengo  uli  wonse.  Ndipo  ndinaona  ngelo  wina,  ana- 
kwera  kuchokera  poturuka  dzua,  ali  nacho  chizindikilo 
cha  Mulungu  wamoyo : ndipo  anapfuula  ndi  mau  akuru 
kuitana  angelo  anai,  amene  adalandira  mphamvu  kuipsa 

3 dziko  ndi  nyanja,  nanena,  Musaipse  dziko,  kapena  nyanja 
kapena  mitengo,  kufikira  tidalemba  chizindikilo  akapolo 

4 a Mulungu  wathu,  pa  mphumi  pao.  Ndipo  ndinamva 
chiwerengo  cha  iwo  olembedwa  chizindikilo,  zikwi 
makumi  khumi  ndi  makumi  anai  mphambu  anai, 
olembedwa  chizindikilo  mwa  mafuko  onse  a ana  a 
Israyeli. 

5 Mwa  fuko  la  Yuda  analembedwa  chizindikilo  zikwi 

khumi  ndi  ziwiri : 

Mwa  fuko  la  Rubeni  zikwi  khumi  ndi  ziwiri : 

Mwa  fuko  la  Gadi  zikwi  khumi  ndi  ziwiri : 

6 Mwa  fuko  la  Aseri  zikwi  khumi  ndi  ziwiri : 

Mwa  fuko  la  Naftali  zikwi  khumi  ndi  ziwiri : 

Mwa  fuko  la  Manase  zikwi  khumi  ndi  ziwiri : 

7 Mwa  fuko  la  Simeoni  zikwi  khumi  ndi  ziwiri : 

Mwa  fuko  la  Levi  zikwi  khumi  ndi  ziwiri : 

Mwa  fuko  la  Isakara  zikwi  khumi  ndi  ziwiri : 

8 Mwa  fuko  la  Zabulo  zikwi  khumi  ndi  ziwiri : 

Mwa  fuko  la  Yosefe  zikwi  khumi  ndi  ziwiri : 

Mwa  fuko  la  Benjamini  analembedwa  chizindikilo 
zikwi  khumi  ndi  ziwiri. 

Maonekedwe  a m’ulemerero  a iwo  anaphedwa 
chifukwa  cha  Kristu. 

Zitatha  izi  ndinapenya,  ndipo,  taona,  khamu  lalikuru,  9 
loti  palibe  munthu  anakhoza  kuliwerenga,  ochokera  mwa 
mtundu  uli  wonse,  ndi  mafuko  ndi  anthu  ndi  manenedwe, 
akuima  patsogolo  pa  mpando  wachifumu  ndi  pa  maso 
pa  Mwana  wa  nkhosa,  atabvala  zobvala  zoyera,  ndi 
makwata  a kanjedza  m’manja  mwao ; ndipo  apfuula  ndi  10 
mau  akuru,  nanena,  Chipulumutso  kwa  Mulungu  wathu 
wakukhala  pa  mpando  wa  chifumu,  ndi  kwa  Mwana  wa 
nkhosa.  Ndipo  angelo  onse  anaima  pozinga  mpando  wa  11 
chifumu,  ndi  akulu,  ndi  zamoyo’zo  zinai;  ndipo  anagwa 
pa  nkhope  pao  patsogolo  pa  mphando  wa  chifumu,  ndipo 
anapembedza  Mulungu,  ndi  kunena,  Amen  : Mdalitso  1 2 

ndi  ulemerero,  ndi  nzeru,  ndi  chiyamiko,  ndi  ulemu,  ndi 
ehilimbiko,  ndi  mphamvu  zikhale  kwa  Mulungu  wathu 
kufikira  nthawi  za  nthawi.  Amen.  Ndipo  mmodzi  wa  13 
akuru  anayanka,  nanena  ndi  ine,  Iwo  atabvala  zobvala 
zoyera  ndiwo  ani,  ndipo  achokera  kuti?  Ndipo  ndinati  14 
kwa  iye,  Mbuye  wanga,  mudziwa  ndinu.  Ndipo  anati 
kwa  ine,  Iwo  ndiwo  akuturuka  mwa  chisautso  chachikuru  ; 
ndipo  anatsuka  zobvala  zao,  naziyeretsa  m’mwazi  wa 
Mwana  wa  nkhosa.  Chifukwa  chache  ali  patsogolo  pa  15 
mpando  wachifumu  wa  Mulungu ; ndipo  amtumikira  Iye 
usana  ndi  usiku  m’kachisi  mwache  ; ndipo  Iye  wakukhala 
pa  mpando  wa  chifumu  adzawachitira  mtunzi,  sadzamva-  16 
’nso  njala,  kapena  sadzamva’nso  ludzu,  kapena  silidza- 
wathentha  dzua,  kapena  chitungu  chiri  chonse  ; chifukwa  17 
Mwana  wa  nkhosa  wakukhala  pakati  pa  mpando  wa 
chifumu  adzawabusa  iwo,  nadzawatsogolera  iwo  ku  zitsime 
za  madzi  a moyo,  ndipo  Mulungu  adzawapukutira  misozi 
yonse  pa  maso  pao. 

Atsegula  chizindikilo  chachisanu  ndi  chiwiri. 

Angelo  asanu  ndi  awiri,  ndi  malipenga 
oyamba  anai. 

Ndipo  pamene  anatsegula  pa  chizindikilo  chachisanu  Q 
ndi  chiwiri,  panali  chete  m’mwamba  monga  mwa  nthawi 
ya  ora  lotheka.  Ndipo  ndinaona  angelo  asanu  ndi  awiri  2 
amene  amaima  pa  maso  pa  Mulungu ; ndipo  malipenga 
asanu  ndi  awiri  anawapatsa  iwo. 

Ndipo  anadza  ngelo  wina,  naima  potirapo  nsembe,  3 
nakhala  nacho  chotengera  cha  zofukiza  cha  chikudu ; 
ndipo  anawapatsa  zofukiza  zambiri,  kuti  aziike  pamodzi 

ndi  mapemphero  a oyera  mtima  onse  potirapo  nsembe  pa 
chikudu,  okhala  patsogolo  pa  mpando  wa  chifumu. 

4 Ndipo  utsi  wa  zofukiza,  pamodzi  ndi  mapemphero  a 
oyera  mtima  unakwera  kuturuka  m’dzanja  la  ngelo,  pa 

5 maso  pa  Mulungu.  Ndipo  ngelo  anatenga  mbale  ya 
zofukiza,  naidzaza  ndi  moto  wopara  potirapo  nsembe, 
ndipo  anauponya  pa  dziko : ndipo  panakhala  mabingu, 
ndi  mau,  ndi  mphezi,  ndi  chibvomezi. 

6 Ndipo  angelo  asanu  ndi  awiri  akukhala  nawo  malipe- 
nga  anadzikonzera  kuti  aombe. 

7 Ndipo  woyamba  anaomba,  ndipo  panakhala  matalala 
ndi  moto,  zosanganiza  ndi  mwazi,  ndipo  anazitaya  pa 
dziko ; ndipo  chachitatu  cha  dziko  chidapserera,  ndipo 
chachitatu  cha  mitengo  chidapserera,  ndipo  msipu  wonse 
udapserera. 

8 Ndipo  ngelo  wachiwiri  anaomba,  ndipo  monga  ngati 
phiri  lalikuru  lakupserera  moto  linaponyedwa  m’nyanja ; 

9 ndipo  chachitatu  cha  nyanja  chinakhala  mwazi ; ndipo 
chidafa  chachitatu  cha  zolengedwa  ziri  m’nyanja,  zokhala 
ndi  moyo ; ndipo  chacliitatu  cha  zombo  chidaonongeka. 

10  Ndipo  anaomba  ngelo  wachitatu,  ndipo  idagwa  kucho- 
kera  kumwamba  nyenyezi  yeikuru,  yoyaka  ngati  muuni, 
ndipo  idagwa  pa  chachitatu  cha  mitsinje,  ndipo  pa 

1 1 zitsime  za  madzi ; ndipo  dzina  lache  la  nyenyezi’yo 
alicha  Chowrawa ; ndipo  chachitatu  cha  madzi  chidasa- 
nduka  chowawa ; ndipo  anthu  ambiri  adafa  pakumwa 
madzi,  kuti  anasanduka  owawa. 

12  Ndipo  ngelo  wachinai  anaomba,  ndipo  chinagwidwa 
chachitatu  cha  dzuwa,  ndi  chachitatu  cha  mwezi,  ndi 
chachitatu  cha  nyenyezi ; kuti  chachitatu  chao  chidetse- 
dwe,  ndi  kuti  usana  usawale  chachitatu  chache,  ndi  usiku 
momwemo. 

13  Ndipo  ndinaona,  ndipo  ndinamva  chiombankanga 
chiri  kuuluka  pakati  pa  mwamba,  ndi  kunena  ndi  mau 
akuru,  Tsoka,  tsoka,  tsoka,  iwo  akukhala  pa  dziko, 
chifukwa  cha  mau  otsala  a lipenga  la  angelo  atatu 
asanaombe. 

Lipenga  lachisanu,  tsoka  loyamba. 

Q Ndipo  anaomba  ngelo  wachisanu,  ndipo  ndinaona 
nyenyezi  yochokera  kumwamba  idagwa  pa  dziko : ndipo 

2 anampatsa  iye  chifungulo  cha  dzenje  la  phompo.  Ndipo 
anatsegula  pa  dzenje  la  phompo ; ndipo  unakwera  utsi 
woturuka  m’dzenje’mo,  ngati  utsi  wa  ng’anjo  yeikuru ; 

ndipo  dzua  ndi  thambo  zinada,  chifukwa  cha  utsi’wo  wa 
dzenje.  Ndipo  m’utsi’mo  mudaturuka  dzombe  pa  dziko,  3 
ndipo  analipatsa  ilo  mphamvu  monga  zinkhanira  za  dziko 
ziri  ndi  mphamvu.  Ndipo  ananena  kwa  ilo  kuti  lisaipse  4 
udzu  wa  dziko,  kapena  chabiriwiri  chiri  chonse,  kapena 
mtengo  uli  wonse,  koma  anthu  amene  alibe  chizindikilo 
cha  Mulungu  pa  mphumi  pao.  Ndipo  anapatsa  ilo  5 
mphamvu  si  kuti  likawaphe,  komatu  kuti  likawazunze 
miyezi  isanu ; ndipo  mazunzidwe  awo  anali  ngati  mazu- 
nzidwe  a chinkhanira,  pamene  chiluma  munthu.  Ndipo  6 
m’masiku  adja’wo,  anthu  adzafunafuna  imfa  osaipezatu  ; 
ndipo  adzakhumba  kumwalira,  koma  imfa  idzawathawa. 
Ndipo  maonekedwe  a dzombe’lo  anafanana  ndi  akavalo  7 
okonzeka  kukachita  nkhondo ; ndipo  pa  mithu  pao  ngati 
akorona  onga  a chikudu,  ndipo  pa  nkhope  pao  ngati  pa 
nkhope  pa  anthu.  Ndipo  anali  nalQ  tsitsi  longa  tsitsi  la  8 
akazi,  ndipo  mano  awo  anali  ngati  mano  a mikango. 
Ndipo  anali  nazo  zikopa  ngati  zikopa  za  chitsulo ; ndipo  9 
mkokomo  wa  mapiko  awo  ngati  mkokomo  wa  agareta, 
a akavalo  ambiri  akutamangira  ku  nkhondo.  Ndipo  liri  10 
nayo  michira  yofana  ndi  ya  chinkhanira  ndi  mbola  ; ndipo 
m’michira  rmvao  muli  mphamvu  yao  ya  kuipsa  anthu 
miyezi  isanu.  Ndipo  linali  nayo  Mfumu  yakulilamulira,  11 
ngelo  wa  phompo ; dzina  lache  m’chiHebri  Abadon,  ndi 
m’chiHelene  ali  nalo  dzina  Apoliyon. 

Lipenga  lachisanu  ndi  chimodzi,  tsoka  lachiwiri. 

Tsoka  loyamba  lapita ; taona,  akudza’nso  Masoka  12 
awiri  mtsogolo’mo. 

Ndipo  ngelo  wachisanu  ndi  chimodzi  anaomba,  ndipo  13 
ndinamva  mau  ochokera  ku  nyanga  za  potirapo  nsembe 
pa  chikudu  pali  pa  maso  pa  Mulungu,  nianena  kwa  ngelo  14 
wachisanu  ndi  chimodzi  wakukhala  ndi  lipenga,  Masula 
angelo  anai  omangidwa  pa  mtsinje  woukurui  Ufrate. 
Ndipo  anamasulidwa  angelo  anai,  okonzeka  kufikira  ora  15 
ndi  tsiku  ndi  mwezi  ndi  chaka,  kuti  akaphe  chachitatu 
cha  anthu.  Ndipo  chiwerengero  cha  nkhondo  za  a pa  16 
kavalo  ndicho  zikwi  makumi  awiri  zochurukitsa  zikwi 
khumi ; ndinamva  chiwengero  chao.  Ndipo  kotero  1 7 
ndinaona  akavalo  m’masompenya,  ndi  iwo  akuwakwera 
akukhala  nazo  zikopa  za  moto,  ndi  huakinto  ndi  sulfure ; 
ndipo  mithu  ya  akavalo  ngati  mithu  ya  mikango ; ndipo 
mkamwa  mwao  muturuka  moto  ndi  utsi  ndi  sulfure.  Ndi  18 
miliri  iyi  itatu  chinaphedw’a  chachitatu  cha  anthu,  ndi 

1 9 moto,  ndi  utsi,  ndi  sulfure,  zotuvuka  mkamwa  mwao.  Pakuti 
mphamvu  ya  akavalo  iri  mkamwa  mwao,  ndi  m’michira 
yao  : pakuti  michira  yao  ifanana  ndi  njoka,  nikhala  nayo 

20  mithu,ndipoaipsanayo’yo.  Ndipootsalaa  anthu  osaphedwa 
nayo  miliri  iyo  sanalapa  nchito  ya  manja  awo,  kuti  asape- 
mbedzere  ziwanda,  ndi  mafano  a chikudu,  ndi  a ntumbiri, 
ndi  a nkua,  ndi  a mwala,  ndi  a mtengo,  amene  sakhoza 

21  kupenya,  kapena  kumva,  kapena  kuyenda ; ndipo  sanala- 
pa  mbanda  zao,  kapena  nyanga  zao,  kapena  chigololo  chao, 
kapena  umbala  wao. 

Yohane  adya  buku  lochokera  kumwamba. 

I 0 Ndipo  ndinaona  ngelo  wina  wolimba  natsika  kumwa- 

mba,  wobvala  mtambo ; ndi  utawaleza  pa  muthu  pache, 
ndi  nkhope  yache  ngati  dzua,  ndi  mapazi  ache  ngati 

2 mizati  ya  moto ; ndipo  anali  nako  m’dzanja  lache  kabuku 
kofunyulula : ndipo  anaponda  nalo  phazi  lache  lamanja 

3 pa  nyanja,  ndi  lamanzere’lo  pa  dziko,  ndipo  anapfuula 
ndi  mau  akuru,  monga  ngati  mkango  ubangula ; ndipo 
pamene  anapfuula  mabingu  asanu  ndi  awiri  analankhula 

4 mau  awo.  Ndipo  pamene  adalankhula  mabingu  asanu 
ndi  awiri’wo,  ndinati  ndilembe ; ndipo  ndinamva  mau 
ochokera  kumwamba  naanena,  Manga  nacho  chizindikilo 
zimene  adalankhula  mabingu  asanu  ndi  limodzi,  ndipo 

5 usazilembe.  Ndipo  ngelo  amene  ndinamuona  alikuima 
pa  nyanja  ndi  pa  dziko,  anakweza  dzanja  lache  lamanja 

6 kuloza  kumwamba,  nalumbira  kuchula  Iye  amene  ali  ndi 
moyo  ku  nthawi  za  nthawi,  amene  analenga  mwamba 
ndi  zinthu  ziri  momwemo,  ndi  dziko  ndi  zinthu  ziri 
momwemo,  ndi  nyanja  ndi  zinthu  ziri  momwemo,  kuti 

7 siidzakhala’nso  nthawi : komatu  m’masiku  a mau  a ngelo 
wachisanu  ndi  chiwiri  mmene  iye  adzayamba  kuomba, 
pamenepo  padzatsirizika  chinsinsi  cha  Mulungu,  monga 

8 analalikira  kwa  akapolo  ache  aneneri.  Ndipo  mau 
ndinawamva  ochokera  kumwamba,  analankhula’nso  nane, 
nanena,  Muka,  tenga  buku  lofunyulula’lo  m’dzanja  la 

9 ngelo  wakuima  pa  nyanja  ndi  pa  dziko.  Ndipo  ndina- 
muka  kwa  ngelo,  ndi  kunena  naye,  Ndipatse  kabuku’ko. 
Ndipo  ananena  ndi  ine,  Katenge,  nukadye ; ndipo  kadza- 
wawitsa  m’mimba  mwako,  komatu  mkamwa  mwako 

10  kadzazuna  ngati  uchi.  Ndipo  ndinatenga  kabuku  m’dza- 
nja  la  ngelo,  ndipo  ndinakadya  ; ndipo  kanali  mkamwa 
mwanga  kozuna  ngati  uchi : ndipo  pamene  ndinakadya, 

II  m’mimba  mwanga  mudawawa.  Ndipo  anena  nane 

Uyenera  iwe  kunenera’nso  pa  anthu  ndi  mitundu,  ndi 
manenedwe,  ndi  mafumu  ambiri. 

Mboni  ziwiri. 

Ndipo  anandipatsa  ine  bango  ngati  ndodo,  ndi  kuti,1 1 
Tanyamuka,  nuyese  kachisi  wa  Mulungu,  ndi  potirapo 
nsembe,  ndi  iwo  akupembedza’mo.  Nrlipo  bwalo  la  kunja  2 
kwa  kachisi  ulisiya  padera,  nclipo  usaliyesa;  kuti  adapatsa 
ilo  kwa  amitundu ; ndipo  mudzi  woyera  adzaupondereza 
miyezi  makumi  anai  mphambu  iwiri.  Ndipo  ndidzala-  3 
mulira  mboni  zanga  ziwiri,  ndipo  zidzanenera  masiku 
chikwi  chimodzi  ndi  mazana  awiri  mphambu  makumi 
asanu  ndi  limodzi,  obvala  chiguduii.  Izo  ndizo  mitengo  4 
iwiri  ya  azitona  ndi  zoikapo  nyTali  ziwiri  zakuima  pa 
maso  pa  Ambuye  wa  dziko.  Ndipo  wina  akafuna  kuipsa  5 
izo,  moto  uturuka  mkamwa  mwao,  nuononga  adani  awo : 
ndipo  wina  akat'una  kuipsa  izo,  maphedwe  ache  ayenera 
kutero.  Tzo  ziri  nawo  ulamuliro  wakutseka  m’mwamba,  6 
isagwe  mvula  masiku  a chinenero  chao  ; ndipo  ulamuliro 
ziri  nawo  pa  madzi  kuwasandutsa  akhale  mwazi,  ndi 
kupanda  dziko  ndi  mliri  uli  wonse  nthawi  iri  yonse 
zikafuna.  Ndipo  pamene  zidatsiriza  umboni  wao  chi-  7 
rombo  chokwera  kuturuka  m’phompo  chidzachita  nazo 
nkhondo,  nichidzazilaka,  nichidzazipha  izo.  Ndipo  mite-  8 
mbo  yao  idzakhala  pa  kwalala  la  mudzi  woukuru,  umene 
uchedwa,  ponena  za  chizimu,  Sodoma  ndi  Aigupto, 
pamenepo’nso  Ambuye  wao  anapachikidwa.  Ndipo  a 9 
mwa  anthu  ndi  mafuko,  ndi  manenedwe,  ndi  mitundu 
apenyera  mitembo  yao  masiku  atatu  ndi  nusu  wache, 
ndipo  salola  mitembo  yao  iikidwe  m’manda.  Ndipo  iwo  10 
akukhala  pa  dziko  azikondwerera,  nasekerera,  nadzatu- 
mizana  mitulo ; popeza  aneneri  awa  awiri  anazunza  iwo 
akukhala  pa  dziko.  Ndipo  atapita  masiku  atatu  ndi  1 1 
nusu  wache  mzimu  wa  moyo  wochokera  kwa  Mulungu 
unawalowera,  ndipo  anakhala  chiriri ; ndipo  mantha 
akuru  anawagwera  iwo  akuwapenyera.  Ndipo  anamva  12 
mau  akuru  akuchokera  kumwamba  akunena  nawo, 
Kwerani  kuno.  Ndipo  anakwera  kumka  kumwamba 
mu  mtambo ; ndipo  adani  awo  anawapenya  iwo.  Ndipo  13 
pa  nthawi’po  panali  chibvomezi  chachikuru,  ndipo 
chachikhumi  cha  mudzi  chidagwa ; ndipo  anaphedwa 
m’chibvomezi’cho  anthu  zikwi  zisanu  ndi  ziwiri ; ndipo 
otsala’wo  anakhala  a mantha,  napatsa  ulemerero  kwa 
Mulungu  wa  m’mwamba. 

14  Tsoka  lachiwiri  lachoka  : taona,  tsoka  lachitatu  lidza 
msanga. 

Lipenga  lotsiriza. 

15  Ndipo  ngelo  wachisanu  ndi  chiwiri  anaomba,  ndipo 
panakhala  mau  akulu  m’mwamba,  ndi  kunena,  Ufumu 
w'a  dziko  la  pansi  wayambokhala  wa  Ambuye  wathu, 
ndi  wa  Kristu  wache : ndipo  adzachita  ufumu  kufikira 

16  nthawi  za  nthawi.  Ndipo  akulu  makumi  awiri  mphambu 
anai  akukhala  pa  maso  pa  Mulungu  pa  mipando  ya 
chifumu  yao,  anagwa  pa  nkhope  pao,  napembedza 

17  Mulungu,  nati,  Tikuyamikani,  Ambuye  Mulungu,  Wa- 
mphamvuyonse,  amene  muli  nimunali ; popeza  mwadzi- 
tengera  mphamvu  yanu  yeikuru,  ndipo  mwachita  ufumu. 

18  Ndipo  amitundu  anakwiya,  ndipo  unadza  mkwiyo  wanu, 
ndi  nthawi  ya  akufa  yakuti  aweruzidwe,  ndi  ya  kupereka 
mphoto  akapolo  anu  aneneri’wo,  ndi  oyera  mtima,  ndi 
iwo  akuopa  dzina  lanu,  ang’ono  ndi  akuru ; ndi  kuononga 
iwo  akuononga  dziko. 

19  Ndipo  anatsegulidwa  kachisi  wa  Mulungu  amene  ali 
m’mwamba;  ndipo  linaoneka  likasa  la  chipangano  chache, 
m’kachisi  mwache,  ndipo  panali  mphezi,  ndi  mau,  ndi 
mabingu,  ndi  chibvomezi,  ndi  matalala  akuru. 

Za  mkazi  ndi  chinjoka. 

1  2 Ndipo  chizindikilo  chachikuru  chinaoneka  m’mwamba; 
mkazi  wobvekedwa  dzua,  ndi  mwezi  pansi  pa  mapazi 
ache,  ndi  pa  muthu  pache  korona  wa  nyenyezi  khumi 

2 ndi  ziwiri ; ndipo  anali  ndi  pakati  : ndipo  apfuula  ali- 

3 mkubala,  ndi  kumva  zowawa  za  kubala.  Ndipo  china- 
oneka  chizindikilo  china  m’mwamba,  ndipo  taona,  chinjoka 
chofiira,  chachikuru,  chakukhala  nayo  mithu  isanu  ndi 
iwiri,  ndi  nyanga  khumi,  ndi  pa  muthu  pache  nduwira 

4 za  chifumu  zisanu  ndi  ziwiri.  Ndipo  mchira  wache  uguza 
chachitatu  cha  nyenyezi  za  mwamba,  ndipo  unaziponya 
pa  dziko.  Ndipo  chinjoka  chinaima  pa  maso  pa  mkazi 
akuti  abale,  kuti,  atabala,  iye  akalikwire  mwana  wache. 

5 Ndipo  anabala  mwana  wamwamuna,  amene  adzaweruza 
mitundu  yonse  ndi  ndodo  ya  chitsulo : ndipo  anakwatu- 
lidwa  mwana  wache  amke  kwa  Mulungu,  ndi  ku  mpando 

6 wachifumu  wache.  Ndipo  mkazi  anathawira  ku  chipululu, 
kumene  ali  nayo  mbuto  yokonzeka  ndi  Mulungu,  kuti 
kumeneko  akamdyetse  masiku  chikwi  chimodzi  ndi 
mazana  aw’iri  mphambu  makumi  asanu  ndi  limodzi. 

Ndipo  niunali  nkhondo  m’mwamba.  Mikayeli  ndi  7 
angelo  ache  akuchita  nkhondo  ndi  chinjoka;  chinjoka’nso 
ndi  angelo  ache  anachita  nkhondo ; ndipo  sanangathe,  S 
ndipo  sanapeza’nso  mbuto  yao  m’mwamba.  Ndipo  chi-  9 
naponyedwa  pansi  chinjoka  chachikuru,  njoka  yokhala- 
mba’yo,  iye  wochedwa  Mdierekezi  ndi  Satana,  wonyenga 
wa  dziko  lonse ; chinaponyedwa  pansi  ku  dziko,  ndipo 
angelo  ache  anaponyedwa  naye  pamodzi.  Ndipo  ndi-  10 
namva  mau  akuru  m’mwamba,  naanena,  Tsopano  zafika 
chipulumutso,  ndi  mphamvu,  ndi  ufumu  za  Mulungu 
wathu,  ndi  ulamuliro  wa  Kristu  wache : kuti  wagwetsedwa 
mnenezi  wa  abale  athu,  wakuwaneneza  pa  maso  pa 
Mulungu  wathu  usana  ndi  usiku.  Ndipo  iwo  anamlaka  1 1 
iye  chifukwa  cha  mwazi  wa  Mwana  wa  nkhosa,  ndipo 
chifukwa  clia  mau  a umboni  wao ; ndipo  sanakonda  moyo 
wao  kungakhale  kufikira  imfa.  Chifukwa  chache,  ko-  12 
ndwerani,  miyamba  inu,  ndi  inu  akukhala  momwemo. 
Tsoka  dziko  ndi  nyanja,  chifukwa  Mdierekezi  anatsikira 
kwa  inu,  wakhala  nawo  udani  woukuru,  podziwa  kuti 
kamtsalira  kanthawi. 

Ndipo  pamene  chinjoka  chinaona  kuti  chinaponyedwa  13 
pansi  ku  dziko,  anazunza  mkazi  amene  adabala  mwana 
wamwamuna.  Ndipo  anapatsa  mkazi  mapiko  awiri  a 14 
cliiombamkanga  chachikuru,  kuti  akaulukire  ku  chipululu, 
ku  mbuto  yache,  kumene  adyetsedwa’ko  nthawi,  ndi 
zinthawi,  ndi  nusu  wa  nthawi,  osapenya  nkhope  ya  njoka. 
Ndipo  inalabvulira  mkamwa  mwache,  potsata  mkazi,  15 
madzi  ngati  mtsinje,  kuti  akakokoleredwe  mkazi  nawo. 
Ndipo  dziko  linatandiza  mkazi’yo,  ndipo  dziko  linatsegula  16 
mkamwa  mwaclie,  nilinameza  madzi  a mtsinje  amene 
chinjoka  chinalabvula  mkamwa  mwache.  Ndipo  chinjoka  17 
chinakwiya  ndi  mkazi,  nichinachoka  kunka  kuchita 
nkhondo  ndi  otsalira  a mbeu  yache,  amene  asunga  mala- 
mulo  a Mulungu,  nakhala  nawo  umboni  wa  Yesu: 
ndipo  ndinaima  pa  mchenga  wa  nyanja. 

Chirombo  chakuturuka  m’nyanja. 

Ndipo  ndinaona  chirombo  chirinkuturuka  m’nyanja,j  3 
chakukhala  nazo  nyanga  khumi,  ndi  mithu  isanu  ndi  iwiri, 
ndipo  pa  nyanga  zache  nduwira  za  chifumu  khumi,  ndipo 
pa  mithu  paclie  maina  a mwano.  Ndipo  chirombo  ndina-  2 
chiona’cho  chinafanana  ndi  nyalugwi,  ndi  mapazi  ache 
ngati  mapazi  a fisi,  ndipo  pakamwa  pache  ngati  pakamwa 
pa  mkango ; ndipo  chinjoka  chinampatsa  iye  mphamvu 

yache,  ndi  mpando  wa  chifumu  wache,  ndi  ulamuliro 

3 woukuru.  Ndipo  umodzi  wa  mithu  yache  unakhala  ngati 
unalasidwa  kufikira  imfa ; ndipo  bala  lache  la  ku  imfa 
lidapola;  ndipo  dziko  lonse  linazizw'a  potsata  chirombo ; 
ndipo  anapembedza  chinjoka,  chifukwa  anachipatsa 

4 ulamuliro  chirombo’cho ; ndipo  anapembedza  chirombo 
ndi  kunena,  Afanana  ndi  chirombo  ndani?  Ndipo  akho- 

5 za  ndani  kugwira  nkhondo  nacho  ? Ndipo  anampatsa  iye 
mkamwa  molankhula  zazikuru  ndi  zamwamo ; ndipo  ana- 
mpatsa  iye  ulamuliro  wa  kutero  miyezi  makumi  anai  ndi 

6 iwiri.  Ndipo  anatsegula  pakamwa  pache  kukanena  za 
mwano  pa  Mulungu,  kuchitira  mwano  dzina  lache,  ndi 

7 chihema  chache,  ndi  iwo  akukhalira  m’mwamba.  Ndipo 
anampatsa  iye  kuchita  nkhondo  ndi  oyera  mtima,  ndi 
kuwalaka : ndipo  anampatsa  iye  ulamuliro  pa  fuko  lonse, 

8 ndi  anthu,  ndi  manenedwe,  ndi  mitundu.  Ndipo  adza- 
mpembedza  iye  onse  akukhalira  pa  dziko,  amene  dzina 
lao  silinalembcdwa  m’buku  la  moyo  la  Mwana  wra  nkhosa, 
wrophedwa  kuyambira  makhazikidwe  a dziko  la  pansi. 

9 Ngati  wina  ali  nalo  khutu,  amve.  Ngati  munthu  alinga 

10  ku  ukoli,  ku  ukoli  adzamuka ; munthu  akapha  ndi  lupa- 
nga,  ayenera  iye  kuphedwa  nalo  lupanga.  Pano  pali 
chipiriro  ndi  chikulupiriro  cha  oyera  mtima. 

Chirombo  choturuka  pansi. 

11  Ndipo  ndinaona  chirombo  china  chakuturuka  pansi; 
ndipo  chinali  nazo  nyanga  ziwiri  ngati  za  mvvana  wa 

12  nkhosa,  ndipo  chinalankhula  ngati  chinjoka.  Ndipo  chi- 
chita  ulamuliro  wonse  wa  chirombo  choyamba  pa  maso 
pache.  Ndipo  chipembedzetsa  dziko  ndi  iwo  akukhalira 
momwemo  kwa  chirombo  choyamba,  chimene  bala  lache 

13  la  ku  imfa  lidapola.  Ndipo  chichita  zizindikilo  zazi- 
kuru,  kuti’nso  chikatsitsa  moto  uchokera  m’mwamba 

14  nugwe  pa  dziko,  pa  maso  pa  anthu.  Ndipo  chisokeretsa 
iwo  akukhalira  pa  dziko  ndi  zizindikilo  zimene  anachi- 
patsa  mphamvu  yakuzichita  pa  maso  pa  chirombo,  ndi 
kunena  kwa  iwo  akukhalira  pa  dziko,  kuti  apange  fano 
la  chirombo’cho,  chimene  chinali  nalo  bala  la  lupanga 

15  nichinakhala’nso  ndi  moyo.  Ndipo  anachipatsa  mpha- 
mvu  chipatse  fano  la  chirombo  mpweya,  kuti’nso  fano  la 
chirombo  lilankhule,  nilichite  kuti  onse  osalipembedza 

16  fano  la  chirombo  aphedwe.  Ndipo  chichita  kuti  onse, 
ang’ono  ndi  akuru,  achuma  ndi  osauka,  ndi  aufulu  ndi 
akapolo,  alandire  chilembo  pa  dzanja  lao  ndi  pa  mphumi 

pao;  ndi  kuti  munthu  sangakhoze  kugula  kapena  kugu-  17 
litsa,  koma  ije  jekha  wakukhala  nacho  chilembo,  ndilo 
dzina  la  chirombo,  kapena  chiwerengero  cha  dzina  lache. 
Pano  pali  nzeru.  Ije  wakukhala  nacho  chidziwitso  awe-  18 
renge  chiwerengero  cha  chirombo’cho ; kuti  chiwerengero 
chache  ndi  cha  munthu  ; ndipo  chiwerengero  chache  ndi- 
clio,  mazana  asanu  ndi  limodzi  ndi  makumi  asanu  ndi 
limodzi  mphambu  zisanu  ndi  limodzi. 

Mwana  wankhosa  ndi  oomboledwa  ache  pa 
phiri  la  Zioni. 

Ndipo  ndinapenja,  ndipo  taona,  Mwana  wa  nkhosa’jo“|  4- 
alikuima  pa  phiri  la  Zioni,  ndipo  pamodzi  ndi  Ije  zikwi 
zana  ndi  makumi  anai  mphambu  anai,  akukhala  nalo 
dzina  lache  ndi  dzina  la  Atate  wache  lolembedwa  pa 
mphmni  pao.  Ndipo  ndinamva  mau  ochokera  kumwa-  2 
mba,  ngati  mkokomo  wa  madzi  ambiri,  ndipo  ngati  mau 
a bingu  lalikuru  : ndipo  mau  amene  ndinawamva  anakha- 
la  ngati  a mingoli  akuimba  mingoli  jao ; ndipo  ajimba  3 
ngati  njimbo  jatsopano  patsogolo  pa  mpando  wachifumu, 
ndi  patsogolo  pa  zamojo  zinai,  ndi  akulu : ndipo  palibe 
munthu  anakhoza  kupunzira  njimbo’ji,  koma  zikwi  zana 
ndi  makumi  anai  mphambu  anai,  ogulidwa  kuchokera 
ku  dziko.  Iwo  ndiwo  amene  sadetsedwa  pamodzi  ndi  4 
akazi : pakuti  ali  anamwali.  Iwo  ndiwo  amene  atsata 
Mwana  wa  nkhosa  kuli  konse  amuka’ko.  Iwo’wa  anagu- 
lidwa  mwa  anthu,  zipatso  zojamba  kwa  Mulungu  ndi 
kwa  Mwana  wa  nkliosa.  Ndipo  mkamwa  mwao  simuna-  5 
pezedwa  bodza  ; ali  opanda  chirema. 

Angelo  atatu  akulalikira  chiweruziro  cha 
Mulungu. 

Ndipo  ndinaona  ngelo  wina  alikuuluka  pakati  pa  6 
mwamba,  wakukhala  nawo  Utenga  Wabwino  wosatha, 
aulalikire  kwa  iwo  akukhala  pa  dziko,  ndi  kwa  mtundu 
wonse  ndi  fuko  ndi  manenedwe  ndi  anthu ; ndi  kunena  7 
ndi  mau  akuru,  Opani  Mulungu,  ndipo  patsani  kwa  Ije 
ulemerero ; kuti  jafika  nthawi  ja  chiweruziro  chache ; 
ndipo  mpembedzani  Ije  amene  anapanga  mwamba  ndi 
dziko  irdi  njanja,  ndi  zitsime  za  madzi. 

Ndipo  anatsata  ngelo  wina  mnzache  ndi  kunena,  8 
Wagwa,  wagwa,  Babulo  woukuru  umene  unamwetsa’ko 
mitundu  jonse  ku  vinjo  wa  mkwijo  wa  chigololo  chache. 

Ndipo  anawatsata  ngelo  wina,  wachitatu,  nanena  ndi  9 

mau  akuru,  Ngati  wina  apembedza  chirombo’cho,  ndi 
fano  lache,  nalandira  lemba  pa  mphumi  pache,  kapena 

10  pa  dzanja  lache,  iye’nso  adzamwa’ko  ku  vinyo  wa  mkwiyo 
wa  Mulungu,  wokonzeka  wosasanganiza  m’chiko  cha 
mkwiyo  wache  ; ndipo  adzazunzika  ndi  moto  ndi  sulfure 
pa  maso  pa  angelo  oyera  mtima  ndi  pa  maso  pa  Mwana 

1 1 wa  nkhosa ; ndipo  utsi  wa  kuzunza  kwao  ukwera  ku 
nthawi  za  nthawi ; ndipo  sapuma  usana  ndi  usiku  iwo 
akupembedza  chirombo’cho  ndi  fano  lache,  ndi  iye  ali 

12  yense  akalandira  chilembo  cha  dzina  lache.  Pano  pali 
chipiriro  cha  oyera  mtima,  cha  iwo  akusunga  malamulo  a 
Mulungu,  ndi  chikulupiriro  cha  Yesu. 

13  Ndipo  ndinamva  mau  ochokera  kumwamba,  ndi 
kunena,  Lemba,  Odala  akufa  akumwalira  mwa  Ambuye, 
kuyambira  tsopano  ; inde,  unena  Mzimu,  kuti  akapumule 
ku  zolemetsa  zao ; pakuti  nchito  zao  zitsatana  nawo 
pamodzi. 

Masika  a tirigu  ndi  a vinyo. 

14  Ndipo  ndinapenya,  ndipo,  taona,  mtambo  woyera ; 
ndipo  pa  mtambo  padakhala  wina  monga  Mwana  wa 
munthu,  wakukhala  naye  korona  wa  chikudu  pa  muthu 

15  pache,  ndipo  m’dzanja  laclie  zenga  wakutwa.  Ndipo 
ngelo  wina  anaturuka  m’kacliisi,  wopfuula  ndi  mau  aku- 
ru  kwa  iye  wakukhala  pa  mtambo,  Tumiza  zenga  wako 
ndi  kudula,  kuti  yafika  nthawi  ya  kudula ; popeza  za 

16  masika  a dziko  zapsetsa.  Ndipo  iye  wokliala  pa  mtambo 
anaponya  zenga  wache  pa  dziko,  ndipo  masika  a dziko 
adadulidwa. 

17  Ndipo  ngelo  wina  anaturuka  m’kachisi  ali  mwamba, 

18  nakhala  nawo  zenga  wakutwa  naye’nso.  Ndipo  ngelo 
wina  anaturuka  potirapo  nsembe,  ndiye  wakukhala  nawo 
ulamuliro  pa  moto  ; ndipo  anapfuula  ndi  mau  akuru  kwa 
iye  wakukhala  naye  zenga  wakutwa,  nanena,  Tumiza 
zenga  wako  wakutwa,  nudule  matsango  a munda  wa 

19  mpesa  wa  dziko;  kuti  mphesa  zache  zapsa  nditu.  Ndipo 
ngelo  anaponya  zenga  wache  ku  dziko  nadula  mphesa  za 
m’munda  wa  dziko,  naziponya  mopondera’mo  mphesa 

20  mwamukuru  mwa  mkwiyo  wa  Mulungu.  Ndipo  moponde- 
ra’mo  mpesa  anamuponda  kunja  kwa  mudzi,  ndipo  muda- 
turuka  mwazi  mopondera’mo  mphesa,  kufikira  zapakamwa 
za  akavalo,  kufikira  mastadiya  chikwi  ndi  mazana  asanu 
ndi  limodzi. 

Angelo  asanu  ndi  awiri  ndi  miliri  isanu 
ndi  iwiri. 

Ndipo  ndinaona  chizindikilo  china  m’mwamba,  cha--] 
chikuru  ndi  chozizwa,  angelo  asanu  ndi  awiri  akukhala 
nayo  miliri  isanu  ndi  iwiri,  ndiyo  yotsiriza,  kuti  mwa  iyo 
watsirizika  mkwiyo  wa  Mulungu. 

Ndipo  ndinaona  ngati  nyanja  ya  mandala  yosanganiza 
ndi  moto ; ndipo  iwo  amene  analaka  chirombo’cho,  ndi 
fano  lache  ndi  chiwerengero  cha  dzina  lache,  anaima  pa 
nyanja  ya  mandala,  nakhala  nayo  mingoli  ya  Mulungu. 
Ndipo  ayimba  nyimbo  ya  Mose  kapolo  wa  Mulungu,  ndi 
nyimbo  ya  Mwana  wa  nkhosa,  nanena,  Nchito  zanu 
nzazikuru  ndi  zozizwa,  Ambuye  Mulungu,  Wamphamvu- 
yonse ; njira  zanu  nzolungama  ndi  zoona,  Mfumu  Inu  ya 
nthawi  zosatha.  Ndani  adzakhala  wosaopa  ndi  wosale- 
mekeza  dzina  lanu  Ambuye  ? Chifukwa  inu  nokha  muli 
woyera  ; chifukwa  mitundu  yonse  idzadza  nidzapembedza 
pa  maso  panu,  popeza  zolungama  zanu  zidaonetsedwa. 

Ndipo  zitatha  izi  ndinaona,  ndipo  panatseguka  pa 
kachisi  wa  chihema  cha  umboni  m’mwamba : ndipo 

anaturuka  m’kachisi  angelo  asanu  ndi  awiri  akukhala  nayo 
miliri  isanu  ndi  iwiri,  atabvala  mwala  woyera,  ndi  wonve- 
zimira,  namangidwa  malamba  a chikudu  pa  chifua  pao. 
Ndipo  chimodzi  cha  zamoyo  zinai  chinapatsa  kwa  angelo 
asanu  ndi  awiri  mbale  zisanu  ndi  ziwiri  za  chikudu  zodzala 
ndi  mkwiyo  wa  Mulungu  wakukhala  ndi  moyo  ku  nthawi 
za  nthawi.  Ndipo  kachisi  anadzazidwa  ndi  utsi  wocho- 
kera  ku  ulemerero  wa  Mulungu  ndi  ku  mphamvu  yache  ; 
ndipo  palibe  munthu  anakhoza  kulowa  m’kachisi  kufikira 
ikatha  miliri  isanu  ndi  iwiri  ya  angelo  asanu  ndi  awiri. 

Ndipo  ndinamva  mau  akuru  ochokera  ku  kachisi,j 
akunena  kwa  angelo  asanu  ndi  awiri,  Mukani,  ndipo 
tsanulani  ku  dziko  mbale  zisanu  ndi  ziwiri  za  mkwiyo  wa 
Mulungu. 

Ndipo  anachoka  woyamba’yo,  natsanula  mbale  yache 
ku  dziko  ; ndipo  kudakhala  chironda  choipa  ndi  chosautsa 
pa  anthu  akukhala  nacho  chilembo  cha  chirombo  nape- 
mbedza  fano  lache. 

Ndipo  mnzache  anatsanula  mbale  yache  m’nyanja ; 
ndipo  kudakhala  mwazi  ngati  wa  munthu  wakufa ; ndipo 
zamoyo  zonse  za  m’nyanja  zidafa. 

Ndipo  wachitatu’yo  anatsanula  mbale  yache  ku 
mitsinje  ndi  zitsime  za  madzi ; ndipo  kunasanduka  mwazi. 

5 Ndipo  ndinamva  ngelo  wa  madzi’wo  nanena,  Muli 
wolungama,  amene  muli  nimunali,  Woyera  Inu,  chifukwa 

6 mudaweruza  kotero ; popeza  anatsanula  mwazi  wa  oyera 
mtima,  ndi  wa  aneneri,  ndipo  mudawapatsa  mwazi  amwe ; 

7 ayenera  iwo.  Ndipo  ndinamva  wa  potirapo  nsembe, 
alinkunena,  Inde,  Ambuye  Mulungu,  Wamphamvuyonse, 
maweruziro  anu  ali  oona  ndi  olungama. 

8 Ndipo  wachinai  anatsanula  mbale  yache  pa  dzua ; 

9 ndipo  analipatsa  ilo  lithenthe  anthu  ndi  moto.  Ndipo 
anathenthedwa  anthu  ndi  kuthentha  kwakukuru ; ndipo 
anachitira  mwano  dzina  la  Mulungu  wokhala  nawo 
ulamuliro  pa  miliri  iyi ; ndipo  sanalapa  kuti  amchitire 
ulemu. 

10  Ndipo  wachisanu  anatsanula  mbale  yache  pa  mpando 
wachifumu  wa  chirombo ; ndipo  ufumu  wache  unadetse- 
dwa ; ndipo  anatafuna  malilime  awo  ndi  kuwawa  kwache, 

11  nachitira  mwano  Mulungu  wa  m’mwamba  chifukwa  cha 
zowawa  zao  ndi  zironda  zao ; ndipo  sanalapa  nchito  zao. 

1 2 Ndipo  wachisanu  ndi  chimodzi  anatsanula  mbale  yache 
pa  mtsinje  woukuru  Ufrate;  ndipo  madzi  ache  anapwa, 
kuti  ikonzeke  njira  ya  mafumu  ochokera  poturuka  dzua. 

13  Ndipo  ndinaona  moturuka  mkamwa  mwa  chinjoka,  ndi 
mkamwa  mwa  chirombo,  ndi  mkamwa  mwa  mneneri 

14  wonyenga  mizimu  itatu  yonyansa,  ngati  achule:  pakuti 
ali  mizimu  ya  ziwanda  za  kuchita  zizindikilo ; zimene 
zituruka  kumka  kwa  mafumu  a dziko  lonse,  kukawalalika 
iwo  ku  nkhondo  ya  tsiku  lalikuru  la  Mulungu,  Wampha- 

15  mvuyonse.  (Taona,  ndidza  ngati  mbala.  Wodala  iye 
amene  adikira,  nasunga  zobvala  zache,  kuti  angayende 
wamariseche,  nangapenye  anthu  umariseche  wache.) 

16  Ndipo  anawalalika  iwo  ku  mbuto  yochedwa  m’chihebri 
Harmagedo. 

17  Ndipo  wachisanu  ndi  chiwiri  anatsanula  mbale  yache 
ku  mlengalenga ; ndipo  m’kachisi’mo  mudaturuka  mau 
akuru,  ochokera  ku  mpando  wa  chifumu  ndi  kunena, 

18  Chachitika  : ndipo  panakhala  mphezi,  ndi  mau,  ndi 
mabingu ; ndipo  panali  chibvomezi  chachikuru  chotero 
sichinaoneke  chiyambire  anthu  anali  pa  dziko,  chibvomezi 

19  cholimba  chotere,  chachikuru  chotere.  Ndipo  chimudzi 
chachikuru’cho  chidagawika  patatu,  ndipo  midzi  ya  a 
mitundu  inagwa ; ndipo  Babulo  woukuru  unakumbukika 
pa  maso  pa  Mulungu,  kuti  aupatse  uwu  chiko  cha  vinyo 

20  wamkali  wa  mkwiyo  wache.  Ndipo  zisi  zonse  zidathawa, 

21  ndi  mapiri  sanapezeka.  Ndipo  anatsika  kumwamba 

matalala  akuru,  lonse  lolemera  ngati  talenti,  nagwa  pa 
anthu ; ndipo  anthu  anachitira  Mulungu  mwano  chifukwa 
cha  mliri  wa  matalala,  kuti  mliri  wache  ndi  woukuru 
nditu. 

Kupasuka  kwa  Babulo.  Chirombo  chisokeretsa 
mkazi  wa  chigololo. 

Ndipo  anadza  mmodzi  mwa  angelo  asanu  ndi  awiri"J  ~J 
akukhala  nazo  mbale  zisanu  ndi  ziwiri,  ndipo  analankhula 
ndi  ine,  nanena,  Idza  kuno,  ndid/.akuonetsa  chitsutso 
cha  mkazi  wa  chigololo  wamkuru,  wakukhala  pa  madzi 
ambiri,  amene  mafumu  a dziko  anachita  chigololo  naye,  2 
ndipo  iwo  akukhala  pa  dziko  analodzera  ndi  vinyo  wa 
chigololo  chache.  Ndipo  ananditenga  kumka  nane  ku  3 
chipululu,  m’Mzimu ; ndipo  ndinaona  mkazi  alinkukhala 
pa  chirombo  chofiiritsa,  chodzala  ndi  maina  a mwano, 
chakukhala  nayo  mithu  isanu  ndi  iwiri  ndi  nyanga  khumi. 
Ndipo  mkazi  anabvala  chinyong’onyo,  ndi  mlangali,  4 
nakometsedwa  ndi  chikudu,  ndi  miyala  ya  mtengo  wache, 
ndi  ngale ; nakhala  nacho  m’dzanja  lache  chiko  cha 
chikudu  chodzala  ndi  zonyansitsa,  ndi  zodetsa  za  chi- 
gololo  chache,  ndipo  pa  mphumi  pache  padalembedwa  5 
dzina,  chinsinsi,  babulo  woukuru,  amai  wa  achigololo  ndi 
wa  zonyansitsa  za  DZiKo.  Ndipo  ndinaona  mkazi  wolo-  6 
dzera  ndi  mwazi  wa  oyera  mtima,  ndi  mwazi  wa  amboni 
aYesu;  ndipo  ndinazizwa  pakumuona  iye  ndi  kuzizwa 
kwakukuru.  Ndipo  ngelo  anati  kwa  ine,  Uzizwa  chifu-  7 
kwaninji  ? Ine  ndidzakuuza  iwe  chinsinsi  cha  mkazi, 
ndi  cha  chirombo  chakumbereka  iye,  chokhala  nayo  mithu 
isanu  ndi  iwiri  ndi  nyanga  khumi.  Chirombo  chimene  8 
unachiona  chinali’ko,  koma  kulibe ; ndipo  chidzaturuka 
m’phompo,  ndipo  chidzamka  ku  chitayiko.  Ndipo 
adzazizwa  iwo  akukhala  pa  dziko  amene  dzina  lao  silina- 
lembedwa  ro’buku  la  moyo  chiyambire  makhazikidwe  a 
dziko  la  pansi ; pakuona  chirombo,  kuti  chinali’ko, 
ndipo  kulibe,  ndipo  chidzakhala’ko.  Pano  pali  mtima  9 
wa  kukhala  nayo  nzeru.  Mithu  isanu  ndi  iwiri  ndiyo 
mapiri  asanu  ndi  awiri  amene  mkazi  akhala’po  ; ndipo  10 
ali  mafumu  asanu  ndi  awiri ; asanu  adagwa,  imodzi  iriko, 
yina’yo  siinadze ; ndipo  pamene  ifika  iyenera  iyo  kukhala 
kanthawi.  Ndipo  chirombo  chinali’cho,  ndi  kulibe,  icho  11 
chomwe  ndicho  chachisanu  ndi  chitatu,  ndipo  chiri  mwa 
zisanu  ndi  ziwiri’zo,  nichimuka  ku  chitayiko.  Ndipo  12 
nyanga  khumi  udaziona  ndiwo  mafumu  khumi,  amene 

sanalandire  ufumu ; koma  alandira  ulamuliro  ngati 

13  ltiafumu,  oi*a  limodzi,  pamodzi  ndi  chirombo.  Iwo  ali 
nawo  mtima  umodzi,  ndipo  apereka  mphamvu  ndi  ula- 

14  muliro  wao  kwa  chirombo.  Iwo  adzachita  nkhondo  pa 
Mwana  wa  nkhosa,  ndipo  Mwana  wa  nkhosa  adzawalaka, 
chifukwa  ali  Mbuye  wa  ambuye,  ndi  Mfumu  ya  mafumu ; 
ndipo  adzawalaka’nso  iwo  akukhala  naye  oitanidwa,  ndi 

15  osankhika  ndi  okulupirika.  Ndipo  anena  ndi  ine,  Madzi’wo 
udawaona  uko  ukhala’ko  mkazi  wa  chigololo’yo  ndiwo 

16  anthu  ndi  makamu,  ndi  mitundu,  ndi  manenedwe.  Ndipo 
nyanga  khumi  udaziona,  ndi  chirombo,  izi  zidzadana  ndi 
mkazi  wa  chigololo’yo,  nizidzamkhalitsa  wa  bwinja,  wama- 
riseche,  nizidzadya  nyama  yache,  nizidzampsereza  ndi 

17  moto.  Pakuti  Mulungu  anapatsa  ku  mtima  kwao  kuchita 
za  m’mtima  mwache,  ndi  kuchita  cha  mtima  umodzi 
ndi  kupatsa  ufumu  wao  kwa  chirombo,  kufikira  akwani- 

18  ridwa  mau  a Mulungu.  Ndipo  mkazi’yo  unamuona,  ndiye 
mudzi  woukuru,  wakuchita  ufumu  pa  mafumu  a dziko. 

Kupasuka  kwa  Babulo.  Maliro  pa  dziko 
la  pansi. 

| 8 Zitatha  izi  ndinaona  ngelo  wina  wakutsika  m’mwamba 
wakukhala  nawo  ulamuliro  woukuru ; ndipo  dziko  lina- 

2 unikidwa  ndi  ulemerero  wache.  Ndipo  anapfuula  ndi 
mau  olimba,  nanena,  Wagwa,  wagwa,  Babulo  woukuru, 
nukhala  mokhalira’mo  ziwanda,  ndi  mosungira’mo  mizimu 
yonse  yonyansa,  ndi  mosungira’mo  mbalame  zonse  zonya- 

3 nsa  ndi  zodanidwa.  Chifukwa,  ndi  vinyo  wa  mkwiyo 
wa  cliigololo  chache  mitundu  yonse  idagwa ; ndipo 
mafumu  a dziko  anachita  naye  chigololo ; ndipo  ochita 
malonda  a dziko  analemera  ndi  mphamvu  ya  kudyerera 
kwache. 

4 Ndipo  ndinamva  mau  ena  ochokera  kumwamba, 
nanena,  Turukani  m’mene’mo,  anthu  anga ; kuti  munga- 
yanjane  ndi  machimo  ache,  ndi  kuti  mungalandire  ya 

5 miliri'yache ; pakuti  machimo  ache  anaunjikizana  kufikira 
mwamba,  ndipo  Mulungu  anakumbuka  zosalungama  zache. 

6 Muubwezere,  monga’nso  uwu  unabwezera,  ndipo  muwiri- 
kize  kawiri,  monga  mwa  nchito  zache : m’chiko’mo 

7 unatira’mo,  muutirire  chowirikiza.  Monga  momwe  una- 
dzichitira  ulemu,  nudyerera,  momwemo  muuchitire  chou- 
zunza  ndi  chouliritsa  maliro  : kuti  unena  mu  mtima 
mwache,  Ndikhala  ine  mfumu,  wosati  wa  masiye  ine, 

8 ndipo  wosaona  maliro  konse  ine.  Chifukwa  chache 

miliri  yache  idzadza  m’tsiku  limodzi,  imfa,  ndi  maliro,  ndi 
njala ; ndipo  udzapserera  ndi  moto ; chifukwa  Ambuye 
Mulungu  wouweruza  ndiye  wolimba.  Ndipo  mafumu  9 
a dziko  ochita  chigololo  nadyerera  naye,  adzalira  nadzau- 
chitira  maliro  pamene  aona  utsi  wa  kuthentha  kwache, 
poima  patali,  chifukwa  chakuopa  cliizunzo  chache,  nanena,  10 
Tsoka,  tsoka,  mudzi  woukuru’wo,  Babulo,  mudzi  wolimba ! 
kuti  m’ora  limodzi  chafika  chitsutso  chanu.  Ndipo  ochita  11 
malonda  a dziko  adzalira  nadzauchitira  chifundo  popeza 
palibe  munthu  agula’nso  malonda  awo ; malonda  a chi-  1 2 
kudu,  ndi  a ntumbiri,  ndi  a mwala  wa  mtengo  wache, 
ndi  a ngale,  ndi  a nsaru  ya  bafuta,  ndi  a chinyong’onyo, 
ndi  a yonjezimira,  ndi  a mlangali ; ndi  mtengo  uli  wonse 
wa  Tuino,  ndi  chotengera  chiri  chonse  cha  nyanga  za 
njobvu,  ndi  chotengera  chiri  chonse  cha  mtengo  wa 
mtengo  wache  wapatali,  ndi  cha  nkua  ndi  cha  chitsulo, 
ndi  cha  mwala  wa  mbu ; ndi  kinamomo  ndi  amomo,  1 3 
ndi  zofukiza,  ndi  zomyatiriza,  ndi  libano,  ndi  vinyo,  ndi 
mafuta,  ndi  ufa  wosalala,  ndi  tirigu,  ndi  ng’ombe,  ndi 
nkhosa ; ndi  malonda  a akavalo,  ndi  a agareta,  ndi  a 
anthu  ndi  a mioyo  ya  anthu.  Ndipo  chipatso’cho  moyo  11 
wako  udachikhumba  chidakuchokera  ; ndipo  zonse  zoko- 
lera,  ndi  zokometsetsa  zakutayikira,  ndipo  izi  sadzazipeza- 
’nso  konse.  Otsatsa  izi,  olemezedwa  nawo,  adzaima  15 
patali  chifukwa  cha  kuopa  chizunzo  chache,  nadzalira, 
ndi  kuchita  chifundo;  nadzanena,  Tsoka,  tsoka,  mudzi  16 
woukuru  wobvala  bafuta  ndi  chinyong’onyo,  ndi  mlangali, 
wodzikometsera  ndi  chikudu  ndi  mwala  wa  mtengo  wache, 
ndi  ngale  ! Kuti  m’ora  limodzi  chasanduka  bwinja  chuma  17 
chachikuru  chotere.  Ndipo  wa  tsigiro  ali  yense,  ndipo 
yense  wakupita  pa  nyanja  pakuti  pakuti,  ndi  amarinyera, 
ndi  onse  amene  amachita  ku  nyanja,  anaima  patali, 
napfuula  poona  utsi  wa  kuthentha  kwache,  nanena,  Mudzi  18 
uti  ufanana  ndi  mudzi  woukuru’wo?  Ndipo  anatira  19 
pfumbi  pa  mithu  pao,  napfuula,  ndi  kulira,  ndi  kuchita 
maliro,  nanena,  Tsoka,  tsoka,  mudzi  wroukuru’wo,  umene 
analemerezedwa  nawro  onse  akukhala  nazo  zombo  pa 
nyanja,  chifukwa  cha  kulemera  kwrache,  kuti  m’ora 
limodzi  unasanduka  bwinja.  Kondwrera  pa  iye  nrwamba  20 
iwe,  ndi  oyera'mtima,  ndi  atumwi,  ndi  aneneri  inu ; chifu- 
kwra  Mulungu  anauwreruzira  kuwreruza  kwanu. 

Ndipo  ngelo  wrolimba  ananyamula  mwala,  ngati  mpero  21 
yeikuru,  ndipo  anaiponya  m’nyanja,  nanena,  Chotero 
Babulo,  mudzi  wroukuru,  udzapasulidwra  zolimba,  ndipo 

22  sudzapezedwa’nso  konse.  Ndipo  mau  a anthu  oimba 
ngoli,  ndi  a oyimba,  ndi  a oliza  chitoliro,  ndi  a oomba 
lipenga  sadzamveka’nso  konse  mwa  iwe ; ndipo  mmisiri 
ali  yense  wa  machitidwe  ali  onse  sadzapezedwa’nso  konse 
mwa  iwe  ; ndipo  mau  a mpero  sadzamveka’nso  konse  mwa 

23  iwe ; ndipo  kuunika  kwa  nyali  sikudzaunikira’nso  konse 
mwa  iwe ; ndipo  mau  a mkwati  ndi  a mkwatibwi  sadza- 
mveka’nso  konse  mwa  iwe ; kuti  otsatsa  malonda  anu 
anali  omveka  a dziko ; kuti  ndi  nyanga  yako  mitundu 

24  yonse  inasokeretsedwa.  Ndipo  momwemo  munapezedwa 
mwazi  wa  aneneri  ndi  oyera  mtima,  ndi  onse  amene 
anaphedwa  pa  dziko. 

Kupasuka  kwa  Babulo.  Ohimwemwe  ndi 
mayamiko  m’mwamba. 

"j  9 Zitatha  izi  ndinamva  ngati  mau  akuru  a khamu  lali- 
kuru  m’mwamba,  liri  kunena,  Aleluya ; chipulumutso, 

2 ndi  ulemerero,  ndi  mphamvu,  nza  Mulungu  wrathu ; kuti 
maweruzidwe  ache  ali  oona  ndi  olungama  ; ndipo  anawe- 
ruza  mkazi  wa  chigololo  wamkuru,  amene  anaipsa  dziko 
ndi  chigololo  chache,  ndipo  anabwezera  chilango  mwazi 

3 wa  akapolo  ache  pa  dzanja  lache  la  mkazi’yo.  Ndipo 
anati’nso,  Aleluya.  Ndipo  utsi  wache  ukwera  ku  nthawi 

4 za  nthawi.  Ndipo  anagwa  pansi  akulu’wo  makumi  awiri 
ndi  anai  ndi  za  moyo  zinai,  ndipo  zinapembedza  Mulungu 
wakukhala  pa  mpando  wachifumu,  nizinena,  Amen ; 

5 Aleluya.  Ndipo  mau  anachokera  ku  mpando  wachifumu, 
ndi  kunena,  Lemekezani  Mulungu  wathu  akapolo  ache 

6 onse,  akumuopa  Iye,  ang’ono  ndi  akuru.  Ndipo  ndina- 
mva  ngati  mau  a khamu  lalikuru,  ndipo  ngati  mkokomo 
wa  madzi  ambiri,  ndipo  ngati  mau  a mabingu  olimba, 
nizinena,  Aleluya : kuti  achita  ufumu  Ambuye  Mulungu 

7 wathu,  Wamphamvuyonse.  Tikondwere,  ndipo  tiseke- 
rere,  ndipo  tipatse  ulemerero  kwa  iye : kuti  udadza 
ukwati  wa  Mwana  wa  nkhosa ; ndipo  mkazi  wache 

8 wadzikonzera.  Ndipo  anampatsa  Iye  abvale  bafuta 
wonyezimira  woti  mbu ; pakuti  bafuta  ndiye  zolungama 

9 za  oyera  mtima.  Ndipo  ananena  ndi  ine,  Lemba,  Odala 
iwo  amene  aitanidwa  ku  phwando  la  ukwati  wa  Mwana 
wa  nkhosa.  Ndipo  ananena  ndi  ine,  Iwo  ndiwo  mau 

10  oona  a Mulungu.  Ndipo  ndinagwa  patsogolo  pa  mapazi 
ache  kumpembedza  iye.  Ndipo  ananena  ndi  ine,  Tapenya, 
usatero : ine  ndine  kapolo  mnzako,  ndi  mnzao  wa  abale 
ako  akukhala  nawo  umboni  wa  Yesu:  pembedza 

Mulungu:  kuti  umboni  wa  Yesu  ndiwo  Mzimu  wa 
chinenero. 

Yesu  alaka  chirombo  ndi  mneneri  wonyenga. 

Ndipo  ndinaona  mutatseguka  m’mwamba ; ndipo  1 1 
taona,  kavalo  woyera,  ndi  iye  wakumkwera  iye  wochedwa 
Wokulupirika  ndi  Woona ; ndipo  aweruza,  nachita 
nkhondo  molungama.  Ndipo  maso  ache  ali  chirangali  12 
cha  moto,  ndipo  pa  muthu  pache  pali  nduwira  za  chifumu 
zambiri ; ndipo  ali  nalo  dzina  lolembedwa,  wosalidziwa 
wina  yense  koma  Iye  yekha.  Ndipo  abvala  chobvala  13 
chowaza  mwazi ; ndipo  achedwa  dzina  lache,  Mau  a 
Mulungu.  Ndipo  magulu  a nkhondo  okhala  m’mwamba  14 
anamtsata  Iye,  okwera  akavalo  oyera,  obvala  bafuta 
woyera  woti  mbu.  Ndipo  mkamwa  mwache  muturuka  15 
lupanga  lakutwa,  kuti  nalo  asenge  mitundu ; ndipo  Iye 
adzawalamulira  ndi  ndodo  ya  chitsulo  : ndipo  aponda  Iye 
mopondera’mo  mphesa  mwa  vinyo  wa  ukali  wa  mkwiyo 
wa  Mulungu  Wamphamvuyonse.  Ndipo  ali  nalo  pa  16 
chobvala  chache  ndi  pa  nchafu  yache  dzina  lolembedwa, 
Mfumu  ya  mafumu,  ndi  Mbuye  wa  ambuye. 

Ndipo  ndinaona  ngelo  alikuima  m’dzua;  ndipo  17 
anapfuula  ndi  mau  akuru  akimena  ndi  mbalame  zonse 
za  kuuluka  pakati  pamwamba ; Idzani  kuno,  sonkhanani 
ku  phwando  la  Mulungu  wamkuru,  kuti  mukadye  nyama  18 
ya  mafumu,  ndi  nyama  ya  akapitao,  ndi  nyama  ya  anthu 
a mphamvu,  ndi  nyama  ya  akavalo,  ndi  ya  iwo  akukwera- 
’po,  ndi  nyama  ya  anthu  onse  aufulu  ndi  akapolo,  ndi 
ang’ono  ndi  akuru. 

Ndipo  ndinaona  chirombo’cho,  ndi  mafumu  a dziko,  19 
ndi  magulu  a nkhondo  awo,  osonkhanidwa  kuchita 
nkhondo  pa  Iye  wa  kukwera  kavalo,  ndi  gulu  la  nkhondo 
lache.  Ndipo  chinagwidwa  chirombo’cho,  ndipo  pamodzi  20 
nacho  mneneri  wonyenga  amene  adachita  zizindikilo  pa 
maso  pache,  zimene  anasokeretsa  nazo  iwo  amene  adala- 
ndira  chilembo  cha  chirombo,  ndi  iwo  akupembedza  fano 
lache : iwo  awiri  anaponyedwa,  ali  moyo  m’nyanja  ya 
moto  wakuthentha  ndi  sulfure  : ndipo  otsala’wa  anaphedwa  21 
ndi  lupanga  la  Iye  wakukwera  kavalo,  ndilo  loturuka 
mkamwa  mwache ; ndipo  mbalame  zonse  zinakhuta  ndi 
nyama  zao. 

Satana  womangidwa  dzaka  zikwi.  AKristu 
aweruza  pamodzi  ndi  Kristu. 

20  Ndipo  ndinaona  ngelo  anatsika  kumwamba,  nakhala 
nalo  chifungulo  cha  phompo,  ndi  unyolo  woukuru  m’dzanja 

2 lache.  Ndipo  anagwira  chinjoka,  njoka  ya  kale’yo, 
ndiye  Mdierekezi  ndi  Satana,  nammanga  iye  zaka  zikwi, 

3 namponya  iye  ku  phompo,  natseka’po,  nalemba’po 
chizindikilo  pamwamba  pache,  kuti  anganyenge’nso 
amitundu  kufikira  kudzatha  zaka  zikwi ; patsogolo  pache 
ayenera  kumasulidwa  iye  kanthawi. 

4 Ndipo  ndinaona  mipando  ya  chifumu,  ndipo  anakhala 
pa  iyo ; ndipo  anapatsa  iwo  chiweruziro ; ndipo  ndina- 
ona  mizimu  ya  iwo  amene  adawadula  khosi  chifukwa  cha 
umboni  wa  Yesu,  ndi  chifukwa  cha  mau  a Mulungu,  ndi 
iwo  amene  sanapembedza  chirombo,  kapena  fano  lache, 
nisanalandira  chilembo’cho  pa  mphumi  ndi  pa  dzanja  lao ; 
ndipo  anakhala  ndi  moyo,  nachita  ufumu  pamodzi  ndi 

5 Kristu  zaka  zikwi.  Otsala  a akufa  sanakhala’nso  ndi 
moyo  kufikira  kudzatha  zaka  zikwi.  Ndiko  kuuka’nso 

6 koyamba.  Wodala  ndi  woyera-mtima  ali  iye  amene 
achita  nawo  pa  kuuka’nso  koyamba ; pa  iwo’wa  imfa 
yachiwiri  iribe  ulamuliro ; komatu  adzakhala  ansembe  a 
Mulungu  ndi  a Kristu,  nadzachita  ufumu  pamodzi  ndi 
Iye  zaka  zikwi. 

Satana  amasulidwa,  naonongeka. 

7 Ndipo  pamene  zidzatha  zaka  zikwi  adzamasulidwa 

8 Satana  m’nyumba  ya  ndende  yache  ; nadzaturuka  kudza- 
sokeretsa  amitundu  ali  mu  ngondya  zinai  za  dziko,  Gogo, 
ndi  Magogo,  kudzalalika  iwo  achite  nkhondo : chiwere- 
ngero  chao  cha  iwo  amene  chikhala  ngati  mchenga  wa 

9 ku  nyanja.  Ndipo  anakwera  pozinganiza  dziko,  ndipo 
anazinga  tsasa  la  oyera  mtima  ndi  mudzi  wokondedwa’wo  : 
ndipo  unatsika  moto  wa  kumwamba  nuwanyeketsa  iwo. 

10  Ndipo  Mdierekezi  wakuwasokeretsa  iwo  anaponyedwa 
m’nyanja  ya  moto  ndi  sulfure,  kumeneko  kuli’nso 
chirombo’cho  ndi  mneneri  wonyenga’yo ; ndipo  adza- 
zunzidwa  usana  ndi  usiku  ku  nthawi  za  nthawi. 

Chiweruziro  chotsiriza. 

11  Ndipo  ndinaona  mpando  wachifumu  woukuru  woyera, 
ndi  Iye  wakukhala’po,  amene  dziko  ndi  mwamba  zinathawa 

12  pa  maso  pache,  ndipo  sizinapezedwa  mbuto  zao.  Ndipo 
ndinaona  akufa,  akuru  ndi  ang’ono  alinkuima  patsogolo 

pa  mpando  wa  chifumu ; ndipo  mabuku  anatsegulidwa ; 
ndipo  buku  lina  linatsegulidwa,  ndilo  la  moyo ; ndipo 
akufa  anaweruzidwa  mwa  zolembedwa  m’mabuku,  monga 
mwa  ncliito  zao.  Ndipo  nyanja  inapereka  akufa’wo  anali  13 
momwemo,  ndipo  imfa  ndi  Hade  zinapereka  akufa’wo 
anali  mmenemo  ; ndipo  anaweruzidwa  yense  monga  mwa 
nchito  zache.  Ndipo  imfa  ndi  Hade  zinaponyedwa  14 
m’nyanja  ya  moto.  Iyo  ndiyo  imfa  yachiwiri,  ndiyo 
nyanja  ya  moto.  Ndipo  ngati  munthu  sanapezedwa  wole-  15 
mbedwa  m’buku  la  moyo,  anaponyedwa  m’nyanja  ya 
moto. 

Miyamba  yatsopano,  ndi  dziko  latsopano. 

Ndipo  ndinaona  mwamba  mwatsoparxo  ndi  dziko  latso-21 
pano ; pakuti  mwarnba  moyamba  ndi  dziko  loyamba 
zidachoka,  ndipo  kulibe’nso  nyanja.  Ndipo  ndinaona  2 
mudzi  wroyera’wo,  Yerusalemu  watsopano,  uli  kutsika 
kumwamba  kwa  Mulungu,  wokonzeka  ngati  mkwatibwi 
wokometsedwa  kwa  mwamuna  wache.  Ndipo  ndinamva  3 
mau  akuru  ochokera  ku  mpando  wachifumu,  ndi  kunena, 
Taonani,  chihema  cha  Mulungu  chiri  mwa  anthu ; ndipo 
adzakhalira  nawo,  ndipo  iwo  adzakhala  anthu  ache,  ndipo 
Mulungu  yekha  adzakhala  nawo,  Mulungu  wao ; ndipo  4 
adzaivapukutira  misozi  yonse  kuichotsa  pa  maso  pao ; 
ndipo  sipadzakhala’nso  imfa ; ndipo  sipadzakhala’nso 
maliro,  kapena  kulira,  kapena  chowawitsa ; zoyamba’zo 
zapita.  Ndipo  Iye  wakukhala  pa  mpando  wa  chifumu  5 
anati,  Taonani,  ndichita  zonse  zikhale  zatsopano.  Ndipo 
ananena,  Talemba : kuti  mau  awa  ali  okulupirika  ndi 
oona.  Ndipo  anati  kwa  ine,  zatha.  Ine  ndine  Alefa  ndi  6 
Omega,  woyamba  ndi  wotsiriza.  Kwa  iye  wakumva 
ludzu  ndidzampatsa  amwe  ku  chitsime  cha  madzi  a moyo 
kolere.  Iye  wakulakika  adzalandira  izi ; ndipo  ndidza-  7 
khala  Mulungu  wache,  ndipo  iye  adzakhala  mwana 
wanga.  Koma  a mantha  ndi  osakulupira,  ndi  onyansa,  8 
ndi  ambanda  ndi  a chigololo,  ndi  opembedza  mafano,  ndi 
onse  a mabodza,  cholandira  chao  chidzakhala  m’nyanja 
yothentha  ndi  moto  ndi  sulfure  ; ndiyo  imfa  yachiwiri. 

Yerusalemu  watsopano. 

Ndipo  anadza  mmodzi  wa  angelo  asanu  ndi  awiri  9 
akukhala  nazo  mbale  zisanu  ndi  ziwiri,  zodzala  ndi  miliri 
yotsiriza  isanu  ndi  iwiri ; ndipo  analankhula  ndi  ine, 
nanena,  Idza  kuno,  ndidzakuonetsa  mkwratibwi,  mkazi  wa 

10  Mwana  wa  nkhosa.  Ndipo  ananditengera  mu  Mzimu  ku 
phiri  lalikuru  ndi  lalitali,  nandionetsa  mudzi  woyera’wo 
Yerusalemu,  wotsika  m’mwamba  kuchokera  kwa  Mu- 

1 1 lungu,  ndipo  unakhala  nawo  ulemerero  wa  Mulungu ; 
kuunika  kwache  kunafanana  ndi  mwala  wa  mtengo 
wache  woposa,  ngati  mwala  wa  Yaspi,  wonyezimira,  ngati 

12  krustalo;  nukhala  nalo  linga  lalikuru  ndi  lalitali,  nukha- 
la  nawo  makomo  khumi  ndi  awiri,  ndipo  pa  makomo 
angelo  khumi  ndi  awiri,  ndi  maina  olembedwa’po,  ndiwo 

13  maina  a mafuko  khumi  ndi  awiri  a ana  a Israyeli ; ku 
mawa  makomo  atatu,  ndi  ku  mpoto  makomo  atatu,  ndi  ku 
mwela  makomo  atatu,  ndi  ku  madzulo  makomo  atatu. 

14  Ndipo  linga  la  mudzi  linakhala  nawo  maziko  khumi  ndi 
awiri,  ndipo  pomwepo  maina  khumi  ndi  awiri  a atumwi 

15  khumi  ndi  awiri  a Mwana  wa  nkhosa.  Ndipo  iye  waku- 
lankhula  ndi  ine  anali  nawo  muyeso,  bango  la  chikudu, 
kuti  akayese  mudzi’wo,  ndi  makomo  ache,  ndi  linga 

16  lache.  Ndipo  mudzi  ukhala  wa  mpwampwa ; utali  wache 
ulingana  ndi  kupingasa  kwache  : ndipo  anayesa  mudzi 
ndi  bango’lo,  mastadiya  zikwi  khumi  ndi  ziwiri ; utali 
wache,  ndi  kupingasa  kwache,  ndi  kutalika  kwache 

1 7 zilingana.  Ndipo  anayesa  linga  lache,  mikono  zana  ndi 
makumi  anai  mphambu  zinai,  muyeso  wa  munthu,  ndiye 

18  ngelo.  Ndipo  mamangidwe  a linga  lache  ndiwo  a yaspi ; 
ndipo  mudzi’wo  ngwa  chikudu  ehoyengeka,  wofanana  ndi 

19  mandala  oyera.  Maziko  a linga  la  mudzi  anakometsedwa 
ndi  miyala  ya  mtengo  ya  mitundu  mitundu ; kuzika 
koyamba  ndiko  yaspi ; kwachiwiri,  ndi  safiro ; kwachi- 

20  tatu  ndi  Ikalikedo;  kwachinai,  ndi  smaragido ; kwachi- 
sanu,  ndi  sardonu  ; kwachisanu  ndi  chimodzi,  ndi  sardiyo ; 
kwachisanu  ndi  chiwiri,  ndi  krusolito ; kwachisanu,  ndi 
chitatu,  ndi  berulo  ; kwachisanu  ndi  chinai,  ndi  topaziyo  ; 
kwakhumi,  ndi  krusoprazo ; kwakhumi  ndi  chimodzi,  ndi 

21  huakinto ; kwakhumi  ndi  chiwiri,  ndi  ametusto.  Ndipo 
makomo  khumi  ndi  awiri  ndiwo  ngale  khumi  ndi  ziwiri ; 
khomo  lonse  pa  lokha  la  ngale  imodzi.  Ndipo  kwalala 
la  mudzi  nla  chikudu  choyengeka,  ngati  mandala  openye- 

22  kana.  Ndipo  sindinaona  kachisi  momwemo ; pakuti 
Ambuye  Mulungu  Wamphamvuyonse,  ndi  Mwana  wa 

23  nkhosa  ndiwo  kachisi  wache.  Ndipo  pa  mudzi  sipasowa 
dzua,  kapena  mwezi  wa  kuuwalira ; pakuti  ulemerero  wa 
Mulungu  uunikira  umene’wu,  ndipo  nyali  yache  ndiye 

24  Mwana  wa  nkhosa.  Ndipo  amitundu  adzayendayenda 
tnwa  kuunika  kwache : ndipo  mafumu  a dziko  atenga 

ulemerero  wao  kulowa  nawo  momwemo.  Ndipo  makomo  25 
ache  sadzatsekedwa  konse  usana,  (pakuti  sikudzakhala 
usiku  komweko) : ndipo  adzatenga  ulemerero  ndi  ulemu  26 
wa  amitundu  nadzalowa  nawo  momwemo ; ndimo  simu-  27 
dzalowa  konse  momwemo  kanthu  kali  konse  kosapatuli- 
dwa,  kapena  iye  wakuchita  chonyansa,  ndi  bodza  ; koma 
iwo  okha  olembedwa  m’buku  la  moyo  la  Mwana  wa 
nkhosa. 

Ndipo  anandionetsa  mtsinje  wa  madzi  a moyo,  wonye-22 
zimira  ngati  krustalo,  oturuka  ku  mpando  wachifumu  wa 
Mulungu  ndi  wa  Mwana  wa  nkhosa,  pakati  pa  kwalala  2 
lache.  Ndipo  tsidja  ili  la  mtsinje,  ndi  tsidja  lache  lidja 
panali  mtengo  wa  moyo  wakubala  zipatso  khumi  ndi 
ziwiri,  ndi  kupatsa  chipatso  chache  mwezi  uli  wonse ; 
ndipo  masamba  a mtengo  ndiwo  akuchiritsa  nawo  a 
mitundu.  Ndipo  sipadzakhala’nso  temberero  liri  lonse ; 3 

ndipo  mpando  wa  chifumu  wa  Mulungu  ndi  wa  Mwana 
wa  nkhosa  udzakhala  momwemo ; ndipo  akapolo  ache 
adzamtumikira  Iye,  ndipo  adzaona  nkhope  yache ; ndipo  4 
dzina  lache  lidzakhala  pa  mphumi  pao.  Ndipo  sikudza-  5 
khala’nso  usiku ; ndipo  sasowa  kuunika  kwa  nyali,  ndi 
kuunika  kwa  dzua ; chifukwa  Ambuye  Mulungu  adza- 
waunikira  iwo ; ndipo  adzachita  ufumu  ku  nthawi  za 
nthawi. 

Mackenjezo,  ndi  malonjezano. 

Ndipo  anati  kwa  ine,  Mau  awa  ali  okulujnrika  ndi  6 
oona : ndipo  Ambuye,  Mulungu  wa  mizimu  ya  aneneri, 
anatuma  ngelo  wache  kukaonetsera  akapolo  ache  zimene 
ziyenera  kuchitika  msanga.  Ndipo  taona,  ndidza  msanga.  7 
Wodala  iye  amene  asunga  mau  a chinenero  cha  buku  ili. 

Ndipo  Ine  Yohane  ndine  wakumva  ndi  wakupenya  8 
izo.  Ndipo  pamene  ndhiamva  ndi  kupenya,  ndinagwa 
pansi  kupembedza  patsogolo  pa  mapazi  a ngelo  waku- 
ndionetsa  izo.  Ndipo  ananena  kwa  ine,  Tapenya,  usa-  9 
chite : ndine  kapolo  mnzako,  ndi  mnzao  wa  abale  ako 
aneneri,  ndi  wa  iwo  akusunga  mau  a buku  ili ; pembedza 
Mulungu. 

Ndipo  ananena  ndi  ine,  Usalembe  chizindikilo  mau  a 10 
chinenero  cha  buku  ili ; kuti  nthawi  yayandika.  Iye  11 
wakukhala  wosalungama  achitebe  zosalungama ; ndipo 
munthu  wonyansa,  akhalebe  Wonyansa ; ndipo  iye  waku- 
khala  wolungama  achitebe  cholungama ; ndipo  iye 
amene  ali  woyera,  akalebe  kuyeretsedwa.  Taona,  ndidza  12 

msanga ; ndipo  mphoto  yanga  ndiri  nayo  ya  kupatsa 

13  kwa  yense  monga  nchito  yache.  Ine  ndine  Alefa  ndi 
Omega,  woyamba  ndi  wotsiriza,  chiyambi  ndi  chitsiriziro. 

14  Odala  iwo  amene  atsuka  miinjiro  yao,  kuti  akakhale  nawo 
ulamuliro  pa  mtengo  wa  moyo,  ndi  kuti  akalowe  m’mudzi 

15  pa  makomo.  Kunja  kuli  agaru  ndi  anyanga,  ndi  achi- 
gololo,  ndi  ambanda,  ndi  opembedza  mafano,  ndi  yense 
wa  kukonda  ndi  kuchita  bodza. 

16  Ine  Yesu  ndatuma  ngelo  wanga  kukuchitirani  mboni 
za  izi  m’mipingo.  Ine  ndine  muzu  ndi  wa  fuko  la  Davide, 
nyenyezi  yonyezimira  ya  nthanda. 

17  Ndipo  Mzimu  ndi  mkwatibwi  anena,  Idza.  Ndipo 
wakumva  ati,  Idza.  Ndipo  wakumva  ludzu  adze : iye 
wofuna,  atenge  madzi  a moyo  kolere. 

1 8 Ndichita  mboni  ine  kwa  munthu  ali  yense  wakumva 
mau  a chinenero  cha  buku  ili,  Munthu  akaonjeza  pa  awa, 
adzamonjezera  Mulungu  miliri  yolembedwa  m’buku’mu : 

19  ndipo  ali  yense  akachotsera  pa  mau  a buku  la  chinenero 
ichi,  adzamchotsera  Mulungu  cholandira  chache  pa 
mtengo  wa  moyo,  ndi  kumchotsera  m’mudzi  woyera’wo, 
ndi  pa  izi  zilembedwa  m’buku’mu. 

20  Iye  wakuchitira  mboni  izi,  anena,  Indetu : ndidza 
msanga.  Amen : idza,  Ambuye  Yesu. 

21  Chisomo  cha  Ambuye  Yesu  chikhale  ndi  oyera  mtima 
onse.  Amen. 


482 


PRINTED  BY 
OLIVER  AND  BOYD 
EDINBUROH 


■)'  rv.r'1  l.-r  r.‘  •■  '• 


